
Raenai — 

pirmai gimusiai, 

paskutinei paminėtai, 

visada mylimai, 

ir Frankui, 

kuris visada šalia jos, 

bei Ameliai ir Bretui, Aleciai 

ir Emory ui, 

nuostabiems jauniems žmonėms, 


su meile. 


PADĖKOS 


Esu dėkinga už pagalbą daugeliui žmonių, prisidėjusių prie „Žemės 
vaikų“ serijos. 

Dar kartą noriu padėkoti dviem prancūzų archeologams, kurie talki- 
no ne vienus metus, daktarui Jean-Philippe'ui Rigaudui ir daktarui Jea- 
nui Clottesui. Šie žmonės man padėjo suprasti kontekstą ir įsivaizduoti 
knygose aprašytą priešistorinę praeitį. 

Daktaro J. P. Rigaudo pagalba buvo nepamainoma ir tyrinėjimų 
Prancūzijoje pradžioje, ir vėliau. Ypač įstrigo jo-suruoštas apsilankymas 
akmeninėje pastogėje - Pragaro (Enfero) (Gorge d'Enfer) urve, kuris iš- 
liko beveik nepakitęs nuo ledynmečio. Tai didelė apsaugota erdvė, atvira 
iš priekio, su lygiu pagrindu, akmeniniais skliautais ir natūraliu šaltiniu 
gale. Nebuvo sunku pastebėti, kad tai galėjo būti patogi vieta gyventi. 
Taip pat vertinu jo norą žurnalistams bei kitų žiniasklaidos priemonių at- 
stovams pateikti svarbią ir įdomią informaciją apie įvairias priešistorines 
vietas prie Lezi de Tajako, kai penktoji knyga „Uolų prieglobstis“ buvo 
išleista į tarptautinę rinką būtent iš šios Prancūzijoje vietovės. 

Aš taip pat labai dėkinga daktarui Jeanui Clottesui, kuris man ir 
Ray'ui suorganizavo kelionę į įvairius nuostabiai išpieštus urvus Pie- 
tų Prancūzijoje. Ypač įsiminė kelionės į urvus, esančius grafo Roberto 


Begoueno žemėje, Volpo slėnyje - Enleno (L'Exlene), Tiuk d Odubero 

(Tuc dAudoubert) ir Trijų brolių (Trois Freres). Šių urvų piešiniai dažnai 
būna pateikti vadovėliuose ir meno kūrinių rinkiniuose. Labai branginu 
tas akimirkas, kai tuos kūrinius pamačiau natūralioje aplinkoje lydima 
daktaro Clotteso ir grafo Begoueno. Už tai reikia padėkoti ir Robertui 
Begoueui. Tai jo senelis ir du broliai pirmą kartą apžiūrėjo urvus ir pra- 
dėjo jais rūpintis. Tas darbas tęsiamas iki šių dienų 

Niekas negali patekti į urvus be grafo Begoueno leidimo ir dažniau- 
siai jo palydos. 

Kartu su daktaru Clottesu mes aplankėme ir daugiau urvų, įskaitant 
Gargasą (Gargas), kuris tapo mano vienu mėgstamiausių. 

Jame yra daugybė delnų atspaudų, įskaitant vaiko, ir niša, pakankama 
įeiti suaugusiam žmogui. Jos sienos visiškai padengtos raudonais dažais, 
paruoštais iš regione randamos raudonosios ochros. Esu įsitikinusi, kad 
Gargasas yra moteriškas urvas. Jame jautiesi lyg žemės įsčiose. Labiausiai 
esu dėkinga Jeanui Clottesui už neįtikėtiną apsilankymą Šovė (Chau- 
vet) urve. Net susirgęs gripu ir negalėdamas toliau mūsų lydėti, daktaras 
Clottesas pasirūpino, kad urvą aprodytų jį atradęs ir vardą suteikęs Jea- 
nas-Marie Chauvetas bei Šovė urvo kuratorius Dominigue'as Baffieras. 
Taip pat mus lydėjo ir sunkesnėse atkarpose padėjo urve dirbęs jaunuo- 
lis. 

Šios itin jaudinančios patirties niekada neužmirsiu. Esu dėkinga ir 
ponui Chauvetui, ir daktarui Bafherui už puikius paaiškinimus. Mes į 
urvą patekome pro angą jo viršuje, gerokai padidintą nuo tada, kai ją 
atrado ponas Chauvetas su kolegomis, paskui nusileidome kopėčiomis, 
pritvirtintomis prie akmeninės sienos, - tikrasis įėjimas buvo užverstas 
nuošliaužos prieš tūkstančius metų. Vyrai pasakojo, kad per paskutinius 
35 000 metų, nuo tada, kai pirmieji menininkai sukūrė šiuos įstabius pie- 
šinius, įvyko ir pokyčių. 

Dar norėčiau padėkoti Vokietijoje gyvenančiam amerikiečiui Tiubin- 
geno universiteto Archeologijos katedros vadovui Nicholasui Conardui 
už galimybę aplankyti keletą urvų tame Vokietijos regione, palei Duno- 


jų. Jis taip pat mums parodė keletą priešistorinių mamuto ilties raižinių, 

kuriems daugiau nei 35 000 metų, įskaitant mamutų, grakštaus skren- 
dančio paukščio (dvi šio suskilusio raižinio dalys buvo rastos atskirai 
kelerių metų skirtumu) bei įspūdingą liūto-žmogaus figūrą. Naujausias 
pono Conardo radinys yra moters figūrėlė. Ji panaši į kitas Prancūzijoje, 
Ispanijoje, Vokietijoje, Austrijoje ir Čekijoje rastas to paties laikmečio 
fhgūrėles, tik yra itin kruopščiai išraižyta. 

Jaučiuosi dėkinga daktarui Lawrence'ui Guy'ui Straussui, kuris labai 
stengėsi ir padėjo suorganizuoti apsilankymus urvuose ir dažnai mus ly- 
dėjo kelionėse į Europą. Šiose kelionėse buvo daug įsimintinų akimirkų, 
bet viena įdomiausių - išvyka į Lagar Velho olą (Abrigo do Lagar Vel- 
bo) Portugalijoje, kur-rastas Lapedo slėnio vaikas. Jo skeletas patvirtino 
ankstyvųjų žmonių ir neandertaliečių ryšį bei tarpusavio poravimąsi. 
Pokalbiai su Straussu apie ledynmečio žmones buvo ne tik informaty- 
vūs, bet ir visada labai įdomūs. 

Apie šį priešistorės laikotarpį, kai prieš daugelį tūkstantmečių Eu- 
ropoje gyveno abiejų rūšių Žmonės, teiravausi ir diskutavau su daugy- 
be archeologų, paleontologų bei kitų specialistų. Vertinu jų pasiryžimą 
atsakyti į klausimus ir aptarti įvairias kromanjoniečių bei neanderta- 
liečių gyvenimo aplinkybes. Ypač noriu padėkoti Prancūzijos kultūros 
ministerijai už knygos „Urvų menas: išpieštų paleolito urvų Prancūzi- 
joje atlasas“ (LAyt des Cavernes: Atlas des Grottes Orndes Palčolitbigues 
Frangaises, Paris, 1984, Ministėre de la Culture), kuri man pasirodė ne- 
pakeičiama, publikavimą. Joje labai smulkiai, su planais, nuotraukomis, 
piešiniais bei paaiškinimais aprašyti dauguma nuo 1984 metų žinomų 
išpieštų ir išraižytų Prancūzijos urvų. Šioje knygoje nėra Kosko (Cosgu- 
er), įėjimas į kurį yra po Viduržemio jūra, bei Šovė. Abu šie urvai atrasti 
po 1990 metų. 

Daug kartų lankiausi daugelyje urvų. Prisimenu atmosferą, nuotai- 
ką ir pojūčius, apėmusius apžiūrinėjant išskirtinį meną ant urvų sienų, 
bet negaliu tiksliai atgaminti, kuri figūra buvo pirmoji, ant kurios sie- 
nos ji nupiešta, kaip toli urve ji buvo ar į kurią pusę buvo nusisukusi. Ši 


knyga suteikė atsakymus į mano klausimus. Vienintelė bėda - ji išleista 


si 

prancūziškai, ir nors šiek tiek mokiausi prancūzų kalbos, mano gebėjimų 
suprasti knygą nepakako. 

Jaučiuosi smarkiai skolinga savo draugei Claudine'i Fisher, Prancū- 
zijos garbės konsulei Oregone, prancūzų kalbos profesorei ir Kanados 
studijų Portlando valstijos universitete vadovei. 

Jos gimtoji kalba yra prancūzų. Claudine išvertė man visą informaciją 
apie visus urvus, kokios tik reikėjo. Tai didelis darbas, bet be jos pagalbos 
nebūčiau galėjusi parašyti šios knygos. Savo dėkingumo negaliu išreikšti 
žodžiais. Ji pagelbėjo ir kitokiais būdais, be to, visada buvo gera draugė. 

Norėčiau padėkoti keletui draugų, kurie pasiryžo perskaityti ilgą 
nenudailintą rankraštį ir išsakyti savo kaip skaitytojų pastabas: Karenai 
Auel-Feuer, 

Kendallui Auel, Cathyei Humble, Deannai Sterett, Ginai DeCamp, 
Claudine'i Fisher ir Ray'ui Auelui. 

Reiškiu dėkingumą įvairiai pagelbėjusiam, jau anapilin išėjusiam 
tuometės Čekoslovakijos archeologui daktarui Janui Jelinekui. Nuo 
apsikeitimo pirmaisiais laiškais bei pirmojo mudviejų su Ray'umi apsi- 
lankymo apžiūrėti paleolito paminklų prie Brno iki daktaro Jano bei jo 
žmonos Kvetos kelionės į Oregoną, jo pagalba buvo nepamainoma. Jis 
visada buvo mandagus ir dosnus, negailėjo savo laiko ir žinių. Man labai 
jo trūksta. 

Man pasisekė, kad turiu tokią redaktorę kaip Betty Prashker. Jos pas- 
tabos visada įžvalgios. Paėmusi kad ir geriausią mano darbą, ji visada jį 
dar pagerina. Ačiū tau. 

Kaip visada, esu dėkinga tiems, kurie su manimi buvo nuo pradžių: 
mano nuostabiai literatūros agentei Jeanai Naggar. Su kiekviena knyga 
vis labiau ją vertinu. Dar noriu padėkoti Jenniferei Weltz, Jeanos partne- 
rei įmonėje Jean V. Naggar Literary Agency. Jos nuolat darė stebuklus su 
šia knygų serija, kuri išversta į daugybę kalbų ir parduodama visame pa- 
saulyje. 

Už pastaruosius devyniolika metų dėkoju Deloresai Rooney Pan- 


der, kuri buvo mano sekretorė ir asmeninė padėjėja. Deja, ji susirgo ir 

nebedirba, bet noriu padėkoti už daugybę metų, praleistų mano tarny- 
boj. Nežinai, kiek priklauso nuo kito žmogaus, kol jo nebelieka. Man 
trūksta Deloresos pagalbos, pokalbių ir ginčų su ja. Metams bėgant mes 
tapome geromis draugėmis. 

Labiausiai iš visų dėkoju savo vyrui Ray'ui, kuris visada mane palaiko. 


Meilė ir dėkingumas neišmatuojami. 


ELANDONIEČIŲ | 

ŠVENTOSIOS VIETOS 


I. Arklio galvos uola - septintasis Zelandonijos urvas 


2. Naujas nedidelis urvas netoli Saulėtojo reginio - 
dvidešimt šeštojo Zelandonijos urvo 


3. Mamuto urvas 
4. Miško urvas - Dvidešimt devintojo urvo vakarų sparnas 
5. Penktasis Zelandonijos urvas 

6. Moterų pastogė 

7. Mažasis slėnis - keturioliktasis Zelandonijos urvas 

£. Devintasis Zelandonijos urvas 

10. Baltasis urvas 

Il. Šventoji ketvirtojo pietinių Zelandonijos žemių urvo vieta 
12. Šventoji septintojo pietinių Zelandonijos žemių urvo vieta 
13. Seniausia švenčiausia Didžiosios Motinos Žemės vieta 
14. Šaltinio uolos gelmė 

ŠVENTŲJŲ VIETŲ URVAI 


1. Komarkas 

2. Gabiju 

3. Rufinjakas 
4. La Forė 

S. Kastelmerlis 
6. Kombarelis 

7. Pragaro urvas 
8. Ložery Otas 
9. Baltoji kepurė 
10. Laskas 

11. Kunjakas 

12. Peš Merlis 

13. Šovė 

14. Fon de Gomas 


Keliauninkų būrelis žygiavo takeliu tarp skaidrių žaižaruojančių Žo- 
lių upės vandenų ir juodais dryžiais išvagotos baltos kalkakmenio uolos, 
stūksančios palei dešinįjį upės krantą. Vorele ėję žmonės aplenkė išsiki- 
šusią akmens sieną arčiau vandens krašto. Priekyje siauras takelis šakojosi 
link Perkėlos, kur išplatėjusi, seklesnė Upė sūkuriavo aplink kyšančius 
akmenis. 

Dar nepasiekus išsišakojimo, priekyje žingsniavusi jauna moteris stai- 
ga sustojo ir išplėtusi akis, visiškai sustingusi įsistebeilijo į priekį. Neno- 
rėdama sujudėti, ji parodė į priekį smakru. 

— Pažvelkit štai ten! - kimiai sušnabždėjo ji. - Liūtai! 

Vadas Joharanas pakėlė ranką, taip duodamas ženklą būriui sustoti. 
Dabar jau visi pamatė kiek tolėliau žolėse judančius šviesiai gelsvarudžius 
urvinius liūtus. Tačiau žolė taip patikimai juos slėpė, kad, jei ne aštri 'Te- 
fonos akis, žmonės būtų pastebėję žvėris tik priėję visai arti jų. Jaunos 
moters iš trečiojo urvo regėjimas buvo itin geras. Nors dar visai jauna, 
Tefona jau buvo įvertinta dėl gebėjimo puikiai ir toli matyti. Ši jos įgimta 
savybė atsiskleidė anksti, ir dar visai mažutę vyresnieji ją pradėjo mokyti 
pažinti aplinką. Tefona buvo geriausia trečiojo urvo žvalgė. 

Grupės gale trimis arkliais vedini Aila su Jondalaru stabtelėję ištiesė 
kaklus pažiūrėti, kodėl žmonės sustojo. 

— Įdomu, kodėl jie sustojo? - nusistebėjo Jondalaras, ir raukšlės išva- 
gojo jo kaktą. 

Stebėdama vadą ir greta jo buvusius žmones, Aila instinktyviai ranka 


pridengė nedidelį ryšulėlį, kurį minkštos odos antklodėje nešėsi prisirišusi 

prie krūtinės. Ką tik pamaitinta Jonaila miegojo, tačiau motinos paliesta 
vos krustelėjo. Aila turėjo ypatingą gebėjimą skaityti kūno kalbą - to iš- 
moko vaikystėje, gyvendama gentyje. Ji suprato, kad Joharanas sunerimęs, 
o Tefona išsigandusi. 

Ailos regėjimas taip pat buvo išskirtinai aštrus. Ji gebėjo atskirti garsus, 
nepatenkančius į normalios klausos diapazoną, ir juto tonus, kurie buvo 
žemiau girdimumo ribos. Jos uoslė ir skonio pojūtis taip pat buvo ypatin- 
gi, tačiau ji niekada savęs su niekuo nelygino ir nesuvokė, kokie nepaprasti 
jos pojūčiai. Ji gimė su ypač aštriomis juslėmis. Dėl to, be abejonės, pa- 
didėjo jos galimybės išgyventi, kai būdama vos penkerių metukų neteko 
tėvų ir visų, kuriuos pažinojo. Visko išmoko pati. Savo prigimtinius įgū- 
džius ji lavino metų metus stebėdama gyvūnus, daugiausia plėšrūnus, kai 
mokėsi medžioti. 

Tyloje ji išskyrė vos girdimą, bet atpažįstamą liūtų urzgimą, lengva- 
me vėjyje užuodė jiems būdingą kvapą ir pastebėjo, kad keletas priešaky 
ėjusiųjų net išsižioję spokso pirmyn. Dirstelėjusi Aila pastebėjo kažką 
judant. Staiga žolėje pasislėpusios katės tarsi išryškėjo. Aila išskyrė du 
jauniklius ir tris ar keturis suaugusius urvinius liūtus. Žengusi pirmyn ji 
viena ranka siekė iečių mėtyklės, prisegtos prie nešimo kilpos ant diržo, o 
kita čiuopė ietį dėkle už nugaros. 

— Kur eini? - nustebo Jondalaras. 

Aila sustojo. 

— Už kelio atšakos kiek priekyje matyti liūtų, - po nosimi sušnabždė- 
jo Aila. 

Jondalaras atsisuko pažiūrėti ir pastebėjo judėjimą žolėje. Dabar, kai 
jau žinojo, ko ieškoti, galėjo įžiūrėti liūtus. Jis taip pat siekė savo ginklo. 

— Tu pasilik čia su Jonaila. Aš eisiu. 

Aila dirstelėjo į miegantį kūdikį, tada pakėlė akis į vyrą. 

— Tu puikiai medžioji iečių mėtykle, Jondalarai, tačiau ten mažų ma- 
žiausiai du jaunikliai ir trys suaugę liūtai, gal ir daugiau. Jei žvėrys pama- 
nys, kad jaunikliams gresia pavojus, ir nuspręs pulti, reikės, kad tave kas 
paremtų. Puikiai žinai, kad aš geriau už visus, išskyrus tave, svaidau ietis. 

Vyras galvojo, žvelgdamas į moterį, o jo kaktoje susimetė raukšlės. 


Paskui jis linktelėjo: 

— Gerai, bet laikykis už manęs. - Akies kampučiu pastebėjęs judesį, 
vyras atsigręžė. - O arkliai? 

— Jie supranta, kad netoliese yra liūtų. Pažiūrėk, - atsakė Atila. 

Jondalaras įsižiūrėjo. Visi arkliai, įskaitant mažąją kumelaitę, žiūrėjo - 
į priekį, akivaizdžiai nujausdami netoliese esant dideles laukines kates. 
Jondalaras vėl susiraukė. 

- Ar jiems nieko nenutiks? Ypač Širmei? 

— Jie žino, kad nuo liūtų reikia laikytis atokiai, tačiau nematau Vil- 
ko, - atsiliepė Aila. — Verčiau jam sušvilpsiu. 

— Nereikia, - atsakė Jondalaras, rodydamas į kitą pusę. - Jis tikriausiai 
irgi kažką jaučia. Pažiūrėk, jis atbėga. 

Aila pasuko galvą ir pamatė link jos bėgantį Vilką. Tai buvo didžiulis 
žvėris, didesnis už daugumą savo gentainių; dėl sužeidimų per kovą su ki- 
tais vilkais jam liko užlinkusi viena ausis, todėl jis atrodė išdykėliškai, šel- 
miškai. Aila parodė jam ypatingą ženklą, kurį vartojo jiems medžiojant 
drauge. Vilkas suprato: „Laikykis netoliese ir atidžiai mane stebėk“ Aila 
su Jondalaru spraudėsi tarp žmonių į priekį, bet stengėsi nekelti jokio 
nereikalingo bruzdesio ir kuo mažiau kristi į akis. 

— Džiaugiuosi, kad jūs čia, - sušnabždėjo Joharanas, kai šalia tylomis 
išdygo jo brolis, Aila su iečių mėtyklėmis rankose ir Vilkas. 

— Ar žinai, kiek jų? - pasiteiravo Aila. 

— Nemažai, - atsiliepė Tefona, dėdamasi rami, neleisdama baimei 
prasiveržti. - Vos pamačiusi pamaniau, kad trys ar keturi, tačiau jie juda 
žolėje. Dabar suskaičiuoju jų dešimt ar daugiau - didelė šeima. 

- Jie atrodo ramūs ir patenkinti, - pastebėjo Joharanas. 

— Iš kur žinai? - nusistebėjo Tefona. 

— Jie nekreipia į mus dėmesio. 

Jondalaras žinojo, kad jo pora daug žino apie didžiąsias kates. 

— Aila pažįsta urvinius liūtus, — tarė jis. - Gal derėtų pasiteirauti, ką 
ji galvoja. 

Joharanas linktelėjo Ailai ir tyliai pakartojo klausimą. 

— Joharanas neklysta. Jie žino apie mus, supranta, kiek yra jų ir kiek 
mūsų, - pasakė Aila, paskui pridūrė: — Gali būti, kad jie laiko mus tarsi 
arklių ar taurų banda, tyrinėja, ar pavyks atskirti silpnąjį narį. Manau, jie 


naujokai šiame krašte. 


JEAN M. AUEL 


— Kas verčia tave taip galvoti? — pasitikslino Joharanas. Jį visada stul- 
bino Ailos žinių apie keturkojus plėšrūnus gausa, tačiau kažkodėl būtent 
tokiais atvejais jis labiau nei bet kada pastebėdavo jos svetimšališką tartį. 

- Jie mūsų nepažįsta, štai kodėl yra tokie pasitikintys, - tęsė Aila. - Jei 
šeima būtų vietinė, gyvenanti netoli žmonių ir kelis kartus vyta ar me- 
džiota, nemanau, kad jie būtų tokie ramūs. 

— Na, gal mums derėtų suteikti jiems dingstį sunerimti, - pastebėjo 
Jondalaras. 

Joharano kakta susiraukšlėjo taip panašiai į ilgšio jaunesniojo brolio, 
kad Aila norėjo nusišypsoti, tačiau paprastai tokios raukšlės vyrų kaktose 
susimesdavo tada, kai šypsotis nebuvo ko. 

— Gal būtų išmintingiau paprasčiausiai jų vengti, - pastebėjo tamsia- 

. plaukis vadas. 

— Nemanau, - Aila palenkė galvą ir pažiūrėjo žemyn. Jai vis dar buvo 
sunku viešai prieštarauti vyrui, ypač vadui (nors kai kuriems urvams va- 
dovavo moterys, įskaitant ir Joharano su Jondalaru motiną, kuri anksčiau 
buvo vadė). Su tokiu moters elgesiu gentyje, kurioje Aila užaugo, nebūtų 
taikstomasi. 

— Kodėl gi ne? - suraukęs kaktą rūsčiai pažvelgė Joharanas. 

— Šie liūtai apsistojo pernelyg arti trečiojo urvo namų, - tyliai atsakė 
Aila. - Netoliese liūtų visada bus, tačiau, jei jiems čia pasirodys jauku, 
jie gali manyti, jog į šią vietą verta sugrįžti pailsėti, o į kiekvieną žmogų, 
kuris prieis artėliau, ypač į vaikus ir senolius, jie žiūrės kaip į savo grobį. 
Liūtai gali tapti pavojingi žmonėms, kurie gyvena Dviejų Upių uoloje, 
bei gretimiems urvams, įskaitant devintąjį. 

Joharanas giliai įkvėpė ir atsisuko į šviesiaplaukį brolį. 

— Tavo pora teisi, taip pat ir tu, Jondalarai. Galbūt laikas parodyti 
šiems liūtams, kad jie ne itin laukiami taip arti mūsų namų. 

— Tinkamas laikas panaudoti iečių mėtykles: medžiosime iš sauges- 
nio atstumo. Keletas čia esančių medžiotojų jau mokėsi, - pastebėjo Jon- 
dalaras. Būtent dėl tokių atvejų jis norėjo grįžti namo ir visiems parodyti 
savo išrastą ginklą. - Gal neprireiks nė vieno nudobri, tik sužeisim porą, 

— Jondalarai, - tyliai pertarė jį Aila. Ji ketino nepritari savo porai 
arba bent jau nurodyti, į ką jis neatsižvelgė. Moteris vėl nudelbė žvilgsnį 
į žemę, tada pakėlė akis ir pažvelgė tiesiai į vyrą. Ji nebijojo jam išsakyti 
savo nuomonę, tačiau norėjo elgtis pagarbiai. - Tiesa, kad iečių mėtyklė 
labai geras ginklas. Ja ietį galima sviesti gerokai toliau nei ranka, todėl yra 
saugiau. Bet „saugiau“ nereiškia „saugu“, o sužeisti gyvūnai nenuspėjami. 
Toks stiprus ir greitas žvėris kaip urvinis liūtas, sužeistas ir paklaikęs iš 
skausmo, gali bet ką. Jei jau nusprendei kelti ginklą prieš liūtus, žvėrys 
turi būti ne sužeisti, o negyvi. 

- Ji teisi, Jondalarai, - pastebėjo Joharanas. 

Jondalaras susiraukęs dėbtelėjo į brolį, paskui droviai nusišypsojo. 

— Taip, tikrai. Tačiau, kad ir kokie jie pavojingi, man nepatinka be 
priežasties žudyti urvinius liūtus. Jie tokie gražūs, lankstūs ir taip grakš- 
čiai juda. Urviniams liūtams mažai yra ko baimintis. Jėga suteikia jiems 
pasitikėjimo, - jis dirstelėjo į Ailą su pasididžiavimu ir meile. - Visada 
maniau, kad Ailos urvinio liūto totemas jai tinka. - Sumišus, kad pra- 
siveržė giliausi jausmai moteriai, Jondalaro skruostai nusidažė švelniai 
rausva spalva. — Tačiau tikrai manau, kad šį kartą iečių mėtyklės itin pra- 
VErS. 

Joharanas pastebėjo, kad dauguma žmonių susispietė arčiau. 

— Kiek su mumis eina tokių, kurie gali naudotis mėtyklėmis? — pa- 
klausė jis brolio. 

— Na, tu, aš ir, žinoma, Aila, - tarė Jondalaras, nužvelgdamas grupę. — 
Daug mokėsi ir neblogai pasistūmėjo Rušemaras. Solabanas dirbino 
mamutų kaulų rankenas mūsų įrankiams, tad buvo užsiėmęs ir nelabai 
turėjo laiko mokytis, tačiau žino, kaip mėtykle naudotis. 

— Kelis kartus išmėginau iečių mėtyklę, Joharanai. Savo neturiu ir ne 
itin gerai ja naudojuosi, tačiau galiu sviesti ietį be jos, - įsiterpė Tefona. 

— Dėkoju, Tefona, kad priminei, - pastebėjo Joharanas. - Kone visi 
gali sviesti ietį be mėtyklės, įskaitant moteris. Nereikia to pamiršti, - tada 
jis ėmė kalbėti visai grupei: - Dera leisti tiems liūtams suprasti, jog čia 
jiems ne vieta. Kad ir kas norėtų juos medžioti, mėtykle ar plika ranka, 

Aila pradėjo atrišinėti vaikelio nešiojimo skraistę. 

— Folara, pasaugosi Jonailą ar liksi medžioti urvinių liūtų? - pasiteira- 
vo ji eidama link jaunėlės Jondalaro sesers. 

— Esu variusi žvėris, bet ietį ne itin gerai svaidau ranka ir neatrodo, 
kad geriau sekasi su mėtykle, - atsakė Folara. - Paimsiu Jonailą. 

Mažylė buvo visiškai išsibudinusi ir, kai mergina ištiesė rankas, ji no- 
riai perėjo pas tetą. 

— Ašjoms padėsiu, - Ailai pažadėjo Proleva. Joharano pora skraistėje 
taip pat nešėsi mergytę, vos keliomis dienomis vyresnę už Jonailą, ir ve- 
dėsi judrų berniuką, kuris skaičiavo šeštus metus. Šį taip pat reikėjo pri- 
žiūrėti. - Manau, vaikus iš čia reikia išvesti. Gal nueisim už tos išsikišusios 
uolos arba grįšim į trečiąjį urvą. 

— Labai gerai sumanyta, - pagyrė Joharanas. - Lieka medžiotojai. 
Visi kiti grįžkite, bet eikite lėtai. Jokių staigių judesių. Tegu tie urviniai 
liūtai mano, jog paprasčiausiai sukiojamės netoliese, kaip taurų banda. 
Laikykitės kartu. Jie tikriausiai eitų paskui atsiskyrusį žmogų. 

Aila vėl atsisuko į didžiąsias kates ir pastebėjo, kad dauguma jų žiūri 
į žmones ir labai sunerimusios. Stebėdama maklinėjančius žvėris ji pra- 
dėjo įžiūrėti išskirtinius jų bruožus, kurie padėjo gyvūnus suskaičiuoti. 
Moteris matė, kaip atsainiai apsisuka stambi patelė — ne, patinas, suvokė 
ji, iš nugaros pamačiusi jo vyriškus lyties organus. Buvo užmiršusi, kad 
šio krašto liūtų patinai neturi karčių. Urvinių liūtų patinai prie jos slėnio 
rytuose, įskaitant ir tą, kurį ji puikiai pažinojo, tikrai turėjo aplink galvą 
ir sprandą plaukų, nors retų. „Didelė šeima, - pagalvojo ji, - daugiau nei 
dviejų, o gal ir trijų, jei skaičiuosi ir jauniklius, rankų pirštų skaičiavimo 
žodžiai: | 

Jai bestebint, didžiulis liūtas žengė dar kelis žingsnius į pievą ir pra- 
dingo žolėse. Tiesiog stebėtina, kaip aukšti ploni stiebai gali paslėpti to- 
kius didžiulius žvėris. 

Nors urvinių liūtų - kačių šeimos žinduolių, kurie įsirengdavo guo- 
lius urvuose, kaip matyti iš išlikusių jų kaulų, - kaulai ir dantys buvo 
tokios pačios formos kaip ir jų palikuonių, kurie vieną dieną riaumos ato- 
kiuose tolimo pietų žemyno kraštuose, jie buvo daugiau nei pusiau, o kai 

vo labai blyškus, kone baltas, tankus žieminis kailis - praktiškas būdas 
pasislėpti sniege plėšrūnams, medžiojantiems kiaurus metus. Vasarinis 
dangalas, nors irgi blyškus, buvo labiau gelsvarudis. Kai kurios katės vis 
dar šėrėsi, dėl to atrodė kažkokios apspurusios, dėmėtos. 

Aila stebėjo, kaip nuo medžiotojų atsiskiria beveik vien moterų ir vai- 
kų grupelė ir traukia prie uolos, kurią ką tik praėjo. Kartu nuėjo keletas 
jaunų vyrų ir moterų su paruoštomis ietimis rankose — juos Joharanas 
paskyrė nueinantiesiems saugoti. Tada Aila pamatė, kad arkliai atrodo 
itin sunerimę, ir pagalvojo, kad derėtų juos kažkaip nuraminti. Eidama 
link arklių ji davė ženklą Vilkui būti greta. 

Atrodė, kad Yhaha apsidžiaugė pamačiusi juos ateinančius. Arklys 
nebijojo didelio šunų šeimos plėšrūno. Ji matė, kaip vilkas užaugo iš ma- 
žučiuko, pūkuoto kailio kamuoliuko, savotiškai padėjo jį auginti. Tačiau 
Aila buvo susirūpinusi. Ji norėjo, kad arkliai atsitrauktų už akmenų sie- 
nos kartu su moterimis ir vaikais. Yhaha suprato daug komandų, duoda- 
mų žodžiais ir ženklais, tačiau Aila nenumanė, kaip liepti kumelei eiti su 
kitais žmonėmis, o ne sekti paskui ją. 

Ailai prisiartinus Lenktynininkas sužvengė. Jis atrodė itin susijaudi- 
nęs. Aila meiliai pasveikino tamsiai rudą eržilą, paglostė ir pakasė mažą 
pilkšvą kumelaitę; paskui apsikabino tvirtą rudai gelsvos kumelės, kuri 
pirmus ilgus ir vienišus metus slėnyje buvo vienintelė jos bičiulė, kaklą. 

Yhaha prisiglaudė prie jaunos moters, padėjo galvą jai ant peties - tai 
buvo įprasta jų stovėsena vienai kitą palaikant. Aila kalbėjosi su kumele 
genties rankų ženklų ir žodžių bei gyvūnų garsų, kuriuos ji pamėgdžio- 
davo, deriniu - ypatingąja kalba, kurią sugalvojo kumelaitei šnekinti, kai 
Yhaha dar buvo visai mažytė, o Jondalaras dar nebuvo išmokęs Ailos kal- 
bėti zelandoniškai. Moteris liepė kumelei eiti su Folara ir Proleva. Gal 
kumelė suprato, gal paprasčiausiai juto, kad taip bus saugiau jai ir kume- 
laitei, tad Aila apsidžiaugė pamačiusi, kaip, parodžius į reikiamą pusę, 
Yhaha traukiasi už uolos kartu su kitomis motinomis. 

Tačiau Lenktynininkas buvo įsitempęs ir sudirgęs, o dar labiau suneri- 
mo tada, kai kumelė pradėjo eiti šalin. Netgi suaugęs, eržilas buvo pratęs 
sekti paskui savo motiną, ypač kai Aila su Jondalaru jodinėdavo kartu, 


tačiau šįkart jis tučtuojau paskui ją nepasuko. Jis stojosi piestu, purtė 

galvą ir žvengė. Tai išgirdęs Jondalaras atsisuko pažiūrėti, paskui priėjo 
prie eržilo ir moters. Jaunas arklys sužvengė. Vyras svarstė, ar tik, mažoje 
kaimenėje esant dviem patelėms, nebus prabudęs Lenktynininko, kaip 
eržilo, instinktas saugoti savo kaimenę. Jondalaras jį pašnekino, pakasė 
mėgstamiausias vieteles, kad nuramintų, tada liepė eiti paskui Yhaha ir 
pliaukštelėjo jam per pasturgalį. To pakako, kad arklys nutursentų, kur 
lieptas. 

Aila su Jondalaru grįžo prie medžiotojų. Joharanas bei du jo artimiau- 
si draugai ir patarėjai, Solabanas su Rušemaru, stovėjo likusios grupelės 
viduryje. Žmonių atrodė gerokai mažiau. 

— Bandau aptarti geriausią būdą jiems medžioti, - tarė Joharanas, kai 
pora grįžo. - Nesu tikras, kaip elgtis. Ar derėtų juos apsupti? Ar varyti 
tam tikra kryptimi? Atvirai pasakysiu: moku medžioti mėsai - elnius, bi- 
zonus, taurus, net mamutus. Padedant kitiems medžiotojams esu nudo- 
bęs vieną ar du pernelyg prie stovyklos prisiartinusius liūtus, tačiau liūtų 
paprastai nemedžioju, ypač ne visą jų šeimą. 

— Kadangi Aila pažįsta liūtus, gal jos paklauskim, - pasiūlė Tefona. 

Visi atsisukę sužiuro į Ailą. Dauguma buvo girdėję apie sužeistą liūtų 
jauniklį, kurį ji užaugino. Jondalarui papasakojus, kad liūtas, Ailos liep- 
tas, kaip ir vilkas, darė viską, žmonės tuo tikėjo. 

— Ką manai, Aila? - pasiteiravo Joharanas. 

— Ar matote, kaip liūtai mus stebi? Lygiai taip pat, kaip mes žiūrime į 
juos. Liūtai galvoja, kad tai jie medžiotojai, ir labai nustebs pasijutę auko- 
mis, - paaiškino Aila ir trumpam nutilo. - Manau, derėtų neišsisklaidyti 
ir judėti link jų, galbūt šūkaujant ir garsiai kalbantis. Pažiūrėsim, ar jie 
ims trauktis. Tačiau laikykite ietis paruoštas tam atvejui, jei kuris liūtas 
sumanytų mus pulti anksčiau, nei mes juos užklupsim. 

- Tiesiog taip atvirai prie jų artintis? — susiraukęs pasitikslino Ruše- 
maras. 

— Gali pavykti, - tikino Solabanas. - Jei laikysimės išvien, apsaugosi- 
me vienas kitą. 

— Atrodo, kad sumanymas geras, Joharanai, - pasakė Jondalaras. 

— Tikriausiai toks pat geras kaip bet kuris kitas. Man patinka mintis 
laikytis kartu ir saugoti vienam kitą, - pastebėjo vadas. 

— Aš eisiu pirmas, — pasisiūlė Jondalaras. Jis iškėlė jau įstatytą į mė- 
tyklę, sviesti paruoštą ietį. - Šituo daiktu labai greitai galiu paleisti ietį. 

— Neabejoju, kad gali, tačiau palauk, kol visi prisiartinsime ir galėsime 
tinkamai nusitaikyti, — pasiūlė Joharanas. 

- Žinoma, - nesiginčijo Jondalaras, - o Aila mane parems, jei kas 
netikėto nutiks. 

- Puiku, - tarė Joharanas. - Visiems reikia porininkų, tų, kurie pa- 
remtų, jei pirmieji nepataikytų ir liūtai pultų, užuot bėgę šalin. Porinin- 
kai tarpusavyje tegu nusprendžia, kuris svies pirmas, tačiau bus mažiau 
sumaišties, jei prieš sviesdami ietis visi palauks ženklo. 

— Kokio ženklo? - paklausė Rušemaras. 

Joharanas parylėjo, paskui pasakė: 

— Stebėkit Jondalarą. Palaukit, kol jis svies. Tai bus mūsų signalas. 

— Aš būsiu tavo porininkas, Joharanai, - pasisiūlė Rušemaras. 

Vadas linktelėjo. 

— Man reikia paramos, - tarė Morisanas. Aila prisiminė, kad jis yra 
Manvelaro poros sūnus. - Nežinau, kaip man seksis, tačiau daug mo- 
kiausi. 

— Aš būsiu tavo porininkė. Aš irgi mokiausi naudotis iečių mėtykle. 

Išgirdusi moters balsą Aila atsisuko ir pamatė, kad prakalbo rau- 
donplaukė Folaros draugė Galėja. 

Jondalaras taip pat atsisuko pažiūrėti. „Tai vienas iš būdų prisigretinti 
prie vado poros sūnaus“, - pagalvojo jis ir dirstelėjo į Ailą svarstydamas, 
ar ji suprato potekstę. 

— Aš galėčiau būti Tefonos porininkas, jei ji norėtų, - tarė Solaba- 
nas, — nes aš, kaip ir ji, sviesiu ietį ranka, ne mėtykle. 

Jaunoji moteris nusišypsojo apsidžiaugusi, kad greta turės brandesnį 
ir labiau patyrusį medžiotoją. 

— Aš mokiausi naudotis iečių mėtykle, - tarė Palidaras. Jis buvo Tivo- 
nano, mainų meistro Vilomaro mokinio, draugas. 

— Mudu galim būti porininkai, Palidarai, - pasisiūlė Tivonanas, - ta- 
čiau aš galiu sviesti ietį tik ranka. 

— Aš irgi ne kažin kiek mokiausi su ta mėtykle, - prisipažino Palida- 

Aila nusišypsojo jaunuoliams. Kaip Vilomaro mokinys, Tivonanas 
neabejotinai taps kitu devintojo urvo mainų meistru. Jo draugas Palida- 
ras grįžo kartu su Tivonanu po to, kai šis išsiruošęs į trumpą mainų kelio- 
nę lankėsi bičiulio urve. Tai Palidaras surado vietą, kurioje Vilkas buvo 
patekęs į tą nuožmią kovą su kitais vilkais, ir nuvedė ten Ailą. Moteris 
laikė jį geru bičiuliu. 

— Ne itin sekasi su mėtykle, tačiau ietį valdau. 

„Tai Mežera, trečiojo urvo zelandonės mokinė“, - pasakė sau Aila pri- 
siminusi, kad ši mergina buvo su jais, kai Aila pirmą kartą leidosi į Šalti- 
nio uolos gelmę ieškoti Jondalaro jaunesniojo brolio gyvybės jėgos, kai 
mėgino Tonolano elanui padėti rasti kelią į dvasių pasaulį. 

— Visi jau pasirinko porininkus, spėju, tik mudu belikom. Aš nelabai 
įsivaizduoju, kaip naudotis iečių mėtykle, - tarė Morisano pusbrolis Ja- 
lodanas, Manvelaro sesers sūnus, kuris viešėjo trečiajame urve. Jis plana- 
vo su trečiuoju urvu keliauti į vasaros susirinkimą ir ten susitikti su savo 
urvu. 

Štai ir viskas. Dvylika vyrų ir moterų, susiruošusių medžioti, panašiai 
tiek liūtų - greitų, stiprių ir nuožmių žvėrių, kurie išgyvena medžiojami 
silpnesnes aukas. Ailai sukilo abejonės, iš baimės ją nupurtė drebulys. Ji 
pasitrynė rankas ir pajuto, kaip oda pasišiaušė. Kaip gali keletas trapių 
žmonių net galvoti apie visos liūtų šeimos puolimą? Ji pastebėjo dar vie- 
ną plėšrūną, tą, kurį pažinojo, ir davė jam ženklą likti greta. Kartu pagal- 
vojo: „Dvylika žmonių ir vilkas“ 

— Gerai, pirmyn, - paragino Joharanas, - bet laikomės drauge. 

Dvylika medžiotojų iš trečiojo ir devintojo Zelandonijos urvų pra- 
dėjo kartu eiti link stambių kačių šeimos žinduolių būrio. Žmonės buvo 
ginkluoti ietimis su apskritais titnago, kaulo ar mamutų ilčių antgaliais, 
nugludintais iki aštriausių smaigalių. Keletas turėjo mėtykles, kuriomis 
ietis sviedžiama daug toliau, galingiau ir greičiau nei ranka, tačiau liūtą 
galima nudobti ir paprasta ietimi, kaip ne kartą anksčiau jie buvo darę. 
Liūtų medžioklė gali būti Jondalaro ginklo išbandymas, tačiau dar labiau 
išbandoma tų, kurie medžioja, drąsa. 

— Nešdinkitės! - ėmė šūkauti Aila, kai medžiotojai pajudėjo pir- 


myn. - Nenorime, kad čia būtumėte! 

Kiti medžiotojai, įvairiai kaitaliodami jos žodžius, šūkaudami artino- 
si prie žvėrių, rėkdami jiems nešdintis. 

Iš pradžių katės, jaunos ir senos, tik stebėjo besiartinančius žmones. 
Paskui viena kita pradėjo vaikštinėti, tai lindo į žoles, kurios taip gerai jas 
slėpė, tai vėl iš jų išeidavo, tarsi nelabai žinodamos, kaip elgtis. Tos, kurios 
pasitraukė su jaunikliais, grįžo be jų. 

— Regis, jie nežino, ko iš mūsų tikėtis, - tarė Tefona. Pirmyn besi- 
stumiančių medžiotojų viduryje ji jautėsi truputį saugesnė nei iš pat 
pradžių, tačiau staiga suurzgus stambiam patinui visi išsigandę pašoko ir 
sustojo kaip įbesti. 

— Ne laikas stabčioti, - paragino Joharanas, puldamas į priekį. 

Žmonės pajudėjo. Iš pradžių kiek padrikai, paskui vėl susispietė. Pra- 
dėjo vaikštinėti jau visi liūtai. Dalis jų atsuko nugaras ir pradingo aukšto- 
je žolėje, tačiau dičkis vėl suurzgė, paskui trumpai suriaumojo gindamas 
savo teritoriją. Dar keletas didelių kačių sustojo jam už nugaros. Aila juto 
nuo žmonių dvelkiantį baimės kvapą. Ji buvo tikra, kad ir liūtai jį užuo- 
džia. Moteris ir pati bijojo, tačiau baimė buvo tai, ką žmogus gali įveikti. 

— Verčiau pasiruoškime, — pasiūlė Jondalaras. - Tas vyrukas neatrodo 
patenkintas, o ir turi pastiprinimą. 

— Ar pataikytum į jį iš čia? - paklausė Aila. Ji išgirdo vieną, antrą, tre- 
čią niurgztelėjimą, kurie paprastai pranašaudavo liūto riaumojimą. 

— Tikriausiai, - spėjo Jondalaras, - bet būčiau linkęs prieiti arčiau, 
kad geriau nusitaikyčiau. 

— Ir aš nesu tikras, ar pataikysiu iš tokio atstumo, - pastebėjo Johara- 
nas. - Mums tikrai reikia prieiti arčiau, — tarė jis žengdamas pirmyn. 

Žmonės glaudžiau susispietė ir ėjo vis dar šūkaudami, nors Ailai din- 
gojosi, kad kuo arčiau liūtų, tuo jų balsai drovesni. Urviniai liūtai nuščiu- 
vo ir, regis, įsitempė stebėdami besiartinančią nematytą kaimenę, besiel- 
giančią visai kitaip nei medžiojami gyvūnai. 

Paskui viskas įvyko vienu metu. 

Didžiulis patinas stingdomai, kone kurtinamai suriaumojo ir šuoliais 
pasileido į žmones. Prisiartinęs pasiruošė šokti, ir Jondalaras sviedė savo 
ietį. Aila stebėjo patelę iš dešinės. Maždaug tuo metu, kai Jondalaras 


sviedė ietį, liūtė metėsi pirmyn ir įsitempė šuoliui. Aila atsitraukė ir 

nusitaikė. Ji pajuto, kaip sviedžiant mėtyklės galas su ant jos pritaisyta 
ietimi pakyla beveik be jos pagalbos. Tai tapo taip natūralu, kad neatrodė 
kaip apgalvotas judesys. Aila su Jondalaru naudojo ginklą kiaurus metus 
pakeliui į Zelandoniją, ir moteris taip įgudo, tarsi būtų su mėtykle gimusi. 

Liūtė pakilo šuoliui, tačiau Ailos ietis pasitiko ją pusiaukelėje. Ji patai- 
kė į didžiulę katę iš apačios, ietis tiksliai, staigiai ir mirtinai perskrodė jai 
gerklę. Liūtė sudribo ant žemės, iš žaizdos pliūptelėjo kraujas. 

Moteris iš dėklo žaibiškai išsiėmė kitą ietį ir guldydama ant mėtyklės 
apsidairė pažiūrėti, kas vyksta. Ji matė skriejant Joharano ietį, kurią per 
širdies tvinksnį pasekė kita. Aila pastebėjo, kad Rušemaras stovi ką tik 
ietį sviedusio žmogaus poza, ir pamatė krintant kitą didelę liūtę — an- 
troji ietis surado žvėrį dar jam nenusileidus. Kita liūtė vis dar artėjo. Aila 
sviedė savo ietį ir pamatė, jog mirksniu anksčiau nuskriejo kažkieno kito 
ietis. 

Aila siekė dar vienos ieties, įsitikino, kad ji įstatyta taisyklingai - kad 
galiukas, pritvirtintas prie trumpo smailėjančio koto, pagaminto taip, 
kad būtų galima jį atskirti nuo pagrindinio koto, tvirtai stovi savo vie- 
toje, o įduba ilgojo koto drūtgalyje apgaubia kabliuką iečių mėtyklės 
gale. Tada ji vėl apsidairė. Didysis patinas tysojo ant žemės, bet krutėjo, 
kraujavo, dar buvo gyvas. Patelė, kurią nudėjo ji, taip pat kraujavo, bet 
nebejudėjo. 

Liūtai kuo greičiau prašapo žolėse, bent vienas iš jų paliko kraujo 
pėdsaką. Medžiotojai vėl ėmė burtis. Jie dairėsi ir pradėjo šypsotis vienas 
kitam. 

— Manau, mums pavyko, - ėmė plačiai šieptis Palidaras. 

Staiga Ailos dėmesį patraukė grėsmingas Vilko urzgimas. Pilkis šoko 
pirmyn, Aila įkandin jo. Stipriai kraujuojantis didysis patinas buvo atsi- 
stojęs ir jau ruošėsi pulti. Suriaumojęs jis šoko ant žmonių. Aila kone juto 
jo pyktį ir negalėjo jo dėl to kaltinti. 

Vos vilkas pribėgo prie liūto ir jį puolė, gindamas moterį, Aila iš visų 
jėgų sviedė ietį ir pastebėjo kitą, sviestą tuo pat metu. Ietys susmigo kone 
kartu, girdimai dunkstelėjusios. Liūtas su Vilku kartu krito ant žemės. 
Aila aiktelėjo pamačiusi juos apsipylusius krauju, išsigando, kad jos au- 


gintinis sužeistas. 


Aila matė judant sunkią liūto leteną. Jai užėmė kvapą iš nuostabos, 
kad didžiulis žvėris vis dar gyvas, nors į jį susmigo šitiek iečių. Tada ji 
išvydo kruviną Vilko galvą brukantis iš po milžiniškos liūto galūnės ir 
nuskubėjo link jo vis dar nerimaudama, kad jis sužeistas. Vilkas rangyda- 
masis išsilaisvino iš po liūto, tada stvėrė jo leteną dantimis ir taip niršiai 
papurtė, kad Aila suprato, jog pilkis išsitepęs liūto, nes savo krauju. Kitą 
akimirką greta jos atsidūrė Jondalaras, ir abu drauge jie nuėjo link liūto, 
su palengvėjimu šypsodamiesi iš Vilko išdaigų. 

— Nusivesiu Vilką prie upės, kad apsivalytų, - tarė Aila. - Čia visur 
liūto kraujas. 

— Gaila, kad teko jį nugalabyti, — tyliai pasakė Jondalaras. - Toks di- 
dingas žvėris, ir tik gynė savo teritoriją. 

— Ir man gaila. Jis priminė man Mažylį. Tačiau mes taip pat privalė- 
jome apginti savo teritoriją. Pagalvok, juk kur kas blogiau jaustumės, jei 
kuris iš tų liūtų būtų papjovęs vaiką, — tarė Aila, nužvelgdama didžiulį 
plėšrūną. 

Patylėjęs Jondalaras pasakė: 

— Jis mums abiem priklauso; mūsų ietys jį pasiekė, ir tiktai tavoji įsmi- 
gusi į patelę greta. 

— Manau,jog pataikiau į dar vieną liūtę, tačiau man nereikia jokios to 
žvėries dalies, - tarė Aila, - o patino tu pasiimk, ką nori. Aš noriu šitos 
patelės kailio, uodegos, nagų ir dantų kaip prisiminimo apie medžioklę. 

Kurį laiką abu stovėjo tylėdami, tada Jondalaras pridūrė: 

— Jaučiuosi dėkingas, kad šita medžioklė pasisekė ir niekas nebuvo 


sužeistas. 

— Norėčiau juos kaip nors pagerbti, Jondalarai, kad atiduočiau pagar- 
bą urvinio liūto dvasiai ir padėkočiau savo totemui. 

— Taip, manau, kad turėtume tai padaryti. Įprasta jaustis dėkingiems 
už grobį ir prašyti, kad žvėries dvasia padėkotų Didžiajai Motinai Žemei 
už maistą, kurį ji leido mums pasiimti. Mes galime padėkoti urvinio liū- 
to dvasiai ir paprašyti, kad ji perduotų mūsų dėkingumą Motinai už tai, 
jog leido mums nudobti šiuos liūtus, kad apsaugotume savo šeimas ir ur- 
vus, - Jondalaras patylėjo. - Galime duoti šiam liūtui vandens atsigerti, 
kad jo dvasia nepatektų į kitą pasaulį ištroškusi. Kartais žmonės palaidoja 
širdį, atiduoda ją Motinai. Manau, derėtų tam liūtui atlikti ir viena, ir 
kita, nes šis didingas žvėris atidavė savo gyvybę gindamas savo šeimą. 

— Aš tą patį padarysiu patelei, kuri jį parėmė, kovojo drauge su juo, — 
tarė Aila. - Tikriausiai urvinio liūto totemas mane apsaugojo, o gal ir 
mus visus. Motina galėjo leisti urvinio liūto dvasiai pasiimti kurį nors 
iš mūsų, kad atlygintume didelę žalą liūtų šeimai. Esu dėkinga, kad taip 
neatsitiko. 

— Aila! Tu neklydai! 

Išgirdę šūksnį, abu atsisuko ir nusišypsojo ateinančiam devintojo 
urvo vadui. 

— Sakei, sužeistas žvėris nenuspėjamas. Sakei, kad stiprus ir greitas ur- 
vinis liūtas, sužeistas ir paklaikęs iš skausmo, gali padaryti bet ką. Mes nė 
nebūtume įtarę, kad parkritęs kraujuojantis liūtas gali pamėginti vėl pul- 
ti, - Joharanas kreipėsi į visus medžiotojus, kurie atėjo pažiūrėti užmuštų 
liūtų. - Mums derėjo įsitikinti, kad jis negyvas. 

— Labiausiai mane nustebino Vilkas, - prisipažino Palidaras, žiūrė- 
damas į vis dar kruviną žvėrį, kuris nerūpestingai tupėjo prie Ailos kojų 
iškoręs liežuvį. — Tai jis mus įspėjo, tačiau neįsivaizdavau, kad vilkas pultų 
urvinį liūtą, kad ir sužeistą. 

Jondalaras nusišypsojo. 

- Vilkas gynė Ailą, - paaiškino jis. - Kad ir kas tai būrų, jei keltų Ailai 
grėsmę, Vilkas pultų. 

— Netgi tave, Jondalarai? - nustebo Palidaras. 

— Netgi mane. 


Stojo nejauki tyla, kurią nutraukė Joharanas: 

— Kiek liūtų nudobėme? 

Ant žemės tysojo keletas didelių kačių, kai kurios su daugybe styran- 
čių iečių. 

— Suskaičiavau penkis, - atsiliepė Aila. 

— Liūtus, į kuriuos įsmigusios kelių žmonių ietys, reikės pasidalyti, — 
tarė Joharanas. - Tegu medžiotojai nusprendžia, ką su jais darys. 

— Ietys, kurios styro to patino ir tos patelės kūnuose, priklauso man ir 
Ailai, todėl mes galime jas pasiimti, - tarė Jondalaras. - Padarėme tai, kas 
būtina, tačiau gyvūnai taip pat gynė savo šeimą, todėl norime pagerbti 
jų dvasias. Čia nėra zelandonio, bet, prieš siųsdami juos į dvasių pasaulį, 
galime jiems duoti atsigerti ir palaidoti jų širdis - atiduoti Motinai. 

Kiti medžiotojai pritariamai sulinksėjo. 

Aila paėmusi vandenmaišį nuėjo prie nudobtos liūtės. Vandens talpy- 
kla buvo padaryta iš kruopščiai išplauto elnio skrandžio, užrišus apatinę 
angą. Viršutinė anga buvo užmauta ant elnio nugarkaulio slankstelio su 
nupjautomis iškyšomis, aplinkui tvirtai užvyniota sausgyslė. Natūrali 
anga slankstelio viduryje tarnavo kaip labai patogus čiaupas, užkimštas 
kamšteliu iš siauro odos dirželio, kelis kartus sumegzto toje pačioje vieto- 
je ir įkišto į skylę. Aila ištraukė sumazgytą odos virvelės kamštį ir nugėrė 
gurkšnį vandens. Tada ji atsiklaupė prie liūtės galvos, pravėrė žvėries nas- 
rus ir išpurškė vandenį iš savo burnos į didžiulės katės nasrus. 

— Mes esame dėkingi Didžiajai Visų Motinai Doni. Mes dėkingi ur- 
vinio liūto dvasiai, - garsiai pasakė ji, o paskui pradėjo kalbėti rankų žen- 
klais - oficialia tylia genties kalba, kuria kreipdavosi į dvasių pasaulį, bet 
tyliai vertė rodomų ženklų reikšmę. — Ši moteris yra dėkinga didžiojo 
urvinio liūto, šios moters totemo, dvasiai, kad leido kelioms gyvybėms 
kristi nuo šių žmonių iečių. Ši moteris norėtų išreikšti užuojautą didžio- 
jo urvinio liūto dvasiai dėl kritusiųjų. Didžioji Motina ir urvinio liūto 
dvasia supranta, kad tai buvo būtina dėl šių žmonių saugumo, tačiau ši 
moteris nori išsakyti padėką. 

Aila vėl atsisuko į ją stebinčių medžiotojų grupelę. Viskas buvo aclie- 
kama kiek kitaip nei įprastai, tačiau visi stebėjo Ailą susižavėję. Tiems 
medžiotojams, kurie įveikė savo baimę, kad padarytų šią teritoriją sau- 


gesnę sau ir kitiems, viskas atrodė visiškai priderama ir suprantama. Taip 

pat jie pradėjo suvokti, kodėl Zelandonė, kuri buvo pirmoji, priėmė šią 
svetimšalę savo mokine. 

— Nepretenduosiu į nė vieną kitą liūtą, kuriame galbūt styro mano 
ietis, tačiau ietis norėčiau pasiimti, - pasakė Aila. - Šioje liūtėje tik mano 
ietis, todėl į ją reiškiu teises. Paimsiu kailį ir uodegą, nagus ir dantis. 

— O mėsa? - paklausė Palidaras. - Ar ketini jos valgyti ? 

— Ne. Dėl manęs, lai lieka hienoms, - atsakė Aila. - Mėsėdžių, ypač 
urvinių liūtų, mėsa man neskani. 

— Niekad neragavau urvinio liūto mėsos, - pasakė jaunuolis. 

- Ir aš neragavau, - įsiterpė Morisanas iš trečiojo urvo, kuris medžio- 
jo poroje su Galėja. 

— Ar nė viena jūsų iečių neįsmigo į liūtą? - pasmalsavo Aila ir pamatė, 
kaip jie liūdni neigiamai papurtė galvas. - Tada mielai atiduosiu jums 
šią mėsą, jei norite, tik palaidosiu širdį, tačiau, jumis dėta, nevalgyčiau 
kepenų. 

— Kodėl gi? - nusistebėjo Tivonanas.. 

- Žmonės, su kuriais aš užaugau, tikėjo, kad mėsėdžių kepenys gali 
pražudyti kaip nuodai, - paaiškino moteris. - Apie tai porinamos isto- 
rijos, ypač apie savanaudišką moterį, kuri suvalgė kažkokios katės, man 
regis, lūšies, kepenis ir mirė. Gal kepenis taip pat derėtų palaidoti kartu 
su širdimi ? 

— Ar visų mėsėdžių žvėrių kepenys netikusios? — pasitikslino Galėja. 

— Manau, lokių kepenys geros. Jie ėda mėsą, tačiau šlamščia ir visa kita. 
Urviniai lokiai apskritai ėda mažai mėsos, todėl lokiena skani. Pažįstu ke- 
letą žmonių, kurie suvalgė lokio kepenis ir liko gyvi, - papasakojo Aila. 

— Metų metus nemačiau urvinio lokio, - pareiškė Solabanas. Jis sto- 
vėjo netoliese ir klausėsi. - Nedaug jų čia beliko. Ar tikrai ragavai urvinio 
lokio mėsos? 

— Taip, — atsakė Atila. Ji svarstė, ar užsiminti, kad urvinis lokys yra 
šventas genties gyvūnas ir jo mėsa valgoma tik per tam tikras apeigines 
puotas, tačiau nutarė, kad pasipiltų tik dar daugiau klausimų, į kuriuos 
reikėtų ilgai atsakinėti. 

Moteris dirstelėjo į liūtę ir giliai atsikvėpė. Patelė buvo didelė, reiks 
nemažai paplušėti, kol nudirs kailį. „Gal pasitelkti pagalbą?“ - pamanė ji 

stebėdama keturis jaunus žmones, kurie anksčiau ją kamantinėjo. Nė vie- 
nas jų nenaudojo iečių mėtyklės, tačiau Aila spėjo, jog nuo dabar viskas 
pasikeis. Nors jų ietys tikslo nepasiekė, jaunuoliai visavertiškai dalyvavo 
medžioklėje ir nepaisė jiems kilusio pavojaus. Aila nusišypsojo. 

— Duosiu kiekvienam po liūtės nagą, jei padėsite man ją nudirti, — 
tarė ji ir stebėjo, kaip jaunuolių veiduose pražysta šypsenos. 

— Su džiaugsmu, - kone vienbalsiai pažadėjo Palidaras ir Tivonanas. 

— Ir aš, — atsiliepė Morisanas. 

— Gerai. Mielai priimsiu jūsų pagalbą, - tarė Aila ir kreipėsi į Morisa- 
ną: - Man regis, anksčiau mūsų oficialiai nesupažindino. 

Ji atsigręžė į jaunuolį ir ištiesė abi rankas delnais į viršų - pripažintu 
atvirumo ir draugystės ženklu. 

— Aš esu Aila iš devintojo Zelandonijos urvo, Zelandonės, pirmosios 
tarp tų, kurie tarnauja Didžiajai Motinai Žemei, mokinė, titnago ap- 
dirbimo meistro ir devintojo Zelandonijos urvo vado Joharano brolio 
Jondalaro pora. Buvusi mamutojų Liūto stovyklos mamuto židinio duk- 
tė, pasirinkta urvinio liūto dvasios, ginama urvinio lokio, arklių Yhaha, 
Lenktynininko ir Širmės bei keturkojo medžiotojo Vilko bičiulė. 

„Oficialiam prisistatymui pakanka“, - pagalvojo Aila, stebėdama jau- 
nuolio veido išraišką. Ji žinojo, kad pirmiausia oficialiai minimi jos var- 
dai ir ryšiai gali priblokšti - kad ir ryšys su svarbiausia iš visų zelandonių, 
o baigiamoji dalis gali būti visiškai nesuprantama. 

Jaunuolis paėmė jos rankas ir pradėjo minėti savo vardus ir ryšius: 

— Aš esu Morisanas iš trečiojo Zelandonijos urvo, - pradėjo jis su- 
sijaudinęs, paskui, regis, ėmė galvoti, ką pasakyti toliau. - Esu trečiojo 
urvo vado Manvelaro židinio sūnus... 

Aila suprato, kad vaikis dar visai jaunas ir nepratęs pažindintis su nau- 
jais žmonėmis ar oficialiai prisistatinėti. Ji nusprendė jam padėti: užbaigė 
oficialaus susipažinimo ritualą: 

- Doni, Didžiosios Motinos Žemės, vardu, sveikinu tave, Morisanai 
iš trečiojo Zelandonijos urvo, — tarė ji, paskui pridūrė: - Vertinu tavo 
pagalbą. 

— Aš irgi galėčiau padėti, — įsiterpė Galėja. - Norėčiau danties šiai 
medžioklei prisiminti. Nors nė viena mano ietis neįsmigo į taikinį, me- 


džioklė buvo jaudinanti. Truputį baisoka, bet jaudinanti. 

Aila supratingai linktelėjo. 

— Pradėkim, tik privalau jus įspėti: atsargiai elkitės, kai pjausite nagus 
ar dantis; stenkitės neįsibrėžti. Jei norit saugiai juos nešioti, teks išvirinti. 
Nuo paprasčiausio įbrėžimo gali atsirasti bjauri žaizda, tokia, kuri ištinsta 
ir supūliuoja, su bjauriai dvokiančiais pūliais. 

Aila pakėlė galvą ir pamatė, kad tolumoje, iš už išsikišusios sienos, 
ateina keletas žmonių. Ji atpažino trečiojo urvo narius, kurie iš pradžių 
nėjo kartu. Tarp jų buvo ir vadas Manvelaras, stiprus ir energingas pagy- 
venęs vyras. | 

— Ateina Manvelaras su kitais, - tarė Tefona. Ji irgi juos pastebėjo ir 
atpažino. 

Priėjęs prie medžiotojų, Manvelaras nuskubėjo prie Joharano. 

- Doni, Didžiosios Motinos Žemės, vardu, sveikinu tave, Joharanai, 
devintojo Zelandonijos urvo vade, - tarė jis tiesdamas abi rankas. 

Imdamas vado rankas Joharanas tarė trumpą oficialų pasveikinimą 
pripažindamas kitą vadą: 

- Didžiosios Motinos Žemės, Doni, vardu, sveikinu tave, Manvelarai, 
trečiojo Zelandonijos urvo vade. 

Buvo įprasta vadams apsikeisti tokiomis mandagybėmis. 

- Žmonės, kuriuos išsiuntėt atgal, parėjo ir papasakojo, kas vyksta, — 
paaiškino Manvelaras. — Pastarąsias kelias dienas pastebėjome aplink 
maklinėjančius liūtus, todėl atskubėjome padėti. Jie vis sugrįždavo, tad 
jau pradėjome svarstyti, ko derėtų griebtis. Regis, jūs mums gerokai padė- 
jote. Matau keturis, ne, penkis nudobtus liūtus, įskaitant patiną. Patelės 
dabar neberas kito patino; o gal išsiskirstys ir susiras daugiau nei vieną, 
pasikeis visa šeima. Nemanau, kad jie greitai grįžtų mūsų kamuoti. Dera 
jums padėkoti. 

— Nemanėme, kad galėtume saugiai pro juos praeiti, be to, nenorėjo- 
me, kad jie keltų grėsmę netoliese esantiems urvams, tad nusprendėme 
juos nuvyti, ypač todėl, kad iš mūsų net keletas sugeba valdyti iečių mėty- 
klę. Puiku, kad jų turime. Net ir baisiausiai sužeistas tas dičkis patinas vėl 
puolė, nors manėm, kad jau negyvas, - papasakojo Joharanas. 

— Liūtus medžioti pavojinga. Ką su jais darysit? 

- Kailius, dantis ir nagus išsidalysime, be to, atsirado keletas norinčių- 


jų paragauti jų mėsos, — atsakė Joharanas. 


1 32 


IŠPIEŠTŲ URVŲ KRAŠTAS 


— Ji nemalonaus skonio, - suraukė nosį Manvelaras. - Padėsim jums 
nudirti tuos žvėris, tačiau kurį laiką užtruks. Manau, jums derėtų per- 
nakvoti mūsų urve. Pasiųsim bėgūną, kad praneštų septintajam, jog jūs 
užgaišite, ir paaiškintų kodėl. 


— Gerai. Mes pasiliksime, ačiū, Manvelarai, - tarė Joharanas. 


Kitą rytą prieš išeinant svečiams trečiasis urvas patiekė pusryčius. Jo- 
haranas, Proleva, Prolevos sūnus Jaradalas ir jų naujagimė Setona sėdėjo 
kartu su Jondalaru, Aila ir jų dukrele Jonaila saulėtoje akmeninėje prieki- 
nėje terasoje mėgaudamiesi ne tik maistu, bet ir reginiu. 

— Regis, Morisanas susidomėjo Folaros drauge Galėja, — tarstelėjo 
Proleva; jie stebėjo būrelį dar nesusijungusių jaunuolių. 

— Taip, - nusišypsojo Jondalaras. - Vakar per liūtų medžioklę ji buvo 
jo porininkė. Kartu medžiojant ir šitaip priklausant vienam nuo kito 
greitai gali užsimegzti ypatingas ryšys net nepaleidus ieties, kad galėtų 
pretenduoti į kurią nors liūto dalį. Tačiau jie padėjo Ailai nudirti liūtę, 
tad ji visiems davė po nagą. Jaunuoliai taip greitai apsisuko, kad atėjo pa- 
dėti ir man. Aš irgi daviau kiekvienam po nagelį, kad turėtų medžioklės 
atminą. 

— Tai štai kuo jie ten gyrėsi parėjusį vakarą prie virimo krepšio, - tars- 
telėjo Proleva. 

— Ar aš galiu gauti nagą atminui, Aila? — pasiteiravo Jaradalas. Mažius 
atidžiai klausėsi suaugusiųjų pokalbio. 

— Jaradalai, tai medžioklės atminai, - įsiterpė jo motina. - Kai pakan- 
kamai suaugsi ir eisi medžioti, turėsi savo atminų. 

— Viskas gerai, Proleva. Duosiu jam nagą, - tarė Joharanas, švelniai 
šypsodamasis savo poros sūnui. — Aš irgi nudobiau liūtą. 

- Ir tu! - susijaudino šešiametis. - O aš turėsiu nagą? Palaukit, pama- 
tys Robenanas! 

— Tik prieš duodamas gerai išvirink, - priminė Aila. 

— Tai štai ką Galėja su bičiuliais virino praėjusį vakarą, — suprato 


Jondalaras. - Aila primygtinai reikalavo, kad visi prieš nešiodami gerai 

išvirintų liūtų dantis ir iltis. Ji sakė, kad neiškaitinto urvinio liūto nago 
įbrėžimas gali būti pavojingas. 

— O kas pasikeičia jį išvirinus? - paklausė Proleva. 

— Kai buvau maža, kol gentis dar manęs nesurado, mane subraižė ur- 
vinis liūtas. Štai iš kur ant mano kojos randai. Nelabai ką teprisimenu 
apie patį užpuolimą, tačiau puikiai žinau, kaip skaudėjo koją, kol sugijo. 
Gentis taip pat mėgsta pasilikti žvėrių dantis ir nagus, - ėmė pasakoti 
Aila. - Mokydama mane gydymo, Iza pirmiausia pasakė, kad prieš nešio- 
jantis dantis ir nagus dera išvirinti. Ji manė, kad jie pilni blogio dvasių, o 
karštis virinant tą bjaurastį ištraukia. 

— Kai pagalvoji, ką tie žvėrys daro savo dantimis ir nagais, jie tiesiog 
privalo būti pilni blogio dvasių, - tarė Proleva. - Pasirūpinsiu, kad Jara- 
dalui duotas nagas būtų gerai iškaitintas. 

— Toji liūtų medžioklė įrodė tavojo ginklo naudą, Jondalarai, - paste- 
bėjo Joharanas. - Žmonės ietimis būtų apsigynę, jei liūtai prieitų arčiau, 
tačiau visi žvėrys nudobti iš iečių mėtyklių. Manau, tai padrąsins mokytis 
daugiau žmonių. 

Pamatę ateinantį Manvelarą, sėdintieji širdingai jį pasveikino. 

— Liūtenas galite palikti čia, pasiimsite grįždami, - pasiūlė vadas. — 
Sukrausime jas apatinės pastogės gale. Ten pakankamai vėsu, kad išsilai- 
kytų šviežios kelias dienas; tada grįžę namo galėsit išdirbti. 

Aukšta kalkakmenio uola, kurią jie praėjo prieš pat medžioklę, va- 
dinosi Dviejų Upių uola, nes šioje vietoje Žolių upė įtekėjo į Upę. Joje 
viena virš kitos buvo net trys plačios iškyšos, saugančios jaukias pastoges. 
Trečiasis urvas naudojosi visomis akmeninėmis pastogėmis, tačiau gyve- 
no daugiausia didžiojoje vidurinėje, nuo kurios vėrėsi platus reginys į abi 
upes ir teritoriją aplink uolą. Kitos dvi pastogės buvo skirtos maistui ir 
daiktams laikyti. 

— Būtų labai paranku, - pripažino Joharanas. - Ir taip pakanka naš- 
tos, ypač su kūdikiais ir vaikais, o jau ir vėluojam. Jei ši kelionė prie Arklio 
Galvos uolos nebūtų seniai sumanyta, tikriausiai taip ir neitume. Juk, 
šiaip ar taip, visus pamatysime vasaros susirinkime, o prieš išeinant dar 
liko daug nudirbti. Tačiau septintasis urvas tikrai laukia Ailos, Zelando- 
nė nori jai parodyti Arklio Galvą. Be to, kadangi visai netoli, jos norėjo 

nueiti į Senolių Židinį, aplankyti antrojo urvo ir apžiūrėti protėvių raiži- 
nių apatinio urvo sienose. 

- O kur pirmoji tarp tų, kurie tarnauja Didžiajai Motinai Žemei? — 
nusistebėjo Manvelaras. 

- Ji jau ten, vieši kelias dienas, - atsiliepė Joharanas. - Tariasi su kitais 
zelandoniais dėl vasaros susirinkimo. 

— Jei jau apie tai prakalbom, kada jūs ketinate išeiti? — pasiteiravo 
Manvelaras. - Gal galėtume keliauti kartu? 

— Man patinka išeiti truputį anksčiau. Kai urvas toks didelis, reikia 
papildomo laiko patogiai vietai susirasti. O dabar dar ir apie gyvūnus 
turime pagalvoti. Esu anksčiau buvęs dvidešimt šeštajame urve, tačiau 
apylinkių nepažįstu. 

— Tai didelis lygus laukas prie pat Vakarų upės, - paaiškino Manve- 
laras. - Puikiai tinka gausybei vasarinių namelių, bet nemanau, kad ten 
gera vieta arkliams. 

— Man patiko vieta, kurią buvome susiradę pernai, nors ir atokiau nuo 
visų veiklų. Nežinau, ką rasime šiais metais. Buvau sumanęs išeiti anks- 
čiau ir pasižvalgyti, tačiau prapliupo pavasarinės liūtys, tiesiog nesinorėjo 
klampoti per purvą, - aiškino Joharanas. 

— Jei neprieštarauji gyventi kiek atokiau, yra kiek nuošalesnė vieta 
arčiau Saulėtojo Reginio, dvidešimt šeštojo urvo pastogės. Tai uola prie 
senosios upės vagos kranto, kiek atokiau nuo dabartinės vagos. 

- Gal ir išbandysim, - pažadėjo Joharanas. - Kai nuspręsime, kada 
išeinam, išsiųsiu bėgūną. Jei trečiasis uvas norės tada eiti, galėsim keliauti 
kartu. Jūs turite ten giminaičių, tiesa? Ar jau numatėte, kuriuo keliu eiti ? 
Žinau, kad Vakarų upė teka ta pačia kryptimi kaip ir Upė, todėl kelią 
rasti nesunku. Tereikia eiti į pietus nuo didžiosios Upės, paskui į vakarus, 
kol pasieksim Vakarų upę, o paskui sukti į šiaurę, bet, jei žinot tiesesnį 
kelią, būtų truputį greičiau. 

— Tiesą sakant, žinau, - atsiliepė Manvelaras. - Mano pora buvo iš 
dvidešimt šeštojo urvo. Kai vaikai buvo mažesni, dažnai lankydavom jos 
šeimą. Kai ji mirė, daugiau ten neviešėjau. Laukiu šio vasaros susirinki- 
mo, noriu susitikti seniai nematytus žmones. Morisanas ir jo broliai bei 


seserys ten turi pusbrolių ir pusseserių. 

— Kai grįšime pasiimti liūtenų, aptarsime kelionę išsamiau. Ačiū už 
svetingumą, Manvelarai, - tarė Joharanas, pasisukęs eiti. - Mums jau 
reikia keliauti. Antrasis urvas mūsų laukia. Zelandonė, kuri yra pirmoji, 
nori Ailai parodyti urvą su staigmena. 

Pirmi pavasario ūgliai ant dar šaltos, rudos, atšylančios žemės tarsi iš- 
liejo smaragdinę akvarelę. Kai trumpasis metų laikas įsibėgės ir nariuoti 
stiebeliai bei laibi pjautuvo formos lapeliai visiškai suaugs, vešlios upių 
salpų pievos nusidažys šiltesnėmis spalvomis. Švelniame ankstyvos vasa- 
ros vėjyje linguojančių, greitai besistiebiančių žolių žaluma noks į bran- 
džią auksinę - vešlios pievos davė vardą greta srūvančiai upei. 

Grupė keliautojų - dalis iš devintojo, dalis - iš trečiojo urvo - žygiavo 
palei Žolių upę tuo pačiu taku kaip ir praėjusią dieną. Išsikišusį akmenį 
apėjo vorele po vieną ir toliau traukė taku tarp Žolių upės ir uolos. Žy- 
giuojant toliau, keletas žmonių paėjėjo į priekį ir ėjo po du ar tris greta. 

Jie pasuko keliu link perkėlos — ji jau buvo pradėta vadinti Liūtų 
medžioklės vieta. Natūralia brasta nebūtų lengva pereiti. Viena yra mi- 
triam jaunuoliui liuoksėti nuo vieno slidaus akmens ant kito; visai kas 
kita - besilaukiančiai ar kūdikį nešančiai moteriai arba maisto, drabužių 
ar rykų ryšuliais nešiniems ar vyresniems žmonėms. Todėl tarp akmenų, 
kuriuos atidengė nusekusi upė, buvo rūpestingai pridėliota daugiau uolos 
luitų, kad atstumai tarp brastos akmenų būtų mažesni. Pasiekę kitą kran- 
tą, kur takas pakankamai platus, žmonės žingsniavo po du ar tris greta. 

Morisanas palaukė Jondalaro su Aila, kurie ėjo pačiame gale, priešais 
arklius, ir žengė greta jų. Visiems įprastai pasisveikinus, Morisanas tars- 
telėjo: 

— Nesuvokiau, koks puikus ginklas yra iečių mėtyklė, Jondalarai. Mo- 
kiausi ja naudotis, tačiau stebėdamas jus su Aila iš naujo ją įvertinau. 

— Manau, išmintingai elgeisi, Morisanai, kad išbandei iečių mėtyklę. 
Tai labai geras ginklas. Ar Manvelaras tau pasiūlė, ar pats nusprendei mo- 
kytis? - teiravosi Jondalaras. 

— Nusprendžiau pars, tačiau, kai pradėjau mokytis, jis mane skatino. 
Sakė, kad aš būsiu geras pavyzdys, - atsakė Morisanas. - Atvirai kalbant, 


man tai nerūpėjo. Tiesiog tai ginklas, kuriuo naudotis norėjau išmokti. 

Jondalaras nusišypsojo jaunuoliui. Taip ir galvojo, kad jaunesnieji la- 
biau norės išbandyti naująjį ginklą, tačiau Morisano reakcija buvo kaip 
tik tokia, kokios jis tikėjosi. 

— Puiku. Kuo daugiau mokysiesi, tuo šaunesnis tapsi. Mudu su Aila 
jau seniai naudojame iečių mėtykles: visus metus keliaudami namo ir dar 
metus iki tol. Kaip matai, moterys labai lengvai gali taip medžioti. 

Jie kurį laiką ėjo palei Žolių upę prieš srovę, paskui pasiekė mažesnį 
intaką, vadinamą Mažąja Žolių upe. Toliau keliaujant prieš srovę palei 
mažesnįjį vandenkelį, Aila pradėjo pastebėti oro pokyčius: vėso. Drėgna 
gaiva prisipildė sodrių kvapų. Netgi žolė atrodė tamsesnio žalio atspalvio, 
o vietomis gruntas buvo minkštesnis. Einant per vešlų slėnį ir artėjant 
prie kalkakmenio uolos, taką ribojo pelkėti aukštų nendrių ir švendrų 
plotai. 

Lauke laukė keletas žmonių, tarp jų - dvi jaunos moterys, kurias pa- 
mačiusi Aila nušvito. Jos visos susijungė per tą pačią ceremoniją praėjusių 
metų vasaros susirinkime, todėl jautėsi itin artimos. 

— Levela! Janida! Taip laukiau, kol jus pamatysiu, — tarė ji, eidama 
artyn. — Girdėjau, kad abi nusprendėte persikelti į antrąjį urvą. 

— Aila! - džiaugėsi Levela. - Sveika atvykusi į Arklio Galvos uolą. 
Nusprendėme kartu su Kimeranu ateiti čia, kad su tavim susitiktume, 
kad nereikėtų laukti, kol nuspręsi pasisvečiuoti antrajame urve. Kaip gera 
tave matyti! 

— Taip, - pritarė Janida. Ji buvo gerokai jaunesnė už kitas dvi moteris 
ir gana drovi, tačiau švietė svetinga šypsena. — Aš irgi džiaugiuosi tave 
matydama, Aila. 

Trys moterys apsikabino, nors atsargiai ir rūpestingai. Mat Aila su Ja- 
nida nešėsi kūdikius, o Levela laukėsi. 

— Girdėjau, tau gimė berniukas, Janida, - tarė Aila. 

— Taip, pavadinau jį Jeridanu, - rodydama kūdikį pasigyrė Janida. 

— O aš turiu mergaitę. Jos vardas Jonaila, - tarė Aila. Mažoji jau buvo 
išbudinta bruzdesio, tad Aila kalbėdama iškėlė ją iš nešiojimo skraistės, 
tada atsisuko pažiūrėti į Janidos berniuką. - Jis nuostabus. Ar galiu jį pa- 
laikyti ? 


— Taip, žinoma, o aš noriu palaikyti tavo dukterį, - tarė Janida. 

— Duokš, aš palaikysiu tavo mažylę, Aila, - pasiūlė Levela, - tada tu 
galėsi paimti Jeridaną, o aš duosiu... Jonailą? — ji pamatė, kaip Aila link- 
teli, - Janidai. 

Moterys pasikeitė kūdikiais ir šnekino juos, kartu nužiūrinėdamos ir 
lygindamos su saviškiais. 

— Juk žinai, kad Levela irgi laukiasi? - pasitikslino Janida. 

— Matau, - atsakė Aila. - Ar žinai, kada gimdysi, Levela? Norėčiau 
ateiti ir būti su tavimi. Esu tikra, ir Proleva ateitų. 

— Tiksliai nežinau, dar liko nemažai laiko. Džiaugčiausi, jeigu būtum 
šalia, o ypač - mano sesuo, - atsakė Levela. - Tačiau tau nereiks niekur 
eiti. Tikriausiai visi būsime vasaros susirinkime. 

— Tikrai, - nesiginčijo Aila. - Tau bus labai smagu, kai visi bus šalia. 
Netgi pirmoji zelandonė bus ten, o ji nuostabiai padeda motinai gim- 
dant. 

— Gali būti net per daug, - pareiškė Janida. - Levelą visi myli; visiems 
tikrai neleis pasilikti, per daug žmonių. Kad aš būčiau, tu tikriausia ne- 
norėsi. Aš nepatyrusi. Tačiau norėčiau būti šalia tavęs taip, kaip tu buvai 
šalia manęs, Levela. Tačiau suprasiu, jei pasirinksi kitą draugę, kurią se- 
niau pažįsti. 

- Žinoma, norėsiu, kad būtum šalia, Janida, ir Ailos norėsiu. Juk jun- 
gėmės vienose apeigose, o tas ryšys ypatingas, - atsakė Levela. 

Aila suprato Janidos išsakytus jausmus. Ir jai buvo smalsu, ar Leve- 
la verčiau pasirinktų senas pažįstamas. Aila pajuto užplūstant šilumą ir 
nustebo pajutusi, jog tenka sulaikyti ašaras patyrus, kad Levela ją taip 
mielai priima. Augdama Aila neturėjo daug draugų. Genties mergaitės 
subręsdavo jaunos. Oga, kuri galėjo tapti jai artima, tapo Braudo pora, o 
tas nebūtų jai leidęs pernelyg bičiuliautis su kitų mergaite, kurios pats ne- 
kentė. Aila mylėjo savo genties seserį, Izos dukterį Ubą, tačiau toji buvo 
gerokai jaunesnė, labiau duktė nei draugė. Nors kitos moterys vis šilčiau 
ją priėmė, netgi mylėjo, iš tikrųjų niekada jos nesuprato. Tiktai apsigy- 
venusi su mamutojais ir susipažinusi su Digija Aila suprato, kaip smagu 
turėti bendraamžę draugę. 

— Kur jūsų poros Jondekamas su Peridaliu? Manau, Jondalaras jiems 
taip pat puoselėja ypatingus jausmus. Žinau, kaip jis troško juos pamaty- 


ti, — tarė Aila. 

- Ir jie norėjo jį pamatyti, - atsakė Levela. - Nuo tada, kai sužinojo, 
kad jūs ateinat, Jondekamas su Peridaliu nekalba apie nieką kitą, tik apie 
Jondalaro iečių mėtyklę. 

— Ar žinojot, kad Tišona su Marševaliu dabar irgi gyvena devintajame 
urve? — Aila užsiminė apie dar vieną porą, kuri susijungė tuo pat metu 
kaip ji. - Jie bandė gyventi keturioliktajame, bet Marševalis taip dažnai 
būdavo devintajame urve, arba, turėčiau sakyti, Žemupyje, - mokėsi 
skaptuoti mamutų iltis ir likdavo nakvoti devintajame, kad jie nusprendė 
persikraustyti. 

Trys zelandonės stovėjo atokiau ir stebėjo be perstojo čiauškančias 
moteris. Pirmoji matė, kaip lengvai Aila rado bendrą kalbą, lygina kūdi- 
kius ir susijaudinusi šneka apie dalykus, kurie domina jaunas susijungu- 
sias moteris, jau turinčias vaikų arba jų besilaukiančias. Ji jau pradėjo Ailą 
mokyti pagrindinių žinių, kurių reikia norint tapti visaverte zelandone. 
Jaunoji moteris buvo susidomėjusi ir greitai mokėsi, tačiau dabar Pirmoji 
suvokė, kaip lengva Ailą išblaškyti. Ji atsitraukė, leisdama jaunajai moki- 
nei pasimėgauti nauju motinos ir susijungusios moters gyvenimu. Gal at- 
ėjo laikas stiprėliau spustelėti, taip ją sudominti, kad ji savo noru daugiau 
laiko skirtų mokymuisi? 

— Mums derėtų eiti, Aila, - tarė Pirmoji. - Norėčiau, kad pamatytum 
urvą, nes paskui būsi pernelyg užsiėmusi maistu, viešnagėmis ir pažindi- 
nimusi. 

— Taip, turėtume, - pripažino Aila. - Visus tris arklius ir vilką pa- 
likau Jondalarui, reikia juos įkurdinti. Neabejoju, ir jis nori susitikti su 
draugais. 

Jie nuėjo link stačios kalkakmenio sienos. Tiesiai į ją tvieskė kylanti 
saulė, ir netoliese liepsnojančio nedidelio lauželio ryškioje šviesoje be- 
veik nieko nebuvo matyti. Tamsią angą įžiūrėti galėjai, tačiau ji nekrito 
į akis. Į sieną buvo atremta keletas deglų, visi zelandoniai užsidegė po 
vieną. Aila nusekė paskui kitus pro tamsią angą ir suvirpėjo tamsos ap- 
gaubta. Viduje buvo vėsu ir drėgna, tačiau Ailai žvarbu pasidarė ne tik dėl 
staiga nukritusios temperatūros. Anksčiau ji čia nesilankė. Aila sutriko ir 


sunerimo įėjusi į nežinomą urvą. 

Anga nebuvo didelė, tačiau pakankamai aukšta, todėl niekam nerei- 
kėjo nei gūžtis, nei lenktis įeinant. Aila, lauke užsidegusi deglą, jį laikė 
kairėje rankoje priešais save, o dešiniąja čiuopė akmens sieną, kad išlai- 
kytų pusiausvyrą. Šiltas ryšulėlis, kurį ji nešėsi prie krūtinės švelnioje 
nešiojimo skraistėje, bruzdėjo. Aila atitraukė ranką nuo sienos, kad pa- 
glostytų mažylę ir ją nuramintų. Jonaila tikriausiai irgi pajus temperatūrų 
skirtumą, galvojo Aila. Eidama ji dairėsi aplinkui. Nedidelis urvas buvo 
natūraliai padalytas į atskiras mažesnes sales. 

- Jis ten, kitoje salėje, - pasakė antrojo urvo zelandonė. Ji taip pat 
buvo aukšta šviesiaplaukė, nors šiek tiek vyresnė už Ailą. 

Zelandonė, kuri buvo pirmoji tarp tų, kurie tarnauja Didžiajai Moti- 
nai Žemei, žengė į šoną, kad Aila galėtų eiti paskui visus vedusią moterį. 

— Eik pirma. Aš jau mačiau, — tarė ji, pasitraukdama iš kelio. 

Kartu su ja į šalį žengė ir vyresnis vyras. 

— Ir aš jau mačiau, - tarė jis. - Ne kartą. 

Aila atkreipė dėmesį, koks panašus senasis septintojo urvo zelandonis 
į moterį, kuri rodė kelią, - jis taip pat buvo aukštas, nors kiek pakumpęs, 
o plaukai beveik balti. 

Antrojo urvo zelandonė iškėlė deglą aukštai, kad apšviestų kelią; Aila 
taip pat pakėlė savo deglą. Jai pasidingojo, kad pakeliui ant kai kurių sie- 
nų matėsi neryškūs atvaizdai, tačiau niekas nesustojo jų parodyti. Išgir- 
dusi, kaip kažkas pradeda niūniuoti - sodriu, švelniu balsu, - ji atpaži- 
no savo mokytojos zelandonės, kuri buvo Pirmoji, balsą. Balsas aidėjo 
nedidelėje akmeninėje patalpoje, tačiau ypač suskambo įėjus į kitą salę 
ir pasukus už kampo. Kai zelandoniai pakėlė savo deglus, kad apšviestų 
sieną, Aila aiktelėjusi išsižiojo. 

Ji nebuvo pasiruošusi atsivėrusiam reginiui. Arklio galvos profilis 
buvo įrėžtas taip giliai į urvo sienos kalkakmenį, kad atrodė tarsi iš jos iš- 
augęs, ir toks tikroviškas, kone gyvas. Galva buvo didesnė nei tikro arklio 
arba čia buvo išraižytas gerokai didesnis gyvūnas nei Ailai kada teko ma- 
tyti. Tačiau ji pažinojo arklius ir matė, kad proporcijos puikiai išlaikytos. 
Snukio forma, akis, ausis, nosis su išsiplėtusia šnerve, nasrų ir žandikaulio 
linkis, viskas buvo kaip tikro arklio. Mirguliuojančioje deglo liepsnoje 
dingojosi, kad gyvulys juda, kvėpuoja. 

Aila gokčiodama išpūtė orą - buvo sulaikiusi kvapą ir to nė nepajuto. 

— Tobulas arklys, nepaisant to, kad čia tik jo galva! - pareiškė ji. 

— Štai kodėl septintasis urvas vadinasi Arklio Galvos uola, - pasakė 
senyvas vyras, stovintis Ailai už nugaros. 

Aila stebeilijo į atvaizdą su pagarbia baime ir nuostaba, paskui ištie- 
susi ranką palietė akmenį net neklaususi, ar derėtų tai daryti. Ją traukte 
patraukė prie sienos. Aila palaikė ranką ant arklio žandikaulio šono, kaip 
tik ten, kur liestų gyvą gyvulį, ir po kiek laiko šaltas akmuo pradėjo šilti, 
tarsi gyvūnas būtų panoręs atgyti ir išlipti iš akmens. Aila atitraukė ranką 
ir vėl pridėjo. Uolos paviršius vis dar išlaikė šiek tiek šilumos, bet vėliau 
atvėso, ir Aila suvokė, kad Pirmoji niūniavo tol, kol ji lietė akmenį, bet 
nutilo Ailai ranką atitraukus. 

— Kas ją padarė? — pasiteiravo Aila. 

— Niekas nežino, - atsakė Pirmoji. Ji atėjo paskui septintojo urvo ze- 
landonį. - Ji iškalta taip seniai, kad niekas neprisimena. Tai padarė vienas 
iš protėvių, tačiau neliko jokių istorijų, kurios mums pasakytų. 

- Tikriausiai tai tas pats meistras, kuris išraižė Senolių Židinio moti- 
ną, - pastebėjo antrojo urvo zelandonė. 

— Kodėl taip manai? - nusistebėjo senasis vyras. — Atvaizdai visiškai 
skirtingi: viename - moteris su bizono ragu rankoje, kitur - arklio galva. 

— Tyrinėjau abu atvaizdus. Jų atlikimo būdas panašus, - atsakė mo- 
teris. - Ar matai, kaip kruopščiai įrėžti šio arklio nosis ir nasrai, ir žan- 
dikaulio linija? Kai nueisi tenai, atkreipk dėmesį į Motinos šlaunis, jos 
pilvo formą. Mačiau moterų, kurios atrodo lygiai taip pat, ypač turinčios 
vaikų. Kaip ir arklio, moters, kuri Senolių Židinio urve vaizduoja Doni, 
raižinys yra labai tikroviškas. 

— Labai įžvalgu, - tarė ta, kuri buvo Pirmoji. - Kai nueisime į Senolių 
Židinį, padarysime, kaip tu siūlai: atidžiai įsižiūrėsime į piešinius. 

Visi kurį laiką ramiai stovėjo stebeilydami į arklį. Tada Pirmoji para- 
gino: 

— Derėtų eiti. Čia yra dar keletas dalykų, tačiau juos galėsime apžiūrė- 
ti vėliau. Norėjau, kad Aila pamatytų arklio galvą dar neprasidėjus visoms 
viešnagės smagybėms. 

— Džiaugiuosi, kad taip nusprendei, - atsiliepė Aila. - Nežinojau, kad 
akmens raižiniai gali būti tokie tikroviški. 


— Štai ir jūs! - Kimeranas atsistojo nuo akmeninės sėdynės ant uolos 
atbrailos priešais septintojo urvo pastogę pasveikinti Ailos ir Jondalaro, 
kurie ką tik užkopė taku. Iš paskos sekė Vilkas, o pakirdusi Jonaila sėdėjo 
atremta į Ailos šlaunį. - Išgirdom, kad jūs atėjot, o paskui niekas nebeži- 
nojo, kur pasidėjot. 

Senas Jondalaro draugas Kimeranas, Senolių Židinio, arba antrojo 
Zelandonijos urvo, vadas, jo laukė. Labai aukštas šviesiaplaukis vyras iš 
išorės buvo panašus į dvimetrinį Jondalarą tokiais pačiais šviesiais, blyš- 
kiais plaukais. Nors dauguma vyrų buvo aukšti - daugiau nei metro aš- 
tuoniasdešimties, Jondalaras su Kimeranu per vyrystės apeigas virš savo 
bendraamžių stūksojo kaip bokštai. Juodu patraukė vieną prie kito, ir 
netrukus jiedu susibičiuliavo. Kimeranas taip pat buvo antrojo urvo ze- 
landonės brolis ir Jondekamo dėdė, tačiau labiau kaip brolis, mat jo sesuo 
buvo gerokai vyresnė, ji ir užaugino Kimeraną po motinos mirties kartu 
su savo sūnumi ir dukra. Jos vyras taip pat iškeliavo į kitą pasaulį, ir netru- 
kus ji pradėjo mokytis, kad taptų zelandone. 

— Pirmoji norėjo, kad Aila pamatytų Arklio Galvą, o paskui reikėjo 
įkurdinti arklius, - paaiškino Jondalaras. 

- Jiems patiks jūsų slėnyje. Žolė čia tokia žalia ir vešli, - pridūrė Aila. 

- Vadiname jį Švelniuoju slėniu. Per patį vidurį teka Mažoji Žolių upė, 
kurios salpa išplatėjusi į didelį lauką. Pavasarį nuo tirpsmo, arba rudenį, 
kai prasideda lietūs, darosi pelkėta, tačiau vasarą, kai visur kitur viskas 
perdžiūva, šita pieva lieka gaivi ir žalia, - paaiškino Kimeranas, visiems 


einant link gyvenamojo ploto po išsikišusia viršutine uolos atbraila. - Slė- 

nis privilioja pulkus žolėdžių, jie visą vasarą pro čia traukia, ir medžioti 
lengva. Arba antrojo, arba septintojo urvo žvalgai nuolat stebi slėnį. 

Jie priėjo prie didesnio žmonių būrelio. 

— Pažįstat Sergenorą, septintojo urvo vadą? — paklausė Kimeranas 
svečių, rodydamas į vidutinio amžiaus tamsiaplaukį vyrą, kuris stovėjo 
budriai delbdamas vilką ir leido jaunesniam vadui sutikti jo draugus. 

— Taip, žinoma, - patikino Jondalaras. Jis pastebėjo vyro baimę ir pa- 
galvojo, kad šita viešnagė gali būti puiki proga padėti žmonėms priprasti 
prie Vilko. - Prisimenu, kaip Sergenoras ateidavo pasitarti su Martona, 
kai buvo ką tik išrinktas septintojo urvo vadu. Spėju, tave jau supažindi- 
no su Aila? 

— Aš buvau vienas iš daugelio, kuriems ji buvo pristatyta praėjusiais 
metais, vos jums, sugrįžus, tačiau neturėjau progos pasveikinti ją asme- 
niškai, - atsakė Sergenoras. Jis ištiesė abi rankas delnais į viršų. - Doni 
vardu, sveikinu tave septintajame Zelandonijos urve, Aila iš devintojo 
urvo. Žinau, kad tu turi daugybę vardų ir ryšių, kai kurie jų gana neįpras- 
ti, tačiau, prisipažįstu, visų jų neprisimenu. 

Aila abi vado plaštakas suėmė savosiomis. 

— Aš esu Aila iš devintojo Zelandonijos urvo, - pradėjo ji. - Devin- 
tojo urvo zelandonės, pirmosios tarp tų, kurie tarnauja, mokinė... - Aila 
sudvejojo svarstydama, kiek Jondalaro ryšių minėti. Jungtuvių apeigose 
praėjusią vasarą visi Jondalaro vardai ir ryšiai buvo perduoti ir jai, dėl to 
prisistatymas labai pailgėjo, tačiau viską suminėti reikėdavo tik per pa- 
čias oficialiausias ceremonijas. Kadangi tai jos oficialus susipažinimas su 
septintojo urvo vadu, ji norėjo, kad prisistatymas būtų tinkamas, bet per 
ilgai neužsitęstų. 

Ji nusprendė įvardyti artimiausius savo poros ryšius, o toliau sakyti 
savuosius, paminėti ir ankstesniuosius. Ji baigė vardu, kuris buvo pridėtas 
lengvabūdiškiausiai, tačiau jai patiko jį vartoti: - Arklių - Yhaha, Lenk- 
tynininko ir Širmės bei keturkojo medžiotojo Vilko bičiulė. Didžiosios 
visų Motinos vardu, sveikinu tave, Sergenorai, septintojo Zelandonijos 
urvo vade, ir noriu padėkoti, kad pakvietei mus į Arklio Galvos uolą. 

„Ji tikrai ne zelandonietė, - pagalvojo Sergenoras, išgirdęs Ailą kal- 


bant. - Gal ji ir įgijo Jondalaro vardus ir ryšius, tačiau yra svetimšalė su 

svetimšališkais papročiais, ypač dėl tų gyvūnų“ Paleidęs jos rankas, vadas 
nužvelgė Vilką, kuris priėjo arčiau. 

Aila matė, kaip vyrui neramu greta stambaus plėšrūno. Ji pastebėjo, 
kad ir Kimeranas ne itin jaukiai jaučiasi greta žvėries, nors pernai jis vie- 
nas pirmųjų buvo supažindintas su Vilku ir matė jį kelis kartus. Nė vienas 
iš vadų nebuvo pratę matyti plėšrų žvėrį taip laisvai besisukinėjantį tarp 
žmonių. Ji mąstė panašiai kaip Jondalaras: gal dabar tinkama proga jiems 
priprasti prie Vilko? 

Septintojo urvo Žmonės greitai susigaudė, kad atvyko devintojo urvo 
pora, apie kurią visi kalbėjo, ir vis daugiau žmonių ėjo pažiūrėti moters 
su vilku. Visi gretimi urvai per dieną susižinojo, kad Jondalaras praėjusią 
vasarą grįžo iš penkerius metus trukusios kelionės. Smalsumą žadino kal- 
bos, kad jis pasirodė su svetimšale moterimi raitas ant arklio. Su dauguma 
žmonių iš gretimų urvų jie susipažino šiems atvykus paviešėti į devintąjį 
arba praėjusiame vasaros susirinkime, tačiau tik dabar jie pirmą kartą at- 
keliavo į septintąjį ir antrąjį urvus. 

Aila su Jondalaru ketino čia svečiuotis praėjusį rudenį, tačiau taip ir 
nepasirodė. Ne dėl to, kad urvai būtų per toli vienas nuo kito: kas nors 
vis sukliudydavo, o paskui stojo žiema ir gerokai pasistūmėjo Ailos nėštu- 
mas. Šitaip ilgai atidėliotas jų apsilankymas tapo tikru įvykiu, ypač dėl to, 
kad Pirmoji nusprendė tuo pačiu metu susitikti su vietos zelandoniais. 

— Kad ir kas išraižė arklio galvą apatiniame urve, turėjo pažinoti ar- 
klius. Ji labai gerai padaryta, - pasakė Aila. 

— Visada taip maniau, tačiau malonu tai išgirsti iš taip gerai kaip tu 
arklius pažįstančio žmogaus lūpų, - apsidžiaugė Sergenoras. 

Vilkas tupėjo nukoręs liežuvį ir žiūrėjo į vyrą, o dėl nulinkusios ausies 
atrodė pasipūtęs, savimi patenkintas. Aila žinojo, kad jis tikisi būti prista- 
tytas. Žvėris matė, kaip ji sveikina septintojo urvo vadą, ir jau žinojo, kad 
bus pristatytas bet kuriam nepažįstamajam, su kuriuo ji šitaip sveikinasi. 

— Taip pat noriu padėkoti, kad leidote atsivesti Vilką. Jis labai nusi- 
mena, jei negali būti greta manęs, o dabar šitaip jaučiasi ir dėl Jonailos, 
nes labai myli vaikus, - pasakė Aila. 

— Vilkas myli vaikus? - nepatikėjo Sergenoras. 

— Vilkas užaugo ne tarp vilkų. Jis buvo auginamas su mamutojų vai- 


kais Liūto stovykloje ir mano, kad žmonės yra jo gauja, o visi vilkai myli 

savo gaujos jauniklius, - pasakė Aila. - Jis matė, kaip aš tave sveikinu, ir 
tikisi, kad judu supažindinsiu. Jis išmokytas pripažinti visus, kuriuos aš 
jam pristatau. 

Sergenoras susiraukė. 

— Kaip galima prisistatyti vilkui? - nustebo jis. Jis dirstelėjo į Kimera- 
ną ir pamatė, kaip tas išsišiepia. 

Jaunasis vyras prisiminė savąjį prisistatymą, ir nors pats vis dar truputį 
nervinosi plėšrūno artumoje, mėgavosi vyresnio vyro sutrikimu. 

Aila davė ženklą Vilkui prieiti ir atsitūpusi jį apkabino, tada palietė 
Sergenoro ranką. Vyras ją atitraukė. 

— Jam tereikia pauostyti, - tarė Aila, — ir jis susipažins su tavimi. Ši- 
taip vienas su kitu pažindinasi vilkai. 

— Ar tu irgi šitaip darei, Kimeranai? - pasitikslino Sergenoras paste- 
bėjęs, kad jį stebi dauguma jo urvo gyventojų ir svečių. 

— Taip, tiesą sakant. Praėjusią vasarą, kai jie atėjo į trečiąjį urvą me- 
džioti, dar prieš vasaros susirinkimą. Paskui, kada tik pamatydavau šitą 
vilką vasaros susirinkime, jausdavau, kad jis mane atpažįsta, nors ir ne- 
kreipia į mane dėmesio, - paaiškino Kimeranas. 

Sergenoras tikrai nenorėjo to daryti, tačiau stebint šitiekai žmonių 
juto spaudimą sutikti. Jis netroško, kad kas pamanytų, jog jis bijo kartoti 
tai, ką jau yra padaręs jaunesnis vadas. Lėtai, nedrąsiai jis ištiesė ranką 
link gyvūno. Aila paėmė jo plaštaką ir priartino prie žvėries nosies. Vil- 
kas suraukė nosį ir užčiaupęs nasrus iššiepė dantis taip, kad buvo matyti 
didžiuliai krūminiai plėšiamieji dantys. Jondalaras visada manė, kad ši- 
taip jis šypsosi būdamas visiškai savimi patenkintas. Tačiau ne šitaip atro- 
dė Sergenorui. Aila juto, kaip jis visas virpa, ir pajuto gižų baimės kvapą. 
Žinojo, kad ir vilkas tai užuodžia. 

— Pažadu, Vilkas tavęs nesužeis, - tyliai sušnabždėjo Aila. Sergenoras 
prisivertė laikytis ramiai, kol dantų pilni žvėries nasrai buvo arti jo plaš- 
takos. Vilkas ją pauostė, tada lyžtelėjo. 

— Kąjis daro? - nustebo Sergenoras. - Mėgina manęs paragauti? 

— Ne, man regis, jis mėgina tave nuraminti, tarsi gerintųsi. Štai, pa- 
liesk jo galvą, - Aila patraukė vyro ranką nuo aštrių dantų ir tyliai kalbė- 
jo: — Ar kada čiuopei gyvo vilko kailį? Ar pastebi, kad už ausų ir aplink 


45 


JEAN M. AUEL 


kaklą kailis truputį storesnis ir šiurkštesnis? Jam patinka, kai paausius kas 
pakaso. 

Kai Aila pagaliau jį paleido, vyras atitraukė plaštaką ir suėmė ją kita 
savo ranka. 

— Dabar jis tave atpažins, - patikino moteris. Ji nebuvo mačiusi, kad 
žmogus taip bijotų vilko ir kad taip narsiai įveiktų savo baimę. - Ar anks- 
čiau turėjai patirties su vilkais? - pasiteiravo ji. 

— Kartą, kai buvau mažas, man įkando vilkas. Nelabai prisimenu, 
mama man pasakojo, tačiau randus tebeturiu, - prisipažino Sergenoras. 

— Vadinasi, vilko dvasia tave pasirinko. Vilkas yra tavo totemas. Šitaip 
pasakytų mane užauginę žmonės, - ji žinojo, kad zelandoniečiai kitaip 
nei genties žmonės vertino totemus. Juos turėjo ne visi, tačiau buvo ti- 
kima, kad turintiesiems jie neša laimę. - Kai buvau maža, skaičiavau gal 
penkerius metus, mane apdraskė urvinis liūtas. Vis dar galiu parodyti 
randus ir kartais tai tebesapnuoju. Nelengva gyventi su galingu totemu, 
tokiu kaip liūto ar vilko, tačiau mano totemas daug man padėjo, daug 
mane išmokė, - papasakojo Aila. 

Netikėtai Sergenoras susidomėjo: 

— Ko išmokai iš urvinio liūto? 

— Viena vertus, įveikti baimę, - atsakė ji. - Man regis, tu išmokai to 
paties. Tavasis vilko totemas galėjo padėti tau nė nežinant. 

— Gali būti, tačiau iš kur žinoti, ar tai totemas padeda? Ar urvinio 
liūto dvasia tikrai tau padėjo? - kamantinėjo Sergenoras. 

— Ne vieną kartą. Keturi dryžiai, kuriuos man ant kojos paliko urvi- 
nio liūto letena, yra lygiai tokie patys kaip genties ženklas, skirtas urvinio 
liūto totemui. Paprastai tik vyrams suteikiamas toks stiprus totemas, ta- 
čiau žymė taip aiškiai atitiko genties ženklą, kad vadas priėmė mane, nors 
buvau gimusi kitiems — šitaip jie vadina tokius kaip mes žmones. Buvau 
visai maža, kai netekau savo žmonių. Jei gentis nebūtų manęs paėmusi ir 
užauginusi, nebebūčiau tarp gyvųjų, - paaiškino Aila. 

— Įdomu, tačiau sakei: „Ne kartą“, - priminė jai Sergenoras. 

— Kitą kartą, kai tapau moterimi ir jaunas naujasis vadas vertė mane 
išeiti, ilgai ėjau ieškodama kitų. Šitaip prieš mirtį patarė manoji genties 


motina Iza. Tačiau nepavyko jų rasti, reikėjo ieškotis prieglobsčio prieš 

užeinant žiemai. Tada manasis totemas atsiuntė urvinių liūtų šeimą, 
kad pakeisčiau kryptį, ir nuvedė mane į slėnį, kuriame galėjau išgyventi. 
Manasis urvinis liūtas netgi atvedė mane pas Jondalarą, - papasakojo 
Aila. 

Aplinkui susirinkusius ir besiklausančius žmones jos pasakojimas 
stulbino. Netgi Jondalaras anksčiau nebuvo girdėjęs jos šitaip pasakojant 
apie totemą. Vienas iš klausytojų išdrįso garsiai paklausti: 

— Ar tie žmonės, kurie tave priėmė ir kuriuos tu vadini gentimi, tikrai 
plokščiagalviai ? 

— Tai jūs šitaip juos vadinate. Jie vadina save gentimi, urvinio lokio 
gentimi, nes jie garbina urvinio lokio dvasią. Jis bendras visų, visos gen- 
ties totemas, — atsakė Atila. 

— Man regis, laikas keliautojams parodyti, kur galėtų pasidėti savo 
miegmaišius ir įsikurti, kad galėtų kartu su mumis pavalgyti, - tarė ką 
tik pasirodžiusi moteris. Ji buvo dailiai apvalaina, patraukli, su išmonės ir 
proto kibirkštėlėmis akyse. 

Sergenoras jai šiltai ir jausmingai nusišypsojo. 

— Čia mano pora Jeivena iš septintojo Zelandonijos urvo, — tarė jis 
Ailai. - Jeivena, tai Aila iš devintojo Zelandonijos urvo. Ji turi kur kas 
daugiau vardų ir ryšių, bet lai pati tau išvardija. 

— Tik ne dabar, - paprieštaravo Jeivena. - Motinos vardu, sveikinu 
tave, Aila iš devintojo urvo. Neabejoju, šiuo metu mieliau įsikurtum nei 
vardytum vardus ir ryšius. 

Kai jie pasisuko išeiti, Sergenoras palietė Ailos ranką, dirstelėjo į ją ir 
tyliai pasakė: 

— Kartais aš sapnuoju vilkus. 

Moteris jam nusišypsojo. 

Jiems išeinant pasirodė apkūni patraukli jauna moteris tamsiais plau- 
kais su dviem vaikais glėbyje — tamsiaplaukiu berniuku ir šviesiaplauke 
mergaite. Ji nusišypsojo Kimeranui, kuris švelniai brūkštelėjo moters 
skruostą savuoju, ir atsisuko į svečius. 

— Praėjusią vasarą susipažinote su mano pora Beladora, tiesa? - tarė jis 
ir pasididžiavimo kupinu balsu pridūrė: - Ir jos sūnumi bei dukra, mano 


židinio vaikais? 

Aila prisiminė trumpai mačiusi šią moterį praėjusią vasarą, tačiau ge- 
riau susipažinti nepasitaikė proga. Ji žinojo, kad Beladora pagimdė dvy- 
nius vasaros susirinkime, maždaug tuo metu, kai vyko pirmoji jungtuvių 
ceremonija, kurioje ji su Jondalaru susijungė. Visi apie tai kalbėjo. „Vadi- 
nasi, dvyniai netrukus skaičiuos vienus metus“, - pagalvojo Aila. 

— Taip, žinoma, - atsakė Jondalaras, nušvisdamas šypsena moteriai ir 
jos dvyniams. Paskui, iš tikrųjų to nė nesuvokdamas, ėmė skirti daugiau 
dėmesio patraukliai jaunai motinai, žvelgė į ją kupinomis susižavėjimo 
gyvomis mėlynomis akimis. Moteris atsakė šypsena. Kimeranas priėjo 
arčiau ir apkabino ją per liemenį. 

Aila buvo įgudusi skaityti kūno kalbą, tačiau pamanė, kad šįkart visi 
suprato, kas ką tik įvyko. Jondalarui Beladora pasirodė patraukli, jis ne- 
susilaikė to neparodęs, lygiai taip kaip ir ji nesusilaikė neatsiliepusi. Jon- 
dalaras pats nenumanė apie savo žavesio poveikį, net nesuprato, kad jį 
skleidžia, tačiau tai labai gerai matė Beladoros pora. Netaręs nė žodžio 
Kimeranas žengė į priekį ir pareiškė savo teisę į tai, kas jam priklauso. 

Aila stebėjo nebylią sceną taip susidomėjusi, kad, nors Jondalaras 
buvo jos pora, ji nepajuto nė krislelio pavydo. Tačiau ji pradėjo suprasti 
pastabas, kurias vis girdėjo čia atvykusi. Giliai širdyje ji žinojo, kad Jon- 
dalaras tik vertina moteris. Jis netrokšta nieko daugiau, tik žiūrėti. Buvo 
kita jo pusė, ta, kurią jis retai atskleisdavo netgi jai, ir tai tik tada, kai jie 
būdavo dviese. 

Jondalaro emocijos visada buvo pernelyg stiprios, aistra per smarki. 
Visą gyvenimą jam teko kovoti, kad jas suvaldytų, ir galiausiai pavyko tik 
mokantis pasilikti jausmus sau. Jondalarui nebuvo lengva atskleisti jaus- 
mų stiprumą, štai kodėl jis niekada viešai nerodydavo visos savo meilės 
Ailai gelmės, tačiau kartais, kai jie būdavo vieni, jis negalėdavo susilaiky- 
ti. Jo aistra buvo tokia galinga, kad kartais jį užvaldydavo. 

Pasukusi galvą Aila pastebėjo, kad zelandonė, kuri buvo Pirmoji, ją 
stebi. Jaunoji moteris suprato, kad donija taip pat pastebėjo bežodį ben- 
dravimą ir bando išsiaiškinti Ailos reakciją. Aila jai supratingai nusišyp- 
sojo, o paskui nukreipė savo dėmesį į mažylę, kuri pradėjo rangytis nešio- 
jimo skraistėje ieškodama motinos krūties. Aila priėjo prie patrauklios 


jaunos motinos, kuri stovėjo greta Jeivenos. 

— Sveika, Beladora. Džiaugiuosi tave matydama, ypač su vaikais, — 
tarė ji. - Jonailos vystyklai permirko. Atsinešiau kitus. Gal parodytum, 
kur galėčiau ją pervystyti? 

Moteris su kūdikiais ant abiejų šlaunų nusišypsojo. 

— Eime su manimi, - pasiūlė ji, ir trys moterys patraukė po pastoge. 

Beladora buvo girdėjusi žmones kalbant apie neįprastą Ailos akcentą, 
tačiau iš tikrųjų anksčiau negirdėjo jos kalbančios. Per jungtuves, kai Jon- 
dalaras jungėsi su savo svetimšale, ji gimdė, o vėliau nedaug turėjo progų 
šnektelti su Aila. Beladora buvo užsiėmusi savais rūpesčiais, tačiau dabar 
suprato, ką žmonės turi omeny. Nors Aila labai gerai kalbėjo zelandoniš- 
kai, ji paprasčiausiai negalėjo teisingai ištarti kai kurių garsų, tačiau Bela- 
dorai visai patiko jos klausytis. Ji pati buvo kilusi iš tolimo pietų krašto ir, 
nors jos kalbėsena nebuvo tokia išskirtinė kaip Ailos, ji kalbėjo zelando- 
niškai su savitu aiškiu akcentu. 

Išgirdusi ją kalbant, Aila nusišypsojo. 

— Regis, tu negimei zelandoniete, - tarė ji. - Visai kaip ir aš. 

— Mano žmonės vadinasi žornadoniai. Mes esame zelandoniečių urvų 
toli pietuose kaimynai. Ten kur kas šilčiau, - nusišypsojo Beladora. - Su- 
sipažinau su Kimeranu, kai jis su savo seserimi vyko į pašauktosios kelio- 
nę. 

Ailai pasidarė smalsu, kas yra pašauktosios kelionė. Akivaizdu, jog tai 
turi būti kažkaip susiję su buvimu zelandone, nes juk kartais sakoma, kad 
tuos, kurie tarnauja Didžiajai Motinai, ji pašaukia. Aila nusprendė vėliau 


to pasiteirauti Pirmosios. 


Mirguliuojančios laužo liepsnos jaukiai plazdeno už pailgos laužavie- 
tės ribų, šiltos šviesos šokdamos spalvomis dabino pastogės kalkakmenio 
sienas. Uolinės iškyšos lubos virš laužo atspindėjo švytinčius atspalvius, ir 
žmonės apačioje tarsi spindėjo laime. Puiki bendra vakarienė, kurią ruo- 
šiant prireikė daugybės žmonių laiko ir pastangų, įskaitant didelį elnio 


kumpį, kuris buvo iškeptas ant tvirto iešmo, uždėto ant didelių šakotų 

šakų virš to paties pailgo stačiakampio laužo duobės, buvo suvalgyta. Da- 
bar septintasis Zelandonijos urvas kartu su giminaičiais iš antrojo urvo ir 
svečiais iš trečiojo bei devintojo urvų ilsėjosi. 

Buvo patiekta gėrimų: kelių rūšių arbatos, rauginto vaisių vyno ir 
svaigiojo gėrimo, vadinamo barma, gaminamo iš beržų sulos, laukinių 
grūdų, medaus ir įvairių vaisių. Visi pasiėmė po mėgstamo gėrimo puo- 
delį ir vaikštinėjo aplinkui ieškodami, kur įsitaisyti, artindamiesi prie 
jaukaus ugniakuro. Grupę persmelkė vis stiprėjantis laukimo ir džiugesio 
jausmas. Svečiai visada kelia jaudulį, tačiau svetimšalė su gyvūnais ir neį- 
tikėtinomis istorijomis žadėjo ypatingai įdomų vakarą. 

Aila su Jondalaru sėdėjo kartu su Joharanu ir Proleva, Sergenoru ir 
Jeivena bei Kimeranu ir Beladora - devintojo, septintojo ir antrojo urvų 
vadais su poromis. Prie jų būrelio glaudėsi dar keletas, įskaitant jaunas 
moteris Levelą ir Janidą bei jų poras Jondekamą ir Peridalį. Vadai su sep- 
tintojo urvo žmonėmis tarėsi, kada svečiai turėtų palikti Arklio Galvos 
uolą ir keliauti į Senolių Židinį. Septintasis su antruoju urvu laidė vieni 
kitiems juokingas užuominas ir draugiškai varžėsi dėl to, kur svečiams 
derėtų pasilikti ilgiau. 

- Senolių Židinys yra senesnis, todėl turėtų būti labiau vertinamas ir 
turėti daugiau garbės, - erzinamai išsišiepęs pasakė Kimeranas. — Todėl 
pas mus jie turėtų viešėti ilgiau. 

— Nori pasakyti, kadangi esu vyresnis už tave, turėčiau būti labiau ger- 
biamas? — iškalbingai šypsodamasis atsikirto Sergenoras. - Prisiminsiu. 

Aila klausėsi ir šypsojosi kartu su kitais, tačiau labai norėjo užduoti 
klausimą. Pokalbiui trumpam nutrūkus ji galiausiai įsiterpė: 

— Kad jau patys prakalbot apie urvų amžių, šį tą norėčiau sužinoti. 

Visi atsigręžė į Ailą. 

— Tereikia paklausti, - perdėtai mandagiai ir draugiškai pasakė Ki- 
meranas, balse buvo girdėti gilesnės užuominos. Išgėręs kelis puodelius 
barmos jis ėmė pastebėti, kokia patraukli jo ilgšio draugo pora. 

— Praėjusią vasarą Manvelaras truputį papasakojo apie urvų skaičia- 
vimo žodžius, tačiau aš vis tiek nesuprantu, - tarė Aila. - Pernai keliau- 
dami į vasaros susirinkimą sustojome pernakvoti dvidešimt devintajame 


urve. Jie gyvena trijose skirtingose pastogėse, išsidėsčiusiose dideliame 

slėnyje, kiekvienoje yra savas vadas ir zelandonis, tačiau visos vadinamos 
tuo pačiu skaičiavimo žodžiu - dvidešimt devintasis. Antrasis urvas ar- 
timai susijęs su septintuoju urvu, gyvenate vos kitapus slėnio, kodėl tada 
jūsų urvų skaičiavimo žodžiai skiriasi? Kodėl jūs nesate tiesiog antrojo 
urvo dalis? 

— Į šitai aš negaliu atsakyti, nežinau, - prisipažino Kimeranas, tada 
mostelėjo vyresniojo vyro link. - Turėsi teirautis vyresnio vado. Serge- 
norai? 

Sergenoras nusišypsojo, tačiau prieš prabildamas akimirką svarstė. 

— Atvirai kalbant, ir aš nežinau. Anksčiau apie tai negalvojau. Taip 
pat nepamenu, ar mūsų pasakojimuose apie tai užsimenama. Yra keletas 
istorijų, kuriose kalbama apie ankstyviausius šio krašto gyventojus, pir- 
mąjį Zelandonijos urvą, tačiau jie seniausiai išsisklaidę. Niekas iš tikrųjų 
nė nežino, kur buvo ta pastogė. 

— Ar žinai, kad antrasis Zelandonijos urvas yra seniausia tebesanti 
zelandoniečių gyvenamoji vieta? - Kimeranui truputį vėlėsi žodžiai. — 
Todėl jis ir vadinasi Senolių Židiniu. 

— Taip, šitai aš žinau, — patikino Aila svarstydama, ar ilgšiui vadui 
neprireiks kito ryto gėrimo, kurį ji maišydavo mamutojų Liūto stovyklos 
vadui Talutui. 

— Pasakysiu, ką manau, - tarė Sergenoras. - Kai pirmojo ir antrojo 
urvų pastogės ėmė nebesutalpinti savo gyventojų, kai kurie iš jų — abie- 
jų urvų atžalos, taip pat ir naujai į šį kraštą atėję žmonės, — išsikraustė 
toliau, o įkūrę urvus vartojo kitus skaičiavimo žodžius. Tuo metu, kai 
būrelis antrojo urvo žmonių, kurie įkūrė mūsų urvą, nusprendė išsikraus- 
tyti, kitas nevartotas skaičiavimo žodis buvo „septyni“. Daugiausiai tai 
buvo jaunos šeimos - kelios neseniai susijungusios poros, antrojo urvo 
vaikai, — ir jie norėjo gyventi netoli savo giminaičių, todėl naujus namus 
įkūrė čia, vos kitapus Švelniojo slėnio. Nors abu urvai buvo taip artimai 
susiję, lyg vienas, manau, jie pasirinko naują skaičiavimo žodį todėl, kad 
šitaip buvo daroma. Todėl mes tapome dviem atskirais urvais - Senolių 
Židiniu, antruoju Zelandonijos urvu, ir Arklio Galvos uola, septintuoju 
urvu. Vis dar esame skirtingos tos pačios šeimos atšakos. 

— Dvidešimt devintasis yra naujesnis urvas, - toliau kalbėjo Serge- 


noras. - Kai jie persikėlė į naujas pastoges, spėju, norėjo išsaugoti tą patį 

skaičiavimo žodį todėl, kad kuo mažesnis skaičiavimo žodis, tuo senesnė 
gyvenvietė. Mažesnis skaičiavimo žodis suteikia daugiau statuso, o dvi- 
dešimt devintasis ir taip jau didelis skaičius. Spėju, kad nė vienas iš naują 
urvą įkūrusių žmonių nenorėjo didesnio skaičiaus. Jie nusprendė vadin- 
tis Trimis Uolomis, dvidešimt devintuoju Zelandonijos urvu, o paskui 
panaudoti pavadinimus, kurie jau anksčiau buvo suteikti vietovėms, kad 
paaiškintų skirtumus. 

— Pradinė gyvenvietė vadinosi Atspindžio uola, nes iš tam tikrų vietų 
gali matyti savo atvaizdą vandenyje. Tai viena iš nedaugelio pastogių, ku- 
rios atgręžtos į šiaurę, todėl nėra paprasta ten išlaikyti šilumą, tačiau tai 
išskirtinė vieta ir turi daug privalumų. Tai pietinis dvidešimt devintojo 
urvo sparnas, kartais dar vadinamas Pietiniu Trijų Uolų sparnu. Pietinė 
terasa tapo Šiauriniu sparnu, o Vasaros stovykla tapo Vakariniu dvide- 
šimt devintojo urvo sparnu. Manau, jų gyvenimo būdas painesnis ir la- 
biau trikdantis, tačiau jie taip pasirinko. 

— Jei antrasis urvas seniausias, tada antra pagal senumą žmonių grupė 
turi būti Dviejų Upių uola, trečiasis Zelandonijos urvas. Praėjusią naktį 
ten nakvojome, - tarė Aila linktelėjusi, kai ėmė suprasti daugiau. 

— Tiesa, - įsiterpė Proleva. 

— Tačiau ketvirtojo urvo nėra? 

— Ketvirtasis urvas buvo, — atsiliepė Proleva, - tačiau niekas, regis, 
nežino, kas jam nutiko. Yra legendų, kuriose tarsi užsimenama apie ne- 
laimę, ištikusią daugiau nei vieną urvą, o ketvirtasis pradingo maždaug 
tuo metu, tačiau niekas tiksliai nežino. Mūsų pasakojimuose taip pat yra 
tamsių dėmių. Turiu omeny kažkokias kovas su plokščiagalviais. 

— Penktasis urvas, vadinamas Senuoju slėniu, Upės aukštupyje, yra ki- 
tas po trečiojo, — tarė Jondalaras. - Pernai ketinome ten užsukti pakeliui į 
vasaros susirinkimą, tačiau jie jau buvo išėję, pameni? - Aila linktelėjo. - 
Jie turi keletą pastogių abipus Trumposios upės slėnio, vienos gyvena- 
mos, kitos saugyklos, tačiau joms nesuteikė skirtingų skaičiavimo žodžių. 
Visas Senasis slėnis yra penktasis urvas. 

— Ir šeštasis urvas pradingo, - toliau kalbėjo Sergenoras. - Skirtingai 
pasakojama apie tai, kas jam nutiko. Dažniausiai manoma, kad žmonių 


sumažėjo dėl ligos. Yra įsitikinusiųjų, kad išsiskyrė grupės nuomonės. 

Dar pasakojama, kad žmonės, kurie anksčiau sudarė šeštąjį urvą, susijun- 
gė su kitais urvais. Taigi, toliau eina mūsiškis, septintasis urvas. Taip pat 
nėra aštunto, todėl po mūsų eina jūsiškis, devintasis urvas. 

Žmonės tylomis galvojo apie tai, ką išgirdo. Paskui Jondekamas pa- 
keitė temą: jis pasiteiravo Jondalaro, ar galėtų apžiūrėti jo iečių mėtyklę, 
o Levela prisipažino savo vyresniajai seseriai Prolevai, kad svarstė keliauti 
gimdyti į devintąjį urvą, ir sulaukė šypsenų. Žmonės pradėjo asmeninius 
pokalbius ir netrukus suskilo į grupeles. 

Jondekamas ne vienintelis norėjo paklausinėti apie iečių mėtyklę, 
ypač išgirdęs apie vakarykštę liūtų medžioklę. Jondalaras tą medžioklės 
ginklą išrado gyvendamas su Aila rytų slėnyje ir parodė jį visiems vos grį- 
Žžęs namo praėjusią vasarą. Ginklo galimybes jis demonstravo ir vasaros 
susirinkime. 

Kiek anksčiau, laukdami, kol Aila aplankys Arklio Galvos urvą, vyrai 
mokėsi svaidyti ietis mėtyklėmis, kurias patys pasidarė nusižiūrėję į tą, 
kurią matė naudojant Jondalarą, o Jondalaras visus mokė ir patarinėjo. 
Dabar grupė žmonių, daugiausiai vyrų, tačiau buvo ir keletas moterų, su- 
sibūrę aplink ilgšį keliautoją uždavinėjo klausimus apie iečių mėtyklių 
gamybos būdus ir lengvasvores ietis, kurios pasirodė tokios efektyvios 
svaidomos mėtykle. 

Kitapus ugniakuro, arti sienos, kuri padėjo išlaikyti šilumą, keletas 
moterų su kūdikiais, ir Aila tarp jų, susirinko pamaitinti, pasūpuoti ar 
prižiūrėti miegančių mažylių, o kartu ir pasišnekučiuoti. 

Atskirame, nuošalesniame pastogės kampelyje Zelandonė, kuri buvo 
pirmoji, šnekučiavosi su kitais zelandoniais ir jų mokiniais. Jai buvo 
truputį apmaudu, kad Aila, kuri buvo jos mokinė, prie jų neprisijungė. 
Pirmoji suprato, kad kone prievarta įtraukė jaunąją moterį į zelandonių 
gretas, tačiau ji jau buvo tikra gydytoja, be to, turėjo daug kitų išskirtinių 
savybių, įskaitant gebėjimą valdyti gyvūnus. Ji priklausė zelandoniams! 

Septintojo urvo zelandonis uždavė Pirmajai klausimą ir kantriai lau- 
kė, kol toji atsakys. Jis pastebėjo, kad devintojo urvo zelandonė atrodo 
išsiblaškiusi ir truputį nusivylusi. Stebėjo ją nuo tada, kai pasirodė sve- 
čiai, matė, kad jos dirglumas auga, ir spėliojo kodėl. Kai zelandoniai 


lankydavo vieni kitus kartu su mokiniais, būdavo puiki proga perduoti 

naujokams tam tikrų žinių ir įgūdžių, kuriuos privalu išmokti mintinai, o 
Pirmosios mokinė nė nepasirodė. „Tačiau, - mintijo jis, - jei Pirmoji pa- 
sirinko susijungusią mokinę su naujagimiu, turėjo suprasti, kad ne visas 
jos dėmesys bus atiduotas zelandoniams: | 

— Trumpam atleiskite, - Pirmoji pakilo nuo demblio ir akmenine at- 
braila nuėjo link čiauškančių jaunų motinų būrelio. 

— Aila, - kreipėsi ji šypsodamasi. Pirmoji patyrusiai slėpė tikruosius 
jausmus. - Apgailestauju, kad tenka įsiterpti, tačiau septintojo urvo ze- 
landonis ką tik pasiteiravo apie lūžusių kaulų atitaisymą, tad pamaniau, 
kad ir tu turėsi, ką pasakyti. 

— Žinoma, Zelandone, - atsiliepė Aila. - Tik pasiimsiu Jonailą. Ji štai 
ten. 

Aila atsistojo, tačiau pažvelgusi į miegančią dukrelę sudvejojo. Vilkas 
pakėlęs akis suinkštė, plakdamas uodega į žemę. Jis gulėjo greta mažosios, 
kurią laikė savo ypatingąja užduotimi. Vilkas buvo paskutinis vilkiukas iš 
vados vienišos vilkės, kurią Aila nudobė, nes ji vogė į jos paspęstus spąstus 
patekusį grobį. Aila nė nenumanė, kad vilkė - maitinanti motina. Supra- 
tusi tai nusekė pėdsakais iki irštvos, surado gyvą jauniklį ir jį parsinešė į 
savo urvą. Vilkas per žiemą augo uždaroje mamutojų žeminėje. Aila su- 
rado jį visai mažutį - žvėrelis skaičiavo daugių daugiausia keturias savai- 
tes, tad jis užaugo su žmonėmis ir dievino mažuosius, ypač Ailai gimusią 
dukrytę. 

— Nenoriu jos judinti, ką tik užmigo. Ji nepratusi svečiuotis, tad šį 
vakarą pernelyg įsijautrino, — tarė Aila. 

— Mes ją pasaugosim, - nusišypsojo Levela. - Tikriau, padėsime Vil- 
kui. Jis nepaleis jos iš akių. Jei mažoji pabus, atnešim. Tačiau dabar, kai 
neseniai nurimo, nemanau, kad greitai pradėtų bruzdėti. 

— Dėkoju, Levela, - tarė Aila ir nusišypsojo greta sėdinčiai moteriai. — 
Tu tikrai Prolevos sesuo. Ar žinai, kokia esi į ją panaši? 

- Žinau tik, kaip labai jos pasiilgau nuo tada, kai ji susijungė su Joha- 
ranu, — atsakė Levela, žiūrėdama į seserį. - Mes visad buvome artimos. 
Proleva man lyg antroji motina. 

Aila nusekė paskui tą, kuri buvo Pirmoji, prie grupelės tų, kurie tar- 


nauja Motinai. Ji atkreipė dėmesį, kad čia buvo dauguma aplinkinių urvų 

zelandonių. Be Pirmosios, kuri buvo ir devintojo urvo zelandonė, ir, ži- 
noma, antrojo bei septintojo, čia dar buvo trečiojo ir vienuoliktojo urvų 
zelandoniai. Keturioliktojo urvo zelandonė neatvyko, bet atsiuntė savo 
pirmąją mokinę. Buvo ir dar keli mokiniai. Aila atpažino dvi jaunesnes 
moteris ir jauną vyrą iš antrojo ir septintojo urvų, nusišypsojo Mežerai 
iš trečiojo urvo ir pasveikino pagyvenusį vyriškį, kuris buvo septintojo 
urvo zelandonis, o paskui moterį, kuri buvo jo židinio vaikaitė, antrojo 
urvo zelandonė, taip pat Jondekamo motina. Aila troško geriau pažinti 
Antrąją. Nedaug zelandonių turėjo vaikų, tačiau šitoji moteris buvo susi- 
jungusi ir užaugino juos du, be to, po motinos mirties augino savo brolį 
Kimeraną, o dabar buvo zelandonė. 

— Aila daugiau nei bet kuris kitas turi patirties atitaisant kaulus, sep- 
tintojo urvo zelandoni. Klausti turėtum jos, - tarė Pirmoji, vėl atsisėsda- 
ma ir rodydama Ailai vietą ant demblio greta. 

- Žinau, kad, šviežią lūžį sustačius teisingai, jis sugis tiesiai, ne kartą 
taip dariau, tačiau manęs teiravosi, ar galima ką padaryti, jei kaulai nebu- 
vo sustatyti tiesiai ir sugijo kreivai, - tučtuojau paklausė vyresnis vyras. Jį 
domino ne tik Ailos atsakymas. Iš tos, kuri buvo Pirmoji, jis daug girdėjo 
apie Ailos patirtį, tad norėjo sužinoti, ar ją sutrikdys tiesus jo amžiaus ir 
patirties žmogaus klausimas. 

Aila atsisėdo ant demblio ir atsisuko į vyriškį. „Ji pritūpė itin grakš- 
čiai ir lengvai, - pastebėjo jis. - Taip įdomiai žiūri į mane, tarsi tiesiu 
žvilgsniu, tarsi ir ne, lyg norėtų elgtis itin pagarbiai. Nors Aila tikėjosi 
būti supažindinta su kitais mokiniais ir nustebo, jog taip greitai pasipylė 
klausimai, ji atsakė nedvejodama. 

— Priklauso nuo lūžio ir kaip seniai jis gyja, - atsakė ji. - Jei lūžis senas, 
sunku ką padaryti. Sugijęs kaulas, netgi blogai sugijęs, dažnai stipresnis 
už nepažeistą kaulą. Jei mėginsi jį iš naujo sulaužyti, kad sudėtum teisin- 
gai, lengva per klaidą sulaužyti sveikus kaulus vietoj lūžusiojo. Tačiau jei 
lūžis tik pradėjęs tvirtėti, kartais jį galima iš naujo laužti ir sudėti tiesiai. 

— Ar kada taip darei? - pasiteiravo Septintasis, truputį sutrikdytas jos 
kalbos būdo; Ailos akcentas keistas, ne toks, kaip dailiosios Kimerano 
poros, kuri tiesiog kitaip ir gana maloniai tarė kai kuriuos garsus. Kalbant 


Jondalaro svetimšalei atrodė, jog tam tikrus garsus ji tarsi nuryja. 

- Taip, - atsakė Aila. Ji pasijuto tarsi tikrinama. Iza mėgdavo panašiai 
uždavinėti klausimus apie gydymo būdus ir augalų naudojimą. - Keliau- 
dami su Jondalaru į jo urvą sustojome aplankyti žmonių, su kuriais jis 
gyveno anksčiau, šaramudojų. Maždaug prieš vieną mėnulį viena moteris 
bjauriai nukrito ir susilaužė ranką. Kaulai sugijo blogai, kreivai, ranka 
buvo išsilenkusi ir labai skaudėjo. Jų gydytojas tą žiemą mirė, jie dar ne- 
turėjo naujo, o niekas kitas nemokėjo sudėti kaulų. Man pavyko sulaužyti 
jos kaulą ir sudėti tinkamai. Ne taip, kaip sveiką kaulą, tačiau gana gerai. 
Visiškai laisvai ta ranka ji nesinaudos, tačiau šiek tiek galės, o prieš mums 
išeinant gijo gerai ir jau nebeskaudėjo, - paaiškino Aila. 

— Nejau laužiant iš naujo jai neskaudėjo? - pasiteiravo jaunas vyras. 

— Nemanau, kad moteris juto skausmą. Daviau jai migdomųjų ir rau- 
menų atpalaiduojamųjų vaistų. Vadinu juos durnaropėmis. 

— Durnaropėmis? - pertraukė vyresnysis vyras. Tariant šį žodį Ailos 
akcentas buvo itin ryškus. 

— Mamutojiškai taip vadinami augalai, kurie zelandoniečių kalba, re- 
gis, yra spygliuoti obuoliai, nes jie veda vaisius, kuriuos galima taip api- 
būdinti. Tai stipriai kvepiantis didelis augalas stambiais, baltais, platėjan- 
čiais nuo stiebelio žiedais, - papasakojo Aila. 

— Taip, tikriausiai Žinau jį, - tarė senasis septintojo urvo zelandonis. 

— Iš kur žinojai, ką daryti? — pasiteiravo jauna moteris, sėdinti greta 
senolio. Jos tonas išdavė nuostabą, kad ne zelandonė, o tik mokinė gali 
tokius dalykus išmanyti. 

— Taip, geras klausimas, - tarė Septintasis. — Iš kur žinojai, ką daryti? 
Kur įgijai patirties? Regis, turi gana daug žinių, būdama tokia jauna. 

Aila dirstelėjo į Pirmąją, kuri atrodė visai patenkinta. Aila nebuvo ti- 
kra, kodėl, tačiau jai susidarė įspūdis, kad donijai patiko jos atsakymai. 

— Moteris, kuri mane priėmė ir užaugino, kai buvau maža, buvo savo 
žmonių gydytoja. Ji ir mane išmokė gydyti. Genties vyrai medžiodami 
naudoja kitokias ietis negu zelandoniečiai. Jos ilgesnės ir storesnės, pa- 
prastai nesviedžiamos, jomis smeigiama, todėl prie žvėries tenka prieiti 
gana arti. Taip medžioti pavojingiau, todėl genties vyrai dažnai sužeidžia- 
mi. Kartais genties medžiotojai nueina gana toli. Jei kas susilaužo kaulą, 


ne visada įmanoma greitai grįžti, ir kaulas pradeda gyti nesustatytas. Ke- 

lis kartus padėjau Izai, kai jai teko iš naujo laužti ir sudėti kaulus, taip pat 
padėjau kitai gydytojai genties sambūryje. 

— Tie žmonės, kuriuos tu vadini gentimi, ar tai tikrai tie patys plokš- 
čiagalviai? — pasitikslino jaunas vyras. 

Ailai pasidingojo, kad šitas jaunas vyras jau anksčiau šito teiravosi. 

— Tai jūs juos taip vadinate, — vėl pasakė Aila. 

— Sunku patikėti, kad jie tiek daug sugeba, - tarstelėjo jis. 

— Man nesunku. Aš su jais gyvenau. 

Kelias minutes truko nesmagi tyla, paskui Pirmoji pakeitė temą. 

— Manau, mokiniams dabar puiki proga išmokti, kai kuriems iš jūsų — 
prisiminti skaičiavimo žodžius, jų vartojimą ir reikšmes. Skaičiavimo 
žodžius visi mokate, tačiau ką darote, jei reikia suskaičiuoti didelius kie- 
kius? Antrojo urvo zelandone, gal paaiškinsi ? 

Aila labai susidomėjo. Staiga tarsi pakerėta ji palinko pirmyn. Mo- 
teris suprato, kad skaičiavimas gali būti sudėtingesnis ir galingesnis nei 
vardijami skaičiavimo žodžiai, jei supranti, kaip tai daryti. Pirmoji buvo 
patenkinta, pastebėjusi jos susitelkimą. Ji neabejojo, kad Aila itin nori 
sužinoti, kaip skaičiuoti. 

— Galima pasitelkti plaštakas, - tarė Antroji ir iškėlė abi rankas. — 
Dešinės rankos pirštai skaičiuojami įvardijant žodžius iki penkių, - ji 
sugniaužė kumštį ir kėlė po vieną pirštus kartu skaičiuodama, pradėju- 
si nuo nykščio. - Kaire ranka galima suskaičiuoti dar penkis, kol gausi 
dešimt, tačiau tai tinka tik tol, kol paprastai skaičiuoji. Užuot naudojus 
kairę ranką suskaičiuoti kitus penkis, galima užlenkti vieną pirštą, nykštį, 
kad sulaikytum pirmuosius penkis, - ji iškėlė atgalią kairę ranką, - tada 
vėl skaičiuoti iki penkių dešine ranka ir užlenkti kitą kairės rankos pirštą, 
kad prisimintum, - donija užlenkė rodomąjį ant nykščio. Ji laikė atsu- 
kusi į mokinius abi plaštakas išskėstais pirštais, tik kairiosios nykštys ir 
rodomasis buvo užlenkti. - Vadinasi, dešimt, - pasakė ji. - Jei užlenksiu 
dar vieną pirštą, tai reikš penkiolika. Kitas pirštas yra dvidešimt, o visi — 
dvidešimt penki. 

Aila buvo apstulbusi. Ji tučtuojau perprato, kaip šiuo būdu skaičiuoti, 
nors buvo sudėtingiau nei paprastai vardyti skaičiavimo žodžius, kurių 


ją išmokė Jondalaras. Aila prisiminė, kaip pirmą kartą bandė perprasti 

daiktų skaičiavimą. Jai tai parodė genties šamanas Krebas, tačiau iš tie- 
sų jis gebėjo skaičiuoti tik iki dešimties. Pirmą kartą rodydamas mažai 
mergaitei savąjį skaičiavimo būdą, Krebas dėjo po vieną pirštą ant pen- 
kių skirtingų akmenų, o paskui, kadangi viena jo ranka buvo nupjauta 
žemiau alkūnės, tą patį pakartojo įsivaizduodamas, jog darbuojasi kita 
ranka. Labai sunkiai, įrempęs vaizduotę, jis gebėjo suskaičiuoti iki dvide- 
šimties, štai kodėl buvo sukrėstas ir nusiminė, kai Aila lengvai suskaičiavo 
iki dvidešimt penkių. 

Kitaip nei Jondalaras, Aila nevartojo skaičiavimo žodžių. Ji skaičia- 
vo akmenėliais. O Krebo akivaizdoje suskaičiavo iki dvidešimt penkių 
padėjusi ant skirtingų akmenų penkis kartus po penkis pirštus. Krebui 
teko įdėti pastangų mokantis skaičiuoti, o Aila lengvai perprato esmę. Jis 
prisakė jai niekam niekada neprasitarti apie savo gebėjimą. Jis suprato, 
kad mergaitė skiriasi nuo genties žmonių, tik iki tol nesuvokė, kaip sti- 
priai. Šamanas numanė, kad gentis sunerims, ypač Brunas ir vyrai, gali ją 
net išvaryti. Dauguma genties žmonių mokėjo suskaičiuoti tik vieną, du, 
tris ir „daug“, nors galėjo nurodyti tam tikrus daugybės laipsnius ir turėjo 
kitų būdų suvokti kiekybę. Pavyzdžiui, jie neturėjo skaičiavimo žodžių 
vaiko gyvenimo metams įvardyti, tačiau žinojo, kad gimimo metų vaikas 
yra jaunesnis už vaiką, kuris gyvena vaikščiojimo arba nujunkymo metus. 
Tiesa ir tai, kad Brunui nereikėjo skaičiuoti genties žmonių. Jis žinojo 
visų vardus ir vos metęs akį suprasdavo, kad kurio nors ir būtent kurio 
stinga. Dauguma žmonių tam tikru mastu šitai gebėjo. Tam tikrą laiką 
būdami riboto skaičiaus žmonių būryje, jie intuityviai imdavo jausti, kad 
kurio nors trūksta. 

Aila suprato: jeigu jos gebėjimas skaičiuoti nuliūdino Krebą, kuris ją 
mylėjo, tai dar labiau sutrikdys kitus genties narius, todėl ji niekam nie- 
kada apie tai neužsiminė, bet ir nepamiršo. Pati sau pasitelkdavo ribotas 
skaičiavimo žinias, ypač kai viena gyveno slėnyje. Bėgantį laiką ji žymėjo 
kasdieną ant lazdelės įrėždama žymę. Ji žinojo, kiek metų laikų ir metų 
pragyveno slėnyje netgi be skaičiavimo žodžių, tačiau Jondalaras pajėgė 
suskaičiuoti žymes ant jos lazdelių ir pasakyti, kiek laiko ji ten prabuvo. 
Ailai tai atrodė tikri burtai. Dabar, jau suprasdama, kaip jis tai padarė, 
Aila troško išmokti daugiau. 

— Yra būdų suskaičiuoti netgi daugiau, tačiau tai sudėtinga, - Antroji 
nusišypsojo, - kaip ir įvaldyti daugumą zelandoniams privalomų žinių. — 
Klausytojai atsakė šypsenomis. - Dauguma ženklų turi daugiau nei vie- 
ną reikšmę, pavyzdžiui, abi rankos gali reikšti „dešimt“ arba „dvidešimt 
penkis“. Kalbant nesunku suprasti, nes, kai sakau „dešimt“, delnus atsuku 
į išorę; kai noriu pasakyti „dvidešimt penki“, atsuku delnus į save. Dabar 
galiu skaičiuoti toliau, tačiau šįkart naudoju kairę ranką, o dešiniąja ro- 
dau skaičius. - Antroji rodė, o mokiniai mėgdžiojo. - Tokioje padėtyje 
užlenktas nykštys reiškia trisdešimt, tačiau kai sakai ir rodai trisdešimt 
penkis, nebereikia užlenkti nykščio; užlenki žemyn tik kitą pirštą. Ketu- 
riasdešimt rodo užlenktas vidurinis pirštas, kitas - keturiasdešimt pen- 
kis. Rodant penkiasdešimt būna užlenktas mažasis dešinės rankos pirš- 
tas, o visi kiti abiejų rankų pirštai yra ištiesti. Dešinė ranka su užlenktais 
pirštais kartais ir viena naudojama rodyti didelius skaičiavimo žodžius. 
Netgi didesnius skaičiavimo žodžius galima parodyti užlenkiant daugiau 
nei vieną pirštą. 

Ailai buvo sunku išlaikyti plaštaką užlenkus tik mažąjį pirštą - buvo 
akivaizdu, kad kiti mokiniai turi daugiau patirties, tačiau jai nebuvo sun- 
ku suprasti. Pirmoji matė, kad Aila sėdi išsišiepusi, apstulbusi, bet laimin- 
ga, ir linktelėjo pati sau. „Tinkamas būdas išlaikyti ją įsitraukusią, - pa- 
galvojo ji. 

— Ant tam tikro paviršiaus, pavyzdžiui, medžio gabalėlio, urvo sie- 
nos ar net upelio pakrantėje galima palikti plaštakos įspaudą, - pridūrė 
Pirmoji. - Plaštakos ženklas gali turėti keletą skirtingų reikšmių. Jis gali 
reikšti skaičiavimo žodį arba visai ką kita. Plaštakos atspaudą galima pa- 
daryti pamerkus delną į dažus ir prispaudus prie paviršiaus, taip pat gali- 
ma padėti plaštaką ant paviršiaus ir nudažyti aplinkui - lieka visai kitoks 
atspaudas. Jei nori palikti ženklą, kuris reiškia skaičiavimo žodį, delnas 
merkiamas į spalvą mažesniems ir užpučiama dažų ant atgalios plaštakos 
didesniems skaičiavimo žodžiams išreikšti. Vienas urvas į pietryčius nuo 
čia žymi didelius taškus - tepa dažus tik ant delno, nerodo pirštų. 

Ailos mintys skriete skriejo; ji buvo užvaldyta skaičiavimo. Galin- 
giausias genties šamanas Krebas didžiausiomis pastangomis mokėjo su- 


skaičiuoti iki dvidešimties. Ji galėjo suskaičiuoti iki dvidešimt penkių ir 

pavaizduoti tai tik dviem rankom taip, kad kiti galėtų suprasti, o paskui 
tą skaičių didinti. Galima pasakyti, kiek tauriųjų elnių susirinko pavasari- 
nėse veršiavimosi žemėse, kiek jauniklių gimė. Nedaug, tarkim, penki, tai 
yra nedidelė banda, arba dvidešimt penki, tai yra kur kas daugiau. Dides- 
nę bandą suskaičiuoti būtų sunkiau, bet visa tai įmanoma perduoti. Kiek 
mėsos reikia sukaupti, kad pakaktų žiemai tam tikram žmonių skaičiui ? 
Kiek džiovintų šaknų vėrinių? Kiek krepšių riešutų? Kiek dienų reikės 
keliauti iki vasaros susirinkimo stovyklos? Kiek žmonių ten bus? Nejįci- 
kėtinos galimybės. Skaičiavimo žodžiai turi didžiulę reikšmę, ir tiesiogi- 
nę, ir simbolinę. 

Vėl prabilo ta, kuri buvo Pirmoji, tad Ailai teko atsitraukti nuo savo 
svarstymų. Donija laikė pakėlusi vieną ranką. 

— Vienos rankos pirštų skaičius - penki - savaime yra svarbus skaičia- 
vimo žodis. Jis reiškia kiekvienos rankos ir, žinoma, kojų pirštų skaičių, 
tačiau tai tik paviršutiniška reikšmė. „Penki“ taip pat yra šventas Motinos 
skaičiavimo žodis. Mūsų rankos ir kojos tai tik primena. Kitas apie tai 
primenantis daiktas yra obuolys, - donija iš kažkur paėmė nedidelį nesu- 
nokusį kietą obuoliuką ir jį iškėlė. - Jei obuolį pjausite skersai per pusę, 
tarsi norėtumėte perpjauti stiebelį vaisiaus viduje, - rodė ji kalbėdama, - 
pamatysite, kad išsidėsčiusios sėklelės dalija obuolį į penkias dalis. Štai 
kodėl obuolys yra šventas Motinos vaisius. 

Ji perdavė abi obuolio puseles mokiniams apžiūrėti, viršutinę padavė 
Ailai. 

— Yra ir kitų svarbių skaičiavimo žodžio „penki“ reikšmių. Danguje 
galima pamatyti penkias žvaigždes, kurios kasmet juda atsitiktiniu ke- 
liu, be to, yra penki metų laikai: pavasaris, vasara, ruduo bei du šaltie- 
ji - ankstyva žiema ir vėlyva žiema. Dauguma žmonių galvoja, kad metai 
prasideda pavasarį, kai stiebiasi nauja žaluma, tačiau zelandoniai žino, 
kad metų pradžią žymi trumpiausia žiemos diena, būtent ta, kuri skiria 
ankstyvąją ir vėlyvąją žiemą. Metai iš tikrųjų prasideda kartu su vėlyvąja 
žiema, paskui eina pavasaris, vasara, ruduo ir ankstyvoji žiema. 

— Mamutojai taip pat skyrė penkis metų laikus, - įsiterpė Aila. — Iš 
tikrųjų, tai tris pagrindinius metų laikus: pavasarį, vasarą ir žiemą, bei du 


trumpuosius metų laikus: rudenį ir viduržiemį. Galbūt jį derėtų vadinti 

vėlyvąja žiema, - ne vienas nuoširdžiai nustebo, kad mokinė pertraukė 
Pirmąją, aiškinančią svarbias sąvokas, tačiau zelandonė viduje nusišyp- 
sojo patenkinta, kad Aila taip susidomėjo mokymu. - Svarbiausiu skai- 
čiavimo žodžiu jie laikė „tris“, nes jis atstovavo moteriai, kaip ir žemyn 
nukreiptas trikampis, kuris simbolizuoja moterį ir Didžiąją Motiną. Pri- 
dėjus kitus du metų laikus, rudenį ir viduržiemį, kurie reiškė ateinančius 
pokyčius, susidarydavo penki. Mamuta sakė, kad „penki“ yra slaptą Mo- 
tinos valdžią reiškiantis skaičiavimo žodis. 

— Labai įdomu, Aila. Mes sakome, kad „penki“ yra jos šventas skai- 
čius. Taip pat dėl panašių priežasčių laikome svarbiu trejetą. Norėčiau 
daugiau sužinoti apie žmones, kuriuos tu vadini mamutojais, ir jų papro- 
čius. Galbūt per kitą zelandonių susirinkimą? - pasakė Pirmoji. 

Aila klausėsi apstulbusi. Jei Pirmoji nuspręsdavo sutelkti pastangas, 
jos balsas visada prikaustydavo dėmesį, tapdavo savotiškai reiklus. Ir ne 
vien tik balsas. Jaudino ir traukė dėmesį jos perduodamos žinios, o Aila 
troško sužinoti daugiau. 

— Taip pat yra penkios šventos spalvos ir penki šventi elementai, bet 
jau vėlu, į tai įsigilinsime kitą kartą, - tarė ta, kuri buvo pirmoji tarp tų, 
kurie tarnauja Didžiajai Motinai Žemei. 

Aila pasijuto nusivylusi. Ji būtų klausiusi visą naktį, tačiau pakėlusi 


galvą pamatė Folarą, ateinančią su Jonaila. Jos mažylė pabudo. 


Po viešnagės septintajame ir antrajame urvuose devintasis urvas vis 
nekantriau laukė vasaros susirinkimo. Visų laikas ir dėmesys buvo sutelk- 
ti karštligiškai ruošai, ir jaudulys buvo akivaizdus. Kiekviena šeima buvo 
užsiėmusi savais pasiruošimais, tačiau vadams teko papildomų pareigų 
planuojant ir prižiūrint viso urvo veiklą. Tie žmonės ir buvo vadai dėl 
to, kad norėjo ir gebėjo prisiimti atsakomybę bei vykdyti įsipareigojimus. 

Visų Zelandonijos urvų vadai nerimavo prieš vasaros susirinkimą, ta- 
čiau Joharanas ypač turėjo tam pagrindo. Daugumoje urvų gyveno nuo 
dvidešimt penkių iki penkiasdešimties žmonių, buvo ir turinčiųjų kur 
kas daugiau - septyniasdešimt ar aštuoniasdešimt, paprastai susigiminia- 
vusių, gyventojų. Joharano urvas buvo išimtis - devintajam Zelandoni- 
jos urvui priklausė beveik du šimtai žmonių. 

Tikras iššūkis - vadovauti tokiai daugybei, tačiau Joharanas puikiai 
tvarkėsi. Ne tik Joharano motina Martona buvo devintojo urvo vadė, 
tačiau ir Jokonanas, pirmas vyras, su kuriuo ji buvo susijungusi ir prie 
kurio židinio Joharanas gimė, buvo vadas. Joharano brolis Jondalaras, 
kuris gimė prie Dalanaro židinio, to vyro, su kuriuo Martona susijungė 
po Jokonano mirties, puikiai išmanė savo amatą. Kaip ir Dalanaras, jis 
buvo pripažintas titnago apdirbimo meistras. O Joharanas nuo mažumės 
matė, kokie yra vadovavimo būdai, ir turėjo įgimtą polinkį prisiimti atsa- 
komybę. Šitai jis darė geriausiai. 

Zelandoniečiai neturėjo oficialių vado rinkimo procedūrų. Žmo- 
nėms gyvenant kartu išaiškėdavo, kuris geriausiai sugeba spręsti ginčus 
arba problemas. Taip pat žmonės buvo linkę sekti paskui tuos, kurie im- 


davosi organizuoti veiklą ir gerai tai darė. 

Jei, pavyzdžiui, keletas žmonių nuspręsdavo leistis į medžioklę, jie ne- 
būtinai savo grupelės vadu išsirinkdavo geriausią medžiotoją. Paprastai 
vadovaudavo tas, kuris gebėdavo kreipti būrį ta linkme, kad medžioklė 
visais atžvilgiais būtų sėkmingiausia. Dažnai, nors ne visada, geriausias 
problemų sprendėjas būdavo ir geriausias organizatorius. Kartais kartu 
darbuodavosi du ar trys žmonės, išgarsėję tam tikros srities patirtimi. 
Galiausiai tas, kuris geriausiai spręsdavo ginčus ir efektyviausiai organi- 
zuodavo veiklą, būdavo pripažintas vadu: ne kokiu apibrėžtu būdu, o ne- 
išsakytu susitarimu. 

Tie, kurie tapdavo vadais, įgydavo statuso, bet valdė įtikinėjimu ir įta- 
ka; jie neturėjo prievartinės galios. Nebuvo jokių ypatingų taisyklių, rei- 
kalaujančių paklusnumo, nei priemonių jėga jo pasiekti, dėl to vadovauti 
buvo sudėtingiau, tačiau bendruomenės spaudimas pripažinti ir priimti 
urvo galvos pasiūlymus buvo stiprus. Dvasiniai vadai, zelandoniai, turėjo 
dar mažiau galios priversti ką nors daryti, bet daugiau galios įtikinti; jie 
buvo didžiai gerbiami ir jų truputį prisibijota. Pagarbą jiems pelnė ki- 
tiems neprieinamos žinios ir baugaus dvasių pasaulio pažinimas — svar- 


bus bendruomenės gyvenimo elementas. 

Ailos nekantra dėl būsimojo vasaros susirinkimo stiprėjo artėjant išė- 
jimo metui. Pernai ji net netroško paties susirinkimo, mat Jondalaro na- 
muose atsidūrė po metus trukusios kelionės ir išgyveno pakankamai jau- 
dulio bei įtampos vien susipažindama su jo urvo žmonėmis, gilindamasi 
į papročius. Šiais metais nuo pavasario pradžios ji juto vis kylantį troš- 
kimą, o dienoms bėgant pradėjo skubėti ir nekantrauti kaip ir visi kiti. 
Reikia daug darbo pasiruošti vasarai, ypač žinant, kad teks toli keliauti. 

Į vasaros susirinkimą žmonės rinkosi po ilgo šaltojo metų laiko, kad 
sutvirtintų ryšius, susirastų poras, pasikeistų gaminiais ir naujienomis. 
Susirinkimo vieta tapdavo savotiška pagrindine stovykla, iš kurios atskiri 
žmonės arba mažesnės grupės trauks į medžioklę ar rinkti gamtos tur- 


tų, tyrinės apylinkes, kad pamatytų, kas pasikeitė, aplankys kitus urvus, 

susitiks su draugais ir giminaičiais bei atokesniais kaimynais. Vasara buvo 
klajonių metas; sėsliai zelandoniečiai iš esmės gyvendavo tik žiemą. 

Pervysčiusi ir pamaitinusi Jonailą Aila paguldė ją miegoti. Vilkas 
buvo išbėgęs ankstėliau, tikriausiai medžioti ar tyrinėti apylinkių. Mo- 
teris buvo ką tik išskleidusi kelioninį miegmaišį, kad apžiūrėtų, ar ko ne- 
reikia pataisyti, kai išgirdo beldžiant į stulpą prie užuolaidos, kuri dengė 
įėjimą į namelį. 

Ailos namelis buvo pastatytas iškyšos gale, arčiau pietvakarinio gy- 
venamosios zonos krašto, link Žemupio, nes buvo vienas iš naujausių. 
Moteris atsistojo, patraukė užuolaidą ir apsidžiaugė pamačiusi, kad lauke 
stovi ta, kuri buvo Pirmoji. 

— Malonu tave matyti, Zelandone, - tarė ji šypsodamasi. - Užeik. 

Viešniai įeinant, Aila pastebėjo kažkokį bruzdesį lauke ir dirstelėjo 
link kito statinio, kurį jiedu su Jondalaru surentė tolėliau, už tuščios er- 
dvės, kaip vietą arkliams prisiglausti, ypač blogu oru. Aila pamatė, kad 
nuo žolėtos Upės pakrantės ką tik atėjo Yhaha su Širme. 

— Ketinau užsiplikyti arbatos. Ar galiu paruošti ir tau? 

— Dėkoju, norėčiau arbatos, - atsakė storulė ir patraukė prie kal- 
kakmenio luito su didele pagalvėle ant viršaus, kuris buvo specialiai at- 
neštas į vidų kaip jos sėdynė. Jis buvo tvirtas ir patogus. 

Aila bruzdėjo: į karštas anglis įdėjo keletą virimo akmenų ir pamai- 
šiusi ugniakurą įmetė daugiau malkų. Paskui iš vandenmaišio — išvalyto 
tauro skrandžio - į tankiai supintą krepšį kliūstelėjo vandens ir įmetė ke- 
letą kaulų atplaišų, kad apsaugotų virimo krepšį nuo deginamai karštų 
virimo akmenų. 

— Ar norėtum kokios ypatingos arbatos? - dar pasitikslino ji. 

— Nesvarbu. Pati išrink, nors būtų nuostabu kas nors raminamo, — 
atsakė Zelandonė. 

Akmuo su pagalvėle jų namuose atsirado netrukus po to, kai prieš me- 
tus visi grįžo iš vasaros susirinkimo. Pirmoji to neprašė ir nebuvo tikra, 
Ailos ar Jondalaro tai sumanymas, tačiau žinojo, kad sėdėjimo vieta skirta 
jai ir buvo už tai dėkinga. Zelandonė turėjo dvi savas akmenines „kėdes“: 
vieną — savo namelyje, o kitą - lauke, bendros darbo zonos gale. Be to, 


Joharanas su Proleva savo namelyje buvo parūpinę jai tvirtą vietelę pato- 

giai įsitaisyti. Nors prireikus Pirmoji vis dar galėjo susirangyti ant grindų, 
bėgant laikui apkūniai moteriai tapo sunkiau atsistoti. Storulė darė tokią 
prielaidą: kadangi Didžioji Motina Žemė pasirinko, kad ji būtų Pirmoji, 
turi pagrindo kasmet daryti ją vis į save panašesnę. Ne visos zelandonės, 
kurios tapdavo pirmosiomis, buvo stambios; donija suprato, jog daugu- 
mai maloniau ją tokią matyti. Jos stotas, regis, pridėjo statuso ir valdžios. 
Kiek menkesnis judumas buvo visai nedidelė kaina. 

Medinėmis žnyplėmis Aila pastvėrė karštą akmenį. Žnyplės buvo pa- 
darytos iš plonos medžio juostelės: nuplėšus ilgą gyvo medžio juostą po 
žieve, nupjaunama jos apačia ir viršus, paskui pakaitinus garuose sulen- 
kiama. Šviežia mediena ilgiau išlieka tampri, tačiau, kad medis nenudžiū- 
tų, tokias juostas galima lupti tik iš vienos jo pusės. Aila padaužė virimo 
akmenį į vieną akmenų, kurie juosė ugniavietę, kad nukratytų pelenus, 
tada įmetė jį į vandenį, taip sukeldama garų debesis. Nuo antro karšto 
akmens vanduo užvirė, bet greitai nurimo. Kaulų atplaišėlės saugojo, kad 
akmenys nepradegintų krepšio dugno, todėl augalinis virimo puodas tar- 
navo palyginti ilgai. 

Aila peržiūrėjo savas džiovintų ir dar džiūstančių žolelių atsargas. Ra- 
munėlės ramina, bet jos buvo tokios įprastos - norėjosi ko nors įdomes- 
nio. Pastebėjusi augalus, kurių visai neseniai priskynė, Aila nusišypsojo 
sau. Vaistinės melisos dar nebuvo visiškai išdžiūvusios, tačiau moteris nu- 
sprendė, jog tai nesvarbu. Jos buvo tinkamos arbatai. Pridėjus melisų prie 
ramunėlių bei truputį liepžiedžių dėl saldumo, išeis puiki raminamoji 
arbata. Aila sudėjo ramunėlių lapelius, melisas ir liepžiedžius į vandenį ir 
paliko pritraukti, tada pripylė du puodelius ir vieną nunešė donijai. 

Moteris papūtė, atsargiai gurkštelėjo ir pakreipė galvą mėgindama at- 
pažinti skonį. 

- Žinoma, ramunėlės, tačiau... Leisk man pagalvoti. Melisos su trupu- 
čiu... tikriausiai liepžiedžių? — pasitikslino ji. 

Aila nusišypsojo. Lygiai taip pat ir pati darydavo gavusi ko nors ne- 
žinomo: mėgindavo atpažinti, kas tai. Žinoma, Zelandonė nustatė visas 
sudedamąsias dalis. 

— Taip, - pripažino Aila. - Pridžiovinau ramunėlių ir liepžiedžių, ta- 
čiau melisų radau vos prieš kelias dienas. Džiaugiuosi, kad jos auga neto- 


liese. 

— Gal, kai kitą kartą eisi melisų, gali jų priskinti ir man? Praverstų 
vasaros susirinkime. 

— Su džiaugsmu. Galiu netgi šiandien nueiti. Tiksliai žinau, kur jos 
auga. Ant plokščiakalnio viršaus, netoli Krintančio akmens, — pasakė 
Aila; ji kalbėjo apie unikalų darinį — senovinį kolonos formos bazalto 
luitą, kuris kadaise nugrimzdo pirmykštės jūros dugne, o dabar styrojo 
iš kalkakmenio taip, jog atrodė, kad tučtuojau nukris, nors buvo gerai 
įsitvirtinęs viršutiniame uolos fasade. 

— Ką žinai apie jų naudojimą? - pasiteiravo Zelandonė, laikydama 
puodelį arbatos. 

— Ramunėlės ramina; jei išgeri vakare, lengviau užmigti. Melisos taip 
pat suteikia ramybės, ypač jei patiri nerimą ir įtampą. Jos netgi palen- 
gvina žarnyno susirgimus, kurie kartais prasideda nuo nerimo, ir padeda 
užmigti. Jos malonaus skonio, kuris puikiai dera prie ramunėlių. Liepžie- 
džiai padeda nuo galvos skausmo, ypač kai jauti spaudimą ir įtampą, be 
to, prideda saldumo. 

Aila pagalvojo apie Izą, kuri taip pat užberdavo ją panašiais klausi- 
mais, kad išsiaiškintų, kiek Aila prisimena iš jai perduotų žinių. Ailai 
buvo smalsu, ar Zelandonė irgi mėgina išsiaiškinti, kiek ji žino. 

— Taip, pakankamai stipri, ši arbata galėtų būti vartojama kaip lengvi 
raminamieji. 

— Jei žmogus tikrai sudirgęs, neramus ir negali užmigti, jei reikia ko 
nors stipresnio, padeda valerijonų šaknų nuoviras, - tarė Aila. 

— Ypač vakare, kad užmigtų. Jei nerimsta ir skrandis, tada labiau tiktų 
verbenų, ir žiedų, ir lapelių, arbata, - pridūrė Pirmoji. 

— Aš irgi naudojau verbenas žmonėms, neatsigaunantiems po ilgos 
ligos, tačiau jų nederėtų duoti nėščiosioms. Jos gali sukelti gimdymą ir 
netgi pieno tekėjimą. 

Abi moterys nutilo, dirstelėjo viena į kitą ir susijuokė, tada Aila pa- 
sakė: 

— Negaliu nė apsakyti, kaip džiaugiuosi, kokia laiminga esu, kai turiu 
su kuo pasikalbėti apie vaistus ir gydymą. Ypač su tiek daug išmanančia 
kaip tu. 

— Man regis, tu išmanai tiek pat kiek ir aš, o tam tikrais atžvilgiais 


ir daugiau, Aila. Vienas malonumas su tavimi tai aptarti ir palyginti pa- 

tirtis. Ne vienus metus laukiau tokį pasitenkinimą keliančių pokalbių, — 
pasakė Zelandonė, paskui apsidairė ir mostelėjo į ant grindų patiestus 
miegmaišius. - Atrodo, jau ruošiatės kelionei. 

— Tikrinau, ar miegmaišių nereikia taisyti. Jau senokai jų nenaudojo- 
me, - atsakė Aila. - Jie puikiai tinka keliaujant bet kokiu oru. 

Miegmaišiai buvo susiūti iš kelių kailių, kad ir apatinė, ir viršutinė da- 
lys tiktų aukštaūgiui Jondalarui. Kailiai buvo sutvirtinti kojūgalyje, o per 
skyles šonuose įvertos virvelės, kuriomis miegmaišį buvo galima tvirčiau 
ar laisviau suvarstyti arba apskritai išverti virvutes, jei ypač šilta. Storas 
kailis buvo apatinės dalies išorėje, kad susidarytų izoliacinis sluoksnis 
miegant ant kietos ir dažnai šaltos žemės. Galima buvo naudoti bet kokį 
kailį, tačiau paprastai apatinė miegmaišio dalis buvo siuvama iš šaltyme- 
čiu nudobtų žvėrių kailių. Konkrečiai šiam miegmaišiui Aila panaudojo 
ypatingai tankų žieminį šiaurės elnio kailį. Viršutinė miegmaišio dalis 
buvo lengvesnė. Aila jai skyrė vasarinius didžiųjų elnių kailius, kurie buvo 
dideli ir nereikėjo jungti itin daug gabalų. Atšalus ant viršaus buvo galima 
apsikloti dar vienu kailiu ar oda, o jei pasidarydavo labai šalta, į vidų bū- 
davo įdedama papildomų kailių, irgi suvarstomų raišteliais. 

— Manau, šitą dar galėsit panaudoti, - tarė Zelandonė, pripažindama 
miegmaišio universalumą. - Atėjau pasikalbėti su tavimi apie vasaros su- 
sirinkimą, tiksliau, apie ankstyvąsias apeigas. Norėjau priminti, kad pasi- 
rūpintum atitinkamais kelionės reikmenimis ir atsargomis. Toje teritori- 
joje yra keletas šventų vietų, kurias turėtum pamatyti. Vėliau, per kelerius 
metus, norėsiu tau parodyti kitas šventas vietas ir nuvesiu supažindinti su 
atokiau gyvenančiais zelandoniečiais. 

Aila nusišypsojo. Ji mėgo lankytis naujose vietose, juo labiau jei jos 
buvo ne itin toli nuo devintojo urvo. Ji jau pakankamai prisikeliavo. Stai- 
ga prisiminė Yhaha su Širme ir jai toptelėjo mintis, kaip palengvinti ke- 
liones Pirmajai. 

— Su arkliais galėtume keliauti kur kas greičiau. 

Moteris papurtė galvą ir gurkštelėjo arbatos. 

— Nieku gyvu nesiropšiu ant arklio nugaros, Aila. 

— Ir nereikės. Galėtum keliauti Yhaha valkčiuose. Įraisytume tau pa- 
togią sėdynę. 

Aila jau pagalvojo, kaip perdirbti valkčius, kad juos būtų galima nau- 
doti keleiviams, ypač Zelandonei, gabenti. 

— Kodėl manai, kad arklys valkčiuose pajėgtų traukti mano sudėjimo 
žmogų? 

— Yhaha yra vilkusi kur kas už tave sunkesnius krovinius. Ji labai sti- 
prus gyvulys, gali traukti tave su visais tavo kelionės rykais ir vaistais. 
Tiesą sakant, ketinau teirautis, ar nenorėtum, kad kartu su manaisiais į 
vasaros susirinkimą ji neštų ir tavo vaistus, - tarė Aila. - Kitų žmonių 
neimsime. Netgi patys nejosime. Jau pažadėjom keliems žmonėms, kad 
Yhaha su Lenktynininku į vasaros susirinkimą nugabens tam tikrus daik- 
tus. Joharanas norėjo, kad nutemptume baslius ir kitas devintojo urvo 
vasaros namelių statybines dalis. Proleva klausė, ar galėtume paimti kelis 
ypač didelius virimo krepšius, dubenis bei reikmenis puotoms ir sudėti- 
nėms vaišėms. O Jondalaras norėtų palengvinti Martonos naštą. 

— Atrodo, jūsų arkliai bus itin gerai išnaudoti, - tarė Pirmoji, gurkš- 
teldama dar arbatos, o jos galvoje jau kirbėjo planai. 

Pirmoji numatė Ailai daug kelionių. Ji norėjo jaunąją moterį nuves- 
ti supažindinti į atokiausius zelandoniečių urvus ir aplankyti jų šventas 
vietas, gal net susitikti su zelandoniečių kaimynais - žmonėmis, gyve- 
nančiais prie jų teritorijos ribų. Tačiau Zelandonei susidarė įspūdis, kad 
jaunoji moteris, atkeliavusi iš taip toli, ne itin domisi ilga kelione, kurią 
Pirmoji jai planuoja. Taip par ji dar nieko neužsiminė apie pašauktosios 
kelionę, į kurią privalo leistis visi zelandonių mokiniai. 

Pirmoji ėmė manyti, kad, ko gero, ji turėtų sutikti leistis arklių tem- 
piama ant to daikto; tai galėtų padrąsinti Ailą leistis į išvykas. Storulė 
iš tikrųjų ne itin žavėjosi galimybe būti arklių tampomai. Sumanymas iš 
tikrųjų ją gąsdino, tačiau gyvenime ji buvo susidūrusi su didesnėmis bai- 
mėmis. Ji žinojo, kokį poveikį Ailos gebėjimas valdyti žvėris daro žmo- 
nėms; ne vienas pabūgsta arba itin apstulbsta. Tikriausiai vieną dieną 
derėtų pažiūrėti, koks jausmas apima sėdint tuose valkčiuose. 

— Galbūt kada nors išmėginsim, ar Yhaha galės mane patempti, - tarė 
Zelandonė ir stebėjo, kaip plati šypsena pražysta jaunosios moters veide. 

- Šitas laikas toks par tinkamas kaip ir bet kuris kitas, — tarė Aila 


pamaniusi, kad geriausia būtų išnaudoti Zelandonės nusiteikimą, kol ji 

dar nepersigalvojo, ir stebėjo, kaip išgąstis užlieja tos, kuri buvo Pirmoji, 
veidą. 

Kaip tik tuo metu, patraukęs įėjimą dengiančią užuolaidą, vidun 
įžirgliojo Jondalaras. Jis pastebėjo Zelandonės išraišką ir svarstė, kas ją 
išgąsdino. Aila atsistojo, ir jiedu pasisveikino švelniai apsikabindami ir 
susiliesdami skruostais, tačiau stiprūs jų jausmai vienas kitam buvo aki- 
vaizdūs ir neprasprūdo viešniai pro akis. Jondalaras dirstelėjo į kūdikio 
kampelį ir pastebėjo, kad dukrelė miega, o paskui priėjo prie vyresniosios 
moters ir panašiai pasisveikino su ja vis dar spėliodamas, kas ją sutrikdė. 

— Ir Jondalaras galės mums padėti, - pridūrė Aila. 

— Kaip padėti? - nustebo vyras. 

— Zelandonė pasakojo, kad šią vasarą derėtų pakeliauti ir aplankyti 
kitus urvus, todėl pamaniau, kad su arkliais būtų lengviau ir greičiau. 

— Tikriausiai būtų. Manai, Zelandonė galėtų išmokti joti? - nustebo 
Jondalaras. 

— Nereikėtų. Ant valkčių galėtume.pritaisyti patogią sėdynę, ir Yhaha 
galėtų ją tempti, - pasakė Aila. 

Jondalaro kaktoje susimetė raukšlės, paskui jis linktelėjo galva. 

— Nematau priežasčių, kodėl negalėtume, - pareiškė jis. 

— Zelandonė sakė, kad kada nors norėtų pamėginti, ar Yhaha pajėgtų 
ją patempti, o aš pasakiau, kad dabar toks pat tinkamas laikas kaip ir bet 
kada vėliau. 

Zelandonė dirstelėjo į Jondalarą ir pastebėjo pasitenkinimo kibirkš- 
tėles jo akyse, paskui atsisuko į Ailą ir bandė sugalvoti, kaip tą reikalą 
nustūmus. 

— Sakei, kad reikės sėdynės. Dar jos nepadarei, - pasakė ji. 

— Tiesa. Tačiau tu manai, kad Yhaha nepajėgs tavęs patempti. Nerei- 
kia sėdynės, kad pabandytum, ar pavyks. Aš nė kiek tuo neabejojo, tačiau 
pati įsitikintum, o mums būtų paskata pagalvoti apie tai, kaip įtaisyti sė- 
dynę, - atsakė Atila. 

Zelandonė pajuto, kad kažkokiu būdu pateko į žabangus. Ji tikrai ne- 
norėjo to daryti, ypač dabar, bet nemanė, kad pavyks kaip nors išsisukti. 
Tada, pripažinusi, kad pati įvarė save į kampą skubotu noru pradėti Ailos 


pašauktosios kelionę, Pirmoji sunkiai atsiduso ir atsistojo. 

— Gerai, imkim ir užbaikim tą reikalą, - tarė ji. 

Gyvendama slėnyje, Aila sugalvojo būdą, kaip panaudoti savo arklį 
gana dideliems ir sunkiems daiktams, tokiems kaip sumedžioti gyvūnai, 
gabenti, o kartą teko vilkti sužeistą, be sąmonės Jondalarą. Įraisas susidė- 
jo iš dviejų baslių, tam tikru būdu pritvirtintų prie kumelės pečių odos 
raiščiais, kurie juosė skersai Yhaha krūtinę. Kiti baslių galai gulėjo ant 
žemės už arklio. Kadangi tik patys baslių galai vilkosi žeme, buvo paly- 
ginti lengva juos traukti, ypač tvirtiems arkliukams, netgi gana sudėtingu 
gruoblėtu paviršiumi. Skersai baslių kroviniams sudėti buvo ištempiama 
danga, pagaminta iš lentelių, odų arba pinti tinkamų pluoštų, tačiau Aila 
nebuvo tikra, ar lanksti danga išlaikys stambią moterį ir neįdubs iki že- 
mės. 

— Pabaik arbatą, - pasiūlė Aila Pirmajai pasiruošus stotis. - Turiu su- 
sirasti Folarą ar ką nors kitą, kad pasaugotų Jonailą. Nenoriu jos žadinti. 

|| Ji greitai grįžo, tačiau ne su Folara. Paskui Ailą sekė Tremedos duktė 
Lanoga, nešina jauniausiąja savo sesute Lorala. Vos pasirodžiusi devin- 
tajame urve, Aila mėgino padėti Lanogai ir kitiems vaikams. Ji negalėjo 
prisiminti, kad dar ant ko būtų taip pykusi kaip ant Tremedos ir Larama- 
ro dėl to, kad jie visiškai apleido savo vaikus. Deja, Aila nieko negalėjo 
padaryti - niekas nieko negalėjo padaryti, tik padėti mažiesiems. 

— Mes ilgai netruksim, Lanoga. Turėčiau grįžti dar Jonailai nepabu- 
dus. Nueisime tik prie arklių pastogės, - paaiškino Aila, paskui pridū- 
rė: - Už ugniavietės yra palikta sriubos su keliais nemažais mėsos gabalais 
ir daržovėmis, jei judvi su Lorala išalkote. 

— Lorala gal ir alkana. Ji nieko nevalgė nuo tada, kai šįryt nešiau ją 
Stelonai žindyti, - pasakė Lanoga. 

— Ir tu turėtum pavalgyti, Lanoga, - išeidama pasakė Aila. Ji pagalvo- 
jo, kad Stelona tikriausiai ją pavaišino, tačiau buvo tikra, kad po pusryčių 
mergaitė daugiau nieko burnoj neturėjo. 

Kai gerokai paėjėjo nuo namelio ir buvo tikra, kad jos niekas nenu- 
girs, Aila galiausiai išliejo savo pyktį: 

— Nueisiu tenai ir išsiaiškinsiu, ar vaikai turi ko valgyti. 

- Jau nunešei maisto prieš dvi dienas, - įsiterpė Jondalaras. - Neturė- 


tų būti visko suvalgę. 

— Turėtum prisiminti, kad Tremeda su Laramaru taip pat valgo, - tarė 
Zelandonė. - Negali jų išvengti. O jeigu nuneši grūdų arba vaisių, bet ko, 
kas tinka rauginti, Laramaras tai paima ir sudeda į beržų sulą, iš kurios ga- 
mina savo barmą. Grįždama užsuksiu pasiimti vaikų ir nusivesiu pas save. 
Tikrai rasiu, kuo pavalgydinti juos vakarienei. Neturėtum vienintelė jų 
maitinti, Aila. Devintajame urve pakanka žmonių, galinčių pasirūpinti, 
kad tiems vaikams nestigtų maisto kąsnio. 

Arklių pastogėje Aila su Jondalaru skyrė dėmesio Yhaha ir Širmei. 
Paskui iš pašiūrės galo Aila atsinešė specialius pakinktus, kuriuos nau- 
dojo valkčiams pritvirtinti, ir išsivedė kumelę į lauką. Jondalaras spėlio- 
jo, kur Lenktynininkas. Vyras dirstelėjo per akmeninės atbrailos kraštą į 
Upę pažiūrėti, ar ten ganosi jo arklys, tačiau jo nebuvo macyti. Jondalaras 
ketino jam sušvilpti, paskui persigalvojo. Eržilo dabar jam nereikėjo. Vė- 
liau jo paieškos, kai užkels Zelandonę ant valkčių. 

Pasidairiusi arklių pašiūrėje Aila pastebėjo kelias lenteles, kurios pleiš- 
tais ir kūju buvo atskeltos nuo rąsto. Iš jų ji ketino gaminti atsarginius 
lovius arkliams šerti, tačiau vis dar naudojo tuos, kuriuos buvo padariusi 
anksčiau; gimus Jonailai moteris taip ir neprisiruošė padaryti jų daugiau. 
Kadangi lentos buvo laikomos po išsikišusia atbraila, apsaugotos nuo 
prastų orų, jos atrodė visai geros. 

— Jondalarai, manau, Zelandonei turėtume padaryti pakylą, kuri taip 
lengvai neįdubtų. Kaip manai, ar galėtume skersai baslių kaip sėdynės 
pagrindą pritvirtinti šias lentas? - paklausė Aila. 

Jondalaras dirstelėjo į baslius ir lentas, paskui į storąją moterį. Jo kak- 
toje susimetė pažįstamos raukšlės. 

- Gerai sumanyta, Aila, tačiau basliai taip pat yra lankstūs. Galime 
pamėginti, tačiau turėsime sumeistrauti stipresnius. 

Arklių pastogėje visada būdavo virvių ir dirželių. Jondalaras su Aila 
panaudojo juos lentoms skersai baslių pritvirtinti. Baigę dirbti jie atsi- 
traukė ir nužvelgė, ką padarę. 

— Ką manai, Zelandone? Lentos įstrižos, tačiau vėliau tai sutvarky- 
sim, - tarė Jondalaras. - Ar galėsi ant jų atsisėsti? 


— Pamėginsiu, bet gali būti kiek per aukštai. 

Kol Aila su Jondalaru darbavosi, donija susidomėjo įtaisu, svarstė, ar 
sumanymas pasiteisins. Jondalaras ir Aila sugalvojo panašias kaip Lenk- 
tynininko vadeles, tačiau Aila pati retai jas naudojo. Ji paprastai jodavo 
ant kumelės plikos nugaros užmetusi tik jojimo apklotą, kreipdama gy- 
vulį savo kūno padėtimi ir kojų spaudimu, tačiau ypatingomis aplinkybė- 
mis, ypač kai tekdavo įtraukti kitus žmones, vadelės būdavo papildoma 
valdymo priemonė. 

Kol Aila dėjo kumelei apynasrį, kad Yhaha būtų kuo ramesnė, Jonda- 
laras su Zelandone nuėjo prie valkčių. Lentos buvo aukštokai, tačiau Jon- 
dalaras, prilaikydamas stipria ranka, padėjo Zelandonei ant jų įsitaisyti. 
Basliai nuo jos svorio tikrai įlinko tiek, kad kojomis moteris lietė žemę, 
tačiau kartu atrodė, kad panorėjus jai būtų lengva nulipti. Nuožulni sė- 
dynė neatrodė visiškai patikima, tačiau nebuvo taip blogai, kaip Zelan- 
donė iš pradžių galvojo. 

— Pasiruošusi? — pasiteiravo Aila. 

— Pasiruošusi kaip niekada, - atsakė Zelandonė. 

Aila su Yhaha pradėjo pamažu eiti Žemupio link. Jondalaras ėjo iš pa- 
skos ir drąsinamai šypsojosi Zelandonei. Paskui Aila nuvedė kumelę po 
išsikišusia atbraila ir plačiu ratu apsuko, kol jos atsisuko priešinga krypti- 
mi ir patraukė į rytinį pastogės galą, link namelių. 

— Manau, dabar derėtų sustoti, Aila, - paprašė moteris. 

Aila tučtuojau sustojo. 

— Tau nepatogu? - paklausė ji. 

— Ne, bet argi nesakei, kad ketini sumeistrauti man tikrą sėdynę? 

— Sakiau. 

— Tada, kai pirmą kartą mane visi ant šito pamatys, būtų geriau nor- 
maliai sėdėti, nes juk žinai - žmonės stebės ir vertins, - pasakė storulė. 

Akimirkai Aila su Jondalaru liko be žado, paskui Jondalaras pasakė: 

- Žinai, tu tikriausiai teisi. 

Atgavusi kvapą, Aila pridūrė: 

— Vadinasi, tu sutinki keliauti valkčiuose! 

— Taip, manau, galėčiau priprasti. Neatrodo, kad panorėjusi negalė- 


čiau nuo jų nulipti, - pareiškė didžioji donija. 

Aila ne vienintelė rūpinosi kelionės manta. Viso urvo gyventojai savo 
nameliuose ir lauko dirbtuvėse buvo išsidėlioję įvairius daiktus. Vieniems 
reikėjo pasisiūti arba sutaisyti miegmaišius, kitiems — pasirūpinti kelio- 
ninėmis palapinėmis ar tam tikromis vasarinių pastogių statybinėmis 
dalims, nors dauguma reikalingų medžiagų bus susirinkta stovyklos teri- 
torijoje. Tie, kuriems rūpėjo pagaminti daiktų dovanoms arba mainams, 
ypač savo srities meistrai, turėjo apsispręsti, ką ir kaip gabentis. Keliau- 
jantieji pėsčiomis galėjo imti tik ribotą daiktų kiekį, ypač dėl to, kad dar 
turėjo gabenti maisto: ir patiems valgyti, ir dovanoms, ir ypatingoms 
puotoms, taip pat drabužių, miegmaišius ir kitus būtinus reikmenis. 

Aila su Jondalaru jau nusprendė Yhaha ir Lenktynininkui pagaminti 
naujus valkčius - baslių galai, kurie vilkosi žeme, nusidėvėjo pirmieji, ypač 
tempiant sunkius krovinius. Jie sutiko paimti kai kuriuos kitų žmonių 
daiktus, tačiau netgi tvirti arkliukai galėjo patempti ribotą kiekį mantos. 

Nuo pat pavasario pradžios urvas medžiojo ir rinko augalus - uogas, 
vaisius, riešutus, grybus, valgomuosius stiebus, lapus ir šaknines daržoves, 
laukinius grūdus, netgi kerpes ir tam tikrų medžių vidinę žievę. Nors ke- 
liautojai gabensis ir nedidelę dalį neseniai sumedžioto ar surasto šviežio 
maisto, didžioji atsargų dalis buvo džiovinta. Džiovintas maistas ilgiau 
laikosi, be to, yra lengvesnis, todėl galima neštis jo daugiau, valgyti pake- 
liui ir vos atvykus į vietą, kol šiųmetėje vasaros susirinkimo vietoje nusi- 
stovės medžioklės ir maisto rinkimo tvarka. 

Metinio susirinkimo vieta kasmet keisdavosi pagal nuolatinį dideliems 
susibūrimams tinkamų vietų ciklą. Tiktai tam tikruose plotuose galėjo 
glaustis vasaros susirinkimas, ir kiekvienas plotas buvo tinkamas naudoti 
tik vieną sezoną, paskui kelerius metus turėjo ilsėtis. Šitiekai žmonių — 
nuo tūkstančio iki dviejų - susibūrus vienoje vietoje, vasarai baigiantis 
tam tikru atstumu būdavo išnaudoti visi gamtos ištekliai, ir žemei reikė- 
davo atsigauti. Praėjusiais metais devintasis urvas palei Upę ėjo į šiaurę 
maždaug keturiasdešimt kilometrų. Šiais metais jie keliaus į vakarus, kol 


pasieks kitą tėkmę, Vakarų upę, srūvančią beveik lygiagrečiai Upei. 

Joharanas su Proleva buvo savo namelyje, ką tik papietavę kartu su 
Solabanu ir Rušemaru. Solabano pora Ramara su savo sūnumi Robenaru 
neseniai išėjo ir išsivedė Prolevos sūnų Jaradalą. Abu berniukai skaičiavo 
šešerius metus. Naujagimė Setona užmigo Prolevos glėbyje, moteris kaip 
tik ją guldė, kai išgirdo bilsnojant į kietą žaliaminės odos pertvarą prie 
įėjimo. Proleva pagalvojo, kad Ramara bus ką pamiršusi ir grįžo, todėl 
labai nustebo, kai išgirdusi kvietimą įeiti į namelį įžengė gerokai jaunesnė 
moteris. 

— Galėja! - tarė Proleva, tikrai nustebusi. Nors Galėja kone nuo gimi- 
mo buvo Joharano sesers Folaros draugė ir dažnai ateidavo į jų namelį su 
drauge, retai pasirodydavo viena. 

Joharanas pakėlė akis. 

— Jau grįžai? — pasiteiravo jis ir atsisuko į kitus. - Kadangi ji tokia 
greita bėgikė, ankstyvą rytą nusiunčiau Galėją į trečiąjį urvą išsiaiškinti, 
kada Manvelaras planuoja išeiti. 

— Kai aš ten atsidūriau, jis kaip tik ketino siųsti bėgūną pas tave, - ėmė 
pasakoti Galėja. Ji buvo pridususi, plaukai šlapi nuo prakaito. - Manve- 
laras pasakė, kad trečiasis urvas pasiruošęs išeiti. Jie norėtų pajudėti ry- 
tojaus rytą. Jei devintasis urvas pasiruošęs, jis norėtų keliauti sa mumis. 

— Tai truputį greičiau nei planavau, galvojau išeiti maždaug po die- 
nos, - atsakė Joharanas ir susiraukė. Jis pažvelgė į kitus namelyje buvusius 
žmones. - Kaip manot, ar būsim pasirengę išeiti rytojaus rytą? 

— Aš būsiu, - nesudvejojo Proleva. 

— Mes tikriausiai galėsime, - pažadėjo Rušemaras. - Salova jau baigė 
paskutinį iš krepšių, kuriuos norėjo pasiimti. Daiktų dar nesusikrovėme, 
bet viskas paruošta. 

— Aš vis dar dėlioju savo rankenas, - pasiskundė Solabanas. - Marše- 
valis vakar buvo atėjęs pasitarti, ką jis turėtų paimti. Regis, jam vis geriau 
sekasi dirbti su mamutų kaulais, — pridūrė jis su šypsena. Solabano ama- 
tas buvo gaminti rankenas, daugiausiai peiliams, kaltams ir kitiems įran- 
kiams. Nors galėtų gaminti rankenas iš rago arba medžio, jis labiausiai 
mėgo dirbti sa mamutų iltimis, ir pradėjo daryti iš jų kitokius daiktus, 
tokius kaip karoliukai ir raižiniai, ypač nuo tada, kai Marševalis tapo jo 


mokiniu. 

— Ar galėsi pasiruošti iki rytojaus ryto? - pasitikslino Joharanas. Jis ži- 
nojo, kad Solabanas kartais iki paskutinės akimirkos kamuojasi negalėda- 
mas apsispręsti, kurias rankenas neštis į vasaros susirinkimą kaip dovanas 
ir mainams. 

— Manau, galėsiu, - pažadėjo Solabanas, paskui apsisprendė: - Taip, 
pasiruošiu, esu tikras, Ramara irgi. 

— Puiku, bet reikia išsiaiškinti, ką mano kiti urvo gyventojai, kad vėl 
galėčiau siųsti bėgūną pas Manvelarą. Rušemarai, Solabanai, reikia visiems 
pasakyti, kad kuo greičiau šaukiu trumpą susirinkimą. Jei kas teirausis, ga- 
lit pasakyti, dėl ko, ir liepkit, kad tas, kuris atstovaus židiniui, galėtų apsi- 
spręsti visų vardu, - tai pasakęs vyras švystelėjo maisto likučius į ugnį, pas- 
kui drėgna elnena iššluostė savo dubenėlį ir valgymo peilį, viską susidėjo į 
nešiojimo kapšelį, pritvirtintą prie diržo. Išplaus vandeniu, kai turės progą. 
Atsistojęs vadas pasakė Galėjai: - Nemanau, kad tau dera dar kartą ten 
bėgti. Pasiųsiu kitą bėgūną. 

Regis, merginai palengvėjo, ji nusišypsojo. 

— Palidaras greitai bėgioja. Vakar bėgom lenkčių, ir jis vos manęs ne- 
pralenkė. 

Joharanui teko stabtelėti ir akimirką pagalvoti; iš pradžių vardas nie- 
ko jam nesakė. Paskui mintyse iškilo liūtų medžioklė. Galėja ėjo poroje su 
jaunu vyru iš trečiojo urvo, tačiau Palidaras taip pat dalyvavo toje medžio- 
klėje. - Ar tai Tivonano draugas, jaunuolis, kurį Vilomaras ima į mainų 
keliones? 

— Taip. Praėjusį kartą jis grįžo su Vilomaru ir Tivonanu ir nusprendė, 
kad kuo puikiausiai gali į vasaros susirinkimą eiti sa mumis, o su savuoju 
urvu susitikti tenai, - paaiškino Galėja. 

Joharanas linktelėjo. Tai buvo pakankamas pripažinimas. Dar nežino- 
jo, ar siųs svečią, ar kurį kitą devintojo urvo narį, tačiau suprato, kad Pali- 
daras, regis, domisi Folaros drauge Galėja ir akivaizdu, kad jaunuolis rado 
dingstį paviešėti. Jei yra tikimybė, kad vieną dieną jis taps devintojo urvo 
nariu, Joharanas norėjo daugiau apie jį sužinoti. Pagalvos apie tai vėliau, 
šiuo metu yra skubesnių reikalų. 

Joharanas žinojo, kad susirinkime dalyvaus bent po vieną žmogų iš kie- 
kvieno namelio, tačiau žmonėms pradėjus rinktis vadas pamatė, kad kone 


visi iki vieno panūdo išsiaiškinti, kodėl kviečiamas skubus susirinkimas. Kai 

visi susirinko darbo zonoje, Joharanas užlipo ant didelio plokščio akmens, 
kuris buvo ten pastatytas tam, kad vadas arba bet kuris kitas, turintis ką 
nors pasakyti, būtų lengviau matomas. 

— Neseniai kalbėjausi sa Manvelaru, - be jokių įžangų pradėjo Joha- 
ranas. — Kaip žinot, šiais metais vasaros susirinkimo vieta yra didelis lau- 
kas greta Vakarų upės ir jos intako prie dvidešimt šeštojo urvo. Manvelaro 
žmona yra iš dvidešimt šeštojo urvo. Kai vaikai buvo maži, jie dažnai ten 
keliaudavo aplankyti jos motinos ir šeimos. Aš žinau, kaip ten patekti ei- 
nant į pietus link Didžiosios upės, paskui į vakarus link kitos upės, kuri 
įteka į Vakarų upę, o paskui reikia eiti palei ją į šiaurę iki vasaros susirinki- 
mo vietos, tačiau Manvelaras žino tiesesnį kelią, prasidedantį nuo Miško 
upės, į vakarus nuo čia. Mes nueitume greičiau, tad vyliausi, kad galėsime 
keliauti su trečiuoju urvu, tačiau jie išeina rytojaus rytą. 

Susirinkusieji pradėjo niurnėti, tačiau dar niekam nepasisakius Johara- 
nas kalbėjo toliau: 

- Žinau, kad norėtumėte būti įspėti kelias dienas iki išėjimo, papras- 
tai aš stengiuosi taip daryti, tačiau taip pat esu tikras, kad kone visi iš jūsų 
jau esate pasiruošę kelionei. Jei pajėgtumėte susikrauti daiktus ir pasiruošti 
iki rytojaus ryto, galėtume keliauti su trečiuoju urvu ir nueiti ten greičiau. 
Kuo greičiau nueisim, tuo geresnė tikimybė rasti gerą vietą stovyklai įkurti. 

Minia ėmė šurmuliuoti. Joharanas girdėjo įvairias pastabas bei klausi- 
mus. 

— Nežinau, ar taip greitai pasiruošime. Man reikia šnektelti su pora. 
Mes dar nesusikrovėme daiktų. Ar galėtų jis dar dieną palūkėti? 

Vadas kelias akimirkas leido žmonėms šnekėti, paskui vėl prabilo: 

— Nemanau, kad būtų sąžininga prašyti trečiąjį urvą mūsų laukti. Jie 
taip pat nori rasti gerą vietą. Man reikia atsakymo dabar, kad galėčiau pa- 
siųsti bėgūną, - pareiškė jis. - Po vieną žmogų nuo kiekvieno židinio turi 
pranešti sprendimą. Jei dauguma manys, kad pasiruošti spėsime, išeisime 
rytojaus rytą. Tie, kurie nori išeiti, ateikite ir stokite mano dešinėje. 

Iš pradžių būta dvejonių, paskui išėjo Solabanas su Rušemaru ir atsisto- 
jo Joharano dešinėje. Jondalaras dirstelėjo į Ailą, kuri nusišypsojo ir link- 
telėjo; tada jis nuėjo ir atsistojo greta vyrų broliui iš dešinės, tą patį padarė 
Martona. Tada priėjo dar keletas. Niekas nėjo į kairiąją pusę, kas būtų reiš- 
kę nenorą išeiti taip greitai, tačiau keletas dar lūkuriavo. 

Žmonėms einant prie grupės Aila naudojo skaičiavimo žodžius: sumur- 
mėdavo žodį sau po nosimi ir tuo pat metu plekštelėdavo pirštu sau į šlaunį. 

„Devyniolika, dvidešimt, dvidešimt vienas... Kiek yra židinių?“ — svars- 
tė ji. Kai Aila suskaičiavo iki trisdešimties, buvo akivaizdu, kad dauguma 
nusprendė, jog galės pasiruošti iki kito ryto. Mintis nueiti greičiau ir rasti 
geresnę vietą įsikurti buvo galingas akstinas paskubėti. Kai dešinėje atsidūrė 
dar penki žmonės, Aila pabandė suskaičiuoti likusius židinius. Vos vienas 
kitas neapsisprendęs dar slampinėjo aplink, tačiau Ailai atrodė, kad jie ats- 
tovauja tik septyniems ar aštuoniems židiniams. 

— O kas bus su tais, kurie nespės pasiruošti? — pasigirdo balsas iš neap- 
sisprendusiųjų pusės. 

— Jie galės ateiti vieni, vėliau, - pasiūlė Joharanas. 

— Tačiau mes visada einame kaip urvas. Nenoriu eiti vienas, - atsiliepė 
Žmogus. 

Joharanas nusišypsojo. 

— Tada pasistenkit pasiruošti iki rytojaus ryto. Kaip matot, dauguma 
nusprendė, kad galės išeiti anksčiau. Siunčiu bėgūną pas Manvelarą pasaky- 
ti, kad rytoj ryte būsime pasiruošę jungtis prie trečiojo urvo. 

Tokio dydžio kaip devintasis urve visada atsirasdavo keletas žmonių, ne- 
galinčių leistis į kelionę, bent jau ne tuo metu, pavyzdžiui, sergantys ar su- 
žeisti gyventojai. Joharanas paskyrė keletą žmonių likti urve, kad medžiotų 
ir kitaip jais pasirūpintų. Maždaug po pusės mėnulio pagalbininkus pakeis 
kiti, kad niekas nepraleistų viso vasaros susirinkimo. 

Devintojo urvo žmonės nuėjo miegoti gerokai vėliau nei paprastai, o 
kai ryte pradėjo rinktis, kai kurie buvo akivaizdžiai pavargę ir niūrūs. Man- 
velaras su trečiuoju urvu atvyko tikrai anksti ir laukė atviroje teritorijoje 
iš karto už namelių, arčiau Žemupio, netoli tos vietos, kur gyveno Aila su 
Jondalaru. Martona, Vilomaras ir Folara susiruošė anksčiau ir nuėjo prie jų 
namelio, kad kai kuriuos daiktus sukrautų ant valkčių. 

Taip pat jie atsinešė maisto, kad papusryčiautų kartu su Manvelaru ir 
keliais kitais žmonėmis. Išvakarėse Martona pasiūlė sūnums, kad būtų tin- 
kama jai ir Jondalarui priimti Manvelarą ir jo šeimą Ailos namelyje - taip 
vadinamame, nes jai ją pastatė Jondalaras, - ir leisti Joharanui su Proleva 
surinkti likusį urvą kelionei link Saulėtojo Reginio - dvidešimt šeštojo Ze- 


landonijos urvo namų, vasaros susirinkimo vietos. 


Kiek vėliau tą rytą į kelią leidosi tikrai didelis būrys, kone du šimtai 
penkiasdešimt žmonių, daugiausiai iš devintojo ir trečiojo urvų. Kelią 
rodė Manvelaras ir trečiasis urvas. Jie nusileido šlaitu rytiniame pastogės 
gale. Kitaip nei Žolių upės slėnyje prie trečiojo urvo, kur žmonės sutiko 
liūtus, kelias šiaurės rytinėje akmeninės devintojo urvo pastogės pusėje 
vedė prie nedidelio Upės intako, vadinamo Miško upe; jos slėnis buvo 
neįprastai gausus medžių. 

Ledynmečiu miškingų vietovių buvo reta. Ledynų, kurie dengė kone 
ketvirtadalį žemės paviršiaus, kraštas plytėjo nelabai toli į šiaurę, todėl 
gretimuose prieledyniniuose regionuose susidarė amžinojo įšalo sąlygos. 
Vasarą viršutinis dirvos sluoksnis atitirpdavo iki įvairaus gylio: šaltose, 
šešėliuotose vietose su tankiomis samanomis ar kita žema augmenija 
žemė atitirpdavo vos kelis colius, o ten, kur paviršius buvo atviras tiesio- 
giniams saulės spinduliams, jis suminkštėdavo daugiau, pakankamai, kad 
imtų augti vešlus žolės kilimas. 

Dažniausiai sąlygos nebuvo palankios augti medžiams su gilesne 
šaknų sistema. Vietose, kurios būdavo apsaugotos nuo šalčiausių vėjų 
ir žvarbiausių šalčių, galėjo atitirpti metras ir daugiau viršutinio dirvos 
sluoksnio, pakankamai medžiams įsišaknyti. Dažnai palei vandens priso- 
tintus upių krantus išaugdavo galeriniai miškai. 

Miško upės slėnis buvo viena iš tų išimčių. Šioje vietoje sąlyginai gau- 
siai augo ir lapuočiai, ir spygliuočiai, įskaitant įvairių rūšių vaismedžius ir 
riešutmedžius. Čia buvo stulbinamai gausu gamtos išteklių, ypač malkų, 


tiems, kurie gyveno netoliese, tačiau miškas nebuvo tankus, labiau pa- 

nėšėjo į siaurą slėnio parką su atviromis proskynų pievomis ir jaukiomis 
progumomis tarp tankesnių miškingų salelių. 

Kelionės pradžia buvo labai maloni - didelis būrys maždaug dešimt 
kilometrų traukė į šiaurės vakarus per Miško upės slėnį nedideliu pakili- 
mu. Ties intaku, kuris kriokliu sruvo nuo kalvos kairėje, Manvelaras su- 
stojo. Buvo laikas pailsėti ir leisti prisivyti atsilikėliams. Žmonės užkūrė 
nedidelius lauželius, kad išsivirtų arbatos. Tėvai maitino vaikus ir patys 
užkandžiavo kelioniniu maistu - džiovintos mėsos juostelėmis ir vaisiais 
bei riešutais, išsaugotais nuo praėjusių metų derliaus. Vienas kitas krams- 
nojo ir ypatinguosius kelioninius sausainius, kurių turėjo beveik visi: 
smulkiai trintos džiovintos mėsos mišinys su džiovintomis uogomis ar 
mažais kitokių vaisių gabalėliais ir riebalais būdavo suformuojamas kaip 
paplotėliai arba sausainiai ir susukamas į valgomuosius lapus. Tai buvo 
sotus, daug energijos turintis maistas, tačiau reikėjo pastangų jį paruošti. 
Dauguma žmonių saugojo kelioninius paplotėlius vėlesniam laikui, kai 
reikės greitai įveikti ilgus atstumus arba tykojant žvėrių nebus galima 
kurti laužo. 

— Štai čia mes ir suksime, - tarė Manvelaras. - Nuo dabar, jei eisime 
tiesiai į vakarus, pasiekę Vakarų upę, turėtume atsidurti netoliese dvide- 
šimt šeštojo urvo ir salpos, kurioje ir vyks vasaros susirinkimas. 

Manvelaras sėdėjo su Joharanu ir kitais vyrais, žvelgdami į vakarinia- 
me krante kylančias kalvas ir sūkuringą intaką, virstantį šlaitu. 

— Ar nederėtų šiąnakt čia įsirengti stovyklos? - paklausė Joharanas, 
tada dirstelėjo į saulę, kad įvertintų jos kelią dangumi. - Dar truputį 
ankstoka, tačiau ryte išėjome vėlai, o atrodo, kad ropštis teks sunkiai. Jei 
gerai pailsėtume naktį, galėtume lengviau įveikti tą kelią, - vadas baimi- 
nosi, kad kai kuriems keliautojams gali būti per sunku žygiuoti toliau. 

— Tik pirmą kelio dalį, paskui, aukštumoje, kelias daugiau mažiau 
išsilygina, - atsakė Manvelaras. - Paprastai mėginu pirmiausia kopti, o 
paskui įkurti stovyklą nakčiai. 

— Tikriausiai tu teisus, — nesiginčijo Joharanas. - Geriau, sunkumus 
palikus už nugaros, rytą pradėti žvaliai, tačiau šitas kopimas vieniems gali 
būti sunkesnis nei kitiems, - jis griežtai pažvelgė į savo brolį, paskui žyb- 


telėjo akimis į motiną, kurie ką tik pasirodė. Atrodė, jie džiaugiasi proga 

atsisėsti ir pailsėti. Joharanas pastebėjo, kad Martonai šįkart keliauti sun- 
kiau nei paprastai. 

Jondalaras pastebėjo tylų brolio ženklą ir atsisuko į Ailą. 

— Kodėl mums nepasilikus pačiame gale? Galėtume rodyti kelią atsi- 
liekantiesiems, - jis mostelėjo link kitų, kurie tik dabar ėjo artyn. 

— Taip, puikiai sumanyta. Arkliai vis tiek mieliau eitų paskutiniai, — 
atsakė moteris, keldama Jonailą ir tapšnodama jai nugarytę. Mergaitė 
baigė žįsti, tačiau, regis, dar mielai būtų pašniukštinėjusi prie motinos 
krūtų. Ji buvo budri ir gyvybinga, kikeno žiūrėdama į Vilką, kuris stovėjo 
šeimininkei už nugaros. Žvėris paėjėjo artyn, pasiekė Jonailos veiduką ir 
nulaižė per smakriuką nutekėjusį pieną, dėl ko ji dar garsiau prajuko. Aila 
pastebėjo Joharaną ir Jondalarą susižvalgius, kaip Joharanas pastebėjo, 
kad Martona dienai įsibėgėjant eina vis lėčiau. Aila matė, kad Zelandonė, 
kuri ką tik pasirodė, taip pat atsiliko, tačiau nebuvo tikra, ar todėl, kad 
pavargo, ar kad palaikytų draugiją Martonai. 

— Ar yra karšto vandens arbatai? - pasiteiravo priėjusi Zelandonė, 
kartu traukdama savo vaistų krepšelį ir kuisdamasi jame, kad pasiruoštų 
žolelių. - Ar jau gėrei arbatos, Martona? - dar moteriai nespėjus papur- 
tyti galvos, kad parodytų, jog negėrė, donija tęsė: - Kartu su saviške ir tau 
ko nors užplikysiu. 

Aila atidžiai jas abi stebėjo ir greitai suprato, kad Zelandonė taip pat 
mato, jog Martonai sunkoka eiti. Martona tai pati suprato. Regis, nema- 
žai žmonių jaudinosi dėl jos sveikatos, tačiau rūpinosi ja subtiliai, nepas- 
tebimai. Vis dėlto Aila galėjo pasakyti, jog, kad ir kaip artimieji stengėsi 
to neparodyti, jie buvo nuoširdžiai sunerimę. Ji nusprendė pažiūrėti, ką 
daro donija. 

— Jondalarai, gal paimtum Jonailą? Ji pamaitinta, visiškai žvali ir nori 
pažaisti, — tarė Aila, nešdama vyrui kūdikį. 

Jonaila sumosikavo rankutėmis ir nusišypsojo, Jondalaras imdamas 
mergytę atsakė jai šypsena. Buvo akivaizdu, kad jis dievina mažąją savo 
židinio dukrą. Jis niekada neatsisakydavo jos pasaugoti. Ailai atrodė, kad 
Jondalaras su mažyle dar kantresnis nei ji. Vyras ir pats stebėjosi, kokius 
stiprius jausmus puoselėja kūdikiui, ir svarstė, ar tai todėl, jog kurį laiką 


abejojo, ar apskritai prie jo židinio kada nors galės gimti vaikų. Jis baimi- 

nosi, kad bus įžeidęs Didžiąją Motiną Žemę jaunystėje, kai norėjo jungtis 
su savo Doni moterimi, ir nebuvo tikras, ar Motina kada pasirinks jo dva- 
sią sumaišyti su moters dvasia, kad sukurtų naują gyvybę. 

Šitaip jis buvo mokomas. Gyvybė sukuriama moters dvasiai susimai- 
šius su vyro dvasia padedant Motinai. Dauguma jo pažįstamų žmonių, 
įskaitant ir tuos, su kuriais susipažino kelionėje, buvo įsitikinę iš esmės 
taip pat... Išskyrus Ailą. Jos požiūris į naujos gyvybės atsiradimą buvo vi- 
siškai kitoks. Aila buvo įsitikinusi, jog reikia šio to daugiau nei sumaišyti 
dvasias. Ji paaiškino, kad ne tik jo dvasia susimaišo su jos, kad atsirastų 
naujas žmogus, tačiau ir jo syvai įsilieja, kai jie dalijasi malonumais. Ji 
sakė, kad Jonaila toks pat jo vaikas kaip ir jos, ir jis norėjo tuo tikėti. Jis 
troško, kad vaikas būtų vienodai jų abiejų, tačiau nebuvo tuo tikras. 

Jis žinojo, kad šitokį požiūrį Aila išsiugdė dar gyvendama gentyje, nors 
tie žmonės irgi tuo netikėjo. Moteris pasakojo, jog, genties įsitikinimu, 
naują gyvybę moters viduje pradeda totemų dvasios, kai kažkokiu būdu 
vyro totemo dvasia įveikia moters totemo dvasią. Aila buvo vienintelė jo 
pažįstama moteris, maniusi, kad nauja gyvybė prasideda nuo šio to dau- 
giau nei dvasios. Tačiau Aila buvo mokinė, mokėsi būti zelandone, o bū- 
tent zelandoniai aiškindavo vaikams apie Doni, Didžiąją Motiną Žemę. 
Todėl jis vis svarstydavo, kas nutiks, kai ateis Ailos eilė aiškinti žmonėms, 
kaip prasideda nauja gyvybė. Ar ji sakys, kad Motina pasirenka tam tikro 
vyro dvasią sumaišyti su moters dvasia, kaip pasakodavo Zelandonė, ar . 
tvirtins, kad tam reikia vyro syvų? Ką apie tai manys Zelandonė? 

Eidama prie moterų Aila pastebėjo, kad Zelandonė kažko ieško savo 
vaistažolių krepšelyje, o Martona sėdi ant rąsto medžio šešėlyje prie Miš- 
ko upės. Jondalaro motina tikrai atrodė pavargusi, nors Ailai dingojosi, 
kad ji į tai reaguoja ramiai. Martona šypsodamasi šnekučiavosi su greta 
sėdinčiais žmonėmis, tik atrodė, kad mieliau užmerktų akis ir pailsėtų. 

Pasisveikinusi su Martona ir kitais Aila priėjo prie tos, kuri buvo Pir- 
moji. 

— Ar turi viską, ko reikia? — tyliai pasiteiravo ji. 

— Taip. Norėčiau, kad būtų laiko tinkamai paruošti šviežių rusmenių 
mišinį, tačiau teks panaudoti džiovintas atsargas, — atsakė moteris. 


Aila pastebėjo, kad Martonos kojos truputį patinusios. 

- Jai reikia pailsėti, tiesa? Nebendrauti su tais žmonėmis, kurie tiesiog 
nori draugijos, - tarė Aila. - Aš nesu tokia įgudusi kaip tu leisti žmonėms 
suprasti, kad jie turėtų kuriam laikui ją palikti ramybėje, jos netrikdyti. 
Nemanau, kad ji norėtų, jog žmonės suprastų, kokia ji pavargusi. Gal ge- 
riau paaiškink man, kaip paruošti jai arbatą. 

Zelandonė nusišypsojo ir kone negirdimai pasakė: 

— "Tu labai pastabi, Aila. Tai draugai iš trečiojo urvo, su kuriais ji pas- 
taruoju metu nesimatė. - Tada ji greitai paaiškino, kaip pagaminti pagei- 
daujamą ištrauką, ir nuėjo prie besišnekučiuojančių bičiulių. 

Aila susitelkė ties jai duotais nurodymais, o kai pakėlė akis, pamatė, 
kaip Zelandonė eina šalin su Martonos draugais, o Martona sėdi užsi- 
merkusi. Aila linktelėjo sau: „Šitaip tie žmonės nepraras noro bendrau- 
ti: Kai gėrimas pravėso, grįžo Zelandonė. Abi moterys pradėjo bruzdėti 
aplink buvusią devintojo urvo vadę, kol ji gėrė arbatą, kad nugaromis 
užstotų ją nuo pašalinių žvilgsnių. Kad ir ko buvo Zelandonės mišinyje, 
netrukus Martonai, regis, pagerėjo, ir Aila nusprendė, kad vėliau reikės 
donijos pasiteirauti apie vaistų sudėtį. 

Kai Manvelaras vėl pakilo vesti žmones, Zelandonė nuėjo su jais, bet 
Aila liko sėdėti šalia Martonos. Prie jų prisijungė Vilomaras; jis atsisėdo 
kitapus savo poros. 

— Gal tu pabūk su mumis, o Folara tegu eina, - tarė ji. - Jondala- 
ras pasisiūlė pabūti iki galo, kad įsitikintų, jog tikrai visi nuėjo teisinga 
kryptimi. Proleva pažadėjo palikti mums užkąsti, kad ir kada pasieksime 
stovyklą. 

- Pabūsiu, - nesudvejojo Vilomaras. —- Manvelaras sakė, kad nuo 
čia - kelias dienas tiesiai į vakarus. Kiek dienų - priklauso nuo to, kokiu 
greičiu norima eiti. Niekas neskuba. Gerai, jei kas nors eina pačiame gale 
vien tik todėl, kad įsitikintų, jog niekas neatsilieka. 

— Arba turi laukti lėtos senos moters, - pasakė Martona. - Gali ateiti 
laikas, kai nebeisiu į vasaros susirinkimus. 

— Šitai laukia mūsų visų, - atsakė Vilomaras, - bet dar ne dabar, Mar- 
tona. 

- Tikrai, - patikino Jondalaras, viena ranka laikydamas miegantį kū- 


dikį. Jis ką tik šnektelėjo su šeima, turinčia kelis mažus vaikus. Pasirūpino, 

kad jie nueitų tinkama kryptimi. Vilkas ėjo iš paskos nenuleisdamas akių 
nuo Jonailos. - Niekas nepasikeis, jei nueisim ten truputį vėliau. Nebūsi- 
me vieninteliai, - jis mostelėjo link pradėjusios kopti šeimynos. - O kai 
jau pasieksime susirinkimo vietą, žmonėms vis dar reikės tavo patarimų 
ir pamokymų, mama. 

— Gal norėtum, kad paguldyčiau Jonailą į nešiojimo skraistę, Jondala- 
rai? — pasiūlė Aila. - Regis, mes paskutiniai. 

— Man nesunku, ir jai, regis, patogu. Ji giliai miega. Vis dėlto mums 
reikės rasti lengvesnį kelią arkliams užsiropšti ant to krioklio viršaus, — 
tarė jis. 

— Ir aš to paties dairausi. Lengvo kelio. Gal aš turėčiau eiti paskui jūsų 
arklius? — pusiau juokais, pusiau rimtai pasakė Martona. 

— Tai ne tiek dėl arklių - jie puikūs laipiotojai. Tai viskas dėl tų sunkių 
valkčių ir nešulių ant jų nugarų, - paaiškino Aila. - Manau, mums reikė- 
tų kilti vingiais, daryti plačius posūkius, kad būtų galima tempti valkčius. 

— Vadinasi, reikia lengvo kelio su nedideliu pakilimu, - tarė Viloma- 
ras. - Kaip Martona sakė, šito ir mes norime. Jei neklystu, pakeliui į čia 
praėjome nuožulnesnį šlaitą. Aila, gal truputį grįžkime ir pažiūrėkime, ar 
sugebėtume jį rasti? 

— Kadangi Jondalaras taip patogiai laiko kūdikį, jis gali pasilikti ir pa- 
laikyti man draugiją, - pasiūlė Martona. 

„Ir tave prižiūrėti, - mintyse pridūrė Aila, su Vilomaru leidusis ieškoti 
lengvesnio kelio. - Man nepatiktų, jei ji liktų laukti viena. Aplinkui dau- 
gybė gyvūnų, kurie gali palaikyti ją lengvu grobiu: čia gyvena liūtų, lokių, 
hienų, kas žino, kas dar?“ Vilkas, kuris ilsėjosi ant žemės padėjęs galvą 
tarp letenų, atsistojo ir, regis, sunerimo pamatęs, kad Jonaila pasilieka, o 
Aila ruošiasi išeiti. 

- Vilke, pasilik! - tarė Aila, kartu rodydama jam ženklą. - Lik su 
Jondalaru, Jonaila ir Martona. 

Žvėris vėl atsigulė, tačiau liko pakėlęs galvą, o ausis pakreipė pirmyn, 
kad kuo geriau girdėtų bet kokius su Vilomaru nueinančios moters žo- 
džius ar signalus. 

- Jei nebūtume taip sunkiai apkrovę arklių, Martona galėtų užkilti į 
kalvą valkčiuose, - jiems kiek paėjėjus tarstelėjo Aila. 

— Tik jei ji sutiktų, - atsakė Vilomaras. - Kai pasirodei su tais gy- 
vūnais, pastebėjau šį tą įdomaus. Ji visiškai nebijojo vilko, kuris yra ga- 
lingas medžiotojas ir sumanęs galėtų kuo lengviausiai ją nudobti, tačiau 
arkliai — visai kas kita. Jai nepatinka pernelyg prie jų artintis. Jaunesnė ji 
medžiojo arklius, tačiau jų bijo kur kas labiau nei vilko, nors jie tik žolę 
rupšnoja. 

— Galbūr dėl to, kad ji gerai jų nepažįsta. Jie didesni ir susinervinę arba 
išgąsdinti gali pasibaidyti, — atsiliepė Aila. - Arkliai neužeina į namelį. 
Gal, jeigu Martona praleistų su jais daugiau laiko, taip jų nesibaimintų. 

— Gali būti. Tačiau pirmiausia ją reikia įtikinti. O jeigu jau ji įsikala į 
galvą, kad ko nors nenori, jai puikiai seksis vengti to, ko nori tu, ir daryti 
tai, ko nori ji pati. Ji labai ryžtinga moteris. 

— Tuo nė kiek neabejoju, - patikino Aila. 

Nors jie užtruko nelabai ilgai, kai Aila su Vilomaru grįžo, Jonaila jau 
buvo pabudusi ir įsitaisiusi močiutės glėbyje. Jondalaras buvo su arkliais, 
tikrino krovinius, kad įsitikintų, jog viskas saugiai pritvirtinta. 

— Radome geresnę vietą užkopti ant tos keteros. Vietomis statoka, 
tačiau įveikiama, - papasakojo Vilomaras. 

— Aš geriau paimsiu Jonailą, — tarė jaunoji moteris, eidama link Mar- 
tonos. - Jos vystyklai jau nešvarūs, nuo jos sklinda nekoks kvapas. Pa- 
prastai taip nutinka popietę, jai pabudus. 

— Taip ir yra, - patvirtino Martona. Ji laikė mažylę pasisodinusi skrei- 
te, veidu į save. - Dar nepamiršau, kaip pasirūpinti kūdikiu. Ar pamiršau, 
Jonaila? - ji truputį kilstelėjo vaikelį ir nusišypsojusi pamatė, kaip šypse- 
na sugrįžta kartu su švelniais vaikiškais garsais. - Ji tokia miela mažylė, — 
pridūrė Martona, atiduodama Jonailą motinai. 

Imdama dukrą Aila nesusilaikė jai nenusišypsojusi ir sulaukė atsa- 
komosios šypsenos, kai saugiai rišo vaikelį nešiojimo skraistėje. Aila 
apsidžiaugė pamačiusi, jog Martona atsistojo pastebimai pailsėjusi ir gy- 
vesnė. Jie patraukė atgalios palei Miško upę, apėjo linkį ir pradėjo kilti 
nuožulnesniu šlaitu. Pasiekę viršūnę vėl paėjėjo į šiaurę, kol pasiekė nedi- 
delį upeliuką, tą, kuris vertėsi į upę apačioje, tada patraukė į vakarus. Ar- 
tėjanti prie horizonto saulė švietė beveik tiesiai jiems į akis, kai pagaliau 
jie pasiekė stovyklą, įkurtą trečiojo ir devintojo urvų. Proleva jų laukė. 


Moteriai palengvėjo pamačiusius, jog jos artimieji galiausiai pasirodė. 

— Prie laužo laikau šilto maisto. Kur taip ilgai užgaišot? - kalbėjo Pro- 
leva, vesdama visus į bendrą kelioninę palapinę. Ji atrodė itin susirūpinusi 
Joharano motina. 

— Paėjėjom atgalios palei Miško upę ir radom šlaitą, kuriuo buvo len- 
gviau užkopti arkliams, todėl man irgi buvo lengviau, - papasakojo Mar- 
tona. 

— Nemaniau, kad arkliams gali kilti sankumų. Aila sakė, kad jie sti- 
prūs ir gali gabenti krovinius, - nusistebėjo Proleva. 

— Tai ne dėl krovinio dydžio, o dėl valkčių, kurie velkasi iš paskos, - 
paaiškino Martona. 

— Teisingai, - pritarė Jondalaras. - Arkliams reikia platesnio, lengves- 
nio kelio stačiu šlaitu. Jie negali staigiai pasukti, kai tempia valkčius. Mes 
radome kelią į viršų, kuris leido kopti įžambiau, tačiau teko grįžti palei 
Miško upę. 

— Na, likęs kelias beveik lygus ir atviras, - pastebėjo Manvelaras. Jiedu 
su Joharanu ką tik priėjo ir nugirdo Jondalaro pastabas. 

— Visiems bus lengviau. Pasaugok maistą šiltą, Proleva. Mums dar rei- 
kia nukrauti arklius ir rasti jiems gerą vietą ganytis, - pasakė Jondalaras. 

- Jei turėtum gražesnį kauliuką su trupučiu mėsos Vilkui, neabejoju, 
jis tai įvertintų, - pridūrė Aila. 

Jau buvo tamsu, kai jie grįžo įkurdinę arklius ir galiausiai galėjo paval- 
gyti patys. Visi, kurie gyveno jų šeimos kelioninėje palapinėje, buvo su- 
sirinkę prie laužo: Martona su Vilomaru ir Folara; Joharanas su Proleva 
bei abu jų vaikai, Jaradalas ir Setona; Jondalaras, Aila ir Jonaila, Vilkas ir 
Zelandonė. Nors Pirmoji nepriklausė šeimai, devintajame urve ji netu- 
rėjo kitos šeimos, tad keliaudama paprastai likdavo su vado artimaisiais. 

— Po kiek laiko pasieksime vasaros susirinkimą, Joharanai? — pasitei- 
ravo Atila. 

— Priklauso nuo to, kokiu greičiu keliausim, tačiau Manvelaras žada, 
kad ne ilgiau kaip po trijų keturių dienų. 


Pradėjo lyti ir pliaupė beveik visą kelią, todėl visi apsidžiaugė, kai tre- 


čios dienos popietę priekyje pamatė palapines. Joharanas su Manvelaru 

bei du artimi Joharano padėjėjai Rušemaras ir Solabanas nuskubėjo pir- 
myn ieškoti vietos stovykloms įkurti. Manvelaras išrinko vietą palei inta- 
ką, netoli Vakarų upės žiočių, ir pareiškė į ją teises ten padėjęs savo kupri- 
nę. Paskui jis susirado Saulėtojo Reginio, dvidešimt šeštojo urvo, vadą ir 
visi trumpai oficialiai pasisveikino. 

— „„Doni vardu, sveikinu tave, Stevadali, Saulėtojo Reginio, dvidešimt 
šeštojo Zelandonijos urvo, vade, - baigė Joharanas. 

— Būk pasveikintas dvidešimt šeštojo urvo susirinkimų lauke, Johara- 
nai, devintojo Zelandonijos urvo vade, - atsakė Stevadalis, paleisdamas 
jo plaštakas. 

— Džiaugiuosi, kad esame čia, ir noriu prašyti tavo patarimo, kur mums 
įsirengti stovyklą. Žinai, koks mano urvas didelis, be to, brolis grįžo iš ke- 
lionės su keliais gana neįprastais palydovais. Turime rasti tokią vietą, kur 
jie netrikdytų kaimynų ir nebūtų pernelyg sausakimša svetimų žmonių. 

— Pernai mačiau vilką ir du arklius. Jie yra tikrai neįprasti bendrai, - 
nusišypsojo Stevadalis. - Jie netgi vardus turi, tiesa? 

— Kumelė vardu Yhaha. Tai tas arklys, kuriuo paprastai jodinėja Aila. 
Eržilą, kuriuo jodinėja pats, Jondalaras vadina Lenktynininku; kumelė 
yra jo motina, tačiau dabar turime tris arklius. Didžioji Motina palaikė 
tinkama palaiminti kumelę dar vienu jaunikliu, maža kumelaite. Ją pava- 
dino Širme dėl plauko spalvos. 

— Galiausiai urve turėsit visą kaimenę arklių! - šūktelėjo Srevadalis. 

„Viliuosi, kad ne“, - pagalvojo Joharanas, tačiau nieko nepasakė, tik 
nusišypsojo. 

— Kokios vietos ieškai, Joharanai ? 

— Pameni, praėjusiais metais radau tokią gana nuošalią vietelę? Iš pra- 
džių maniau, kad bus per toli nuo visų veiklų, bet galiausiai paaiškėjo, kad 
ji kaip tik tinkama. Ten buvo ir vieta arkliams ganytis, ir vilkui būti ato- 
kiau nuo žmonių iš kitų urvų. Aila puikiai jį valdo, jis netgi kartais paiso 
to, ką aš pasakau, tačiau nenoriu, kad jis ką nors išgąsdintų. O daugumai 
mūsų patiko, kad turėjome šiek tiek daugiau vietos. 

- Kiek prisimenu, besibaigiant sezonui jūs vis dar turėjote pakanka- 
mai malkų, — pastebėjo Stevadalis. - Paskutinėmis dienomis netgi šiek 


tiek pasiėmiau. 

- Taip, mums pasisekė. Šito net neieškojom. Manvelaras užsiminė, 
kad mums galėtų atsirasti vieta kiek arčiau Saulėtojo Reginio. Nedidelis 
vešlus slėnis? 

— Taip, mes kartais tenai rengiame nedidelius susirinkimus su greti- 
mais urvais. Ten auga riešutmedžiai ir vaivorai, - atsiliepė Stevadalis. — 
Tai iš tikrųjų netoli šventojo urvo. Truputį atokiau nuo čia, tačiau jums 
galėtų tikti. Kodėl tau ten nenuėjus ir neapsidairius? 

Joharanas pamojo Solabanui su Rušemaru, ir visi nusekė paskui jį ir 
Stevadalį. 

— Pernai su jumis buvo apsistojęs Dalanaras ir jo lanzadoniečiai, tiesa? 
Ar jie ateis ir šiais metais? - eidamas pasiteiravo Stevadalis. 

— Negirdėjome. Jis neatsiuntė bėgūno, todėl abejoju, - pasakė Joha- 
ranas. 

Devintojo urvo nariai, kurie ketino apsistoti su kitais giminaičiais ar 
draugais, palikę grupę nuėjo jų ieškoti. Zelandonė patraukė dairytis spe- 
cialaus didelio būsto, kuris pačiame įvykių centre visada būdavo surenčia- 
mas zelandoniams. Visi kiti laukė prie pat vasaros susirinkimo lauko, kur 
buvo apsistoję dauguma urvų, sveikindamiesi su galybe draugų, sugužė- 
jusių pasitikti devintojo urvo. Pagaliau ir lietus liovėsi. 

Sugrįžo Joharanas. 

— Padedant Stevadaliui, regis, radau mums vietą, - tarė jis. - Kaip ir 
praėjusiais metais, tai kiek atokiau nuo pagrindinės susirinkimo vietos, 
tačiau turėtų tikti. 

- Ar labai toli? — pasiteiravo Vilomaras. Jis galvojo apie Martoną. Ke- 
lias į susirinkimą jai nebuvo lengvas. 

— Iš čia matyti, jei žinai, kur žiūrėti. 

— Gerai, eikim, apsižvalgykim, - pasiūlė Martona. 

Daugiau nei šimto penkiasdešimties žmonių būrys patraukė paskui 
Joharaną. Kol jie pasiekė reikiamą vietą, lietus visiškai liovėsi, prasimušė 
saulė, nušviesdama jaukų mažą uždarą slėnį, kuriame buvo pakankamai 
erdvės visiems, kurie liks su devintuoju urvu bent jau vasaros susirinkimo 
pradžioje. Po pirmųjų apeigų, kurios žymėjo susirinkimo pradžią, pra- 
sidės klajokliškas vasaros gyvenimas: atsargų žiemai rinkimas, apylinkių 


tyrinėjimai ir viešnagės. Zelandoniečių teritorija buvo gerokai didesnė 

nei artimiausi kraštai. Skaičius žmonių, kurie vadino save zelandonie- 
čiais, taip išaugo, kad jiems sutalpinti reikėjo didesnės teritorijos. Vyko ir 
kiti zelandoniečių vasaros susirinkimai, tad pasitaikydavo, kad žmonės, 
šeimos arba urvai kasmet eidavo į vis kitų urvų rengiamus vasaros susi- 
rinkimus. Kartais jie keliaudavo į tolimesnius vasaros susirinkimus, ypač 
jei turėjo daiktų mainyti arba toli gyvenančių giminaičių. Tai buvo būdas 
palaikyti ryšius. Kai kuriuos vasaros susirinkimus zelandoniečiai rengda- 
vo bendrai su kaimynais, kurie gyveno netoliese. 

Kadangi jų buvo daug ir jie klestėjo, palyginti su kitomis žmonių gru- 
pėmis, zelandoniečių vardas turėjo tam tikro prestižo, tai buvo privalu- 
mas, su kuriuo kiti norėjo sietis. Netgi tie, kurie nelaikė savęs zelando- 
niečiais, mėgo tvirtinti turį su jais ryšių savo vardais ir titulais. Tačiau, 
nors zelandoniečių buvo daug, tikrovėje tai buvo nereikšminga grupė, 
palyginti su bendru žemės gyventojų skaičiumi ir užimama teritorija. 

Tarp tos šaltos senovinės žemės gyventojų žmonės buvo mažuma. 
Gyvūnų buvo kur kas daugiau ir įvairesnių; skirtingų rūšių gyvų būty- 
bių buvo daugybė. Kai kurie iš jų, pavyzdžiui, stirnos ar briedžiai, laikė- 
si pavieniui arba nedidelėmis bandomis retose giraitėse ar miškeliuose, 
dauguma buvo atvirų laukų — stepių, lygumų, pievų — gyventojai, ir jų 
būriai buvo didžiuliai. Tam tikrais metų laikais atskirose srityse ne taip 
toli vieni nuo kitų susirinkdavo šimtinės mamutų, didžiųjų elnių ir arklių 
bandos. Bizonai, taurai ir šiaurės elniai rinkosi tūkstančiais. Migruojan- 
tys paukščiai kai kuriomis dienomis užtemdydavo dangų. 

Ginčų tarp zelandoniečių ir jų kaimynų kildavo retai, iš dalies dėl to, 
kad buvo tiek daug žemės ir mažai žmonių, tačiau taip pat ir todėl, kad 
nuo to priklausė jų išgyvenimas. Jei gyvenamoji vieta persipildydavo, 
atskildavo nedidelė grupė, tačiau ji nutoldavo tik iki artimiausios priei- 
namos, tinkamos gyventi vietos. Nedaugelis norėjo dangintis toli nuo 
šeimos ir draugų ne tik dėl prieraišumo: užėjus negandoms norėjosi ir 
reikėjo būti arčiau tų, kurių pagalba galima kliautis. Kur žemė buvo dosni 
ir galėjo juos išlaikyti, žmonės buvo linkę gyventi dideliais būriais, tačiau 
plytėjo didžiuliai žemės plotai, kuriuose žmonės visai negyveno, tik retai 
pasirodydavo medžioti ar rinkti maisto atsargų. 

Pasaulis su žvilgančiais ledynais, skaidriomis švariomis upėmis, griau- 


džiančiais kriokliais ir žvėrių bandomis plačiose pievose buvo sukrečia- 

mai gražus, bet Žiauriai atšiaurus. Tuo metu gyvenę žmonės tiesiog ins- 
tinktyviai juto būtinybę palaikyti stiprius ryšius vieni su kitais. Šiandien 
kitam padedi todėl, kad rytoj tau gali pačiam prireikti pagalbos. Štai 
kodėl išsirutuliojo papročiai, susitarimai, vertybės ir tradicijos, kuriomis 
buvo stengiamasi mažinti tarpusavio priešiškumą, lengvinti apmaudą, 
valdyti emocijas. Pavydas buvo smerkiamas, o kerštas priklausė visai ben- 
druomenei. Dėl atpildo apsispręsdavo bendruomenė, kuri suteikdavo 
nukentėjusiai pusei kompensaciją, kad palengvintų jos skausmą ar pyktį, 
tačiau tai turėjo būti sąžininga visų susijusių pusių atžvilgiu. Savanaudiš- 
kumas, apgaudinėjimas, atsisakymas prireikus padėti buvo laikoma nu- 
sikaltimu. Bendruomenė rasdavo būdų tokius prasižengėlius nubausti, 
tačiau bausmės paprastai būdavo švelnios ir išradingos. 

Devintojo urvo žmonės greitai apsisprendė, kur stovės atskiri vasaros 
nameliai, ir pradėjo juos statyti. Pagrindinius statybinius elementus — 
daugumą baslių - žmonės prieš išeidami iš savojo urvo rūpestingai atrinko 
gretimame miškingame slėnyje, išpjovė, išlygino ir atsigabeno į stovyklos 
teritoriją. Tas medžiagas keliautojai naudojo ir kelioninėms palapinėms 
ręsti. Taip pat jie atsigabeno mažesnių, lengvesnių kilnojamųjų užuoglau- 
dų, kurias nešunku neštis į naktines medžiokles arba kitas keliones. 

Visi vasaros nameliai buvo statomi panašiai. Jie buvo apskriti su er- 
dve aplink centrinį stulpą, tokia, kad keli žmonės galėtų tiesiai stovėti, 
su nendrių stogu, kuris žemėjo link vertikalių išorinių sienų, kur buvo 
patiesti miegmaišiai. Kaip centrinis stulpas buvo naudojamas prailgintas 
pagrindinis kelioninės palapinės baslys: jo viršus būdavo įstrižai nusmai- 
linamas, o pailginamas jis buvo pritvirtinant kitą baslį, panašiai įstrižai 
nusmailintą apačioje. Suglausti įžambūs baslių šonai būdavo sutvirtinami 
daug kartų apvyniojus ir surišus tvirta virve. 

Kita virvės atkarpa buvo naudojama atstumui nuo centrinio stulpo 
iki apskritų išorinių sienų pažymėti. Naudodami virvę kaip kreipiamąją, 
žmonės ratu iškeldavo atramas - tuos pačius baslius, naudojamus palapi- 
nėms statyti, ir keletą papildomų. 

Sienos, supintos iš švendrų ar nendrių lapų, padarytos iš žaliaminės 
odos ar kitų medžiagų, kai kurios atsigabentos, kitos sukurptos vietoje, 
buvo pririšamos prie baslių ir iš vidaus, ir iš išorės; šitaip pasidarydavo dvi- 


guba sienelė su izoliaciniu oro sluoksniu viduryje. Grindų patiesalu buvo 

užklojamas visai nedidelis plotas prie sienos, tačiau to pakako skersvėjams 
sulaikyti. Bet kokia drėgmė, kuri susitelkdavo vakaro šaltyje, kaupėsi ant 
išorinių sienų vidaus, todėl vidinės sienos vidinė pusė likdavo sausa. 
Namelio stogas buvo daromas iš liaunų eglių ar smulkialapių lapuo- 
čių, tokių kaip gluosniai ar beržai, baslių, nuo centrinio stulpo suguldo- 
mų link išorinių sienų. Tarp jų buvo priraišiojama šakų ir pagalių, o ant 
viršaus klojami grubaus pynimo žolių arba nendrių kilimėliai - išeidavo 
vandeniui nelaidžios lubos. Kilimėlių, reikalingų tik vienam sezonui, 
žmonės paprastai nepindavo itin storų ar tankių, dirbindavo tik tokius, 
kad apsaugotų nuo lietaus ir vėjo. Vis dėlto vasarai baigiantis daugumą 


stogų tekdavo lopyti, ir ne vieną kartą. 


Kolzelandoniečiai viską pastatė, sunešė ir susidėliojo, atėjo vėlyva popie- 
tė. Greitai turėjo temti, tačiau tai nesulaikė žmonių nuo kelionės į pagrindi- 
nę stovyklą pažiūrėti, kas ten vyksta, pasveikinti draugų ir giminaičių. Aila 
su Jondalaru vis dar turėjo parūpinti pašaro arkliams. Prisiminę praėjusius 
metus, jie basliais atirvėrė plotą kiek atokiau nuo stovyklos. Vienus baslius 
atsigabeno, kitus susirado vietoje. Jie naudojo viską, kas tinka, kartais net 
visus jaunus medelius iškasdavo ir vėl pasodindavo naujoje vietoje. Vietoje 
skersinių tiko malkos, šakos ar net virvė, viskas daugiausiai buvo susirinkta 
netoliese. Žinoma, arkliai galėjo tokį aptvarą peršokti arba išlaužti. Jis dau- 
giau buvo skirtas apibrėžti jų erdvei, tiek dėl jų, tiek dėl smalsių lankytojų. 

Aila su Jondalaru buvo tarp paskutiniųjų, išeinančių iš devintojo urvo 
stovyklos. Galiausiai patraukę į pagrindinę vasaros stovyklą, jie praėjo 
pro vienuolikametę Lanogą ir jos trylikametį brolį Bologaną, besisten- 
giančius suręsti nedidelį vasaros namelį stovyklos pakraštyje. Kadangi 
niekas nenorėjo dalytis būstu su Lanidaru, Tremeda ir jų vaikais, terei- 
kėjo namo tai vienai šeimai, tačiau Aila nepastebėjo, kad kuris iš tėvų 
padėtų vaikams. 

— Lanoga, kur tavo motina? Arba Lanidaras? — pasiteiravo Aila. 

— Nežinau. Spėju, pagrindinėje stovykloje. 


— Ar jie jus vienus paliko statyti vasaros namelio? 


Aila buvo sukrėsta. Keturi jaunesni vaikai stovėjo aplinkui išplėtę 
akis. Jai dingojosi, jog jie atrodo išsigandę. 

— Kiek jau čia vargstat? - paklausė Jondalaras. - Kas statė namelį per- 
nai? 

— Daugiausiai mudu su Lanidaru, - atsiliepė Bologanas, - ir keliais jo 
draugais, kai jis pažadėjo jiems barmos. 

— Kodėl jis nestato dabar? - teiravosi Jondalaras. 

Bologanas truktelėjo pečiais. Aila dirstelėjo į Lanogą. 

— Lanidaras susiriejo su mama ir pasakė, kad ketina apsistoti namelyje 
su vyrais Nuošaly. Jis pasiėmė daiktus ir išėjo. Motina jį nusivijo, bet ne- 
grįžo, - papasakojo Lanoga. 

Aila su Jondalaru susižvalgė ir netarę nė žodžio abu kartu linktelėjo. 
Aila padėjo Jonailą nešiojimo skraistėje ant žemės, tada abu ėmė darbuo- 
tis su vaikais. Jondalaras greitai susigaudė, kad jie naudoja kelioninės pa- 
lapinės baslius, kurių nepakanka nameliui pastatyti. O palapinės suręsti 
jiems nesisekė, nes permirkusi oda ir šlapi grindų kilimėliai skyrėsi. Rei- 
kėjo padaryti viską — sieneles, grindų paklotus, supinti kilimėlius stogui 
iš vietoje rastų medžiagų. 

Pirmiausia Jondalaras nuėjo ieškoti stulpų. Porą rado prie savo name- 
lio, paskui nukirto kelis medžius. Lanoga nebuvo mačiusi, kad kas pintų 
pertvaras ir paklotus tokiu būdu ir taip greitai kaip Aila, tačiau Ailai pa- 
rodžius, mergaitė greitai išmoko. Devynmetė Trelara ir septynmetis La- 
voganas pamokyti taip pat mėgino prisidėti, tačiau labiausiai jie padėjo 

Lanogai prižiūrėdami pusantrų metukų sesutę Loralą ir trimetį broliuką 

Ganamarą. Bologanas pastebėjo, kad dirbdami taip kaip Jondalaras jie 
pastatė kur kas stipresnį namelį nei anksčiau. 

Baigusi žindyti Jonailą Aila pamaitino ir Loralą, paskui iš savo name- 
lio atnešė maisto vaikams, nes buvo akivaizdu, kad tėvai jiems nieko ne- 
paliko. Jiems teko sukurti porą laužų, kad pamatytų, ką dar liko padaryti. 
Tuo metu, kai jie beveik baigė dirbti, iš pagrindinės stovyklos pradėjo 
grįžinėti žmonės. Aila parėjo į savo namelį antklodės Jonailai, nes darėsi 
šalta. Ji paguldė mažylę naujame vasaros namelyje ir pamatė pareinančius 
savo urvo žmones. Proleva su Setona ant šlaunies ėjo su Martona ir Vilo- 
maru, kuris vienoje rankoje nešė deglą, o kita vedė Jaradalą. 

- Kurjūs buvote, Aila? Nemačiau jūsų pagrindinėje stovykloje, - tarė 
Proleva. 

— Niekur iš čia nėjome, - atsakė Aila. - Padėjome Bologanui su La- 
noga pastatyti namelį. 

— Bologanui su Lanoga? - nustebo Martona. - Kas nutiko Laramarui 
ir Tremedai? 

— Lanoga sako, kad jie susikivirčijo. Laramaras nusprendė keliauti į 
Nuošalį, pasiėmė daiktus ir išėjo, o Tremeda jį nusivijo ir negrįžo, - pa- 
pasakojo Aila. Buvo akivaizdu, kad jai sunkiai sekasi valdyti pyktį. - Tie 
vaikai patys vieni stengėsi pastatyti namelį tik iš palapinės baslių ir šlapių 
grindų patiesalų. Taip pat ir maisto jie neturėjo. Truputį pamaitinau Lo- 
ralą, tačiau, jei turėtum pieno, Proleva, ji tikriausiai suvalgytų dar šiek 
tiek. 

— Kurjų namelis? — pasiteiravo Vilomaras. 

— Stovyklos pakrašty, netoli arklių, - paaiškino Aila. 

— Aš pasaugosiu vaikus, Proleva, - pasisiūlė Martona, - o judu su Vi- 
lomaru nueikit pažiūrėti, ką galima padaryti. - Ji atsisuko į Ailą: - Pasau- 
gosiu ir Jonailą, jei nori. 

— Jonaila beveik miega, - tarė Aila, rodydama Martonai, kur paguldė 
mažylę. - Tremedos vaikams praverstų dar keli grindų patiesalai, jiems 
trūksta ir miegmaišių. Kai išėjau, Jondalaras su Bologanu baigė dengti 
stogą. 

Visas trejetas nuskubėjo prie kone užbaigto nedidelio namelio. Besi- 


artindami girdėjo verkiant Loralą. Prolevai verksmas nuskambėjo kaip 

pervargusio, o gal išalkusio mažylio niurzgimas. Lanoga ją laikė bandy- 
dama nuraminti. 

— Pažiūrėsiu, ar ji norėtų dar truputį pažįsti, - pasiūlė mergaitei Pro- 
leva. 

— Ką tik pakeičiau vystyklus, prikišau naktinės avių vilnos, - pasakė 
Lanoga, Prolevai tiesdama neseniai pradėjusią krapinėti mažylę. 

Moteriai pasiūlius krūtį, vaikas godžiai į ją įsikirto. Kadangi mažylės 
motinos pienas pasibaigė daugiau nei prieš metus, daug kitų moterų pa- 
ciliui ją maitino, ir ji įprato žįsti bet kurios moters krūtį. Taip pat ji valgė 
skirtingų rūšių kietą maistą, kurį Aila išmokė Lanogą jai pagaminti. Da- 
bar Lorala buvo stebėtinai sveika, linksma ir drauginga, nors gal kiek per 
smulki pagal amžių. Ją maitinusios moterys truputį didžiavosi dėl geros 
mergaitės sveikatos ir būdo, nes žinojo, jog ir pačios prie to prisidėjo. Aila 
suprato, jog jų dėka mergaitė liko gyva, tačiau Proleva žinojo, kad nuo 
pat pradžių tai buvo Ailos sumanymas. 

Aila su Proleva ir Martona suieškojo atsarginių odų ir kailių, kuriuos 
atidavė vaikams kaip antklodes miegoti, atnešė dar daugiau maisto. Vilo- 
maras su Jondalaru ir Bologanu pririnko malkų. 

Namelis buvo beveik baigtas, kai Jondalaras pastebėjo ateinant Lara- 
marą. Jis sustojo kiek atokiau ir susiraukęs įsmeigė akis į nedidelį vasaros 
namelį. 

— Iš kur šitas atsirado? - pasiteiravo jis Bologano. 

— Mes pastatėme, - atsiliepė berniukas. 

— Negalėjot vieni jo pastatyti, - nepatikėjo Laramaras. 

— Ne, mes jam padėjom, - įsiterpė Jondalaras, - nes tavęs čia nebuvo, 
Laramarai. 

— Niekas tavęs neprašė kištis, - suurzgė Laramaras. 

— Tie vaikai neturėjo, kur miegoti! - pyktelėjo Aila. 

- O kur Tremeda? Čia jos vaikai, ji turėtų jais rūpintis, - atkirto La- 
ramaras. 

— Ji išėjo po tavęs, tave nusivijo, - paaiškino Jondalaras. 

— Tai ji juos paliko, ne aš, - ėmė teisintis Laramaras. 

— Tai tavo židinio vaikai. Tu irgi už juos atsakingas, — pasibjaurė- 
jęs metė Jondalaras, mėgindamas suvaldyti pyktį. - Tu palikai juos be 


pastogės. 

- Jie turėjo kelioninę palapinę, - atkirto Laramaras. 

— Jūsų kelioninės palapinės oda supuvusi. Permirkusi pradėjo. irti, — 
atsakė Aila. - Jie ir valgyti neturėjo, o keletas jų kūdikiai! 

— Pamaniau, Tremeda pramanys jiems valgyti, - tarė Laramaras. 

— O tu dar stebiesi, kodėl jūsų statusas žemiausias, — rūsčiai ir su pasi- 
bjaurėjimu nudelbė vyrą Jondalaras. 

Vilkas suprato, kad tarp jo gaujos žmonių ir vyro, kuris jam nepatin- 
ka, vyksta kažkas tikrai nerimą keliančio. Jis suraukė nosį ir pradėjo urgz- 
ti ant Laramaro, kuris atšoko, kad nepasipainiotų žvėriui po kojomis. 

— Kas tu toks, kad aiškintum man, kaip derėtų elgtis? - sviedė Lara- 
maras. Dabar jis pradėjo gintis. - Aš neturėčiau būti žemiausio statuso. 
"Tai tavo kaltė, Jondalarai. Tai tu staiga grįžai iš kelionės su svetimšale, 
ir judu su motina susimokėte nuteikti ją prieš mane. Aš čia gimiau, o ji 
ne. Ji turėtų būti žemiausio statuso. Kai kurie gal ir galvoja, kad ji ypa- 
tinga, tačiau nė vienas, kuris gyveno su plokščiagalviais, nėra ypatingas. 
Ji - šlykštynė, ir aš ne vienintelis taip galvoju. Neturiu aš čia tau aiškintis, 
Jondalarai, nei klausytis tavo įžeidinėjimų, - išbėrė Laramaras, apsisuko 
ir nudrožė sau. 

Jam nuėjus, Aila su Jondalaru susižvalgė. 

— Ar tiesa tai, ką jis pasakė? Ar turėčiau būti žemiausio statuso, nes 
esu svetimšalė? — pasiteiravo Atila. 

— Ne, - atsakė Vilomaras. - Tu atsinešei nuotakos vertę. Vien dėl savo 
jungtuvių apdaro patenki tarp turinčiųjų aukščiausią statusą bet kuriame 
urve, be to, taip pat pasirodei vertinga savaime. Net jei būtum pradėjusi 
kaip žemiausio statuso svetimšalė, ilgai nebūtum tokia buvusi. Neleisk 
Laramarui tavęs trikdyti dėl tavo vietos tarp mūsų; visi žino, koks jo sta- 
tusas. Tai, kad paliko tuos vaikus vienus be maisto ir pastogės, viską pa- 
aiškina. 

Kai mažo vasarinio namelio statytojai susiruošė grįžti į savo pastogę, 
Bologanas palietė Jondalaro ranką. Vyras atsisuko; jaunuolis stovėjo nu- 
delbęs akis, tamsus veido raudonis buvo pastebimas net laužo šviesoje. 

— Aš... Tiesiog norėjau pasakyti, kad namelis labai gražus. Tai geriau- 
sias mūsų kada turėtas vasaros būstas, — išbėrė Bologanas ir greitai nuėjo. 


Vilomaras pusbalsiu tarstelėjo Jondalarui: 

— Man regis, Bologanas norėjo tau padėkoti, Jondalarai. Nesu tikras, 
ar jis kada anksčiau yra kam dėkojęs. Nenumanau, ar jis žino, kaip tai 
padaryti. 

— Manau, tu neapsirinki, Vilomarai. Tačiau jam ką tik kuo puikiausiai 


tai pavyko. 


Rytas išaušo giedras ir vaiskus. Papusryčiavę ir patikrinę, ar jaukiai 
įsitaisę arkliai, Aila su Jondalaru nekantravo keliauti apžiūrėti pagrin- 
dinės stovyklos. Susukusi Jonailą į nešiojimo skraistę ir pasisodinusi ant 
šlaunies, Aila davė ženklą Vilkui sekti ir išėjo. „Gabalas kelio, - pamanė 
Aila, - bet nieko baisaus“ Jai tikrai patiko gyventi kiek nuošaliau nuo 
minios. 

Vos jiems pasirodžiusius pagrindinėje stovykloje žmonės ėmė juos 
sveikinti, o Aila buvo patenkinta, kad daugumą atpažįsta, kitaip nei pra- 
ėjusią vasarą, kai vargiai apskritai ką pažinojo, ir netgi tų, su kuriais buvo 
supažindinta, nepažinojo gerai. Dauguma urvų kasmet laukdavo susiti- 
kimų su draugais ar giminaičiais, bet, kadangi būdavo rengiama keletas 
zelandoniečių grupių vasaros susirinkimų, kurių vieta nuolat keisdavosi, 
paprastai ne tie patys urvai kasmet susirinkdavo kokioje nors konkrečioje 
vietoje. 

Aila pastebėjo žmonių, kurių, buvo įsitikinusi, tikrai nematė pernai; 
paprastai tai būdavo tie, kurie spoksojo į Vilką, tačiau apskritai žvėris 
buvo sutinkamas šypsenomis ar sveikinimais, ypač jis traukė vaikus. Vis 
dėlto jis laikėsi arti Ailos, nes ji nešėsi kūdikį, kuriam žvėris puoselėjo 
ypatingus jausmus. Didelėse grupėse, kuriose būdavo nepažįstamų žmo- 
nių, keturkojui buvo sunku. Jam bręstant instinktas ginti savo gaują vis 
stiprėjo, o įvairūs gyvenimo nutikimai dar labiau jį stiprino. Tam tikra 
prasme jo gauja tapo visas devintasis urvas, o teritorija, kurioje urvas gy- 
veno, buvo jo saugoma, tačiau jis negalėjo apginti tokios didelės grupės, 
juo labiau visų naujų žmonių, su kuriais Aila jį supažindino. Jis išmoko 


nesielgti su jais priešiškai, tačiau jų buvo per daug, kad sutilptų į žvėries 

instinktų valdomą supratimą, kas turėtų priklausyti gaujai. Todėl jis nu- 
sprendė, kad jo gauja ir tie, kuriuos reikia ginti, yra jo pažįstami ir Ailai 
artimi žmonės, ypač naujagimė, kurią jis ypač sergėjo. 

Aila džiaugėsi išvydusi Janidą su kūdikiu ir Levelą. Jos kalbėjosi su Ti- 
šona. Martona jau buvo Ailai pasakojusi, kad žmonės dažnai ypač artimai 
susidraugauja su poromis, su kuriomis jungėsi tose pačiose jungtuvėse, ir 
tai buvo tiesa. Aila šypsojosi matydama visas tris moteris; jos pasveikino 
Ailą su Jondalaru, apsikabino ir susilietė su jais skruostais. Tišona taip 
įprato matyti Vilką, kad vargiai jį pastebėjo, tačiau kitos dvi moterys vis 
dar truputį jo baiminosi, todėl turėjo pasistengti, kad su juo pasisveikin- 
tų nė nebandydamos jo paliesti. 

Janida su Aila čiupinėjo viena kitos kūdikius, aptarinėjo, kiek kuris 
paaugo ir kokie jie dailučiai. Aila pastebėjo, kad Levela taip pat pastorėjo. 

— Levela, atrodai taip, lyg tavo kūdikis galėtų pasirodyti bet kuriuo 
metu, - tarė Aila. | 

- Tikiuosi. Aš jau pasiruošusi, — atsakė Levela. 

— Kadangi mes visi čia, galėsiu ateiti ir būti su tavimi, kai gimdysi, jei 
norėsi. Ir tavo sesuo Proleva galės būti su tavimi, - tarė Aila. 

— Ir mūsų motina yra čia. Taip džiaugiuosi ją matydama. Juk pažįsti 
Velimą, tiesa? — pasitikslino Levela. 

— Taip, - patikino Aila, - tačiau ne itin artimai. 

— Kur Jondekamas, Peridalis ir Marševalis? - pasiteiravo Jondalaras. 

— Marševalis su Solabanu nuėjo ieškoti senolės, kuri daug išmano apie 
mamutų ilčių raižymą, - atsiliepė Tišona. 

— Jondekamas su Peridaliu tavęs ieškojo, - paaiškino Levela. - Vakar 
tavęs negalėjo rasti. 

— Nieko keista, nes vakar vakare mūsų čia nebuvo, - atsiliepė Jonda- 
laras. 

— Nebuvo? Bet juk mačiau daug žmonių iš devintojo urvo, - nusiste- 
bėjo Levela. 

— Mes likome stovykloje, - paaiškino Jondalaras. 

- Taip, - patvirtino Aila. - Padėjom Bologanui su Lanoga statyti va- 
saros namelį. 

Jondalaras kiek sutriko tai išgirdęs - negerai, kad Aila taip atvirai at- 


skleidė, jo manymu, vidines urvo bėdas. Ne dėl to, kad būtų nederama 

kalbėti apie problemas. Tiesiog jis augo tarp vadų ir žinojo, kaip jautriai 
kai kurie jų reaguoja į urvo vidines problemas, kurių jie nepajėgia išspręs- 
ti. Laramaras su Tremeda jau kurį laiką trikdė devintąjį urvą. Nei Mar- 
tona, nei Joharanas nelabai galėjo ką padaryti. Jie gyveno čia jau daug 
metų ir turėjo teisę pasilikti. Kaip Jondalaras ir įtarė, Ailos pareiškimas 
sužadino smalsumą. 

— Bologanas ir Lanoga? Ar tai Tremedos vaikai? — pasitikslino Leve- 
la. - Kodėl jūs statėt jų namelį ? 

— Kur buvo Laramaras su Tremeda? - nusistebėjo Tišona. 

— Jie susikivirčijo, ir Laramaras nusprendė persikelti į Nuošalį, o Tre- 
meda jį nusivijo ir negrįžo, - paaiškino Aila. 

— Man regis, aš ją mačiau, - pareiškė Janida. 

— Kur? - pasiteiravo Aila. 

— Regis, ji buvo su vyrais, kurie gėrė barmą ir lošė stovyklos pakraštyje, 
netoli vyrų namelių, - atsakė Janida. Ji kalbėjo tyliai, tarsi drovėjosi apie 
tai pasakoti. Ji perkėlė kūdikį ir kurį laiką žiūrėjo į jį, tik po to kalbėjo 
toliau: - Ten buvo ir pora kitų moterų. Pamenu, nustebau pamačiusi Ire- 
medą, nes žinojau, kad ji turi mažylių. Nemanau, kad kitos iš tų moterų 
turi mažų vaikų. 

— Tremeda turi šešis vaikus, mažiausiajai vos daugiau nei metukai. 
tai, - mėgindama tvardytis pasakojo Aila, tačiau buvo akivaizdu, jog yra 
suirzusi. - Jos brolis Bologanas mėgina padėti, tačiau ir jam tik trylika. 
Praėjusį vakarą jie patys vieni mėgino pastatyti palapinę. Mes ėjome pro 
šalį. Tačiau ji buvo sudrėkusi ir iro, o jie neturėjo jokių medžiagų vasaros 
būstui. Todėl mes pasilikome ir pastatėme. 

— Patys vieni pastatėt vasaros namelį? Iš nieko daugiau, tik vietos me- 
džiagų? - pagarbiai juos nudelbė Tišona. 

— Namelis mažas, - nusišypsojo Jondalaras, — tačiau jų šeimai kaip tik 
pakaks. Niekas su jais negyvena. 

— Nesistebiu, - tarstelėjo Levela, - tačiau kaip apmaudu. Tiems ma- 
žiams reikia padėti. 

— Urvas padeda, - devintojo urvo, kurio narė dabar buvo, stojo ginti 


Tišona. - Kitos motinos netgi paeiliui maitina mažylę. 


o 
97 A 


JEAN M. AUEL 


— Kaip tik apie tai svarsčiau, kai pasakei, kad Tremeda negrįžo, o ma- 
žylei vos daugiau nei vieni, - prisipažino Levela. 

— Pienas Tremedai pasibaigė daugiau nei prieš metus, - paaiškino 
Aila. 

„Taip nutinka, kai žindai nepakankamai“, - pagalvojo ji sau, bet gar- 
siai to nepasakė. Būdavo ir pateisinamų priežasčių, dėl kurių motinoms 
pasibaigdavo pienas. Ji pati prisiminė, kaip giliai gedėdama dėl genties 
motinos Izos mirties ji užmiršo savo sūnaus poreikius. Kitos žindančios 
Bruno genties moterys noriai maitino Durką, tačiau širdyje ji niekada su 
tuo nesusitaikė. 

Genties moterys geriau nei pati Aila suprato, kad dėl visko ne mažiau 
kaltas Krebas ar bet kuris kitas žmogus. Kai Durkas verkdavo iš alkio, 
užuot įdėjęs jį į gedinčios motinos glėbį ir leidęs jam ją paguosti, jis nu- 
nešdavo mažylį pamaitinti kitai moteriai. Jos suprato, kad vyras nori gero, 
vengia trikdyti sielvartaujančią Ailą, o jos negalėjo jam atsakyti. Tačiau 
dėl menko žindymo Ailai prasidėjo krūtų uždegimas, o pasveikus pienas 
jau buvo pasibaigęs. Aila truputį stipriau priglaudė prie savęs dukrytę. 

- Štai kur tu, Aila, - tarė Proleva, eidama artyn. Kartu su ja priėjo dar 
keturios moterys. 

Aila atpažino Beladorą ir Jaiveną, antrojo bei septintojo urvų vadų 
poras, ir joms linktelėjo. Šios ją taip pat prisiminė. Ailai pasidarė smalsu, 
ar kitos dvi moterys taip pat yra vadų poros. Jai dingojosi, kad vieną jų ji 
pažįsta. Ketvirtoji traukėsi nuo Vilko. 

— Zelandonė tavęs ieškojo, - kalbėjo Proleva, - o keletas jaunų vyrų 
teiravosi tavęs, Jondalarai. Pažadėjau, jei tave pamatysiu, paprašysiu ateiti 
pas juos į mano namelį trečiojo urvo stovykloje. 

— Kur zelandonių namelis, Proleva? - paklausė Aila. 

— Netoli nuo trečiojo urvo stovyklos, iš karto už dvidešimt šeštojo 
urvo namelių, - tarė Proleva, mostu bendrai nurodydama kryptį. 

— Nežinau, kur dvidešimt šeštojo urvo stovykla, - prisipažino Jonda- 
laras. 

— Stevadaliui patinka būti įvykių sūkuryje, - paaiškino Proleva. - Ne 
visas jo urvas apsistojo susirinkimo stovykloje, tačiau pastatyta keletas 
namelių tiems, kurie užsibūna iki vėlumos ir nori čia nakvoti. Neabejoju, 


bus daug vaikščiojimo, bent jau iki pirmųjų jungtuvių. 

— Kada jos bus? - pasiteiravo Jondalaras. 

— Nežinau. Nemanau, kad jau nuspręsta. Gal Aila galės paklausti Ze- 
landonės? - atsakė Proleva ir kartu su moterimis nuėjo ten, kur traukė iš 
pradžių. 

Aila su Jondalaru atsisveikino ir patraukė link jiems nurodytos stovy- 
klos. Besiartindama prie trečiojo urvo vietos Aila atpažino zelandonių 
namelį su šalia esančiais pagalbiniais statiniais. „Būtent dabar, - pagalvo- 
jo ji, prisiminusi praėjusių metų vasaros susirinkimą, - merginos, kurios 
ruošiasi pirmojo malonumo ritualui, glaudžiasi viename iš tų namelių, 
kol joms bus parinkti tinkami vyrai. Kitame namelyje gyveno moterys, 
nusprendusios dėvėti raudonus kutus, būti šio sezono Doni moterimis. 
Jos pasirinko būti prieinamos jauniems vyrams, kurie nešiojo brandos 
diržus, kad išmokytų juos suprasti moterų poreikius. 

Malonumai buvo Motinos dovana, ir zelandoniai laikė šventa pareiga 
pasirūpinti, kad pirmoji jaunų suaugusių žmonių patirtis būti tinkama ir 
lavinanti. Manyta, kad ir jauni vyrai, ir jaunos moterys turi išmokti tin- 
kamai vertinti Didžiosios Motinos Žemės dovaną ir kad vyresni, labiau 
patyrę Žmonės turi jiems tai parodyti ir paaiškinti, pirmą kartą dalijantis 
ta dovana, nepastebimai, bet budriai stebint zelandoniams. Perėjimo į 
suaugusiuosius ritualas pernelyg svarbus, kad būtų paliktas atsitiktiniams 
susidūrimams. 

Abu pagalbiniai nameliai buvo gerai saugomi, nes daugumai vyrų jie 
buvo itin įdomūs. Kai kurie netgi negalėjo pažiūrėti namelių link nesu- 
sijaudinę. Vyrai, ypač jauni, jau patyrę vyrystės ritualus, bet dar nesusi- 
jungę, mėgdavo pašnairuoti, o kartais ir įslinkti į jaunų moterų namelį, 
net keletas vyresnių kartais šmirinėdavo aplinkui vildamiesi užmesti akį. 
Kone visi stovykloje buvę vyrai norėjo būti išrinkti jaunų moterų pirmie- 
siems ritualams, tačiau juos išrinkus kartais sukildavo tam tikras nerimas. 
Jie žinodavo, kad bus stebimi, ir baimindavosi, kad gali nepasirodyti ge- 
rai, tačiau apimdavo ir ypatingas pasitenkinimo jausmas, jei viskas pavyk- 
davo sėkmingai. Dauguma vyrų jaudinančius prisiminimus siejo su savo 
Doni moterimis ir tapimu vyrais. 

Tačiau toms, kurioms tekdavo svarbi užduotis dalytis Motinos ma- 


lonumo dovana ir jos mokyti, būdavo taikomi griežti apribojimai. Nei 

išrinkti vyrai, nei Doni moterys negalėjo turėti jokių artimų ryšių su jau- 
naisiais partneriais metus po apeigų. Jie buvo laikomi pernelyg jausmingais, 
pernelyg pažeidžiamais, ir ne be pagrindo. Nebuvo neįprasta, kad jauna 
moteris, kurios pirmoji patirtis su vyresniu vyru buvo maloni, vėl panorėtų 
su juo dalytis malonumais, nors tai ir uždrausta. Po pirmųjų ritualų ji galėjo 
turėti bet kurį trokštamą vyrą, taip pat jos geidžiantį, tačiau dėl šito jos pir- 
masis partneris atrodydavo dar patrauklesnis. Prieš iškeliaudamas Jondala- 
ras buvo dažnai pasirenkamas, ir išmoko švelniai vengti kartais įkyrių jaunų 
moterų, su kuriomis dalijosi meilinga ir švelnia apeigų patirtimi; jos vis tai- 
kydavosi užklupti jį vieną. Tačiau vyrams tam tikra prasme buvo lengviau; 
jų nutikimas būdavo vienkartinis, tik viena ypatingo malonumo naktis. 

Buvo tikimasi, kad Doni moterys bus prieinamos visą vasarą arba ilgiau, 
ypač jei tai būdavo mokinės. Jaunų vyrų poreikiai dažnesni, be to, jie ilgiau 
užtrukdavo, kol suvokdavo, jog moterų poreikiai kitokie, jų pasitenkinimas 
įvairesnis. Iš Doni moters būdavo reikalaujama pasirūpinti, kad vyrui nesu- 
siformuotų ilgalaikis prisirišimas, tik kartais tai padaryti būdavo sudėtinga. 

Jondalaro Doni moteris buvo dabartinė Pirmoji tada, kai dar buvo žino- 
ma kaip Zolena. Ji puikiai jį išmokė. Vėliau, kai grįžo į devintąjį urvą kele- 
rius metus praleidęs pas Dalanarą, Jondalaras būdavo dažnai pasirenkamas 
pirmiesiems moterystės ritualams. Tačiau savo brandos metu jis taip įsimy- 
lėjo Zoleną, kad nebūtų pasirinkęs jokios kitos Doni moters. Maža to, jis 
įsigeidė, kad ji taptų jo pora, nors tarp jų buvo nemažas amžiaus skirtumas. 
Sunkumai prasidėjo, kai jai irgi įsižiebė stiprūs jausmai aukštam, dailiam, 
ypatingai žaviam jaunam vyrui šviesiais blyškiais plaukais ir neįprastai gy- 
vomis mėlynomis akimis. Dėl to kilo bėdų abiem. 

Pasiekę Manvelaro namelį, jie pabeldė į medžio pertvarą prie įėjimo ir 
garsiai pasisakė, kas esą. Vyras iš vidaus šūktelėjo jiems užeiti. 

— Vilkas su mumis, - pasakė Aila. 

— Įsivesk ir jį, - leido Manvelaras, pastumdamas į šalį durų užuolaidą. 

Po liūto medžioklės Aila nebuvo mačiusi Manvelaro sūnaus ir širdingai 
jam nusišypsojo. Kai visi pasisveikino, ji pasakė: 

— Man reikia eiti į zelandonių namelį. Ar gali paturėti Vilką, Jondalarai ? 
Kartais jis savo buvimu išblaško, ką nors sugriauna ar suardo. Prieš jį ten 


vesdamasi norėčiau atsiklausti Zelandonės. 

- Jei niekas neprieštarauja, - Jondalaras klausiamai nužvelgė Manvela- 
rą, Morisaną ir kitus, susirinkusius namelyje. 

— Viskas gerai. Jis gali pasilikti, - leido Manvelaras. 

Aila pasilenkė ir pažvelgė į Žvėrį. 

— Pasilik su Jondalaru, - pasakė, tuo pat metu rodydama ženklą. Vil- 
kas nosimi prilietė mažylę, toji sukikeno, tada atsisėdo. Susirūpinęs žvėris 
inkšdamas stebėjo, kaip Aila su vaiku išeina, tačiau iš paskos nėjo. 

Pasiekusi įspūdingą zelandonių buveinę, Aila pabeldė į pertvarą ir tarė: 

— Čia Aila. 

— Užeik, — ji išgirdo pažįstamą balsą tos, kuri buvo Pirmoji tarp tų, 
kurie tarnauja Didžiajai Motinai Žemei. Angą dengusią užuolaidą į šoną 
patraukė mokinys, ir Aila žengė vidun. Nors degė aliejinės lempelės, vi- 
duje buvo tamsu, ir jai teko kurį laiką pastovėti, kol akys apsiprato. Kai 
galiausiai galėjo macyti, kur eina, ji išvydo grupę žmonių, susėdusių aplink 
stotingą Pirmosios figūrą. 

- Eikš prie mūsų, Aila, - pakvietė toji. Ji laukė prieš kalbėdama, žinojo, 
kaip tamsa viduje akimirkai žmones sutrikdo. 

Kai Aila patraukė link jų, Jonaila pradėjo muistytis. Apšvietimo pasi- 
keitimas sutrikdė mažylę. Pora mokinių padarė Ailai vietos, ir ji atsisėdo 
per vidurį, tačiau prieš sutelkdama dėmesį į tai, kas vyksta viduje, ji turėjo 
nuraminti vaikelį. Pagalvojusi, kad dukra gali būti alkana, Aila apnuogino 
krūtį ir pasiūlė ją kūdikiui. Visi laukė. Aila čia buvo vienintelė su vaiku; ji 
svarstė, ar nepertraukė ko svarbaus, tačiau jai buvo perduota žinutė, kad 
Zelandonė nori ją pamatyti. 

Kai Jonaila nusiramino, Pirmoji pasakė: 

— Džiaugiuosi, kad tu čia, Aila. Praėjusį vakarą tavęs nematėme. 

— Ne, mes neatėjome į susirinkimo stovyklą, - patvirtino moteris. 

Žmonės, kurie jos nepažinojo, nustebo išgirdę, kaip ji taria žodžius. 
Jiems pasidarė smalsu. Tai nebuvo panašu į nieką, jų girdėtą anksčiau. 
Jiems nebuvo sunku ją suprasti; ji puikiai mokėjo kalbą, jos balsas buvo 
žemas ir malonus, tačiau tartis neįprasta. 

— Gal tu arba kūdikis blogai jautėtės? — pasiteiravo Pirmoji. 

— Ne, mes jautėmės gerai. Mudu su Jondalaru nuėjome pažiūrėti ar- 


klių, o grįždami pamatėme, kaip Lanoga su Bologanu mėgina pasistatyti 


101 


JEAN M. AUEL 


pastogę. Jie neturėjo jokių medžiagų nameliui, bet stengėsi užtempti pa- 
lapinę ant baslių. Pasilikome ir pastatėme jiems namelį. 

Pirmoji susiraukė. 

— O kur buvo Tremeda su Laramaru? 

- Lanoga sakė, kad jie susikivirčijo ir Laramaras išėjo taręs, kad ketina 
apsistoti Nuošaly. Tremeda išėjo iš paskos, ir nė vienas negrįžo. Janida 
ką tik man papasakojo, kad praėjusį vakarą matė Tremedą su kažkokiais 
vyrais, kurie gėrė barmą ir lošė. Spėju, ji apkvaišusi, - papasakojo Aila. 

- Taip atrodo, - tarė devintojo urvo Zelandonė. Nors ji buvo Pirmoji, 
vis tiek liko atsakinga už savo urvo gerovę. - Taigi vaikai dabar turi pas- 
togę? 

— Pastatėt jiems visą namelį? - nusistebėjo Ailai nepažįstamas vyras. 

— Ne tokį didelį kaip šis, - nusišypsojo Aila modama ranka, kad pa- 
rodytų, jog zelandonių pastogė itin didelė. Jonaila, regis, pasisotino. Ji 
paleido krūtį, ir Aila ją pakėlė, priglaudė prie peties, pradėjo glostyti nu- 
garytę. - Jie gyvena vieni, todėl jis tik tokio dydžio, kad pakaktų šeimai. 
Vaikams ir Laramarui su Tremeda, jei jie nuspręstų grįžti. 

— Gražiai pasielgėte, - tarė kažkas gana pašaipiu tonu. Aila atsisukusi 
pamatė, jog kalbėjo keturioliktojo urvo zelandonė, vyresnė kaulėta mo- 
teris retais plaukais, kurie visą laiką tarsi pešėsi iš kuodo. 

Aila pastebėjo, kad Madromanas, kuris sėdėjo greta Keturioliktosios 
kartu su penktojo urvo zelandoniu, atsisuko ir globėjiškai ją nužvelgė. 
Jis buvo tas, kurio priekinius dantis Jondalaras išgurino muštynėse, kai 
abu buvo jaunesni. Aila žinojo, kad Jondalaras jo nemėgsta, ir spėjo, kad 
jausmas buvo abipusis. Ailai tas vyras irgi ne itin rūpėjo. Turint galvoje 
jos gebėjimą skaityti kūno kalbą, Madromano elgesyje ji visada juto tam 
tikrą suktybę, matė nenuoširdumą jo sveikinimo šypsenose, apsimestinį 
draugiškumą, tačiau ji visą laiką mėgino su juo elgtis mandagiai. 

— Aila itin rūpinasi tos šeimos vaikais, - pasakė Pirmoji rūpestingai 
stengdamasi, kad balse nesigirdėtų pykčio. Keturioliktojo urvo zelando- 
nė norėdavo ją suerzinti, išprovokuoti nesutarimus nuo tada, kai devin- 
tojo urvo zelandonė tapo Pirmąja. Toji moteris jautėsi kita eilėje ir tikėjo- 
si tapti Pirmąja. Ji taip niekada ir nesusitaikė su tiesa, kad vietoj jos buvo 


pasirinkta jaunesnė devintojo urvo zelandonė. 

— Regis, jiems to reikia, — tarstelėjo tas pats pirmą pastabą išsakęs vy- 
ras. 

Jonaila užmigo Ailai ant peties. Aila nusiėmė nešiojimo skraistę ir pa- 
tiesė ją ant žemės, jaunas mokinys jai iš dešinės persėdo, kad padarytų 
vietos, tada ji paguldė vaikelį. 

— Taip, tikrai, - pritarė Pirmoji, linguodama galva; staiga ji susigaudė, 
kad Aila nepažįsta to vyro, ir, nors jis, be abejonės, apie ją buvo girdėjęs, 
taip pat jos nepažįsta. - Manau, kad ne visi čia esantys pažįstate mano 
naująją mokinę. Gal vertėtų prisistatyti. 

— Kas nutiko Jonokolui? - pasmalsavo penktojo urvo zelandonis. 

- Jis persikraustė į devynioliktąjį urvą, - atsakė Pirmoji. - Pernai rasta 
Baltoji ertmė jį paviliojo. Jonokolas visada buvo labiau dailininkas nei 
mokinys, tačiau dabar rimtai svarsto tapti zelandoniu. Jis nori būti tikras, 
kad viskas, kas daroma naujajame urve, yra tinkama... Ne, dar daugiau. 
Jis nori, kad visa būtų teisinga. Tas baltasis urvas jį pašaukė labiau nei bet 
koks mokymas būtų pašaukęs. 

— Kur devynioliktasis urvas? Ar šiemet jie ateis? 

— Tikiuosi, kad ateis, bet dar nepasirodė, - atsakė ta, kuri buvo Pirmo- 
ji. - Džiaugsiuosi pamačiusi Jonokolą; pasiilgau jo įgūdžių. Laimei, Aila 
savaip įgudusi. Ji jau yra puiki gydytoja, sukaupusi įdomių žinių, žinanti | 
įvairių gydymo būdų. Esu patenkinta, kad ji pradėjo mokytis. Aila, gal 
atsistok, kad galėčiau oficialiai tave pristatyti. 

Aila atsistojo ir žengė kelis žingsnius, prisigretino prie Pirmosios, kuri 
laukė visų dėmesio. Tada zelandonė prabilo: 

— Noriu pristatyti Ailą iš Zelandonijos, Jonailos motiną, Doni pa- 
laimintą devintojo urvo zelandonės, tos, kuri yra Pirmoji tarp tų, kurie 
tarnauja Didžiajai Motinai Žemei, mokinę. Ji susijungusi su Jondalaru, 
Martonos, buvusios devintojo urvo vadės, sūnumi, Joharano, dabartinio 
vado, broliu. Anksčiau ji buvo mamutojė iš Liūto stovyklos, mamutų me- 
džiotojų, kurie gyvena toli į rytus, ir Mamutos, jų zelandonio, kuris priė- 
mė ją kaip mamuto židinio dukrą, mokinė. Taip pat ji buvo pasirinkta ir 
paženklinta jos totemo - urvinio liūto dvasios ir saugoma urvinio lokio 
dvasios. Ji yra arklių Yhaha bei Lenktynininko ir mažosios kumelaitės 


Širmės bei keturkojo medžiotojo, kurį ji vadina Vilku, bičiulė. 

Aila pagalvojo, jog tai labai suprantamas, kupinas paaiškinimų jos 
vardų ir ryšių išvardijimas. Ji nežinojo, ar iš tikrųjų buvo Mamutos moki- 
nė, tačiau jis priėmė ją prie mamuto židinio ir mokė. Donija neužsiminė, 
kad ji buvo priimta ir genties, kuriuos jie vadina plokščiagalviais. Vienin- 
telė užuomina - kad ji yra saugoma urvinio lokio dvasios. Aila abejojo, 
ar zelandonė tikrai supranta, jog šis ryšys reiškia, kad Aila yra viena iš 
jų, kad ji priklauso genčiai, bent jau priklausė, kol Braudas jos išsižadėjo, 
prakeikė ir privertė išeiti. 

Prie Ailos ir Pirmosios priėjo anksčiau kalbėjęs vyras. 

— Aš esu dvidešimt šeštojo urvo zelandonis. Doni vardu, sveikinu tave 
šioje vasaros susirinkimo stovykloje, kurioje mes šeimininkai, - jis ištiesė 
abi rankas. 

Aila suėmė jo plaštakas. 

— Didžiosios Visų Motinos vardu, sveikinu tave, dvidešimt šeštojo 
urvo zelandoni, - tarė ji. 

— Mes radome naują gilią ertmę. Ten nuostabus aidas, kai giedi, tačiau 
ji labai maža, - papasakojo vyras. Jis akivaizdžiai dėl to jaudinosi. - Ten 
reikia įsirangyti kaip gyvatei, ir geriausia vienam, na, galbūt dviem žmo- 
nėms, nors sutilptų ir trys arba keturi. Manau, ertmė per maža Pirmajai, 
apgailestauju, kad tenka taip sakyti, nors aš tikrai leisiu jai pačiai tai nu- 
spręsti. Pažadėjau Jonokolui, kad, kai jis ateis, parodysiu jam tą ertmę. 
Kadangi dabar esi Pirmosios mokinė, Aila, galbūt tu taip pat norėtum ją 
pamatyti. 

Kvietimas užklupo Ailą netikėtai, tačiau ji nusišypsojo ir pasakė: 


— Taip, norėčiau ją pamatyti. 


Zelandonė, kuri buvo pirmoji, apie naująjį urvą klausėsi sumišais jaus- 
mais. Naujai atrastos tuštumos, kurios, tikėtina, yra įėjimai į šventą Mo- 
tinos anapusybę, visada jaudino; supratimas, kad gali būti nuo jų atskirta 
grynai dėl kūniškų priežasčių, nuvylė, o mintis ant pilvo šliaužti į ankštą 
erdvę jau nebeatrodė patraukli. Tačiau jai buvo malonu, kad Ailą kiti taip 
gerai priėmė ir pasiūlė jai apsilankyti ertmėje vietoj Pirmosios. Vadinasi, 
jos pasirinkimas priimti atvykėlę mokine atrodo suprantamas. Žinoma, 
kai moteris su tokiomis akivaizdžiai neįprastomis galiomis saugiai atsi- 
dūrė zelandonių valdžioje, tikriausiai palengvėjo daugeliui. Kadangi iš 
esmės Aila buvo normali ir patraukli jauna motina, ją buvo dar lengviau 
priimti. 

— Puikus sumanymas, dvidešimt šeštojo urvo zelandoni. Vėliau šią va- 
sarą, po pirmųjų jungtuvių ir pirmojo malonumo ritualo, ketinau pradėti 
Ailos pašauktosios kelionę. Apsilankymas naujame šventame urve galėtų 
būti puiki įžanga ir suteiktų Ailai progą nuo pat pradžių suprasti, kaip 
zelandoniai pažįsta šventąsias vietas, - pasakė pirmoji donija. - O kol 
mes kalbamės apie prisistatymus ir mokymą, pastebėjau čia keletą naujų 
mokinių. Regis, tai geras laikas atskleisti tam tikrų žinių, kurių jiems pri- 
reiks. Kas gali man pasakyti, kiek yra metų laikų? 

— Aš galiu, — tarė jaunas vyras. - Metų laikai yra trys. 

— Ne, - užginčijo jauna moteris, - metų laikai yra penki. 

Pirmoji nusišypsojo. 

— Vienas iš jūsų sakot „trys“, kitas - „penki“. Kas gali pasakyti, kuris 

Kurį laiką visi tylėjo, paskui greta Ailos sėdintis mokinys pasakė: 

— Manau, jie abu teisūs. 

Pirmoji vėl nusišypsojo. 

— Tikrai. Yra ir trys, ir penki metų laikai, priklausomai nuo to, kaip 
skaičiuoji. Ar kas nors gali man papasakoti kodėl? 

Niekas neprabilo. Aila prisiminė, ko mokė Mamuta, tik kažkodėl dro- 
vėjosi ir nenorėjo kalbėti. Galiausiai, kai tyla pasidarė nesmagį, ji išdrįso: 

— Mamutojai taip pat turi ir tris, ir penkis metų laikus. Nežinau, kaip 
Zelandonijoje, tačiau galiu pasakyti, ką man pasakojo Mamuta. 

— Manau, būtų gana įdomu, - tarė Pirmoji ir apsidairiusi pamatė, jog 
ir kiti zelandoniai pritariamai linkčioja. 

- Žemyn smailėjantis trikampis yra labai svarbus mamutojų ženklas, - 
pradėjo pasakoti Aila. - Tai moters ženklas, jis sudarytas iš trijų linijų, 
todėl „trys“ yra galios ir... nežinau tikslaus žodžio... motinystės, gimdy- 
mo, naujos gyvybės kūrimo skaičius. Jis yra labai šventas Mutai, Motinai. 
Mamuta taip pat sakė, kad trys trikampio šonai atitinka tris pagrindinius 
metų laikus: pavasarį, vasarą ir žiemą, tačiau mamutojai pripažįsta dar du 
metų laikus, tuos, kurie praneša apie pokyčius: rudenį ir viduržiemį. Taip 
atsiranda penki metų laikai. Mamuta tvirtino, kad „penki“ yra slaptas 
Motinos galios skaičius. 

Nustebo ir susidomėjo ne tik jaunieji mokiniai; vyresni zelandoniai 
taip pat apstulbo dėl to, ką ji pasakė. Netgi tie, kurie susipažino su Aila 
prieš metus ir buvo girdėję ją kalbant, vėl atkreipė dėmesį į jos kalbėseną 
ir akcentą. Tiems, kurie ją matė pirmą kartą, ypač jauniems ir nedaug 
keliavusiems, jos balsas atrodė egzotiškas. Aila pateikė daugumai zelan- 
donių nežinomų žinių, tačiau iš esmės jie pritarė mamutojų mąstymo 
būdui, kuris patvirtino jų įsitikinimus. O Aila pasirodė patikima ir įgavo 
daugiau prestižo. Ji buvo keliavusi, daug žinanti, tačiau visai negrėsminga. 

— Nežinojau, kad Motina šitaip panašiai elgiasi ir su taip toli gyvenan- 
čiais savo vaikais, — tarė trečiojo urvo zelandonė. - Mes irgi kalbame apie 
tris pagrindinius metų laikus — pavasarį, vasarą ir žiemą, tačiau dauguma 
žmonių pripažįsta penkis: pavasarį, vasarą, rudenį, ankstyvą žiemą ir vė- 
lyvą žiemą. Mes taip pat suprantame, kad apverstas trikampis atstovauja 
moteriai ir kad „trys“ yra kuriamosios galios skaičius, o „penki“ - galin- 


gesnis ženklas. 

- Tiesa. Didžiosios Motinos Žemės būdai nepaprasti, - pastebėjo 
Pirmoji ir tęsė mokymą: - Jau kalbėjom apie skaičiavimo žodį „penki“: 
penkias obuolio skilteles, penkis rankų ir kojų pirštus, aiškinomės, kaip 
galingiau naudotis rankomis ir skaičiavimo žodžiais. Taip pat yra pen- 
kios pirminės, arba šventos, spalvos. Visos kitos spalvos yra pagrindinių 
spalvų išraiškos. Pirmoji spalva yra raudona. Tai kraujo, gyvenimo spalva, 
nes taip, kaip ilgai nesitęsia gyvybė, raudona spalva neilgai išlieka tikrai 
raudona. Džiūdamas kraujas patamsėja, tampa rudas, kartais labai tam- 
sus. 

— Ruda yra raudonos spalvos išraiška, kartais vadinama sena raudona, 
tokia yra daugumos medžių kamienų ir šakų spalva. Raudonoji žemės 
ochra yra sudžiūvęs Motinos kraujas. Nors kartais ji gali būti labai ryš- 
ki, kone kaip šviežias kraujas, vis tiek toji spalva laikoma sena raudona. 
Yra tikrai raudonų gėlių ir vaisių, tačiau žiedų ir vaisių raudona spalva 
išlieka trumpai. Kai raudonos uogos, pavyzdžiui, braškės, sudžiūsta, jos 
pasidaro senos raudonos spalvos. Ar galit sugalvoti, kas dar yra raudonos 
spalvos arba raudono atspalvio? 

— Kai kurie žmonės turi rudus plaukus, - tarė mokinys, sėdintis greta 
Ailos. 

— Kai kurių žmonių rudos yra akys, - pridūrė Aila. 

— Niekad nemačiau žmogaus rudomis akimis. Visų mano pažįstamų 
akys mėlynos arba pilkos, kartais su švelniu žalsvu atspalviu, - tarė anks- 
čiau kalbėjęs mokinys. 

— Mane užauginę genties žmonės visi buvo rudaakiai, - tarė Aila. - Jie 
manė, kad mano akys keistos, gal net silpnos, nes tokios šviesios. 

— Tu kalbi apie plokščiagalvius, tiesa? Jie netikri žmonės. Kitų gyvu- 
lių akys irgi būna rudos, o daugumos jų kailis rudas, - atkirto jaunuolis. 

Aila pajuto įsižiebiant pyktį. 

— Kaip gali taip sakyti? Gentis nėra gyvuliai. Jie yra žmonės! - iškošė 
ji pro sukąstus dantis. - Ar kada matei nors vieną? 

Pirmoji šoko slopinti beprasidedantį nesutarimą. 

— Dvidešimt devintojo urvo zelandonės mokiny, tiesa, jog kai kurių 
žmonių akys rudos. Tu jaunas ir akivaizdžiai nepatyręs. Tai viena iš prie- 


žasčių, kodėl jums, prieš tampant visateisiais zelandoniais, reikia leistis į 


i 
107 


JEAN M. AUEL 


donijo kelionę. Kai nukeliausi į pietus, sutiksi žmonių rudomis akimis. 
Tačiau pirmiausia vertėtų atsakyti į Ailos klausimą: ar kada matei „gyvu- 
lį“, kurį vadini plokščiagalviu? 

— Na... ne, bet visi sako, kad jie atrodo kaip lokiai, - prisipažino jau- 
nuolis. 

— Vaikystėje Aila gyveno tarp tų, kurie Zelandonijoje vadinami plokš- 
čiagalviais, tačiau ji vadina juos gentimi. Tie žmonės išgelbėjo netekusios 
tėvų mergaitės gyvybę; jie pasirūpino vaiku, jį užaugino. Manau, ji turi 
daugiau patirties nei tu. Taip pat gali pasiteirauti mainų meistro Vilo- 
maro, kuris turi daugiau ryšių su jais nei kas kitas. Jis tvirtina, kad jie, 
nors atrodo truputį kitaip, elgiasi kaip žmonės. Vilomaras įsitikinęs, jog 
jie tikrai yra žmonės. Kol pats nesi tiesiogiai susidūręs, manau, turėtum 
paklausyti tų, kurie turi asmeninės patirties, — griežtai, pamokomai pa- 
aiškino Zelandonė. 

Dabar pyktis sukilo jaunuoliui. Jam nepatiko būti šitaip mokomam, 
be to, jis nemanė, kad atvykėle reikėtų pasitikėti labiau nei tais, kuriuos 
kalbant jis girdėjo iki šiol. Tačiau pamatęs, jog jo zelandonė duoda ženklą 
purtydama galvą, jis nusprendė nesiginčyti su ta, kuri yra Pirmoji tarp 
tarnaujančiųjų Motinai. 

— Ką gi, kalbame apie penkias šventas spalvas. Keturioliktojo urvo ze- 
landone, gal papasakotum mums apie kitą? - paprašė Pirmoji. 

— Kita pirminė spalva yra žalia, - pradėjo keturioliktojo urvo zelan- 
donė. - Žalia yra lapų ir žolės spalva. Žinoma, tai irgi yra gyvybės, augalų 
gyvybės spalva. Žiemą matyti, kad dauguma medžių ir augalų yra rudi. 
Tai rodo, kad tikroji jų spalva yra sena raudona, gyvenimo spalva. Žiemą 
augalai tik ilsisi, kaupia jėgas naujam žalumos augimui pavasarį. Kadangi 
žydi ir veda vaisius, augaluose taip pat yra dauguma kitų spalvų. 

Aila pagalvojo, kad šis pasakojimas lėkštas. Jei pati informacija nebūtų 
įdomi, atrodytų nuobodi. Nieko keista, kad kiti zelandoniai jos neišrinko 
Pirmąja. Ailai pasidarė smalsu, ar šitaip ji galvoja tik todėl, kad žino, kiek 
apmaudo ši moteris kelia jos Zelandonei. 

- Galbūt urvo, kurie yra šio vasaros susirinkimo šeimininkai, zelan- 
donis papasakos mums apie kitą šventą spalvą? - įsiterpė Pirmoji, vos tik 
Keturioliktoji atsikvėpė pailsėti, kad tęstų toliau. Tokiomis aplinkybėmis 
Keturioliktoji negalėjo prieštarauti. 

— Taip, žinoma, - nesiginčijo vyras. - Trečioji pirminė spalva yra gel- 
tona, saulės, Bali ir laužo spalva, nors abiejuose yra ir raudonos. Vadinasi, 
jie turi savo gyvybės. Saulėje raudoną dažniausiai galima įžiūrėti rytais ir 
vakarais. Saulė dovanoja mums šviesą ir šilumą, tačiau gali būti pavojinga. 
Nuo pernelyg daug saulės apdega oda, išdžiūsta augalai ir vandeningos 
daubos. Saulės mes negalime valdyti. Netgi Doni, Didžioji Motina, ne- 
pajėgi suvaldyti savo sūnaus Bali. Galime tik mėginti nuo jo apsisaugoti, 
pasitraukti jam iš kelio. Ugnis gali būti dar pavojingesnė nei saulė. Ją šiek 
tiek pajėgiame valdyti ir ji labai naudinga, tačiau negalima elgtis atsainiai 
su ugnimi, būti nerūpestingiems ar laikyti ją savaime suprantama. 

— Ne visi geltoni dalykai yra karšti. Kartais geltona būna dirva. Taip 
kaip raudonosios, būna ir geltonosios ochros. Kai kurie žmonės turi gel- 
tonus plaukus, - pasakė jis, žiūrėdamas tiesiai į Ailą, — ir, žinoma, daug 
augalų žiedų atskleidžia savo tikrąją spalvą. Sendami jie visada paruduo- 
ja, o tai jau raudonos atspalvis, nešventa spalva, tačiau privalu sutikti, kad 
tai pirminė spalva, kuri traukia raudoną, gyvybės spalvą. 

Aila apstulbo klausydamasi dvidešimt šeštojo urvo zelandonio ir ėmė 
stebėti jį atidžiau. Tai buvo aukštas raumeningas vyras beveik rudais su 
šviesesnėmis sruogomis plaukais ir tamsiais antakiais, kurie įsiliejo į ze- 
landonio tatuiruotę kaktos kairėje. Tatuiruotė nebuvo tokia puošni kaip 
kitų zelandonių, tačiau labai kruopšti. Jo barzda buvo ruda su rausvu ats- 
palviu, nedidelė ir išskirtinės formos. Aila spėjo, kad šitaip atrodo labai 
aštria geležte apipjaustoma barzda. Vyras artėjo prie vidutinio amžiaus, 
veide ryškėjo charakteris, tačiau atrodė jaunas, energingas ir gana valdin- 
gas. | 
Ji pagalvojo, kad daugumai žmonių jis atrodo dailus. Jai irgi, nors ji 
nevisiškai pasitikėjo savo supratimu, kas yra gražu jos rūšies žmonėms, 
genties laikomiems „kitais“. Jos suvokimą, kas atrodo gražu, smarkiai pa- 
veikė ją užauginusių žmonių požiūris. Genties žmonės Ailai atrodė dai- 
lūs, kitaip nei daugumai „kitų“, nors dažnas jų nė nebuvo matęs arba tik 
iš tolo juos regėjo. Srebėdama kelias jaunas mokines Aila nusprendė, kad 
jas traukia prie kalbančiojo. Regis, traukė ir kai kurias vyresnes moteris. 
Bet kuriuo atveju, jis puikiai perdavė savo žinias. Pirmoji, regis, jam pri- 


tarė. Ji paprašė jį tęsti. 

— Ketvirtoji pirminė spalva yra skaidri, - toliau kalbėjo vyras. - Skai- 
dri yra vėjo ir vandens spalva. Permatomos gali atrodyti visos spalvos, 
kaip tada, kai žiūrėdamas į ramų tvenkinį matai atspindį arba kai lietaus 
lašai sužėri visomis spalvomis pasirodžius saulei. Mėlyna ir balta yra skai- 
drios spalvos atspalviai. Kai žvelgi į vėją, matai skaidrumą, tačiau, kai 
žvelgi į dangų, matai mėlį. Vanduo ežere arba Didžiuosiuose Vandenyse 
vakaruose dažniausiai mėlynas, o tas vanduo, kurį matai ledynų gelmėje, 
ryškiai mėlynas. 

„Kaip Jondalaro akys“, - pagalvojo Aila. Ji prisiminė jų kelionę per le- 
dyną. Tada vienintelį kartą matė jo akių spalvai prilygstantį atspalvį. Pasi- 
darė smalsu, ar dvidešimt šeštojo urvo zelandonis kada buvo ant ledyno. 

— Kai kurie vaisiai yra mėlyni, - pasakojo vyras. - Dažniau - uogos ir 
kai kurie žiedai, nors mėlynos gėlės retesnės. Daugyra mėlynakių žmonių 
arba mėlynomis su pilka spalva akimis, nes pilka taip pat yra skaidrios 
atspalvis. Sniegas yra baltas, taip pat debesys danguje, arba pilki, kai susi- 
maišo su tamsa, kad pradėtų lyti, tačiau tikroji jų spalva yra skaidri. Ledas 
skaidrus, nors jis gali atrodyti baltas, tačiau tikrąją sniego ir ledo spalvą 
sužinai, kai jie ištirpsta, o debesų - kai iš jų lyja. Yra daug baltų gėlių, o 
tam tikrose vietose galima rasti baltos žemės. Ne taip toli nuo devintojo 
urvo yra vieta, kur yra baltų žemių - kaolino, - pasakė jis, žiūrėdamas 
tiesiai į Ailą. — Vis tiek tai yra skaidrios spalvos išraiška. 

Pasakojimo giją perėmė zelandonė, kuri buvo Pirmoji. 

— Penktoji šventa spalva yra tamsuma, kartais vadinama juoda. Tai 
nakties spalva, arba anglių po to, kai ugnis išdegina medžio gyvybę. Tai 
spalva, kuri įveikia raudoną gyvybės spalvą, ypač kai toji pasensta. Yra sa- 
kančiųjų, kad juoda yra tamsiausias senos raudonos atspalvis, tačiau taip 
nėra. Tamsa yra šviesos ir gyvybės nebuvimas. Tai mirties spalva. Ji neturi 
net trumpalaikės gyvybės; nėra juodų gėlių. Giliuose urvuose pirminė 
tamsos spalva pasirodo savo tikriausia forma. 

Baigusi ji nutilo ir nužvelgė susirinkusius mokinius. 

— Ar turite klausimų? - pasiteiravo ji. Tvyrojo drovi tyla, kažkas muis- 
tėsi ir krebždėjo, tačiau niekas neprabilo. Donija žinojo, kad mokiniai 
klausimų tikriausiai turi, tačiau nė vienas nenorėjo būti pirmas arba pa- 


sirodyti nesupratingas, jeigu visi kiti suprato arba dedasi supratę. Viskas 


1 110 


IŠPIEŠTŲ URVŲ KRAŠTAS 


gerai - klausimų gali iškilti vėliau, ir turėtų taip būti. Kadangi buvo tiek 
daug naujų mokinių ir jie atrodė labai susidomėję, Pirmoji svarstė, ar de- 
rėtų tęsti mokymą. Per daug žinių vienu metu sunku suprasti, ir žmonių 
mintys gali pradėti klaidžioti. 

— Ar norėtumėte išgirsti daugiau? 

Aila dirstelėjo į savo kūdikį ir pastebėjo, kad mergytė vis dar miega. 

— Norėčiau, - pasakė ji tyliai. 

Pasigirdo murmesiai ir daugiau pritarimo balsų. 

— Gal kas norėtų papasakoti, kodėl dar „penki“ yra galingas ženklas? — 
paklausė ta, kuri buvo Pirmoji. 

— Danguje galima pamatyti penkias klajojančias žvaigždes, - pasakė 
senasis septintojo urvo zelandonis. 

— Tiesa, — tarė Pirmoji, šypsodamasi aukštam senyvam vyrui, paskui 
pranešė kitiems: - Septintojo urvo zelandonis yra tas, kuris jas atrado ir 
mums parodė. Užtrunka, kol pamatai, ir dauguma jūsų nepamatysite iki 
naktų metų. 

— Kas yra naktų metai? — paklausė Aila. Dar keletas mokinių apsi- 
džiaugė, kad ji to paklausė. 

— Tai tokie metai, kada turėsite nesudėti bluosto naktį, o miegosite 
dieną, - atsakė Pirmoji. - Tai vienas, bet ne vienintelis jūsų išbandy- 
mas. Yra tam tikrų dalykų, kuriuos jums reikia pamacyti, o jie matomi 
tik naktimis, pavyzdžiui, kur teka ir leidžiasi saulė, ypač vidurvasarį ir vi- 
duržiemį, kur saulė sustoja ir keičia kryptį, kaip teka ir leidžiasi mėnulis. 
Penktojo urvo zelandonis yra tas, kuris žino apie tai daugiausiai. Jis pusę 
metų žymėjosi ženklus, kad tą judėjimą atsektų. 

Ailai magėjo pasiteirauti, su kokiais dar išbandymais ji susidurs mo- 
kydamasi, tačiau nutylėjo, spėjo, kad pakankamai greitai ir taip sužinos. 

— Kas dar mums rodo penkių galią? — teiravosi Pirmoji. 

— Penki šventieji elementai, - tarė dvidešimt šeštojo urvo zelandonis. 

— Gerai! - pagyrė storulė, kuri buvo Pirmoji. Ji pasimuistė ir patogiau 
įsitaisė ant sėdynės. - Gal tu ir pradėk. 

— Visada geriau prieš šventus elementus aptarti šventas spalvas, nes 
spalva yra viena iš elementų savybių. Pirmasis elementas, kartais vadina- 


mas „pirminiu“ ir „esminiu“, yra žemė. Žemė yra kieta, ji turi medžiagų, 

tai dirva ir uolos. Gali paimti gabalėlį ar saują žemės į ranką. Spalva, daž- 
niausiai siejama su žeme, yra sena raudona. Nors būdama elementu sa- 
vaime, žemė iš kitų esminių dalykų išsiskiria apčiuopiama išraiška. Ji gali 
juos priimti į save arba kažkaip būti jų paveikta, - tarė jis, tada pažvelgė 
tiesiai į Pirmąją, kad išsiaiškintų, ar ji nori, kad jis tęstų. Donija jau žiū- 
rėjo į kitą. 

— Antrojo urvo zelandone, pratęsk tu. 

— Antrasis elementas yra vanduo, - tarė ji stodamasi. - Vanduo kartais 
krinta iš dangaus, kartais ilsisi ant žemės paviršiaus arba teka urvais. Kar- 
tais jis įsisunkia į žemę ir tampa jos dalimi. Vanduo yra judantis; vandens 
spalva paprastai yra skaidri arba mėlyna, netgi kai jis atrodo drumzlinas. 
Kai vanduo rudas, taip yra todėl, kad matoma žemės spalva, kuri susi- 
maišė su vandeniu. Vandenį galima matyti ir jausti, ryti, tačiau pirštais jo 
nepaimsi, nors delnais galima pasidaryti puodelį, - tarė ji laikydama dvi 
plaštakas taip, kad susiformuotų rieškučios. 

Aila mėgavosi ją stebėdama, nes moteris nesąmoningai pasitelkė ran- 
kas vaizduodama daiktus. 

— Vanduo gali būti kame nors laikomas - puodelyje, vandenmaišyje 
arba pačiame kūne. Kūnui reikia išlaikyti vandenį, tai jūs sužinosite tame 
išbandyme, kai reikės jį atiduoti. Visiems gyviems dalykams reikia van- 
dens - augalams ir gyvūnams, - baigė Antroji ir atsisėdo. 

— Ar kas nori dar ką pridurti apie vandenį? - pasiteiravo zelandonių 
vadė. 

— Vanduo gali būti pavojingas. Žmonės gali nuskęsti, - tarė kitapus 
Jonailos sėdinti jauna mokinė. Ji kalbėjo tyliai, atrodė liūdna, ir Ailai pa- 
sidarė smalsu, ar tik ne iš asmeninės patirties ji kalba. 

— Tiesa, - pripažino Aila. - Keliaujant mudviem su Jondalaru teko 
kirsti daug upių. Vanduo gali būti labai pavojingas. 

— Taip, pažinojau žmogų, kuris įlūžo upės lede ir paskendo, - tarė 
dvidešimt devintojo urvo Pietinės terasos zelandonis. Jis norėjo plačiau 
papasakoti istoriją apie skendimą, tačiau įsiterpė pagrindinė dvidešimt 
devintojo urvo zelandonė ir jį nutraukė. 

— Mes suprantame, kad vanduo gali būti labai pavojingas, tačiau taip 


pat ir vėjas, o tai yra trečiasis elementas. 

Ši zelandonė buvo labai maloni ir maloniai šypsojosi, be to, tryško 
vidine jėga. Ir ji žinojo, jog dabar ne laikas nukrypti į nutikimus. Pirmo- 
ji aptarinėja rimtas temas, pateikia svarbių žinių, kurias dera suprasti. 

Pirmoji jai nusišypsojo tiksliai žinodama, ką prašnekusioji padarė. 

— Kodėl tau nepapasakojus mums apie trečiąjį elementą? — pasiūlė 
Pirmoji. 

— Kaip ir vandens, vėjo nepakelsi, jo nesulaikysi ir nepamatysi, nors 
jo poveikis gali būti matomas, - tarė moteris. - Kai vėjas nurimsta, jo nė 
nejunti, tačiau jis gali būti toks galingas, jog rauna ir verčia medžius. Jis 
gali pūsti taip stipriai, kad nepacisi priešais. Vėjas yra visur. Nėra tokios 
vietos, kur jo nerastum, net giliausiame urve, nors paprastai ten jis būna 
nurimęs. Apie jo buvimą žinai, nes gali jį pajudinti kuo nors mostelė- 
jęs. Vėjas taip pat juda gyvo kūno viduje. Jį gali pajusti įkvėpdamas ir 
iškvėpdamas. Vėjas yra būtinas gyvybei. Žmonėms ir gyvūnams reikia 
vėjo, kad gyventų. Kai jų vėjas liaujasi pūtęs, supranti, kad jie mirė, — 
užbaigė dvidešimt devintojo urvo zelandonė. 

Aila pastebėjo, kad Jonaila pradeda muistytis; netrukus ji pabus. Pir- 
moji taip pat stebėjo ir kūdikį, ir susirinkusiuosius, kurie pradėjo dau- 
giau judėti. Būtina mokymą netrukus baigti. 

— Ketvirtasis elementas yra šaltis, - tęsė Pirmoji. - Kaip ir vėjo, šal- 
čio nepaimsi ir nesulaikysi, tačiau gali jį jausti. Šaltis sukelia pokyčius, 
sukietina ir sulėtina daiktus. Šaltis gali sustingdyti žemę, sukietinti van- 
denį, paversti jį ledu ir sustabdyti tekėjimą, paversti lietų sniegu arba 
kruša. Šalčio spalva yra skaidri arba balta. Yra sakančiųjų, kad šaltį suke- 
lia tamsa. Tikrai pasidaro šalčiau, kai stoja nakties tamsa. Šaltis gali būti 
pavojingas, jis padeda tamsai išsiurbti gyvybę, tačiau tamsa nėra pavaldi 
šalčiui, todėl daiktai, kurie iš dalies yra tamsūs, šalčio yra menkiau vei- 
kiami. Taip pat šaltis gali būti naudingas. Jei maistą sudėsi į šaltą duobę 
žemėje arba pamerksi į vandenį, padengtą ledu, šaltis gali sustabdyti jo 
gedimą. Kai šaltis liaujasi, daiktai, kurie yra skaidrūs, paprastai gali vėl 
tapti tokie, kokie buvo, taip kaip ledas vėl virsta vandeniu. Seni raudo- 
ni elementai arba daiktai paprastai po šalčio gali atsigauti, pavyzdžiui, 
žemė, medžių kamienai, tačiau žali, geltoni arba tikri raudoni atsigauna 

Pirmoji pagalvojo, jog derėtų išsiaiškinti, ar nekilo klausimų, tačiau 
nusprendė skubiai kalbėti toliau. 

— Penktasis elementas yra karštis. Karščio nepaimsi ir nesulaikysi, ta- 
čiau jį galima jausti. Tai sužinai, kai palieti ką nors karšto. Karštis taip pat 
keičia daiktus, tik šaltis sulėtina pokyčius, o karštis pagreitina. Taip kaip 
šaltis ištraukia gyvybę, karštis ir šiluma gali ją atgaivinti, atnešti atgal. 
Kaitrą gali sukelti laužas ir saulė. Saulės kaitra suminkština tvirtą, kietą 
žemę, paverčia sniegą lietumi, o tai padeda išsprogti žalumai, gyvybei; ji 
paverčia ledą vandeniu ir padeda jam vėl judėti. Laužo kaitroje galima 
išsivirti maisto — ir mėsos, ir daržovių, laužas sušildo būsto vidų, tačiau 
kaitra gali būti pavojinga. Ji taip pat gali padėti tamsai. Pirminė kaitros 
spalva yra geltona, dažnai susimaišiusi su raudona, tačiau kartais ji susilie- 
ja su tamsa. Karštis gali padėti tikrai gyvenimo raudonai, tačiau pernelyg 
stiprus karštis pajėgus paskatinti tamsą, kuri suardo gyvybę. 

Pirmoji apskaičiavo beveik tiksliai. Vos ji baigė kalbėti, pabudo ir gar- 
siai pravirko Jonaila. Aila greitai ją pakėlė, pasupo ir pašokdino, kad nu- 
ramintų, bet suprato, kad mažyle reikia pasirūpinti. 

— Noriu, kad visi pagalvotumėte apie tai, ko šiandien išmokote, ir pri- 
simintumėte visus klausimus, kurie jums iškils, kad galėtume juos aptarti 
kitą kartą susirinkę. Visi norintys dabar gali eiti, - užbaigė ta, kuri buvo 
Pirmoji. 

- Viliuosi, kad greitai galėsime susitikti, - stodamasi tarė Aila. - Buvo 
labai įdomu. Lauksiu nekantraudama, kol galėsiu sužinoti daugiau. 

- Džiaugiuosi, devintojo urvo zelandonės mokine, — tarė Pirmoji. 
Nors Zelandonė kasdieniškesnėse situacijose vadino ją „Aila“, zelando- 
nių namelyje vasaros susirinkime ji visada kreipdavosi į žmones oficialiais 


titulais. 


— Proleva, noriu tavęs šio to paprašyti, - drovėjosi Aila. 
— Pirmyn, Aila, — visi namelio gyventojai pusryčiavo ir atsisuko į ją 


kupinomis smalsumo minomis. 

— Netoli dvidešimt šeštojo urvo namų yra šventas urvas. Jų zelandonis 
pakvietė mane nueiti jo apžiūrėti, nes aš esu Pirmosios mokinė. Jis labai 
mažas. Pirmoji norėtų, kad aš eičiau, pavaduočiau ją. 

Ne vienintelis Jondalaras sutelkė dėmesį. Apsidairęs jis pamatė, kad 
visi stebi Ailą, pastebėjo, kaip Vilomaras krūpteli. Mainų meistras mėgo 
tolimas keliones, tačiau jam ne itin rūpėjo mažos ankštos erdvės. Jis galė- 
jo prisiversti lįsti į urvą, jei būtina, ypač jei jis nebūdavo itin mažas, tačiau 
pirmenybę Vilomaras teikė atviroms vietoms. 

— Reikia, kad kas nors pasaugotų Jonailą ir prireikus ją pamaitintų, — 
paaiškino Aila. - Pasistengsiu ją pamaitinta prieš pat išeidama, tik nenu- 
manau, kiek kelionė užtruks. Pasiimčiau ją kartu, bet man sakė, kad reiks 
šliaužti kaip gyvatei, tad nemanau, jog tai pavyktų kartu su Jonaila. Man 
regis, Zelandonė patenkinta, kad mane pakvietė. 

Proleva akimirką svarstė. Vasaros susirinkimuose ji visada būdavo už- 
siėmusi, devintasis buvo didelis ir svarbus urvas, tai dienai ji numatė daug 
reikalų. Ji nežinojo, ar turės laiko pasirūpinti dar vienu vaiku be saviškio, 
tačiau labai nenorėjo atsisakyti. 

— Su džiaugsmu ją pamaitinsiu, Aila, tačiau šiandien pažadėjau susi- 
tikti su keliais žmonėmis ir nemanau, kad galėsiu ją prižiūrėti. 

— Šį tą sumaniau, - įsiterpė Martona. Visi atsisuko į buvusią vadę. — 
Gal galėtume surasti, kas eitų su Proleva ir prižiūrėtų ir Jonailą, ir Setoną, 
kol Proleva bus užsiėmusi, ir atnešti jai vaikus, kai prireiks maitinti? 

Martona griežtai pažvelgė į Folarą, paskui vogčia ją niuktelėjo norėda- 
ma, kad dukra pasisiūlytų. Mergina užuominą suprato ir netgi pagalvojo 
apie tai pati, tačiau nebuvo tikra, ar nori visą dieną praleisti prižiūrėdama 
kūdikius. Kita vertus, ji nuoširdžiai mylėjo abi mažyles, be to, gali būti 
įdomu sužinoti, kur Proleva eina ir su kuo šnekėsis tuose susitikimuose. 

— Ašjas pasaugosiu, - tarė ji ir akimirkos įkvėpta, pridūrė: - Jei Vilkas 
man padės. 

Šitaip ji sulauktų daug dėmesio. 

Aila nutilo pagalvoti. Ji nebuvo visiškai tikra, kad Vilkas klausys mer- 
ginos susirinkimo aikštės viduryje, tarp tokios daugybės nepažįstamų 
žmonių, nors jis tikriausiai mielai būtų greta mažylių. 

Suaugę vilkai visiškai atsidavę savo jaunikliams ir mielai paeiliui ste- 


bi bei prižiūri juos, kol kiti gaujos nariai medžioja, tačiau gauja negali 

užauginti daugiau nei vienos vados. Jie turi medžioti ne tik sau, bet ir 
keliems augantiems ir nuolat alkaniems mažiems vilkiukams. Kad aprū- 
pintų žindyves ir padėtų išmaitinti vadą, medžiotojai parneša mėsos: ją 
sukramtę ir nuriję, atryja pusiau suvirškintą maistą, kad mažyliams būrų 
lengviau ėsti. Pagrindinės patelės užduotis - pasirūpinti, kad daugiau nė 
viena patelė nesusiporuotų per rują; jai dažnai tenka netgi pertraukti pa- 
čios poravimąsi, kad nuvytų patinus nuo kitų, kad jos vada būtų vienin- 
telė, kuri gimė ir gali užaugti. J 

Įprastą vilkišką prisirišimą savo gaujos Vilkas perdavė žmonių vai- 
kams. Jaunystėje Aila stebėjo ir tyrinėjo vilkus, štai kodėl ji taip gerai su- 
prato savo keturkojį. Tol, kol niekas nekelia grėsmės mažiesiems, mažai 
tikėtina, kad jis pridarytų nemalonumų, o kas gi jiems grasins vasaros 
susirinkimo viduryje? 

— Gerai, Folara, - sutiko Aila, - Vilkas padės tau prižiūrėti mažyles, 
tačiau, Jondalarai, ar kartkartėmis užmesi akį į Folarą su Vilku? Manau, 
jis jos klausys, tačiau gali tapti pernelyg budrus dėl mažųjų ir neleis nie- 
kam prie jų artintis. Kai manęs nėra, jis visada daro, ką tu pasakai. 

— Ketinau likti netoli stovyklos ir šįryt išskaptuoti kelis įrankius, - at- 
siliepė vyras. - Tebesu skolingas keliems žmonėms ypatingus įrankius už 
tai, kad padėjo pastatyti namelį devintajame urve. Susirinkimo stovyklos 
pakrašty yra titnago apdirbimo zona, ji išgrįsta akmenimis, kad nebūtų 
purvo. Galiu ten dirbti ir retkarčiais nueiti pažiūrėti, kaip sekasi Folarai 
su Vilku. Po pietų taip pat pasižadėjau susitikti su keliais žmonėmis. Po 
liūtų medžioklės vis daugiau besidominčiųjų iečių mėtyklėmis, - apie 
tai pagalvojus, jo kaktoje susimetė pažįstamos raukšlės. - Tačiau mes ti- 
kriausiai galėsime susitikti ten, kur bus matyti Folara ir Vilkas. 

— Tikiuosi, iki pietų grįšime, bet nenumanau, kiek laiko trunka apsi- 
lankymas urve, - tarė Aila. 

Netrukus visi patraukė į pagrindinę stovyklavietę ir išsiskirstė kiekvie- 
nas savo reikalais. Aila su Proleva su savo kūdikiais, Folara, Jondalaras ir 
Vilkas pirmiausia nuėjo prie didžiojo zelandonių namo. Lauke jau laukė 
dvidešimt šeštojo urvo donijas ir mokinys, kurio Aila jau senokai nebuvo 
mačiusi. 

— Jonokolai! - ji šūktelėjusi nuskubėjo prie vyro, kuris prieš ją buvo 


Pirmosios mokinys, laikomas vienu geriausių Zelandonijos dailininkų. 

Kada atvykai? Ar jau mateisi su Zelandone? — pasiteiravo ji, kai jiedu 
apsikabino ir susilietė skruostais. 

— Atėjom vakar prieš pat sutemstant, — atsakė jis. - Devynioliktasis 
urvas išėjo vėlai, o paskui greitai judėti trukdė lietus. Taip, jau mačiausi su 
Pirmąja tarp tų, kurie tarnauja Motinai. Ji atrodo nuostabiai. 

Kiti devintojo urvo žmonės šiltai pasveikino vyrą, kuris dar visai nese- 
niai buvo vertingas jų urvo narys ir geras bičiulis. Netgi Vilkas apuostęs jį 
atpažino ir leidosi pakasomas tarp ausų. 

— Artujau zelandonis? - paklausė Proleva. 

- Jei išlaikysiu išbandymą, gal tapsiu juo jau šiame vasaros susirinki- 
me. Devynioliktojo urvo zelandonė nekaip jaučiasi. Šiais metais ji neatė- 
jo; paprasčiausiai negalėjo taip toli eiti. 

— Apgailestauju tai girdėdama, - tarė Aila. - Labai norėjau su ja su- 
sitikti. 

- Ji puiki mokytoja, o aš įvykdžiau daug jos užduočių. Tormadenas 
ir urvas norėtų, kad kuo greičiau perimčiau visas jos pareigas, ir manau, 
jog mūsų zelandonė taip pat neprieštarautų, - papasakojo Jonokolas, o 
tada, žiūrėdamas į ryšulėlius Ailos bei Prolevos nešiojimo skraistėse, pri- 
dūrė: - Matau, jau turite mažuosius. Girdėjau, kad abi pagimdėte mer- 
gaites, Doni palaimintąsias. Džiaugiuosi dėl jūsų. Ar galiu jas pamaryti ? 

- Žinoma, - tarė Proleva, keldama savo kūdikį iš nešiojimo skraistės į 
viršų. — Jos vardas Setona. 

— O čia Jonaila, - iškėlusi savo vaikelį pridūrė Aila. 

- Jiedvi gimė kelių dienų skirtumu, todėl bus geros draugės, - įsiterpė 
Folara. - Šiandien aš jomis rūpinsiuosi, o Vilkas man padės. 

— Tu? - tarė Jonokolas, paskui pažvelgė į Ailą. - Kiek suprantu, šįryt 
einame aplankyti naujo švento urvo? 

— Tu irgi eini sa mumis? Nuostabu! - apsidžiaugė Aila, tada pažvelgė 
į dvidešimt šeštojo urvo zelandonį. - Ar numanai, kiek laiko tai užtruks? 
Norėčiau iki popietės grįžti. 

— Turėtume grįžti kažkada popiet, - atsakė vyras. Jis stebėjo mokinio 
dailininko ir buvusio jo urvo narių susitikimą ir bendravimą. Jam buvo 
smalsu, kaip Aila ketina susidoroti: lankyti sudėtingą urvą su mažu vai- 


keliu, ir greitai suprato, jog ji viską taip sutvarkė, kad vaikeliu kiti pasirū- 

pintų, ir tai buvo išmintinga. Jis ne vienintelis stebėjosi, kad jauna moti- 
na ketina prisiimti zelandonės pareigas. Akivaizdu, jog jai padės šeima ir 
draugai iš devintojo urvo. Tai ir buvo priežastis, kodėl nedaugelis zelan- 
donių ryždavosi jungtis ir turėti šeimą. „Po poros metų, kai kūdikis bus 
atjunkytas, jai bus lengviau. Nebent ji vėl taps palaiminta. Būtų įdomu 
stebėti šios jaunos patrauklios mokinės augimą“, - galvojo jis. 

Tarusi, kad greitai grįš, Aila su kitais devintojo urvo žmonėmis nuly- 
dėjo Prolevą į susitikimą. Dvidešimt šeštojo urvo zelandonis iš lėto ėjo 
paskui. Aila bandė pamaitinti Jonailą, tačiau mergytė buvo soti ir tik 
šypsojosi motinai, o pienukas tekėjo pro lūpos kamputį. Paskui ji mė- 
gino atsisėsti. Aila perdavė kūdikį Folarai, tada atsistojo priešais Vilką ir 
pliaukštelėjo sau kiek žemiau pečių. Žvėris pašoko, uždėjo didžiules lete- 
nas ten, kur ji ką tik rodė; moteris apsikabino žvėrį, kad išlaikytų jo svorį. 

Į tai, kas vyko paskui, žmonės, kurie dar nebuvo to matę, spoksojo 
sukrėsti ir negalėdami patikėti savo akimis. Aila pakėlė smakrą ir atsuko 
jį į didžiulį vilką. Su didžiausiu švelnumu jis lyžtelėjo jos kaklą, paskui 
švelniai suėmė gerklę dantimis, taip vilkiškai pripažindamas savo gaujos 
lyderę. Ji atsakė panašiu gestu prie pat jo nasrų sukandusi kailio kupstą. 
Tada suėmusi jį už gaurų ties sprandu, pažvelgė tiesiai į akis. Kai Aila jį 
paleido, žvėris nušoko. Aila pasilenkė prie jo. 

— Aš trumpam išeinu, - tyliai tarė ji gyvūnui, kartodama žodžius ir 
genties ženklų kalba, nors dauguma stebinčiųjų to nė neįtarė. Kartais 
atrodydavo, kad vilkas rankų ženklus supranta dar geriau negu žodžius, 
tačiau Aila, kai norėdavo perduoti jam ką nors svarbaus, paprastai pasi- 
telkdavo ir viena, ir kita. - Folara saugos Jonailą su Setona. Gali likti čia 
su kūdikiais ir juos taip pat saugoti, tačiau turėsi klausyti Folaros. Jonda- 
laras bus netoliese. 

Aila atsistojo, apkabino savo kūdikį ir atsisveikino su kitais. Jondala- 
ras trumpai ją apkabino, jie susilietė skruostais, tada ji nuėjo. Ji net sau 
nesakydavo, kad Vilkas tikrai supranta viską, ką ji sako, tačiau, kai ji ši- 
taip su juo kalbėdavosi, jis atidžiai jos klausydavo ir atrodė, jog paklūs- 
ta jos nurodymams. Ji pastebėjo, kad dvidešimt šeštojo urvo zelandonis 
sekė paskui juos, ir žinojo, jog matė ją su vilku. Jo veide vis dar atsispindė- 


jo nuostaba, nors jos nebuvo akivaizdžiai matyti. Aila buvo pratusi skai- 

tyti subtiliausias išraiškas; tai buvo būtina gyvenant gentyje, ir ji išmoko 
pritaikyti savo įgūdžius interpretuodama nesąmoningus kūno kalbos 
signalus. 

Abu kartu jie patraukė link zelandonių namo. Vyras nieko nesakė, bet 
tikrai apstulbo, kai moteris apnuogino savo gerklę vilko iltims. Dvide- 
šimt Šeštasis praėjusiais metais ėjo į kitą vasaros susirinkimą ir nematė 
Ailos, pasirodžiusios su savo gyvūnas. Pirmiausia jis nustebo matydamas 
medžiojantį mėsėdį ramiai besiartinantį su devintojo urvo žmonėmis, 
paskui jį pritrenkė žvėries dydis. Kai pamatė vilką pašokantį ant užpaka- 
linių letenų, buvo tikras, jog tai didžiausias jo kada nors matytas vilkas. 
Žinoma, anksčiau jis niekada nebuvo matęs gyvo vilko iš taip arti, tačiau 
žvėris buvo kone tokio pat ūgio kaip moteris! 

Zelandonis buvo girdėjęs, kaip naujoji Pirmosios mokinė apsieina su 
gyvūnais ir kad vilkas paskui ją sekioja, bet žinojo, kaip žmonės linkę vis- 
ką pagražinti. Nors jis neneigė to, ką jie kalba, nebuvo ir tikras, ar viskuo 
verta tikėti. Galbūt netoli susirinkimo buvo pastebėtas vilkas, o žmonės 
jau ėmė kalbėti, kad jis ją saugo. Bet tai nebuvo padaras, sėlinantis grupės 
pakraščiuose ir galbūt stebintis moterį iš tolo, kaip jis įsivaizdavo. Tarp 
Ailos ir žvėries buvo matyti tiesioginis bendravimas, supratimas ir pasi- 
tikėjimas. Dvidešimt šeštojo urvo zelandonis nebuvo matęs nieko pana- 
šaus ir dar labiau susidomėjo Aila. Kad ji ir jauna motina, jai tikrų tikriau- 
siai priklauso būti zelandone. 

Rytas jau buvo įsibėgėjęs, kai nedidelė grupelė prisiartino prie nepas- 
tebimo urvo žemos kalkakmenio uolos fasade. Jie buvo keturiese: dvide- 
šimt šeštojo urvo zelandonis, jo mokinys, gana jaunas vyras vardu Fali- 
tanas, nors jis pats dažnai save vadino pirmuoju dvidešimt šeštojo urvo 
zelandonio mokiniu, Jonokolas, talentingas dailininkas, dar pernai buvęs 
Pirmosios mokiniu, ir Aila. 

Jai buvo smagu pakeliui šnekučiuotis su Jonokolu. Tai padėjo jai su- 
prasti, kaip smarkiai tas vyras pasikeitė per pastaruosius metus. Kai jie 
susipažino, jis buvo labiau dailininkas nei mokinys ir prisidėjo prie ze- 
landonių tik todėl, kad tai leido jam laisvai lavinti talentą. Jonokolas ypa- 
tingai netroško tapti zelandoniu, buvo patenkintas būdamas mokiniu, 


tačiau viskas pasikeitė. „Jis surimtėjo“, - pagalvojo Aila. Jonokolas norėjo 

ištapyti Baltąjį urvą, kurį ji, tiksliau — Vilkas, rado praėjusią vasarą, ta- 
čiau ne tik dėl savo kaip menininko pasimėgavimo. Vyras suprato, jog tai 
šventa vieta, Motinos sukurta priebėga, kurios baltos kalcito sienos tarsi 
prašėsi perdirbamos į ypatingą buveinę bendrauti su dvasių pasauliu. Jis 
norėjo kaip zelandonis pažinti tą pasaulį, kad tinkamai elgtųsi su jo šven- 
tumu, kai kurs atvaizdus kito pasaulio, kuris, Jonokolas buvo tikras, jam 
prakalbės. „Jonokolas netrukus taps devynioliktojo urvo zelandoniu ir 
atsisakys savo vardo“, - suvokė Atila. 

Įėjimas į mažąjį urvą atrodė vargiai pakankamas žmogui tilpti ir, din- 
gojosi, dar mažėja, kai Aila įsižiūrėjo į vidų. Jai pasidarė smalsu, kodėl 
apskritai kas nors panoro į jį patekti. Paskui ji išgirdo garsą, nuo kurio 
plaukai ant sprando pasišiaušė, pašiurpo rankos. Tai buvo tarsi dainavi- 
mas falcetu, tačiau greitesnis ir aukštesnis, ūksmingas kauksmas, kuris, 
regis, užpildė urvo skylę. Atsisukusi Aila pamatė, kad tą garsą skleidžia 
Falitanas. Tada blausiai ataidėjo keistas prislopintas aidas, nevisiškai 
sutampantis su pirminiu garsu; atrodė, kad jis kyla giliai iš urvo vidaus. 
Garsams nutilus, Aila pamatė jai besišypsantį dvidešimt šeštojo urvo ze- 
landonį. 

- Jis skleidžia gana išskirtinį garsą, tiesa? — pastebėjo vyras. 

— Taip, tikrai, - patvirtino Aila. - Bet kodėl? 

— Tai būdas tirti urvus. Kai žmogus dainuoja, groja fleita ar skleidžia 
garsą, kaip Falitanas, į tuštumą, jei urvas atsako, „atidainuoja“ aiškiu ir 
išskirtiniu garsu, vadinasi, Motina mus girdi ir sako, kad iš čia galima įeiti 
į dvasių pasaulį. Taip mes sužinome, jog tai šventa vieta, - paaiškino Dvi- 
dešimt Šeštasis. 

— Ar visi šventi urvai atsiliepia? - pasmalsavo Atila. 

— Ne visi. Dauguma, ir kai kurie tiktai tam tikrose vietose ataidi, ta- 
čiau visada šventuose urvuose yra kažkas ypatinga, - atsakė jis. 

— Esu tikra, Pirmoji galėtų šitaip tikrinti urvus, jos balsas toks gražus 
ir švarus, — tarė Aila, o paskui suraukė kaktą. - O ką daryti, jei nori ištirti 
urvą, bet nemoki dainuoti, groti Aeita arba skleisti tokio garso kaip Fali- 
tanas? Aš negaliu daryti nieko panašaus. 

— Na, juk tikrai gali padainuoti. 

— Ne, negali, - įsiterpė Jonokolas. - Ji taria Motinos giesmės žodžius 


ir monotoniškai niūniuoja. 

— Privalai gebėti garsu ištirti šventą vietą, - tarė dvidešimt šeštojo 
urvo zelandonis. - Tai svarbi buvimo zelandoniu dalis. Tai turi būti gry- 
nas koks nors garsas. Negali paprasčiausiai klykti ar spiegti, - jis atrodė 
rimtai susirūpinęs, o Aila nusiminė. 

— O kas, jei aš negaliu išgauti tinkamo garso? Tikro garso? - tarė Aila 
tą pat akimirką supratusi, jog vieną dieną tiktai nori tapti zelandone. Ta- 
čiau kas, jei negalės to padaryti tik dėl to, jog nemoka išdainuoti tinkamo 
garso? 

Jonokolas atrodė toks pat nelaimingas kaip Aila. Jam patiko svetimša- 
lė, kurią Jondalaras parsivedė iš kelionės, be to, jautėsi jai skolingas. Ji ne 
tik buvo toji, kuri atrado dailų naują urvą; ji pasistengė, kad jis būtų tarp 
pirmųjų, kurie tai pamatys, ir sutiko tapti Pirmosios mokine, o Jonokolas 
galėjo persikraustyti į devynioliktąjį urvą, kuris buvo arčiau naujai atras- 
to baltojo urvo. 

— Bet tu gali išgauti tikrą garsą, Aila, - tarė Jonokolas. - Tu moki 
švilpti. Girdėjau tave švilpaujant kaip paukštis, be to, gali pamėgdžioti 
daug kitų žvėrių šūksnių. Tu gali žvengti kaip arklys ir netgi riaumoti 
kaip liūtas. 

— Šitai aš norėčiau išgirsti, - tarė donijas. 

— Pirmyn, Aila. Parodyk jam, - paragino Jonokolas. 

Aila užsimerkė ir sutelkė mintis. Ji grįžo į tuos laikus, kai gyveno slė- 
nyje ir kartu su arkliu augino mažą liūtuką, tarsi jie abu būtų jos vaikai. 
Ji prisiminė pirmą kartą, kai liūtui pavyko iš visų plaučių suriaumoti. Ji 
nusprendė vis bandyti pakartoti tą garsą, ir po kelių dienų jam atsakė sa- 
viškai riaumodama. Aila riaumojo ne taip griausmingai kaip liūtas, tačiau 
žvėrelis pripažino tai padoriu, tinkamu riaumojimu. Kaip ir Mažylis, ji 
visada pirmiausia pratisai išskirtinai urgztelėdavo, tad taip ir pradėjo, u7, 
ur garsais, kurie vis garsėjo. Galiausiai ji išsižiojo ir iš visų plaučių suriau- 
mojo. Garsas pripildė mažą urvą. Paskui, po trumpos cylos, aidu sugrįžo 
tolimas, prislopintas riaumojimas, kuris visiems šiurpulingai leido pajus- 
ti, jog iš atokios vietos giliai urve ar dar toliau atsako kitas liūtas. 

- Jei nežinočiau, prisiekčiau, kad ten yra liūtas, - aidui nuslopus, šyp- 
sodamasis pasakė dvidešimt šeštojo zelandonio mokinys. - Ar tu tikrai 


moki ir žvengti kaip arklys? 

Vieni juokai. Žvengimo garsas - toks buvo tikrasis Ailos arklio Yhaha 
vardas, kuriuo ji pavadino mažą kumelaitę, nors pastaruoju metu Aila 
dažniau tardavo jį kaip žodį, o ne mėgdžiodavo žvengimą. Dabar Aila 
išleido garsą, kuriuo paprastai sveikindavo savo bičiulę ilgėliau jos nema- 
čiusi - linksmai, sveikinamai sužvingo. 

Šįkart garsiai nusijuokė dvidešimt šeštojo urvo zelandonis. 

- Įsivaizduoju, kad tu gali ir švilpauti kaip paukštis. 

Aila patenkinta plačiai nusišypsojo ir pašvilpavo keletą paukščių tre- 
lių, kurių buvo išmokusi, kai vienui viena gyveno slėnyje ir mokėsi kviesti 
sparnuočius lesti jai iš rankų. Paukščių trelės, čirenimai ir švilpesiai kartu 
su prislopintu keistu garsu ataidėjo iš urvo. 

— Na, jeigu ir turėjau kokių abejonių, kad šitas urvas šventas, tai dabar 
jos išsisklaidė. O tu neturėsi jokių bėdų urvą tirdama garsu, Aila, nors 
nemoki dainuoti ar groti fleita. Kaip ir Falitanas, turi savitą būdą, - pa- 
aiškino zelandonis. Tada jis davė ženklą savo mokiniui, kuris nusiėmė ku- 
prinę ir ištraukė keturis nedidelius dubenėlius su rankenomis, kurie buvo 
išskaptuoti iš kalkakmenio. 

Paskui mokinys išsiėmė daiktą, primenantį nedidelę baltą dešrelę. Tai 
buvo kažkokio gyvūno žarnos dalis, pripildyta taukų. Vyras nusuko vieną 
galą ir išspaudė truputį sukietėjusių taukų į kiekvienos lempelės įdubą, 
paskui į visas įsmeigė po džiovinto porėto grybo juostelę. Tada jis atsi- 
sėdo ir pasiruošė kurti nedidelį lauželį. Aila jį stebėjo ir vos nepasisiūlė 
užkurti laužą savo ugnies akmenimis. Tačiau pernai Pirmoji sugalvojo 
surengti ugnies akmenų pristatymo apeigas. Nors dauguma zelandonių 
dabar žinojo, kaip juos naudoti, Aila nebuvo tikra, kaip Pirmoji norės 
juos parodyti tiems, kurie dar nebuvo to matę. 

Naudodamas atsineštas medžiagas Falitanas netrukus įžiebė nedidelę 
ugnelę, o nuo jos dar viena džiovinto grybo juostele pernešė ugnį į kitus 
dubenėlius, ištirpdė truputį taukų, kad jie lengviau susigertų, ir uždegė iš 
grybų padarytas dagtis. 

Kai visose riebalų lempelėse liepsnojo ugnis, dvidešimt šeštojo urvo 
zelandonis pasakė: 

— Nagi, patyrinėkim šitą ankštą mažą urvą. Dabar turėsi įsivaizduoti, 
jog esi dar vienas gyvūnas, Aila, gyvatė. Kaip manai, ar sugebėsi ten įsi- 

Aila patvirtinamai linktelėjo, nors truputį abejojo. 

Vienoje rankoje laikydamas nedidelę dubenėlio formos lempą dvidešimt 
šeštojo urvo zelandonis pirmiausiai, atsiklaupęs ant kelių ir remdamasis viena 
ranka, į mažą angą įkišo galvą, galiausiai atsigulė ant pilvo. Stumdamas mažą 
riebalų lempelę priešais save, jis įsirangė į ankštą erdvę. Paskui jį lindo Aila, 
Jonokolas ir galiausiai Falitanas, visi laikydami po lempelę. Aila dabar supra- 
to, kodėl senis atkalbinėjo Pirmąją čia eiti. Nors Aila vis nustebdavo, ką toji 
storulė sugeba, jeigu tik užsimano, šitas urvas iš tikrųjų buvo jai per mažas. 

Žemos akmeninės, drėgna žeme padengtos sienos buvo daugiau mažiau 
statmenos pagrindui, tačiau lanku rietėsi ties skliautu. Pagrindą atstojo drė- 
gnas molingas purvas, kuris kibo prie drabužių, bet iš tikrųjų padėjo slysti 
anksčiausiose vietose. Ilgai netruko, kol šaltas lipnus purvas įsigėrė į drabu- 
žius. Dėl šalčio Aila aiškiai pajuto, kad jos krūtys pilnos pieno, ir mėgino 
nors kiek remtis alkūnėmis, kad nereikėtų visu svoriu spausti krūtų, tačiau 
laikant lempelę tai padaryti buvo sudėtinga. Paprastai ankštos erdvės Ailos 
netrikdė, tačiau įstrigus ypač siauroje vietoje ties posūkiu, ją pradėjo imti 
panika. 

— Nusiramink, Aila. Tau pavyks, - išgirdo sakant Jonokolą, paskui paju- 
to, kaip kažkas iš galo stumteli jos pėdas. Jo padedama ji pralindo. 

Urvas nebuvo vienodai ankštas. Įveikus siauriausią vietą, toliau anga tru- 
putį praplatėjo. Paskui jie netgi galėjo atsisėsti ir pakėlę lempas matyti vienas 
kitą. Jie nusprendė truputį pailsėti, ir tada Jonokolas nesusilaikė: iš maišelio 
prie juosmens diržo išsitraukė titnago gabalėlį kaip kaltas nusmailintu ant- 
galiu ir keliais greitais rėžiais ant sienos vienoje pusėje išraižė vieną arklio 
atvaizdą, o kitoje pusėje - kitą. 

Ailą visada stulbino jo įgūdžiai. Kai jis tebegyveno devintajame urve, ji 
dažnai stebėdavo, kaip jis paišo ant išorinės kalkakmenio uolos sienos, at- 
lūžusios akmens plokštės, žaliaminės odos skiaučių arba net ant išlyginto 
žemės lopinėlio. Jis piešdavo taip dažnai ir taip lengvai, kad, atrodė, išlaidau- 
ja, švaisto savo talentą. Bet lygiai taip, kaip ji turėjo praktikuotis, kad įgustų 
medžioti svaidykle ar Jondalaro iečių mėtykle, Jonokolui reikėjo daug dirbti, 
kad pasiektų savo įgudimo lygį. Tiesiog Ailai gebėjimas galvojant apie gyvą, 
kvėpuojantį žvėrį atgaminti į jį panašų ant kokio kieto paviršiaus atrodė toks 
ypatingas, kad negalėjo būti niekas kita, kaip tik didžiulė, nuostabi Motinos 


dovana. Aila ne vienintelė šitaip jautėsi. 

Kai jie truputį pailsėjo, dvidešimt šeštojo urvo zelandonis vedė giliau į 
urvą. Pasitaikė dar kelios ankštos vietos, kol pasiekė tokią, kur akmens luitai 
užtvėrė kelią. Čia buvo urvo pabaiga. Toliau eiti nebebuvo galima. 

— Pastebėjau, kad tave traukia piešti ant šio urvo sienų, - šypsodamasis 
Jonokolui tarė dvidešimt šeštojo urvo zelandonis. 

Jonokolas nebuvo tikras, ar pasakytų būtent taip, tačiau jis tikrai nupiešė 
arklius, todėl pritariamai linktelėjo. 

— Galvojau, kad Saulėtajame Reginyje turėtų įvykti apeigos šitos vietos 
atradimo proga. Dabar esu dar tikresnis, kad ji yra šventa, ir norėčiau tai pri- 
pažinti. Tai galės būti vieta jauniems žmonėms, panorusiems save išbandyti, 
netgi visai mažiems. 

— Manau, tu teisus, - tarė mokinys dailininkas. - Urvas sudėtingas, bet 
tiesus. Čia sunku pasimesti. 

— Ar dėtumeisi prie mūsų per apeigas, Jonokolai ? 

Aila spėjo, kad zelandonis nori, jog Jonokolas nupieštų daugiau piešinių 
šiame šventame urve, kuris taip arti jų namų, ir svarstė, ar piešiniai vietai 
suteiks daugiau statuso. 

— Manau, čia reikia pabaigos ženklo, parodyti, iki kur galima lįsti į urvą 
ir vis dar likti šiame pasaulyje, - nusišypsojo Jonokolas. - Regis, Ailos liūtas 
riaumojo iš kito pasaulio. Praneškit man, kada rengsite apeigas. 

Ir zelandonis, ir jo mokinys Falitanas patenkinti šypsojosi. 

- Ir tu esi laukiama, Aila, — pridūrė Dvidešimt Šeštasis. 

— Turiu išsiaiškinti, ką man paruošė Pirmoji, - atsakė Aila. 

- Žinoma. 

Jie apsisuko ir patraukė atgal; Aila tuo džiaugėsi. Jos drabužiai buvo 
įmirkę ir apskretę purvu, darėsi šalta. Regis, kelias atgal taip ilgai netruko. 
Aila buvo patenkinta, kad niekur neįstrigo. Pasiekusi įėjimo angą ji su palen- 
gvėjimu atsiduso. Riebalų lempelė išblėso vos pasimačius iš lauko srūvančiai 
šviesai. Gali būti, jog šis urvas tikrai šventas, tačiau jis ne itin jaukus, o ir kone 
visą kelią reikia šliaužti ant pilvo. 

— Gal norėtum apsilankyti Saulėtajame Reginyje, Aila? - pakvietė Fali- 
tanas. — Visai netoli. 

— Apgailestauju. Kokį kitą kartą mielai apsilankysiu, tačiau pažadėjau 
Prolevai, kad po pietų grįšiu. Ji prižiūri Jonailą, ir man tikrai reikia eiti į sto- 
vyklą, - pasiteisino Aila. Ji nepridūrė, kad gelia krūtinę. Krūtys buvo pilnos 


pieno, ir Aila jautėsi labai nesmagiai. 


Vilkas laukė grįžtančios Ailos vasaros susirinkimo stovyklos pakrašty- 
je. Kažkaip jis pajuto, kad ji pareina. 

— Kur Jonaila, Vilke? Surask ją. 

Žvėris metėsi į priekį, tada atsisuko, kad įsitikintų, jog Aila eina iš pa- 
skos. 

Jis nuvedė ją tiesiai pas Prolevą, kuri trečiojo urvo stovykloje žindė 
Jonailą. 

— Aila! Grįžai! Jei būčiau žinojusi, kad pareini, būčiau luktelėjusi. 
Mergytė jau soti, - pasakė moteris. 

Aila paėmė mažylę ir pabandė žindyti, tačiau vaikelis nebuvo alkanas, 
todėl Ailai dingojosi, kad krūtis ėmė gelti dar labiau. 

— Ar Setona pamaitinta? Aš irgi esu perpildyta. Kupina pieno. 

- Šiandien man padėjo Stelona, o ji visada turi daug pieno, nors jos 
vaikelis jau po truputį valgo ir įprastą maistą. Ji ne taip seniai pasisiūlė 
pamaitinti Setoną, kai aš kalbėjausi su Zelandone apie jungtuves. Kadan- 
gi Žinojau, jog netrukus maitinsiu Jonailą, sutikau. Nežinojau, kada tu 
grįši, Aila. 

— Ir aš nežinojau, - atsakė toji. - Paieškosiu, gal rasiu dar kokį alkaną 
vaikelį. Dėkoju, kad šiandien prižiūrėjai Jonailą. 

Eidama link didžiojo zelandonių namo Aila pamatė Lanogą, nešiną 
Lorala. Trimetis Ganamaras, antras pagal mažumą šeimoje, viena ran- 
ka laikėsi įsikibęs į jos tuniką, o kitos nykštį buvo ryžtingai susigrūdęs 
į burną. Aila vylėsi, kad Lorala norės valgyti, paprastai ji nuolat būdavo 
alkana. Kai apie tai užsiminė Lanogai, ji, dideliam Ailos palengvėjimui, 


prisipažino kaip tik ieškanti, kas pamaitintų sesutę. 

Jos įsitaisė ant rąstų su patiestais dembliais, sudėliotais aplink patam- 
sėjusią laužavietę už įėjimo į didįjį namą. Aila dėkinga paėmė maitinti 
vyresnę mergaitę vietoj savosios. Vilkas sėdėjo greta Jonailos, o Ganama- 
ras dribtelėjo greta keturkojo. Visi Laramaro židinio vaikai jaukiai jautėsi 
žvėries draugijoje, išskyrus patį Laramarą. Jis vis dar įsitempdavo ir atsi- 
traukdavo, jei greta pasirodydavo didelis vilkas. 

Prieš maitindama kūdikį Aila turėjo apsišluostyti krūtis. Drėgnas pur- 
vas buvo persismelkęs kiaurai tuniką. Kol Aila maitino Loralą, iš popie- 
tinių pratybų su iečių mėtyklėmis grįžo Jondalaras, Lanidaras ėjo su juo. 
Jis droviai nusišypsojo Ailai ir kiek šilčiau Lanogai. Aila greitai žvilgsniu 
įvertino berniuką. Dabar jis skaičiavo dvylika metų, artėjo prie tryliktų, 
ir per pastaruosius metus gana smarkiai pasistiebė. Moteris pastebėjo, 
kad dar labiau išaugo jaunuolio pasitikėjimas savimi. Jis buvo aukštesnis 
ir nešėsi ypatingą iečių mėtyklės dėklą, savotišką įtaisą, pritaikytą, kiek 
Aila pastebėjo, prie jo deformuotos dešinės rankos. Prie dėklo buvo pri- 
taisyta ir strėlinė su keliomis specialiomis ietimis, naudojamomis iečių 
mėtyklėje. Šios ietys buvo trumpesnės ir lengvesnės nei įprastos, skirtos 
sviesti ranka, panašesnės į strėles su aštriais titnago antgaliais. Gerai išsi- 
vysčiusi Lanidaro kairė ranka atrodė kone tokia pat stipri kaip suaugusio 
vyro, ir Aila įtarė, kad jis daug mokosi naudotis ginklu. 

Taip pat Lanidaras dėvėjo vyrystės diržą: siaurą įvairiaspalvę juostelę 
su raudonais kuteliais. Diržas buvo išaustas iš įvairių natūralių bei da- 
žytų augalinių pluoštų ir gyvūnų plaukų: mamuto kaulo spalvos linų, 
kreminių paprastųjų stepukų, rausvai pilkų dilgėlių; baltos, purios, ilgos 
žieminės muflonų, pilkos kalnų ožkų, tamsiai raudonos mamutų vilnos 
bei arklių juodų uodegos ašutų. Kartais pluoštai būdavo dažomi, kad 
pasikeistų arba išryškėtų natūralios jų spalvos. Diržas ne tik liudijo, kad 
vaikinukas pasiekė fizinę brandą ir yra pasiruošęs Doni moteriai bei vy- 
rystės apeigoms; raštai rodė jo ryšius. Aila jau gebėjo perskaityti simbo- 
lius, kurie tvirtino, jog jis yra iš devynioliktojo Zelandonijos urvo, nors iš 
išskirtinių raštų dar negalėjo suprasti svarbiausių vardų ir ryšių. 

Aila, pirmą kartą pamačiusi vyrystės diržą, pamanė, kad jis gražus. 
Tada ji niekaip negalėjo žinoti jo reikšmės, todėl Marona, moteris, kuri 


tikėjosi susijungti su Jondalaru, mėgino ją pažeminti apgaule įkalbėjusi 

užsijuosti tą diržą ir apsivilkti berniukiškus apatinius. Aila vis dar manė, 
kad juosmens juosta yra graži, nors ir primindavo tą nemalonų nutiki- 
mą. Vis dėlto ji išsaugojo tos moters dovanotą minkštos elnenos drabužį. 
Aila gimė ne Zelandonijoje, todėl jai nebuvo kultūriškai suprantama tų 
drabužių tikroji paskirtis ir neatrodė, jog moteriai juos dėvėti nepridera. 
Drabužiai buvo švelnios zomšos, tarsi aksominiai, tad Aila nusprendė, 
jog kartkartėmis juos apsivilks, tik šiek tiek pakeitė kelnes ir tuniką, kad 
geriau tiktų jos moteriškai figūrai. 

Devintojo urvo žmonės keistai ją delbė, kai šiltu oru eidama medžioti 
ji pirmą kartą apsivilko tuos jaunų vyrų apatinius kaip kasdienius lauko 
drabužius. Vėliau visi priprato. Prabėgus kuriam laikui Aila pastebėjo, 
kad kitos jaunos moterys taip pat pradėjo nešioti panašius drabužius. Ta- 
čiau juos dėvėdama Atila trikdė ir pykdė Maroną, nes priminė, jog devin- 
tasis urvas neįvertino jos pokšto. Atvirkščiai, žmonės jautėsi taip, tarsi ji 
būtų užtraukusi jiems nešlovę šitaip piktavališkai pasielgusi su svetimša- 
le, kuriai buvo skirta tapti viena iš jų. Pirmą kartą viešai apsivilkusi paau- 
gliškus apatinius, Aila tikrai nenorėjo sunervinti Maronos, tačiau moters 
reakciją pastebėjo. 

Kai Aila su Lanoga vėl apsikeitė kūdikiais, prisiartino keletas besijuo- 
kiančių jaunuolių, dauguma kurių dėvėjo vyrystės diržus, o keletas jų ne- 
šėsi iečių mėtykles. Jondalaras traukė žmones, kad ir kur ėjo, tačiau ypač 
jį gerbė ir mėgo burtis aplink jį jauni vyrai. Ailai buvo malonu matyti, 
kad jie draugiškai pasveikino Lanidarą. Kadangi jis išsiugdė tokių gilių 
naujojo ginklo naudojimo įgūdžių, jo deformuota ranka daugiau nebe- 
buvo priežastimi kitiems jaunuoliams jo vengti. Ji taip pat su malonumu 
pastebėjo, kad tarp jų buvo Bologanas, nors jis neturėjo nei vyrystės dir- 
žo, nei savo iečių mėtyklės. Aila žinojo, kad Jondalaras buvo padirbinęs 
kelias iečių mėtykles mokytis. 

Taip pat Aila matė, kad į iečių mėtyklės naudojimo pratybas, kurias 
pradėjo rengti Jondalaras, vaikščiojo ir vyrai, ir moterys. Vis dėlto, nors 
skirtingų lyčių jaunuoliai kuo puikiausiai matė vieni kitus, jauniems vy- 
rams labiau patiko bendrauti su savo bendraamžiais, keliaujančiais per 
tuos pačius brandos etapus ir laukiančiais tų pačių apeigų, o jaunos mo- 


terys buvo linkusios vengti „berniukų su diržais“. Dauguma jaunų vyrų 

žvilgčiojo į Lanogą, tačiau apsimetinėjo, kad nekreipia į ją dėmesio, išsky- 
rus Bologaną. Jis atvirai pasižiūrėjo į seserį, ir ji žvilgsniu jam atsakė. Nors 
jie nei nusišypsojo, nei linktelėjo pasisveikindami, tai buvo pripažinimas. 

Nepaisant purvu apskretusių drabužių, visi berniukai šypsojosi Ailai, 
dauguma droviai, tačiau keletas elgėsi įžūliau su dailia vyresne moterimi, 
kurią namo parsivedė ir su kuria susijungė Jondalaras. Doni moterys vi- 
sada būdavo vyresnės ir žinojo, kaip elgtis su pasipūtusiais berniūkščiais, 
mėginančiais vaizduoti vyrus, kad juos suvaldytų per daug neatimdamos 
drąsos. Akiplėšišką šypseną tų, kurių ji nebuvo anksčiau sutikusi, pakeitė 
švystelėjusi baimė, kai Ailai davus ženklą atsistojo Vilkas. 

— Arjau kalbėjaisi su Proleva apie šį vakarą? - paklausė Jondalaras Ai- 
los, kai jie patraukė link devintojo urvo stovyklos. Jis nusišypsojo mažylei 
ir ją pakuteno, o mainais sulaukė džiugaus patenkinto kikenimo. 

— Ne. Aš ką tik grįžau iš naujo švento urvo, kurį Pirmoji norėjo, kad 
apžiūrėčiau, o tada nuėjau ieškoti Jonailos. Pasiteirausiu, kai persireng- 
siu, - tarė Aila, kai jie susilietė skruostais. Pora jaunų vyrų, pirmiausia 
tie, kurie nervinosi dėl vilko, nustebę sužiuro Ailai prabilus - kalbėsena 
atskleidė jos tolimą kilmę. 

— Tavo drabužiai tikrai apskretę purvu, - tarė Jondalaras ir ją palietęs 
nusišluostė rankas į kelnes. 

- "To urvo žemė labai šlapia, molina, o beveik visą laiką teko šliaužti 
kaip gyvatėms. Tas purvas šaltas ir labai sunkus. Štai kodėl noriu persi- 
rengti. 

— Grįšiu su tavim, - tarė Jondalaras. Jis visą dieną nematė Ailos. Vyras 


paėmė nešti Jonailą, kad ji kuo mažiau išsipurvintų nuo motinos drabužių. 


Kai Aila vėl susirado Prolevą, sužinojo, kad devintasis urvas kartu su 
trečiuoju trečiojo urvo stovykloje rengia šiame vasaros susirinkime vie- 
šinčių urvų vadų ir jų padėjėjų susirinkimą. O vakarienės susirinks visos 
vadų šeimos. Proleva organizavo ruošą, vadinasi, teko rasti žmonių vai- 


kams prižiūrėti, kad jų motinos galėtų padėti paruošti maistą. 

Aila davė ženklą Vilkui eiti kartu. Ji pastebėjo, kad viena ar dvi mote- 
rys neramiai dirstelėjo į plėšrūną, bet apsidžiaugė pamačiusi keletą žmo- 
nių, kurie atpažino ir pasveikino vilką žinodami, kaip jis padės prižiūrint 
vaikus. Lanoga liko saugoti mažylių. Aila grįžo pasiteirauti Prolevos, ko- 
kias užduotis toji jai buvo numačiusi. 

Bėgant vakarui Aila užsuko pamaitinti Jonailos, tačiau tiek daug visko 
reikėjo padaryti ruošiantis didelei puotai, kad ji vargiai turėjo galimybę 
palaikyti mažylę, kol visi pavalgė, o paskui buvo pakviesta į zelandonių 
namelį. Aila pasiėmė Jonailą ir davė ženklą Vilkui eiti kartu. 

Jau buvo vėlu ir lauke tamsu, kai ji ėjo link didelio vasarinio namelio 
taku, išklotu plokščiais akmenimis. Aila nešėsi deglą, nors ne vieno laužo 
šviesa pakankamai gerai apšvietė kelią. Deglą Aila paliko lauke - įsmeigė į 
krūvą akmenų, specialiai sukrautų karštiems deglams palikti. Viduje dides- 
nio ugnies žiedo pakraštyje švelniai švytėjo nedidelis lauželis ir keletas mir- 
guliuojančių lempelių, išbarstytų šen bei ten, tačiau šviesos buvo nepakan- 
kamai. Nedaug ką galėjai matyti už spinduliuojančių židinio liepsnų. Ailai 
dingojosi, kad kitoje pastogės pusėje kažkas tyliai knarkia, tačiau matė tik 
Jonokolą ir Pirmąją. Jie buvo šviesos rate, gurkšnojo garuojančią arbatą. 

Nepertraukdama pokalbio Pirmoji linktelėjo Ailai ir mostu parodė 
jai atsisėsti. Apsidžiaugusi galimybe pagaliau patogiai tyloje pailsėti, ji 
dėkinga prisėdo ant gerai prikimštos pagalvėlės, vienos iš kelių, išdėliotų 
aplink ugniavietę, ir klausydamasi pradėjo žindyti vaikelį. Vilkas tupėjo 
greta. Dažniausiai zelandonių namelyje jis buvo laukiamas. Beveik visą 
dieną Ailos nematęs žvėris dabar nenorėjo palikti nei jos, nei Jonailos. 

— Kokį susidarei įspūdį apie urvą? - storulė nukreipė klausimą jau- 
nam vyrui. 

- Jis labai mažas, sunkiai praeinamas kai kuriose vietose, tačiau gana 
ilgas. Įdomus urvas, - atsakė Jonokolas. | 

— Ar tiki, kad jis šventas? - paklausė ji. 

— Taip, tikiu. 

Pirmoji linktelėjo. Ji neabejojo dvidešimt šeštojo urvo zelandoniu, ta- 
čiau puiku išgirsti dar vieną tai patvirtinančią nuomonę. 

— Aila atrado savo balsą, - pridūrė Jonokolas šypsodamasis Ailai, kuri 
klausėsi pokalbio ir žindydama kūdikį nesąmoningai, neritmingai sūpa- 


Vosi. 

— Tikrai? — pasiteiravo vyresnioji moteris. 

- Taip, - šypsodamasis atsakė Jonokolas. - Dvidešimt Šeštasis papra- 
šė ją išbandyti urvą ir nustebo, kai Aila pasakė, kad nemoka nei dainuoti, 
nei groti fleita, nei kaip kitaip jo ištirti. Dvidešimt Šeštojo mokinys Fa- 
litanas dainuoja stipriu itin aukštu balsu, o tai labai neįprasta. Tada aš 
staiga prisiminiau Ailos paukščių giesmes ir pasakiau, kad ji moka čiul- 
bėti kaip paukštis, žvengti kaip arklys, netgi riaumoti kaip liūtas. Ji taip 
ir padarė. Išbandė visus garsus. Dvidešimt Šeštasis apstulbo, ypač išgirdęs 
Ailą riaumojant. Ji savo garsais dar kartą išbandė urvą. Riaumojimas grį- 
žo blankesnis, tačiau aiškus, daugiau nei girdimas, atrodė, kad sklinda iš 
labai toli. Iš kitur. 

— Ką tu manai, Aila? - pasiteiravo Pirmoji, pildama arbatą į puodelį 
ir tiesdama jį Jonokolui, kad jis paduotų Ailai. Ji pastebėjo, kad kūdikis 
liovėsi Žįsti ir užmigo Ailos glėby. 

— Į urvą sunku patekti, jis ilgas, bet nesudėtingas. Jis gali bauginti, 
ypač tose vietose, kur itin susiaurėja ir kur labai ankšta prasibrauti, tačiau 
niekas jame nepaklys, - atsakė Aila. 

— Iš to, kaip jūs man apibūdinote naująjį urvą, suprantu, kad jis gali 
itin tikti naujiems mokiniams, kurie nori save išbandyti, išsiaiškinti, ar 
zelandonių gyvenimas jiems tinka. Jei išsigąstų ankštos tamsios vietos, 
kurioje iš tikrųjų nepavojinga, abejoju, ar susidorotų su kai kuriais išban- 
dymais, kurie tikrai gali būti grėsmingi, - pasakė Zelandonė. 

Ailai pasidarė smalsu, kokie gi tie išbandymai gali būti. Savo gyveni- 
me ji jau buvo patekusi į pakankamai pavojingas situacijas; nebuvo tikra, 
ar vėl nori su kuo panašaus susidurti. Tikriausiai derėtų palūkėti, ir pama- 


tys, ko jos bus paprašyta. 


Saulė vis dar buvo žemai danguje rytų pusėje, tačiau žaižaruojanti 
raudona juosta, pakraščiuose blausiai purpurinė, skelbė ateinančią die- 
ną. Rausva sruogelė, kylančios saulės atspindys, išryškino siaurą, miglotą 


žemų debesų kraštą vakarų horizonte. Kad ir kaip buvo anksti, kone visi 


L 30 


IŠPIEŠTŲ URVŲ KRAŠTAS 


jau būriavosi pagrindinėje stovykloje. Keletą dienų vis lijo, tačiau auštanti 
diena atrodė daugiau žadanti. Stovykloje lyjant galima ištverti, bet tuo 
nepasidžiaugsi. 

— Vos pracis pirmieji ritualai ir jungtuvių apeigos, Zelandonė nori 
iškeliauti, — tarė Aila, žiūrėdama į Jondalarą. - Manąją pašauktosios ke- 
lionę ji ketina pradėti nuo keleto arčiausiai esančių šventų vietų. Mums 
reikėtų ant valkčių sumeistrauti žadėtąją sėdynę. 

Jiedu aplankę arklius ėjo link susirinkimo stovyklavietės pusryčiauti. 
Vilkas iš pradžių pėdino kartu, tačiau kažko paviliotas metėsi į krūmus. 

Jondalaro kaktoje susimetė raukšlės. 

— Tokia kelionė būtų įdomi, tačiau žmonės kalba apie didžiąją me- 
džioklę po apeigų. Gal pavyktų rasti kokią vasarinę bandą, kad galėtume 
pradėti džiovinti mėsą kitai žiemai. Joharanas vis kalba apie tai, kokie 
naudingi arkliai suvarant žvėris į aptvarus. Manau, jis tikisi mūsų pagal- 
bos. Kaip apsispręsime, ką pasirinkti ? 

— Jei Zelandonė neketina keliauti pernelyg toli, gal spėsime ir viena, ir 
kita, — atsiliepė Aila. Ji norėjo su Pirmąja aplankyti šventas vietas, tačiau 
labai mėgo medžioti. 

— Gali būti, - nesiginčijo Jondalaras. - Gal derėtų šnektelti ir su Jo- 
haranu, ir su Zelandone, lai jie sprendžia. Bet kuriuo atveju, padaryti 
Zelandonei sėdynę ant valkčių tikrai galime. Kai statėme vasaros namelį 
Lanogai, Bologanui ir kitiems tos šeimos nariams, pastebėjau keletą me- 
džių, kurie galėtų tikti. 

— Kaip manai, kada bus tinkamas laikas dirbti? 

— Gal šią popietę? Pasiklausinėsiu, gal rasiu keletą žmonių į pagal- 
bą, — tarė Jondalaras. 

— Sveiki, Aila, Jondalarai, - tarė pažįstamas jaunas balsas. Tai buvo 
jaunesnioji Lanogos sesuo devynmetė Trelara. 

Atsisukę abu pamatė visus šešis vaikus, lendančius iš vasarinės pasto- 
gės. Bologanas užrišo įėjimo angos uždangalą, paskui visus prisivijo. Nei 
Tremedos, nei Laramaro su vaikais nebuvo. Aila žinojo, kad suaugusieji 
kartais pasinaudoja nameliu, tačiau jie nei anksčiau išėjo, nei, labiau ti- 
kėtina, vakar vakare negrįžo. Aila pagalvojo, jog vaikai tikriausiai eina į 


susirinkimo stovyklą tikėdamiesi gauti pavalgyti. Paprastai žmonės pasi- 

gamindavo per daug maisto ir kas nors mielai atiduodavo jiems likučius. 
Gal vaikai ir ne visada gaudavo rinktinių kąsnelių, tačiau retai likdavo 
alkani. 

— Sveiki, vaikai, - atsakė Aila. 

Visi jai nusišypsojo, išskyrus Bologaną, kuris stengėsi atrodyti rimtas. 
Vos susipažinusi su šia šeima Aila sužinojo, kad Bologanas, vyriausiasis 
sūnus, kuo dažniau būna toliau nuo namų, verčiau bendrauja su kitais 
berniukais, ypač didesniais triukšmadariais. Tačiau jai dingojosi, kad pas- 
taruoju metu jis tapo atsakingesnis, labiau rūpinasi jaunesniais vaikais, 
ypač savo broliu Lavoganu, kuriam buvo septyneri. Be to, Aila kelis kar- 
tus matė Bologaną su Lanidaru, o tai, jos manymu, geras ženklas. Bologa- 
nas gana droviai priėjo prie Jondalaro. 

— Labas, Jondalarai, - pasisveikino jis nudelbęs galvą, tik paskui pa- 
kėlė akis į vyrą. 

— Labas, Bologanai, - atsiliepė Jondalaras spėliodamas, kodėl jaunuo- 
lis priėjo. 

— Galiu tavęs šio to paklausti? — tarė Bologanas. 

- Žinoma. 

Berniukas įkišo ranką į kišenę atstojančią tunikos klostę ir ištraukė 
ryškiaspalvį vyrystės diržą. 

— Vakar Zelandonė kalbėjosi su manimi, o paskui davė man šitą. Ji 
parodė, kaip užsirišti, tačiau man atrodo, kad niekaip negaliu susijuosti 
teisingai, — tarė jis. 

„Ką gi, jam jau trylika“, - galvojo Aila, stengdamasi nesišypsoti. Vai- 
kis tiesiai neprašė Jondalaro pagalbos, tačiau ilgšis suprato, ko jis nori. 
Paprastai berniuko židinio vyras paduoda vyrystės diržą, kurį būna nuau- 
dusi motina. Bologanas prašė Jondalaro pabūti jam tuo vyru. 

Jondalaras parodė Bologanui, kaip užsirišti diržą, paskui Bologanas 
šūktelėjo brolį ir patraukė link pagrindinės stovyklos. Kiti kiek lėčiau 
nudūlino iš paskos. Aila stebėjo juos nueinančius, trylikamerį Bologaną 
kartu su septynmečiu Lavoganu, vienuolikametę Lanogą su Lorala, ku- 
riai tebuvo pusantrų metukų, ir devynmetę Trelarą, kuri laikė už rankutės 
trimetį Ganamarą. Aila prisiminė girdėjusi, kad tas, kuriam turėtų būti 


penkeri, mirė kūdikystėje. Nors Aila su Jondalaru ir dar keletas devintojo 

urvo šeimų jiems padėjo, vaikai iš esmės augo vieni. Nei motina, nei jos 
židinio vyras beveik nekreipė į juos dėmesio, mažai kuo juos šelpė. Aila 
buvo įsitikinusi, kad šeimą drauge išlaikė Lanoga, nors dabar džiaugėsi 
matydama, kad vis daugiau padeda Trelara ir Bologanas. 

Aila juto, kad nešiojimo skraistėje pabudusi kruta Jonaila. Moteris 
truktelėjo skraistę iš nugaros į priešakį ir išėmė vaikelį. Jonaila buvo nuo- 
gutėlė, be sugeriamojo vystyklo. Aila palaikė ją priekyje, kol mergaitė 
nusišlapino ant žolės. Jondalaras nusišypsojo. Nė viena kita moteris taip 
nedarė, o kai pasiteiravo, Aila papasakojo, kad dažnai šitaip vaikų porei- 
kiais pasirūpindavo genties moterys. Nors visą laiką Aila taip nedarė, ji 
tikrai sutaupydavo laiko, nes tekdavo mažiau valyti nešvarumų ir rinkti 
medžiagos, įgeriančios šlapimą. Ir Jonaila prie to priprato, tad jau palauk- 
davo, kol mama ją iškels iš skraistės, kad nusilengvintų. 

— Kaip manai, Lanidaras vis dar domisi Lanoga? - pasiteiravo Jonda- 
laras, akivaizdu, irgi galvojantis apie Tremedos vaikus. 

— Be abejonės; kai pirmą kartą šiemet ją pamatė, jis labai šiltai nusi- 
šypsojo, — atsakė Aila. - Kaip jam sekasi su iečių mėtykle? Man atrodo, 
lyg jis mokytųsi kairiąja ranka. 

— Jam puikiai sekasi! - atsakė Jondalaras. - Iš tikrųjų, nuostabu jį ste- 
bėti. Jis truputį naudoja dešinę, dažniausiai įstatydamas ietį į mėtyklę, 
tačiau labai stipriai ir itin taikliai sviedžia kaire. Jis tapo tikru medžiotoju 
ir pelnė urvo pagarbą, įgijo daugiau statuso. Dabar visas vasaros susirin- 
kimas visai kitaip į jį žvelgia. Netgi jo židinio vyras, tas, kuris berniukui 
gimus paliko jo motiną, ėmė rodyti susidomėjimą. Jo mama ir senelė ne- 
bereikalauja, kad Lanidaras eitų su jomis uogauti ar maisto rinkti, nebe- 
bijo, kad jis nepajėgs pakovoti už save. Tai jos pasiuvo tą įtaisą, kurį jis 
nešioja kaip dėklą, tačiau jis joms paaiškino, ko norėtų. Žinok, jos tau 
dėkingos už tai, kad jį mokei. 

— "Tu irgi jį mokei, - atsakė Aila; paskui, kiek parylėjusi, pridūrė: - Gal 
jis ir tapo puikiu medžiotoju, tačiau vis tiek abejoju, ar dauguma moterų 
norėtų, kad jis susijungtų su jų dukromis. Jos bijotų, kad piktavalė dvasia, 
kuri iškraipė Lanidaro ranką, vis dar gali tvyroti netoliese ir perduoti jų 
dukrų vaikams tą pačią bėdą. Kai praėjusiais metais jis pasakė, kad užau- 

gęs norėtų susijungti su Lanoga ir padėti jai auginti broliukus ir sesutes, 
Proleva pasakė mananti, jog tai būtų puiki sąjunga. Kadangi Laramaras 
su Tremeda turi žemiausią statusą, jokia motina nepanorėtų, kad jos sū- 
nus susijungtų su Lanoga. Nemanau, kad kas prieštarautų dėl Lanidaro 
sąjungos su ta mergaite, ypač jei jis geras medžiotojas. 

— Ne. Tik bijau, kad Tremeda su Laramaru rastų būdą juo pasinaudo- 
ti, - pastebėjo Jondalaras. - Pastebėjau, kad Lanoga dar nėra pasiruošusi 
pirmiesiems ritualams. 

— Taip, bet neilgai beliko. Jau pradeda matytis moterystės požymiai. 
Gal dar prieš pasibaigiant vasarai, per paskutines pirmojo ritualo apei- 
gas? Ar jie prašė tavęs talkinti per pirmuosius ritualus šią vasarą? — pasi- 
teiravo ji, mėgindama nerodyti nerimo. 

— Taip, bet pasakiau, kad dar nesu pasiruošęs prisiimti šios atsakomy- 
bės, — atsakė vyras šypsodamasis. - Kodėl klausi? Manai, vertėjo? 

— Tik jeigu tu nori. Yra keletas jaunų moterų, kuriuos tuo labai ap- 
sidžiaugtų. Gal net ir Lanoga, - atsiliepė Aila ir nusisuko į Jonailą, kad 
Jondalaras nematytų jos veido. 

— Tik ne Lanoga! - šūktelėjo jis. - Tai būtų tas pats, lyg dalytis pir- 
muoju ritualu su savo židinio vaiku! 

Aila atsigręžė ir nusišypsojo. 

— Tu tikriausiai jiems artimesnis nei tas vyras, kuriam derėtų tokiam 
būti, - atsakė ji. - Tu labiau aprūpini tą šeimą nei Laramaras. 

Jie prisiartino prie pagrindinės stovyklos ir žmonės pradėjo šūkčioti 
sveikindamiesi. 

— Kaip manai, ar ilgai užtruks pagaminti valkčius su sėdyne? - pasi- 
teiravo Atila. 

- Jei rasiu talkininkų ir netrukus, gal kiek vėliau šįryt, pradėsim, ti- 
kriausiai iki pietų baigsim, - atsakė jis. - Kodėl klausi? 

— Tada galėčiau pasiteirauti, ar Zelandonė turėtų laiko šią popietę 
juos išbandyti. Ji sakė, jog norėtų pamėginti viena, prieš sėdant į valkčius 
kitiems žmonėms matant. 

— Gali eiti ir paklausti. Aš pasiteirausiu Joharano ir kitų, ar galėtų 
padėti. Esu tikras, susidorosim, - nusišypsojo Jondalaras. - Bus įdomu 


pažiūrėti, kaip reaguos žmonės, pamatę ją arklių traukiamą. 

Jondalaras kirto tiesų, tvirtą jauną medelį, kuris buvo gerokai stores- 
nis nei tie, kuriuos paprastai parinkdavo valkčiams. Akmeninės jo kirvio 
galvutės kiek storesnė apačia buvo nusmailinta, o kirtimo gale suformuo- 
ta siaura, plonėjanti, aštri, apačioje suapvalinta geležtė. Kiaurai medinės 
rankenos viename gale buvo pragręžta skylė, į kurią buvo įstatytas smai- 
lėjantis kirvio galvutės galas. Jis buvo įtvirtintas taip, kad po kiekvieno 
kirčio galvutė dar tvirčiau įsitvirtindavo į rankenos skylę. Abi dalys buvo 
tvirtai sujungtos drėgnos žaliaminės odos juostomis, kurios džiūdamos 
traukėsi ir dar stiprino sujungimą. 

Akmeninis kirvis nebuvo pakankamai stiprus kirsti skersai medžio 
kamieno. Šitaip naudojamas titnagas būtų sutrupėjęs ir subyrėjęs. Kad 
darbuodamasis tokiu įrankiu nuverstum medį, kirsti dera kampu, tarsi 
drožiant medį, kol jis nuvirs. Kelmai dažnai atrodydavo lyg bebrų nu- 
graužti. Netgi šitaip kertant nuo kirvio ašmenų vis atskildavo akmens 
skeveldrėlės, todėl jį nuolat tekdavo galąsti. Galandama būdavo atidžiai 
valdomu kūjo akmeniu arba kauliniu mušikliu, į kurį kertant akmeniniu 
kūju būdavo pašalinamos siauros akmens atplaišėlės, kad kirtimo kraštas 
vėl taptų plonutėlis. Kaip patyręs titnago apdirbėjas, Jondalaras dažnai 
būdavo kviečiamas medžių kirsti: jis mokėjo tinkamai valdyti kirvį ir ge- 
rai jį paaštrinti. 

Jondalaras buvo ką tik nukirtęs kitą panašaus dydžio medį, kai pa- 
sirodė būrelis vyrų: Joharanas kartu su Solabanu ir Rušemaru, trečiojo 
urvo vadas Manvelaras bei jo poros sūnus Morisanas; antrojo urvo vadas 
Kimeranas ir bendraamžis jo sūnėnas Jondekamas, mainų meistras Vilo- 
maras bei jo mokinys Tivonanas su draugu Palidaru ir dvidešimt šeštojo 
urvo, kurio teritorijoje buvo surengtas šiųmetis vasaros susirinkimas, va- 
das Stevadalis. „Dirbinti vienų valkčių atėjo vienuolika žmonių. Dvylika, 
skaičiuojant Jondalarą. Jei įskaičiuosiu save, bus trylika“, - mąstė Aila. 
Pirmuosius valkčius ji buvo pasidariusi sau. 

„Jiems smalsu, - pagalvojo moteris, - todėl atėjo“ Dauguma naujai at- 


ėjusiųjų jau buvo matę įtaisą, kurį Aila vadino valkčiais ir su savo arkliais 

naudojo gėrybėms gabenti. Pirmiausia reikėjo dviejų baslių, paruoštų iš 
viso medžio nukirtus viršūnę ir apkapojus visas šakeles. Priklausomai nuo 
medžio rūšies, kartais žievė būdavo nuskutama, ypač jei lengvai lupdavo- 
si. Siaurieji galai būdavo surišami kartu ir pritvirtinami prie arklio ties 
ketera su pakinktais iš tvirtų virvių ar odos juostelių. Basliai priekyje gulė 
kampu ir kur kas labiau skėtėsi gale. Tik patys galai, nors storesni prie 
pagrindo, vilkosi žeme, todėl trintis buvo palyginti nedidelė, ir arkliams 
gana lengva buvo patraukti netgi didelį krovinį. Tarp abiejų baslių buvo 
pritvirtinami skersiniai iš medžio, odos ar virvių, bet ko, kas galėtų pri- 
laikyti krovinį. 

Tiems, kurie atėjo padėti, Jondalaras paaiškino, kad nori padirbinti 
valkčius su ypatingais tam tikru būdu pritvirtintais skersiniais. Netrukus 
buvo nukirsta daugiau medžių, pateikti ir išbandyti keli pasiūlymai, kol 
pavyko padaryti tai, kas atrodė daugiau mažiau tinkama. Nusprendusi, 
kad jos neprireiks, kol vyrai dirbo, Aila nutarė susirasti Zelandonę. 

Pasiėmusi Jonailą ji lėtai patraukė link pagrindinės stovyklos galvo- 
dama apie valkčių pagerinimą, būtent tą, kurį sugalvojo ilgoje kelionėje 
į Jondalaro namus. Priėję didelę upę, kurią jiems teko kirsti, jie pasidarė 
dubens formos valtį, panašią į tą, kokias keltis per upes naudoja mamuto- 
jai: medžio rėmas, sulenktas dubenėlio forma, iš išorės padengiamas sun- 
kia gerai riebalais įtrinta tauro oda. Valtį buvo nesunku pasidaryti, tačiau 
gana sudėtinga valdyti vandenyje. Jondalaras papasakojo Ailai apie lai- 
vus, kuriuos stato šaramudojai, — išskaptuotus iš rąsto, išplatintus garais, 
smailėjančius į abu galus. Juos buvo kur kas sunkiau pagaminti, tačiau ge- 
rokai lengviau priversti plaukti ten, kur nori, paaiškino tada Jondalaras. 

Pirmą kartą kirsdami upę jie panaudojo dubens formos valtį daiktams 
sudėti ir patys į ją sulipo, tada nedideliais irklais ėmė kreipti ją skersai 
upės vagos, o arkliai plaukė iš paskos. Keliautojai krovė savo daiktus į 
pintines ir krepšius ant arklių nugarų, paskui nusprendė pasigaminti 
valkčius, kad Yhaha galėtų patraukti ir valtelę. Vėliau jie suprato, kad gali 
pritvirtinti valtelę tarp valkčių baslių ir leisti arkliams plaukti skersai upę 
traukiant krovinį, o Aila su Jondalaru kėlėsi raiti ant jų nugarų arba plau- 
kė šalia. Dubens formos valtis buvo lengva ir plūduriavo vandenyje, tad 


jų daiktai likdavo sausi. Galiausiai, pasiekę kitą upės pusę, jie nusprendė 

palikti daiktus valtyje. Nors su valkčiais ir laiveliu kirsti upes buvo len- 
gviau ir paprastai nekildavo bėdų keliaujant atviromis lygumomis, kai 
reikėdavo pereiti per mišką ar aukštumas, kur tenka staigiai pasisukti, ilgi 
basliai ir valtis tapdavo kliuviniu. Kelis kartus jie jos vos nepaliko, tačiau 
vis susilaikydavo, kol gerokai priartėjo prie namų ir atsirado kur kas rim- 
tesnė priežastis jos atsisakyti. 

Aila jau anksčiau buvo pasakojusi Zelandonei, ką jie sumanė, todėl 
Pirmoji buvo pasiruošusi, kai Aila atėjo jos kviesti. Joms grįžus į devinto- 
jo urvo stovyklą, vyrai buvo persikėlę arčiau arkliams padaryto aptvaro ir 
jų nematė. Pirmoji su miegančiu kūdikiu įlindo į Jondalaro šeimos nau- 
dojamą miego namelį, o Aila nuėjo pažiūrėti, ar dar dirbinama valkčių 
sėdynė. Jondalaras neklydo. Visiems padedant, ilgai netruko ją sumeis- 
trauti. Tarp dviejų tvirtų baslių buvo pritaisyta suolelį primenanti sėdynė 
su atlošu ir laipteliu. Jondalaras išvedė Yhaha iš aptvaro ir jau rišo įtaisą 
kumelei su pakinktais skersai jos krūtinės ir aukštai ant pečių. 

— Kam tau jie reikalingi? - pasiteiravo Morisanas. Jis buvo dar pakan- 
kamai jaunas, kad drįstų tiesiai klausti. 

Nebuvo mandagu suaugusiesiems būti tokiems tiesmukiems, tačiau 
būtent apie tai galvojo visi kiti. Tiesiai klausti gal ir nepriderėjo suaugu- 
siam zelandoniečiui, tačiau tai nebuvo blogai, tiesiog naivu ir neišmintin- 
ga. Patyrę žmonės mokėjo būti subtilesni ir numanyti reiškinių priežastis. 
Tačiau Aila buvo pratusi prie atvirumo. Tarp mamutojų buvo įprasta ir 
visiškai priimtina būti atviriems ir tiesmukiems. O gentis galėjo skaityti 
kūno kalbą taip pat gerai kaip ženklų ir, nors dėl to jie negalėjo meluoti, 
tikrai suprato potekstes ir galėjo būti ypatingai diskretiški. 

— Esu numačiusi, kaip juos panaudosiu, tačiau vis dar nesu tikra, ar 
pavyks. Norėčiau pirmiausia išbandyti ir, jei nepavyks, tokiems tvirtiems 
ir puikiai pagamintiems valkčiams naudoti tikrai rasiu kitą būdą, - pa- 
aiškino Atila. 

Nors ji iš tikrųjų į klausimą neatsakė, vyrams to pakako. Jie padarė 
prielaidą, kad ji tiesiog nenori garsiai skelbti apie bandymą, kuris gali ne- 
pavykti. Niekam nepatiko garsinti savo nesėkmių. Aila iš tikrųjų nė kiek 
neabejojo, kad valkčiai tiks, ji paprasčiausiai nežinojo, ar Pirmoji panorės 


jais naudotis. 

Jondalaras pradėjo lėtai eiti link stovyklos žinodamas, kad, jeigu jis 
pajudės, pajudės ir visi kiti. Aila nuėjo į arklių aptvarą numaldyti arklių 
daug jaudulio, kai šitiek žmonių aplinkui. Ji linktelėjo vyrams, šitaip 
duodama ženklą, kad mato juos išeinančius. Aila patapšnojo ir paglostė 
Širmę galvodama, kokia ji graži kumelaitė, tada pakalbino Lenktyninin- 
ką ir pakasė jo mėgstamiausias, labiausiai niežtinčias vietas. Arkliai la- 
bai draugiški gyvūnai, jie mėgsta būti tarp savųjų ir kitų, kuriems jaučia 
prieraišumą. Eržilas buvo tokio amžiaus, kad, jei gyventų su laukiniais 
arkliais, paliktų savo kumelę ir išbėgtų su patinų banda, bet gal dėl to, jog 
Širmė ir Yhaha buvo vienintelės „arkliškos“ jo palydovės, Lenktyninin- 
kas vis labiau linko prie Širmės ir norėjo saugoti savo jaunesniąją sesutę. 

Aila išėjo iš aptvaro ir priėjo prie Yhaha, kuri kantriai stovėjo įkinky- 
ta į valkčius. Moteris apkabino jos sprandą, kumelė padėjo galvą jai ant 
peties — šitaip jos buvo pratusios patirti viena kitos artumą. Jondalaras 
dėdavo kumelei apynasrį, nes taip jam buvo lengviau ją kreipti. Aila pa- 
galvojo, kad gal tikrai būtų geriau jį naudoti Pirmajai išbandant naująją 
gabenimo priemonę. Paėmusi prie apynasrio pritvirtintą virvelę, Aila pa- 
traukė link nakvynės namelio. Vyrai jau žingsniavo į pagrindinę stovyklą, 
o Jondalaras namelio viduje kalbėjosi su Zelandone laikydamas Jonailą, 
kuri atrodė visai patenkinta. 

— Ar galėtume išbandyti valkčius? - paklausė Jondalaras. 

— Ar visi išėjo? — pasiteiravo storulė. 

— Taip, vyrai išėjo, o stovykloje daugiau nieko nėra, - atsakė Aila. 

— Tada, manau, tinkamesnio laiko nebus, - pripažino Pirmoji. 

Jie išėjo iš namelio ir apsidairė, kad įsitikintų, jog tikrai nieko nėra, 
paskui priėjo prie Yhaha. 

Staiga Aila, tarusi „Palaukit minutę“, grįžo į vasaros būstą. Išėjo ran- 
koje laikydama pagalvėlę ir padėjo ją ant sėdynės, kuri buvo padaryta iš 
kelių nedidelių rąstelių, tvirtai surištų stipria virve. Lygiai tokiu pačiu 
būdu padaryta sėdynei statmena siaura atkaltė prilaikė pagalvėlę. Jonda- 
laras padavė Ailai kūdikį, tada atsisuko padėti Zelandonei. 

Tuo metu, kai donija žengė ant žemiausio skersinio rąsto, atstojan- 
čio laiptelį, tamprūs ilgi basliai truputį pasidavė ir dėl pasikeitusio svorio 


Yhaha žengtelėjo žingsnį pirmyn. Pirmoji greitai nulipo ant žemės. 

— Arklys sujudėjo! - pasakė ji. 

— Aš tvirtai ją palaikysiu. 

Aila apėjo kumelei iš priešakio, kad ją nuramintų. Viena ranka ji lai- 
kė pavadį, o kita - kūdikį. Kumelė pauostinėjo mažylės pilvuką, mergaitė 
pradėjo kikenti, Aila nusišypsojo. Yhaha su Jonaila viena kitą pažinojo ir 
kuo puikiausiai jautėsi viena kitos draugijoje. Mažoji dažnai jojo ant arklio 
mamos glėbyje arba susukta į nešimo skraistę ant moters nugaros. Ji ir su 
Jondalaru jojo ant Lenktynininko, netgi buvo švelniai pasodinta ant Širmės 
nugaros, saugiai tėčio prilaikoma, kad mažosios viena prie kitos priprastų. 

— Pamėginkit dar kartą, - šūktelėjo Aila. 

Jondalaras ištiesė ranką drąsinamai šypsodamasis storulei. Zelandonė 
nebuvo pratusi, kad kas ją drąsintų ar mygtų ką daryti. Paprastai pačiai 
tekdavo ši pareiga, todėl ji rūsčiai nudelbė Jondalarą, kad įsitikintų, ar 
jis nesijaučia pernelyg globėjiškas. Tiesą sakant, jos širdis daužėsi, nors 
ji nenorėjo pripažinti bijanti. Zelandonė iki šiol nesuprato, kodėl sutiko 
keliauti traukiama arklių. 

Ir vėl žali medžių kamienai, panaudoti kaip valkčių basliai, truputį 
įlinko nuo Pirmosios svorio. Aila nuramino kumelę, o Jondalaras pasiūlė 
petį atsiremti. Pirmoji pasiekė sėdynę, apsisuko, atsisėdo ant pagalvėlių ir 
su palengvėjimu atsiduso. 

— Pasiruošusi? - šūktelėjo Aila. 

— Pasiruošusi? - tyliai pasiteiravo donijos Jondalaras. 

— Spėju, labiau pasiruošusi niekada nebūsiu. 

— Pirmyn, - jau garsėliau šūktelėjo Jondalaras. 

— Lėtai, Yhaha, - tarė Aila ir pamažu pajudėjo pirmyn laikydama pa- 
vadėlį. 

Kumelė pradėjo žingsniuoti iš paskos tempdama tvirtus valkčius su 
Pirmąja tarp tų, kurie tarnauja Didžiajai Motinai Žemei. Pajutusi, jog 
juda, moteris stvėrėsi priekinio sėdynės krašto, tačiau Yhaha pasistūmė- 
jus į priekį jau neatrodė taip baisu, nors sėdynės ji nepaleido. Aila atsigrę- 
žė pažiūrėti, kaip sekasi, ir pastebėjo tupintį ir juos stebintį Vilką. „Kur 
tu buvai? Kur buvai visą dieną prašapęs?“ - pagalvojo ji. 

Pasivažinėjimas nebuvo sklandus: ant kelio pasitaikė grumstų ir duo- 
bučių, o vienoje vietoje valkčių iena pateko į tekančio vandens išgraužtą 


griovelį ir keleivė pasviro. Jie keliavo link arklių aptvaro. 

„Keista judėti nesinaudojant savo kojomis“, - galvojo Zelandonė. Ži- 
noma, vaikai, kuriuos neša tėvai, prie to pripratę, tačiau ji jau seniai nebe 
mažytė, kad ją kas nešiotų, be to, kelionė valkčiuose kiek kitokia. Svar- 
biausia, ji žvelgė atgal, buvo atsigręžusi į kitą pusę nei keliavo. 

Dar nepriėjusi arklių aptvaro Aila pradėjo sukti plačiu lankstu atgal 
prie devintojo urvo stovyklos. Ji pamatė taką, kuris vedė kita kryptimi, 
nei jie paprastai eidavo į pagrindinę stovyklą. Jau buvo anksčiau jį paste- 
bėjusi ir svarstė, kur jis veda, bet taip ir neatsirado galimybės pasižvalgy- 
ti. Regis, dabar pasitaikė gera proga. Aila patraukė link to tako, paskui 
atsigręžė ir sugavo Jondalaro žvilgsnį. Vos regimu mostu ji parodė link 
nežinomo tako, o vyras nepastebimai linktelėjo vildamasis, kad keleivė 
nieko nepastebės ir nepaprieštaraus. Ailai einant toliau, zelandonė arba 
tikrai nepastebėjo pasikeitusios krypties, arba tam neprieštaravo. Vilkas 
risnojo greta Jondalaro tarsi dengdamas užnugarį, tačiau Ailai pakeitus 
kryptį liuoktelėjo į priekį. 

Aila užmetė pavadžio virvę Yhaha ant sprando; kumelei bus lengviau 
vadovautis moters signalais nei virve, pririšta prie apynasrio. Paskui ji 
įsodino Jonailą į nešiojimo skraistę sau ant nugaros, kad mažoji galėtų 
dairytis, bet nebūtų nuolatinė našta ant rankų. Kelias vedė prie vanden- 
takio, devintajame urve žinomo kaip Vakarų upė. Kurį laiką jie ėjo pa- 
krante. Jau pradėjusi svarstyti, ar derėtų sukti atgal, Aila priekyje pamatė 
keletą pažįstamų žmonių. Sustabdžiusi arklį ji paėjėjo link Jondalaro su 
Zelandone. 

— Regis, pasiekėme Saulėtąjį Reginį, Zelandone, - tarė ji. - Ar nori 
keliauti pirmyn ir juos aplankyti? Jeigu taip, ar nori likti valkčiuose? 

— Kad jau esame čia, kuo puikiausiai galime apsilankyti. Gali nepasi- 
taikyti kitos progos. Bet norėčiau nulipti. Neblogai sėdėti ant judančios 
sėdynės, tačiau kartais pakrato, - moteris atsistojo, ir dėl pusiausvyros 
atsirėmusi į Jondalarą, nulipo. 

— Kaip manai, ar valkčiai bus tau patogūs, kai keliausite aplankyti 
šventųjų vietų, kurias norėjai parodyti Ailai?- pasiteiravo Jondalaras. 

— Manau, jie pravers, bent jau kelionės dalį. 


Aila nusišypsojo. 

— Jondalarai, Aila, Zelandone! - šūktelėjo pažįstamas balsas. Sukda- 
masi Aila dar pastebėjo šypseną Jondalaro veide. Link jų kartu su dvide- 
šimt šeštojo urvo vadu Stevadaliu ėjo Vilomaras. 

— Kaip malonu, kad nusprendėte atvykti, - tarė Stevadalis. - Nežino- 
jau, kad Pirmoji ras laiko apsilankyti Saulėtajame Reginyje. 

— Vasaros susirinkimuose zelandoniai visada užsiėmę, tačiau aš sten- 
giuosi bent kartą apsilankyti šeimininkų urve, Stevadali. Mes tikrai verti- 
name jūsų pastangas, - atsiliepė ji. 

— "Tai garbė, - tarė dvidešimt šeštojo urvo vadas. 

— Ir malonumas, - tarė moteris, kuri priėjo ir atsistojo šalia Stevadalio. 

Aila neabejojo, kad toji moteris - Stevadalio pora, nors dar nebuvo su 
ja supažindinta ir neprisiminė ją mačiusi. Dėl to įsižiūrėjo atidžiau. Mo- 
teris atrodė jaunesnė už Stevadalį, tačiau buvo dar kažkas. Tunika karojo 
ant jos lieso kūno, ji atrodė blyški ir silpna. Ailai pasidarė smalsu, ar toji 
moteris serga, ar kenčia dėl kokios skausmingos netekties. 

— Džiaugiuosi, kad jūs čia. Danela vylėsi susitikti Pirmąją ir susipažin- 
ti su Jondalaro pora. Ji dar nepajėgia nueiti į pagrindinę stovyklą. 

— Neužsiminei, kad tavo pora serga, būčiau anksčiau apsilankiusi, Ste- 
vadali, - papriekaištavo Pirmoji. 

— Mūsų zelandonis ja pasirūpino, - atsakė Stevadalis. - Nenorėjau 
tavęs trukdyti. Žinau, kokia tu užsiėmusi vasaros susirinkimuose. 

— Ne tokia užsiėmusi, kad neaplankyčiau tavo poros. 

— Gal vėliau, kai visi kiti tave pamatys, - Pirmajai pasakė Danela ir 
atsisuko į aukštą šviesiaplaukį. - Labai norėčiau susipažinti su tavo pora, 
Jondalarai. Tiek daug apie ją girdėjau. 

— Tad susipažinkit, - tarė Jondalaras, modamas Ailai. Ji priėjo prie 
moters ištiesusi abi rankas delnais į viršų, įprastu atvirumą rodančiu ges- 
tu, atskleisdama, jog neturi, ko slėpti. Jondalaras pradėjo: 

— Danela iš dvidešimt šeštojo Zelandonijos urvo, vado Stevadalio 
pora, noriu tau pristatyti Ailą iš devintojo Zelandonijos urvo... - jis, kaip 
įprasta, viską išvardijo ir baigė: - Saugoma urvinio lokio dvasios. 

— Pamiršai: „Arklių ir keturkojo medžiotojo, kurį ji vadina Vilku, bi- 
čiulė“, - kikendamas pridūrė Vilomaras. Jis prisijungė prie jų kartu su 


kitais vyrais, kurie padėjo daryti naujus valkčius. 

Aila dirstelėjo į Zelandonę, kuri žiūrėjo į ją. Jų akys susitiko, ir, nors 
nebuvo ištarta nė žodžio, ji juto, jog Pirmoji galvoja tą patį. 

— Mano vardai ir ryšiai nė iš tolo ne tokie įdomūs, tačiau Doni, Di- 
džiosios Motinos Žemės, vardu, sveikinu tave atvykusią, Aila iš devintojo 
Zelandonijos urvo, - tarė Danela. 

— Ir aš sveikinu tave, Danela iš dvidešimt šeštojo Zelandonijos urvo, — 
atsiliepė Atila, ir moterys susikibo rankomis. 

— Tavo balsas skamba taip pat įdomiai kaip ir vardai bei ryšiai, - tarė 
Danela. - Iš karto pagalvoji apie tolimus kraštus. Tikriausiai daug įdo- 
maus gali papasakoti. Norėčiau šį tą išgirsti, Aila. 

Aila nesusilaikė nenusišypsojusi. Ji kuo puikiausiai žinojo, kad jos 
tartis skiriasi nuo kitų zelandoniečių. Dauguma žmonių stengdavosi nu- 
slėpti, kad pastebi neįprastą jos akcentą, tačiau Danela buvo tokia žavi ir 
tiesmuka, kad Ailą akimirksniu prie jos patraukė. Ailai ji priminė mamu- 
tojus. 

Aila vėl pradėjo svarstyti, koki liga ar neganda lėmė fizinį Danelos 
trapumą, kuris taip ryškiai kontrastavo su jos šiltumu ir patrauklumu. 
Dirstelėjusi į Zelandonę Aila suprato, kad Pirmoji taip pat netveria tai 
sužinoti ir tikrai išsiaiškins dar jiems neišėjus iš stovyklos. Jonaila pradėjo 
rangytis, ir Aila pagalvojo, kad mažylė tikriausiai nori matyti, kas vyksta 
ir su kuo kalbasi motina. Ji apsuko nešiojimo skraistę ir įtaisė mažylę ant 
šlaunies. 

— Tikriausiai tai tavo Doni palaimintas vaikelis, Jonaila, - spėjo Da- 
nela. 

— Taip. 

— Gražus vardas. Iš tavo ir Jondalaro vardų? 

Aila linktelėjo. 

— Tokia pat graži kaip ir jos vardas, - tarė Danela. 

Nors tai nebuvo akivaizdu, Aila mokėjo skaityti smulkiausius kūno 
kalbos niuansus. Ji pastebėjo skausmą akimirkai švystelint veide ir kak- 
tos raukšlėse. Staiga jai paaiškėjo Danelos silpnumo ir liūdesio priežastis. 
„Tikriausiai ji gana vėlai persileido arba pagimdė negyvą vaikelį, - pagal- 
vojo Aila. - Gal ir nėštumas buvo sunkus, labai skausmingas gimdymas, 


o dabar netgi nėra, ką parodyti. Ji bando atsigauti fiziškai ir gedi netekusi 

vaikelio“ Aila dirstelėjo į Pirmąją, kuri nepastebimai stebėjo jaunąją vado 
porą. Jai dingtelėjo, jog Zelandonė spėjo tą patį. 

Aila pajuto, kaip pro jos kojas prasispraudė Vilkas, ir pažvelgė žemyn. 
Žvėris žiūrėjo į ją ir tylutėliai inkštė, tad Aila suprato, jog jis kažko nori. Vil- 
kas dirstelėjo į Danelą, paskui vėl į Ailą ir suinkštė. Ar jis kažką nujaučia? 

Vilkai visada jautrūs kitų silpnumui. Kai jie medžioja visa gauja, puola 
silpną grobį. Tačiau Vilkas užmezgė ypač artimus ryšius su silpnu pusiau 
genties vaiku, kurį buvo įvaikinusi mamutojų vado pora Nezė. Tuomet 
Vilkas buvo visai mažytis ir stengėsi pritapti mamutojų gaujoje. Gaujos 
vilkai dievina savo mažylius, o šio vilko gauja buvo žmonės. Aila žinojo, 
kad Vilką traukia žmonių vaikai, kūdikiai ir tie, kuriuos vilkiškos juslės 
rodė esant silpnus, ne tam, kad juos medžiotų, o kurdami ryšius, kuriais 
laukiniai vilkai susisaisto su savo mažyliais. 

Aila pastebėjo, kad Danela truputį nuogąstauja. 

— Manau, Vilkas nori su tavimi susipažinti, Danela. Ar kada lietei 
gyvą vilką? - pasiteiravo ji. 

— Ne, žinoma, ne. Netgi nebuvau priėjusi taip arti. Kodėl manai, kad 
jis nori su manimi susipažinti? 

— Kartais prie tam tikrų žmonių jį traukia. Jis myli vaikus - Jonaila 
vis ant jo ropščiasi, jis nepaiso, jeigu ji pešioja jam kailį, baksnoja akis ar 
ausis. Kai tik atkeliavome į devintąjį urvą, jis šitaip elgėsi pamatęs Jon- 
dalaro motiną. Jis tiesiog norėjo susipažinti su Martona, - Ailai staiga 
pasidarė smalsu, ar Vilkas pirma jos pajuto, jog moters, kuri kadaise buvo 
didžiausio Zelandonijos urvo vadė, silpna širdis. - Ar norėtum su juo 
susipažinti ? 

— O ką reikia daryti? - paklausė Danela. 

Saulėtojo Reginio gyventojai ir svečiai spoksojo sustoję aplinkui. Tie, 
kurie pažinojo Vilką ir jo elgseną, šypsojosi, kiti buvo susidomėję, tačiau 
Danelos pora Stevadalis atrodė susirūpinęs. 

— Kažko abejoju, — tarė jis. 

— Vilkas Danelos nesužeis, - pažadėjo Jondalaras. 

Padavusi Jonailą Jondalarui, Aila nuvedė Vilką prie Danelos, paskui, 


paėmusi moterį už rankos, atliko visą supažindinimo su Vilku ceremo- 
niją. 

— Vilkas atpažįsta žmogų iš kvapo, o šitaip pristatytas žino, jog tas 
žmogus yra draugas. 

Vilkas pauostė Danelos pirštus, paskui lyžtelėjo. Moteris nusišypsojo. 

- Jo liežuvis toks glotnus, švelnus. 

— Ir kailis tam tikrose vietose, - pridūrė Aila. 

- Jis toks šiltas! - kalbėjo Danela. - Nesu lietusi kailio ant šilto kūno. 
O štai čia justi kažkas tvinkčiojant. 

— Taip, šitaip juntamas gyvas žvėris. - Aila atsisuko į dvidešimt šešto- 
jo Zelandonijos urvo vadą. - Ar norėtum su juo susipažinti, Stevadali? 

— Tikrai galėtum, - paragino Danela. 

Aila supažindino savo augintinį su vadu, tačiau Vilkas, regis, nekan- 
travo grįžti prie Danelos ir ėjo greta jos, visiems keliaujant į Saulėtąjį Re- 
ginį. Žmonės surado vietas atsisėsti - rąstus, akmenis su paklotais, vienas 
kitas įsitaisė ant žemės. Svečiai iš prie juosmens juostų pririštų kapšelių 
išsitraukė puodelius. Keletas žmonių, kurie nebuvo išėję į pagrindinę sto- 
vyklą, patiekė jiems arbatos, tarp jų buvo Danelos ir Stevadalio motinos, 
pasilikusios padėti vado porai. Danelai atsisėdus Vilkas įsitaisė greta, ta- 
čiau dirstelėjo į Ailą, tarsi prašydamas leidimo. Moteris linktelėjo, tad 
žvėris atsigulė pasidėjęs galvą ant priekinių letenų. Danela jį vis paglosty- 
davo. Zelandonė sėdėjo greta Ailos. Išgėrusi arbatos, Aila pradėjo žindyti 
Jonailą. Keletas žmonių priėjo šnektelti su Pirmąja ir jos mokine. Galiau- 
siai likusios vienos, jos pradėjo kalbėti apie Danelą. 

— Regis, Vilkas mėgina ją guosti, - tarė Zelandonė. 

— Manau, jai to reikia, - atsiliepė Aila. - Ji vis dar tokia nusilpusi. 
Tikriausiai ji vėlai persileido arba pagimdė negyvą mažylį, o nėštumas 
buvo sunkus. 

Pirmoji susidomėjusi ją nužvelgė. 

— Kodėl taip sakai? 

— Todėl, kad ji tokia liesa ir glebi, buvau tikra, kad ji sirgo arba kurį 
laiką turėjo bėdų, paskui pamačiau liūdesį, kai ji pažvelgė į Jonailą. Todėl 
ir pagalvojau, kad ji ištvėrė ilgą, sunkų nėštumą, o paskui prarado kūdi- 
kį, - atsakė Atila. 

- Labai nuovokus vertinimas. Manau, tu teisi. Galvojau labai pana- 


šiai. Gal turėtume pasiteirauti jos motinos? Norėčiau ją apžiūrėti, kad įsi- 

tikinčiau, jog ji tinkamai sveiksta, - atsiliepė donija. — Yra keletas vaistų, 
kurie galėtų jai padėti. - Pirmoji atsisuko į Ailą. - Ką siūlytum? 

— Nuo nuovargio padeda liucernos, taip pat ir nuo veriamo skausmo šla- 
pinantis, - tarė Aila, paskui nutilo, kad pagalvotų. - Nežinau pavadinimo, 
bet yra toks augalas su raudonomis uogomis, kuris ypač tinka moterims. 
Driekiasi palei žemę kaip nedidelis vijoklis, o lapeliai kiaurus metus žali. Jį 
galima vartoti nuo skausmų, kurie kamuoja mėnulio laiku, gali susilpninti 
gausų kraujavimą, paspartinti ir palengvinti gimdymą. 

- Žinau, apie ką kalbi. Auga taip tankiai, kad kartais ant žemės susi- 
formuoja kilimas. Tas uogas mėgsta paukščiai. Dažnai jas taip ir vadina — 
paukščių uogomis, - atsakė Pirmoji. - Liucernų arbata gali padėti atgauti 
jėgas, taip pat kekinių aralijų žievių ir šaknų nuoviras... - pastebėjusi sutriku- 
sią Ailos veido išraišką, moteris nutilo. - Tai aukštas krūmas dideliais lapais 
ir purpurinėmis uogomis. Žiedeliai maži, žalsvai balti. Kada nors parodysiu. 
Padeda, jei maišelis, kuriame moters viduje gyvena kūdikis, nusileidžia, pa- 
sislenka iš vietos. Štai kodėl norėčiau ją apžiūrėti, kad žinočiau, ko jai duoti. 
Dvidešimt šeštojo urvo zelandonis apskritai geras gydytojas, tačiau jis gali 
neišmanyti moterų ligų. Prieš išeidama turėčiau su juo pasikalbėti. 

Paviešėję, kiek laikoma mandagu, vyrai, kurie padėjo meistrauti valkčius, 
o paskui ėjo aplankyti dvidešimt šeštojo urvo namų pastogės, baigė gerti ar- 
batą ir atsistojo. Pirmoji sustabdė Joharaną. Jondalaras buvo su juo. 

— Gal nueitumėte į zelandonių stovyklą ir pažiūrėtumėte, ar galite ras- 
ti dvidešimt šeštojo urvo zelandonį? - tyliai paprašė Pirmoji. - Stevadalio 
pora nesijaučia gerai, noriu išsiaiškinti, ar kuo galiu padėti. Jis geras gydyto- 
jas ir gal padarė viską, ką galėjo, tačiau man reikia su juo pasikalbėti. Manau, 
tai moteriškos bėdos, o mes esame moterys... - kita ji nutylėjo. - Paprašyk jo 
ateiti. Mes luktelsim. 

— Ar man palaukti su jumis? — pasiteiravo moterų Jondalaras. 

— Argi neketinai eiti į pratybų lauką? - priminė Joharanas. 

- Taip, bet neprivalau. 

— Eik, Jondalarai. Mes vėliau ateisim, - pasiūlė Aila, susiliesdama su juo 
skruostais. 

Abi moterys prisijungė prie Danelos, abiejų motinų ir dar kelių žmonių. 


Pamatęs, kad Pirmoji ir jos mokinė neišeina, Stevadalis irgi pasiliko. Ze- 

landonė kuo puikiausiai nusimanė, kaip išsiaiškinti, kas nutinka žmonėms, 
tad netrukus sužinojo, kad Danela laukėsi, o vaikelis, kaip jos įtarė, gimė 
negyvas, tačiau ji juto, jog abi vyresniosios moterys dar kažką nutyli, ypač 
greta Danelos ir Stevadalio. Nutiko šis tas daugiau, nei jos norėjo atskleisti. 
Donija laukė Dvidešimt Šeštojo. Tuo metu moterys šnekučiavosi. Jonaila 
keliavo iš glėbio į glėbį. Nors iš pradžių Danela tarsi nenorėjo jos imti, vis 
dėlto paėmusi truputį palaikė. Atrodo, Vilkas džiaugėsi galėdamas gulėti 
šalia abiejų jį dominusių moterų. 

Iškinkiusi Yhaha, Aila paleido ją ganytis, o kai grįžo, Danela uždavė ke- 
lis drovius klausimus apie arklį ir kaip Aila jį gavo. Pirmoji padrąsino Ailą 
pasakoti. Aila jau buvo tapusi gana gera pasakotoja, sugebančia patraukti 
klausytojus, ypač kai pridėdavo garsinius efektus, tokius kaip arklio žvengi- 
mas arba liūto riaumojimas. Kaip tik jai bebaigiant pasakoti pasirodė dvide- 
šimt šeštojo urvo zelandonis. 

— Regis, girdžiu pažįstamą liūto maurojimą, - tarė jis, pasveikindamas 
jas plačia šypsena. 

— Aila pasakojo mums, kaip priglaudė Yhaha, - paaiškino Danela. — 
Kaip ir spėjau, ji gali papasakoti stulbinamų istorijų. O dabar, vieną išklau- 
siusi, noriu išgirsti ir daugiau. 

Pirmoji jau nekantravo keliauti, nors ir nenorėjo to parodyti. Buvo vi- 
siškai tinkama, kad toji, kuri buvo pirma tarp tų, kurie tarnauja Didžiajai 
Motinai Žemei, aplankytų šeimininkų urvo vadą ir jo porą, tačiau Zelan- 
donė turėjo dar daug ką nuveikti. Dieną po rytojaus turėjo vykti pirmojo 
malonumo ritualas, o paskui - pirmosios šio sezono jungtuvės. Nors besi- 
baigiant vasarai vyks antros jungtuvių apeigos tiems, kurie norės įtvirtinti 
savo sprendimą prieš grįždami į žiemos pastoges, pirmoji ceremonija visada 
būdavo didžiausia ir gausiausiai lankoma. Dar reikėjo dėl daug ko susitarti. 

Kol žmonės bruzdėjo, kad paruoštų daugiau arbatos, nes išgėrė viską iki 
paskutinio gurkšnelio, Pirmoji ir jos mokinė sugebėjo pasivedėti Dvidešimt 
Šeštąjį nuošaliau ir akis į akį su juo pasikalbėti. 

— Supratome, kad Danela pagimdė negyvą vaikelį, - tarė Pirmoji, - ta- 
čiau neabejoju, jog nutiko šis tas daugiau. Norėčiau ją apžiūrėti, kad išsiaiš- 
kinčiau, ar kuo galiu padėti. 


Vyras pratisai atsiduso ir suraukė kaktą. 


— Taip, žinoma, jūs neklystat. Ne tik vaikelis gimė negyvas, - atsiliepė | 
Dvidešimt Šeštasis. - Gimė du mažyliai, arba būtų gimę, tačiau jie ne tik 
gimė kartu, jie buvo susijungę. 

Aila prisiminė, jog šitaip buvo nutikę vienai genties moteriai: du susi- 
jungę kūdikiai atrodė baisiai. Jai didžiai pagailo Danelos. 

— Vienas buvo normalaus dydžio, o kitas gerokai mažesnis ir nevisiš- 
kai išsivystęs, ir dalis antrojo organų buvo prisitvirtinę prie pirmojo, - 
pasakojo Dvidešimt Šeštasis. - Džiaugiausi, kad juose nebuvo gyvybės, 
nes būčiau turėjęs jiems ją atimti. Danelai tai būtų buvę per sunku. Ir 
Stevadaliui. Danela smarkiai kraujavo, stebiuosi, kaip išgyveno. Mes, jos 
motina, Stevadalio motina ir aš, nusprendėme nė vienam iš jų to nepa- 
sakoti. Baiminomės, kad po tokios žinios bet kuris vėlesnis nėštumas 
baugintų labiau nei tiesiog pagimdžius negyvą vaikelį. Jei nori, gali ją 
apžiūrėti, tačiau tai nutiko jau seniai, žiemai besibaigiant. Ji gerai sveiks- 
ta; tereikia atgauti jėgas ir išgyventi sielvartą. Jūsų viešnagė galėjo padėti. 
Mačiau, kaip ji laikė Ailos kūdikį, ir galvoju, jog tai į gera. Regis, ji su- 
sidraugavo su tavimi, Aila, ir su tavo vilku. Gal dabar labiau norės eiti į 


vasaros susirinkimą. 


— Jondalarai! - nustebo Aila, su Pirmąja grįžusi į devintojo urvo sto- 


vyklą. - Ką čia veiki? Maniau, ketinai eiti į vasaros susirinkimo stovyklą. 

— Ten ir trauksiu, - atsiliepė vyras. - Tik nusprendžiau, kol čia esu, 
dirstelsiu, kaip laikosi Lenktynininkas su Širme. Pastaruoju metu ne ka- 
žin kiek laiko praleidžiu su Lenktynininku, o jie abu, regis, mėgaujasi 
draugija. Kodėl tu čia? 

— Norėjau leisti Yhaha pamaitinti Širmę, kol pati žindysiu Jonailą. 
Ketinau Yhaha čia palikti, bet paskui pagalvojom, kad tinkamas metas 
Zelandonei atkeliauti į stovyklą valkčiuose. 

Jondalaras nusišypsojo. 

— Tada palauksiu, - tarė jis. - Tiesą sakant, kodėl man su jumis nepa- 
jojėjus su Lenktynininku? 

- Turėsim pasiimti ir Širmę, — Aila pradėjo niauktis, paskui nudžiu- 
go. - Galėsim panaudoti tą mažą apynasrį, kurį jai padarei; tegu pratinasi 
jį nešioti. Jai nepakenks pabūti tarp nepažįstamų žmonių. 

— Bus neblogas pasirodymas, - tarstelėjo Zelandonė. - Tačiau man 
patinka. Geriau būsiu didelio pasirodymo dalis nei vienintelė, į kurią 
spoksos. 

— Turėtume pasiimti ir Vilką. Dauguma žmonių jau matė gyvūnus, 
bet ne visus kartu. Vis dar yra keletas, kurie negali patikėti, kad Yhaha 
leidžia vilką prie savo jauniklės. Jei jie pamatys, kad jis nekelia pavojaus 
Širmei, tai padės jiems suvokti, kad nepavojingas ir jiems, - pridūrė Aila. 

— Nebent kas nors panorėtų sužeisti tave, - įsiterpė Jondalaras, - arba 


Jonailą. 

Jaradalas su Robenanu lėkte įlėkė į septintojo urvo vado vasaros namelį. 

— Vymai! Tona! Ateikit pažiūrėt! - sušuko Jaradalas. 

— Taip, ateikit pažiūrėt, — pritarė Robenanas. Abu berniukai kaip tik 
žaidė lauke. 

- Jie atsivedė visus arklius ir vilką, netgi Zelandonę gabena! Ateikit pa- 
žiūrėt! — nenustygo Jaradalas. 

— Nurimkit, berniukai, - sudraudė Martona svarstydama, ką Jaradalas 
turi omeny. Neatrodė įmanoma, kad Zelandonė įsitaisytų arkliui ant nu- 


garos. 

— Ateikit pažiūrėt! Ateikit pažiūrėt! — šūkavo vaikai, o Jaradalas 
pastvėręs senelę kėlė nuo pagalvėlių, ant kurių ji sėdėjo. Paskui atsisuko į 
Vilomarą. - Ateik pažiūrėt, Vilomarai. 

Martona su Vilomaru lankė Sergenorą su Jeivena, kad aptartų savo 
vaidmenis artėjančiose apeigose, kuriose dalyvaus visi vadai ir šiek tiek — 
buvę vadai. Kad nesipainiotų motinai po kojomis, kartu jie pasiėmė Jara- 
dalą. Proleva, kaip visada, buvo užsiėmusi puotos ruošimu. Besilaukianti 
Solabano pora Ramara ir jos sūnus, Jaradalo bendraamžis bičiulis, atėjo 
kartu, kad berniukai galėtų pažaisti. 

— Einam, einam, - atsiliepė Vilomaras, padėdamas porai atsistoti. 

Sergenoras patraukė į šoną užuolaidą, dengusią išėjimą, ir visi išėjo 
į lauką. Išvydo stulbinamą reginį: link zelandonių namelio, raitas ant 
Lenktynininko, Širme vedinas jojo Jondalaras, o Aila jojo ant kumelės 
kartu su Jonaila, kuri buvo įsitaisiusi nešiojimo skraistėje priešais motiną. 
Yhaha traukė valkčius, ant kurių atbula sėdėjo Pirmoji. Greta jų risno- 
jo Vilkas. Daugumai vis dar buvo netikėta matyti žmones sėdinčius ar- 
kliams ant nugarų, ką ir kalbėti apie abejingai šalia minantį vilką. Tačiau 
niekas negalėjo nustebinti labiau nei Pirmoji tarp tų, kurie tarnauja Di- 
džiajai Motinai Žemei, įsitaisiusi ant sėdynės ir traukiama arklio. 

Vilkstinė praėjo visai greta septintojo urvo stovyklos. Nors Martona 
su Vilomaru ir kiti devintojo urvo žmonės buvo jau įpratę prie gyvūnų, 
jie, kaip ir visi kiti, vėpsote vėpsojo į eiseną. Pirmoji sugavo Martonos 
žvilgsnį ir, nors oriai ir prideramai šypsojosi, Martona įžvelgė nutrūkt- 
galviško džiaugsmo kibirkštėlę moters akyse. Tai buvo ne paprasta eisena, 
tai buvo pasirodymas. Priėjęs didžiojo namo angą, Jondalaras sustojo ir 
leido Ailai su Yhaha praeiti į priekį, tada nulipo nuo Lenktynininko ir 
ištiesė ranką Pirmajai. Nepaisant stoto, nuo valkčių sėdynės toji nužengė 
grakščiai ir, puikiai suprasdama, jog visi ją stebi, oriai nuėjo į namelį. 

— Tai štai kam pagaminti Jondalaras prašė mūsų pagalbos, - tarstelėjo 
Vilomaras. - Jis sakė, jog reikia pastatyti labai tvirtus valkčius su lenty- 
nomis. Tačiau ne lentynų jam reikėjo. Sumanu, kad šitaip neišsidavė. Nė 
vienas mūsų neįsivaizdavo, jog dirbiname sėdynę Zelandonei. Reikės pa- 
klausti, koks jausmas sėdėti valkčiuose, kuriuos traukia arklys. 

— Šaunuolė, kad išdrįso, - įsiterpė Jeivena. - Nesu tikra, kad ir aš no- 


rėčiau juos išmėginti. 

— Aš norėčiau! - kupinomis jaudulio akimis sušuko Jaradalas. - Tona, 
kaip manai, Aila leistų man pasėdėti valkčiuose, kuriuos traukia Yhaha? 

— Man irgi patiktų, - nenusileido Robenanas. 

- Jaunieji visada nori išmėginti ką nauja, - pastebėjo Ramara. 

— Smalsu, kiek panašių kalbų sklando stovykloje šiuo metu, - paste- 
bėjo Sergenoras. - Jei ji leis tai bent vienam berniukui, visi kiti nenustygs. 

— Ir nemažai mergaičių, - pridūrė Martona. 

— Ja dėta, luktelčiau, kol grįšime į devintąjį urvą. Tada būtų galima 
leisti vienam kitam vaikui pajojėti ant kumelės nugaros, kai Aila ją veda. 

— Vis dėlto neblogas pasirodymas. Prisimenu, kaip jaučiausi, kai pir- 
mą kartą pamačiau gyvūnus. Buvo baugu. Argi Jondalaras nepasakojo, 
kaip žmonės nuo jų bėgte bėgdavo kelionėje? Dabar, kai esame prie jų 
pripratę, vis tiek atrodo gana įspūdingai, - tarė Vilomaras. 

Ne visiems pasirodymas padarė tokį malonų įspūdį. Marona, kuri 
mėgo būti dėmesio centre, pajuto sukylant pavydą. Ji atsisuko į savo pus- 
seserę Vilopę ir drėbė: 

— Nesuprantu, kaip galima visą laiką išbūti prie tų purvinų gyvulių? 
Kai prieini arčiau, ji dvokia arkliu. Girdėjau, kad ir miega su vilku. Pasi- 
bjaurėtina. 

— Ji miega ir su Jondalaru, - įgėlė Vilopė. - Man sakė, kad jis nesida- 
lija malonumais su niekuo kitu. 

— Ilgai netruks, - pagiežingai nudelbusi Ailą sviedė Marona. - Aš jį 
pažįstu. Jis grįš į mano patalą. Prisiekiu. 

Brukevalis, stebėjęs besišnekučiuojančias pusseseres, atpažino Ma- 
ronos į Ailą mestą tūžmingą žvilgsnį ir pajuto dvi priešingas emocijas. 
Jis suprato, jog beviltiškai, tačiau mylėjo Ailą ir norėjo ją apsaugoti nuo 
pagiežos moters, kuri buvo ir jo giminaitė, - pats kentėjo jos pykčio pro- 
trūkius ir žinojo, kaip skaudžiai Marona kartais kerta. Tačiau taip pat 
jis baiminosi, kad Aila vėl pavadins jį plokščiagalviu, o šito jis negalėjo 
ištverti, nors širdyje suprato, kad ji neturi omenyje tos paniekos, kurią į 
šitą žodį įlieja kiti. Jis niekada nežiūrėjo į nublizgintą juodinto medžio 
veidrodį, tačiau kartais akies krašteliu pastebėdavo savo atvaizdą ramia- 
me vandenyje ir negalėjo pakęsti to, ką matė. Jis suprato, kodėl žmonės 
vadina jį tuo nekenčiamu žodžiu, tačiau nepajėgė susitaikyti su jame sly- 


pinčiu krislu tiesos. 

Madromanas taip pat rūsčiai delbė Ailą su Jondalaru. Jis piktinosi, kad 
Aila sulaukia tiek Pirmosios dėmesio. Taip, ji buvo Pirmosios mokinė, ta- 
čiau jis nemanė, jog teisinga, kad toji, kuri, buvo tikimasi, prižiūrės visus 
mokinius, vasaros susirinkime šitaip išskirtų vieną. Ir, žinoma, Jondalaras 
visada turi būti įvykių centre. Kodėl jis apskritai grįžo namo? Viskas kur 
kas geriau klostėsi, kol to stuobrio nebuvo, ypač po to, kai penktojo urvo 
zelandonis nusprendė priimti jį mokiniu. Madromanas manė, kad dabar 
jau turėtų būti zelandonis, tačiau ko gali tikėtis, kai viskam vadovauja toji 
nutukėlė? „Paieškosiu išeities“, - pagalvojo jis. 

Laramaras paprasčiausiai nusigręžė ir nuėjo mintydamas savo. Jau pa- 
kankamai prisižiūrėjo tų arklių ir vilko, ypač vilko. Kalbant apie jį, devin- 
tajame urve jie gyvena per arti jo namelio. Taip išsiskėtriojo, kad arkliai 
pasidarė jo kaimynai. Prieš jiems pasirodant, jis galėdavo kirsti skersai jų 
užimamą plotą. Dabar, kaskart grįžtant namo, reikia daryti platų lankstą 
aplink jų namelį, kad išvengtų vilko. Kelis kartus, kai priėjo per arti, žvė- 
ris tik pašiaušė gaurus, suraukė nosį ir iššiepė dantis, tarsi visa teritorija 
jam priklausytų. 

Maža to, dar toji įsiterpia, vis ateina tai maistu, tai paklodėmis nešina, 
vaidina malonią, tačiau iš tikrųjų tik jį tikrina. O dabar jis nė namo ne- 
turi. Nėra vietos, kuri būtų sava. Vaikai elgiasi taip, tarsi namelis būtų jų. 
Tačiau tai juk vis tiek jo židinys, o ką jis veikia prie savo židinio, niekieno 
kito reikalas. 

Žinoma, yra dar Nuošalio nameliai. Jam iš tikrųjų patinka ten už- 
sibūti. Netrukdo naktį verkiantys vaikai, neatlenda ginčytis girta pora. 
Nuošalio namelyje, kur apsistojo jis, dauguma vyrų vyresni ir vienas ki- 
tam galvos nekvaršina. Ten nėra triukšminga, kaip jauniklių nameliuose, 
nors, jeigu jis pasiūlo vyrams barmos, jie ypač mielai geria kartu. Labai 


negerai, kad prie devintojo urvo nėra viengungių namelių. 


Aila su Yhaha, traukiančia valkčius, lėtai apjojo zelandonių namą, 


paskui pasuko iš vasaros susirinkimo stovyklos tuo pačiu keliu, kuriuo 

ir atėjo. Iš paskos sekė Jondalaras su Lenktynininku ir Širme. Plotas, ku- 
riame buvo surengtas vasaros susirinkimas, vadinosi Saulėtuoju Reginiu 
pagal gretimo urvo pavadinimą ir dažnai buvo naudojamas kaip didelių 
susirinkimų stovykla. Lyjant nuo upės ir gretimų uolų būdavo atgabena- 
ma akmenų žemei išgrįsti, ypač kai tapdavo neįprastai dumblina. Taip 
pamažu susiformavo didelis akmenimis grįstas plotas. 

Atsidūrusi už stovyklos ribų, vidury vešlaus žalio lauko upės salpoje, 
Aila sustojo. 

— Nuimkim Yhaha valkčius ir palikim arklius trumpam čia, — tarė 
ji, - kad jie pasiganytų. Nemanau, kad jie toli nuklystų, o jei prireiks, 
galėsim juos pasikviesti švilpimu. 

— Puikiai sumanei, - pritarė Jondalaras. - Dauguma žmonių žino, jog 
nereikia prie jų lįsti, kai nė vieno iš mūsų nėra šalia, o mes galėsime juos 
prižiūrėti. Nuimsiu ir apynasrius. 

Besikrapštinėdami su arkliais jiedu pamatė ateinant Lanidarą vis 
dar su specialiai jam pasiūtu iečių mėtyklės dėklu. Jis pamojavo, paskui 
sušvilpė pasisveikindamas ir sulaukė džiaugsmingo Yhaha bei Lenktyni- 
ninko atsako. 

— Norėjau pamatyti arklius, — tarė jaunuolis. - Pernai mėgau juos ste- 
bėti ir vis geriau pažinau, tačiau šiemet prie jų dar nebuvau ir apskritai 
nežinojau, kad Yhaha turi mažylę. Kaip manot, jie mane prisimins? 

— Taip. Juk atsiliepė į tavo švilpimą, tiesa? — patikino Atila. 

Berniukas tunikos klostėse atnešė džiovintų laukinių obuoliukų rie- 
kelių ir iš delno pašėrė jaunąjį eržilą, paskui jo motiną. Galiausiai jau- 
nuolis atsitūpė ir ištiesė ranką su skanėstu mažajai kumelaitei. Iš pradžių 
ji nesitraukė nuo Yhaha kojų. Nors Širmė vis dar buvo žindoma, mėg- 
džiodama motiną ji jau pradėjo rupšnoti žolę ir buvo akivaizdu, kad jai 
smalsu. Lanidaras kantriai laukė, tad mažoji netrukus žengtelėjo artyn. 

Kumelė stebėjo, tačiau nei drąsino, nei stabdė kumelaitę. Pamažu Šir- 
mės smalsumas nugalėjo, ir ji bakstelėjo nosimi į ištiestą Lanidaro delną, 
kad išsiaiškintų, kas ten padėta. Ji paėmė obuolio kąsnelį, paskui jį išspjo- 
vė. Lanidaras jį pakėlė ir dar kartą pasiūlė. Kumelaitė kažkaip sugebėjo 
priekiniais dantimis, lanksčiomis lūpomis ir liežuviu paimti obuolį ir jo 
atkasti. Jai tai buvo nauja patirtis ir naujas skonis, tačiau mažoji labiausiai 


domėjosi Lanidaru. Kai jis pradėjo ją glostyti ir kasyti mėgstamiausias 

vietas, iš karto pelnė jos palankumą. Berniukas atsistojo plačiai šypsoda- 
masis. 

— Ketinome palikti arklius šiame lauke ir kartkartėmis juos pažiūrė- 
ti, - paaiškino Jondalaras. 

— Su džiaugsmu juos prižiūrėsiu, kaip ir praėjusiais metais, - pažadėjo 
Lanidaras. - Jei kils bėdų, paieškosiu jūsų arba sušvilpsiu. 

Aila su Jondalaru susižvalgė ir nusišypsojo. 

— Būsime dėkingi, - tarė Aila. - Norėjau juos čia palikti, kad žmonės 
kuo dažniau juos matytų ir arkliai vis labiau pratintųsi prie žmonių, ypač 
Širmė. Jei pavargsi ar turėsi kur eiti, garsiai sušvilpk arba ateik ir susiradęs 
mus pranešk. 

— Būtinai, - pažadėjo berniukas. 

Jiedu išėjo kur kas ramesni dėl arklių. Kai vakare grįžo pakviesti Lani- 
daro kartu pavalgyti jų urve, paaiškėjo, kad jį aplankė keletas jaunuolių ir 
mergaičių, įskaitant Lanogą, mažiausiąja sesute Lorala nešiną. Praėjusiais 
klos, kiek tolėliau nuo pagrindinės vasaros susirinkimo vietos. Nedaug 
kas ten tada užklysdavo, o ir Lanidaras mažai teturėjo draugų, tačiau nuo 
to laiko, įgijęs patirties naudotis iečių mėtykle ir reguliariai medžioda- 
mas, jis įgijo daugiau statuso. Jaunuolis susirado keletą draugų ir, atrodė, 
keletą gerbėjų. 

Jaunuoliai šnekučiavosi tarpusavyje ir nepastebėjo ateinančiųjų. Jon- 
dalaras apsidžiaugė pamatęs, kad Lanidaras elgiasi labai atsakingai ir ne- 
leidžia jaunuoliams eiti itin arti arklių, ypač Širmės. Akivaizdu, kad jis 
netrukdė užklydėliams juos paglostyti ir pakasyti, tačiau leido prieiti tik 
po vieną arba poromis. Regis, jis pajusdavo, kada arkliai pavargsta nuo 
dėmesio ir nori pasiganyti, ir gana griežtai paliepė vienam jaunuoliui pa- 
likti juos ramybėje. Jis išvijo kelis vaikinus, kurie elgėsi pernelyg triukš- 
mingai, pagrasinęs paskųsti Ailai, kuri buvo mokinė Pirmosios tarp tų, 
kurie tarnauja Didžiajai Motinai Žemei. 

Į zelandonius žmonės kreipdavosi pagalbos ir patarimo. Nors jie buvo 
labai gerbiami, kartais net garbinami, ir dauguma juos mylėjo, jausmus 
visada atmiešdavo šlakelis baimės. Zelandoniai artimai bendravo su kitu 
pasauliu, dvasių pasauliu, baugia vieta, į kurią patenki elanui - gyvybės 
jėgai - palikus kūną. Jie turėjo ir kitų galių, kurios pranoko įprastus gebė- 

jimus. Jaunuoliai dažnai skleisdavo gandus, o berniukai ypač mėgo vieni 
kitus gąsdinti pasakojimais apie tai, ką zelandoniai sugeba padaryti, ypač 
jų vyriškumui, jei kurį supykdysi. 

Jie visi žinojo, kad Aila, iš pažiūros normali moteris, turinti porą ir 
vaikelį, vis dėlto yra mokinė, priklauso zelandoniams, be to, svetimšalė. 
Vien klausantis jos tarsenos pasimato jos keistumas ir aiškiai supranti, 
kad ji iš nežinomo atokaus krašto, iš kažkokios tolybės, toliau, nei kada 
kas buvo nukeliavęs, išskyrus Jondalarą. Be to, Aila turėjo ypatingų ge- 
bėjimų, pavyzdžiui, valdė arklius ir vilką. Kas žino, ką ji dar sugeba? Kai 
kurie žmonės kreivai žiūrėjo netgi į Jondalarą. Nors jis buvo gimęs zelan- 
doniečiu, nežinia, kokių keistenybių išmoko toje kelionėje. 

— Sveiki, Aila, Jondalarai ir Vilke, - pasisveikino Lanidaras, o keli jau- 
nieji jo svečiai staigiai atsisuko, nes nepastebėjo jaunosios poros artinan- 
tis. Regis, jie išdygo taip staiga. Tačiau Lanidaras žinojo, kad jie ateina. Jis 
pastebėjo pasikeitusį arklių elgesį. Netgi tamsėjančiose sutemose gyvūnai 
pajuto saviškius ateinant ir ėmė žingsniuoti ton pusėn. 

— Sveikas, Lanidarai, - atsakė Aila. - Tavo motina su senele septintojo 
urvo stovykloje kartu su dauguma devintojo urvo žmonių. Tu kviečiamas 
kartu pavakarieniauti. 

— O kas prižiūrės arklius? - susirūpino jaunuolis, pasilenkęs paglos- 
tyti priėjusio Vilko. 

— Mes jau pavalgėm. Parvesim juos į stovyklą, - atsiliepė Jondalaras. 

— Dėkui, kad juos prižiūrėjai, Lanidarai, - tarė Aila. - Labai vertinu 
tavo pagalbą. 

— Man patinka. Pažiūrėsiu juos bet kada, - pažadėjo Lanidaras. 

Jis nemelavo. Jaunuolis ne tik džiaugėsi gyvūnais, jam patiko jiems 
skiriamas dėmesys. Būdamas už juos atsakingas, ir pats sulaukdavo kelių 


jaunų smalsuolių, taip pat ir mergaičių, apsilankymo. 

Atvykus Zelandonei, vasaros susirinkimo stovykloje užvirė karštli- 


giška veikla. Pirmojo malonumo ritualuose kaip visada būta painiavos, 

tačiau tikrai mažiau nei pernai, kai paaiškėjo, jog Janida laukiasi dar prieš 
pirmuosius ritualus. Peridalio motina ėmė prieštarauti sūnaus sąjungai su 
ta jauna moterimi. Motinos priešprieša nebuvo visiškai nepagrįsta, nes 
jos sūnus galėjo skaičiuoti tik trylika su puse metų, o Janida skaičiavo tik 
trylika. 

Bėda buvo ne tik jų jaunystė. Nors Peridalio motina nenorėjo to pri- 
pažinti, Pirmoji neabejojo, jog ji prieštarauja dėl to, kad jaunos moterys, 
kurios dalijasi malonumais prieš pirmąjį ritualą, praranda statuso. Tačiau 
besilaukianti Janida prisidėjo statuso - keletas vyresnių vyrų mielai būtų 
pasiūlę jai savo židinį ir priglaudę jos vaikelį, tačiau Peridalis buvo vienin- 
telis, su kuriuo ji dalijosi malonumais, ir ji troško tik jo. Ji taip elgėsi ne tik 
todėl, kad Peridalis nuolat ją spaudė, bet ir todėl, kad jį mylėjo. 

Po pirmojo malonumo ritualo buvo laikas rengti pirmąsias vasaros 
jungtuves. Paskui netoliese žvalgai pastebėjo didelę bizonų kaimenę, ir 
vadai nusprendė, kad didžioji medžioklė turi vykti prieš jungtuvių apei- 
gas. Joharanas aptarė tai su Pirmąja, ir toji sutiko apeigas atidėti. 

Joharanas nekantravo į pagalbą pasitelkti ant arklių raitus Jondalarą 
su Aila, kad suvarytų bizonus į aptvarą, kuris buvo pastatytas žvėrims už- 
spiesti. Iečių mėtyklės vertė atsiskleis medžiojant tuos bizonus, kurie iš- 
vengs įkalinančių spąstų. Devintojo urvo vadas nepaliovė drąsinęs žmo- 
nes pažiūrėti, kaip iečių mėtykle galima sviesti ietį iš kur kas didesnio ir 
saugesnio atstumo. Šį įtaisą kaip ginklą rinkosi vis daugiau žmonių. Susi- 
rinkime jau plačiai pasklido žinia apie liūtų medžioklę; liūtų medžiotojai 
entuziastingai pasakojo istoriją apie pavojingą susidūrimą. 

Ypač dėl naujo ginklo jaudinosi jaunesni medžiotojai, tačiau nerima- 
vo gana nemažai ir vyresniųjų. Didelio entuziazmo paprastai nerodė tie, 
kuriems puikiai sekėsi svaidyti ietį ranka. Jie patogiai medžiojo įprastu 
būdu ir vėlyvame gyvenimo etape visai nenorėjo mokytis ko nors nau- 
jo. Kol medžioklė pasibaigė, kol mėsa ir odos buvo padėtos saugoti arba 
atidėtos tolesniam apdirbimui, pirmosios jungtuvės jau tiek vėlavo, kad 
atsirado niurnančiųjų dėl tokio atidėliojimo. 

Bendros jungtuvių ceremonijos diena išaušo giedra ir vaiski, nuojau- 
ta ir laukimas apėmė visą stovyklą, ne tik svarbiausius šventės dalyvius. 


Jos laukė visi iki vieno ir ketino joje dalyvauti. Ceremonijoje visi vasaros 

susirinkime esantys žmonės turėdavo balsu pritarti naujai susijungusiai 
porai. Jungiantis keitėsi ne tik naujų porų bei jų šeimų vardai ir ryšiai; 
tam tikru mastu pasikeisdavo kone visų zelandoniečių statusas, vienų 
daugiau, kitų mažiau, priklausomai nuo giminystės artumo. 

Praėjusių metų jungtuvės Ailai buvo įtemptos. Ne tik todėl, kad jun- 
gėsi pati, bet ir dėl to, kad buvo visai neseniai atvykusi ir sulaukė tiek 
daug dėmesio. Ji troško patikti Jondalaro žmonėms, norėjo, kad jie ją pri- 
imtų, ir stengėsi prisitaikyti. Dauguma ją priėmė, tačiau ne visi. 

Šiais metais vadai ir buvę vadai, taip pat ir zelandoniai, susėdo taip, 
kad galėtų aiškiai atsakyti, kai Pirmoji paklaus dalyvaujančiųjų nuomo- 
nės, tai yra patvirtinimo. Pirmoji nebuvo patenkinta kelių išsišokėlių 
dvejonėmis pernai, kai ji prašė patvirtinti Ailos ir Jondalaro sąjungą. Ze- 
landonė baiminosi, kad tai taps įpročiu. Jai patikdavo, kai jos vadovauja- 
mos apeigos vykdavo sklandžiai. 

Šventės buvo laukiama su didžiuliu pasimėgavimu. Žmonės ruošė 
gardžiausius patiekalus, vilkosi puošniausius drabužius, tačiau jungtuvių 
šventė buvo džiaugsminga ne tik besijungiantiesiems. Tai buvo pati tin- 
kamiausia proga Motinos šventei. Visi buvo skatinami pagerbti Didžiąją 
Motiną Žemę dalijantis jos malonumo dovana, jungiantis ir poruojantis 
tiek, kiek pajėgi ir su kuo tik nori, su kuo tik pasirinksi, kol į jausmus 
atsakoma. 

Žmonės buvo raginami pagerbti Motiną, tačiau tai nebuvo privalo- 
ma. Buvo atskirti plotai tiems, kurie nenorėjo dalyvauti apeigose. Nebu- 
vo tikimasi, kad poruosis vaikai, nors jie šokinėjo vienas ant kito mėg- 
džiodami suaugusiuosius ir paprastai sulaukdavo jų šypsenų. Kai kurie 
suaugusieji taip pat nebuvo nusiteikę mėgautis malonumais, ypač sirgu- 
liuojantys, sužeisti, atsigaunantys po nelaimingų nutikimų ar tiesiog pa- 
vargę, neseniai pagimdžiusios moterys ir tos, kurioms būdavo mėnulio 
laikas. Keletas zelandonių, kurie kaip tik ryžosi išbandymui tam tikrą 
laiką susilaikyti nuo malonumų, savo noru siūlėsi prižiūrėti mažus vaikus 
ir padėti kitiems. 

Ta, kuri buvo Pirmoji, sėdėjo zelandonių namelyje ant kėdės. Nurijusi 
paskutinius gudobelių žiedų ir katžolių arbatos gurkšnius, ji paskelbė: 

— Laikas. 

Padavusi tuščią puodelį Ailai, atsistojo ir nuėjo link namelio galo prie 
nedidelio atsarginio, kiek paslėpto išėjimo, kurį iš išorės visiškai užstojo 
malkų pašiūrė. 

Aila pauostė puodelį; tai buvo netyčinis, įprastas veiksmas. Kone 
taip pat nesąmoningai ji nustatė sudedamąsias gėrimo dalis ir pagalvo- 
jo, jog tikriausiai Zelandonei yra mėnulio laikas. Katžolės, augumo iki 
juosmens daugiametis augalas pūkuotais lapeliais su baltų, rausvų ir pur- 
purinių žiedelių vainikėliais aplink stiebą, pasižymėjo švelniomis rami- 
namosiomis savybėmis, galėjo palengvinti įtampą ir spazmus. Tačiau dėl 
gudobelių Aila nustebo. Jos išsiskyrė skoniu, gal Pirmajai patiko aroma- 
tas, tačiau taip pat tai buvo viena iš sudedamųjų dalių vaistų, kuriuos Pir- 
moji ruošė Martonai. Dabar Aila jau žinojo, kad vaistai, kurių Zelandonė 
duoda Jondalaro motinai, yra skirti širdžiai - krūtinės raumeniui, kuris 
pumpuoja kraują. Ji matė panašius sumedžiotų ir mėsinėjamų žvėrių rau- 
menis. Gudobelės padėjo pumpuoti kraują stipriau ir ritmingiau. Aila 
padėjo puodelį ir išėjo pro pagrindinį išėjimą. 

Prie namelio jos laukė Vilkas. Jis viltingai pakėlė akis į Ailą. Moteris 
nusišypsojo, pasitaisė nešiojimo skraistėje miegančią Jonailą ir pritūpė 
priešais žvėrį. Suėmusi jo galvą abiem rankom moteris pažvelgė pilkiui 
į akis. 

— Vilke, taip džiaugiuosi, kad tave radau. Tu kasdien esi čia, tiek daug 
man duodi ir padedi, - kalbėjo ji, šiaušdama šiurkštų jo kailį, paskui pa- 
silenkusi prilietė kakta žvėries kaktą. - Ar eisi su manimi į jungtuves? — 
Vilkas vis dar klausiamai žvelgė į moterį. - Jei nori, gali eiti, bet, man 
regis, jau pavargai nuo viso šito. Kodėl tau nepamedžiojus? — Aila atsisto- 
jo. - Gali sau bėgti, Vilke. Pirmyn, pamedžiok, - paragino ji, mostelėjusi 
ranka stovyklos ribų link. 

Žvėris dar kiek į ją žiūrėjo, paskui nurisnojo sau. 

Aila buvo apsirengusi tuos pačius drabužius, kuriuos vilkėjo jungda- 
masi su Jondalaru, savo jungtuvių apdarą, kurį gabenosi visą metų ilgumo 
kelionę iš mamutojų namų toli rytuose iki Jondalaro žmonių, zelando- 
niečių, kurių žemės driekėsi iki pat Didžiųjų Vandenų vakaruose. Jungtu- 
vės daugumai priminė praėjusių metų įvykį. Keletas žmonių kalbėjo apie 
neįprastą Ailos apdarą, kai ji vėl pasirodė juo apsivilkusi. Zelandonei jis 


157 A 


JEAN M. AUEL 


priminė kai kurių žmonių sviestus prieštaravimus. Nors paprastai žmo- 
nės neišsakydavo visko tiesiai, Pirmoji suprato, kad protestuojama buvo 
pirmiausia dėl to, jog Aila - svetimšalė, maža to, svetimšalė su slėpinin- 
gais gebėjimais. 

Šį kartą Aila dalyvavo greičiau kaip žiūrovė nei kaip dalyvė ir tikėjosi 
ramiai stebėti apeigas. Prisiminusi savo jungtuvių ceremoniją ji žinojo, 
kad pasižadėjusieji lūkuriuoja nedideliame namelyje, puošniai apsivilkę, 
nerimauja ir jaudinasi. Liudytojai ir svečiai taip pat rinkosi priekinėje 
žiūrovams skirto ploto dalyje, o kiti stovyklautojai būriavosi tolėliau. 

Aila nuėjo link didelio ploto, kuriame visokiais tikslais rinkdavosi 
žmonės. Atėjusi ji sustojo ir pradėjo žvalgytis po minią, paskui atpažinu- 
si devintojo urvo veidus patraukė prie jų. Jai ateinant keletas nusišypsojo, 
įskaitant Jondalarą ir Joharaną. 

- Šį vakarą atrodai ypatingai gražiai, - pagyrė Jondalaras. - Nuo per- 
nai nemačiau šitų drabužių. 

Jis taip pat vilkėjo paprastą baltutėlę tuniką, puoštą tik šermuonėlių 
uodegomis, kurią Aila jam buvo pasiuvusi jungtuvėms. Jondalaras irgi at- 
rodė stulbinamai. 

- Šitas mamutojiškas apdaras tau pritinka, — pridūrė jo brolis. Jis ti- 
krai taip manė, tačiau ir suprato, kokius turtus jis rodo. 

Mamutojų Liūto stovyklos vado pora Nezė, ta pati moteris, kuri įti- 
kino mamutojus įdukrinti Ailą, padovanojo Ailai tuos drabužius, tačiau 
juos sukurti paprašė Mamuta, šventas vyras, kuris, tiesą sakant, ir priėmė 
Ailą prie mamuto židinio. Iš pradžių jie buvo siuvami manant, kad Aila 
susijungs su Raneku, Nezės brolio Vaimezo poros sūnumi. Jaunystėje Vai- 
mezas nukeliavo toli į pietus, susijungė su egzotiška juodaode moterimi 
ir po dešimties metų grįžo, pakeliui nelemtai netekęs savo poros. 

Jis parsigabeno nuostabių pasakojimų, naujų titnago apdirbimo būdų 
ir stulbinamą vaiką ruda oda bei tankiais juodais garbanotais plaukais, 
kurį Nezė užaugino kaip savo. Tarp šviesiaodžių šviesiaplaukių šiauriečių 
giminaičių Ranekas buvo išsiskiriantis berniukas, kuris visada sukeldavo 
jaudulį ir sąmyšį. Jis suaugo į nepaprastai išmintingą vyrą besijuokian- 
čiomis juodomis akimis, kuriam moterys nepajėgdavo atsispirti, ir turėjo 


ypatingą raižytojo talentą. 

Kaip ir visus kitus, Ailą pakerėjo neįprasta Raneko odos spalva ir žave- 
sys, tačiau ir jam daili nepažįstamoji pasirodė kerinti. Jis to neslėpė, sukel- 
damas tokį Jondalaro pavydą, kokį tas nė nesuvokė galįs jausti. Aukštasis 
šviesiaplaukis viliojančiomis mėlynomis akimis visada buvo tas, kuriam 
moterys negali atsispirti. Jis nežinojo, kaip suvaldyti savo emocijas, kurių 
anksčiau nebuvo patyręs. Aila nesuprato permainingo Jondalaro elgesio 
ir galiausiai pasižadėjo jungtis su Raneku, nes galvojo, kad Jondalaras jos 
nebemyli, o tamsiaodis raižytojas besijuokiančiomis akimis jai tikrai pa- 
tiko. Liūto stovyklos žmonės per tą žiemą, kai jie gyveno pas juos, pamilo 
Ailą su Jondalaru ir visi gerai suprato emocinius trijų jaunų žmonių išgy- 
venimus. 

Ypač stiprus ryšys užsimezgė tarp Ailos ir Nezės, mat atvykėlė supra- 
to ir rūpinosi neįprastu moters įsūnytu vaiku Raidagu, kuris nesveikavo, 
nemokėjo kalbėti ir buvo pusiau genties. Aila gydė jo silpną širdelę ir kiek 
galėdama lengvino jo gyvenimą. Taip pat ji išmokė Raidagą genties žen- 
klų kalbos. Kadangi berniukas mokėsi itin lengvai ir sparčiai, Aila supra- 
to, jog jis turi visus genties prisiminimus. Visą Liūto stovyklą Aila išmokė 
pačios paprasčiausios neverbalinės kalbos formos, kad žmonės galėtų 
susikalbėti su berniuku. Raidagas buvo patenkintas, o Nezė tiesiog džiū- 
gavo. Ailos meilė vaikui vis stiprėjo — viena vertus, dėl to, kad Raidagas 
jai priminė jos pačios sūnų, kurį teko palikti gentyje, kita vertus, dėl jo 
paties, nors berniukas vis tiek mirė. 

Kai Aila, užuot susijungusi su Raneku, nusprendė grįžti į devintąjį 
Zelandonijos urvą su Jondalaru, Nezė, nors ir suprasdama, koks įskau- 
dintas liks jos sūnėnas, jaunajai moteriai padovanojo būtent jai pasiūtą 
gražųjį apdarą ir prisakė vilkėti jį per jungtuves su Jondalaru. Aila gerai 
nesuprato, kokius turtus ir statusą liudija jungtuvių drabužis, tačiau Nezė 
su Mamuta, pastabiuoju senuoju dvasiniu vadu, tai žinojo puikiai. Iš Jon- 
dalaro laikysenos ir elgesio jie spėjo, kad jis kilęs iš aukšto statuso žmonių 
ir kad Ailai reikia kokio nors tvirto pagrindo, kad būtų jų priimta. 

Nors Aila gerai nesuprato, kiek daug statuso jos jungtuvių apdaras 
suteikia, ji puikiai suvokė meistrystės kokybę. Kelnės ir tunika buvo pa- 
siūtos iš elnių ir saigų odos, aukso geltonumo, kone Ailos plaukų spalvos. 


Iš dalies tokia odos spalva buvo dėl rūšies medžio, naudojamo šikšninti 

odoms, kad jos išliktų lanksčios, iš dalies dėl raudonosios ir geltonosios 
ochros mišinio, kuriuo jos buvo įtrintos. Reikėjo didelių pastangų nu- 
gremžti odas, kad jos taptų tokios minkštos ir lanksčios, nebuvo palikta 
švelnių aksominių plaukelių, kaip paprastai išdirbant elnių odą, viskas 
nušveista, nublizginta įtrinant ochros mišiniu su riebalais, naudojant iš 
mamuto ilties pagamintą lyginimo įrankį, kol galiausiai oda tapdavo žvil- 
gi ir blizgi, minkšta, kone atspari vandeniui. 

Ilga tunika, susiūta smulkiausiais dygsneliais, krito žemyn smailėjan- 
čiu trikampiu nugaros pusėje. Priekyje žemiau šlaunų ji vėrėsi dviem taip 
smailėjančiomis dalimis, kad jas sujungus išeitų dar vienas žemyn smailė- 
jantis trikampis. Ilgos kelnės buvo visiškai aptemptos, išskyrus ties kulkš- 
nimis, kur jos krito klostėmis, arba būdavo užtraukiamos žemiau kulnų, 
priklausomai nuo pasirinkto apavo. Kad ir koks kokybiškas, sukirpimas 
buvo tik fonas. Ailos jungtuvių drabužis reto grožio ir vertės kūriniu tapo 
dėl puošybai skirtų pastangų. 

Tunika ir kelnių apačia buvo padengtos prašmatniu geometriniu dau- 
giausiai mamutų ilčių karoliukų raštu, kai kurie plotai jais buvo uždengti 
visiškai. Raštą paryškino spalvotas siuvinėjimas: žemyn nukreipti trikam- 
piai, kurie horizontaliai formavo zigzagą, o vertikaliai piešė rombus ir še- 
vronus, paskui plito į sudėtingas figūras, tokias kaip stačiakampės spira- 
lės ir koncentriniai lygiagretainiai. Mamutų ilčių karoliukus paryškino ir 
pabrėžė gintaro karoliukai, vieni šviesesni, kiti tamsesni nei odos spalva, 
tačiau tokio paties atspalvio. Daugiau nei penki tūkstančiai karoliukų, 
pagamintų iš mamutų ilčių, buvo prisiūti prie drabužio; kiekvieną karo- 
liuką teko atrėžti nuo ilties, pragręžti ir nugludinti rankomis. 

Tunikai ties juosmeniu sujuosti buvo skirta panašiais geometriniais 
raštais austa juosta. Ir siuvinėjimai, ir diržas buvo iš pluoštų, kurių natū- 
ralios spalvos nereikėjo papildomai keisti dažais: tamsiai raudonos gau- 
ruotųjų mamutų vilnos, šviesios dramblio kaulo spalvos muflonų vilnos, 
rudos avijaučių pavilnės ir tamsių raudonai rudų gauruotųjų raganosių 
kailio plaukų. Šie pluoštai buvo vertinami ne tik dėl jų spalvos; jie visi 
buvo tų gyvūnų, kuriuos sunku ir pavojinga medžioti. Kiekvienos drabu- 
žio smulkmenos meistrystė buvo tobula; supratingi zelandoniečiai suvo- 
kė, kad kažkas surinko puikiausių medžiagų ir subūrė kuo nagingiausius 


ir labiausiai patyrusius žmones, kad tokį apdarą pasiūtų. 

Kai Jondalaro motina maždaug prieš metus pirmą kartą jį pamatė, 
aiškiai suprato: kad ir kas liepė pasiūti šitą drabužį, jis nusipelno didelės 
pagarbos ir užima labai aukštą padėtį bendruomenėje. Buvo aišku, kad 
reikėjo įdėti labai daug laiko ir pastangų, tačiau apdaras buvo atiduotas 
išeinančiai Ailai. Bendruomenei neliko jokios naudos iš apdarui pasiūti 
įdėto darbo. Aila sakė, kad ją įdukrino senas dvasininkas, kurį ji vadino 
Mamuta. Akivaizdu, kad tas vyras pasižymėjo milžiniška galia ir prestižu, 
be to, buvo pasiturintis, kad įstengė atiduoti vestuvių apdarą ir jo atsto- 
vaujamą vertę. Niekas to nesuprato geriau už Martoną. 

Dėl to Aila atsigabeno savo nuotakos kainą, kuri suteikė jai statuso, 
reikalingo įnešti į ryšį, kad jungtuvės nesumenkintų Jondalaro ir jo gi- 
minaičių padėties. Martona užsibrėžė užsiminti apie tai Prolevai, kuri, 
ji žinojo, pasakys tai savo vyrui Joharanui, Martonos vyriausiajam sūnui, 
devintojo urvo vadui. Joharanas džiaugėsi proga vėl pamatyti tą vertingą 
turtą dabar, kai visiškai suvokė jo vertę. Jis suprato, kad tinkamai rūpi- 
nantis — o jis neabejojo, kad taip ir bus, - apdaras tarnaus ilgai. Ochra, 
naudojama odai blizginti, buvo skirta ne tik dažyti ir drėgmei atstumti, 
ji padėjo apsaugoti odą, kad jai nepakenktų vabzdžiai ir jų kiaušinėliai. 
Tikėtina, kad apdaras pasitarnaus Ailos vaikams, gal ir jų vaikams, o kai 
oda visiškai suirs, gintaro ir mamutų ilčių karoliukus dar galės naudoti 
kartų kartos. 

Joharanas suprato mamutų ilčių karoliukų vertę. Pastaruoju metu 
jam kaip tik pasitaikė proga šiek tiek jų išmainyti sau, bet daugiausiai — 
savo porai. Prisiminęs sunkias derybas jis visai kitaip vertino turtingą ir 
prašmatnų Ailos drabužį. Apsidairęs aplinkui jis pastebėjo, kad dauguma 
žmonių vogčiomis ją stebi. 

Praėjusiais metais, kai Aila apsivilko apdarą jungtuvėms, viskas, kas 
su ja susiję, buvo keista ir neįprasta, įskaitant ir pačią moterį. Pamažu 
žmonės priprato prie svetimšalės kalbėsenos manieros ir jos klausančių 
gyvūnų. Į ją buvo žvelgiama kaip į zelandonių narę, todėl jos keistumas 
atrodė normalesnis, jei kurį nors zelandonį apskritai galima laikyti nor- 
maliu. Tačiau dėl apdaro ji vėl išsiskyrė iš minios, žmonės prisiminė jos 
svetimšališkas šaknis, tačiau taip pat turtą ir statusą, kurį ji atsigabeno. 


Tarp šitaip ją stebinčiųjų buvo ir Marona su Vilope. 

- Žiūrėk, kaip ji puikuojasi tuo apdaru, - kupinomis pavydo akimis 
iškošė pusseserei Marona. Pati būtų su didžiausiu malonumu tokiu apsi- 
rengusi. - Žinai, Vilope, šitie jungtuvių drabužiai turėjo būti mano. Jon- 
dalaras man pasižadėjo. Jis turėjo grįžti ir jungtis sa manimi, padovanoti 
šitą apdarą man, - ji patylėjo. — Vis tiek jos klubai per platūs, - su panie- 
ka sviedė Marona. 

Ailai drauge su kitais skinantis kelią į plotą, kurį devintasis urvas buvo 
užsiėmęs šventėms stebėti, ir Jondalaras, ir jo brolis pastebėjo Maroną. Ji 
stebeilijo į Ailą kupina tokios pagiežos, kad Joharanui pasidarė baisu dėl 
Ailos. Jis dirstelėjo į Jondalarą, kuris taip pat matė neapykantos kupiną 
Maronos žvilgsnį, ir broliai supratingai susižvalgė. 

Joharanas priėjo arčiau Jondalaro. 

- Žinai, jei tik pasitaikys proga, ji kurią dieną pridarys Ailai rūpes- 
čių, - broliui sušnabždėjo vadas. 

— Manau, tu neapsirinki. Bijau, kad tai mano kaltė, - pripažino Jon- 
dalaras. - Marona mano, kad aš jai pasižadėjau. Nepasižadėjau, tačiau 
suprantu, kodėl ji gali taip galvoti. 

- Tai ne tavo kaltė, Jondalarai. Žmonės turi teisę rinktis, — atsilie- 
pė Joharanas. - Tavęs ilgai nebuvo. Ji neturi jokių teisių į tave, neturėtų 
puoselėti jokių lūkesčių. Šiaip ar taip, kol tavęs nebuvo, ji susijungė ir 
išsiskyrė. Tu pasirinkai geriau, ir ji tai supranta. Ji tik negali susitaikyti, 
kad parsivedei tokią, kuri gali pasiūlyti daugiau. Štai kodėl ji vieną dieną 
pridarys bėdos. 

— Gal ir taip, - nesiginčijo Jondalaras, nors nelabai norėjo tuo tikėti. 
Jis nenorėjo Maronos kaltinti pirma laiko. 

Apeigoms prasidėjus broliai įsitraukė į veiksmą ir mintys apie pavy- 
duolę buvo pamirštos. Jie nepastebėjo dar vienų Ailą stebinčių akių - jų 
pusbrolio Brukevalio. Pastarąjį žavėjo, kaip Aila atsilaikė prieš pašaipų 
urvo juoką, kai Marona pirmąją dieną suktybe įkalbėjo ją apsivilkti ne- 
deramą apdarą. Kai tą vakarą jie susitiko, Aila atpažino genties žvilgsnį ir 
greta Brukevalio pasijuto jaukiai. Ji elgėsi su juo lengvai ir draugiškai, prie 
ko vyras nebuvo pratęs, ypač to nesitikėjo iš gražios moters. 

Paskui, kai Čerezalas, atvykėlis iš tolimo Zelandonijos urvo, pradė- 


jo iš jo šaipytis, pašaipiai vadinti plokščiagalviu, Brukevalis įtūžo. Kiek 

jis prisimena, šitaip jį erzino kiti urvo vaikai, o Čerezalas, akivaizdu, tai 
suuodė. Taip pat jis buvo girdėjęs, kad susilaukti keistai atrodančio urvo 
vado pusbrolio reakcijos galima svaidant užuominas apie jo motiną. Bru- 
kevalis nepažinojo savo motinos, ji mirė netrukus po jo gimimo, tačiau 
dėl tos priežasties tik dar labiau ją idealizavo. Ji nebuvo viena iš tų gyvu- 
lių! Negalėjo būti, taip pat ir jis! 

Nors žinojo, kad Aila yra Jondalaro moteris, ir suprato, kad nieku 
gyvu nepaverš jos iš aukšto, dailaus pusbrolio, mintyse, matydamas ją 
stovinčią visų pajuokai ir nepasiduodančią, ja susižavėjo. Jam tai buvo 
meilė iš pirmo žvilgsnio. Nors Jondalaras visada su juo gerai elgėsi ir nie- 
kada nesidėdavo prie tų, kurie Brukevalį erzino, tą akimirką Brukevalis 
Jondalaro nekentė, o Ailą niekino už tai, kad negalėjo jos turėti. 

Visos nuoskaudos, kurias Brukevalis patyrė gyvenime, kartu su bjau- 
riomis užuominomis jaunuolio, mėginusio paveržti iš jo Ailos dėmesį, 
sukėlė nevaldomo pykčio protrūkį. Po to jis pastebėjo, kad Aila, regis, 
atitolo ir nebebendrauja su juo artimai ir lengvai. 

Jondalaras neužsiminė Brukevaliui, kodėl po pykčio protrūkio pasi- 
keitė Ailos jausmai, tačiau ji savo porai papasakojo, kad įpykęs Brukevalis 
pernelyg priminė jai Braudą, genties vado sūnų. Braudas nekentė Ailos 
nuo pat pradžių, sukėlė jai daug kančių ir širdies skausmo. Ji išmoko ne- 
kęsti Braudo taip pat, kaip ir jis jos nekentė, ir pagrįstai jo bijojo. Tai jis 
galiausiai privertė ją palikti gentį, o kartu ir savo sūnų. 

Brukevalis prisiminė malonią šilumą, kurią pajuto jiems vos susipa- 
žinus, ir kai tik galėdavo, stebėjo Ailą iš toli. Kuo daugiau stebėjo, tuo 
aistringiau mylėjo. Matydamas, kaip Aila su Jondalaru bendrauja, Bruke- 
valis įsivaizdavo save pusbrolio vietoje. Jis netgi sekdavo iš paskos porai 
einant į kokią nuošalią vietą dalytis malonumais, o kai pamatė Jondalarą 
ragaujant jos pieno, troško to paties. 

Tačiau jis Ailos vengė baimindamasis, kad ji vėl nepavadintų jo plokš- 
čiagalviu, tikriau, tuo žodžiu, kuriuo ji juos vadina. Vien tik tas vardas, 
plokščiagalvis, augant kėlė jam tiek skausmo, kad jis nė jo garso negalėjo 
ištverti. Brukevalis suprato, kad Aila negalvoja apie juos taip, kaip dau- 
guma žmonių, tačiau tai viską tik pablogino. Ji kartais kalbėjo apie juos 
švelniai, jausmingai, netgi su meile. O jis jų nekentė. Brukevalio jausmai 


Ailai buvo prieštaringi - jis vienu metu ją ir mylėjo, ir nekentė. 

Apeiginė jungtuvių dalis truko ilgai. Tai buvo vienas iš tų nedaugelio 
kartų, kai vardijami visi abiejų pasižadėjusiųjų vardai ir ryšiai. Jungtuvės 
buvo patvirtinamos garsiai pritariant besijungiančiųjų urvų nariams, o 
paskui visiems susirinkusiems zelandoniečiams. Galiausiai jaunuoliai bū- 
davo fiziškai sujungiami dirželiu ar virvele, apvyniojant dešinį moters ir 
kairį vyro riešą, nors galėjo būti ir priešingai. Kartais būdavo apvyniojami 
abiejų kairieji arba abiejų dešinieji riešai. Sumezgus virvę, pora šitaip ir 
likdavo visą vakaro šventę. 

Žmonės visada šypsodavosi dėl neišvengiamų ką tik susijungusių jau- 
nuolių klupčiojimų ir daužymosi. Nors būdavo linksma, dauguma juos 
stebėjo atidžiai, kad pamatytų, kaip jie elgiasi, kaip greitai mokosi prisi- 
taikyti vienas prie kito. Tai buvo pirmasis išbandymas ryšio, kuriam du 
žmonės ką tik pasiryžo, tad vyresnieji pašnabždomis vienas kitam išsa- 
kydavo savo nuomones apie tai, kokios sąjungos bus ir kiek laiko truks, 
remdamiesi tuo, kaip greitai poros apsiprasdavo su fiziniais apribojimais. 
Dauguma paprasčiausiai nusišypsodavo ar nusijuokdavo ir stengėsi kaž- 
kaip susidoroti, kol vėliau, likę vieni, galės atnarplioti, tik jokiu būdu ne 
perkirsti, mazgą. 

Kad ir kaip būdavo sudėtinga poroms, gerokai sunkiau būdavo tiems, 
kurie apsispręsdavo trigubai arba, gerokai rečiau, netgi keturgubai sąjun- 
gai, tačiau tai buvo laikoma priimtina, nes tokiuose santykiuose reikės 
dar labiau prisitaikyti, kad pavyktų drauge gyventi. Kiekvienas asmuo 
turėjo turėti bent vieną laisvą ranką, tad paprastai didesnių sąjungų 
narių būdavo surišamos kairiosios rankos. Eiti iš vietos į vietą, gaminti 
maistą ir valgyti, netgi šlapintis ir tuštintis — dėl visko reikėjo derintis 
ir surištiesiems dviese, ir trise, ir keturiese. Kartais žmogus neištverdavo 
suvaržymų, suirzdavo, imdavo pykti, o tai niekada nepadėdavo sąjungai. 
Retai, tačiau pasitaikydavo, kad mazgas būdavo perkertamas ir santykiai 
nutrūkdavo nė neprasidėję. Perkirstas mazgas visada reikšdavo sąjungos 


pabaigą, lygiai kaip surištas mazgas simbolizavo jos pradžią. 


Jungtuvės paprastai prasidėdavo popietę arba ankstyvą pavakarę, 
kad liktų pakankamai laiko švęsti, kol visiškai sutems. Giedama arba 
deklamuojama Motinos giesme visada baigdavosi oficialios jungtuvių 
apeigos, po to žmonės puotaudavo ir užsiimdavo kitokia šventine vei- 
kla. 

Aila su Jondalaru stebėjo visas oficialias apeigas. Nors dar nepasi- 
baigus jungtuvėms Ailai tapo nuobodu, ji nieku gyvu nebūtų to pripa- 
žinusi. Moteris visą popietę stebėjo judančią minią ir suprato, kad ji ne 
vienintelė pavargo nuo ilgo vardų ir ryšių vardijimo, ritualinių žodžių 
kartojimo, tačiau žinojo, kokios svarbios šios apeigos kiekvienai porai 
ar sąjungai bei jų artimiausiems giminaičiams; dalis ceremonijos buvo 
visų dalyvaujančių zelandoniečių palaikymas. Be to, buvo tikimasi, kad 
visi zelandoniai liks iki pabaigos, o ji dabar zelandonės mokinė. 

Aila jau buvo suskaičiavusi aštuoniolika atskirų apeigų, kai pama- 
tė, kad Pirmoji renka visus į būrį. Jai buvo pasakyta, kad sąjungų bus 
dvidešimt ar daugiau, tačiau ne visi pasižadėjimai atrodė tvirti. Galė- 
jo būti daugybė priežasčių, kodėl nedalyvaujama oficialioje jungtuvių 
ceremonijoje, ypač pirmose sezono jungtuvėse, nuo poros abejonių 
dėl įsipareigojimo iki svarbaus giminaičio vėlavimo. Sezonui besibai- 
giant visada rengiamos kitos jungtuvės, skirtos galutinai apsisprendu- 
siesiems, vėlai pasirodžiusiems giminaičiams, neišpildytiems susitari- 
mams ar naujiems vasaros sužadėtiniams. 

Aila pati sau nusišypsojo, kai išgirdo Pirmąją sodriu balsu užgie- 


dančią pirmąsias Motinos giesmės eilutes: 

Iš tamsumos, iš pragaisties, iš tyrų 
Su viesulais Didžioji Motina išnyra. 
Ir bunda, nes gyvybės vertę ji išmano, 
Ji sielojas dėl tuštumos, Motina Žemė. 


Motina vieniša. Vienintelė ir tikra. 


Aila pamėgo Motinos legendą vos pirmą kartą ją išgirdusi, tačiau ypač 
jai patiko tos, kuri buvo Pirmoji tarp tų, kurie tarnauja Didžiajai Motinai 
Žemei, giedama giesmė. Įsitraukė kiti zelandoniečiai, vieni giedojo, kiti 
deklamavo. Savitos darnos suteikė fleitos, o zelandoniai maloniai papildė 
instrumentų garsus monotoniškai niūniuodami. 

Aila girdėjo giedant greta stovintį Jondalarą. Jo balsas buvo stiprus, 
grynas. Nors jis dainuodavo retai, bet užtraukdavo kartu su kitais žmo- 
nėmis. Aila, priešingai, negalėjo išlaikyti melodijos; ji taip ir neišmoko to 
daryti, atrodė, kad neturi įgimto polinkio dainuoti. Geriausia, ką gebė- 
jo, - tai monotoniškai pritarti, tačiau žodžius ji įsiminė, todėl itin jaus- 
mingai juos deklamavo. Ji ypač tapatinosi su ta dalimi, kurioje kalbama 
apie Didžiosios Motinos Žemės sūnų: „Motinos džiaugsmas didis. Ber- 
niukas, skaisčiai spindintis“, ir kaip jis prarandamas. Ašaros pasirodė jai 


akyse išgirdus šiuos žodžius: 


Kentėjo Motina Didžioji sopančia širdim, 
Kad teko vėlei išsiskirti su viltim. 
Pražuvusio vaiko skaudžiai ilgėjosi, 
Todel viduje vėl gyvybės jėgas ji pasėjo. 


Ji nesitaikstė su neviltim. Su vaiko netektim. 


Paskui prasidėjo ta dalis, kur Motina gimdo visus gyvūnus, taip pat 


savo vaikus, ir pagimdo pirmuosius vyrą ir moterį: 


Pagimdžiusi vyrą ir moterį Motinos meilė 
Atidavė jiems kaip namus visą žemę. 
Vandenis, sausumą, visus savo kūrinius, 
Kad naudotų, bet saugotų, puoselėtų, ką turi. 


Tai buvo namai gyventi. Ne išnaudoti ir ne pavergti. 

Padovanojusi savo vaikams galimybę išlikti 
Motina nusprendė juos dar vienu džiaugsmu ištikti. 
Ji įteikė jiems dovaną gėriu dalytis 
Ir susiliejant malonumą Motinos garbei patirti. 


Nuostabi dovana. Motina pagerbiama. 


Motina patenkinta savo kūriniais, 
Moko juos mylėti, jungtis ir viens kito neapleisti. 
Poros susilieti trokšta, Motinos valia 
Jos vaikams duota malonumų dovana. 
Ji kūrė iš lėto. Vaikai mokėsi mylėti. 
Žemės vaikai palaiminti. Motina gali ilsėtis. 


Šitos dalies visi laukė. Tai reiškė, kad visi oficialumai pasibaigė, laikas 
puotai ir kitoms linksmybėms. 

Žmonės šmirinėjo aplinkui laukdami, kol bus patiektas maistas. Jo- 
naila, kuri, kol Aila ramiai sėdėjo, patenkinta miegojo, pradėjo rangytis, 
kai visi įsitraukė į Motinos giesmę. Ailai atsistojus ir pradėjus vaikštinėti, 
mažylė pabudo. Motina išėmė ją iš skraistės ir palaikė virš žemės, kad ma- 
žylė nusišlapintų. Jonaila greitai suprato, kad kuo greičiau jai tai pavyks, 
tuo greičiau ji vėl bus priglausta prie šilto motinos kūno. 

— Leisk man ją paimti, - siekė vaikelio Jondalaras. Mergaitė nusišyp- 
sojo vyrui, kuris irgi pražydo šypsena. 

— Susuk ją į antklodėlę, - patarė Aila, tiesdama vyrui minkštą taurio- 
jo elnio kailį, kurį naudojo mažylei nešioti. - Jau vėsu, o ji sukaitusi po 
miegelio. 

Aila su Jondalaru nuėjo link trečiojo urvo stovyklos. Trečiasis urvas 
buvo praplėtęs savo erdvę, kad padarytų vietos kaimyniniam urvui pa- 
grindinėje vasaros susirinkimo teritorijoje. Devintasis urvas susirentė 
porą pastogių savo reikmėms, tačiau vis tiek tą vietą vadino trečiojo urvo 
stovykla. Jie taip pat buvo linkę dalytis maistu ir kartu valgyti, tačiau 
jungtuvių puota visada ruošiama visiems susirinkusiems urvams ir val- 
goma bendrai. 

Pora prisijungė prie kitų Jondalaro šeimos narių ir draugų, kurie nešė 


maistą į erdvų pagrindinės stovyklos plotą greta zelandonių namelio. 

Kaip paprastai, viską parengė Proleva: suskirstė užduotis ir paskyrė ats- 
kirus už kiekvieną darbą atsakingus asmenis. Iš visų pusių ėjo žmonės, 
didžiosios puotos patiekalais nešini. Kiekviena stovykla sugalvojo ir išto- 
bulino savitus būdus, kaip virti ir gaminti daugybę įvairių toje teritorijoje 
randamų maisto produktų. 

Vešlios pievos ir galeriniai miškai palei upes gausiai tiekė pašaro įvai- 
riausiems žolėdžiams ir atrajotojams, įskaitant taurus, bizonus, arklius, 
mamutus, gauruotuosius raganosius, didžiuosius elnius, šiaurės elnius, 
tauriuosius elnius ir kelių kitų rūšių elnius. Kai kurie gyvūnai, kurie vėles- 
niu metu pasitraukdavo į kalnus, tam tikrą metų laiką ganydavosi vėsio- 
se lygumose, pavyzdžiui, laukinės ožkos, muflonais vadinamos laukinės 
avys ir gemzės, į ožkas panašios antilopės. Avis primenančios antilopės, 
saigos kiaurus metus gyveno stepėse, šalčiausiu žiemos metu pasirody- 
davo avijaučiai. Taip pat knibždėjo mažų žvėrelių, paprastai gaudomų 
spąstais, ir paukščių, dažniausiai numušamų akmenimis arba svaidymo 
lazdelėmis, įskaitant Ailos taip mėgstamas žvyres. 

Buvo galima rasti įvairių daržovių, taip pat ir šaknų, pavyzdžiui, lau- 
kinių morkų, švendrų ūglių, kvapių svogūnų, pikantiškų nedidukių kmy- 
nuočių, kelių skirtingų rūšių krakmolingų šviesiai rudų šaknų, žemės rie- 
šutų, kurie buvo renkami kasimo lazdelėmis, paskui valgomi žali, virti 
arba džiovinti. Usnių stiebeliai, skinami paėmus už žydinčių galvučių, 
kad prieš pjaunant būtų galima nuskusti aštrius dyglius, patys skaniausi 
būdavo lengvai apvirti. Varnalėšų stiebų netekdavo ypatingai apdirbti, 
tačiau kasti juos reikėjo jaunus. Žali baltųjų balandų lapeliai kuo pui- 
kiausiai tiko kramsnoti; geliančios dilgėlės buvo dar skanesnės, tačiau jas 
reikėjo skinti suėmus dideliais kitų augalų lapais, kad apsaugotum rankas 
nuo dilginimo. 

Buvo gausu riešutų ir vaisių, ypač uogų. Iš jų ruošiamos įvairiausios 
arbatos karštu vandeniu užplikant lapelius, stiebelius ar žiedus arba pa- 
prasčiausiai leidžiant jiems kurį laiką pritraukti saulėje - paprastai to 
pakakdavo, kad išeitų pageidaujamo skonio ir savybių užpilas. Tačiau už- 
plikyti augalų paprastai nepakakdavo norint išgauti kvapus ir natūralias 
sudėtines dalis iš kietų augalinių medžiagų; žieves, sėklas ir šaknis tekda- 


vo pavirinti, kad gautum tinkamą nuovirą. 

Buvo ir kitokių gėrimų, pavyzdžiui, vaisių sulčių, įskaitant ir raugin- 
tas. Medžių, ypač beržų, sula būdavo virinama, kad taptų saldesnė, o pas- 
kui rauginama. Grūdai ir, žinoma, medus taip pat galėjo būti verčiami 
svaigiaisiais gėrimais. Martona per šventę pasiūlė, nors nedaug, savojo 
vaisių vyno, Laramaras — šiek tiek barmos, o dar keletas žmonių atnešė 
paragauti kitokių rūšių įvairaus stiprumo gėrimų. Dauguma žmonių atsi- 
nešė savo indus ir rykus valgyti, nors buvo padėta ir atsarginių medžio ir 
kaulo lėkščių bei raižytų arba tankiai pintų dubenėlių ir puodelių. 

Aila su Jondalaru vaikštinėjo sveikindami draugus, ragaudami atskirų 
urvų siūlomų patiekalų bei gėrimų. Dažnai dėmesio centre atsidurdavo 
Jonaila. Ne vienas smalsavo pamatyti, ar atvykėlė, užaugusi su plokščia- 
galviais, kuriuos kai kurie vis dar laikė gyvuliais, pagimdė normalų vaiką. 
Draugai ir giminaičiai džiaugėsi matydami, kad tai laiminga, sveika ir 
labai daili maža mergaitė švelniais, kone baltais lengvai besigarbanojan- 
čiais plaukais. Visi akimirksniu suprasdavo, kad Jondalaro dvasią Didžio- 
ji Motina pasirinko sumaišyti su Ailos, kad sukurtų jos dukterį; Jonaila 
turėjo tokias pat ypatingai gyvas mėlynas akis kaip tėvo. 

Jie praėjo grupę žmonių, kurie buvo įsirengę stovyklą didžiosios ben- 
dros teritorijos pakraštyje. Ailai pasidingojo, kad keletą iš jų atpažįsta. 

— Jondalarai, ar tie žmonės - keliaujantys pasakotojai? — pasiteiravo 
ji. - Nežinojau, kad jie atėjo į mūsų vasaros susirinkimą. 

— Ir aš nežinojau. Eikim, pasisveikinkim su jais. 

Abu nuskubėjo į stovyklą. 

— Galijadali, kaip malonu tave matyti, - prisiartinęs šūktelėjo Jonda- 
laras. 

Vyras atsisuko ir nusišypsojo. 

- Jondalarai! Aila! — tarė jis eidamas artyn ištiestomis rankomis. 

Jis sugriebė Jondalaro plaštakas. 

— Didžiosios Motinos Žemės vardu, sveikinu tave, - tarė Galijadalis. 

Vyras beveik prilygo ūgiu Jondalarui, buvo kiek vyresnis ir kone toks 
pat tamsus kaip zelandonietis šviesus. Jondalaro plaukai buvo šviesiai gel- 
toni, Galijadalio - tamsiai rudi, tačiau su šviesesnėmis sruogomis ir kiek 
išretėję viršugalvyje. Jo mėlynos akys nebuvo tokios sukrečiamos kaip 


Jondalaro, tačiau dėl kontrasto su tamsesne odos spalva buvo itin pastebi- 

mos. „Jo oda ne tokia ruda kaip Raneko, - galvojo Aila. - Panašiau, kad 
jis daug laiko būna saulėje. Nemanau, kad jo oda žiemą labai pašviesėtų“ 

— Doni vardu, sveikiname jus mūsų vasaros susirinkime, Galijadali, 
sveikiname visą jūsų keliaujantį urvą, - atsakė Jondalaras. - Nežinojau, 
kad ateisit. Ar seniai jūs čia? 

— Atkeliavom prieš vidudienį, tačiau prieš įrengdami stovyklą dar 
pavalgėme su antruoju urvu. Vado pora yra tolima mano pusseserė. Net 
nežinojau, kad ji pagimdė dvynius. 

— Esi Beladoros giminaitis? Mudu su Kimeranu - bendraamžiai, kar- 
tu patyrėme vyrystės apeigas, - paaiškino Jondalaras. - Buvau pats aukš- 
Čiausias ir iš visų išsiskyriau, kol pasirodė Kimeranas. Taip apsidžiaugiau 
jį pamatęs. 

— Suprantu, kaip jauteisi, o tu dar aukštesnis už mane, - Galijadalis 
atkreipė dėmesį į Ailą. - Sveikinu tave, — tarė jis, imdamas jos ištiestas 
rankas. — O kas šita daili mažytė? — pasiteiravo svečias, šypsodamasis kū- 
dikiui. 

— Čia Jonaila, - atsakė Aila. 

— Jon-Aila! Tavo dukteriai su jo akimis tai tinkamas vardas, - pasi- 
džiaugė Galijadalis. - Viliuosi, šįvakar ateisi. Tau paruošiau ypatingą pa- 
sakojimą. 

— Man)? - nusistebėjo Aila. 

— Taip. Apie moterį, kuri geba ypatingai apsieiti su gyvūnais. Kur tik 
keliavau, šitas pasakojimas buvo labai mėgstamas, - šypsodamasis pridū- 
rė vyras. 

— Pažįsti tokią moterį, kuri supranta gyvūnus? Norėčiau su ja susipa- 
žinti, - apsidžiaugė Aila. 

— Tująjau ir taip pažįsti. 

— Tačiau vienintelis toks man žinomas žmogus esu aš, - atsakė Aila, 
paskui išraudo supratusi, apie ką kalba Galijadalis. 

— Žinoma! Negalėjau praleisti tokio puikaus pasakojimo, tačiau neiš- 
duodu niekam tavo vardo ir dar šį tą pakeičiau. Daug žmonių kamanti- 
nėja, ar tas pasakojimas apie tave, tačiau taip ir neatsakau. Taip įdomiau. 
Papasakosiu šią istorija, kai susirinks didelė minia. Ateikit paklausyt. 

— O, ateisim, - pažadėjo Jondalaras. Jis stebėjo Ailą ir iš jos išraiškos 


matė, kad ji ne itin džiaugiasi tuo, jog pasakotojas kurpia istorijas ir apie 

ją pasakoja visiems urvams. Jondalaras pažinojo daug žmonių, kuriems 
toks dėmesys būtų patikęs, tačiau nemanė, kad patinka Ailai. Ji ir taip su- 
laukė daugiau dėmesio nei norėjo, tačiau Galijadalio jis negalėjo kaltinti. 
Jis buvo pasakotojas, o Ailos istorija - puiki. 

— Ten pasakojama ir apie tave, Jondalarai. Negalėjau tavęs nepaminė- 
ti, - pasakė pasakotojas mirktelėjęs. - Tai tu buvai kelionėje penkerius 
metus ir ją parsivedei. 

Jondalaras krūptelėjo tai išgirdęs; ne pirmą kartą apie jį pasakojamos 
istorijos, ir jos ne visada tokios, kokios jis būtų norėjęs, kad sklistų. Tačiau 
geriausia buvo nesiskųsti, niekaip neišpūsti šito reikalo; tai tik prisidėtų 
prie istorijos. Pasakotojai mėgo porinti istorijas apie žinomus asmenis, 
o žmonėms patiko jų klausytis. Kartais jie vartodavo tikruosius vardus, 
o kartais, ypač jei norėdavo istoriją padaryti reikšmingesnę, pagražinti, 
išsigalvodavo herojaus vardą, kad klausytojai spėliotų, suktų galvas, apie 
ką kalbama. Jondalaras užaugo girdėdamas tokius pasakojimus ir juos 
mėgo, tačiau labiau jam patiko senolių legendos ir pasakojimai apie Ze- 
landonijos praeitį. Daug kartų jis girdėjo pasakojant apie jo motiną, kai ji 
buvo devintojo urvo vadė, o didžioji Martonos ir Dalanaro meilės istorija 
buvo tiek kartų persakyta, kad tapo kone legenda. 

Aila su Jondalaru dar truputį su juo šnektelėjo, paskui patraukė link 
trečiojo urvo stovyklos, pakeliui vis stabteldami persimesti žodžiu su pa- 
žįstamais. Vakaras gilėjo, darėsi vis tamsiau. Aila trumpam sustojo ir apsi- 
žvalgė. Mėnulis buvo jaunas, tad be jo žėrinčios šviesos žvaigždės užpildė 
naktinį dangų baimingą pagarbą keliančia gausa. 

— Dangus toks... kupinas... Nežinau tinkamo žodžio, — tarė Aila ir 
pajuto kirbant nerimą. - Gražu, tačiau daug daugiau. Jaučiuosi maža, bet 
kažkodėl dėl to man gera. Tai didingiau už mus, didingiau už visa kita. 

— Kai žvaigždės tokios ryškios, vaizdas kvapą gniaužia, — pritarė Jon- 
dalaras. 

Nors žvaigždės neskleidė tiek šviesos, kiek būtų liejusi mėnesiena, 
jos apšvietė pakankamai, kad matytum kelią. Tačiau žvaigždžių gausybė 
nebuvo vienintelės šviesos. Visose stovyklose liepsnojo didžiuliai laužai, 
palei takus tarp stovyklų buvo susmeigti deglai, išdėliotos lempelės. 

Atėję į trečiojo urvo stovyklą Aila su Jondalaru čia rado Prolevą su jos 


seserimi Levela bei jų motiną Velimą. Visi pasisveikino. 

- Negaliu patikėti, kaip stipriai Jonaila ūgtelėjo vos per kelis mėne- 
sius, — pastebėjo Levela. - Ji tokia graži. Jondalaro akys, tačiau panaši į 
tave, Aila. 

Aila nusišypsojo dėl pagyrų kūdikiui, bet nesutiko su pasakytąja apie 
ją pačią. 

— Man regis, ji atrodo kaip Martona, ne kaip aš. Aš nesu graži. 

- Tu nenutuoki, kaip atrodai, Aila, - įsiterpė Jondalaras. - Niekada 
nežiūrėjai į nublizgintą veidrodį nei į nejudantį vandenį. Tu esi graži. 

Aila pakeitė temą. 

— Tu jau tikrai išsipūtusi, Levela, - pastebėjo ji. - Kaip jautiesi? 

— Kai baigėsi rytinis pykinimas, jaučiuosi gerai, — atsakė Levela. — 
Energinga ir stipri. Nors pastaruoju metu greitai pavargstu. Norisi ilgai 
miegoti ir dienomis nusnūsti, o kartais, jei ilgėliau pastoviu, nugarą skau- 
da. 

— Skamba neblogai, kad ir kaip sakytum, - nusišypsojo dukteriai Ve- 
lima. — Būtent taip ir turėtum jaustis. 

— Mes paruošėme vietą, kur pasirūpinsime vaikais, kad jų mamos ir 
poros galėtų eiti į Motinos šventę ir pailsėti, - paaiškino Proleva. - Jei 
norit, galite palikti Jonailą. Šventėje žmonės šoks ir dainuos, bet buvo ir 
per daug įkaušusių dar prieš man išeinant. 

— Ar žinojot, kad atėjo keliaujantys pasakotojai? - paklausė Jondala- 
ras. 

— Girdėjau, kad jie turi pasirodyti. Bet nežinojau, kad jau atvyko, - 
atsakė Proleva. 

— Kalbėjomės su Galijadaliu. Jis sakė norįs, kad ateitume pasiklausyti. 
Turi pasakojimą apie Ailą, - paaiškino Jondalaras. - Manau, tai bus men- 
kai pakeistas pasakojimas apie ją. Tikriausiai turėtume nueiti ir jį išgirsti, 
kad žinotume, ką žmonės rytoj kalbės. 

- Artueisi, Proleva? — pasiteiravo Aila, kai moteris paguldė savo mie- 
gantį kūdikį. 

— Puota didelė, daug dienų prie jos darbavausi, - atsakė Proleva. — 
Manau, verčiau pabūsiu čia ir su keliomis moterimis pasaugosiu mažuo- 
sius. Labiau pailsėsiu. Jau atbuvau savo Motinos šventes. 


— Gal ir aš turėčiau likti saugoti vaikų, - pasisiūlė Aila. 

— Ne. Tu turėtum eiti. Motinos šventės tau vis dar naujiena, reikia 
prie jų priprasti, ypač jei mokaisi tapti zelandone. Štai, duok man savo 
mažylę. Jau dienų dienas jos neniurkiau, - tarė Proleva. 

— Pirmiau pamaitinsiu, - pasakė Aila. - Jaučiuosi pilna ir apsunkusi. 

— Levela, tu taip pat turėtum eiti, ypač jei pasakotojai atėjo. Ir tu, 
mama, — paragino Proleva. 

— Pasakotojai čia ne vieną dieną viešės. Galėsiu juos vėliau išgirsti, o 
savo dalį Motinos švenčių ir aš atbuvau. Tu buvai tokia užimta, neturė- 
jom laiko pasibūti kartu. Geriau pasiliksiu čia su tavimi, - pasisiūlė Veli- 
ma. — Tačiau tu, Levela, turėtum eiti. 

— Nė nežinau. Jondekamas jau ten, pažadėjau, kad šventėje susitiksim. 
Bet jaučiuosi pavargusi. Gal nueisiu tik trumpam, pasakotojų pasiklausy- 
ti, — atsiliepė toji. 

— Ir Joharanas jau ten, jam beveik priklauso dalyvauti, vien tam, kad 
užmestų akį į kelis jaunuolius. Viliuosi, jis ras laiko ir pats pasilinksminti. 
Pasakyk jam apie pasakotojus, Jondalarai. Jis visada mėgo jų klausytis. 

— Perduosiu, jei pavyks jį surasti, - atsakė Jondalaras. 

Jam buvo smalsu, ar Proleva neina į šventę dėl to, kad suteiktų savo 
porai laisvės pasimėgauti Motinos švente. Nors visi suprato, kad gali pa- 
sirinkti kitą partnerį negu savo porą, jis žinojo, kad kai kuriems žmonėms 
nebūtinai norisi stebėti, kaip jo pora meilinasi kam kitam. Žinojo, kad jis 
to nemėgsta. Jam būtų labai sunku matyti Ailą nueinančią su kitu vyru. 
Keli vyrai jau parodė susidomėjimą ja, pavyzdžiui, dvidešimt šeštojo urvo 
zelandonis arba netgi pasakotojas Galijadalis. Jondalaras žinojo, kad pa- 
vydui nepritariama, tačiau negalėjo suturėti savo jausmų. Jis tik vylėsi, 
kad pavyks juos nuslėpti. 

Grįžusi į didįjį susirinkimo plotą Levela greitai pastebėjo Jondekamą 
ir nuskubėjo prie jo, tačiau Aila trumpam stabtelėjo pakraštyje pasidai- 
ryti. Kone visi, kurie ruošėsi dalyvauti šiame vasaros susirinkime, buvo 
atvykę, o ji vis dar ne itin maloniai jautėsi, kai vienoje vietoje susirink- 
davo tiek daug žmonių. Jai reikėdavo apsiprasti. Jondalaras tai suprato ir 
lūkuriavo kartu. 

Iš pirmo žvilgsnio didžiulė erdvė atrodė užpildyta neapmatomos 


beformės minios, siūruojančios verpetais kaip didžiulė sūkuringa upė. 

Atidžiau įsižiūrėjusi Aila pradėjo pastebėti, kad minia susitelkusi į ke- 
lias grupes, paprastai aplink didįjį laužą arba netoli jo. Vienoje pusėje, 
arčiau pakraščio, netoli pasakotojų stovyklos, didelė minia buvo apspitu- 
si tris ar keturis žmones, kurie gyvai gestikuliuodami kalbėjo ant pakylą 
primenančio rentinio, pastatyto iš medžio ir žaliaminės odos, kad kiek 
iškiltų virš minios ir kalbėtojai būtų geriau matomi. Arčiausiai pakylos 
esantieji buvo susėdę ant žemės arba arčiau atitemptų rąstų ir akmenų. 
Kone tiesiai priešais, kitapus susirinkimo aikštės, žmonės šoko ir dainavo 
pritariant Aeitoms, būgnams ir kitiems mušamiesiems muzikos instru- 
mentams. Ailą viliojo ir vieni, ir kiti sambūriai, tad ji bandė apsispręsti, 
kur norėtų patraukti pirmiausia. 

Kitame plote žmonės lošė įvairius lošimus kauliukais ir naudodamiesi 
kitomis priemonėmis, netoliese galėjai įsipilti mėgstamų gėrimų. Ji paste- 
bėjo, kaip Laramaras, suktai šypsodamasis, dalija savo barmą. 

— Kaupia palankumą, - tarė Jondalaras, tarsi žinotų, ką ji galvoja. Ji 
nesuvokė, kokia pasibjaurėjimo mina atsirado jos veide pamačius tą vyrą. 

Aila pastebėjo, kad Tremeda buvo tarp lūkuriuojančiųjų barmos, ta- 
čiau jai Laramaras nieko nepasiūlė. Aila nusisuko kitur, į žmones, kurie 
dorojo maisto likučius, suneštus į vieną vietą ir paliktus tiems, kurie užsi- 
manys valgyti vėliau. 

Visoje aikštėje šen bei ten kalbėdamiesi ir juokaudami stoviniavo 
būreliai žmonių, kiti klaidžiojo po aikštę be jokios akivaizdžios priežas- 
ties. Aila ne iš karto pastebėjo kažką veikiančius žmones tamsesniuose 
aikštės kampučiuose. Paskui atsitiktinai pastebėjo jauną moterį ryškiai 
raudonais plaukais ir atpažino Folaros draugę Galėją. Ji ėjo nuo valgiais 
nukrautos pakylos su jaunu vyru iš trečiojo urvo, kuris, Aila prisiminė, 
dalyvavo liūtų medžioklėje. Atidžiai stebėję vienas kitą, jie pasirinko būti 
partneriais. 

Žiūrėdama į jauną porą, traukiančią į tamsesnį pakraštį, Aila pamatė, 
kaip jie stabtelėję apsikabino. Ji sutriko; neketino stebėti intymių aki- 
mirkų. Tada ir pasirodė, kad vienur kitur, kiek tolėliau nuo pagrindinių 
veiklų, yra ir daugiau porelių, labai užsiėmusių vienas kitu. Aila pajuto 


užplūstant raudonį. 

Jondalaras nusišypsojo sau. Jis matė, kur ji žiūri. Zelandoniečiai taip 
pat nebuvo linkę stebėti intymaus bendravimo. Tik ne dėl drovumo. In- 
tymumas buvo įprastas, ir jie paprasčiausiai į tai nekreipė dėmesio. Jis toli 
nukeliavo ir žinojo, kad žmonių papročiai skiriasi, tačiau Aila taip pat tai 
suprato; ji ir anksčiau buvo mačiusi žmones kartu - gyvendamas arikš- 
tose patalpose šito neišvengsi. Panašių dalykų ji turėjo matyti praėjusios 
vasaros susirinkime. Jis nevisiškai suprato, kodėl Aila pasijuto nesmagiai. 
Jis ketino jos to paklausti, tačiau pamatė grįžtančius Levelą su Jondeka- 
mu ir nusprendė palaukti. 

Ailos sumišimas kilo iš vaikystės, iš genties auklėjimo. Jai buvo griežtai 
įdiegta, kad kai kurie dalykai, nors ir gali būti pamatyti, turi likti „ne- 
matomi“. Akmenys, ribojantys kiekvienos šeimos židinį Bruno gentyje, 
atstojo nematomas sienas, nederėjo matyti pro akmenines ribas, žiūrėti į 
kito žmogaus asmeninio židinio plotą. Žmonės nukreipdavo akis arba ap- 
simesdavo tuščiai stebeilijantys į erdvę, darydavo bet ką, kad tik išvengtų 
tiesaus žiūrėjimo į akmenimis apjuostą plotą. Visi stengėsi nežvilgtelėti 
netyčia. Spoksojimas buvo dalis genties ženklų kalbos ir turėjo konkrečią 
prasmę. Pavyzdžiui, įdėmus vado žvilgsnis galėjo reikšti papeikimą. 

Kai suvokė, ką mato, Aila greitai nusuko žvilgsnį kitur ir pastebėjo at- 
einančius Levelą su Jondekamu. Jai keistai palengvėjo. Susilietusi skruos- 
tais jausmingai su jais pasisveikino, tarsi jau seniai nebūtų mačiusi. 

— Einame pasiklausyti pasakotojų, - pasakė Levela. 

— O aš mėginau nuspręsti, ar noriu klausytis pasakotojų, ar muzikos, - 
atsiliepė Aila. - Jeigu jūs einate klausytis pasakotojų, gal ir aš trauksiu su 
jumis. | 

— Tada ir aš, - pritarė Jondalaras. 

Jie atėjo, regis, per pertrauką. Vienas pasakojimas akivaizdžiai buvo 
ką tik baigtas, o naujas dar neprasidėjo. Žmonės vaikštinėjo aplinkui; vie- 
ni ėjo kitur, kiti atėjo, kai kurie keitė vietą. Aila apsižvalgė, kad susivoktų, 
kas vyksta. Ant žemos pakylos, dabar tuščios, buvo pakankamai vietos 
trims ar keturiems žmonėms ir dar erdvės judėti. Buvo iškasti du beveik 
stačiakampiai grioviai laužams ne tiesiai priešais pakylą, bet abipus jos, 
labiau kad apšviestų nei šildytų erdvę. Tarp laužaviečių ir abipus jų gulėjo 


keletas rąstų, sudėliotų netvarkingomis eilėmis, ir keli nemaži akmenys; 

visi uždengti kimštais dembliais, kad būtų patogiau sėdėti. Priešais rąstus 
palikta atvira erdvė, kur žmonės sėdėjo ant žemės, dauguma ant kokių 
nors patiesalų, pavyzdžiui, pintų žolės demblių arba kailių. 

Keletas žmonių, sėdėjusių ant rąsto beveik priekyje, atsistojo ir nu- 
ėjo. Levela patraukė į tą pusę ir atsisėdo ant minkšto pakloto, dengusio 
medžio kamieną. Jondekamas greitai įsitaisė greta jos; paskui jie užėmė 
vietą greta Ailai su Jondalaru, kuriuos kažkas pakeliui pasveikino. Kol jie 
keitėsi malonybėmis, prisiartino Galijadalis. 

— Jūs vis dėlto nusprendėte ateiti, — jis pasilenkė pasveikinti Ailos 
prisiliesdamas prie jos skruostu. Jondalarui pasidingojo, kad tai užtruko 
kiek per ilgai. Aila juto šiltą Galijadalio alsavimą į kaklą, uodė malonų vy- 
rišką kvapą, besiskiriantį nuo to, kurį ji kur kas geriau pažinojo. Taip pat 
ji pastebėjo įsitempusius, nepaisant šypsenos, Jondalaro žandikaulius. 

Aplinkui stoviniavo keletas žmonių, ir Aila pagalvojo, jog jie tikriau- 
siai trokšta pasakotojo dėmesio. Ji pastebėjo, kad daugumai patinka bur- 
tis aplink Galijadalį, ypač jaunoms moterims, o kai kurie žiūrėjo į ją su 
tokia mina, tarsi kažko tikėtųsi. Ailai tai nepatiko. 

— Levela su Jondekamu priekyje saugo mums vietas, - tarė Jondala- 
ras. - Eikim atsisėsti. 

Aila nusišypsojo Jondalarui ir jie nuėjo prie savo draugų, tačiau kiti 
žmonės jau buvo atsisėdę ant rąsto toje vietoje, kurią jiems laikė Levela su 
Jondekamu. Teko pasislinkti ir įsitaisyti kiek toliau. 

— Įdomu, ko taip ilgai nepradeda, - ėmė nekantrauti Jondekamas. 

Jondalaras pastebėjo, kad ateina daugiau žmonių. 

— Manau, jie laukia, kol susirinks daugiau klausytojų. Juk žinai, kaip 
yra: kai jau pradeda, pasakotojams nepatinka, jei kas vaikštinėja. Tai blaš- 
ko pasakojimą. Jie neprieštarauja, jei vienas kitas tyliai pasišalina, tačiau 
ir klausytojams dažniausiai nesmagu ateiti pasakojimo viduryje. Jie ver- 
čiau klausosi nuo pradžių. Manau, daug žmonių laukė, kol pasakotojai 
baigs ankstesnę istoriją. 

Galijadalis ir dar keletas žmonių užlipo ant pakylos. Palaukė, kol 
žmonės juos pastebės. Kai visi liovėsi kalbėję ir stojo tyla, aukštas tamsia- 
plaukis vyras pradėjo: 

— Toli toli, auštančio ryto krašte... 


- 

- Šitaip prasideda visi pasakojimai, — Ailai sušnabždėjo Jondalaras, 
tarsi apsidžiaugęs, kad istorijos pradžia tinkama. 

— ... gyveno moteris, jos pora ir trys jos vaikai. Vyriausias berniukas 
buvo vardu Kikamalis. 

Kai pasakotojas paminėjo pirmąją moters atžalą, jaunas vyras, kuris 
taip pat buvo ant pakylos, žengė pirmyn ir lengvai nusilenkė, parodyda- 
mas, kad tai jis buvo paminėtas. 

— Kita buvo mergaitė vardu Karela. 

Paminėjus antrą vaiką, jauna moteris atliko sukinį, kuris baigėsi nu- 
silenkimu. 

- Jauniausias buvo berniukas, vardu Volkafonas. 

Kitas jaunas vyras parodė į save ir išdidžiai nusišypsojo. 

Tarp susirinkusiųjų nuvilnijo tylus murmesys, vienas kitas sukikeno 
pasakotojui ištarus jauniausiojo vaiko vardą, nes žmonės pastebėjo sąs- 
kambį su Ailos keturkojo medžiotojo vardu. 

Nors Galijadalis nešaukė, Aila pastebėjo, kad jo balsas labai gerai gir- 
dimas visiems klausytojams. Vyras kalbėjo ypatingu būdu: stipriai, aiš- 
kiai ir išraiškingai. Tai privertė ją pagalvoti apie savo apsilankymą urve su 
dvidešimt šeštojo urvo zelandoniu bei jo mokiniu ir garsus, kuriuos visi 
trys skleidė priešais urvą prieš į jį ropodami. Jai toptelėjo, kad panorėjęs 
Galijadalis galėtų tapti zelandoniu. 

— Nors buvo jau pakankamai suaugę, nė vienas iš jaunuolių dar nebu- 
vo radęs poros. Nedideliame jų urve visi buvo artimai susigiminiavę su 
dauguma bendraamžių. Motina pradėjo nerimauti, kad jiems teks leistis 
toli ieškoti porų, ir ji gali daugiau jų nebeišvysti. Ji buvo girdėjusi apie 
seną vienišą zelandonę, gyvenančią atokiame urve aukštupyje, į šiaurę. 
Žmonės pašnabždomis užsimindavo, kad ji daro stebuklus, tačiau gali 
paprašyti atlygio, kurį bus sunku sumokėti. Motina nusprendė eiti ir ją 
susirasti, — kalbėjo pasakotojas. 

— Grįžusi kitą dieną moteris išsiuntė savo vaikus prie upelio rinkti 
švendrų šaknų. Nuėję tenai jie sutiko kitus tris jaunus žmones: maždaug 
Kikamalio amžiaus merginą, Karelos amžiaus vaikiną ir maždaug Vilka- 
fono amžiaus mergaitę. 

Šįkart pirmasis jaunuolis ant scenos koketiškai nusišypsojo, kai buvo 


paminėta vyresnė mergaitė, jauna moteris drąsiai išpūtė krūtinę, o kitas 

jaunuolis suvaidino drovią jauną mergaitę. Pasigirdo žiūrovų juokas. Aila 
su Jondalaru taip pat šypsodamiesi susižvalgė. 

— "Trys atvykėliai buvo nepažįstami, neseniai atkeliavę iš pietinių že- 
mių. Kadangi visi buvo deramai išauklėti, jie pasveikino vieni kitus ir pri- 
sistatė, išvardydami svarbius vardus ir ryšius. „Mes atėjom ieškoti mais- 
to“, - paaiškino vyriausioji viešnia. - Galijadalis pakeitė balso tembrą 
kalbėdamas už jauną moterį. - „Čia daugybė švendrų, visiems užteks“, - 
pasakė Karela, - jauna moteris žiopčiojo Galijadalio vėl pakeistu balsu 
tariamus žodžius. — Jie visi ėmė rauti švendrų šaknis iš minkšto dum- 
blo upelio pakrantėje. Kikamalis padėjo vyresnei nepažįstamajai, Karela 
rodė, kur kasti, viduriniajam berniukui, o Vilkafonas išrovė kelias šaknis 
jaunajai drovuolei, tačiau mergina jų nepriėmė. Vilkafonas matė, kad jo 
brolis ir sesuo džiaugiasi malonių jaunų žmonių draugija, jie darosi vis 
artimesni. 

Dabar juokas buvo gana garsus. Ne tik užuomina buvo akivaizdi. 
Jaunas vyras, vaizduojantis vyresnį brolį, ir mergina ant pakylos perdėtai 
glėbesčiavosi, o jaunėlis pavydžiai dėbsojo. Kalbėdamas Galijadalis kai- 
taliojo balsą pagal kiekvieną veikėją, o kiti ant pakylos vaidino, kartais 
gana išraiškingai. 

„Šitie švendrai geri. Kodėl tu jų nevalgysi?“ - klausė Vilkafonas pa- 
trauklios nepažįstamosios. „Aš nevalgau švendrų, - atsakė mergina. - Aš 
valgau tiktai mėsą, - gana aukštu balsu už moterį kalbėjo Galijadalis. 
Vilkafonas nežinojo, ko griebtis. „Gal aš galiu sumedžioti tau mėsos?“ — 
tarė jis, bet žinojo, kad nėra itin šaunus medžiotojas. Paprastai jis eidavo 
kaip varovas. Jis norėjo gero, bet buvo truputį tingus ir niekada nemėgi- 
no pats medžioti. Jis grįžo namo, į motinos urvą. „Kikamalis ir Karela 
dalijasi švendrais su mergina ir vaikinu iš pietų, — pasakė jis mamai. — 
Jie rado poras, tačiau moteris, kurios geidžiu aš, nevalgo švendrų. Ji gali 
valgyti tik mėsą, o aš ne toks geras medžiotojas. Kaip aš parūpinsiu jai 
maisto?“ - klojo Galijadalis. 

Ailai pasidarė smalsu, ar „dalytis švendrais“ turi kokią kitą, jai neži- 
nomą prasmę, tarsi pokštas, kurio ji nesupranta, nes po bendro švendrų 
valgymo kitu sakiniu pasakotojas jau prabilo apie jungtuves. 

— „Urve į šiaurę palei upę gyvena vieniša sena zelandonė, - atsakė mo- 


tina. - Gal ji galės tau padėti. Tačiau atidžiai apgalvok, ko prašysi. Gausi 

tiksliai tai, ko nori, - Galijadalis vėl pakeitė balso tembrą kalbėdamas už 
motiną. - Vilkafonas leidosi ieškoti senosios zelandonės. Jis keliavo aukš- 
tyn palei upę daug dienų, kaišiodamas nosį į visus pakeliui rastus urvus. 
Jau beveik ketino nuleisti rankas, tačiau aukštai uoloje pastebėjo nedidelį 
urvą ir nusprendė, jog šitas bus paskutinis, kurį jis apžiūrės. Priešais urvą | 
jis rado sėdinčią seną moterį, iš pažiūros miegančią. Jis tyliai priėjo, ne- 
norėdamas jos trikdyti, tačiau buvo smalsus, todėl atidžiai ją nužvelgė, - 
tęsė Galijadalis. 

- Jos drabužiai buvo niekuo neišsiskiriantys, tokie patys, kokius vilki 
dauguma žmonių, tik kažkokie beformiai ir apspurę. Tačiau ji buvo pa- 
sipuošusi keisčiausių formų vėriniais ir karuliais iš įvairiausių medžiagų: 
karoliukų ir kriauklelių, pragręžtų gyvūnų dantų ir nagų; iš mamutų il- 
čių, kaulų, ragų ir medžių, netgi iš akmens ir gintaro išskobtų gyvūnų; 
apvalių puošmenų su išraižytais gyvūnų atvaizdais. Papuošalų buvo tiek 
daug, kad Vilkafonas negalėjo jų visų net pamatyti, tačiau dar įspūdin- 
gesnės buvo moters veido tatuiruotės. Jos buvo tokios sudėtingos ir puoš- 
nios, kad pro visokius keturkampius, sūkurius, užraitus ir pagražinimus 
vargiai buvo bematyti oda. Senoji neabejotinai buvo didžiai reikšminga 
zelandonė, ir Vilkafonas truputį jos baiminosi. Jis nežinojo, ar dera ją 
varginti menku savo prašymu. 

Moteris ant pakylos atsisėdo ir, nors nepersirengė, taip apsivyniojo 
drabužius, kad tapo panaši į Galijadalio apsakytą senąją zelandonę befor- 
miais apdarais. 

— Vilkafonas nusprendė eiti sau, tačiau vos apsisukęs išgirdo balsą: 
„Ko iš manęs norėjai, bernaiti?“ - Galijadalio balsas nuskambėjo kaip 
vyresnės moters, ne laibas ir virpantis, o galingas ir brandus. 

— Vilkafonas nurijo seiles ir atsisuko. Jis tinkamai prisistatė ir tarė: 
„Mano motina sakė, jog tu galbūt galėsi man padėti“ „Kokios bėdos už- 
puolė?“ „Susipažinau su moterimi iš pietų. Norėčiau su ja dalytis šven- 
drais, tačiau ji sako, kad švendrų valgyti negali, valgo tiktai mėsą. Myliu 
ją ir turėčiau jai medžioti, tačiau nesu labai geras medžiotojas. Ar gali 
padėti man tapti geru medžiotoju?“ „Ar esi tikras, kad ji nori, jog jai me- 
džiotum? - paklausė senoji zelandonė. - Jei ji nenori tavo švendrų, gali 


būti, jog nenorės ir tavo mėsos. Ar teiravaisi?“ „Kai pasiūliau jai švendrų, 

ji pasakė, kad negali jų valgyti, o ne kad nenori, o kai pažadėjau jai me- 
džioti, ji nepasakė: „Nereikia“, - atsakė Vilkafonas. 

Balsas, kuriuo Galijadalis kalbėjo už jaunuolį, skambėjo viltingai, o 
jauno vyro ant pakylos veido išraiška mėgdžiojo pasakotojo toną. 

— „Juk žinai, kad norint tapti geru medžiotoju reikia mokytis, daug 
mokytis“, - atsakė jam senoji Zelandonė. „Iaip, žinau. Turėčiau dažniau 
tai daryti. 

Jaunuolis ant pakylos nudelbė akis, tarsi atgailautų. 

— „Tačiau tu to nedarai, tiesa? O dabar, kadangi tave sudomino jauna 
moteris, norėtum staiga tapti geru medžiotoju?“ - Galijadalio tonas kal- 
bant už senąją zelandonę tapo priekaištaujantis, peikiantis. - „Tikriau- 
siai, - jaunuolis atrodė dar labiau susigėdęs. — Tačiau aš ją dievinu“ „Vi- 
sada turi nusipelnyti to, ką gauni. Jei nenori įdėti pastangų mokydamasis, 
turi kažkokiu kitu būdu atsilyginti už įgūdžius. Turi įdėti pastangų arba 
duoti ką kita. Ką tu norėtum atiduoti?“ - pasiteiravo senė. - „Viską ati- 
duosiu!“ 

Žiūrovai aiktelėjo suprasdami, jog nedera šitaip sakyti. 

— „Vis dėlto galėtum skirti laiko pratyboms ir mokytis medžioti“, - 
tarė senoji zelandonė. „Tačiau ji nenorės laukti, kol aš išmoksiu gerai 
medžioti. Aš ją dievinu. Tiesiog noriu jai parnešti mėsos, kad ji mane 
mylėtų. Norėčiau, kad būčiau gimęs mokėdamas medžioti: 


Staiga artistai ant pakylos pastebėjo tarp žiūrovų kilusį bruzdesį. 


Vilkas brukosi per minią kartkartėmis brūkšteldamas kam koją, tačiau 
prašapdavo žmogui nė nespėjus pastebėti, kas jį palietė. Nors dauguma jį 
pažinojo, jis vis dar buvo netikėtumas, dėl kurio aikteldavo ar net cyptel- 
davo jį pastebėjęs žmogus. Netgi Aila nustebo, kai jis išdygo taip netikėtai 
ir atsitūpęs priešais įsmeigė į ją akis. Levela krūptelėjo, nes žvėris pasirodė 
staiga, bet neišsigando. 

— Vilke! Visą dieną buvai dingęs. Jau pradėjau spėlioti, kur tu. Tikriau- 
siai ištyrinėjai visą plotą, - tarė Aila, taršydama pilkio sprando gaurus ir 
kasydama jam paausį. Jis pakėlęs galvą lyžtelėjo jai kaklą ir smakrą, paskui 
padėjo galvą į skreitą, regis, mėgaudamasis jos sveikinimais, glostymais ir 
glamonėmis. Kai ji liovėsi, Vilkas susirangė priešais ir padėjo galvą ant le- 
tenų, atrodė nurimęs, bet budrus. 

Galijadalis ir kiti artistai nuo pakylos jį stebėjo, paskui vyras nusišyp- 
sojo. 

— Neįprastas mūsų svečias pasirodė tinkamu metu, - tarė jis. Paskui, 
vėl grįžęs į vaidmenį, pasakojo toliau: - „Ar tikrai šito nori? Būti iš pri- 
gimties gimusiu medžiotoju?“ - paklausė zelandonė. „Iaip. Būtent taip. 
Norėčiau būti medžiotoju iš prigimties“, - atsakė Vilkafonas. „Tada eime į 
mano urvą , - tarė senė. 

Pasakojimo tonas pasikeitė. Jis tapo grėsmingas, nelaimę pranašaujantis. 

— Vos Vilkafonas įėjo į urvą, jį apėmė miegas, jis atsisėdo ant vilkų kailių 
krūvos ir tučtuojau užmigo. Kai galiausiai pabudo, juto, jog ilgai miegojo, 
tačiau nežinojo, kiek ilgai. Urvas buvo tuščias, jokio ženklo, jog kada buvo 


gyvenamas. Jis greitai išbėgo į lauką. 

Jaunas vyras ant pakylos išbėgo iš įsivaizduojamo urvo keturiomis. 

— Švietė saulė, jis buvo ištroškęs. Patraukęs prie upės pradėjo pastebė- 
ti kažką keista. Pirmiausia, matė daiktus kitaip, tarsi būtų arčiau žemės. 
Pasiekęs upelio krantą pėdomis pajuto šaltą vandenį, tarsi neavėtų jokio 
apavo. Pažvelgęs žemyn, apskritai nepamatė pėdų, tik letenas, vilko lete- 
nas. Pirmiausia jis sutriko, paskui suvokė, kas atsitiko. Senoji zelandonė 
jam davė tiksliai tai, ko jis prašė. Jis norėjo tapti medžiotoju iš prigimties, 
dabar toks ir buvo. Jis tapo vilku. Ne šitai jis turėjo omenyje, kai norėjo 
tapti geru medžiotoju, tačiau dabar buvo jau per vėlu. 

— Vilkafonas taip gailėjosi, kad norėjo verkti, tačiau neturėjo ašarų. 
Jis laukė prie vandens krašto ir ramybėje ėmė kitaip suvokti girią. Girdėjo 
tai, ko anksčiau negalėjo girdėti, užuodė tai, kokių kvapų nė nežinojo 
esant. Jis uodė daugybę kvapų, ypač gyvūnų, o kai susitelkė į didelį bal- 
tąjį kiškį, suprato, jog yra alkanas. Tačiau dabar tiksliai žinojo, ką daryti. 
Tyliai, lėtai jis ėmė sėlinti prie to padaro. Nors kiškis buvo labai greitas 
ir bėgdamas akimirksniu pakeitė kryptį, vilkas numatė jo judesius ir jį 
sučiupo. 

Klausydamasi šios pasakojimo dalies Aila šypsojosi. Dauguma žmo- 
nių tikrai tikėjo, kad vilkai ir kiti mėsėdžiai jau gimsta mokėdami sume- 
džioti ir nudobti savo auką, tačiau ji žinojo geriau. Įgudo valdyti svaidy- 
klę mokydamasi to slapčia, tad norėjo žengti kitą žingsnį ir iš tikrųjų ja 
medžioti, tačiau genties moterims tai buvo uždrausta. Daugybė plėšrūnų 
dažnai gvelbdavo mėsą iš Bruno genties, ypač smulkesni mėsėdžiai, tokie 
kaip kiaunės, šermuonėliai, žebenkštys, mažosios laukinės katės, lapės, 
neatsilikdavo ir vidutinio dydžio medžiotojai - nuožmūs erniai, lūšys 
kuokštuotomis ausimis, vilkai ir hienos. Aila pateisino savo sprendimą 
nepaisyti genties draudimo nutarusi, jog medžios tik mėsėdžius gyvūnus, 
kurie daro žalą jos genčiai, o maistui skirtus gyvūnus paliks medžioti vy- 
rams. Dėl to ji ne tik tapo puikia medžiotoja, tačiau labai daug sužinojo 
apie savo aukas. Pirmus kelerius metus ji jas tik stebėjo. Aila žinojo: nors 
mėsėdžių medžioklės instinktas stiprus, jiems visiems vienu ar kitu būdu 
reikia mokytis iš vyresniųjų. Vilkai negimdavo mokėdami medžioti; jau- 
nieji mokydavosi iš savo gaujos. 


Ji vėl įsitraukė į Galijadalio pasakojimą. 

- Šilto kraujo, srūvančio į gerklę, skonis buvo puikus, ir Vilkafonas 
greitai sudorojo kiškį. Paskui jis grįžo prie upės atsigerti ir nuplauti krau- 
jo nuo kailio. Vėliau jis pašniukštinėjo ieškodamas saugios vietos. Susi- 
radęs vietelę, susirangė, uodega užsidengė snukį ir užmigo. Kai pakirdo, 
buvo tamsu, tačiau naktį matė geriau nei dieną. Jis pasirąžė, pakėlęs koją 
nusišlapino ant krūmo ir vėl leidosi medžioti. 

Jaunuolis ant pakylos puikiai pasistengė pamėgdžioti vilko veiksmus, 
o kai pakėlė koją, žiūrovai prapliupo juokais. 

— Vilkafonas kurį laiką gyveno urve, kurį jau kadaise buvo palikusi 
sena moteris, medžiojo sau ir buvo tuo patenkintas, tačiau netrukus ėmė 
jaustis vienišas. Berniukas virto vilku, tačiau širdyje liko berniukas. Jis 
pradėjo galvoti apie tai, kaip grįžti namo aplankyti motinos ir patrauklios 
merginos iš pietų. Lengvu vilko žingsniu jis ėmė bėgti link motinos urvo. 
Pamatęs nuo motinos nuklydusį elniuką prisiminė, jog mergina iš pietų 
mėgsta mėsą, tad nusprendė elniuką sumedžioti ir jai nunešti. 

— Keletas žmonių pamatė besiartinantį vilką ir išsigando. Jiems buvo 
smalsu, kodėl vilkas prie jų namų tempia elnią. O vilkas matė patrauklią 
jauną moterį, tačiau nepastebėjo aukšto dailaus šviesiaplaukio, stovinčio 
greta jos su naujos rūšies ginklu, kuriuo galima labai greitai ir labai toli 
sviesti ietis. Kai vyras jau pasiruošė sviesti ietį, vilkas atitempė mėsą prie 
moters ir numetė jai po kojomis. Tada atsitūpė priešais ją ir pakėlė galvą. 
Mėgino jai pasakyti, kaip ją myli, tačiau nebegalėjo kalbėti. Jis tegalėjo 
rodyti savo meilę veiksmais ir žvilgsniu, ir buvo akivaizdu, jog šitas vilkas 
myli moterį. 

Visi žiūrovai atsisuko ir šypsodamiesi įsmeigė akis į Ailą su Vilku prie 
kojų. Keletas pradėjo juoktis, kiti ėmė ploti delnais į kelius, taip girdami 
artistus. Nors nevisiškai taip Galijadalis ketino baigti pasakojimą, klausy- 
tojų reakcija leido jam suprasti, jog dabar pars laikas sustoti. 

Aila sutriko atsidūrusi tokio dėmesio centre ir pažvelgė į Jondalarą. Jis 
taip pat šypsodamasis pliaukšėjo į kelius. 

— Puikus pasakojimas, - tarė jis. 

— Tačiau jame nėra tiesos, — atsiliepė ji. 

— Dalis tiesos yra, - atsakė Jondalaras, žiūrėdamas į Vilką, kuris su- 


nerimęs atsistojo ginamąja poza priešais Ailą. — Šitas vilkas myli moterį. 

Aila nuleidusi ranką paglostė žvėrį. 

— Taip, manau, tu teisus. 

— Dauguma pasakojamų istorijų yra pramanytos, tačiau dažnai jose 
yra dalis tiesos arba jos patenkina atsakymo troškimą. Turi pripažinti, pa- 
sakojimas buvo geras. Jei žmogus nežino, kad tu radai visai mažą vilkiuką 
vienut vienutėlį guolyje, žuvus jo motinai, o vadai išgaišus, Galijadalio 
istorija patenkintų jo troškimą žinoti net ir suvokiant, jog tikriausiai vis- 
kas yra išgalvota. 

Aila dirstelėjo į Jondalarą ir linktelėjo; paskui abu atsisuko ir nusišyp- 
sojo Galijadaliui bei kitiems artistams ant pakylos. Pasakotojas prašma- 
tniu linktelėjimu parodė, kad juos pastebėjo. 

Žiūrovai pakilo ir pradėjo vaikštinėti, o pasakotojai nulipo nuo paky- 
los užleisdami vietą kitai keliaujančių artistų grupei. Jie priėjo prie žmo- 
nių, susibūrusių aplink Ailą ir Vilką. 

— Buvo nepakartojama, kai vilkas pasirodė. Jis atėjo kaip tik laiku, — 
tarė jaunuolis, vaizdavęs berniuką-vilką. - Nebūtų pavykę geriau, net jei 
būtume pasiruošę. Nemanau, kad galėtum ateiti ir atsivesti jį kiekvieną 
vakarą? 

— Toks sumanymas nėra geras, Zanakanai, - pasakė Galijadalis. - Visi 
kalbės apie šį vakarą papasakotą istoriją. Jei taip vyks kiekvieną kartą, tai 
sumenkins ypatingą šio vakaro įvykį. Be to, esu tikras, Aila turi ir kitų 
reikalų. Ji motina ir Pirmosios mokinė. 

Jaunuolis truputį išraudo ir, regis, sutriko. 

- Žinoma, tu teisus, atsiprašau. 

— Nereikia atsiprašinėti, — atsiliepė Aila. - Galijadalis teisus, turiu 
daug reikalų, ir Vilkas ne visada ateitų čia tau panorėjus, bet manau, būtų 
smagu sužinoti daugiau apie pasakojimą, apie tai, kaip pasakojate jūs. Jei 
niekas neprieštarautų, norėčiau kada apsilankyti, kai mokotės pasakoji- 
mų. 

Zanakanas ir kiti stipriai juto neįprastą Ailos tartį, ypač todėl, kad visi 
žinojo, kokį poveikį turi skirtingos balso tono savybės, buvo keliavę ir 
matę daugiau nei kiti. 

— Man patinka tavo balsas! - pareiškė Zanakanas. 


- Nesu girdėjusi tokios kalbėsenos, - pridūrė mergina. 

— Tikriausiai atkeliavai iš labai toli, - įsiterpė kitas jaunuolis. 

Paprastai Aila kiek sutrikdavo, kai žmonės užsimindavo apie jos tartį, 
tačiau jaunuolių trejetas atrodė tokie džiaugsmingi ir nuoširdžiai paten- 
kinti, kad jai teliko nusišypsoti. 

— Taip. Ji tikrai atkeliavo iš labai toli. Iš daug toliau, nei įsivaizduoja- 
te, - patvirtino Jondalaras. 

— Mums patiktų, jei ateitumėte mūsų aplankyti bet kuriuo metu, kai 
tik panorėsite, kol mes čia, ir gal neprieštarausi, jei truputį pasimokysim 
tavo kalbėjimo būdo? - tarė mergina. Ji pažvelgė į Galijadalį laukdama 
patvirtinimo. 

Pasakotojas pažvelgė į Ailą. 

- Galara žino, kad kartais mūsų stovykla nėra atvira įprastiems lanky- 
tojams, tačiau taip, tu būsi laukiama viešnia bet kuriuo metu. 

— Manau, galėtume sukurti nuostabų naują pasakojimą apie žmogų, 
atkeliavusį iš labai toli, gal net iš toliau nei auštančio ryto kraštas, — vis 
dar kupinas jaudulio tarstelėjo Zanakanas. 

— Gal ir galėtume, tačiau kažkodėl abejoju, ar jis būtų toks puikus, 
kad pranoktų tikrąją istoriją, Zanakanai, - tarė Galijadalis, paskui Ailai 
su Jondalaru pridūrė: - Mano židinio vaikai dažnai nusičiumpa naujų 
sumanymų, o jūs suteikiate jiems daugybę istorijų. 

* - Nežinojau, kad Zanakanas ir Galara yra tavo židinio vaikai, Galija- 
dali, - tarė Jondalaras. 

— Ir Kalešalis, - pridūrė vyras. - Jis vyriausias. Tikriausiai mums derė- 
tų tinkamai prisistatyti. 

Jaunuoliai, kurie vaizdavo pasakojimo veikėjus, atrodė labai patenkin- 
ti susipažinę su gyvais savo personažų prototipais, ypač jie susidomėjo 
Jondalarui pradėjus vardyti Ailos vardus ir ryšius. 

— Noriu pristatyti jums Ailą iš Zelandonijos, - pradėjo Jondalaras. 
Kai priėjo iki jos kilmės vietos, pristatymą kiek pakeitė: - Anksčiau ji 
buvo Aila iš mamutojų, mamutų medžiotojų, gyvenančių toli rytuose, 
auštančio ryto krašte, iš Liūto stovyklos. Ji kaip dukra buvo priimta prie 
mamuto židinio, tai yra tarp jų zelandonių. Pasirinkta jos totemo urvinio 
liūto, kuris ją pažymėjo, ir ginama urvinio lokio dvasios, Aila yra arklių 
Yhaha bei Lenktynininko ir neseniai gimusios kumelaitės Širmės draugė 


bei keturkojo medžiotojo, kurį ji vadina Vilku, mylimoji. 

Jie suprato vardus ir ryšius, kurie atsirado Ailai jungiantis su Jonda- 
laru, bet jam kalbant apie mamuto židinį, urvinį liūtą ir urvinį lokį, ką 
jau kalbėti apie gyvus žvėris, kuriuos ji atsivedė, Zanakano akys išsiplėtė. 
Šitaip jis elgdavosi labai nustebęs. 

— Mes galime tai panaudoti naujame pasakojime! - pareiškė jis. - Gy- 
vūnai. Žinoma, ne tiksliai tie patys, tačiau sumanymas židinius pavadinti 
gyvūnų vardais, o gal ir urvus, ir gyvūnus, su kuriais ji keliauja... 

- Jau sakiau, kad tikrasis jos pasakojimas tikriausiai pranoksta bet ko- 
kią mūsų sukurptą istoriją, - pertraukė jį Galijadalis. 

Aila nusišypsojo Zanakanui. 

— Ar norėtum susipažinti su Vilku? Visi galite susipažinti, - pasiūlė ji. 

Visi trys jaunuoliai atrodė nustebę, o Zanakanas vėl išplėtė akis. 

— Kaip galima supažindinti su vilku? Juk jis neturi vardų ir ryšių, tie- 
są? 

— Nevisiškai, - atsakė Aila. - Mes vardijame savo vardus ir ryšius tam, 
kad daugiau vieni apie kitus sužinotume. Vilkai viską apie žmones ir ki- 
tus juos supančio pasaulio dalykus sužino pagal kvapą. Jei leisi jam pauos- 
tyti tavo ranką, jis tave prisimins. 

— Nesu tikras... Tai gerai ar blogai? — tarė Kalešalis. 

— Jei aš tave pristatysiu, jis laikys tave draugu, - atsakė Aila. 

— Tada, manau, turėtume susipažinti, - pareiškė Galara. - Nieko kito 
labiau nenorėčiau, nei būti šito vilko bičiule. 

Paėmusi Zanakano ranką ir tiesdama ją link Vilko nosies iš pradžių 
Aila juto lengvą pasipriešinimą, norą atsitraukti. Tačiau suvokus, kad nie- 
ko blogo nenutiks, sukilo įgimtas jaunuolio smalsumas. 

— Jo nosis šalta ir drėgna, - pareiškė jis. 

— Vadinasi, jis sveikas. O kokia, manei, turi būti vilko nosis? - paklau- 
sė Aila. - Arba jo kailis. Koks, tavo manymu, yra jo kailis? 

Ji perkėlė berniuko ranką, kad jis paglostytų žvėries galvą, paliestų 
kailį ant sprando ir nugaros. Panašų veiksmą atliko su kitais dviem jau- 
nuoliais, o daugybė žmonių stovėjo atsitraukę saugiu atstumu ir stebėjo. 

- Jo kailis ir glotnus, ir šiurkštus, be to, jis šiltas, - pareiškė Zanakanas. 

— Jis gyvas. Gyvos būtybės yra šiltos, dauguma jų. Paukščiai yra labai 
šilti, žuvys šaltos, o gyvatės gali būti ir šiltos, ir šaltos, - paaiškino Aila. 

— Iš kur tiek daug žinai apie gyvūnus? - nustebo Galara. 

— Ji medžiotoja, ir yra sumedžiojusi kone kiekvienos rūšies gyvū- 
ną, - paaiškino Jondalaras. - Ji gali akmeniu nudobti hieną, plika ranka 
sugauti žuvį, o paukščiai atskrenda jai švilpiant, bet juos Aila paprastai 
paleidžia. Jau šį pavasarį Aila vadovavo liūtų medžioklei ir mažiausiai du 
nudobė savo iečių mėtykle. 

— Ne aš vadovavau medžioklei, - susiraukė Aila, - o Joharanas. 

— Jo paklausk, - atkirto Jondalaras. - Jis sako, kad medžioklei vadova- 
vai tu. Tai tu išmanai apie liūtus ir kaip juos medžioti. 

— Maniau, ji zelandonė, ne medžiotoja, - pastebėjo Kalešalis. 

— Ji dar ne zelandonė, - atsiliepė Galijadalis. - Ji mokinė, dar ruošiasi, 
tačiau, kiek suprantu, jau dabar yra labai gera gydytoja. 

— Iš kur ji gali šitiek išmanyti? — su abejonės gaidele balse tarstelėjo 
Kalešalis. 

— Ji neturėjo pasirinkimo, - atsiliepė Jondalaras. - Vos penkerių ji 
neteko savo žmonių. Ją priėmė svetimi, kurių papročių teko mokytis, pas- 
kui kelerius metus, kol ją radau, ji gyveno viena. Tikriau, turėčiau sakyti, 
kol ji mane rado. Mane užpuolė liūtas. Ji mane išgelbėjo ir išgydė mano 
žaizdas. Kai toks jaunas visko netenki, turi prisitaikyti ir greitai mokytis, 
kad išgyventum. Ji gyva todėl, kad sugebėjo išmokti daugybės dalykų. 

Aila buvo sutelkusi dėmesį į Vilką: nuleidusi galvą jį glostė, kasė pa- 
ausius stengdamasi nesiklausyti. Ji visada sutrikdavo, kai žmonės apie ją 
kalbėdavo taip, lyg jos padaryti dalykai būtų kažkokie ypatingi. Tada 
jai atrodydavo, kad turėtų būti svarbi, ir dėl to jausdavosi nesmagiai. Ji 
nemanė, jog yra reikšminga, ir nemėgo būti išskiriama kaip kitokia. Ji 
buvo tiesiog moteris, motina, kuri surado mylimą vyrą ir tokius pat kaip ji 
žmones, dauguma kurių ją taip pat priėmė kaip saviškę. Kažkada ji norėjo 
tapti gera genties moterimi, dabar tenorėjo būti gera zelandoniete. 

Prie Ailos su Vilku priėjo Levela. 

— Jie jau pasiruošę pasakoti kitą istoriją, - pastebėjo ji. - Liksi pasi- 
klausyti? 

— Nemanau, - atsiliepė Aila. - Jondalaras gal nori likti. Paklausiu jo, 
bet aš geriau ateisiu kitą kartą klausytis pasakojimų. Tu liksi? 

— Pamaniau, žvilgtelsiu, gal dar liko ko skanaus užkąsti. Truputį išal- 
kau, bet ir pavargau. Netrukus grįšiu į savo stovyklą, - atsakė Levela. 

- Eisiu su tavimi pavalgyti. Paskui teks pasiimti Jonailą iš tavo se- 
sers, - Aila žengė kelis žingsnius link su kitais žmonėmis besikalbančio 
Jondalaro ir luktelėjo, kol pokalbis trumpam nutrūko. 

— Ar ketini likti ir klausytis kito pasakojimo? — pasiteiravo ji. 

— O kątu nori daryti? 

— Aš pavargau, Levela taip pat. Pamanėm, eisim pažiūrėt, gal ko ska- 
naus liko užkrimsti, - atsakė Aila. 

— Ir man tai patraukliai skamba. Galėsim kitą kartą ateiti ir pasiklau- 
syti kitų pasakojimų. Ar Jondekamas irgi eina? — pasiteiravo Jondalaras. 

— Taip, einu, - pasigirdo balsas. - Kad ir kur jūs keliautumėte. 

Ketveriukė paliko pasakotojų stovyklą ir patraukė ten, kur buvo su- 
neštas maistas. Netoliese gulėjo keli rąstai su dembliais, akivaizdžiai ati- 
tempti čia atsisėsti. Maistas buvo atšalęs, tačiau šaltos bizonienos ar el- 
nienos riekės vis dar buvo skanios. Kažkokios rūšies apskriti šakniavaisiai 
mirko riebiame sultinyje, kurio viršų dengė plonas sukietėjusių riebalų 
sluoksnis, maistui suteikiantis specifinio skonio. Žmonės mėgo riebesnę 
mėsą. Riebalai buvo būtini išgyvenimui, tik laisvai besiganantys laukiniai 
gyvūnai palyginti retai sukaupdavo jų atsargų. Užslėptą už kelių tuščių 
kaulinių lėkščių jie rado pintą dubenėlį su kelių rūšių apskritomis mėly- 
nomis uogomis. Čia buvo mėlynių, meškauogių ir serbentų, kuriuos visi 
keturi su džiaugsmu pasidalijo. Aila netgi rado porą kaulų Vilkui. 

Vieną ji davė keturkojui; jis nusinešė jį dantyse, susirado patogią vie- 
telę visai netoli tos vietos, kur valgė jo žmonės, įsitaisė joje ir pradėjo 
graužti. Kitą, su daugiau mėsos, Aila susuko į didelius lapus, kuriais buvo 
išklotos lėkštės, kad patiektas maistas atrodytų gražiau. Jį parsineš į sto- 
vyklą. Ji įsikišo kaulą į nedidelį krepšį, kurį naudojo įvairiems daiktams 
nešiotis, ypač Jonailos daiktams, tokiems kaip kietos žaliaminės odos 
atraižos, kurias mažylė mėgo žiaumoti, kepuraitė ir nedidelis atsarginis 
apklotas, šiek tiek minkštos įgeriančios medžiagos, dažniausiai muflonų 
vilnos, kuria apkamšydavo kūdikį. Taip pat kapšelyje prie juosmens ji ne- 
šiojosi savo prakurų rinkinį laužui užkurti, asmeninius valgymo indus ir 
valgymo peilį. 

- Galvoju, gal liko šlakelis motinos vyno, - tarstelėjo Jondalaras. 


— Einam pažiūrėt, - pasiūlė Jondekamas. 

Nebuvo nė lašelio, tačiau juos pastebėjo Laramaras ir atskubėjo su ką 
tik atidaryta nauja barmos talpykla. Jis pripylė abiejų vyrų puodelius, ta- 
čiau Aila su Levela pasakė, kad daug nenori ir tik gurkštels iš vyrų. Aila 
nenorėjau pernelyg ilgai maloniai šnekučiuotis su tuo žmogumi. Po kelių 
minučių jie grįžo prie rąstų su dembliais. Pavalgę visi nudrožė į Prolevos 
pastogę trečiojo urvo stovykloje. 

- Štai ir jūs. Anksti grįžot, - tarė Proleva, kai visi sveikindamiesi susi- 
lietė skruostais. - Ar matėt Joharaną? 

— Ne, - atsakė Levela. - Mes tik pasiklausėm vieno pasakojimo, pas- 
kui nuėjom užkąsti. Tai buvo tarsi pasakojimas apie Ailą. 

— Iš tikrųjų apie vilką. Istorija apie berniuką, kuris virto vilku, my- 
linčiu moterį, - paaiškino Jondalaras. - Vilkas atėjo ir susirado Ailą pa- 
čiame pasakojimo vidury, tuo labai pradžiugindamas Galijadalį ir tris jo 
židinio vaikus, kurie padėjo jam pasakoti istoriją. 

- Jonaila tebemiega. Gal norėtumėte puodelio karštos skanutėlės ar- 
batos? - pasiūlė Proleva. 

— Nemanau. Ketiname eiti į savo stovyklą, - pasakė Atila. 

— Juk jūs neketinate grįžti? — kreipėsi į Levelą Velima. - Tiek mažai 
turime laiko pasibūti. Noriu sužinoti apie tavo nėštumą ir kaip jautiesi. 

— Kodėl jums šiąnakt čia nepernakvojus? - sukruto Proleva. - Pakaks 
vietos visiems keturiems. Ir Jaradalas apsidžiaugs, kai pabudęs pamatys 
Vilką. 

Levela su Jondekamu greitai sutiko. Antrojo urvo stovykla buvo neto- 
li, mintis pasilikti su mama ir seserimi Levelai pasirodė patraukli, o Jon- 
dekamas neprieštaravo. 

Aila su Jondalaru susižvalgė. 

— Iš tikrųjų turėčiau patikrinti arklius, - atsakė Aila. - Išėjom anks- 
ti, nežinau, ar šiandien kas liko stovykloje. Tenoriu įsitikinti, kad jiems 
nieko nenutiko, ypač Širmei. Ji yra gundantis grobis daugumai keturkojų 
medžiotojų, nors žinau, kad Yhaha su Lenktynininku ją gintų. Tiesiog 
grįžusi pasijusiu geriau. 

- Suprantu. Ji irgi lyg tavo mažas vaikelis, - pastebėjo Proleva. 

Aila linktelėjo ir pritariamai nusišypsojo. 


— O kur mano vaikelis? 

- Štai ten, miega su Setona. Gaila ją budinti. Tikrai nenori pasilikti ? 

— Norėtume, tačiau turint bičiulių arklių bėda ta, kad jautiesi už juos 
atsakingas, ypač jei laikai juos aptvare, kuris neapsaugo nuo keturkojų me- 
džiotojų, - atsiliepė Jondalaras. — Aila teisi. Mums reikia juos aplankyti. 

Aila susuko mažylę į nešiojimo skraistę ir įtaisė ant šlaunies. Mergaitė 
trumpam prabudo, tačiau apgaubta motinos šilumos nurimo ir vėl įmigo. 

— Tikrai labai dėkoju, kad ją pasaugojai, Proleva. Pasakojimas buvo 
įdomus, ir daug lengviau stebėti ir klausytis, kai niekas netrukdo, - pa- 
stebėjo Aila. 

— Nėra už ką. Tos dvi mergaitės vis geriau viena kitą pažįsta ir jau pra- 
deda užsiimti viena kita. Manau, jos pamažu taps tikromis draugėmis, - 
atsakė Proleva. 

Aila davė ženklą Vilkui, kuris pasičiupo savo kaulą, ir visi išėjo iš va- 
saros namelio. Jondalaras išsirinko vieną iš į žemę įsmeigtų deglų, kurie 
apšvietė kelią už pastogės, ir patikrino, kiek liko degiosios medžiagos, — 
įsitikino, jog jos užteks pasiekti savo stovyklą. 

Jie paliko šiltą pagrindinės stovyklos laužų švytėjimą ir patraukė į 
minkštą gilią nakties juodumą. Juos apgaubė tokia tamsa, kuri, regis, su- 
gėrė visą šviesą ir net slopino deglo liepsną. 

- Šitaip tamsu. Šiąnakt nėra mėnulio, - pastebėjo Aila. 

— Debesuota, - pritarė Jondalaras. - Debesys užstoja žvaigždes. Ne- 
kas tematyti. 

— Kada užėjo debesys? Nepastebėjau jų, kol buvome stovykloje. 

— Tai todėl, kad dėmesį atitraukia laužai, o jų šviesa pripildo tavo 
akis. — Jie kurį laiką ėjo tylomis greta kits kito, paskui Jondalaras pridū- 
rė: — Kartais tu pripildai mano akis, ir aš trokštu, kad aplinkui nebūtų 
tiek žmonių. 

Aila šypsodamasi atsisuko. 

— Kai ėjome į Zelandoniją, kai tebuvome mudu su Yhaha, Lenkty- 
nininku ir Vilku, aš dažnai ilgėjausi žmonių. Dabar turime žmonių ir 
džiaugiuosi tuo, tačiau kartais prisimenu, kaip būdavome tik dviese ir ga- 
lėjome daryti ką tik norime kada panorėję. Gal ne visada, bet dažniausiai. 

— Aš irgi apie tai galvoju, - prisipažino Jondalaras. - Prisimenu, jei 


pažvelgdavau į tave ir tu pripildydavai mano vyriškumą, galėdavome tie- 

siog sustoti ir pasidalyti malonumais. Man nereikėdavo eiti su Joharanu 
susitikti su kokiais nors žmonėmis ir ką nors nutarinėti ar dėl ko nors 
tartis, atlikti motinos pavedimus arba aplinkui matyti tiek žmonių, kad 
nėra vietos sustoti ir pailsėti arba su tavimi pasidalyti malonumais. 

— Aš irgi šitaip jaučiuosi, — atsiliepė Aila. - Prisimenu, pažvelgdavau į 
tave ir pasijusdavau taip, kaip tik tu priversdavai mane jaustis. Žinodavau, 
jei duosiu tau tinkamą ženklą, tu vėl man leisi taip pasijusti, nes pažįsti 
mane geriau nei aš pati. Ir nereikės galvoti apie tai, kaip pasirūpinti kūdi- 
kiu, o gal ir keliais tuo pat metu, galvoti apie puotą su Proleva, padėti Ze- 
landonei slaugyti sergantį ar susižeidusį žmogų, mokytis naujų gydymo 
būdų, nepamiršti penkių šventųjų spalvų arba kaip naudotis skaičiavimo 
žodžiais. Nors visa tai man patinka, aš ilgiuosi tavęs, Jondalarai, ilgiuosi 
buvimo vien su tavimi. 

— Man netrukdo Jonaila. Mėgstu stebėti ją su tavimi; kartais dėl to 
dar labiau susijaudinu, tačiau negaliu laukti, kol ji bus patenkinta. Bėda 
ta, kad beveik visada kas nors ateina ir sutrukdo. Arba man tenka kur 
nors eiti, arba tau. 

Jis nutilo ir švelniai ją pabučiavo, o toliau abu ėjo tylomis. 

Eiti buvo netoli, tačiau besiartindami prie devintojo urvo stovyklos 
jie vos nesuklupo ant atvėsusio ugniakuro. Niekur nebuvo matyti laužų, 
nė vienos blėstančios žarijos, palapinės su viduje boluojančia liepsnele ar 
šviesios linijos, besiskverbiančios pro plyšius tarp lentų. Jie užuodė senų 
laužų kvapą, tačiau atrodė, kad čia nieko nėra ir jau kurį laiką nebuvo. 
Visut visi iš gausiausio apylinkių urvo buvo išėję iš savo stovyklos. 

- Čia nieko nėra, - labai nustebusi pastebėjo Aila. — Visi išėjo. Išsky- 
rus tuos, kurie galbūt medžioja ar svečiuojasi, visi tikriausiai pagrindinėje 
stovykloje. 

- Štai mūsų namelis, bent jau taip manau, - atsiliepė Jondalaras. — 
Užkurkime viduje laužą, kad įšiltų, o tada nueisim aplankyti arklių. 

Jie atsinešė malkų, sauso taurų mėšlo blynų, sukrautų lauke, ir užkūrė 
ugnį nedidelėje laužavietėje, kurią buvo įsirengę netoli savo miego vie- 
tos. Vilkas įėjo drauge ir įtaisė savo kaulą nedidelėje skylėje netoli sienos, 
tokiame plotelyje, kuriame retai kas būdavo, išskyrus jį. Aila patikrino 


didelį vandenmaišį prie pagrindinio ugniakuro. 

— Reikėtų ir vandens atsinešti, — tarė ji. - Čia nedaug beliko. Eikim, 
susiraskim arklius, paskui turėsiu pamaitinti Jonailą. Ji jau pradeda bruz- 
dėti. 

— Aš geriau prasimanysiu naują deglą. Šitas netrukus išdegs, - tarė 
Jondalaras. - Rytoj reikės padaryti naujų deglų. 

Nuo senojo deglo Jondalaras uždegė naują, o pirmojo liekanas sudėjo 
į laužavietę. Jie išėjo iš namelio, vilkas išsekė iš paskos. Aila išgirdo, kad 
artindamasis prie arklių aptvaro jis tylomis urzgia. 

— Kažkas negerai, - ėmė skubintis Aila. 

Jondalaras iškėlė deglą, kad plačiau paskleistų šviesą. Aprvertos erdvės 
viduryje pūpsojo kažkoks keistas gumulas. Artinantis prie jo Vilko urz- 
gimas garsėjo. Priėję visai arti jie pamatė blyškiai pilką dėmėtą pūkuotą 
kailį su ilga uodega ir gausybę kraujo. 

- Čia leopardas, man regis, snieginio leopardo jauniklis. Jis mirtinai 
sutryptas. Ką čia veikė snieginis leopardas? Jie mėgsta aukštumas, - kal- 
bėjo Aila. Ji nubėgo link dengtos stoginės, kurią buvo surentę arkliams 
nuo lietaus pasislėpti, tačiau ji buvo tuščia. 

— Yhaha, - pašaukė ji, - Ybaba!!! - sužvengė garsiai, Jondalarui din- 
gojosi, visai kaip arklys. 

Tokį vardą ji davė savo kumelei. Vardas, kuriuo ją vadino dauguma 
žmonių, Yhaha, buvo Ailos pritaikytas žmonių kalbai. Ji dar kartą suž- 
vengė, o paskui labai garsiai ypatingai sušvilpė. Galiausiai, iš kažkur toli, 
pasigirdo atsakomasis žvengimas. 

— Vilke, surask Yhaha, - paliepė ji keturkojui. Vilkas nuturseno žven- 
gimo kryptimi, o Aila su Jondalaru nuskubėjo iš paskos. Jie praėjo pro 
tą vietą, kur arkliai buvo išvertę aptvarą, kad ištrūktų, ir suprato, kaip jie 
išsilaisvino. 

Visus tris arklius jie rado prie upelio, teritorijos, kuria devintasis urvas 
naudojosi kaip savo stovykla, gale. Vilkas tupėjo juos saugodamas, tačiau, 
Aila suvokė, nėjo pernelyg arti. Arkliai akivaizdžiai buvo baisiausiai išsi- 
gandę, ir vilkas kažkokiu būdu juto, kad netgi draugiškas plėšrūnas tokią 
akimirką jiems gali pasirodyti grėsmingas. Moteris nuskubėjo prie Yha- 
ha, tačiau sulėtino žingsnį pamačiusi, kad kumelė įdėmiai ją stebi įtem- 
pusi lūpas, link jos nukreipusi ausis, nosį, įsmeigusi akis, susitelkusi į ją ir 
kartais lengvai pasiūbuodama galvą. 

— Vis dar bijai, tiesa? - švelniai ir tyliai jų ypatingąja kalba pradėjo 
šnekinti kumelę Aila. - Nekaltinu tavęs, Yhaha, - ji ir vėl ištarė vardą 
taip, kaip būtų sužvingęs arklys, tik tyliau. - Atsiprašau, kad palikau jus 
vienus grumtis su tuo leopardu, atsiprašau, kad nieko nebuvo netoliese, 
kad išgirstų, kaip jūs šaukiatės pagalbos. 

Kalbėdama ji lėtai ėjo kumelės link, kol galiausiai prisiartinusi apsivi- 
jo rankomis tvirtą jos sprandą. Yhaha nurimo, uždėjo galvą moteriai ant 
peties ir atsišliejo į ją. Aila prie jos prisiglaudė. Šia nuo ankstyvųjų dienų 
slėnyje įprasta poza moteris ir kumelė viena kitą guosdavo. 

Jondalaras nuėjo paskui Ailą švilpaudamas Lenktynininkui, kuris vis 
dar buvo išsigandęs. Vyras įsmeigė deglą į žemę, tada priėjo prie jaunojo 
eržilo, ėmė jį glostyti, kasyti jo mėgstamas vietas. Artimų draugų rūpes- 
tis paguodė gyvulius, netrukus priėjo ir Širmė. Iš pradžių kiek pažindo 
kumelę, o paskui prisiartino prie Ailos laukdama jausmingų prisilietimų 
ir pakasymų. Jondalaras taip pat priėjo paglostyti mažosios. Tačiau tik 
tada, kai visas penketas buvo drauge, šešetas, įskaitant Jonailą, kuri jau 
pabudo ir rangėsi nešiojimo skraistėje, prie jų priėjo Vilkas. 

Nors Yhaha ir Lenktynininkas Vilką pažinojo nuo keturių savaičių 
mažylio ir padėjo jį užauginti, nuo jo vis tiek sklido plėšrūno, mėsėdžio, 
kurio laukiniai giminaičiai dažnai medžioja arklius, kvapas. Vilkas pajuto 
arklių nerimą, tikriausiai užuodė baimės kvapą, tad susiprato palaukti, 
kol jie vėl pasijus saugūs, ir tik tada prisiartino. Jį maloniai sutiko gauja 
žmonių ir arklių, kuri jį priėmė, vienintelė gauja, kurią jis pažinojo. 

Maždaug tuo pat metu Jonaila nusprendė, jog atėjo jos eilė. Ji pradėjo 
verkti. Aila išėmė ją iš nešiojimo skraistės ir palaikė priešais, kad mažoji 
nusišlapintų ant žemės. Tuomet Aila trumpam atrėmė ją į Širmės nugarą 
viena ranka prilaikydama, kol kita taisėsi nešiojimo skraistę ir išlaisvino 
krūtį. Netrukus mažylė, vėl suvystyta, prisiglaudusi prie motinos paten- 
kinta žindo. Pakeliui į namelį jie praėjo aptvarą suprasdami, kad arkliai 
niekada į jį nebegrįš. Aila pagalvojo, kad vėliau reikės atsikratyti leopardo 
kūno. Tą akimirką ji svarstė, kad niekada daugiau nebenorės laikyti ar- 
klių aptvare ir su džiaugsmu atiduos medinius baslius ir lentas bet kam, 
kas panorės, malkoms ar kitoms reikmėms. Priėję namelį, jie nuvedė ar- 


klius iš kitos jo pusės, kur rečiau naudojamame plotelyje dar augo žolė. 

— Ar reikėtų jiems uždėti apynasrius ir pririšti prie stulpo? - paklausė 
Jondalaras. - Kad nenuklystų? 

— Manau, po to, kai šitaip išsigando, Yhaha su Lenktynininku .nusimin- 
tų, jei negalėtų laisvai bėgioti. Kurį laiką jie ir taip norės likti arti, nebent kas 
nors juos vėl išgąsdins. Bet mes juos išgirsim. Gal paliksiu Vilką lauke, kad 
juos saugotų, bent jau šiąnakt. - Aila nuėjo prie žvėries ir pasilenkė. - Lik 
čia, Vilke, lik čia ir saugok Yhaha, Lenktynininką ir Širmę. Pasilik ir saugok 
arklius. 

Aila nebuvo visiškai tikra, jog jis suprato, tačiau kai Vilkas atsitūpė ant 
užpakalinių letenų ir nusisuko į arklius, pamanė, kad tikriausiai suprato. Ji iš 
krepšio ištraukė kaulą, kurį buvo jam paėmusi, ir padavė. 

Nedidelis lauželis, anksčiau įkurtas namelio viduje, jau seniai buvo išblė- 
sęs, todėl jie uždegė naują ir atsinešė daugiau kuro. Aila pastebėjo, kad pa- 
maitinta Jonaila ne tik nusišlapino. Moteris greitai paskleidė nedidelę krūve- 
lę minkšto įgeriančio švendrų pluošto ir paguldė vaiką nuogu užpakaliuku 
ant jų. 

— Jondalarai, būk geras, paimk didįjį vandenmaišį ir supilk man vandenį, 
kas liko, kad galėčiau ją apvalyti, tada prisemk šviežio vandens, ir mūsų ma- 
Žąjį vandenmaišį irgi, - paprašė Aila. 

— Na ir užkvėpino mūsų mažoji, - tarė vyras dievinamai šypsodamasis 
mažai mergytei, kurią laikė nepakartojama gražuole. 

Jondalaras surado dubenėlį, tankiai supintą iš žilvičio vytelių, su palei vir- 
šutinį kraštą įpinta ochra ištepta raudona virvele, kuris buvo dažnai naudoja- 
mas valyti ypač nešvarioms atmatoms. Jis buvo taip spalvingai pažymėtas tam, 
kad netyčia nebūtų panaudotas vandeniui gerti ar virti. Dubenėlį ir beveik 
tuščią vandenmaišį Jondalaras atnešė prie ugniakuro, pripylė dubenį vandens, 
tada pasiėmė savo vandenmaišį, pagamintą iš kalnų ožkos, tos pačios, iš kurios 
kailio buvo pasiūta Jonailos nešiojimo skraistė, skrandžio, ir nusinešė su di- 
džiuoju vandenmaišiu prie įėjimo. Paėmęs vieną iš greta stovėjusių neuždegtų 
deglų, prinešė jį prie laužo, įžiebė, paskui pastvėrė vandenmaišius ir išėjo. 

Gyvūnų skrandžiai, kruopščiai juos išvalius ir užsiuvus arba užrišus ne- 
reikalingas angas apačioje, būdavo beveik nelaidūs vandeniui ir tarnavo kaip 
puikūs vandenmaišiai. Kai Jondalaras grįžo, dubuo nešvaraus vandens stovė- 
jo šalia naktinio krepšio prie durų, o Aila vėl žindė Jonailą tikėdamasi, kad 


toji užmigs. 

- Tikriausiai turėčiau išpilti dubenį į naktinį krepšį, kad jau čia stoviu, - 
tarė vyras, smeigdamas degančio deglo kotą į žemę. 

— Jei nori, bet paskubėk, - atsiliepė Aila žvelgdama į jį nuvargusia, ta- 
čiau šelmiška šypsena. - Man regis, Jonaila beveik miega. 

Jis tučtuojau pajuto kaip įsitempia slėpsnos, ir savo porai atsakė šypsena. 
Didelį, sunkų vandenmaišį jis nunešė prie pagrindinio židinio ir pakabino 
į įprastą vietą, ant gembės ant vieno iš stipriųjų pastato atraminių stulpų, o 
antrąjį atnešė prie jų miego vietos. 

— Ištroškai, - pasiteiravo jis stebėdamas, kaip mergaitė žinda krūtį. 

— Mielai išgerčiau gurkšnelį vandens. Galvojau, gal užplikyti arbatos, 
bet pamaniau, kad vėliau, - atsakė Aila. 

Įpylęs truputį vandens į puodelį Jondalaras padavė jį Ailai, o tada grįžo 
prie durų, dubens turinį ištuštinęs į naktinį krepšį paėmė deglą ir vėl išėjo 
laukan pasiėmęs ir naktinį krepšį, ir nešvarų dubenį. Vėl įsmeigęs deglą į 
žemę, jis išvertė didelį, nemaloniai dvokiantį naktinį krepšį į vieną iš griovių, 
kuriuos žmonės naudojo atmatoms. Tokio darbo niekas nemėgo. Pasiėmęs 
deglą ir abi talpyklas Jondalaras nuėjo į žemiausiąjį upelio galą, kuo toliau 
nuo tos vietos aukštėliau prieš srovę, kurią jie buvo pasiskyrę kaip vandens 
šaltinį. Jis išskalavo abu indus, leisdamas vandeniui jais srūti, paskui lopetė- 
le, pagaminta iš kažkokio gyvulio mentės, su paaštrintu ir suplonintu vienu 
kraštu, kuri buvo čia specialiai tam palikta, jis į naktinį krepšį prikasė žemių. 
Po to švariu smėliu nuo upelio kranto kuo švariau nusišveitė ir nusiplovė 
rankas. Galiausiai, deglu pasišviesdamas kelią, jis pastvėrė krepšį, dubenį ir 
vėl patraukė į namelį. 

Padėjęs naktinį krepšį į įprastą vietą, dubenėlį greta jo, liepsnojantį deglą 
įdėjo į laikiklį, specialiai padarytą prie įėjimo. 

- Atlikta, - pasakė jis šypsodamasis Ailai ir eidamas artyn. Ji vis dar laikė 
vaikelį. Vyras nusispyrė iš žolių nupintus sandalus - įprastą vasarinį kojų 
apavą — ir atsigulęs greta jos atsirėmė ant vienos alkūnės. 

— Dabar bus kažkieno kito eilė, - tarstelėjo ji. 

— Vanduo šaltas, - atsiliepė Jondalaras. 

- Kaip ir tavo rankos, - tarė ji, siekdama jo plaštakos. - Turėčiau sušil- 
dyti, - pridūrė su geidulinga užuomina balse. 

Jis pažvelgė į moterį spindinčiomis akimis, nuo geismo ir blausios švie- 


sos išsiplėtusiais vyzdžiais. 


Jondalaras mėgo stebėti Jonailą: ir žindančią motinos krūtį, ir pėdu- | 
kėmis žaidžiančią, ir pirščiukus kaišiojančią sau į burną. Jam netgi patiko 
žiūrėti į ją miegančią. Dabar jis stebeilijo, kaip mažylė mėgina atsispirti 
miegui. Ji paleisdavo motinos spenelį, vėl apžiodavo, akimirką taip pabū- 
davo ir vėl paleisdavo. Galiausiai Jonaila nurimo. Jondalaras susižavėjęs 
stebėjo, kaip spenelio gale susikaupia ir nukrinta pieno lašelis. 

— Man regis, ji užmigo, - tyliai tarė jis. 

— Taip, ir man taip atrodo, - pritarė Aila. Ji buvo suvysčiusi mažylę į 
švarią muflonų vilną, kurią prieš kelias dienas išplovė, ir įprastinius nak- 
tinius vystyklus. Moteris atsistojo ir nunešusi švelniai paguldė vaikelį į 
nedidelį miegmaišį. Aila ne visada užmigusią Jonailą perkeldavo iš savo 
patalo, tačiau šiąnakt aiškiai troško, kad jų miegmaišis liktų tik Jondala- 
rui ir jai. 

Vyras jos laukė. Jis stebėjo, kaip ji įsirango greta jo. Aila pažvelgė Jon- 
dalarui į akis. Nors žinojo, kad tarp zelandoniečių, taip pat kaip ir tarp 
daugumos jos rūšies žmonių, kitaip nei gentyje, net ir moteris, nežiūrinti 
tiesiai į žmogų, su kuriuo kalba, bus palaikyta nemandagia arba net me- 
lage, ji vis dar sąmoningai turėdavo tam apsispręsti. 

Žvelgdama į Jondalarą Aila pradėjo galvoti apie tai, koks kitiems at- 
rodo jos mylimas vyras, kaip jie jį vertina. Kokie bruožai traukia prie jo 
žmones jam dar nė žodžio neištarus? Jis buvo aukštas, šviesesniais nei 
Ailos gelsvais plaukais, stiprus ir tvirtai, proporcingai sudėtas. Nors blau- 
sada patraukiančios žmonių dėmesį, buvo lygiai tokio paties mėlynumo, 

koks būna ledynų tirpsmo vanduo ir pati ledo gelmė. Aila buvo mačiusi ir 
viena, ir kita. Jondalaras buvo protingas, daug ką sugebėjo puikiai atlikti, 
pavyzdžiui, tikrai meistriškai dirbino titnago įrankius. Tačiau to nega- 
na: Aila suprato, kad jis turi kažkokio žavesio, patrauklumo, traukian- 
čio daugumą žmonių, ypač moteris. Zelandonijoje buvo sakoma, kad nė 
Motina jam neatsakytų, jeigu jis paprašytų. 

Jondalaras gerai nežinojo, kad pasižymi tokiomis savybėmis - tai buvo 
nesąmoningas patrauklumas, - tačiau jam tapo savaime suprantama būti 
visuomet laukiamam. Nors aukštasis šviesiaplaukis tuo nepiktnaudžiavo, 
suprato, kad daro poveikį žmonėms, ir tuo naudojosi. Netgi ilgoje kelionė- 
je nepasikeitė jo nuomonė ir suvokimas, kad, kur tik eitų, žmonės jį priims, 
pateisins, pamėgs. Jam niekada iš tikrųjų netekdavo aiškintis arba stengtis 
pritapti, jis taip ir neišmoko atsiprašyti už tai, kad pasielgė netinkamai. 

Jei jis atgailaudavo arba atsiprašinėdavo - tokie jausmai paprastai bū- 
davo nuoširdūs, - žmonės tai priimdavo. Netgi kai jaunystėje jis smarkiai 
sumušė Ladromaną ir išmušė jam priekinius dantis, jam nereikėjo ieškoti 
žodžių, kad atsiprašytų, paskui stoti prieš nukentėjusįjį ir juos išsakyti. 
Jo motina sumokėjo didelę išpirką, o jis keleriems metams buvo išsiųs- 
tas gyventi pas savo židinio vyrą Dalanarą, tačiau pačiam nieko nereikėjo 
daryti, kad atsilygintų nukentėjusiajam. Jam neteko nei melsti atleidimo, 
nei išsakyti apgailestavimus dėl blogo poelgio. 

Nors dauguma žmonių jį laikė stulbinamai dailiu ir vyrišku, Aila gal- 
vojo apie jį kiek kitaip. Ją užauginusių žmonių —- genties - vyrai buvo 
šiurkštesnių bruožų: didelėmis apskritomis akiduobėmis, stambiomis 
nosimis ir atsikišusiais antakių gūbriais. Nuo tos akimirkos, kai Jonda- 
larą pamatė, be sąmonės, vos gyvą, sumaitotą urvinio liūto, šitas vyras jai 
sukėlė giliai pasąmonėje slypinčius prisiminimus apie žmones, kurių ji 
nebuvo mačiusi daugybę metų, apie tokius pačius kaip ji. Ailai Jondalaro 
bruožai neatrodė tokie griežti kaip vyrų, su kuriais ji užaugo, tačiau buvo 
tokie nepriekaištingi, tarsi išskaptuoti; ji manė, jog jis neįtikėtinai gra- 
žus, kaip dailiai atrodantis gyvūnas, sveikas jaunas žirgas ar liūtas. Nors 
Jondalaras jai aiškino, kad žodis „gražus“ paprastai nevartojamas vyrams 
apibūdinti, Aila, nors tardavo jį nedažnai, tikrai manė, kad Jondalaras 


yra gražus. 

Gulėdamas šalia Jondalaras žvelgė į Ailą, paskui pasilenkęs ją pabučia- 
vo. Juto jos minkštas lūpas ir lėtai perbraukė tarp jų liežuviu; moteris jas 
mielai atvėrė. Jis vėl pajuto, kaip įsitempia slėpsnos. 

— Aila, tu tokia graži, man taip pasisekė, — tarė jis. 

— Tai man pasisekė, - atsakė Aila. - Tai tu esi gražus. 

Jis nusišypsojo. Aila žinojo, kad tai nėra visai tinkamas vartoti žodis, 
nors visais kitais atvejais jį vartojo tinkami. Dabar Jondalaras tik nusišyp- 
sojo. Aila nebuvo užsirišusi raištelių tunikos iškirptės viršuje, bet krūtys 
buvo pridengtos. Ištiesęs ranką Jondalaras ištraukė tą pačią krūtį, kuria 
jo pora ką tik maitino dukrą, apvedė liežuviu spenelį, paskui pačiulpė 
pieno. 

— Apima visai kitoks jausmas, kai tu taip darai, - tyliai pastebėjo 
Aila. - Man malonu, kai Jonaila žinda, tačiau jausmas kitoks. Tu verti 
norėti, kad liestum kitas mano kūno vietas. 

— Tu verti mane norėti liesti tas kitas tavo kūno vietas. 

Jis atrišo visus raištelius ir plačiai išskleidęs tuniką apnuogino abi krū- 
tis. Kai vieną pradėjo čiulpti, iš kitos krūties ėmė lašėti pienas, ir Jonda- 
laras jį nulaižė. 

— Man pradeda pacikti tavo pieno skonis, tačiau nenoriu atimti to, kas 
priklauso Jonailai. 

— Kolji vėl išalks, ten bus daugiau pieno. 

Vyras paleido spenelį, perbėgo liežuviu per moters kaklą, vėl ją pabu- 
čiavo, šįkart aistringiau, ir pajuto tokį stiprų geismą, kad nebuvo tikras, 
jog pavyks susivaldyti. Jis sustingo ir įkniaubė veidą Ailai į kaklą, mėgin- 
damas atgauti savitvardą. Ji pradėjo vilkti jam per galvą tuniką. 

— Senokai tai darėme, - tarstelėjo jis, klaupdamasis ant kelių. - Nega- 
liu patikėti, koks pasiruošęs esu. 

— Tikrai? - erzinamai nusišypsojo ji. 

— Tuoj parodysiu, - atkirto jis. 

Vyras abiem rankom nusitraukė tuniką per galvą, paskui stovėdamas 
atsirišo juosmens raištelius ir nusimovė trumpas aptemptas kelnes. Po 
jomis jis nešiojo apsauginį kapšelį vyriškiems lyties organams apsaugoti, 
užrištą ant šlaunų plonomis odos juostelėmis. Paprastai tokie kapšeliai su 


juostelėmis buvo siuvami iš gemzių, triušių ar kokios kitos labai minkštos 

odos ir dėvimi tiktai vasarą. Jei stodavo karštis arba vyras dirbdavo itin 
sunkiai, jis galėdavo nusirengti viską, likti tik su šiuo kapšeliu, ir vis tiek 
jausdavosi apsaugotas. Jondalaro kapšelis pūpsojo nuo jame netveriančio 
organo. Nusmaukęs raištelius žemyn jis išlaisvino suvaržytą vyriškumą. 

Aila pakėlė akis, lėta šypsena rodydama savo reakciją. Būdavo, kai Jon- 
dalaro organo dydis išgąsdindavo moteris, kol jos sužinodavo, kaip atsar- 
giai ir švelniai jis juo naudojasi. Pirmą kartą būdamas su Aila jis baiminosi, 
kad ji gali nerimauti, paskui abu suprato, kaip gerai vienas kitam tinka. 
Kartais Jondalaras negalėdavo patikėti, kad jam taip pasisekė. Kai tik im- 
davo jos geisti, ji būdavo jam pasiruošusi. Ji niekada neišsisukinėdavo, ne- 
vaidindavo abejingos. Atrodė, tarsi ji visada trokštų jo taip pat kaip ir jis 
jos. Jondalaras atsakė Ailai tokia laiminga ir džiugia šypsena, kad jos veide 
džiaugsmas tiesiog suspindo ir nuostabiai ją pakeitė. Jondalaro, kaip, beje, 
ir daugumos kitų vyrų, akimis, šitaip šypsodamasi ji tapdavo nepranoksta- 
mo grožio moterimi. 

Laužas mažame ugniakure baigė išdegti ir neskleidė nei daug šviesos, 
nei šilumos. Jondalaras priklaupė ir pradėjo nurenginėti Ailą: pirmiausia 
nuvilko ilgą tuniką, lėtai pačiulpė spenelius, tik tada atrišo puskelnių raište- 
lius, sumegztus aplink juosmenį. Atlaisvinęs juosmens raiščius jis numovė 
kelnes, perbėgo liežuviu per jos pilvą, paniro į jos bambą, paskui patraukė 
kelnes žemiau, atidengdamas jos gaktos plaukus. Kai pasirodė Ailos plyše- 
lio kraštelis, jis įkišo ten liežuvį, ragaudamas pažįstamą skonį ir ieškodamas 
nedidelio gumbelio. Kai jį surado, Aila tyliai cyptelėjo iš malonumo. 

Numovęs kelnes, vyras pasilenkė jos pabučiuoti, paskui paragavo pie- 
no ir vėl leidosi žemyn ragauti jos syvų. Praskėtęs jos kojas, atvėrė dailius 
žiedlapius, tada surado brinkstantį gumbelį. Jis tiksliai žinojo, kaip ją su- 
žadinti: ėmė gumbelį čiulpti ir jaudinti liežuviu, įkišo pirštus į jos vidų ir 
ieškojo kitų jos pojūčius žadinančių vietelių. 

Aila rėkė, jausdama liepsnos pliūpsnius, kylančius viduje. Kone per 
greitai Jondalaras pajuto ištrykštant jos syvus, jų paragavo, ir geismas leistis 
į jos gelmę pačiam tapo toks stiprus, kad jis jau nebegalėjo susilaikyti. Jis 
pakilo, savo išbrinkusiu vyriškumu rado jos ertmę ir įstūmė varpą į vidų dė- 
kingas, kad nereikia baimintis ją sužeisti, kad ši moteris gali visą jį priimti, 


kad jie taip puikiai vienas kitam tinka. 

Ji vėl suriko, šūkteldavo kaskart, kai jis atsitraukdavo ar stumdavosi 
į priekį. Staiga jis atsidūrė viršūnėje. Šūksniu lyg aimana, kuri retai pasi- 
girsdavo, kai aplinkui būdavo kitų žmonių, jis patvirtino pasiekęs pačią 
aukštybę ir visas suplūdo į moterį. Reaguodama į jo šūksnius, Aila ju- 
desiais prisitaikė prie vyro, net negirdėdama savo riksmų, skraidinama 
stiprių pojūčių bangų. Ji išrietė nugarą, spaudėsi prie vyro taip, kaip jis ją 
spaudė. Akimirką jie laikėsi tarsi pakilę, virpėdami, stumdamiesi vienas 
prie kito, tarsi mėgindami prasismelkti vienas į kitą ir tapti vieniu, paskui 
susmuko šnopuodami, stengdamiesi atgauti kvapą. Jondalaras tysojo ant 
Ailos taip, kaip ji mėgo, kol jam pasirodė, kad yra per sunkus, ir nusirito 
šalin. 

— Atsiprašau, kad taip greitai, — tarė jis. 

— Visai ne. Buvau pasiruošusi lygiai taip pat kaip ir tu, gal net labiau. 

Jie trumpai pagulėjo tyliai, paskui ji tarstelėjo: 

— Norėčiau trumpam pasinerti į upelį. 

— Tu ir tavo šaltosios maudynės... Ar bent nutuoki, koks šaltas van- 
duo? Pameni, kaip keliaudami į čia užsukome pas losadunojiečius? Ar 
prisimeni karštą vandenį, kuris trykšta iš žemės, ir jų pastatytas nuosta- 
bias karštąsias pirtis? — tarė Jondalaras. 

— Karštosios pirtys nuostabos, tačiau šaltas vanduo atgaivina ir sutei- 
kia žvalumo. Neturiu nieko prieš maudynes šaltame vandenyje, - atkirto 
Aila. 

- Ir aš prie jų pripratau. Tebūnie. Užkurkim laužą, kad būtų šilta, kai 
grįšim, eikim ir nusiprauskim šaltame vandenyje. 

Ledynams užklojus žemę ne taip toli į šiaurę, net vasaros viduryje vi- 
dutinėse platumose, tarp ašigalio ir pusiaujo, vakarai būdavo vėsūs. Aila 
su Jondalaru pasiėmė tinkamas nusišluostyti minkštas gemzių odas, ku- 
rias jiems kelionėje padovanojo bičiuliai šaramudojai, ir apsisiautę jomis 
nubėgo prie upelio žemėliau jų įprastos vandenvietės, tačiau ne taip toli, 
kaip atliekų krepšio plovimo vieta. 

— Vanduo šaltas! - juokais pasipiktino įbridęs Jondalaras. 

— Taip, tikrai, — atsiliepė Aila ir atsitūpė, kad vanduo apsemtų kaklą 
ir pečius. Ji apsiliejo šaltu vandeniu veidą, rankomis po vandeniu ištrynė 


visą kūną. Išbėgusi griebė gemzės odą ir apsivyniojusi ja pasileido name- 


1 200 


IŠPIEŠTŲ URVŲ KRAŠTAS 


lio link. Jondalaras lipo jai ant kulnų. Jie pabuvo prie laužo ir greitai nu- 
džiūvo, paskui ant gembės pakabino drėgnas odas ir sulindę į miegmaišį 
susirangė vienas prie kito, kad sušiltų. 

Kai vėl pasijuto jaukiai, jis sušnabždėjo Ailai į ausį: 

- Jei lėtai pradėtume, kaip manai, galėtum vėl pasiruošti ? 

— Manau, taip, jei tu galėtum. 

Jondalaras ėmė ją bučiuoti, liežuviu ketindamas atverti jai lūpas. Mo- 
teris švelniai atsiliepė. Šįkart jis neskubėjo. Norėjo užtrukti, tyrinėti jos 
kūną, surasti visas ypatingas vieteles, kurios jai teikė malonumą, leisti 
jai rasti tokias pat jo kūno vietas. Jis perbėgo plaštaka per Ailos ranką ir 
pajuto, kad jos vėsi oda pradėjo šilti, paskui ėmė glamonėti jos krūtinę, 
juto, kaip po delnu traukiasi ir kietėja jos spenelis. Jondalaras patrynė jį 
nykščiu, paskui pakišo galvą po miegmaišio viršutine dalimi, kad suimtų 
jį lūpomis. 

Lauke pasigirdo triukšmas. Abu pakėlė galvas ir sukluso. Balsai artėjo. 
Kažkas nustūmė įėjimo užuolaidą, žmonės suėjo į vidų. Aila su Jondalaru 
tyliai gulėjo klausydamiesi. Jei visi nueis tiesiai į miego vietas, jie galės 
tęsti savo tyrinėjimus. Nė vienas iš jų nesijaustų visiškai gerai dalydamie- 
si malonumais, jei šalia sėdėtų ir kalbėtųsi kiti žmonės, nors kitiems tai, 
regis, būdavo nė motais. Tai nėra neįprasta, suvokė Jondalaras, ir bandė 
prisiminti, kaip pats elgėsi, kai buvo jaunesnis. 

Jis suprato, kad abu su Aila labai įprato prie vienumos kiaurus metus 
vieni keliaudami į jo namus. Vis dėlto jam dingojosi, kad jis visada buvo 
toks žmogus, kuriam patinka nuošalumas, privatumas, netgi kai jį mokė 
Zolena. Ypač kai mokymas tapo šiuo tuo daugiau nei Doni moters ir jos 
jaunojo globotinio ryšiu, kai jie iš tikrųjų tapo mylimaisiais, ir jis troško, 
kad ji būtų jo pora. Staiga Jondalaras atpažino tos moters balsą kartu su 
motinos ir Vilomaro balsais. Į devintojo urvo stovyklą kartu su jais atėjo 
Pirmoji. 

— Užkaitinsiu vandens arbatai, - pasiūlė Martona. - Galim pasiimti 
šviesos iš Jondalaro židinio. 

- Ji supranta, kad mes nemiegam, - Ailai sušnabždėjo Jondalaras. — 
Manau, mums derėtų keltis. 


— Ko gero, tu teisus, — tarė Aila. 


201 A 


JEAN M. AUEL 


— Aš atnešiu ugnies, mama, - tarė Jondalaras, nusimesdamas apklotus 
ir siekdamas savo kapšelio. 

— Oi, mes jus pažadinom? - pasiteiravo Martona. 

— Ne, mama, nepažadinot, - atsiliepė Jondalaras. Jis atsistojo, surado 
ilgą ploną prakurų skiedrelę ir palaikė virš ugnies, kol ji įsidegė, tada nu- 
nešė prie pagrindinio jų namelio laužo. 

— Gal ir jūs su mumis išgersit arbatos? - pakvietė mama. 

— Ko gero, galim, — atsakė Jondalaras. Jis žinojo, kad visi puikiai su- 
pranta, jog sutrukdė jaunajai porai. 

- Šiaip ar taip, norėjom su jumis pasikalbėti, - tarė Zelandonė. 

— Tik šilčiau apsivilksiu, - atsiliepė jis. 

Kai Jondalaras grįžo į jų jaukų migį, Aila jau buvo apsirengusi. Jis grei- 
tai apsivilko drabužius ir abu nuėjo prie pagrindinio židinio nešini savo 
gėrimo puodeliais. 

— Kažkas pripildė vandenmaišį, - pastebėjo Vilomaras. - Regis, išgel- 
bėjai mane nuo rūpesčių, Jondalarai. 

— Aila pastebėjo, kad jis tuščias. 

— Mačiau jūsų arklius ir vilką už namelio, Aila, - tarė Vilomaras. 

— Stovykloj visą dieną nieko nebuvo, ir snieginis leopardas mėgino 
pačiupti Širmę. Yhaha su Lenktynininku stojo į kovą ir jį užmušė, tačiau 
vėliau ištrūko iš aptvaro, - papasakojo Jondalaras. 

— Vilkas juos surado šitos pievos gale, greta uolų ir mažo upeliuko. 
Jiems turėjo būti labai baisu. Iš pradžių jie bijojo net Vilko ir mūsų, - tarė 
Aila. 

- Jie nebūtų ėję nė artyn prie aptvaro, todėl atsivedėm juos čia, - pa- 
aiškino Jondalaras. 

— Dabar Vilkas juos saugo, bet turime surasti kokią kitą vietą laikyti 
arklius, — tarė Aila. - Rytoj surasiu, kur atsikratyti snieginio leopardo 
maitos ir kam atiduoti aptvaro medieną. Puikiai tiktų malkoms. 

— Tame aptvare yra keletas tikrai gerų lentų. Jos tinka ne tik laužui, — 
įsiterpė Vilomaras. 

— Gali viską turėtis, Vilomarai. Nė matyti jų nenoriu, - sudrebėjo 
Aila. 

- Tikrai, gal tu nuspręsk, ką daryti su mediena, Vilomarai. Ten tikrai 
yra keletas gerų gabalų, - tarė Jondalaras galvodamas, kad snieginis leo- 

pardas išgąsdino Ailą netgi labiau negu arklius. Taip pat ir supykdė. Ji 
tikriausiai pati sudegintų aptvarą, kad tik jo atsikratytų. 

— Iš kur žinai, jog tai buvo snieginis leopardas? Paprastai jie čia ne- 
slampinėja, - pastebėjo Vilomaras. - Bent jau vasarą, kiek prisimenu. 

- Įėję į aptvarą, išvydom tai, kas iš jo liko, tačiau nė ženklo arklių, — 
atsakė Jondalaras. - Aila rado ilgą pūkuotą pilkšvai baltą su tamsiomis 
dėmėmis uodegą ir atpažino, kad ji snieginio leopardo. 

— Skamba įtikinamai, - nesiginčijo Vilomaras, - tačiau snieginiai leo- 
pardai mėgsta aukštumas ir kalnus, paprastai vaikosi kalnų ožkas, gemzes 
ir muflonus, ne arklius. 

— Aila sakė, šitas tikriausiai jauniklis, ko gero, patinėlis, — atsiliepė 
Jondalaras. 

— Gal šiemet kalnų ėdrūnai pasirodys anksti? - spėjo Martona. - Jei 
taip, tai reikštų, jog vasara bus trumpa. 

— Geriau papasakokime Joharanui. Gal būtų išmintinga netrukus su- 
rengti kelias dideles medžiokles ir anksti pasirūpinti mėsa? Trumpa vasa- 
ra gali reikšti ilgą šaltą žiemą, - tarė Vilomaras. 

— Prieš užeinant šalčiams vertėtų susirinkti viską, ką galime, kas tik 
sunoks, - pasakė Martona. - Netgi kas nespėjo sunokti, jei būtina. Pa- 
menu vienus metus, kai pririnkom labai mažai vaisių, o šaknis teko kasti 
kone iš sušalusios žemės. 

— Ir aš tuos metus pamenu, - tarė Vilomaras. - Atrodo, tai buvo dar 
prieš Jokonanui tampant vadu. 

— Teisingai. Tada mes net nebuvome susijungę, tačiau jau domėjomės 
vienas kitu, - pasakė Martona. - Jei gerai prisimenu, maždaug tuo metu 
buvo keleri blogi metai. 

Pirmoji tų įvykių neprisiminė. Tikriausiai tuo metu buvo dar labai 
maža. 

— Ką žmonės darė? - pasiteiravo ji. 

— Pirmiausia, nemanau, kad kas tikėjo, jog vasara taip greitai pasi- 
baigs, - ėmė pasakoti Vilomaras. - Paskui visi paskubomis pradėjo kaup- 
ti atsargas žiemai. Puiku, kad žmonės taip susigriebė. Pasirodė, jog šalta- 
sis metų laikas truko labai ilgai. 

- Žmones derėtų įspėti, - susirūpino Pirmoji tarp tų, kurie tarnauja 


Didžiajai Motinai Zemei. 

— Kaip galit būti tikri, jog tai reiškia trumpą vasarą? Tai tik vienas 
snieginis leopardas, - nusistebėjo Jondalaras. 

Aila galvojo tą patį, bet nieko nepasakė. 

— Niekas negali būti tikras, — atsiliepė Martona. - Beje, jei žmonės 
susidžiovins daugiau mėsos ar uogų, jei anksčiau padės saugoti daugiau 
šaknų ar riešutų, nors oras neatšals, niekam nepakenks. Viskas bus su- 
naudota vėliau. Tačiau jei maisto bus nepakankamai, žmonės gali alkti 
ar dar blogiau. 

— Sakiau, kad noriu su tavim šnektelti, Aila. Galvojau, jog galėtume 
pradėti pašauktosios kelionę. Nebuvau tikra, ar derėtų į ją leistis anks- 
čiau, ar palaukti vasaros pabaigos, gal net po antrųjų jungtuvių. Dabar 
manau, kad turėtume iškeliauti kuo anksčiau. Kartu įspėtume žmones, 
kad vasara gali būti trumpa, - tarė Pirmoji. - Neabejoju, Keturioliktoji 
su ypatingu džiaugsmu vadovaus vėlyvosioms jungtuvėms. Vis tiek ne- 
manau, kad bus daug porų. Tik keletas, kurios susipažins ir apsispręs šią 
vasarą. Žinau dvi poras, jos dar nėra tikros, ar nori jungtis, ir vieną, kurių 
urvuose labai lėtai vyksta derybos. Kaip manai, ar pasiruoštum iškeliauti 
per kelias dienas? 

— Esu tikra, spėčiau, — atsiliepė Aila. - Be to, jei išeisim, nereikės ieš- 


koti kitos vietos arkliams. 

— Pažiūrėk į tą minią, - Danela stebėjo žmones, kurie rinkosi grupe- 
lėmis aplink didelį zelandonių namą. Ji ėjo artyn su savo pora Saulėtojo 
Reginio vadu Stevadaliu bei Joharanu ir Proleva. 

Ketveriukė dairėsi po minią, kuri susirinko prie didžiojo namo lauk- 
dama išeinančiųjų, nors ir taip buvo pakankamai ko pažiūrėti. Tamsiai 
gelsva Jondalaro svetimšalės moters kumelė buvo įkinkyta į specialius 
Pirmajai pagamintus valkčius su sėdyne, o Lanidaras, jaunasis medžioto- 
jas iš devynioliktojo urvo deformuota ranka, laikė prie apynasrio - odos | 
juostelių įtaiso, juosiančio arklio galvą, - pririštą virvę. Taip pat jis laikė 
ir jauno rudo eržilo, irgi įkinkyto į panašius, tik ryšulių prikrautus valk- 


1 204 


IŠPIEŠTŲ URVŲ KRAŠTAS 


čius, pavadį. Greta eržilo, tarsi ieškodama apsaugos nuo minios, stovėjo 
pilkšva kumelaitė. Šalia ant užpakalinių letenų tupėjo vilkas ir taip pat 
stebėjo įėjimą. 

— Tu vis dar buvai silpna ir nematei, kai jie atvyko, - savo porai pasakė 
Stevadalis. - Ar jie visada sulaukia tokio dėmesio, Joharanai ? 

— Kai jie kraunasi daiktus, visada taip būna, - atsiliepė Joharanas. 

— Viena yra laikyti arklius pagrindinės stovyklos pakraštyje ir vilką 
Ailai prie šono. Pripranti matydamas keletui žmonių draugiškus gyvū- 
nus. Tačiau kai Aila su Jondalaru pritvirtina tuos traukiamus įtaisus ir 
juos prikrauna, kai jie prašo arklių dirbti, o tie sutinka, mano manymu, 
štai kas tikrai sukelia nuostabą, - pastebėjo Proleva. 

Nuvilnijo susijaudinimo šurmulys, kai iš vasaros namo pradėjo išeidi- 
nėti žmonės. Ketveriukė ėmė skubintis, kad spėtų atsisveikinti. Kai išėjo 
Aila su Jondalaru, Vilkas atsistojo, bet liko savo vietoje. Paskui jaunuo- 
sius sekė Martona, Vilomaras ir Folara, keletas zelandonių, o galiausiai — 
Pirmoji. Joharanas jau planavo didelę medžioklę. Nors Stevadalis kiek 
nenoriai priėmė įspėjimą dėl trumpos vasaros, labai troško kartu traukti 
į medžioklę. 

— Ar grįši čia, Aila? - pasiteiravo Danela, kai jos susilietė skruostais. — 
Vargiai turėjau laiko geriau tave pažinti. 

— Nežinau. Tai priklauso nuo Pirmosios, - atsakė Aila. 

Danela susilietė skruostais ir su Jonaila. Mergaitė plačiai atsimerkusi 
sėdėjo nešiojimo skraistėje prie motinos šlaunies ir, atrodė, juto ore tvy- 
rantį jaudulį. 

— Norėčiau turėti progą ir šią mažąją geriau pažinti. Ji tokia miela, 
tokia daili. 

Aila su Jondalaru nuėjo prie laukiančių arklių ir paėmė pavadžių vir- 
ves. 

— Ačiū, Lanidarai, - tarė Aila. - Dėkoju tau už pagalbą prižiūrint ar- 
klius, ypač kelias pastarąsias dienas. Jie tavimi pasitiki ir gerai su tavimi 
jaučiasi. 

— Man tai patinka. Arklius aš mėgstu, o judu abu tiek daug man padė- 
jote. Jei nebūtum prašiusi pernai jų pasaugoti, nebūtum išmokiusi manęs 


naudotis iečių mėtykle, aš niekada nebūčiau išmokęs medžioti. Vis dar 

sekiočiau paskui uogas renkančią motiną. Jūs ir pirmąją mėryklę man 
padovanojot. Dabar turiu keletą draugų ir šiokį tokį statusą. Turėsiu, ką 
pasiūlyti Lanogai, kai ji baūgės. 

— Vis dar ketini su ja susijungti, - pastebėjo Aila. 

— Taip, mes to norime, - patikino Lanidaras. Jis akimirką pastovėjo, 
lyg būtų norėjęs dar ką nors sakyti. Galiausiai pasiryžo: - Noriu padėkoti 
tau ir Jondalarui už vasaros namelį, kurį pastatėte vaikams. Dabar viskas 
kitaip. Kelis kartus - na, daugumą naktų — ten praleidau: likau padėti 
Lanogai su mažaisiais. Jos motina grįžo du, ne, tris kartus. Tremeda vi- 
sada manęs ko paklausdavo, bet tik kitą rytą. Vakare ji vos paeidavo. Net 
Laramaras kartą nakvojo. Nemanau, kad jis pastebėjo mane ten esant. 
Rytą vos pakirdęs išėjo. 

— O kaip Bologanas? Ar jis pasilieka naktimis ir padeda prižiūrėti ma- 
žuosius? — paklausė Aila. 

— Kartais. Jis mokosi gaminti barmą ir pasilieka su Laramaru visada, 
kai jis ją gamina. Taip pat Bologanas mokėsi naudotis iečių mėtykle. Aš 
jam rodžiau. Praėjusią vasarą, regis, jis medžiokle nesidomėjo, tačiau šie- 
met, kai pamatė, ko aš išmokau, užsimanė parodyti, kad ir jis taip sugeba. 

— Gerai. Džiaugiuosi tai girdėdama. Ačiū, kad papasakojai man apie 
juos ir save, — tarė Aila. - Jei po kelionės čia negrįšime, nekantrausiu su- 
sitikti su tavimi kitais metais, - ji prisilietė skruostu prie jaunuolio veido 
ir jį apkabino. 

Aila pastebėjo, kad minios dėmesys nukreiptas į Yhaha valkčius. Link 
jų ėjo storulė, kuri buvo devintojo urvo Zelandonė ir pirmoji tarp tų, 
kurie tarnauja. Aila numanė, kaip ji jaudinasi, tačiau to neparodo. Donija 
ėjo pasitikėdama savimi, tarsi neįprasta kelionė jai nieko nereikštų. Jon- 
dalaras stovėjo greta šypsodamasis ir ištiesė ranką jai padėti. Aila stovėjo 
prie Yhaha priekyje, kad nuramintų kumelę, kai ji pajus pasikeitus svorį. 
Storulė užsilipo ant žemiausio laiptelio ir pajuto, kaip basliai išlinksta 
nuo jos svorio. Vis dar laikydamasi už Jondalaro rankos dėl pusiausvyros 
ir tikrumo, ji užlipo aukštyn, paskui apsisuko ir atsisėdo. Kažkas buvo pa- 
gaminęs labai patogų paklotą atsisėsti ir atkaltei pridengti, tad įsitaisiusi 
moteris pasijuto geriau. Ji pastebėjo, jog yra net ranktūriai, kurių galės 


laikytis pajudant; šitai taip pat palengvino jos nerimą. 

Kai Zelandonė atsisėdo, Jondalaras nuėjo prie Ailos ir sudėjo plaš- 
takas taip, kad būtų vietos jos pėdai. Atsistojęs greta Yhaha, jis padėjo 
Jonaila nešinai Ailai užsėsti ant arklio. Su kūdikiu Ailai buvo sunku už- 
šokti ant gyvulio nugaros. Ilgą pavadį, kuris buvo pritvirtintas prie mažo 
Širmės apynasrio, vyras pririšo prie valkčių rėmo, tada nuėjo prie gale sto- 
vinčio Lenktynininko ir lengvai užšoko jam ant nugaros. 

Aila pirmoji pajudėjo iš pagrindinės vasaros susirinkimo stovyklos. 
Nepaisant viso krūvio — raitelio ir sunkaus krovinio valkčiuose, Yhaha 
neketino leisti savo atžalai išsiveržti į priekį. Ji buvo pirmoji kumelė, o 
kaimenėje pirmoji kumelė visada rodo kelią. Aila nusišypsojo šalia atsi- 
radusiam Vilkui. 

Jondalaras su Lenktynininku pajudėjo iš paskos. Vyras džiaugėsi bū- 
damas užnugaryje. Galėjo nepamesti iš akių Ailos su Jonaila, jau nemi- 
nint Zelandonės, būti tikras, jog visoms viskas gerai. Kadangi Pirmoji 
sėdėjo atsisukusi atgal, jis galėjo jai drąsinamai šypsotis ir, jei prijodavo 
pakankamai arti, netgi su ja šnektelti ar bent jau keliais žodžiais persi- 
mesti. 

Donija oriai mojavo pasiliekantiesiems ir nenuleido nuo jų akių, kol 
stovykla taip atitolo, kad nebegalėjo aiškiai jos įžiūrėti. Pirmoji taip pat 
džiaugėsi, kad Jondalaras joja iš paskos. Ji vis dar truputį jaudinosi ke- 
liaudama arkliu, o paprasčiausiai stebėti praslenkantį kraštovaizdį - jau 
matytas vietas - po kelių pirmųjų kilometrų pasidarė nuobodoka. Ke- 
liaujant kratė, ypač kur kelias buvo nelygus, tačiau apskritai, nusprendė 
ji, tai nebuvo prastas būdas keliauti. 

Aila jojo atgal tuo pačiu keliu, kol prijojo upeliuką, atitekantį iš šiau- 
rės, greta orientyro, kurį aptarė praėjusį vakarą, tada sustojo. Ilgakojui 
Jondalarui nebuvo sunku nušokti nuo jauno eržilo ir atskubėti į priekį 
padėti Ailai, tačiau toji jau buvo permetusi koją per Yhaha nugarą ir pati 
nulipo. 

Arkliai buvo nedidukai, bet ir ne ponių dydžio; laukiniai arkliai iš 
prigimties nėra aukšti. Jie tvirti, sveikatingi ir nepaprastai stiprūs, tvir- 
tais storais sprandais, padabintais trumpais stačiais karčiais. Tvirtomis 
kanopomis jie gali bėgti kone bet kokiu paviršiumi - aštriais akmenimis, 


kieta žeme ar minkštu smėliu. Aila su Jondalaru atėjo prie Zelandonės ir 

ištiesė jai rankas. Moteris neatsisakė pagalbos, kad išlaikytų pusiausvyrą 
lipdama nuo valkčių. 

— Nesunku šitaip keliauti, — tarė ji. - Kartais truputį pakrato, tačiau 
sėdynės paklotas smūgius gerokai sušvelnina, o ranktūriai labai patogūs 
įsikibti. Vis dėlto gera atsistoti ir pavaikščioti. - Pirmoji apsidairė ir link- 
telėjo. - Nuo čia kurį laiką keliausim į šiaurę. Netoli, tačiau kelias į kalną, 
ir pakilimas status. 

Vilkas kliaudamasis savo uosle buvo nubėgęs į priekį tyrinėti vietovės, 
tačiau grįžo keliautojams sustojus. Jis prišoko kaip tik tuo metu, kai Aila 
su Jondalaru vėl padėjo Zelandonei sėstis į valkčius; paskui abudu grįžo 
prie savo arklių. Kirtę upelį, jie keliavo palei jį į šiaurę, į aukštupį, kairiuo- 
ju krantu. Pastebėjusi įpjovas ant medžių Aila suprato, kad anksčiau čia 
ėjęs žmogus pažymėjo kelią. Įsižiūrėjusi atidžiau į vieną kelią žyminčią 
įpjovą ji pastebėjo, jog tai šviežiai atnaujinti seni ženklinimai, jau patam- 
sėję ir ne itin ryškiai matomi; buvo galima įžiūrėti senesnę, beveik užau- 
gusią Žymę, ir, regis, padarytą dar seniau. 

Aila leido arklius lėta žingine, kad jų nenuvargintų. Zelandonė kalbė- 
josi su Jondalaru. Jis nulipo nuo Lenktynininko ir vedė jį pažymėtu keliu. 
Kilti į kalvą buvo sunku. Pamažu keitėsi kraštovaizdis: lapuočiai medžiai 
virto krūmais, tarp kurių buvo išsimėtę aukštesni spygliuočiai. Vilkas vis 
prašapdavo giraitėse, paskui staiga išdygdavo kitoje pusėje. 

Nukeliavę beveik penkis kilometrus jie atsidūrė prie įėjimo į didelį 
urvą aukštai ant kalvos Upės ir Vakarų upės vandenskyroje. Diena jau 
buvo persiritusi į kitą pusę, kai jie pasiekė tą vietą. 

— Taip kur kas lengviau nei eiti pėsčiomis, — tarė Zelandonė, žengda- 
ma nuo valkčių sėdynės, šįkart nė nelaukusi Jondalaro pagalbos. 

— Kada norėsi eiti vidun? - pasiteiravo Jondalaras, eidamas prie angos 
ir žvelgdamas į vidų. 

- Tikrai ne šiandien, - atsiliepė Zelandonė. - Kelias tenai ilgas, už- 
truksim visą dieną, kol nueisime ir grįšime. 

— Ketini nueiti visą kelią? 

— O, taip. Iki pat galo. 

- Jeigu pasiliksime čia mažiausiai dvi naktis, tikriausiai derėtų įsireng- 


ti stovyklą, — pastebėjo Jondalaras. 

— Dar anksti. Kai įsikursim, nueisiu pasidairyti, kas čia auga, — tarė 
Aila. - Gal rasiu ko skanaus vakarienei. 

— Neabejoju, kad rasi, - tarė Jondalaras. 

— Ar tu irgi nori eiti? Visi galime eiti, - pasiūlė Aila. 

— Ne. Aš jau pastebėjau kelias titnago atodangas uolos sienoje ir ži- 
nau, kad urvo viduje taip pat jų yra, - atsakė Jondalaras. - Ketinu pasi- 
imti deglą ir įlindęs apsižiūrėti. 

— Otu, Zelandone? - pasiteiravo Aila. 

— Nemanau, kad eisiu. Norėčiau truputį pamąstyti apie šitą urvą, rei- 
kia patikrinti deglus ir lempas, pagalvoti, kiek jų mums prireiks ir ko dar 
turėtume pasiimti, - pasakė ta, kuri buvo Pirmoji. 

- Regis, tas urvas milžiniškas, - tarė Aila. Žengusi vidun, ji stebeilijo 
į tamsą, o paskui pakėlė galvą į viršų. 

Jondalaras įėjo paskui ją. 

- Žiūrėk, štai dar vienas iš sienos išlindęs titnago gabalas, visai prie 
pat įėjimo. Neabejoju, giliau jo yra dar daugiau, - kalbėjo jis, sprendžiant 
iš balso, akivaizdžiai susijaudinęs. - Tačiau daug jo išsinešti bus sunku. 

— Ar visą laiką urvo skliautas toks aukštas? — pasiteiravo Aila Zelan- 
donės. 

— Daugiau mažiau taip, išskyrus pačiame gale. Tai daugiau nei urvas. 
Tai milžiniška ertmė - iš tiesų čia yra daug erdvių salių ir tunelių. Yra 
netgi žemesni lygiai, tačiau šįkart mums jų tyrinėti nereikės. Žiemą čia 
įsitaiso urviniai lokiai. Gali pamatyti jų guolius ir nagų įrėžas sienose, — 
papasakojo Pirmoji. 

— Arjis pakankamai didelis, kad galėtų įeiti arkliai? - paklausė Aila. — 
Gal net su valkčiais, kad galėtume išgabenti titnago Jondalarui? 

— Manau, taip, - atsiliepė Zelandonė. 

— Einant reikės palikti žymes, kad būtume tikri, jog rasime kelią at- 
gal, - pastebėjo Jondalaras. 

— Esu tikra, kai apsisuksime, Vilkas padės mums išeiti, - tarė Aila. 

— Arjis eis sa mumis? - pasiteiravo Zelandonė. 

- Jei aš pakviesiu, - tarė Aila. 

Vieta akivaizdžiai anksčiau buvo naudota: lauke prie įėjimo vietomis 


žemė buvo išlyginta, įrengta keletas laužaviečių, matyti pagal pelenus ir 

anglis bei apdegusius akmenis aplinkui. Jie pasirinko vieną iš naudotų 
laužaviečių, kurios kraštus apdėjo kitos laužavietės akmenimis, padarė 
kepimo įtaisą iš kelių išsišakojusių pagaliukų, kuriuos parėmė akmeni- 
mis, ir žalio medžio šakelių, ant kurių bus veriamas maistas. Jondalaras 
su Aila iškinkė arklius, nuėmė apynasrius ir nuvedė prie atviro žolės lo- 
pinėlio netoliese, kur gyvūnai galėtų savimi pasirūpinti ir ateitų išgirdę 
švilpimą. 

Paskui visi kartu pastatė kelioninę palapinę, kuri buvo didesnė nei pa- 
prastai. Teko sujungti dvi palapines ir prieš keliaujant išbandyti, kad būtų 
tikri, jog visiems bus patogu. Jie turėjo pasiėmę sauso kelionės maisto bei 
virtų pusryčių likučių, tačiau taip pat gabenosi ir šviežios tauriojo elnio, 
kurį nudobė Solabanas su Rušemaru, mėsos. Surėmę valkčių baslius ir 
surišę juos viršuje, Aila su Jondalaru padarė trikojį, nuo kurio nuleido į 
žaliaminę odą susuktus maisto ryšulius, kad žvėrys jų nepasiektų. Palikti 
maistą palapinėje - tolygu kviesti plėšrūnus į svečius. 

Jie prisirinko kuro laužui: daugiausia išvirtusių medžių ir krūmų 
sausų šakų bei nudžiūvusių spygliuočių apatinių šakelių, žolių ir sauso 
žolėdžių gyvūnų mėšlo. Aila užkūrė laužą, kad vėliau turėtų anglių. Pa- 
vakariams visi užvalgė likučių, netgi pienu pamaitinta Jonaila žiaumojo 
kaulo galą. Paskui kiekvienas ėmėsi savo reikalų. Zelandonė pradėjo ti- 
krinti ant Lenktynininko valkčių buvusius savo ryšulius, ieškojo deglų ir 
lempų, maišelių su lempoms skirtais riebalais ir kerpių, džiovintų grybų 
bei įvairių kitų medžiagų dagtims. Jondalaras pasiėmė titnagui apdirbti 
skirtų įrankių krepšį, nuo laužo užsidegė deglą ir įėjo į didžiąją ertmę. 

Aila užsidėjo savąjį mamutojišką nešulių krepšį, kuris buvo perme- 
tamas per vieną petį ir truputį minkštesnis nei zelandoniečių kuprinės, 
nors ne mažiau talpus. Krepšį ji nešėsi ant dešiniojo peties kartu su iečių 
mėtyklės bei iečių dėklu. Jonailą nešiojimo skraistėje užsirišo aukštai ant 
nugaros, tačiau ją buvo galima nesunkiai perkelti ant kairiosios šlaunies. Iš 
kairės, už tvirto odinio diržo, kurį buvo užsirišusi ant juosmens, ji užsikišo 
kasimo lazdelę, o makštys su peiliu karojo dešinėje. Svaidyklę Aila buvo 
apsivyniojusi aplink galvą, tačiau akmenis ginklui nešėsi viename iš prie 
juosmens juostos pritvirtintų kapšelių. Kitas kapšelis buvo skirtas įpras- 


tiems daiktams, tokiems kaip valgymo indai, ugnies uždegimo rinkinys, 

nedidelis akmeninis kūjis bei siuvimo rinkinys su įvairaus storio sruogo- 
mis nuo ploniausių sausgyslių iki tvirtų virvių, kurios lindo tik pro di- 
džiausių mamutų ilčių adatų skyles. Taip pat Aila turėjo kelias storesnių 
virvių rites, keletą kitokių daiktų. Galiausiai ji nešėsi savo vaistų krepšelį. 

Vaistų krepšelį Aila nešiojo pririštą prie juosmens juostos. Ūdros kai- 
lio krepšelis buvo tas daiktas, be kurio ji retai kur nors išeidavo. Jis atrodė 
labai neįprastai; netgi Zelandonė nebuvo mačiusi nieko panašaus, nors ji 
akimirksniu suvokė, jog tai dvasinės galios turintis daiktas. Šis krepšelis 
buvo padarytas lygiai taip pat kaip ir pirmasis, kurį Ailos genties motina 
Iza buvo jai padariusi iš viso ūdros kailio. Užuot perpjovus išilgai pilvo, 
kaip įprasta diriant žvėrį, ūdrai buvo nevisiškai perrėžta gerklė, taip, kad 
galva, išėmus smegenis, liktų prisitvirtinusi prie nugaros kaip krepšelio 
dangtis. Viduriai kartu su stuburu buvo atsargiai ištraukti per ertmę 
kakle, o letenos ir uodega palikti. Aplink kaklą priešingomis kryptimis 
buvo įvertos dvi raudonai dažytos sruogos, kad anga patikimai užsidary- 
tų, o galva, džiūdama truputį susitraukusi, buvo naudojama kaip viršuti- 
nis dangtelis. 

Aila patikrino dėklą, kuriame buvo keturios lengvos ietys ir mėtyklė. 
"Tada ji pasiėmė rinkimo krepšį, davė ženklą Vilkui eiti kartu ir patraukė 
atgal taku, kuriuo atėjo. Eidama link urvo ji stebėjo ir vertino pakelės 
augmeniją, numatė, kam augalus galima būtų panaudoti. Šito ji išmoko 
dar vaikystėje, ir tai tapo kone antrąja jos prigimtimi. Toks įprotis buvo 
būtinas žmonėms, kurie gyveno iš žemės, - jų išgyvenimas priklausė nuo 
to, kas bus sumedžiota, surinkta ar rasta kasdieniuose žygiuose. Aila vi- 
sada išskirdavo ir gydomąsias, ne tik maistingąsias, pastebėtų augalų sa- 
vybes, mat Iza buvo gydytoja, pasiryžusi visas savo žinias perduoti ne tik 
savo dukteriai, bet ir įdukrintajai mergytei. Tačiau Uba gimė turėdama 
gydytojos prisiminimus, paveldėtus iš motinos, ir jai tereikėjo kartą ar du 
priminti, kad ji sužinotų ir suprastų, ką motina rodo ir aiškina. 

Kadangi Aila neturėjo genties prisiminimų, Iza pastebėjo, kad ją mo- 
kyti kur kas sunkiau. Mergaitei visko teko mokytis mintinai. Tiktai nuo- 
lat kartojant kitų mergaitei pavykdavo įsiminti. Tačiau vėliau Aila nuste- 
bino Izą, nes, kartą išmokusi kokio gydymo būdo, galėjo galvoti plačiau. 


Pavyzdžiui, jei vieno vaistinio augalo nebūdavo, ji greitai sugalvodavo 

jam pakaitalą arba vaistų derinį, turintį panašių savybių ar poveikį. Taip 
pat ji puikiai gebėjo nustatyti ligą, mokėjo nuspręsti, kas yra negerai, jei 
žmogus skųsdavosi neaiškiai nusakydamas savo negalavimus. Nors nega- 
lėjo to paaiškinti, Iza suvokė, jog gentis ir kiti galvoja skirtingai. 

Dauguma Bruno genties žmonių manė, kad su jais gyvenanti kitų 
mergaitė nėra itin protinga, nes negali visko įsiminti taip greitai ir taip 
gerai kaip jie. Iza suprato, kad ji nėra neprotinga, tik mąsto kitaip, kitokiu 
būdu. Aila irgi pamažu pradėjo tai suvokti. Kai kitų žmonės laidydavo 
pastabas, kad genties žmonės nėra protingi, ji mėgindavo paaiškinti, kad 
jie nėra mažiau protingi, jie tiesiog protingi kitaip. 

Aila grįžo taku iki vietos, kurią tiksliai įsiminė. Čia miško takas vedė 
per nedidelį pakilimą ir vėrėsi į lauką, apaugusį žema žole ir krūmais. Aila 
anksčiau įsiminė tą lauką ir, kai vėl čia atėjo, užuodė puikų sunokusių 
žemuogių aromatą. Nusirišusi nešiojimo skraistę ji patiesė ją ant žemės ir 
viduryje paguldė Jonailą. Nuraškiusi nedidelę uogelę, moteris truputį ją 
suspaudė, kad ištrykštų saldžios sultys, ir įdėjo mažylei į burną. Nuostaba 
ir smalsumas Jonailos veide privertė Ailą nusišypsoti. Kelias uogas Aila 
įsimetė sau į burną, dar vieną davė kūdikiui, tada apsidairė pažiūrėti, ko 
galėtų parnešti į stovyklą. 

Netoliese pastebėjusi beržų guotą ji davė ženklą Vilkui saugoti Jonai- 
lą, o pati nuėjo pasižvalgyti. Priėjusi prie medžių, Aila apsidžiaugė pama- 
čiusi, kad vietomis plona žievė jau pradėjo luptis. Ji nuplėšė ir pasiėmė 
kelias plačias juostas. Iš makščių, pritaisytų prie diržo, ji išsitraukė naują 
peilį, kurį Jondalaras neseniai jai padovanojo. Peilis buvo pagamintas iš 
Jondalaro išskaptuotos titnago geležtės, įstatytos į dailią Solabano padir- 
bintą rankeną iš seno gelstelėjusio mamuto kaulo su keliais Marševalio 
padarytais raižiniais. Ji supjaustė beržo žievę simetriškais gabalais, tada 
įrėžė jas, kad būtų lengviau sulankstyti į dvi nedideles talpyklas su dang- 
teliais. Žemuogės buvo labai mažos, reikėjo ilgai rinkti, kad priraškytum 
pakankamai trims žmonėms paragauti, tačiau jų skonis toks puikus, kad 
stengtis verta. Kapšelyje, kuriame nešiojosi savo gėrimo puodelį ir dube- 
nėlį, ji visada turėjo dar keletą daiktų, įskaitant virvelių ritinėlius. Įvairaus 
storio virvelės visada praversdavo. Aila jomis surišo tošies dėžutes, tada 


viską susidėjo į nešiojimo krepšį. 

Jonaila užmigo, ir Aila uždengė ją minkštos elnenos nešiojimo skrais- 
tės kampučiu, kuris tame krašte jau buvo truputį apspuręs. Vilkas gulėjo 
šalia pusiau prisimerkęs. Kai Aila į jį pažvelgė, jis pradėjo plakti uodega 
žemę, tačiau nė per milimetrą nepasitraukė nuo naujausios savo gaujos 
narės, kurią be galo mylėjo. Aila atsistojo, pasiėmė rinkimo krepšį ir nuė- 
jo per žole apaugusį lauką link giraitės. 

Pirmiausia moteris pamatė žvaigždučių formos siaurų lapelių vijas: 
kibieji lipikai augo gausiai, o lipti per kitus augalus jiems padėjo lape- 
lius dengiantys kabliuko formos mažyčiai plaukeliai. Aila palei šaknis 
nutraukė keletą ilgų besivejančių stiebų ir lengvai juos suspaudė, nes dėl 
plaušelių jie lipo vienas prie kito. Šiame augimo etape kibieji lipikai ga- 
lėjo būti naudojami kaip dažomieji augalai ir vien dėl šios savybės buvo 
naudingi, tačiau dar tiko ir maistui, ir gydymui. Jauni lapeliai buvo gaivūs 
pavasariniai žalėsiai, iš pakepintų sėklų išeidavo įdomaus skonio tamsus 
gėrimas, sugrūstą žolę sumaišęs su riebalais galėjai pagaminti tepalo, pa- 
dedančio moterims, kurių krūtys sutindavo nuo pridžiūvusio pieno. 

Ailą viliojo nueiti į saulėtą sausą žolingą vietą, iš kurios sklido aroma- 
tingi kvapai. Ji pasidairė augalo, kurį tikėjosi ten pamatyti, ir greitai rado 
juozažolių. Tai buvo vienas pirmųjų augalų, kurį pažinti išmokė Iza, ir 
Aila puikiai tai prisiminė. Sumedėjęs krūmelis buvo mažas, ne daugiau 
kaip trisdešimties centimetrų aukščio, siaurais, mažučiais, visžaliais tam- 
siais lapeliais, augančiais kupsteliais prie išsišakojusio stiebo. Jau pradėjo 
ryškėti mėlyni žiedeliai ant ilgų spygliukų, gaubiantys stiebą tarp viršu- 
tinių lapelių, ir aplink augalą dūzgė kelios bitės. Aila spėliojo, kur bičių 
namai, nes juozažolių medus ypač gardus. 

Ji nuskynė keletą stiebų ketindama žiedelius panaudoti arbatai, kuri 
ne tik gardi, bet ir puikiai tinka nuo kosulio, užkimimo ir kitų giliai 
krūtinėje slypinčių ligų. Sutrinti lapeliai lengvino įpjovimų ir nudegimų 
skausmą, mažino mėlynes. Gerti lapelių arbatą ir mirkyti galūnes vonelė- 
je puikiai tiko gydant reumatą. Apie tai pagalvojusi Aila staiga prisiminė 
Krebą ir nusišypsojo, nors prisiminimai buvo liūdni. Viena gydytoja gen- 
čių sambūryje paaiškino, kad juozažoles naudoja kojų patinimams slo- 
pinti, jei susikaupia per daug skysčių. Dirstelėjusi Aila pamatė Vilką, te- 
begulintį greta miegančio kūdikio, tada apsisuko ir nuėjo giliau į giraitę. 

Šešėliuotame krante greta kelių eglių Aila pastebėjo lopinėlį kvapiųjų 
lipikų - smulkių maždaug dvidešimt penkių centimetrų aukščio augalė- 
lių ratu išsidėsčiusiais lapeliais, panašių į kibiuosius lipikus, bet silpnais 
stiebeliais. Aila atsiklaupusi atsargiai nuskynė augalą su mažučiais baltais 
keturlapiais žiedeliais. Jie savotiškai kvepėjo, ir arbata buvo skani. Aila 
žinojo, kad augalui džiūstant jo aromatas stiprėja. Lapelius galima pa- 
naudoti žaizdoms gydyti, o pavirinti jie puikiai tinka nuo pilvo skausmų 
ir kitų vidaus ligų. Jie buvo naudingi norint paslėpti kartais nemalonų 
kitų vaistų kvapą, tačiau taip pat Aila mėgo tiesiog paskleisti jų namelyje 
arba prikimšti į pagalves dėl gero kvapo. 

Netoli ji pamatė dar vieną pažįstamą augalą, kuris mėgo šešėlingas 
miško pakrantes, - tai buvo kone pusės metro aukščio geltonoji žiogna- 
gė. Plačių plunksnų formos smulkiais plaušeliais dengti dantyti lapeliai 
buvo retai išsidėstę ant plonų tvirtų stiebelių, kurie truputį šakojosi. La- 
pai buvo nevienodos formos ir dydžio, priklausomai nuo jų vietos ant 
stiebelio: pamatiniai lapai ilgakočiai, lyg suskaldyti, viršutinė skiltis - di- 
džiausia, kitos tolygiai mažėjo; stiebiniai lapeliai trumpakočiai, triskil- 
čiai, stambiai dantytais prielapiais. Žiedeliai, kurie priminė vėdrynus, 
turėjo penkis ryškiai geltonus žiedlapius su žaliais taurėlapiais viduryje ir 
atrodė lyg per maži tokiam aukštam augalui. Vaisiai, kurie pasirodydavo 
kartu su žiedais, labiau krito į akis: tai buvo nedidelės dygios kibios tam- 
siai raudonos galvutės. 

Aila prisikasė iki šakniastiebio, iš kurio augalas kilo. Ji norėjo smulkių 
tvirtų šaknelių, kurios kvepėjo dobilais ir buvo jų skonio. Moteris žino- 
jo, kad jos nuo daug ko tinka: nuo žarnyno bėdų, įskaitant viduriavimą, 
skaudant gerklei, karščiuojant, užsikimšus nosiai ar tekant gleivėms per- 
šalus, netgi kai sunku kvėpuoti, tačiau Aila ypač mėgo jas naudoti kaip 
skanų, švelniai aitrų, dobilus primenantį maisto prieskonį. 

Kiek tolėliau ji pamatė augalus, kuriuos iš pirmo žvilgsnio palaikė naš- 
laitėmis, bet geriau apžiūrėjus paaiškėjo, jog tai šliaužiančiosios tramažo- 
lės. Žiedeliai buvo kitokios formos ir kilo iš lapelių pagrindo menturiais 
po tris ar keturis aplink stiebelį. Inksto formos lapeliai su apskritais dan- 
tukais ir gyslų tinklu augo priešpriešiais ant ilgų ketvirtainių stiebelių ir 


likdavo žali kiaurus metus, tačiau jų spalva kito nuo šviesiai iki tamsiai 

žalios. Aila žinojo, kad šliaužiančiosios tramažolės stipriai kvepia, tad pa- 
silenkė pauostyti, kad įsitikintų, jog tai tikrai tas augalas. Iš tramažolių 
kartu su trūkažolių šaknimis ji gamindavo stiprų užpilą nuo kosulio, o 
Iza jį naudojo akių uždegimams nuraminti. Vienas mamuta mamutojų 
vasaros susirinkime siūlė tramažoles spengimui ausyse šalinti ir žaizdoms 
gydyti. 

Drėgna žemė vedė į pelkėtą plotą prie mažo upeliuko. Aila apsidžiau- 
gė pamačiusi plačius guotus švendrų - aukštų, į nendres panašių kone 
dvimetrinių augalų, kurie buvo apskritai vieni iš naudingiausių. Pavasarį 
iš šaknies stiebo galima lengvai ištraukti jaunų ūglių švelniomis šerdimis; 
jie gali būti valgomi žali ir švelniai apvirti. Vasara buvo žalių žiedynų bur- 
buolių, išlendančių ant aukštų stiebų, sezonas; virtos burbuolės, graužia- 
mos tiesiai nuo stiebelio, buvo tikras skanėstas. Vėliau jos paruduos, ir 
virš kiekvienos sunokusios burbuolės kyšos ilgos žiedadulkių strėlytės. 
Tada bus galima rinkti daug baltymų turinčias geltonas žiedadulkes. Pas- 
kui švendrų burbuolės virs kuokštais baltų pūkų, tinkamų pagalvėms, pa- 
klotams prikimšti, vystyklams arba kaip prakurai laužams pradėti. Taip 
pat vasarą iš storų požeminių šakniastiebių imdavo kilti švelnūs balti 
ūgliai - būsimi kitų metų augalai. Jie žėlė taip gausiai, kad dalį nurinkęs 
nepadarytum jokios žalos kitų metų derliui. 

Kiaurus metus, netgi žiemą, jei žemė nebūdavo įšalusi arba padengta 
sniegu, tiko rinkti plaušingus stiebus. Baltus krakmolingus miltelius buvo 
galima išgauti panardinus tuos stiebus į seklias plačias žievių talpyklas su 
vandeniu; sunkesni milteliai nugrimzdavo, o plaušai likdavo plūduriuoti. 
Arba buvo galima šakniastiebius džiovinti ir vėliau sugrūsti, kad pasiša- 
lintų plaušai, liktų tik sausi milteliai. Ilgi siauri lapai būdavo supinami į 
demblius sėdėti, voko formos maišelius arba vandeniui atsparias pertva- 
ras, O iš kelių tokių pertvarų žmonės pasidarydavo laikiną pastogę. Nu- 
pynus virimo krepšius, juos galima prikrauti šaknų, stiebų, lapų ar vaisių, 
nuleisti į verdantį vandenį ir lengvai viską išgriebti. Pakankamai ilgai virti 
lapai buvo valgomi. Praėjusių metų augimo stiebai galėjo būti naudojami 
kaip ugnies „grąžtai“, sukami tarp delnų laužui užkurti. 

Aila padėjo savo rinkimo krepšį ant sausos žemės, iš už juosmens išsi- 


traukė kasimo lazdelę, pagamintą iš tauriojo elnio ragų, ir įbrido į pelkę. 

Lazdele ir rankomis ji apie dešimt centimetrų prasikasė pro dumblą ir 
ištraukė ilgus kelių augalų šakniastiebius. Išsirovė ir likusi augalo dalis, 
įskaitant prie šakniastiebio prisitvirtinusius didelius ūglius ir kokių dvy- 
likos centimetrų ilgio, apie pustrečio centimetro storio katės uodegos 
formos žalias žiedynų sėklų galvutes, kurias ji ketino išvirti vakarienei. 
Apvyniojusi truputį virvės aplink ilgus švendrų stiebus Aila pasidarė ry- 
šulį ir patraukė atgal į atvirą lauką. 

Pakeliui ji praėjo uosį ir prisiminė, kiek daug jų augo prie šaramudojų 
namų, nors keletas tarpo ir miško slėnyje. Ji pagalvojo: „Gal vertėtų pa- 
gaminti uosių sparnavaisių taip, kaip juos gamina šaramudojai?“ Tačiau 
tam vaisius reikėtų rinkti labai jaunus, traškius, dar neplaušingus, o tas 
laikas jau buvo praėjęs. Vis dėlto medis turėjo daug gydomųjų savybių. 

Grįžusi į pievą Aila tučtuojau sunerimo. Vilkas stovėjo prie kūdikio 


spoksodamas į aukštas žoles ir žemai, grėsmingai urzgė. Kas atsitiko? 


Pribėgusi Aila pamatė, kad Jonaila pabudusi ir nė nenutuokia apie 
pavojų, kurį, regis, jaučia jos keturkojis sargas, tačiau kažkaip persivertė 
nuo nugarytės ant pilvuko ir dabar pasirėmusi ant rankų dairėsi aplinkui. 

Aila nematė, į ką žiūri Vilkas, bet išgirdo bruzdėjimą ir šnarpštimą. 
Padėjusi ant žemės rinkimo krepšį ir nendrių ryšulį ji paėmė kūdikį ir 
pasisodino jį ant nugaros nešiojimo skraistėje. Tada atlaisvinusi raištelius 
įkišo ranką į specialų kapšelį ir ištraukė porą akmenų, kartu nuo galvos 
traukdama svaidyklę. Ji nematė, kas tūno žolėse, - nėra prasmės naudoti 
strėlę, kai nėra, į ką taikytis, — tačiau ta kryptimi smarkiai sviestas akmuo 
žvėrį gali išgąsdinti ir nubaidyti. 

Ji sviedė akmenį, kuo greičiau kitą. Antrasis į kažką pataikė, nes pa- 
sigirdo bumbtelėjimas ir cyptelėjimas. Aila išgirdo kažką judant žolėse. 
Vilkas įsitempė ir tyliai inkštė, nekantraudamas pulti. 

— Pirmyn, Vilke, — tarė ji, kartu duodama ženklą. 

Vilkas metėsi į priekį, o Aila greitai aplink galvą apsivyniojo svaidy- 
klę, iš dėklo išsitraukė iečių mėtyklę ir lėkdama jam iš paskos siekė ieties. 

Kai Aila prisivijo Vilką, šis stovėjo priešais lokio jauniklio dydžio, ta- 
čiau kur kas nuožmesnį gyvūną. Tamsiai rudas kailis su šviesesne juosta, 
kuri ėjo per šonus ir pūstos uodegos viršų, buvo būdingas ernių bruožas. 
Aila jau buvo turėjusi reikalų su šiuo stambiausiu kiauninių šeimos žin- 
duoliu, buvo mačiusi, kaip nuo savo grobio jis nuveja didesnius keturko- 
jus medžiotojus. Tai buvo pavojingi, niršūs ir bebaimiai grobuonys, ne- 
retai medžiojantys ir nudobiantys už save didesnius žvėris. Jie suėsdavo 


daugiau, nei iš pažiūros galėtų suėsti tokio dydžio gyvūnas, tikriausiai 

dėl to buvo vadinami rajūnais. Kartais atrodydavo, kad jie žudo tik dėl 
malonumo, o ne iš bado, nes palikdavo savo auką nesuėstą. 

Vilkas buvo visiškai pasiruošęs ginti Ailą ir Jonailą, tačiau kovingai 
nusiteikęs ernis gali rimtai sužeisti arba net sudraskyti jei ne gaują, tai 
bent vienišą vilką. Vis dėlto Vilkas nebuvo vienišas. Jis buvo Ailos gaujos 
narys. 

Aila ramiai įstatė ietį į mėtyklę ir nedvejodama sviedė į žvėrį, tačiau 
tuo metu pravirko Jonaila, ir ernis ją išgirdo. Padaras paskutinę minutę 
pamatė staigų moters judesį ir puolė bėgti. Gal jis ir būtų pasprukęs toliau 
nei galėjo skrieti Ailos ietis, jei nebūtų turėjęs saugotis vilko. Vis dėlto 
ernis nuskuodė pakankamai, ir ietis vos jį tekliudė. Žvėris buvo sužeistas 
iki kraujo, bet aštrus antgalis prakirto tik šlaunies viršų. Toks sužeidimas 
nebuvo mirtinas. Titnaginis Ailos ieties antgalis buvo pritvirtintas prie 
trumpo, smailėjančio medžio galo, įsistatyto į ilgesnį kotą. Pataikęs į ernį 
jis atsiskyrė nuo ilgojo ieties galo. 

Ernis bėgo slėptis į sumedėjusį krūmyną, iš jo kojos styrojo ieties ant- 
galis. Aila negalėjo palikti sužeisto žvėries. Nors žinojo, kad jis galiausiai 
nukraujuos, reikėjo jį pribaigti. Tikriausiai jam skauda, o Aila nenorėjo, 
kad kam nors be reikalo skaudėtų. Be to, jei erniai pakankamai niršūs 
įprastomis aplinkybėmis, kas žino, kokios žalos jie gali pridaryti pakvaišę 
iš skausmo - gal net atsibastys į jų netoliese įrengtą stovyklą. Be to, Aila 
norėjo ištraukti antgalį ir pažiūrėti, ar jis vis dar naudotinas. Jai reikėjo ir 
kailio. Ji paėmė kitą ietį ir įsidėmėjo, kur guli pirmosios kotas, kad galėtų 
vėliau jį pasiimti. 

— Surask jį, Vilke! - be žodžių ji davė ženklą savo keturkojui ir nusku- 
bėjo įkandin jo. 

Vilkas greitai suodė žvėrį. Aila rado pilkį grėsmingai urzgiantį ant 
rudo kailio kupetos, irgi urzgiančios iš krūmų guoto. 

Aila greitai ir stipriai sviedė antrą ietį. Ji prasiskverbė į ernio kūną giliai, 
iki pat gerklės. Pliūptelėjęs kraujas rodė, kad pažeista arterija. Ernis liovėsi 
urgzti ir susmuko ant žemės. Aila pasiėmė antrosios ieties kotą ir nuspren- 
dė tempti ernį už uodegos, tačiau jo kailio plaukeliai gulė kita kryptimi. 
Traukiant paplaukiui būtų lengviau vilkti gyvūną žole. Apsidairiusi mote- 


ris pastebėjo netoliese augančias žiognages tvirtais kietais stiebais ir išrovė 

jas su šaknimis. Stiebelius apsukusi erniui aplink galvą ir nasrus, ji ištempė 
jį į proskyną; pakeliui sustojo pasiimti pirmosios ieties koto. 

Pasiekusi vietą, kur buvo palikusi rinkimo krepšį, Aila visa tirtėjo. Ji 
numetė žvėrį už kelių pėdų, atlaisvino nešimo antklodę ir pakėlė Jonailą. 
Ašaroms ritantis skruostais ji apkabino dukterį, galiausiai leido išsilieti 
savo baimei ir pykčiui. Ji buvo tikra, kad ernis taikėsi jos vaikelio. 

Žinoma, mažylę saugojo Vilkas, ir Aila žinojo, kad pilkis būtų kovę- 
sis už ją iki mirties, bet didelis nuožmus plėšrūnas galėjo sužeisti sveiką 
jauną vilką ir užpulti jos vaiką. Nedaug buvo žvėrių, kurie mestųsi prieš 
vilką, ypač tokį didelį kaip Ailos Vilkas. Dauguma didžiųjų kačių būtų 
atsitraukusios; būtent apie tuos plėšrūnus Aila dažniausiai pagalvodavo. 
Tik dėl tos priežasties ji paliko Jonailą nenorėdama trikdyti jos miego 
ir nuėjo pasirinkti šiek tiek žalėsių. Šiaip ar taip, ją saugojo Vilkas. Aila 
nepaleido Jonailos iš akių ilgiau kaip kelioms akimirkoms, tik tada, kai 
brido į pelkę švendrų, ir apie ernius ji nepagalvojo. Aila papurtė galvą. 
Visada aplinkui slankioja vienu plėšrūnu daugiau, nei gali numanyti. 

Ji truputį pažindė mažylę, guosdama tiek kūdikį, tiek save, ir pagyrė 
Vilką, glostydama jį kita ranka ir šnekindama: 

— Turėsiu nudirti šitą ernį. Mieliau būčiau nudobusi ką nors valgomo, 
nors, spėju, tu galėtum jį suėsti, Vilke, bet aš tikrai noriu šito kailio. Tik 
tuo erniai ir naudingi. Jie menki ir nuožmūs, vagia mėsą iš spąstų, kaip 
ir džiūstančią, netgi kai šalia yra žmonių. Jie įsibrauna į namelius, suver- 
čia viską, ką randa, ir palieka bjauriausią dvoką, tačiau iš jų kailio išeina 
geriausias žieminių gobtuvų kraštelis. Jis neapkimba ledu, kai kvėpuoji. 
Pasiūsiu gobtuvą Jonailai ir naują sau, o gal ir Jondalarui. Tačiau tau ne- 
reikia gobtuvo, Vilke. Ir prie tavo kailio ledas nelimpa. Bet to, su ernio 
gobtuvu ant galvos tikrai juokingai atrodytum. 

Aila prisiminė ernį, kuris nedavė ramybės Bruno genties moterims, 
kai jos mėsinėjo medžioklės grobį. Jis vis mesdavosi į jų tarpą ir gvelbė 
šviežiai atriektas mėsos juosteles, kurias moterys džiaustė ant prie žemės 
įtemptų virvių. Net svaidomi akmenys neilgam jį nubaidydavo. Galiau- 
siai dorotis su erniu atėjo keletas vyrų. Tas nutikimas buvo viena priežas- 
čių, kuriomis jai teko pagrįsti savo sprendimą slapčia mokytis medžioti 


svaidykle. 

Aila vėl paguldė savo kūdikį ant švelnios elnenos, šįkart ant pilvuko, 
nes Jonailai akivaizdžiai patiko pasirėmus rankytėmis dairytis aplink. Er- 
nio maitą moteris nutempė keliais žingsniais tolėliau ir apvertė ant nuga- 
ros. Pirmiausia ji išpjovė abu titnago antgalius, kurie styrojo žvėries kūne. 
Tas, kuris buvo įsmigęs į šlaunį, dar buvo geras, tereikės kraują nuplauti, 
tačiau antrojo, sviesto su tokia jėga, jog perėjo kiaurai žvėries sprandą, 
galiukas buvo nulūžęs. „Galėčiau pati paaštrinti ir naudoti kaip peilį, jei- 
gu ne kaip ieties antgalį, tačiau Jondalarui pavyks geriau“, - pagalvojo ji. 

Su nauju neseniai dovanų gautu peiliu rankose ji atsisuko į ernį. Pra- 
dėjusi nuo išangės, ji nurėžė lyties organus ir giliai įpjovė į pilvo pusę, 
tačiau trumpam stabtelėjo prie pilvinės kvapų liaukos. Vienas iš būdų, 
kuriais erniai žymėjo savo teritoriją, buvo apsižergti žemus rąstus ar krū- 
mus ir trintis į juos skleidžiant stipriai dvokiančią medžiagą, kuri skyrėsi 
iš jų liaukų. Taip pat jie žymėjo teritoriją šlapimu ir išmatomis, tačiau 
būtent tos liaukos išskyros galėjo sugadinti kailį. Kvapo kone neįmanoma 
panaikinti, ir neištvertum dėvėdamas prie veido gobtuvą, jei kailis buvo 
suteptas liaukos skysčiu, kurio kvapas kone toks pat šlykštus kaip sklei- 
džiamas šeško. 

Atsargiai atitraukusi kailį, kad neįpjautų pilvo plėvės ir nepatektų į vi- 
durius, Aila apipjovė liauką, tada, atsargiai apčiuopusi ją ranka, išpjovė ją 
iš apačios. Ketino paprasčiausiai sviesti ją miško link, paskui suvokė, kad 
Vilkas tikriausiai suuos kvapą ir nuseks iš paskos, o Aila nenorėjo, kad jos 
pilkis bjauriai dvoktų. Ji atsargiai paėmė liauką už odos kraštelio, grįžo į 
giraitę, kur nudobė žvėrį, ir paguldė liauką tarp medžio šakų aukštai virš 
galvos. Grįžusi baigė pjaustyti odą - įrėžė per pilvą iki gerklės. 

Paskui, sugrįžusi, nuo kur pradėjo, ties išange, Aila pradėjo rėžti kailį 
ir raumenis. Pasiekusi dubens kaulą, ji apčiuopė gūbrį, skyrusį kairę ir de- 
šiniąją puses, ir per raumenį įpjovė iki kaulo. Tada, jėga praskyrusi ernio 
kojas, vėl, čiuopdama konkrečios vietos, ji dar stipriau spustelėjo, perskė- 
lė kaulą ir perpjovė pilvaplėvę vien tam, kad truputį sumažintų įtampą. 
Žarnas bus galima išimti kartu su visais organais, kai baigs pjauti ertmę. 
Kruopščiai ir švariai atlikusi šią užduotį, ji rėžė per raumenį iki krūtin- 
kaulio, rūpestingai stengdamasi nepažeisti žarnų. 

Perpjauti krūtinkaulį buvo sudėtingiau ir reikėjo ne tik titnago pei- 


lio — reikėjo dar ir kūjo. Aila žinojo, kad tame pačiame kapšelyje, kuriame 

laiko dubenėlį su puodeliu, ji turi ir nedidelį akmeninį kūjelį, tačiau pir- 
miausia apsidairė, ar nepamatys ko tinkamo panaudoti. Ji turėjo išsiimti 
apvalainą akmenį prieš dirdama ernį, tačiau buvo šiek tiek sutrikusi ir pa- 
miršo tai padaryti. Dabar kruvinomis rankomis nenorėjo liesti kapšelio, 
kad viduje neliktų ernio kraujo. Pamačiusi iš žemės kyšantį akmenį, kasi- 
mo lazdele pamėgino jį iškelti, tačiau jis pasirodė per didelis. Galiausiai, į 
žolę nusišluosčiusi rankas, Aila išsiėmė akmeninį kūjį ir kapšelio. 

Deja, vien to akmens nepakako. Jei paprasčiausiai trinktelėtų į naujo- 
jo titnaginio peilio galą akmens kūju, peilis suskiltų. Reikėjo daikto smū- 
giui sušvelninti. Tada ji prisiminė, kad vaiko nešiojimo skraistės kraštelis 
apspuręs. Atsistojusi Aila nuėjo ten, kur mažoji, spirdamasi kojytėmis, 
bandė pasiekti Vilką. Aila jai nusišypsojo, tada nuo apiplyšusio kampo 
atsirėžė skiautę odos. Grįžusi prie maitos, ji pridėjo peilio geležtę išilgai 
krūtinkaulio, ant geležtės kitos pusės uždėjo sulankstytą minkštą odą, 
tada paėmusi akmens kūjį stuktelėjo į geležtę. Pjūvis buvo matyti, tačiau 
kaulas neskilo. Aila trinktelėjo dar kartą, trečią, kol pajuto, kad kaulas 
pasiduoda. Kai krūtinkaulis prasiskyrė, Aila perpjovė žvėries gerklę, kad 
pašalintų trachėją. 

Išskėtusi šonkaulius, peiliu ji atskyrė nuo sienelių diafragmą, kuri 
skyrė krūtinės ląstą nuo pilvo. Gerai įsikirtusi į gličią trachėją, ji pradėjo 
traukti vidaus organus, pjaustydama peiliu, kad atskirtų juos nuo nugar- 
kaulio. Ant žemės iškrito visas sukibęs vidaus organų gniutulas. Aila pa- 
vertė ernį, kad ištekėtų skysčiai. Dabar žvėries vidus buvo švarus. 

Procesas iš esmės buvo toks pat diriant tiek mažą, tiek didelį gyvūną. 
Jei tai būtų maistui skirtas gyvūnas, kitas žingsnis būtų jį kuo greičiau 
atšaldyti, nudyrus, išplovus šaltu vandeniu ir, jei būtų žiema, palikus ant 
sniego. Žolėdžių, tokių kaip bizonai ar taurai, elniai, mamutai ar raga- 
nosiai, dauguma vidaus organų buvo valgomi ir gana skanūs: kepenys, 
širdis, inkstai, o kai kurios dalys - naudingos. Smegenys kone visada buvo 
naudojamos odoms šikšninti. Žarnos būdavo išvalomos ir pripildomos 
lydytų taukų, pjaustytų mėsos gabalėlių, kartais sumaišytų su krauju. Ge- 
rai išplauti skrandžiai ir šlapimo pūslės naudoti kaip vandenmaišiai ir tin- 
kamiausios talpyklos kitiems skysčiams. Taip pat jie buvo puikūs virimo 


rykai. Virti taip pat buvo galima šviežioje odoje: ją patiesus, kad truputį 


a 
221 A 


JEAN M. AUEL 


įdubtų į žemėje iškastą duobę, pripylus vandens, paskui jį užvirinant įkai- 
tintais akmenimis. Virti naudojami skrandžiai ir odos bei visos organinės 
medžiagos truputį susitraukdavo, nes irgi išvirdavo, todėl nebūdavo gerai 
skysčio pripilti pernelyg daug. 

Aila, nors žinojo, kad kai kurie žmonės taip daro, pati niekada neval- 
gė plėšrūnų mėsos. Gentis, kuri ją užaugino, nemėgo valgyti mėsėdžių; ji 
kelis kartus pabandė, bet mėsa pasirodė besanti bjauraus skonio. Jei būtų 
labai alkana, gal ir galėtų ja prikimšti skrandį, tačiau tik ypatingu atveju. 
Pastaruoju metu jai nepatiko netgi arkliena, nors daugumai žmonių ji 
buvo mėgstamiausia. Aila suprato: taip yra todėl, kad ji jaučiasi itin arti- 
ma arkliams. 

Atėjo laikas viską susirinkti ir traukti į stovyklą. Iečių kotus ji sukro- 
vė į specialų dėklą kartu su iečių mėtykle, antgalius, kuriuos ištraukė iš 
ernio, sudėjo į jo kūno ertmę. Jonailą nešiojimo skraistėje užsirišo ant 
nugaros, stvėrė rinkimo krepšį, po pažastimi pasikišo ilgą švendrų stiebų 
ryšulį. Tada paėmusi žvėries galvą vis dar juosusius žiognagių kotus, ernį 
ji nusitempė iš paskos. Vidurius paliko kur išvertusi: vienas ar kitas Mo- 
tinos kūrinys ateis ir juos sudoros. 

Kai ji įžygiavo į stovyklą, ir Zelandonė, ir Jondalaras akimirką dėbsojo 
išsižioję. 

— Regis, laiko veltui neleidai, - pastebėjo Zelandonė. 

— Nemaniau, kad eini medžioti, - tarstelėjo Jondalaras, eidamas link 
jos, kad išvaduotų iš nešulių, - bent jau ernių. 

— Neketinau, - atsiliepė Aila, paskui papasakojo, kas nutiko. 

— Oaš galvojau, kam imi visus ginklus, jei keliauji tik augalų pasirink- 
ti, - tarė Zelandonė. - Dabar jau žinau. 

— Paprastai moterys eina būriais. Jos kalbasi, juokauja ir dainuoja, ke- 
lia daug triukšmo, - pasakė Aila. - Smagu, tačiau ir žvėris nubaido. 

— Apie tai niekada nepagalvojau - prisipažino Jondalaras, - bet tu 
teisi. Kelios draugėn susibūrusios moterys, ko gero, daugelį žvėrių nu- 
baidytų. 

— Mes visada liepiame jaunoms moterims, kad ir kur keliautų: į sve- 
čius, rinkti uogų ar malkų, neiti vienoms, - tarė Zelandonė. - Nė nereikia 
raginti jų kalbėtis, juokauti ir kelti triukšmą. Taip nutinka savaime, kai 


kelios susirenka, o tai yra gera apsisaugojimo nuo užpuolikų priemonė. 

— Genties žmonės kalba mažai ir nesijuokia, bet eidami muša ritmą 
kasimo lazdelėmis ar akmenimis, - papasakojo Aila, - o kartais šūkau- 
ja ar skleidžia kitokį triukšmą kartu su ritmu. Tai ne dainavimas, tačiau 
skamba tarsi muzika. 

Jondalaras su Zelandone susižvalgė pritrūkę žodžių. Kartkartėmis 
Aila mesteldavo kokią pastabą, kuri leisdavo jiems pažvelgti į jos su genti- 
mi praleistą vaikystę, ir jie suprasdavo, kaip jos tuometis gyvenimas sky- 
rėsi nuo jų ar kitų jų pažįstamų. Tai taip pat padėjo jiems suvokti, kuo 
genties žmonės į juos panašūs ir kuo skiriasi. 

— Noriu to ernio kailio, Jondalarai. Iš jo galėsiu pasiūti naują veido 
apvadą tavo gobtuvui ir sau, ir Jonailai, tik reikia jį nudirti tučtuojau. Ar 
pasaugosi mažylę? — paprašė Aila. 

— Sugalvojau geriau. Aš tau padėsiu dirti, o abu kartu užmesime akį į 
mažylę, - pasiūlė Jondalaras. 

— Gal jūs dirbkit prie to žvėries, o mažylę pasaugosiu aš, - pasiūlė 
Zelandonė. - Juk ir anksčiau esu prižiūrėjusi vaikus. Be to, Vilkas man 
padės, - pridūrė ji, stebeilydama į didelį žvėrį. - Padėsi, Vilke? 

Aila nutempė ernį į proskyną kiek atokiau stovyklos ribų; ji nenorėjo 
į savo teritoriją vilioti jokių maitėdų. Tada iš žvėries pilvo ertmės ištraukė 
išgelbėtus titnago antgalius. 

— Tiktai vieną reikės perdirbti, — tarė ji, tiesdama juos Jondalarui. — 
Pirmoji ietis pataikė į šlaunį. Jis matė mane sviedžiant ir greitai spruko. 
Paskui Vilkas jį nusivijo ir užspietė krūmuose. Stipriai sviedžiau kitą ietį, 
stipriau, nei reikėjo. Štai kodėl galiukas nulūžo, tačiau žinojau, kad jis 
atėjo Jonailos, ir pykau. 

— Neabejoju, kad pykai. Ir aš būčiau pykęs. Man regis, mano dienos 
kur kas mažiau jaudinančios nei tavo, — tarė Jondalaras, kai jie pradėjo 
dirti ernio kailį. Jondalaras padarė pjūvį per kairės užpakalinės kojos odą 
iki pilvo pjūvio, kurį Aila buvo jau prarėžusi anksčiau. j 

— Ar šiandien urve radai titnago? — pasiteiravo Aila, panašiai pjauda- 
ma kairę priekinę koją. 

— Čia jo daug. Jis ne geriausias, bet tikrai tiks, ypač mokymuisi, - tarė 
Jondalaras. - Prisimeni Mateganą? Berniuką, kuris buvo sužeistas į koją 


per raganosio medžioklę praėjusiais metais? Tą, kurio koją tu išgydei ? 

— Taip. Dar neturėjau galimybės su juo šnektelti, bet jį mačiau. Ei- 
damas truputį šlubčioja, tačiau, regis, jaučiasi puikiai, - atsiliepė ji, jau 
pjaudama priekinę dešinę koją, kol Jondalaras darbavosi prie dešinės už- 
pakalinės. 

— Kalbėjausi su jo motina, jos pora ir dar keliais žmonėmis iš jo urvo. 
Jei tai bus priimtina Joharanui ir urvui - nematau priežasčių, kodėl kas 
nors galėtų prieštarauti, - vasaros pabaigoje jis ketina ateiti ir pagyventi 
devintajame urve. Ketinu jam parodyti, kaip apdirbti titnagą, ir pažiū- 
rėti, ar jis turi tam gabumų bei polinkį, - paaiškino Jondalaras. Paskui 
pakėlęs galvą pridūrė: - Ar nori išsaugoti nagus? 

— Nagai aštrūs, bet nežinau, kam juos panaudoti, — atsakė Aila. 

— Visada gali juos išmainyti. Esu tikras, iš jų išeitų neblogos puošme- 
nos vėriniui ar prie tunikos prisiūti. Dantys irgi tam tinka. O ką ketini 
daryti su šita prašmatnia uodega? - paklausė Jondalaras. 

— Manau, uodegą pasilaikysiu kartu su kailiu, - atsiliepė Aila, - bet 
galiu išmainyti nagus ir dantis. O gal iš nagų galiu pasidaryti skylmušį ? 

Pralaužę sąnarius ir perpjovę sausgysles jie nupjovė ernio pėdas, tada 
nuplėšė kailį nuo dešinės pusės iki nugarkaulio: labiau plėšė rankomis 
nei pjovė peiliais. Priėję prie mėsingesnės kojų dalies, jie kumščiais daužė 
plėvę tarp raumens ir kailio, paskui gyvūną apvertė ir pradėjo lupti kairę 
pusę. 

Darbuodamiesi ir šnekučiuodamiesi jie atskyrė kailį nuo kūno trauk- 
dami ir plėšdami, stengdamiesi kuo mažiau odą sugadinti. 

— Kur Mateganas apsistos? Ar jis turi kokią šeimą devintajame urve? — 
paklausė Aila. 

— Ne, neturi. Dar nenusprendėm, kur jis turėtų apsistoti. 

- Jis ilgėsis namų, ypač iš pradžių. Mes turime daug vietos, Jondalarai, 
jis galėtų apsistoti pas mus, - tarė Aila. 

— Galvojau apie tai ir ketinau teirautis tavo nuomonės. Tektų šį tą 
perstatyti, paruošti jam asmeninę miego erdvę, tačiau vaikinukui tai būtų 
geriausia vieta. Galėčiau su juo dirbti, stebėti, ką jis daro, matyčiau, kiek 
susidomėjimo rodo. Nėra prasmės jį versti dirbti su titnagu, jeigu jam tai 
nepatinka, tačiau man ne pro šalį turėti mokinį, - kalbėjo Jondalaras. - 


Su nesveika koja jam ypač praverstų įgyti kokių įgūdžių. 

Jiems vėl teko daugiau pasinaudoti peiliais, kad atskirtų kailį nuo 
stuburkaulio ir aplink pečius, kur jis buvo kietas, o plėvė tarp raumens 
ir odos ne tokia ryški. Paskui reikėjo atidalyti galvą. Jondalaras laikė 
žvėrį įtempęs, Aila rado vietą, kur galva jungiasi su kaklu ir lengvai su- 
kiojasi, paskui įpjovė raumenį iki kaulo. Pasukta staigiu laužiamuoju 
judesiu ir perpjovus plėvę bei sausgysles, galva atsiskyrė, ir kailis buvo 
nudirtas. 

Jondalaras jį iškėlė; abu žavėjosi storu, gražiu kailiu. Jondalarui pa- 
dedant, nudirti ernį buvo grynas juokas. Aila prisiminė pirmą kartą, kai 
jis padėjo jai išmėsinėti grobį slėnyje, kuriame ji rado arklį, o Jondalaras 
vis dar sveiko po urvinio liūto paliktų sužalojimų. Ailai kėlė nuostabą ne 
tik tai, jog jis norėjo padėti, bet ir tai, jog gebėjo tai daryti. Genties vyrai 
tokių darbų nedirba, jie neturi tokių prisiminimų, ir Aila vis dar pamirš- 
davo, kad Jondalaras gali padėti jai darbuose, kuriuos gentyje nudirbdavo 
tik moterys. Ji buvo pratusi viską daryti pati ir retai prašė pagalbos, tačiau 
dabar jautėsi dėkinga už paramą. 

— Mėsą atiduosiu Vilkui, - tarė Aila žiūrėdama į tai, kas liko iš ernio. 

— Svarstau, ką su juo darysi? — tarė Jondalaras. 

— Dabar susuksiu galvą į kailį ir paruošiu mums vakarienę. Gal jau 
šįvakar galėsiu pradėti grandyti odą. 

— Ar būtinai turi pradėti šįvakar? - nustebo Jondalaras. 

— Odai suminkštinti reikia smegenų, o jos greitai genda. Kailis toks 
gražus, nenorėčiau jo sugadinti, ypač jei kita žiema bus tokia šalta, kaip 
kad mano Martona. 

Jie susiruošė eiti, tačiau Aila pastebėjo lopinėlį maždaug metro aukš- 
čio augalų su smulkiais dantytais širdelės formos lapais, augančių drėgno- 
je dirvoje prie upelio, kurio vandenį jie naudojo. 

— Prieš grįždama į stovyklą, norėčiau prisiskinti dilgėlių, - tarė Aila. — 
Šįvakar skaniai jas suvalgysim. 

- Jos dilgina, - pastebėjo Jondalaras. 

- Išvirtos nebedilgina ir yra puikaus skonio, - atsakė Aila. 

- Žinau, o man smalsu, kaip žmonės pirmą kartą sugalvojo virti dilgė- 
les maistui? Kodėl jie apskritai pamanė, kad jas verta valgyti? - stebėjosi 


Jondalaras. 

— Nežinau, ar kada išsiaiškinsime, tačiau man reikia susirasti, kuo jų 
priskinti. Kokių nors didelių lapų rankoms prisidengti, kad nenusidil- 
ginčiau, - Aila apsidairė ir pastebėjo aukštą, tvirtą augalą su įspūdingo- 
mis purpurinėmis į usnis panašių žiedų galvutėmis bei dideliais širdies 
formos minkštais pūkuotais lapais, augančiais prie žemės palei stiebus. — 


Čia auga varnalėšų. Jų lapai švelnūs kaip geriausia elnena, puikiai tiks. 


LŽ 


- Žemuogės nepaprastai skanios, - tarė Zelandonė. - Puiki nuosta- 
bios vakarienės pabaiga. Ačiū tau, Aila. 

— Nėra už ką. Kepiau tauriojo elnio kumpį, kurį išeinant man davė 
Solabanas su Rušemaru. Man tereikėjo įrengti akmeninę krosnį, kad iš- 
kepčiau švendrių ir žalėsių. 

Zelandonė stebėjo, kaip Aila kasa duobę žemėje nedideliu petikauliu, 
kuris viename gale buvo nusmailintas, kad tiktų naudoti kaip kastuvėlis. 
Kad atsikratytų žemių, ji nedideliais kaušeliais vertė jas ant senos odos, 
paskui suėmusi galus ją nutempė. Duobę išklojusi akmenimis, paliko ne 
ką didesnį nei mėsos gabalas plotą ir jame kūreno laužą, kol akmenys 
įkaito. Iš savo vaistų krepšelio išsiėmusi maišelį Aila jo turiniu pabars- 
tė mėsą; kai kurie augalai turi ir vaistinių, ir skoninių savybių. Paskui ji 
pridėjo smulkių šaknelių nuo geltonųjų žiognagių šakniagumbių, kurių 
skonis kaip dobilų, kartu su juozažolėmis ir lipikais. 

Tauriojo elnio kepsnį Aila susuko į varnalėšų lapus. Karštas anglis 
duobės dugne užbėrusi žemių sluoksniu, kad nesudegtų mėsa, Aila į lapus 
susuktą kepsnį įdėjo į nedidukę krosnį. Ant viršaus užvertusi šlapių žolių 
ir dar daugiau lapų, viską uždengė žeme, kad nepatektų oras. Galiausiai 
ant viršaus užvertusi didelį plokščią akmenį, kurį taip pat buvo įkaitinusi 
lauže, moteris paliko mėsą lėtai troškintis šilumoje ir savo sultyse. 

— Tai nebuvo paprastai iškepta mėsa, - paprieštaravo Zelandonė. - Ji 
buvo labai minkšta ir kvapi. Tokios nesu ragavusi, tačiau labai skanu. Kur 
išmokai šitaip gaminti? 

— Iš Izos. Ji buvo Bruno genties gydytoja, tačiau išmanė ne tik gydo- 


mąsias augalų savybes; ji žinojo ir žolelių skonius, - atsakė Aila. 

— Lygiai taip pat pats jaučiausi pirmą kartą paragavęs Ailos kepsnio, — 
prisipažino Jondalaras. - Skonis buvo neįprastas, tačiau maistas ypač ska- 
nus. Jau pripratau prie to. 

— Taip pat labai sumanu gaminti tuos mažus virimo krepšelius iš šven- 
drų lapų, paskui sudėti į juos dilgėles, žalias švendrų viršūnėles bei ūglius 
ir pamerkti į verdantį vandenį. Buvo taip lengva juos ištraukti. Netenka 
žvejoti indo dugne, - pasakė Pirmoji. - Ketinu šia mintimi pasinaudoti 
gamindama ištraukas ir nuovirus, - pamačiusi sutrikusį Jondalaro veidą 
ji pridūrė: - Virdama arba plikydama gydomąsias arbatas. 

- Šito išmokau mamutojų vasaros susirinkime. Viena moteris ten ši- 
taip virė, ir kitos paskui pradėjo taip daryti, - papasakojo Aila. 

— Taip pat man patiko, kaip uždėjusi truputį riebalų ant plokščio 
karšto akmens iškepei švendrų miltų pyragėlių. Pastebėjau, kad kažko 
į juos įdėjai. Kas tame kapšelyje, ką naudojai? - smalsavo moteris, kuri 
buvo Pirmoji. 

- Šalpusnių lapų pelenų, - atsakė Aila. - Jie sūroki, ypač jei prieš de- 
gindamas lapus išdžiovini. Kai turiu, verčiau naudoju jūros druską. Ma- 
mutojai jos išsimainydavo. Losadunojiečiai gyvena netoli druskos kalnų, 
todėl ją kasa. Prieš išeinant truputį man davė, tebeturėjau, kai čia atke- 
liavome, tačiau pasibaigė, todėl naudoju šalpusnių lapų pelenus, paga- 
mintus iš Nezės išmoktu būdu. Ir anksčiau naudodavau šalpusnių lapus, 
tačiau ne pelenus. 

— Savo kelionėse daug išmokai, Aila, ir pati turi daug gebėjimų. Nenu- 
maniau, kad vienas iš jų - maisto gaminimas, ir tu tai darai puikiai. 

Aila nesumojo, ką atsakyti. Visai nemanė, kad maistui gaminti reikia 
kokių nors gebėjimų. Tiesiog tai darė. Ji vis dar jautėsi nejaukiai atvirai 
giriama ir nežinojo, ar kada prie to pripras, todėl stengėsi nereaguoti. 

— Tokių kaip šis didelių plokščių akmenų rasti sunku. Manau, šitą pa- 
siliksiu. Kadangi Lenktynininkas tempia valkčius, galiu jį įsidėti ir nešti 
nereikės, - pasakė ji. - Ar kas nori arbatos? 

— Kokią plikai? - pasiteiravo Jondalaras. 

— Panaudosiu vandenį, kuriame virė dilgėlės bei švendrai, ir pridėsiu 
truputį juozažolių, - tarė Aila, - gal dar lipikų. 

— Turėtų būti įdomu, - pastebėjo Zelandonė. 

— Vanduo vis dar šiltas. Ilgai netruks, kol užvirinsiu, - tarė Aila, dėda- 
ma į laužą virimo akmenis. 

Paskui ji pradėjo dėlioti į vietas daiktus. Užsuko išvalytos žarnos, 
kurioje nešėsi taurų taukų, galą ir įdėjo ją į kietą žaliaminės odos dėžu- 
tę, kurioje laikė mėsą ir riebalus. Taukai buvo išlydyti lėtai verdančiame 
vandenyje, o lygus baltas lajus buvo naudojamas ir maistui gaminti, ir 
pasišviesti sutemus, o šioje kelionėje pravers lendant į urvą. Vakarienės 
likučius ji suvyniojo į didelius augalų lapus, surišo virvele ir pakabino ant 
trikojo iš aukštų baslių kartu su mėsos talpykla. 

Lajus kaip degioji medžiaga buvo pilamas į seklias akmenines lempe- 
les. Dagtį atstodavo bet kuri iš daugybės įgeriančių medžiagų. Uždegtos 
visiškoje urvo tamsoje lempelės, regis, švietė labai ryškiai. Jas ir pasiims 
ryte, kai trauks į gretimą urvą. 

— Eisiu prie upės išplauti dubenėlių. Ar galiu ir tavo išplauti, Zelando- 
ne? - paklausė Aila, sudėjusi į skystį karštus akmenis ir stebėdama, kaip 
vanduo šnypšdamas užverda ir ima verstis garai. Tada į jį moteris įmetė 
visą šviežią juozažolę. 

— Taip, būtų šaunu. 

Grįžusi ji rado savo puodelį pilną arbatos, o Jondalaras, laikydamas 
ant rankų Jonailą, ją juokino, nutaisydamas juokingas grimasas ir skleis- 
damas keistus garsus. 

— Man regis, ji alkana, - tarė vyras. 

— Ji visada alkana, - atsiliepė Aila, šypsodamasi paėmė mažylę ir, atsi- 
sėdusi prie stovyklos laužo, greta pasistatė karštos arbatos puodelį. 

Jondalaras su Zelandone, kol Jonaila dar nezirzė, kalbėjosi, akivaiz- 
džiai apie jo motiną, ir vėl grįžo prie tos temos, kai mergaitė patenkinta 
nurimo. 

— Tapusi zelandone, Martonos gerai nepažinojau, nors apie ją nuolat 
buvo pasakojamos visokios istorijos, pavyzdžiui, apie jos stiprią meilę Da- 
lanarui, - kalbėjo Pirmoji. - Kai tapau prieš mane buvusios zelandonės 
mokine, ji papasakojo man apie santykius su moterimi, kuri buvo žinoma 
kaip patikima devintojo urvo vadė, kad aš susigaudyčiau, kas yra kas. 

— Pirmoji jos pora Jokonanas buvo įtakingas vadas. Martona daug iš 


jo išmoko, tačiau man pasakojo, kad iš pradžių ji ne tiek jį mylėjo, kiek 

žavėjosi ir gerbė. Man susidarė įspūdis, kad ji kone garbino Jokonaną, 
tačiau zelandonė šitaip nemanė. Ji tik pasakė, kad Martona labai stengiasi 
jį pamaloninti. Jis buvo vyresnis, o ji - jauna jo gražuolė, nors vienu metu 
Jokonanas buvo pasiruošęs imti dvi moteris, o gal ir daugiau. Anksčiau jis 
nesijungė, tad nebenorėjo ilgai laukti šeimos, kai jau nusprendė sukurti 
židinį. Susijungus su daugiau nei viena moterimi būtų tikriau, kad prie jo 
židinio netrukus gims vaikų. 

- Tačiau Martona netrukus pradėjo lauktis Joharano ir, kai jį pagim- 
dė, Jokonanas jau niekur nebeskubėjo. Be to, ilgai netrukus Jokonanas 
pradėjo sirguliuoti. Iš pradžių liga nebuvo akivaizdi, ir jis laikė tai savy- 
je. Netrukus vyras suprato, kad tavo motina ne tik graži, Jondalarai. Ji 
dar buvo protinga. Martona rado savyje jėgų jam padėti. Jam silpstant, ji 
prisiėmė vis daugiau atsakomybės kaip vadė. Jai taip puikiai sekėsi, kad, 
Jokonanui mirus, urvo žmonės panorėjo, kad ji ir liktų vadė. 

— Koks žmogus buvo Jokonanas? Sakei, įrakingas, galingas. Manau, 
kad Joharanas irgi yra įtakingas ir galingas vadas. Jam paprastai pavyksta 
įtikinti žmones jam pritarti, ir jis daro ką panorėjęs, - pastebėjo Jonda- 
laras. 

Aila buvo sužavėta. Ji visą laiką norėjo daugiau sužinoti apie Martoną, 
tačiau pastaroji buvo ne iš tų, kurios daug apie save pasakotų. 

— Joharanas geras vadas, tačiau jo galia pasireiškia kitaip nei Jokona- 
no. Jis panašesnis į Martoną nei į jos porą. Jokonanas kartais baugindavo. 
Jis elgėsi kaip valdovas. Žmonės noriai jam pritarė, o paprieštarauti bū- 
davo sunku. Manau, dalis žmonių bijojo jam nepaklusti, nors jis niekad 
niekam negrasino, kiek aš žinau. Žmonės sakė, kad jis Motinos pasirink- 
tas. Dažnas, ypač jauni vyrai, mėgo sukiotis šalia, o jaunos moterys tie- 
siog mesdavosi ant jo. Buvo kalbama, kad tuo metu kone visos moterys 
nešiojo kutelius, kad jį sugundytų. Nieko keisto, kad jis laukė vyresnio 
amžiaus, kad susijungtų, - tarė Zelandonė. 

— Ar manai, kad kuteliai tikrai padeda moteriai suvilioti vyrą? — pa- 
siteiravo Atila. 

— Manau, tai priklauso nuo vyro, - atsiliepė donija. - Yra manančiųjų, 
kad moteris nešioja gaktos plaukus simbolizuojančius kutelius todėl, kad 


norėtų juos parodyti. Jei vyras lengvai sujaudinamas arba domisi kon- 

krečia moterimi, kuteliai gali jį sužadinti. Jis seks paskui moterį, kol ji 
nuspręs jį čiupti. Tačiau toks vyras kaip Jokonanas vadovavosi protu ir 
nemanau, kad jį būtų dominusios moterys, kurios mano, jog turi nešio- 
ti kutelius, kad būtų vyrui patrauklios. Tai pernelyg akivaizdu. Marto- 
na niekada nenešiojo kutelių, tačiau dėmesio jai nestigo. Kai Jokonanas 
nusprendė, kad jos trokšta, ir taip pat norėjo paimti jauną moterį iš to- 
limo urvo, nes abi merginos buvo kaip seserys, tarpusavyje visi sutarė. 
Tai zelandonis prieštaravo dvigubai sąjungai. Jis pasižadėjo, kad viešnia, 
išmokusi zelandonės įgūdžių, bus sugrąžinta savo žmonėms. 

Aila žinojo, kad donija yra gera pasakotoja, ir pasijuto visiškai įtraukta 
į istoriją ir dėl pasakotojos, ir dėl pačios istorijos. 

— Jokonanas buvo stiprus vadas. Tai jam vadovaujant devintasis urvas 
šitaip išsiplėtė. Urvas visada buvo tokio dydžio, kad galėtų gyventi daug 
žmonių, tačiau nedaugelis vadų norėdavo prisiimti atsakomybę už tokią 
daugybę gyventojų, - paaiškino Zelandonė. - Kai jis mirė, Martoną ap- 
ėmė sielvartas. Manau, kurį laiką ji norėjo sekti paskui jį į kitą pasaulį, ta- 
čiau turėjo vaikelį, be to, bendruomenėje Jokonanas paliko gilią tuštumą, 
kurią reikėjo užpildyti. 

- Žmonės pradėjo pas ją ateiti prireikus pagalbos, kurią gali suteikti tik 
vadas. Tarkim, išspręsti ginčą, surengti viešnagę į kitą urvą, keliauti į vasa- 
ros susirinkimą, planuoti medžioklę, nutarti, kiek grobio kuris medžioto- 
jas turi atiduoti urvui. Kai Jokonanas susirgo, jie įprato visko klausti Mar- 
tonos, ir ji padėdavo. Jos sūnaus ir žmonių poreikiai sulaikė, kad ji neišeitų 
į anapusybę. Netrukus ji tapo pripažinta vade, ir pamažu jos sielvartas 
apmalšo, tačiau prieš mane buvusiam zelandoniui ji sakė, kas tikriausiai 
niekada daugiau nesijungs. Tada devintajame urve pasirodė Dalanaras. 

— Visi kalba, kad jis buvo didžioji jos gyvenimo meilė, - pastebėjo 
Jondalaras. 

— Dalanaras tikrai buvo didžioji jos gyvenimo meilė. Jam Martona 
kone perleido savo vadystę, bet ne viską. Moteris juto, kad žmonėms jos 
reikia. Ir, nors Dalanaras mylėjo Martoną ne mažiau, netrukus jam ėmė 
kažko stigti. Kažko savo. Jis nebuvo patenkintas gyvendamas Martonos 
šešėlyje. Kitaip nei tau, Jondalarai, įgūdžių dirbant su akmeniu jam ne- 
pakako. 

— Tačiau jis yra vienas labiausiai patyrusių titnago apdirbėjų. Jo dar- 
bus visi žino, visi pripažįsta jį geriausiu. Vienintelis man žinomas galintis 
jam prilygti akmens apdirbėjas yra Vaimezas iš mamutojų Liūto stovy- 
klos. Visada troškau, kad juodu susitiktų, - tarė Jondalaras. 

— Tam tikra prasme jie susitiko — per tave, - pastebėjo storulė. - Jon- 
dalarai, privalai žinoti: jei dar nesi, netrukus būsi pats garsiausias Zelan- 
donijos titnago apdirbėjas. Dalanaras patyręs įrankių gamintojas, nėra 
ko ginčytis, tačiau dabar jis lanzadonietis. Šiaip ar taip, tikrasis jo pašau- 
kimas visada buvo žmonės. Dabar jis laimingas. Įkūrė savo urvą, turi savo 
žmonių ir, nors tam tikra prasme jis visada liks zelandonietis, Lanzadoni- 
ja vieną dieną suklestės. 

— O tuesi ne tik jo židinio, bet ir jo širdies sūnus, Jondalarai. Dala- 
naras didžiuojasi tavimi. Jis myli ir Jerikos dukterį Joplają. Didžiuojasi 
jumis abiem. Nors slapčiausiame širdies kamputyje jis tikriausiai visada 
mylės Martoną, Dalanaras dievina ir Jeriką. Manau, jam patinka jos ypa- 
tinga išvaizda, tai, kad ji tokia mažutė, tačiau arši. Tai tik dalis to, kas 
jį traukia. Dalanaras toks stambus, kad greta jo ji atrodo perpus mažes- 
nė, visai smulkutė, tačiau be galo jam tinka. Ji netrokšta būti vadė ir su 
džiaugsmu leidžia jam vadovauti, nors nė kiek neabejoju, kad Jerika suge- 
bėtų. Ji ryžtinga ir stiprios valios. 

— Tu neabejotinai teisi, Zelandone! - Jondalaras skambiai, aistringai 
ir šiltai nusijuokė. Spontaniškas juoko protrūkis dar labiau stulbino, nes 
buvo netikėtas. Jondalaras buvo rimtuolis ir, nors dažnai šypsodavosi, re- 
tai garsiai juokdavosi. Bet kai jau prajukdavo, stebindavo nežabotas jo 
gyvumas. 

— Kai jiedu du Martona perkirto mazgą, Dalanaras susirado porą, ta- 
čiau dauguma abejojo, kad Martona kada suras, kas pakeistų Dalanarą, 
kad kada nors panašiai mylės kitą vyrą. Vis dėlto ji susirado Vilomarą. 
Ji myli Vilomarą nė kiek ne mažiau nei Dalanarą, tačiau kitaip, kaip ir 
Dalanarą mylėjo kitaip nei Jokonaną. Vilomaras taip pat moka apsieiti 
su žmonėmis — tai būdinga visiems Martonos gyvenimo vyrams, - ta- 
čiau jis išreiškia savo gebėjimus ir patenkina poreikius būdamas mainų 
meistras: keliaudamas, užmegzdamas ryšius, stebėdamas naujas, neįpras- 


tas vietas. Jis matė ir išmoko daugiau, susitiko daugiau žmonių nei kas 

kitas, įskaitant tave, Jondalarai. Vilomaras mėgsta keliauti, tačiau dar la- 
biau jam patinka grįžti namo ir pasakoti apie savo nuotykius, sutiktus 
žmones ir dalytis įgytomis žiniomis. Jis visoje Zelandonijoje ir net už jos 
ribų turi mainų vietų, pargabena naudingų žinių ir neįprastų daiktų, jo 
dėka išgirstame jaudinamų istorijų. Jis buvo neįkainojamas Martonos 
kaip vadės padėjėjas, o dabar padeda Joharanui. Nėra vyro, kurį labiau 
gerbčiau. Be to, prie Vilomaro židinio gimė vienintelė Martonos duktė. 
Ji visada troško dukters; tavo sesuo Folara yra labai miela mergina, - tarė 
Zelandonė. 

Aila suprato, apie kokius jausmus Pirmoji kalba, — ji taip par labai 
troško dukters. Moteris su begaline meile nuleido akis į miegančią ma- 
žylę. 

— Taip, Folara yra graži, taip pat protinga ir bebaimė, — pritarė Jon- 
dalaras. - Mums grįžus, kai visas devintasis urvas jautėsi nejaukiai dėl 
arklių ir viso kito, ji vienintelė nesudvejojo ir atbėgo taku manęs pasitikti. 
Niekada to nepamiršiu. 

— Taip, tavo motina didžiuojasi Folara. Maža to, kai turi dukterį, 
žinai, kad jos vaikai bus tavo vaikaičiai. Esu tikra, ji myli prie sūnų ži- 
dinių gimusius vaikus, tačiau turint dukterį abejonių nelieka. Žinoma, 
tavo brolis Tonolanas taip pat gimė prie Vilomaro židinio. Nors Marto- 
na neturi numylėtinių, į jį žiūrėdama ji šypsodavosi. Jis visus priversdavo 
šypsotis. Jis dar lengviau nei Vilomaras pelnydavo žmonių palankumą: 
šiltas, atviras ir draugiškas — tokiems būdo bruožams niekas neatsispiria. 
Jis taip pat degė tuo pačiu troškimu keliauti. Abejoju, ar, jei ne jis, kada 
būtum leidęsis į tokią ilgą kelionę, Jondalarai. 

— Tu teisi. Nė nemaniau leistis į kelionę, kol Tonolanas nenusprendė. 
Jau svečiuotis Lanzadonijoje man buvo pakankamai toli. 

— Kodėl nusprendei eiti su juo? - pasiteiravo Zelandonė. 

— Nežinau, ar pavyks paaiškinti, - atsiliepė Jondalaras. - Greta jo vi- 
sada būdavo smagu, todėl žinojau, kad keliauti nebus sunku, be to, jis 
taip jaudinamai pasakojo apie kelionę. Žinoma, nemaniau, kad nueisime 
taip toli. Iš dalies dėl to, kad jis būdavo truputį nutrūktgalviškas, jaučiau 
poreikį jį prižiūrėti. Jis buvo mano brolis, man rodos, mylėjau jį labiau 


už visus. Ivirtai žinojau, kad vieną dieną, jei tik bus įmanoma, pareisiu 

namo, ir jaučiau: jeigu būsiu su juo, jis galiausiai grįš namo su manimi. 
Nežinau... Kažkas mane traukė, - prisipažino Jondalaras. Jis dirstelėjo į 
Ailą, kuri klausėsi dar įdėmiau nei Zelandonė. 

„Jis nežino, bet tikriausiai jį traukė mano totemas arba Motina, - gal- 
vojo Aila. - Jis norėjo eiti ir mane susirasti. 

- O kaip Marona? Akivaizdu, nepakankamai ją mylėjai, kad norėtum 
pasilikti. Ar ji neturėjo nieko bendro su tavo troškimu išeiti? - pasiteira- 
vo Pirmoji. Tai buvo pirmas kartas, kai, Jondalarui grįžus, donija turėjo 
progą iš tikrųjų pasikalbėti su juo apie tai, kodėl jis ryžosi tai ilgai kelio- 
nei, ir ji ketino šia proga pasinaudoti. - Ką būtum daręs, jei Tonolanas 
nebūtų susiruošęs į kelionę? 

- Spėju, būčiau ėjęs į vasaros susirinkimą ir susijungęs su Marona, — 
atsiliepė Jondalaras. — Visi to tikėjosi, o tuo metu nebuvo kitos, kuri man 
būtų rūpėjusi labiau, - jis pakėlęs galvą nusišypsojo Ailai. - Bet, atvirai 
kalbant, kai nusprendžiau eiti, apie ją negalvojau, nerimavau dėl mamos. 
Manau, ji spėjo, kad Tonolanas gali negrįžti. Bijojau, kad ji nerimauja, jog 
negrįšiu ir aš. Tikėjausi pareiti namo, bet niekada nežinai. Kelionėje bet 
kas gali nutikti, daug kas ir nutiko. Bet aš žinojau, kad Vilomaras neišeis, 
be to, ji turėjo Joharaną ir Folarą. 

— Iš ko spėji, kad Martona nesitikėjo, jog Tonolanas grįš? - nustebo 
Pirmoji. 

- Iš to, ką ji mums pasakė, kai išėjome aplankyti Dalanaro. Tonolanas 
tai pastebėjo. Motina jam pasakė: „Geros kelionės“, o ne „Iki sugrįžtant“, 
kaip man. Prisimeni, kai pranešiau mamai ir Vilomarui apie Tonolaną? 
Vilomaras pasakė, kad motina nesitikėjo jį grįšiant. Kaip ir maniau, suži- 
nojusi, kad išeinu su broliu, ji baiminosi, kad aš taip pat negrįšiu. Ji sakė 
bijojusi, kad netenka dviejų sūnų, - papasakojo Jondalaras. 

„Štai kodėl jis negalėjo pasilikti pas šaramudojus, nors Tolija su Mar- 
kenu prašė, - galvojo Aila. - Jie buvo tokie malonūs ir taip prisirišo prie 
mūsų per tą viešnagę. Norėjau pasilikti, tačiau Jondalaras negalėjo. Dabar 
suprantu kodėl ir džiaugiuosi, kad grįžome. Martona elgiasi su manimi 
kaip su dukra ir drauge, taip pat ir Zelandonė. Man tikrai patinka Folara, 
Proleva su Joharanu ir daugelis kitų. Ne visi, tačiau dauguma žmonių yra 


nuostabūs“ 


233 k 


JEAN M. AUEL 


— Martona neklydo, - tarė Zelandonė. - Tonolanas buvo gausiai ap- 
dovanotas ir labai mylimas. Daug kas sakydavo, kad jis - Motinos nu- 
mylėtinis. Nemėgstu, kai žmonės taip sako, tačiau šiuo atveju pranašystė 
išsipildė. Kai esi tarp Motinos numylėtinių, ji negali ilgai ištverti atsisky- 
rusi nuo tavęs. Motina linkusi savo numylėtinius anksti, dar jaunystėje, 
susigrąžinti. Tavęs taip ilgai nebuvo, svarsčiau, ar ir tu nesi kiek per daug 
jos mylimas. 

— Nesuvokiau, kad nebuvau penkerius metus, - tarė Jondalaras. 

— Po dvejų metų dauguma pradėjo abejoti, ar judu su Tonolanu kada 
sugrįšit. Kartkartėmis kas nors užsimindavo apie jūsų kelionę, tačiau 
žmonės jau pradėjo judu užmiršti. Svarstau, ar supranti, kaip visi apstulbo 
tave išvydę. Ne tik todėl, kad parsiradai su svetimšale moterimi, arkliais 


ir vilku, — kreivai nusišypsojo Zelandonė. - Todėl, kad apskritai grįžai. 


— Kaip manai, ar vertėtų arklius įsivesti į urvą? — kitą rytą Pirmosios 
pasiteiravo Aila. 

— Beveik visas urvas aukštas, ir vis dėlto tai urvas. Vadinasi, vos ati- 
tolsime nuo angos, pasidarys tamsu, išskyrus tą šviesą, kurią pasiimsim 
su savimi, ir pagrindas nelygus. Privalai būti atsargus, nes vietomis yra 
plyšių. Dabar turėtų būti tuščia, tačiau žiemą čia gyvena lokiai. Galima 
pamatyti jų guolius ir nagų žymes ant sienų, - papasakojo Zelandonė. 

— Urviniai lokiai? - pasitikslino Aila. 

— Sprendžiant iš įbrėžų dydžio, tikėtina, kad viduje būta urvinių lo- 
kių. Yra ir kitokių žymių, tik nežinau, ar jas paliko mažesni rudieji lokiai, 
ar urvinių lokių jaunikliai. Mes užtruksime, bent jau aš užtrunku, visą 
dieną. Jau kelerius metus čia nebuvau ir, atvirai kalbant, manau, kad lan- 
kausi paskutinį kartą. 

— Galaš įsivesiu Yhaha į vidų ir pažiūrėsiu, kaip ji elgsis, - tarė Aila. — 
Turėčiau paimti ir Širmę. Geriau abiem uždėsiu apynasrius. 

— Oaš pasiimsiu Lenktynininką, - paantrino Jondalaras. - Galim pa- 
ėjėti greta jų ir pažiūrėti, kaip jiems sekasi, tik paskui kinkyti į valkčius. 

Zelandonė stebėjo, kaip pora deda arkliams apynasrius ir veda juos 
prie didelio urvo angos. Vilkas sekė iš paskos. Donija neketino pereiti per 
visą urvą. Ji ir pati nežinojo, kokio dydžio šita šventa vieta, nors apytikriai 
numanė. 

Ertmė buvo didelė - daugiau kaip penkiolikos kilometrų ilgio, su- 
daryta iš galerijų raizginio. Vienos jungėsi, kitos ėjo į visas puses trimis 


požeminiais lygiais. Iki tos vietos, kurią Pirmoji norėjo parodyti, reikėjo 

nueiti apie vienuolika kilometrų. Kelias buvo ilgas, tačiau dėl valkčių Ze- 
landonę apėmė sumiši jausmai. Moteris juto, kad turėtų keliauti savomis 
kojomis. Be to, nors būtų lengviau, ji tikrai nenorėjo keliauti į šitą šventą 
urvą atbulomis. 

Jondalaras su Aila išėjo ramindami arklius ir papurtė galvas. 

— Apgailestauju, - tarė Aila. - Gal dėl lokių kvapo, tačiau ir Yhaha, ir 
Lenktynininkas urve labai susierzino. Jie baidėsi lokių guolių ir kuo da- 
rėsi tamsiau, tuo labiau nerimo ir irzo. Vilkas tikrai eis su mumis, tačiau 
arkliams ten nepatinka. 

— Neabejoju, kad įveiksiu kelią pėsčiomis, tik ilgiau užtruks, - su pa- 
lengvėjimu atsiliepė Zelandonė. - Mums reikės neštis maisto, vandens 
ir šiltų drabužių. Viduje bus šalta. Ir dar - daug lempų bei deglų. Ir tuos 
storus demblius, kuriuos supynėt iš švendrų lapų, jei norėsime atsisėsti. 
Ant žemės bus kažkiek akmenų ir urvo augmenijos, tačiau labiau tikėti- 
na, kad ten drėgna ir purvina. 

Jondalaras daugumą reikmenų sudėjo į.savo standžią kuprinę. Tokią 
pačią žaliaminės odos, pritvirtintos prie rėmo, kuprinę, tiesa, ne tokią 
didelę, turėjo ir Zelandonė. Rėmas buvo rišamas iš jaunų laibų greitai 
augančių medžių, pavyzdžiui, tuopų, kurių metiniai ūgliai būdavo ypač 
tiesūs. Jondalaras su Zelandone prie juosmens juostų taip pat turėjo pri- 
kabintų įnagių ir kapšelių. Aila nešėsi savo krepšį, kitus rykus ir, žinoma, 
Jonailą. 
rūpino, kad per visą giliame urve praleisti numatytą dieną arkliai nepra- 
žūtų. Prieš sužerdami laužą, žmonės nuo jo užsidegė vieną deglą. Tada 
Aila davė ženklą Vilkui eiti kartu, ir visi patraukė į Mamuto urvą. 

Įėjimas, nors tikrai erdvus, buvo juokingai menkas palyginti su viso 
urvo dydžiu. Pro angą sklido dienos šviesos kelionės pradžiai, ir vieninte- 
lio deglo pakako. Leidžiantis giliau į didžiulę ertmę, tebuvo matyti urvo 
vidus; jame akivaizdžiai būta urvinių lokių. Aila manė, kad bet kokio dy- 
džio urve vienu metu gali gyventi tik vienas lokys. 

Pagrindas buvo išopėjęs, matėsi daug didelių ovalo formos įdubų, 
todėl atrodė, kad lokiai urve gyvena jau seniai, o nagų žymės ant sienų 


nepaliko abejonių, kas tas tuštumas išgulėjo. Vilkas nesitraukė, žengė 

greta Ailos, kartais raminamai uodega brūkšteldamas jai per kojas. Įėjus 
pakankamai giliai į urvą, kur jokios natūralios šviesos nebebuvo matyti 
ir kelią rasti galėdavai tik jei su savimi nešdavaisi šviesos šaltinį. Aila ėmė 
žvarbti. Sau ji buvo pasiėmusi šiltą tuniką ilgomis rankovėmis ir atskirą 
galvos apdangalą bei pailgintą skrandą su gobtuvu vaikeliui. Ji sustojo ir 
nusirišo nešiojimo skraistę, tačiau vos patraukta nuo motinos šilumos 
Jonaila taip pat pajuto šaltį ir ėmė niurgzti. Aila greitai ją aprengė ir apsi- 
rengė pati. Vėl atsidūrusi motinos artumoje mažylė sušilo ir nusiramino. 
Jondalaras su Zelandone taip pat apsivilko šiltesnius drabužius. 

Vėl pajudėjus, Pirmoji pradėjo giedoti. Ir Aila, ir Jondalaras sužiuro 
į ją nustebę. Iš pradžių ji tyliai niūniavo, tačiau pamažu, nors be žodžių, 
giesmė garsėjo, smarkiai kito melodija ir tonas, tarsi moteris atlikinėtų 
kokius muzikinius pratimus. Jos balsas buvo toks sodrus, kad dingojosi, 
jog pripildo visą didžiulį urvą. Bendrakelioniams teliko juo grožėtis. 

Jie nuėjo kiek mažiau nei kilometrą greta kits kito didelėje erdvė- 
je; Zelandonė ėjo viduryje tarp Ailos ir Jondalaro. Staiga moters balso 
skambesys tarsi pakito, ėmė kitaip aidėti. Visus nustebino vilkas, staiga 
pradėjęs klaikiai vilkiškai „giedoti“, tai yra staugti. Jondalaro nugara nu- 
ėjo virpulys, o Aila pajuto, kaip Jonaila rangosi ir tarsi lipa jos nugara. 
Tada, netarusi nė žodžio, tebegiedodama, donija ištiesė rankas ir sustab- 
dė savo palydovus. Dirstelėję į ją Aila su Jondalaru pamatė, kad ji nukrei- 
pusi žvilgsnį į kairę sieną. Jie taip pat atsisuko pažiūrėti, kas ten. Tada 
ir išvydo pirmus ženklus, kad urvas nėra vien tik didžiulė, gana baugi, 
tuščia ertmė, kuri, regis, nesibaigs amžinai. 

Iš pradžių Aila nieko neįžiūrėjo, išskyrus rausvas apvalainas titnago 
atodangas, kurios buvo įprastos ir kituose urvuose. Tada, aukštai ant 
sienos, ji pastebėjo kažkokius juodus, iš pažiūros nenatūralius ženklus. 
Staiga jos protas suvokė, ką regi akys. Juodomis linijomis ant sienos buvo 
nupiešti mamutų kontūrai. Įsižiūrėjusi atidžiau Aila pamatė tris į kairę 
žiūrinčius, tarsi einančius iš urvo mamutus. Už paskutiniojo buvo matyti 
bizono nugaros apybrėža ir, truputį keista, išskirtinis dar vieno mamuto, 
atsisukusio į dešinę, galvos ir nugaros kontūras. Netoli, kiek aukštėliau, 
buvo pavaizduota kito bizono kupra ir snukis su išskirtinės formos barz- 
da, viena akimi ir dviem ragais. Iš viso ant sienos buvo nupiešti šeši gyvū- 


nai, ar bent jau taip atrodė. Aila staiga pajuto šaltį ir sudrebėjo. 

— Daug kartų buvau įsirengęs stovyklą priešais šitą urvą ir nežinojau, 
kad jie čia yra. Kas nupiešė šiuos gyvūnus? - pasiteiravo Jondalaras. 

— Nežinau, - prisipažino Zelandonė. - Niekas tikrai nežino: ar seno- 
liai, ar protėviai. Senolių legendose jie neminimi. Sakoma, kad senovėje 
čia gyveno kur kas daugiau mamutų, taip pat ir gauruotųjų raganosių. 
Randama daug senų kaulų ir nuo laiko pageltusių ilčių, tačiau tuos gy- 
vūnus dabar matome retai. Tikras įvykis, jei juos pastebime, pavyzdžiui, 
raganosį, kurį praėjusiais metais bandė nudobti jaunuoliai. 

— Regis, jų tikrai nemažai ten, kur gyvena mamutojai, - pastebėjo Aila. 

— Taip, kartu su jais ėjome į didžiulę medžioklę, - paantrino Jonda- 
laras ir mąsliai pridūrė: — Čia yra kitaip. Daug sausiau ir šalčiau. Ne tiek 
daug sniego. Kai su mamutojais medžiojome mamutus, vėjas tiesiog pustė 
sausą sniegą sudžiūvusia žole, vis dar stovinčia atvirose lygumose. Čia, kai 
pamatai mamutus, skubančius į šiaurę, žinai, kad artėja stipri sniego au- 
dra. Kuo toliau eini į šiaurę, tuo darosi šalčiau, o dar toliau būna sausiau. 
Mamutai klimpsta sunkiame sniege, urviniai liūtai tai žino ir seka paskui 
bandą. Visi žinot posakį: „Sumanus niekur nekeliauja, kai mamutai trau- 
kia į šiaurę“, - kalbėjo Jondalaras. - Jei tavęs neužklups pūga, tai liūtai — 
tikrai. 

Kadangi jie sustojo, Zelandonė iš savo kuprinės išsitraukė kitą deglą ir 
prisidegė jį nuo Jondalaro ugnies. Nors Jondalaro deglas dar nebuvo išde- 
gęs, jau pradėjo smilkti ir skleidė daug dūmų. Zelandonei atitraukus de- 
glą, Jondalaras savąjį stuktelėjo į akmenį, kad nudaužtų suanglėjusį galą, 
ir deglas suliepsnojo ryškiau. Aila juto, kad mažoji skraistėje ant nugaros 
ima bruzdėti. „Jonaila miega, tamsa ir mano žingsniai ją liūliuoja, tačiau ji 
gali pabusti sustojus“, - galvojo Aila. Kai jie vėl pajudėjo, mažoji nurimo. 

— Genties vyrai medžiojo mamutus, - prisiminė Aila. - Kartą ėjau 
drauge su medžiotojais. Ne medžioti, genties moterys nemedžioja, bet 
džiovinti mėsos ir parnešti ją atgal, - paskui ji pridūrė: - Nemanau, kad 
genties žmonės kada leistųsi į tokį urvą. 

— Kodėl gi ne? - nusistebėjo Zelandonė, jiems einant dar giliau. 

- Jie negalėtų kalbėtis, arba, gal turėčiau sakyti, jie negalėtų vienas 
kito gerai suprasti: per daug tamsu, netgi pasišviečiant deglais, - atsakė 
Aila. - Be to, sunku kalbėti rankomis, kai laikai deglą. 

Klausydamasi Ailos Zelandonė vėl itin ryškiai pajuto, kaip keistai 
Aila taria tam tikrus garsus - taip dažnai nutikdavo jai kalbant apie gentį, 
ypač apie skirtumus tarp genties ir Zelandonijos žmonių. 

— Tačiau jie nėra kurti ir turi žodžių. Sakei man kelis jų žodžius, - at- 
siliepė donija. 

— Taip, jie turi keletą žodžių, - pasakė Aila ir paaiškino, kad genties 
žmonėms kalbos garsai tėra antriniai. Jie turi vardus daiktams pavadinti, 
tačiau svarbiausi yra judesiai ir gestai. Labai svarbu, kur laikomos rankos 
rodant ženklą, poza, laikysena, visas kalbančiojo stotas, amžius ir lytis, 
kam tie ženklai yra skirti, ir dažnai vargiai pastebimi niuansai bei užuo- 
minos. Vos regimas kojos, rankos ar antakio krustelėjimas - viskas buvo 
ženklų kalbos dalis. Negalėtum visko pamatyti ir suprasti, jei susitelktum 
tik į žmogaus veidą arba tiesiog klausytumeisi žodžių. 

Nuo mažų dienų genties vaikai mokosi suvokti kalbą, ne tik ją girdėti. 
Dėl to labai sudėtingos ir visapusės sąvokos gali būti išreikštos vartojant 
labai mažai akivaizdžių judesių ir dar mažiau garsų — bet ne dideliu ats- 
tumu ir ne tamsoje. Tai buvo didžiulis ženklų kalbos trūkumas - ją reikia 
matyti. Aila papasakojo apie vieną ankantį senolį, kuris galiausiai pasida- 
vė ir mirė, nes nebegalėjo bendrauti. Jis nematė, ką žmonės jam sako. Ži- 
noma, genties žmonėms kartais reikėdavo susikalbėti tamsoje arba šaukti 
per atstumą. Štai todėl ir atsirado žodžių, jie ėmė vartoti kai kuriuos gar- 
sus, tačiau tariamų žodžių buvo labai nedaug. 

— Taip, kaip ribotas mūsiškis gestų naudojimas, - pasakė Aila. - Tokie 
žmonės kaip mes, tie, kuriuos gentis vadina „kitais“, kalbėdami ir ben- 
draudami taip pat pasitelkiame pozas, veido išraiškas ir gestus, tačiau ne 
taip intensyviai. 

— Ką nori pasakyti? - paklausė Zelandonė. 

— Mes nenaudojame ženklų kalbos taip sąmoningai arba išraiškingai 
kaip gentis. Jei aš rodau kviečiantį mostą, - aiškindama ji kartu parodė 
ir judesį, - dauguma žmonių supranta, jog reikia ateiti. Jei parodysiu jį 
greitai arba susijaudinusi, tai reikš raginimą, tačiau iš toli nėra būdo pasa- 
kyti, ar raginama dėl to, jog kas nors sužeistas, ar kad vėsta vakarienė. Kai 
žiūrim vienas į kitą ir kalbėdami matome lūpų judesius arba veido išraiš- 


ką, jie sako mums daugiau, tačiau net tamsoje, rūke arba per atstumą vis 

dar galime bendrauti beveik taip pat gerai suprasdami vienas kitą. Netgi 
šaukdami iš toli mes galime paaiškinti labai sudėtingas ir painias mintis. 
Toks gebėjimas kalbėti ir suprasti kone visomis aplinkybėmis tikrai yra 
privalumas. 

— Niekada apie tai nepagalvojau, - prisipažino Jondalaras. - Kai ma- 
mutojų Liūto stovyklą mokei kalbėti genties ženklais, kad Raidagas ga- 
lėtų susišnekėti su kitais, visi, ypač jaunesnieji, prasimanė iš to žaidimą 
ir linksminosi, rodydami vieni kitiems ženklus. Tačiau nuėjus į vasaros 
susirinkimą viskas tapo rimčiau; kai būdavome tarp žmonių, bet norė- 
davome, kad tik Liūto stovyklos narys ką nors sužinotų, pasakydavome 
tai ženklais. Ypač prisimenu vieną kartą, kai Talutas liepė Liūto stovyklai 
kažko nesakyti, kol netoliese buvo žmonių iš kitų urvų, ir jis nenorėjo, 
kad jie tai sužinotų. 

— Taigi, jei teisingai tave supratau, gali ką nors sakyti žodžiais ir tuo 
pat metu kitką rodyti ženklais arba paslapčia patikslinti kokią nors reikš- 
mę, — tarė ta, kuri buvo Pirmoji. Moteris sustojo. Susitelkimo raukšlė 
kaktoje rodė, kad ji apmąsto kažką, jos nuomone, labai svarbaus. 

— Taip, galiu, - patikino Aila. 

— Ar būtų labai sudėtinga išmokti tos ženklų kalbos? 

— Taip, jei mėgintum labai gerai ją išmokti, visas mažiausias reikš- 
mes, - atsiliepė Aila. - Tačiau Liūto stovyklą mokiau paprastų ženklų, 
to, ko pirmiausia mokomi vaikai. 

— Tačiau bendrauti to pakako, - pabrėžė Jondalaras. - Visi galėjo pa- 
sikalbėti. Na, gal ne apie kokius ypatingus dalykus. 

— Gal derėtų zelandonius išmokyti šios supaprastintos ženklų kal- 
bos? — susidomėjo Pirmoji. - Įžvelgiu, kad tai galėtų itin pasitarnauti 
perduodant žinias ar jas plačiau aiškinant. 

— Arba pravers, jei kada sutiksi genties žmogų ir norėsi jam ką pasa- 
kyti, - pridūrė Jondalaras. - Man tai padėjo, kai susitikome Gubaną su 
Jorga prie pat mažojo ledyno. 

— Taip, ir šitai, - pritarė Zelandonė. - Gal galėtume susitarti dėl mo- 
kymo kitais metais, per vasaros susirinkimą? Žinoma, kitą šaltąjį sezoną 
galėtum mokyti devintąjį urvą, - ji vėl nutilo. - Vis dėlto tu teisi, tamsoje 


tai netiks. Todėl jie visai nelenda į urvus? 

— Lenda, tik neina labai toli. O kai įlenda, tai labai gerai apsišviečia 
kelią, - atsiliepė Aila. - Nemanau, kad jie šitaip toli eitų į urvą, nebent 
vieni arba dėl ypatingų priežasčių. Šamanai kartais leisdavosi į gilesnius 
urvus. - Aila gyvai prisiminė urvą genčių sambūryje, kai pati nusekė pas- 
kui švieseles ir pamatė šamanus. 

Jie pradėjo eiti toliau, kiekvienas paskendęs savo mintyse. Netrukus 
Zelandonė vėl uždainavo. Paėjėjus dar kelio galą, ne taip toli, kaip iki pir- 
mųjų sienos piešinių, Zelandonės balsas tapo skardesnis, regis, ėmė atai- 
dėti nuo urvo sienų. Vilkas vėl pradėjo staugti. Pirmoji sustojo ir šįkart 
atsigręžė į dešiniąją urvo sieną. Aila su Jondalaru vėl išvydo mamutus, 
porą jų, tik ne nupieštus, o išraižytus, ir kartu bizoną, dar kažkokius keis- 
tus ženklus, iš pažiūros padarytus pirštais minkštame molyje ar kažkaip 
panašiai. 

— Visada žinojau, kad jis yra zelandonis, - tarė Pirmoji. 

— Kas? - pasiteiravo Jondalaras, nors manė, kad žino, apie ką ji kalba. 

— Vilkas, žinoma. Kodėl, manai, jis „dainuoja“, kai atsiduriame tose 
vietose, kur dvasių pasaulis netoli ? 

— Dvasių pasaulis netoli? Čia, šioje vietoje? - pasitikslino Jondalaras, 
baugščiai dairydamasis aplink. | 

— Taip, būdami čia, esame labai arti šventosios Motinos anapusybės, — 
atsakė dvasinė zelandoniečių vadė. 

— Ar todėl tave kartais vadina Doni balsu? Kad dainuodama gali su- 
rasti tas vietas? — paklausė Jondalaras. 

— Tai viena iš priežasčių. Tai taip pat reiškia, kad kartais aš kalbu už 
Motiną, kaip tada, kai esu Pirmosios Pramotės, tikrosios Motinos, pakai- 
tas arba tos, kuri palaimina, įrankis. Zelandonė, ypač pirmoji, turi daug 
vardų. Štai kodėl tarnaudama Motinai ji paprastai atsisako savo pačios 
vardo. 

Aila atidžiai klausėsi. Ji tikrai nenorėjo atsisakyti savo vardo. Jis vie- 
nintelis jai buvo likęs iš jos žmonių, motinos jai duotas, nors ji įtarė, kad 
„Aila“ nebuvo tikslus jos pirmasis vardas. Tik šitaip genties žmonėms pa- 
vyko jį ištarti, tačiau tai buvo viskas, ką ji turėjo. 

— Ar visi zelandoniai gieda, kad surastų šias ypatingas vietas? — pa- 


klausė ji Zelandonės. 

— Ne visi gieda, tačiau visi turi „balsą“ - būdą jas surasti. 

— Ar todėl manęs prašė išgauti ypatingą garsą, kai lankėmės tame ne- 
dideliame urve? - paklausė Aila. - Aš nežinojau, kad to reikės. 

— Kokį garsą tu skleidei? — paklausė Jondalaras ir nusišypsojo. - Esu 
tikras, negiedojai. - Tada atsigręžęs į Zelandonę paaiškino: - Ji negali 
dainuoti. 

— Riaumojau kaip Mažylis. Sugrįžo puikus aidas. Jonokolui pasirodė, 
jog nuskambėjo taip, lyg tame mažame urve būtų tūnojęs liūtas. 

— Kaip, tavo manymu, nuskambėtų čia? - paklausė Jondalaras. 

— Nežinau, tikriausiai garsiai, - atsiliepė Aila. - Neatrodo, jog čia pri- 
dera riaumoti. 

— O koks garsas būtų čia tinkamas, Aila? - paklausė Pirmoji. - Priva- 
lai mokėti skleisti tinkamą garsą būdama zelandonė. 

Aila tylomis pagalvojo. 

— Moku pamėgdžioti įvairiausių paukščių balsus. Gal galėčiau čiulbė- 
ti? — spėjo Aila. 

— Taip, ji švilpauja kaip paukštis, kaip daugybė įvairiausių paukščių, — 
pritarė Jondalaras. - Ji taip puikiai čiulba, kad jie iš tikrųjų atskrenda ir 
lesa jai iš rankos. 

— Kodėl tau to neišbandžius? - pasiūlė donija. 

Aila truputį pagalvojo, tada nusprendė čirenti kaip vieversys, ir kuo 
puikiausiai pamėgdžiojo į dangų pakilusio vieversio giesmelę. Jai atrodė, 
kad balsas čia skamba skardžiau, tačiau turėtų tai pakartoti kitoje urvo 
dalyje arba lauke, kad tuo įsitikintų. Kiek vėliau Zelandonės giesmės gar- 
sas vėl pasikeitė, tačiau kiek kitaip nei anksčiau. Moteris mostelėjo į deši- 
nę ir visi pamatė, kad atsivėrė naujas koridorius. 

— Einant tuo taku, yra vienas mamutas, tačiau gana toli. Nemanau, 
kad šįkart turėtume gaišti ir eiti jo žiūrėti, - pasakė donija ir, atsainiai 
mostelėjusi į kitą ertmę kone kairėje, pridūrė: - O ten nieko nėra. 

Pirmoji tik trumpam liovėsi giedojusi eidama pro kito koridoriaus 
angą dešinėje, kad pasakytų: 

— Ten yra vieta urvo viršuje, kuri mus priartina prie Motinos, tačiau 
vertėtų eiti toliau ir tik išeinant nuspręsti, ar norime tą vietą aplankyti. 


Kiek toliau ji įspėjo: 

— Dabar būkite itin budrūs. Koridorius staigiai suka į dešinę, o ties 
posūkiu yra gili duobė, vedanti į apatinę urvo dalį. Čia labai drėgna. Gal 
eikite paskui mane. 

— Gal vertėtų uždegti kitą deglą, - tarstelėjo Jondalaras. Jis sustojo ir 
iš kuprinės išsiėmęs kitą deglą užsidegė nuo to, kurį laikė rankoje. Mo- 
linis urvo pagrindas buvo šlapias, telkšojo negilios balutės. Jondalaras 
užgesino beveik išdegusį deglą, o jo galą įsikišo į kuprinės kišenę. Nuo 
mažumės jam buvo įdiegta, kad be būtinos priežasties nevalia nieko mė- 
tyti šventoje vietoje. 

Kad nukratytų nudegusius pelenus, Zelandonė padaužė deglą į sta- 
lagmitą, kuris, atrodė, auga tiesiai iš žemės. Deglas iš karto įsiliepsnojo 
ryškiau. Aila nusišypsojo, akies krašteliu dirstelėjusi į Vilką. Jis trynėsi jai 
į kojas, o ji pakasė jam paausius; abu šitaip paguodė ir nuramino vienas 
kitą. Jonaila taip pat ėmė krutėti. Vos Aila stabteldavo, mažylė iš karto tai 
pajusdavo. Reikėjo ją maitinti, tačiau dingojosi, kad jie keliauja į pavojin- 
gesnę urvo vietą, ir Aila norėjo ją greičiau pereiti. Zelandonė vėl pradėjo 
citi. Aila sekė paskui ją, o Jondalaras žirgliojo paskutinis. 

- Žiūrėkit po kojomis, - paliepė Zelandonė aukštai iškėlusi deglą, 
kad jis skleistų daugiau šviesos. Deglas apšvietė akmeninę sieną dešinėje, 
paskui staiga ji išnyko, bet žaižaruojanti šviesa išryškino kraštą. Pagrindas 
buvo labai nelygus, akmenuotas, padengtas slidžiu moliu. Drėgmė per- 
merkė Ailos apavą, tačiau minkšti odos padai gerai kibo prie pagrindo. 
Pasiekusi apšviestą akmeninės sienos kraštą ir apsidairiusi Aila pamatė už 
jos stovinčią zelandonę, o toliau koridorius suko į dešinę. 

„Į šiaurę. Man regis, mes einame į šiaurę“, — tarė ji sau. Ji mėgino nepa- 
mesti ėjimo krypties vos įžengusi į urvą. Būta kelių nežymių koridoriaus 
posūkių, tačiau jie traukė į vakarus. Tai buvo pirmas ryškus krypties pasi- 
keitimas. Aila pažiūrėjo į priekį ir neįžvelgė nieko už šviesos, kurią skleidė 
Zelandonės deglas, rato, vien tamsą, šitaip žiojinčią tik požemių gelmėse. 
Jai buvo smalsu, kas dar laukia šioje didžiulėje tamsioje kiaurymėje. 

Iš už sienos krašto juos prisivijo Jondalaro deglas. Zelandonė laukė, 
kol visi bus kartu, įskaitant Vilką, ir tik tada prakalbo: 

— Truputį priekyje, kur žemė išsilygina, yra keletas tinkamų atsisėsti 
akmenų. Manau, turėtume ten sustoti, ko nors užvalgyti ir prisipildyti 


mažuosius vandenmaišius, - pasakė ji. 


243 A 


JEAN M. AUEL 


— Gerai, - pritarė Aila. - Jonaila pabudusi bruzda, reikia ją maitinti. 
Regis, ji jau seniai nemiega, tačiau tamsa ir sūpavimas, kol žingsniuoju, 
ją ramina. 

Zelandonė vėl pradėjo niūniuoti, kol jie pasiekė vietą, kur urvas 
suskardeno kitokiu garsu. Ji vis dar giedojo; grupelė artinosi prie nedide- 
lio šoninio tunelio kairėje. Sustojo ten, kur jis atsivėrė. 

- Čia ta vieta, - pasakė ji. 

Aila džiaugėsi galėdama nusiimti kuprinę ir iečių mėtyklę. Visi susi- 
rado po patogų akmenį, ir Aila išėmė tris pintus švendrų lapų demblius 
atsisėsti. Vos perkėlė kūdikį prie krūties, Jonaila godžiai puolė žįsti. Ze- 
landonė iš savo kuprinės ištraukė tris akmenines lempeles: vieną puošnią, 
padarytą iš smiltainio, kurią Aila jau matė anksčiau, ir dvi iš kalkakme- 
nio. Visos jos buvo suformuotos ir nugludintos kaip maži dubenys su tie- 
siomis rankenomis ties krašteliais. Pirmoji taip pat susirado rūpestingai 
susuktą dagtims tinkamų medžiagų ryšulėlį ir ištraukė šešias džiovintų 
porėtų grybų juosteles. 

— Aila, kur žarna su taukais, kurią nešeisi? - paklausė ji. 

— Mėsos dėžutėje, Jondalaro kuprinėje, - atsiliepė Aila. 

Jondalaras išėmė maisto ryšelius, paėmė didelį vandenmaišį, kurį taip 
pat nešėsi ant nugaros, ir atnešė viską prie Ailos. Jis atidarė žaliaminės 
odos mėsos talpyklę, ir Aila parodė žarną, prikimštą švarių baltų riebalų. 
Tai buvo lydyti kieti prie gyvūno inkstų esantys taukai, ir degė jie truputį 
geriau. Jondalaras nunešė taukus donijai. 

Kol Jondalaras iš didžiojo vandenmaišio pildė mažuosius, kuriuos ga- 
benosi kiekvienas atskirai, Zelandonė įmetė po kelis gabalus lajaus į kie- 
kvienos iš trijų akmeninių lempelių įdubas, ir deglų liepsna pradėjo juos 
lydyti. Paskui į išsilydžiusių taukų balutes ji įsmeigė po dvi grybų dagrtis 
taip, kad daugiau nei pusė įgeriančios juostelės ilgio mirktų skystuose 
taukuose ir tik nedideli galiukai kyšotų per kraštelį. Uždegtos liepsnos 
truputį spragsėjo, tačiau karštis traukė riebalus į dagtis, ir netrukus ke- 
liautojai turėjo tris papildomus šviesos šaltinius. 

Jondalaras išdalijo maistą, kuris pusryčiaujant buvo paruoštas kelio- 
nei į urvo gilumą. Kiekvienas į savo valgymo dubenėlį įsidėjo po gabalėlį 


keptos tauriojo elnio mėsos, puodelius panaudojo šaltam sultiniui su vir- 

tomis daržovėmis iš kito vandenmaišio supilti. Ilgi laukinių morkų ga- 
balai, nedidelės apskritos krakmolingos šaknys, nuvalyti usnių stiebeliai, 
apynių ir laukinių svogūnų ūgliai buvo gana minkšti, kone nereikėjo jų 
kramtyti. Žmonės gėrė juos kartu su sriuba. 

Aila atpjovė mėsos ir Vilkui. Pašėrusi gyvūną, ji atsisėdo valgyti pati 
ir kartu baigė žindyti dukrelę. Moteris pastebėjo, kad Vilkas, nors šiek 
tiek tyrinėjo urvą visiems einant, nebuvo nuklydęs tolėliau. Vilkai stul- 
binamai gerai mato tamsoje, ir kartais ji galėjo įžiūrėti jo akis švytint iš 
tamsos, atspindint netgi nedidelę švieselę. Vilkui esant šalia Aila jautė- 
si saugi. Ji buvo tikra: jei nutiktų kas nors nenumatyto, jei jie netektų 
ugnies, jis sugebėtų juos išvesti iš bet kokio urvo kliaudamasis tik savo 
uosle. Ji žinojo, kad vilko uoslė yra labai jautri, ir jis lengvai galėtų atsekti 
jų pėdsakus. 

Kol visi tylomis valgė, Aila pajuto, kad tyrinėja aplinką pasitelkusi 
visas jusles. Lempelės apšvietė tik nedidelį plotą aplinkui. Kitur urve tvy- 
rojo juoda, tiršta, visa įgerianti tamsa, kokios niekada nebūna lauke netgi 
juodžiausią naktį. Nors buvo neįmanoma ką nors įžvelgti už lempelių ap- 
šviečiamo ploto, jai pavyko išgirsti prislopintus urvo garsus. 

Ji matė, kad vietomis žemė ir akmenys gana sausi. Kiti mirguliavo, 
žvilgėjo drėgme. Lėtai, neišmatuojamai kantriai, per žemę ir kalkakmenį 
sunkėsi lietaus, sniego ir tirpsmo vanduo, pakeliui renkantis kalkių nuo- 
sėdas ir atsikratantis jų lašas po lašo; taip susikūrė akmeniniai varvekliai 
virš žmonių galvų ir apskriti akmeniniai strampai apačioje. Ji girdėjo pri- 
slopintą tylų teškenimą, lašėjimą ir tolėliau, ir visai greta. Praėjus laikui, 
kurio beveik neįmanoma išmatuoti, varvekliai bei strampai susijungs, ir 
urvo viduje susiformuos naujos kolonos, sienos ir jų klostės. 

Buvo girdėti tylus mažutyčių padarėlių krebždenimas ir čežėjimas, 
kone nejuntamas oro judėjimas, prislopintas šiurenimas, kurį ji išgirdo 
tik gerai įtempusi klausą. Jį beveik nuslopino triukšmas penkių kvė- 
puojančių gyvų būtybių, kurios įsiskverbė į šią tylią erdvę. Aila bandė 
užuosti orą ir išsižiojo, kad jo paragautų. Buvo justi drėgna su silpnu iri- 
mo prieskoniu šviežia žemė ir senovinių jūros gyvių kiaukutai, suspausti 
į kalkakmenį. 


Pavalgiusi Zelandonė pratarė: 

- Šiame nedideliame koridoriuje yra šis tas, ką norėčiau, kad pama- 
tytumėte. Palikime čia kuprines, pasiimsime jas grįždami, bet visi turime 
paimti po lempelę. 

Pirmiausia visi susirado po kampelį, kad nusišlapintų ar išsituštintų. 
Aila pakėlusi palaikė ir mažylę, apvalė ją švelniomis šviežiomis samano- 
mis, kurių buvo pasiėmusi. Paskui nešiojimo skraiste ji prisirišo Jonailą 
prie šlaunies, paėmė vieną iš kalkakmenio lempelių ir nusekė paskui Ze- 
landonę į tunelį, kuris šakojosi kairėje. Moteris vėl pradėjo giedoti. Aila 
su Jondalaru jau priprato prie ataidinčio jos balso tembro, kuris paskelb- 
davo, kad jie artinasi prie šventos vietos, esančios arti kito pasaulio. 

Zelandonė sustojo ir atsisuko į dešinę sieną. Jie nusekė jos žvilgsnį 
akimis ir pamatė tris vienas į kitą žiūrinčius mamutus. Ailos nuomone, 
jie ypač išsiskyrė iš kitų mamutų piešinių. Ji ėmė spėlioti, ką reiškia toks 
mamutų išsidėstymas šitame urve. Kadangi gyvūnai buvo pavaizduoti 
taip seniai, jog niekas neprisiminė, nei kas juos piešė, nei urvo ar žmonių, 
kuriems dailininkas priklausė, buvo mažai tikėtina, kad apskritai kas nors 
tai žinotų, tačiau ji neatsispyrė pagundai paklausti: 

— Ar žinai, kodėl mamutai atsisukę vienas į kitą, Zelandone? 

— Kai kurie žmonės mano, kad jie kovoja, - atsakė moteris. - O kaip 
tu manai? 

— Aš taip nemanau, - atsiliepė Aila. 

— Kodėl? - pasmalsavo Pirmoji. 

— Jie neatrodo nuožmūs ar pikti. Atrodytų, suėjo ir tariasi, - atsakė 
Aila. 

— O ką tu manai, Jondalarai? - kamantinėjo Zelandonė. 

— Nemanau, kad jie kovoja ar ruoštųsi kautis, - atsiliepė vyras. - Gal 
jie tiesiog atsitiktinai susitiko? 

— Kaip manai, ar tas, kuris juos čia pavaizdavo, būtų varginęsis, jei jie 
būtų susitikę netyčia? - pasmalsavo Zelandonė. 

— Ne, tikriausiai ne, - susiprato Jondalaras. 

- Gal mamutai vaizduoja žmonių grupių vadus, kurie susirenka pri- 
imti svarbių sprendimų? — spėjo Aila. - Arba jie priėmė kokį svarbų 
sprendimą, ir šitas piešinys tai primena. 

— Tai vienas įdomesnių mano girdėtų spėjimų, - pripažino Zelando- 
nė. 

— Bet niekada nesužinosime iš tikrųjų? - paklausė Jondalaras. 

— Ne, tikriausiai nesužinosime, - pripažino ta, kuri buvo Pirmoji. — 
Tačiau žmonių spėjimai dažnai mums daug pasako apie tuos, kurie spė- 
lioja. 

Jie tylėdami laukė; staiga Ailai kilo troškimas paliesti sieną tarp ma- 
mutų. Ji ištiesė dešinę ranką, prispaudė delną prie akmens ir užsimerkusi 
sustingo. Ji juto, koks akmuo kietas, šaltas, gana drėgnas. Staiga jai pasi- 
dingojo, kad pajuto dar kažką, lyg jėgą, susitelkimą, šilumą - gal tai buvo 
jos kūno šiluma, sušildžiusi akmenį ? Ji atitraukė ranką ir pažvelgė į delną, 
paskui truputį pajudino dukrelę skraistėje. 

Jie grįžo iki pagrindinio koridoriaus ir vėl patraukė į šiaurę, tik dabar 
vietoj deglų nešėsi lempas. Zelandonė toliau giedojo, kartais monotoniš- 
kai niūniavo, protarpiais kaitaliojo melodiją vis stabteldama ten, kur, jos 
manymu, jiems buvo verta ką nors pamatyti. Ailą ypač apstulbino ma- 
mutai su linijomis, vaizduojančiomis apačioje nukarusį kailį, tačiau ant 
jų dar buvo kitokių žymių, tikriausiai nuo juos subraižiusių lokių nagų. 
Ją sudomino raganosiai. Kai jie nuėjo iki vietos, kur daina dideliame urve 
aidėjo skardžiau, Zelandonė vėl sustojo. 

— Nuo čia turime pasirinkti, kuriuo keliu eiti, — tarė ji. - Manau, 
pirmiausia derėtų paėjėti tiesiai, tada apsisukti, grįžti čia ir kuriam lai- 
kui sukti į praėjimą kairėje. Tada apsisukti ir grįžti, iš kur atėjom, išeiti iš 
urvo. Arba galime tiesiog sukti į kairę ir tada grįžti. 

— Manau, tau derėtų nuspręsti, - atsiliepė Aila. 

— Atila teisi. Tu geriau žinai atstumus, supranti, kiek mes pavargę, — 
atsiliepė Jondalaras. 

— Truputį pavargau, tačiau daugiau gali netekti čia lankytis, - atsakė 
Zelandonė, - o rytoj galėsiu ilsėtis ar stovykloje, ar tempiama arklių ant 
to sėdimo daikto, kurį sumeistravote. Paėjėsime tiesiai, kol rasime kitą 
vietą, kuri atves mus arčiau šventos Motinos anapusybės. 

— Dingojasi, kad visas šitas urvas arti anapusybės, — tarė Aila, jausda- 
ma dilgčiojant tą ranką, kuria lietė akmenį. 

— Žinoma, tu teisi. Štai kodėl sunkiau rasti ypatingąsias vietas, — atsi- 
liepė Pirmoji. 

— Manau, šitas urvas nuvestų mus į kitą pasaulį, net jei jis yra nežinia 


kur, - tarė Jondalaras. 

— Tiesa, kad urvas daug didesnis ir jame yra kur kas daugiau, nei mes 
pamatysime per šią vieną dieną. Į urvus apačioje net nelįsime, - tarė Ze- 
landonė. 

— Ar kas nors kada nors čia pasiklydo? — paklausė Jondalaras. - Ma- 
nau, tai būtų visai nesunku. 

- Nežinau. Čia atėję, visada pasirūpiname, kad kartu eitų pažįstantis 
urvą ir žinantis kelią žmogus, - atsakė ji. - Čia mes paprastai pasipildo- 
me lempelių taukų atsargas. 

Jondalaras vėl išėmė taukus, ir moteris truputį jų pridėjo į akmeninius 
dubenėlius, patikrino dagtis ir ištraukė jas iš riebalų truputį aukščiau, kad 
degtų ryškiau. Prieš vėl pajudėdama ji tarė: 

— Kelią rasti padeda ypatingi garsai, kurie sukelia savotišką aidą. Kai 
kas groja fleitomis, manau, tavasis paukštiškas čiulbėjimas tiktų, Aila. 
Gal pabandyk? | 

Aila truputį drovėjosi, svarstė, kurį paukštį pasirinkti. Galiausiai nu- 
sprendė atkartoti dirvinį vieversį ir ėmė įsivaizduoti paukštį rusvais spar- 
neliais, ilgoka, baltai apkraštuota uodega, su aiškiais dryžiais ant krūtinė- 
lės ir nedideliu kuodeliu ant galvos. Dirviniai vieversiai mieliau bėgiojo 
nei šokinėjo ir suko žolėje ant žemės gerai paslėptus lizdelius. Pabaidyti 
paukšteliai skardžiai čirkšdavo, tačiau rytais jis čirendavo ilgai, kildavo 
aukštai į viršų. Šitą garsą ji ir atkartojo. 

Visiškoje gilaus urvo tamsoje tobulai sučiulbėta vieversio giesmė klai- 
kiai nederėjo; keistai tai aplinkai nepritinkantis, atmintin įstringantis 
garsas net privertė Jondalarą krūptelėti. Zelandonė stengėsi tai paslėpti, 
tačiau jos kūnu taip pat netikėtai nuvilnijo virpulys. Vilkas irgi tai pajuto 
ir nė nemėgino slėpti. Jo stulbinama vilkiška daina perskrodė didžiulę 
uždarą erdvę ir visiškai sutrikdė Jonailą. Toji pradėjo verkti, tačiau Aila 
netrukus suprato, jog tai nėra baimės ar nevilties šauksmas, greičiau garsi 
rauda, palydinti vilko staugimą. 

- Žinojau, kad jis priklauso zelandoniams, - pakartojo Pirmoji, tada 
nusprendė prisidėti savo sodriu balsu. 

Jondalaras stovėjo apstulbęs. Kai garsai nuščiuvo, jis gana droviai su- 
kikeno, bet paskui nusijuokė Zelandonė, o tai sužadino širdingą, gyvą 
Jondalaro juoką, kuris taip patiko Ailai. Ji netrukus nuo jo pati užsikrėtė 


juoku. 

— Manau, kad šitame urve jau senokai nebuvo girdėti tokio triukš- 
mo, - tarė ta, kuri buvo Pirmoji. - Motiną tai turėtų pamaloninti. 

Jiems pajudėjus, Aila vėl mėgdžiojo paukščius, ir netrukus jai pasi- 
dingojo, kad aidas pasikeitė. Ji sustojusi ėmė dairytis į sienas, iš pradžių 
pažvelgė į dešinę, paskui į kairę ir pamatė išpieštą juostą su trimis ragano- 
siais. Gyvūnus vaizdavo tik juodas kontūras, tačiau figūros atrodė iškilios 
ir dėl labai tikslaus kontūro itin tikroviškos. Panašiai atrodė ir kiti išraižy- 
ti žvėrys. Kai kurių jos matytų gyvūnų, ypač mamutų, buvo nupiešta tik 
galvos apybraiža ir išskirtinis nugaros kontūras, kitiems buvo pridėtos dvi 
lenktos ilčių linijos, kai kurie atrodė ypatingai išbaigti, išpieštos akys ir net 
užuomina į ilgą gauruotą kailį. Bet netgi be ilčių ir būdingų bruožų dažnai 
tik apybrėžos pakako suprasti, kokį gyvūną dailininkas turėjo omenyje. 

Žiūrėdama į piešinius Aila svarstė, ar jos čiulbėjimas ir Zelandonės 
dainavimas tikrai keičiasi tam tikrose urvo vietose, ar jų protėviai tai gir- 
dėjo ir pažymėjo tas vietas mamutais, raganosiais ir kitokiais piešiniais? 
Ar pats urvas pasako žmonėms, kur gyvūnai turėtų būti pavaizduoti? 
Ar tai Motina per urvą sakė savo vaikams, kur žiūrėti ir ką vaizduoti? Ji 
svarstė, ar jų skleidžiami garsai tikrai veda į vietas arčiau Motinos anapu- 
sybės. Regis, taip. Vis dėlto Aila dvejojo ir svarstė, kaip atsirado šio urvo 
piešiniai. 

Kai jie vėl leidosi eiti, Aila švilpavo kaip paukštis. Dar kiek tolėliau 
ji pasijuto kone verčiama sustoti. Iš pradžių nieko nematė, bet žengusi 
dar kelis žingsnius ji pažvelgė į plataus urvo kairę pusę. Ten ji pastebė- 
jo įspūdingai išraižytą mamutą su visu gauruotu žieminiu kailiu. Buvo 
pavaizduoti plaukai ant kaktos, aplink akis ir ant snukio, kūno apačioje. 

— Jis atrodo kaip senas išminčius, - pastebėjo Atila. 

- Jis ir vadinamas Senuoju, — tarė Zelandonė, - o kartais ir Senuoju 
Išminčiumi. 

— Jį pamatęs tikrai pagalvojau apie senolį, prie savo židinio turintį 
daug vaikų ir jų vaikų, o gal dar ir jų vaikų, - tarė Jondalaras. 

Zelandonė vėl pradėjo dainuoti, grįžo prie priešingos sienos ir parodė 
daugiau mamutų - jų buvo visa banda, visi nupiešti juodai. 

— Ar galite pasitelkti skaičiavimo žodžius ir pasakyti, kiek mamutų 
matote? — pasakė ji Ailai su Jondalaru. 

Jie abudu nuėjo arčiau urvo sienos iškėlę lempas, kad geriau matytų, ir 
linksmai vardijo skaičių žodžius. 

— Vieni pasisukę į kairę, kiti į dešinę, - pastebėjo Jondalaras. - O štai 
du viduryje taip pat žiūri vienas į kitą. 

— Atrodytų, tie du vadai, kuriuos matėme ankstėliau, vėl susitiko ir 
kartu atsivedė dalį savo bandos, - tarė Aila. - Suskaičiavau vienuolika. 

— Ir man tiek išėjo, - pritarė Jondalaras. 

- Šitiek suskaičiuoja dauguma žmonių, - tarė Zelandonė. - Jei pač- 
jėtume pirmyn, pamatytume dar kelis gyvūnus, tačiau jie yra gerokai to- 
liau, nemanau, kad šįkart privalu juos aplankyti. Grįžkime ir eikime kitu 
koridoriumi. Manau, tikrai nustebsite. 

Jie grįžo į tą vietą, kur du tuneliai šakojosi, ir Zelandonė nuvedė juos 
į kitą atšaką. Eidama ji niūniavo arba tyliai dainavo. Jie praėjo pro nu- 
pieštus gyvūnus, dažniausiai mamutus, tačiau taip pat pastebėjo bizoną 
ir, Ailos manymu, liūtą. Aila matė daugiau pirštų žymių, kai kurios buvo 
išskirtinių formų. Kiti atspaudai atrodė tarsi atsitiktiniai. Staiga Pirmoji 
pakeitė toną bei balso tembrą ir sulėtino žingsnius. Ji pradėjo giedoti ži- 


nomus Motinos giesmės žodžius: 


Iš tamsumos, iš pragaisties, iš tyrų 
Su viesulais Didžioji Motina išnyra. 
Ir bunda, nes gyvybės vertę ji išmano, 
Ji sielojas dėl tuštumos, Motina Žemė. 


Motina vieniša. Vienintelė ix tikra. 


Iš savo gimties dulkių ji sukūrė kitą: 
Blyškų spindintį bičiulį, draugą tikrą. 
Jie augo kartu, mokėsi švelniai mylėti, 

Laikui atėjus panoro susilieti. 


Nuolat greta buvo jis. Blyškus spindintis bičiulis. 
Jos sodrus balsas, regis, užpildė visą didžiulio urvo erdvę ir gelmę. Aila 
buvo tokia susijaudinusi, kad visa virpėjo, gerklėje įstrigo gumulas, o aky- 


se susitvenkė ašaros. 

Tamsybių tuštuma, bergždžia nyki dykynė, 
Nekantriai laukia gimsiančios gyvybės. 
Ji Motinos krauju pasotinta įkvepia pliūpsnį oro, 
Tada pažyra akmenys, plysta, dryksta oda. 
Motina gimdo. Gyvybė suspindo. 


Jos gimdymo vandenys upes ir jūras pripildo, 
Paplūsta žeme ir medžius pagimdo. 
Kiekvienas lašas brangus išaugina lapus ir gėles, 
Žemė skleidžias naujai suvešėjus, žalia. 


Plūsta jos vandenys. Nauja žaliuojanti žemė randasi. 


Gimdydama sunkiai ji, ugningai alsuoja, 
Kad gimtų gyvybė, su skausmu ji kovoja. 
Jos sukrešėjęs kraujas virsta raudona dirvos ochra, 
Tačiau spindintis kūdikis visas kančias atperka. 


Motinos džiaugsmas didis. Berniukas, skaisčiai spindintis. 


Srautus ugningus spjaudė kalnų viršūnės, 
O Motina dosniom krūtim maitino sūnų. 
Stiprus mažėlis taip godžiai žindo, 
Kad Motinos pieno lašai danguje suspindo. 


Užgimnė sūnus. Motinos puoselėjamas, brangus. 


Jis juokėsi linksmai ir žaidė, augo išmintingas, 
Tamsybes nušvietė, ir džiaugsmo Motinai nestigo. 
Ji gausiai liejo meilę, jis augo ir stiprėjo, 
Berniukas greitai brendo ir sparčiai vyriškėjo. 


Bresta sulig kiekviena diena. Gyvena išmintim sava. 


Gilus urvas, dingojosi, atliepia, gieda kartu su ta, kuri buvo pirmoji; 
apvalios formos akmenys ir aštrūs kampai truputį užlaikė ir keitė toną, 
tad į žmonių ausis grįžtantys garsai tapo keistai harmoninga nuostabia 


fuga. 

Visą erdvę užpildžiusioje, visa krūtine traukiamoje giesmėje Aila juto 
kažką guodžiamo. Ji negirdėjo visų žodžių, kiekvieno garso - kai kurios 
eilutės tiesiog vertė ją mąstyti giliau, apie giesmės prasmę, — tačiau jai at- 
rodė, kad, jeigu ji kada pasiklys, visur išgirs, kone iš visur išgirs šitą balsą. 
Ji stebėjo Jonailą, kuri, dingojosi, taip pat įdėmiai klausėsi. Jondalaras ir 
Vilkas atrodė ne mažiau nei Aila prikaustyti garsų. 


Blyškusis bičiulis kovojo narsiausiai 
Mūsy aršiam dėl gyvybės brangiausios. 
Trumpam užsimerkus budrumas pradingo, 
Tamsybė atsėlinus pavogė spindesį. 
Blyškusis bičiulis nuvargo. Apsiblausė ir sužvarbo. 


Visiškoje tamsybėje Motina pakirdusi šaukė. 
Tamsybė niūriausia šviesų dangų aptraukė. 
Ji šoko kovoti ir greit nugalėjo, 
Bičiuliui nuvyti tamsius šešėlius ji padėjo. 
Tačiau blyškus nakties kariūnas pametė iš akių Motinos sūnų. 


Blyski ledinė tamsa skaistaus šviesulio geidžia, 

O Motina, apgynusi sūnų, daugiau jo nepaleidžia. 
Priešas iš tamsybių, viesulas traukia, klampina, 
Motina sūnaus nepaleidžia, ji pasiduot neketina. 
Tamsa jos nesužeidžia. Bet sūnų ji paleidžia. 


Įveikus viesulus, iš sumaišties bedugnės 
Gyvai suspindo jos sūnaus skaistumo ugnys. 
Kai motina nuvargo, tuštuma įsisiūbavo 
Ir dienai baigiantis vėl tamsumna triumfavo. 
Pajuto šilumą sūnaus. Bet pergalės dar neragaus. 


Kentėjo Motina Didžioji sopančia širdim, 
Kad teko vėlei išsiskirti su viltim. 
Pražuvusio vaiko skaudžiai ilgėjosi, 
Todėl viduje vėl gyvybės jėgas ji pasėjo. 


Ji nesitaikstė su neviltim. Su vaiko netektim. 

Skambant šiai daliai Aila visada verkdavo. Ji žinojo, ką reiškia netekti 
sūnaus, ir jautėsi lyg susivienijusi su Didžiąja Motina. Kaip ir Doni, ji 
turėjo vis dar gyvą sūnų, nuo kurio buvo amžiams atskirta. Ji priglaudė 
prie savęs Jonailą. Buvo dėkinga už savo naują kūdikį, tačiau visada ilgėsis 


pirmojo. 


Griausmingai į gabalus akmenys skilo, 
Riaumodamos dubos, gelmės prabilo. 
Didžiuliai ir tamsūs vėl atsivėrė urvai. 

Iš Motinos įsčių gimė Žemės vaikai. 
Apleista, vieniša, bet didinga. Motina Žemė gimdo. 


Visi vaikai skirtingi, vieni maži, kiti dideli, 
Kas vaikšto, kas šliaužioja, kas skraido, kas plaukioti gali. 
Visų pavidalai puikūs, kiekvienas užbaigtas dvasia, 
Į save panašius gimdyti gali, jei tokia Motinos valia. 
Motina to trokšta. Žemėje gyvybė noksta. 


Visi žvėrys ir žuvys, ir padangių sparnuočiai 
Nebepaliks Motinos vienos raudoti. 
Ir tarpdami, klestėdami Didžiosios Motinos platybėse 
Istikimai laikysis vietų tų, kur prasidėjo jų gyvybė. 
Jie nesitrauks nuo Motinos. Nepaliks godotinos. 


Ir Aila, ir Jondalaras apsidairė didelėje ertmėje ir sugavo vienas kito 
žvilgsnį. Tai tikrai buvo šventa vieta. Jie niekad nėra buvę tokiame mil- 
žiniškame urve, ir staiga abu geriau suprato šventos istorijos kilmę. Jie 


pasijuto stovį Žemės įsčiose. 


Visi jos vaikai ją pripildė džiaugsmu, 
Bet daug jie eikvojo jos gyvybės jėgų. 
Jų liko pakankamai dar vienam kūriniui 
Vaikui, kuris prisimins, kam dėkingas būt turi. 


Vaikas neapvils. Saugos ją ir gins. 

Pirmoji moteris gimė suaugusi, gyva, 

Ir suteikta jai buvo išlikimo dovana. 
Gyvybė yra pirmoji dovana, ir kaip Žemė Motina 
Gyvybės didžiąją vertę moteris budo žinodama. 
Atsirado moteris pirma. Pirmoji iš panašių į ją. 


Antroji dovana yra suvokimo, troškimo 
Išmokt, sužinot, dovana įžvelgimo. 
Moters viduje jau buvo žinių įlieta, 
Kaip gyventi ir kaip kitiems padėti. 
Žinojo pirmoji moteris. Kaip augti ir kaip mokytis. 


Gyvybės jėgos nyko, išseko Motina stipri. 
Gyvybę teikiančiąją dvasią ji troško perduoti. 
Vaikams tai paliko, davė stiprybės, 

Ir moterį palaimino kurti naują gyvybę. 
Moteris vieniša. Vienintelė gyva. 


Prisiminė Motina savo vienatvę 
Ir mielą bičiulį, jo rūpesčio vertę. 
Iš paskutinės kibirkšties gimdyti vėl pradėjo 
Ir moteriai bičiulį - vyrą - sukurti gebėjo. 
Ji vėl dovanoja. Štai vyras gyvuoja. 


Zelandonė ir Aila žiūrėjo į Jondalarą ir šypsojosi. Jos abi juto, jog šitas 
vyras — tobulas pavyzdys, jis galėjo būti pirmasis vyras, ir jos abi buvo 
dėkingos, kad Doni sukūrė vyrą tam, kad jis dalytųsi gyvenimu su mote- 
rimi. Iš jų veidų išraiškų Jondalaras kone galėjo nuspėti jų mintis ir jautėsi 
truputį sutrikęs. 


Pagimdžiusi vyrą ir moterį motinos meilė 
Atidavė jiems kaip namus visą žemę. 
Vandenis, sausumą, visus savo kūrinius, 
Kad naudotų, bet saugotų, puoselėtų, ką turi. 


Tai buvo namai gyventi. Ne išnaudoti ir ne pavergti. 

Padovanojusi savo vaikams galimybę išlikti 
Motina nusprendė juos dar vienu džiaugsmu ištikti. 
Ji įteikė jiems dovaną gėriu dalytis 
Ir susiliejant malonumą Motinos garbei patirti. 


Nuostabi dovana. Motina pagerbiama. 


Motina patenkinta savo kūriniais, 
Moko juos mylėti, jungtis ir vienam kito neapleist. 
Poros susilieti trokšta Motinos valia, 
Jos vaikams duota malonumų dovana. 
Ji kūrė is lėto. Vaikai mokėsi mylėti. 
Žemės vaikai palaiminti. Motina gali ilsėtis. 


Kaskart klausydamasi Motinos giesmės Aila svarstydavo, kodėl pabai- 
goje yra dvi eilutės. Atrodė, tarsi kažkas būtų praleista, bet gal Zelandonė 
teisi, tai kaip tik suteikia užbaigtumo. Pačioje pabaigoje Vilkas pajuto 
poreikį atsakyti tuo būdu, kokiu tarpusavyje visada bendrauja vilkai. Kol 
Pirmoji giedojo, pilkasis vilkiškai kaukė, paskui kelis kartus viauktelėjo 
ir garsiai, pratisai, bauginamai iš visos gerklės sustaugė kartą, kitą, trečią. 
Dėl aido staugimas urve skambėjo taip, lyg iš toli, gal ir iš kito pasaulio, 
atlieprų kiti vilkai. Tada verksmingai pratrūko Jonaila, ir Aila suprato, 
kad toks mergaitės atsakas į vilko dainą. 

Zelandonė mintijo: „Nori Aila to ar ne, regis, jos dukteriai taip pat 


skirta tapti viena iš zelandonių. 


Eidama giliau, Pirmoji aukštai pakėlė lempą. Pirmą kartą jie pamatė 
tai, kas buvo jiems virš galvų. Artindamiesi prie koridoriaus galo, keliau- 
tojai atsidūrė zonoje, kur urvas buvo toks žemas, kad Jondalaras galva jį 
beveik lietė. Paviršius buvo beveik lygus ir labai šviesus, be to, visas išpieš- 
tas juodais gyvūnų kontūrais: matėsi mamutai, kai kurie jų nupiešti kone 
visi, įskaitant gauruotą kailį ir iltis, kai kurių buvo pavaizduotas tik iš- 
skirtinis nugaros kontūras; pasirodė keletas arklių, dominavo vienas gana 
didelis eržilas, nemažai bizonų, laukinių ožių ir antilopių bei porelė ra- 
ganosių. Gyvūnai buvo išdėstyti be jokios tvarkos, žvelgė į visas puses, ne 
vienas buvo užpieštas ant kito viršaus, tarsi jie atsitiktinai kristų žemyn. 

Aila su Jondalaru ėjo stengdamiesi viską pamatyti ir bandydami su- 
prasti, kokia tvarka išdėstyti piešiniai. Pakėlusi ranką, Aila pirštų galiu- 
kais perbraukė piešinius. Pirštai dilgčiojo nuo grubaus akmens. Ji pakė- 
lė akis į viršų ir pasistengė žvilgsniu aprėpti visą erdvę, kaip kad genties 
moterys sugeba greitu žvilgsniu įvertinti visą aplinką, paskui užsimerkė. 
Jai braukiant ranka per grubų paviršių, urvo viršus tarsi išnyko, ji nejuto 
nieko, tik tuščią erdvę. Jos sąmonėje susidėliojo paveikslas tikrų gyvūnų, 
atėjusių į šią erdvę iš toli, iš dvasių pasaulio, esančio už akmeninių sienų, 
ir nukritusių į žemę. Tie, kurie buvo didesni arba beveik baigti piešti, jau 
kone pasiekė pasaulį, kuriame vaikščiojo ji, o mažesni arba tie, kuriuos 
vaizdavo daliniai kontūrai, vis dar buvo pakeliui į šią žemę. 

Galiausiai Aila atsimerkė, tačiau žiūrėdama į viršų apsvaigo. Ji nuleido 
lempą ir pažvelgė į drėgną urvo pagrindą. 

— Tai užburia, - pasakė Jondalaras. 

— Tikra tiesa, - nesiginčijo Zelandonė. 

— Nežinojau, kad čia taip yra, - tarė jis. - Niekas apie tai nekalba. 

— Manau, čia patenka tik zelandoniai. Bijomasi, kad jaunuoliai gali 
užsimanyti pažvelgti į piešinius ir pasiklysti, - atsakė Pirmoji. - Pats ži- 
nai, kaip vaikai mėgsta tyrinėti urvus. Kaip pastebėjai, šitame urve būtų 
lengva pamesti kelią, tačiau keletas vaikų jau čia lankėsi. Tuose korido- 
riuose, kuriuos praėjome, įėjimo dešinėje, yra vaikų pirštų žymių, o kaž- 
kas pakėlė mažiausiai vieną vaiką, kad jis pirštais pažymėtų urvo viršų. 

— Ar eisime dar toliau? - pasiteiravo Jondalaras. 

— Ne, nuo čia suksime atgalios, - atsakė Zelandonė. - Bet pirmiausia 
galime truputį pailsėti, be to, derėtų vėl pripildyti lempas. Laukia ilgas 
kelias. 

Aila pamaitino mažylę, kol Jondalaras su Zelandone pildė lempas 
taukais. Paskui, metę žvilgsnį į piešinius paskutinį kartą, jie apsisuko ir 
tuo pačiu keliu patraukė atgal. Aila mėgino ieškoti gyvūnų, kuriuos matė 
nupieštus arba išraižytus ant sienų pakeliui, tačiau Zelandonė nuolat ne- 
giedojo, ji pati nečiulbėjo ir buvo tikra, jog kai kuriuos piešinius praleido. 
Jie pasiekė vietą, kur platus koridorius jungėsi su pagrindiniu ir toliau 
vedė į pietus. Regis, ėjo tikrai ilgai, kol išvydo vietą, kurioje buvo sustoję 
pavalgyti, o paskui pasuko ten, kur anksčiau matė du vienas į kitą atsisu- 
kusius mamutus. 

— Ar norit čia sustoti ir pailsėti bei truputį užkąsti, ar pirma apeikim 
statųjį linkį? - paklausė Pirmoji. 

— Aš verčiau pirma apeičiau posūkį, — tarė Jondalaras. - Bet, jei tu 
pavargai, galime čia sustoti. Kaip jautiesi, Aila? 

— Galiu sustoti, galiu eiti, kaip tu nori, Zelandone, - atsiliepė toji. 

— Truputį nuvargau, bet, manau, verčiau pirma praeikim tą duobę ties 
posūkiu, - atsiliepė donija. - Pailsėjus bus sunkiau judėti, kol kojos vėl 
įpras. Norėčiau, kad sunkioji dalis liktų už nugaros. 

Aila pastebėjo, kad einant atgalios Vilkas laikosi arčiau jos ir truputį 
šnopuoja. Netgi žvėris pavargo, ir Jonaila kiek labiau nerimo. Ji tikriausiai 
pakankamai išsimiegojo, tačiau vis dar buvo tamsu, ir tai mažąją trikdė. 
Aila perkėlė mažylę nuo nugaros ant šlaunies, paskui į priekį, kad ji galėtų 


truputį pažįsti, po to vėl pasisodino ją ant šlaunies. Kuprinė sunkiai slėgė 

petį, Aila mielai būtų perkėlusi ją ant kiro peties, tačiau būtų tekę sukeisti 
vietomis visus nešulius, o einant tai padaryti sudėtinga. 

Jie labai atsargiai apėjo posūkį, ypač po to, kai Aila, o paskui ir Ze- 
landonė, slystelėjo ant šlapios žemės. Įveikę sudėtingąją atkarpą, jie ne- 
sunkiai pasiekė išsišakojimą, kuris pirma buvo dešinėje, o dabar kairėje 
pusėje. Zelandonė sustojo. 

— Jei pamenat, sakiau, — tarė ji, - kad šiame koridoriuje yra įdomi 
šventa erdvė. Jei norit, galit eiti jos pažiūrėti. Aš palauksiu čia ir pailsėsiu. 
Esu tikra, Aila gali čiulbėti kaip paukštis, kad tą erdvę rastų. 

— Nemanau, kad noriu, - atsiliepė Aila. - Jau tiek daug mačiau, abe- 
joju, ar pajėgsiu suvokti dar ką naujo. Tu sakei, kad gali daugiau čia ir ne- 
grįžti, tačiau jau esi kelis kartus čia buvusi. Taigi ir aš galėsiu sugrįžti, juk 
ši vieta taip netoli devintojo urvo. Geriau pažvelgsiu į tą vietą šviežiomis 
akimis, kai nebūsiu tokia pavargusi. 

— Nusprendei išmintingai, Aila, - pagyrė Pirmoji. - Pasakysiu tiek: 
ten irgi urvo viršus, tačiau mamutai nupiešti raudonai. Geriau bus, jei 
pažvelgsi nauju žvilgsniu. Tik manau, kad turėtume užkąsti, o man reikia 
ir nusišlapinti. 

Jondalaras su palengvėjimu atsiduso, nusimetė kuprinę ir susirado 
tamsesnį kamputį. Visą dieną gurkšnojęs iš mažojo vandenmaišio, ir pats 
juto stiprų poreikį nusilengvinti. „Būčiau sukęs ir į kitą koridorių, jei 
moterys būtų norėjusios“, - galvojo jis stovėdamas ir klausydamas, kaip 
jo čiurkšlė tykšta į akmenį, bet jau dabar jautėsi pavargęs nuo nuostabių 
urvo vaizdų ir norėjo kuo greičiau iš jo išeiti. | 

Jo laukė nedidelis puodelis šaltos sriubos ir kaulas su mėsos likučiais. 
Vilkas jau dorojo krūvelę pjaustytos mėsos. 

— Pagalvojau, kad mėsą galėsime kramsnoti eidami, - tarė Aila, - o 
kaulus palikim Vilkui. Neabejoju, jis sa malonumu juos grauš ilsėdamasis 
prie ugnies. 

— Visiems mums dabar norėtųsi pabūti prie laužo, - pastebėjo Ze- 
landonė. - Manau, kai lempos išdegs, turėtume jas pasidėti ir likusį kelią 
pasišviesti deglais. 

Ji jau buvo kiekvienam paruošusi po naują deglą. Jondalaras pirmasis 
užsidegė savąjį eidamas pro kitą koridorių, atsivėrusį kairėje, kitapus pir- 


mojo jų matyto nupiešto mamuto. 

— Čia ta vieta, kur pasukęs pamatysi vaikų pirštų žymes. Giliau tame 
koridoriuje ant sienų bei viršuje yra ir kitokių įdomių dalykėlių, be to, 
takas kelis kartus nusuka, - paaiškino Zelandonė. - Niekas nežino, ką tie 
įspaudai reiškia, tik bando spėlioti. Dauguma jų nudažyti raudonai. Bet 
nuo šios vietos reikia tolokai paėjėti. 

Ilgai netruko, kol suliepsnojo ir Ailos, ir Zelandonės deglai. Priekyje, 
kur tunelis šakojosi, visi pasuko dešiniuoju keliu, ir Ailai pasidingojo, kad 
priekyje mato boluojant šviesą. Kai dar labiau pasuko į dešinę, jau tuo 
neabejojo, tačiau šviesa nebuvo ryški. Kai grupelė galiausiai išėjo iš urvo, 
saulė jau leidosi — jie visą dieną pravaikščiojo didžiulėje ertmėje. 

Jondalaras į duobę prikrovė malkų, uždegė jas nuo savo deglo. Aila 
numetė kuprinę ant žemės greta laužo duobės ir sušvilpė arkliams. Išgir- 
dusi tolimą žvengimą, ji pradėjo eiti į tą pusę. 

— Palik man vaikelį, - pasiūlė Zelandonė. - Nešei ją visą dieną. Jums 
abiem reikia pailsėti. 

Aila ant žolės patiesė antklodę ir paguldė Jonailą. Regis, mergaitė 
džiaugėsi galėdama laisvai pasispardyti, o jos motina vėl sušvilpusi nusku- 


bėjo link arklių. Aila visada nerimaudavo ilgam palikusi gyvulius vienus. 


Kitą rytą visi miegojo ilgai. Nebuvo jokios ypatingos skubos tęsti ke- 
lionę, bet rytui įpusėjus jie pradėjo nerimti ir nekantravo keliauti toliau. 
Jondalaras su Zelandone ėmė tartis, kokiu keliu geriausia pasiekti penk- 
tąjį urvą. 

— Nuo čia nebetoli. Gal dviejų, o jei neskubėsime, trijų dienų kelionė. 
Jei trauksime į tą pusę, atsidursime ten, kur reikia, - tarė Jondalaras. 

— Tiesa. Vis dėlto manau, kad esame kiek šiauriau, tad, jei eisim tiesiai 
į rytus, teks kirsti ir Šiaurės upę, ir Upę, - atsiliepė Zelandonė. Paėmusi 
lazdelę, ant plikos žemės ji pradėjo braižyti linijas. - Jei iš pradžių eisime 
į rytus, bet suksime kiek piečiau, iki sutemų pasieksime dvidešimt de- 
vintojo urvo Vasaros stovyklą ir ten pernakvosim. Ties Pietine dvidešimt 


devintojo urvo terasa Šiaurės upė įteka į Upę. Jei kirsime Upę brasta tarp 

Vasaros stovyklos ir Pietinės terasos, upę reikės kirsti tik vieną kartą. Vaga 
ten platesnė, bet sekli. Paskui galėsim traukti link Atspindžio uolos ir 
penktojo urvo, kaip darėme pernai. 

Jondalaras tyrinėjo jos brėžinį, o kol jis žiūrėjo, Zelandonė dar paaiš- 
kino: 

— Nuo čia iki Vasaros stovyklos kelias pažymėtas įrėžomis medžiuose, 
visą laiką tektų eiti gerai išmintu keliu. 

Jondalaras suvokė, kad jis svarsto apie tokią kelionę kaip jųdviejų su 
Aila. Raitiems, su dubens formos laiveliu, pritvirtintu prie valkčių, ku- 
riuo perplukdydavo savo daiktus per tėkmę, jiems nereikėjo pernelyg 
rūpintis, kaip kirsti visas, išskyrus pačias didžiausias, upes. Tačiau Yha- 
ha valkčiuose sėdint Pirmajai, bus sunku įveikti tėkmę. Be to, nužymėtą 
kelią rasti visada lengviau. 

— Tu teisi, Zelandone, - atsiliepė jis. - Gal ir ne toks tiesus, tačiau 
tavasis kelias lengvesnis. Gal vietoje atsidursime taip pat greitai, o gal ir 
dar greičiau. 

Įrėžas medžiuose nebuvo lengva rasti, kaip kad Pirmoji manė. Regis, 
pastaruoju metu žmonės ne itin dažnai ėjo šiuo keliu. Pakeliui jie atnau- 
jino kai kurias žymes, kad kitiems būtų lengviau jas pastebėti. Saulė jau 
buvo arti laidos, kai jie pasiekė Vasaros stovyklą, taip pat žinomą kaip 
dvidešimt devintojo urvo, arba Trijų Uolų, vadinasi, trijų atskirų gyven- 
viečių, Vakarų sparnas. 

Dvidešimt devintojo urvo struktūra buvo ypač įdomi ir sudėtinga. 
Kadaise būta trijų atskirų urvų, kurie gyveno trijose atskirose pastogėse, 
atgręžtose į tą pačią sodrią, vešlią lygumą. Atspindžio uolos pastogė žiū- 
rėjo į šiaurę, ir tai būtų didelis trūkumas, jei nebūtų daugybės privalumų. 
Uola buvo didžiulė, kokių aštuonių šimtų metrų ilgio, aštuonių metrų 
aukščio, pastogės išsidėsčiusios penkiais lygiais, iš kurių patogu stebėti 
apylinkes ir migruojančius žvėris. Be to, uola atrodė didingai, ir daugu- 
ma Žmonių į pietinę dvidešimt devintojo Zelandonijos urvo gyvenvietę 
žvelgdavo su baiminga pagarba. 

Urvas, vadinamas Pietine terasa, kaip tik toks ir buvo: dviejų aukštų 
į pietų pusę žvelgianti pastogė, taip išsidėsčiusi, kad sugertų visą saulės 


šviesą ir vasarą, ir žiemą, pakankamai aukštai, kad atsivertų geras atviros 

lygumos reginys. Vasaros stovykla buvo vakariniame lygumos gale. Be 
kitų privalumų, čia augo gausybė lazdynų, kurių riešutų žmonės net iš 
kitų urvų vasaros pabaigoje eidavo rinkti. Taip pat Vasaros stovykla buvo 
arčiausiai nedidelio švento urvo, kurį netoliese gyvenantys žmonės vadi- 
no Miško Kiauryme. 

Kadangi visi trys urvai naudojosi iš esmės tomis pačiomis medžio- 
klės ir rinkimo žemėmis, atsirado sunkumų, kartais pasireiškiančių atviru 
priešiškumu. Nebuvo taip, kad ta teritorija negalėjo išmaitinti visų tri- 
jų grupių, - žemė ne tik buvo turtinga, ten ėjo ir svarbus gyvūnų mi- 
gracijos kelias, tačiau neretai pasitaikydavo, kad dvi ar daugiau rinkimo 
grupių ar medžiotojų būrelių iš skirtingų urvų eidavo į tas pačias vietas 
tuo pačiu metu. Jei nesusitarę du urvai išeina medžioti tos pačios nedi- 
delės migruojančios bandos, nenusiseka niekam: jie paprasčiausiai vieni 
kitiems sutrukdo. Pasitaikydavo, kad žvėrys išsilakstydavo nė vienai gru- 
pei nieko nenudobus. Jei nepriklausomai viena nuo kitos medžioti eida- 
vo visos trys grupės, būdavo dar blogiau. Visi aplinkiniai zelandoniečių 
urvai vienaip ar kitaip būdavo įtraukiami į tų trijų urvų nesutarimus, ir 
galiausiai, visiems kaimynams raginant, po sudėtingų derybų trys atskiri 
urvai nusprendė susijungti ir tapo vienu urvu su trimis gyvenvietėmis. 
Visi dirbdavo drauge, kartu rinko gausų turtingos lygumos derlių. Nors 
retkarčiais kildavo nesutarimų, tokia neįprasta urvo struktūra, regis, pa- 
siteisino. 

Kadangi vis dar tęsėsi vasaros susirinkimas, nedaug žmonių gyveno 
dvidešimt devintojo urvo Vakariniame sparne. Dauguma pasilikusių- 
jų buvo per seni arba ligoti, nepajėgūs leistis į kelionę. Taip pat liko ir 
tie, kurie jais rūpinosi. Retais atvejais nuolatinėje stovykloje pasilikdavo 
žmonės, negalintys nutraukti pradėto darbo arba dirbantys tai, ką galima 
padaryti tiktai vasarą. 

Buvusieji Vakariniame sparne džiaugsmingai pasveikino keliauto- 
jus. Šitokią ankstyvą vasarą urvas retai sulaukdavo svečių, o naujienų 
paprastai parnešdavo dalyvavusieji vasaros susirinkime. Be to, svečiai 
patys, kur tik ėjo, buvo naujiena: keliautojas Jondalaras, jo svetimšalė 
moteris su kūdikiu, vilku ir arkliais bei Pirmoji tarp tų, kurie tarnauja 


Didžiajai Motinai Žemei. Ligoniai ir silpnieji ypač džiaugėsi moteri- 

mis: juk jos gydytojos, ir bent viena iš jų pripažinta kaip geriausia tarp 
savo žmonių. 

Devintasis urvas visada palaikė ypač gerus ryšius su Trijų Uolų žmo- 
nėmis, kurie buvo įsikūrę gyvenvietėje, vadinamoje Vasaros stovykla. Jon- 
dalaras prisiminė dar vaikystėje eidavęs ten rinkti riešutų. Vietinio urvo 
gyventojai nekviesdavo visų urvų, bet visada mielai priimdavo kitus du 
"Trijų Uolų urvus ir devintąjį. 

Jauna moteris šviesiais plaukais ir blyškia oda žengė iš namelio po 
pastoge ir su nuostaba pažvelgė į keliautojus. 

— Kąjūs čia veikiate? - tarė ji ir susivaldė. - Atsiprašau, nenorėjau būti 
tokia šiurkšti. Tiesiog labai nustebau matydama jus čia. Nieko nelaukiau. 

Aila pagalvojo, kad moteris atrodo liūdna ir išsekusi, su patamsėju- 
siais ratilais aplink akis. 

Zelandonė žinojo, jog tai dvidešimt devintojo urvo Vakarų sparno 
zelandonės mokinė. 

— Neatsiprašinėk, — tarė ji. - Žinau, kad užklupome tave netikėtai. 
Veduosi Ailą į pirmąją pašauktosios kelionę. Leiskit jus supažindinti, — 
Pirmoji trumpai ir oficialiai supažindino jaunas moteris, tada pasakė: 

— Smalsu, kodėl mokinė pasiliko? Ar čia kas nors sunkiai serga? 

— Gal ne sunkiau nei kiti, kurie jau arti kito pasaulio, tačiau ji mano 
motina, - atsakė mokinė. Zelandonė supratingai linktelėjo. 

— Jei nori, galiu ją apžiūrėti, - pasiūlė ta, kuri buvo Pirmoji. 

— Būčiau dėkinga, jei apžiūrėtum, tačiau nenoriu prašyti. Manoji ze- 
landonė jai padėjo, kol buvo čia, ir davė man tam tikrų nurodymų, tačiau 
motinai vis blogėja, o aš, regis, negaliu jai padėti, - paaiškino jaunoji mo- 
kinė. 

Aila prisiminė prieš metus susipažinusi su Vasaros stovyklos zelando- 
ne. Kadangi kiekvienas iš Trijų Uolų urvų turėjo savo kartu gyvenančią 
zelandonę, buvo padaryta išvada, kad, jei visi trys urvai turės sprendžia- 
muosius balsus zelandonių susirinkimuose, dvidešimt devintasis urvas 
taps labai įtakingas. Todėl visai grupei atstovauti buvo išrinkta ketvirta 
donija, tačiau ji veikė labiau kaip tarpininkė ne tik tarp kitų trijų zelan- 
donių, bet ir tarp trijų atskirų vadų; tam reikėjo daug laiko ir geros ben- 


dravimo su žmonėmis patirties. Kiti trys donijai buvo vienodai svarbūs. 

Aila prisiminė, jog Vasaros stovyklos zelandonė yra vidutinio amžiaus 
moteris, kone tokia pat apkūni kaip ir Pirmoji, mažuliukė, iš pažiūros 
šilta ir motiniška. Ją visi vadino bendrai dirbančia dvidešimt devintojo 
urvo Vakarų sparno zelandone; vis dėlto ji buvo tikra zelandonė, pelniusi 
visą pagarbą ir turinti statusą, priderantį jos padėčiai. 

Jaunajai mokinei, regis, palengvėjo, kad tokia patyrusi ir išmani gy- 
dytoja apžiūrės jos motiną, tačiau matydama, kaip Jondalaras pradeda 
krauti daiktus nuo valkčių, o Ailos kūdikis, sėdintis jai ant nugaros, ima 
bruzdėti, ji pratarė: 

— Pirmiausia jums derėtų įsikurti. 

Jie pasisveikino su visais kitais žmonėmis, pasidėjo miegmaišius, nu- 
vedė arklius į atvirą šviežios žolės plotą ir leido Vilkui susipažinti su urvo 
gyventojais, tiksliau, juos supažindino su Vilku. Tada Zelandonė su Aila 
priėjo prie jaunosios moters. 

— Kuo serga tavo motina? — pasiteiravo Zelandonė. 

— Nė nežinau. Ji skundžiasi pilvo skausmu ir spazmais, o pastaruoju 
metu visai neturi apetito, - atsakė mergina. - Matau, kad ji vis blogsta, o 
dabar jau nenori nė keltis iš guolio. Labai dėl jos nerimauju. 

— Suprantama, - nenustebo Zelandonė. - Ar nori eiti su manimi jos 
apžiūrėti, Aila? 

— Taip, bet pirma paprašysiu Jondalaro, kad pasaugotų Jonailą. Ką tik 
ją pamaitinau, todėl turėtų viskas būti gerai. 

Ji nunešė mažylę Jondalarui, kuris kalbėjo su vyresniu vyru, iš pažiū- 
ros nei silpnu, nei sergančiu. Aila spėjo, kad vyras pasiliko dėl kažko kito, 
kaip ir jaunoji mokinė. Jondalaras su džiaugsmu sutiko prižiūrėti Jonai- 
lą ir šypsodamasis ištiesė į ją rankas. Jonaila atsakydama nusišypsojo: ji 
mėgo būti su savo tėvu. 

Aila grįžo prie laukiančių moterų ir nusekė paskui jas į namelį, panašų 
į statomus devintajame urve, tik šitas buvo daug mažesnis nei dauguma 
Ailos matytų būstų. Regis, jis buvo pastatytas glaustis tik tai moteriai, 
kuri gulėjo ant miego pakylos viduje. Namelis nebuvo daug didesnis už 
patalą, palikta tik nedidelė erdvė aplinkui, mažytė maisto saugykla ir vi- 
rimo plotas. Zelandonė viena užpildė visą plotą, labai nedaug vietos liko 


abiem jaunesnėms moterims. 

— Mama. Mama! - pašaukė mokinė. - Atėjo viešnios tavęs aplankyti. 

Moteris suaimanavusi atsimerkė, o paskui išplėtė akis pamačiusi ma- 
syvų Pirmosios stotą. 

— Ševola, - pašaukė ji gergždžiančiu balsu. 

— Aš čia, mama, - atsiliepė mokinė. 

— Kodėl Pirmoji čia? Ar tu ją pakvietei? 

— Ne, mama. Ji atsitiktinai stabtelėjo mūsų urve ir pasakė, kad nori 
tave apžiūrėti. Ir Aila čia, - paaiškino Ševola. 

— Aila? Ar toji svetimšalė Jondalaro moteris su gyvūnais? 

— Taip, mama. Ji atsivedė gyvūnus kartu. Jei vėliau norėsi, galėsi išeiti 
ir juos pamatyti. 

— Kuo vardu tavo motina, dvidešimt devintojo urvo Vakarų sparno 
mokine? - pasiteiravo Zelandonė. 

— Vašona iš Vasaros stovyklos, dvidešimt devintojo urvo Vakarų spar- 
no. Gimusi Atspindžio uoloje dar prieš Trims uoloms susijungiant, — 
pradėjo aiškinti jaunoji moteris, paskui sutriko, nes suvokė, kad nereikėjo 
leistis į tokias smulkmenas. Tai nebuvo oficialus pristatymas. 

— Ar neprieštarausi, jei Aila tave apžiūrės, Vašona? — pasiteiravo Pir- 
moji. - Ji patyrusi gydytoja. Gal mes nesugebėsime tau padėti, bet norė- 
tume pabandyti. 

— Ne, - tyliai ir tarsi kiek dvejodama atsakė moteris. - Neprieštarauju. 

Aila truputį nustebo, kad Pirmoji jai patikėjo apžiūrėti moterį. Tada 
toptelėjo, kad namelio viduje taip maža vietos, jog storulei gali būti sun- 
ku nusigauti prie guolio. Aila atsiklaupė ir pažvelgė į Vašoną. 

— Ar dabar tau skauda? - pasiteiravo ji. 

Ir Vašona, ir jos duktė staiga pajuto Ailos neįprastą kalbėseną. 

— Taip. 

— Ar parodysi kur? 

— Sunku pasakyt. Viduje. 

— Aukščiau ar žemiau? 

- Visur. 

— Ar galiu tave paliesti? 

Moteris pažvelgė į dukterį, kuri žiūrėjo į Zelandonę. 


- Ailai tikrai reikia tavo mamą apčiupinėti, - pasakė Pirmoji. 

Vašona sutikdama linktelėjo. Aila nutraukė apklotą ir praskleidusi 
drabužius apnuogino pilvą. Ji iš karto pastebėjo, kad moters pilvas iš- 
pūstas. Pradėjusi nuo viršaus, Aila atsargiai spaudinėjo aplink pūpsantį 
gumbą. Vašona raukėsi, bet tylėjo. Aila palietė jos kaktą, pačiupinėjo už 
ausų, paskui pasilenkė arčiau ir pauostė iškvepiamą orą. Tada atsisėdo ant 
kulnų ir susimąstė. 

— Ar tau deginamai skauda krūtinę, ypač po valgio? - paklausė ji. 

— Taip, - atsiliepė moteris, klausiamai žvelgdama. 

— Ar iš burnos triukšmingai išeina oras, taip, kaip kūdikiui pavalgius? 

— Taip, bet raugėja daugybė žmonių. 

— Tiesa, tačiau išspjauni ir kraujo? - kamantinėjo Aila. 

- Taip, - kone pašnabždomis atsiliepė moteris. - Pastaruoju metu. Iš 
kur žinai? 

- Ji žino, nes tave apžiūrėjo, - įsiterpė Pirmoji. 

— Ką darai, kad neskaudėtų? - klausė Aila. 

— Tą parį kaip ir visi. Nuo skausmo geriu gluosnių žievių arbatą, — 
atsakė Vašona. 

— Ar taip pat geri daug pipirmėčių arbatos? - paklausė Aila. 

Ir Vašona, ir Ševola, jos dukra zelandonės mokinė, nustebusios įsmei- 
gė akis į atvykėlę. 

- Tai jos mėgstamiausia arbata, - atsakė Ševola. 

— Labiau padėtų saldymedžių šaknų arba anyžių arbata, — patarė 
Aila. - Taip pat kol kas nebegerkite gluosnių žievių arbatos. Žmonės gal- 
voja, jei visi geria, tai ir man nepakenks. Tačiau per daug tokios arbatos 
gali pakenkti. Tai tikrai vaistai, bet tinka ne nuo visko, ir neturėtų būti 
geriami per dažnai. 

— Ar gali jai padėti? - paklausė mokinė. 

— Tikriausiai. Man regis, žinau, kuo ji serga. Tai sunki liga, bet yra 
vaistų, kurie galėtų padėti. Nors privalau jums pasakyt, - pridūrė Aila, - 
kad čia gali būti ir kur kas rimtesnė liga, kurią daug sunkiau gydyti. Bet 
bent jau apmalšinti skausmą tikrai galime. 

Aila metė žvilgsnį į Zelandonę, kuri su išmanančia išraiška vos paste- 
bimai linkčiojo. 


— Kokį gydymą siūlytum tu, Aila? - pasiteiravo ji. 

Aila akimirkai susimąstė, tada pasakė: 

— Pilvui nuraminti — anyžių arba saldymedžių šaknų arbatos. Vaistų 
krepšelyje turiu jų džiovintų. Taip pat, man regis, turiu džiovintų balinių 
ajerų, nors jie tokie saldūs, kad net apkarsta. Jie galėtų apmaldyti pilvo 
dieglius. Aplinkui gausiai auga kiaulpienės, jos išvalytų kraują, ir viduriai 
dirbtų geriau. Neseniai pririnkau kibiųjų lipikų, kurie galėtų pašalinti iš 
kūno nuodus, o tų augalėlių nuoviras tinka skrandžiui, gali padėt ir šiaip 
geriau pasijusti, ir skonis malonus. Gal pavyktų susirasti daugiau žiogna- 
gių šaknelių, kurias aną vakarą naudojau prieskoniams? Jos ypač tinka 
nuo skrandžio ligų. Tačiau ko tikrai norėčiau turėti, tai švitriešių, jie 
labiausiai praverstų. Tai puikus vaistas nuo bet kokių galimų skrandžio 
ligų, ypač nuo tos rimtesniosios. 

Jaunoji moteris pagarbiai žvelgė į Ailą. Donija žinojo, kad Ševola nėra 
pirmoji Vasaros stovyklos zelandonės mokinė. Ji buvo dar naujokė tarp 
zelandonių, dar daug ko jai reikės išmokti. Tačiau Aila net Pirmąją vis dar 
galėjo nustebinti giliomis gydymo žiniomis. Ji pasisuko į jaunąją mokinę. 

— Gal tu galėtum padėti Ailai ruošti tavo motinai vaistus? Išmoktum 
jų pasigaminti pati, - pasiūlė Zelandonė. 

— O, taip, norėčiau padėti, - tarė jaunoji moteris, tada švelniai pa- 


žvelgė į savo mamą. - Manau, nuo šių vaistų pasijusi daug geriau, mama. 


Aila stebėjo, kaip nuo laužo į naktį šoka kibirkštys, tarsi stengdamosi 
pasiekti aukštai danguje mirksinčias seseris žvaigždes. Buvo tamsu. Jau- 
nas mėnuo jau nusileido. Joks debesėlis netemdė žaižaruojančių žvaigž- 
džių. Jų buvo net tiršta, atrodė, tarsi jos suvertos ant šviesos sruogų. 

Jonaila miegojo Ailos glėbyje. Jau kurį laiką baigusi maitinti, Aila pa- 
togiai ilsėjosi prie ugnies laikydama mažylę ant rankų. Jondalaras sėdėjo 
greta, kiek atsitraukęs, Aila šliejosi į jo krūtinę ir ranką, kuria vyras buvo 
ją apkabinęs. Po sunkios dienos Aila jautėsi pavargusi. Urve buvo tik de- 
vyni žmonės, neišėję į vasaros susirinkimą. Šeši sirgo arba buvo per silpni 


įveikti ilgą kelią - ji su Zelandone apžiūrėjo visus šešis, - trys pasiliko rū- 

pintis paliegėliais. Kai kurie iš tų, kurie negalėjo įveikti kelionės, vis dėlto 
jautėsi pakankamai gerai, kad padėtų ruoštis, pavyzdžiui, gamino valgį 
arba rinko maistą. Vyresnis vyras, su kuriuo anksčiau kalbėjosi Jondala- 
ras, buvo trumpam pasilikęs padėti kitiems. Jis išėjo medžioti ir nudobė 
elnią, todėl urvas svečiams suruošė elnienos puotą. 

Ryte Zelandonė pasivedėjo Ailą į šalį ir pranešė, kad susitarė su jauną- 
ja mokine, kad ji parodys Ailai šventą urvą. 

— Jis nėra labai didelis, bet sudėtingas. Vietomis tenka ropoti, todėl 
apsivilk, kas tiktų kepurnėtis po urvus ir apsaugotų kelius. Jaunystėje kar- 
tą jame buvau, bet nemanau, kad dabar pajėgčiau ten įsirangyti. Manau, 
dviese jūs kuo puikiausiai susidorosite, tačiau ėjimas bus lėtas. Abi esate 
jaunos stiprios moterys, todėl per ilgai neužtruksite. Kelias sudėtingas, 
todėl pasvarstyk, ar nevertėtų čia palikti vaikelio, - Zelandonė parylėjo, 
paskui pridūrė: - Aš galėčiau ją pasaugoti. 

Ailai pasidingojo, kad Zelandonės balse išgirdo nenorą. Rūpinimasis 
vaikais vargina, Pirmoji tikriausiai turėjo kitų sumanymų. 

— Gal verčiau paklausiu Jondalaro, ar jis pasaugotų. Jam patinka būti 


su Jonaila. 

Abi jaunos moterys išėjo; kelią rodė Ševola. 

— Kaip norėtum, kad į tave kreipčiausi? — jorns nuėjus galelį kelio pa- 
siteiravo Aila. - Regis, skirtingiems mokiniams skirtingai patinka. 

— O kaip žmonės vadina tave? 

- Esu Aila. Žinau, jog esu Pirmosios mokinė, tačiau vis dar sunku ši- 
taip apie save galvoti, be to, visi vadina mane „Aila“. Taip man labiau pa- 
tinka. Manasis vardas yra vienintelis, kas liko iš mano tikrosios motinos, 
mano žmonių. Net nežinau, kas jie buvo. Nežinau, ką darysiu, kai tapsiu 
tikra zelandone. Suprantu, jog tikimasi, kad atsisakysime savo vardų, tad 
viliuosi, jog atėjus laikui būsiu tam pasirengusi, bet dar ne dabar. 

— Kai kurie mokiniai su džiaugsmu keičia vardus, kiti verčiau pasilik- 
tų savuosius, tačiau, regis, daroma visaip. Norėčiau, kad vadintum mane 


Ševola. Taip skamba draugiškiau nei „mokinė“. 

— Prašau vadinti mane Aila. 

Jos ėjo taku siauru kanjonu, tankiai apaugusiu medžiais ir krūmais, 
tarp dviejų įspūdingų uolų, vienoje kurių buvo akmeninis žmonių prie- 
globstis. Staiga iššoko Vilkas. Jis išgąsdino Ševolą, kuri nebuvo pratusi, 
kad taip staiga pasirodytų vilkai. Aila čiupo jo galvą rankomis ir ėmė 
juokdamasi taršyti keterą. 

— Nenorėjai likti, — ji iš tikrųjų džiaugėsi jį matydama ir atsisuko į 
mokinę. - Jis visada sekiodavo mane, kad ir kur eičiau, nebent liepdavau 
pasilikti, kol gimė Jonaila. Dabar jis plėšosi tarp mudviejų, kai aš esu vie- 
nur, o dukrelė kitur. Jis nori saugoti mus abi ir kartais negali apsispręsti. 
Pamaniau, šįkart leisiu pačiam pasirinkti. Tikriausiai Vilkas nusprendė, 
kad Jondalaras pakankamai gerai apsaugos Jonailą, ir atėjo manęs ieškoti. 

— Tavo gebėjimas valdyti žvėris stulbina: jie eina ten, kur nori tu, ir 
daro, ką tu nori. Laikui bėgant prie to pripranti, bet vis tiek sunku pati- 
kėti, kad taip būna, - tarė Ševola. — Ar visada turėjai tuos žvėris? 

— Ne, pirmoji buvo Yhaha, jei neįskaičiuosime triušio, kurį radau vai- 
kystėje, - atsiliepė Aila. - Jis tikriausiai paspruko nuo kažkokio plėšrūno, 
bet buvo sužeistas ir nebėgo arba nepajėgė pabėgti, kai jį paėmiau. Iza 
buvo gydytoja, todėl nusinešiau jį į urvą, kad ji jam pagelbėtų. Iza nepa- 
prastai nustebo ir paaiškino, kad gydytojai turi padėti žmonėms, ne gy- 
vūnams, bet vis tiek jį pagydė. Gal tik tam, kad pasitikrintų, ar susidoros. 
Spėju, supratimas, kad žmonės gali padėti gyvūnams, neapleido manęs, 
kai pamačiau mažą kumelaitę. Juk nenumaniau, kad į mano spąstus įkris 
maitinanti kumelė. Nežinau, kodėl nugalabijau mažylės atėjusias hienas, 
tikriausiai tik todėl, kad jų nekenčiu. Bet, kai tai padariau, pajutau, kad 
esu atsakinga už Yhaha ir turiu pamėginti ją užauginti. Džiaugiuosi, kad 
nepabūgau. Ji tapo mano bičiule. 

Ševolą apstulbino istorija, kurią Aila pasakojo taip kasdieniškai, tarsi 
visiškai įprastą dalyką. 

— Vis dėlto tu valdai tuos gyvūnus. 

— Nežinau, ar pati taip sakyčiau. Yhaha aš buvau tarsi motina. Rūpi- 
nausi ja, maitinau, mudvi ėmėme viena kitą suprasti. Jei surandi gyvūną, 
koljis visai mažytis, ir augini tarsi vaiką, gali jį išmokyti elgesio, lygiai taip, 
kaip motinos moko elgesio vaikus, - mėgino paaiškinti Aila. - Lenktyni- 


ninkas su Širme - jos sūnus ir duktė, taigi buvau su Yhaha, kai jie gimė. 

— O vilkas? 

— Stačiau spąstus šermuonėliams. Kai mudvi su Digija - ji mano drau- 
gė —- nuėjome jų patikrinti, pamačiau, kad kažkoks žvėris vagia iš mano 
spąstų. Kai išvydau mano grobį tempiančią vienišą vilkę, apėmė pyktis. 
Nudobiau ją svaidykle, o tada pamačiau, kad ji - žindanti motina. Šito 
nesitikėjau. Buvo netinkamas metų laikas vilkams turėti jauniklių, tokių 
mažų, dar žindomų, todėl pasekiau jos pėdsakais iki pat irštvos. Vilkė 
buvo vieniša, neturėjo gaujos, kuri jai padėtų, o jos porai tikriausiai irgi 
kažkas nutiko. Štai kodėl ji vogė iš mano spąstų. Gyvas tebuvo likęs vie- 
nas jauniklis, tad jį ir pasiėmiau. Tada gyvenome su mamutojais. Vilkas 
augo su Liūto stovyklos vaikais. Jis taip ir nesužinojo, ką reiškia gyventi 
su vilkais; štai kodėl jis galvoja, kad žmonės - jo gauja, - paaiškino Aila. 

- Visi žmonės? - pasiteiravo Ševola. 

— Ne, ne visi, nors jis priprato prie didelių susibūrimų. Jondalaras ir 
aš, o dabar ir Jonaila, nes vilkai myli savo jauniklius, esame pirminė gauja, 
tačiau prie savo šeimos jis priskiria Martoną su Vilomaru ir Folarą bei 
Joharaną su Proleva ir jų vaikus. Žmones, kuriuos atvedu jam apuostyti, 
tai yra kuriuos jam pristatau kaip draugus, jis laiko savotiškais laikinais 
gaujos nariais. Vilkas nekreipia dėmesio į visus kitus tol, kol jie nekelia 
grėsmės tiems, kurie yra jam artimi, tiems, kuriuos jis laiko savo gauja, — 
aiškino Aila labai susidomėjusiai jaunai moteriai. 

— Kas nutiktų, jei kas nors pamėgintų pakenkti jo artimam žmogui? 

- Kelyje, kurį mudu su Jondalaru sukorėme, kad čia ateitume, sutiko- 
me blogą moterį, kuri mėgavosi žalodama žmones. Ji norėjo mane nužu- 
dyti, tačiau Vilkas pirmas ją sudraskė. 

Ševolą nukratė šiurpas, savotiškas susižavėjimo virpulys, apimantis 
geram pasakotojui porinant baisią istoriją. Nors ji neabejojo Ailos pa- 
sakojimu — nemanė, kad Pirmosios mokinė ką nors panašaus išsigalvo- 
tų, - nieko tokio jos gyvenime nebuvo nutikę, tad pasakojimas neatrodė 
tikroviškas. Tačiau Vilkas buvo čia, o ji žinojo, ką tie žvėrys sugeba. 

Traukdamos toliau taku tarp uolų, jiedvi priėjo atšaką dešinėje, ve- 
dančią prie įtrūkimo akmens paviršiuje - įėjimo į uolą. Kopti buvo statu, 
o pasiekus angą kelią pusiau užstojo didelis akmens luitas, tačiau abipus 
jo buvo angos. Kairėje buvo siaura, bet įmanoma praeiti ertmė; dešinė 

žemės Aila matė seną žolės prikimštą odinį guolį, aplinkui buvo išsibars- 
čiusios skeveldros ir gabalėliai, kurios lieka skaldant titnagą ir gaminant 
iš jo įrankius. Kažkas mėtė nugraužtus kaulus į sieną netoliese, ir jų ten 
prikrito. Moterys įėjo į urvo vidų ir gerokai pasistūmėjo juo gilyn. Vilkas 
sekė iš paskos. Ševola nusivedė Ailą prie kelių akmenų, ten nusiėmė ku- 
prinę ir atrėmė į vieną luitų. 

— Netrukus bus per tamsu ką įžiūrėti, - paaiškino ji. - Laikas užsideg- 
ti deglus. Kuprines galima palikti čia, bet pirmiau atsigerkime vandens. 

Ji pradėjo kuprinėje ieškoti reikmenų laužui užkurti, bet Aila pirmoji 
išsitraukė savo ugnies uždegimo rinkinį ir nedidelį savotišką lizdelį, su- 
suktą iš sausų tošių. Tą lizdelį Aila prikimšo greitai įsidegančių gaurome- 
čių pūkų, kuriuos mėgo naudoti prakurams. Tada paėmė gabalėlį geležies 
pirito — savo ugnies akmenį su nuo dažno naudojimo jau išryškėjusiu 
grioveliu — ir titnagą, kurį Jondalaras atskėlė kaip tik tokios formos, kad 
tiktų į tą griovelį. Aila sudavė titnagu į ugnies akmenį ir šoko kibirkštis, 
kuri nusileido ant greit įsiliepsnojančių pūkų. Pasirodė dūmų sruoge- 
lė. Paėmusi tošies lizdelį Aila pradėjo pūsti į mažytę kibirkštį, pasirodė 
liepsnų liežuvėliai. Dar kartą pūstelėjusi ji pastatė lizdelį su lauželiu ant 
akmens. Ševola jau buvo paruošusi deglus ir uždegė juos nuo Ailos įkurtų 
liepsnų. Kai deglai suliepsnojo, Aila suspaudė tošį ir pamaigė ją, kad nu- 
slopintų ugnį, o lizdelį būtų galima panaudoti kitą kartą. 

— Mes turime porą ugnies akmenų, bet dar neišmokau jais naudotis, — 
pasakė jaunoji mokinė. - Ar parodysi, kaip tau taip greitai pavyksta įkur- 
ti ugnį? 

— Tereikia truputį pasimokyti, - atsiliepė Aila. - Ber dabar parodyk 
man šitą urvą. 

Jaunajai moteriai einant urvu vis giliau, Aila svarstė, kaip atrodys ši 
šventa vieta. 

Truputis šviesos dar sklido iš angos, vedančios į išorę, bet be deglų 
jos nebūtų įžiūrėjusios kelio; žemė po kojomis buvo labai nelygi. Tunelio 
viršus vietomis buvo įgriuvęs, taip pat ir sienos. Moterys turėjo eiti labai 
atsargiai, ropštis akmenimis. Ševola paėjėjo link kairės sienos ir jos laikė- 
si. Ji sustojo, kai urvas susiaurėjo ir, regis, dalijosi į du koridorius. Deši- 
nė pusė buvo plati, į ją lengva patekti, kitas koridorius kairėje buvo gana 


siauras ir dar siaurėjo einant tolyn. Pažvelgus į jį pasitiko aklina tamsa. 

— Šitas urvas klaidina, - tarė Ševola. - Didesnė anga yra dešinėje, to- 
dėl gali pamanyti, jog tai ir yra kelias, tik jis niekur neveda. Kiek toliau 
koridorius vėl šakojasi, abu tuneliai vis siaurėja, ir viskas, pabaiga. Čia, 
kairėje, tunelis labai siauras ir ankštas, tačiau praėjus tą dalį jis atsiveria, 
Ševola pakėlė deglą ir parodė keletą neryškių pėdsakų ant kairės sienos. — 
Žymės čia paliktos tam, kad žmogus, nežinantis šio urvo, suprastų, jog 
šiuo keliu dera eiti, jei tik supras, ką žymės reiškia. 

— Tikriausiai tai kažkokie zelandonių simboliai? - spėjo Aila. 

— Dažniausiai taip, — tarė Ševola, - bet jaunuoliams patinka tyrinėti 
urvus, ir jie dažnai išsiaiškina, ką ženklai reiškia. - Kiek paėjėjusi, jaunoji 
moteris sustojo. - Čia tinkama vieta suskambėti šventam balsui, — tarė 
ji. - Ar jau turi savąjį? 

- Dar neapsisprendžiau, - atsakė Aila. - Švilpauju kaip paukštis, ta- 
čiau moku riaumoti kaip liūtas. Zelandonė gieda, tai visada gražu, o kai ji 
užgiedojo Mamutų urve, buvo nuostabu. Koks tavo balsas? 

— Aš irgi giedu, bet ne taip kaip Pirmoji. Parodysiu, - Ševola užgiedo- 
jo labai aukštu balsu, paskui labai žemu, kurį vis kėlė aukštyn, kol pasiekė 
pirmąjį skambesį. Urvas atsiliepė prislopintu aidu. 

— Nepaprasta, - pagyrė Aila ir pašvilpavo kelias paukščių giesmeles. 

- Štai kas nepaprasta, — tarė Ševola. - Skambėjo kaip tikrų paukščių. 
Kur šito išmokai? 

— Kai išėjau iš genties, kol dar nebuvau sutikusi Jondalaro, gyvenau 
slėnyje toli rytuose. Maitindavau paukščius, kad juos priviliočiau, o pas- 
kui pradėjau mėgdžioti jų giesmeles. Kartais, man pradėjus čiulbėti, jie 
atskrisdavo, tad vis dažniau tai dariau. 

— Sakei, jog moki riaumoti kaip liūtas? 

Aila nusišypsojo. 

— Taip, ir žvengti kaip arklys, ir staugti kaip vilkas, ir netgi juoktis kaip 
hiena. Pradėjau mėgdžioti įvairiausių gyvūnų balsus, nes buvo smagu ir 
norėjosi to išmokti. „Šitaip elgiesi, kai esi vienišas, o paukščiai ir žvėrys — 
vienintelė tavo draugija“, - pagalvojo Aila, bet garsiai nepasakė. Kartais ji 
vengdavo ką nors užsiminti todėl, kad per ilgai tektų viską aiškinti. 

— Pažįstu medžiotojų, kurie gana gerai mėgdžioja gyvūnų garsus, ypač 

271 


JEAN M. AUEL 


taurų jauniklio mūkimą, tačiau nesu girdėjusi, kad kas riaumotų kaip liū- 
tas, — tarė Ševola, viltingai žiūrėdama į Ailą. 

Aila nusišypsojo, giliai įkvėpė, atsigręžė į urvo angą ir pradėjo nuo 
kelių įžanginių urgztelėjimų, visai kaip kad daro liūtai. Paskui garsiai su- 
riaumojo kaip brandą pasiekęs Mažylis. Gal tikras liūtas riaumotų gero- 
kai garsiau, tačiau Ailos balse buvo girdėti visi atspalviai ir intonacijos, o 
skambėjo jis panašiai į tikro liūto riaumojimą; dauguma girdėjusiųjų tą 
garsą patikėdavo, jog tai tikras liūtas. Ševola akimirkai išbalo, o paskui, 
kai urvas atliepė aidu, nusijuokė. 

- Jei būčiau atsitiktinai tai išgirdusi, nemanau, kad būčiau ėjusi į urvą. 
Skambėjo taip, lyg urve lindėtų tikras liūtas. 

Kaip tik tada Vilkas nusprendė atsiliepti į liūtišką Ailos riaumojimą 
savaip ir užkaukė vilkišką dainą. Urvas vėl atsiliepė aidu. 

— Ar šitas vilkas zelandonis? —- nustebusi paklausė mokinė. - Rodos, 
jis kaukė šventu balsu. 

— Nežinau, man jis paprasčiausias vilkas, tačiau Pirmoji panašiai užsi- 
minė, kai jis šitaip užkaukė, - atsakė Atila. 

Moterys pradėjo skverbtis pro siaurąją landą; Ševola pirmoji, Aila 
įkandin, paskutinis ėjo Vilkas. Ilgai netruko, kol Aila pagalvojo: „Kokia 
laimė, kad Zelandonė patarė, kaip apsirengti ruošiantis ropinėti po šitą 
urvą“ Čia ne tik buvo siaura: pagrindo lygis vis kilo, skliautas žemėjo. 
Liko toks ankštas, siauras tarpas praeiti, jog negalėjai net tiesiai stovėti, 
o vietomis priekin teko ropoti keturiomis. Braudamasi per itin ankštą 
atkarpą Aila išmetė deglą, bet spėjo jį pačiupti dar neužgesusį. 

Galiausiai takas išplatėjo, eiti tapo lengviau, jau galėjai atsistoti. Re- 
gis, ir Vilkas džiaugėsi įveikęs ankštąją kelio dalį. Žinoma, jam eiti buvo 
lengviau, bet vis tiek kai kuriose itin siaurose vietose teko pasistengti ir 
jam. Vienoje vietoje siena dešinėje buvo virtusi palaidų žemių ir nedide- 
lių akmenėlių nuobirynu; jų prikrito ant žemės ir vargiai liko lygi vieta 
pėdai pastatyti. Moterims atsargiai braunantis, pro šalį gana stačiu šlaitu 
nusirito dar keli akmenėliai ir rieduliai. Moterys paropojo arčiau kitos 
sienos. 

Galiausiai, įveikusi dar vieną susiaurėjimą, Ševola sustojo, iškėlė deglą 


ir atsisuko į dešinę. Sienos dalį dengė drėgnas, blizgus molis, ir būtent jis 

tapo dailininko „drobe“. Jame buvo išraižyti ženklai - penkios vertikalios 
ir dvi horizontalios linijos, viena kurių kirto visas penkias stačias, o an- 
troji ėjo maždaug per pusę linijų. Greta ženklų akmenyje buvo išraižytas 
šiaurės elnias. 

Iki šiol Aila buvo mačiusi nemažai piešinių, linijų ir raižinių, kad su- 
sidarytų savitą supratimą apie tai, kurie geri, o kurie atrodo kiek prasčiau 
padaryti. Jos nuomone, šitas elnias buvo ne taip gerai išraižytas kaip kai 
kurie kiti jos matyti, tačiau ji nieku gyvu to nebūtų pasakiusi Ševolai, 
kitiems dvidešimt devintojo urvo žmonėms ar dar kam nors. Tai buvo jos 
asmeninė nuomonė. Ne taip seniai vien galvoti apie tai, kad kažkas ant 
urvo sienos išraižė ar nupiešė gyvūną primenantį atvaizdą, atrodė nejįti- 
kėtina. Aila nebuvo mačiusi nieko panašaus. Netgi neaiškūs piešiniai, ku- 
rių linijų forma tik priminė gyvūnus, buvo stulbinami ir galingi. Žvelgda- 
ma į šitą raižinį, iš ragų formos Aila suprato, jog išraižytas šiaurės elnias. 

— Ar žinai, kas jį padarė? — paklausė Aila. 

— Senolių legendose nieko nepasakojama, išskyrus bendras istorijas 
apie visus urvų piešinius. Tiesa, keliuose pasakojimuose apie mūsų urvą 
yra viena kita užuomina, kad tai galėjo būti protėvis iš Vakarų sparno, gal 
vienas iš jo įkūrėjų, — atsakė Ševola. - Man gera galvoti, jog juos nupiešė 
mūsų protėvis. 

Eiti giliau į urvą tapo truputį lengviau, bet žemė po kojomis vis dar 
buvo baisiai gruoblėta, o sienose atsirado iškyšų, kurių derėjo saugotis. 
Galiausiai Ševola vėl sustojo maždaug penkiolikos metrų ilgio siauroje 
salėje kairėje koridoriaus pusėje. Dešinėje ties tako viršumi buvo iškyša, 
savotiškas skydas, palinkęs maždaug keturiasdešimt penkių laipsnių kam- 
pu, su keliomis raižytomis figūromis. Tai buvo pagrindinė urvo kompo- 
zicija, susidedanti iš devynių gyvūnų, išraižytų ribotame paviršiaus plote, 
gal seprtyniasdešimties centimetrų ir metro dydžio. 

Pirmasis atvaizdas kairėje buvo iš dalies įrėžtas molyje, kiti tikriausiai 
titnaginiu kaltu iškalti akmenyje. Ant to skydo Aila pastebėjo plonytį 
skaidrų kalcito sluoksnelį, kuris rodė, kad piešinys labai senas. Iškyša 
buvo iš dalies nudažyta natūraliais mangano dioksido dažais. Toks pavir- 
šius buvo ypatingai trapus. Nedidelė kreidinio paviršiaus dalelė jau buvo 


atskilusi, ir kita, atrodė, netrukus atitrūks nuo visos uolos. 

Ant iškyšos dominavo didingas šiaurės elnias pakelta galva ir atgal at- 
lenktais ragais. Rūpestingai buvo nupieštos atskiros detalės, tokios kaip 
viena akis, nasrų linija ir šnervės. Už jo matėsi į kitą pusę atsigręžusio gyvū- 
no, tikriausiai elnio, o gal arklio, figūros su per visą kūną įrėžtų duobučių 
linija dalis. Tolimajame dešiniajame skydo kampe stovėjo liūtas, o tarp jų — 
eilė gyvūnų, įskaitant arklius ir kalnų ožką. Po centrinės figūros smakru, 
išnaudojant tą pačią liniją, kuri vaizdavo elnio kaklą, buvo pavaizduota 
arklio galva. Apatinėje skydo dalyje, po pagrindinėmis figūromis, matėsi 
dar vienas arklys. Iš viso pasitelkusi skaičiavimo žodžius Aila suskaičiavo 
devynis visiškai arba iš dalies nupieštus gyvūnus. 

- Čia mūsų žygio tikslas, — tarė Ševola. — Jei eisime toliau, prieisime 
koridoriaus galą. Kairėje yra dar vienas labai siauras praėjimas, tačiau juo 
prasibrovęs nerandi nieko, tik dar vieną nedidelę salę, o paskui takas bai- 
giasi. Galime sukti atgal. 

— Kai čia ateinate, ar kada atliekate kokias apeigas ar ritualus? - paklau- 
sė Aila apsisukusi ir glostydama Vilką, kuris kantriai laukė. 

— Ritualas buvo pats šitų atvaizdų raižymas, - pasakė jaunoji mokinė. — 
Žmogus, kuris čia atėjo, gal vieną kartą, o gal ir daugiau, atliko ritualinę 
kelionę. Nežinau, gal tai buvo zelandonis, o gal zelandoniu besiruošiantis 
tapti mokinys, tačiau galiu įsivaizduoti, jog jam kilo troškimas pasiekti dva- 
sių pasaulį ir Didžiąją Motiną Žemę. Yra keletas šventų urvų, kurie skirti 
žmonėms ateiti ir atlikti ritualus, bet šitas urvas, mano manymu, išraižytas 
per asmeninę kelionę. Čia būdama mintyse, savitu būdu, stengiuosi įsi- 
vaizduoti tą žmogų. 

— Manau, tu būsi labai gera zelandonė, - tarė Aila. - Jau dabar esi kupi- 
na išminties. Pajutau troškimą suvokti šią vietą ir ją kūrusį žmogų. Ko gero, 
pasinaudosiu tavo patarimu ir pamąstysiu apie urvą ir tą protėvį, kuris vis- 
ką čia pavaizdavo. Pasiųsiu savo maldą Doni, tačiau norėčiau padaryti dau- 
giau, gal taip pat pasiekti dvasių pasaulį. Ar kada lietei sienas? 

— Ne, bet, jei nori, gali paliesti. 

— Palaikysi mano deglą? - paprašė Aila. 

Ševola paėmė Ailos deglą ir jį iškėlė kartu su savuoju, kad labiau ap- 
šviestų mažą ankštą erdvę. Aila ištiesė abi rankas ir prispaudė delnus prie 
sienos, ne ant raižinių ar piešinių, o greta jų. Viena ranka juto drėgną 


molį, kita - šiurkštų kalkakmenio paviršių. Užsimerkė. Pirmiausia dilgsėti 

pradėjo tas delnas, kuriuo lietė molį. Paskui pasirodė, kad jėga sklinda iš 
akmeninės sienos. Aila abejojo, ar viskas tikra, ar ji tik įsivaizduoja. 

Akimirkai mintimis ji nuklydo į gyvenimą gentyje ir kelionę į genčių 
sambūrį. Tai ji turėjo pagaminti ypatingąjį šamanų gėrimą. Iza paaiškino 
visą gamybos eigą. Ji turėjo gerai sukramtyti sausas šaknis, išspjauti masę į 
specialų dubenėlį su vandeniu, tada pirštais viską sumaišyti. Paragavęs Ai- 
los paruošto gėrimo Krebas tikriausiai pagalvojo, kad jis per stiprus, todėl 
kitiems šamanams davė mažiau jo išgerti, ir dubenėlyje skysčio šiek tiek 
liko. 

Pagaminusi ypatingąjį moterų gėrimą, pasibaigus moterų šokiams, Aila 
rado dubenėlyje šiek tiek balsvo pieniško skysčio. Iza buvo sakiusi, kad šio 
gėrimo nevalia švaistyti. Aila nelabai žinojo, kaip elgtis, todėl išgėrė jį visą. 
Ji neturėjo nuryti nė lašelio, bet nurijo ir greitai pajuto poveikį. Staiga su- 
prato einanti pagal deglų švieseles į vingiuotą urvą, kuriame vyko ypatingas 
šamanų susirinkimas. Kiti nežinojo, jog ji ten yra, tik didysis šamanas Kre- 
bas. Ji niekad iki galo neperprato minčių ir vaizdų, tą naktį užpildžiusių jos 
sąmonę, tačiau po to kartkartėmis jie grįždavo. Šitaip ji jautėsi ir dabar: ne 
toks stiprus, tačiau potyris buvo labai panašus. Aila atitraukė rankas nuo 
urvo sienos ir išsigandusi suvirpėjo. 

Abi jaunos moterys atgal ėjo tylėdamos, tik akimirkai stabtelėjo dar 
kartą pažvelgti į pirmąjį šiaurės elnią ir jį lydinčius ženklus. Aila pastebėjo 
pro nestabilų nuobiryną ir susiaurėjimus, kol pasiekė sunkiausią atkarpą. 
Šįkart pirmas lindo vilkas. Kai pasiekė tą vietą, kur teliko ropoti remiantis 
viena ranka, nes kita laikė deglą, Aila pastebėjo, kad deglas šviečia neryš- 
kiai, ir vylėsi, jog jo ugnies užteks iki išėjimo. 

Pasiekusi kitą siaurosios atkarpos pusę, Aila jau įžvelgė nuo įėjimo 
sklindančią šviesą. Juto, kokios pritvinkusios jos krūtys. Ji nemanė, kad už- 
truks taip ilgai, ir žinojo, kad Jonailą jau reikia arba netrukus reikės maitin- 
ti. Moterys nuskubėjo prie akmenų, kur buvo palikusios savo kuprines, ir 
stvėrė vandenmaišius. Buvo ištroškusios. Aila pasirausiusi kuprinėje ištrau- 
kė nedidelį Vilko dubenėlį. Įpylusi šlakelį vandens keturkojui, gurkštelėjo 
iš vandenmaišio ir pati. Išėjusios iš urvo, abi moterys ant nugarų užsimetė 
kuprines ir patraukė atgal į gyvenvietę, vadinamą Trijų Uolų Vasaros stovy- 


kla, dvidešimt devintojo Zelandonijos urvo Vakariniu sparnu. 


— Čia Atspindžio uola, — tarė Jondalaras. - Ar ketinai sustoti Pietinia- 
me dvidešimt devintojo Zelandonijos urvo sparne, Zelandone? 

Nedidelė eisena - žmonės, arkliai ir vilkas - sustojo prie Upės ir su- 
žiuro į įspūdingą kalkakmenio uolą, pasidalijusią į penkis, o kai kur - ir į 
šešis lygius. Kaip ir daugumoje to krašto uolų sienų, šioje ryškėjo natūra- 
lūs juodi mangano dryžiai, suteikiantys uolai savitą išvaizdą. 

Keliautojai pastebėjo kažką judant. Uolos gyventojai taip pat žiūrėjo 
į juos, bet akivaizdžiai nenorėjo būti pamacyti. Aila prisiminė, jog būtent 
šio urvo žmonės, įskaitant vadę, gerokai nuogąstavo atsidūrę greta arklių 
ir vilko, ir vylėsi, jog keistieji zelandoniečiai čia nesustos. 

— Esu tikra, jog ir čia yra keletas į vasaros susirinkimą neišėjusių žmo- 
nių, - atsiliepė Zelandonė. - Čia svečiavomės praėjusiais metais, o aplan- 
kyti penktojo urvo neturėjome progos. Manau, turėtume eiti. 

Jie kilo aukštyn palei Upę tuo pačiu keliu kaip ir pernai, judėjo link 
tos vietos, kur upės vaga platėja ir tampa seklesnė, lengviau pereinama. Jei 
būtų ruošęsi eiti palei Upę ir susitarę prieš išeidami, būtų galėję keliau- 
ti plaustais: tokioje kelionėje basliais reikia stumti griozdišką laivę prieš 
srovę. Arba jie galėjo eiti keliu palei Upę, kuris vedė pirma į šiaurę, paskui 
į rytus, nes vandenkelis suko plačiu lanku, formavo didelę kilpą, o paskui 
vėl krypo į pietus ir į rytus, palei dar vieną didelę kilpą, kol galiausiai suko 
į šiaurę — iš viso šešiolika kilometrų. Po didelių „S“ formos kilpų kelias 
palei Upę į aukštupį vedė tik vos pasisukdamas šiaurės rytų kryptimi. 

Netoli šiaurinio pirmosios kilpos galo buvo keletas nedidelių gyven- 


viečių, tačiau Zelandonė ketino aplankyti didoką bendruomenę pačiame 

piečiausiame antrosios kilpos gale, penktąjį Zelandonijos urvą, kartais 
vadinamą Senuoju slėniu. Senąjį slėnį buvo lengviau pasiekti einant sker- 
sai krašto, užuot sekus palei Upę tais dideliais „S“ formos vingiais. Pra- 
dedant nuo Atspindžio uolos kairiajame Upės krante, iki penktojo urvo 
buvo nepilni penki kilometrai į rytus ir šiek tiek į šiaurę. Tiesa, kelias, 
renkantis lengviausiai įveikiamas vietas per kalvotą kraštą, nebuvo toks 
tiesus. 

Atsidūrę prie seklios Upės brastos, jie vėl sustojo. Jondalaras nulipo 
nuo Lenktynininko nugaros ir atidžiai apžiūrėjo perkėlą. 

— Tau teks rinktis: ar nori nulipti ir bristi per upę, ar liksi sėdėti valk- 
čiuose, Zelandone? 

— Nežinau. Man regis, judu geriau išmanote, - atsakė donija. 

— Ką manai, Aila? - pasiteiravo Jondalaras. 

Aila, nešimo skraistėje priešais prisirišusi Jonailą, jojo priešaky. Ji atsi- 
suko į kelionės draugus. 

— Vanduo neatrodo gilus, bet toliau gali būti giliau. Gali pasijusti sė- 
dinti vandenyje, - pasakė Aila. 

- Jei išlipsiu ir brisiu, tikrai sušlapsiu. Gal liksiu, kur esu, ir pažiūrėsiu, 
ar šioje sėdynėje pavyks įveikti Upę sausai, - atsiliepė Pirmoji. 

Aila nužvelgė dangų. 

— Gerai, kad atėjome čia dabar, kol Upė sekli. Man regis, gali pradėti 
lyti arba... Nežinau, - sumurmėjo ji, - atrodo, kažkas artinasi. 

Jondalaras vėl šoko ant arklio, Zelandonė liko valkčiuose. Kertant 
Upę arkliai atsidūrė iki pilvų vandenyje, tad raitelių pėdos ir kelnių apa- 
čios sušlapo. Vilkas, kuriam nedidelę atkarpą teko įveikti plaukte, visiškai 
permirko, bet pasiekęs kitą krantą gerai nusipurtė ir vėl buvo sausas. Me- 
diniai valkčiai truputį plūduriavo, ir Zelandonė liko beveik sausa. 

Kitoje upės pusėje jie sekė gerai nužymėtu keliu: keliavo tolyn nuo 
vandens, pakilo gūbrio šlaitu, perėjo apvalainą viršukalnę, kur įsiliejo ki- 
tas kelias, paskui nusileido šlaitu ir traukė įprastu trumpesniu keliu. Iki 
penktojo Zelandonijos urvo reikėjo nueiti apie pusšešto kilometro. Be- 
keliaujant Zelandonė šį tą papasakojo apie penktojo urvo istoriją. Nors 
Jondalaras didžiąją pasakojimo dalį buvo girdėjęs anksčiau, vis tiek ati- 


džiai klausėsi; Aila šį tą irgi žinojo, tačiau išgirdo ir daug naujo. 

— Iš skaičiavimo žodžio urvo pavadinime sužinai, kad penktasis urvas 
yra trečioji pagal senumą tebegyvuojanti zelandoniečių grupė, - pradė- 
jo donija rimtu balsu, kuris buvo gana toli girdėti, nors ne itin garsus. — 
Tik antrasis ir trečiasis urvai yra senesni. Nors istorijoje pasakojama apie 
penktąjį urvą, regis, niekas nežino, kas nutiko ketvirtajam. Dauguma 
taria, kad dėl kažkokios ligos tų žmonių sumažėjo ir niekam nepavyko 
išgyventi, arba išsiskyrus nuomonėms didelė urvo žmonių dalis turėjo 
išsikraustyti, tad likusieji prisijungė prie kito urvo. Toks nutikimas nėra 
retenybė, tai rodo skaičiavimo žodžiai ir įvairių urvų pasakojimai. Dau- 
guma urvų turi pasakojimus apie priimtus narius arba prisijungimą prie 
kitų grupių, tačiau niekur nieko nekalbama apie ketvirtąjį urvą. Yra ma- 
nančiųjų, kad ketvirtąjį urvą ištiko baisi tragedija, kurios metu išmirė visi 
jo gyventojai. 

Pakeliui Pirmoji tarp tų, kurie tarnauja Didžiajai Motinai Žemei, tęsė 
pasakojimą manydama, kad Ailai ypač reikia kuo daugiau sužinoti apie ją 
priėmusius žmones, ypač todėl, kad vieną dieną pačiai teks mokyti devin- 
tojo urvo mažuosius. Aila klausėsi apstulbusi, tik probėgšmais stebėdama 
kelią, kelių spustelėjimu arba pozos pasikeitimu nesąmoningai kreipda- 
ma Yhaha. Moteris valkčiuose vis kalbėjo ir, nors buvo nusisukusi nuo 
Ailos, visą aplinkinę erdvę pripildė savo balso skambesio. 

Penktojo urvo namai buvo jaukus nedidelis slėnis tarp kalkakmenio 
uolų aukšto kyšulio apačioje su per vidurį čiurlenančiu skaidriu upeliu, 
kuris veržėsi iš energingo šaltinio ir už kelių šimtų metrų įsiliejo į Upę. 
Aukštos uolos, stūksančios abipus nedidelio upelio, siūlė devynias įvai- 
raus dydžio akmenines pastoges, kai kurias gana aukštai, tačiau ne visose 
gyveno žmonės. Slėnis buvo naudojamas labai seniai, todėl ir vadinamas 
„Senuoju“. Zelandoniečių istorija ir senolių legendos patvirtino, kad 
dauguma urvų turėjo ryšių su penktuoju urvu. 

Visi urvai zelandoniečių teritorijoje buvo iš esmės nepriklausomi ir 
galėjo pasirūpinti savo pagrindiniais poreikiais. Urvų nariai medžiojo ir 
žvejojo, rinko maistą ir gamtos teikiamas medžiagas, kad pasigamintų 
viską, ko reikia ne tik išgyventi, bet ir gerovei susikurti. Tai buvo pažan- 
giausia bendruomenė ne tik toje teritorijoje, bet gal ir visame tų laikų pa- 


saulyje. Urvai bendradarbiavo tarpusavyje, nes taip buvo naudingiausia. 

Kartais visi eidavo į bendras medžiokles, ypač medžioti tokių didelių žvė- 
rių kaip mamutai ar didieji elniai, arba pavojingų žvėrių, tarkim, urvinių 
liūtų; urvai dalijosi medžioklės pavojais ir rezultatais. Kartais žmonės 
dideliais būriais leisdavosi rinkti produktų, todėl per trumpą laikotarpį 
pajėgdavo surinkti jų daugiau. 

Jie derėjosi dėl sąjungų su didesnių grupių nariais, nes reikėjo pri- 
traukti žmonių iš atokiau, zelandoniečiai keitėsi daiktais ne tik todėl, kad 
jų reikėjo, tačiau ir dėl to, kad jiems patiko tai, kas kitų žmonių pagamin- 
ta. Visi dirbino gana panašius daiktus, kad suprastų jų paskirtį, bet juk 
visuomet domina įvairovės. Be to, bėdai prispyrus buvo gera turėti drau- 
gų ir giminaičių, į kuriuos galima kreiptis pagalbos. Gyvenant prieledyni- 
nėse srityse, ledynų apgaubtoje teritorijoje, esant ypač šaltoms žiemoms, 
niekada nežinojai, kaip reikalai gali pakrypti. 

Kiekvienas urvas buvo kuo nors ypatingas, iš dalies dėl vietos, iš dalies 
dėl to, kad urvo žmonės sugalvodavo būdų ypač gerai gaminti tam tikrus 
daiktus ir perduodavo tas žinias artimiausiems giminaičiams bei pažįsta- 
miems. Pavyzdžiui, laikyta, kad geriausi medžiotojai yra iš trečiojo urvo, 
pirmiausia todėl, kad jie gyveno aukštai uoloje dviejų upių santakoje, o 
apačioje, salpoje, plytėjo didelė vešli pieva, kuri priviliodavo įvairiausių 
rūšių migruojančių gyvūnų, kuriuos trečiojo urvo žmonės paprastai pir- 
mieji ir pamatydavo. Kadangi jie buvo laikomi geriausiais medžiotojais, 
nuolat tobulino ir medžioklės, ir gyvūnų stebėjimo įgūdžius. Jei pasitai- 
kydavo didelė banda, jie duodavo ženklą gretimiems urvams, kviesdami 
į bendrą medžioklę. Jei atklysdavo tik keli žvėrys, urvo-medžiotojai išei- 
davo vieni, nors neretai gėrybėmis pasidalydavo su gretimais urvais, ypač 
susirinkimuose ir šventėse. 

Keturioliktojo urvo žmonės buvo žinomi kaip ypatingi žvejai, nors 
žvejojo visi urvai. Per nedidelį keturioliktojo urvo slėnį tekėjo žuvingas 
švarus upelis, kuris prasidėjo už daugelio kilometrų aukštupyje ir kuria- 
me veisėsi kelių skirtingų rūšių žuvys. Tame upelyje neršė lašišos. Taip 
pat jie keliais skirtingais būdais žvejojo Upėje. Keturioliktojo urvo gy- 
ventojai sugalvojo užtvankas kaip spąstus žuvims, buvo itin įgudę žvejo- 
ti su ietimis, tinklais, naudodavo savotiškus tiesius, abipus nusmailintus 


„kabliukus“. 

Vienuoliktojo urvo pastogė buvo prie Upės. Tose apylinkėse netrūko 
medžių, ir žmonės išmoko rišti plaustus. Įgūdžiai buvo perduodami ir ge- 
rinami kartų kartas. Vienuoliktojo urvo žmonės stūmėsi plaustais aukš- 
tyn ir žemyn Upe, gabeno ir savo, ir kitų urvų gėrybes, o savo paslaugas 
išmainydavo į reikiamus daiktus ar kaimyninių urvų atliekamus darbus. 

Devintasis urvas buvo netoli Žemupio, vietos, naudotos kaip vietinių 
meistrų susibūrimo vieta. Dėl to daug žmonių persikraustydavo į devin- 
tąjį urvą, kuris buvo ypač vertinamas dėl to, kad jame gyveno labai daug 
žmonių. Jei kas norėjo pasigaminti ar įsigyti ypatingą įrankį ar peilį, gal 
žaliaminės odos rėmus, naudojamus nameliams ręsti, gal naujų virvių — 
sunkių ir stiprių, o gal ploniausių vilnos sruogų, drabužių ar palapinių, 
medžiagų jiems gaminti, medinių ar pintų dubenų ar puodelių, arklių, 
bizonų ar kitokių gyvūnų piešinių ar atvaizdų ir bet kokių kitų dirbinių, 
visi eidavo į devintąjį urvą. 

Kita vertus, penktasis urvas itin gerai save vertino visais atžvilgiais. Jo 
gyventojai laikė save itin patyrusiais medžiotojais, žvejais ir įvairiausių 
daiktų dirbėjais. Jie netgi gaminosi savo plaustus ir tvirtino, jog būtent jie 
pirmieji juos sugalvojo, nors dėl šito ginčijosi su vienuoliktuoju urvu. Jų 
donijai visada buvo itin gerbiami. Keletas akmeninių pastogių nedidelia- 
me slėnyje buvo papuoštos gyvūnų piešiniais ir raižiniais. 

Vis dėlto dauguma zelandoniečių manė, kad penktojo urvo garsiau- 
si dirbiniai - papuošalai ir karoliukai, skirti tiek žmonėms puoštis, tiek 
daiktams ir drabužiams dabinti. Prireikus naujo vėrinio ar įvairių rūšių 
karoliukų prie drabužio prisiūti, žmonės dažniausiai traukdavo į penktąjį 
urvą. Jo dirbėjai ypač patyrusiai gamino karoliukus iš mamutų ilčių — 
kiekvieno karoliuko gamyba buvo ilgas ir varginantis darbas. Jie taip pat 
išgręždavo skyles įvairių gyvūnų dantų šaknyse kabučiams ir ypatingiems 
karoliams - mėgstamiausi buvo lapių ir tauriųjų elnių iltiniai dantys, be 
to, sugebėdavo įsigyti įvairių rūšių kriauklių bei kiaukutų ir nuo Didžių- 
jų Vandenų vakaruose, ir iš didžiulės Pietų jūros. 

Kai devintojo urvo keliautojai pasiekė penktojo urvo slėnį, greitai 
buvo apsupti žmonių. Iš kelių akmeninių pastogių abiejuose nedidelės 
upelės krantuose pasirodė žmonės. Keletas stovėjo priešais didelę į pie- 


tvakarius atgręžtos pastogės angą. Kiti išniro iš kitos užuodangos kiek 

šiauriau, kitapus slėnio iš namelių lindo dar daugiau žmonių. Keliautojai 
nustebo radę šitiek savo urve pasilikusių žmonių - arba didelė urvo žmo- 
nių dalis nusprendė neiti į vasaros susirinkimą, arba jie anksti grįžo. 

Žmonės artėjo smalsumo vedami, tačiau nė vienas nėjo per arti. Juos 
sulaikė baimė ir pagarba. Jondalarą pažinojo visi zelandoniečiai, išskyrus 
jauniausiuosius, kurie suaugo, kol jis buvo iškeliavęs. Visi žinojo apie jo 
sugrįžimą iš ilgos kelionės, matė moterį ir gyvūnus, kuriuos jis parsivedė, 
tačiau neįprasta eisena - Jondalaras, jo svetimšalė moteris su kūdikiu, vil- 
kas, trys arkliai ir ta, kuri buvo Pirmoji, ant arklio tempiamos sėdynės — 
buvo gana įspūdinga. Daugumai žmonių atrodė grėsminga ir nežemiška, 
kad gyvūnai elgiasi taip paklusniai, nors pagal gamtos dėsnius turėtų 
bėgti nuo žmonių šalin. 

Vienas pirmųjų juos pamačiusių žmonių nubėgo pranešti penktojo 
urvo zelandoniui. Jis keliautojų jau laukė. Vyras, stovintis tarp žmonių 
pastogės dešinėje, priėjo nuoširdžiai šypsodamasis. Jis buvo neseniai pa- 
siekęs vidutinį amžių. Ilgi rudi plaukai buvo sušukuoti atgal ir apsukti 
apie galvą sudėtinga šukuosena, o veido tatuiruotės, rodančios jo svarbią 
padėtį, atrodė įmantresnės ir puošnesnės nei įprastai. Jis buvo ne vienin- 
telis zelandonis, pagražinęs savo tatuiruotes. Vyras buvo apkūnokas, o 
dėl stambaus veido akys atrodė mažesnės; rodėsi, tas žmogus yra suktas, 
ir toks įspūdis nebuvo visiškai klaidingas. 

Iš pat pradžių Zelandonė nusprendė, jog negali visiškai tuo vyru pasi- 
tikėti, nors šiaip jį mėgo. Jis labai tvirtai gindavo dėl savo nuomonę, net 
jei ji prieštaraudavo Pirmosios nuomonei, tačiau įrodė savo patikimumą 
ir ištikimybę, o susirinkimuose ir pasitarimuose Pirmoji pradėjo kliautis 
jo gudrumu ir įžvalgumu, remtis jo patarimais. Aila vis dar vengė visiškai 
juo pasitikėti, tačiau sužinojusi, jog Zelandonė apie jį galvoja gana gerai, 
kiek atsileido. 

Iš akmeninės pastogės paskui zelandonį atsekė kitas vyras, kuriam 
Aila pajuto nepasitikėjimą nuo pat pradžių. Madromanas gimė devin- 
tajame urve, nors vėliau persikraustė į penktąjį ir tapo tos grupės zelan- 
donio mokiniu. Penktojo urvo zelandonis turėjo keletą mokinių. Nors 
Madromanas buvo vienas vyriausių, ne jis buvo laikomas pirmuoju. Jon- 


dalaras visąlaik stebėdavosi, kad tas vyras buvo priimtas tarp zelandonių. 

Jaunystėje, kai Jondalaras buvo įsimylėjęs Pirmąją, tuo metu dar mo- 
kinę vardu Zolena, kitas vyras, vardu Ladromanas, taip pat troško Zole- 
nos kaip savo Doni moters. Jis pavydėjo Jondalarui, todėl šnipinėjo juos 
ir nugirdo, kaip Jondalaras įkalbinėja Zoleną tapti jo pora. Buvo tikimasi, 
kad Doni moteris susitvarkys su tokiais keblumais. Jaunuoliai, kuriuos 
jos mokė, buvo laikomi pernelyg jautriais išmanioms vyresnėms mote- 
rims. Tačiau Jondalaras buvo aukštas ir subrendęs pagal amžių, neįtikė- 
tinai dailus, sukrečiamai mėlynomis akimis, toks patrauklus, jog Zolenai 
nepavyko iš karto jo atstumti. 

Ladromanas papasakojo zelandoniams ir visiems kitiems, kad pora 
sulaužė draudimą. Dėl to, ypač dėl šnipinėjimo, Jondalaras tą vyruką su- 
mušė. Buvo daug nemalonumų ne tik dėl neteisėto ryšio, bet ir dėl to, 
kad Jondalaras išmušė Ladromanui du priekinius dantis. Dantys buvo 
nuolatiniai, ir jau nebeataugs. Dėl to Ladromanas ne tik pradėjo kalbė- 
damas švepluoti, jam pasidarė sunku normaliai atkasti ir kramtyti maistą. 
Jondalaro motina, tuo metu devintojo urvo vadė, už sūnaus poelgį turėjo 
daug sumokėti. 

Dėl to nutikimo ji nusprendė išsiųsti sūnų pagyventi su Dalanaru, 
vyru, su kuriuo ji buvo susijungusi Jondalarui gimus, jo židinio vyru. 
Nors iš pradžių Jondalaras nusiminė, galiausiai tapo dėl to dėkingas. 
Bausmė - kaip jis manė, nors motinai atrodė, jog tai labiau laikas atvėsti, 
kol viskas nurims ir žmonės pamažu viską pamirš, - suteikė jaunam vy- 
rui progą geriau pažinti Dalanarą. Jondalaras buvo neįtikėtinai panašus 
į vyresnįjį vyrą ne tik išoriškai, bet ir tam tikrais polinkiais, ypač titnago 
apdirbimo gabumais. Dalanaras mokė jį amato kartu su artima pussesere 
Joplaja, gražuole naujos Dalanaro poros Jerikos dukterimi. Jerika buvo 
egzotiškiausias Jondalaro matytas žmogus. Jos motina Anlaja ją pagimdė 
ilgoje kelionėje, į kurią leidosi kartu su savo pora, bet mirė dar nepasieku- 
si Dalanaro atrastų titnago kasyklų. Tačiau Jerikos motinos pora Hoka- 
manas išgyveno ir įgyvendino savo svajonę. 

Hokamanas buvo didis keliautojas, nuėjęs visą kelią nuo Begalinės 
jūros rytuose iki Didžiųjų Vandenų vakaruose, nors paskutinius kilome- 
trus už jį nuėjo Dalanaras, nešdamas senolį ant savo pečių. Kai po kelerių 


metų jie išsiuntė Jondalarą namo, į devintąjį urvą, Dalanaro urvas išsi- 

rengė į ypatingą kelionę toliau į vakarus tik tam, kad smulkutis senolis 
Hokamanas dar kartą galėtų pamatyti Didžiuosius Vandenis. Jis vėl ke- 
liavo ant Dalanaro pečių. Kelis paskutinius metrus ant vandenyno kran- 
to jis įveikė pats ir parpuolė ant kelių norėdamas, kad bangos jį nuplautų, 
trokšdamas paragauti sūraus vandens. Jondalaras labai pamilo visus lan- 
zadoniečius ir jautėsi dėkingas, kad buvo išsiųstas iš devintojo urvo, nes 
taip surado antrus namus. 

Jondalaras žinojo, kad Zelandonei ne itin rūpi Ladromanas nei anks- 
tesni rūpesčiai. Vis dėlto po to įvykio ji rimčiau ėmėsi zelandonių mo- 
kinės pareigų. Ji subrendo į sunkiai įveikiamą zelandonę, kuri buvo pa- 
šaukta tapti Pirmąja dar prieš Jondalarui su broliu leidžiantis į kelionę. 
Tiesą sakant, tai buvo viena iš priežasčių, kodėl Jondalaras išėjo pažinti 
pasaulio. Jis vis dar puoselėjo tai moteriai stiprius jausmus, nors žinojo, 
kad ji niekuomet netaps jo pora. Jondalaras nustebo, kai po penkerių 
metų grįžęs su Aila ir jos gyvūnais sužinojo, kad Ladronamas pasikeitė 
vardą į Madromaną - nors Jondalaras taip ir nesuprato kodėl - ir buvo 
priimtas į zelandonius. 

— Sveiki atvykę! — tarė penktojo urvo zelandonis, ištiesęs abi rankas 
Pirmajai, kuri žengė nuo valkčių. - Nemaniau, kad šią vasarą pasitaikys 
proga tave pamatyti. 

Ji paėmė abi vyro rankas, paskui pasilenkė pirmyn, kad susiliestų su 
juo-skruostais. 

— Ieškojau tavęs vasaros susirinkime, bet man pasakė, kad su keliais 
kaimyniniais urvais išėjai į kitą urvą. 

— Tiesa, buvome išėję. Ilga istorija, kurią vėliau tau papasakosiu, jei 
norėsi išgirsti, - Pirmoji linktelėjimu patvirtino, kad norės. - Bet pirma 
suraskim vietelę tau ir tavo... ach... kelionės draugams įsikurti, — tarė jis, 
reikšmingai žvelgdamas į arklius ir vilką. Jis pervedė juos per nedidelį 
upeliuką, o pradėjęs žingsniuoti gerai išmintu taku palei upelį mažo slė- 
nio viduryje tęsė pasakojimą: — Iš esmės tai buvo draugystės tarp artimes- 
nių urvų stiprinimo kelionė. Šitas vasaros susirinkimas buvo mažesnis, 
todėl gana greitai atlikome reikiamas apeigas. Mūsų vadas ir dar keletas 
urvo žmonių išėjo į bendrą vasaros susirinkimo medžioklę, kiti iškeliavo 


svečiuotis arba rinkti maisto, o likusieji grįžome čionai. Turiu mokinę, 

kuri baigia saulės ir mėnulio stebėjimo bei žymėjimo metus. Norėjau čia 
būti jiems besibaigiant, kai saulė sustoja. Tačiau ką tu čia darai? 

— Aš taip pat ruošiu mokinę. Pažįsti Ailą, — storulė parodė į kartu 
einančią jauną moterį. - Gal girdėjai, kad Aila tapo mano nauja moki- 
ne. Mes pradėjome Pašauktosios kelionę. Norėjau pasirūpinti, kad ji pa- 
matytų jūsų šventas vietas, - abu vyresnieji zelandoniai linktelėjo vienas 
kitam. — Kai Jonokolas persikraustė į devynioliktąjį urvą, man reikėjo 
naujo mokinio. Regis, jis įsimylėjo tą Ailos surastą naująjį šventą urvą. 
Jonokolas visada pirmiausia buvo dailininkas, tačiau dabar visa širdimi 
pasinėrė į zelandonio gyvenimą. Devynioliktoji jaučiasi ne taip gerai, 
kaip turėtų, viliuosi, ji pragyvens pakankamai ilgai, kad baigtų tinkamai 
jį mokyti. 

— Bet jis buvo tavo mokinys. Esu tikras, jį tinkamai išmokei dar prieš 
jam išeinant, — tarė penktojo urvo zelandonis. 

— Taip, jis buvo mokomas, tačiau tuo metu iš tikrųjų nebuvo susido- 
mėjęs mokymu, - atsiliepė Pirmoji. - Jis taip puikiai kūrė atvaizdus, kad 
turėjau įvesdinti jį į zelandonius, tačiau atvaizdai ir buvo tikroji jo aistra. 
Jonokolas sumanus ir greitai mokėsi, bet buvo patenkintas būdamas mo- 
kiniu. Jis neturėjo tikro troškimo tapti zelandoniu, kol Aila jam parodė 
baltąją ertmę. Tada jis pasikeitė. Iš dalies todėl, kad norėjo ten nutapyti 
atvaizdus, bet tai dar ne viskas. Jis nori būti tikras, kad jo atvaizdai yra 
tinkami tai šventai vietai, todėl dabar jis taps zelandoniu. Manau, Aila tai 
pajuto. Vos atradusi urvą ji panoro, kad aš jį pamatyčiau, tačiau jai buvo 
dar svarbiau, kad jį pamatytų Jonokolas. 

Penktasis atsisuko į Ailą. 

— Kaip suradai baltąją ertmę? - pasiteiravo jis. - Ar tam naudojai savo 
balsą? 

— Neašją suradau, o Vilkas, - atsiliepė Aila. - Anga buvo kalvos šlai- 
te, po krūmais ir gervuogių vijoklynu. Vilkas staiga kažkur pragaišo. Iš- 
kirtau kelis krūmus ir įlindau paskui jį. Kai suvokiau, jog tai urvas, išėjau, 
pasigaminau deglą ir vėl įėjau. Štai tada ir pamačiau, kas ten yra. Tada 
nuėjau ieškoti Zelandonės ir Jonokolo. 

Jau senokai penktojo urvo zelandonis buvo girdėjęs Ailą kalbant, o 


jos kalbėsena atrodė įsimintina ne tik jam, bet ir kitiems urvo nariams, 

įskaitant Madromaną. Tai priminė Madromanui visą dėmesį, kurio Jon- 
dalaras sulaukė grįžęs namo su gražuole svetimšale ir jos gyvūnais, ir kaip 
labai jis nekenčia Jondalaro. „Jis niekada nelieka nepastebėtas, — galvojo 
mokinys, - ypač moterų. Smalsu, ar jos galvotų apie jį, jeigu jam stigtų 
dviejų priekinių dantų? Taip, jo motina sumokėjo atlygį, tačiau tas atlygis 
nesugrąžino man dantų“ 

„Kodėl jis grįžo iš tos kelionės? Ir dar parsivedė tą moterį? Kokią su- 
maištį visi kelia dėl jos ir tų gyvūnų. Metų metus esu mokinys, tačiau 
būtent ji sulaukia ypatingo Pirmosios dėmesio. Kas, jei ji taps zelandone 
pirma manęs? Kai mus supažindino, ji beveik visai manęs nepaisė, tiesa, 
elgėsi mandagiai, tačiau vis tiek galima sakyti, kad ignoravo. Žmonės ją 
vertina už tai, kad surado naują urvą, tačiau juk pati prisipažįsta, jog ne ji 
tą urvą surado. Tai tas kvailas padaras“ 

Mintydamas savo, Madromanas šypsojosi, tačiau Ailai, kuri netiesio- 
giai, bet atidžiai jį stebėjo kaip genties moteris, nepastebimai, vertinda- 
ma nesąmoningą kūno kalbą, jo šypsena atrodė apgaulinga ir sukta. Ailai 
buvo smalsu, kodėl Penktasis pripažino jį kaip mokinį. Juk tokio įžval- 
gaus ir gudraus zelandonio neįmanoma apkvailinti. Ar įmanoma? Ji vėl 
dirstelėjo į Madromaną ir sugavo jį dėbsantį tiesiai į ją tokiu piktavališku 
žvilgsniu, kad ji sudrebėjo. 

— Kartais aš manau, kad Vilkas priklauso zelandoniams, - pasakė ta, 
kuri buvo Pirmoji. - Reikėjo tau jį išgirsti Mamuto urve. Jo kauksmas 
skambėjo kaip dvasių balsas. 

— Džiaugiuosi, kad turi naują mokinę, bet visada stebėjausi, kodėl turi 
tik vieną, - tarė Penktasis. - Aš visada turiu keletą. Kaip tik šiuo metu 
svarstau priimti dar vieną. Ne visi mokiniai gali tapti zelandoniais, ir jei 
kuris nusprendžia pasiduoti, visada turiu kitą. Turėtum apie tai pagalvoti... 

— Tikriausiai tu teisus, derėtų pasvarstyti. Visada būnu nusižiūrėju- 
si keletą žmonių, kurie galėtų tapti gerais mokiniais, tačiau esu linkusi 
laukti, kol man jo prireiks, - atsakė Pirmoji. - Sunkumas būnant pirmąja 
tarp tų, kurie tarnauja Didžiajai Motinai Žemei, tas, kad esu atsakinga 
daugiau nei už vieną urvą ir neturiu tiek daug laiko skirti mokiniams, 
todėl verčiau susitelkiu į vieną žmogų. Prieš išeidama iš vasaros susirin- 


kimo turėjau rinktis tarp savo įsipareigojimų zelandoniams ir atsakomy- 

bės mokant naują devintojo urvo zelandonę. Dar neatliktos vėlyvosios 
jungtuvės, tačiau tėra keletas porų, kurios ketina susijungti. Žinau, kad 
Keturioliktoji susidoros, tad nusprendžiau, jog svarbiau Ailai pradėti Pa- 
šauktosios kelionę. 

— Esu tikras, Keturioliktoji sa malonumu tave pavaduos, - su sąmoks- 
lininkiška panieka pastebėjo Penktasis. Jis kuo puikiausiai nutuokė, kiek 
vargo Pirmoji turi su keturioliktojo urvo zelandone, kuri ne tik norėjo 
užimti jos vietą, bet ir manė, jog yra jos verta. - Kiekvienas iš zelandonių. 
Mes regime valdžią ir garbę, tačiau kai kurie iš mūsų ne visada įžvelgia 
sunkumus. Įskaitant ir mane. 

Iškyšos, pūpsančios aplinkui, ir buvo akmeninės pastogės, kurias kal- 
kakmenyje per amžius išskaptavo vėjas, vanduo ir oro sąlygos. Tik keletas 
jų buvo gyvenamos, kitos pritaikytos įvairioms reikmėms: vienos buvo 
paverstos saugyklomis, kitos - ramiomis vietelėmis mokytis amato arba 
kaip susitikimų vieta porelėms, kurios norėdavo pabūti vienos, o gal ne- 
didelėms grupelėms jaunuolių ar senių įvairioms veikloms. Viena pasto- 
gė paprastai buvo saugoma kaip vieta apsistoti svečiams. 

— Viliuosi, jums čia bus patogu, - tarė Penktasis, vesdamas juo į vie- 
ną natūralių akmens pastogių uolos papėdėje. Viduje atrodė gana erdvu, 
pagrindas lygus, o skliautas aukštai. Pastogė priekyje buvo atvira, bet ap- 
saugota nuo lietaus. Prie vienos šoninės sienos buvo išdėliota keletas ap- 
spurusių kimštų pagalvėlių, o lęšio formos tamsūs pelenų ratai, kai kurie 
apjuosti akmenimis, rodė, kur ankstesni gyventojai kūrė laužus. 

— Nusiųsiu žmones atgabenti malkų ir vandens. Jei ko nors reikės, tik 
praneškit, - tarė penktojo urvo zelandonis. 

— Man čia patinka, - tarė Pirmoji. - Kaip manote, ar mums dar ko 
nors gali reikėti? - paklausė ji palydovų. 

Jondalaras papurtė galvą ir sumurmėjo kažką neigdamas, kartu eida- 
mas link Lenktynininko valkčių, kad palengvintų jam nešulį, ir pradėjo 
krauti daiktus. Jis norėjo pastatyti palapinę pastogės viduje, kad ji galėtų 
išsivėdinti ir nesušlaptų. Aila užsiminė, jog gali lyti, o jis gerbė jos nuo- 
jautą dėl orų. 

— Aš kaip tik norėjau šio to paprašyti, — tarė Aila. - Ar niekas ne- 
prieštaraus, jei ir arklius įsivesime po stogu? Pastebėjau telkiantis debesis, 


regis, lis, arba dar kažkas... artėja. Arkliai liktų sausi. 

Jondalarui vedant jaunąjį eržilą šalin, jis išsituštino ir paliko ant žemės 
rudus žolėtus „obuolius“, kurie skleidė stiprų arklio kvapą. 

- Jei norite suteikti savo arkliams pastogę nuo lietaus, taip ir daryki- 
te, — tarė penktojo urvo zelandonis, paskui nusišypsojo. - Jei patys ne- 
prieštaraujat, nemanau, kad kas prieštarautų. 

Vienas kitas žmogus nusišypsojo ar vyptelėjo. Viena yra pagarbiai 
žiūrėti į gyvūnus ir tuos, kurie turi galią juos valdyti, kita matyti, kaip gy- 
vūnai paklūsta natūraliems poreikiams ir dingsta dalis jų žavesio. Aila pa- 
stebėjo, kaip atsargiai reagavo žmonės jiems vos atvykus, ir džiaugėsi, kad 
Lenktynininkas pasirinko tinkamą progą parodyti, jog jis yra tik arklys. 

Zelandonė surinko kimštas pagalvėles ir jas apžiūrėjo. Vienos buvo 
pagamintos iš odos, kitos pintos iš augalinių pluoštų, pavyzdžiui, žolių, 
nendrių ir švendrų lapų. Buvo tokių, kurių kamšalas kyšojo per įtrūkimus 
ar praplyšusius kraštus. Tikriausiai todėl jos ir buvo paliktos retai nau- 
dojamoje pastogėje. Kelias pagalvėles ji padaužė į akmeninę sieną, kad 
išpurtytų dulkes bei žemes, tada sukrovė jas greta laužavietės, prie kurios 
Jondalaras pradėjo lankstyti palapinę. Aila rišosi Jonailą ant nugaros, kad 
galėtų padėti Jondalarui. 

— Aš ją paimsiu, - tarė storulė, tiesdama rankas į Jonailą. Užmesdama 
akį į kūdikį, kol Jondalaras su Aila akmeninės pastogės viduje statė pala- 
pinę priešais vieną iš pelenų ratų, apdėtų akmenimis, Zelandonė išdėliojo 
laužo kūrimo ir degiąsias medžiagas, kad greitai, vos prireikus laužo, ga- 
lėtų jį įkurti. Jie viduje patiesė savo miegmaišius, išdėliojo kitus daiktus. 
Vilkas visada apsistodavo kartu, palapinėje. Galiausiai Aila su Jondalaru 
abu valkčius sudėjo pastogės gale ir įrengė vietas arkliams. 

Keletas vaikų iš vietinio urvo stovėjo aplinkui juos stebėdami, tačiau 
nėjo per arti, išskyrus vieną mergaitę, kurią galiausiai įveikė smalsumas. 
Ji priėjo prie Zelandonės ir kūdikio. Zelandonė pagalvojo, kad mergaitė 
tikriausiai skaičiuoja devintus ar dešimtus metus. 

— Norėčiau palaikyti kūdikį, — tarė ji. - Ar galima? 

— Jei leisis. Ji galvoja savo galva, - atsakė moteris. 

Mergaitė ištiesė rankas Jonailai. Mažylė sudvejojo, tačiau droviai nu- 
sišypsojo, kai mergaitė priėjo arčiau ir atsisėdo. Galiausiai Jonaila paleido 
Zelandonę ir nuropojo prie nepažįstamosios, kuri ją pakėlusi pasisodino 


skreite. 

— Kuo ji vardu? 

- Jonaila, - atsakė moteris. - O kuo tu vardu? 

— Holida, - atsakė mergaitė. 

— Regis, tau patinka kūdikiai, - pastebėjo Zelandonė. 

— Mano sesuo turi mažą mergytę, tačiau ji iškeliavo aplankyti savo 
poros šeimos. Jis atėjo iš kito urvo. Visą vasarą nemačiau mažosios, - pa- 
pasakojo Holida. 

— Ilgiesi jos, tiesa? 

— Taip. Nemaniau, kad ilgėsiuos, bet taip yra. 

Aila pastebėjo mergaitę vos jai prisiartinus ir stebėjo, kaip ji ben- 
drauja su Jonaila. Ji nusišypsojo sau prisiminusi, kaip pati troško kūdi- 
kio, kai buvo mažesnė. Tai privertė galvoti apie Durką. Aila suvokė, jog 
jis tikriausiai galėtų skaičiuoti tiek pat metų kaip Holida, tačiau gentyje 
būtų laikomas kur kas labiau suaugusiu nei ši mergaitė zelandoniečių 
bendruomenėje. „Jis užaugo“, - pagalvojo Aila. Žinojo, kad niekada dau- 
giau nepamatys savo sūnaus, tačiau negalėjo susilaikyti kartkartėmis apie 
jį negalvojusi. 

Jondalaras pastebėjo ilgesingą miną Ailos veide jai žiūrint į su Jonaila 
žaidžiančią mergaitę, ir jam pasidarė smalsu, kokios mintys ją kamuoja. 
Paskui Aila papurtė galvą, nusišypsojo, pasišaukė Vilką ir nuėjo link jų. 
„Jei mergaitė ruošiasi būti su Jonaila, - galvojo Aila, - verčiau pristatysiu 
ją Vilkui, kad ji jo nebijotų: 

Iškrovę daiktus ir įsikūrę, keliautojai grįžo prie pirmosios akmenų 
pastogės. Holida buvo kartu, ėjo kartu su Pirmąja. Kiti vaikai, stebėję 
svečius, bėgo priekyje. Kai svečiai prisiartino prie penktojo urvo zelan- 
donio pastogės, priešais didelę angą akmenų sienoje stovėjo ir laukė ke- 
letas žmonių. Apie svečių atvykimą dar prieš jiems pasirodant pranešė 
vaikai. Taip pat atrodė, jog planuojama šventė. Keletas žmonių kažką 
gamino ugniavietėse. Aila ėmė svarstyti, ar nederėjo pasikeisti kelioni- 
nių drabužių ir apsivilkti ką nors labiau tinkamo, tačiau nei Jondala- 
ras, nei Pirmoji nepersirengė. Jiems praeinant, keletas žmonių išniro iš 
pastogės šiaurinėje pusėje ir iš vienos kitų pastogių kitoje slėnio pusėje. 
Aila nusišypsojo sau. Buvo akivaizdu, kad vaikai nė vieno nepaliko ne- 

Penktojo urvo teritorijoje staiga ji prisiminė trečiojo urvo Dviejų 
Upių uolą ir dvidešimt devintojo urvo Atspindžio uolą. Pastarųjų būstai 
buvo įrengti gyvenamosiose terasose aukštai, ant virš kitų iškilusių at- 
brailų su apsauginėmis iškyšomis vidinėms erdvėms nuo lietaus ir sniego 
pridengti. O štai čia, atvirkščiai, buvo keletas pastogių arčiau papėdės, 
abipus nedidelio upelio. Vietos, kur gyveno žmonės, buvo labai arti viena 
kitos, todėl laikytos vienu urvu. Tada jai toptelėjo, kad visas dvidešimt 
devintasis urvas stengiasi vienytis, nors gyvenamosios vietos ten kur kas 
toliau išdėstytos. Visus subūrė bendri medžioklės ir maisto produktų 
rinkimo plotai. 

— Sveiki! - jiems prisiartinus tarė penktojo urvo zelandonis. - Viliuo- 
si, pastogė pasirodė jums patogi. Ketiname jūsų garbei suruošti šventę. 

— Nebūtina šitaip vargintis, — tarė ta, kuri buvo Pirmoji. 

Jis pažvelgė į Pirmąją. 

— Pati žinai, kaip yra. Žmonėms patinka bet kokia dingstis švęsti. Jūsų 
atvykimas tam puiki proga. Pas mus ne itin dažnai svečiuojasi devintojo 
urvo zelandonė, kuri taip pat yra Pirmoji. Eime vidun, sakei, nori parody- 
ti savo mokinei mūsų šventas vietas. - Vyras atsisuko ir kreipėsi į Ailą: — 
Saviškėse mes gyvename, - tarė jis, vesdamasis ją vidun. 

Atsidūrusi akmeninės pastogės viduje Aila apimta nuostabos trum- 
pam stabtelėjo. Čia buvo taip spalvinga! Kelios sienos buvo papuoštos 
įprastais gyvūnų piešiniais, tačiau fonas beveik visur buvo ryškios rau- 
donosios ochros spalvos. Gyvūnai buvo pavaizduoti ne vien linijomis ar 
kontūrais - dauguma jų buvo nuspalvinti, išryškinti jų kontūrai ir for- 
mos. Viena siena ypač prikaustė Ailos dėmesį - ant jos labai smulkmeniš- 
kai buvo nupiešti bizonai, viena patelė akivaizdžiai laukėsi. 

- Žinau, kad dauguma žmonių išraižo arba dažo savo pastogių sienas 
ir laiko atvaizdus šventais, tačiau mes laikome šventa visą šitą erdvę, - pa- 
aiškino penktojo urvo zelandonis. 

Jondalaras kelis kartus svečiavosi penktajame urve ir žavėjosi tų akme- 
nų pastogių piešiniais, tačiau niekada negalvojo apie juos kitaip nei apie 
piešinius ar raižinius ant devintojo ar kokio kito urvo arba pastogės sie- 
nų. Jis nebuvo tikras, kad supranta, kodėl šita vieta turėtų būti šventesnė 


nei kuri kita, nors buvo spalvingesnė ir išpuošta labiau nei kitos. Jis tie- 

siog nusprendė, jog tai penktajam urvui būdingas bruožas, kaip ir puoš- 
nios tatuiruotės bei prašmatni jų zelandonio šukuosena. 

Urvo zelandonis pažvelgė į Ailą, į budrų Vilką prie jos šono, paskui 
į Jondalarą su kūdikiu, kuris patenkintas buvo susirangęs vyro alkūnės 
linkyje ir susidomėjęs dairėsi aplinkui, tada į Pirmąją. 

— Kadangi puota dar neparuošta, leiskite jums viską aprodyti, - pa- 
siūlė jis. 

— Taip, būtų puiku, - nesiginčijo Pirmoji. 

Jie išėjo iš pastogės ir iš karto pasuko į kitą, kuri buvo kiek šiauriau, 
bet visai šalia, iš esmės netgi pirmosios tęsinys. Ji taip pat buvo išpuošta, 
bet visiškai kitaip, todėl ir atrodė, jog tai dvi atskiros pastogės. Ant sie- 
nų buvo piešinių, pavyzdžiui, mamutas, nupieštas raudonais ir juodais 
dažais, tačiau kitos šio urvo sienos buvo giliai išraižytos, o vietomis — ir 
išraižytos, ir išpieštos. Raižiniai itin sudomino Ailą. 

Ji priėjo prie sienos, kad įsižiūrėtų atidžiau. Buvo keletas taurės for- 
mos įdubų ir keli įrėžti ovalai, irgi apjuosti ovalu, bei žymė kaip skylė, 
išilgėjanti į liniją viduryje. Ant žemės netoliese ji pamatė rago šerdį, iš 
kurios buvo išraižyta vyro organą primenanti forma. Aila papurtė galvą, 
dar kartą įsižiūrėjo, paskui beveik nusišypsojo. Čia būtent tai ir buvo, o 
vėl pažvelgus į ovalus dingtelėjo, jog jie gali vaizduoti moters organus. 

Atsisukusi ji pažvelgė į Jondalarą ir Pirmąją, o paskui į penktojo ze- 
landonį. 

- Jie atrodo kaip vyro ir moters kūno dalys, - tarė ji. - Ar tai čia ir 
pavaizduota? 

Penktasis nusišypsojo ir linktelėjo. 

- Čia apsistoja mūsų Doni moterys, dažnai rengiame Motinos šven- 
tes, o kartais šioje vietoje vyksta pirmojo malonumo ritualas. Taip pat čia 
mokau savo mokinius, jie čia ir miega. Tai labai šventa vieta, - paaiškino 
Penktasis. - Štai ką turėjau omeny, kai sakiau, kad mes gyvename šven- 
tose vietose. 

— Ar tu irgi čia miegi? — pasitikslino Aila. 

— Ne, aš miegu pirmoje pastogėje, kitoje šitos pusėje, greta bizono, — 
atsakė jis. - Nemanau, jog zelandoniui tinka visą laiką būti su savo mo- 
kiniais. Jiems reikia pailsėti, pabūti nuošaliau nuo varžančios mokytojo 


akies, be to, aš turiu kitų reikalų ir žmonių aplankyti. 

Visiems grįžtant į pirmąją pastogės dalį, Aila paklausė: 

— Ar žinai, kas padarė jūsiškius atvaizdus? 

Klausimas užklupo šeimininką nepasiruošusį. Paprastai ne šito žmo- 
nės klausdavo zelandonio. Vietiniai buvo pripratę prie urvų meno - pie- 
šiniai visada čia buvo arba gyventojai pažinojo tuos, kurie juos nupiešė, 
todėl niekam nereikėjo klausinėti. 

— Raižinių - ne, - atsiliepė vyras kiek patylėjęs. - Tai protėvių paliki- 
mas, tačiau keletas piešinių palikta moters, kuri pirmoji mokė Jonokolą, 
kai buvo jaunesnė. Ji buvo antrojo urvo zelandonė prieš dabartinę ir buvo 
pripažinta kaip geriausia savo meto dailininkė. Tai ji buvo toji, kuri įžvel- 
gė Jonokolo galimybes, kai jis buvo dar visai mažas. Taip pat ji atskleidė ir 
vieno mūsų jaunųjų dailininkų gebėjimus. Dabar ji vaikšto kitame pasau- 
lyje, gaila, kad tenka tai sakyti. 

— O kaip tas raižytas ragas? - susidomėjo Jondalaras, rodydamas į var- 
pos formos daiktą. - Kas jį padarė? 

— Jį man atidavė prieš mane buvusi zelandonė, o gal ir dar ankstesnė, - 
atsiliepė Penktasis. - Yra mėgstančiųjų jį turėti per Motinos šventes. Gal 
jis gali būti naudojamas kaip būdas paaiškinti vyro organo pokyčius? 
Arba jis tinka kaip pirmojo malonumo ritualų dalis, ypač mergaitėms, 
kurioms nepatinka vyrai arba kurios jų bijosi. 

Aila stengėsi to neparodyti, ji vengdavo tiesmukai kalbėti, tačiau pa- 
galvojo, kad būtų nepatogu, netgi skausminga naudoti kietą raižytą daik- 
tą vietoj šiltos rūpestingo vyro varpos; ji buvo pripratusi prie Jondalaro 
švelnumo. Aila dirstelėjo į savo porą. 

Jondalaras sugavo jos žvilgsnį ir pastebėjo išraišką, kurią ji mėgino 
paslėpti, tad drąsinamai nusišypsojo. Jam buvo smalsu, ar Penktasis su- 
kūrė šitą pasakojimą, nes nežinojo tikrosios daikto paskirties? Jondalaras 
manė, kad kažkada tai būta kažkokio simbolio, gal ir turinčio ką bendra 
su Motinos švente, nes tai buvo sustandėjęs vyro organas. Vis dėlto jis 
įtarė, kad tikroji daikto reikšmė seniai užmiršta. 

— Galime pereiti upelį ir aplankyti kitas mūsų šventas vietas. Jose irgi 
gyvena žmonės. Manau, ten taip pat bus jums įdomu, - tarė penktojo 
urvo zelandonis. 

Visi nuėjo link mažo upeliuko, kuris dalijo slėnį, paskui paėjėjo aukš- 


tėliau, kur ir anksčiau jį kirto. Vandenkelio viduryje buvo du tvirti bras- 

tos akmenys, kuriais žmonės naudojosi, kad pereitų į kitą pusę. Paskui jie 
vėl grįžo į žemupį, prie pastogės, kurioje apsistojo. Šioje upelio pusėje, 
šlaite slėnio, besidriekiančio iki aukšto rago, kuris dominavo visame re- 
gione ir tarnavo kaip geras apžvalgos taškas, buvo keletas iškyšų. Jie nuėjo 
į pastogę, kuri buvo maždaug už dviejų šimtų metrų nuo tos vietos, kur 
šaltinio upeliukas įrekėjo į Upę. 

Paskui visi palindo po išsikišusiu pastogės akmeniu ir akimirksniu su- 
sidūrė su penkis gyvūnus vaizduojančiu piešiniu: du arkliai ir trys bizo- 
nai pasisukę į dešinę. Trečioji figūra buvo kokių trijų pėdų ilgio bizonas, 
giliai įrėžtas akmeninėje sienoje. Jo didelis kūnas buvo išskaptuotas taip 
reljefiškai, kad atrodė kone kaip skulptūra. Juoda spalva buvo paryškin- 
tos apybrėžos. Sienas dengė dar keletas raižinių: kauburėliai, linijos ir gy- 
vūnai, nors dauguma ne taip giliai įrėžti. 

Svečius zelandonis pristatė keliems žmonėms, kurie gana išdidūs sto- 
viniavo stebėdami atvykėlius. Be abejonės, gyventojai su pasitenkinimu 
rodė savo stulbinamus namus, ir Aila jų nekaltino: aplinka tikrai atro- 
dė labai įspūdinga. Atidžiai apžiūrėjusi raižinius, Aila ėmė tyrinėti visą 
pastogę. Buvo akivaizdu, jog čia gyvena gana nemažai žmonių, nors tą 
akimirką jų tesimatė keli. Kaip ir kiti zelandoniečiai, vasarą šie žmonės 
keliavo: svečiavosi, medžiojo, rinko maisto produktus ir įvairias kitas me- 
džiagas, kurias naudojo įvairiems dalykams gaminti. 

Aila pastebėjo plotą, neseniai paliktą žmogaus, sprendžiant iš aplin- 
kui išmėtytų medžiagų, dirbusio su mamutų iltimis. Ji įsižiūrėjo atidžiau. 
Čia būta karoliukų gamybos įvairių etapų detalių. Iltis pirmiausia daug 
kartų įrėžiama, kad atsiskirtų strypelio formos dalis — vienoje vietoje 
buvo sukrauta keletas tokių strypelių. Po to jie dalijami į mažesnes po- 
rines detales, kurios gludinamos — išeina dvi apvalios, sujungtos dalys. 
Plokščioji dalis pragręžiama virš kiekvieno rutuliuko, paskui detalė rėžia- 
ma tol, kol perpjaunama, kad išeitų du krepšelio formos karoliukai, kurie 
galiausiai kuo apvaliau nugludinami. 

Kai Aila pritūpė, kad geriau įsižiūrėtų, prie jos priėjo ir greta atsistojo 
vidutinio amžiaus vyras ir moteris. Ji ir negalvojo liesti karoliukų. 

- Jie nuostabūs. Ar jūs juos gaminate? — pasiteiravo Aila. 


Abu nusišypsojo. 

— Taip. Karoliukai - mūsų darbas, - atsakė abu vienbalsiai, paskui 
nusijuokė iš tokio sutapimo. 

Aila pasiteiravo, kiek laiko užtrunka pagaminti karoliuką, ir išgirdo 
atsakymą, jog pasiseka, jei vienas žmogus nuo pirmųjų saulės spindulių 
iki jai aukštai pakylant, kai daro pertrauką vidudienio pietums, užbai- 
gia penkis ar šešis karoliukus. Vienam vėriniui, priklausomai nuo ilgio, 
prigaminti pakankamai karoliukų užtrunka nuo kelių dienų iki mėnesio 
dviejų. Darbas buvo ypatingai kruopštus. 

— Regis, šitas amatas sunkus. Vien matydama įvairius darbo etapus 
dar labiau vertinu savo jungtuvių drabužį. Ant jo prisiūta daug mamutų 
ilčių karoliukų. 

— Mes jį matėme! - sušuko moteris. - Labai gražus. Ėjome jo apžiū- 
rėti, kai Martona patiesė parodyti. Ilčių karoliukai pagaminti patyrusių 
meistrų, tačiau, man regis, kiek kitokiu būdu. Skylė eina per visą karoliu- 
ką, tikriausiai gręžta iš abiejų pusių. Tai labai sudėtinga padaryti. Ar galiu 
pasiteirauti, kur jį gavai? 

— Aš buvau mamutojė - jie gyvena toli rytuose - ir vado pora man jį 
padovanojo; ji vardu Nezė, iš Liūto stovyklos. Žinoma, tai įvyko dar tada, 
kai maniau susijungsianti su jos brolio poros sūnumi. Kai persigalvojau ir 
nusprendžiau išvykti su Jondalaru, ji liepė drabužį pasilikti mūsų jungtu- 
vėms. Ir Jondalarą ji labai mylėjo, - paaiškino Aila. 

— Turėjo labai mylėti ir jį, ir tave, — tarė vyras. Jis pagalvojo, tik nepa- 
sakė, kad apdaras ne tik gražus, bet ir be galo vertingas. Dovanojimas tiek 
daug žmogui, kuris viską išsigabens, reiškia, jog dovanotoja labai rūpinosi 
jaunąja moterimi. Tai leido jam geriau suprasti svetimšalei priskirtą statu- 
są, nors ji negimė zelandoniete, kaip aiškiai išdavė jos kalbėsena. — Tai, be 
abejonės, labiausiai stulbinamas mano kada regėtas apdaras. 

Penktojo urvo zelandonis pridūrė: 

— Taip pat jie gamina karoliukus ir vėrinius iš kiaukutų: ir iš Didžiųjų 
Vandenų, ir iš Pietų jūros. Jie raižo mamutų ilčių karulius, gręžia dantis. 
Žmonės ypač mėgsta puoštis lapių dantimis ir tais ypatingai žvilgiais el- 
nių iltiniais. Net kitų urvų žmonės nori jų dirbinių. 

— Užaugau netoli jūros toli rytuose, - tarė Aila. - Norėčiau pamatyti 


keletą jūsų kriauklių. 

Vyras ir moteris - Ailai nepavyko nuspręsti, ar jie pora, ar brolis ir 
sesuo, — iš saugyklos atitempė krepšius bei talpyklas ir išpylė jų turinį, 
nekantraudami parodyti savo turtus. Čia buvo šimtai kriauklelių, dau- 
giausia mažų, apvalių ant jūros kranto gyvenančių sraigių kiaukutų ar 
pailgų dentalijų, kurios galėjo būti prisiūtos prie drabužių arba suvertos į 
vėrinius. Taip pat buvo keletas šukučių geldelių, tačiau daugiausia matėsi 
nevalgomų padarų kiaukutų, vadinasi, kažkur labai toli jie buvo renkami 
tik dėl dekoratyvinės vertės, ne maistui. Žmonės arba patys turėjo keliau- 
ti į jūros pakrantę, arba išmainyti kriaukles iš keliautojo. Laikas, skirtas 
įgyti daiktų vien parodyti, reiškė, kad, kaip visuomenė, zelandoniečiai 
gyveno ne ant pragyvenimo ribos; jie turėjo perteklių. Pagal jų laikmečio 
papročius ir vertinimus, jie buvo turtingi. 

Ir Jondalaras, ir Pirmoji atėjo pažiūrėti, kas buvo atnešta parodyti Ai- 
lai. Nors jie abu žinojo penktojo urvo statusą, iš dalies dėl jo papuošalų 
dirbėjų, tokia gausybė brangių gamtinių medžiagų tiesiog svaigino. Jie 
negalėjo susilaikyti mintyse nelyginę tų turtų su devintojo urvo ištekliais, 
tačiau pagalvoję suprato, kad jų urvas ne mažiau turtingas, tik kitų daly- 
kų. Tiesą sakant, dauguma Zelandonijos urvų buvo turtingi. 

Penktojo urvo zelandonis nusivedė juos į dar vieną gretimą pastogę. Ir 
toji buvo gausiai išpuošta, pirmiausia arklių, bizonų, elnių, net mamuto 
raižiniais, dažnai paryškintais raudonąja ochra ir juodais mangano da- 
žais. Pavyzdžiui, išraižyto elnio ragai buvo apibrėžti juodai, o bizonas 
beveik visas nudažytas raudonai. Atvykėliai buvo pristatyti ten gyvenu- 
siems žmonėms. Aila pastebėjo, kad prigužėjo vaikų, kurie lankėsi jų pas- 
togėje kitapus mažo upelio. Kai kuriuos ji atpažino. 

Staiga Aila pajuto svaigulį, pykinimą ir labai stiprų poreikį išeiti iš 
pastogės. Ji niekaip negalėjo paaiškinti tokio primygtinio troškimo pasi- 
šalinti, bet privalėjo eiti į lauką. 

— Ištroškau, norėčiau šlakelio vandens, — tarė eidama ji laukan, prie 
upelio. 

— Nereikia eiti į lauką, kad atsigertum, — tarė moteris, sekusi iš pas- 
kos. - Šaltinį turime viduje. 

— Manau, visiems reikia eiti. Puota tikriausiai paruošta, aš peralkau, — 


pasakė penktojo urvo zelandonis. - Spėju, jūs irgi. 

Jie grįžo prie pagrindinės pastogės, arba ką Aila manė esant pagrin- 
dine pastogę, ir pamatė, jog viskas paruošta puotai, jų telaukiama. Nors 
svečiams buvo prikrauta papildomų indų, Aila su Jondalaru iš kapšelių 
išsiėmė savo valgymo puodelius, dubenėlius ir peilius. Pirmoji taip pat 
nešiojosi savo indus. Aila išėmė Vilko vandens dubenėlį, iš kurio prirei- 
kus žvėris ir ėsdavo, ir pagalvojo, kad netrukus derėtų pradėti dirbinti 
valgymo rykus Jonailai. Nors moteris ketino žindyti mergaitę bent tol, 
kol toji galės suskaičiuoti trejus metus, gerokai anksčiau duos jai patirti ir 
kitokio maisto skonio. 

Kažkas neseniai buvo sumedžiojęs taurą. Keptas kumpis, sukiojamas 
ant iešmo virš anglių, buvo pagrindinis patiekalas. Pastaruoju metu vasa- 
rą zelandoniečiai tik pastebėdavo laukinių galvijų, tačiau tai buvo Ailos 
mėgstamiausias valgis. Skonis panašus į bizonienos, tik sodresnis. Šiaip ar 
taip, gyvūnai buvo panašūs: kietais, apskritais, lenktais ragais, kurie smai- 
lėjo link galiuko ir buvo nuolatiniai, nemetami kasmet, kaip elnių ragai. 

Buvo ir vasarinių daržovių: pienių stiebų, virtų balandų, šalpusnių ir 
dilgėlių lapų, pagardintų rūgštynėmis, pavasarinių raktažolių ir erškėtro- 
žių žiedlapių, jaunų kiaulpienių ir lipikų lapelių. Kvapūs pelkinių vingio- 
rykščių žiedai suteikė medaus saldumo rabarbarų ir obuoliukų padažui, 
patiektam prie mėsos. Saldinti vasarinių uogų mišinio nereikėjo: buvo 
aviečių, anksti sunokstančių mėlynių, vyšnių, juodųjų serbentų, šeivame- 
džių uogų ir laukinių kryklių išimtais kauliukais, nors imti kaulelius iš 
tokių mažų slyvaičių - labai daug laiko reikalaujantis darbas. Puikią puo- 
tą užbaigė rožių žiedlapių arbata. 

Ištraukusi Vilko dubenėlį, Aila išrinko jam kaulą su trupučiu mėsos. 
Viena moterų nepatenkinta dirstelėjo į žvėrį, ir Aila nugirdo ją sakant ki- 
tai, kad, jos manymu, nėra gerai šerti vilką maistu, kuris skirtas žmonėms. 
Antroji pritariamai palinksėjo galva, tačiau Aila buvo atkreipusi dėmesį, 
kad jos abi jau anksčiau baimingai stebėjo keturkojį medžiotoją. Ji vylėsi 
pristatyti Vilką moterims, kad apmalšintų jų baimę, tačiau jos vengė ir 


Ailos, ir pavojingojo mėsėdžio. 

Pavalgius į laužą buvo įmesta daugiau malkų, kad būtų šviesiau, nes 
kraštą jau gaubė sutemos. Aila su vilku prie kojų gurkšnodama karš- 
tą arbatą maitino Jonailą Jondalaro, Pirmosios ir penktojo zelandonio 
draugijoje. Priėjo grupelė žmonių, įskaitant Madromaną, nors jis liko 
kitų užnugaryje. Aila atpažino tuos žmones ir suvokė, jog tai Penktojo 
mokiniai, tikriausiai norintys pabūti su ta, kuri buvo Pirmoji. 

— Baigiau žymėti saules ir mėnulius, — pasigyrė jauna moteris ir iš- 
tiesusi ranką parodė nedidelę mamuto kaulo plokštelę, išraižytą keistais 
ženklais. 

Penktasis paėmė plokštelę iš moters rankų ir atidžiai ištyrinėjo, ap- 

- Čia maždaug pusė metų, - tarė jis, duodamas plokštelę Pirmajai. — 
Ji mano trečioji mokinė, ir pradėjo žymėjimą pernai tokiu metu. Jos 
pirmojo pusmečio plokštelė jau baigta. 

Storulė apžiūrinėjo plokštelę lygiai taip pat tiriamai atidžiai kaip 
penktojo urvo zelandonis, bet ne taip ilgai. 

— Įdomus žymėjimo būdas, - tarė ji. - Du mėnesius vaizduoji pa- 
dėties posūkius ir pusmėnulius lenktais ženklais. Kiti yra palei kraštą ir 
gale. Labai gerai. 

Pirmosios pagirta, jaunoji moteris nušvito. 

— Galbūt galėtum mano mokinei paaiškinti, ką darei? Žymėti saules 
ir mėnulius jai dar teks ateityje, - pasakė Pirmoji. 

— Pamaniau, jog šitai ji jau atliko. Girdėjau, kad ji garsėja gydymo 
žiniomis, be to, yra susijungusi. Nedaug man žinomų mokinių yra su- 
sijungę ir turi vaikų, netgi nedaug zelandonių, - tarė penktojo urvo ze- 
landonio trečioji mokinė. 

— Ailos mokymas nėra toks kaip kitų. Juk žinai, ji gimė ne zelan- 
doniečiams, todėl būdas, kuriuo ji įgijo savo žinias, nėra toks pat kaip 
mūsų. Ji yra išskirtinė gydytoja. Ėmė mokytis jaunystėje, tačiau tik da- 
bar pradeda Pašauktosios kelionę ir dar neišmoko žymėti saulių bei mė- 
nulių, - rūpestingai paaiškino zelandonė, kuri buvo Pirmoji. 

— Būsiu laiminga galėdama paaiškinti, kokiu būdu aš juos žymė- 
jau, — tarė trečioji penktojo urvo zelandonio mokinė ir atsisėdo greta 


Ailos. 

Aila pirmą kartą išgirdo apie saulių bei mėnulių žymėjimą ir nežino- 
jo, kad tai bus kita užduotis, kurią ji turės įvykdyti besimokydama. Tapo 
smalsu, ko dar ji nežino ir ką reikės padaryti ateityje. 

— Matai, kiekvieną vakarą įrėžiau vieną žymę, - aiškino jaunoji mo- 
teris rodydama ženklus, kuriuos nusmailintu aštriu titnago įrankiu įrėžė 
mamuto ilties plokštelėje. - Ant kitos plokštelės jau sužymėjau pirmą 
pusmetį, todėl susigaudžiau, kaip atsekti daugiau nei skaičiuojant dienas. 
Pradėjau šią plokštelę kaip tik prieš jauną mėnulį ir norėjau parodyti, 
kada mėnulis matyti danguje, todėl pažymėjau čia, - ji parodė žymę, kuri 
buvo tarsi atsitiktinės duobutės viduryje. - Kitas kelias naktis snigo. Kilo 
didelė pūga, kuri užstojo mėnulį ir žvaigždes, bet aš vis tiek nebūčiau ma- 
čiusi mėnulio. Tai buvo metas, kada Lumis užmerkia savo didingą akį. 
Kai kitą kartą jį pamačiau, jis tebuvo siaurutis vėl bundantis ragelis, todėl 
čia įrėžiau lenktą žymę. 

Aila pažvelgė, kur rodė jaunoji moteris, ir gerokai nustebo pamačiu- 
si tai, kas iš pirmo žvilgsnio atrodė pradurta aštriu galiuku skylutė, o iš 
tikrųjų buvo trumpa lenkta linija. Ji atidžiau įsižiūrėjo į ženklų grupę ir 
staiga jie pasirodė visai neatsitiktiniai. Regis, buvo matyti raštas. Aila lau- 
kė, ką toliau pasakys jaunoji moteris. 

— Kadangi Lumio miego metas yra mėnulio pradžia, štai čia, dešinėje, 
aš nusprendžiau sukti atgal ir žymėti kitą naktų eilę, — tęsė trečioji mo- 
kinė. - Maždaug čia prasideda pirmoji pusiau užmerkta akis; kai kurie 
žmonės tai vadina pirmuoju pusveidžiu. Paskui jis vis didėja, kol pasida- 
ro pilnas. Sunku pasakyti, kada jis visiškai pilnas - mėnulis toks atrodo 
kelias dienas, - todėl štai čia, kairėje, vėl pasukau atgal. Įrėžiau keturias 
lenktas žymes, dvi apačioje ir dvi viršuje. Toliau žymėjau, kol pasirodė 
antrasis pusveidis - kai Lumis vėl pradeda merkti akis. Galima pastebėti, 
jog tai nutinka kaip tik virš pirmojo pusveidžio. 

- Žymėjau, kol jo akis vėl užsimerkė. Matai, štai čia, dešinėje, kur brė- 
žiau žemyn? Visur aplink - linija su posūkiu į dešinį galą. Paimi ir matai, 
ar pavyksta juo sekti. Jis visada apsisuka, kai yra pilnas veidas, dešinėje, ir 
kai miega, kairėje. Pamatai, kad gali suskaičiuoti du mėnulius ir dar vieną 
pusę. Sustojau po pirmojo pusveidžio, po antrojo mėnulio. Laukiau, kol 


Bali pasivys. Buvo laikas, kai saulė taip toli pietuose, jog nejuda kelias 

dienas, tada keičia kryptį ir vėl pasuka į šiaurę. Tai pirmosios žiemos pa- 
baiga ir antrosios žiemos pradžia, kai šalčiau, bet juntamas Bali sugrįžimo 
pažadas. 

— Dėkoju tau, - tarė Aila. - Nuostabus pasakojimas. Ar pati viską 
sugalvojai ? 

— Nevisiškai. Kiti zelandoniai rodė man savo žymėjimo būdus, tačiau 
dar mačiau gana seną keturioliktojo urvo žymėjimo lentelę. Ji nebuvo su- 
žymėta lygiai taip pat, tačiau man kilo minčių atėjus mano metui žymėti 
mėnulius. 

— Labai geras sumanymas, - pagyrė Pirmoji. 

Buvo labai tamsu, kai jie patraukė atgalios į miego vietą. Aila nešė 
kūdikį, kuris saldžiai miegojo susuktas į nešiojimo skraistę, o Jondalaras 
su Pirmąja pasiskolino deglus keliui pasišviesti. 

Pakeliui į svečių pastogę jie praėjo pro kelias gretimas užuoglaudas, 
kurias apžiūrėjo ankstėliau. Eidama pro tą, kurioje pasijuto nejaukiai, 
Aila vėl sudrebėjo ir nuskubėjo tolyn. 

— Kas negerai? - pasiteiravo Jondalaras. 

— Nežinau, - atsiliepė Aila. - Visą dieną jaučiuosi keistai. Tikriausiai 
nieko. 

Kai priėjo savo pastogę, arkliai vaikštinėjo lauke, užuot laukę erdvioje 
pastogėje, kurią Aila jiems paruošė viduje. 

— Kodėl jie čia, lauke? Arkliai keistai elgiasi visą dieną, gal tai mane ir 
trikdo, - tarė Aila. Kai jie pasuko link palapinės, Vilkas sudvejojo, tada 
atsitūpė ir atsisakė eiti toliau. 


— O kodėl taip elgiasi Vilkas? 


— Kodėl šįryt nepajodinėjus? — tyliai į ausį greta gulinčiam vyrui su- 
šnabždėjo Aila. - Vakar jie atrodė neramūs ir sudirgę. Ir aš taip jaučiausi. 
Jie tikrai negali bėgti laisvai ir greitai, kai traukia valkčius. Tai sunkus 
darbas, ne toks judėjimas, kokį jie mėgsta. 

Jondalaras nusišypsojo. 

— Puikiai sumanyta. Aš irgi norėčiau pajudėti. O Jonaila? 

— Gal Holida galės ją pasaugoti, ypač jei Zelandonė užmes akį į jas 
abi, - pasiūlė Aila. 

Jondalaras atsisėdo. 

— Kur Zelandonė? Jos čia nėra. 

— Girdėjau, kaip ji atsikėlė anksčiau. Manau, nuėjo šnektelti su Penk- 
tuoju, — tarė Aila. - Jei paliksime Jonailą, tikriausiai teks palikti ir Vilką, 
nors nesu tikra, kaip šio urvo žmonės dėl jo jaučiasi. Regis, jie truputį 
nerimavo būdami greta jo, kai vakar vakarieniavome. Čia ne devintasis 
urvas. Pasiimkim Jonailą. Galiu gabentis ją nešiojimo skraistėje. Jai pa- 
tinka joti. 

Jondalaras nusitraukė miegmaišio viršų ir atsikėlė. Aila irgi atsikėlė, 
palikusi kūdikį, kuris miegojo prie jos šono, kol nusišlapins. 

— Praėjusią naktį lijo, - tarė Aila, grįžusi vidun. 

— Ar dabar patenkinta, kad likai viduje, palapinėje, po priedanga? — 
pasiteiravo Jondalaras. 

Aila neatsakė. Ji miegojo prastai. Nesijuto jaukiai, tačiau jie tikrai liko 
sausi ir palapinė išsivėdino. 

Jonaila persivertė ant pilvuko ir, iškėlusi galvytę, ėmė spirtis kojukė- 


mis, išsirito iš vystyklų ir įgeriamojo pakloto. Aila surinko Jonailos išma- 

tas ir sumetė į naktinį krepšį, susuko drėgną minkštintos odos vystymo 
paklotą, tada stvėrė kūdikį ir patraukė prie mažojo upeliuko norėdama ir 
vaiką, ir pati apsiprausti, išskalbti antklodę. Prie prausimosi Jonaila taip 
įprato, kad net nesimuistė, nors buvo šalta. Aila pakabino antklodę ant 
krūmo prie vandens, tada apsirengė ir susirado patogią vietą atsisėsti lau- 
ke prie akmenų pastogės mažylės pamaitinti. 

Tuo metu Jondalaras susirado arklius aukštėliau slėnyje, parsivedė 
juos prie iškyšos ir ėmė rišti jojimo paklotus ant Yhaha ir Lenktynininko 
nugarų. Ailai pasiūlius, dėl pusiausvyros jis pririšo vienodus krepšius prie 
kumelės pasturgalio, tačiau Širmė pradėjo šniukštinėti Yhaha papilvę ieš- 
kodama motinos pieno. Maždaug tuo metu, kai jie susiruošė eiti, Ailos 
manymu, į pagrindinę pastogę, grįžo Vilkas. Aila spėjo, kad jis ankstėliau 
išbėgo medžioti, tačiau jis išdygo taip staiga, jog išgąsdino Yhaha. Mote- 
ris nustebo — Yhaha buvo ramus arklys, ir vilkas paprastai jos netrikdė; 
tai Lenktynininkas lengvai susijaudindavo. Vis dėlto visi arkliai atrodė 
baikštūs, netgi mažoji kumelaitė nerimavo. Vilkas taip pat elgėsi keistai. 
Ailai dingojosi, jog jis glaudžiasi prie jos prašydamas dėmesio. Ji irgi ne- 
įprastai jautėsi, kažkas atrodė ne taip, tarsi ne visai gerai. Ji pakėlė akis į 
dangų pažiūrėti, ar nesikaupia audra. Plonyčiai aukšti debesys nubalino 
dangų, palikdami iškalbingus melsvus pėdsakus. Jiems visiems tikriausiai 
reikia tiesiog gerai prasibėgti. 

Jondalaras uždėjo Lenktynininkui ir Širmei apynasrius. Jis padarė 
apynasrį ir Yhaha, bet Aila jį naudojo tik ypatingais atvejais. Nė nenu- 
tuokdama, kad dresuoja Yhaha, ji išmokė ją paklusti. Ji rodė Yhaha, ką 
daryti, ir kartojo nurodymus daug kartų, kol gyvulys suprasdavo. Tai 
buvo panašu į būdą, kuriuo Iza mokė Ailą įsiminti daugybę skirtingų 
augalų ir žolių bei jų panaudojimo būdus: vis kartojant ir mechaniškai 
Žinias įsimenant. 

Viską susikrovę, jie patraukė prie penktojo urvo zelandonio pastogės. 
Vyro, moters, kūdikio, vilko ir arklių eisena vėl vertė žmones mesti dar- 
bus ir stebėti atvykėlius, nors visi stengėsi nebūti nemandagūs ir nespok- 
soti. Penktasis ir ta, kuri buvo Pirmoji, išėjo iš pastogės. 

— Ateikite ir papusryčiaukite sa mumis, - pakvietė vyras. 

- Arkliai susijaudinę, ir mes nusprendėme jais pajodinėti, kad išlaks- 


tytų savo nerimą, - tarė Jondalaras. 

— Mes tik vakar atkeliavome, argi jie nepakankamai pavargsta eidami 
tokį tolimą kelią? - nustebo Pirmoji. 

— Kai keliaujame, jie tempia sunkius krovinius, nebėga, nešuoliuoja, 
paaiškino Aila. - Kartais jiems reikia pajudėti sparčiau. 

— Na, bent jau užeikit arbatos išgerti, o mes jums įdėsime maisto, - 
pasiūlė penktojo urvo zelandonis. 

Aila su Jondalaru susižvalgė. Jie suprato: nors mieliau paprasčiausiai 
išjotų, taip įžeistų penktąjį urvą, ir tai būtų netinkamas elgesys. Abu su- 
tartinai linktelėjo vienas kitam. 

— Ačiū, užeisime, — tarė Jondalaras, siekdamas kapšelio, pritvirtinto 
prie juosmens diržo, kad išsitrauktų savo puodelį. Aila taip pat susira- 
do savo puodelį ir padavė jį moteriai greta ugniakuro, kuri samstė karštą 
skystį. Moteris pripylė gėrimo indus ir padavė jiems. Užuot leidęsi gany- 
tis, kol laukė žmonių, arkliai aiškiai nuogąstavo, rodė savo nerimą. Yha- 
ha trypčiojo vietoje, garsiai prunkštė, aplink akis jai susimetė raukšlės. 
Širmė persiėmė motinos nerimu, Lenktynininkas žengė į šoną aukštai 
išrietęs sprandą. Aila mėgino paguosti kumelę glostydama sprando šoną, 
o Jondalarui teko įsikibti į apynasrio virvę, kad išlaikytų eržilą. 

Aila metė žvilgsnį link kitapus slėnį dalijančio upelio ir stebėjo palei 
tėkmę lakstančius vaikus. Jie žaidė kažkokį žaidimą, kuris atrodė perne- 
lyg siautulingas net džiaugsmingiems mažiams. Ji stebėjo, kaip jie įpuola į 
pastogę ir išbėga laukan, ir staiga pajuto, jog tai pavojinga, nors ir neįžvel- 
gė tiesioginės grėsmės. Kai jau ruošėsi pasakyti Jondalarui, kad turėtų ke- 
liauti, žmonės atnešė jiems į žaliaminę odą susuktus maisto ryšulėlius. Po- 
relė visiems padėkojo, sudėjo maistą į krepšius ant Yhaha nugaros, paskui, 
pasilypėję ant akmenų, užsiropštė ant arklių nugarų ir ėmė joti iš slėnio. 

Vos pasiekę tuščią atvirą lauką, paleido pavadžius ir leido arkliams 
laisvai bėgti. Tai jaudino ir sumažino Ailos nervingumą, tačiau visiškai 
jos nenuramino. Galiausiai arkliai pavargo ir sulėtino žingsnį. Tolumoje 
Jondalaras pastebėjo medžių guotą ir paragino Lenktynininką jo link. 
Aila matė, kur jis joja, tad sekė įkandin. Jaunoji kumelaitė, kuri jau gebėjo 
bėgti taip pat greitai kaip ir jos motina, lėkė iš paskos. Jauni arkliai spar- 
čiai mokosi greitai bėgti; tai būtina siekiant išgyventi laukinėje gamtoje. 


Vilkas skuodė kartu su jais; jis taip pat mėgavosi geru bėgimu. 

Prisiartinę prie medžių Aila su Jondalaru pamatė nedidelį akivaizdžiai 
šaltinio maitinamą baseinėlį, kuris liejosi per kraštus srovele, nutekančia 
per lauką. Tačiau priartėjusi prie vandens Yhaha staiga kaip įbesta susto- 
jo ir vos nenumetė Ailos ant žemės. Moteris apsivijo rankomis kūdikį, 
kuris sėdėjo priekyje, ir greitai nušoko nuo kumelės nugaros. Ji pastebėjo, 
kad ir Jondalaro neklauso Lenktynininkas - eržilas stojosi piestu, garsiai 
žvengė, ir vyras greitai nuo jo nulipo. 

Aila išgirdo garsų grumėjimą, labiau pajuto nei išgirdo, ir suvokė, jog 
tai vyksta jau kurį laiką. Ji dirstelėjo į priekį ir pamatė, kaip vanduo basei- 
ne šauna srove į viršų, tarsi kažkas būtų suspaudęs šaltinį ir pasiuntęs į orą 
čiurkšlę vandens. Tiktai tada ji pastebėjo, kad žemė juda. 

Aila suprato, kas vyksta, - jau anksčiau buvo jutusi, kaip žemė juda 
po kojomis. Jai gerklėje sukilo panikos gumulas. Žemė neturėtų judėti. 
Moteris stengėsi išlaikyti pusiausvyrą. Suakmenėjusi ji įsikibo į kūdikį, 
nepajėgė žengti nė žingsnio. 

Ji stebėjo, kaip kelius siekianti žolė atvirame lauke ima šokti keistą vir- 
pulingą šokį, aimanuojančiai žemei nenatūraliai judant pagal negirdimą 
muziką, skambančią jos gelmėse. Priekyje nedidelis medžių guotas palei 
šaltinį judėjo dar stipriau. Vanduo šoko į viršų ir slūgo, liejosi per baseinė- 
lio kraštus, kėlė purvą iš vagos ir spjaudėsi purvinais purslais. Aila užuodė 
šviežios žemės dvoką. Tada trakštelėjęs vienas kėnis pradėjo lėtai svirti, 
atskleisdamas savo šaknų pusratį. 

Dingojosi, drebėjimas niekada nesibaigs. Jis Ailai sukėlė prisiminimus 
apie praradimus ir netektis, kurios atėjo kartu su judančia, aimanuojančia 
žeme. Aila stipriai užmerkė akis virpėdama, sriūbaudama iš sielvarto ir 
baimės. Jonaila pravirko. Tada Aila pajuto ranką ant peties, rankas, ap- 
kabinusias ją ir kūdikį, rankas, kuriuos siūlė paguodą ir nusiraminimą. Ji 
atsirėmė į šiltą mylimo vyro krūtinę, ir kūdikis nurimo. Pamažu ji suvokė, 
kad virpėjimas liovėsi, drebanti žemė nurimo, ir pajuto, kaip įtampa at- 
slūgo. 

— O, Jondalarai, - pravirko ji, - tai buvo žemės drebėjimas. Nekenčiu 
žemės drebėjimų, - ji virpėjo jo glėbyje. Ji galvojo, bet nenorėjo garsiai to 
ištarti, — išsakytos mintys turi galios, - kad žemės drebėjimai yra blogis; 


visi blogi dalykai, regis, nutinka tada, kai dreba žemė. 

— Aš irgi ne itin juos mėgstu, - prisipažino Jondalaras, nepaleisdamas 
iš glėbio savo mažos trapios šeimynos. Aila apsidairė ir, pastebėjusi pasvi- 
rusį kėnį prie upelio, suvirpėjo netikėtai prisiminusi seniai regėtą vaizdą. 

— Kas nutiko? - paklausė Jondalaras. 

— Tas medis, - atsiliepė ji. 

Jis pažvelgė, kur ji rodė, ir pamatė medį prie šaltinio, pasvirusį, apnuo- 
gintomis šaknimis. | 

— Prisimenu mačiusi daug šitaip išvirtusių, pasvirusių medžių, vieni 
gulėjo ant žemės, kiti skersai upės. Tikriausiai tai nutiko, kai buvau visai 
maža... - pasakė ji dvejodama, - dar prieš gyvenimą su gentimi. Manau, 
tai buvo tada, kai netekau savo motinos ir šeimos, visko, ką turėjau. Iza 
sakė, kad aš gerai vaikščiojau ir kalbėjau. Spėju, galėjau skaičiuoti penke- 
rius metus, kai mane rado gentis. 

Jondalaras glaudė Ailą prie savęs, kol ji nusiramino. Trumputis jo po- 
ros išsakytas prisiminimas padėjo vyrui geriau suprasti baimę, kurią ji pa- 
tyrė būdama maža mergaitė, kai žemės drebėjimas sutrupino jos pasaulį. 

— Kaip manai, jis pasikartos? Žemės drebėjimas? Kartais, kai žemė 
šitaip juda, ji ne iš karto nusiramina. Jis sugrįžta, - tarė Aila, kai jie paga- 
liau paleido vienas kitą. 

— Nežinau, - atsakė jis. - Bet gal mes turėtume grįžti į Senąjį slėnį ir 
įsitikinti, ar ten viskas gerai. 

- Žinoma. Buvau tokia išsigandusi, kad apie nieką daugiau negalvo- 
jau. Viliuosi, visi yra saugūs. Ir arkliai. O kur arkliai? - suriko Aila dairy- 
damasi. - Ar jiems nieko nenutiko? 

- Jie buvo išsigandę ne mažiau už mus, bet, manau, jiems viskas ge- 
rai. Lenktynininkas stojo piestu ir aš nuslydau nuo jo, tačiau sugebėjau 
nenukristi. Paskui jis pradėjo laigyti dideliais ratais. Kiek galiu pasakyti, 
Yhaha nejudėjo, o Širmė stovėjo prie jos šono. Manau, jie tikriausiai pa- 
bėgo, kai viskas liovėsi. 

Tolumoje, lygiame lauke, Aila pastebėjo gyvūnus ir su palengvėjimu 
atsikvėpė. Ji garsiai sušvilpė ir pamatė, kaip Yhaha pakelia galvą ir pradeda 
eiti link jos. Lenktynininkas su Širme sekė iš paskos, o įkandin jų - Vilkas. 

— Jie ateina, ir Vilkas kartu. Tikriausiai jis pabėgo kartu su jais, - tarė 


Jondalaras. 

Kol prisiartino arkliai ir vilkas, Aila jau buvo susitvardžiusi. Kadangi 
netoliese nebuvo patogaus akmens ar kelmo, kad pasilypėjusi užsiropš- 
tų ant Yhaha nugaros, ji trumpam padavė Jonailą Jondalarui palaikyti 
ir, įsikirtusi į stačius kumelės karčius, pašoko ir permetusi koją įsitaisė 
ant jos nugaros. Ji vėl paėmė vaiką ir stebėjo, kaip Jondalaras ropštėsi ant 
Lenktynininko, nors jis buvo toks aukštas, kad galėjo kone užžengti ant 
nediduko kresno eržilo. Aila dirstelėjo link šaltinio, kur buvo matyti pa- 
vojingu kampu pasvirę medžiai. Ji neabejojo, kad jie netrukus grius. Nors 
iš pradžių troško ten nujoti, dabar nebenorėjo prie jų artintis. 

Pajudėję link Senojo slėnio, jie išgirdo garsų trekštelėjimą, o atsigręžę 
jau girdėjo prislopintą trenksmą — tai aukštas kėnis trenkėsi į žemę. Joda- 
ma atgal į penktąjį urvą Aila galvojo apie gyvūnų elgesį. 

— Manai, kad arkliai žinojo, jog žemė šitaip drebės, Jondalarai? Ar 
todėl jie taip keistai elgėsi? — pasiteiravo ji. 

- Jie aiškiai nervinosi, - patvirtino Jondalaras, - bet tuo džiaugiuosi. 
Todėl mes išjojome ir, kai tai nutiko, buvome atviroje vietoje. Manau, 
lauke buvo saugiau; nereikėjo jaudintis, jog ant tavęs kas nors užgrius. 

— Tačiau po kojomis gali prasiverti žemė, - atsakė Aila. - Manau, 
būtent taip nutiko mano šeimai. Prisimenu tą gilios žemės, drėgmės ir 
puvenų tvaiką. Bet nemanau, kad visi žemės drebėjimai vienodi. Vieni 
būna galingesni už kitus. Dauguma jų gali būti juntami labai toli, tik ne 
taip stipriai. “ 

— Tikriausiai vaikystėje tu buvai labai arti tos vietos, kurioje drebė- 
jimas prasidėjo, jei visi medžiai išvirto ir prasivėrė žemė. Nemanau, kad 
mes buvome taip arti drebėjimo pradžios. Krito tik vienas medis. 

Aila nusišypsojo. 

— Nedaug medžių čia tėra išvirsti, Jondalarai. 

Jis gana sielvartingai nusišypsojo. 

— Tiesa. Ir tai dar viena priežastis čia būti, kai žemė dreba, - tarė jis. 

— Bet kaip sužinoti, kada žemė ims drebėti? 

— Kreipiant dėmesį į arklius! — atsakė vyras. 

- Jei tik būčiau tikra, jog tai visada pasiteisins, - atsiduso Aila. 

Artindamiesi prie Senojo slėnio jie pastebėjo neįprastą sujudimą. 


Kone visi, regis, buvo išlindę iš pastogių, o dauguma spietėsi priešais vie- 

ną iš jų. Nulipę juo arklių Aila su Jondalaru nuvedė juos prie savosios 
pastogės, kuri kaip tik buvo už tos, kur rinkosi žmonės. 

- Štai kur jūs! - šūktelėjo Pirmoji. - Nerimavau dėl jūsų, kai žemė 
pradėjo drebėti. 

— Mums viskas gerai. Ar tau nieko nenutiko? — savo ruožtu paklausė 
Aila. 

— Viskas gerai, bet penktajame urve yra keletas sužeistų žmonių, vie- 
nas sunkiai, - atsiliepė moteris. - Gal galėtum juos apžiūrėti ? 

Aila išgirdo susirūpinimo gaidelę Pirmosios balse. 

— Jondalarai, gal paimtum arklius ir pažiūrėtum, kaip ten viskas? Aš 
liksiu čia padėti Zelandonei, - tarė ji. 

Ji nusekė paskui storulę į aikštelę priešais pastogę, kur ant žemės pa- 
tiestame kailiniame miegmaišyje gulėjo berniukas. Miegmaišis buvo pa- 
tiestas kailiu žemyn, kad būtų minkščiau. Po vaiku buvo pakišta daugiau 
pagalvėlių ir antklodžių galvai ir pečiams kiek pakelti. Minkštos, lanks- 
čios odos, permirkusios krauju, buvo tiesiai po jo galva, ir kraujas vis dar 
sunkėsi. Aila išėmė Jonailą iš savo nešiojimo skraistės, patiesė ją ant žemės 
ir paguldė vaikelį. Vilkas atsigulė šalia. Tada pasirodė Holida. 

— Aš ją pasaugosiu, - pasisiūlė ji. 

— Būsiu dėkinga, - atsiliepė Aila. 

Ji pastebėjo būrelį žmonių, regis, guodžiančių moterį, ir suprato, jog 
tai tikriausiai berniuko motina. Aila žinojo, kaip pati jaustųsi, jei būtų 
nukentėjęs jos sūnus. Ji susižvalgė su Pirmąja, trumpam sulaikė žvilgsnį ir 
suprato, kad berniuko sužeidimai labai rimti. 

Aila atsiklaupė apžiūrėti vaiko — jis gulėjo atviroje vietoje, saulėkai- 
toje, nors aukšti debesys kiek pritemdė ryškią saulę. Pirmiausia Aila pa- 
stebėjo, kad vaikas be sąmonės, bet kvėpuoja, tik lėtai ir netolygiai. Jis 
smarkiai kraujavo, tačiau galvos žaizdoms tai įprasta. Kur kas rimtesnis 
požymis buvo ryškiai rausvas skystis, kuris sunkėsi iš nosies ir ausų. Tai 
reiškė, jog suskaldytas kaukolės kaulas ir pažeista viduje esanti medžiaga, 
o tai nieko gero nerodė. Aila suprato Pirmosios rūpestį. Pakėlusi vokus 
ji apžiūrėjo berniuko akis; vienas vyzdys šviesoje susitraukė, o kitas buvo 
didesnis už pirmąjį ir nereagavo - dar vienas blogas ženklas. Moteris švel- 
niai pakreipė sužeistojo galvą, kad iš burnos ištekėtų kruvinos gleivės ir 


neužkimštų kvėpavimo takų. 

Ailai teko valdyti savo elgesį - nepapurtyti galvos, kad motina nepa- 
matytų, kad viskas, jos manymu, beviltiška. Ji atsistojo ir atidžiai pažvel- 
gė į Pirmąją, akimis perduodama savo niūrią prognozę. Jos paėjėjo į šoną, 
kur viską stebėjo penktojo urvo zelandonis. Keletas žmonių iš jo pastogės 
atėjo kviesti zelandonio, kai berniukas buvo sužeistas, ir jis jau buvo jį 
apžiūrėjęs. Vyras paprašė Pirmosios išsakyti savo nuomonę. 

— Ką manot? - pašnabždomis paklausė jis, pažvelgdamas į vyresniąją, 
paskui į jaunesnę moterį. 

— Nemanau, kad yra vilties, - tylutėliai atsiliepė Aila. 

— Bijau, kad tam pritariu, — atliepė ta, kuri buvo Pirmoji. — Labai 
mažai ką galima padaryti esant tokiems sužeidimams. Jis neteko ne tik 
kraujo, bet ir kitų galvos skysčių. Netrukus pradės tinti, ir tai bus pabaiga. 

- Ir aš taip maniau. Turėsiu pasakyti jo motinai, - tarė penktojo urvo 
zelandonis. 

Trys zelandoniai nuėjo prie nedidelės grupelės žmonių, kurie akivaiz- 
džiai mėgino paguosti moterį, sėdinčią ant žemės netoli berniuko. Pa- 
mačiusi zelandonių veidų išraiškas, ji pratrūko sriūbauti. Penktojo urvo 
zelandonis atsiklaupė greta. 

— Apgailestauju, Janela. Didžioji Motina pasišaukė Jonlataną pas save. 
Jis buvo toks kupinas gyvybės, toks džiaugsmingas, kad Doni negalėjo be 
jo ištverti. Ji pernelyg jį myli, - kalbėjo vyras. 

— Tačiau ir aš jį myliu. Doni negali jo mylėti labiau nei aš. Jis toks 
mažas. Kodėl ji turi pasiimti jį dabar? - raudojo Janela. 

— Tu vėl jį pamacysi, kai pati grįši prie Motinos krūtinės ir vaikščiosi 
kitame pasaulyje, - guodė Penktasis. 

— Nenoriu jo prarasti dabar. Noriu matyti, kaip jis užauga. Nejaugi 
nieko negalit padaryt? Tu pati galingiausia zelandonė, - meldė berniuko 
motina, įsmeigusi akis į Pirmąją. 

- Gali būti tikra, jei būtų įmanoma, aš jį išgelbėčiau. Neįsivaizduoji, 
kaip man skaudu tai sakyti, tačiau nieko negalima padaryti esant tokiems 
rimtiems sužeidimams, - pakartojo ta, kuri buvo Pirmoji. 

— Motina tiek daug turi, kodėl ji panoro ir jo? — verkė Janela. 

- Tai klausimas, į kurį mums neskirta žinoti atsakymo. Apgailestau- 
ju, Janela. Turėtum nueiti prie jo, kol dar kvėpuoja, ir jį paguosti. Dabar 


jo elanas turi ieškoti kelio į kitą pasaulį ir, esu tikra, jis išsigandęs. Nors 

sūnus to neparodys, jis bus dėkingas už tavo artumą, - pasakė įtakingoji 
storulė. 

- Jei jis vis dar kvėpuoja, nemanot, kad gali pabusti? - vylėsi Janela. 

— Visko gali būti, - patikino Pirmoji. 

Keletas žmonių padėjo moteriai atsistoti ir nuvedė prie mirštančio sū- 
naus. Aila pakėlė savo vaikelį, akimirkai stipriai priglaudė prie savęs ir padė- 
kojo Holidai, tada nuėjo į pastogę, kurioje visi buvo apsistoję. Kiti zelando- 
niai prisijungė prie jos. 

— Norėčiau, kad būtų galima kaip nors padėti. Jaučiuosi toks bejėgis, - 
pasiguodė penktojo urvo zelandonis. 

— Visi taip jaučiamės tokiais atvejais, - pritarė Pirmoji. 

— Kaip manai, kiek ilgai jis išgyvens? - pasiteiravo vyras. 

— Negali žinot. Gali užtrukti kelias dienas, - atsiliepė devintojo urvo 
zelandonė. - Jei nori, kad pasiliktume, pabūsim, bet man smalsu, kokio sti- 
prumo buvo šis žemės drebėjimas ir ar buvo juntamas devintajame urve. 
Keletas žmonių liko neišėję į vasaros susirinkimą. 

— Turėtumėt nueiti ir pažiūrėti, kaip jie laikosi, - pritarė penktasis. - Tu 
teisi. Nėra kaip pasakyti, kiek berniukas išgyvens, o tu vis dar atsakinga už 
devintąjį urvą ir žiūri jo gerovės. Kas būtina čia, aš galiu padaryti. Jau esu tai 
daręs. Siųsti elaną į kitą pasaulį nėra mėgstamiausia mano rūpinimosi urvu 
dalis, tačiau tai reikia padaryti ir svarbu, kad viskas būtų atlikta teisingai. 

Tą naktį visi miegojo lauke, daugiausia palapinėse. Per daug buvo baisu 
eiti į vidų, kur vis dar gali kristi akmenys, norėjosi tik įbėgti ir greitai pa- 
čiupti, ko reikia. Įvyko dar keletas pakartotinių smūgių, dar keletas akme- 
nų atsilaisvinę nusirito nuo pastogių sienų ir lubų, tačiau ne tokie sunkūs 
kaip kad akmens luitas, nukritęs ant berniuko galvos. Pamažu žmonės vėl 
įpras gyventi akmeninėse pastogėse, o stojus prieledyninės žiemos šalčiui 
ir sniegams jie pamirš krintančių akmenų baimę ir džiaugsis turėdami kur 


prisiglausti nuo žvarbaus oro. 


Žmonių, arklių ir vilko eisena išlingavo ryte. Aila su Pirmąja sustojo 


aplankyti berniuko, tačiau labiau pažiūrėti, kaip sekasi skausmą ištverti 

jo motinai. Išeidamos abi juto sumišus jausmus. Norėjo pasilikti ir padėti 
motinai susidoroti su netektimi, bet nerimavo ir dėl tų, kurie buvo pasili- 
kę akmeninėje devintojo Zelandonijos urvo pastogėje. 

Jie keliavo į pietus žemyn palei vinguriuojančią upę. Kelias nebuvo 
tolimas, tik teko kirsti upę, ropštis į aukštumą ir leistis nuo jos, nes vie- 
noje atkarpoje upės vingiuose srovė spaudė vandenį prie pat uolos sienų. 
Arkliai kelionę ir greitino, ir lengvino. Vėlyvą popietę jie išvydo stačią 
kalkakmenio uolą su kolona viršuje, kuri, regėjosi, tuoj nukris, - tai buvo 
didžioji iškyša, glaudusi devintąjį Zelandonijos urvą. Jie įrempė žvilgs- 
nius, kad pamatytų, ar nėra kokių pasikeitimų, galinčių įspėti apie pažeis- 
tus namus arba jų gyventojus. 

Keliautojai pasiekė Miško slėnį ir persikėlė per nedidelį į Upę įrekan- 
tį upeliuką. Žmonės stoviniavo šiauriniame gale priekinės akmeninės 
verandos, kuri buvo atsigręžusi į pietus, ir laukė, kai keliautojai pradėjo 
kopti taku. Kažkas pamatė juos ateinančius ir pranešė kitiems. Praėjusi 
išsikišusį kampą, ant kurio buvo kraunamas signalinis laužas, Aila paste- 
bėjo, kad jis vis dar smilksta, akivaizdžiai buvo neseniai naudotas. 

Kadangi devintajame urve gyveno tiek daug žmonių, dėl vienų ar kitų 
priežasčių neišėjusiųjų į vasaros susirinkimą skaičius kone prilygo ben- 
dram kokio mažesnio urvo gyventojų skaičiui, nors santykinai buvo nor- 
malus palyginti su kitomis zelandoniečių grupėmis. Devintajame urve 
gyveno daugiausiai žmonių iš visų urvų, įskaitant dvidešimt devintąjį ir 
penktąjį, kurie susidėjo iš kelių akmeninių pastogių. Devintojo pastogė 
buvo išskirtinai didelė, užteko erdvės patogiai glaustis gausiems urvo gy- 
ventojams, ir ne tik jiems. Be to, devintajame urve gyveno įvairiais požiū- 
riais itin patyrusių žmonių, kurie turėjo daug ką pasiūlyti kitiems urvams, 
todėl tarp zelandoniečių devintasis urvas turėjo labai aukštą statusą. Kiti 
urvai troško su juo jungtis, tačiau devintasis negalėjo priimti visų norin- 
čiųjų ir stengėsi atsirinkti, priimti tuos, kurie sustiprintų jų statusą, nors 
nuo jiems gimusiųjų arba tapusiųjų šeimos nariais retai nusisukdavo. 

Tie, kurie neišėjo į vasaros susirinkimą, visi, kurie pajėgė, išėjo pasi- 
tikti grįžusių keliautojų. Dauguma vėpsojo nustebę; jie dar nebuvo matę 
donijos, įsitaisiusios ant sėdynės, kurią traukė Ailos arklys. Aila sustojo, 


kad Zelandonė galėtų išlipti iš valkčių, - tai storulė padarė nė kiek nesu- 

trikusi, oriai. Pirmoji pastebėjo vidutinio amžiaus moterį, kurią pažinojo 
kaip ramią ir atsakingą. Ji pasiliko devintajame urve slaugyti savo sergan- 
čios motinos. 

— Viešėjome penktajame urve ir pajutome stiprų žemės drebėjimą. Ar 
jautėte jį ir čia, Stelona? — pasiteiravo Pirmoji. 

- Jautėme. Žmonės išsigando, tačiau nieko blogo, regis, nenutiko. 
Nukrito keletas akmenų, bet dauguma susirinkimų plote, ne čia. Niekas 
nesužeistas, - atsakė Stelona, užbėgdama už akių kitam Zelandonės klau- 
simui. 

— Džiaugiuosi tai girdėdama. Penktajame urve ne taip pasisekė. Smar- 
kiai sužeistas berniukas, didžiulis akmuo užkrito jam ant galvos. Bijau, 
kad jam nedaug bėra vilties. Gal jau ir dabar vaikšto kitame pasaulyje, - 
papasakojo donija. - Ar nieko negirdėjai iš kitų šių apylinkių urvų, Stelo- 
na? Iš trečiojo? Vienuolikto? Keturiolikto? - kamantinėjo Pirmoji. 

— Mačiau tiktai jų signalinių laužų dūmus, kurie pranešė, kad jie ten ir 
jiems nereikia jokios skubios pagalbos, - atsakė Stelona. 

— Tai gerai. Vis dėlto nukeliausiu pažiūrėti, kokią žalą jie patyrė, - pa- 
sakė donija, tada atsisukusi pažvelgė į Ailą ir Jondalarą. - Ar norėtumėte 
eiti kartu? Gal pasiimkim arklius? Jie pravers, jei kam reikės pagalbos. 

— Šiandien? - nustebo Jondalaras. 

— Ne, manau leistis į kelionę rytoj iš ryto. 

— Su džiaugsmu eisiu su tavimi, — tarė Aila. 

- Žinoma, aš irgi eisiu, - atsiliepė Jondalaras. 

Aila su Jondalaru iškrovė Lenktynininko valkčius, neišėmė tik savo 
daiktų, o ryšulius paliko ant atbrailos priešais gyvenamąją teritoriją, tada 
arklius, traukiančius pusiau tuščius valkčius, nusivedė pro tą pastogės 
dalį, kurioje gyveno dauguma žmonių. Jų pačių namelis buvo kitame 
gyvenamosios teritorijos gale, nors iškyšos akmuo dengė kur kas didesnį 
plotą, kuris buvo naudojamas tik kartkartėmis, išskyrus vietą, kurią jie at- 
skyrė arkliams. Eidami didžiulės pastogės kraštu, jie negalėjo nepastebėti 
kelių naujai atskilusių akmens luitų. Tačiau šitie gabalai buvo ne didesni 
nei kartais atskylantys savaime, be aiškios priežasties. 

Kai jie pasiekė didelį plokščią akmenį prie priekinės terasos krašto, 
ant kurio Joharanas ar kas kitas mėgdavo pasilypėti, kai kreipdavosi į 

minią, Aila ėmė svarstyti, kada ir kodėl jis nukrito. Ar būta žemės dre- 
bėjimo, ar jis atskilo savaime? Staiga akmeninės pastogės, kurios atrodė 
tokios saugios, liovėsi atrodžiusios nepavojingos. 

Pradėjus vesti arklius po iškyša link pašiūrės, Ailai pasidarė smalsu, ar 
jie spyriosis kaip praėjusį vakarą, tačiau vieta gyvūnams buvo pažįstama, 
regis, jie nejuto jokio pavojaus. Arkliai drąsiai ėjo, tad Ailai smarkiai pa- 
lengvėjo. Iš tikrųjų nėra kaip apsisaugoti, jei žemė nusprendžia drebėti, 
nei viduje, nei lauke, tačiau jei arkliai ir vėl ją įspės, ji pasiliks lauke. 

Jie iškinkė valkčius ir pastatė juos įprastoje vietoje, tada nuvedė ar- 
klius prie specialiai jiems suręsto aptvaro. Gyvuliai nebuvo uždaromi; 
pašiūrė, įrengta po atbraila, buvo patogi, jie galėjo laisvai išeiti ir ateiti 
kada panorėję. Iš šaltinio, kuris skyrė devintąjį urvą nuo Žemupio, Aila 
atnešė vandens ir supylė į lovius, nors arkliai patys galėjo nueiti prie upe- 
lio atsigerti. Ji norėjo būti tikra, kad vandens gyvuliai turės ir vidurnaktį. 

Tiktai pavasarinės rujos metu arkliams būdavo taikomi apribojimai. 
Tada Aila su Jondalaru ne tik vartus užkeldavo, uždėdavo gyvuliams apy- 
nasrius ir pririšdavo prie kuolų, kad nepabėgtų, bet ir miegodavo greta, 
kad nubaidytų eržilus, kuriuos traukė prie kumelės. Aila saugojo, kad jos 
Yhaha nepačiuptų koks eržilas ir nenusigintų į savo kaimenę, o Jondala- 
ras baiminosi, kad Lenktynininkas nepabėgtų ir nebūtų sužeistas kovo- 
damas su kitais eržilais dėl galimybės susiporuoti su kumelėmis. Jį netgi 
reikėdavo laikyti nuošaliai nuo motinos, kurios poravimosi kvapas sklido 
taip nugalimai arti. Tas laikas visiems būdavo sunkus. 

Kai kurie medžiotojai pasinaudojo viliojančiu Yhaha kvapu, kurį er- 
žilai užuosdavo daugiau nei per mylią, ir nudobė keletą laukinių arklių, 
tačiau stengėsi, kad Aila to nepastebėtų ir pasirūpino jai neužsiminti. 
Aila žinojo apie tai ir iš tikrųjų negalėjo medžiotojų kaltinti. Arkliena jai 
pasidarė nebeskani, ji nusprendė jos nebevalgyti, tačiau dauguma žmo- 
nių ją labai mėgo. Taigi, kol buvo saugūs jos arkliai, ji neprieštaravo, kad 
kiti žmonės medžiotų arklius. 

Sugrįžę į namelį Aila su Jondalaru iškrovė savo mantą. Nors kelio- 
nėje užtruko nelabai ilgai, netgi trumpiau nei paprastai trunka vasaros 
susirinkimas, Aila džiaugėsi grįžusi namo. Kitų urvų ir šventų vietų lan- 
kymas pakeliui, regis, atėmė daug laiko, ir tai ją nuvargino. Ypač išsekino 


žemės drebėjimas. Ji sudrebėjo vien pagalvojusi apie tai. 

Jonaila pradėjo bruzdėti, tad Aila nusinešė mažylę į pervystymo vietą 
prie namelio; paskui ji įėjo vidun ir įsitaisė žindyti džiaugdamasi, kad yra 
savo būste. Pastatas turėjo žaliaminės odos plokščių sienas, bet buvo be 
lubų, bent jau tokių, kurios būtų žmogaus suręstos. Pakėlusi galvą mo- 
teris matė akmeninės iškyšos — natūralios pastogės — apačią. Ji užuodė 
gaminamą maistą ir žinojo, kad vakarieniaus kartu su kuo nors iš savos 
bendruomenės, o tada galės įropoti į miegmaišį ir susirangyti tarp Jonai- 


los ir Jondalaro, o Vilkas išsities šalia. Ji džiaugėsi būdama namuose. 


jų 


— Visai netoli yra šventas urvas, kurio tu dar gerai neištyrei, Aila, - pa- 
sakė Zelandonė, kai visi kartu pusryčiavo kitą rytą. - Tas, kurį vadiname 
Moterų pastogę, kitapus Žolių upės. 

— Bet aš buvau Moterų pastogėje, - paprieštaravo Aila. 

— Taip, buvai, tačiau kaip toli nuėjai? Urve yra kur kas daugiau, nei 
matei. Jis pakeliui į Arklio Galvos uolą ir Senolių Židinį. Manau, turėtu- 
me jį aplankyti. 

Ailai apsilankymai šventuose urvuose buvo įdomūs, tačiau ir sekino. 
Pastaruoju metu ji tiek daug jų matė, kad pavargo juos tyrinėti. Ailai rei- 
kėjo laiko apgalvoti tai, ką patyrė, tačiau ji negalėjo prisiversti neigiamai 
atsakyti į Zelandonės pasiūlymą, ne daugiau nei galėjo atmesti jos prašy- 
mą lydėti ją lankyti kitų apylinkės urvų, kad pažiūrėtų, kaip jie gyvuoja 
po žemės drebėjimo. Šitai Ailai taip pat magėjo sužinoti, nors ji jautėsi 
pavargusi po kelionės ir mielai būtų pailsėjusi dienelę kitą. 

Jei signaliniai laužai buvo suprasti teisingai, žemės drebėjimą juto jų 
artimiausi kaimynai: trečiasis, vienuoliktasis ir keturioliktasis urvai, taip 
pat Senolių Židinys - antrasis urvas ir Arklio Galvos uola - septintasis, 
tačiau niekas didelės žalos nepatyrė. Vis dėlto Pirmoji norėjo patikrinti 
šiek tiek toliau esančius urvus, kad būtų rami. Keletas žmonių iš gretimų 
urvų patyrė sumušimų nuo krintančių akmenų, sudužusi buvo gražioji 
lempa, išraižyta iš smiltainio. Donija norėjo įsitikinti, kad nė vienas su- 


žeidimas nėra rimtas. Aila juto, kad šiose apylinkėse žemės drebėjimas 

nebuvo toks stiprus kaip Senajame slėnyje, ir svarstė, ar jis nebus rimtes- 
nis šiauriau. 

Pakeliui į Arklio Galvos uolą keliautojai aplankė kelias mažesnes 
gyvenvietes greta Mažosios Žolių upės. Jas įkūrė keletas jaunų žmonių, 
kuriems tapo ankšta savuose urvuose. Keletas urvų ir iškyšų tame kraš- 
te buvo gyvenami bent jau dalį metų, ir žmonės pradėjo vadinti tą vietą 
Naujais namais. Jie visi buvo tušti, netgi gausiausiai gyvenamas urvas, va- 
dinamas Meškos kalva. Zelandonė paaiškino, kad čia gyvenantys jauni 
žmonės vis dar priklauso savo šeimų urvams ir su jais iškeliavo į vasaros 
susirinkimą. Tie, kurie pasiliko, išėjo rinkti maisto su kitų urvų gyven- 
tojais. Eidami Jondalaras su Zelandone parodė Ailai atsarginį, aplinkinį 
kelią į Arklio Galvos uolą ir Senolių Židinį bei Puikųjį slėnį - sodrią drė- 
gną žemumą tarp jų. 

Patikrinę Meškos kalvą jie kirto Mažąją Žolių upę - šituo metų laiku 
upė buvo sekli ir lengvai pereinama, ypač ten, kur išplatėja, - ir patraukė 
per aukštumą link Puikiojo slėnio ir Arklio Galvos uolos — septintojo 
Zelandonijos urvo. Neišėję į vasaros susirinkimą antrojo urvo gyvento- 
jai apsigyveno septintajame urve. Arklio Galvoje žmonių buvo likę ne- 
daug, ir jie audringai pasveikino svečius. Tie, kurie sirgo ar buvo nusilpę, 
džiaugėsi matydami donijas, dar labiau džiugino galimybė pabendrauti 
su naujais žmonėmis. Zelandoniečiai buvo lengvai bendraujantys, įpratę 
gyventi arti vieni kitų, tarp daugybės žmonių, ir daugumai pasilikusiųjų 
stigo vasaros susirinkimo šurmulio. Kadangi žmonės vis dar buvo vasa- 
ros susirinkime arba užsiiminėjo kita vasaros veikla - medžiojo, žvejojo, 
rinko maistą, tyrinėjo apylinkes ar svečiavosi, - atrodė kiek keista lankyti 
urvus, kai jie beveik tušti. 

Visi juto žemės drebėjimą, bet niekas nebuvo sužeistas, nors kai kurie 
žmonės vis dar nerimavo ir laukė Pirmosios patikinimo, kad drebėjimas 
nebepasikartos. Aila stebėjo, kaip ta moteris sugeba žmones paguosti, 
nors nesakė nieko ypatingo, ir nieko nebūtų galėjusi padaryti kilus gam- 
tos nelaimei. „Tai jos kalbos būdas, jos užtikrinta laikysena“, - galvojo 
jaunoji moteris. Prie Zelandonės net ji pati pasijuto geriau. Jie liko na- 
kvoti, nes žmonės pradėjo ruošti poilsio vietą ir maistą nedidelei puotai 
vos keliautojams atvykus. Atsisakyti tokio kvietimo būtų buvę nemanda- 

Kitą dieną grįždama į savo urvą Zelandonė sugalvojo patikrinti vietą, 
kurios jie neaplankė eidami pirmyn. Jie jojo atgal pakiluma link Mažosios 
Žolių upės, bet aukštėliau, į gyvenvietę aukštumos pakraštyje, vadinamą 
Stebykla. Nors gyventojų šiuo metu nebuvo, vardas pritiko plotui aplink 
akmenuotą atodangą, kuri siūlė priedangą nuo permainingų orų, ir nuo 
pakilimo netoliese buvo galima toli matyti į visas puses, ypač į vakarus. 

Aila nerimavo nuo akimirkos, kai pradėjo artintis prie tos vietos. Ji 
nežinojo, kodėl, tačiau juto slėpiningą pojūtį nugaros viduryje ir niekaip 
negalėjo jo atsikracyti. Vos jai nulipus nuo arklio, pribėgo Vilkas ir inkš- 
damas pradėjo trintis jai į kojas. Jam irgi nepatiko vieta, tačiau arkliai 
neatrodė sutrikę. Buvo visiškai įprasta vasaros diena, švietė saulė, žalia 
žolė žėlė kalvų atšlaitėse, vėrėsi gražus vaizdas į apylinkes. Nebuvo nieko, 
kas paaiškintų nemalonią savijautą, tad Aila sudvejojo ir nieko niekam 
nesakė. 

— Gal norėtum sustoti, pailsėti ir čia papietauti, Zelandone? — pasi- 
teiravo Jondalaras. 

— Nemanau, kad yra kokia priežastis mums čia užsibūti, - atsakė mo- 
teris, traukdama atgal prie valkčių, - ypač jei ketiname sustoti ir apžiūrėti 
Moterų pastogę. Jei neužgaišim per ilgai, ta vieta pakankamai arti devin- 
tojo urvo, tad dar nesutemus spėsime grįžti namo. 

Aila visai nesigailėjo, kad Zelandonė nusprendė keliauti toliau, ir da- 
bar jau džiaugėsi, kad Pirmoji norėjo jai parodyti šventas Moterų pas- 
togės gelmes. Jie nusileido vakarine aukštumos puse iki Mažosios Žolių 
upės ir netoli santakos su Žolių upe ją kirto. Visai netoli buvo nedidukas 
„U“ formos slėnis, apsuptas aukštų kalkakmenio uolų, kurios vėrėsi į Žo- 
lių upę, o kitoje pusėje plytėjo žalias slėnis, suteikęs upei vardą - Žolių 
slėnis. 

Vešli nedidelės pievos žolė dažnai priviliodavo įvairių žolėdžių, tačiau 
aukštos uolų sienos už kokių šimto metrų perėjo į patogiai užkopiamą, 
ypač kanopiniams, šlaitą, dėl to ši vieta nebuvo tinkama kaip medžioklės 
spąstai, jei nestatoma papildomų tvorų ar aptvarų. Kartą toks darbas buvo 
pradėtas, tačiau taip ir liko neužbaigtas, tiktai dalis pajuodusios pūvančios 
juodos tvoros rodė žmonių užmačias. Šita vieta buvo žinoma kaip Moterų 


pastogė. Vyrams nebuvo draudžiama į ją ateiti, tačiau, kadangi pirmiau- 

sia ja naudojosi moterys, čia lankėsi nedaug vyrų, neįskaitant zelandonių. 
Aila buvo čia tik trumpam užsukusi perduoti žinutės ar lydėdama tolėliau 
keliaujantį bičiulį. Ji taip ir neturėjo progos pastogėje pasilikti ilgiau. Pa- 
prastai ji ateidavo nuo devintojo urvo pusės ir žinojo, kad įeinant į mažąją 
pievą, kai Žolių upė lieka už nugaros, uolos dešinėje yra nedidelis urvas, 
laikina pastogė, kartais naudojama kaip saugojimo vieta. Kitas mažas ur- 
vas skverbėsi į kalkakmenio sieną uždaro slėnio pusėje. 

Kur kas svarbesni buvo du urvai, siauros vingiuotos įtrūkos, kurios 
vėrėsi iš nedidelės akmenų pastogės pievos gale, kiek aukštėliau salpos 
paviršiaus lygio. Dėl tų urvų ši vieta nevirto medžioklės zona, nors niekas 
nebūtų tam trukdę, jei vieta medžioklei pasirodytų tinkama. Koridorius 
dešinėje vingiavo kalkakmenio siena ir suko atgal, kol atvedė prie pirmo- 
jo nedidelio urvo. Nors ant urvo sienų buvo daug raižinių, ir urvas, ir į 
jį vedantis akmeninis koridorius dažniausiai buvo naudojami kaip vieta 
apsistoti keliautojams, lankantiems kitus urvus. 

Kai pasirodė Aila, Jondalaras ir Zelandonė, ten buvo tuščia. Dau- 
guma žmonių dar nebuvo grįžę iš vasaros užsiėmimų, o tie nedaugelis 
likusiųjų savo gyvenvietėse neturėjo priežasčių čia lankytis. Jondalaras 
iškinkė arklius, paleido juos pailsėti. Šia vieta besinaudojančios moterys 
paprastai palaikė ją dailią ir tvarkingą, tačiau moterų vieta neišvengia- 
mai buvo ir vaikų vieta. Anksčiau čia lankydamasi Aila matė, kad slėnyje 
verda įprastas, paprastas gyvenimas - čia buvo medinių dubenėlių ir dė- 
žių, pintų krepšių, žaislų, drabužių ir rėmų bei stulpų maistui džiovinti ir 
daiktams gaminti. Mediniai, kauliniai, raginiai ar titnago įrankiai kartais 
pasimesdavo ar sulūždavo, kartais juos pastverdavo vaikai, kurie galiau- 
siai numesdavo daiktus į šalį arba palikdavo urve, nepastebimus tamsoje. 
Buvo gaminamas maistas, kraunamos atliekos ir, ypač esant blogam orui, 
urvo, bet tik dešiniojo, viduje netgi tuštinamasi. 

Visur buvo matyti paliktų daiktų. Aila rado rąstą su išskaptuotu grio- 
viu, tikriausiai naudotą skysčiams laikyti, tačiau arbatai ir sriubai virti 
ji nusprendė naudoti savo rykus. Pririnkusi malkų, naudodamasi juoda 
įduba, pilna anglių, moteris įkūrė ugnį ir sudėjo virimo akmenis van- 
deniui kaitinti. Ankstesni gyventojai arčiau ugniakuro atitempė keletą 
rąstų ir kalkakmenio luitų. Zelandonė paėmė kimštas pagalvėles nuo 

valkčių ir jas išdėliojo, kad visiems būtų patogiau sėdėti. Aila pamaitino 
Jonailą, paskui paguldė ją ant žolėje patiestos odos ir pavalgė pati. Bežiū- 
rint mažoji užmigo. 

— Ar nori eiti kartu, Jondalarai? — pasiteiravo Zelandonė, kai visi pa- 
valgė. - Tikriausiai nematei šios vietos nuo vaikystės, kai berniukas bū- 
damas viduje palikai savo žymę. 

— Taip, manau, eisiu, — atsiliepė vyras. 

Kone visi gyventojai kažkuriuo metu ant šio urvo sienų palikdavo 
ženklą, kartais daugiau nei vieną kartą, nors vyriškoji bendruomenės da- 
lis paprastai tai darydavo vaikystėje arba paauglystėje. Jondalaras prisi- 
minė, kaip pirmą kartą vienas čia įėjo. Tai buvo paprastas urvas be jokių 
šoninių koridorių, kuriuose pasiklystum, tad jaunuoliams patiems būda- 
vo leidžiama rasti kelią. Dažniausiai jie eidavo po vieną, daugių daugiau- 
siai - poromis, palikti savo asmeninės žymės, pakeliui švilpaudami, niū- 
niuodami ar giedodami, kol sienos tarsi pradėdavo atsiliepti. Ženklai ir 
įrėžos nereiškė vardų, tiesiog toks buvo žmonių būdas pranešti Didžiajai 
Motinai Žemei apie save taip, kaip sugeba. Dažnai jie palikdavo tik pirštų 
žymes. To pakako. 

Pavalgiusi Aila saugiai prisirišo vaikelį prie nugaros, visi užsidegė po 
lempą ir patraukė į urvą, Zelandonė priekyje, Vilkas - paskutinis. Jonda- 
laras prisiminė, kad kairysis urvas atrodydavo ypatingai ilgas - jis buvo 
daugiau nei pustrečio šimto metrų ilgio, vingiavo per kalkakmenį, plyšio 
pradžioje įeiti buvo visai lengva ir jis niekuo neišsiskyrė iš kitų. Tiktai 
keletas žymių ant sienų prie įėjimo liudijo, kad kažkas jau buvo čia anks- 
čiau. 

— Kodėl tau nepasinaudojus paukščių giesmėmis, Aila, kad pasikalbė- 
tum su Motina? - pasiūlė Pirmoji. 

Aila girdėjo Pirmąją niūniuojant, negarsiai, bet labai melodingai, ir 
nesitikėjo, kad jos bus paprašyta čiulbėti. 

- Jei nori, - atsakė ji ir pradėjo savąsias giesmeles, tas, kurias laikė švel- 
nesniais vakaro garsais. 

Maždaug už pusantro šimto metrų nuo įėjimo, pusiaukelėje, urvas 
susiaurėjo ir garso skambesys pasikeitė. Pasirodė piešiniai. Nuo šitos 

požeminio koridoriaus sienos buvo nužymėtos kone nesuskaičiuojamo- 
mis, dažnai neįskaitomai užpieštomis vienos ant kitų, susimaišiusiomis 
įrėžomis. Būta ir pavienių, o tos, kurias galima buvo suprasti, atrodė atlik- 
tos labai meniškai. Suaugusios moterys urve lankėsi dažniau, tad labiau 
išbaigtus, kruopštesnius raižinius paliko būtent jos. 

Daugiausiai pavaizduoti buvo arkliai, besiilsintys ir judantys, netgi 
šuoliuojantys. Taip pat matėsi nemažai bizonų bei daugybė kitų gyvūnų: 
šiaurės elnių, mamutų, kalnų ožkų, meškų, kačių, laukinių asilų, elnių, 
gauruotųjų raganosių, vilkų, lapių ir galiausiai viena saiga — iš viso šimtai 
raižinių. Kai kurie buvo labai neįprasti, kaip kad mamutas su atgal užsi- 
rietusiu straubliu; sukrečiamai panaši į tikrą atrodė urvinio liūto galva, 
kur akiai atvaizduoti buvo panaudotas natūraliai įdubęs akmuo; grožiu 
ir tikroviškumu išsiskyrė šiaurės elnias, pasilenkęs atsigerti, taip pat ir du 
vienas į kitą žiūrintys šiaurės elniai. Sienos buvo trapios ir ne itin tinka- 
mos piešti, tačiau leidosi žymimos ir raižomos, netgi pirštais. 

Taip pat matėsi pavaizduota daug žmogaus kūno dalių, kaukių, delnų 
ir įvairiausių siluetų, bet visada išsiklaipiusių, niekada taip dailiai nenu- 
pieštų kaip gyvūnai, pavyzdžiui, neproporcingai ilgos buvo šonu sėdin- 
čios figūros galūnės. Daug raižinių atrodė nebaigti ir palaidoti linijų, įvai- 
rių geometrinių simbolių, tinklelių ir nenusakomų ženklų bei įbrėžimų 
raizgalynėje; juos buvo galima aiškinti įvairiausiai, kartais priklausomai 
nuo to, kokiu kampu laikoma lempa. Urvus suformavo požeminės upės, 
koridoriaus gale vis dar buvo aktyvi karstinė urvo formavimosi zona. 

Vilkas nubėgo į priekį, į labiau neprieinamas urvo vietas. Jis grįžo ne- 
šinas kažkuo dantyse ir numetė Ailai po kojomis. 

— Kas čia? - nustebo ji ir pasilenkusi pakėlė. Visi trys nukreipė savo 
lempas į tą daiktą. - Zelandone, panašu į kaukolės dalį! - sušuko Aila. - 
O štai dar viena dalis, žandikaulis. Jis mažas. Manau, moters. Įdomu, kur 
tai radai? 

Zelandonė paėmė kaulus ir apžiūrėjo lempos šviesoje. 

— Labai seniai čia galėjo būti laidojami žmonės. Jie urve gyveno tiek, 
kiek kas gali atsiminti. 

Pirmoji pamatė, kaip Jondalaras nevalingai sudrebėjo. Jis buvo linkęs 


dvasių pasaulio dalykus palikti Zelandonei, ir ji tai žinojo. 

Kai reikėdavo, Jondalaras padėdavo laidoti mirusiuosius, tačiau ne- 
kentė tos pareigos. Paprastai, kai vyrai grįždavo kasę kapų duobes arba 
užsiiminėję kita veikla, pavojingai priartinusia juos prie dvasių pasaulio, 
jie eidavo į urvą, vadinamą Vyrų pastogę, esantį aukštumoje kitapus Žo- 
lių upės nei trečiasis urvas, nusišveisti ir apsivalyti. Moterims taip pat 
nebuvo užginta eiti į Vyrų pastogę, tačiau, kaip ir Nuošalyje, ten dau- 
giausiai virdavo vyriška veikla ir nedaugelis moterų, išskyrus zelandones, 
ten eidavo. 

— Dvasios seniai iš čia pasitraukė, — tarė donija. - Elanas rado kelią į 
dvasių pasaulį taip seniai, kad tik kaulų gabalėliai beliko. Jų gali būti ir 
daugiau. 

— Ar žinai, kodėl čia buvo laidojama, Zelandone? - paklausė Jonda- 
laras. 

— Paprastai taip nesielgiama, bet neabejoju, kad šitas žmogus švento- 
je vietoje palaidotas ne be priežasties. Nežinau, kodėl Motina leido, kad 
Vilkas mums tai atskleistų, tačiau aš padėsiu kaulus tolėliau. Manau, ge- 
riausia juos sugrąžinti Motinai. 

Pirmoji nuėjo pirmyn, į vingiuojančio urvo tamsą. Aila su Jondala- 
ru stebėjo, kaip priekyje siūbuoja jos lempelė, paskui pradingsta. Neilgai 
trukus šviesa vėl pasirodė, ir greitai jie pamatė moterį grįžtant. 

— Metas sukti atgalios, — tarė ji. 

Aila džiaugėsi išėjusi iš urvo. Jame ne tik buvo tamsu, toliau nuo an- 
gos urvuose visada būdavo drėgna ir šalta, o šitas atrodė kažkoks uždaras, 
įkalinantis, tačiau gal paprasčiausiai ji kuriam laikui persisotino urvų. 
Aila norėjo grįžti namo. 

Grįžę į devintąjį urvą jie pamatė, kad daugiau žmonių parėjo iš vasa- 
ros susirinkimo, nors kai kurie ketino vėl netrukus išeiti. Jie parsivedė jau- 
ną vyrą, kuris droviai šypsojosi greta sėdinčiai moteriai. Jo plaukai buvo 
šviesiai rudi, o akys pilkos. Aila atpažino Mateganą, jaunuolį iš penktojo 
urvo, kuriam pernai gauruotasis raganosis perdūrė koją. 

Aila su Jondalaru tąkart grįžo iš atsiskyrimo laiko po jungtuvių, kai 
pamatė keletą jaunų vyrų, nepatyrusių vaikiščių, erzinančių didžiulį, vi- 
siškai suaugusį raganosį. Jaunuoliai gyveno viename iš viengungių name- 


lių Nuošalyje, kai kurie pirmą kartą, ir netvėrė savo kailyje, buvo įsitikinę, 

jog yra nemirtingi. Pamatę gauruotąjį raganosį jie nusprendė sumedžioti 
jį vieni, nekviesti vyresnių, labiau patyrusių medžiotojų. Jie galvojo tik 
apie pagyras ir šlovę, kurių susilauks, kai žmonės vasaros susirinkime pa- 
matys jų grobį. 

Jie buvo dar visai vaikai, kai kurie neseniai įgiję medžiotojo statusą, 
ir tiktai vienas iš jų buvo matęs, kaip medžiotojai erzina raganosius, nors 
visiems teko girdėti apie tokį būdą. Jaunuoliai nenutuokė, koks nenu- 
spėjamai greitas gali būti tas milžiniškas padaras, kaip svarbu jį medžio- 
jant susitelkti ir nė akimirkai neatitraukti nuo jo akių. Tai buvo viskas, 
ko reikėjo. Raganosis pradėjo rodyti nuovargio ženklus, o berniukai į jį 
nesutelkė dėmesio. Kai atėjo Mategano eilė erzinti žvėrį, jis nesugebėjo 
pajudėti pakankamai greitai, ir raganosis jam perdūrė dešinę koją žemiau 
kelio. Sužeidimas buvo baisus, apatinė kojos dalis aštriai užlinko į kitą 
pusę, iš gausiai kraujuojančios žaizdos styrojo sulaužyti kaulai. Tikriau- 
siai jis būtų miręs, jei pro šalį atsitiktinai nebūtų jojusi Aila. Ji žinojo, 
kaip sustatyti sulaužytą koją ir sustabdyti kraujavimą. 

Vaikis liko gyvas, tik visi baiminosi, kad jis niekada negalės ta koja 
vaikščioti. Vis dėlto berniukas vaikščiojo, tačiau koja visam laikui buvo 
pažeista ir pusiau nejautri. Mateganas gana gerai judėjo, bet smarkiai su- 
menko jo gebėjimas tūpti ar sėlinti paskui gyvūną; jis niekada nebegalės 
būti tikrai geras medžiotojas. Štai tada prasidėjo kalbos apie tai, kad jis 
galėtų tapti Jondalaro mokiniu ir mokytis apdirbti titnagą. Galiausiai 
berniuko motina ir jos pora su penktojo bei devintojo urvo vadais Ke- 
mordanu ir Joharanu vasaros susirinkime viską sutarė. Derybose daly- 
vavo ir Jondalaras su Aila, kadangi vaikis ketino gyventi pas juos. Ailai 
patiko jaunuolis, ji pritarė tam susitarimui. Berniukui reikėjo įgūdžių, 
kurie suteiktų jam pagarbos ir statusą. Ji prisiminė, su kokiu džiaugsmu 
kelionėje Jondalaras mokė savo amato visus, panorusius jo išmokti, ypač 
jaunuolius. Tačiau ji taip troško dienos kitos poilsio, pabūti visai viena 
savo namuose. Ji giliai, tyliai įkvėpė ir nuėjo pasveikinti Mategano. Pama- 
tęs ją, vaikinas nusišypsojo ir ėmė skubiai stotis. 

— Sveikas, Mateganai, - kreipėsi į jį Aila, tiesdama abi rankas. - Di- 
džiosios Motinos Žemės vardu, sveikinu tave. 

Ji žvelgė į jį atidžiai, savuoju nepastebimu būdu, ir matė, kad jaunuolis 


atrodo gana aukštas pagal amžių, nors vis dar auga. Aila vylėsi, kad sužeis- 


lais 


IŠPIEŠTŲ URVŲ KRAŠTAS 


toji koja irgi augs, kad ilgiu prilygtų sveikajai. Dabar dar sunku pasakyti, 
kokio ūgio jis bus, bet šlubčiojimas sustiprėtų, jei kojos taprų nevienodo 
ilgio. 

— Doni vardu, sveikinu tave, Aila, - atsiliepė jaunuolis, mandagiai pa- 
sisveikino, kaip buvo išmokytas. 

Jonaila, pririšta prie motinos nugaros nešiojimo skraistėje, ėmė ran- 
gytis, kad pamacytų, su kuo ji kalba. 

— Man regis, Jonaila taip pat nori su tavimi pasisveikinti, - tarė Aila, 
atlaisvindama skraistę ir perkeldama dukterį į priekį. Mažylė plačiai išplė- 
tusi akis sėdėjo motinos glėbyje stebėdama jaunuolį; tada staiga nusišyp- 
sojo ir ištiesė į jį rankutes. Aila nustebo. 

Mateganas nusišypsojo. 

— Ar galiu ją palaikyti? Moku. Turiu tik šiek tiek vyresnę už Jonailą 
seserį, — pasakė jis. 

„Ir jis tikriausiai jau pasiilgo namų, ilgisi sesutės“, - pagalvojo Aila, 
tiesdama jaunuoliui Jonailą. Buvo akivaizdu, kad jis įpratęs laikyti vaikelį. 

— Ar turi daug brolių ir seserų? - pasiteiravo Aila. 

— Taip. Aš vyriausias, keturi yra per vidurį, įskaitant du, gimusius 
drauge, - atsakė vaikas. 

— Manau, buvai didelis motinos pagalbininkas. Jai tavęs trūks. Kiek 
metų skaičiuoji? - klausinėjo moteris. 

— Esu trylikos metų, - atsakė jaunuolis. 

Jis gerai prisiminė neįprastą Ailos akcentą. Kai pirmą kartą praėjusiais 
metais išgirdo šią svetimšalę kalbant, pagalvojo, kad jos tartis gana keis- 
ta, tačiau sveikdamas, ypač busdamas po nelaimingo nutikimo, kai kentė 
skausmą, jis vis dažniau ėmė laukti, kol pasigirs ta kalbėsena, nes ji visada 
atnešdavo palengvėjimą. Ir nors jį slaugė bei apžiūrinėjo kiti zelandoniai, 
Aila nuolat ateidavo, pasilikdavo su juo šnektelti, išlygindavo patalus, kad 
jam būtų patogiau, duodavo vaistų. 

— Be to, praėjusią vasarą tu sulaukei vyrystės ir atlikai tam skirtus ri- 
tualus, - pasigirdo balsas už Ailos. Tai buvo Jondalaras, kuris besiartin- 
damas nugirdo pokalbį. Mategano drabužių kirpimas, ant jų prisiūtas 
puošmenų raštas, jo dėvimi karoliukai ir papuošalai Jondalarui sakė, kad 


jaunuolis laikomas penktojo Zelandonijos urvo nariu. 

— Taip, praėjusios vasaros susirinkime, — patvirtino Mateganas. — 
Prieš sužeidimą. 

— Dabar, kai jau esi vyras, atėjo metas mokytis. Ar daug esi dirbęs su 
titnagu? 

— Truputį. Galiu padaryti ieties antgalį ar peilį, pagaląsti nulūžusį. 
Gal mano įrankiai ne patys geriausi, bet tinkami naudoti, - atsiliepė ber- 
niukas. 

— Galbūt turėčiau kitaip paklausti: ar tau patinka dirbti su titnagu? — 
pasitikslino Jondalaras. 

— Patinka, kai sekasi. Kartais nepavyksta. 

Jondalaras nusišypsojo. 

— Netgi man kartais nepasiseka, — tarė jis. - Ar pavalgei? 

— Katik, - pasakė Mateganas. 

— Na, mes dar nepavalgėm, - tarė Jondalaras. - Ką tik grįžom iš 
trumpos kelionės aplankyti kaimynų ir išsiaiškinti, ar jie nepatyrė kokių 
sužeidimų ar žalos dėl žemės drebėjimo. Žinai, kad Aila yra Pirmosios 
mokinė, tiesa? 

— Manau, visi tai žino, - atsakė vaikinas, apsukdamas Jonailą, kad ji 
atsišlietų į jo petį. 

— Ar jūs jutot žemės drebėjimą? —- paklausė Aila. - Ar niekas iš jūsų 
būrelio kelionėje nebuvo sužeistas? 

— Jutome. Keletas žmonių neišsilaikė ant kojų, tačiau niekas rimčiau 
nebuvo sužeistas, — atsakė jis: - Bet, man regis, išsigando visi. Bent jau aš 
tai tikrai. 

— Nepažįstu nė vieno, kuris neišsigąstų žemės drebėjimo. Pasiimsime 
ką nors valgyti; paskui parodysim tau, kur gali įsikurti. Dar neįrengėme 
tau vietos, vėliau susitvarkysim, - tarė Jondalaras, eidamas link kito pas- 
togės krašto, kur buvo susirinkę žmonės. 

Aila paėmė Jonailą. 

— Palaikysiu ją, kol tu pasiimsi valgyti, - pasiūlė Mateganas. - Jei ji 
leisis. 

— Pažiūrėkim, - atsakė Aila, sukdamasi link laužo duobės, kur buvo 


išdėliotas maistas. Staiga pasirodė Vilkas. Pasiekęs devintąjį urvą, jis su- 

akys iš nuostabos išsiplėtė, bet jis jau anksčiau buvo matęs vilką ir perne- 
lyg neišsigando. Praėjusiais metais Aila pristatė Mateganą Vilkui, tad žvė- 
ris tik apuostė jaunuolį, kuris laikė jo gaujos kūdikį, ir atpažino jo kvapą. 
Kai berniukas atsisėdo, Vilkas pritūpė greta. Jonaila atrodė patenkinta 
tokia bendryste. 

Kol visi baigė valgyti, sutemo. Prie pagrindinio laužo, kur dažnai susi- 
rinkdavo žmonės, visada būdavo keli paruošti deglai pasišviesti, tad Jon- 
dalaras vieną paėmė ir uždegė. Visi buvo pasiėmę kelionės mantą - ku- 
prines, miegmaišius, kelionines palapines. Jondalaras padėjo Ailai nešti 
dalį jos mantos, nes ji nešė kūdikį, tačiau Mateganas, regis, susidorojo su 
savo nešuliu, įskaitant tvirtą lazdą, kuria jis kartais pasiremdavo eidamas. 
Neatrodė, jog jos nuolat jam reikėtų. Aila įtarė, kad jis ją naudojo ilgame 
žygyje iš vasaros susirinkimo vietos - Saulėtojo Reginio — iki devintojo 
urvo, bet trumpesnes atkarpas galėtų ramiausiai įveikti be jos. 

Kai pasiekė namelį, Jondalaras į jį įėjo pirmas, pašvietė kelią ir palaikė 
pakėlęs įėjimo uždangą. Mateganas įėjo antras, paskui jį - Aila. 

— Gal kol kas pasitiesk savo miegmaišį prie laužo. Rytoj sugalvosim ką 
geresnio, — tarė Jondalaras, staiga pradėjęs galvoti, kiek laiko Mateganas 
pas juos gyvens. 


— Mateganai, gal matei Jondalarą su Jonaila? - šūktelėjo Aila žiūrė- 
dama į vaikiną, kuris iššlubčiojo iš namelio priestato. Dabar čia gyveno 
trys jaunuoliai: Mateganas, Jonfilaras, atėjęs iš vakarų, vietovės netoli 
Didžiųjų Vandenų, ir Gartadalis, kurio motina, urvo vadė, atvedė savo 
sūnų iš tolybių pietryčiuose, išgirdusi apie Jondalaro įgūdžius. 

Prabėgus ketveriems metams Mateganas buvo vyriausias Jondalaro 
pameistrys ir įgijo tiek žinių, kad jau padėjo mokyti jaunesniuosius. Jis 
galėjo grįžti į penktąjį ar bet kurį kitą urvą kaip patyręs titnago apdirbė- 
jas ir dirbti pats sau, tačiau dabar savo namais jaunuolis laikė devintąjį 
urvą ir mieliau dirbo su savo mokytoju. 

— Kiek anksčiau mačiau juos einančius link arklių aptvaro. Man re- 
gis, girdėjau, kaip vakar Jondalaras pažadėjo, kad, jeigu nelis, pasiims Jo- 
nailą pajodinėti. Šitokia maža, o jau puikiausiai jodinėja Širme, nors pati 
negali nei ant jos užsikeberioti, nei nulipti. 

Aila nusišypsojo prisiminusi, kaip Jondalaras jodinėjo Lenktyni- 
ninku priešais pasisodinęs dar nė vaikščioti nemokančią Jonailą, paskui 
abudu mokė Širmę: vyras pasodindavo dukrą ant kumelaitės nugaros 
priešais save, o ji mažomis rankutėmis apsikabindavo storą gyvulio ka- 
klą. Mergaitė ir kumelaitė augo kartu, ir Ailai dingojosi, kad jų ryšys be- 
veik toks pat glaudus kaip jos su Yhaha. Jonaila gerai jojo visais arkliais, 
įskaitant eržilą, tam tikra prasme geriau negu jos motina, nes išmoko jį 
kreipti naudodamasi apynasriu ir pavadžiu kaip Jondalaras. Aila vis dar 
valdė Yhaha kūno judesiais ir jautėsi nerangiai jodama arkliu Jondalaro 


būdu. 

— Kai jie grįš, ar gali pasakyti Jondalarui, kad šįvakar ilgai užtruksiu? 
Gali būti, kad nepareisiu iki ryto. Ar žinai, kad prie Perkėlos šįryt nuo 
uolos nukrito žmogus? - paklausė Aila. 

— Taip. Svečias? — pasiteiravo Mateganas. 

— Kaimynas iš Naujųjų namų. Jis gyveno septintajame urve, dabar gy- 
vena Meškos kalvoje. Negaliu suprasti, kodėl žmonės ropščiasi į aukštąją 
uolą, kai ji tokia šlapia nuo lietaus? Statesniais šlaitais net purvo nuoš- 
liaužos teka; ten irgi tikriausiai buvo dumblina, - kalbėjo Aila. 

„Koks šlapias pavasaris, - galvojo ji. - Pavasariai vis drėgnesni po tos 
šaltos žiemos, kurią prieš kelerius metus išpranašavo Martona:“ 

— Kaip jis? — pasiteiravo Mateganas. Jis žinojo, ką reiškia kentėti ne- 
vykusio sprendimo pasekmes. 

— Rimtai sužeistas. Kaulai sulaužyti, nežinau, kas dar. Bijau, Zelando- 
nei teks visą naktį praleisti su juo. Liksiu jai padėti, - pasisakė Aila. 

— Esu tikras, iš Pirmosios ir tavęs jis sulauks geriausios įmanomos 
priežiūros, - nusišypsojo Mateganas. - Kalbu iš patirties. 

Aila irgi nusišypsojo. 

— Viliuosi. Pasiuntėm bėgūną pranešti jo šeimai. Jie netrukus turė- 
tų atvykti. Proleva su padėjėjais prie pagrindinio ugniakuro ruošia jiems 
valgyti. Esu tikra, liks pakankamai ir tau su berniukais, ir Jondalarui su 
Jonaila, - pridūrė ji ir apsisukusi nuskubėjo savo keliais. 

Grįždama ji vis dar galvojo apie Jonailą ir gyvūnus. Kai Ailai pasitai- 
kydavo išeiti, Vilkas kartais likdavo su Jonaila, kartais eidavo su ja. Jei ji 
išeidavo su Zelandone padėti žmogui kitame urve, vilkas paprastai eida- 
vo suja, bet prireikus aukotis ar tverti išbandymus kaip mokymo dalį - il- 
gai pėsčiuoti be miego, atsisakyti malonumų, tam tikrą laikotarpį badau- 
ti - paprastai ji eidavo viena. Aila dažnai apsistodavo mažoje pastogėje, 
vadinamoje Mažąją Šaltinio Uola. Ertmė buvo gana patogi ir visai šalia 
Šaltinio Uolos urvo, kartais vadinamo Doni Gelme. Šis ilgas urvas buvo 
pirmoji šventa vieta, kurią Aila aplankė apsigyvenusi Zelandonijoje. Šal- 
tinio Uola buvo maždaug už mylios nuo devintojo urvo, be to, į ją reikėjo 
nuolat, tiesa, nuožulniai, kopti šlaitu. Ilgą išpieštą urvą vadindavo ir ki- 
taip, ypač zelandoniai, pavyzdžiui, Anga Į Motinos Gimdą arba Motinos 


Gimdymo Kanalu. Tai buvo pati švenčiausia artimiausių apylinkių vieta. 

Jondalaras ne visada džiaugdavosi, kai jai tekdavo iškeliauti, tačiau 
jis neprieštaraudamas pasirūpindavo Jonaila. Aila džiaugėsi, kad tarp jų 
užsimezgė toks glaudus ryšys. Jondalaras netgi pradėjo mažylę kartu su 
jaunuoliais mokyti apdirbti titnagą. 

Ailos mintys staiga nutrūko, kai ji pastebėjo ateinant dvi moteris — 
Maroną su pussesere. Vilopė, pamačiusi Ailą, visada sveikindamasi link- 
telėdavo ir nusišypsodavo, nors jos šypsena atrodydavo nenuoširdi. Aila 
irgi nusišypsodavo. Marona paprastai parodydavo ją pastebėjusi tik pačiu 
nežymiausiu galvos linktelėjimu, ir Aila atsakydavo panašiai. Jei nieko 
kito šalia nebūdavo, moteris nė nelinkteldavo, tačiau šįkart Marona iš ti- 
krųjų nusišypsojo. Tai privertė Ailą pažvelgti į ją dar kartą. Šypsena jokiu 
būdu nebuvo maloni, panėšėjo į piktdžiugišką vypsnį. 

Aila nepaliovė spėliojusi, kodėl Marona grįžo gyventi į devintąjį urvą. 
Ji manė, kad penktasis urvas ją pakankamai maloniai priėmė, ir buvo ži- 
noma, kad ten persikrausčiusi ji pati sakė, jog penktajame jai patinka la- 
biau. „Man irgi labiau patinka, kai ji būna ten“, - galvojo Aila. 

Viskas ne tik dėl to, kad Marona su Jondalaru kadaise buvo pora. 
Labiau todėl, kad Aila nepažinojo pagiežingiau ir pikčiau jos atžvilgiu 
nusiteikusio žmogaus. Juk Marona paliko ją kitų pajuokai įkalbėjusi 
apsirengti berniokiškais apatiniais. Tada Aila pajuokų nepaisė ir pelnė 
devintojo urvo pagarbą. Dabar, ypač kai jodinėdavo Yhaha, ji specialiai 
dėvėdavo panašų apdarą, kaip, dideliam Maronos susierzinimui, darė ir 
daugelis kitų moterų. Lengvos kelnės ir berankovė minkštos odos tunika 
buvo gana patogios vilkėti šiltomis dienomis. 

Aila buvo girdėjusi paviešėti atvykusių Mategano giminaičių kalbas, 
kad Marona penktajame urve supykdė kelias aukšto statuso moteris, vado 
Kemordano ar jo poros giminaites, įkalbėjusi vyrą, kuris buvo pasižadėjęs 
vienai iš jų, pabėgti su ja. Kone baltais šviesiais plaukais ir tamsiai pilko- 
mis akimis ji buvo patraukli moteris, nors, Ailos akimis žiūrint, raukšlių, 
kurios taip dažnai susimesdavo jos veide, linijos jau buvo per giliai įsi- 
rėžusios. Kaip ir dauguma kitų, šis Maronos meilės ryšys netruko ilgai. 
Vyrukas, išreiškęs apgailestavimą ir pakankamai atlyginęs, buvo priimtas 


atgal, tačiau į moterį nebuvo žvelgiama taip pat palankiai. 

Ailai artinantis prie Zelandonės namelio, mintys vėl nugrimzdo į pa- 
sąmonę, nes galvą užpildė mintys apie sužeistąjį. 

Vėlai vakare, išėjusi iš donijos būsto, kuris kartu buvo ir jos namai, ir 
nedidelė ligonių priežiūros vieta, Aila pamatė Jondalarą sėdintį kartu su 
Joharanu, Proleva ir Martona. Jie ką tik buvo pavalgę ir gurkšnojo arbatą, 
stebėdami Jonailą su Prolevos dukterimi Setona. Jonaila buvo sveikas ir 
laimingas vaikas, kaip visi sakė, labai daili, gražiais, šviesiais švelniai ban- 
guojančiais plaukais ir Jondalaro išskirtinai mėlynomis gyvomis akimis. 
Ailai Jonaila buvo pati dailiausia būtybė, tačiau, augusi gentyje, ji išmoko 
susilaikyti ir šitaip nekalbėti apie savo vaiką — tai galėjo prišaukti nelai- 
mę. Pamėginusi pažvelgti nešališkai, Aila suprasdavo, kad normalu šitaip 
jaustis dėl savo atžalos, bet širdyje ji sunkiai galėjo patikėti, kad toks stul- 
binamas vaikas yra jos. 

Artima Jonailos pusseserė Setona, nuolatinė žaidimų draugė, gimusi 
vos keliomis dienomis anksčiau, buvo tamsesnių plaukų pilkaakė. Ailai 
atrodė, kad ji panaši į Martoną; jau buvo galima įžvelgti buvusios vadės 
orumo ir grakštumo bruožus, ryškėjo aiškus, tiesus žvilgsnis. Aila atkrei- 
pė dėmesį į Joharano ir Jondalaro motiną. Išryškėjo Martonos amžius — 
plaukai dar labiau pražilo, veidas visai susiraukšlėjo, tačiau amžių išdavė 
ne tik fizinė išvaizda. Moteris nebuvo sveika, ir tai kėlė nerimą Alilai. Jos 
su Zelandone aptarė padėtį ir visus įmanomus vaistus bei gydymo būdus, 
tačiau abi žinojo, kad nėra kaip apsaugoti Martonos: vieną dieną ji vis 
tiek išeis į kitą pasaulį; jos tik galėjo viltis tą akimirką nutolinti. 

Ailai, netekusiai savo tikrosios motinos, pasisekė, kad turėjo Izą, gen- 
ties gydytoją, kuri užaugino mergaitę kartu su šamanu Krebu kaip savo 
židinio vyru. Nezė iš mamutojų buvo kita motina, norėjusi netgi įdu- 
krinti ją Liūto stovykloje, nors prie mamuto židinio ją priėmė Mamuta. 
Jondalaro motina nuo pat pradžių elgėsi su Aila kaip su dukra, ir ji laikė 
Martoną savo motina, zelandonietiška motina. Taip pat Aila jautėsi arti- 
ma Zelandonei, tačiau pastaroji labiau buvo motina ir draugė. 

Vilkas stebėjo mergaites pasidėjęs galvą ant priekinių letenų. Jis matė, 
kad Atila ateina, tačiau jai kažko užgaišus, pakėlė galvą, tad ir visi kiti at- 
sisuko į Ailą. Tik tada moteris suvokė, jog buvo taip paskendusi mintyse, 


jog nė nepajuto, kaip sustojo. Pagaliau ji vėl pajudėjo. 

— Kaip jis? — pasiteiravo Joharanas Ailai prisiartinus. 

- Vis dar sunku pasakyti. Uždėjome įtvarus ant lūžusių kojų ir rankos, 
tačiau nežinome, ar viduje kas nesulūžo. Jis tebekvėpuoja, bet nepabudo. 
Dabar su juo motina ir jo pora, - papasakojo Aila. - Zelandonė jaučia, 
kad turėtų su jomis pasilikti. Manau, kad derėtų nunešti jai pavalgyti. Gal 
tai paskatintų ir jo šeimą ateiti užkąsti. 

— Aš nunešiu Zelandonei valgyti ir pamėginsiu jas įkalbėti pasisti- 
printi, - pasisiūlė Proleva. Ji atsistojo ir nuėjo prie virtinės svečiams skir- 
tų indų. Paėmusi mamuto kaulo lėkštę, kuri buvo atskelta nuo didelės 
ilties ir nugludinta smiltainiu, ji išrinko kelis griežinėlius kalnų ožiuko, 
iškepto ant iešmo, mėsos. Tai buvo retas patiekalas. Keletas devintojo ir 
kaimyninių urvų medžiotojų leidosi medžioti kalnų ožkų, ir jiems pasi- 
sekė. Proleva dar pridėjo lapinių žalumynų ir lengvai apvirtų pavasarinių 
usnių stiebų bei kažkokių šaknelių, viską nunešė prie Zelandonės name- 
lio angos ir pakrebždeno į žaliaminės odos pertvarą greta sunkios odinės 
įėjimo užuolaidos. Po akimirkos ji buvo pakviesta į vidų. Ilgai netruko, 
kol Proleva išėjo su sužeistojo pora bei motina, atsivedė jas prie pagrindi- 
nio židinio ir padavė lėkštes. 

— Turėčiau eiti, - tarė Aila, žiūrėdama į Jondalarą. - Ar Mateganas 
tau sakė, kad šiandien galiu užtrukti iki vėlumos? 

— Taip. Aš paguldysiu Jonailą miegoti, — tarė jis, stodamasis ir im- 
damas mergytę. Jis apkabino moterį ir prisilietė prie jos skruostu. Aila 
stovėjo prisiglaudusi prie abiejų savo mažos šeimos narių. 

- Šiandien jojau Širme, - pasigyrė Jonaila. - Jondis mane pasiėmė. Jis 
jojo Lenktynininku. Yhaha irgi bėgo, bet nebuvo, kas ja joja. Kodėl tu 
nėjai kartu, mama? 

Aila vėl apkabino savuosius. 

— Labai norėjau, 722žyle, - moteris ištarė pakeistą genties kreipinį į 
kūdikį ar mažą vaiką. Šitokiu vardu ji vadino liūtuką, kurį kadaise rado 
sužeistą, išgydė, išmaitino ir užaugino. - Tačiau šiandien nuo uolos nu- 
krito ir susižeidė žmogus. Zelandonė stengiasi, kad jis pasijustų geriau, o 
aš jai padedu. 


— Kaijis pasijus geriau, tu eisi sa mumis? - paklausė Jonaila. 

— "Taip, kai jis pasijus geriau, eisiu su tavim jodinėti, - pažadėjo Aila, 
o mintyse pridūrė: „Jei jis pasijus geriau“ Tada atsisuko į Jondalarą ir pa- 
klausė: - Gal tu pasiimk ir Vilką? 

Ji pastebėjo, kad sužeistojo pora baugščiai delbia į žvėrį. Visi žinojo 
apie Vilką, dauguma buvo jį matę, bent jau iš toli, tačiau ne visiems tek- 
davo sėdėti ir valgyti greta jo. Moteris taip pat kreivai žvelgė ir į Ailą, ypač 
po to, kai išgirdo, kokiu žodžiu ji kreipiasi į savo vaiką. Netgi pakeistas, 
žodis skambėjo išskirtinai keistai ir neįprastai. 

Kai Jondalaras išėjo su Jonaila ir Vilku, Aila grįžo į Zelandonės na- 
melį. 

— Ar Jacharalui kiek pagerėjo? - paklausė ji. 

— Kiek galiu pastebėti, ne, - atsakė ta, kuri buvo Pirmoji. Ji džiaugėsi, 
kad abi sužeistojo moterys išėjo ir zelandonės gali kalbėtis atvirai. - Kar- 
tais tokios būklės žmonės kamuojasi gana ilgai. Jei pavyksta juos pagir- 
dyti ar pamaitinti, jie išgyvena ilgiau, o jei ne - užgęsta po kelių dienų. 
Atrodo, lyg dvasia būtų sutrikusi: elanas nėra tikras, ar nori palikti šį pa- 
saulį, kol kūnas tebekvėpuoja, nors kitų kūno pažeidimų nebeatitaisysi. 
Kartais sužeistieji pabunda, bet negali pajudėti, arba kai kurios jų kūno 
dalys nejuda, arba būna netinkamai sugijusios. Kartais, po ilgo laiko, ši- 
taip nukritę žmonės pasveiksta, tačiau dauguma ne. 

— Arjam teka skystis iš ausų ir nosies? - pasitikslino Aila. 

— Kol guli čia - ne. Macyti galvos sužeidimų, bet jie negilūs, tik kele- 
tas paviršinių įbrėžimų. Jam lūžę tiek kaulų, jog manau, kad tikrieji suža- 
lojimai yra vidiniai. Šiąnakt jį stebėsiu. 

- Liksiu su tavimi. Jondalaras pasiėmė Jonailą ir Vilką. Šio vyro pora, 
regis, prie žvėries jautėsi nejaukiai, - tarė Aila. - Maniau, iki šiol daugu- 
ma Žmonių prie jo priprato. 

- Įtariu, ji neturėjo laiko priprasti prie tavo vilko. Ji ne čionykštė. Var- 
du Amelana. Jacharalo motina viską papasakojo. Jis keliavo į pietus, ten 
su ja susijungė ir parsivedė ją namo. Net nesu tikra, ar ji gimusi zelando- 
niečių žemėse, ar kur netoli. Žemių ribos ne visada aiškios. Regis, ji kalba 
pakankamai sklandžiai, nors su lengvu pietietišku skambesiu, panašiai 


kaip Beladora, Kimerano pora. 

— Kaip apmaudu iš taip toli keliauti, o paskui netekti poros. Nežinau, 
ką būčiau dariusi, jei kas būtų nutikę Jondalarui iš karto po to, kai čia 
atsidūrėme. Ir netgi dabar nežinočiau, - Aila net sudrebėjo nuo tokios 
minties. 

— Būtum čia pasilikusi ir tapusi zelandone, visai kaip dabar. Pati sakei, 
kad neturi kur eiti. Juk neketintum viena pati eiti visą kelią iki mamuto- 
jų. Jie tave įdukrino? Čia tu daugiau nei įdukrinta. Čia tu priklausai, tu 
zelandonietė, - pareiškė moteris. 

Ailą truputį nustebino aistringas Zelandonės pareiškimas, tačiau ji 
jautėsi dėkinga. Tai leido jai suprasti, jog yra pageidaujama. 

Ne kitą, bet ankstyvą dar kitos dienos rytą Aila galiausiai grįžo namo. 
Saulė kaip tik kilo, ir moteris akimirkai stabtelėjo pasigrožėti, kaip Žėrėji- 
mas, ryškesnis vienoje vietoje, pamažu užlieja dangų kitapus upės. Lietus 
liovėsi, tačiau debesys kabėjo žemai horizonte, pabirę kuokštuotomis žė- 
rinčiomis raudonomis ir auksinėmis sruogomis. Svilinančiai šviesai paki- 
lus virš uolų, Aila stengėsi prisidengti akis, kad įžiūrėtų gretimą formaciją 
ir galėtų palyginti ryškaus švitulio kilimo vietą su ta, kur jis kilo diena 
anksčiau. 

Netrukus jai teks kiaurus metus žymėti saulės bei mėnulio tekėjimą 
ir laidą. Kiti zelandoniai minėjo, jog sunkiausia atliekant šią užduotį yra 
miego stygius, ypač stebint mėnulį, kuris kartais pasirodo arba pradings- 
ta vidurdienį, o kartais vidurnaktį. Saulė, žinoma, visada pateka ryte ir 
leidžiasi vakare, tik vienos dienos ilgesnės nei kitos, ir ji juda palei hori- 
zontą nuspėjamu keliu. Pusę metų, dienoms ilgėjant, ji kiekvieną dieną 
nukeliauja truputį toliau į šiaurę, kol pačiame vidurvasaryje, kai dienos 
ilgiausios, kelioms dienoms sustoja vietoje. Tada būna vasaros ilgadienis. 
Paskui saulė pakeičia kryptį, kiekvieną dieną leidžiasi vis piečiau. Dienos 
trumpėja, praeina laikas, kai diena ir naktis būna vienodo ilgio ir saulė 
leidžiasi kone tiesiai vakaruose, kol vidury žiemos vėl kelioms dienoms 
sustoja vietoje. Tai žiemos trumpadienio laikas. 

Pasikalbėjusi ir su Jacharalo motina, ir sa Amelana, Aila geriau pažino 
jaunąją moterį. Bent jau viena jos turėjo bendra: abi buvo svetimšalės, su- 
sijungusios su zelandoniečiais. Aila suprato, kad moteris dar visai jauna, 


truputį nenuspėjama ir kaprizinga. Be to, ji laukėsi ir vis dar kentėjo nuo 

rytinio pykinimo. Aila nuoširdžiai troško padėti Jacharalui ir dėl Amela- 
nos, ir dėl jo paties. 

Aila su Zelandone atidžiai stebėjo ligonį. Jos norėjo pamatyti, kaip jis 
sveiks, kad kuo daugiau sužinotų apie tokią kaip jo būklę. Iki šiol joms 
pasisekė sugirdyti vyrui šlakelį vandens, bet tik dėl refleksų jam pavyko jį 
nuryti. Sužeistasis springo, kai jos pylė vandenį jam į burną. Kad ir kaip 
gydytojos stengėsi, Jacharalas nepabudo. Zelandonė taip pat mokė Ailą 
to, ką privalo mokėti zelandoniai: jos kalbėjo apie vaistus ir gydymo bū- 
dus, atliko apeigas kviesdamos į pagalbą Didžiąją Motiną Žemę. Aila ži- 
nojo tik kai kurias iš tų apeigų. Moterys dar neįtraukė visos bendruome- 
nės į gydymo apeigas, kurios būna kur kas įspūdingesnės ir oficialesnės. 

"Taip pat jos aptarė būsimą kelionę, kurią vyresnioji norėjo atlikti su 
savo mokine, ilgą kelionę, kuri užtruktų visą vasarą. Zelandonė norėjo 
greitai į ją leistis. Pietuose ir rytuose buvo keletas šventų vietų, kurias, 
Pirmosios manymu, derėjo aplankyti. Jos keliautų ne vienos. Kartu eitų 
ne tik Jondalaras, bet ir mainų meistras Vilomaras bei du jauni jo pa- 
dėjėjai. Svarstant, kas dar galėtų keliauti kartu, buvo ištartas Jonokolo 
vardas. Aila su jauduliu galvojo apie tolimą kelionę ir galimybę pamatyti 
naujas vietas, bet suprato, kad bus sunku. Ji jautėsi dėkinga už arklius, 
palengvinsiančius ir jos pačios, ir Pirmosios kelionę. Be to, Zelandonei 
patikdavo pasirodyti Yhaha traukiamuose valkčiuose. Tai sukeldavo šur- 
mulį, o Zelandonė mėgo visokiais būdais atkreipti dėmesį į zelandonius 
ir pabrėžti savo kaip Pirmosios padėties svarbą. 

Grįžusi į savo namelį Aila norėjo užplikyti rytinės arbatos Jondalarui, 
bet buvo labai pavargusi. Miegojo nedaug, būdravo, kad Zelandonė galė- 
tų pailsėti. Ryte donija išsiuntė ją namo kiek numigti. Buvo labai anksti, 
visi dar miegojo, išskyrus Vilką, kuris išėjo į lauką jos pasveikinti. Moteris 
nusišypsojo savo keturkojui. Ją stulbino, kad jis visada, regis, žino, kada 
ji ateis ar kur eina. 

Įėjusi vidun Aila pamatė, kad Jonaila miega greta Jondalaro. Nedide- 
lis mergaitės miegmaišis buvo patiestas greta jų patalo, tačiau ji mėgdavo 
įropoti prie suaugusiųjų. Kai Ailos nebūdavo, o tai nutikdavo vis daž- 
niau, mažoji miegodavo su Jondalaru. Aila jau ketino paimti Jonailą ir 


perkelti ją į jos miegmaišį, paskui persigalvojo ir nusprendė leisti jiems 

išsimiegoti netrikdomiems. Gana greitai jie kelsis. Ji nusprendė atsigulti 
Jonailos pataluose: jei bus maži, atsineš papildomų paklotų, tik to nepri- 
reikė. Jondalaras nusišypsojo, kai pabudęs pamatė Ailą miegančią Jonai- 
los vietoje. Paskui jo kaktoje susimetė rūpesčio raukšlės - jis suprato, kad 
jo pora labai pavargusi, bet jis ilgėjosi jos buvimo greta. 

Jacharalas mirė po kelių dienų taip ir neprabudęs. Aila valkčiais par- 
gabeno jį į septintąjį urvą. Jo motina norėjo, kad laidotuvių apeigos būtų 
surengtos namuose, o mirusysis palaidotas netoliese, kad jo elanas ne- 
klaidžiotų svetimoje vietoje ieškodamas kelio į kitą pasaulį. Laidotuvių 
apeigose dalyvavo Aila, Jondalaras, Zelandonė, dar keletas žmonių iš 
devintojo bei kaimyninių urvų ir visi Meškos kalvos žmonės. Apeigoms 
pasibaigus Amelana priėjo prie Zelandonės su Aila ir paprašė pasikalbėti. 

— Kažkas man sakė, kad jūs ketinate keliauti į pietus. Ar tai tiesa? — 
paklausė ji. 

— Taip, - patvirtino Zelandonė spėliodama, ko jaunoji moteris pra- 
šys. Dingojosi, kad jau žino, ir svarstė, kaip elgtis. 

— Ar paimsit mane kartu? Noriu grįžti namo, - ašarų kupinomis aki- 
mis pasakė jaunoji moteris. 

— Bet tavo namai čia, argi ne? - paklausė Pirmoji. 

— Nenoriu čia pasilikti, - pravirko Amelana. - Nežinojau, kad Jacha- 
ralas norėjo keltis į Naujuosius namus ir gyventi Meškos kalvoje. Man 
čia nepatinka, čia nieko nėra. Viską reikia pasidaryti arba pastatyti. Net 
mūsų namelis vis dar nebaigtas. Jie net neturi zelandonio. Aš laukiuosi, 
negi turėsiu eiti į kitą urvą gimdyti? Dabar nebeliko ir Jacharalo. Sakiau 
jam, kad nesiropštų į Aukštąją uolą. 

— Ar kalbėjaisi su Jacharalo motina? Esu tikra, kad galėtum apsigy- 
venti septintajame urve. 

— Nenoriu likti septintajame urve. Nepažįstu tenykščių žmonių, kai 
kurie iš jų nemaloniai elgėsi su manimi, nes aš iš pietų. Vis dėlto aš zelan- 
donietė. 

— Gali persikraustyti į antrąjį urvą. Beladora yra iš pietų, - patarė Pir- 
moji. 

— Iš pietų, bet gyveno labiau į rytus, be to, ji vado pora. Iš tikrųjų jos 
nepažįstu. Tiesiog noriu grįžti namo ir ten pagimdyti vaikelį. Pasiilgau 


savo motinos, - išbėrė Amelana ir prapliupo raudoti. 

— Kiek laiko jau laukiesi? - paklausė Zelandonė. 

— Kraujuoti lioviausi daugiau nei prieš tris mėnesius, - šniurkščioda- 
ma atsiliepė jaunoji moteris. 

— Ką gi, jei esi tikra, kad nori iškeliauti, pasiimsime tave kartu, - nu- 
sprendė Zelandonė. 

Jaunoji moteris pro ašaras nusišypsojo. 

— Ačiū! O, ačiū! 

— Ar žinai, kur tavo urvas? 

— Centrinėje aukštumoje, truputį į rytus, netoli Pietų jūros. 

— Tikriausiai tiesiai ten neisim. Yra keletas vietų, į kurias reikės užsuk- 
ti pakeliui. 

— Nesvarbu, kad užsuksit, - tarė Amelana, paskui nedrąsiai pridū- 
rė: - Tik norėčiau parsirasti prieš gimstant vaikeliui. 

— Manau, šitai sutvarkysim, - pažadėjo ta, kuri buvo pirmoji. 

Amelanai išėjus, Zelandonė ėmė murmėti panosėje: 

— Dailus svetimšalis užsuka į tavo urvą. Atrodo, taip puiku su juo pa- 
bėgti, sukurti namus naujoje vietoje. Neabejoju, kad ji taip pat stipriai 
meldė motinos leisti jai susijungti ir išeiti gyventi su atvykėliu. Bet, kai 
nuvyksti kitur, viskas nedaug tesiskiria nuo senosios vietos, tiktai ničnie- 
ko nepažįsti. Tada tavo naujasis mylimasis nusprendžia dėtis prie grupės, 
kuri nori įkurti naują urvą. Jie tikisi, kad tu taip pat džiūgausi naujoje 
vietoje, tačiau jie persikrausto tik į kitą kalvos pusę nuo senojo urvo, ir 
visi vieni kitus pažįsta, tik tu nepažįsti nieko. 

— Amelana visiškai svetima, kalba truputį kitokia tarme, pripratusi 
būti lepinama. Ji jau atėjo į naują vietą, kur papročiai ir lūkesčiai truputį 
kitokie. Jai nereikia naujų namų kūrimo jaudulio - ji ką tik atsikraustė į 
naujus namus. Jai reikia galimybės įsikurti ir šį tą sužinoti apie naujuosius 
žmones. Tačiau jos pora, kuris parodė, kad mėgsta rizikuoti vien leisda- 
masis į kelionę, buvo pasiruošęs naujo urvo kūrimo nuotykiui su savo — 
ne jos - draugais ir giminaičiais. 

— Tikriausiai jie abu pradėjo gailėtis skubotai susijungę, ėmė ginčytis 
dėl skirtumų, išsigalvotų ir tikrų, o galiausiai ji pasijuto nėščia, ir niekas 
dėl to nesuko galvos. Jos motina ir tetos, visos jos seserys, pusseserės ir 


draugės liko senuosiuose namuose. Galiausiai pamiltasis pavojų mėgėjas 

pernelyg rizikuoja ir gauna galą. Tikriausiai visiems bus geriau, jei ji grįš 
namo, po savo nuotykio truputį išmintingesnė. Čia ji tikrai neturi nieko, 
su kuo būtų užmezgusi glaudų ryšį. 

- Ir aš nieko neturėjau, kai atkeliavau, - pastebėjo Aila. 

— Turėjai. Tu turėjai Jondalarą, - atsakė Zelandonė. 

— Sakei, jos pora jau parodė mėgstąs rizikuoti, nes leidosi į kelionę. Su 
Jondalaru susipažinau jo kelionėje. Argi dėl to jis netampa mėgstančiu 
rizikuoti žmogumi? 

— Ne Jondalaras mėgo rizikuoti. Jo brolis. Jis ėjo kartu su Tonolanu, 
kad jį saugotų žinodamas jo polinkį veltis į pavojingas situacijas. O čia 
nebuvo nieko, kas Jondalarą sulaikytų. Marona iš tikrųjų neturėjo ką jam 
pasiūlyti, išskyrus, kartkartėmis, malonumus. Brolį jis mylėjo labiau nei 
tą moterį, o gal norėjo pabėgti nuo numanomo pažado, kurį ji įsivaizdavo 
gavusi, kitaip nei jis, tačiau Jondalaras nesugebėjo paprasčiausiai imti ir 
jai tai pasakyti. Jis visada ieškojo kažko ypatingo. Trumpai jis galvojo, kad 
tai būsiu aš, ir, turiu pripažinti, vos nesusigundžiau, tačiau supratau, jog 
iš to nebus nieko gero. Džiaugiuosi, kad su tavimi Jondalaras rado tai, ko 
visada troško, Aila, - pasakė storulė. - Tavo ir Amelanos padėtis, nors, 
paviršutiniškai žvelgiant, atrodo panaši, iš tikrųjų skiriasi. 

Aila svarstė apie tai, kokia išmintinga Zelandonė; tada staiga pradė- 
jo skaičiuoti, kiek žmonių leisis į pietus, į kelionę, kurią pasiūlė Pirmoji. 
„Donija, Jondalaras, aš ir, žinoma, Jonaila, - po nosimi Aila tarė skaičia- 
vimo žodžius ir lietė pirštais koją tardama žmonių vardus. - Tai yra ketu- 
ri. Eina Vilomaras ir du jo padėjėjai. Septyni. Mainų meistras sakė norįs 
perduoti jiems visą savo patirtį. Dar jis sakė, jog tikėtina, jog tai paskutinė 
jo tolima mainų kelionė, kad jis pavargo keliauti. Be abejonės, pavargo, - 
galvojo Aila, - tik įdomu, ar iš dalies jis taip sako ne dėl to, kad žino, jog 
Martona serga, ir nori kuo daugiau laiko praleisti su ja?“ 

Dabar dar eis ir Amelana; tai yra aštuoni. Jei eis ir Jonokolas, devyni: 
aštuoni suaugę ir vienas vaikas. Aila nujautė, jog atsiras ir daugiau norin- 
čiųjų pakeliauti. Tarsi kas būtų žinojęs, ką ji galvoja, Zelandonę susirado 
Kimeranas ir Beladora su savo penkiamečiais dvyniais. Jie taip pat norėjo 
citi į pietus, nusivesti vaikus aplankyti jos žmonių. Beladora buvo kone 


tikra, kad Zelandonė norės aplankyti jos urvą. Jis buvo netoli vienos gra- 

žiausių ir vienos seniausių krašto šventųjų vietų. Tačiau jie nenorėjo ke- 
liauti viso donijos numacyto kelio, teplanavo nueiti dalį jo. 

— Kur jūs norite susitikti? - pasiteiravo Zelandonė. 

— Gal Jondekamo sesers urve? - pasiūlė Beladora. - Kamora nėra ti- 
kra jo sesuo, bet jis ją laiko seserimi. 

Aila nusišypsojo apvalainai gražuolei tamsiais banguotais plaukais, 
kuri taip pat kalbėjo su akcentu, nors ne tokiu neįprastu kaip Ailos. Ji 
juto ypatingą ryšį su Beladora; tai dar viena svetimšalė, kuri susijungė su 
zelandoniečiu ir su juo grįžo į jo urvą. Aila žinojo apie ypatingą ryšį tarp 
Kimerano ir jo vyresniosios sesers, kuri po motinos mirties rūpinosi juo 
kartu su savo vaikais. Jos pora taip pat mirė jaunas. Užaugus vaikams ir 
broliui, moteris tapo Zelandone. 

— Jei eitum tiesiai, suprastum, kad Beladoros žmones nuo čia skiria 
aukštuma, — tarė Kimeranas. - Vieta tinkama medžioti kalnų ožkas ir 
gemzes, tačiau vietomis kopti sunku, net jei eini palei upes. Pagalvojau, 
mes keliausim į pietus, paskui į rytus ir ją apeisim. Manau, taip bus len- 
gviau ir Gijoneranui su Ginedela, ir mums, jei reikės juos nešti. Jų kojytės 
dar trumpos, - nusišypsojo Kimeranas, - ne tokios kaip mano ar tavo, 
Jondalarai. 

Jondalarą ir kitą aukštą šviesiaplaukį siejo šilti jausmai. 

— Ketina keliauti vieni? - paklausė Zelandonė. - Gal nelabai išmin- 
tinga, jei ruošiatės imti vaikus. 

— Ketinome kviesti kartu keliauti Jondekamą ir Levelą su sūnumi, bet 
pirmiausia norėjom atsiklausti tavęs, Zelandone, - paaiškino Beladora. 

— Manau, jie būtų puikūs kelionės bendrai, - pasakė Pirmoji. - Taip, 
pakeliui galėtume susitikti. 

Aila vėl pradėjo spausti pirštus sau prie kojos šono. „Iš viso šešiolika, 
jei eis Jonokolas, - galvojo ji. - Tačiau Amelana eis su mumis tik į vieną 
pusę, negrįš, o su Kimeranu ir kitais susitiksime vėliau“ 

— Ar eisime į vasaros susirinkimą? — pasiteiravo Jondalaras. 

— Manau, tik kelioms dienoms, - atsakė Zelandonė. - Paprašysiu 
Keturioliktosios ir Penktojo perimti mano pareigas. Esu tikra, jiedu be 
vargo susitvarkys, be to, noriu išsiaiškinti, kaip jiems seksis dirbti kartu. 


Prieš išeidama į vasaros susirinkimą, nusiųsiu bėgūną pas Jonokolą, kad 

sužinočiau, ar jis norės eiti sa mumis ir ar galės. Gal jis turi kitų ketini- 
mų - šiaip ar taip, dabar jis urvo zelandonis. Jau negaliu paprasčiausiai 


liepti jam ką daryti. Negalėjau net ir tada, kai jis buvo mano mokinys. 


Dienos, kai devintasis urvas išėjo į vasaros susirinkimą, rytas išaušo 
saulėtas ir giedras. Kelias dienas prieš tai su pertraukomis vis lijo, tačiau 
tą rytą debesys nuslinko, žaižaravo krištolo skaidrumo dangus, ryškiai 
nušvietęs tolimas kalvas. Šiais metais devintasis urvas keliavo į pietva- 
karius. Vasaros susirinkimo vieta buvo toliau nei įprastai, todėl reikėjo 
daugiau laiko iki jos nusigauti. 

Atvykusi į susirinkimo vietą Aila pastebėjo, kad dalies žmonių iš la- 
biau į vakarus nutolusių urvų ji nepažįsta. Tai buvo tie, kurie šiek tiek 
ilgiau vėpsojo į ją su trimis arkliais ir vilku, ką ir kalbėti apie arklių trau- 
kiamus valkčius, vienuose kurių keliavo Pirmoji. Daugelį apėmė nusivyli- 
mas sužinojus, kad Pirmoji ir jos mokinė su neįprastais gyvūnais ilgai ne- 
užsibus. Aila pagalvojo, kad norėtų likti ir susipažinti su zelandoniečiais, 
kurių dar nebuvo sutikusi, tačiau ne mažiau laukė vasaros kelionės, kurią 
suplanavo Pirmoji. 

Jonokolas vis dėlto nusprendė dėtis prie jų. Jis taip ir nebuvo ilgesnė- 
je Pašauktojo kelionėje, iš dalies dėl to, kad iš pradžių nė neketino tapti 
tikru zelandoniu; jis tenorėjo piešti atvaizdus, o Pirmoji jo nemygo. Pa- 
matęs dailias baltas naujo švento urvo sienas ir rimčiau apsisprendęs dėl 
zelandonio pareigų, Jonokolas persikraustė į devynioliktąjį urvą, kuris 
buvo arčiausiai gražiosios šventos vietos. Devynioliktojo zelandonė buvo 
per sena ir per silpna, kad leistųsi į ilgas keliones, nors jos protas liko aš- 
trus iki mirties. Nuo tada jis girdėjo stulbinamų dalykų apie tapytus pie- 
tinių kraštų urvus ir nenorėjo praleisti progos savo akimis juos pamatyti; 
kitos galimybės gali ir nebepasitaikyti. 

Aila buvo patenkinta - Jonokolas buvo jai draugiškas nuo pat pra- 
džių, jis bus puiki draugija. Susirinkime jie pasiliko tik keturias dienas, 
bet kone visi jo dalyviai susirinko išlydėti išvykstančiųjų. Išaugusi iki 

nedidelio urvo keliautojų grupė atrodė gana vaizdingai, pirmiausia dėl 
gyvūnų ir valkčių. Prie grupės prisijungė ne tik tie, kurie ketino kartu 
leistis į ilgą kelionę: kartu ėjo keletas Ailai nepažįstamų žmonių iš urvų 
vakaruose. Taip pat buvo grupelė kaimyninių urvų, ypač vienuoliktojo, 
žmonių, įskaitant jų vadę Karėją. 

Pirmoji norėjo keliauti į pietus palei Upę, kol pasieks jos žiotis - san- 
taką su Didžiąja upe. Ten atsidūrus, jiems teks kirsti didelę upę, kuri, 
sprendžiant iš pavadinimo, buvo gilesnė, platesnė ir sraunesnė nei Upė. 
Savo įprastą Upę jie galėjo kirsti Perkėloje — platesnėje, seklesnėje vie- 
toje — eidami brastos akmenimis arba brisdami, kartais ir iki juosmens, 
priklausomai nuo metų laiko, tačiau norint kirsti Didžiąją upę reikia la- 
biau pasistengti. Kad išspręstų šitą problemą, Pirmoji su Vilomaru krei- 
pėsi į Karėją ir kelis vienuoliktojo urvo, garsėjusio savo rišamais plaustais, 
narius, kad nugabentų keliautojus ir jų mantą žemyn Upe iki žiočių ir 
perkeltrų per Didžiąją upę. 

Pirmiausia jie turėjo sugrįžti į devintąjį urvą. Vien suaugusieji — iš- 
skyrus Jonailą - su arkliais žingsniavo kur kas sparčiau nei visas urvas. 
Dauguma keliautojų buvo jauni ir sveiki. Nors Pirmoji tikrai stambi mo- 
teris — stotas teikė jai valdingumo, - ji buvo fiziškai stipri ir didumą kelio 
žingsniavo. Kai pavargdavo ir jausdavo, kad nebesuspės su visais, galė- 
davo sėstis į valkčius, kurie jokiu būdu nesumenkindavo jos autoriteto 
ar orumo, ypač todėl, kad ji vienintelė keliavo valkčiuose, traukiamuose 
Ailos arklio. 

Vieną vakarą, apsistojus nakčiai, Pirmoji ir mainų meistras pradėjo 
tartis su vienuoliktojo urvo vade Karėja ir kitais jo nariais, išmanančiais 
plaustų naudojimą ir galinčiais paskaičiuoti, kiek plaustų ir žmonių reikės 
keliautojams likusį kelią nugabenti. Paskui reikėjo smulkiai aptarti atlygi- 
nimą daiktais ir paslaugomis už plaustų naudojimą. Derybos nebuvo slap- 
tos. Jomis labai susidomėjo net devintajam bei vienuoliktajam urvui nepri- 
klausantys zelandoniečiai. Keletas jų pradėjo svarstyti, ar plaustais galima 
nukeliauti į vakarus Didžiąja upe iki Didžiųjų Vandenų. Žinoma, tai buvo 
įmanoma, bent jau tinkamu metų laiku, bet sugrįžti būtų sudėtinga. 

Derybose vienuoliktojo urvo vadė Karėja Jondalaro paprašė devin- 


tojo urvo paslaugų ateityje mainais už naudojimąsi plaustais. Pokalbyje 

dalyvavo Pirmoji, tačiau Jondalaras būtų norėjęs, kad dalyvautų ir Joha- 
ranas. Pažadėti aiškiai neįvardytas paslaugas ateityje keblu, nes gali būti 
pareikalauta daugiau, nei norėtum duoti. 

— Nemanau, kad turiu teisę šitaip įsipareigoti už visą devintąjį urvą, — 
pasakė Jondalaras. - Aš nesu vadas. Gal Vilomaras arba Zelandonė gali 
nuspręsti 2 

Tačiau Karėja laukė tinkamo laiko paprašyti būtent Jondalaro paslau- 
gų vienam savo urvo žmogui. 

— Bet tu gali pasižadėti už save, Jondalarai, - pasakė vienuoliktojo 
urvo vadė. - Žinau vieną jauną moterį, kuri, regis, yra daug žadanti titna- 
go apdirbėja. Jei priimtum ją mokine, laikyčiau derybas baigtomis. 

Zelandonė stebėjo ilgšį svarstydama, kaip jis reaguos. Ji žinojo, kad 
daug kas jį prašo priimti mokinius, tačiau Jondalaras labai išrankus. Jis 
jau turi tris mokinius ir tikriausiai negali priimti visų prašančiųjų. Tačiau 
dabar reikalas buvo susijęs su jo moters Pašauktosios kelione ir būtų tin- 
kama, jei jis įneštų savo dalį, kad kelionę palengvintų. 

— Mergina? Abejoju, ar moteris galėtų išmokti tinkamai apdirbti 
titnagą, — pastebėjo vienas vyras iš vakarinių urvų. - Truputį mokiausi 
dirbti su titnagu. Reikia jėgos ir tikslumo, kad pagamintum gerus įran- 
kius. Visi žinome, kad Jondalaras yra puikus titnago apdirbėjas. Kodėl jis 
turėtų švaistyti laiką mokydamas merginą? 

Aila susidomėjo pokalbiu. Ji visiškai nepritarė kalbančiajam. Iš patir- 
ties žinojo, kad moteris gali apdirbti tirnagą ne blogiau nei vyrai, tačiau, 
jei Jondalaras priimtų mokine merginą, kur ji apsistotų? Ji negalėtų gy- 
venti su jaunuoliais, ypač prasidėjus mėnulio laikui. Nors zelandoniečių 
požiūris į mėnulio laiką buvo švelnesnis nei genties, kur moteris tuo metu 
nė pažvelgti į vyro pusę negalėdavo, moteriai reikia privatumo. Vadinasi, 
ji turėtų kartu gyventi jų namelyje arba reikėtų ręsti dar vieną statinį. 

Jondalaras akivaizdžiai mintijo tą patį. 

— Nesu tikras, ar galime priimti jauną moterį, Karėja, - atsiliepė jis. 

— Nori pasakyti, kad moteris negali išmokti apdirbti titnago? - pa- 
sitikslino Karėja. - Moterys visais laikais gamino įrankius. Juk ji nebėgs 
pas titnago apdirbėją kaskart, kai mėsinėjant grobį ar grandant odą su- 


lūžta įrankis. Ji pati pasitaiso, pagalanda arba pasidaro naują. 

Karėja atrodė rami, tačiau Pirmoji suprato, kad ji stengiasi valdytis. 
Vienuoliktojo urvo vadė norėjo vyrui iš vakarų tiesiai išrėžti, kaip jis klys- 
ta, tačiau atrodė, kad Jondalaras tam vyrui pritaria. Zelandonė susidomė- 
jusi ėmė sekti pokalbį. 

— Gerai, aš žinau, kad moterys gali pasigaminti įrankių sau naudoti, 
grandyklę ar peilį, tačiau kokia moteris gali padaryti medžioklės ginklą? 
Iečių antgaliai ir strėlės turi skrieti tiesiai ir tiksliai, kitaip nepataikysi, — 
atkirto vyras. - Nekaltinu titnago apdirbėjo, kad jis nenori mokine pri- 
imti moters. 

Karėja įsiplieskė. 

— Jondalarai! Ką jis kalba? Ar tu tikrai manai, kad moteris negali iš- 
mokti apdirbti titnago kaip vyras? 

— Tai visai nesusiję, - atsiliepė Jondalaras. - Žinoma, moteris gali ap- 
dirbti titnagą. Kai gyvenau pas Dalanarą, jis mane mokė kartu su mano 
artima pussesere Joplaja. Ji dirbdavo visai šalia manęs. Mes net varžėmės. 
Kai buvau jaunesnis, šito jai nesakiau, tačiau dabar nedvejodamas pasa- 
kyčiau: kai kuriais atžvilgiais ji mane pranoko. Aš tik nežinau, kur reikėtų 
apgyvendinti jauną moterį. Negaliu jos apgyvendinti su trimis savo mo- 
kiniais. Jie vyrai, o moteriai reikia šiek tiek nuošalumo. Galėtume priimti 
ją pas save, tačiau mokiniui reikia vietos įrankiams ir kitiems daiktams 
susidėti, o titnago skeveldros aštrios. Aila pyksta, jei kokia būna įstrigusi 
mano drabužiuose, kai grįžtu iš darbo ploto. Ji nenorėtų, kad jos mėty- 
tųsi ten, kur bėgioja Jonaila, ir aš jos nekaltinu. Jei priimsiu jauną moterį, 
teks statyti priestatą prie mokinių namelio arba atskirą pastogę. 

Karėja akimirksniu nurimo. Kad jaunai moteriai iš vienuoliktojo urvo 
reikia privatumo - pagrįstas tvirtinimas. Derėjo suprasti, kad Jondalaras, 
susijungęs su tokia moterimi kaip Aila, kuri yra patikima medžiotoja ir 
dar Zelandonės mokinė, nepritars absurdiškam to vyro iš vakarų urvo 
požiūriui. Maža to, Jondalaro motina buvo vadė. „Tačiau jis tikrai iškėlė 
gerą klausimą“, - galvojo Karėja. 

— Manau, atskira pastogė būtų geriau, — tarė Karėja. - Vienuoliktasis 
urvas padėtų ją pastatyti, jei tik parodytumėte tinkamą vietą. Kol keliau- 


site, mes ją pastatysime. 

— Palauk truputį! - sustabdė ją Jondalaras išplėtęs akis iš nuostabos, 
su kokiu greičiu Karėja ėmėsi iniciatyvos. Zelandonė, slėpdama šypseną, 
dirstelėjo į Ailą, kuri irgi iš paskutiniųjų stengėsi nenusišypsoti. - Dar 
nesakiau, kad ją priimsiu. Visada išbandau būsimus mokinius, o net ne- 
žinau, kas ji tokia. 

- Žinai. Tai Norava. Mačiau, kaip praėjusią vasarą su ja dirbai, — at- 
sakė Karėja. 

Jondalaras nurimo ir nusišypsojo. 

— Taip, tikrai ją pažįstu. Manau, ji bus puiki titnago apdirbėja. Kai 
praėjusią vasarą medžiojome taurus, ta mergina sulaužė porą antgalių. 
Kai ėjau pro šalį, ji kaip tik juos taisė. Stabtelėjau akimirkai pažiūrėti, 
ir ji paprašė mano pagalbos. Parodžiau Noravai kelis būdus, ir ji iš karto 
viską perprato. Mergina imli ir turi geras rankas. Taip, jei pasirūpinsi, kad 


Norava turėtų kur apsistoti, aš priimsiu ją mokine. 


Dauguma kaimyninių urvų žmonių, neišėjusių į vasaros susirinkimą, 
buvo devintajame urve, kai atvyko keliautojai. Pirma jų buvo pasiųstas 
bėgūnas su žinia, tad visi jau laukė. Laukė ir paruoštas maistas. Medžio- 
tojai nudobė didįjį elnią, kurio didžiuliai plaštakos formos ragai vis dar 
buvo padengti plaukuota odele. Per tą odelę į ragus tiekiamas kraujas, 
todėl jie kasmet išauga tokie įspūdingi ir vis didesni. 

Subrendusio patino ragų ilgis siekia kone keturis metrus, jie yra be- 
veik metro pločio. Išsikišusias elnio ragų atšakas žmonės paprastai nu- 
pjaudavo kitais tikslais, likdavo didelė kiek įgaubta „plaštakos“ dalis iš 
stiprios kaulą primenančios medžiagos keratino, kuri tiko daugeliui 
dalykų: ragas galėjo būti panaudotas kaip maisto padėklas, nugalandus 
galą - kaip semtuvas, ypač lengvoms medžiagoms, pavyzdžiui, pelenams 
iš ugniakuro, smėliui upės pakrantėje ar sniegui semti. Didžiulio elnio 
mėsos pakako išalkusiems keliauninkams bei devintojo urvo nariams ir 
jų kaimynams pamaitinti, nemažai jos liko ir kitam kartui. 

Kitą rytą tie, kurie keliavo su Pirmąja, susirinko savo mantą, įsidėjo 
truputį elnienos kelionei ir paėjėjo neilgą kelią iki Perkėlos. Jie perbri- 
do Upę iki medinės prieplaukos priešais pastogę, žinomą kaip Paupys, 
vienuoliktasis Zelandonijos urvas. Keletas plaustų, surištų iš sveikų jau- 
nų medelių, nugenėtų iki lanksčių rąstų, paskui sutvirtintų tarpusavyje, 
buvo pririšti prie prieplaukos — paprasto medinio statinio, kuris kyšojo 
virš upės. Vieni plaustai buvo taisomi, kiti paruošti naudoti, matėsi ir vie- 
nas naujai rišamas. Iš ant kranto išdėstytų rąstų paaiškėjo visa jo statybos 
eiga. Rąstai buvo sulygiuoti drūtgaliais gale, o plonesnė viršutinė kamie- 


nų dalis surišta į savotiškus pirmagalius. 

Iki vienuoliktojo urvo arkliai tempė valkčius su diduma keliautojų 
mantos, tačiau dabar viskas turėjo būti sukrauta ant plaustų ir pririšta. 
Laimei, zelandoniečiai žinojo, kaip keliauti neapsikrovus daiktais. Jie 
gabenosi tik tiek, kiek patys galėjo panešti. Vienintelis papildomas svo- 
ris buvo basliai ir jungiamosios valkčių dalys. Išskyrus Ailą ir Jondalarą, 
žmonės dar nebuvo pratę kliautis arkliais ir valkčiais daiktams gabenti. 
Krovimui vadovavo vienuoliktojo urvo žmonės, kurie kreips plaustus 
pasroviui, mat plaustai turėjo išlaikyti pusiausvirą, kitaip juos būtų sunku 
valdyti. Jondalaras su Aila padėjo sudėti ilgus valkčius ant plausto, kuris 
plauks pirmas, — juo keliaus Pirmoji, Vilomaras ir Jonokolas. Sunkesni 
valkčiai su sėdyne turėjo būti išardyti ir pakrauti į antrą plaustą. Jame 
ir Palidaras. 

Aila su Jondalaru bei Jonaila, žinoma, kur galima, jos raiti upės pa- 
krante, bris arba plauks, o kartais pajojės tolėliau sausuma. Buvo viena 
ypač srauni vieta su aukštomis uolomis krante ir siautulingu vandeniu, 
kurią Karėja griežtai liepė apjoti sausuma. Ji taip pat pabrėžė, kad visi, 
kuriuos baugina sudėtinga atkarpa, gali eiti sausumos keliu. Prieš kelerius 
metus toje vietoje jie prarado vieną plaustą, buvo sužeista keletas žmonių, 
tačiau niekas nežuvo. 

Iš akmenų pastogės aukštėliau ir tolėliau kranto pasikalbėti su Pirmą- 
ja nusileido moteris. Ji norėjo, kad gydytoja apžiūrėtų jos dukterį, kuriai 
labai skaudėjo dantis. Aila paprašė Jondalaro prižiūrėti Jonailą, paskui 
abi su Pirmąja nusekė paskui moterį į gyvenamąją pastogę. Ši, kaip ir dau- 
guma, buvo mažesnė už devintojo urvo gyvenamąją erdvę, joje gyvenan- 
tys žmonės įsikūrę jaukiai. Moteris nusivedė juos į mažą namelį po iškyša. 
Viduje miegmaišyje net šlapia nuo prakaito blaškėsi jauna, gal šešiolika 
metų galinti suskaičiuoti moteris. Vienas jos skruostas buvo raudonas ir 
smarkiai ištinęs. Buvo akivaizdu, jog mergina kenčia nuo baisaus danties 
skausmo. 

— Turiu patirties su skaudamais dantimis, - tarė Aila jaunai moteriai, 
prisiminusi tą kartą, kai padėjo Izai išrauti vieną Krebo dantų. - Ar leisi 
man pažiūrėti? 


Jauna moteris atsisėdo ir papurtė galvą. 

— Ne, - pasakė ji prislopintu balsu. Ji atsistojo, priėjo prie Pirmosios ir 
palietė skruostą, - tegu tik nuslopsta skausmas. 

— Prieš išeidamas mūsų zelandonis davė jai kažko nuo skausmo, tačiau 
dabar atrodo kur kas blogiau; vaistai nelabai padėjo, - paaiškino motina. 

Aila stebėjo Zelandonę. Storulė susiraukė ir papurtė galvą. 

— Duosiu stiprių vaistų, kurie ją užmigdys, - tarė Pirmoji jaunosios 
moters motinai. - Ir dar paliksiu, kad duotumėte vėliau. 

— Dėkoju. Labai jums dėkoju, - tarė moteris. 

Aila su Zelandone leidosi žemyn prie vandens, ir Aila klausiamai atsi- 
suko į savo mokytoją. 

- Žinai, kas negerai jos dantims? 

— Ji turi bėdų nuo tada, kai pradėjo dygti pirmieji dantys. Jų per 
daug — mergina turi dvigubą eilę dantų, - paaiškino Pirmoji. Tada, maty- 
dama klausiamą Ailos žvilgsnį, paaiškino: - Ji turi dvi eiles dantų, kurie 
mėgina išdygti tose pačiose vietose tuo pat metu, ir jie dygsta blogai, visi 
susigrūdę. Jai siaubingai skaudėjo dantis, kai buvo maža, o paskui vėl — 
kai pradėjo dygti nuolatiniai dantys. Paskui kurį laiką buvo ramu, dantų 
skausmas jos nekamavo kelerius metus, tačiau dabar pradėjo dygti patys 
galiniai, ir ji vėl kankinasi. 

— Ar negalima dalies dantų pašalinti? 

— Vienuoliktojo zelandonis mėgino, tačiau jie taip tvirtai susispau- 
dę, kad jis nė vieno nepajėgė išlupti. Prieš kelis mėnesius jaunoji moteris 
pati tai bandė ir galiausiai kelis nusilaužė. Nuo tada dantų skausmas tik 
pasunkėjo. Manau, dabar jau prasidėjo uždegimas ir dantys ėmė pūliuo- 
ti, tačiau ji nesileidžia apžiūrima. Nesu tikra, ar jos burna kada išgis. Ji 
tikriausiai mirs nuo tų dantų. Gal geriau duoti jai kiek per daug skausmą 
malšinamųjų vaistų ir leisti tyliai iškeliauti į kitą pasaulį, - kalbėjo Pir- 
moji. — Tačiau tai gali nuspręsti tik ji ir jos motina. 

- Ji tokia jauna ir, regis, sveika, stipri moteris, - nustebo Aila. 

— Taip, ir labai apmaudu, kad turi taip kentėti, bet bijau, kad skaus- 
mas dabar nesiliaus, kol Motina ją pasiims, - pasakė donija. - Ypač jei ji 
niekam neleis padėti. 

Kol jos grįžo prie upės, plaustai jau buvo beveik pakrauti. Du plaustai 


buvo skirti šešiems keliautojams, kurie plauks žemyn upe, ir daliai man- 

tos nuo valkčių. Aila su Jondalaru jos arkliais, užsidės kuprines ir savo 
mantą gabensis patys. Žinoma, vilkas gali apsieiti pats vienas. Karėja pa- 
sakė, kad iš pradžių svarstė imti tris plaustus, tačiau urve tuo metu buvo 
pakankamai žmonių valdyti tik dviem. Būtų tekę siųsti bėgūną kviesti 
daugiau žmonių ir laukti, kol jie atvyks, todėl nuspręsta apsiriboti dviem. 
Vienuoliktasis urvas niekada nesileisdavo į tokią ilgą ir galimai pavojingą 
kelionę mažiau nei dviem plaustais. 

Plūdrus įrenginys prieš srovę buvo stumiamas vienu ar daugiau ilgų 
baslių atsispiriant į upės dugną, o žemyn upe jį nešė srovė. Kadangi plauk- 
ti reikėjo pasroviui, vos atlaisvinus virvę, kuria plaustai buvo pririšti prie 
prieplaukos, Upė lengvai atliko savo darbą. Basliais daugiausia naudotasi 
plaustui vairuoti ir išvengti išsikišusių akmenų. Taip pat naudotas kitas 
vairo mechanizmas - didžiojo elnio ragas su nupjautomis atšakomis. Iš 
centrinės rago dalies suformuotas vairas buvo pritvirtintas prie rankenos 
ir pritaisytas laivagalyje taip, kad būtų galima kreipti į kairę ar dešinę ir 
pakeisti plausto kryptį. Taip pat iš plaštakos formos briedžio ar didžiojo 
elnio ragų buvo išskaptuoti ilgi irklai, naudoti stumtis į priekį ir valdyti 
plūduriuojančią medinę platformą. Vis dėlto reikėjo įgūdžių ir patirties, 
kad išlaikytum gremėzdišką plaustą nenukrypusį nuo kurso, ir paprastai 
sutartinai dirbdavo trys žmonės. 

Aila ant Yhaha, Lenktynininko ir Širmės nugarų uždėjo jojimo pa- 
klotus, tada prie jaunosios kumelaitės pririšo pavadį, bet Jonailą kol kas 
pasisodino ant Yhaha priešais save. Mergaitei pakaks laiko pajojėti, kai 
arkliai išbris iš upės. Vos pirmasis plaustas atsistūmė nuo prieplaukos, 
Aila pasidairė vilko ir sušvilpė. Jis atlėkė šuoliais, drebėdamas iš jaudu- 
lio. Žvėris suprato, kad kažkas vyksta. Aila su Jondalaru nukreipė arklius 
į upę. Pasiekę giliausią vietą maždaug upės viduryje, gyvuliai kurį laiką 
plaukė palei plaustus, paskui pasuko į priešingą krantą. 

Plaustai gana greitai sliuogė į pietus. Arkliai pernelyg neatsiliko. Jie 
plaukė iš paskos arba jojo sausuma palei Upę. Tėkmę vėl užtvėrus uolų 
sienoms, raiteliai suko į upę ir leido arkliams plaukti giliame, sraunia- 
me vandenyje. Antrasis plaustas truputį sulėtino, kad arkliai jį pasivytų. 
Jiems susilyginus moteris, vardu Šenora, vairavusi pirmąjį plaustą, šūkte- 

— Iš karto už kito posūkio yra žemas krantas, turėtumėte ten išlipti ir 
kitą uolų eilę apjoti. Už to posūkio įplauksime į sraunius vandenis. Ten 
labai pavojinga, todėl nemanau, kad arkliams saugu pasilikti vandenyje. 

— O kaip žmonės plaustuose? Ar jūs būsite saugūs? — atsišaukė Jon- 
dalaras. 

— Jau esame tai darę, - atsiliepė moteris. - Su stūmėju, irkluotoju ir 
vairininku, manimi, viskas bus gerai. 

Jondalaras, už pavadžio laikydamas Širmę, virve, pririšta prie apynas- 
rio, nukreipė Lenktynininką į kairę, kad pasiekus reikiamą kranto vietą 
būtų lengviau išlipti. Aila, rankomis apsivijusi Jonailą, plaukė iš paskos, 
Vilkas kapstėsi paskutinis. 

Amelana ir du Vilomaro padėjėjai, Tivonanas bei Palidaras, buvo 
paskutiniame plauste, arčiausiai jų. Amelana buvo susirūpinusi, tačiau 
nerodė noro išlipti ir eiti sausuma. Abu jaunuoliai sukosi aplink ją; pa- 
traukli jauna moteris visada traukia jaunus vyrus, ypač jei laukiasi. Zelan- 
donė, Jondalaras ir Vilomaras priekiniame plauste jau nebegalėjo girdėti 
Jondalaro, tačiau būtent jais jis rūpinosi labiausiai. Vis dėlto, jei Pirmoji 
nusprendė čia nelipti iš plausto, jis spėjo, kad, jos manymu, yra pakanka- 
mai saugu likti ant vandens. 

Kai arkliai išlipo iš Upės, ir nuo gyvulių, ir nuo raitelių vanduo tekėjo 
upeliais. Žmonės ant plaustų akimis sekė nueinančiuosius. Zelandonė, 
matydama, kaip arkliai su raiteliais ant nugarų ropščiasi iš vandens ir 
kyla upės krantu, sekundei pasidavė abejonėms dėl sprendimo likti ant 
odiniais diržais, sausgyslėmis ir augalinio pluošto virvėmis surištų rąstų 
platformos. Saiga ji ėmė ilgėtis tvirtos žemės po kojomis. Nors ne pirmą 
kartą plaukė plaustais Upe, buvo plaukusi ir kitais ramesniais vandeni- 
mis, niekad anksčiau nesirinko sraunaus vandens maršruto iki Didžiosios 
upės, tačiau Jonokolas ir ypač Vilomaras atrodė tokie ramūs, kad ji nega- 
lėjo leisti sau prisipažinti bijanti. 

Nespėjus nė susigaudyti, upės vingis ir uola palei krantą užstojo vaizdą 
paskutinės vietos, kur dar buvo galima išsigelbėti iš sūkuriuojančių van- 
denų. Zelandonė sukiojo galvą dairydamasi, kaip paklaikusi ieškojo vir- 
vinių rankenų, kurios buvo pritvirtintos prie plaustus laikančių raiščių, 

pagalvės, įtrintos riebalais, kad būtų nelaidi vandeniui, - juk plaukiant 
plaustu normalu permirkti. 

Priekyje keliautojų laukė putotų baltų vandenų masė. Purslai tryško 
tarp rąstų, taškėsi pro šonus ir priekį. Zelandonė pastebėjo, kad vandenys 
riaumoja vis garsiau, o galinga srovė nešė juos tarp uolų, styrančių abipus 
garmančių vandenų. 

Staiga jie atsidūrė viduryje verpeto, vanduo taškėsi aplink akmenis ir 
riedulius, kurie buvo atitrūkę nuo uolų ir atodangų dėl stipraus šalčio, 
nuožmaus vėjo ir sraunaus vandens poveikio. Pirmoji nuslopino riksmą, 
kai pajuto pliūpsnį šalto vandens ant veido, o plausto priekis nėrė į sūku- 
riuojančius purslus. 

Paprastai, jei nekildavo audrų ir daugiau vandens neprinešdavo inta- 
kai, vandens tūris Upėje būdavo maždaug vienodas, bet dėl vagos pokyčių 
kito srovės pobūdis. Perkėlose, kur Upė buvo platesnė ir seklesnė, vanduo 
aplink akmenis vos lengvai virpuliavo net pačiame viduryje, tačiau uolos 
sienoms susispaudus, vagos šlaitui tapus statesniam, tas pats vandens tū- 
ris būdavo įkalinamas siauresnėje erdvėje, todėl sruvo su didesne jėga. Ta 
jėga ir nešė plaustą. 

Zelandonė buvo išsigandusi ir susijaudinusi. Ji pradėjo kur kas labiau 
vertinti vienuoliktojo urvo plaustininkų patirtį stebėdama, kaip jie val- 
do plaustą, kurį taip sparčiai į priekį nešė Upės žemupio vandenys. Vyras 
dabar baslį naudojo atsistumti nuo akmenų, stirksančių upės viduryje, ir 
apsisaugoti nuo uolų, kurios kilo krante. Irklininkas kartais darė tą patį 
arba stengėsi padėti vairuoti kanalais, kur nebuvo kliūčių, moteriai, kuri 
valdė vairą ir kreipė griozdišką plaustą. Jie turėjo dirbti kaip komanda, 
tačiau galvoti kiekvienas už save. 

Apsukęs linkį, plaustas staiga sulėtėjo, nors Upė sruvo nė kiek ne 
lėčiau. Tiesiog plausto dugnas siekė dugną, nes upė toje vietoje sruvo 
žemyn vos panirusios kietos uolos lygiu akmeniniu šlaitu. Tai buvo su- 
dėtingiausia upės dalis, nes reikėjo stumtis seklia, stačia vaga. Žmonės 
kartais tiesiog išlipdavo iš vandens ir toje vietoje nešdavo plaustą sausu- 
ma. Nučiuožę nuo uolos, jie nuslydo nedideliu kriokliu ir atsidūrė uoli- 
nių sienų tarpeklyje. Atgal srūvantis verpetas neleido judėti į priekį. Jie 
plūduriavo, bet buvo tarsi įkalinti, negalėjo plaukti toliau. 

— Taip kartais nutinka, nors jau seniai to nebuvo, - nesutriko mote- 
ris, valdžiusi vairą. Dabar vairas buvo ant plausto. Šenora jį ištraukė iš 
vandens plaustui pradėjus sukti vingiu. - Turime atsistumti nuo sienos, 
bet tai gali būti sudėtinga. Iš čia ir išplaukti sunku, ir nulipti nuo plausto 
negalima, nes vanduo gali įtraukti į gelmę. Mums reikia ištrūkti iš šios 
aklavietės. Netrukus čia pasirodys antrasis plaustas. Jie galėtų mums pa- 
dėti, tačiau gali į mus atsitrenkti ir taip pat įkliūti. 

Vyras su basliu įkišo basas pėdas į plyšius tarp rąstų stengdamasis ne- 
nuslysti, tada basliu atsirėmė į akmens uolą, mėgindamas pajudinti plaus- 
tą. Irkluotojas taip pat bandė atsistumti nuo sienos, nors irklo rankenos 
buvo trumpesnės ir nestiprios. Jos galėjo sulinkti arba lūžti sujungimo 
vietoje tarp rago ir medienos. 

— Manau, mums reikia vieno dviejų papildomų baslių, - pasiūlė Vi- 
lomaras, nešdamasis ilgą ploną rąstą nuo Ailos valkčių. Jonokolas stovėjo 
užjo su antruoju basliu rankose. 

Netgi stumiant trims vyrams reikėjo pastangų išsilaisvinti iš atgalinio 
sūkurio spąstų, tačiau pamažu plaustas vėl atsidūrė srovėje. Kai jis jau lais- 
vai plaukė, vyras su basliu nukreipė jį prie išsikišusios uolos. Naudoda- 
miesi basliu, irklu ir vairu žmonės sugebėjo išlaikyti plaustą vietoje. 

— Manau, turėtume palaukti ir pažiūrėti, kaip seksis antrajam plaus- 
tui, — tarė jis. - Čia pavojingiau nei paprastai. 

— Gera mintis, - pritarė Vilomaras. - Turime porą jaunų mainų meis- 
trų, kurių nenorėčiau prarasti. 

Jiems tebekalbant, iš už linkio pasirodė antrasis plaustas, kurį, kaip 
ir pirmąjį, taip pat buvo sulėtinusi po vandeniu slypinti uola. Srovė nu- 
stūmė plaustą truputį toliau nuo sienos ir jis neįkliuvo į atgalinį sūkurį. 
Pamatęs, kad antrasis plaustas susidorojo su iššūkiu, pirmasis vėl pradėjo 
plaukti. Priekyje vis dar buvo atkarpėlė sūkuringo vandens, o vienoje vie- 
toje iš paskos plaukęs plaustas bumbtelėjo į išsikišusį akmenį ir pradėjo 
suktis, tačiau žmonėms pavyko jį suvaldyti. 

Zelandonė vėl įsikibo į virves pajutusi, kaip plaustą kelia atplūdusi 
banga, o pirmagalis neria į srūvančius vandenis. Taip nutiko dar kelis 
kartus, kol jie pasiekė sekantį upės vingį. Už jo upė staiga nurimo, ir kai- 


riajame krante pasirodė gražus, smėlėtas, lygus paplūdimys ir nedidukė 


345 A 


JEAN M. AUEL 


savotiška prieplauka. Vyras basliu nukreipė plaustą link jos, o irklininkas 
užmetė virvės kilpą, kuri buvo pritvirtinta prie plausto, ant baslio, tvirtai 
įkalto į žemę Upės pakrantėje. Kitas plaustininkas metė kitą virvę ir abu- 
du pritraukė plaustą prie nedidelės prieplaukos krante. 

— Čia turėtume išlipti ir palaukti kitų. Be to, man reikia pailsėti, - 
pasakė plaustininkas. 

— Taip, tau tikrai to reikia, ir mes visi pavargome, - pritarė Pirmoji. 

Antrasis plaustas pasirodė tada, kai plaukusieji pirmuoju išlipo ant 
kranto. Žmonės iš pirmojo plausto padėjo pririšti antrąją rąstų platformą 
prie nedidelės prieplaukos, ir jos keleiviai džiugiai išlipo pailsėti. Kiek 
vėliau ir Aila su Jondalaru pasirodė iš už krašto uolos, kurią plaustai ką 
tik įveikė. Įkliuvę į atgalinį sūkurį, plaustai prarado nemažai laiko, tad 
arkliai juos pasivijo. 

Visi linksmai vieni kitus pasveikino, džiaugėsi matydami, kad yra sau- 
gūs. Paskui vyras iš vienuoliktojo urvo laužo duobėje, kuri akivaizdžiai jau 
buvo naudota, užkūrė ugnį. Kiek anksčiau buvo pririnkta ir palei vandens 
kraštą sukrauta džiūti apvalių glotnių upės nugludintų akmenų. Sudėti į 
laužą sausi akmenys įkaista greičiau ir yra mažiau pavojingi: nuo viduje 
įkalintos drėgmės ugnyje kaitinami akmenys gali sprogti. Upės vandens 
buvo pripilta į du virimo krepšius ir medinę dėžę. Į vandenį sudėjus karš- 
tus riedulius, pakilo garų debesys, o įmetus jų dar keletą, vanduo užvirė. 

Keliauti vandeniu buvo kur kas greičiau, tačiau neįmanoma prisirink- 
ti maisto, todėl žmonės valgė tai, ką gabenosi su savimi. Į medinę dėžę 
buvo sumesta įvairių lapelių arbatai; iš džiovintos mėsos išėjo kvapus 
sultinys sriubai, kuri virė viename didelių dubenų kartu su džiovintomis 
daržovėmis ir trupučiu keptos elnienos, likusios nuo praėjusio vakaro 
vaišių. Kitame dubenyje į vandenį, kad suminkštėtų, buvo sumesti džio- 
vinti vaisiai. Tokie buvo greiti pavakariai, kad keliautojai galėtų grįžti ant 


plaustų ir dar prieš sutemstant baigti savo kelionę. 

Daugybės mažų intakų pripildyta, arčiau žiočių Upė tapo vandenin- 


gesnė ir sraunesnė, tačiau niekur nebebuvo tokia siautulinga kaip anks- 

čiau. Jie plaukė palei kairįjį krantą į pietus, kol pasirodė Didžioji upė. 
Ties žiotimis Upės delta išplatėjo. Priešingos abiejų upių srovės sunešė 
seklumą - smėlio ir sąnašų juostelę, kurią kirsti irgi buvo sudėtinga. 

Vienuoliktojo urvo upeiviai kreipė plaustą į vidurį vagos, kol jį nu- 
nešė į Didžiąją upę. Staiga plaustas atsidūrė kur kas didesniame vandens 
telkinyje, kurio stipri srovė nešė link Didžiųjų Vandenų. Iš baslių dabar 
nebuvo jokios naudos. Jais darbavęsis vyras stvėrė antrą irklą, kuris buvo 
pririštas prie plausto galo. Du vyrai su didžiųjų elnių ragų irklais ir Šeno- 
ra, moteris, valdžiusi vairą, gerokai pasidarbavo keldami plaustų keleivius 
per sraunią upę. 

Moteris traukė vairą kiek galėjo, kad jis suktų plaustą link priešingo 
kranto, o irkluotojai plušo kreipdami gremėzdišką platformą. Antrasis 
plaustas yrėsi iš paskos. 

Arkliai ir vilkas sugebėjo skersai upės perplaukti kiek tiesiau. Aila su 
Jondalaru keliavo palei upę nenuleisdami akių nuo plaustų, kurie pamažu 
suko kranto link. Jodamas pasroviui, Jondalaras su meile prisiminė laive- 
lius, kuriuos naudojo šaramudojai, gyvenantys prie Didžiosios Motinos 
Upės. Žemupyje, kur jie gyveno, ilga ir svarbi upė buvo plati bei srauni, 
tačiau šaramudojų laiveliai tiesiog skrodė vandenį. Juos galėjo valdyti 
vienas žmogus naudodamasis irklu dvigubu galu. Jondalaras išmoko tai 
daryti, nors besimokant būta vieno dviejų nelaimingų nutikimų. Didieji 
laivai naudoti žmonėms ir kroviniams gabenti. Nors tokiems laivams ir- 
kluoti ir stumti į priekį taip pat reikėjo daugiau nei vieno žmogaus, juos 
buvo kur kas lengviau valdyti. 

Jondalaras mąstė apie tai, kaip tie laiveliai padaryti. Didelis rąstas 
išskobiamas per vidurį akmeniniais peiliais bei karštomis anglimis, abu 
jo galai nusmailinami. Rąstas tempiamas garais, kad per vidurį išplatėtų. 
"Tada pritvirtinamos lentelės — taip laivas padidėja. Jos tvirtinamos me- 
diniais kaiščiais ir rišamos odos raiščiais. Jondalaras su Tonolanu padėjo 
šaramudojams statyti tokius laivelius. 

— Aila, pameni šaramudojų laivus? - paklausė Jondalaras. - Manau, 
turėtume padaryti vieną tokį, bent jau pamėginsiu, kad parodyčiau vie- 
nuoliktajam urvui. Mėginau jiems paaiškinti, kaip tie laivai atrodo, ta- 
čiau iš aiškinimo sunku suprasti. Jei nedidelį laivelį padirbinsiu, jie per- 

- Jei nori, kad padėčiau - su džiaugsmu tau pagelbėsiu, — atsiliepė 
Aila. - Taip pat galėtume padaryti vieną iš tų apskritų valčių, kurias ga- 
mindavo mamutojai, kokią pasidarėme keliaudami į Zelandoniją. Pri- 
tvirtinus prie Yhaha valkčių, joje telpa daug daiktų, ypač kai reikia kirsti 
upes, - staiga ji susiraukė. - Bet kartais Zelandonei gali manęs prireikti. 

- Suprantu, - atsakė vyras. - Jei galėsi man padėti, vertinsiu tavo pa- 
galbą, bet nereikia nerimauti. Gal man pagelbės mano mokiniai. Dubens 
formos valtys gali praversti, vis dėlto pirmiausia pamėginsiu padaryti vie- 
ną iš tų mažųjų šaramudojų laivelių. Užtruks ilgiau, bet jį lengviau valdy- 
ti. Be to, bus proga sugalvoti patogius peilius tokios rūšies laivams statyti. 
Jei vienuoliktajam urvui tie laiveliai patiks taip, kaip tikiuosi, esu tikras, 
galėsiu išmainyti laivelį į plausto panaudojimą ateityje. O jei jie nuspręs 
gaminti daugiau laivelių, gali užsimanyti peilių, specialiai sukurtų rąstų 
vidui išskobti, tad aš toliau galėsiu mainyti savo dirbinius į daugybę ke- 
lionių upe. 

Aila galvojo apie tai, kaip veikia Jondalaro protas: jis, kaip visada, gal- 
vojo į priekį, ypač jei kalbama apie naudą ateityje. Aila žinojo, kad jis la- 
bai sąžiningai rūpinasi ja ir Jonaila, ir nujautė, kad kažkaip čia įtrauktas ir 
zelandoniečių statuso supratimas. Statusas Jondalarui buvo labai svarbus, 
ir jis visada labai rūpinosi tuo, ką galima padaryti, kad jo įgytum. Jo mo- 
tina Martona irgi elgėsi panašiai, ir jis akivaizdžiai iš jos to išmoko. Aila 
suprato statuso sąvoką. Gentyje jis turėjo gal net didesnės svarbos, tačiau 
jai neatrodė toks reikšmingas. Nors ji įgijo statuso tarp įvairių žmonių, 
visada atrodė, jog tai kažkas, kas jai atitenka; jai niekada nereikėjo to siek- 
ti, kaip nors įgyti, ir ji nebuvo tikra, kad žinotų, kaip tai padaryti. 

Kol pasiekė kitą upės pusę, srovė tolokai nunešė plaustus pasroviui. 
Saulė jau buvo žemai nusileidusi vakaruose, ir visiems gerokai palengvėjo 
plaustams pasiekus tolimąjį krantą. Kol buvo įrengta stovykla, jaunieji 
tojai tebeturėjo keptos elnienos, tačiau jos ilgam neužteks, norėjosi švie- 
žio maisto. 

Kone iš karto jie pastebėjo vienišą bizoną, tačiau žvėris pamatė juos 
pirmas ir pabėgo per greitai, kad žmonės pasivytų. Vilkas iš lizdo išvai- 

iečių mėtykle vieną numušė, Tivonanas nepataikė, o Palidaras nespėjo 
taip greitai užsitaisyti mėtyklės. Viena žvyre daug žmonių nepamaitinsi, 
tačiau Jondalaras paukštį paėmė. Netrukus sutems, nedaug beliko laiko 
dairytis, tad vyrai patraukė atgal į stovyklą. 

Tada Jondalaras išgirdo kažką amtelint ir greitai apsisukęs pamatė, 
kaip Vilkas link jų gena jauną bizoną. Šis buvo mažesnis už anksčiau ma- 
tytąjį, tikėtina, dar visai neseniai palikęs bandą ir išėjęs klajoti su patinais, 
kurie šiuo metų laiku būrėsi laisvesnėmis, mažesnėmis bandomis. Jon- 
dalaro strėlė akimirksniu atsidūrė mėtyklėje, ir Palidaras šį kartą buvo 
labiau pasiruošęs. Vyrams besiartinant prie grobio, savo iečių mėtyklę 
spėjo užtaisyti ir Tivonanas. 

Nepatyręs jaunas bizonas buvo susitelkęs į vilką, kurio instinktyviai 
bijojo, ir nedaug dėmesio kreipė į dvikojus plėšrūnus, kuriems nejautė bai- 
mės ir kurių nepažinojo, be to, nuo trijų vyrų jis mažai teturėjo galimybių 
pabėgti. Jondalaras, kuris buvo geriausias iečių svaidytojas, sviedė saviškę 
vos užtaisęs mėtyklę. Kitiems dviem vyrams reikėjo kiek daugiau laiko nu- 
sitaikyti. Palidaras mėtykle sviedė lengvą ietį, netrukus po jo - ir Tivona- 
nas. Visos trys ietys įsmigo į taikinį, gyvulys pargriuvo. Vyrai džiaugsmin- 
gai sušuko ir stvėrę grobį už priekinių kanopų nuvilko į stovyklą. Iš jo bus 
pakankamai mėsos keliems valgymams visiems keturiolikai suaugusiųjų ir 
Vilkui, kuris tikrai nusipelnė savo dalies medžiojant šį žvėrį. 

- Šitas vilkas kartais tikrai būna naudingas, - tarė Palidaras, šypsoda- 
masis vilkui su keistai nulėpusia ausimi. Dėl jos žvėris tapo atpažįstamas, 
skyrėsi nuo laukinių savo gentainių, kurių pasitaikydavo jo teritorijoje, 
tačiau Palidaras žinojo, kodėl jis taip atrodo, ir suprato, jog nėra priežas- 
ties šypsotis. Tai jis surado vilkų kovos vietą, kurioje telkšojo daug kraujo, 
baisiausiai sudraskyta patelė ir kūnas varžovo, kurį Vilkui pavyko nu- 
galabyti. Palidaras negyvą vilką nudyrė, vildamasis kailį panaudoti savo 
krepšiui ar iečių dėklui papuošti. Tačiau jam atėjus aplankyti bičiulio Ti- 
vonano, kad pasigirtų radiniu, Vilkas, pajutęs kito vilko kvapą, jaunuolį 
puolė. Net Ailai buvo sunku nuvyti keturkojį medžiotoją nuo Palidaro, 
išgelbėjo tik tai, kad neseniai sužeistas žvėris vis dar buvo silpnas. 

Devintasis urvas nebuvo matęs, kad Vilkas pultų žmogų, tai jiems 


buvo staigmena, tačiau Aila pastebėjo vilkenos lopą, užsiūtą ant Palida- 

ro iečių dėklo, o kai jaunuolis papasakojo, kur jį gavo, viskas tapo aišku. 
Moteris paprašė tos kailio skiautės ir atidavė ją vilkui, kuris ją kandžiojo, 
draskė ir purtė tol, kol ji suiro į skutelius. Buvo beveik juokinga jį stebėti, 
bet ne Palidarui, kuris džiaugėsi, kad nesusidūrė su vilku kur vienas. Jau- 
nuolis nuvedė Ailą į tą vietą, kur rado kailį. Kelias buvo gana tolimas, ir 
moteris nustebo, kokį ilgą kelią sužeistas vilkas šliaužė norėdamas pas ją 
sugrįžti. Ji jautėsi už tai jam dėkinga. 

Aila papasakojo Palidarui, kas, jos manymu, nutiko. Ji žinojo, kad 
vilkas susirado draugę — vienišą patelę, ir spėjo, kad jie mėgino atsiko- 
voti dalelę teritorijos sau, bet toje teritorijoje gyvenusi gauja akivaizdžiai 
buvo per didelė ir pernelyg įsigalėjusi, o vilkas ir jo draugužė - per jauni. 
Vilkas turėjo dar vieną trūkumą - jis niekada nebuvo žaidęs kautynių su 
mažaisiais savo broliukais ir sesutėmis ir, be instinkto, nieko neišmanė 
apie vilkų kovas. Vilko motinai ruja prasidėjo netinkamu laiku, ir vyriau- 
sia patelė išvijo ją iš gaujos. Vienišai vilkei pavyko sutikti nusenusį patiną, 
kuris paliko savo gaują, nes nebespėjo medžioti ir bėgioti su ja. Seno vilko 
jėgos trumpam sugrįžo, tačiau jis nugaišo žiemai dar nepasibaigus ir pa- 
liko patelę auginti savo vadą vieną, kai daugumai motinų vilkių padeda 
visa gauja. 

Aila išgelbėjo paskutinį išgyvenusį vados vilkiuką; jis buvo vargiai ke- 
turių savaičių, bet kaip tik tokio amžiaus, kai motina vilkė išneša savo 
jauniklius iš gimtosios irštvos ir įvesdina į vilkų gaują. O Vilkas buvo įves- 
dintas į žmonių - mamutojų gaują, Aila tapo jo motina. Jis nepažinojo 
brolių ir seserų vilkiukų - jis užaugo ne su vilkais. Aila jį augino kartu su 
Liūto stovyklos vaikais. Kadangi vilkų gauja ir žmonių šeima turi daug 
bendrų bruožų, jis prisitaikė gyventi su žmonėmis. 

Po kovos Vilkas sugebėjo atšliaužti pakankamai arti devintojo urvo 
stovyklos, ir Aila jį rado. Kone visas vasaros susirinkimas domėjosi, kaip 
jis sveiksta. Pirmoji netgi padėjo Ailai gydyti Vilko žaizdas. Jo ausis buvo 
beveik nuplėšta. Nors Aila ją prisiuvo, ausis sugijo žaismingai pasvirusi 
ir suteikė vilkui šelmiškos išvaizdos, savotiško laisvos dvasios žavesio, ir 
žmonės šypsojosi jį pamatę. 

Nutikimas su Palidaru leido Ailai suprasti, kad Vilkas turi pasveikti 
ne tik fiziškai, bet ir atsikratyti įtampos, privertusios jį pulti jauną vyrą, 

kuris nešiojosi nugalėtojo vilko kailio gabalėlį ir priminė jam kovą. Jau- 
nasis plėšrūnas niekada anksčiau nebuvo kovęsis su vilkais. Dėl to jis ėmė 
kur kas labiau baimintis kvapo, kurį pasąmonės gelmėse atpažino kaip 


savo rūšies dvelksmą. 


Šventoji vieta, kurią Pirmoji norėjo aplankyti, buvo išpieštas urvas 
už kelių dienų kelio pėsčiomis į rytus ir į pietus. O vienuoliktojo urvo 
žmonių laukė grumtynės su ta pačia greita vandens srove keliantis per tą 
pačią didelę upę, kurią plaustai ką tik kirto. Jiems reikėjo nuleisti plaus- 
tus į Didžiąją upę kiek toliau prieš srovę, jei kitą krantą norėjo pasiekti 
netoli žiočių Upės, kuria parplauks namo. Visi traukė prie urvo, kuris, 
kaip Ailai buvo pasakyta, yra netoli tos vietos, kur į Didžiąją upę įteka 
mažas upeliukas. Tas upeliukas prasidėjo aukštumoje pietų pusėje, visai 
netoli šventosios vietos, kurią Pirmoji norėjo parodyti Ailai. Kitą dieną 
keliautojai patraukė į rytus, prieš srovę palei Didžiąją upę. 

Vienuoliktasis nebuvo vienintelis zelandoniečių urvas, naudojęsis 
plaustais keliaujant savo krašto upėmis. Prieš daugelį kartų keletas pa- 
likuonių tų pačių upeivių, kurių protėviai įkūrė vienuoliktąjį urvą, nu- 
sprendė įkurti urvą kitoje Didžiosios upės pusėje, maždaug ten, iš kur 
paprastai keldavosi atgal. Jie daug kartų ten buvo įsirengę stovyklą, daž- 
nai ieškojo urvų ir pastogių, kai stodavo blogas oras, ištyrinėjo teritoriją 
medžiodami ir rinkdami maistą. Jie gana gerai pažinojo tą kraštą. 

Vėliau dėl įprastų priežasčių - urve tapo per ankšta, ėmė nesutarti su 
brolio pora ar dėde - atskilo nedidelė grupelė žmonių ir sukūrė naują 
urvą. Vis dar buvo gerokai daugiau neapgyvendintų žemių nei žmonių 
joms užimti. Pradiniam urvui, žinoma, buvo paranku turėti vietą, kur yra 
draugų, maisto ir vieta miegoti. Du artimai susiję urvai ištobulino savitus 
mainų paslaugomis ir daiktais būdus, ir naujasis urvas suklestėjo. Jis tapo 
žinomas kaip pirmasis Zelandonijos urvas žemėje į pietus nuo Didžio- 
sios upės. Laikui bėgant pavadinimas sutrumpėjo iki pirmojo pietinių 


Zelandonijos žemių urvo. 

Donija norėjo su pirmuoju urvu susitarti, kad jis padėtų jiems kirsti 
upę grįžtant, ir iš anksto įspėti, kad Didžiąją upę norės įveikti dar vie- 
na keliautojų grupė, su kuriais ketinama susitikti vėliau. Pirmoji taip pat 
troško šnektelti su jų zelandone, moterimi, kurią pažinojo dar prieš jai 
tampant mokine. Tada grupė išsiskirs. Vienuoliktojo urvo plaustininkai 
pajudės atgal per Didžiąją upę; iš tos pačios vietos Ailos Pašauktosios ke- 
lionės būrys eis palei mažąjį upeliuką, kol pasieks išpieštą urvą. 

Įveikus upes kartais tekdavo nešti plaustus, pertempti juos per kliūtis, 
ypač siautulingus vandenis ar krioklius bei seklumas, kur jie strigtų du- 
gne. Dėl šių priežasčių plaustai buvo statomi iš laibų rąstų, pritaisytų prie 
skersinių atramų, kad žmonės, valdantys plaustą, galėtų jį nešti. Šį kartą 
padėjo keliautojai, todėl darbas buvo lengvesnis. Irklai, vairai ir basliai 
buvo sukrauti į arklių traukiamus valkčius kartu su kelionės palapinėmis 
ir kita žygeivių manta. Pėsčiuodami aukštyn palei upę, visi nešėsi kupri- 
nes su savo daiktais ir pakaitomis tempė plaustus. 

Toliau eidami į rytus prieš srovę, kairiuoju krantu, pietine didelės į va- 
karus srūvančios upės puse, keliautojai suprato, kad atsidūrė netoli Upės 
žiočių, — jie priėjo pirmą iš dviejų didelių Didžiosios upės vingių. Nuo 
pirmosios kilpos galo kelias suko jau ne palei upę. Laikytis vingio būtų 
reiškę sukarti gerą papildomą kelio galą, kai galima paprasčiausiai traukti 
sausuma, kol pasieksi kitos Didžiosios upės kilpos pradžią. Jie ėjo keliu, 
kuris prasidėjo kaip žvėrių takas, o paskui išplatėjo į žmonių kelią. Kur jis 
šakojosi, vienas takas vedė į šiaurę palei upę, o kitas suko į rytus sausuma. 
Tai buvo rytinis, sunkiau įveikiamas takas. 

Žmonės pasiekė apatinį antrosios kilpos galą, tada ėjo palei upę tol, 
kol vėl pasuko į šiaurę. Tako išsišakojimai šios kilpos gale, vienas į rytus, 
kitas į šiaurę, buvo lygiau išminti; šiaurinis antrosios kilpos galas buvo 
priešais Upės žiotis, tą vietą, kur ji įrekėjo į Didžiąją upę, ir akivaizdžiai 
naudojamas taip pat dažnai kaip ir kitas. Eidami į rytus sausuma, jie vėl 
pasiekė upę, tada žingsniavo taku greta jos pietryčių kryptimi. Iki Upės 
žiočių vandens tūris Didžiojoje upėje buvo pastebimai mažesnis prieš tą 
vietą, kur įtekėdami Upės vandenys padidina srovę. Štai čia žmonės nu- 
sprendė įsikurti nakčiai. 

Visi pavalgė vakarienę; dauguma sėdinėjo prie laužo ilsėdamiesi, prieš 
lįsdami į palapines ir miegmaišius. Aila antrą kartą valgydino Jonailą, 

klausydamasi jaunų žmonių iš vienuoliktojo urvo kalbų apie naujo urvo 
kūrimą žemiau palei Didžiąją upę, netoli tos vietos, kur plaustai pasiekė 
krantą. Taip būtų pasirūpinta nakvyne ir maistu keliautojams, kurie kerta 
Didžiąją upę: ir tais, kurie traukia toliau į pietus, ir palei upę žygiuojan- 
tiesiems į vakarus. | 

Iš anksto aptarus mainus, pavargę plaustininkai ir jų keleiviai turėtų 
kur pailsėti, nereikėtų nė stovyklos įrenginėti. Aila pradėjo suprasti, kaip 
įsikuria ir auga žmonių bendruomenės, kodėl žmonės sugalvoja įkurti 
naują urvą. Staiga tai pasirodė visiškai suprantama. 

Reikėjo dar vienos dienos pirmajam pietinių Zelandonijos žemių 
urvui pasiekti. Jie atėjo vėlyvą popietę. Aila pagalvojo, kad nukeliavus į 
kitą urvą labai patogu turėti vietą miegmaišiams patiesti ne palapinėje ir 
galimybę gauti jau paruošto maisto. Šiltuoju metų laiku šio urvo žmonės 
kaip ir kitų urvų gyventojai medžiojo ir keliavo, todėl urve buvo nedaug 
gyventojų, tačiau ne tiek ir mažai, palyginti su liekančiųjų kituose urvuo- 
se skaičiumi. Į susirinkimą neišėjo net tik negalintieji keliauti, bet ir tie, 
kurie teikė savo paslaugas kitiems. 

Keliautojai buvo įkalbinėjami su pietinių žemių zelandoniečiais pra- 
leisti dar kelias dienas. Jie buvo girdėję apie vilką ir arklius, kurie vyk- 
do svetimšalės moters ir zelandoniečio, ką tik grįžusio iš ilgos kelionės, 
paliepimus. Žmonės nustebo patyrę, kad dauguma to, ką jie manė esant 
gražias istorijas, iš tikrųjų tiesa. Jie taip pat jautėsi pagerbti priėmę Pirmą- 
ją tarp tų, kurie tarnauja Didžiajai Motinai Žemei. Visi zelandoniečiai, 
netgi tie, kurie retai ją matė, pripažino ją Pirmąja, tačiau kažkas iš Pieti- 
nių žemių urvo užsiminė apie kitą moterį, kuri gyveno prie urvo toliau į 
pietus ir taip pat buvo labai gerbiama bei vertinama. Pirmoji nusišypsojo; 
tą moterį ji pažinojo ir tikėjosi susitikti. 

Pietinių žemių urvo žmonės geriau pažinojo plaustininkus iš vienuo- 
liktojo ir mainų meistrą iš devintojo urvų. Mainų kelionėse Vilomaras ne 
kartą čia lankėsi. Abiejų Zelandonijos plaustininkų urvų žmonės turėjo 
ką papasakoti ir vieni kitiems, ir šiaip susidomėjusiesiems: norėjosi pasi- 
girti gebėjimais ir įgūdžiais. Taip pat jie nupasakojo savus plaustų staty- 
bos būdus. Jondalaras labai dėmesingai klausėsi. 

Jis papasakojo apie šaramudojų laivelius, bet į smulkmenas nesileido, 


nes apsisprendė vieną laivelį pastatyti pats ir visiems parodyti, užuot dar 

kartą aiškinęs. Jondalaro, kaip titnago apdirbėjo, vardas buvo gerai ži- 
nomas, o paprašytas jis su džiaugsmu pademonstravo kai kuriuos savo 
darbo metodus. Taip pat jis papasakojo, kaip sugalvojo iečių svaidyklę, 
kuri greitai paplito tarp medžiotojų. Galiausiai abu su Aila parodė keletą 
gudrybių, kaip valdyti tą veiksmingą medžioklės ginklą. Aila taip pat pa- 
demonstravo savo naudojimosi svaidykle įgūdžius. 

Vilomaras pasakojo savo kaip mainų meistro kelionių nuotykius, o 
jis buvo geras pasakotojas, prikaustydavęs klausytojus. Zelandonė pasi- 
naudojo proga mokyti, tad deklamavo arba savo įspūdingu balsu giedojo 
zelandoniečių istorijas ir senolių legendas. Vieną vakarą ji įtikino Ailą 
pademonstruoti virtuoziškumą mėgdžiojant gyvūnų balsus ir paukščių 
giesmes. Papasakojusi apie gentį, Aila parodė žmonėms, kaip bendrauti 
genties ženklų kalba, jei pasitaikytų susitikti grupę genties medžiotojų ar 
keliautojų. Ilgai netruko, kol visa grupė paprastomis temomis šnekučia- 
vosi netardami nė garso. Tai buvo tarsi pasismaginimui vartojama slapta 
kalba. 

Jonaila buvo žavinga mergaitė, kurią dauguma žmonių su džiaugsmu 
linksmino. Ji buvo vienintelis vaikas tarp keliautojų, tad sulaukė daug 
dėmesio. Vilkas irgi neliko nepastebėtas, nes leidosi žmonių liečiamas ir 
glostomas, bet dar labiau stulbino tai, kaip jis vykdo pažįstamų žmonių 
nurodymus. Vis dėlto buvo akivaizdu, jog Ailos, Jondalaro ir Jonailos jis 
klauso labiausiai. Žmones taip pat stulbino, kaip visas trejetas geba apsi- 
eiti su arkliais. Vyresnė kumelė Yhaha, kuri atrodė švelniausia ir gerano- 
riškiausia, be abejonės, buvo artimiausia Ailai. Jondalaras meistriškiau- 
siai valdė smarkesnį eržilą, kurį vadino Lenktynininku, tačiau labiausiai 
Širmę, nors ant arklio nugaros mergytę reikėjo užkelti. 

Aila su Jondalaru norintiesiems leido pajojėti vienu ar kitu arkliu, pa- 
prastai kumelėmis. Su eržilu svetimiems būdavo sudėtingiau, ypač jei jie 
nervindavosi. Vienuoliktojo urvo žmonės gerai suprato, kokie naudingi 
arkliai, padedantys gabenti daiktus, o daiktų gabenimo svarbą plausti- 
ninkai žinojo puikiai. Kita vertus, jie matė, kiek daug reikia įdėti darbo 
rūpinantis gyvūnais. Plaustams nereikia pastogės, jų nereikia šerti ir gir- 


dyti, šukuoti ar kalbinti, tik kartais pataisyti ir kartkartėmis panešėti. 

Kartu praleistos dienos suartino Ailą pašauktosios kelionėje lydėju- 
sius ir vienuoliktojo urvo plaustininkus, tad buvo liūdna, kai atėjo laikas 
sukti skirtingais keliais. Jie kartu ištvėrė sunkias akimirkas ant vandens, 
kartu dirbo ir keliavo sausuma. Kiekvienas turėjo savo pareigas kuriant 
stovyklą, medžiojant ar ieškant maisto, dėjosi prie ruošos ir kitų būtinų 
kasdienių darbų. Žmonės dalijosi pasakojimais ir įgūdžiais, užsimezgė 
ypatinga draugystė, kuri, visi tikėjosi, atsinaujins vėliau. Pajudėjusi į pie- 
tus, Aila pasijuto tarsi ko netekusi. Jai ėmė atrodyti, kad vienuoliktojo 


urvo žmonės yra dalelė jos šeimos. 


Kelionė per pusę sumažėjusia grupe turėjo savų privalumų — buvo 
lengviau. Teko gabentis mažiau daiktų, jokių plaustų nešti nebereikėjo; 
pakako surinkti mažiau maisto, ne tiek daug malkų ir kitokio kuro jam 
išvirti. Žmonės pildė mažiau vandenmaišių, nedaug erdvės reikėjo stovy- 
klai įkurti, todėl buvo daugiau tinkamų vietų apsistoti. Nors keliautojai 
ilgėjosi naujųjų draugų, judėjo greičiau ir netrukus nusistovėjo nauja, 
efektyvesnė rutina. Greta Mažosios upės, kuri buvo nuolatinis vandens 
šaltinis, vingiavo išmintas takas, kuriuo buvo lengva eiti, nors kone visą 
kelią teko palengva kilti į kalną. 

Žmonės, gyvenantys greta kitos šventos vietos, kurią Pirmoji norėjo 
parodyti Ailai, buvo pirmojo pietinių žemių urvo atšaka. Praeidama pro 
iškyšą Pirmoji mostelėjo į ją: 

— Čia įėjimas į išpieštą urvą, kurį noriu tau parodyti, - pasakė ji. 

— Jeigu tai šventa vieta, ar negalime paprasčiausiai į ją įeiti? - paklausė 
Aila. 

— Tai ketvirtojo pietinių Zelandonijos žemių urvo teritorija. Jie laiko 
tą vietą sava ir patys sprendžia, kada ja naudotis ir kam rodyti, - atsiliepė 
Pirmoji. - Taip pat jie paprastai prideda ir naujų piešinių. Jei Jonokolas 
pajus norą piešti ant sienų, jie tikriausiai apsidžiaugs, bet bus geriau, jeigu 
apie savo troškimą jis pirmiausia praneš šeimininkams. Gal kuris jų nori 
ką nors nupiešti toje pačioje vietoje. Tai galėtų reikšti, kad dvasių pasaulis 
dėl kažkokių priežasčių zelandoniams pasiekiamas. 

Moteris pradėjo aiškinti, kodėl visada dera pripažinti teritoriją, ku- 


rią urvas laiko sava. Zelandoniečiams neegzistavo žemės kaip asmeninės 

nuosavybės sąvoka. Mintis, kad žemę galima savintis, netoptelėjo nie- 
kam: žemė buvo Didžiosios Motinos įkūnijimas, duotas visiems vaikams 
naudotis. Vis dėlto krašto gyventojai tam tikrą teritoriją laikydavo tarsi 
savo namais. Žmonės visuose kraštuose, netgi atokiausiuose, galėjo lais- 
vai keliauti kur panorėję, kol paisė aplinkybių ir visuotinai priimto man- 
dagumo. 

Visi galėjo medžioti, prireikus rinkti maistą, tačiau būdavo mandagu 
pranešti apie save vietos urvui. Tai galiojo ir kaimynams, ir keliaujantie- 
siems pro šalį, kad nebūtų suardyti jokie vietinės grupės ketinimai. Jei, 
pavyzdžiui, vietos gyventojų žvalgas pastebėtų besiartinančią gyvulių 
bandą, o medžiotojai ruoštų didelę medžioklę, kad papildytų maisto at- 
sargas ateinančiam šaltajam metų laikui, galėtų kilti trumpalaikių nesu- 
tarimų, jei keliautojai, prireikus tik vieno gyvūno, išbaidytų visą bandą. 
Kitu atveju, jei jie susitartų su vietiniu urvu, tikėtina, būtų pakviesti eiti 
kartu į medžioklę ir gautų savo dalį. 

Dauguma urvų turėjo žvalgus, kurie nuolat budėdavo stebėjimo vie- 
tose. Pirmiausia jie žvalgėsi migruojančių gyvūnų bandų, tačiau nepra- 
leisdavo pro akis jokio neįprasto judėjimo. Žmonės, keliaujantys su vilku 
ir trimis arkliais, buvo aiškiai neįprasti, dar labiau dėl to, kad vienas arklys 
tempė kažkokį įrenginį, ant kurio sėdėjo stora moteris. Kai svečiai įėjo į 
ketvirtojo pietinių Zelandonijos žemių urvo stebėjimo lauką, jų jau laukė 
nedidelis būrelis žmonių. Kai storulė nulipo nuo valkčių, vyras su tatui- 
ruote ant veido pasisakė esąs zelandonis ir žengė pasveikinti jos bei kitų 
keliautojų. Jis atpažino Pirmosios veido tatuiruotes. 

— Sveikinimai tai, kuri yra Pirmoji tarp tų, kurie tarnauja Didžiajai 
Motinai Žemei, - jis artinosi ištiesęs abi rankas atverstais delnais - įpras- 
tu atvirumą ir draugiškumą reiškiančiu gestu. - Doni, didžiosios ir dos- 
niosios pirmosios Motinos, kuri mus visus aprūpina, vardu, esi pasvei- 
kinta. 

— Doni, pirmosios ir pačios dosniausios Motinos, vardu, sveikinu 
tave, ketvirtojo pietinių Zelandonijos žemių urvo zelandoni, - atsiliepė 
ta, kuri buvo Pirmoji. 

— Kas atvijo tave taip toli į pietus? - pasiteiravo jis. 


— Mano mokinės Pašauktosios kelionė, - atsakė Pirmoji. 

Vyras stebėjo aukštą patrauklią moterį, ateinančią su ypač dailia mer- 
gaite. Zelandonis nusišypsojo ir priėjo prie jaunosios moters ištiesęs ran- 
kas. Tada pastebėjo vilką ir nervingai apsidairė. 

- Aila iš devintojo Zelandonijos urvo... - Pirmoji pradėjo oficialų pri- 
statymą su svarbiais vardais ir ryšiais. 

— Sveika, Aila iš devintojo Zelandonijos urvo, - tarė vyras, nors galvo- 
jo apie neįprastus gyvūnų vardus ir ryšius. 

Aila žengė pirmyn ištiesusi abi rankas. 

— Doni, visų Motinos, vardu, sveikinu tave, ketvirtojo pietinių Zelan- 
donijos žemių urvo zelandoni, - tarė ji. 

Vyras iš paskutiniųjų stengėsi neparodyti nuostabos, kai išgirdo ją 
kalbant. Buvo akivaizdu, kad ji atvyko iš kažkokio tolimo krašto. Retai 
svetimšaliai buvo priimami tarp zelandonių, o ši moteris buvo Pirmosios 
mokinė! 

Aila, gebanti atpažinti veido išraiškos ir gestų niuansus, pastebėjo jo 
nuostabą ir mėginimą ją paslėpti. Pirmoji taip pat įžvelgė nuostabą ir 
nuslopino šypseną. „Kelionė su arkliais, vilku ir svetimšale mokine bus 
įdomi, - galvojo ji. - Žmonės ilgai kalbės apie savo svečius“ Pirmoji pa- 
galvojo, kad derėjo suteikti zelandoniui kiek daugiau žinių, kad parodytų 
Ailos statusą, pristatant jam kitus keliauninkus. Ji mostelėjo Jondalarui, 
kuris taip pat pastebėjo šio urvo zelandonio reakciją ir Pirmosios atsaką. 

— Jondalarai, prašau susipažinti su ketvirtojo pietinių Zelandonijos 
žemių urvo zelandoniu, - tarė Pirmoji, o atsisukusi į vyrą pridūrė: - Tai 
Jondalaras iš devintojo Zelandonijos urvo, devintojo Zelandonijos urvo 
titnago apdirbimo meistras, devintojo urvo vado Joharano brolis, Marto- 
nos, buvusios devintojo urvo vadės, sūnus, gimęs prie Dalanaro, Lanzado- 
nijos vado ir įkūrėjo, židinio, - bėrė ji, - susijungęs su Aila iš devintojo Ze- 
landonijos urvo, Pirmosios mokine, Doni palaimintos Jonailos motina. 

Vyrai susiėmė už rankų ir oficialiai pasveikino vienas kitą. Būreliui 
keliautojus pasveikinti susirinkusių žmonių tikrai paliko įspūdį visi aukš- 
to statuso vardai ir ryšiai. Tarp urvų ir pats devintasis urvas buvo aukštai 
vertinamas. Nors tokių formalumų buvo retai paisoma atsitiktinai susiti- 
kus, Pirmajai liko įspūdis, kad būtent šis zelandonis nedvejodamas pasa- 


kos istorijas apie jų susitikimą. 


Į 358 


IŠPIEŠTŲ URVŲ KRAŠTAS 


Pirmoji norėjo vestis Ailą į Pašauktosios kelionę ne vien tam, kad pa- 
rodytų jai šventas Zelandonijos vietas, bet ir ketino pristatyti daugumai 
urvų. Zelandonė turėjo tam tikrų ketinimų Ailos atžvilgiu, apie kuriuos 
niekas, netgi pati Aila, dar nežinojo. Dabar Pirmoji davė ženklą Jonokolui. 

— Kadangi leidomės į šitą kelionę, pamaniau, kad pakviesiu ir savo bu- 
vusį mokinį, nes, kol jis buvo tiesiog Jonokolas, mano mokinys dailinin- 
kas, su juo nekeliavau. Dabar jis ne tik apdovanotas dailininkas, prižiū- 
rintis išskirtinę naują šventą vietą, kurioje dirba, jis protingas ir svarbus 
zelandonis, - pristatė Pirmoji. 

Tatuiruotė ant kairiosios Jonokolo veido pusės skelbė, kad jis jau nebe 
mokinys. Zelandonių tatuiruotė, kartais gana puošni, visada būdavo vei- 
do kairėje, paprastai kaktos šone arba ant skruosto. Vadų tatuiruotės 
būdavo dešinėje veido pusėje, o kitų svarbių žmonių, pavyzdžiui, mainų 
meistro, paprastai koks mažesnis simbolis būdavo nupieštas kaktos vidu- 
ryje. 

Jonokolas žengė į priekį ir prisistatė: 

— Esu devynioliktojo Zelandonijos urvo zelandonis. Sveikinu tave, 
ketvirtojo Zelandonijos urvo zelandoni, kuris gyveni žemėse į pietus nuo 
Didžiosios upės, — tarė jis ir ištiesė abi rankas. 

— Sveikas, tu esi laukiamas čia, devynioliktojo urvo zelandoni, - nu- 
skambėjo atsakas. 

Atėjo Vilomaro eilė. 

— Aš esu Vilomaras iš Zelandonijos, susijungęs su Martona, buvusia 
devintojo urvo vade, kuri taip pat yra Jondalaro motina. Esu žinomas 
kaip devintojo urvo mainų meistras, atsivedžiau du savo padėjėjus Tivo- 
naną ir Palidarą. 

Zelandonis pasveikino mainų meistrą. Iš tatuiruotės ženklo Viloma- 
ro kaktos viduryje vyras iš karto suvokė, kad ir šitas keliautojas yra aukšto 
statuso, bet tik pamatęs ją iš arčiau suprato, kad Vilomaras yra mainų 
žmogus. Paskui urvo zelandonis pasveikino du jaunus vyrus, kurie taip 
pat oficialiai su juo pasisveikino. 

— Jau buvau čia apsistojęs ir mačiau jūsų išskirtinę šventą vietą. Tai 
mano paskutinė mainų kelionė. Štai šituos du vyrus, labiausiai tikėtina, 


nuo dabar matysite. Pažinojau prieš tave buvusį zelandonį. Ar jis vis dar 

zelandonis? — taip suformuluotas klausimas leido taktiškai paklausti, ar 
tas vyras tebėra gyvas. Ankstesnis zelandonis buvo Vilomaro bendraam- 
žis, gal kiek vyresnis, o šis, naujasis, buvo jaunas. 

— Taip. Jis išėjo į vasaros susirinkimą, tačiau tai jam nebuvo lengva. 
Jis ne itin sveikas. Kaip ir tu, jis apleidžia savo pašaukimą. Sakė, tikėtina, 
kad tai paskutinis jo vasaros susirinkimas. Kitais metais jis ketina pasilikti 
čia, kad rūpintųsi tais, kurie nepajėgs eiti. Tačiau tu, regis, geros sveika- 
tos. Kodėl perduoti savo užsiėmimą tiems jauniems vyrams? — paklausė 
jaunasis zelandonis. 

— Viena yra dirbti, jei laikaisi arti namų, tačiau mainų meistrai keliau- 
ja ir, atvirai kalbant, pavargau. Noriu daugiau laiko praleisti su savo pora 
ir jos šeima, - jis mostelėjo link Jondalaro ir kalbėjo toliau: - Šitas jaunas 
vyras gimė ne prie mano židinio, tačiau man jis kaip savas. Jis gyveno prie 
mano židinio nuo tada, kai pradėjo vaikščioti. Nuo tada kurį laiką ma- 
niau, kad jis taip ir nesiliaus augti, - Vilomaras nusišypsojo šviesiaplau- 
kiam ilgšiui. - Jo pora Aila man irgi kaip sava. Jondalaro motina Martona 
yra močiutė ir turi nepaprastų vaikaičių, ši daili mergaitė - viena iš jų. Aš 
tarsi jos senelis, - rodydamas į Jonailą pasakė Vilomaras. - Martona taip 
pat turi dukterį, kuri yra ir mano židinio vaikas. Folara yra jungtuvėms 
tinkamo amžiaus. Martona bus močiutė, o aš laukiu, kol būsiu senelis 
Folaros vaikams. Atėjo metas man pamiršti keliones. 

Aila susidomėjusi klausėsi Vilomaro aiškinimo. Ji spėjo, kad vyras 
nori daugiau laiko praleisti su Martona, tačiau nesuvokė, kaip stipriai jis 
myli savo poros vaikus ir jų vaikus bei Folarą, savo židinio vaiką. Dabar ji 
pajuto, kaip smarkiai jam trūksta Tonolano, jo židinio sūnaus, kuris žuvo 
kelionėje, į kurią leidosi su Jondalaru. 

Pirmoji pristatė paskutiniąją savo grupės narę: 

— Taip pat su mumis keliauja jauna moteris. Ji grįžta į savo urvą. Ji 
buvo susijungusi su vyru, gyvenusiu urve netoli mūsiškio. Jie susipažino 
jo kelionėje, ir jis ją parsivedė, tačiau dabar jos pora vaikšto kitame pasau- 
lyje. Jis lipo į aukštą uolą ir nukrito. Tai Amelana iš Pietų Zelandonijos, - 
pristatė Pirmoji. 

Ketvirtojo pietinių Zelandonijos žemių urvo zelandonis dirstelėjo į 


jauną moterį ir nusišypsojo. „Gana daili, - pagalvojo jis ir spėjo, jog ti- 

kriausiai ji laukiasi. Nors dar ne itin buvo matyti, jis numanė tokius daly- 
kus. - Kaip apmaudu, kad tokia jauna ji neteko poros: Jis paėmė ištiestas 
moters plaštakas. 

— Doni vardu, būk pasveikinta, Amelana iš Pietų Zelandonijos. 

Jo šilta svetinga šypsena neliko moters nepastebėta. Ji mandagiai at- 
sakė ir šiltai nusišypsojo. Zelandonis norėjo surasti vietą jai atsisėsti, bet 
juto, kad turi užbaigti pažindinimąsi, ir pradėjo bendrais bruožas prista- 
tinėti savo urvo narius, neišėjusius į vasaros susirinkimą. 

— Mūsų vadės nėra. Ji kartu su kitais vasaros susirinkime, - pasakė 
zelandonis. 

— Taip ir maniau, - tarė Pirmoji. - Kur šiemet vyksta jūsiškis vasaros 
susirinkimas ? 

— Už trijų keturių dienų kelio į pietus, trijų upių santakoje, - pasakė 
vienas medžiotojų, likusių padėti neišėjusiesiems į susirinkimą. - Galiu 
jus ten nuvesti arba nueiti ir ją pakviesti. Žinau, kad ji labai gailėtųsi pra- 
leidusi jūsų viešnagę. 

— Apgailestauju, dabar negalime ilgam pasilikti. Mano mokinei ir de- 
vynioliktojo urvo zelandoniui saumanėme labai daug pastangų reikalau- 
jančią Pašauktosios kelionę: eisime iki pat centrinės aukštumos, o paskui 
gerokai toliau į rytus, - paaiškino zelandonė, kuri buvo Pirmoji. - Norime 
aplankyti jūsų šventą urvą - jis labai svarbus, bet turime apžiūrėti ir daug 
kitų, kelionė labai įtempta. Gal grįžtant... Pala, ar sakei, trijų upių santako- 
je? Ar ne ten netoli yra svarbi šventa vieta, didelis ir gausiai išpieštas urvas? 

- Taip, žinoma, - patikino medžiotojas. 

— Manau, susitiksime su jūsų vade. Norėjau nueiti ir ten, — tarė Pir- 
moji galvodama, kaip pasisekė, kad dalis pietinių žemių urvų šiemet nu- 
sprendė surengti savo vasaros susirinkimą būtent toje vietoje. Bus proga 
pristatyti Ailą kur kas daugiau urvų, o atvykus į susirinkimą su arkliais, 
vilku ir su tiek svarbių žmonių iš šiaurinės Didžiosios upės pusės, padarys 
tinkamą įspūdį. 

— Viliuosi, galėsite su mumis pavalgyti ir pas mus pernakvoti, - pa- 
kvietė zelandonis. 

— Taip, taip, dėkui, kad kviečiate. Tai labai miela po ilgos dienos kelio- 
nės. Kur galėtume įkurti stovyklą? - paklausė Pirmoji. 

— Turime buveinę svečiams, bet pirma turėčiau ją apžiūrėti. Mūsų čia 
tiek mažai, kad ja nesinaudojame. Nežinau, kaip ten viskas atrodo. 

Žiemą, kai urvu vadinama pusiau sėsli drauge gyvenančių žmonių 
grupė, dažniausiai išplėstinė šeima, apsistoja akmenų pastogėje, kurią 
laiko savo namais, jie būna linkę skaldytis į mažesnes šeimynas ir šitaip 
truputį išsisklaidyti. Tačiau tie, kurie urve pasilieka vasarą, mėgsta šlietis 
arčiau vieni kitų. Statiniai, žiemą naudojami kaip nameliai arba vietos, 
kurios žiemą būna apgyvendintos, vasarą paprastai lieka nenaudojamos. 
Jos privilioja mažų padarų, tokių kaip pelės, pelėnai, tritonai, rupūžės, 
gyvatės bei įvairių rūšių vorai ir vabzdžiai. 

— Gal tiesiog mums ją parodykit. Esu tikras, pajėgsim išsivalyti ir susi- 
tvarkyti, - pasiūlė Vilomaras. - Kiekvieną vakarą statome palapines. Jau 
vien pastogė virš galvos bus malonus pokytis. 

— Turėčiau bent patikrinti, ar yra tinkamo kuro laužui, - atsakė vietos 
zelandonis, eidamas link buveinės. 

Keliautojai sekė jam iš paskos. Apsitvarkę savo miego vietą jie nuėjo 
ten, kur buvo įsikūrę neišėjusieji į vasaros susirinkimą. Svečiai papras- 
tai būdavo laukiami — vis šiokia tokia naujiena, žinoma, ne tiems, kurie 
serga, kenčia skausmą ar nepajėgia išsiropšti iš patalų. Aplankiusi urvą, 
Pirmoji visada stengdavosi apžiūrėti nesveikuojančius jo gyventojus. Pa- 
prastai nedaug ką būdavo galima padaryti, tačiau daugumai žmonių pa- 
tiko jos dėmesys, o kartais ji ir padėti galėdavo. Urve dažniausiai likdavo 
senoliai, kurie netrukus vaikščios kitame pasaulyje, ligoniai, sužeistieji 
bei moterys vėlyvame sudėtingo nėštumo etape. Jie likdavo, tačiau ne- 
būdavo apleisti. Mylintys giminaičiai ar draugai pasirūpindavo, kad juos 
kas nors prižiūrėtų ar slaugytų, o urvų vadai skirdavo medžiotojus, kurie 
pakaitomis parūpindavo jiems maisto ir tarnaudavo kaip bėgūnai prirei- 
kus perduoti žinias. 

Buvo paruošta bendra vakarienė. Svečiai atsinešė savo dalį ir padėjo ją 
paruošti. Artinosi tas laikas, kai stos ilgiausios metų dienos, tad visiems 
pavalgius Pirmoji pasiūlė Ailai ir devynioliktojo urvo zelandoniui, kurį 
Aila vis tiek dažniausiai vadino Jonokolu, kol dar šviesu, aplankyti tuos, 
kurių nėra prie vaišių stalo, nes jie serga ar yra sunkios fizinės būklės. Pa- 
likusi Jonailą su Jondalaru, Aila nuėjo paskui zelandonius. Vilkas pėdino 


greta jos. 

Nebuvo nė vieno staiga susirgusio žmogaus, visais jau buvo pasirūpin- 
ta. Vienas jaunuolis buvo susilaužęs koją, ir kaulas, Ailos manymu, nebu- 
vo tinkamai atitaisytas, bet jau buvo per vėlu ką nors daryti. Koja atrodė 
beveik sugijusi ir jis galėjo vaikščioti, nors smarkiai raišavo. Viena moteris 
buvo smarkiai nusideginusi plaštakas ir rankas, karšti vandens pliūpsniai 
pasiekė ir veidą. Ji taip pat jau buvo beveik pasveikusi, tačiau liko bjaurių 
randų, ir ji vengė vasaros susirinkimo. Moteris netgi neatėjo vakarieniau- 
ti su svečiais. „Iokios būklės ligoniui reikia kitokio gydymo“, - pagalvojo 
donija. Kiti buvo daugiausia pagyvenę žmonės, vieni kentėjo geliančius 
kelių, klubų ar čiurnų skausmus, kiti skundėsi taip pasunkėjusiu kvėpavi- 
mu, svaiguliu, suprastėjusia rega ar klausa, kad nenorėjo leistis į ilgą žygį, 
nors džiaugėsi matydami svečius. 

Aila truputį pabuvo su kone visiškai apkurtusiu senuku ir žmonėmis, 
kurie juo rūpinosi, ir parodė jiems kelis paprastus genties kalbos ženklus, 
kad vyras galėtų išsakyti savo poreikius ir suprastų jį slaugančiųjų atsa- 
kymus. Nors kiek užtruko, kol senolis susigaudė, ką ji ketina daryti, kai 
jau suprato, greitai mokėsi. Vėliau zelandonis jai papasakojo, kad pirmą 
kartą po ilgo laiko jis išvydo to žmogaus šypseną. 

Išeidamas iš namelio po išsikišusia pastoge, Vilkas pasitraukė nuo Ai- 
los ir pradėjo šniukštinėti kampe. Aila išgirdo baimingą moters riktelėji- 
mą ir tučtuojau nubėgo pažiūrėti, kas atsitiko. Ji rado kampe susigūžusią 
moterį, veidą ir pečius užsidengusią minkšta elnena. Tai buvo apdegusio- 
ji, kuri slėpėsi nuo svečių. Mėgindamas prieiti arčiau, vilkas atsigulė ant 
pilvo ir tyliai inkštė. Aila pasilenkė prie jo ir truputį palaukusi pradėjo 
kalbinti išsigandusią moterį. 

— Tai yra Vilkas, - tarė Aila. Ji pavadino žvėrį mamutojišku žodžiu, to- 
dėl moteris teišgirdo keistą garsą. Ji stengėsi dar giliau įsibrukti į kampą ir 
visiškai užsidengė galvą. - Jis nenori tavęs sužeisti, - Aila apsikabino vil- 
ką. - Radau jį visai mažytį, jis užaugo su mamutojų Liūto stovyklos vaikais. 

Moteris labai aiškiai juto Ailos akcentą, ypač po to, kai išgirdo vil- 
ko vardą ir keistus žodžius minint toli gyvenančius žmones. Jai pasidarė 
smalsu, ir Aila girdėjo, kad jos alsavimas išsilygino. 

— Jų vado pora įsivaikino berniuką, - tęsė Aila. - Dauguma pavadin- 


tų jį šlykštyne, mišrūnu genties, tai yra žmonių, kuriuos dažnai vadina 

plokščiagalviais, ir tų, kurie panašūs į mus, tačiau Nezė buvo rūpestinga 
ir mylinti moteris. Ji žindė savo vaiką, todėl, kai gimdydama mirė genties 
moteris, ji išmaitino ir jos naujagimį. Nezė negalėjo palikti vaiko, kad jis 
iškeliautų į kitą pasaulį. Bet Raidagas buvo silpnas ir nemokėjo kalbėti 
taip kaip mes. 

— Genties žmonės daugiausia kalba rankų judesiais. Jie turi žodžių, 
bet ne tiek daug kaip mes, ir jie negali ištarti daugumos tų žodžių, ku- 
riuos mes vartojame kalbėdami. Per žemės drebėjimą netekau savo šei- 
mos, bet man pasisekė, nes mane rado ir užaugino genties moteris. Jų 
žodžiai skamba kitaip nei mūsų, tačiau tokius išmokau tarti augdama. 
Štai kodėl kalbu kitaip, neįprastai tariu kai kuriuos žodžius. Kad ir kiek 
bandau, paprasčiausiai negaliu ištarti kai kurių garsų. 

Nors kampe šviesa buvo tikrai blausi, Aila pastebėjo, kad elnena nu- 
slinko nuo moters galvos ir ji įdėmiai klausėsi Ailos pasakojimo. Vilkas 
vis dar tylutėliai inkštė ir po kelis centimetrus slinkosi arčiau jos. 

— Kai parsinešiau vilką į Liūto stovyklos žeminę, tarp jo ir silpno vai- 
ko užsimezgė itin glaudus ryšys. Nežinau kodėl, tačiau Vilkas labai myli 
kūdikius ir mažus vaikus. Jie gali jį niurkyti, taršyti, kailį pešioti, jis visada 
kenčia tol, kol žino, kad jie tai daro netyčia. Vilkas tiesiog jaučia, jog turi 
juos saugoti. Gali pamanyti, keista, kad vilkas taip elgiasi, tačiau būtent 
taip jie elgiasi su savo mažyliais. Visa gauja gina mažuosius. Mano vilkas 
ypatingai globėjiškai elgėsi su silpnu vaiku. 

Vilkas šliaužė artyn, ir Aila pasilenkė arčiau moters. 

— Manau, panašius jausmus jis jaučia ir tau. Jis supranta, kad tau skau- 
da, ir nori tave apsaugoti. Matai, jis stengiasi tave pasiekti, tačiau elgiasi 
labai atsargiai. Ar kada esi lietusi gyvą vilką? Vienur jo kailis švelnutis, o 
kitur šiurkštus. Jei duosi man ranką, parodysiu. 

Neįspėjusi Aila siekė moters plaštakos ir, jai nespėjus atsitraukti, už- 
dėjo Vilkui ant galvos, o žvėris padėjo galvą jai ant kojos. 

- Jis šiltas, tiesa? Dar jis mėgsta, kai kas kaso jam paausius. 

Aila pajuto, kaip moteris pradeda glostyti vilko galvą, tada atitrau- 
kė ranką. Aila apčiuopė kietus randus ten, kur gyjanti oda raukšlėjosi ir 
traukėsi, tačiau rankomis moteris galėjo naudotis. 


— Kaip tai nutiko? Kaip nudegei? — pasiteiravo Aila. 

— Dėjau į virimo krepšį karštus akmenis, pridėjau daug, kol užvirė, o 
paskui mėginau krepšį perkelti. Jis suiro, ir ant manęs išsipylė verdantis 
vanduo, - papasakojo moteris. - Kvailai elgiausi! Žinojau, kad krepšys 
susidėvėjęs. Nederėjo jo naudoti, bet sumaniau užplikyti arbatos, o jis 
stovėjo netoliese. 

Aila linktelėjo. 

— Kartais imam ir nepagalvojam. Ar turi porą? Vaikų? 

— Taip, turiu ir porą, ir vaikų: berniuką ir mergaitę. Pasakiau porai, 
kad vestųsi vaikus į vasaros susirinkimą. Kokia nauda, jei jie mokės už 
mano kvailumą. Tai mano kaltė, kad nebegaliu ten eiti. 

— Kodėl nebegali? Juk gali paeiti? Juk nenusideginai kojų ar pėdų. 

- Nenoriu, kad žmonės su gailesčiu žiūrėtų į mane, į mano randuotą 
veidą ir rankas, - piktai rėžė moteris, ir iš akių pasipylė ašaros. Ji patraukė 
ranką nuo Vilko galvos ir vėl užsidengė galvą elnena. 

— Taip, kai kurie žmonės žvelgs į tave su gailesčiu, bet visiems nutin- 
ka nelaimių, o kartais žmonės gimsta su didesniais trūkumais. Nemanau, 
kad gali leisti, jog tai kliudytų tau gyventi. Tavo veidas visai neatrodo 
baisiai, o laikui bėgant randai pradės blukti ir taip ryškiai nebesimatys. 
Randai ant tavo plaštakų, tikriausiai ir ant rankų, ryškesni, bet juk rankas 
gali valdyti, tiesa? 

— Šiek tiek. Ne taip kaip anksčiau. 

— Laikui bėgant irgi pagerės. 

— Iš kur tiek daug žinai? Kas tu? — neištvėrė moteris. 

— Esu Aila iš devintojo Zelandonijos urvo, - Aila ištiesė rankas ofi- 
cialiam pasveikinimui ir pradėjo vardyti vardus ir ryšius: - Tos, kuri yra 
Pirmoji tarp tų, kurie tarnauja Didžiajai Motinai Žemei... - ji minėjo vi- 
sus įprastus vardus ir ryšius, nes tai davė dingstį ką nors kalbėti. Baigė 
žodžiais: - Arklių Yhaha, Lenktynininko ir Širmės bei keturkojo me- 
džiotojo Vilko bičiulė. Jo vardas mamutojų kalba paprasčiausiai reiškia 
„vilkas“. Sveikinu tave Doni, visų Motinos, vardu. 

— Tu esi Pirmosios mokinė? Jos pirmoji mokinė? — tarė moteris, aki- 
mirkai pamiršusi mandagumą. 

— Jos vienintelė mokinė. Tiesa, buvęs jos mokinys taip pat su mumis 
keliauja. Dabar jis yra devynioliktojo urvo zelandonis, - aiškino Aila. — 


Ketiname aplankyti jūsų šventą vietą. 

Moteris staiga suvokė, kad ji turi ištiesti rankas, suimti Pirmosios 
mokinės plaštakas ir oficialiai jai prisistatyti. Atvykėlė akivaizdžiai daug 
keliavo ir yra tokia patyrusi. Tai buvo viena iš priežasčių, kodėl moteris 
nenorėjo keliauti į vasaros susirinkimą. Visiems sutiktiesiems tektų ro- 
dyti ne tik savo veidą, bet ir nudegusias rankas. Ji nuleido galvą. Ketino 
paslėpti rankas po elnena ir pasakyti, kad negali viešnios deramai pasvei- 
kinti, tačiau Pirmosios mokinė jau lietė jos plaštaką ir žino, kad tai netie- 
sa. Galiausiai moteris giliai įkvėpė, nusitraukė uždangalą ir ištiesė baisiai 
nudegusias plaštakas. 

— Esu Dulana iš ketvirtojo pietinių Zelandonijos žemių urvo, - tarė ji 
ir pradėjo sakyti savo vardus ir ryšius. 

Aila, suėmusi abi jos plaštakas, į jas ir susitelkė. „Kietos, oda įsitempu- 
si, gumbuota, nelygi, tikriausiai vis dar skauda“, - galvojo Aila. 

— ... Doni vardu, sveikinu tave, Aila iš devintojo Zelandonijos urvo. 

— Ar tau vis dar skauda rankas, Dulana? - paklausė Aila. - Jei taip, 
truputis gluosnių žievės arbatos turėtų padėti. Šiek tiek turiu, jei reikia. 

- Galiu paprašyti ir mūsų zelandonio, bet nežinau, ar vis dar turėčiau 
ją gerti, - atsakė Dulana. 

— Jei skauda, gerk. Ji saugo ir nuo karščiavimo bei paraudimo. Ir dar 
galvoju, gal tu ar koks tavo pažįstamas galėtų išdirbti plonų minkštų odų, 
sakykim, iš triušio kailiuko, ir pasiūti tau savotišką rankų apsaugą, tik su 
pirštais. Tada, kai susitiksi su žmonėmis, jie tikriausiai nepastebės, kad 
tavo rankos truputį šiurkščios. Ar turi švaraus balto lajaus? Galiu tau 
pagaminti rankas minkštinančio tepalo. Pridėsiu truputį vaško ir rožių 
žiedlapių, kad skaniai kvepėtų. Ir vieno, ir kito turiu pasiėmusi. Dieną 
galėtum vis įtrinti mišinio į rankų odą ir apsimauti tas pirštines. Taip pat 
galėtum tepti ir ant veido, kad suminkštėtų ir išnyktų nudegimų ran- 
dai, - kalbėdama Atila vis galvojo, kaip dar galėtų padėti tai moteriai. 

Staiga Dulana pradėjo verkti. 

— Kas atsitiko, Dulana? — nustebo Aila. - Ar pasakiau ką nors, kas 
tave įskaudino? 

— Ne. Tiesiog pirmą kartą išgirdau tai, kas suteikė vilties, - sriūbavo 
Dulana. - Jaučiausi taip, lyg gyvenimas būtų sugriuvęs. Viskas taip smar- 


kiai pasikeitė, atrodė, niekas niekada nebebus taip pat, tačiau tu sakai, 

kad randai ir nudegimai yra niekis, kad niekas nė nepastebės, ir sakai, kad 
visos šios priemonės gali padėti. Mūsų zelandonis mėgino, bet jis toks 
jaunas, o gydymas nėra jo stipriausia pusė, - moteris nutilo ir pažvelgė 
tiesiai į Ailą. - Man regis, žinau, kodėl Pirmoji pasirinko tave savo mo- 
kine, nors gimei ir ne zelandoniečiams. Ji yra Pirmoji, o tu esi pirmoji 
mokinė. Ar galiu tave taip vadinti ? 

Aila kreivai nusišypsojo. 

- Žinau, kad vieną dieną tikriausiai teks atsisakyti savo vardo ir būti 
vadinamai devintojo urvo zelandone, tik viliuosi, kad dar negreitai. Man 
patinka būti vadinamai Aila. Toks mano vardas, vardas, kurį man davė 
tikroji motina, ar bent jau panašus į jį. Tai vienintelis dalykas, kuris iš jos 
liko. 

— Tada Aila. Kuo, sakei, yra vardu tas žvėris? 

Vilkas vėl padėjo galvą Dulanai ant šlaunies ir ji pajuto, jog toks pri- 
silietimas guodžia. 

— Vilkas, - atsakė Aila. 

Dulana pabandė ištarti vardą, vilkas pakėlė galvą ir pažvelgė į ją, pri- 
pažindamas jos pastangas. 

— Kodėl tau neišėjus ir nesusipažinus su visais? — pasiūlė Aila. - Su 
mumis eina mainų meistras. Jis pasakoja nuostabias istorijas apie savo 
keliones. Gali būti, jog Pirmoji pagiedos senolių legendų, o ji turi gražų 
balsą. Neturėtum to praleisti. 

— Gal ir galėčiau, - tyliai tarė Dulana. Ji jautėsi vieniša sėdėdama 
namelyje, kai visi kiti džiaugėsi svečiais. Kai ji atsistojo ir išėjo, Vilkas 
risnojo greta. Visi urvo žmonės, ypač zelandonis, nustebo ją pamatę, o 
ypač keista buvo macyti, kaip globėjiškai arti jos laikosi keturkojis me- 
džiotojas. Užuot atsitūpęs prie Ailos ar Jonailos, jis nusprendė įsitaisyti 
šalia Dulanos. Pirmoji dirstelėjo į savo mokinę ir nepastebimai pritaria- 


mai linktelėjo. 


Ryte svečiai ir keletas urvo gyventojų susiruošė aplankyti netoliese 


esantį išpieštą urvą. Apylinkėse buvo keletas akmeninių pastogių, dau- 

guma jų glaudė įvairius urvus, paprastai pavadintus atskirais skaičiavimo 
žodžiais, nors kartais pora ar trejetas gretimų gyvenviečių susijungdavo 
ir sudarydavo vieną urvą. Dauguma pastogių dabar buvo tuščios, nes 
žmonės išvyko į įprastas vasaros keliones. Keletas gretimų urvų žmonių, 
neiškeliavusių į vasaros susirinkimą, laikinai apsistojo ten, kur gyveno ze- 
landonis. 

Apžiūrėti švento urvo ėjo visi aštuoni suaugusieji, lydėję Ailą pašauk- 
tosios kelionėje, dar penki iš tų, kurie buvo likę ketvirtajame pietinių 
Zelandonijos žemių urve, bei du medžiotojai, nuolat gyvenę gretimoje 
akmeninėje pastogėje. Dulana pasisiūlė prižiūrėti Jonailą. Aila spėjo, kad 
ji ilgisi savo vaikų. Jonaila sutiko pabūti su moterimi, o Vilkas noriai pa- 
siliko su jomis, tad Aila neprieštaravo. Nors mergaitė galėjo eiti pati, vis 
dėlto jai tebuvo ketveri, ir Ailai dažnai tekdavo ją nešti. Jondalaras taip 
pat kartais ją nešdavo, bet Aila įprato nešioti dukterį, tad išėjusi be jos iš 
pradžių jautėsi lyg kažką pamiršusi. 

Keliautojai nuėjo prie nedidelės akmeninės pastogės, kurią Pirmoji 
jau anksčiau rodė Ailai. Anga vėrėsi į rytus, ir buvo akivaizdu, kad ši vieta 
kartkartėmis naudojama kaip gyvenamoji erdvė. Nuo anglių patamsėjęs 
buvusios laužavietės ratas vis dar buvo apdėtas akmenimis, tik dalies jų 
stigo. Prie jo atsisėsti buvo atitempta keletas didesnių nuo sienų ar skliau- 
tų atskilusių kalkakmenio luitų. Apdriskęs odos apklotas buvo numestas 
ant atmatų krūvos prie akmenų sienos greta kelių didelių sunkių medžio 
gabalų, kurių kaitros tikriausiai užtektų visai nakčiai. 

Įėjimas į urvą buvo šiauriniame iškyšos gale po trumpa išsikišusia at- 
braila, ant kurios laikui bėgant krito gabalai atskilusių akmenų, jau pra- 
dėjusių kauptis priešais angą, vedančią į urvą. 

Prie laužavietės zelandonis nusiėmė kuprinę, išėmė malkų, prakurų, 
ugnies grąžtą ir lentelę. Kuprinėje buvo matyti kelios akmeninės lem- 
pelės. Tada jis pradėjo dėliotis medžiagas. Pamačiusi, ką jis daro, Aila iš 
prie juosmens pririšto maišelio išsiėmė du akmenis: geležtės formos tvir- 
to titnago gabalėlį ir graikinio riešuto dydžio pilkšva bei raudonai ruda 
spalvomis žvilgantį akmenuką. Nuo nuolatinio daužymo titnago geležte 
blizgiame akmenyje buvo atsiradęs griovelis. 


— Ar leisi man užkurti laužą? - pasiteiravo Aila. 

— Aš irgi pakankamai greitai tai darau. Ilgai netruksiu, - atkirto ze- 
landonis ir pradėjo pjauti įrėžą lentelėje, į kurią įstatęs nusmailintą medi- 
nį strypelį ruošėsi sukti tarp delnų. 

- Ji gali padaryti tai greičiau, - išsišiepė Vilomaras. 

— Atrodai labai užtikrintas, - sviedė varžymosi dvasios apimtas jauna- 
sis zelandonis, kuris tikrai didžiavosi savo gebėjimu. Mažai buvo tokių, 
kurie, pradedant įrėža, laužą galėdavo užkurti greičiau nei jis. 

— Gal leisk, kad ji tau parodytų, - pasiūlė Jonokolas. 

— Puiku, - nusileido jaunasis zelandonis, tada atsistojo ir atsitraukė. — 
Pirmyn. 

Aila atsiklaupė prie tamsios, atšalusios laužavietės ir pakėlė akis. 

— Ar galiu panaudoti tavo prakurus? - paklausė ji. 

— Kodėl gi ne, - atsiliepė zelandonis. 

Aila sukrovė į krūvelę lengvus sausus prakurus ir pasilenkė arčiau jų. 
Ji titnagu stuktelėjo į geležies piritą, ir jaunajam zelandoniui akimirką 
pasidingojo, kad pamatė kažką švystelint. Aila stuktelėjo dar kartą, šįsyk 
šoko kibirkštis, kuri nusileido ant sausų, lengvai užsidegančių prakurų. 
Pasirodė dūmų sruogelė. Aila pasilenkė įpūsti kibirkšties. Po akimirkos 
jau plazdeno liepsnelė, kurią Aila dar pamaitino prakurais, paskui trupu- 
tį didesnėmis skiedromis ir galiausiai - nedidelėmis malkelėmis. Viską 
baigusi, ji atsisėdo ant kulnų. Jaunasis zelandonis taip ir liko išsižiojęs. 

— Musių priskris, - pasišaipė mainų meistras. 

— Kaip tu tai padarei? - paklausė jaunasis vyras. 

— Su ugnies akmeniu visai paprasta, - atsakė Aila. - Prieš išeidama 
parodysiu, jei norėsi. 

Po kelių akimirkų, kiek nuslūgus laužo įkūrimo sukeltai nuostabai, 
prabilo Pirmoji. 

— Užsidekime lempas. Pastebėjau, kad kelias atsinešei. Ar čia yra at- 
sarginių? 

— Paprastai būna. Priklauso nuo to, kas paskutinis lankėsi urve, — tarė 
jaunasis vyras, traukdamas iš kuprinės tris seklius, iš vietinio kalkakme- 
nio išskobtus dubenėlius. - Tačiau aš tuo nesikliauju. 

Taip pat jis išsiėmė nedidelį žaliaminės odos ryšulį su dagtimis ir tuš- 


čiaviduriu jauniklio tauro ragu - kur kas parankesniu nei milžiniški suau- 

gusio gyvulio ragai. Atviras rago galas buvo uždengtas keliais sluoksniais 
vandeniui beveik nelaidžių žarnų, aprištų sausgysle. Viduje buvo lydyti 
taukai. Taip pat vyras atsinešė keletą deglų. Jie buvo padaryti lapus, žo- 
les ir kitokias augalines medžiagas tvirtai pririšus prie pakankamai žalio, 
kad būtų lankstus, pagalio, palikus jį trumpam apdžiūti, o paskui pamer- 
kus į šiltą pušų dervą. 

— Ar tas urvas labai didelis? — neištvėrė Amelana. Ji truputį bijojo 
gilių urvų, ypač sunkiai praeinamų. 

— Ne, - atsiliepė vietos zelandonis. - Tėra viena pagrindinė salė su 
į ją vedančiu koridoriumi, mažesnė salė kairėje ir dar vienas koridorius 
dešinėje. Švenčiausios vietos yra pagrindinėje erdvėje. 

Jis įpylė truputį suskystėjusių taukų į kiekvieną iš trijų lempų, sudėjo 
grybų dagris, tada uždegė šakelę ir ja pridegė jau riebalų prisigėrusias dag- 
tis. Taip pat jis uždegė vieną deglą, o kas liko, greitai susikrovė į kuprinę 
ir užsimetė ją ant pečių. Jis vedė į urvą, aukštai iškėlęs deglą. Vienas iš 
medžiotojų ėjo gale žiūrėdamas, ar niekam nekilo sunkumų, ar kas ne- 
atsiliko. Grupė buvo didelė. Jei urvas būtų sunkiau praeinamas, Pirmoji 
nebūtų leidusi, kad vienu metu eitų tiek daug žmonių. 

Aila ėjo beveik priekyje, jai iš paskos - Jondalaras ir Pirmoji. Dirs- 
telėjusi žemyn, po kojomis ji pamatė atskilusį titnago gabalėlį, netolie- 
se - kitą, regis, vientisą geležtę, tačiau abi jas paliko gulėti. Praėjus siaurą 
įėjimo koridorių, urvas vėrėsi dviem kryptimis. 

— Kairėje tėra neilgas ankštas tunelis, - paaiškino jaunasis zelando- 
nis. - Dešinysis veda žemyn, į kitą koridorių. Mes eisime daugiau mažiau 
tiesiai. 

Jis aukštai iškėlė deglą, o Aila atsigręžė atgal. Matė, kaip žmonės už- 
pildo išplatėjusią erdvę. Žaižaravo trys liepsnelės — trys keliautojai laikė 
akmenines lempeles. Aklinoje urvo vidaus juodumoje atrodė, jog deglas 
ir nedidelės liepsnelės skleidžia kur kas daugiau šviesos nei įmanoma, 
ypač akims jau prisitaikius prie tamsos. Einant toliau, koridorius vos pas- 
tebimai suko į kairę ir vėl į dešinę, tačiau iš esmės vedė tiesiai. Po nedi- 
delio išplatėjimo koridorius susiaurėjo, ir zelandonis sustojo. Jis aukštai 
iškėlė deglą prie kairės sienos, ir Aila pamatė nagų žymes. 

— Kadaise šiame urve žiemos miego įsikurdavo lokiai, tačiau aš jų nie- 


kada nemačiau, - paaiškino jaunuolis. 

Vos tolėliau buvo nukritę keletas didelių akmenų, tad visiems teko 
eiti vorele po vieną. Kitoje akmenų pusėje zelandonis vėl iškėlė deglą. 
Ant sienos kairėje pasimatė pirmieji aiškūs ženklai, kad žmonių būta čia 
ir anksčiau: erdvę gražino pirštais išvedžiotos kilpos ir sūkuriai. Tolėliau 
koridorius vėl išplatėjo. 

— Kairėje yra antra salė, tačiau ten beveik nieko nėra, tik raudoni ir 
juodi taškai keliose vietose, - paaiškino zelandonis. — Iš pirmo žvilgsnio 
atrodo, kad jie nieko neverti, bet jie labai reikšmingi, tik turi priklausyti 
zelandoniams, kad suprastum. Eisime tiesiai. 

Jis žengė pirmyn ir, kiek pasukęs į dešinę, sustojo priešais plokštumą, 
kurioje buvo matyti raudonąja ochra padarytos pirštų žymės ir šeši juo- 
di pirštų atspaudai. Kita plokštuma buvo sudėtingesnė. Jaunuolis laikė 
iškėlęs deglą, o jį sekusieji susispietė arčiau. Iš pažiūros čia buvo žmonių 
figūros, bet miglotos, tarsi vaiduokliai, ir elnias, visas išmargintas taškais. 
Atrodė labai paslaptinga, dvasiška, mistiška. Ailą nupurtė drebulys. Stai- 
ga pasidarė labai tylu. Iki tol Aila nė nepastebėjo, kad žmonės cyliai šne- 
kučiuojasi. 

Toliau kairėje sienoje buvo nedidelė iškyša, o už jos — niša, kuri perėjo 
į plokštumą. Pirmiausia Aila pastebėjo du didingus didžiuosius elnius, 
nupieštus juoda linija vienas ant kito. Viršutinis buvo patinas su įspūdin- 
gais plaštakos formos ragais. Nupieštas ir storas sprandas, kokio reikia to- 
kiam dideliam ragų svoriui išlaikyti. Elnio galva atrodė mažytė, palyginti 
su galingu sprandu. Kupra ant keteros buvo pavaizduota kaip juodas gu- 
zas. Aila, kuri buvo mėsinėjusi didžiuosius elnius, žinojo, kad toji kupra 
yra tankus gniutulas sausgyslių, taip pat padedančių išlaikyti ragų svorį. 
Elnias, nupieštas apačioje, taip pat puikavosi storu sprandu ir kupra, bet 
neturėjo ragų. Iš pradžių Aila pamanė, jog tai patelė, bet nusprendė, jog 
tai irgi patinas, tik numetęs ragus po rudeninės rujos. Pasibaigus poravi- 
mosi metui nebuvo jokio reikalo rodyti didžiulę jėgą patelėms privilioti. 
Reikėjo kaupti energiją, kad išgyventum netrukus stosiančią ledyninę 
žiemą. 

Aila dar kurį laiką apžiūrinėjo elnius ir staiga pamatė mamutą. Jis 
buvo įterptas pirmojo didžiojo elnio kūno viduryje. Tai nebuvo visas ma- 


mutas, tik galvos ir nugaros kontūras, tačiau to pakako būdingai gyvūno 

formai atpažinti. Aila pradėjo spėlioti, kuris piešinys nupieštas pirmas, 
mamutas ar elniai, ir ėmė atidžiau apžiūrinėti likusią sieną. Virš pirmojo 
elnio nugaros, priešais antrojo galvą, juoda linija žymėjo dar du nebaigtus 
piešti gyvūnus: tai buvo snieginio ožio galvos ir sprando vaizdas iš šono 
su dviem atgal užsirietusiais ragais ir kito į snieginį ožį panašaus padaro 
ragų vaizdas iš priekio. Aila pagalvojo, kad tai gali būti kalnų ožys arba 
gemzė. 

Dar pasistūmėję į priekį jie išvydo daugiau juodomis linijomis nupieš- 
tų gyvūnų. Čia buvo dar vienas didysis elnias milžiniškais ragais. Taip pat 
išryškėjo mažesnio elnio dalis, kalnų ožys, tarsi arklys su stačiais karčiais 
ir nugaros dalimi bei dar viena figūra, kuri ir stebino, ir baugino. Buvo 
pavaizduota tik dalis figūros, tik kūno apačia ir kojos, kurie atrodė kaip 
žmogaus, su trimis linijomis, kurios arba sklido iš jos, arba smigo į ją iš 
nugaros. Ar tai reiškė ietis? Tačiau kam tai piešti ant sienos? Ji bandė 
prisiminti, ar kada matė gyvūną, pavaizduotą su įsmigusiomis ietimis. Ar 
tai reiškia ką nors kita? Kažką, kas sklinda iš kūno? Paprastai medžiojant 
nesitaikoma į nugaros apačią. Mažai tikėtina, kad sėdmenyse ar netgi nu- 
garos apačioje įsmigusios ietys bus mirtinos. Gal tai buvo skirta parodyti 
skausmą nugaroje, kuris žeidžia tiek pat, kiek įsmigusi ietis? 

Aila papurtė galvą. Galėjo spėlioti be galo, bet tai nepriartins prie ti- 
krosios piešinio reikšmės. 

— Ką reiškia tos linijos prie figūros? — pasiteiravo ji vietos zelandonio, 
rodydama į piešinį, kuriame, atrodė, buvo pavaizduotas žmogus. 

— Visi to klausia, - atsiliepė jis, - bet niekas nežino. Jį nupiešė protė- 
viai. - Vyras atsisuko į Pirmąją. - Ar žinai ką nors apie tai? 

— Nei istorijoje, nei senolių legendose nieko konkrečiai neužsimin- 
ta, tačiau štai ką galiu pasakyti, - pradėjo Pirmoji. - Bet kokio atvaizdo 
šventoje vietoje reikšmė retai akivaizdi. Patys žinot, kai keliauji į dvasių 
pasaulį, daiktai retai būna tokie, kokie atrodo. Pyktis gali būti prijaukin- 
tas, švelniausias - pats nuožmiausias. Mums nėra būtina žinoti, ką viskas 
čia reiškia. Mes tik suvokiame, kad tai buvo svarbu tam, kuris piešė, kitaip 
to čia nebūtų. 

— Tačiau Žmonės visada teiraujasi. Jie nori žinoti, - spyrėsi jaunuo- 


lis. - Jie spėlioja ir klausia, ar jų spėjimai teisingi. 

— Žmonės turėtų žinoti, kad ne visada gali gauti tai, ko nori, - atsilie- 
pė Pirmoji. 

— Bet aš norėčiau jiems ką nors pasakyti. 

— Aš tau šį tą pasakiau, ir to pakanka, - atkirto moteris. 

Dabar Aila džiaugėsi, kad ne ji uždavė tą klausimą Pirmajai. Pastaroji 
visada sakydavo, kad visi gali jos bet ko klausti, tačiau Aila jau anksčiau 
pastebėjo, kad jos mokytoja sugeba gerokai sumenkinti žmogų, uždavusį 
tam tikrą klausimą. Jai toptelėjo, kad, nors visi gali jos visko klausti, tai 
nereiškia, kad ji būtinai į kiekvieną tokį klausimą atsakys. Būdama Pir- 
moji, ji negalėjo tiesiai pasakyti, kad ko nors nežino. Ne tai žmonės nori 
išjos išgirsti. Nors ji ne visada atsakydavo į klausimus, ji niekada nemela- 
vo. Viskas, ką ji sakė, buvo tiesa. 

Aila taip pat nemelavo. Genties vaikai anksti patirdavo, kad bendrau- 
jant ženklais meluoti beveik neįmanoma. Sutikusi savuosius žmones, 
Aila suvokė, kad jiems sunku atsekti savų melų grandinę ir kad melas la- 
bai apsunkina. Galbūt todėl Pirmoji išsiugdė gebėjimą vengti atsakymo 
į klausimą priversdama klausiusįjį abejoti savo nuovoka. Aila nusisuko ir 
nusišypso sau pagalvojusi, kad ką tik išmąstė šį tą svarbaus apie galingąją 
vyresniąją moterį. 

Taip ir buvo. Pirmoji pastebėjo ją nusisukant ir švystelint šypseną, ku- 
rią Aila mėgino nuslėpti. Zelandonė pamanė, kad numano to priežastį, ir 
džiaugėsi, kad Aila nusisuko. Ji nepaisė, kad jos mokinė šį tą apie ją per- 
pras, tik geriau iš to neišpūsti burbulo. Gali ateiti laikas, kai Ailai pačiai 
teks pasitelkti panašų bendravimo būdą. 


Aila vėl atkreipė dėmesį į sieną. Jaunasis zelandonis paėjėjo pirmyn ir 
laikė nukreipęs deglą taip, kad parodytų kitą piešinio dalį - buvo matyti 
porelė ožių ir keletas taškų. Tolėliau buvo dar du ožiai, keletas taškų ir 
kelios lenktos linijos. Vieni gyvūnai, linijos ir taškai buvo raudoni, kiti 
juodi. Žmonės įėjo į nedidelę erdvę su penkiais juodais ir raudonais taš- 


kais, kurios gale matėsi keletas raudonų taškų ir linijų, paskui išėjo pro 

nišos angą ir pasuko už kampo. Ant sienos buvo dar viena į žmogų panaši 
fhigūra su septyniomis įeinančiomis arba į visas puses sklindančiomis li- 
nijomis. Figūra atrodė labai negrabiai nupiešta, vargiai atpažįstama kaip 
žmogus, tiesiog tai negalėjo būti niekas kitas. Buvo nupieštos dvi kojos, 
dvi labai trumpos rankos, juoda linija apibrėžta netaisyklingos formos 
galva. Aila norėjo klausti Pirmosios, ką tai reiškia, bet ši tikriausiai ne- 
žinojo, nors gal ir turėjo kokių minčių. Galbūt vėliau jiedvi galės apie 
tai pasikalbėti. Taip pat matėsi keturi raudoni labai primityviai nupiešti 
mamutai, vien tik užuominos, bet pakankamos gyvūnui atpažinti. Taip 
pat čia buvo ožio ragai ir daug taškų. 

— Jei atsistosime viduryje, matysime iškart visą sieną, ypač jei prie jos 
stovės tie, kurie laiko lempas, - pasakė vietos zelandonis. 

Žmonės suėjo į vietą, iš kurios galėjo matyti bendrą vaizdą, ir ėmė 
gėrėtis visa ištapyta sienos plokštuma. Iš pradžių kažkas dar mindžiuka- 
vo ir kosčiojo, tačiau netrukus visi nurimo, susitelkė į akmenų sieną, ku- 
rią ką tik apžiūrėjo iš arti. Matant visą vaizdą galima buvo pajusti, kokia 
paslaptinga galia sklinda iš akmeninės sienos. Mirkčiojant liepsnoms ir 
rangantis lempelių dūmams, figūros, dingojosi, juda, ir Ailai trumpam 
pasirodė, kad siena permatoma, kad įmanu žvelgti per kietą akmenį ir 
miglotai įžiūrėti kažkokią kitą vietą. Ji pajuto drebulį, tada kelis kartus 
sumirksėjo, ir siena vėl tapo kaip kitos. 

Vesdamas lankytojus atgal, zelandonis parodė dar kelias vietas su taš- 
kais ir ženklais ant sienų. Toliau nuo piešinių, arčiau išėjimo, sklindanti 
dienos šviesa leido aiškiau matyti aplinką. Žmonės galėjo įžiūrėti sienų 
apybraižas ir ant žemės nukritusius akmenis. Iš tamsos išėjus į lauką švie- 
sa atrodė iškirtinai ryški, visi mirkčiojo ir prisimerkę laukė, kol akys apsi- 
pras. Kiek užtruko, kol Aila pastebėjo Vilką, ir tik po akimirkos suvokė, 
koks jis susijaudinęs. Žvėris amtelėjo ir pradėjo bėgti link gyvenamosios 
pastogės, tada pabėgėjo link Ailos ir vėl suko link pastogės. 

Aila dirstelėjo į Jondalarą. 

— Tikriausiai kažkas atsitiko, - tarė ji. 


Aila ir Jondalaras bėgte parbėgo į urvą, Vilkas sekė įkandin. Priešais 
pastogę, lauke, kur ganėsi arkliai, jie pamatė būrį žmonių. Vaizdas būtų 
buvęs juokingas, tačiau iš tikrųjų baugino. Jonaila stovėjo ištiesusi ran- 
kutes priešais Širmę, tarsi saugotų jaunąją kumelaitę, atsigręžusi į šešis ar 
septynis ietimis ginkluotus vyrus. Už Jonailos su Širme stebėdami vyrus 
stovėjo Yhaha ir Lenktynininkas. 

— Ką jūs sugalvojote? - sušuko Aila, siekdama svaidyklės, nes iečių 
mėtyklės neturėjo. 

— O ką, tavo manymu, mes čia darome? Medžiojam arklius, - atkirto 
vienas vyras. Jis išgirdo jos svetimšališką tartį ir pridūrė: - Kas čia klausia? 

— Esu Aila iš devintojo Zelandonijos urvo, - atsakė ji. - Jūs neme- 
džiosite šitų arklių. Nejaugi nematot, kad jie ypatingi ? 

— Kuo jie tokie ypatingi? Man jie atrodo paprasčiausi arkliai. 

— Tai atsimerk ir pažiūrėk, - supyko Jondalaras. - Ar dažnai matai 
ramiai prie vaiko stovinčius arklius? Kaip manai, kodėl šitie arkliai nuo 
tavęs nebėga? 

— Gal jie per daug kvaili, kad susiprastų? 

— Man atrodo, jog tu per daug kvailas, kad suprastum, ką matai, — 
rimtai pyktelėjo Jondalaras. Įžūlus vyrukas, regis, kalbėjo už visą grupę. 

Ilgšis veriamai sušvilpė. Medžiotojai stebėjo, kaip eržilas atsisuka į 
aukštą šviesiaplaukį ir pradeda link jo eiti. Jondalaras atsistojo priešais 
Lenktynininką ir tikslingai užtaisė iečių mėtyklę, nors į vyrą nesitaikė. 

Aila atsistojo tarp tų vyrų ir savo dukters, davusi Vilkui ženklą būti 


greta, o paskui kitą — saugoti arklius. Vilkas iššiepė dantis ir ėmė urgzti, 

tad vyrai susigrūdo arčiau vienas kito ir žengė kelis žingsnius atgal. Aila 
pakėlė Jonailą ir pasodino Širmei ant nugaros, tada įsikibo į stačius Yha- 
ha karčius, pašokusi permetė koją per kumelės nugarą ir atsisėdo ant jos. 
Į kiekvieną veiksmą medžiotojai reagavo vis labiau stebėdamiesi. 

— Kaip tu tai padarei? - prabilo jaunas vyras. 

— Sakiau, kad tai ypatingi, o ne medžiojami arkliai, - atkirto Aila. 

— Tu zelandonė? 

- Ji mokinė, besimokanti zelandonė, - atsakė Jondalaras. - Ji pirmoji 
mokinė tos zelandonės, kuri yra Pirmoji tarp tų, kurie tarnauja Motinai. 
Pastaroji trumpai čia vieši. 

— Toji, kuri yra pirma, vieši čia? 

— Taip, ji čia, - atsakė Jondalaras, atidžiau įsižiūrėdamas į vyrus. Jie 
visi buvo jauni, tikriausiai neseniai įvesdinti į vyrystę ir gyveno vasaros 
susirinkimo Nuošalyje — tikėtina, to susirinkimo, kuris vyko netoli kito 
švento urvo, kito jų kelionės tikslo. - Ar jūs kartais ne per toli nuklydot 
nuo vasaros susirinkimo Nuošalio namelių? - paklausė jis. 

— Iš kur žinai? - nustebo jaunuolis. - Tu mūsų nepažįsti. 

— Nesunku atspėti. Dabar vasaros susirinkimo laikas, jūs visi esate 
maždaug to amžiaus, kai vyrai nusprendžia palikti motinos stovyklą ir 
apsistoti Nuošalyje, kad parodytų, kokie yra nepriklausomi. Jūs nuspren- 
dėte eiti medžioti ir gal net pargabenti mėsos. Tačiau jums ne itin sekėsi, 
todėl dabar jūs alkani. 

— Iš kur žinai? Tu irgi zelandonis? - stebėjosi jaunuolis. 

— Tik spėju, - prisipažino Jondalaras. Tada jis pastebėjo ateinant Pir- 
mąją ir visus kitus urvą lankiusius žmones. 

Kai norėdavo, Pirmoji galėdavo minti tikrai sparčiai. Ji suprato: jei jau 
Vilkas atėjo jų ieškoti, tikrai kilo kažkokių bėdų. 

Pirmoji greitai įvertino situaciją: jaunuoliai su ietimis, pernelyg jauni, 
kad būtų patyrę; vilkas gynybine poza priešais arklius, o moteris ir mer- 
gaitė sėdi raitos be jokios įprastos jojimo įrangos. Ailos rankoje svaidyklė, 
o Jondalaras su užtaisyta iečių mėtykle stovi priešais eržilą. Ar Jonaila pa- 
siuntė Vilką ieškoti mamos, kol pati mėgino apginti arklius nuo saujelės 
būsimųjų medžiotojų? 

— Kokios čia bėdos? - pasiteiravo donija. Jaunuoliai suprato, kas ji to- 


kia, nors nė vienas anksčiau jos nebuvo matęs. Jie visi girdėjo pasakojant, 

kaip Pirmoji atrodo, ir žinojo tatuiruotės ant jos veido bei nešiojamų vė- 
rinių ir aprangos reikšmę. 

— Dabar jau viskas gerai. Šie vyrai ruošėsi medžioti mūsų arklius, bet 
Jonaila juos sustabdė, - paaiškino Jondalaras, slopindamas šypseną. 

„Ryžtingas vaikas“, - pagalvojo donija, pasitvirtinus jos spėjimui apie 
susidariusią padėtį. 

— Ar jūs esate iš septintojo pietinių Zelandonijos žemių urvo? - pa- 
siteiravo ji jaunuolių. Septintasis urvas, į kurį jie trauks toliau, buvo pats 
svarbiausias to regiono urvas. 

Apie urvo skaičių Zelandonė sprendė pagal jaunuolių dėvimus dra- 
bužius. Ji žinojo, kuo skiriasi artimiausių urvų drabužių ir papuošalų raš- 
tai, bet, kuo toliau keliavo, tuo sunkiau jai buvo atpažinti žmones, nors, 
turėdama tiek daug žinių, ji galėjo nuspėti. 

— Taip, zelandone, kuri esi Pirmoji, - kur kas pagarbesniu tonu prabi- 
lo anksčiau kalbėjęs vyrukas. Zelandonių visada protingiau pasisaugoti, 
o labiausiai tos, kuri yra Pirmoji. 

Atėjo ir jaunasis vietos zelandonis, ir dauguma kitų, kurie lankė šventą 
vietą. Jie būrėsi aplinkui stebėdami, kaip galingoji moteris elgsis su jau- 
nuoliais, grasinusiais ypatingiems arkliams. | 

Pirmoji atsigręžė į vietinio urvo medžiotojus. 

— Regis, reikės pamaitinti septyniomis alkanomis burnomis daugiau. 
Šitaip atsargos greitai sumažės. Manau, teks pasilikti kiek ilgiau, kol bus 
surengta medžioklė. Laimei, jūs padėsit. Mes turime kelis patyrusius me- 
džiotojus, o tinkamai vadovaujant, netgi šitie jaunuoliai sugebės įnešti 
savo dalį. Esu tikra, atsižvelgiant į aplinkybes, jie bus nusiteikę padėti bet 
kokiu jiems prieinamu būdu, - pasakė Pirmoji ir rūsčiai nudelbė vaikiną, 
kuris, regis, kalbėjo už visą grupę. 

— Taip, žinoma, - patikino tas. - Medžioklė ir yra tai, ką mes darom. 

— Bet ne itin vykusiai, - po nosimi sumurmėjo kažkas iš žiūrovų, pa- 
kankamai garsiai, kad visi išgirstų. Keli jaunuoliai išraudę nusigręžė. 

— Gal kas neseniai pastebėjo kokią bandą? - pasiteiravo Jondalaras, 
kreipdamasis tiesiai į abu urvo medžiotojus. - Manau, mums reikia su- 


medžioti daugiau nei vieną žvėrį. 

— Ne, bet dabar yra tauriųjų elnių kelionių laikas, ypač patelių su jau- 
nikliais. Gal vertėtų jų pasižvalgyti, tik paprastai tai užtrunka kelias die- 
nas, - atsakė vienas iš urvo medžiotojų. 

— Iš kurios pusės jie pasirodo? — pasiteiravo Jondalaras. - Galiu šią 
popietę pajojėti ant Lenktynininko. Jis žygiuoja greičiau nei bet kuris 
žmogus pėsčiomis. Jei ką surasiu, mudu su Aila galėsime nujoti ir galbūt 
atginti juos čia. Vilkas taip pat padės. 

— Galit tai padaryt? — išsprūdo jaunuoliui. 

— Sakiau, kai šitie arkliai ypatingi, - atkirto Jondalaras. 

Elniena nakčiai buvo sukabinta ant virvių, ištemptų virš nedidelės 
dūmingos ugnies. Dėdama mėsą į savo žaliaminės odos dėžutę Aila pa- 
galvojo, kad būtų gerai ilgiau ją džiovinti, tačiau kelionė ir taip užtruko 
dviem dienomis ilgiau nei Pirmoji ketino. Teks baigti mėsą džiovinti virš 
laužų pakeliui ar netgi atvykus į septintąjį pietinių Zelandonijos žemių 
urvą, kuriame kiek pasisvečiuos. 

Ailą Pašauktosios kelionėje lydinti grupė vėl padidėjo: kartu eis dar 
septyni jaunuoliai. Medžioklėje jie įrodė galį būti naudingi - nors kan- 
trybe nepasižymėjo, jie iš tikrųjų mokėjo svaidyti ietis; sunkiau vaikinams 
sekėsi sutarti tarpusavyje varant žvėris link kito medžiotojo arba į kokią 
aklavietę, kad būtų lengviau juos nudobti. Jauniems vyrams didelį įspū- 
dį padarė iečių mėtyklės, kuriomis naudojosi medžiotojai iš Didžiosios 
upės šiaurės, įskaitant Pirmosios mokinę. Ne mažiau mėtykle susižavėjo 
ir du vietiniai medžiotojai, kurie buvo girdėję apie ginklą, bet nieko ne- 
matė juo naudojantis. Jondalarui padedant, dauguma vyrų pasidarė savo 
iečių mėtykles ir mokėsi jomis naudotis. 

Aila taip pat įkalbėjo Dulaną eiti kartu ir pasidžiaugii likusia vasaros 
susirinkimo dalimi. Moteris ilgėjosi savo poros bei vaikų ir norėjo juos 
pamatyti, bet vis tiek nerimavo dėl randų ant veido ir rankų. Dulana mie- 
gojo kartu su Amelana, tad jos susidraugavo; Dulana, remdamasi savo 


patirtimi, noriai kalbėjo apie nėštumą ir gimdymą. Amelana niekada 

nesijuto jaukiai šitaip šnekėdama su Pirmąja ar jos mokine, nors Aila ir 
turėjo vaikelį. Jaunoji moteris girdėjo jas aptarinėjant vaistus ir gydymą, 
kitas zelandonių žinias ir paslaptis. Amelana nedaug tesuprato ir truputį 
prisibijojo tų patyrusių moterų. 

Vis dėlto jai tikrai patiko dėmesys, kurio sulaukė iš jaunuolių, tiek 
jaunųjų medžiotojų, tiek Vilomaro padėjėjų. Tiesa, mainų meistro mo- 
kiniai atsitraukė, kai Amelaną apsupo pasipūtę pietiečiai. Tivonanui su 
Palidaru nereikėjo varžytis dėl jos dėmesio. Jie žinojo, kad kiti jaunuoliai 
bus kartu tik kelias dienas, o jie su jaunąja moterimi bendraus visą kelio- 
nę. Kol Jondalaras padedamas Jonokolo ir Vilomaro kinkė Yhaha į spe- 
cialius Pirmosios valkčius, Aila su donija stebėjo Amelanos ir jaunuolių 
Airtą. 

- Jie man primena mažų vilkiukų vadą, - pastebėjo Aila. 

— Kada matei vilkų jauniklius? - pasmalsavo Pirmoji. 

— Kai buvau maža ir gyvenau gentyje, - atsakė Aila. - Prieš pradė- 
dama medžioti mėsėdžius, aš juos stebėjau. Kartais ilgai, visą rytą arba 
visą dieną, jei galėdavau šitaip ilgam nuklysti. Stebėjau visokiausių rū- 
šių keturkojus medžiotojus, ne tik vilkus. Taip išmokau labai tyliai sekti. 
Nuostabu stebėti bet kurių gyvūnų jauniklius, tačiau man ypač patiko 
vilkiukai. Jie mėgo žaisti, visai kaip tie berniukai - spėju, turėčiau vadinti 
juos jaunuoliais, tačiau jie vis dar elgiasi kaip berniūkščiai. Žiūrėk, kaip 
jie imasi, kumščiuoja ir stumia vienas kitą iš kelio, vis tikėdamiesi sulaukti 
Amelanos dėmesio. 

— Pastebėjau, kad Tivonano ir Palidaro su jais nėra, - tarė donija. — 
Manau, jie supranta, kad turės pakankamai laiko rodyti Amelanai dėmesį 
po to, kai aplankysime kitą šventą vietą. Jaunikliai dings, o mes keliausi- 
me toliau. 

— Manai, kai pasieksime kitą urvą, tie jauni vyrai kur nors pasitrauks? 
Ji labai patraukli jauna moteris, — tarė Aila. 

— Ir vienintelė jais besidominti šiuo metu. Pasirodę stovykloje su mu- 
mis ir dar atgabenę savo dalį elnienos, jie atsidurs besižavinčių draugų ir 
giminaičių dėmesio centre. Visi uždavinės jiems klausimus, nekantraus 
išgirsti jų pasakojimus. Jie neturės laiko Amelanai. 


— Ar dėl toji nenuliūs? Nenusimins? - pasiteiravo Aila. 

- Ji jau turės naujų gerbėjų, ir ne visi jie bus berniukai. Patraukli jauna 
besilaukianti poros netekusi moteris nestokos dėmesio, kaip ir jaunieji 
mainų meistro mokiniai. Džiaugiuosi, kad nė vienas jų pernelyg nesusi- 
žavėjo Amelana, - tarė vyresnioji. - Ji nebūtų tinkama pora nė vienam iš 
jų. Moteris, susijungusi su keliautoju, privalo būti gana savarankiška, o ne 
priklausyti nuo vyro, kuris ja rūpintųsi. 

Aila pagalvojo, jog džiaugiasi, kad Jondalaras nėra mainų meistras 
ir dėl jo amato netenka keliauti toli. Žinoma, Aila turėjo savų užsiėmi- 
mų, Jondalaro jai reikėjo ne dėl to, kad turėtų, ką veikti; ji paprasčiausiai 
nerimautų, jeigu jo ilgai nebūtų šalia. Jis kartkartėmis išsivesdavo savo 
mokinius ieškoti naujų titnago išteklių ir dažnai tikrindavo tikėtinas jo 
radvietes, kai eidavo su medžiotojais, tačiau keliauti vienam gali būti pa- 
vojinga. Jeigu būtų sužeistas arba nutiktų kas dar blogesnio, kaip ji suži- 
notų? Teliktų laukti ir spėlioti, ar jis kada sugrįš. Keliauti grupe ar netgi 
dviese yra geriau. 

"Tada jai toptelėjo, jog Vilomaras gal visai neišrinks vieno iš savo padė- 
jėjų tapti mainų meistru. Jis gali abiem savo mokiniams pasiūlyti keliauti 
kartu ir vienas kitam padėti. Žinoma, su mainytoju gali keliauti jo pora, 
tačiau atsiradus vaikų moteris norės būti su kitomis moterimis. „Keliauti 
su Jondalaru būtų kur kas sunkiau, jei būčiau turėjusi kūdikį. Daugumai 
moterų reikia mamų, draugių ir giminaičių pagalbos bei draugijos... Visai 


kaip Amelanai. Nekaltinu jos, kad nori grįžti namo“, - galvojo Aila. 


B 


Vėl patraukus į kelią greitai nusistovėjo tam tikras ritmas. Kadangi 
jie išėjo po sėkmingos medžioklės, nereikėjo gaišti laiko pakeliui ieškant 
maisto, todėl grupė žygiavo kiek greičiau nei įprastai. Tereikėjo pasirinkti 
valgomųjų augalų. Kadangi vasara įsibėgėjo, buvo galima rasti daugiau ir 
įvairesnių daržovių — šaknų, stiebų, lapinių žalumynų bei vaisių. 

Įdienojus, orui pradėjus šilti, Aila užuodė puikų aromatą. Žemuogės! 
„Tikriausiai einame pro žemuogių pievelę“, - pamanė ji. Aila ne vieninte- 


lė pagalvojo apie mėgstamas uogas, tad visi su džiaugsmu sustojo išsivirti 

arbatos ir pririnkti po keletą krepšelių mažučių ryškiai raudonų uogų. 
Jonaila rinko uogas tiesiai į burnikę. Aila nusišypsojo mergytei, paskui 
dirstelėjo į Jondalarą, kuris rinko žemuoges kartu su ja. 

— Ji primena man Latiją. Nezė niekada nesiųsdavo dukters rinkti že- 
muogių maistui. Latija suvalgydavo viską, ką surinkdavo, ir niekada nie- 
ko neparnešdavo namo, kad ir kaip dažnai motina jai priekaištavo. Ji per 
daug mėgo žemuoges, - pasakė ji. 

- Tikrai? - nusistebėjo Jondalaras. - Šito nežinojau. Spėju, būdavau 

per daug užsiėmęs su Vaimezu ar Talutu, kai tu šnekėdavaisi su Neze ar 
Latija. 
“| - Kelis kartus aš net užstojau Laciją, - tarė Aila. - Pasakiau Nezei, 
kad vis tiek visiems uogų nebūtų pakakę. Tai buvo tikra tiesa: kur Latija 
praeina, niekam nelieka, o ji renka greitai, - paskui kurį laiką Aila rinko 
uogas tylėdama, nes prakalbus apie Latiją sukilo kiti prisiminimai. — At- 
simeni, kaip ji mylėjo arklius? Smalsu, ar Latijai pavyko rasti mažą kume- 
liuką ir parsivesti jį namo? Kartais ilgiuosi mamutojų. Gal kada kurį iš jų 
pamatysim. 

— Aš taip pat jų ilgiuosi, - patikino Jondalaras. - Danugui vis geriau 
sekėsi dirbti su titnagu, ypač turint tokį mokytoją kaip Vaimezas. 

Baigusi rinkti antrą krepšelį žemuogių Aila pastebėjo ir kitų augalų, 
tinkamų vakarienei pajvairinti, ir pakvietė Amelaną su Dulana jų rink- 
ti. Pasiėmusi Jonailą, Aila pirmiausia patraukė į upės, palei kurią jie ėjo, 
pakrantę rinkti švendrų. Jų ūgliai su šviežiomis šaknimis, stiebagumbiai 
ir stiebo apačia šiuo metų laiku buvo ypač sultingi. Viršūnių burbuolės 
taip pat buvo pilnos tankiai suaugusių žalių pumpurų, tinkamų virti arba 
troškinti; po to juos reikėdavo nugraužti. Matėsi ir kelių rūšių lapinių ža- 
lėsių. Aila atpažino rūgštynes ir nusišypsojo pagalvojusi apie malonią jų 
rūgštelę, o ypač džiaugėsi radusi dilgėlių: žalia virtų dilgėlių košė - tikras 
skanėstas. 

Tą vakarą keliautojai mėgavosi valgiu. Pavasarį šviežio maisto papras- 
tai negausu - vienas kitas žalėsis, keletas naujų ūglių, tad visi džiaugė- 
si didesniu augalų kiekiu ir įvairove, kurią padovanojo vasara. Žmonės 
kartais tiesiog alkdavo daržovių ir vaisų, suteikiančių būtinų maistinių 


medžiagų, reikalingų organizmui, ypač po ilgos žiemos, kai žmonės dau- 

giausia valgydavo džiovintą mėsą, riebalus ir šaknis. Pusryčiams keliauto- 
jai suvalgė vakarykščius maisto likučius ir išgėrė karštos arbatos, tad grei- 
tai galėjo traukti toliau. "Tą dieną jie ketino toli nupėsčiuoti, kad vasaros 
susirinkimo stovykloje ateinantį rytą pasirodytų anksti. 

Kitą dieną vos pajudėjus būrelį užklupo sunkumai. Upė, palei kurią 
jie ėjo, buvo išsklidusi iš krantų prie užpelkėjusio ir užžėlusio upelio, to- 
dėl eiti prie vandens tapo sunku. Įpusėjo rytas. Teko ropštis nuožulniu 
šlaitu, o galiausiai pasiekus kalvos viršūnę, apačioje atsivėrė slėnis. Aukš- 
tos kalvos kilo aplink pailgą, žemą plotą, kuriame išsiskyrė stačiašlaitė 
aukštuma, iškilusi virš trijų upių santakos: pagrindinė upė tekėjo iš rytų 
į vakarus, didelis intakas prasidėjo šiaurės rytuose, o palei mažąjį jie at- 
ėjo. Tiesiai priešais, lauke tarp dviejų upių, buvo gausu vasaros namelių, 
pastogių ir palapinių. Keliautojai pasiekė zelandoniečių, kurie gyvena 
pietinėse Didžiosios upės žemėse, vasaros susirinkimo stovyklą septinto- 
jo urvo teritorijoje. 

Vienas žvalgų bėgre įlėkė į zelandonių namelį. 

— Palaukit, kol pamacysit, kas ateina! - išrėkė jis. 

— Kas gi? - paklausė septintojo urvo zelandonis. 

- Žmonės, bet dar ne viskas. 

— Visi urvai yra čia, - pastebėjo kitas zelandonis. 

- Tada tai turėtų būti svečiai, - mestelėjo Septintasis. 

— Ar šiemet mes laukėm svečių? - paklausė senesnysis ketvirtojo pie- 
tinių Zelandonijos žemių urvo zelandonis, kai visi atsistojo ir patraukė 
prie įėjimo angos. 

— Ne, bet su svečiais taip jau būna, - atsakė Septintasis. 

Išėję į lauką zelandoniai pirmiausia pastebėjo link jų einant ne žmo- 
nes, o tris arklius, visus velkančius po kažkokį įtaisą. Ant dviejų arklių 
nugarų dar sėdėjo žmonės, vyras ir vaikas. Moteris žingsniavo priešais ar- 
klį, traukiantį kiek kitokį įrenginį. Netrukus paaiškėjo, kad greta moters 
pėdina vilkas! Staiga Septintasis prisiminė pasakojimus žmonių, kurie į 
jų urvą užsukdavo grįždami iš kelionės į šiaurę. Jie kalbėjo apie svetimšalę 
moterį, jos arklius ir vilką. Viskas tapo aišku. 

- Jei neapsirinku, - pakankamai garsiai, kad girdėtų visi zelandoniai, 


pasakė aukštas, barzdotas rudaplaukis vyras, - mus aplankė Pirmoji tarp 

tų, kurie tarnauja Didžiajai Motinai Žemei, ir jos mokinė. - Mokiniui, 
kuris stovėjo šalimais, jis pridūrė: — Bėk, surask kuo daugiau vadų ir pa- 
kviesk juos čia. 

Jaunuolis leidosi bėgte. 

— Argi ji neturėtų būti apkūni? Suprantu, viskas labai įspūdinga, ta- 
čiau kelias tokiai storulei gana tolimas, - pasakė viena apkūni zelandonė. 

— Pamatysim, - tarstelėjo Septintasis. Kadangi daugiausiai šventų šio 
regiono vietų buvo greta septintojo urvo, jo zelandonis paprastai tapdavo 
pripažintu vietinių zelandonių vadu. 

Aplink ėmė rinktis vis daugiau žmonių, atskubėjo ir įvairių urvų va- 
dai. Septintojo urvo vadė atsistojo greta septintojo urvo zelandonio. 

— Kažkas sakė, kad į svečius ateina Pirmoji, — tarė ji. 

— Atrodo, taip ir yra, - pripažino zelandonis. - Pameni tuos svečius, 
kurie lankėsi prieš kelerius metus? Tuos iš tolimo pietų krašto? 

— Taip, prisimenu. Dabar, kai užsiminei, regis, menu juos pasakojus, 
jog viename šiaurės urvų gyvena svetimšalė, kuri geba puikiai valdyti gy- 
vūnus, ypač arklius, - atsiliepė moteris. Vadės tatuiruotė buvo kitoje pu- 
sėje nei ant zelandonio kaktos, bet panaši į jo. 

— Jie tada sakė, kad ji - Pirmosios mokinė. Neilgai ją tematė, bent 
jau prieš išeidami. Jos pora yra zelandonietis. Jis kone po penkerių metų 
grįžo iš kelionės ir parsivedė ją namo. Tas vyras taip pat geba valdyti ar- 
klius, ir net jų vaikas tai moka, taip pat jie turi vilką. Man regis, tai jie ir 


ateina, - paaiškino zelandonis. - Spėju, kad Pirmoji gali būti su jais. 

„Jų žvalgai puikūs“, - pagalvojo sau Zelandonė, ant valkčių linguoda- 
ma prie didelio namelio, kuris, ji spėjo, priklauso zelandoniams. Atrodė, 
jog jų pasitikti susirinko tikrai didelis žmonių būrys. Aila davė ženklą 
Yhaha sustoti. Pirmoji įsitikino, jog nebus jokių paskutinių truktelėjimų, 
tada atsistojo, grakščiai ir oriai išlipo iš valkčių. „Štai kodėl ji gali taip toli 
nukeliauti“, - pagalvojo apkūnioji zelandonė. 

Visi zelandoniai, vadai ir svečiai oficialiai pasisveikino ir prisistatė. 


Vadai urvų, iš kurių kilo jaunieji medžiotojai, taip pat džiaugėsi juos ma- 

tydami. Jau kelias dienas jaunuolių namelis buvo tuščias, niekas jų ne- 
matė, tad šeimos pradėjo nerimauti ir jau norėjo siųsti žmones jų ieškoti. 
Kadangi jaunuoliai pasirodė su svečiais, neabejotinai vėliau bus papasa- 
kota kažkokia istorija. 

— Dulana! - šūktelėjo kažkas. 

— Mama! Tu atėjai! - tuo pat metu pasigirdo džiaugsmingi dviejų vai- 
kų balseliai. 

Senyvas ketvirtojo pietinių žemių urvo zelandonis pakėlė akis ir labai 
nustebo pamatęs jaunąją moterį. Po nelaimės ji jautėsi taip beviltiškai, 
kad negalėjo prisiversti nė iš pastogės išeiti, o štai pasirodo vasaros su- 
sirinkime. „Reikės pakamantinėti ir išsiaiškinti, kodėl ji persigalvojo“, 
nusprendė vyras. 

Svečiams ir Pirmajai pasveikinti iškart buvo suplanuota didžiausia 
šventė - puota ir Motinos šventė kartu, o sužinojęs, kad keliautojai nori 
aplankyti jų šventą urvą, septintojo urvo zelandonis pradėjo tam ruoštis. 
Dauguma įprastų vasaros susirinkimo apeigų jau buvo baigtos, išskyrus 
paskutines jungtuves, žmonės ėmė kurpti išvykimo planus, tačiau pasiro- 
džius svečiams dauguma nusprendė susirinkime pabūti kiek ilgiau. 

— Tikriausiai reikia surengti medžioklę ir maisto rinkimo išvyką, — 
tarė septintojo urvo vadė. 

— Prieš pat mums išvykstant, ketvirtojo urvo medžiotojams, įskaitant 
jūsiškius jaunuolius, pavyko užspiesti tauriųjų elnių bandą, - pasakė Pir- 
moji. - Vyrai nudobė kelis žvėris, didžiąją dalį mėsos atsigabenome. 

— Mes padarėme tik tai, kas būtina, - pasakė Vilomaras. - Juos dar 
reikia nudirti, išmėsinėti ir greitai išvirti arba džiovinti. 

— Kiek elnių atgabenote? — pasiteiravo septintojo urvo vadė. 

— Po vieną kiekvienam iš jūsų jaunųjų medžiotojų, tai yra septynis, — 
atsakė Vilomaras. 

— Septynis! Kaip galėjote tiek daug atgabenti? Kur jie? - paklausė 
kažkoks vyras. 

— Ar galėtum jiems parodyti, Aila? - paprašė Vilomaras. 

— Su džiaugsmu, - tarė Aila. 

Greta stovėjusieji atkreipė dėmesį į jos akcentą ir suprato, kad ji ir bus 


toji svetimšalė, apie kurią tiek pasakota. Daug žmonių nuėjo paskui Ailą 

ir Jondalarą prie kantrai laukiančių arklių. Už Lenktynininko ir Širmės 
stovėjo naujai sumneistrauti valkčiai, kurie atrodė pilni prikrauti švendrų 
lapų. Kai Aila pradėjo juos nuiminėti, greitai paaiškėjo, kad po augalais 
slepiasi keletas įvairaus dydžio ir amžiaus tauriųjų elnių patelių bei jau- 
niklių skerdenų. Švendrais jos buvo uždengtos pirmiausia nuo vabzdžių 
apsaugoti. 

- Jūsiškiai jaunuoliai - labai užsidegę medžiotojai, - tarė Jondalaras. 
Jis susilaikė nepridūręs: tik nelabai išrankūs. - Čia jų grobis. Jie turėtų iš 
širdies atšvęsti. 

— Galėtume sunaudoti ir švendrus, - pasakė viena iš viską stebėjusių 
moterų. 

— Mielai prašom juos paimti, — tarė Aila. - Ten, kur pasukome nuo 
upės, jų auga daugybė, yra ir kitų gerų maistui tinkamų augalų. 

- Įsivaizduoju, augalai aplink jūsų stovyklą jau švariai nurinkti, — pa- 
sakė ta, kuri buvo Pirmoji. Pasigirdo pritarimo komentarai. 

— Jei kas panorėtų keliauti valkčiais, galime nugabenti jus prie upės, 
kur auga švendrų, o paskui jus bei tai, ką pririnksite, pargabenti atga- 
lios, - pasiūlė Aila. 

Keltas jaunuolių greitai susižvalgė ir pasisiūlė. Jie nuėjo pasiimti kasi- 
mo lazdelių ir peilių, taip pat laisvai supintų nešimo pintinių ir krepšių. 
Paprastuose valkčiuose pusiausėda pajėgė įsitaisyti du ar trys žmonės, o 
ant Pirmajai sumeistrautųjų vienas prie kito tiesutėliai galėjo sėdėti du 
normalaus sudėjimo žmonės, o labai liesi - netgi trys. 

Eisena pajudėjo. Jondalaras, Aila ir Jonaila jojo ant Yhaha, Lenkcy- 
nininko ir Širmės, dar šešis žmones arkliai traukė valkčiuose. Vilkas sekė 
iš paskos. Pasiekę vietą, kur keliautojams teko sukti nuo upės, jie sustab- 
dė arklius. Jaunuoliai išlipo labai patenkinti savimi, kad ryžosi tokiam 
neįprastam pasivažinėjimui; jie pasklido į visas puses rinkti maisto. Aila 
iškinkė arklius, paleido juos pailsėti, tad, kol rinkėjai dirbo, arkliai ganėsi. 
Vilkas šniukštinėjo aplink, vėliau paskui kažkokį kvapą patraukė į giraitę. 

Įpusėjus popietei, visi grįžo į stovyklą. Per tą laiką daugybė rankų mi- 
kliai sutvarkė tauriųjų elnių skerdenas, didelė dalis mėsos jau virė. Buvo 
imtasi ir kailių išdirbimo, kad odas būtų galima dėvėti arba iš jų padaryti 
kitus naudingus daiktus. 

Puota ir šventė nusitęsė į naktį; Aila jautėsi pavargusi. Vos buvo su- 
tarta dėl šventos vietos lankymo ir atėjo tinkamas laikas pasišalinti, ji su 
Jonaila ir Vilku nuėjo į savo kelioninę palapinę ir įsitaisė nakčiai. Jonda- 
laras sutiko kitą titnago apdirbėją ir įsitraukė į pokalbį apie įvairių vietų 
titnagą; teritorija, kurioje jie buvo, garsėjo kaip vieno iš geriausių regione 
titnago šaltinis. 

Jondalaras pažadėjo Ailai netrukus ateiti, tačiau jam grįžus į palapinę 
ir Aila, ir Jonaila kartu su kitais palapinės kaimynais jau saldžiai miegojo. 
"Tą naktį Pirmoji pasiliko zelandonių namelyje. Aila irgi buvo kviečiama 
ten likti - ji žinojo, kad Zelandonė būtų patenkinta, jei ji geriau susipa- 
Žintų su vietiniais zelandoniais, bet norėjo pabūti su šeima, ir Pirmoji jos 
nespaudė. Paskutinė grįžo Amelana. Nors Aila ją buvo perspėjusi, kad, 
kol laukiasi, nėra gerai piktnaudžiauti gėrimais, kuriais galima apsinuo- 
dyti, Amelana buvo kiek gerokai apsvaigusi. Moteris nuėjo tiesiai į patalą 
ir vylėsi, kad Aila jos nepastebės. 


Anksti ryte Aila pažadino Amelaną ir paklausė, ar ji norės aplankyti 
šventą vietą. Amelana atsisakė tvirtindama, kad pervargo ir turėtų pa- 
ilsėti. Ir Aila, ir Pirmoji suprato, kad ji kenčia nuo rytinių pagirių. Aila 
gundėsi taip ir palikti ją kankintis, tačiau pagalvojusi apie dar negimusį 
kūdikį vis dėlto paruošė Amelanai ypatingųjų vaistų, kuriuos buvo su- 
galvojusi mamutojų Liūto stovyklos vadui Talutui, kentusiam galvos ir 
vidurių skausmą po išgertuvių. Jaunoji moteris tetroško likti savo mie- 
gmaišyje. 

Jonaila irgi nenorėjo eiti. Prisimindama vyrus, kurie norėjo sumedžio- 
ti arklius, ji nerimavo, kad dar kas nors gali į juos kėsintis, ir norėjo likti jų 
saugoti. Aila mėgino paaiškinti, kad dabar visi iki vieno stovykloje žino, 
jog šitie arkliai ypatingi, tačiau Jonaila atkirto bijanti, kad pasirodys koks 
to negirdėjęs prašalaitis. Aila negalėjo paneigti, kad anksčiau jos dukra 
pasielgė teisingai. Dulana su džiaugsmu sutiko pasaugoti Ailos vaiką, nes 
ir jos duktė buvo panašaus amžiaus. Aila leido savo mergaitei pasilikti 


stovykloje. 

Visi, kurie norėjo pamatyti išpieštą uvą, leidosi į kelią. Grupę sudarė ta, 
kuri buvo Pirmoji, Jonokolas, kuris anksčiau buvo pirmasis jos mokinys, o 
dabar devynioliktojo urvo zelandonis, jos dabartinė mokinė Aila ir Jonda- 
Be to, šventą vietą dar kartą norėjo pamatyti keletas susirinkime buvusių 
zelandonių. Po urvą visus vedžios Septintasis, kuris jį žinojo geriau nei kas 
kitas. 

Tame regione buvo dešimt ne tokių reikšmingų urvų. Kiekvienas žmo- 
nių urvas turėjo savo šventą vietą — urvą su piešiniais, dažniau tik su pie- 
šinių ir raižinių užuomazgomis. Ketvirtasis pietinių Zelandonijos žemių 
urvas, kurį keliautojai aplankė anksčiau, buvo vienas iš įdomesnių. Visi šie 
urvai tik papildė svarbiąją šventąją vietą, esančią netoli septintojo urvo. 

Grupė kilo taku į stačią kalvą, kurią pastebėjo pirmą kartą apžvelgdami 
slėnį. 

— Ji vadinama Juodojo Paukščio kalva, - paaiškino Septintasis. - Kar- 
tais - Žvejojančio Juodojo Paukščio kalva. Kas nors neišvengiamai pa- 
klausia kodėl, tačiau aš nežinau. Būna, pamatau čia varnų ar juodvarnių, 
bet neaišku, ar dėl to kalva taip vadinasi. Tas, kuris buvo Septintasis prieš 
mane, taip pat nežinojo. 

— Vardų priežastys dažnai nugrimzta atminties kloduose, - pritarė Pir- 
moji. Stotingai moteriai stigo kvapo, ji truputį švokštė kopdama į kalvą, 
tačiau nepasidavė. Vingiuojančiu keliu eiti buvo kiek lengviau, nors už- 
truko ilgiau. 

Galiausiai, užlipę gana aukštai, jie pasiekė angą kalkakmenio uoloje. 
Įėjimas niekuo neišsiskyrė, ir jei prie jo nebūtų vedęs takas, vargiai apskir- 
tai jį pastebėtum. Anga buvo pakankamai aukšta, kad įeitum nesikūprin- 
damas ir nesilenkdamas, pakankamai plati, kad kartu galėtų žengti du trys 
žmonės, tačiau dėl priešais augančio didelio krūmo sunkai randama. Vie- 
nas iš zelandonio mokinių nušlavė mažus akmenėlius ir skeveldras, sukri- 
tusius priešais įėjimą. Aila įgudusiais judesiais greitai užkūrė laužą ir turėjo 
pažadėti, kad parodys Septintajam, kaip tai daroma. Paskui buvo uždegti 
deglai ir lempos. 

Į urvą vedė septintojo pietinių Zelandonijos žemių urvo zelando- 


nis, įkandin sekė Pirmoji, tada Jonokolas, Aila, Jondalaras ir Vilomaras. 

Paskutiniai žingsniavo nusprendę dar kartą čia apsilankyti vietiniai ze- 
landoniai, įskaitant porelę mokinių. Iš viso buvo dvylika žmonių. Urvo 
pradžioje koridorius šakojosi, todėl reikėjo sukti į kairę arba į dešinę. Jie 
pasuko į dešinę. Kiek paėjėjus koridorius išplatėjo ir vėl skilo į du tune- 
lius. Žmonės pateko į salę su akmenų užtvara viduryje bei siauru apėjimu 
iš vienos ir platesniu iš kitos pusės. 

— Galima eiti bet kuriuo keliu, atsidurtume ten pat, akmenų krūvos 
gale, o ten - pabaiga, jokio išėjimo. Vis dėlto ten yra keletas įdomių pa- 
žiūrėti dalykų, - pasakė Septintasis. 

Jie leidosi siaurąja dešiniąja atšaka ir kone iš karto Septintasis parodė 
keletą nedidelių raudonų taškų ant dešinės sienos. Ant kairės sienos jų 
buvo daugiau. Tada, kiek toliau, žmonės sustojo apžiūrėti ant dešinės sie- 
nos nupiešto arklio, matė dar daugiau taškų, o greta - liūtą su fantastiška 
uodega, pakelta ir užsirietusia gale. Aila pradėjo spėlioti, gal atvaizdą pie- 
šęs žmogus matė liūtą sulaužyta uodega, kuri sugijo šitaip užsisukusi. Ji 
žinojo, kaip keistai kartais sugyja lūžę kaulai. 

Kiek paėjėję siauru koridoriumi jie priėjo dešinės sienos plotą, kurį 
Septintasis pavadino „elnio plokštuma“. Apžiūrinėdama piešinį Aila ėmė 
galvoti apie didžiųjų elnių pateles ir prisiminė, jog didįjį elnią matė nu- 
pieštą šventame urve prie ketvirtojo pietinių Zelandonijos žemių urvo. 
Skersai elnią, kairėje, buvo du dideli raudoni taškai. Daugiau tokių taškų 
buvo pripiešta ant sienos už elnio, o ant skliautų ėjo kelios didelių taškų 
eilės. 

Ailai buvo smalsu, ir galiausiai ji išdrįso paklausti: 

— Ar žinai, ką reiškia tie taškai ? 

Ausštas vyras su tankia ruda barzda nusišypsojo gražuolei mokinei, ku- 
rios dailūs svetimšališki bruožai jam buvo patrauklūs. 

— Jie nebūtinai tą patį reiškia kiekvienam, bet man, kai esu tinkamai 
nusiteikęs, jie regisi kaip landos į kitą pasaulį ir, dar svarbiau, jie rodo 
kelią atgal. 

Aila linktelėjo išgirdusi atsakymą ir nusišypsojo. Besišypsanti moteris 
vyrui patiko dar labiau. 

Jie ėjo pro sukritusius akmenis siauruoju praėjimu, kuris ėmė platėti 


ir vis suko į kairę, kol galiausiai ėmė žingsniuoti lyg ir atgal. Teko praeiti 

pro kur kas didesnę salę, kurioje akivaizdžiai lankėsi lokiai, tikriausiai čia 
miegojo žiemos miegu. Ant sienų, kur jie kasėsi į kalkakmenį, liko nagų 
žymės. Pasiekęs urvo angą, Septintasis vis ėjo į priekį - ten, kur jie būtų 
pakliuvę, jei iš pradžių būtų sukę į kairę. 

Jie nužygiavo atkarpą ilgu tuneliu laikydamiesi dešinės sienos. Kol ne- 
pasiekė angos dešinėje, nematė nė vieno piešinio; ant žemų koridoriaus 
skliautų buvo keturi raudoni kiek nusitrynę plaštakų įspaudai, trys rau- 
doni taškai ir keletas juodų žymių. Kitapus angos matėsi vienuolika iš 
eilės didelių juodų taškų ir du delno kontūrai, padaryti prispaudus plaš- 
taką prie sienos ir aplinkui pritaškius raudonų dažų. Patraukus plaštaką, 
likdavo kontūras raudoname fone. Tada Septintasis pasuko į skliautuoto 
koridoriaus angą. 

Už apsitrynusių rankų atspaudų akmeninė siena tapo minkšta, tarsi 
padengta moliu. Urvas buvo aukštai virš Upės lygio ir pakankamai sausas, 
tačiau kalkingas akmuo yra natūraliai porėtas, tad per jį nuolat skverbėsi 
kalcio karbonato prisotintas vanduo. Šitaip, vis nukrintant po be galo 
mažą lašą, bėgant tūkstantmečiams susidaro didžiulės stalagmitų kolo- 
nos, kurios, regis, auga iš kalkakmenio pagrindo po panašaus dydžio, bet 
kitokios formos stalaktitų varvekliais, besileidžiančiais iš viršaus. Kartais 
vanduo susikaupia kalkakmenyje, ir tada urvo sienų paviršius suminkštė- 
ja tiek, kad žymes galima palikti vos prisilietus pirštais. Nedidelėje salėje 
dešinėje susiformavo didžiuliai suminkštėjusio akmens plotai, tarsi kvies- 
te kviečiantys žmones ant jų palikti žymes. Sienos dalys buvo išvagotos 
pirštų, daugiausiai nieko nereiškiančių įrėžų, nors vienoje vietoje buvo 
matyti dalinis didžiojo elnio piešinys, atpažįstamas iš būdingų plaštakos 
formos didžiulių ragų ir mažos galvos. 

Kur paviršius buvo pakankamai kietas, matėsi kitų raudonai ar juo- 
dai nupieštų ženklų ir taškų. Vis dėlto Aila juto, kad šioje salėje ženklai 
atsitiktiniai ir jai nieko nereiškiantys, išskyrus elnią. Tačiau ji jau pradėjo 
suvokti, kad niekas nežino, ką reiškia visi urvų piešiniai. Tikėtina, kad tai 
žino tik piešinius palikę žmonės, o gal net ir jie negalėtų savo veiksmų 
paaiškinti. Jei piešinys ant urvo sienos leidžia ką nors pajusti, tas jaus- 
mas ir yra reikšmingas. Tai gali priklausyti nuo proto būklės, nuotaikos 
arba imlumo aplinkos ypatybėms. Aila galvojo apie Septintojo atsakymą 

į klausimą, susijusį su didelių taškų eilėmis. Jis atsakė labai asmeniškai ir 
paaiškino, ką taškai reiškia jam. Urvai buvo šventi, tačiau Ailai jau pradė- 
jo dingotis, jog tai yra asmeninis, kiekvienam savas šventumas. Gal to jai 
ir derėjo išmokti šioje kelionėje? 

Išėjęs iš mažosios salės, Septintasis perėjo į kitą pagrindinio korido- 
riaus pusę. Koridorius toje vietoje suko į kairę, ir trumpą atkarpą jie ėjo 
palei kairę sieną. Tada Septintasis pakėlė lempą ir apšvietė ilgą plokštu- 
mą su juodai išpieštais gyvūnais, dauguma buvo nupiešti vieni ant kitų. 
Pirmiausia Aila pamatė mamutus, čia jų buvo daugybė, paskui arklius, 
bizonus ir taurus. Vienas mamutų buvo padengtas juodomis žymėmis. 
Septintasis apie tą plokštumą nieko nepasakė, tik pastovėjo prie jos pa- 
kankamai ilgai, kad kiekvienas įžvelgtų tai, ką nori pamatyti. Supratęs, 
kad dauguma žmonių prarado susidomėjimą, išskyrus Jonokolą, kuris, 
tikriausiai, pasiliktų urve kur kas ilgiau vien tam, kad ištyrinėtų piešimo 
būdą, Septintasis pajudėjo. Kiek toliau jis parodė atbrailą, ant kurios 
buvo nupiešti mamutai ir bizonas. 

Būta dar keleto ženklų ir gyvūnų, kuriuos Septintasis rodė visiems lė- 
tai vaikštinėjant po urvą. Kita vieta, kurioje zelandonis sustojo, atrodė 
tikrai nepaprasta. Didžiulėje plokštumoje vienas paskui kitą matėsi nu- 
piešti du juodi arkliai, o jų kūnų kontūrai užpildyti dideliais juodais taš- 
kais. Be to, aplink išorinius arklių kontūrus buvo daugiau taškų ir rankų 
įspaudų, tačiau neįprasčiausiai atrodė į dešinę atsisukusio arklio galva - ji 
buvo visai nedidelė, nupiešta ant natūralaus akmens, kuris priminė arklio 
galvą ir tarsi rėmino patį arklį. Akmens forma dailininkui padiktavo, kad 
čia turi būti nupieštas arklys. Visiems lankytojams jis paliko didelį įspūdį. 
Pirmoji, kuri jau buvo mačiusi plokštumą su arkliais, nusišypsojo Septin- 
tajam. Jie abu buvo patenkinti: sulaukė tokios reakcijos, kokios ir tikėjosi. 

— Ar žinai, kas tai nupiešė? — pasiteiravo Jonokolas. 

— Protėviai. Leisk, parodysiu tau šį tą, ko galbūt iš karto nepastebė- 
jai, - tarė Septintasis, žengdamas arčiau akmeninės plokštumos. Jis pakė- 
lė kairę ranką virš į kairę nusisukusio arklio ir sulenkė nykštį. Kai pridėjo 
ranką prie raudono kontūro, tapo akivaizdu, kad jis yra ne plaštakos, o 
sulenkto nykščio. Dabar visi pamatė keletą tokių įbrėžų palei kairįjį arklį. 

— Kam šitai padaryta? - paklausė jauna mokinė. 

— Reikėtų klausti jį piešusio zelandonio, - atsiliepė Septintasis. 

- Juk sakei, kad tai padarė protėviai. 

- Taip, - patvirtino zelandonis. 

— Tačiau protėviai dabar vaikšto kitame pasaulyje. 

— Taip. 

— Tada kaip galiu paklausti? 

Septintasis tik nusišypsojo jaunai moteriai, kuri susiraukė ir negalėjo 
nurimti. Pasigirdo kikenimas, tai išgirdusi jaunoji mokinė išraudo. 

— Juk negaliu paklausti? Ar galiu? 

— Visko gali būti, kai išmoksi vaikščioti kitame pasaulyje, — atsakė 
Pirmoji. - Juk žinai, kad kai kurie zelandoniai tai sugeba. Tačiau tai labai 
pavojinga, ir ne visi tam pasiryžta. 

— Netikiu, kad viską nupiešė viena ir ta pati ranka, - pareiškė Jono- 
kolas. - Gal arklius, plaštakas ir daugumą taškų paliko vienas žmogus, 
tačiau esu įsitikinęs, kad kai kas pridėta vėliau, nykščiai irgi. Regis, virš to 
arklio matau raudoną žuvį, tik labai neryškiai. 

— Gal tu ir neklysti, - pasakė Septintasis. - Labai pastabu. 

- Jis dailininkas, - pasakė Vilomaras. 

Aila pastebėjo, kad Vilomaras dažniausiai būna linkęs pasilikti savo 
nuomonę sau ir svarstė, ar šito jis irgi išmoko kelionėse. Kai daug keliau- 
ji ir vis susitinki su naujais žmonėmis, tikriausiai neišmintinga pernelyg 
greitai nepažįstamiesiems piršti savo nuomonę. 

Septintasis parodė daug kitų ženklų ir piešinių, įskaitant žmogaus pa- 
vidalo figūrą su arba įeinančiomis, arba išeinančiomis iš kūno linijomis, 
panašią į tą, kurią jie matė ketvirtojo pietinių Zelandonijos žemių urvo 
šventoje vietoje. Vis dėlto apžiūrėjus neįprastuosius arklius dingojosi, jog 
niekas nebepadarys tokio gilaus įspūdžio, išskyrus kelias formacijas, ge- 
rokai senesnes nei patys piešiniai. Vieną urvo salę puošė didžiulės kalcito 
plokštės, natūraliai susidariusios per urvo formavimosi procesą. Jos buvo 
paliktos be jokių pagražinimų, tarsi tai būtų pačios Motinos padarytos 
puošmenos. 

Aplankiusi šventą vietą, Pirmoji nekantravo vėl leistis į kelią, bet juto, 
kad turėtų trumpam pasilikti ir atlikti savo kaip Pirmosios tarp tų, kurie 


tarnauja Didžiajai Motinai Žemei, pareigas, ypač zelandoniams. Nedaž- 

nai jiems pasitaikydavo proga su ja pabūti. Kai kurioms grupėms, kurios 
gyveno zelandoniečių teritorijoje, Pirmoji buvo kone mitinė figūra, va- 
dovė, kurią jie įsivaizdavo, tačiau retai tematė, o tikrovėje ir nereikėjo 
matyti: jie buvo visiškai pajėgūs be jos atlikti savo funkcijas. Vis dėlto 
dažniausiai zelandoniai džiugdavosi ją matydami. Ne, jie negalvojo apie 
ją kaip apie pačią Motiną ar netgi Motinos įsikūnijimą, tik ji aiškiai buvo 
Motinos atstovė, o tokio milžiniško stoto - dar ir įspūdinga. Prie jos sta- 
tuso prisidėjo ir mokinė, gebanti valdyti gyvūnus. Pirmajai derėjo pavie- 


šėti truputį ilgiau. 


Per vakarienę Septintasis susirado svečius. Jis atsisėdo greta Pirmosios 
su savo maisto lėkšte ir nusišypsojo, tada pradėjo tyliai su ja kalbėtis. Tai 
nebuvo slaptas pasišnabždėjimas, tačiau Aila buvo tikra, kad negirdėtų 
nė žodžio, jeigu nebūtų sėdėjusi kitapus Pirmosios. 

— Kalbėjome apie ypatingas apeigas šventajame urve vėliau šįvakar ir 
norėtume pakviesti tave bei tavo mokinę, jei esate tam nusiteikusios, — 
tarė jis. 

Pirmoji drąsinamai jam nusišypsojo. „Dėl to mano sprendimas pasi- 
likti truputį ilgiau pasiteisins“, - pagalvojo ji. 

— Aila, ar norėtum eiti į ypatingą ceremoniją? 

- Jei tu nori, kad eičiau, su džiaugsmu prisijungsiu, - tarė Aila. 

— O Jonaila? Ar Jondalaras galės ją pasaugoti? - paklausė Pirmoji. 

— Esu tikra, galės, - atsakė Aila, ir jau nebe taip džiaugėsi kvietimu, 
nes Jondalaras nebuvo pakviestas. Kita vertus, jis nepriklausė zelando- 
niams, 

— Ateisiu vėliau jūsų pakviesti, - tarė Septintasis. - Apsirenkit šiltai, 
naktimis būna šalta. 

Kai viskas nurimo ir dauguma žmonių patraukė į patalus ar kur ki- 
tur, septintojo pietinių Zelandonijos žemių urvo zelandonis grįžo į jų 
stovyklą. Jondalaras su Aila ir Zelandone laukė prie ugnies. Ilgšis ne itin 
džiaugėsi, kad Aila naktį išeina dalyvauti kažkokiose slaptose apeigose, 

bet nieko nepasakė. Juk, šiaip ar taip, ji mokėsi, kad taptų zelandone. To 
mokymosi dalis - slaptos apeigos su kitais zelandoniais. 

Septintasis atnešė deglų ir juos uždegė nuo mažos ugnies, tebelieps- 
nojusios ugniakure. Jis ėjo pirmas, Donija iš paskos, galiausiai Aila. Visi 
nešėsi po deglą. Jondalaras stebėjo juos kylančius taku, vedančiu į šventą 
urvą. Jis netgi gundėsi sekti iš paskos, tačiau buvo pasižadėjęs saugoti Jo- 
nailą. 

Vilkas, akivaizdu, irgi norėjo eiti su Aila, bet netrukus grįžo į stovy- 
klą. Jis įėjo į palapinę, pašniukštinėjo vaiką, vėl išėjo, pasidairė į tą pusę, 
kur Ailos nueita, tada priėjo prie Jondalaro ir atsitūpė greta jo. Netrukus 
padėjo galvą ant priekinių letenų ir vis dar žiūrėjo į tą pusę, kur nuėjo 
Aila. Jondalaras padėjo ranką žvėriui ant galvos, paskui kelis kartus per- 
braukė per nugarą, glostydamas savo didžiulį augintinį. 

— Ji tave parvarė į stovyklą, tiesa? — tarė vyras. Vilkas tyliai suinkštė. 


Septintasis vedėsi moteris taku link švento urvo. Į žemę palei taką, 
kad būtų lengviau rasti kelią, buvo įsmeigti deglai, ir Aila staiga prisiminė 
tą kartą, kai sskdama paskui lempeles ir deglus vingiuotame urve genčių 
sambūryje aptiko šamanus. Ji žinojo, kad neturėtų ten būti, ir laiku su- 
stojo, užlindo už didžiulio stalagmito, kad jie jos nepamatytų. Vis dėlto 
Krebas suprato, jog ji ten slepiasi. Šį kartą ji buvo dalis grupės, pakviestos 
dalyvauti susirinkime. 

Iki švento urvo buvo geras kelio gabalas, todėl, užlipę į uolą, visi sun- 
kiai alsavo. Pirmoji galvojo sau, jog gerai, kad šią kelionę surengė dabar: 
po kelerių metų nebebūtų pajėgusi jos įveikti. Aila suprato, jog Zelando- 
nei sunku, ir tyčia sulėtino žingsnį. Suvokė, kad urvas jau visai arti, kai 
pamatė priešais degantį laužą, o netrukus pastebėjo keletą šalia jo sėdin- 
čių arba stoviniuojančių žmonių. 

Susirinkusieji entuziastingai jas pasveikino, tada atsistojo ir pradėjo 
kalbėtis laukdami, kol atvyks daugiau pakviestųjų. Netrukus pasirodė 
dar viena trejetas, tarp kurių buvo Jonokolas. Jis svečiavosi stovykloje 
kito urvo, kurio zelandonis taip pat buvo linkęs piešti atvaizdus. Visiems 
pasisveikinus į susirinkusiuosius kreipėsi Septintasis: 

— Mums labai pasisekė, nes su mumis yra Pirmoji tarp tų, kurie tar- 
nauja Didžiajai Motinai Žemei. Nemanau, kad ji kada nors lankėsi nors 
viename mūsų vasaros susirinkime, todėl tai labai įsimintina proga. Su ja 
yra jos mokinė ir zelandonis, kuris anksčiau buvo jos mokinys, ir mums 
smagu juos pasveikinti. 

Pasigirdo sveikinimo žodžiai ir gestai, paskui Septintasis kalbėjo to- 


liau: 

— Visi patogiai įsitaisykime prie laužo. Atnešėme pagalvėlių atsisėsti. 
Norėčiau išbandyti ypatingą arbatą, kviečiu jos paragauti visus, kas tik 
norite. Jos man davė zelandonė, gyvenanti toli į pietus nuo čia, aukštų 
kalnų, kurie apibrėžia Zelandonijos ribas, papėdėje. Ji jau daugelį metų 
saugo labai šventą urvą ir dažnai jį atnaujina. Visi šventi urvai yra Didžio- 
sios Motinos Žemės gimdos, tačiau kai kuriuose Motinos buvimas taip 
stipriai juntamas, kad žinome, jog atsiduriame itin arti jos. Minėtas urvas 
yra vienas iš tokių. Manau, zelandonė, kuri jį prižiūri, labai pamalonina 
Motiną. 

Aila pastebėjo, kad Jonokolas itin įdėmiai klauso Septintojo žodžių, 
ir pagalvojo, kad jis nori išmokti pamaloninti Motiną, kad ji liktų arti 
baltojo urvo. Jis niekada neišsakė to žodžiais, tačiau Aila žinojo, kad jis 
laiko baltąjį urvą savo ypatingu šventu urvu. 

Kažkas jau buvo prikrovęs į laužą virimo akmenų, tad dabar traukė 
juos lenkto medžio žnyplėmis ir metė į tankiai suaustą vandens krepšį. 
Paskui į garuojantį vandenį Septintasis supylė odinio kapšelio turinį. Pas- 
klido aromatas, ir Aila mėgino nustatyti jo sudedamąsias dalis. Pagalvojo, 
kad mišinio dalis yra žinoma, tačiau kai kurios dalys nepažįstamos. Viską 
persmelkė stiprus mėtų kvapas, kurių, Ailos manymu, buvo pridėta tam, 
kad paslėptų kažkokios kitos sudedamosios dalies kvapą arba panaikintų 
nemalonų kvapą ar skonį. Kai arbata pritraukė, Septintasis prisėmė jos į 
du puodelius - didesnį ir mažesnį. 

— Tai stiprus gėrimas, - tarė Septintasis. - Kartą jį išbandžiau, ir būsiu 
labai atsargus, prieš daug gerdamas antrą kartą. Jis gali jus nuvesti labai 
arti dvasių pasaulio. Vis dėlto nebijokit, visi galit ragauti, tik neišgerkit 
per daug. Viena mano mokinių pasisiūlė išgerti daugiau, kad rodytų ke- 
lią, būtų savotiška mūsų vedlė. 

Didysis puodelis ėjo per rankas, ir visi nugėrė po nedidelį gurkšnelį. 
Kai puodelis pateko donijai, ji pirmiausia pauostė, paskui nugėrė gurkš- 
nelį ir pateliūskavo burnoje, mėgindama išskirti sudedamąsias dalis. Pas- 
kui storulė nugėrė daugiau ir perdavė puodelį Ailai. Atidžiai stebėjusi 
Pirmąją, toji elgėsi taip pat. Gėrimas buvo labai stiprus. Vien intensyvus 
kvapas truputį svaigino. Gurkštelėjus burna prisipildė stipraus skonio, 


kuris nebuvo visai nemalonus, tačiau ir ne toks, kad skystį norėtųsi gerti 

kasdien kaip įprastą arbatą. Nuo nedidelio gurkšnio, kurį nurijo, Aila be- 
veik apsvaigo. Ji labai troško sužinoti, kokios šios arbatos sudedamosios 
dalys. 

Paragavę arbatos visi stebėjo, kaip Septintojo mokinė išgeria visą ma- 
žąjį puodelį. Ilgai netruko, kol ji atsistojo ir pradėjo nelygiai šlitiniuoti 
link švento urvo angos. Septintasis greitai pakilo ir pasiūlė jai ranką, kad 
moteris išlaikytų pusiausvyrą. Kiti zelandoniai nusekė paskui juos į šven- 
tą urvą. Kai kurie nešė deglus. Jie praleido Pirmąją kartu su Aila ir Jono- 
kolu į priekį. Nors kelias buvo gana tolimas, mokinė nuėjo kone tiesiai į 
tą urvo vietą, kur buvo nupiešti arkliai su taškais viduje. Keletas nešusiųjų 
deglus priėjo arčiau sienos, kad juos apšviestų. 

Aila vis dar juto to mažo gėrimo gurkšnelio pasekmes ir svarstė, ko- 
kius pojūčius patiria mokinė, išgėrusi kur kas daugiau. Jaunoji moteris 
nuėjo prie plokštumos ir uždėjo ant jos abi rankas, prisiglaudė skruostu 
prie šiurkštaus akmens, tarsi mėgindama prasiskverbti į vidų. Tada ji pra- 
dėjo verkti. Jos zelandonis guodžiamai uždėjo ranką jai ant peties. Pirmo- 


ji žengė kelis žingsnius artyn ir pradėjo giedoti Motinos giesmę: 


Iš tamsumos, iš pragaišties, iš tyrų 
Su viesulais Didžioji Motina išnyra. 
Ir bunda, nes gyvybės vertę ji išmano, 
Ji sielojas dėl tuštumos, Motina Žemė. 


Motina vieniša. Vienintelė ir tikra. 


Visi klausėsi, ir Aila pajuto, kaip įtampa pečiuose, kurios ji nė nejuto 
esant, ėmė slūgti. Jaunoji mokinė liovėsi verkusi, truputį palūkėję, pagavo 
melodiją ir prisijungė kiti žmonės, ypač prasidėjus giesmės daliai, kurioje 


Motina gimdo žemės vaikus. 


Visi vaikai skirtingi, vieni maži, kiti dideli, 
Kas vaikšto, kas šliaužioja, kas skraido, kas plaukioti gali. 
Visų pavidalai puikūs, kiekvienas užbaigtas dvasia, 
Į save panašius gimdyti gali, jei tokia Motinos valia. 
Motina to trokšta. Žemėje gyvybė noksta. 

Visi žvėrys ir žuvys, ir padangių sparnuočiai 
Nebepaliks Motinos vienos raudoti. 
Ir tarpdami, klestėdami Didžiosios Motinos platybėse 
Ištikimai laikysis vietų tų, kur prasidėjo jų gyvybė. 
Jie nesitrauks nuo Motinos. Nepaliks godotinos. 


Pirmajai baigus giedoti mokinė sėdėjo ant žemės priešais išpieštą 
plokštumą. Dar keletas žmonių irgi susmuko, atrodė pakankamai apsvai- 
E€- 

Pirmoji grįžo prie stovinčios Ailos, netrukus prie jų priėjo Septintasis. 
Labai tyliai jis pasakė: 

— Nepaprasta, kaip tavo giedojimas visus nuramino, — tada pridūrė, 
rodydamas į sėdinčiuosius: - Manau, jie paragavo daugiau nei gurkšnelį. 
Galiu čia užtrukti. Turėčiau pasilikti, kol visi bus pasiruošę grįžti, tačiau 
jums nebūtina laukti. 

— Mes pasiliksime truputį ilgiau, — tarė ta, kuri buvo Pirmoji, pastebė- 
jusi, kad sėdasi dar daugiau žmonių. 

— Atnešiu pagalvėlių, - pasiūlė Septintasis. 

Kai jis grįžo, Aila irgi dairėsi vietos prisėsti. 

— Man regis, tos arbatos poveikis stiprėja, — tarė ji. 

— Ko gero, taip, - pritarė Pirmoji. - Ar dar jos turi? - pasiteiravo Sep- 
tintojo. - Norėčiau toliau ją mėginti, kai grįšime namo. 

— Galėsiu šiek tiek duoti, - pažadėjo vyras. 

Aila atsisėdo ant pagalvėlės ir įsmeigė akis į išpieštą sieną. Akmuo at- 
rodė beveik skaidrus, tarsi galėtum žvelgti kiaurai, į kitą jo pusę. Ailai 
rodėsi, kad iš sienos nori išlįsti daugiau gyvūnų, pasiruošusių gyventi šia- 
me pasaulyje. Pamažu ji jautėsi vis labiau traukiama į pasaulį už sienos, o 
tada, regis, ir atsidūrė jame, tiksliau, aukštai virš jo. 

Pirmiausia pasirodė, kad niekas per daug nesiskiria nuo jos pasaulio. 
Per vešlias stepes ir lygumas tekėjo upės, vanduo sruvo tarp stačių uolų, 
jų ribojamuose plotuose ir palei upių krantus augo medžių giraitės. Kla- 
jojo daugybė įvairiausių gyvūnų: mamutai, raganosiai, didieji elniai, bi- 
zonai, taurai, arkliai ir saigos labiau mėgo atviras pievas, taurieji elniai ir 


kitų rūšių mažieji elniai rinkosi retų medžių priedangą, šiaurės elniai ir 

avijaučiai buvo puikiai prisitaikę prie šalčio. Matėsi įvairiausių gyvūnų ir 
paukščių, plėšrūnų nuo didžiulių urvinių liūtų iki mažiausių žebenkščių. 
Ji ne tiek juos regėjo, kiek žinojo, kad jie ten yra. Tačiau buvo ir skirtumų: 
viskas atrodė keistai išsikraipę. Bizonai, arkliai ir elniai nevengė liūtų, ne- 
kreipė į juos jokio dėmesio. Buvo giedra ir toli matyti, tačiau pažvelgusi 
į dangų ji išvydo mėnulį ir saulę, o paskui mėnulis užstojo saulę ir toji 
pajuodo. Staiga Aila pajuto, kaip kažkas ją purto už peties. 

— Pamaniau, užmigai, - tarė Pirmoji. 

- Jaučiausi lyg būčiau kitoje vietoje, - atsakė Aila. - Mačiau, kaip sau- 
lė nusidažo juodai. 

- Galir buvai, bet dabar mums metas eiti. Šviesa gęsta. 

Kai jos išėjo iš urvo, keletas žmonių stovėjo aplink laužą ir šildėsi. Ze- 
landonis abiem moterims padavė po puodelį karšto gėrimo. 

— Čia tik rytinė arbata, - pasakė jis šypsodamasis. - Mane aplankė 
nauja patirtis, - pridūrė jis. - Labai galinga. 

— Ir mane, - pasisakė Aila. - Kaip jaučiasi mokinė, išgėrusi visą puo- 
delį arbatos? 

— Vis dar apsvaigusi. Poveikis ilgalaikis, todėl ji atidžiai stebima. 

Moterys grįžo į stovyklą. Nors buvo labai ankstyvas rytas, Jondalaras 
nemiegojo. Ailai buvo smalsu, ar jis apskritai buvo atsigulęs. Vyras nusi- 
šypsojo. Regis, jam palengvėjo, pamačius Ailą su Pirmąja. 

— Nemaniau, kad užtruksit visą naktį, — tarė jis. 

— Ir aš to nesitikėjau, — prisipažino Aila. 

— Aš einu į zelandonių namelį. Tikriausiai šiandien tu norėsi pailsėti, 
Aila, - tarė Pirmoji. 

— Taip, tikriausiai, tačiau šiuo metu noriu ko nors užkirsti. Jaučiuosi 


išbadėjusi. 


Tik dar po trijų dienų Ailos Pašauktosios kelionės dalyviai paliko pie- 
tinių Zelandonijos žemių vasaros susirinkimą. Čia Amelana patyrė nedi- 


delį sukrėtimą. Labai žavus, kiek vyresnis ir akivaizdžiai aukšto statuso 

vyras spaudė ją pasilikti ir tapti jo pora, ir moteris gundėsi tai padaryti. Ji 
pasakė Pirmajai, jog norėtų pasikalbėti su ja, o gal ir su Aila. Kai visos su- 
sitiko, Amelana, meilikaudama ir šypsodamasi, tarsi manydama, kad jai 
reikia leidimo ar mėgindama gauti jų sutikimą, pradėjo vardyti priežastis, 
kodėl turėtų pasilikti ir susijungti su vyru, kuris akivaizdžiai labai jos gei- 
džia. Pirmoji kuo puikiausiai žinojo, kas vyksta, ir uždavė kelis klausimus. 

— Amelana, esi suaugusi moteris, kuri susijungė ir nelaimingai tapo 
našle, netrukus tapsi motina ir prisiimsi atsakomybę — teks pasirūpin- 
ti nauja gyvybe, kuri auga tavyje. Rinktis teks tik tau. Tau nereikia nei 
mano, nei niekieno kito leidimo, - pradėjo Pirmoji. - Bet, kadangi pa- 
norai su manimi pasikalbėti, manysiu, jog nori patarimo. 

— Na, taip, tikriausiai, - prisipažino Amelana. Ji, regis, nustebo, kad 
viskas taip paprasta. Manė, kad teks meilikavimu palenkti ir įtikinti Ze- 
landonę pritari siūlomai naujai sąjungai. 

— Pirma, ar susipažinai su jo urvo žmonėmis arba kuo nors iš jo gimi- 
naičių? — pasiteiravo moteris. 

— Truputį. Kelis kartus valgiau su keliais jo pusbroliais, tačiau čia buvo 
tiek švenčių ir progų, kad mums nereikėjo valgyti su jo urvu, — atsakė 
Amelana. 

— Ar pameni, ką sakei, kai prašeisi paimama į šią kelionę? TIvirtinai 
norinti grįžti namo, kad galėtum būti su mama ir šeima, kai pagimdy- 
si. Maža to, jauteisi nelaiminga, kai Jacharalas su draugais ir giminaičiais 
persikėlė į naują urvą - esu tikra, iš dalies dėl to, kad gerai jų nepažinojai. 
Jie visi labai džiaugėsi nauja pradžia naujoje vietoje, tačiau tu jau buvai 
palikusi šeimą ir gyvenai naujoje vietoje. Tu norėjai įsikurti, norėjai, kad 
žmonės džiaugtųsi tavo vaikeliu. Argi ne taip? - klausė Pirmoji. 

— Taip, bet šitas vyras vyresnis. Jis jau įsikūręs. Jis neketina pradėti 
naujo urvo. Jau klausiau, —- tarė Amelana. 

Pirmoji nusišypsojo. 

— Bent jau paklausei. Jis žavus, patrauklus, vyresnis. Ar svarstei, kodėl 
dabar jam reikia naujos poros? Ar klausei, gal jis jau turi porą? Ar kada 
nors turėjo? 

— Ne visai. Jis sakė, kad laukė tinkamos moters, - susiraukė Ame- 


lana. 

— Tinkamos moters padėti jo pirmajai moteriai pasirūpinti penkiais 
jos vaikais? 

— Pirmajai moteriai? Penkiais vaikais? - Amelanos raukšlės gilėjo. - 
Jis nieko neužsiminė apie penkis vaikus. 

— O tu klausei? 

— Ne, bet kodėl jis man nesakė? 

— Nes nereikėjo, Amelana, juk tu neklausei. Jo pora liepė jam surasti 
turi moterį ir jos vaikų. Kadangi ji pirmoji, ji turės statusą ir žodžio teisę. 
Šiaip ar taip, į šitą ryšį statusą atnešė ji. Jis nedaug ką turėjo, išskyrus dailią 
išvaizdą ir žavesį. Rytoj išvykstam. Jei nuspręsi su juo jungtis, niekas iš čia 
neparves tavęs namo į motinos urvą. 

— Aš čia nepasiliksiu, - piktai rėžė Amelana. - Bet kodėl jis mane 
šitaip apgaudinėjo? Kodėl jis man nieko nesakė? 

— Tu patraukli jauna moteris, Amelana, bet labai jauna. Mėgsti dė- 
mesį. Jis, be abejonės, ras kitą moterį, bet ji nebus jauna ir daili, be jokio 
užnugario. Štai kodėl tu jam taip tikai. Moteris, kurią jis susiras, tikėtina, 
bus vyresnė, gal ne itin patraukli. Ji gali turėti porą savo vaikų, o jeigu jam 
pasiseks, tai bus bevaikė moteris, kuri džiaugsis radusi žavų vyrą su šeima, 
panorusį ją paimti ir padaryti tos šeimos dalimi. Esu tikra, šito viliasi jo 
pirmoji moteris, o ne jaunos dailios moters, kuri išvyks su pirmu vyriškiu, 
pateikusiu geresnį pasiūlymą. Manau, būtent taip tu ir pasielgtum, net jei 
tai reikštų netekti statuso. 

Amelana atrodė sukrėsta po tiesmukos Pirmosios tirados, tada pradė- 
jo verkti. 

— Ar aš tikrai tokia netikusi? 

— Nesakiau, kad esi netikusi, Amelana, sakiau, kad esi jauna. Kaip ir 
dauguma patrauklių jaunų moterų, ypač turinčių aukštą statusą, esi įpra- 
tusi elgtis kaip nori. Tačiau netrukus turėsi kūdikėlį. Turi išmokti savo 
kūdikio poreikius vertinti aukščiau nei savo norus. 

— Nenoriu būti bloga motina, - sriūbavo Amelana. - Tačiau kas, jei 
nemokėsiu būti gera motina? 

— Mokėsi, - pirmą kartą prabilo Aila, - ypač kai atsidursi namuo- 


se pas savo mamą. Ji tau padės. Net jei neturėtum motinos, tučtuojau 

pamiltum savo vaikelį, kaip dauguma moterų. Šitokias Didžioji Motina 
Žemė sukūrė moteris, bent jau daugumą moterų ir daugumą vyrų. Tu esi 
mylinti, Amelana. Tu būsi puiki motina. 

Pirmoji nusišypsojo. 

— Gal eik ir susikrauk daiktus, Amelana, - tarė jau švelniau. - Rytoj 
anksti išvykstam. 


Kitą dieną keliautojų draugija leidosi palei vieną iš trijų upių, kurios 
susiliejo netoli septintojo pietinių Zelandonijos žemių urvo. Pasinaudoję 
seklia perkėla stovykloje, jie pasiekė kitą krantą ir pradžioje nenutolo nuo 
vinguriuojančios upės vagos. Paskui jie nusprendė keliauti tiesiai sausu- 
ma, traukti labiau į rytus nei į pietus. 

Kraštas buvo visiškai naujas ir Ailai, ir Jonailai, tačiau mergaitė buvo 
dar tokia maža, kad užaugusi vargiai prisimins anksčiau čia buvusi. Teri- 
torija atrodė nepažįstama ir Jondalarui, nors jis žinojo, kad yra čia buvęs 
su Vilomaru, savo mama bei kitais Martonos vaikais. Jonokolas keliauda- 
vo nedaug, todėl ir jam viskas buvo nematyta, o Amelana nedaug ką teat- 
siminė, nors pro čia ėjo į šiaurę iš pietinio urvo. Paprasčiausiai tuo metu 
ne į aplinką ji kreipė dėmesį. Jos galva buvo pramušta jaudinančiu nauju 
vyru, kuris tikriausiai ir pats nepajėgė nuo jos atsitraukti, bei svajonėmis 
apie naujus namus. Pirmoji kelis kartus buvo atsidūrusi visai netoli tų 
vietų, bet jau seniau, ir nedaug ką prisiminė. Tai mainų meistras puikiau- 
siai pažinojo šį kraštą, jau buvo atsivedę ir savo padėjėjus, tačiau jiems dar 
reikės laiko pažinti teritoriją taip gerai kaip mokytojas. Vilomaras ieškojo 
tam tikrų orientyrų, galinčių padėti rasti kelią. 

Keliaujant kraštovaizdis kas dieną po truputį keitėsi. Keliautojai kilo 
aukštyn, žemės paviršius darėsi šiurkštesnis. Buvo daugiau kalkakmenio 
atodangų, dažnai su krūmynais ar netgi mažomis giraitėmis aplinkui, 
mažau atvirų pievų. Nors jie kopė vis aukščiau, vis dėlto pamažu šilo, nes 
vasara įsibėgėjo. Einant piečiau, keitėsi ir augmenija. Jau mažiau buvo 
matyti spygliuočių, tokių kaip eglės, kėniai ir kadagiai, atsirado daugiau 

lapuočių medžių - bukų ir įvairių smulkialapių, tokių kaip gluosniai ir 
beržai, taip pat vaismedžių ir riešutmedžių, o vietomis ir didžialapių kle- 
vų ir ąžuolų. Netgi žolės pasikeitė, mažiau buvo matyti rugių, daugiau 
kviečių, paprastųjų ar speltos, nors dažnai pasitaikydavo mišrūs laukai, 
kuriuose augo įvairiausių žolinių augalų. 

Keliautojai medžiojo įvairiausius stambius ir smulkius gyvūnus, rinko 
valgomus augalus, kurių buvo taip gausu šiuo metų laiku; žmonės dabar 
negalvojo apie maisto saugojimą ateičiai, todėl jo reikėjo nedaug. Išskyrus 
Jonailą, visi buvo sveiki suaugusieji, pajėgūs susirasti maisto ir pasirūpinti 
savimi. Storulė nemedžiojo ir nerinko, tačiau, kaip Pirmoji, prisidėjo sa- 
vitu būdu. Dalį kelio ji ėjo, ir kuo daugiau ėjo, tuo daugiau pajėgė, tačiau 
pavargusi sėsdavo į valkčius, ir niekam nereikėdavo sulėtinti žingsnio. 
Pirmiausia tik Yhaha traukdavo ją ypatinguose valkčiuose, tačiau Aila su 
Jondalaru ir kitus arklius išmokė tempti didžiuosius valkčius. Nors ke- 
liautojai judėjo gana lėtai, kad arkliai pakeliui galėtų ganyrtis, ypač ryte ir 
vakare, visi puikiai leido laiką. Oras buvo geras, tad kelionė prilygo nuos- 
tabiausiam pasivaikščiojimui. | 

Kelias dienas traukus į pietryčių pusę, vieną rytą Vilomaras staiga pa- 
suko tiesiai į rytus, kartais netgi šiauriau, tarsi sektų nužymėtu keliu. Jie 
apėjo kalnagūbrį, ir už jo tikrai buvo kelias, tačiau vargiai pakankamas 
platiems Pirmosios valkčiams. 

— Gal tau derėtų eiti, Zelandone, - patarė Vilomaras. — Čia netoli. 

— Taip, gerai, pačjėsiu, - nesiginčijo Pirmoji. - Jei gerai prisimenu, 
priekyje kelias dar susiaurėja. 

— Už kito linkio yra plati vieta. Gal norėsi ten palikti valkčius, Aila? — 
pasiūlė Vilomaras. - Nemanau, kad keliui jie tiks. 

— Valkčiai ne itin tinka stačiuose keliuose. Jau anksčiau tai išsiaiški- 
nom, - atsakė moteris, žvilgtelėjusi į Jondalarą. 

Pasiekę plačią vietą, jie padėjo donijai nulipti ant žemės ir iškinkė ar- 
klį iš valkčių. Paskui visi kopė taku, Vilomaro vedami. Aila, Jondalaras ir 
Jonaila su gyvūnais ėjo paskutiniai. Įveikę dar kelias atkarpas zigzagais ei- 
nančiu keliu, kartą stačiai palypėję, staiga jie atsidūrė ant palyginti plačios 
žolėtos atbrailos, kurios gale tarp kelių laužų dūmų stovėjo eilė gana tvirtų 


pastogių, suręstų iš medžio ir odų, su žole dengtais stogais. Minia žmonių 

stovėjo priešais namelius veidu į besiartinančius svečius, tačiau Aila nega- 
lėjo pasakyti, ar jie itin džiaugiasi juos matydami. Atrodė, urvas nusiteikęs 
gintis; niekas nesišypsojo, kai kurie laikė ietis, nors į nieką nesitaikė. 

Aila jau anksčiau buvo patyrusi tokį priėmimą, todėl nepastebimai 
davė ženklą Vilkui laikytis arti. Ji girdėjo jį tyliai gerklės gilumoje urz- 
giant, kai jis atsistojo priešais Ailą. Ji dirstelėjo į Jondalarą, kuris stovėjo 
priešais Jonailą, nors mergaitė stengėsi pralįsti į priekį. Susinervinę ar- 
kliai, pakreipę ausis į priekį, tyliai prunkštė. Jondalaras tvirčiau suėmė 
Lenktynininko ir Širmės pavadžius ir dirstelėjo į Ailą, kuri uždėjo ranką 
Yhaha ant sprando. 

— Vilomarai! - šūktelėjo kažkas. - Ar čia tu? 

- Farnadalai! Žinoma, tai aš ir dar keletas žmonių, daugiausiai iš de- 
vintojo urvo. Maniau, lauksit mūsų. Ar Kimeranas ir Jondekamas dar 
neatėjo? — nustebo Vilomaras. 

— Ne, - atsakė Farnadalas. - O turėjo? 

- Jie ateina? - pasigirdo džiaugsmingas moters balsas. 

— Tikėjomės, kad jie jau bus atkeliavę. Nieko keista, kad taip nustebot 
mus pamatę, - tarė Vilomaras. 

— Tu manęs nenustebinsi, - pašaipiai atkirto Farnadalas. 

— Manau, atėjo metas prisistatyti, - tarė Vilomaras. - Pradėsiu nuo 
Pirmosios tarp tų, kurie tarnauja Didžiajai Motinai Žemei. 

Farnadalas išsižiojo, paskui susitvardė ir žengė į priekį. Pažvelgęs ati- 
džiau, jis atpažino moterį ir iš stoto, ir iš tatuiruočių. Jis buvo ją sutikęs 
anksčiau, bet praėjo daug laiko, ir nuo tada abu pasikeitė. 

— Doni vardu, sveikinu tave, pirmoji zelandone, - tarė jis, tada ištiesė 
abi rankas ir tęsė oficialų pasveikinimą. Buvo pristatyti kiti keliautojai, 
Jondalaras ir Aila - paskutiniai. 

- Čia Jondalaras iš devintojo Zelandonijos urvo, titnago apdirbimo 
meistras... - pradėjo mainų meistras, paskui pristatė Ailą: - Čia Aila iš 
devintojo Zelandonijos urvo, buvusi mamutojų Liūto stovyklos... - sakė 
Vilomaras. Jis pastebėjo, kaip keičiasi Farnadalo išraiška jam vardijant 
Ailos vardus ir ryšius, o ypač išgirdus ją kalbant. 

Pristatymas gana daug pasakė apie moterį. Pirmiausia, ji buvo svetim- 


šalė, kas tapo akivaizdu jai prakalbus, visiškai priimta tarp zelandoniečių 

su savu statusų ne tik kaip zelandoniečio pora, kas jau savaime buvo nejį- 
prasta. Dar labiau neįprasta tai, kad ji priklausė zelandoniams ir tapo Pir- 
mosios mokine. Nors vyras laikė virves, prie kurių buvo pririšti du arkliai, 
ir juos valdė, jai buvo priskirta garbė už visus tuos gyvūnus. Akivaizdu, 
kad ji net be virvių vadovauja dar vienam arkliui ir vilkui. Farnadalui din- 
gojosi, kad ji privalo būti zelandonė, ne mokinė, nors ir Pirmosios. 

"Tada jis prisiminė grupę keliaujančių pasakotojų, kurie maždaug prieš 
metus pabėrė naujų, labai neįtikėtinų pasakojimų apie žmones nešiojan- 
čius arklius ir moterį pamilusį vilką. Jis net nesvajojo, kad tuose pasakoji- 
muose gali būti bent krislas tiesos. Vis dėlto buvo. Jis nematė, kaip arkliai 
nešioja Žmones, tačiau svarstė, kiek tiesos tuose pasakojimuose. 

Aukšta moteris, kuri, Aila pagalvojo, atrodo keistai pažįstama, išėjo į 
priekį ir pasiteiravo Vilomaro: 

— Ar tikrai sakei, kad tikėjaisi čia susitikti su Jondekamu ir Kimeranu? 

- Jau seniai jų nematei, tiesa, Kamora? - klausimu į klausimą atsakė 
Vilomaras. 

— Taip, tikrai, — patvirtino moteris. 

— Tu panaši į savo giminaičius, ypač į brolį Jondekamą, tačiau ir į Ki- 
meraną, - pastebėjo Vilomaras. 

— Mes visi giminės, - atsakė Kamora, paaiškindama Farnadalui: - Ki- 
meranas yra mano dėdė, tačiau jis daug jaunesnis už savo seserį, kuri yra 
mano motina. Kai mano motinos motina susijungė su dvasiomis kitame 
pasaulyje, mano motina užaugino jį kaip sūnų kartu su Jondekamu ir 
manimi. Tada, kai vyras, su kuriuo ji buvo susijungusi, išėjo į kitą pasau- 
lį, ji capo zelandone. Tikriausiai tai iš šeimos: jos tėvas buvo zelandonis. 
Smalsu, ar jis tebevaikšto šiame pasaulyje? 

— "Taip, tiesą sakant, vaikšto, ir nors dėl amžiaus jo žingsnis kiek sulė- 
tėjo, jis vis dar septintojo urvo zelandonis. Tavo motina dabar yra antrojo 
urvo dvasinė vadė, - atsakė Vilomaras. 

— Toji, kuri buvo antrojo urvo zelandonė prieš ją, toji, kuri išmokė 
mane piešti atvaizdus, dabar vaikšto kitame pasaulyje, - pridūrė Jono- 
kolas. - Man toji diena buvo liūdna, tačiau tavo motina - puiki donija. 


— Kodėl manėt, kad Kimeranas su Jondekamu jau bus čia? - paklausė 
Farnadalas. 

— Jie turėjo išeiti netrukus po mūsų ir eiti tiesiai pas jus. Pakeliui mes 
stabčiojom, —- paaiškino zelandonė, kuri buvo Pirmoji. - Aš lydžiu Ailą 
jos Pašauktosios kelionėje, taip pat ir Jonokolą, nors turėčiau sakyti - de- 
vynioliktojo urvo zelandonį. Kol jis buvo mano mokinys, tolėliau taip ir 
nenukeliavome, tad jam reikia aplankyti kai kurias šventas vietas. Nuo čia 
visi keliausim kartu apžiūrėti vieno iš svarbiausių išpieštų urvų, kuris yra 
piečiausioje Zelandonijos vietoje, o tada aplankysime Kimerano poros 
Beladoros giminaičius. Ji iš žiornardonių, žmonių, kurie gyvena ilgame 
Pietų jūros pusiasalyje rytinio zelandoniečių krašto pietuose. 

- Jaunystėje Kimeranas su savo seserimi-motina vyko į jos Pašaukto- 
sios kelionę, į šiaurinę žiornardonių krašto dalį. Jis susitiko Beladorą, su 
ja susijungė ir parsivedė ją namo. Istorija panaši į Amelanos, - tarė Pir- 
moji, rodydama grupei jauną patrauklią moterį, - tačiau šios jaunos mo- 
ters istorija kur kas liūdnesnė. Jos pora dabar vaikšto kitame pasaulyje, 
tad ji norėjo grįžti pas savo žmones. Ji pasiilgo motinos. Amelana nešioja 
naują gyvybę ir norėtų, kad motina būtų šalia, kai vaikelis gims. 

— Suprantama, - pritarė Kamora, užjaučiamai šypsodamasi Amela- 
nai. - Kad ir kokie malonūs būtų žmonės, gimdydama, ypač pirmą kartą, 
moteris visada nori, kad šalia būtų jos mama. 

Aila su Pirmąja greitai susižvalgė. Kamora tikriausiai ilgisi savo žmo- 
nių. Nors svečias iš tolimo krašto moteriai gali pasirodyti toks patrau- 
klus, kad ji ryžtųsi su juo išeiti, akivaizdu, jog nėra lengva gyventi su sve- 
timais, kurie yra poros giminaičiai. Nors jie ir būtų tos pačios teritorijos 
žmonės su panašiais įsitikinimais ir papročiais, kiekvienas urvas turi savų 
taisyklių, o ir naujo nario statusas visada žemesnis. 

Aila pripažino, kad jos padėtis kitokia nei tų dviejų moterų. Nors 
buvo vadinama Aila iš mamutojų, pastariesiems ji buvo dar svetimesnė 
nei zelandoniečiams, taip pat ir jie jai. Išėjusi iš genties ji vylėsi sutikti 
tokių kaip ji žmonių, tačiau nežinojo, kur jų ieškoti. Jaukiame slėnyje ji 
vienui viena gyveno kelerius metus, kol surado liūto sužeistą Jondalarą. 
Išskyrus šį vyrą, mamutojai buvo pirmieji Ailos sutikti jos rūšies žmonės 
nuo tada, kai penkerių metukų ji neteko šeimos. Ją užaugino gentis - ne 
šiaip kitos teritorijos žmonės su kitokios spalvos plaukais ar oda bei kal- 


bantys nežinoma kalba. Genties žmonės buvo tikrai kitokie - skyrėsi jų 

gebėjimas kalbėti, mąstymo būdas, kitaip funkcionavo jų smegenys, net- 
gi jų galvos ir iš dalies kūno forma buvo ne tokia pati. 

Nėra ko abejoti, gentis yra žmonės. Yra daug panašumų tarp jų ir tų, 
kuriuos jie vadina „kitais“. Urvo apylinkėse jie medžioja gyvūnus ir renka 
valgomus augalus, iš akmens skaptuoja įrankius, iš įvairių medžiagų pa- 
sigamina kitokių daiktų - drabužių, indų, namelių. Jie myli vienas kitą 
ir rūpinasi vieni kitais. Netgi radę Ailą jie pripažino, kad ji yra vaikas, 
ir, nors mergaitė buvo kitų vaikas, ja pasirūpino. Vis dėlto tam tikrais 
atžvilgiais jie taip skyrėsi, kad tarp jų užaugusi Aila niekada visiškai jų 
nesuprato. 

Nors ji užjautė jaunas moteris, kurios gyveno toli nuo savo šeimų ir 
jų ilgėjosi, vis dėlto su jomis nesitapatino. Jos bent jau gyvena su savo 
rūšies žmonėmis. Aila jautėsi dėkinga, kad rado savo rūšį ir ypač - kad 
tarp jų surado ją mylintį vyrą. Žodžiais ji nepajėgė nusakyti, kaip stipriai 
mylėjo Jondalarą. Jis išpildė jos didžiausias svajones. Jis ne tik sakė, kad 
ją myli, jis rodė jai savo meilę - buvo švelnus, dosnus, mylėjo jos dukterį. 
Jei nebūtų Jondalaro, ji nebūtų nei mokinė, nei zelandonė. Jis ją rėmė ir 
rūpinosi Jonaila, kai Ailos nebūdavo namuose, nors ji puikiai suprato, 
kad Jondalaras labiau džiugtųsi, jei ji būtų su juo. Be to, jis suteikdavo 
jai niekam neprilygstančio džiaugsmo, kai jiedu dalydavosi malonumais. 
Aila besąlygiškai ir visiškai pasitikėjo Jondalaru, iki šiol negalėjo pacikėti, 
kaip jai pasisekė. 

Kamora pažvelgė į zelandonę, kuri buvo Pirmoji. 

— Kaip manai, gal Jondekamui su Kimeranu kas nors atsitiko? - pa- 
klausė ji, neramiai suraukusi kaktą. - Visokių nelaimių nutinka. 

— Taip, Kamora, galėjo visko nutikti. Tačiau taip pat gali būti, kad 
jie užtruko ir neišėjo taip greitai kaip ketino. O gal kas įvyko jų urve, jie 
persigalvojo ir apskritai nusprendė neiti. Nėra jokio būdo mums praneš- 
ti. Palauksim čia kelias dienas, jei Farnadalas neprieštaraus, - ji dirstelėjo 
į vyrą, kuris nusišypsojo ir linktelėjo, - o paskui tęsime kelionę, palikę 
jiems progą pasivyti. 

— Gal galime šį tą daugiau padaryti, - tarė Jondalaras. - Arkliai ke- 
liauja daug greičiau nei žmonės. Mes galime pajojėti keliu atgal ir pažiū- 


rėti, gal juos sutiksim. Jei jie ne per toli. Bent jau galime pabandyti. 

— Puikiai sumanei, Jondalarai, - pastebėjo Aila. 

— Tai jie tikrai nešioja jus ant nugarų, kaip pasakotojai sakė, - paste- 
bėjo Farnadalas. 

— Ar neseniai čia buvo pasakotojai? - nustebo Aila. 

— Seniai, maždaug prieš metus. Aš maniau, kad jie paprasčiausiai iš- 
sigalvoja tokias nepaprastas istorijas. Nežinojau, kad jos tikros, - atsakė 
vyras. 

— Išjosime ryte, — tarė Jondalaras. - Dabar jau per vėlu. 

Visi, kas tik galėjo, susirinko papėdėje šlaito, kuris kilo iki gyvenamo- 
sios atbrailos. Aila su Jondalaru rišo jojimo paklotus ir nešulių krepšius 
su stovyklos rykais visiems trims arkliams ant nugarų, jaunajai kumelaitei 
ir eržilui uždėjo apynasrius. Jondalaras užkėlė Jonailą ant Širmės nugaros. 

— Ar ta maža mergaitė taip pat valdo arklį? — nusistebėjo Farnada- 
las. — Viena pati? Ji tokia maža, o arklys toks didelis ir galingas. Tie ar- 
kliai turėtų bijoti vilko. Kaskart, kai matydavau prie arklių artinantis vil- 
ką, jie pasibaidydavo ir nubėgdavo, o jei manydavo, kad vilkas ruošiasi 
pulti, mėgindavo jį sutrypti. 

„Kokios rūšies galingus burtus toji moteris valdo? - akimirką jis pa- 
juto baimingą virpulį, paskui nusipurtė. - Ji atrodo visiškai paprasta: kal- 
basi su kitomis moterimis, padeda dirbti, myli vaikus. Ji patraukli, ypač 
kai šypsosi. Išskyrus kalbėseną, nė nepamanytum, kad joje slypi kas ne- 
paprasto ar netgi neįprasto. Vis dėlto, štai, ji užšoka ant tamsiai gelsvos 
kumelės nugaros: 

Vyras stebėjo, kaip trejetas išjoja: vyras priekyje, vaikas viduryje, mo- 
teris paskutinė. Vyras buvo per aukštas kresnam arkliukui, kurį vadino 
Lenktynininku, jo kojos kone vilkosi žeme sėdint ant tamsrudžio ar- 
klio - neįprasta spalva, tokios Farnadalas nebuvo matęs. Tačiau arkliams 
pradėjus bėgti greita risčia, vyras įsitaisė patogiau, pritraukė kelius ir ko- 
jomis apsikabino eržilo kūną. Mergaitė sėdėjo tiesiai, apsižergusi kone 
rausvai pilkos kumelės sprandą, nukorusi mažas kojukes. Pilkšvas arklio 
plaukas taip pat nebuvo įprastas, nors tokių Farnadalas buvo matęs kelio- 
nėse į šiaurę. Kai kurie pilką spalvą vadina „širma“. Aila tikriausiai dėl to 
kumelaitę taip ir pavadino. 

Netrukus greita risčia perėjo į šuolius. Be suvaržymų, tokių kaip valk- 


čiai, arkliai mėgo pramankštinti kojas, ypač rytais. Aila žemai prisispau- 

dė prie Yhaha sprando, o tai buvo ženklas arkliui lėkti taip greitai, kaip 
tik patinka. Vilkas amtelėjo ir ėmė vytis. Jondalaras taip par palinko į 
priekį sulenkęs kelius, prisispaudęs prie gyvulio. Jonaila viena ranka įsiki- 
bo į Širmės karčius, kita kuo tvirčiau apsivijo jos sprandą ir, prispaudusi 
skruostuką prie kumelaitės sprando, viena akimi žvairavo į kelią priekyje. 
Vėjas gairino veidus, greitis jaudrino, raiteliai leido arkliams lėkti ir patys 
tuo mėgavosi. 

Kiek vėliau Aila atsisėdo kiek tiesiau, Jonaila nusileido žemiau prie 
Širmės sprando, Jondalaras truputį išsitiesino ir nukorė kojas. Visi jautėsi 
labiau atsipalaidavę ir jojo lėtesniu tempu. Aila davė Vilkui ženklą, kuris, 
pilkis žinojo, reiškė: „Ieškok žmonių. 

Tais laikais žemėje gyveno labai mažai žmonių. Skaičiumi juos gero- 
kai pranoko milijonai kitų padarų, nuo pačių didžiausių iki pačių ma- 
žiausių. Išuostęs visus vėjo atneštus kvapus, vilkas galėjo atpažinti dau- 
gybės skirtingų įvairaus amžiaus gyvūnų kvapus, taip pat ir nugaišusių. 
Vėjyje jis retai užuosdavo žmogaus kvapą, bet, kai jau užuosdavo, tai ir 
atpažindavo. 

Kiti keliautojai irgi dairėsi po apylinkes, ar nepamatys kokio neseniai 
praėjusių žmonių ženklo. Jie nemanė, kad ką pastebėtų arti, buvo tikri, 
jog kitas keliautojų būrelis į priekį būtų pasiuntę bėgūną, jei rūpesčiai 
būtų užgriuvę netoli sutartos susitikimo vietos. 

Apie vidudienį jie stabtelėjo pavalgyti ir leisti arkliams pasiganyti. Vėl 
išjoję, dairėsi jau atidžiau. Čia būta tako, panašaus į tą, kuriuo patys at- 
keliavo: vienur įrėžos medžiuose, kitur - kryptį rodančios akmenų krū- 
velės, labai retai - žymė ant akmens, nupiešta raudonosios ochros dažais. 
Ieškoję iki saulėlydžio, jie įkūrė stovyklą ir kelioninę palapinę pasistatė 
prie veržlaus upeliuko, kuris prasidėjo iš šaltinio kiek aukštėliau. 

Aila ištraukė kelioninių paplotėlių su džiovintomis mėlynėmis, lydy- 
tais taukais ir džiovinta mėsa, kuri grūstuvu buvo sutrinta į smulkius ga- 
balėlius, ir sulaužė juos į verdantį vandenį, paskui į jį pridėjo dar džiovin- 
tos mėsos. Jondalaras su Jonaila nužingsniavo į gana lygią pievą netoliese, 
ir vaikas grįžo pilnomis saujomis svogūnų, kuriuos abu su tėvu surado 
labiausiai kliaudamiesi kvapu. Lygiose, žemėlesnėse vietose vasaros pra- 


džioje būdavo gana drėgna dėl ištvinusių upeliukų, o jiems pradžiūvus 

jose itin gausiai derėdavo tam tikri augalai. Aila pagalvojo ryte prisirink- 
sianti dar svogūnų bei ko kito, ko pavyks rasti. 

Kitą rytą, užvalgę išvakarėse virtos sriubos, į kurią buvo papildomai 
įdėta šaknų ir žalumynų, Ailos surastų greitomis apėjus aplinkinius plo- 
tus, jie vėl išjojo. Antroji diena nuvylė kaip ir pirmoji; jie nerado jokio 
ženklo, kad šiuo keliu neseniai būtų praėję žmonės. Aila matė pėdsakus 
daugybės gyvūnų ir pradėjo rodyti juos Jonailai, aiškindama subtiliausius 
įvairių padarų judėjimo ypatumus. Trečios dienos vidudienį sustojus už- 
kąsti, ir Jondalaras, ir Aila juto kylant nerimą. Jie žinojo, kaip Kimeranas 
su Jondekamu norėjo pamatyti Kamorą, matė, kaip nekantravo aplanky- 
ti savo šeimą Beladora. 

Ar gali būti, kad žmonės, kurių jie laukė, paprasčiausiai neišėjo į kelio- 
nę? Ar kas nors atsitiko, kas privertė juos atsisakyti suplanuotos išvykos, 
ar kažkas nutiko pakeliui? 

— Galėtume grįžti iki Didžiosios upės, į pirmąjį pietinių Zelandonijos 
žemių urvą, ir pasiteirauti, ar jie persikėlė per vandenis, - pasiūlė Aila. 

— Judviem su Jonaila nederėtų leistis į tokią ilgą kelionę. Aš galėčiau 
joti, o judvi grįžtumėte ir praneštumėte kitiems. Jei negrįšime kelias die- 
nas, jie pradės nerimauti ir dėl mūsų, - pasakė Jondalaras. 

— Tikriausiai tu teisus, - tarė Aila, - bet dar paieškokim, bent jau iki 
rytojaus. Tada ir nuspręsim. 

Jie vėlai pasistatė stovyklą ir vengė kalbėti apie sprendimą, kurį, žino- 
jo, reikės priimti. Iš ryto ore buvo juntama drėgmė, jie pastebėjo šiaurėje 
besiformuojančius debesis. Ankstyvą rytą vėjas buvo permainingas, ro- 
dėsi, pūtė iš visų pusių, paskui košė iš šiaurės su stipriais gūsiais, kurie ar- 
kliams kėlė ne mažesnį nerimą nei žmonėms, Aila visada įsidėdavo papil- 
domų šiltų drabužių, jei oras pasikeistų arba reikėtų užtrukti iki vėlumos. 

Ledynas, prasidėjęs pačioje šiaurėje ir kaip didžiulis blynas gulintis 
ant išgaubtos žemės, dabar kietomis daugiau nei trijų kilometrų storio 
sienomis stūksojo vos už kelių šimtų kilometrų į šiaurę. Netgi karščiausiu 
vasaros metu naktys paprastai būdavo šaltos, o dieną oras staiga galėda- 
vo pasikeisti. Šiaurės vėjas atnešė šaltį ir priminė, kad net vasarą žemėje 


viešpatavo žiema. 

Tačiau šiaurės vėjas atnešė dar šį tą. Stovyklos ardymo ir maisto ruošos 
sūkuryje niekas nepastebėjo, kaip pasikeitė Vilko laikysena, tačiau garsus 
amtelėjimas, kone lojimas atkreipė Ailos dėmesį. Žvėris stovėjo palinkęs į 
vėją, aukštai iškėlęs nosį uodė kvapą. Kaskart pajudėjus iš stovyklos Aila 
duodavo vilkui ženklą ieškoti žmonių. Vilko labai jautri uoslė kažką apti- 
ko - lengvą dvelksmą, atneštą vėjo. 

— Pažiūrėk, mama! Pažiūrėk į Vilką! - tarė Jonaila. Ji taip pat atkreipė 
dėmesį į jo stovėseną. 

- Jis kažką pajuto, — tarė Jondalaras. - Paskubėkim ir baikim krautis 
daiktus. 

Jie sumetė daiktus į krepšius ne taip tvarkingai nei paprastai ir užrišo 
juos ant arklių kartu su jojimo paklotais, uždėjo Lenktynininkui bei Šir- 
mei apynasrius, užgesino laužą ir išjojo. 

- Surask juos, Vilke, - paliepė Aila. - Rodyk, kuriuo keliu joti, - ran- 
komis ji rodė genties ženklus. 

Vilkas leidosi į šiaurę, gal labiau į šiaurės rytus. Jeigu jis užuodė grupę 
žmonių, kuriuos jie tikėjosi sutikti, tada jie bus išklydę iš retai pažymėto 
kelio arba dėl kažkokios priežasties sumanę keliauti į rytinę aukštumą. 
Vilkas judėjo tikslingai, bėgo kilpomis, taip būdingomis vilkams. Arkliai, 
Yhaha vedami, šuoliavo iš paskos. Jie jojo visą rytą ir nesustojo užkąsti. 

Ailai pasidingojo, kad pastebėjo lyg ir dūmų sruogą, tada šūktelėjo ir 
Jondalaras: 

— Atila, ar priekyje matai dūmus? 

Jie pamatė ploną dūmų sruogą, kylančią tolumoje, ir paragino Yha- 
ha lėkti greičiau. Moteris laikė Širmės pavadžio virvę ir dirstelėjo atgal į 
mylimą dukrą ant jaunos kumelaitės nugaros, kad įsitikintų, jog Jonaila 
pasiruošusi padidinti greitį. Mergaitė susijaudinusi nusišypsojo motinai, 
vadinasi, buvo pasiruošusi. Jonaila mėgo pati viena joti savo arkliu. Ji 
priešindavosi, nors dažniausiai veltui, kai mama arba Jondalaras norėda- 
vo pasisodinti ją ant savo arklių, kartais labai nelygiame kelyje dėl saugu- 
mo, kartais tam, kad mergaitė pailsėtų. 

Pamatę stovyklą su žmonėmis, raiteliai sulėtino žingsnį. Nebuvo aiš- 
ku, kas tie žmonės. Juk bet kas galėjo keliauti, o šuoliais ant arklių įlėkę į 
svetimą stovyklą Aila su Jondalaru sukeltų tik išgąstį. 


Tada Aila pamatė tokį pat ilgšį kaip Jondalaras šviesiais plaukais. Šis 
taip pat ją pastebėjo. 

— Kimeranai! Ieškojom jūsų! Kaip džiaugiuosi, kad radom, - tarė Aila 
su palengvėjimu balse. 

- Aila! - stebėjosi Kimeranas. — Čia tikrai tu? 

— Kaip tu mus radai? - negalėjo patikėti Jondekamas. - Iš kur žinojai, 
kur ieškoti ? 

— Vilkas jus rado. Jo uoslė puiki, - atsakė Aila. 

— Atkeliavom į Kamoros urvą tikėdamiesi jus ten sutikti, tačiau jie 
nustebo mus pamatę, - papasakojo Jondalaras. - Visi sunerimo, ypač 
tavo sesuo, Jondekamai. Todėl pasiūliau grįžti arkliais palei kelią, kuriuo, 
mano manymu, jūs turėjote ateiti, nes arkliai keliauja daug greičiau už 
žmones. 

— Tačiau mes išsukome iš kelio, kad susirastume tinkamą vietą stovy- 
klai, kol vaikai serga, - paaiškino Levela. 

— Sakai, serga vaikai? - susirūpino Atila. 

— Taip, ir dar Beladora, - pasakė Kimeranas. - Gal jums nederėtų 
pernelyg artintis. Ginedela pirmoji apsirgo. Pradėjo karščiuoti. Paskui 
susirgo Levelos sūnus Jonlevanas, paskui Beladora. Pamaniau, gal Gijo- 
neranas ligos išvengs, tačiau maždaug tuo metu, kai Ginedelą visą išbėrė 
raudonais taškeliais, jis irgi pradėjo karščiuoti. 

— Nežinom, kaip jiems padėti, tik leidžiame ilsėtis, rūpinamės, kad jie 
gertų pakankamai vandens, ir drėgnais kompresais mėginame apmalšinti 


karščiavimą, - papasakojo Levela. 

— Viską darot teisingai, - pagyrė Aila. - Kažką panašaus jau esu ma- 
čiusi mamutojų vasaros susirinkime, kai nemažai laiko su jais praleidau. 
Atvyko vienas urvas, kurio sirgo keletas žmonių, daugiausia vaikai. Ma- 
mutos liepė jiems apsistoti tolimajame stovyklos gale ir pastatė kelis ma- 
mutas saugoti, kad kiti neitų per arti. Jie bijojo, kad nesusirgtų dauguma 
vasaros susirinkimo žmonių. 

— Tada turėtum pasirūpinti, kad Jonaila nežaistų su vaikais, - pasakė 
Levela, - ir pačiai reikėtų laikytis atokiai. 

— Arjie vis dar karščiuoja? — pasiteiravo Aila. 

— Jau nelabai, bet visi išberti raudonais taškeliais. 

— Aš juos apžiūrėsiu, tačiau, jei jie nekarščiuoja, viskas bus gerai. Ma- 
mutų manymu, čia tokia vaikiška liga, ir geriau ja persirgti vaikystėje. 
Vaikai kur kas greičiau pasveiksta, - paaiškino Aila. - Suaugusiesiems 
sunkiau. 

— Tiesa. Man regis, Beladora serga sunkiau nei vaikai, - pasakė Kime- 
ranas. - Ji vis dar silpna. 

— Mamutos minėjo, kad karštis stipresnis, ilgiau trunka ir taškeliai il- 
giau laikosi, jei šia liga susergi suaugęs, - tarė Aila. - Gal nuveskit mane 
apžiūrėti Beladorą ir vaikus. 

Didžioji palapinė, kurioje keliautojai buvo įsikūrę, buvo surinkta iš 
mažesnių kelioninių palapinių ir kelių papildomų odų. Ji turėjo dvi viršū- 
nes. Pagrindinis baslys rėmė aukštesniąją, o plona dūmų sruogelė sklido 
pro angą jos viršuje. Mažesnis baslys laikė palapinės papildomą dalį, ši- 
taip pasidarė daugiau vietos. Anga buvo žemoka, ir Ailai teko pasilenkti, 
kad įlįstų į vidų. Beladora tysojo miegmaišyje praplatintoje palapinės da- 
lyje. Trys vaikai sėdėjo savo pataluose, bet neatrodė trykštą energija. Trys 
kitos miego vietos buvo kitoje pusėje - dvi sudėtos kartu ir viena atskirai. 
Paskui Ailą įėjo Kimeranas. Šioje palapinės dalyje prie pat baslio jis ga- 
lėjo stovėti išsitiesęs, bet turėjo pasilenkti ar pritūpti, kad galėtų judėti 
kitoje statinio dalyje. Pirmiausia Aila nuėjo apžiūrėti vaikų. Jauniausias, 
Levelos sūnus Jonlevanas, jau buvo įveikęs karštinę, nors vis dar atrodė 
apatiškas ir buvo išbertas raudonais taškeliais, kuriuos, regis, niežėjo. 

Pamatęs Ailą, berniukas nusišypsojo. 

— Kul Jonaila? — paklausė jis. 

Moteris prisiminė, kad vaikai mėgo žaisti kartu. Jis skaičiavo trejus me- 
tus, Jonaila ketverius, tačiau ūgiu berniukas prilygo jos dukrai. Ji mėgo 
žaisti jo mamą, o kartais jo porą ir visur jį varinėti. Jie buvo pusbrolis ir 
pusseserė, nes jo motina Levela buvo Prolevos sesuo, susijungusi su Jonda- 
laro broliu Joharanu, - artimi pusbroliai, kuriems nebūtų galima jungtis. 

— Ji lauke, - pasakė Aila, glausdama delną prie vaiko kaktos. Ji nebu- 
vo nenormaliai karšta ir akys neblizgėjo kaip karščiuojančio žmogaus. — 
Spėju, jautiesi geriau? Jau nebe taip karšta? 

— Noliu pazaisti su Jonaila. 

— Ne dabar, gal truputį vėliau, - pažadėjo Aila. 

Paskui ji apžiūrėjo Ginedelą. Mergaitė taip pat atrodė sveikstanti, 
nors raudoni taškeliai tebebuvo ryškūs. 

— Aš irgi noriu pažaisti su Jonaila, - pasakė ji. Dvynukai jau skaičia- 
vo penkerius metus. Lygiai kaip Kimeranas su Jondalaru - abu aukšti ir 
šviesiaplaukiai, nors ir ne giminaičiai, buvo panašūs. Jonaila su Ginedela 
buvo šviesiaplaukės ir šviesiaodės mėlynomis akimis, nors Jonailos akių 
mėlynumas buvo gyvas, stulbinamas, lygiai toks pat kaip Jondalaro akių. 

Gijonerano, Ginedelos brolio dvynio, plaukai buvo tamsiai rudi, o 
akys žalsvai rudos, kaip riešuto, mamos akys, tačiau atrodė, kad ūgiu jis 
prilygs Kimeranui. Kai Aila atgaliu delnu prisilietė prie jo kaktos, buvo 
justi šiek tiek karščio ir vaiko akys spindėjo kaip karščiuojančio. Jo bėri- 
mas šiuo metu tikriausiai buvo ryškiausias, nors taškeliai atrodė kažkokie 
keisti, tarsi neišryškėję. 

— Duosiu tau vaistukų, nuo kurių netrukus pasijusi geriau, - pažadėjo 
Aila berniukui. - Ar norėtum vandens atsigerti? Be to, manau, turėtum 
atsigulti. 

— Gerai, - silpnai nusišypsojo vaikas. 

Ji iš vandenmaišio vandens šlakelį įpylė į puodelį, kuris stovėjo prie 
berniuko miegmaišio, tada prilaikė jam puodelį, kol jis gėrė. Paskui ber- 
niukas atsigulė. 

Atėjo Beladoros eilė. 

— Kaip jautiesi? — pasiteiravo Aila. 

— Esu jautusis ir geriau, - atsakė moteris. Jos akys tebeblizgėjo, ji kal- 
bėjo pro nosį. - Tikrai džiaugiuosi tave matydama, bet kaip tu mus ra- 

— Atėję į Kamoros urvą pamanėme, kad kažkas jus užlaikė. Jondalarui 
kilo mintis joti jūsų ieškoti. Arkliai bėga greičiau už žmones, bet būtent 
Vilkas jus užuodė ir atvedė mus čia, - papasakojo Aila. 

— Nesuvokiau, kokie naudingi gali būti gyvūnai, - tarė Beladora. — 
Viliuosi, tu neužsikrėsi. Dabar visur niežti. Ar šitie raudoni taškeliai pra- 
nyks? 

— Netrukus turėtų išblukti, - atsakė Aila, — nors gali kiek užtrukti, 
kol visiškai pradings. Paruošiu vaistų, kurie sumažins niežulį ir truputį 
numuš karštį. 

"Tuo metu jau visi suėjo į palapinę. Jondalaras su Kimeranu stovėjo 
prie aukštojo baslio, o kiti būrėsi aplink juos. 

— Svarstau, kodėl Beladora su vaikais susirgo, o mes visi ne, - stebėjosi 
Levela. - Bent jau iki šiol ne. 

- Jeigu nesusirgai, tikriausiai nebesusirgsi, — tarė Aila. 

— Nerimavau, kad kažkas paskui mus pasiuntė blogio dvasias, nes pa- 
vydėjo, kad išėjome į kelionę, - pasiguodė Beladora. 

— Nežinau, - atsiliepė Aila. - Ar ką nors supykdėt? 

- Jei ir supykdžiau, to nenorėjau. Labai džiaugiausi, kad vėl pamatysiu 
savo šeimą ir urvą. Kai išėjau su Kimeranu, nežinojau, ar kada sugrįšiu 
namo. Gal atrodė, kad puikuojuosi, - papasakojo Beladora. 

— Ar kas nors pirmajame pietinių Zelandonijos žemių urve kalbėjo 
apie žmones, viešėjusius prieš jus? Gal, kai ten buvot, kas nors sirgo? — 
Kimerano paklausė Aila. 

— Dabar, kai užsiminei, kažkokie žmonės tikrai kėlėsi prieš mus, dau- 
giau nei viena grupė, ir, regis, jų zelandonis slaugė ligonį, - atsakė Kime- 
ranas. — Tiesa, neklausiau, kuo jis sirgo. 

— Jei čia įsipainiojusios blogio dvasios, jos gali būti nukreiptos ne prieš 
jus. Gali būti, kad jos pasiliko nuo prieš jus buvusių žmonių, Beladora, 
tačiau kai kurios ligos ištinka niekam to nelinkint. Atrodo, jos tiesiog 
persiduoda, - aiškino Aila. - Šita karštinė su raudonais taškeliais gali 
būti viena iš tokių. Jei susergi jaunystėje, paprastai užaugęs nebesergi. Ši- 
taip man sakė vienas mamuta. Spėju, jūs visi persirgot vaikystėje, kitaip 
sirgtumėte dabar. 

— Regis, prisimenu, kaip vieną kartą daug mūsiškių vasaros susirinki- 


me sirgo, - pasakė Jondekamas. - Zelandoniai suguldė visus vienoje pa- 

lapinėje, ir, kai sustiprėjome, jautėmės ypatingi, nes sulaukėme labai daug 
dėmesio. Tai buvo tarsi žaidimas. Atrodo, mus irgi buvo išbėrę taškeliais. 
Ar dar kas nors prisimenate? 

— Tikriausiai buvau per maža, kad prisiminčiau, - atsiliepė Levela. 

— O aš buvau gerokai vyresnis, kad kreipčiau dėmesį į mažus vaikus, 
ar sergančius, ar sveikus, - prisipažino Jondalaras. — Jei tada nesirgau, 
turėjau persirgti labai mažas. O tu, Kimeranai? 

— Tarsi prisimenu, tačiau tik todėl, kad mano sesuo buvo tarp zelan- 
donių, - pasakė kitas ilgšis. - Vasaros susirinkimuose visada tiek visko 
vyksta, o to paties urvo mažieji linkę laikytis drauge. Jie ne visada pastebi, 
ką veikia kiti. O kaip tu, Aila, ar esi sirgusi raudonų taškelių karštine? 

— Prisimenu, kad vaikystėje kartais sirgdavau ir karščiuodavau, bet 
nepamenu, kad būčiau išberta raudonais taškeliais, - prisipažino Aila. — 
Tačiau nesusirgau su Mamuta nuėjusi į sergančių mamutojų stovyklą, 
todėl galėjau šį tą apie tai sužinoti ir dabar moku gydyti. Kad jau apie tai 
kalbam, ketinu eiti į lauką ir pažiūrėti, ar rasiu, kas padėtų tau pasijusti 
geriau, Beladora. Nešiojuosi šiek tiek vaistų, tačiau man reikalingi augalai 
auga beveik visur. Jei pavyks, prisirinksiu šviežių. 

Visi išėjo iš palapinės, išskyrus Kimeraną, kuris liko slaugyti Belado- 
ros ir jos vaikų, taip pat Levelos sūnaus. 

— Ar negaliu likti čia, su jais, mama? - klausė Jonaila, rodydama į kitus 
vaikus. 

— Dabar jie negali žaisti, Jonaila, — atsakė jai mama. - Jiems reikia 
pailsėti, o aš noriu, kad tu man padėtum surasti tam tikrų augalų, kurie 
padėtų vaikams pasijusti geriau. 

— Ko konkrečiai ieškai? — pasiteiravo Levela, išėjusi į lauką. - Gal ga- 
liu padėti? 

— Ar pažįsti kraujažoles ir šalpusnius? Taip pat reikėtų gluosnių žie- 
vės. Žinau, kur jie auga. Mačiau kelis medžius pakeliui į čia. 

— Kraujažolės yra smulkiais lapeliais ir mažučiais baltais žiedeliais, ku- 
rie susitelkę į skėtį. Truputį primena morkas, tačiau stipriau kvepia. Tik 
šitaip ir gali atpažinti — iš kvapo, - pasitikslino Levela. 

- Labai geras apibūdinimas, - pagyrė Aila. - O šalpusniai? 

— Dideli apskriti žali lapeliai, stora, balta, švelni apačia. 

- Ir šituos pažįsti. Puiku. Eikim ir paieškokim jų, — tarė Aila. 

Jondalaras su Jondekamu stovėjo prie laužo prie palapinės ir šneku- 
čiavosi, o Jonaila sukiojosi greta jų. 

— Beladora su Gijoneranu vis dar karščiuoja. Eisim paieškot tam tikrų 
augalų, kurie padės numušti karštį. Ir ko nors, kas sumažintų niežulį vi- 
siems. Pasiimsiu Jonailą ir Vilką. 

— Kaip tik kalbėjom, kad reikėtų pririnkti daugiau malkų, - tarė Jon- 
dalaras. - Manau, kad turėčiau paieškoti medžių, iš kurių išeitų tinkami 
basliai valkčiams ar porai jų. Netgi kai Beladora su vaikais pasveiks, jie 
gali nepajėgti ilgai eiti, o mes turėtume pajudėti link Kamoros urvo, kol 
jie dar nepradėjo dėl mūsų nerimauti. 

— Manai, Beladora neprieštaraus keliauti arklio traukiamais valk- 
čiais? - paklausė Aila. 

— Matėm tokiuose keliaujančią iš pažiūros visai patenkintą Pirmąją. 
Manau, dėl to valkčiai mažiau baugina, - pasakė Levela. - Paklauskime 
pačios Beladoros. 

- Vis tiek man reikia pasiimti rinkimo krepšį. 

— Aš irgi savąjį pasiimsiu, taip pat turėtume Beladorai su Kimeranu 
pranešti, kur einam, - pritarė Levela. - Ir Jonlevanui pasakysiu, kad trau- 
kiame ieškoti augalų, nuo kurių jis pasijus geriau. 

— Jis norės eiti, nes jaučiasi neblogai, ypač kai sužinos, kad Jonaila 
traukia su tavimi, - perspėjo Jondekamas. 

- Žinau, kad norės, - atsakė Levela, — tik nemanau, kad turėtų tai 
daryti. Kaip tu manai, Aila? 

— Jei geriau pažinočiau apylinkes ir tiksliai žinočiau, kur einam, saky- 
čiau, gal ir nebūtų blogai, bet dabar taip nemanau. 


- Šitaip jam ir pasakysiu, - pasakė Levela. 


— Aš paimsiu Beladorą, — tarė Aila. - Yhaha labiau pratusi tempti 
valkčius. 

Jau praėjo kelios dienos, kai buvo surastos šeimos pražuvėlės, tačiau 
Beladora vis dar visiškai nepasveiko. Jei ji per greitai išvargs, Aila bijojo, 
kad liga gali įsisenėti, ir likusi kelionė taps sudėtingesnė. 

Ji niekam garsiai nepasakė, kad Lenktynininkas ne taip gerai traukia 
valkčius ir jį sunkiau suvaldyti. Netgi Jondalaras, kuris su eržilu puikiau- 
siai sutardavo, kartais vargdavo, kai gyvulys pasidarydavo dirglus. Širmė 
buvo dar jauna, o Jonaila visai maža. Jei Yhaha iš paskos trauks valkčius, 
Ailai bus sunkiau naudotis pavadžiu ir padėti dukrai valdyti arklį. Ji ne- 
buvo tikra, kad reikėtų dirbinti valkčius ir Širmei. 

Vis dėlto į trečiuosius valkčius buvo galima sudėti didžiosios pala- 
pinės baslius bei daiktus, kuriuos žmonės pasigamino, kol stoviniavo, - 
juos kitu atveju būtų tekę palikti. Vaikams labai pagerėjo, tačiau jie vis 
dar greitai pavargdavo. Valkčiuose jiems taip pat atsirastų vietelė pailsėti, 
keliaujant be sustojimo. Aila su Jondalaru norėjo grįžti kuo greičiau — 
niekas neabejojo, kad Kamoros urve žmonės jau svarstė, kur jie pragaišo. 

Iš vakaro visi kuo geriau pasiruošė, kad numatytą dieną galėtų anksti 
leistis į kelią. Aila, Jondalaras, Jonaila ir Vilkas miegojo savo kelioninėje 
palapinėje. Ryte jie užkando vakarienės likučių, viską greitai sukrovė į 
valkčius, įskaitant ir kuprines, kuriose įprastai nešėsi būtiniausius daik- 
tus — pastogę, atsarginius drabužius ir maistą. Nors suaugusieji buvo 
įpratę jas neštis, suprato, kad eiti be sunkių nešulių gerokai lengviau. Visi 
nukeliavo toliau nei buvo numatę, tačiau pavakarę dauguma žmonių jau- 
tėsi pavargę. Begurkšnojant paskutinius vakarinės arbatos likučius Kime- 
ranui su Jondekamu kilo mintis sustoti pamedžioti, kad turėtų ką paro- 
dyti susitikę su Kamoros giminaičiais. Aila susirūpino: kol kas oras buvo 
geras, tik tą naktį, kai Aila su Jondalaru rado kitus keliautojus, truputį 
palijo. Paskui išsigiedrijo, tačiau Aila nenumanė, kiek tokie orai išsilaikys. 
Jondalaras žinojo, kad ji turi gerą „uoslę“ orų pokyčiams ir paprastai nu- 
jausdavo, kad artinasi lietus. 

Buvo justi kaip tik tas kvapas, kuris pranašavo lietų; Aila jį įvardyda- 
vo kaip ypatingą aštrų prieskonį ore ir dažnai drėgmės pjūtį. Vėlesniais 
laikais prieš lietų žmonės kalbės apie gaivų ozono dvelksmą; kiti, geban- 
tys jį pajusti, įvardys juntą metalo prieskonį. Aila neturėjo tam tinkamų 
žodžių, jai buvo sunku paaiškinti, tačiau ji tai žinojo ir pastaruoju metu 
juto besiartinantį lietų. Klampoti per purvą ir pliaupiantį lietų šiuo metu 
ji mažiausiai norėjo. 

Aila pabudo dar tamsoje. Ji atsikėlė pasinaudoti naktiniu krepšiu, ta- 


čiau nusprendė išeiti į lauką. Laužavietėje priešais palapinę tebežioravo 

anglys ir pakankamai apšvietė teritoriją, tad matėsi netoliese augę krūmai. 
Buvo vėsu ir gaivu, ir grįždama palapinėn moteris pastebėjo, kad tikroji 
nakties juoduma pamažu keičiasi į priešaušrio tamsiai mėlyną. Kurį laiką 
ji stebėjo, kaip rytinį dangų užlieja tamsus raudonis, išryškintas juodai 
violetinių debesų sruogų, o įkandin ateina spindinti šviesa, uždegsianti 
raudoną dangų ir nudažysianti debesis žėrinčiomis spalvomis. 

— Neabejoju, netrukus pradės lyti, - pasakė ji Jondalarui sugrįžusi 
į palapinę. - Bus stipri audra. Suprantu, kad jie nenori pasirodyti tuš- 
čiomis rankomis, tačiau, jei nesustosim medžioti, urvą galėtume pasiek- 
ti neprasidėjus liūtims. Nenoriu, kad Beladora peršlaptų ir sušaltų dar 
nepasveikusi, be to, bjauriuosi mintimi viską sušlapinti ir supurvinti, jei 
paskubėjus galima to išvengti. 

Kiti pakirdo anksti, planavo išeiti vos saulei pakilus. Visi matė hori- 
zonte besitelkiančius tamsius debesis, ir Aila neabejojo, kad nereikės ilgai 
laukti, kol iš jų prapliups liūtis. 

— Aila sako, kad artinasi didelė audra, - tarė Jondalaras kitiems dviem 
vyrams, kai tie atsinešė medžioklės ginklus. - Ji mano, kad geriau eiti me- 
džioti vėliau, kai nueisim į urvą. 

— Ir aš matau, kad tolumoje telkiasi debesys, - atsakė Kimeranas, — 
bet tai nereiškia, kad lis čia. Jie atrodo gana toli. 

— Aila puikiai nujaučia artėjantį lietų, - spyrėsi Jondalaras. - Jau esu 
tai matęs. Nelabai noriu džiovintis šlapius drabužius ir moliną apavą. 

— Bet matėme tuos žmones tik per jungtuves, - prieštaravo Jondeka- 
mas. — Nenoriu tikėtis jų svetingumo nieko neturėdamas duoti mainais. 

— Užtrukome ten tik pusdienį, paskui leidomės jūsų ieškoti, bet spė- 
jau pastebėti, kad jie nėra matę iečių mėtyklės. Kodėl jų nepakvietus me- 
džioti kartu ir neparodžius, kaip ja naudotis? Tai gali būti geresnė dovana 
nei atgabenti gabalą mėsos, - pasiūlė Jondalaras. 

— Gal tu teisus... Ar tikrai manai, kad netrukus pradės lyti? - paklausė 
Kimeranas. 

— Pasitikiu Ailos „uosle“ lietui. Ji retai klysta, - patikino Jondalaras. — 
Ji jau kelias dienas užuodžia lietų ir mano, kad kils didelė audra. Tokia, 
kokios nenorėtume būti užklupti neturėdami tinkamos pastogės. Aila 
netgi siūlo šiandien nestoti pietų. Sakė, turėtume tik gerti vandenį ir pa- 

keliui kramsnoti kelioninius sausainius. Dabar, kai Beladora sveiksta, ne- 
manau, kad norėtum, jog ji permirktų. - Staiga Jondalarui šovė dar viena 
mintis: - Galėtume greičiau ten nusigauti, jei jotume ant arklių. 

— Kaip visi galėtume joti trimis arkliais? - nesuprato Kimeranas. 

— Vieni galėtų keliauti valkčiuose, o kiti - raiti po du. Ar kada norėjai 
sėdėti ant arklio? Galėtum sėdėti už Jonailos. 

— Gal tegu kas kitas sėda ant arklio, - atkirto Kimeranas. - Turiu savo 
kojas ir moku greitai bėgti. 

— Ne taip greitai kaip arklys, - spyrėsi Jondalaras. - Abu vaikai gali 
keliauti valkčiais su Beladora. Truputį kratys, tačiau kelis kartus jie jau 
taip keliavo. Mantą iš Lenktynininko valkčių galėtume perkrauti Širmei. 
Tada Levela ir Jonlevanas galėtų joti Lenktynininku su manimi. Liekat 
jūs su Jondekamu. Manau, jis galėtų vykti valkčiais arba joti už manęs, 
o Levela ir jos mažasis keliautų valkčiuose. Tada tu turėtum joti su Aila 
arba Jonaila. Tavo ilgos kojos, tad daugiau būtų vietos, jei jotum su Jonai- 
la, nes ji sėdi labai arti Širmės sprando. Kaip manai, ar galėtum įsikibti į 
arklį kojomis, ant jo sėdėdamas? Taip pat galėtum įsikibti į vilktuvo vir- 
ves. Kad ir kas jotų kartu su manimi, turės laikytis manęs. Šitaip ilgai ke- 
liauti neišeitų, nuvargrų arkliai, tačiau nemažą gabalą įveiktume greičiau, 
jei kurį laiką leistume jiems pabėgėti. 

— Kiek suprantu, tu apie tai jau galvojai, - pastebėjo Jondekamas. 

— Nuo tada, kai Aila išsakė man savo susirūpinimą, - prisipažino Jon- 
dalaras. - Ką manai, Levela? 

— Nenoriu sušlapti, jei galima to išvengti, — atsiliepė moteris. — Jei 
Aila sako, kad lis, tikiu ja. Keliausiu valkčiuose su Jonlevanu kaip Bela- 
dora, net jei kratys. 

Kol kaito vanduo arbatai, buvo perdėlioti daiktai valkčiuose, o Aila 
su Jondalaru visus įkurdino. Vilkas viską stebėjo pakreipęs galvą, tarsi 
smalsautų, kas čia vyksta; žvėries susidomėjimą dar labiau paryškino jo 
nulinkusi ausis. Aila dirstelėjo į jį ir nusišypsojo. Iš pradžių jie pajudėjo 
lėtai, paskui Jondalaras davė ženklą Ailai ir šūktelėjo: 

— Pasiruoškit ir laikykitės. 

Aila palinkdama į priekį liepė arkliui bėgti. Yhaha leidosi greita risčia, 
paskui - šuoliais. Nors ne taip greitai, kaip būtų lėkusi be valkčių, bet 

ji šuoliavo gana sparčiai. Arkliai iš paskos lėkė jos vedami ir, raginami 
raitelių, laikėsi kumelės tempo. Vilkas liuoksėjo greta. Tai buvo jaudi- 
nanti kelionė Jondekamui ir Kimeranui, ir kvapą gniaužianti, net truputį 
bauginanti tiems, kurie laikėsi tvirtai įsikibę valkčių, šokinėjančių nelygia 
žeme. Aila atidžiai paisė arklio ir pastebėjusi, kad Yhaha pavargsta, ją su- 
lėtino. 

— Ką gi, jaudinanti kelionė! - šūktelėjo Beladora. 

— Smagu! - vienu balsu išrėkė dvyniai. 

— Ar galėsim dar? - paklausė Ginedela. 

— Tikrai, ar galėsim dar? — nenusileido Gijoneranas. 

— Galėsim, bet kol kas reikia leisti Yhaha truputį pailsėti, — atsakė 
Aila. Ji buvo patenkinta atstumu, kurį jie įveikė per tokį trumpą laiką, 
tačiau vis dar liko gabalas kelio. Jie nesustojo, ėjo pėsčiomis. Pajutusi, kad 
arkliai pailsėjo, Aila šūktelėjo: 

— Pakartokim! 

Kai arkliai pradėjo bėgti, valkčių keleiviai įsikibo jau žinodami, ko ti- 
kėtis. Tie, kurie buvo išsigandę, šįkart nebebijojo, bet vis tiek jaudinosi 
lėkdami dideliu greičiu, tokiu, kokiu nė vienas negalėtų bėgti netgi turė- 
damas ilgiausias kojas. 

Laukiniai arkliai, jau prijaukinti, bet dar netapę naminiais gyvūnais, 
buvo labai stiprūs ir tvirti. Jų kanopoms nereikėjo apsaugos nuo akme- 
nuotos žemės, jie galėjo nešti arba traukti stebėtinai sunkų krovinį, o jų 
ištvermė gerokai pranoko didžiausius žmogaus lūkesčius. Nors jie mėgo 
bėgti, papildomai apkrauti šuoliuoti galėjo ribotą laiką, kurį Aila labai 
atidžiai sekė. Kai Aila trečią kartą sulėtino Yhaha iki žinginės, o pailsėjusi 
davė ženklą lėkti šuoliais, arkliams, regis, tai net pradėjo patikti. Vilkui 
atrodė tarsi koks žaidimas: jis bandė nuspėti, kada arkliai pasileis bėgti, 
kad juos aplenktų, tačiau nenorėjo ir pernelyg išsiveržti į priekį, nes rei- 
kėjo numatyti, kada jie sulėtins. 

Vėlyvą popietę Aila su Jondalaru pradėjo atpažinti apylinkes ir ne- 
norėjo pražiopsoti tako, kuriuo reikėtų leistis į Kamoros žmonių urvą. 
Tai Vilomaras pažinojo tą kraštą. Keliaudami lėčiau, visi ėmė jausto oro 
pokyčius. Buvo drėgna, pradėjo stiprėti vėjas. Išgirdę grumėjimą, o pas- 
kui kurtinantį perkūno trenksmą, o neilgai trukus netoliese švystelėjus 

žaibo strėlei visi suprato, kad juos vejasi stipri audra. Aila pradėjo drebėti, 
tačiau ne tik dėl šalto oro gūsio. Grumėjimas ir trenksmas jai pernelyg 
priminė žemės drebėjimą, o to ji bijojo labiau už viską. 

Keliautojai beveik pražiopsojo taką, tačiau Vilomaras su kitais me- 
džiotojais jau kelias dienas jų dairėsi. Jondalarui labai palengvėjo pama- 
čius mojančią pažįstamą figūrą. Mainų meistras iš toli pastebėjo arklius ir 
nusiuntė žmogų pasakyti urvui, kad prapuolėliai grįžta. Iš toli Vilomaras 
neįžiūrėjo žmonių, tad sunerimo, kad Aila su Jondalaru nieko nerado, 
bet, būreliui artėjant, jis pradėjo skaičiuoti raitelius ir suprato, kad jie joja 
ne po vieną. Tada Vilomaras pastebėjo valkčius, o paskui - ir juose sėdin- 
čius žmones. 

Urvo žmonės skubinosi taku žemyn. Pamačiusi brolį ir dėdę, Kamora 
nežinojo, prie kurio pirma bėgti. Ber abu vyrai kartu pribėgo ir ją apka- 
bino. 

— Greičiau, jau pradeda lyti, - paragino Vilomaras. 

— Valkčius galime palikti čia, — pasiūlė Aila, ir visi taku pasileido į 


urvą. 


Keliautojai užsibuvo ilgiau nei ketino, iš dalies norėdami suteikti Ka- 
morai progą pasidžiaugti giminaičiais, o jos porai ir vaikams geriau juos 
pažinti. Šitas urvas buvo gana nuošalus, atsiskyręs. Nors jie eidavo į vasa- 
ros susirinkimus, neturėjo artimų kaimynų. Jondekamas su Levela svarstė 
pasilikti su Jondekamo seserimi, klausė kitų keliautojų, ar jie grįždami 
galėtų užsukti ir juos pasiimti. Kamora, regis, buvo išalkusi draugijos ir 
žinių apie pažįstamus žmones. Kimeranas su Beladora aiškiai ruošėsi ke- 
liauti kartu su Pirmąja - Beladoros žmonės gyveno ten, kur buvo numa- 
tyta kelionės pabaiga. 

Pirmoji ketino išvykti po kelių dienų, tačiau jau susiruošus traukti į 
kelią Jonailą paguldė vėjaraupiai, ir išvykimą teko atidėti. Trys keliaujan- 
tys zelandoniai paliko urvo gyventojams vaistų ir nurodymų, kaip rūpin- 
tis tais, kuriuos įveiks ši užkrečiama liga. Paaiškino, kad labai tikėtina, jog 

jie susirgs, tačiau dažniausiai liga nebūna sunki. Vietos zelandonė, kol 
Aila su Jondalaru ieškojo Kimerano grupės, vis geriau pažino Jonokolą 
su Pirmąja, ir jos pagarba šiems zelandoniams dėl jų žinių labai išaugo. 

Devintojo urvo žmonės iš patirties ir taip kasdieniškai pasakojo apie 
vėjaraupius, kad kiti nėmaž nebebijojo susirgsiantys. Netgi Jonailai pasi- 
jutus gerėliau zelandonė nusprendė atidėti išvykimą, kol urvo žmonėms 
pradės reikštis simptomai, kad galėtų paaiškinti, kaip slaugyti ligonius, 
kokios žolės bei šutekliai būtų naudingi. Dauguma urvo žmonių tikrai 
susirgo. Pirmoji pagalvojo, kad bent keletas urvo gyventojų jau anksčiau 
buvo sirgę vėjaraupiais. 

Zelandonė su Vilomaru žinojo, kad tame regione yra kelios šventos 
vietos. Pirmoji apie jas girdėjo, bet nebuvo jų mačiusi. Vilomaras jose 
lankėsi, tačiau labai seniai. Abudu pasitarė su Farnadalu ir urvo donija. 
Tai tikrai buvo šventos vietos, susijusios su pagrindiniu išpieštu urvu ne- 
toli septintojo pietinių Zelandonijos žemių urvo, kaip ir ta, kuri buvo 
šalia ketvirtojo pietinių žemių urvo, tačiau, pasak žinančiųjų, ten nebuvo 
daug ko žiūrėti, tik keli grubūs piešiniai ant akmeninių sienų. 

Taip ilgai užgaišus, Pirmoji nusprendė neįtraukti tų vietų į Ailos Pa- 
šauktosios kelionę, kad liktų laiko apžiūrėti kitas vietas. Buvo svarbiau 
aplankyti vieną pagrindinių šventų vietų netoli Amelanos urvo. Be to, 
jiems vis dar derėjo aplankyti kaimynus žiornardonius ir Beladoros urvą. 

Taip susiklosčius aplinkybėms devintasis urvas turėjo progą geriau 
pažinti Kamoros urvo žmones, o Jondalaras - parodyti iečių mėtyklės 
galimybes ir pamokyti ją pasidaryti panorusiuosius išmokti ja naudotis. 
Jondekamas su Levela galėjo ilgėliau pasibūti sa Kamora bei jos gimi- 
naičiais, tad, keliautojams pagaliau susiruošus į kelią, jie nusprendė eiti 
kartu. Ilgai trukusios viešnagės metu abiejų urvų žmonės susidraugavo ir 
pradėjo kalbėti apie kitą susitikimą. 

Nepaisant malonios bičiulystės, keliautojai nekantravo leistis į kelią, o 
ir urvo gyventojai lengviau atsikvėpė atvykėliams išėjus. Jie nebuvo pratę 
prie gausybės svečių, kitaip nei devintasis urvas, įsikūręs tankiai apgyven- 
dintos teritorijos viduryje. Tai buvo viena priežasčių, kodėl Kamorai stigo 
šeimos ir draugų. Ji buvo pasiryžusi stengtis, kad jos urvas tikrai susiruoštų 


į atsakomąją viešnagę ir, jei pavyktų, vylėsi įkalbėti savo porą ten pasilikti. 

Prireikė kelių dienų, kol nusistovėjo patogi kelionės rutina. Naujos 
keliautojų grupės sudėtis gerokai skyrėsi nuo pradinės, pirmiausia dėl 
to, kad žmonių buvo daugiau, ir daugiau vaikų, tad ilgiau užtrukdavo 
nusigauti iš vienos vietos į kitą. Tik su Jonaila, kuri dažnai keliavo raita 
ant Širmės, grupė judėjo gana sparčiai, tačiau atsiradus dar dviem vai- 
kiams, kurie buvo pakankamai dideli, kad žingsniuotų savomis kojomis, 
ir mažiui, kuris norėjo pats eiti dėl to, kad eina visi kiti vaikai, kelionės 
tempas juntamai sulėtėjo. 

Galiausiai Aila pasiūlė, kad Širmė galėtų tempti valkčius su trimis 
vaikais, o Jonaila jotų raita. Keliautojai pajudėjo truputį greičiau. Nu- 
sistovėjo tinkamas ritmas, ir kiekvienas saviškai prisidėjo prie grupės 
gerovės. 

Vasara įsibėgėjo, o keliautojai traukė vis piečiau, tad dienos buvo šil- 
tesnės. Paprastai oras būdavo malonus, tik kartkartėmis prapliupdavo 
liūtis ar stodavo tvankaus karščio laikotarpis. Keliaudami ar dirbdami 
šilumoje, vyrai paprastai vilkėdavo strėnjuostes, tik kartais apsivilkdavo 
liemenes ar pasipuošdavo statusą atspindinčiais vėriniais. Moterys dė- 
vėdavo laisvas berankoves patogias tunikas su prorėžomis šonuose, kad 
būtų lengviau eiti, pasiūtas iš minkštos elnenos, maunamas per galvą ir 
sujuosiamas diržu per juosmenį. Tačiau orams šylant netgi lengvų dra- 
bužių atrodė per daug, ir žmonės dar labiau išsirengė. Ir vyrai, ir mote- 
rys kartais vilkėdavo tik diržą, trumpą kutuotą sijoną ir kelis vėrinius, o 
vaikai likdavo ir visai nuogi, tad jų kūneliai tapo riešutų rudumo. Lėtai 
įgytas natūralus įdegis buvo geriausia apsauga nuo saulės ir, nors žmonės 
to nežinojo, sveikas būdas gauti tam tikrų vitaminų. 

Zelandonė vis labiau prato eiti, ir Ailai pasidingojo, kad ji suliesėjo. 
Tiesa, donijai vis dar būdavo sunku spėti su visais, ir ji visada primygtinai 
norėdavo sėstis į valkčius, kai pasirodydavo naujoje vietoje. Žmonės su- 
bruzdavo, kai pamatydavo Pirmąją traukiamą arklio, ir jai dingojosi, jog 
šitaip prisidedama prie zelandonių paslapties gilinimo ir Pirmosios tarp 


tų, kurie tarnauja Didžiajai Motinai Žemei, statuso didinimo. 

Maršrutas, kurį sudarė Pirmoji su Vilomaru, vedė į pietus per retas 
giraites ir pievas, palei vakarinį kalnagūbrio kraštą. Toji aukštuma buvo 
likučiai senovinių kalnų, nudūlėjusių laikui bėgant, tačiau ugnikalniai 
formavo naujus kalnus. Galiausiai jie pasuko į rytus apsukdami centrinės 
aukštumos papėdę ir toliau keliavo į rytus tarp pietinio aukštumos galo 
ir šiaurinio Pietų jūros kranto. Keliautojai dažnai pastebėdavo įvairių 
medžiojamų žvėrių ir paukščių, kartais ištisus pulkus ar bandas, tačiau, 
išskyrus tuos kartus, kai stabteldavo paviešėti gyvenvietėse, kelyje nesu- 
tiko nė vieno žmogaus. 

Kai neviešėdavo kokiame urve ar vasaros susirinkime, Aila tikrai 
džiaugėsi Levelos, Beladoros ir Amelanos draugija. Jos viską darė kar- 
tu su savo vaikais. Jau pradėjo ryškėti Amelanos nėštumas, tačiau rytais 
jos nebepykindavo, o ėjimas jai buvo į naudą. Ji jautėsi gerai. Trykštanti 
sveikata, kartu su akivaizdžiai išryškėjusiu nėštumu ji atrodė dar patrau- 
klesnė Vilomaro padėjėjams Tivonanui ir Palidarui. Be to, tęsiant Pa- 
šauktosios kelionę, stabtelint aplankyti įvairių urvų, vasaros susirinkimų 
ir šventų vietų, pasitaikydavo daug jaunų vyrų, kuriems ji lygiai taip pat 
pasirodydavo įdomi. Amelana mėgavosi dėmesiu. 

Kadangi Aila dažnai būdavo su Zelandone, jaunos moterys įgijo tam 
tikrų žinių, kurių Zelandonė mokė savo mokinę. Jos klausėsi, o kartais 
įsiterpdavo į jų pokalbius aptarinėjant įvairus dalykus - gydymo bū- 
dus, augalų atpažinimą, skaičiavimo žodžius, spalvų ir skaičių reikšmes, 
tradicijas, senolių legendas ir giesmes. Regis, donija negailėdama žarstė 
joms savo žinias. Ji suprato, kad nelaimės atveju nepakenks dar vienas 
žmogus, žinantis, kaip elgtis ir padėti. 

Keliaujant į rytus kelią vis dažniau pastodavo upės, nuo kalnų masy- 
vo srūvančios į Pietų jūrą. Kadangi nė viena upė nebuvo didelė, žmonės 
lengvai įprato jas kirsti, kol priėjo vieną, rėžiančią didelį slėnį iš šiaurės 
į pietus. Keliautojai ėjo palei upę į šiaurę, kol pasiekė intaką ir nuėjo 
palei jį. 

Truputį tolėliau keliautojų grupė priėjo gražią vietą su reta giraite 
ant senvagės kranto. Nors buvo ankstyva popietė, jie sustojo ir įsirengė 
stovyklą tarp krūmų ir žolių greta medžių guoto. Vaikai prieš vakarienę 
surado didelį plorą bruknių ir rinko jas norėdami pasidalyti su suaugu- 

siaisiais, bet suvalgė uogų daugiau nei priraškė. Pakrantėje moterys pa- 
stebėjo didžiulius švendrų ir nendrių plotus, o medžiotojai aptiko švie- 
žius skeltakanopių pėdsakus. 

— Mes artinamės prie namų tų, kurie gyvena arčiausiai svarbiausio 
švento visos Zelandonijos urvo, - tarė Vilomaras, kai užkūrę laužą visi 
ilsėjosi su arbatos puodeliais rankose. - Mūsų pernelyg daug, kad atkelia- 
Vvę prašytume svetingumo neatsinešę nieko, kas prilygtų mūsų skaičiui. 

— Atrodo, sprendžiant iš tų pėdsakų, ne taip seniai čia buvo sustojusi 
taurų ar bizonų banda, - pastebėjo Kimeranas. 

— Gal jie vis grįžta čia atsigerti? Jei čia pabūsim, galėsim juos sume- 
džioti, - tarė Jonokolas. 

— Arba galiu pajojėti jų pasidairyti su Lenktynininku, - pasisiūlė 
Jondalaras. 

- Daugumai mūsų pasibaigė ietys, — tarė Jondekamas. — Praėjusią 
medžioklę dar vieną sulaužiau, ir kotą, ir antgalį. 

— Panašu, kad šiose apylinkėse turėtų būti gero titnago, - pastebėjo 
Jondalaras. - Jei rasiu, pagaminsiu naujų antgalių. 

— Pakeliui mačiau tiesių medžių guotą, jaunesnių nei šioje giraitėje, iš 
jų išeitų puikūs kotai, - pasakė Palidaras. 

— Keletas didesnių medžių praverstų kaip puikūs kotai porai naujų 
valkčių mėsai į urvą, kurį norime aplankyti, nugabenti, - tarstelėjo Jon- 
dalaras. 

- Jei šiuo metų laiku nudobtume porą jaunų patinėlių, turėtume 
ir šviežios mėsos, ir ką džiovinti, ir riebalų kelioniniams sausainiams, 
ir kuro lempoms, ir kailių, - pasakė Aila. - Iš odų galėtume pasidaryti 
naują apavą. Man patinka beveik visą kelią eiti basomis, tačiau kartais 
norėčiau pasaugoti pėdas, o manasis apavas visiškai susidėvėjo. 

— Tik pažiūrėkit į tuos švendrus ir nendres, - parodė Beladora. - Ir iš 
jų galima nusipinti apavą, pasidaryti naujų miegmaišių, krepšių, pagal- 
vėlių ir daug kitų reikalingų daiktų. 

— Netgi dovanų urvui, kurį norime aplankyti, - tarė Levela. 

— Viliuosi, per ilgai netruksim. Esu taip arti namų, kad pradedu 
nekantrauti, - pastebėjo Amelana. - Negaliu sulaukti, kol pamatysiu 

— Bet juk nenori grįžti tuščiomis rankomis, tiesa? — tarė Pirmoji. — 
Būtų smagu mamai parnešti vieną kitą dovanėlę, o gal ir mėsos visam 
urvui? 

— "Tu teisi! Turėčiau taip ir padaryti, kad neatrodytų, jog grįžtu namo 
nieko neturėdama, - pasakė Amelana. 

— Pati supranti, kad būtum laukiama ir tuščiomis rankomis. Tiesiog 


gražu ką nors padovanoti, - tarė Levela. 


Visi sutarė, kad atėjo laikas skirti kelias dienas medžioklei ir pririnkti 
maisto, vėl prisikaupti atsargų, pataisyti visokius susidėvėjusius įtaisus ir 
rykus. Keliautojai labai džiaugėsi radę tokią gamtos išteklių gausią vietą. 

— Noriu nueiti tų uogų. Jos atrodo jau tinkamos raškyti, - pastebėjo 
Levela. 

- Pirmiausia turėčiau pasidaryti rinkimo krepšį, tokį užmaunamą 
ant kaklo, kad galėčiau skinti abiem rankom, - atsiliepė Aila. - Noriu 
pririnkti daug, kad pakaktų išdžiovinti kelioniniams sausainiams, tačiau 
tada reikia nupinti dar vieną ar porą demblių joms džiovinti. 

— Ar nupintum ir man krepšį? - paprašė Zelandonė. - Raškyti uogas 
ir aš sugebu. 

— Ir aš norėčiau rinkti. Ar padarysi krepšį ir man? - įsiterpė Amelana. 

— Parodyk man, kaip pini, - tarė Beladora. - Puikus sumanymas raš- 
kyti uogas abiem rankom, iki šiol visada vienoje laikydavau krepšį. 

— Visiems parodysiu, vaikams irgi. Jie juk gali padėti, - pažadėjo 
Aila. - Einam parsinešti tų švendrų ir nendrių. 

— Kartu pasirinksim ir šaknų vakarienei, - pastebėjo Beladora. 

Vilkas stebėjo Ailą su Jonaila ir galiausiai sulojo, kad sulauktų moters 
dėmesio. Jis nubėgo į atvirą lauką, tada parskuodė atgal. 

— Nori truputį patyrinėti ir pamedžioti, Vilke? Ką gi, pirmyn! — tarė 
Aila, rodydama jam ženklą, kuris reiškė, kad žvėris yra laisvas bėgti savo 
keliais. 

Visą popietę moterys rovė ir tempė augalus iš dumblinos ežero pa- 

Jondalarui ir Kimeranui virš galvų, ir kiek trumpesnius švendrus, kurių 
smaigaliai buvo gausūs valgomų žiedadulkių. Švieži abiejų augalų ša- 
kniastiebiai ir žemutiniai stiebai galėjo būti valgomi ir žali, ir virti, taip 
pat ir maži gumbeliai, prilipę prie švendrų šakniastiebių. Džiovintas se- 
nas plaušėtas šaknis galima sutrinti į miltus savotiškai duonai kepti, ypač 
sumaišius su gelsvomis švendrų burbuolių žiedadulkėmis, tačiau ne ma- 
žiau svarbios buvo ir nevalgomos augalų dalys. 

Iš minkštų, tuščiavidurių, aukštų nendrių stiebų galėjo būti pinami 
dideli krepšiai arba minkšti, tamprūs čiužiniai. Kai šilta, ant jų netgi pa- 
togiau miegoti nei kailiniuose miegmaišiuose, o kai šalta, juos tinka pasi- 
tiesti po miegmaišiais kaip papildomus kilimėlius. Švendrų lapai taip pat 
galėjo būti supinami į įvairiausiais tikslais naudojamus demblius, įskai- 
tant patalus ir pagalvėles atsiklaupti ar atsisėsti. Be krepšių, iš jų žmonės 
pindavo skiriamąsias pertvaras, vandenį sulaikančius namelių stogus, ap- 
siaustus nuo lietaus ir skrybėles. Sudžiūvę kieti švendrų stiebai — ugnies 
grąžtai. Rudos, į kačių uodegas panašios švendrų burbuolės virs pūkais, 
iš kurių išeis puikūs prakurai, čiužinių ar pagalvėlių kamšalas bei sugeria- 
moji medžiaga kūdikiams ar moterų mėnesinių kraujui. Augalai, kurių 
taip gausiai žėlė vandens telkinio pakrantėje, teikė pakankamai medžia- 
gos įvairiems dirbiniams ir maistui. 

Kitą popietės dalį moterys pynė krepšius uogoms rinkti. Vyrai leido 
laiką aptarinėdami medžioklę ir rinkdami tiesius jaunų medelių ūglius, 
kad galėtų pasigaminti lengvų mėtyklėms tinkamų iečių. Jondalaras sėdo 
ant Lenktynininko ir išjojo pažiūrėti, ar pavyks susekti gyvulių bandą. 
Kartu jis ketino pasidairyti titnago atodangų, kurių, buvo tikras, ras šiose 
apylinkėse. Aila matė jį išjojantį ir spėjo, kad jis dairysis bandos. Trumpą 
akimirką ji pagalvojo joti kartu, tačiau jau buvo pradėjusi pinti krepšius 
ir nenorėjo nutraukti darbo. 

Nors Jondalaras dar nebuvo parjojęs, žmonės padarė pertrauką, kad 
pavakarieniautų ir aptartų savo tolimesnius planus. Visi juokėsi ir kalbė- 
jo, kai plačiai išsišiepęs į stovyklą grįžo Jondalaras. 

— Radau didelę bizonų bandą! - pareiškė jis. - Ir dar aptikau titnago, 

Jis nulipo ir iš nešulinių krepšių, kurie dėl pusiausvyros buvo pririš- 
ti abipus Lenktynininko nugaros, ištraukė kelis didelius pilkus akme- 
nis. Visi susibūrė aplink, kol jis rišo nuo eržilo nešulių krepšius, jojimo 
antklodę ir apynasrį, atsuko gyvulį į vandens pusę ir plekštelėjo jam per 
pasturgalį. Bėras arklys įbrido į senvagę ir atsigėrė, tada įšėjo ant smėlėto 
kranto, parkrito ant nugaros ir pradėjo raičiotis. Žmonės ėmė kikenti. 
Buvo juokinga matyti, kaip arklys madaruoja kojomis ore, akivaizdžiai 
mėgaudamasis tokiu pasikasymu. 

Jondalaras irgi atėjo prie laužo. Aila padavė jam dubenėlį valgio - iš- 
mirkytos džiovintos mėsos, švendrų šakniastiebių ir šaknų bei burbuolių 
viršūnių, išvirtų mėsa paskanintame sultinyje. Jondalaras nusišypsojo Ai- 
lai. 

— Mačiau pulkelį paprastųjų žvyrių. Pasakojau apie tuos paukščius, 
jie panašūs į tavąsias žvyres, tik žiemą nepabąla. Jei jų sumedžiotume, 
plunksnas galėtume panaudoti ietims. 

Aila irgi nusišypsojo. 

— O aš galėčiau pagaminti Krebo mėgstamiausią patiekalą. 

— Ar norėtum rytoj ryte leistis jų medžioti? - pasiūlė Jondalaras. 

— Taip... - pradėjo Aila, o paskui susiraukė. - Bet einu rinkti uogų. 

— Pirmyn, medžiok savo žvyres, - įsiterpė Zelandonė. - Rinkti uogas 
žmonių pakaks. 

- Jei nori, aš pasaugosiu Jonailą, - pasakė Levela. 

— Tu valgyk, Jondalarai. Išdžiūvusioje upelio vagoje mačiau puikių 
apvalių akmenukų svaidyklei. Norėčiau jų prisirinkti, kol nesutemo, - 
mąsliai tarė Aila. - Taip pat turėčiau pasiimti savo mėtyklę. Dar liko ke- 
letas strėlių. 

Kitą rytą vietoj įprastų drabužių Aila užsimovė minkštos elnenos kel- 
nes, kurios buvo labai panašios į žieminius berniukų apatinius, tada kojų 
apavą, kuris susidėjo iš pėdą tampriai apgaubiančios dalies, pritvirtintos 
prie minkštos viršutinės dalies, apvyniotos aplink blauzdą. Galiausiai ji 
apsivilko berankovę, liemenę primenančią tuniką, pasiūtą iš tos pačios 
odos kaip kelnės, tankiai suvarstytą raišteliu priekyje; ji truputį prilaikė 
krūtis. Tada moteris paskubomis susipynė plaukus, kad netrukdytų, ir 
aplink galvą apsivyniojo svaidyklę. Ant nugaros užsidėjo dėklą su ietimis 

ir mėtykle, užsirišo juosmens diržą, prie kurio buvo pritvirtintas gerasis 
peilis makštyse, kapšelis su akmenukais, kurių prisirinko pakrantėje, dar 
vienas kapšelis su keliais daiktais, įskaitant asmeninį puodelį, ir galiau- 
siai — jos mažasis vaistų krepšelis su būtiniausiomis priemonėmis. 

Ji greitai apsirengė, jausdama savotišką jaudulį. Nė nesuvokė, kaip la- 
bai trokšta medžioti. Stvėrusi jojimo paklotą Aila žengė iš palapinės ir 
sušvilpė Yhaha, o paskui kitokiu švilpesiu pašaukė Vilką, tada patraukė 
ten, kur ganėsi arkliai. Širmė nakvojo su apynasriu, prie kurio buvo pri- 
rišta ilga virvė, pritvirtinta prie įsmeigto į žemę kaiščio, kad kumelaitė 
per toli nenuklystų; ji mėgdavo kur nužirglioti. Aila žinojo, kad Yhaha 
nenucis niekur toli nuo kumelaitės. Ten pat Jondalaras buvo palikęs ir 
Lenktynininką. Ji užmetė jojimo paklotą ant pelėkos kumelės, suėmusi 
Širmės bei Lenktynininko virves šoko ant jos ir nujojo į stovyklą. Perkė- 
lusi koją ji nuslydo nuo arklio nugaros ir nuėjo prie dukters, kuri sėdėjo 
greta Levelos. 

- Jonaila, palaikyk Širmę. Ji gali norėti mus sekti, — tarė Aila, duoda- 
ma pavadį mergytei. - Ilgai netruksim. - Pasukusi galvą moteris pamatė 
link jos lekiantį Vilką. - Štai ir tu, - apsidžiaugė ji. 

Kol Aila glebėsčiavosi su dukrele, Jondalaras susigrūdo į burną pasku- 
tinius švendrų kąsnius, ir akys jam nušvito pažvelgus į savo moterį, tokią 
susijaudinusią dėl būsimo pasijodinėjimo ir medžioklės. „Ji taip dailiai 
atrodo“, - pagalvojo jis. Paėmęs didelį vandenmaišį, jis pripildė vandens 
mažesnius vandenmaišius, paskui prisipylė puodelį ir atsigėrė. Kas liko, 
atnešė Ailai atsigerti ir padavė jai mažą vandenmaišį, o puodelį įsidėjo 
atgal į kapšelį. Jie keliais žodžiais atsisveikino su žmonėms prie laužo ir 
sėdo ant arklių. 

— Viliuosi, surasit žvyrių, - pasakė Beladora, - ar tetervinų. 

— Tikrai, geros medžioklės, - palinkėjo Vilomaras. 

- Šiaip ar taip, bent jau smagiai pajodinėkit, - tarė Pirmoji. 

Stebėdami išvykstančią porą, kiekvienas mintijo savo. Vilomaras žvel- 
gė į Jondalarą ir jo porą kaip į Martonos vaikus, todėl puoselėjo jiems 
šiltą, šeimynišką jausmą. Pirmoji juto ypatingų jausmų Jondalarui kaip 
vyrui, kurį kadaise ir vis dar, tam tikru požiūriu, mylėjo, nors dabar jis 

los dovanas, mylėjo ją kaip draugę ir džiaugėsi turėdama mokinę, kurią 
laikė sau lygia. Ji taip pat buvo patenkinta, kad Jondalaras rado jo meilės 
vertą moterį. Beladora su Levela taip pat vis labiau mylėjo Ailą kaip gerą 
draugę, nors pasitaikydavo, kai jai jausdavo savotišką baimingą pagarbą. 
Jos suprato Jondalaro žavesio trauką, tačiau dabar, kai abi turėjo poras ir 
vaikų, kuriuos mylėjo, jau nebebuvo tokios pakerėtos ilgšio ir vertino jį 
kaip rūpestingą draugą. 

Jonokolas ir du jaunieji prekeiviai, net Kimeranas su Jondekamu, ste- 
bėjosi Jondalaro įgūdžiais, ypač dirbant su titnagu ir medžiojant svaidy- 
kle, ir, ko gero, jam pavydėjo. Jo pora buvo patraukli ir neprilygstama dau- 
gybe atžvilgių, tačiau taip jam atsidavusi, kad net Motinos šventės metu 
rinkdavosi tik jį, nors Jondalaras visada garsėjo kaip gaunantis geriausias 
moteris. Daugybei moterų jis vis dar atrodė neatsispiriamai žavus, nors jis 
niekaip neatsiliepdavo į jų dėmesį. Amelana vis dar pagarbiai baiminosi 
Ailos ir jai buvo sunku apie ją galvoti kaip apie paprastą moterį, kuri gali 
būti draugė. Ji labai ja žavėjosi ir troško tapti į ją panaši. Jaunoji moteris 
taip pat buvo ta, kuriai Jondalaras atrodė ypač patrauklus ir progai pasi- 
taikius mėgino jį sugundyti, tačiau jis, regis, to nė nepastebėjo. Visi kiti 
Amelanos šioje kelionėje sutikti vyrai bent jau vertinamai ją nužvelgdavo, 
bet ji taip ir nesugebėjo sulaukti daugiau nei draugiškos, tačiau tolimos 
Jondalaro šypsenos ir niekaip nesuvokė kodėl. Tiesą sakant, Jondalaras 
kuo puikiausiai suprato jos pastangas. Kai buvo jaunesnis, tikrai ne viena 
moteris, su kuria jis dalijosi pirmaisiais malonumais, po to stengėsi atgai- 
vinti jo susidomėjimą, nors vienus metus jam nebūdavo leidžiama turėti 
jokių ryšių su ta moterimi. Jis išmoko nuslopinti tokį domesį. 

Aila su Jondalaru jojo ant savo arklių, vilkas lipo jiems ant kulnų. Jon- 
dalaras vedė į vakarus, kol prijojo iš pažiūros pažįstamą vietą. Stabtelėjęs 
jis parodė Atilai, kur rado titnago, paskui apsidairė ir patraukė į kitą pusę. 
Jie prijojo viržynę, žemės ruožą, apaugusį šakiais ir šiliniais viržiais, — 
mėgstamiausiu paprastųjų žvyrių maistu, bei šiurkščia žole su keliais krū- 
mynais ir gervuogynais, nelabai toli nuo vakarinio senvagės krašto. Aila 
nusišypsojo: buvo panašu į tundrą, kurioje veisiasi baltieji tetervinai, tad 
ji numanė, kad ir pietietiška šių paukščių rūšis galėtų gyventi tokioje te- 
ritorijoje. Arklius jie paliko prie lazdynų guoto. 

Aila matė, kad Vilkas priekyje kažką pastebėjo. Jis buvo budrus, susi- 
telkęs ir tyliai inkštė. 

- Pirmyn, Vilke, ieškok, - paragino Aila. 

Žvėris šoko į priekį, Aila nusivyniojo nuo galvos svaidyklę, pasiėmė iš 
kapšelio porą akmenų, vieną įstatė į minkštą svaidyklės duobutę ir suėmė 
abu ginklo galus. Ilgai laukti nereikėjo. Pasigirdo sparnų šiurenimas — 
vilkas išbaidė penkias žvyres. Šie paukščiai gyvena palei žemę, tačiau 
pabaidyti labai greitai pakyla ir gali ilgai sklęsti. Jie buvo riebūs, beveik 
nematomi žolėse - rudai juodi su baltais taškeliais. Vos pamačiusi pirmą 
paukštį Ailą sviedė akmenį, o antrąjį paleido dar pirmajam skraiduoliui 
nenukritus ant žemės. Ji išgirdo švilpesį ir pamatė, kaip Jondalaro ietis 
perskrodžia trečiąją žvyrę. 

Jei būtų keliavę dviese, tiek grobio būtų pakakę, tačiau šįkart jų buvo 
šešiolika, įskaitant keturis vaikus. Visi norėjo paragauti Ailos ypatingu 
būdu iškeptų paukščių, todėl, nepaisant jų stambumo - suaugęs paukštis 
svėrė penkis šešis kilogramus, trimis paukščiais vargiai pamaitinsi šešio- 
lika žmonių. Aila pasvajojo, kad būtų tinkamas sezonas kiaušiniams; ji 
mėgdavo prikimšti paukščius kiaušinių ir viską iškepti. Žvyrių lizdą pa- 
prastai atstodavo duobelė žemėje, išklota žolėmis ir lapais, tačiau tokiu 
metų laiku kiaušinių nepavyks rasti. 

Aila vėl sušvilpė Vilkui. Jis šuoliais parlėkė atgal. Buvo akivaizdu, kad 
jam smagu vaikyti paukščius. 

— Gal jis gebės dar jų surasti? — tarė Aila ir pažvelgė į keturkojį me- 
džiotoją. - Vilke, ieškok. Ieškok paukščių. 

Vilkas vėl leidosi į žolėtą lauką, ir Aila nusekė jam iš paskos. Jondala- 
ras ėjo paskui ją. Ilgai netruko, kol pakilo dar viena žvyrė, ir, nors ji skrido 
gana toli, Jondalaras iš mėtyklės paleista ietimi sugebėjo ją numušti. Pas- 
kui, kol Jondalaras ieškojo nudobtosios, į dangų šoko keturių patinėlių 
pulkelis: vyriškoji paukščių dalis buvo atpažįstama iš juodai rudų su balta 
spalva žymių ant uodegų bei sparnų plunksnų ir geltonų bei raudonų dė- 
mių, matomų ant snapų ir skiauterių. Svaidyklės akmenimis Aila numušė 
dar du paukščius — ji retai prašaudavo pro šalį. Jondalaras nematė paukš- 
čių pakylant, nors girdėjo, ir vėlokai ėmėsi užtaisinėti mėtyklę. Sviedęs 
ietį jis sužeidė vieną paukštį. 

- Širų turėtų pakakti, - pastebėjo Aila, — net jei leisime Vilkui pasi- 
gauti tą paskutinę Žvyrę. 

Vilkui padedant, jie surado ir surinko septynis paukščius. Paskutinis 
buvo sulaužytu sparnu, bet dar gyvas. Aila nusuko paukščiui sprandą, iš- 
traukė nedidelę ietį ir davė vilkui ženklą, kad gali jį turėtis. Vilkas suėmė 
grobį dantimis ir nusinešė toliau nuo žmonių akių, į atvirą lauką. Tvirta 
žole tarsi virve Aila poromis surišo kitus paukščius už kojų ir nudrožė 
atgal prie arklių, pakeliui vėl apsivyniodama svaidyklę aplink galvą. 

Kai jie grįžo į stovyklą, medžiotojai lygindami iečių kotus kalbėjosi 
apie bizonų paieškas. Jondalaras nuėjo jiems padėti pasigaminti trūks- 
tamas ietis. Iš titnago išskėlę antgalius, vyrai pritvirtino juos prie kotų 
ir pritaisė paprastųjų žvyrių plunksnų, kurių parūpino Aila. Tuo metu 
Aila pasiėmė raginį semtuvą, kurį visi naudojo ugniakuro pelenams 
valyti ir įvairiais kitokiais tikslais. Tačiau platus plokščias semtuvas ne- 
buvo pritaikytas duobėms kasti. Tam ji naudojo savotišką ylą - kietą 
geležtę smailiu galu, pritvirtintą prie medinės rankenos. Ja supurendavo 
žemę, kurią paskui semtuvu išsemdavo. Aila rado vietą nuošaliau, neto- 
li smėlėto paplūdimio, ir smėlingoje dirvoje iškasė gana didelę duobę, 
netoliese užkūrė laužą, įdėjo į jį keletą didelių akmenų įkaitinti, tada 
ėmėsi pešti Žvyres. 

Padėti atėjo dauguma keliautojų. Didelės, stiprios plunksnos buvo 
atiduotos iečių dirbėjams, tačiau Aila norėjo ir kitas pasilikti. Beladora 
turėjo kapšelį, iš kurio išėmusi kelis įrankius pasiūlė jį plunksnoms su- 
dėti. Moterys padėjo išvalyti šešis paukščius, paliko tik valgomus vidaus 
organus, tokius kaip širdys, skrandžiai ir kepenys. Aila suvyniojo juos į 
laukų žolę ir sukišo į paukščių vidų, paskui tvirtai apsuko paukščius žole. 

Tuo metu įkaito akmenys. Lenkto medžio žnyplėmis Aila sudė- 
jo akmenis duobės dugne ir šonuose. Tada uždengė juos žemėmis, iš- 
kastomis iš duobės, pridėjo žolių ir lapų, kurių pririnkti padėjo vaikai. 
Paukščiai buvo sudėti ant žalumynų. Galiausiai ant paukščių Aila su- 
krovė daržoves - apatinių nendrių stiebų, truputį žemės riešutų, puikių 
krakmolingų šaknų, kurių rado kitos moterys, - suvyniotas į valgomus 
žalius lapus. Viskas vėl buvo uždengta žole ir lapais, paskui — sluoksniu 


žemių, galiausiai apdėta karštais akmenimis. Paskutinis, viršutinis žemių 

sluoksnis visiškai uždengė tokią neįprastą „krosnį“. Patiekalas bus palik- 
tas troškintis neliečiamas, kol ateis metas vakarieniauti. 

Aila nuėjo pažiūrėti, kaip vyrams sekasi gaminti ietis. Vieni medžio- 
tojai raižė savo ženklus ant drūtgalių kotų, kurie bus glaudžiami prie ka- 
bliuko iečių mėtyklės gale, kiti įkaitintu pušų degutu klijavo plunksnas, 
jas dar aprišo sausgyslių virvelėmis, kurias žmonės gabenosi su savimi. Jo- 
nokolas trynė anglis, kurių kartu su karštu vandeniu buvo pridėta į indą 
su degutu, ir viską maišė. Paskui jis pamirkė lazdelę į tirštą juodą skystį ir 
ant iečių kotų juo ėmė piešti raštus - abelanus. Abelanas kartu simboliza- 
vo ir žmogų, ir jo vardą; jis reiškė gyvybės dvasios vardą. Tai buvo asme- 
ninis simbolis, ženklas, duotas vaikui gimus — jį suteikdavo zelandonis. 
Nesant rašto, ženklai buvo naudojami kaip simboliai. 

Jondalaras pasidarė iečių sau ir Ailai, padavė jai, kad pasižymėtų savo 
abelanu. Aila ietis suskaičiavo: jų buvo du kartus po dešimt, taigi dvide- 
šimt, ant visų iečių kotų ji nupiešė vieną prie kitos keturias linijas. Tai 
buvo jos asmeninis simbolis. Kadangi ji negimė zelandoniete, turėjo pati 
pasirinkti abelaną, tad išsirinko žymę, kuri buvo tokia pati kaip randai 
ant jos kojos, vaikystėje palikti urvinio liūto. Būtent dėl to Krebas nu- 
sprendė, kad jos totemas yra urvinis liūtas. 

Ženklai ant iečių padės nustatyti, kuris medžiotojas nudobė vieną 
ar kitą žvėrį, kad grobį būtų galima priskirti konkrečiam žmogui ir kad 
mėsa būtų paskirstyta teisingai. Žvėrį nudobęs medžiotojas negaudavo 
visos mėsos, tačiau pirmas galėdavo rinktis geriausias dalis, ir jam atsi- 
dėkodavo už parūpintą mėsą tie, kurie gaudavo savo dalį. O tai galėjo 
būti dar svarbiau: tai reiškė pagyras, pripažinimą ir įsiskolinimą. Geriausi 
medžiotojai, kartais savo porų nusivylimui, dažnai kitiems atiduodavo 
didžiąją dalį mėsos vien tam, kad pelnytų gerą vardą, tačiau to ir buvo iš 
jų tikimasi. 

Levela galvojo traukti į medžioklę, o Beladora su Amelana sakė su 
džiaugsmu pasaugosiančios Jonlevaną kartu su Jonaila, bet galiausiai Le- 
vela apsisprendė neiti. Ji tik neseniai pradėjo atjunkyti Jonlevaną ir vis 
dar kartkartėmis jį maitino. Levela nemedžiojo nuo sūnaus gimimo ir 
jautėsi praradusi įgūdžius. Manė, kad labiau trukdys nei pasitarnaus ki- 


tiems medžiotojams. 

Kol baigė gaminti ietis, Jondalaras sunaudojo kone visą antgaliams 
skirtą titnagą; pasibaigė ir geriausios plunksnos, tvirtinamos tam, kad ie- 
tys lygiai skristų, ir beveik atėjo laikas valgyti Ailos paruoštą vakarienę. 
Žmonės pririnko daugiau bruknių, pabėrė jas džiūti ant pintų demblių. 
Tvirtame naujame dubenėlyje, nupintame iš švendrų lapų pramaišiui su 
vikšrių žole, kuri augo pelkėje prie senvagės, naudojantis ugnyje įkaitin- 
tais akmenimis iš uogų pertekliaus buvo išvirtas padažas. Jis buvo saldus 
vien dėl bruknių, tačiau aromatą papildė įvairių kitų augalų žiedai, lapai ir 
žievė. Šį kartą Aila rado pelkinių vingiorykščių, kurių mažučiai žiedeliai 
panėšėjo į medaus kvapumo kremines putas, stipriai kvepiančių mėlynų 
yzopų žiedelių, kurie taip pat buvo puikus vaistas nuo kosulio, bei monar- 
dų lapelių ir raudonų žiedų. Dar į padažą šliukštelėjo lydytų taukų. 

Vakarienė visiems be galo patiko, atrodė lyg puota. Žvyrės buvo kitoks 
patiekalas, naujas skonis, maloni permaina po džiovintos mėsos, kurią ke- 
liaudami žmonės taip dažnai valgė. Iškepta žemės krosnyje mėsa, net senų 
patinų, būdavo minkštutė. Savito skonio suteikė ir žolės, į kurias paukščiai 
buvo suvynioti, o vaisių padažas teikė, visų nuomone, ypač malonų pries- 
konį. Ir pusryčiams liko pakankamai mėsos, ypač pridėjus švendrų švelnių 
apatinių stiebų ir šakniastiebių. 

Žmonės taip pat jaudinosi dėl kitą dieną suplanuotos medžioklės. Jon- 
dalaras su Vilomaru aptarinėjo ją su kitais medžiotojais, tačiau, kol nepa- 
matė, kur tiksliai yra bizonai, vyrai nežinojo, kaip susiplanuoti veiksmus. 
Turės laukti, kol suras tuos senovinius jaučius. Kadangi vis dar buvo švie- 
su, Jondalaras, įkvėpimo pagautas, nusprendė dar kartą pasekti pėdsakais 
ir pažiūrėti, ar pavyks rasti bandą. Kas žino, kaip toli jie galėjo nueiti? Aila 
su Jonaila taip pat išjojo kartu, vien tam, kad leistų arkliams pabėgioti. 
Bizonus jie rado, tik kitoje vietoje. Jondalaras džiaugėsi nusprendęs dar 
kartą paieškoti gyvūnų, nes dabar galės medžiotojus tiesiai prie jų nuvesti. 


Tokį ankstyvą rytą visada būdavo vėsoka, netgi vidurvasarį. Kai Aila 
išėjo iš palapinės, buvo gaivu ir drėgna. Šalta migla gaubė žemę, rūko 

sruogos draikėsi virš senvagės. Beladora su Levela jau buvo atsikėlusios 
ir rūpinosi nauju laužu. Vaikai irgi vaikštinėjo aplinkui, ir Jonaila su jais. 
Aila negirdėjo, kada ji atsikėlė, tačiau panorėję vaikai sugeba būti labai 
tylūs. Pastebėjusi motiną, mergaitė pribėgo prie jos. 

— Pagaliau atsikėlei, mamyte, - tarė ji, kai Aila pasilenkusi ją apka- 
bino. Aila abejojo, ar jos duktė labai seniai atsikėlusi, tačiau žinojo, kad 
vaikai kitaip nei suaugusieji jaučia laiką. 

Nusišlapinusi Aila nusprendė išsimaudydama ežere ir tik tada grįžo į 
palapinę. Ilgai netruko, kol ji išlindo iš jos pasidabinusi medžioklės dra- 
bužiais. Nuo jos bruzdėjimo pabudo Jondalaras, kuris patenkintas tysojo 
miegmaišyje ją stebėdamas: jie puikiai praleido praėjusią naktį. Beran- 
kovė liemenė ne ką tešildė, tačiau medžiotojams nedera pernelyg daug 
vilktis, nes dieną oro temperatūra pakils. Šaltais rytais jie verčiau laikysis 
arčiau laužo ir gers karštą arbatą. O kai jau išeis, sušils judėdami. Šaltos 
žvyrės pusryčiams nebuvo prastesnės nei praėjusį vakarą. Ir vėl Širmė liko 
su Jonaila, tačiau mergaitė nenorėjo būti stovykloje. 

- Mamyte, ar galiu eiti su jumis? Žinau, kad galiu joti Širme, - meldė 
mergaitė. 

— Ne, Jonaila. Tau būtų per daug pavojinga. Gali nutikti visokių daly- 
kų, kurių tu nesitiki, kartais gali reikėti skubiai patraukti arklį iš kelio. Be 
to, tu dar nemoki medžioti, - atsakė Aila. 

— O kada išmoksiu? - ilgesingai pasiteiravo mergaitė. 

Aila prisiminė, kaip pati nekantravo išmokti, nors genties moterys ir 
nemedžiojo. Jai teko mokytis pačiai, slapta. 

- Štai ką padarysim, - tarė ji. - Paprašysiu Jondžio, kad padarytų tau 
iečių mėtyklę, mažytę, tavo dydžio, ir pradėsi ja mokytis. 

— Tikrai, mamyte? Pažadi? — netikėjo mergaitė. 

— Pažadu. 

Aila su Jondalaru vedėsi arklius, kad kitiems medžiotojams būtų len- 
gviau suspėti. Jie pastebėjo didžiulį bizoną - žmogaus ūgio ties ketera, gi- 
gantiškais ragais, tamsiai rudu kailiu, visai netoli tos vietos, kur paskutinį 
kartą matė visą jų bandą. Banda buvo vidutinio dydžio, tačiau žmonėms 
nereikėjo jos visos — nedidelei grupelei pakaks kelių gyvūnų. 

Kilo ginčų dėl to, kaip geriausia bizonus medžioti. Buvo nutarta at- 
sargiai, jų neišbaidant, apeiti aplink bandą ir įvertinti apylinkes. Aplinkui 


1 436 


IŠPIEŠTŲ URVŲ KRAŠTAS 


nebuvo jokių patogių aklų kanjonų gyvuliams suvaryti, tačiau vingiavo 
sausa upės vaga, vienoje vietoje gana aukštais krantais. 

— Gali pavykti, — tarė Jondalaras, - jei žemutiniame gale sukursime 
laužą, tačiau tik tada, kai priginsime juos pakankamai arti. Todėl turime 
laužą paruošti ir tikriausiai uždegti jį deglu. Bizonus reiks varyti šituo 
keliu. 

— Tikrai manai, kad pavyks? Kaip priversim juos eiti? 

— Galime juos ginti arkliais ir vilku, - tarė Jondalaras. — Vos jie paju- 
dės į siaurąją vietą, kas nors gale užkurs laužą ir juos sustabdys. Kiti gali 
laukti ant aukštų krantų. Bus geriausia, jei atsigulsite ant žemės ir, kai jie 
atsidurs tiesiai priešais jus, tereiks iššokti ir pasinaudoti iečių mėtykle. 
Visi turime pririnkti malkų ir sukrauti jas vagos gale. Paskui reiks atnešti 
prakurų — visokių greitai įsidegančių medžiagų. 

— Regis, tu viską jau sugalvojai, - pastebėjo Tivonanas. 

— Galvojau apie tai, aptariau su Kimeranu ir Jondekamu, - atsakė Jon- 
dalaras. - Kelionėje su arkliais ir vilku — jie įpratę padėti mums medžio- 
ti - mes dažniausiai nuo bandos atskirdavome vieną ar du gyvūnus. 

— Šitaip išmokau ir raita naudoti mėtyklę, - patvirtino Aila. - Kartą 
sumedžiojome netgi mamutą. 

— Man sumanymas atrodo geras, - pastebėjo Vilomaras. 

— Ir man, bet aš nesu geras medžiotojas, - prisipažino Jonokolas. — 
Nedaug temedžiojau, bent jau tol, kol iškeliavau į Ailos Pašauktosios ke- 
lionę. 

— Gal anksčiau nedaug medžiojai, bet, mano nuomone, dabar tu me- 
džiotojas kaip pridera, - paprieštaravo Palidaras. 

Kiti jam pritarė. 

— Vadinasi, iš šitos kelionės man dviguba nauda. Aš ne tik pamatysiu 
keletą stulbinamų šventų vietų, bet ir išmoksiu geriau medžioti, - išsišie- 
pė Jonokolas. 

— Ką gi, pradėkim rinkti prakurus ir malkas laužui, - paragino Vilo- 
maras. 

Aila su Jondalaru padėjo kitiems rinkti malkas ir kitas degias medžia- 
gas, po to paskleidė jas sausos upelio vagos gale. Vilomarui pasiūlius, 


priekyje jie paklojo visą eilę prakurų, kad ugnis geriau pasiskirstytų pa- 

ilgame lauže. Tada Aila su Jondalaru šoko ant arklių, davė ženklą Vilkui 
ir pradėjo supti bandą. Vilomaras paskyrė abu savo padėjėjus, Palidarą ir 
Tivonaną, jam davus ženklą iš abiejų pusių užkurti laužą. 

— Vos ugnis gerai įsiliepsnos, judu galite grįžti į savo vietas ir svaidyti 
ietis mėtyklėmis, - pasakė Vilomaras. Jaunieji vyrai pritariamai linktelėjo 
ir susirado sau vietas. 

Paskui visi laukė. 

Medžiotojai nugrimzdo į tylą, kiekvienas saviškai klausėsi. Abu jau- 
ni vyrai buvo kupini jaudulio, laukė medžioklės ir stengėsi išgirsti, kaip 
Aila su Jondalaru supa bandą. Jonokolas nugrimzdo į apmąstymus, kurie, 
seniai žinojo, sutelkia budrumą ir didžiausią atidą aplinkai. Jis girdėjo, 
kaip Aila su Jondalaru šūkauja tolumoje, tačiau taip pat klausėsi, kaip 
vinguriuoja ir nutyla tulžio giesmelė. Jis akimis paieškojo garso šaltinio 
ir pamatė švystelint žėrinčias mėlynas ir kaštonines paukščio plunksnas. 
Vėliau išgirdo išskirtinį šiurkštų varno karkimą. 

Kimeranas mintimis nuklydo į antrąjį Zelandonijos urvą ir vylėsi, kad 
jam nesant ten viskas gerai. O gal ne visai gerai. Kimeranas nenorėjo, kad 
žmonėms be vado būtų geriau. Tada atrodytų, kad jis nėra labai geras va- 
das. Jondekamas galvojo apie savo seserį Kamorą ir troško, kad ji gyventų 
arčiau. Šitaip praėjusį vakarą pasakė jo pora Levela. 

Visų dėmesį patraukė artėjančių kanopų garsas. Jauni vyrai, stovintys 
abipus laužo, įsmeigė akis į Vilomarą. Jis stovėjo iškėlęs rankas, bet žiū- 
rėjo į kitą pusę, pasiruošęs duoti ženklą. Abu jaunuoliai vienoje rankoje 
laikė geležies piritą, kitoje — titnagą, pasiruošę juos sudaužti, vylėsi, kad 
neapsikvailins. Visi buvo gerai išmokę tokiu būdu užkurti ugnį, tačiau 
susijaudinus darbuotis sunkiau. Kiti medžiotojai užtaisė ir paruošė iečių 
mėtykles. 

Bizonams pasileidus išdžiūvusia upelio vaga, viena gudri sena patelė 
sugalvojo nusukti, tačiau Vilkas nujautė jos judesį. Jis nubėgo prie jos ir 
bauginamai iššiepęs dantis suurzgė. Bizonė leidosi ten, kur, atrodė, su- 
lauks mažiau pasipriešinimo, ir nuturseno išdžiūvusia vaga. 

Štai tada Vilomaras ir davė ženklą. Palidaras stuktelėjo pirmas, jo 
kibirkštis pagavo prakurus. Jaunuolis žemai pasilenkė, kad įpūstų ugnį. 


Tivonanui prireikė antro bandymo, tačiau netrukus ir jo įkurto laužo 

liepsnos jau slinko į vagos vidurį. Kai abu laužai susijungė, pradėjo degti 
ir didesnės malkos, sukrautos už prakurų. Pamatę, kad laužas neužges, 
vyrai nubėgo į aukštumą, pakeliui užtaisinėdami iečių mėtykles. 

Kiti medžiotojai buvo pasiruošę. Liepsna jau privertė bizonus sulė- 
tinti žingsnį, ir jie sutrikę maurojo. Gyvūnai nenorėjo bėgti į ugnį, tačiau 
kiti, paniškai bėgantys jiems iš paskos, stūmė stovinčiuosius priekyje. 

Pradėjo skrieti ietys! 

Erdvė prisipildė medinių kotų su akmeniniais antgaliais. Visi medžio- 
tojai išsirinko po atskirą gyvulį ir atidžiai jį stebėjo pro dūmus ir dulkes. 
Mesdami antrą ietį dauguma taikėsi į tą patį bizoną kaip ir pirmą kartą. 
Žmonės medžiojo jau visą vasarą, ir visų įgūdžiai patobulėjo. 

Jondalaras pastebėjo patiną aukšta kupra, pasidengusį gauruota vilna, 
ilgais aštriais juodais ragais. Pirmoji ietis jį parbloškė, po antrosios jis liko 
tysoti. Jondalaras greitai užtaisė ginklą ir nusitaikė į patelę, tačiau ją tik 
sužeidė. 

Ailos pirmoji ietis rado jauną, dar ne visai suaugusį patinėlį. Ji stebėjo, 
kaip jis susmunka, tada pamatė, kaip Jondalaro ietis tik pakerta patelę. 
Bizonė svirduliavo, bet nenugriuvo. Moteris sviedė antrą ietį į sužeistą 
gyvulį; jis suklupo. Pirmieji bandos bizonai prasilaužė pro ugnies sieną, 
kiti lėkė jiems iš paskos, palikę kritusius gentainius. 

Viskas baigra. 

Medžioklė įvyko neįtikėtinai greitai. Medžiotojai nuėjo apžiūrėti gro- 
bio; išdžiūvusioje vagoje tysojo devyni kraujuojantys bizonai. Patikrinus 
ietis paaiškėjo, kad visi - Vilomaras, Palidaras, Tivonanas, Jonokolas, 
Kimeranas ir Jondekamas - nudobė po vieną bizoną. Aila su Jondalaru 
dviese pribaigė tris. 

— Nesitikėjau, kad mums taip pasiseks, - tarė Jonokolas, tikrindamas 
žymes ant ieties, kad įsitikintų, jog grobis jo. - Gal reikėtų iš anksto susi- 
tarti dėl padalijimo? Čia per daug gėrybių. 

— Tiesa, mums šitiek nereikia, - atsakė Vilomaras, - tačiau turėsim 
daugiau pasidalyti. Niekas nenueis veltui, - jam patikdavo atgabenti do- 
vanų einant į naują urvą. 

— Ber kaip viską pargabensim? Trimis arkliais su valkčiais nepatempsi 
devynių didžiulių bizonų, - pastebėjo Palidaras. Jaunojo vyro ietis patie- 


sė didžiulį bulių, ir jis nė nežinojo, nuo kur pradėti judinti žvėrį. 

— Manau, reikia nueiti į tą urvą ir pakviesti žmonių padėti. Nemanau, 
kad jie prieštarautų. Juk jiems net medžioti nereikės, — pasiūlė Jondala- 
ras. Jis mąstė panašiai kaip Palidaras, bet turėjo daugiau patirties su to- 
kiais didžiuliais padarais ir žinojo, kad daug rankų susitvarko geriau. 

— Tu teisus, - pritarė Jondekamas, - bet manau, jog savo stovyklą tu- 
rėtume perkelti čia ir juos išmėsinėti, — iš tikrųjų tai jis kraustytis neno- 
rėjo. 

— Beladora nusimins. Ji pina kažkokius dirbinius, kuriuos sunku per- 
kelti, - pastebėjo Kimeranas. - Bet manau, kad galėtų ateiti ir mums pa- 
gelbėti. 

— Manau, galime nudirti juos čia, - tarė Aila, - tada supjaustyti di- 
deliais gabalais, per kelis kartus nugabenti į savo stovyklą ir dalį mėsos 
pradėti džiovinti. Tada dalį šviežios mėsos nugabensim į tą kitą urvą ir 
paprašysim, kad jie padėtų parvilkti, kas liko. 

- Pavyktų, - apsidžiaugė Vilomaras. - Ketinu iš ragų pasidaryti porą 
puodelių. 

— Man nepamaišys kanopos. Išvirsiu klijų antgaliams prie iečių kotų 
tvirtinti, — atsiliepė Jondalaras. - Degutas tinka, tačiau kanopų ir kaulų 
klijai geresni. | 

— Iš skrandžių galėsime pasidaryti naujus vandenmaišius, o žarnose 
laikyti taukus, — pridūrė Aila. 

— Levela kartais žarnose laiko ir sukapotą mėsą, - pastebėjo Jondeka- 
mas. - Be to, iš jų galima pasidaryti vandens nepraleidžiančias apsaugas 
galvos apdangalams ir apavui. 

Staiga Aila suvokė, kaip netoli savo kelionės tikslo jie yra. Netrukus 
atves Amelaną į jos urvą. Tada nukeliaus aplankyti labai seno švento 
urvo, kurį Pirmoji ypač norėjo Ailai parodyti; jis buvo netoli. Po to - 
tik pora dienų iki Beladoros žmonių, pasak Vilomaro. Tada jie tuo pačiu 
keliu grįš namo. 

Kelias atgal nebus trumpesnis, tačiau apsidairiusi Aila suprato, kad Mo- 
tina juos aprūpino atsargomis ilgai kelionei. Jie turi visų reikalingų medžia- 
gų susidėvėjusiems rykams ir daiktams pakeisti, ginklams ir drabužiams. 
Daugiau nei pakanka mėsos džiovinti, o susmulkinus džiovintą mėsą, pri- 


dėjus taukų ir džiovintų uogų pasigamins kelioninių sausainių, kurie būti- 


Į 440 


IŠPIEŠTŲ URVŲ KRAŠTAS 


nai reikalingi norint greitai įveikti ilgus atstumus. Taip pat jie turėjo sausų 
šaknų, tam tikrų augalų stiebų ir įprastų, visiems pažįstamų grybų. 


— Aš čia buvau! Žinau šitą vietą! - sušuko Amelana. Ji taip pradžiugo 
išvydusi pažįstamas vietas, kad negalėjo paslėpti susijaudinimo šypsenos. 
Dabar nebuvo ko stoviniuoti ir ilsėtis; nėščia ar ne, ji vos galėjo sulaukti, 
kada atsidurs namuose. 

Nedidelė keliautojų grupelė traukė gerai nužymėtu keliu palei stai- 
gų „U“ formos upės vingį. Sena salpa paliko platų, lygų, vešlų lauką kiek 
aukštėliau srūvančio vandens, kuris baigėsi stačios uolos papėdėje. „Puiki 
vieta arkliams ganytis“, - pagalvojo Aila. 

Platus takas pamažu kilo kalvos šlaitu aplink krūmus ir nedidelius 
medelius, kai kurių jų šaknys buvo naudojamos kaip laipteliai. Nebuvo 
lengva praeiti arkliams, ypač traukiantiems valkčius, tačiau Aila prisimi- 
nė, kaip užtikrintai žengdavo Yhaha, kai reikėdavo užlipti į urvą slėnyje, 
kuriame jos abi gyveno. 

Kelias išsilygino, gal su žmonių pagalba, pagalvojo Aila, kai keliauto- 
jai prisiartino prie išsikišusios atbrailos, kuri akivaizdžiai buvo gausiai gy- 
venama. Daug žmonių, kurių dažnas buvo užsiėmęs savais darbais, liovėsi 
dirbę ir spoksojo į artėjančią keistą eiseną iš žmonių ir stebėtinai klusnių 
arklių. Yhaha buvo uždėtas Jondalaro padarytas apynasris. Aila mėgo jį 
naudoti, kai eidavo su kumele į nežinomas ir galbūt neramias vietas. Ji 
vedė ir Yhaha, ir Širmę, jos abi vilko valkčius. Yhaha traukė Pirmąją, Šir- 
mės neštuvuose pūpsojo bizonienos krovinys. Jas lydėjo Vilomaras, abu 
jo padėjėjai ir Amelana. 

Kai akivaizdžiai besilaukianti jauna moteris atsiskyrė nuo svečių, visi 
atkreipė dėmesį į ją. 

— Mama! Mama! Tai aš, - sušuko ji ir nubėgo prie tikrai stotingos 
moters. 

— Amelana? Amelana? Ar tai tu? Ką tu čia darai? - negalėjo patikėti 


moteris. 

— Grįžau namo ir labai džiaugiuosi tave matydama, - pravirko Ame- 
lana. 

Ji apsikabino moterį, tačiau dėl nėštumo buvo sunku prisiglausti ar- 
čiau. Moteris irgi ją apkabino, paskui suėmusi už pečių atitraukė ir pa- 
žvelgė į dukterį, kurios, galvojo, daugiau niekada nepamatys. 

— Tu laukiesi? Kur tavo pora? Kodėl grįžai? Ar padarei ką blogo? — 
ėmė kamantinėti motina. Ji negalėjo įsivaizduoti, kam nėščiai moteriai 
leistis į tokį iš tikrųjų tolimą kelią — nors ji nė nenutuokė, kokį ilgą. Mo- 
teris žinojo, kokia arši jos dukra gali būti, ir vylėsi, kad ji nesulaužė jokių 
papročių taip baisiai, kad ją kitas urvas išsiųstų namo. 

— Ne, žinoma, nepadariau nieko blogo. Jei būčiau nusikaltusi, Pirmoji 
tarp tų, kurie tarnauja Didžiajai Motinai Žemei, nebūtų gabenusi manęs 
namo. Mano pora dabar vaikšto kitame pasaulyje, o aš troškau grįžti ir 
pagimdyti vaikelį netoli tavęs, - atsakė Amelana. 

— Pirmoji čia? Pirmoji parvedė tave namo? - stebėjosi moteris. 

Ji atsisuko pažiūrėti į svečius. Nuo kažkokios gabenimo priemonės, 
kurią traukė arklys, žengė moteris. Ji buvo stotinga, gerokai storesnė už 
ją, o iš tatuiruotės kairiajame kaktos šone buvo aišku, kad ji - zelandonė. 
Moteris ėjo artyn oriai, valdžią rodančia mina. Geriau įsižiūrėjusi į tatui- 
ruotę, apdaro kirpimą ir kaulo plokštelę ant moters krūtinės bei vėrinius 
Amelanos motina suprato, kad ši moteris tikrai Pirmoji. 

— Ar pristatysi mane savo motinai, Amelana? - paklausė Pirmoji. 

— Mama, prašau pasveikinti Pirmąją tarp tų, kurie tarnauja Didžiajai 
Motinai Žemei, - pradėjo Amelana. - Zelandone, čia Siralana iš trečiojo 
Zelandonijos urvo, kuris saugo seniausią ir švenčiausią vietą, susijungusi 
su Demorinu, trečiojo Zelandonijos urvo, kuris saugo seniausią ir šven- 
čiausią vietą, vadu, Amelanos ir Ališanos motina, - Amelana savotiškai 
didžiavosi rodydama motinai ir kitiems jas stebėjusiems žmonėms, kaip 
gerai ji pažįsta zelandonių vadę. 

- Sveikinu tave, Pirmoji tarp tų, kurie tarnauja Didžiajai Motinai Že- 
mei, — tarė Siralana, ištiesusi abi rankas ir eidama artyn. - Mes didžiai 
pagerbti, kad atvykai. 


Pirmoji suėmė jos rankas ir atsakė: 


1 442 


IŠPIEŠTŲ URVŲ KRAŠTAS 


- Didžiosios Motinos Žemės vardu, sveikinu tave, Siralana iš trečiojo 
Zelandonijos urvo, kuris prižiūri seniausią ir švenčiausią vietą. 

— Nejau keliavai visą kelią, kad parvestum mano dukterį namo? - ne- 
ištvėrė nepasiteiravusi Siralana. 

— Vedu savo mokinę į Pašauktosios kelionę. Ji — toji su arkliais. Atvy- 
kome pamatyti seniausią ir švenčiausią vietą. Ji žinoma netgi mums, nors 


gyvename toli šiaurėje. 


Siralana kiek nuogąstaudama žvelgė į aukštą moterį, kuri laikė prie 
dviejų arklių pririštas virves, ir pro Pirmosios akis tai neprasprūdo. 

- Jei neprieštarauji, pristatysiu tau ją vėliau, - tarė ji. - Sakei, kad tavo 
pora yra šio urvo vadas? 

— Taip, tikrai, - patikino Siralana. - Demorinas čia vadas. 

— Mes atėjome prašyti jūsų pagalbos, nors taip pat tai gali būti jums 
naudinga, - pasakė ta, kuri buvo Pirmoji. 

Prie moters šono žengė vyras. 

- Štai mano pora, — tarė Siralana. - Demorinai, trečiojo Zelandoni- 
jos urvo, kuris prižiūri seniausią ir švenčiausią vietą, vade, pasveikink tą, 
kuri tarnauja Didžiajai Motinai Žemei. 

— Pirmoji zelandone, mūsų urvas su džiaugsmu sveikina tave ir tavo 
draugus, — tarė vyras. 

- Leiskit man pristatyti jums mūsų mainų meistrą. Vilomarai, prašau 
susipažinti su Demorinu, trečiojo Zelandonijos urvo, kuris prižiūri se- 
niausią ir švenčiausią vietą, vadu. 

— Sveikinu tave, Demorinai... - pradėjo Vilomaras, ištiesęs abi rankas. 
Oficialiai pasisveikinęs, jis paaiškino: - Prieš pat eidami čia trumpam su- 
stojome, kad pamedžiotume ir papildytume atsargas, o ir dovanų jums 
atgabentume truputį mėsos, - Vilomaras stebėjo, kaip vadas ir kiti urvo 
gyventojai išmanančiai linksi. Šitaip ir patys būtų elgęsi, - bet pasirodė, 
kad mums pernelyg pasisekė. Radome bandą bizonų, ir medžiotojams 
ypatingai šypsojosi sėkmė. Suskaičiavome, kad nudobėme devynis bizo- 
nus, o visa mūsų grupė — tik šešiolika žmonių, įskaitant keturis vaikus. 

Tiek mėsos mums per daug ir, bet kuriuo atveju, net padedant arkliams 
šitiek negalime gabentis, tačiau nenorime ir švaistyti Motinos dovanų. 
Jei galėtumėte nusiųsti keletą žmonių, kurie atgabentų mėsą čia, norėtu- 
me pasidalyti ja su jumis. Dalį atsinešėme, bet kiti mūsiškiai liko saugoti 
kitos dalies. 

— Taip, žinoma, mes jums padėsime ir su malonumu pasidalysime 
jūsų gausiomis gėrybėmis, - pažadėjo Demorinas, tada atidžiai pasižiū- 
rėjo į Vilomarą ir pamatė tatuiruotę jo kaktos viduryje. - Mainų meistre, 
manau, jau esi čia buvęs. 

Vilomaras nusišypsojo. 

— Ne jūsų urve, tačiau šiose apylinkėse esu buvęs. Pirmoji surengė savo 
mokinei, moteriai, kuri valdo arklius, Pašauktosios kelionę. Ji susijungusi 
su mano poros sūnumi. Jis liko stovykloje saugoti mėsos kartu su mano 
padėjėjais, dviem jaunais mainytojais, kurie žengs mano pėdomis, ir dar 
keliais kitais vyrais. Manau, Amelanai pasisekė, kad mes jau buvome su- 
planavę šią kelionę. Ji taip troško grįžti namo ir gimdyti vaikelį čia, prie 
savo motinos. 

— Mes džiaugiamės, kad ji sugrįžo ir vėl bus sa mumis. Jos motina la- 
bai liūdėjo, kai ji iškeliavo, tačiau Amelana buvo taip ryžtingai apsispren- 
dusi eiti su jaunuoliu, kuris tik užsuko į svečius, kad negalėjome jai atsa- 
kyti. Gaila, kad jos pora jau vaikšto kitame pasaulyje. Turėtų būti sunku 
jo motinai ir šeimai, tačiau nesigailiu matydamas Amelaną. Kai ji išėjo, 
nemaniau, kad dar kada ją pamatysiu, - kalbėjo Demorinas. - Gal kitą 
kartą ji nebe taip skubės išeiti iš namų? 

— Manau, tu teisus, - išmanančiai nusišypsojo Vilomaras. 

— Spėju, jūs eisit į pirmąjį urvą, į visų zelandonių susirinkimą, - tarė 
vadas. 

— Negirdėjau apie jokį susirinkimą, - prisipažino Vilomaras. 

— Pamaniau, Pirmoji todėl čia atvyko, - pasakė Demorinas. 

— Nė nenutuokiau apie tai, tačiau žinau ne viską, kas Pirmosios galvo- 
je, - abu atsisuko į storulę. - Ar žinojai, kad čia vyksta zelandonių susi- 
rinkimas? - pasiteiravo Vilomaras. 

— Tikrai laukiu, kol jame atsidursiu, - paslaptingai šypsodamasi atsi- 
liepė ji. 

Vilomaras tik papurtė galvą. Kas supaisys tuos zelandonius? 

— Kągi, Demorinai, jei pakviestum žmonių, kad padėtų mums iškrau- 
ti mėsą, o paskui eitų su mumis atgabeni, kas liko, kiti keliautojai taip pat 
galėtų užsukti į svečius. 

Padėdama Zelandonei iškrauti jos asmeninius daiktus Aila pasiteira- 
vo: 

— Ar žinojai, kad čia netoliese bus zelandonių susirinkimas? 

— Nebuvau tikra, tačiau susirinkimai tikrai vyksta kas kelerius metus. 
Pamaniau, kad būtent šiemet gali vykti šių žemių susirinkimas. Neužsi- 
miniau apie tai, nes nenorėjau žadinti lūkesčių, jei staiga būčiau apsiriku- 
si arba blogai apskaičiavusi. 

— Regis, tu neklydai, - tarė Aila. 

—- Amelanos motina, atrodo, nervinasi dėl arklių, todėl ir neskubėjau 
tavęs pristatinėti, - pastebėjo Pirmoji. 

— Jei ji nervinasi dėl arklių, ką tada pamanys apie Vilką? - nusiminė 
Aila. - Oficialiai prisistatyti galima ir vėliau. Iškinkysiu Yhaha iš tavo 
valkčių ir grįšiu su ja bei Širme. Galime padaryti jai kitus valkčius mėsai 
gabenti, dar labai daug jos liko. Jau buvau pamiršusi, kokie bizonai dideli. 
Gal galėtume dalį mėsos nugabenti į zelandonių susirinkimą? 

— Puikiai sumanyta. Galiu keliauti su Yhaha savo valkčiuose, o Jonda- 
laras su Jonaila saviškiuose gali gabenti mėsą, - tarė Zelandonė. 

Aila nusišypsojo pati sau. Atvykimas ant ypatingų arklio traukiamų 
valkčių, regis, visada sukeldavo sumaištį, o Pirmajai tikrai patiko tokie 
įspūdingi pasirodymai. Visi galvodavo, jog čia kažkokie burtai. Kodėl tai 
atrodo taip stulbinama? Kodėl žmonės nesupranta, kad su arkliais įmanu 
susidraugauti? Ypač pamačius, kad ne tik ji su Jondalaru, bet ir Jonaila 
jodinėja. Čia nieko stebuklingo. Reikia ryžto, pastangų ir kantrybės, bet 
ne burtų. 

Kai Aila užšoko Yhaha ant nugaros, sulaukė dar daugiau nuostabos 
žvilgsnių. Ateidama ji arklius vedėsi, ne jojo. Kadangi visi kiti svečiai ėjo, 
Aila nusprendė, kad žingsniuos ir ji. Tivonanas su Palidaru palydės talki- 
ninkus iš urvo, o Aila gali atsidurti ten greičiau ir pradėti gaminti naujus 
valkčius. 


— Kur visi kiti? — tarė Jondalaras, kai ji atjojo į stovyklą. 

— Ateina. Parjojau greičiau daryti kirų valkčių Yhaha, kad lengviau 
būtų pergabenti mėsą. Ketinam šiek tiek nunešti ir į kitą urvą. Jie vadina 
save zelandoniėčiais, kurie prižiūri seniausią ir švenčiausią vietą. Amelana 
yra iš trečiojo urvo, tačiau mes keliausime į pirmąjį. Ten vyksta zelando- 
nių susirinkimas, ir Pirmoji tai žinojo! Arba bent jau spėjo. Sunku pati- 
kėti, kiek daug ji žino. Kur Jonaila? 

- Ją prižiūri Beladora su Levela kartu su savo vaikais. Šita mėsa privi- 
liojo visus apylinkių mėsėdžius, keturkojus ir sparnuotus, tad pagalvojom, 
kad geriau mažuosius laikyti palapinėje, toliau nuo plėšrūnų. Visi pluša- 
me, kad apsaugotume šios sėkmingos medžioklės grobį, - tarė Jondalaras. 

— Ką nors nudėjai? — pasiteiravo Aila. 

- Stengiamės tik juos nubaidyti šūkaudami ir svaidydami akmenis. 

Kaip tik tuo metu pasirodė gauja hienų. Mėsos kvapo paviliotos, jos 
patraukė tiesiai prie bizonienos krūvos. Aila akimirksniu nusivyniojo 
nuo galvos svaidyklę, iš kapšelio išsitraukė porą akmenukų ir sklandžiu 
judesiu paleido akmenį tiesiai drąsiausiam gyvūnui į galvą. Iš paskos nu- 
skriejo kitas akmuo. Gaujos vadė krito, o antroji hiena viauktelėjo, paskui 
bjauriai sukikeno. Hienų gaujos vadės yra patelės. Dėmėtųjų hienų pate- 
lės turi pseudovarpas ir dažniausiai būna didesnės už patinus. Netekusios 
vadės, hienos nebeėjo pirmyn, pradėjo bėgioti šen bei ten viską darkyda- 
mos, urgzdamos ir kaukdamos joms būdingu, juoką primenančiu garsu. 
Aila užsitaisė iečių mėtyklę ir pradėjo artintis prie sutrikusių maitėdų. 

Jondalaras šoko priešais. 

— Ką darai? - nustebo jis. 

— Veju tą purviną hienų gaują, - atsakė Aila pasibjaurėjimo perkreip- 
tu veidu, su neapykanta balse. 

— Žinau, kad nekenti hienų, bet nereikia galabyti kiekvienos pama- 
tytos. Jos tiesiog žvėrys kaip ir visi kiti, ir turi savo vietą tarp Motinos 
vaikų. Jei nutempsim į šalį vadę, visos kitos, tikėtina, pasitrauks, — tarė 
Jondalaras. 

Aila sustojo, pakėlė akis į vyrą ir pajuto, kaip atslūgsta įtampa. 

— Tu teisus, Jondalarai. Tai tik žvėrys. 

Laikydamas užtaisytą iečių mėtyklę, Jondalaras stvėrė už nebegyvos 


hienos vienos užpakalinės letenos, Aila - už kitos ir pradėjo vilkti. Ji pa- 

stebėjo, kad hiena vis dar maitinanti, tačiau žinojo, kad jos dažnai maiti- 
na ištisus metus, kol jaunikliai beveik visiškai suauga ir iš kitų teišsiskiria 
plauko spalva. Jaunikliai tamsesni. Urzgianti, šnarpščianti, kikenanti gau- 
ja sekė iš paskos. Antroji hiena, į kurią Aila pataikė, baisingai šlubčiojo. 
Jie nubloškė žvėrį toli nuo stovyklos, o grįždami pastebėjo, kad kelios 
maitėdos seka iš paskos. 

— Nuostabu! - šūktelėjo Aila. - Gal tai sulaikys bent kelias. Noriu 
nusiplauti rankas. Tie žvėrys baisiai dvokia. 

Dažniausiai Ailos zelandoniečiai draugai ir giminaičiai galvojo apie 
ją kaip apie paprastą moterį ir motiną ir net nepastebėdavo jos akcento, 
tačiau kai ji iškrėsdavo ką nors panašaus kaip šįkart, kai įlėkė į alkanų 
hienų būrį nė nepagalvojusi ir svaidykle pariesė jų vadę, jie staiga aiškiai 
suvokdavo, kuo ji kitokia. Ji gimė ne zelandonietė, gentis ją augino vi- 
siškai kitaip nei bet kurį iš jų, ir jos neįprastas kalbėjimo būdas tapdavo 
pastebimas. 

— Reikia nukirsti kelis nedidelius medelius naujiems valkčiams. Tai 
Zelandonės pasiūlymas. Nemanau, kad ji leistų iškruvinti saviškius. Ži- 
nai, ji tikrai laiko juos savais, - pasakė Aila. 

— Jie ir yra jos. Niekas daugiau nė negalvoja jais naudotis, - atsiliepė 


Jondalaras. 


Prireikė dviejų kartų į urvą sutemprti sėkmingos medžioklės grobį. 
Vieni žmonės bizonus tempė už ragų, kiti stūmė. Kai keliautojai išardė 
savo stovyklą, saulė jau buvo nukeliavusi per dangų ir leidosi link hori- 
zonto, danguje draikėsi oranžinės ir raudonos debesų sruogos. Žmonės 
pasiėmė mėsą, kurią buvo pasilikę sau, ir patraukė į urvą. Aila su Jonda- 
laru truputį užtruko — su arkliais nesunkiai kitus pasivys. Jie dar kartą 

Buvo akivaizdu, jog čia kurį laiką gyventa žmonių - vingiavo išminti 
takeliai tarp palapinių, o ten, kur jų stovėta, žolė buvo priplota prie žemės 


ir pradėjusi gelsti. Liko juodi nuo anglių laužaviečių ratai, ant medžių 

tarsi švieži randai bolavo mediena ten, kur buvo nulaužtos šakos. Tarsi 
bebrų nugraužti kelmai žymėjo vietas, kur kažkada augo medžiai. Liko 
ir šiukšlių: apdriskęs, suplyšęs krepšys prie laužavietės, nedidelis sudėvė- 
tas miegmaišis, kurį išaugo Jonlevanas, buvo išmestas viduryje plokščio 
palapinės vietos lopo. Išbarstytos titnago skeveldros, sulaužyti antgaliai, 
kaulų ir daržovių lupenų krūvos pūpsojo aplinkui, tačiau netrukus visa 
tai suirs ir susilygins su žeme. Platūs švendrų ir nendrių, nors ir gerokai 
praretintų, guotai atrodė mažai pasikeitę, pageltusi žolė ir juodi laužų 
apskritimai netrukus pasidengs nauja žaluma, o nukirtus medžius atsi- 
randa vietos naujiems augti. Žmonės lengva širdimi gyveno iš žemės. 

Aila su Jondalaru patikrino savo vandenmaišius ir atsigėrė; tada Aila 
prieš išjodama pajuto poreikį nusišlapinti ir nuėjo už medžių guoto. Jei 
vidury žiemos siautėtų pūga, Aila nedvejodama nusilengvintų į naktinį 
krepšį, kad ir kas stebėtų, tačiau, jei buvo įmanoma, ji mėgo privatumą, 
ypač todėl, kad reikėjo nusimauti kelnes, o ne tik patraukti laisvą apsiau- 
talą. 

Ji atsirišo juosmens juostą ir pritūpė, tačiau kai vėl atsistojo užsimauti 
kelnių, nustebo pamačiusi į ją spoksančius keturis nepažįstamus vyrus. 
Aila baisiausiai įsižeidė. Net jei atsitiktinai čia užklydo, jie neturėjo stovė- 
ti ir spoksoti į ją. Tai buvo labai šiurkštu. Tada ji ėmė pastebėti smulkme- 
nas: nešvarius drabužius, nesutvarkytas barzdas, ilgus susivėlusius plau- 
kus ir nederamas minas. Pastarosios Ailą supykdė, nors vyrai ir tikėjosi 
ją išgąsdinti. 

Gal jai ir derėjo išsigąsti ? 

— Nejau neturit mandagumo nusigręžti, kai moteris šlapinasi? - su 
panieka juos nužvelgė Aila rišdamasi juosmens juostą. 

Jos žeminanti pastaba nustebino vyrus. Pirmiausia todėl, kad jie tikė- 
josi išgąsčio, antra, nes išgirdo jos keistą tartį. Jie pasidarė savas išvadas. 

Vienas su pasityčiojimo šypsena nužvelgė kitus. 

— Ji svetima, tikriausiai svečiuojasi. Aplinkui nebus daug žmonių. 

— Net jei būtų, kol kas nė vieno nematau, - tarė kitas vyras ir kreivai 
spoksodamas pradėjo artintis prie Ailos. 

Aila staiga prisiminė viešnagę pas losadunojiečius; ten buvo niekda- 


rių šutvė, kuri užpuldinėjo moteris. Ji nusivyniojo nuo galvos svaidyklę, 

išsitraukė iš kapšelio akmenų, paskui garsiai sušvilpė Vilkui ir abiem ar- 
kliams. 

Švilpimas vyrus išgąsdino, tačiau akmenys pasitarnavo labiau. Vyras, 
ėjęs prie jos, garsiai suriko iš skausmo, gavęs akmeniu per šlaunį, panašiai 
sureagavo ir kitas, kuriam akmuo pataikė į žastą. Vyrai griebėsi už skau- 
damų vietų. 

— Kaip, dėl požemių Motinos, jai tai pavyko? — piktai sviedė pirmas 
vyras. Tada atsigręžęs į savo sėbrus riktelėjo: - Neleiskim jai ištrūkt. No- 
riu, kad ji už tai sumokėtų. 

Tuo metu Aila jau pasiėmė iečių mėtyklę, ją užtaisė ir nusitaikė į pir- 
mąjį vyrą. Iš kitapus medžių guoto pasigirdo balsas: 

— Džiaukis, kad ji nenusitaikė tau į galvą, nes jau vaikščiotum kitam 
pasauly. Vienu akmeniu ji ką tik nudobė hieną. 

Vyrai atsisukę pamatė aukštą šviesiaplaukį, kuris taip pat stovėjo su ie- 
timi tame keistame įtaise, nusitaikęs į juos. Jis irgi zelandoniškai kalbėjo 
su akcentu, ne tokiu pačiu kaip moters, bet akivaizdžiai buvo atėjęs iš toli. 

— Varom iš čia! - sušuko vienas vyras ir pasileido bėgti. 

— Sugauk jį, Vilke! - paliepė Aila. 

Staiga didelis vilkas, kurio jie nepastebėjo, pasileido paskui vyrą. Žvė- 
ris griebė dantimis tam už čiurnos ir jį parbloškė, o tada urgzdamas pa- 
linko virš jo. 

— Ar dar kuris norėtų taip pabėgėti? - paklausė Jondalaras. Jis nužvel- 
gė keturis vyrus ir greitai įvertino padėtį. - Nujaučiu, kad apylinkėse jūs 
keliate rūpesčių. Manau, jus reikia nugabenti į artimiausią urvą ir išsiaiš- 
kinti, ką mano jo gyventojai. 

Vilko lydimas, Jondalaras surinko užpuolikų ietis ir peilius. Vyrai at- 
rodė nepratę būti verčiami daryti tai, ko nenori, bet, jiems pasipriešinus, 
Aila vėl užsiundė Vilką. Nė vienas nepanoro susigrumti su urzgiančiu 
plėšrūnu. Vyrams pradėjus eiti, Vilkas juos varė pirmyn, kepšnodamas 
kulkšnis ir urgzdamas. Lydimi Ailos ant pelėkos kumelės vienoje pusėje, 
o Jondalaro ant bėro eržilo iš kitos, jie neturėjo pasirinkimo, teko eiti, 
kur vedami. 

Neilgai trukus du vyrai nusprendė pasprukti ir staiga pasileido į prie- 
šingas puses. Jondalaro ietis prašvilpė palei pat vyro, kuris, pasirodo, 

buvo gaujos vadas, ausį ir greitai jį sustabdė. Aila pataikė į kito niekdario 
drabužio skverną, ir žmogėnas akimirksniu praradęs pusiausvyrą drėbėsi 
ant Žemės. 

— Manau, turėtume tiems dviem surišti rankas, o gal ir kitiems 
dviem, - pasiūlė Jondalaras. - Nemanau, kad jie nori susitikti su čia gy- 
venančiais žmonėmis. 

Aila su Jondalaru į urvą grįžo gana vėlai. Vakarų danguje saulė jau 
buvo surengusi blėstančių purpurinių ir tamsiai raudonų spalvų pasiro- 
dymą, kai jie išdygo akmeninėje urvo pastogėje. 

— Tai šitie tai padarė! — pradėjo rėkti viena moteris, pamačiusi vy- 
rus. — Tai jie mane išprievartavo ir nužudė mano porą, kuris stengėsi juos 
sulaikyti. Jie pavogė mūsų maistą ir miegmaišius, ir mane ten paliko. Par- 
siradau namo, tačiau laukiausi ir netekau kūdikio. 

— Kur juos sutikote? - paklausė Demorinas Ailos su Jondalaru. 

— Kaip tik prieš mums išjojant Aila nuėjo už medžių guoto nusišla- 
pinti; tada išgirdau, kaip ji švilpia vilkui ir arkliams. Nuėjau pažiūrėti, 
kas nutiko, ir radau ją laikant šituos keturis. Kai ten atsidūriau, pora jų 
jau turėjo mėlynes nuo Ailos svaidyklės akmenų, o ji buvo užtaisiusi ir 
nusitaikiusi mėtykle, - papasakojo Jondalaras. 

— Tik mėlynes! Ir viskas? Akmenimis ji nudobė hieną, - pastebėjo 
Tivonanas. 

— Neketinau jų žudyti, norėjau tik sustabdyti, - atsiliepė Aila. 

— Mums grįžtant iš kelionės, kitapus ledyno vakaruose, buvo būrys 
jaunų vyrų, kurie kėlė bėdų gyventojams. Jie išprievartavo jauną moterį 
dar prieš pirmąjį ritualą. Pagalvojau, gal ir šitie vyrai kelia jums rūpes- 
čių, - paaiškino Jondalaras. 

— Jie pridarė kur kas daugiau nei rūpesčių, ir jie nėra jauni. Tai tęsiasi 
jau ne vienus metus. Jie vagia, prievartauja moteris, žudo, tačiau niekas 
nesugebėjo jų rasti, - papasakojo Siralana. 

— Taigi ką dabar su jais daryti? - pasiteiravo Demorinas. 

— Nugabenkit juos į zelandonių susirinkimą, — pasiūlė Pirmoji. 

— Puiki mintis, - pritarė Vilomaras. 

— Tačiau pirma derėtų juos tvirčiau surišti, pakeliui jie jau bandė 


sprukti. Atėmiau ietis ir peilius, kuriuos radau, bet gal nevisiškai apieš- 

kojau. Kas nors turėtų saugoti juos per naktį. Vilkas gali padėti, - pasiūlė 
Aila. 

— Taip, tu teisi. Tie vyrai pavojingi, - pasakė Demorinas, visiems ei- 
nant atgal link pastogės. - Zelandoniai lai nusprendžia, ką su jais daryti, 
tačiau privalu juos sustabdyti. 

— Pameni Ataroją, Jondalarai? — tarė Aila, jiems einant greta urvo 
vado. 

— Niekada jos nepamiršiu. Ji vos tavęs nenužudė. Tik Vilkas išgelbėjo. 
Ji buvo nuožmi, sakyčiau, pats blogis. Dauguma žmonių yra padorūs. Jie 
nori padėti kitiems, ypač patekusiems į bėdą, tačiau atrodo, kad visada 
atsiranda keletas, kurie ima, ką nori, skaudina žmones, ir tai jiems nerū- 
pi, - kalbėjo Jondalaras. 

— Manau, Balderanui patinka skaudinti žmones, - tarė Demorinas. 

— Tai štai kuo jis vardu, - atsiliepė Jondalaras. 

- Jis visada buvo ūmus, - tęsė Demorinas. - Net vaikystėje mėgo lįsti 
prie silpnesniųjų, ir visada atsirasdavo keletas berniukų, jo sekėjų, kurie 
vykdė visus jo nurodymus. 

— Kodėl kai kurie dedasi prie tokių žmonių? - stebėjosi Aila. 

— Kas žino? - atsiliepė Jondalaras. - Gal bijo ir mano, kad, jei nesidės, 
tai iš jų pačių bus tyčiojamasi. Gal jie turi mažai statuso, o versdami žmo- 
nes bijoti jaučiasi svarbūs. 

— Manau, reikia išrinkti kelis žmones, kad atidžiai juos stebėtų, - pa- 
sakė Demorinas. - Ir saugoti juos pamainomis, kad saugantieji neužmig- 
tų. 

— Juos reikėtų dar kartą apieškoti. Jie gali turėti pasislėpę peilių, ku- 
riais perpjautų virves, o gal ir žmones sužeistų, - perspėjo Aila. - Aš irgi 
saugosiu, ir, kaip jau sakiau, Vilkas padės. Jis puikus sargybinis. Atrodo, 
jis ir miega pramerkęs vieną akį. 

Apieškojus paaiškėjo, kad visi vyrai turi pasislėpę bent po vieną peilį, 
kurie, tvirtino jie, yra skirti valgyti. Demorinas svarstė, ar nakčiai jiems 
rankas atrišti, kad miegotų patogiau, tačiau radęs peilius persigalvojo. 
Jiems buvo atnešta maisto, o valgantys vyrai buvo atidžiai stebimi. Po 
to Aila surinko jų peilius. Balderanas nenorėjo atiduoti saviškio, tačiau 


davus ženklą, pakilo grėsmingai urgzdamas vilkas, ir vyras paleido aš- 

trų įrankį iš rankų. Iš arčiau Aila matė verdant jo pyktį. Vyras vos pajėgė 
tvardytis. Beveik visą laiką jis galėjo elgtis kaip panorėjęs. Nebaudžiamas 
ėmė, ko įsigeidęs, įskaitant kitų žmonių gyvybes. Dabar jis buvo fiziškai 


suvaržytas ir priverstas daryti tai, ko nenori. Jam tai nepatiko. 


Svečiai ir kone visas trečiasis Zelandonijos urvas, kuris prižiūri seniau- 
sią ir švenčiausią vietą, ėjo taku prieš srovę palei vingiuojančią upę, kuri 
buvo prasigraužusi vagą giliai kalkakmenyje ir kurią varžė gilus tarpeklis. 
Aila pastebėjo, kad vietinio urvo žmonės vis susižvalgo ir šypsosi, tarsi Ži- 
notų kažkokią paslaptį ar tikėtųsi kokios smagios staigmenos. Jie apsuko 
staigų linkį, ir už aukštų tarpeklio sienų svečiai apstulbę pamatė akmeni- 
nę arką, natūralų upės krantus jungiantį tiltą. Tie, kurie jos nebuvo matę, 
sustojo ir su nuostaba žvelgė į darinį, sukurtą Didžiosios Motinos Žemės. 
Jie nebuvo matę nieko panašaus. Tai buvo nepakartojama. 

— Arjis turi vardą? - pasiteiravo Aila. 

- Jis turi daug vardų, - atsakė Demorinas. - Vieni jį vadina pagal Mo- 
tiną ar kito pasaulio dvasias, kiti galvoja, kad jis panašus į mamutą. Mes jį 
vadiname paprasčiausiai - arka arba tiltu. 

Maždaug prieš keturis šimtus tūkstančių metų požeminių srovių jė- 
gos raižė kalkakmenį, pamažu tirpdė kalcio karbonato uolieną, taip su- 
kurdamos urvus ir praėjimus. Laikui bėgant, vandens lygis nuslūgo, žemė 
pakilo, o tunelis, kuris vagojo akmenį, virto natūralia arka. Buvusi užtva- 
ra tapo tiltu per upę, tačiau pernelyg aukštu, kad būtų dažnai naudoja- 
mas. Aukšta akmens arka, jungianti upės krantus, buvo pagarbią baimę 
keliantis gamtos darinys. Niekur kitur nieko panašaus nebuvo. 

Tilto viršus buvo maždaug tame pačiame aukštyje kaip artimiausių 
uolų viršūnės. Senovinis kanalas taip pat pragraužė vingius, virtusius ly- 
giomis aikštelėmis greta upės. Per drėgnąjį sezoną, upei aukštai pakilus, 
kalkakmenio tiltas kartais užtverdavo vandeniui kelią ir kildavo potvy- 
nis, tačiau dažniausiai upė, kuri kadaise sukūrė urvus ir prasigraužė kelią 


per kalkakmenį, buvo rami ir tyki. 


"į 
453 A 


JEAN M. AUEL 


Tarp akmeninės pirmojo Zelandonijos urvo pastogės ir upės plytėjo 
apskritas laukas, apsuptas gilaus tarpeklio sienų. Prieš daugelį amžių čia 
buvo senvagės kilpa, o dar anksčiau - upės vaga, tačiau dabar čia žėlė įvai- 
riausios pievų žolės, kvapūs kiečių krūmai ir augalai, kurių valgomi žali 
lapeliai priminė ančių ir žąsų, kurios plaukiodavo upės vandenyse vasarą, 
letenėles: tai buvo balandos, nokinančios gausybę mažų juodų sėklyčių, 
kurias galima sutrinti tarp akmenų, o paskui kepti ir valgyti. 

Lauko gale kilo nuožulnus šlaitas, kurio aštriabriauniai akmenys buvo 
susimaišę su pakankamai žemių, kad išmaitintų šalčiamėges pušis, beržus 
ir kadagius, dažnai sumenkusius iki krūmų. Virš lauko, ant uolų šlaitų 
ir ant plokščiakalnio augančių visžalių medžių ir krūmų tamsi žaluma 
sudarė ryškų kontrastą uolos kalkakmeniui. Taip pat susiformavo kalvos 
ir terasos, kurios teikė vietą žmonėms susirinkti, jei kas nors norėdavo 
perduoti kokią žinią visai jų grupei. 

- Pirmasis Zelandonijos urvas, kuris saugojo seniausią šventą vietą, gy- 
veno po pastogę teikiančia kalkakmenio atbraila ant virš salpos iškilusios 
terasos. Lauke, plytėjusiame po ja, į susitikimą susirinko zelandoniai. 

Svečių ir trečiojo šventos vietos saugotojų urvo atvykimas sukėlė ne- 
mažą sumaištį. Zelandoniai buvo įsirengę savotiškus palapines prime- 
nančius statinius su stogu, bet tik dalinėmis sienomis. Stogas teikė šešėlį 
nuo saulės, o šoninės užtvaros užstojo nuo vėjo, pučiančio iš tarpeklio. 
Vienas iš mokinių pamatė besiartinančią eiseną ir, atbėgęs apie tai pra- 
nešti, pertraukė zelandonių susitikimą. Pora pagrindinių zelandonių 
akimirką nusivylė tokia žinia, bet atsigręžė pažiūrėti. Tada pajuto baimę, 
kurios stengėsi neparodyti. 

Priekyje ant Yhaha jojo Aila. Pirmoji liepė jai joti tiesiai prie zelando- 
nių palapinės. Moteris taip ir padarė. Atjojusi ji perkėlė koją per arklio 
nugarą, nušoko nuo jo ir nuėjo padėti Pirmajai nulipti nuo valkčių. Pir- 
moji vaikščiodavo nei greitai, nei lėtai, tačiau valdingai ir didingai. Abu 
vadai pietiečiai akimirksniu atpažino jos veido tatuiruočių, drabužių ir 
vėrinių simbolius, bet sunkiai galėjo patikėti, kad į jų susitikimą atkelia- 
vo Pirmoji tarp tų, kurie tarnauja Didžiajai Motinai Žemei. Jie taip retai 
ją matė, kad ji buvo tapusi savotiška slėpininga asmenybe. Jie žodžiais 


palaikė jos egzistavimą, tačiau save priskyrė prie aukščiausio statuso ze- 

landonių ir išsirinko savo Pirmąją. Iš tikrųjų, ją regėti buvo stulbinamas 
dalykas, bet dar labiau pribloškė jos atvykimo būdas. Valdyti arklius - tai 
negirdėta. Ji turi būti ypatingai galinga. 

Jie prisiartino pagarbiai, ištiesę rankas ją sutiko ir pasveikino. Pirmoji 
atsakė į sveikinimus, o paskui pristatė kelis savo kelionės bendrus: Ailą 
su Jonokolu, Vilomarą bei Jondalarą, paskui kitus keliautojus kartu su 
Vilomaro padėjėjais ir galiausiai vaikus. Demorinas pasveikino du svar- 
biausius zelandonius: vyrą, kuris buvo jo urvo zelandonis, ir moterį, kuri 
buvo pirmojo šventosios vietos saugotojų urvo zelandonė. Aila liepė Jo- 
nailai laikyti Vilką nuošaliau, tačiau pasibaigus visiems oficialiems pri- 
statymams ji su mergaite keturkojį atsivedė į žmonių būrį ir vėl išvydo 
baimės bei sukrėtimo atspindžius jų veiduose. Įtikinti susipažinti su žvė- 
rimi žmonės kiek aprimo, tačiau šioks toks nepasitikėjimas liko tvyroti. 
Tuo metu į lauką iš savo gyvenvietės uolos šlaite nusileido pirmojo urvo 
žmonės, bet Aila apsidžiaugė, kai oficialus pažindinimasis buvo atidėtas 
vėlesniam laikui. 

Keturi vyrai, kurie buvo atvesti zelandonių teismui, stovėjo atokiau, 
su žmonėmis iš trečiojo urvo, kol baigsis visi oficialumai, o dabar Demo- 
rinas atvedė juos į priekį. Jis kreipėsi į savo zelandonį: 

- Žinai apie vyrus, kurie kėlė daug rūpesčių, vogė, prievartavo moteris 
ir žudė? - paklausė jis. 

— Taip, - atsakė vyras. - Kaip tik apie juos kalbėjom. 

— Na, mes juos atvedėme, - pasakė Demorinas ir davė ženklą vyrams, 
kurie buvo paskirti saugoti nusikaltėlius. Sulaikytieji buvo atvesti į priekį. 
Kartu priėjo moteris, kuri kaltino juos prievartavimu ir savo poros nužu- 
dymu. - Šitas vardu Balderanas. Jis yra jų vadas. 

Visi zelandoniai žiūrėjo į keturis vyrus surištomis rankomis. Jie matė, 
kaip netvarkingai jie atrodo, tačiau pirmojo urvo zelandonė norėjo žino- 
ti šį tą daugiau, ne tik remtis išvaizda, kad juos nuteistų. 

— Iš kur žinote, kad čia būtent jie? - paklausė ji. 

— Todėl, kad jie mane prievartavo po to, kai nužudė mano vyrą, - at- 
siliepė moteris. 


— Otukasesi? 

— Aš esu Aremina iš trečiojo Zelandonijos urvo, kuris saugo seniausią 
ir švenčiausią vietą, - atsiliepė ji. 

— Tai, ką ji sako, yra tiesa, - pridūrė trečiojo saugotojų urvo zelan- 
donis. - Tuo metu ji laukėsi ir dar neteko savo kūdikio, - jis atsigręžė į 
Demoriną. - Mes apie juos kalbėjomės ir mėginom sugalvoti būdą, kaip 
juos surasti. Kaip juos sučiupot? 

- Tai Pirmosios mokinė, - atsiliepė Demorinas. - Jie norėjo ją užpul- 
ti, bet nesuprato, kas ji tokia. 

— Kasji yra be to, kad yra Pirmosios mokinė? - paklausė pirmojo sau- 
gotojų urvo zelandonė. 

Demorinas atsisuko į Vilomarą. 

- Gal tu paaiškink. 

— Ką gi, - pradėjo Vilomaras, - manęs ten nebuvo, todėl galiu papa- 
sakoti tik tai, ką girdėjau, bet viskuo tikiu. Žinau, kad Aila yra ypač pa- 
tyrusi medžiotoja, naudojasi ir akmenų svaidykle, ir iečių mėtykle, kurią 
išrado jos pora Jondalaras. Tai ji valdo vilką ir arklius, taip pat juos valdo 
jos pora ir vaikas. Akivaizdu, kai tie vyrai mėgino ją užpulti, ji apsvaidė 
juos akmenimis ir liko mėlynės, nors panorėjusi ji akmenimis galėjo juos 
užmušti. Tada pasirodė Jondalaras su iečių mėtykle. Kai vienas jų mėgino 
pabėgri, ji užsiundė jį vilku. Mačiau, kaip sutartinai jie medžioja. Tas vy- 
ras neturėjo galimybių išnešti kudašių. 

— Visi svečiai naudoja iečių mėtykles, Jondalaras pažadėjo mus pa- 
mokyti. Ir medžioklėje jiems itin nusisekė, - toliau pasakojo Demori- 
nas. - Visi patiesė po bizoną. Iš viso nudobė devynis. Tai daugybė mėsos; 
bizonai yra dideli žvėrys. Štai kodėl atgabenom jums daug mėsos - ir pir- 
majam urvui, ir zelandonių susirinkimui. 

— Kalbant apie šituos vyrus, kai juos sučiupome, nebuvome tikri, kaip 
su jais elgtis. Aremina mano, kad juos dera nužudyti, nes jie nužudė jos 
porą. Gal ji ir teisi. Tačiau nenutuokiame, kas turėtų žudyti ir kaip. Visi 
žinome, kaip nužudyti žvėris, kuriuos Didžioji Motina Žemė davė mums, 
kad išgyventume, tačiau Motina nepateisina žmonių žudymo. Nežinau, 
ar mes turime būti tie, kurie juos nužudys. Tai gali atnešti nelaimę mūsų 
uryui, jei tai padarysime arba pasielgsime neteisingai. Pamanėm, kad ze- 


landoniams derėtų spręsti, todėl atgabenome juos čia. 


Į 456 


IŠPIEŠTŲ URVŲ KRAŠTAS 


— Manau, tai išmintinga, — pritarė Pirmoji tarp tų, kurie tarnauja. — 
Pasisekė, kad surengėte susitikimą, tad visi galėsite tai aptarti ir nuspręsti. 

„Donija leidžia jiems suprasti, kad neketina perimti vadovavimo vien 
todėl, kad yra Pirmoji, - pagalvojo Aila. - Ji tik domėsis tuo, kaip jiems 
sekasi. 

— Tikrai viliuosi, kad tu pasiliksi ir ką nors patarsi, - tarė pirmojo 
šventos vietos saugotojų urvo zelandonė. 

— Dėkoju. Norėčiau, nes klausimas nelengvas. Mes čia esame todėl, 
kad vedu savo mokinę į Pašauktosios kelionę. Viliuosi, kas nors galės 
mus pavedžioti po jūsų šventą vietą. Anksčiau ją esu mačiusi tik kartą, 
bet niekada nepamiršiu. Ji ne tik pati seniausia, ji neįtikėtinai graži - ir 
pats urvas, ir ant sienų nupiešti atvaizdai. Jie pagerbia Didžiąją Motiną 
Žemę, - jausmingai išsakė savo nuomonę Pirmoji. 

— Žinoma, nuvesime. Turime šventosios vietos saugotoją, kuris su 
džiaugsmu jus palydės, - pažadėjo moteris. - Tačiau kol kas pažiūrėkim 
į tuos vyrus. 

Vedami į priekį, visas ketvertas bandė priešintis, tačiau juos saugojo 
Vilkas. Urgzdamas ir kibdamas į kulkšnis jis parginė Balderaną, kuris 
mėgino nueiti į šalį. Buvo akivaizdu, kad Balderanas tiesiog tūžta. Jis la- 
biausiai nekentė svetimšalių, kurie gebėjo valdyti arklius ir vilką, o todėl 
sugebėjo valdyti ir jį. Pirmą kartą gyvenime jis bijojo, ir labiausiai baimi- 
nosi vilko. Jis norėjo nugalabyti tą žvėrį, bet nė kiek ne labiau nei žvėris 
norėjo pribaigti jį. Keturkojis medžiotojas žvėriškais jutimais, daug jau- 
tresniais nei žmonių, suprato, kad šitas vyras kitoks nei visi žmonės. Jis 
gimė turėdamas kažko per daug ar kažko per mažai, kas jį iš kitų išskyrė, 
ir pilkis vidujai žinojo, kad tas žmogus nedvejodamas sužeistų tuos, ku- 
riuos jis myli. 

Tuo metu visi abiejų urvų žmonės ir visi kaimyninių urvų zelandoniai 
susirinko aikštėje priešais uolas ir, atvedus vyrus į priekį, kilo šurmulys. 

Keletas žmonių atpažino Balderaną, jie ėmė svaidyti jam kaltinimus. 

— Šitas! — tarė moteris. — Jis mane prievartavo. Jie visi. 

- Jis pavogė mano mėsą, kurią patiesiau džiovinti. 

— Jis pagrobė mano dukrą ir laikė beveik mėnesį. Nežinau, ką jai darė, 


tačiau ji taip niekad ir neatsigavo ir kitą žiemą mirė. Manau, jis ją nužudė. 

Į priekį išėjo pusamžis vyras. 

— Galiu jums apie jį papasakoti. Jis gimė mano urve prieš man išsi- 
kraustant, - tarė jis. 

— Norėčiau išgirsti, ką pasakys šitas vyras. 

— Ir aš, — pritarė trečiojo saugotojų urvo zelandonė. 

— Balderanas gimė moteriai, kuri neturėjo poros. Iš pradžių visi džiau- 
gėsi, kad ji pagimdė iš pažiūros tvirtą ir sveiką sūnų, kuris vieną dieną įneš 
savo dalį į urvą, tačiau dar visai mažas berniukas ėmė darytis nevaldomas. 
Jis buvo stiprus, tačiau savo jėgą naudojo tam, kad pasiimtų tai, ko nori, 
tada, kada nori. Iš pradžių jo motina už jį atsiprašinėjo. Kadangi ji ne- 
turėjo poros, ji vylėsi, kad stipruolis sūnus, kuris greitai taps puikiu me- 
džiotoju, nes labai mėgo žudyti, pasirūpins ja senatvėje, tačiau galiausiai 
jai teko pripažinti, kad ji visiškai jam nerūpi, ne daugiau nei kuris kitas 
žmogus, - pradėjo vyras. 

— Tuo metu, kai jis pasiekė vyrystę, visi urvo žmonės ant jo pyko ir jo 
bijojo. Viskas tapo ypač blogai, kai jis paėmė kelias ietis vyro, kuris buvo 
pasidaręs jas sau. Kai vyras paprieštaravo ir mėgino jas atsiimti, Baldera- 
nas kone mirtinai jį sumušė. Nemanau, kad tas vyras visiškai pasveiko. 
Štai tada visi susibūrę pasakė, kad jis privalo išeiti. Visi kiti vyrai ir kelios 
moterys apsiginklavo ir jį išvijo. Su juo išėjo du draugai, jauni vyrai, ku- 
riems patiko, kad galima imti, ką panorėjus, ir už nieką nereikia atsilygin- 
ti. Vienas jų sugrįžo dar vasarai nesibaigus ir maldavo priimamas atgal, 
tačiau Balderanui visada pavykdavo susirasti naujų sekėjų. 

— Jis pasirodydavo vasaros susirinkimuose, įsikurdavo Nuošalyje ir 
skatindavo jaunus vyrus pavojingai elgtis, kad įrodytų savo vyriškumą. 
Jis visada kamuodavo tuos, kurie buvo silpni arba bijojo, o išeidavo visada 
įsigijęs keletą naujų draugų, kuriuos žavėjo jo maištingas elgesys. Jie už- 
puldinėjo kitus urvus, kol galiausiai urvai susitarė ir kartu išėjo jų ieškoti. 
Tada Balderanas su savo sėbrais iškeliavo toliau, susirado kitus urvus, iš 
kurių vogė maistą, drabužius, rykus ir ginklus, o galiausiai ir moteris, ku- 
rias prievartaudavo. 

Vyrui pasakojant, Balderanas paniekinamai šypsojosi. Jam nerūpėjo, 
ką kiti apie jį kalba. Vis tiek viskas tiesa. Tik jis niekada nebuvo sučiup- 


tas, o būti nelaisvam jam nepatiko. Aila atidžiai jį stebėjo ir matė, kad 

jis daugiau negu pyksta. Ji galėjo įžvelgti jo baimę ir neapykantą, ir ne- 
abejojo, kad vilkas tai užuodžia. Ji žinojo, kad, jei Balderanas, pasinau- 
dojęs proga, sužeistų ją, Jondalarą, Jonailą ar bet kurį kitą drauge su jais 
keliaujantį žmogų, Vilkas jį pribaigtų. Pakaktų tik duoti Vilkui ženklą 
Balderaną nužudyti, jis taip ir padarytų, o aplinkiniai tikriausiai būtų dė- 
kingi. Tačiau ji nenorėjo, kad vilkas būtų tas, kuris išsprendžia žmonių 
problemas, saugojosi, kad Vilkas nepagarsėtų kaip žudikas. Pasakojant 
viską mėgstama išpūsti. Visi žino, kad vilkai gali žudyti. Aila norėjo, kad 
apie jos augintinį būtų pasakojama, kaip jis padėjo sučiupti niekšą, kaip 
jį saugojo ir nenugalabijo. Žmonėms patiems reikia išsiaiškinti su Balde- 
ranu, ir jai buvo smalsu sužinoti, ką jie darys. 

Kiti jo sėbrai nebuvo pikti. Jie buvo tiesiog išsigandę. Vyrai suprato, 
ką padarė, o aplinkui buvo pakankami žmonių, kurie taip pat tai žinojo. 
Greta Balderano stovintis vyras svarstė apie tai, kokioje sunkioje padėtyje 
jis atsidūrė. Atrodė, taip lengva sekti iš paskos elgiantis neatsakingai ir 
gąsdinti žmones. Žinoma, Balderanas kartais ir jį gąsdino, tačiau jis jaus- 
davosi svarbus, kai aplinkiniai jo bijojo. Pamatę, kad jų ieškoti einantys 
žmonės yra netoli ir ryžtingai nusiteikę, pajutę, kad atėjo laikas sprukti, 
jie būdavo vikrūs, greiti ir visada pabėgdavo. Jie buvo tikri, kad niekas 
niekada jų nesučiups, tačiau viskas pasikeitė pasirodžius šitai svetimšalei 
su jos ginklais ir gyvūnais. 

Nėra abejonių, kad ji zelandonė, o jie niekada neužpuldinėjo tų, kurie 
tarnauja Motinai. Tačiau kaip jie galėjo žinoti? Ji net tatuiruotės netu- 
ri. Sako, kad ji mokinė, tačiau Pirmosios mokinė. Jis nė nenutuokė, kad 
Pirmoji iš tikrųjų egzistuoja. Manė, kad ji išgalvota, kaip ir senolių le- 
gendos. Tačiau dabar pati galingiausia žemėje zelandonė stovi priešais su 
savo mokine, kuri stebuklingai valdo gyvūnus ir jį sugavo. Ką jie ketina 
jam padaryti? 

Tarsi išgirdęs jo mintis, vienas iš zelandonių pasakė: 

— Dabar, kai jie jau čia, ką su jais darysim? 

— Kol kas dera juos pamaitinti, rasti vietą jiems laikyti ir paskirti kelis 
žmones juos saugoti, kol bus priimtas sprendimas, — tarė Pirmoji, tada 
atsisuko į moterį, kuri buvo pirmojo seniausios šventos vietos saugotųjų 


urvo zelandonė. - Tikriausiai tu turėtum padalyti šią bizonieną. 

Moteris nusišypsojo Pirmajai, pripažindama, kad ji perdavė valdžią 
jai, tarsi žinotų, jog ji yra pirmoji krašto zelandonė, nors niekas jai to ne- 
sakė. Moteris pakvietė kelis žmones vardais ir perdavė atsakomybę dviejų 
urvų vadams nuspręsti, kaip turi būti padalyta mėsa, tačiau kelis kitus 
zelandonius paskyrė prižiūrėti žvėrių dyrimą ir mėsinėjimą. Keletas bi- 
zonų jau buvo nudirti, ir žmonės pradėjo pjaustyti mėsą vakarienei. Kiti 
nuvedė Balderaną su jo sėbrais link uolos. 

Kai vyrai atsidūrė saugiose rankose, Aila švilpimu pasišaukė Vilką 
ir nuėjo padėti Jondalarui iškinkyti arklių. Tolėliau nuo žmonių akių ji 
matė gražią vešlią pievą, tačiau nusprendė pasiteirauti, ar ten galima ga- 
nyti arklius. Geriau niekada nedaryti savų prielaidų kitų urvų teritorijo- 
je. Pirmiausia ji paklausė Amelanos urvo vado Demorino. 

- Šiemet šioje vietoje vasaros susirinkimo nebuvo, todėl manau, kad 
pieva nebus ištrypta, tačiau gali paklausti zelandonės pirmosios, kad įsi- 
tikintum. 

— Zelandonės pirmosios? - pasitikslino Aila. - Nori pasakyt, pirmojo 
saugotojų urvo zelandonės? 

— Taip, bet ne dėl tos priežasties ji vadinama zelandone pirmąja. Dėl 
to, kad ji yra mūsų Pirmoji, - pripažino vyras. - Tai tik sutapimas, kad 
ji yra ir to urvo zelandonė. Prisiminiau, turiu taip pat jai pasakyti, kad 
pasiunčiau bėgūnus į kelis kitus urvus pranešti, kad Balderanas sugautas. 
Juos jis vargino labiau nei kitus. Gali ateiti dar daugiau žmonių. 

Aila susiraukė ir pagalvojo, kiek dar urvų ateis. Gal derėtų pasiieškoti 
atokesnės vietos arba aptverti plotą arkliams, kaip darydavo savo vasaros 
susirinkimuose? Pasikalbėjusi su zelandone pirmąja, ji nusprendė pasi- 
tarti su Jondalaru. 

Aila su Jondalaru šnektelėjo su kitais keliautojais, ir jie nusprendė pa- 
sidairyti geriausios vietos stovyklai, kaip kad daro dauguma urvų, anksti 
atvykusių į vasaros susirinkimą. Pirmoji pritarė Ailos nuojautai, kad gali 
ateiti daugiau žmonių nei tikėtasi. 

Tą vakarą, nors patiekalus gamino šeimos ar grupės, kurios papras- 
tai valgydavo drauge, jie visi susėdo daugiau mažiau kartu, tarsi puotoje. 
Balderanui ir jo šutvei vyrai maisto nunešė ir atrišo jiems rankas, kad jie 


galėtų pavalgyti. Valgydami vyrai tylomis šnekučiavosi tarpusavyje. Juos 

stebėjo keletas žmonių, tačiau sunku sutelkti dėmesį, kai nevyksta nieko 
įdomaus ir reikia stebėti tylomis valgančius žmones. 

Vakarieniaujant dangus vis tamsėjo, ir draugiški nepažįstamieji norė- 
jo daugiau sužinoti vieni apie kitus. 

Aila su Jondalaru paliko Vilką su Jonaila, kad jis pailsėtų po įtemptos 
sargybos, ir kartu nuėjo pasivaikščioti link zelandonių namelių. Pirmoji 
nupėdino ten aptarti ypatingo apsilankymo šventajame urve su Jonoko- 
lu, Aila, Jondalaru ir Vilomaru bei suplanuoti kitos kelionės visiems šiau- 
riečiams, gal ir su vaikais, kuri nebūtų tokia įtempta. 

Pora bendrais bruožais žinojo, kur sučiuptieji vyrai laikomi, tačiau 
tamsoje nepastebėjo, kaip atidžiai jie juos stebi. Balderanas stebėjo ilgšį, 
kuris buvo susijungęs su zelandonės mokine, ir, jiems ateinant, ėmė kal- 
bėti savo vyrams: 

— Turim iš čia ištrūkti, — tarė jis, - kitaip mums liko nedaug gyventi. 

— Kaip? - nusistebėjo vienas vyrų. 

— Reikia atsikratyti tos bobos, kuri valdo vilką, - pareiškė Balderanas. 

— Vilkas neleis mums prie jos nė prisiartinti. 

— Tik kai yra šalia, o jis ne visada šalia. Kartais jis pasilieka su mergai- 
te, — atsiliepė Balderanas. 

— O kaip tas vyras, kuris visada šalia jos? Su ja atėjęs svečias. Jis didelis. 

— Pažinojau tokių kaip jis, aukštų ir raumeningų, tačiau ramių ir ma- 
lonių. Ar kada matei jį supykusį? Manau, jis vienas iš tų švelnių dičkių, 
kurie bijo ką nors nuskriausti ir net ginčytis vengia. Jei būsim greiti, nu- 
stversim ją jam nė nesusigaudžius ir pagrasinsim nužudyti, jei jis bent 
krustelės. Nemanau, kad jis rizikuos jos gyvybe. O kol jis galvos, jau bus 
per vėlu. Išsinešdinsim ir ją kartu pasiimsim. 

— Kuo ketini jai pagrasinti? Ji atėmė mūsų peilius. 

Balderanas nusišypsojo, tada atlaisvino odinį raištelį, kuris buvo įver- 
tas į jo kelnes. 

- Šrai, - pasakė jis, verdamas juostelę iš skylių, - apvyniosiu jai aplink 
kaklą. 

— Ojei tau nepavyks? - pasitikslino kitas vyras. 


— Blogiau nei dabar nebus. Neturim ko prarasti: 

Kitą dieną atvyko vienas iš aplinkinių urvų, o apie pavakarę - dar du. 
Pirmoji atėjo Ailos aplankyti kitos dienos rytą. Jondalaras išėjo į lauką ir 
leido joms pasikalbėti vienoms. 

- Mums reikia pagalvoti, kaip elgtis su tais vyrais. 

— Kodėl mums? - nustebo Aila. - Juk mes čia negyvenam. 

- Tačiau tu juos sučiupai. Nori to ar ne, esi susijusi. Gali būti, kad 
Motina to nori, - pridūrė Pirmoji. 

Aila skeptiškai ją nudelbė. 

— Na, gal ne Motina, bet čia esantys žmonės. Manau, turėtum padėti. 
Be to, mums reikia su jais pasikalbėti apie tavo kelionę į šventąją vietą. 
Tas urvas tave apstulbins. Mačiau jį kartą ir žinau, kad vėl į jį eisiu. Ten 
yra keletas sudėtingų vietų, tačiau kitos progos neturėsiu ir šios tikrai ne- 
praleisiu, - pareiškė Pirmoji. 

"Tai sudomino Ailą ir sužadino jos smalsumą. Vaikščiojimas kelionėje, 
regis, pagerino Pirmosios sveikatą, bet ji vis dar turėjo bėdų ir jai reikėjo 
pagalbos kalnuotose vietovėse. Nepaisant ilgo vaikščiojimo, ji buvo la- 
biau nei apkūni. Pirmoji grakščiai ir užtikrintai nešiojo savo svorį, tačiau 
judėti ankštose vietose nelygiu pagrindu buvo sudėtinga. 

— Tu teisi, Zelandone, bet aš nenoriu priimti tokių sprendimų. Nema- 
nau, kad man čia vieta, - atsakė Aila. 

— Tai ir nereikia. Visi žinome, ką reikia daryti. Jis turi būti nužudytas. 
Jei ne, jis nužudys dar daugiau žmonių. To neturėtų būti. Neteisinga, kai 
žmonės žudo žmones. Iš to ir žinome, kad jo viduje ne viskas tvarkoje. Jis 
to nenumano, ir todėl džiaugiuosi, kad visi urvai čia renkasi. Tame visi 
turi dalyvauti. Nesakau, kad visi turi jį žudyti, bet visi — prisiimti už tai 
atsakomybę. Ir visi privalo suprasti, jog šiuo atveju taip pasielgti teisinga. 
Žmogus neturi būti žudomas iš pykčio ar dėl keršto. Yra kitų būdų su tais 
dalykais susitvarkyti. Kalbant apie Balderaną, kito būdo nėra, - atsakė 
Pirmoji, - tačiau koks geriausias būdas tai padaryti? 

Jos abi nutilo, paskui Aila tarė: 


— Yra augalų... 

— Kerinau sakyti, grybų, - pertarė ją Pirmoji. - Jiems teks duoti mais- 
to su tam tikrais grybais. 

— O kas, jei jie atspės ir nevalgys? Visi žino, kad yra nuodingų grybų. 
Juos lengva išrinkti ir išvengti nuodų, - pasakė Atila. 

— Tiesa, ir nors Balderanas blogas žmogus, jis nekvailas. Apie kokius 
augalus galvoji tu? 

— Yra du augalai, kurie čia auga, nes juos mačiau. Vienas jų vadinamas 
drėgmene. Jos auga vandenyje, - tarė Aila. - Drėgmenės valgomos, ypač 
jaunos ir minkštos jų šaknys. Bet kitas labai panašus augalas yra mirtinai 
nuodingas. Žinau, kaip jis vadinasi mamutojiškai. Nežinau, kaip jį vadi- 
nate jūs, tačiau jį pažįstu. 

- Žinau tą augalą. Tai dėmėtoji mauda, - atsiliepė Pirmoji. - Štai 
kaip ją vadiname. Ji taip pat auga vandenyje. Tada panašus patiekalas bus 
gaminamas visai stovyklai, tik visi kiti gaus drėgmenių, o Balderanas su 
savo vyrais - maudų. - Ji patylėjo, paskui pridūrė: - Galvoju, jiems galėtų 
būti patiekta ir grybų, valgomųjų grybų. Niekšai ims galvoti, kad grybai 
nuodingi, ir jų vengs, ir tada gal nekreips dėmesio į šaknines daržoves, nes 
atrodys, kad jas valgo visi. 

— Apie tai aš ir galvojau, nebent kas nors sugalvotų geriau, - pritarė 
Aila. 

Moteris vėl nutilo pagalvoti, paskui linktelėjo. 

— Gerai, žinome, ką daryti. Visada gerai žinoti. Numatyti, jei gali, - 
tarė zelandonė, kuri buvo Pirmoji. 

Kai abi moterys išėjo iš palapinės, lauke nieko nebuvo. Kiti jų grupės 
keliautojai nuėjo pažiūrėti, kas dedasi netikėtai suruoštame vasaros su- 
sirinkime, pasiūlyti pagalbą gaminant maistą ar kokią tik prireiks. Tik 
gaila, kad tai nebuvo linksmas kaimynų, draugų ir giminaičių susiėjimas; 
šįkart susirinkta pareikšti nuosprendį rimtiems nusikaltėliams. 

Rinkosi vis daugiau žmonių, ir laukas po uola prisipildė gyvybės. Ta- 
čiau didžiausia staigmena laukė vėlyvą popietę. Aila su Pirmąja buvo ze- 
landonių buveinėje, kai lėkte įlėkusi Jonaila pertraukė susirinkimą. 

— Mama, mama, Kimeranas liepė man bėgti ir tave pakviesti, - sušuko 
ji 

— Ramiai viską išsakyk, Jonaila, - griežtu balsu nutraukė ją Aila. 

— Beladoros šeima atėjo. Ir kažkoks keistas žmogus su jais. 

— Beladoros šeima? Jie net ne zelandoniečiai, jie žiornardoniai. Jie gy- 
vena toli, kaip galėjo čia atsirasti per dieną dvi? - nustebo Atila. Ji atsisuko 
į kitus. - Manau, turiu eiti. 

- Eisiu su tavimi, — tarė Pirmoji. - Prašau mums atleisti. 

— Jie ne taip jau toli gyvena, - tarė zelandonė pirmoji, lydėdama jas į 
lauką, - dažnai ateina į svečius. Bent jau kas porą metų. Manau, jie tiek 
pat zelandoniečiai kiek ir žiornardoniai, bet abejoju, ar jie atėjo pakvietus 
bėgūnams. Tikėtina, jie nustebs pamatę savo giminaitę, kaip ir ji juos. 

Kimeranas kaip tik buvo lauke ir nugirdo kalbant zelandonę pirmąją. 

— Nevisiškai tiesa, — tarė jis. — Jie ketino eiti į žiornardonių vasaros 
susirinkimą, paskui nusprendė eiti į jūsiškį ir ketino vėliau čia užsukti. Jie 
buvo susirinkimo stovykloje, kai atskubėjo bėgūnas, ir iš jo jie sužinojo, 
kad mes čia. Žinoma, jie išsiaiškino ir apie Balderaną. Ar žinojot, kad 
jis kėlė rūpesčių net kai kuriems žiornardonių urvams? Ar čia yra tokių, 
kurių jis nebūtų įskaudinęs? 

— Dėl to netrukus bus susirinkimas, - tarė zelandonė pirmoji. - Rei- 
kia greitai priimti kokį nors sprendimą. - Paskui, tarsi ką prisiminusi, ji 
paklausė: - Ar nesakei, kad su jais atėjo kažkoks keistas žmogus? 

— Taip, bet pati pamatysi. 

Aila su Pirmąja buvo oficialiai pristatytos Beladoros giminaičiams. 
"Tada Pirmoji paklausė, ar jie jau įkūrė stovyklą. 

— Ne, mes ką tik atvykom, - tarė moteris, kaip jos ką tik sužinojo, Be- 
ladoros motina Ginedora. Net be pristatymo tai buvo akivaizdu: ji buvo 
vyresnė, kiek apkūnesnė jiems gerai pažįstamos moters versija. 

— Man regis, yra vietos greta mūsų stovyklos, - pasiūlė Pirmoji. - Ko- 
dėl jums jos neužėmus, kol kas kitas neįsiterpė? 

Kai visi priėjo stovyklą, vėl būta supažindinimų ir kiek dvejonių dėl 
gyvūnų, bet tada Ginedora pamatė berniuką, kuris atrodė taip, lyg būtų 
gimęs jai. Ji klausiamai pažvelgė į dukrą. Beladora paėmė už rankos sūnų, 
paskui pakėlė ir mėlynakės, šviesiaplaukės dukters rankutę. 

— Eime, susipažinsime su močiute, - pasakė ji. 

- Tu turi dvynius? Abu tavo? Abu sveiki? — stebėjosi motina. 


Beladora linktelėjo. 

— Nuostabu! - sušuko Ginedora. 

- Čia Gijoneranas, - tarė jaunoji motina, laikydama už rankos pen- 
kiametį berniuką tamsiai rudais plaukais ir rudai žaliomis, kaip motinos, 
akimis. 

- Jis bus aukštas kaip Kimeranas, - pastebėjo Ginedora. 

— O čia Ginedela, - pristatė Beladora šviesiaplaukę dukrytę. 

— Ji šviesi kaip Kimeranas ir tikra gražuolė, - tarė moteris. - Ar jie 
drovūs? Kodėl neateina ir manęs neapkabina? 

— Eikit, pasisveikinkit su močiute. Iš toli atėjome, kad ją pamatytu- 
me, - paragino Beladora vaikus. Moteris atsiklaupė ir išskėtė rankas. Jos 
akys buvo sklidinos ašarų ir tarsi žvilgėjo. Kažkaip nenoriai, tarsi pasku- 
bomis, vaikai ją apkabino. Ji apkabino viena ranka po vieną iš dvynių, ir 
jos skruostu nusirito ašara. 

- Nežinojau, kad turiu vaikaičių. Čia didžiausia bėda, kad tu gyveni 
taip toli, - tarė Ginedora. - Kiek pabūsit? 

— Dar nežinom, - atsakė Beladora. 

— Ar ėjot į mūsų urvą? - paklausė Ginedora. 

— Norėjome tai padaryti, - atsiliepė duktė. 

— Reikia paviešėti ilgiau nei porą dienų. Sukorėt šitokį kelią - grįžkit 
su mumis ir kokius metus paviešėkit, - pasiūlė vyresnioji moteris. 

— Apie tai mums reikėtų pagalvoti, - atsakė Beladora. - Kimeranas 
yra urvo vadas, jam būtų sudėtinga likti nuošaly visus metus. - Pamačiusi 
motinos akyse besitelkiančias ašaras, ji pridūrė: - Bet mes pagalvosim. 

Aila apžvelgė žmones, kurie pradėjo įrenginėti stovyklą. Ji pastebėjo 
vyrą, kuris kitą vyrą nešė ant pečių. Pasilenkęs jis padėjo tam žmogui nu- 
lipti. Iš pradžių Aila pagalvojo, kad tai vaikas, paskui pažvelgė atidžiau. 
Tai buvo nedidelio ūgio, bet labai keistai sudėtas, tarsi per trumpomis 
rankomis ir kojomis žmogelis. Ji palietė Pirmosios petį ir smakru parodė 
link jo. 

Storulė dirstelėjo, paskui įsižiūrėjo atidžiau. Ji suprato, kodėl Aila at- 
kreipė jos dėmesį į tą žmogų. Ji nebuvo tokio mačiusi, tik girdėjo apie 
panašius mažus žmones. 

— Nieko keisto, kad Beladoros motinai palengvėjo, kad dukros vai- 


kai, gimę tuo pat metu, yra normalūs. Tas žmogus toks yra dėl nelemto 

gimdymo. Kaip yra žemaūgių medžių, kurių augimas staiga sulėtėja, ma- 
nau, kad panašūs yra ir žemaūgiai žmonės, - tarė ji. 

— Norėčiau susipažinti su tuo žmogumi, kad sužinočiau daugiau, ta- 
čiau geriau išvengti sumaišties. Manau, šitas žmogus sulaukia pakanka- 


mai žvilgsnių, - pasakė Aila. 


Aila atsikėlė labai anksti ir griebusi rinkimo krepšius bei Yhaha pin- 
tines pasakė Jondalarui, kad keliauja ieškoti žalėsių ir šaknų šio vakaro 
puotai, tačiau atrodė išsiblaškiusi ir nesmagi. 

— Norėtum, kad aš eičiau kartu? - pasisiūlė vyras. 

— Ne! - aštriai ir griežtai atkirto ji, o paskui pamėgino atsaką sušvel- 
ninti: - Vyliausi, kad pasaugosi Jonailą. Šįryt Beladora vedasi savo vaikus 
pas močiutę. Jondekamas su Levela taip pat eina ir imasi Jonlevaną, nes 
jie giminaičiai. Nežinau, ką veiks Kimeranas, bet tikriausiai prisijungs 
prie jų vėliau. Jonaila jiems kaip šeimos narė, bet iš tikrųjų tik draugė. Ji 
gali jaustis palikta, nes neturės įprastų žaidimų draugų. Pamaniau, gal tu 
Lenktynininką ir ją su Širme šįryt išsivesk pajodinėti. 

- Puikiai sumanei, jau senokai nejodinėjome. Arkliams bus ne pro 
šalį pabėgioti, - tarė Jondalaras. Aila jam nusišypsojo, jie susilietė skruos- 
tais, tačiau raukšlės moters kaktoje nepranyko. Ji neatrodė laiminga. 

Buvo vos prašvitę, kai Aila išjojo su Yhaha, pasikvietusi Vilką. Ji dai- 
rydamasi jojo upės pakrante. Žinojo, kad jos ieškomi augalai tikrai auga 
netoli jų buvusios stovyklavietės, bet tikėjosi, kad taip toli grįžti nereikės. 
Aila prajojo ištuštėjusius trečiojo urvo namus — visi jo gyventojai buvo 
susirinkime, kuris netikėtai prasidėjo prie pirmojo urvo. Ailai pasidarė 
smalsu, kaip laikosi Amelana, ar dar viešės čia, kol pagimdys. „Dabar 
gimdymas gali bet kuriuo metu prasidėti“, - mintijo Aila ir karštai vylėsi, 
kad gims normalus, sveikas, laimingas kūdikis. 

Ji nerado, ko ieškojo, kol atsidūrė prie pat buvusios stovyklos. Čia 


būta užutėkio jau beveik susiformavusioje senvagėje - tinkamiausia vieta 

augti ir drėgmenėms, ir maudoms. Aila sustabdė arklį ir greitai nuo jo 
nušoko. Vilkas, regis, džiaugėsi būdamas su ja viena ir elgėsi išdykėliškai, 
tačiau Aila buvo nenusiteikusi žaisti. Žvėris pradėjo tyrinėti įdomesnius 
kvapus, kylančius iš nedidelių landų ir kauburėlių. 

Aila buvo pasiėmusi gerąjį peilį ir kasimo lazdelę. Pirmiausia ji pri- 
rinko daug drėgmenių šaknų. Paskui į kitą krepšį kitu įrankiu, kurį pa- 
sigamino tik šiam darbui, ji su visu augalu iškasė kelias maudų šaknis. 
Aila apvyniojo maudas ilgais žolių stiebais ir įdėjo į atskirą krepšį, irgi 
nupintą griežtai tik šiems augalams. Krepšį ji paliko ant žemės, kol su- 
krovė drėgmenes į pritvirtintas prie Yhaha šonų pintines, paskui viršuje 
pririšo atskirą krepšį. Tada, sušvilpusi vilkui, patraukė prieš srovę atga- 
lios. Ji skubėjo grįžti į susirinkimo vietą. Prijojusi iki tos vietos, kur upė 
srūva gaivi ir švari, Aila sustojo prisemti vandenmaišio. Tada ji pamatė 
išdžiūvusią sezoninio upeliuko vagą, kuri bus sklidina srūvančio van- 
dens prasidėjus liūtims. Glotnūs apvalučiai akmenukai ant dugno buvo 
tobuli, ir ji rūpestingai atsirinko keletą, pripildė jų svaidyklės akmenų 
kapšelį. 

Atsidūrusi greta pušų guoto, po medžiais, po sluoksniu prikritusių 
spyglių ir šakelių ji pamatė pūpsant nedidelius kauburėlius. Nubraukusi 
spyglius, apačioje ji rado pasislėpusių rausvų žvilgiomis kepuraitėmis gry- 
bukų. Paieškojusi aptiko jų daugiau ir pririnko nemažą krūvelę baltikų. 
Tai buvo geri grybai, balti ir tvirti, malonaus, kiek aštroko kvapo ir sko- 
nio, tačiau ne visi juos pažinojo. Prikrovusi trečdalį rinkimo krepšio šių 
grybų, Aila užšoko ant Yhaha, vėl sušvilpė Vilkui ir nujojo į susirinkimo 
vietą, dalį kelio ragindama kumelę šuoliais. Kai ji atvyko, žmonės pusry- 
čiavo, o kiti dar tik gaminosi valgyti. Aila nudrožė tiesiai prie zelandonių 
palapinės ir įnešė į ją abu krepšius. Viduje buvo tiktai abi pirmosios. 

— Ar radai, ko ieškojai? — pasiteiravo ta, kuri buvo Pirmoji. 

- Taip, - patvirtino Aila. - Čia yra šiek tiek puikių baltikų, jų skonis 
neįprastas, tačiau aš juos labai mėgstu, - tarė ji, paskui, rodydama krepšį 
su maudomis, pridūrė: - O šitų niekada neragavau. 

— Gerai. Tikiuosi, ir neparagausi, - tarė storulė. 

- Lauke, Yhaha pintinėse, yra daugybė drėgmenių. Labai stengiausi 


jų nesumaišyti, - tarė Aila. 

— Atiduosiu jas žmonėms, kurie gamina maistą, - tarė aukštesnė ir lie- 
sesnė zelandonė pirmoji. - Blogai išvirtos tos šaknys būna karčios, - kurį 
laiką ji tyrinėjo Ailą. - Jautiesi nesmagiai, tiesa? 

— Taip. Niekad nesu sąmoningai rinkusi to, ką žinau esant žalinga, 
ypač žinodama, jog tai bus duodama žmogui pribaigti, - prisipažino Aila. 

— Bet supranti: jei paliksim jį gyvą, jis tik daugiau žalos padarys. 

— Taip, tačiau dėl to nesijaučiu geriau. 

— Ir neturėtum, - įsiterpė Pirmoji. - Tu padedi žmonėms ir prisiimi 
atsakomybę. Tai auka, tačiau kartais zelandoniai privalo taip elgtis. 

— Aš pasirūpinsiu, kad jas suvalgytų tie, kam skirta, - pažadėjo zelan- 
donė pirmoji. - Šitą auką aš prisiimsiu. Tai mano žmonės, o tas niekšas 
gana ilgai jiems kenkė. 

— O kaip tie kiti vyrai? - paklausė Pirmoji. 

— Vienas jų, Gajanaras, klausinėjo, ką galėtų padaryti, kad atlygintų 
žalą. Jis sakė, jog labai apgailestauja, - tarė zelandonė pirmoji. - Nežinau, 
ar šitaip jis tik taikosi išsisukti bausmės, kurią žino nenumaldomai artė- 
jant, ar tikrai taip mano. Manau, leisiu Motinai spręsti. Jei jis nesuvalgys 
šaknų ir liks gyvas, paleisiu. Jei Balderanas nevalgys ir liks gyvas, ką gi - 
jau kalbėjau su keliais žmonėmis, kuriuos jis nuskriaudė. Jie nekantrauja 
pamatyti jį nubaustą. Dauguma neteko šeimos narių ar buvo užpulti pa- 
tys. Jei bus būtina, atiduosiu jį jiems, tačiau norėčiau, kad suveiktų mūsų 
numatytas būdas. 

Kai zelandonė pirmoji atėjo paimti krepšio su drėgmenėmis, po juo 
pamatė kažką besirangant. Ji greitai stvėrė krepšį ir pasitraukė į šoną. 
Apačioje buvo gyvatė - ypatinga, iki šiol nematyta. 

— Tik pažiūrėk! - sušuko moteris. 

Aila su Pirmąja sužiuro, paskui įkvėpė oro iš nuostabos. Gyvačiukė 
buvo nedidelė, tikriausiai dar visai mažytė, ir raudonos juostos, einančios 
per visą kūnelio ilgį, rodė, jog ji nenuodingos rūšies, bet pačiame prie- 
kyje juosta skilo į dvi dalis. Gyvatė turėjo dvi galvas! Iš abiejų burnikių 
kyščiojo liežuvėliai. Tada ji pradėjo judėti, tik kažkaip netvarkingai, tarsi 
neapsispręstų, į kurią pusę šliaužti. 

— Greičiau, imk ką nors, sugauk, kol nepaspruko, - paragino Pirmoji. 


Aila surado nedidelį vandens nepraleidžiantį pintą dubenėlį. 

— Ar galima šitą naudoti? — pasiteiravo ji zelandonės pirmosios. 

— Taip, žinoma, - patikino toji. 

Ailai artinantis gyvatė pradėjo judėti, bet moteris greitai apvertė du- 
benėlį ir ją uždengė. Gyvatė pati įtraukė uodegą, kai Aila tvirtai prispau- 
dė prie žemės dubenėlį, kad gyvis neprasirangytų pro jo šoną. 

— O ką dabar darysim? - pasiteiravo zelandonė pirmoji. 

— Ar turi ką nors plokščio, kad galėčiau iš apačios pakišti? — pasitei- 
ravo Aila. 

— Nežinau. Gal semtuvo kraštas pakankamai plokščias? Ar tiks? Štai 
šitas? — moteris paėmė semtuvą, kuris buvo naudojamas pelenams iš 
ugniakuro valyti. 

— Taip, puikiai tiks, - patikino Aila. Paėmusi semtuvą, plokščiąją jo 
pusę ji pakišo po krepšiu, tada suėmė abu daiktus kartu, pakėlė ir vėl ap- 
vertė. 

— Ar šitas dubenėlis turi dangtelį? Ir kokią nors virvelę užrišti ? 

Zelandonė pirmoji rado nedidelį negilų dubenėlį ir padavė jį Ailai. Ji 
padėjo dubenėlį su gyvate ant žemės, patraukė semtuvą ir ant viršaus pri- 
spaudė antrąjį dubenėlį, tada abu surišo. Visos trys moterys kartu nuėjo 
pusryčiauti. 

Buvo planuojama susirinkimą pradėti, kai saulė aukščiausiai danguje, 
tačiau žmonės ant šlaito būriuotis ėmė anksčiau, ieškojo sėdimų ar stovi- 
mų vietų aukščiau, kad geriau viską matytų ir girdėtų. Visi žinojo, kad su- 
sirinkimas rimtas, tačiau vis tiek ore tvyrojo šventės atmosfera, labiausiai 
dėl buvimo bendrystėje džiaugsmo, be to, susibūrimas buvo neplanuotas. 
Kartu žmonės džiūgavo, jog nuožmusis piktadarys sugautas. 

Kol saulė pakilo, lauke tapo sausakimša. Zelandonė pirmoji susirin- 
kimą pradėjo sveikindama tą, kuri buvo Pirmoji tarp tų, kurie tarnauja 
Didžiajai Motinai Žemei, ir kitus svečius. Ji paaiškino, kad Pirmoji lydi 
savo mokinę ir savo ankstesnį mokinį, kuris jau zelandonis, į Pašauktų- 
jų kelionę ir atkeliavo apžiūrėti seniausios švenčiausios vietos. Ji taip pat 
paminėjo, kad Pirmosios mokinė ir jos pora sučiupo Balderaną ir tris jo 
vyrus. Išgirdus tą žinią, tarp susirinkusiųjų nuvilnijo šurmulys. 

— Tokia ir yra pagrindinė susitikimo priežastis. Balderanas ne vienus 


metus kėlė skausmo ir kančių daugeliui. Dabar, kai jį sučiupome, turime 

nuspręsti, ką su juo daryti. Kad ir kokią bausmę jam skirsime, visi turi 
pritarti, kad ji derama, - kalbėjo zelandonė pirmoji. 

Kažkas iš žiūrovų sviedė: 

— Nudėti jį. 

Regis, tik garsiai sušnibždėjo, bet išgirdo visi, įskaitant zelandonius. 

Įsiterpė Pirmoji: 

— Tai gali būti visiškai priimtina bausmė, tačiau kas ją įvykdys ir kaip, 
štai klausimas. Mums visiems gali labai nenusisekti, jei nesusitvarkysime 
tinkamai, - kalbėjo storulė. - Motina griežtai uždraudė žmonėms žudy- 
ti žmones, išskyrus ypatingas aplinkybes. Stengdamiesi rasti sprendimą, 
kaip susidoroti su Balderanu, mes vis dėlto nenorime tapti tuo, kas jis yra. 

— Kaip mokinė jį sučiupo? - pasiteiravo kažkas. 

- Jos turėtumėt klausti, - Pirmoji atsisuko į Ailą. 

Tokiose situacijose Aila visada sutrikdavo, tačiau dabar ji giliai įkvėpė 
ir pamėgino atsakyti. 

— Medžioju nuo vaikystės, o pirmasis ginklas, kurį valdyti įgudau, 
buvo akmenų svaidyklė, - pradėjo ji. Tiems, kurie nebuvo girdėję jos kal- 
bant, tartis buvo tikra staigmena. Be to, svetimšaliai retai tapdavo zelan- 
doniais. Ailai teko palaukti, kol žmonės nurimo, tada ji tęsė: - Dabar jau 
žinote, kad gimiau ne Zelandonijoje, - nusišypsojo ji. Išgirdę pastabą, 
klausytojai sukikeno. - Užaugau toli į rytus nuo čia, o Jondalarą sutikau 
jo kelionėje. 

Žmonės rimo, buvo pasiruošę klausytis tikrai įdomaus pasakojimo. 

— Balderanas ir jo vyrai mane pamatė, kai buvau nuėjusi už medžių 
guoto asmeniniais reikalais. Atsistojau užsimauti kelnių, o jie visi į mane 
spoksojo. Supykau, kad vyrai tokie nemandagūs, taip jiems ir pasakiau. 
Tik iš to nebuvo jokios naudos. - Vienas kitas klausančiųjų nusijuokė. — 
Paprastai svaidyklę nešiojuosi apsivyniojusi aplink galvą; labai patogus 
būdas. Kai jie pradėjo prie manęs artintis, ją nusivyniojau. Nemanau, jog 
Balderanas suprato, kad tai ginklas. 

Kalbėdama Aila nusivyniojo svaidyklę ir įkišusi ranką į kapšelį išsi- 
ėmė du akmenukus, kurių kiek ankstėliau prisirinko išdžiūvusioje upės 
vagoje netoli buvusios stovyklos. Suėmusi abu svaidyklės galus, į odinės 


juostos viduryje esančia kišenėlę, kuri jau buvo įdubusi nuo naudojimo, 

ji įdėjo akmenį. Ji jau ir taikinį išsirinko: šūvio atstumu ant uolos truputį 
šone tupėjo kiškis rudais vasariniais kailiniais. Paskutinę minutę ji dar 
pastebėjo iš lizdo prie upės kylant porelę didžiųjų ančių. Greitais užti- 
krintais judesiais ji sviedė pirmąjį akmenį, o paskui kitą. 

Žmonės pratrūko: 

— Ar matei! Ji numušė antį danguje! Ji numušė ir kiškį! 

Pasirodymas leido klausytojams suprasti, kokia ji įgudusi. 

— Balderano nudėti nenorėjau, - pasakė Aila. 

— Bet galėjo, - pertraukė Jonokolas, ir vėl kilo šurmulys. 

— Norėjau tik jį sustabdyti, todėl nusitaikiau jam į šlaunį. Pamaniau, 
liks nebloga mėlynė. Kitam vyrui pataikiau į žastą, — ji sušvilpė Vilkui, 
kuris akimirksniu atbėgo. Ir vėl pasigirdo susirinkusiųjų pastabos. - Bal- 
deranas su sėbrais vilko iš pradžių nepastebėjo. Šitas vilkas yra mano 
draugas ir daro, ko paprašytas. Kai trečiasis vyras mėgino pabėgti, liepiau 
Vilkui jį sustabdyti. Žvėris nepuolė, nemėgino jo sudraskyti, tik įsikibo į 
kulkšnį, o paskui prispaudė prie žemės. Tada iš už medžių su iečių mėty- 
kle pasirodė Jondalaras. 

— Vedant tuos vyrus čionai, Balderanas mėgino sprukti. Jondalaras 
iečių mėtykle sviedė ietį. Ji prašvilpė prie pat Balderano ausies. Todėl jis 
sustojo, - pasakojo Aila. - Jondalaras labai taiklus. 

Vėl pasigirdo kikenimas. 

— Sakiau tau, jie neturėjo jokių galimybių, - Demorinui pasakė Vilo- 
maras. Atėjo jų eilė saugoti Balderaną ir jo sėbrus, kurie taip pat girdėjo 
viską, kas pasakojama. 

— Kai pamačiau, kaip tie vyrai su manimi elgiasi, pagalvojau, kad jie 
tikriausiai niekdariai. Štai kodėl juos atvedėm, nors jie ir nenorėjo eiti. 
Tiktai atvykę į trečiąjį urvą supratom, kiek rūpesčių jie pridarė per tuos 
metus, - tarė Aila. Ji patylėjo, nudelbusi akis. Atrodė akivaizdu, kad ji 
nori dar kažką pasakyti. 

— Esu gydytoja. Ne vienai moteriai padėjau gimdyti. Laimei, dau- 
guma vaikelių gimsta visiškai sveiki, bei pasitaiko, kad Motinos vaikas 
gimsta su kliautimis. Esu mačiusi keletą tokių. Paprastai, jei problemos 
rimtos, vaikeliai neišgyvena. Motina pasiima juos atgal, nes tik ji gali juos 
pagydyti, tačiau yra tokių, kurių ryžtas gyventi stiprus. Netgi smarkiai 


apsigimę vaikai išgyvena ir daug duoda savo žmonėms, - kalbėjo Aila. 

— Mane auginęs vyras buvo didis šamanas - tokiu žodžiu genties žmo- 
nės vadina zelandonius. Jis valdė tik vieną ranką ir vaikščiojo šlubčioda- 
mas, šitos bėdos lydėjo jį nuo gimimo, maža to, kai jį pasirinko urvinis 
lokys, tapęs jo totemu, Krebui teliko viena akis, o jo silpnoji ranka buvo 
dar labiau sužalota. Jis labai išmintingas vyras, tarnavo savo žmonėms ir 
buvo labai gerbiamas. Taip pat netoli mūsų urvo gyvena berniukas, kuris 
gimė su išsikraipiusia ranka. Jo motina baiminosi, kad jis niekada negalės 
medžioti ir tikriausiai netaps tikru vyru, tačiau jis išmoko gerąja ranka 
valdyti iečių mėtyklę, gerina medžioklės įgūdžius ir sulaukia vis daugiau 
pagarbos, o dabar turi porą - nuostabią jauną moterį. 

— Kai vaikelis gimsta negyvas arba vos gimęs palieka šį pasaulį ir ima 
vaikščioti kitame, taip nutinka dėl to, kad nėra kito būdo netinkamam 
gimusiam žmogui būti pagydytam, pataisytam, tik grįžti pas Motiną, to- 
dėl ji pasiima jį atgal. Nors kur kas lengviau pasakyti nei padaryti, nerei- 
kia gedėti tokių vaikų. Motina pasiima juos, kad jie taptų tinkami. 

Aila įkišo ranką į savo krepšį, kurį nešiojo užsimetusi ant vieno peties, 
ir ištraukė nedidelį dubenėlį su dangteliu. Atidariusi ištraukė dvigalvę 
gyvatę. Pasigirdo išgąstingi šūksniai ir aikčiojimai. 

— Kai kurie dalykai neteisingi nuo pat gimimo, ir tai akivaizdu, - lie- 
žuvėliai kyščiojo iš abiejų burnų, kai Aila rodė padarėlį. - Vienintelis bū- 
das šią gyvatę atitaisyti — tai sugrąžinti ją Motinai. Kartais taip turi būti 
padaryta. 

— Pasitaiko, kad žmogutis gimsta netinkamas, bet tai nėra akivaizdu. 
Kai į jį Žvelgi, jis atrodo normalus, tačiau nėra toks viduje. Visai kaip šitą 
gyvačiukę, vienintelis būdas jį atitaisyti - sugrąžinti Motinai. Tik ji tai gali. 

Balderanas su vyrais taip pat klausėsi Ailos pasakojimo. 

— Turim ieškoti progos, jei norim iš čia ištrūkti, - po nosimi sušnabž- 
dėjo Balderanas. Jis netroško būti sugrąžintas Motinai. Pirmą kartą gyve- 


nime jis pajuto baimę, kurią taip dažnai sužadindavo kitiems. 

— Manau, tai labai tinkamas būdas paaiškinti, kas turi būti padary- 


ta, — tarė zelandonė pirmoji, grįždama į zelandonių namelį kartu su Pir- 

mąja, Aila ir Jonokolu. Vilkas ramiai sekė iš paskos, kaip Aila jam liepė. 
Ji norėjo, kad žmonės suprastų: nors yra puikus keturkojis medžiotojas, 
kitaip nei Balderanas, jis nėra aukų nesirenkantis žudikas. - Žmonės len- 
gviau tai priims, jei galvos, kad Balderaną sugrąžinti Motinai yra teisinga. 
Ką tu apie tai galvoji? 

— Nežinau, - atsakė Aila, - bet, pamačiusi jauną neūžaugą, kuris atke- 
liavo su Beladoros žmonėmis, supratau, kad nėra vaistų, kurie padėtų jam 
normaliai užaugti, bent jau tokių, apie kuriuos aš žinočiau. Paskui toji 
maža gyvačiukė leido man suvokti, kad yra dalykų, kuriuos tik Motina 
gali atitaisyti, jei ne šiame pasaulyje, tai kitame. 

— Ar jau susipažinai su tuo jaunuoliu? - pasiteiravo zelandonė pir- 
moji. 

— Ne, dar ne. 

- Ir aš ne, - tarė Pirmoji. 

— Tai susipažinkit dabar. 

"Irys moterys ir vyras nupėsčiavo link stovyklavietės. Jie stabtelėjo de- 
vintojo urvo stovykloje ir pasikvietė eiti kartu Jonailą su Jondalaru ir Vi- 
lomaru, nes jie vieninteliai buvo ten likę. Beladora ir Kimeranas su savo 
židinio vaikais svečiavosi žiornardonių stovykloje. Ailai buvo smalsu, ar 
Beladoros mamai pavyks juos įkalbėti grįžti kartu ir visus metus viešėti 
svečiame krašte. Negalėjo jos kaltinti dėl tokio mėginimo, juk ji norėjo 
geriau pažinti savo vaikaičius, bet Kimeranas - antrojo urvo vadas. 

Draugai pasveikino vienas kitą susiliesdami skruostais, o paskui pra- 
sidėjo oficialus supažindinimas su Beladoros motina, urvo vadu ir kitais 
žmonėmis. Paskui į priekį žengė jaunas vyras. 

— Norėjau su tavim susipažinti, - pasakė jis Ailai. - Man patiko, ką 
kalbėjai apie gyvatę ir kai kuriuos pažįstamus žmones. 

— Džiaugiuosi, kad tau patiko, - tarė Aila ir pasilenkusi suėmė abi jo 
mažas, keistos formos plaštakas. Jo rankos taip pat buvo per trumpos, 
kaip ir kojos, o galva atrodė jam tarsi per didelė. - Esu Aila iš devintojo 
Zelandonijos urvo, susijungusi su devintojo Zelandonijos urvo titnago 
meistru Jondalaru, Doni palaimintos Jonailos motina ir mokinė Pirmo- 
sios tarp tų, kurie tarnauja Didžiajai Motinai Žemei. Anksčiau priklau- 


siau mamutojų, kurie gyvena toli rytuose, Liūto stovyklai. Mane priėmė 

Mamuta, ir tapau mamuto židinio dukra; esu pasirinkta urvinio liūto 
dvasios, saugoma urvinio lokio dvasios, arklių Yhaha, Lenktynininko ir 
Širmės bei keturkojo medžiotojo Vilko bičiulė. 

— Aš esu Romotolas iš šeštojo žiornardonių urvo, - tarė vyras zelan- 
doniškai, tik su menku akcentu. Jis laisvai kalbėjo abiem kalbomis. — 
Sveikinu tave, Aila iš devintojo Zelandonijos urvo. Tu turi daugybę ne- 
įprastų ryšių. Gal kada nors galėsi man juos paaiškinti, bet pirmiausia 
noriu tavęs paklausti. 

— Kotik nori, - atsiliepė Aila pastebėjusi, kad jis, regis, nemato reika- 
lo minėti savo vardų ir ryšių. „Na, jis ir taip pakankamai nepaprastas, — 
pamanė ji. - Jis atrodo jaunas, tačiau kažkoks amžinas: 

— Ką darysi su gyvačiuke? — pasiteiravo Romotolas. - Ar ketini grą- 
žinti ją Motinai? 

— Nemanau. Motina ją pasiims, kai bus tam pasiruošusi. 

— Tu turi arklių ir vilką. Gal leisstum man pasilikti gyvačiukę? Aš ja 
rūpinsiuosi. 

Parylėjusi Aila tarė: 

— Nelabai išmanau, ką su ja daryti. Tai puikus sumanymas, jei tavo 
vadas neprieštaraus. Kai kurie žmonės bijo gyvačių, netgi tų, kurios ne- 
nuodingos. Turėsi išmokti ją maitinti. Galbūt galėsiu tau padėti, - ji įkišo 
ranką į nešiojimo krepšį ir ištraukusi dubenėlį su pririštu dangteliu pada- 
vė Romotolui. Prigludęs prie jos kojos, Vilkas tyliai inkštė. - Ar norėtum 
susipažinti su Vilku? Jis tavęs nesužeis. Augdamas jis labai pamilo berniu- 
ką, kuris nebuvo visiškai sveikas. Man regis, vilkui tu jį primeni. 

— Kur tas berniukas dabar? - paklausė Romotolas. 

— Raidagas buvo labai silpnas. Dabar jis vaikšto kitame pasaulyje, — 
pasakė Aila. | 

— Ir aš silpstu. Manau, netrukus vaikščiosiu kitame pasaulyje, - prisi- 
pažino Romotolas. - Dabar galvoju apie tai kaip apie grįžimą pas Moti- 
ną. 

Aila nepaneigė jo tvirtinimo. Tikriausiai save ir savo kūną jis pažino 
geriau nei kas kitas. 

— Esu gydytoja, ir padėjau Raidagui pasijusti kiek įmanoma geriau. Ar 
gali man pasakyti, kas tau negerai? Gal galėsiu tau padėti, - pasiūlė Aila. 

— Turime gerą gydytoją, jis tikriausiai daro viską, kas galima. Prireikus 
jis duoda man vaistų nuo skausmo. Manau, kai ateis laikas, būsiu pasi- 
ruošęs grįžti pas Didžiąją Motiną, - atsakė Romotolas, paskui pakeitė 
pokalbio temą: - Kaip susipažinti su vilku? Ką man daryti? 

— Tik leisk jam tave pauostyti, gal lyžtelti plaštaką. Jei nori, gali jį pa- 
glostyti, pajusti jo kailį. Vilkas labai švelnus, kai prašau jo tokiu būti. Jis 
dievina vaikus, - pasakojo Aila. Tada pridūrė: - Ar matei valkčius, kuriais 
keliauja ta, kuri yra Pirmoji? Jei norėtum taip pakeliauti, būti traukiamas 
arklių, su džiaugsmu nugabensiu tave kur tik panorėsi. 

— Arba jei tave reikia panešti, - pridūrė Jondalaras. - Mano pečiai 
tvirti ir jau esu šitaip nešiojęs žmones. 

— Ačiū jums abiem už pasiūlymus, bet turiu pripažinti, kad pavargstu 
ilgose viešnagėse. Anksčiau jas mėgau. Dabar sunku, net jei mane neša. 
Nenorėjau ir šios kelionės, bet, jei būčiau likęs, nebūtų kam manimi pa- 
sirūpinti, o be pagalbos aš nesusitvarkau. Nors man tikrai patinka, kai 
žmonės mane aplanko. 

— Ar žinai, kiek metų skaičiuoji? — pasiteiravo ta, kuri buvo Pirmoji. 

— Maždaug keturiolika, - atsakė jis. - Prieš dvi vasaras pasiekiau vy- 
rystę, bet nuo tada sveikata tik pablogėjo. 

Pirmoji linktelėjo. 

— Kai berniukas pasiekia vyrystę, jo kūnas nori augti, - pasakė ji. 

— O manasis nežino, kaip augti teisingai, - pridūrė Romotolas. 

— Tačiau tu žinai, kaip galvoti, o tai daugiau, nei dauguma gali pasi- 
girti, - pastebėjo Pirmoji. - Viliuosi, gyvensi dar daug metų. Manau, tu 
turi daug ką pasiūlyti. 


"Trys zelandonės vėliau tą popietę susitiko keliautojų stovyklavietėje. 
Didžiojoje susirinkimo aikštėje buvo pernelyg sausakimša. Tai, kas pra- 
sidėjo kaip aplinkinių urvų zelandonių susitikimas, virto neplanuotu 
vasaros susirinkimu, ir žmonės, kurie gamino maistą, įsikūrė zelandonių 


namelyje. Stovykloje tuo metu daugiau nieko nebuvo, tad Ailos miego 

palapinė buvo panaudota kaip rami vieta pasikalbėti. Nors buvo vienos, 
moterys vis tiek kalbėjosi pašnabždomis. 

— Ar maudos turėtų būti patiektos šįvakar, ar palaukti iki rytojaus? — 
paklausė Pirmoji. 

— Nemanau, kad reikėtų delsti. Dera viską užbaigti kiek galima grei- 
čiau, — atsiliepė zelandonė pirmoji. - Ir drėgmenes reikia virti, kol švie- 
žios, nors trumpai jas galima palaikyti. Turiu padėjėją, ne mokinę, bet 
tokią moterį, kuri daug man padeda. Paprašysiu jos išvirti maudų šaknis. 

— Ar pasakysi jai, kas tai ir kam jos skirtos? - pasitikslino Pirmoji. 

- Žinoma. Būtų pavojinga, jeigu ji tiksliai nežinotų, ką verda ir kodėl. 

— Ar aš turėčiau ką nors padaryti? - paklausė Aila. 

— Tu savo jau atlikai, - patikino Pirmoji. - Pirmiausia, tu pririnkai 
augalų. 

— Gal tada aš eisiu ir susirasiu Jondalarą. Visą dieną jo nemačiau, — 
tarė Aila. - Kada ketiname lankyti šventąją vietą? 

— Manau, verčiau kelias dienas palaukti, kol Balderano klausimas išsi- 


spręs, - atsiliepė zelandonė pirmoji. 


P 


Balderanas su savo sėbrais labai atidžiai, nors slapčia, stebėjo Ailą, 
Jondalarą ir vilką. Temo. Artinosi laikas, kada bus tiekiama vakarienė. 
Oficialiai tai nebuvo įvardyta kaip puota, tačiau bus bendrai valgoma, o 
prie to visi prisidėjo, todėl atrodė, kad rengiama didelė šventė. 

Aila su Jondalaru tiksliai nežinojo, kur laikomi vyrai; vieta keisdavosi 
priklausomai nuo to, kas juos saugojo. Aila su savo pora buvo įsitraukę į 
pokalbį ir vos neatsitrenkė į Balderaną bei jo vyrus. 

Balderanas greitai apsidairė ir pastebėjo, kad vilkas kiūtina truputį 
atokiau. Vyrai, kurie turėjo juos saugoti, taip pat atrodė išsiblaškę ir ne 
itin kreipė dėmesį į tai, kas vyksta aplinkui. 

— Dabar! - šūktelėjo jis. 

Staiga Balderanas šoko, stvėrė Ailą ir kitą akimirką jos kaklą apsivijo 


odos juostelė. 

— Atsitrauk, arba ji mirs! — tvirtai spausdamas juostelę sušuko Balde- 
ranas. 

Aila gaudė orą mėgindama įkvėpti. 

Kiti Balderano vyrai apsiginklavo akmenimis, kuriuos grasinosi svies- 
ti arba jais suduoti Ailai ar bet kam kitam, kas prisiartins. Balderanas 
laukė šios akimirkos. Mintyse jis planavo, kaip viskas bus, o dabar, turė- 
damas moterį savo rankose, tiesiog mėgavosi. Jis troško ją nužudyti, nors 
gal ne iš karto, nes ketino pasismaginti. Jis buvo tikras, kad žino, kaip į tai 
reaguos didysis švelnusis milžinas. 

Tačiau Balderanas nežinojo, kad Jondalaras dėl poreikio susivaldyti 
išsiugdė ramią ir santūrią elgseną. Dabar jis leido savo būdui paimti viršų, 
nors dar nesumojo, ką darys. Tik švystelėjo mintis: „Kaip jie drįsta net 
mėginti sužeisti Ailą!“ Šį kartą pasireiškė ne jo charakteris - padėjo greita 
reakcija. 

Akimirksniu, nė vienam iš vyrų nespėjus susigaudyti, Jondalaras 
dviem greitais žingsniais šoko į priekį ir atsidūrė už Balderano. Jis pa- 
silenkęs griebė niekšui už riešų ir atgniaužė jo rankas, kone jas perlauž- 
damas. Tada, paleidęs vieną ranką, greitai jį apsuko ir kumščiu smogė į 
veidą. Jau ketino smogti antrą kartą, tačiau vyras susmuko be sąmonės, jo 
veidu iš sulaužytos nosies tekėjo kraujas. 

Balderanas visiškai klaidingai galvojo apie Jondalarą. Zelandonietis 
buvo ne tik aukštas, bet ir stiprus, greitos reakcijos vyras, kuriam kartais 
tekdavo susitelkti, kad suvaldytų įsisiautėjusį eržilą. Lenktynininkas ne- 
buvo šiaip naminis arklys; tai buvo dresuotas laukinis padaras. Jondala- 
ras gyveno su juo nuo gimimo dienos ir jį mokė, tačiau Lenktynininkas 
tebeturėjo natūralius ypač stipraus ir kartais užsispyrusio laukinio eržilo 
instinktus. Reikėjo daug jėgos arkliui suvaldyti, todėl Jondalaras niekad 
neprarasdavo budrumo. 

Balderanas buvo pusiau sulenkęs odos juostelę, naudotą drabužiui su- 
rišti. Ji vis dar buvo apsivyniojusi aplink Ailos kaklą, o jos paliktos žymės 
ryškiai raudonavo netgi blausioje tolėliau liepsnojančių laužų šviesoje. 
Žmonės jau bėgo į tą pusę. Viskas nutiko taip greitai. Keletas zelando- 
nių, įskaitant Pirmąją, atskubėjo padėti Ailai, tačiau ji mėgino numaldyti 


Vilką, ir Jondalaras nuo jos nesitraukė. 

Žmonės, kuriems zelandonė pirmoji ką tik aiškino, kaip elgtis su 
Balderanu, susirinko aplink jį, tysantį ant žemės. Staiga moteris, kuri 
buvo išprievartauta, o jos vyras nužudytas, jam spyrė. Paskui jam spyrė 
toji, kuri neteko dukters, nes Balderanas ją pagrobė ir baisiai su ja elgėsi. 
Vyras, kurį Balderanas stipriai sumušė ir kuriam teko stebėti, kaip prie- 
vartaujamos jo pora ir dukra, smogė jam į veidą ir suknežino nosį. Bal- 
derano vyrai bandė atsitraukti, bet buvo apsupti, nors niekas jų nemušė. 

Nebuvo kaip sulaikyti įtūžusių žmonių. Visi, patyrę Balderano ir 
jo vyrų smurtą, norėjo jam atlyginti. Žmonės virto minia. Viskas vyko 
taip greitai, iš pradžių niekas nesusigaudė, ko griebtis. Paskui, kad 
sustabdytų smurtą, įsiterpė zelandoniai. Aila buvo tarp jų ir šaukė: 
„Liaukitės, liaukitės! Jūs patys elgiatės kaip Balderanas!“, tačiau žmo- 
nės negalėjo sustoti. Prasiveržė visa jų neviltis, patirtas pažeminimas ir 
bejėgiškumas. 

Kai žmonės nurimo ir apsidairė, visi keturi vyrai tysojo ant žemės 
paplūdę kraujais. Aila pasilenkė prie Balderano ir patikrino: jis buvo 
negyvas, taip pat ir kiti du. Vienas dar kabinosi į gyvenimą, tas, kuris 
klausė, ar galėtų kaip nors atlyginti už savo blogus darbus. Vilkas liko 
prie Ailos, stebėjo sceną, tyliai urgzdamas gerklėje, ir ji galėjo pasakyti, 
kad žvėris irgi nenutuokė, ką daryti. Aila atsisėdo ant žemės ir ranko- 
mis apsikabino jo kaklą. 

Priėjo Pirmoji. 

— Tikėjausi, kad ne taip viskas bus, - tarė ji. - Nenumačiau tokio 
pykčio protrūkio, o turėjau. 

— Balderanas pats jį sukėlė, - pastebėjo zelandonė pirmoji. - Jei jis 
nebūtų puolęs Ailos, Jondalaras nebūtų jam trenkęs. Kai jis jau buvo 
parblokštas, įskaudinti žmonės nebesusivaldė. Jie suprato, kad jis nėra 
nenugalimas. Spėju, jau nebereikia maudų. Turėsiu pasirūpinti, kad jo- 
mis tinkamai atsikratytų. 

Visi tebebuvo įsitempę ir susijaudinę. Daugumai žmonių prireikė 
laiko, kad suprastų, kas nutiko. Dalyvavusiuosius susidorojime su nusi- 
kaltėliais užplūdo įvairiausios emocijos. Vieniems buvo gėda dėl to, ką 
padarė, kiti išgyveno palengvėjimą, gailestį, susijaudinimą, netgi paky- 


lėjimą, kad Balderanas galiausiai gavo tai, ko nusipelnė. 

Levela sulaikė Jonailą, kai vilkas išbėgo iš palapinės, nors mergaitė no- 
rėjo eiti su juo. Aila grįžo susitepusi Balderano krauju, ir dukra sunerimo. 
Aila patikino Jonailą, kad tai ne jos, o sužeisto vyro kraujas. 

Kitą rytą Jondalaras nuėjo aplankyti zelandonių, kurios abi buvo va- 
dinamos pirmosiomis, ir pranešė joms, kad Aila norėtų visą dieną pra- 
leisti savo palapinėje ir ilsėtis. Jai vis dar skaudėjo gerklę. Visi vietiniai 
zelandoniai tarėsi, kaip padėti žmonėms: ar kviesti kitą susirinkimą, ar 
laukti, kol žmonės patys pas juos ateis. 

Grįždamas į savo stovyklą Jondalaras juto, kad žmonės jį stebi, bet 
jam buvo vis vien. Ir pastabų nesiklausė. Vyrai žavėjosi jo jėga ir greičiu, 
tokia staigia reakcija, moterys juo gėrėjosi. Turėti tokį vyrą, tokį dailų, 
tokį greitą ginti savo moters - kas tokio nenorėtų. Jei ir būtų girdėjęs juos 
kalbant, jam nebūtų rūpėję. Jis tenorėjo grįžti pas savo Ailą ir įsitikinti, 
jog ji sveika. 

Tačiau po kiek laiko buvo perpasakojama istorija būtent apie tai, 
kaip Balderanas puolė Ailą ir kaip Jondalaras greitai šoko jos ginti, o ne 
apie kilusias muštynes, kuriose buvo mirtinai sužaloti trys, o gal ir ketu- 
ri žmonės, nors Gajanaras dar laikėsi įsikibęs gyvenimo. Zelandoniams 
teko spręsti, kaip atsikratyti kūnų. Tai buvo keblu, nes niekas nenorėjo jų 
pagerbti, atlikti apeigas, bet vis tiek reikėjo užsitikrinti, kad dvasios būtų 
atiduotos Motinai. Galiausiai zelandoniai nusprendė nugabenti kūnus į 


kalnus ir palikti kalvos viršūnėje maitėdoms. 

Žmonės iš aplinkinių urvų dar kelias dienas stovyklavo lauke prie pir- 
mojo urvo, paskui pradėjo ruoštis namo, kad, visiems jaudinantiems įvy- 
kiams pasibaigus, grįžtų į įprastą gyvenimą. Jie turės daug ką papasakoti, 
ypač apie svečius: tą, kuri buvo Pirmoji, jos mokinę, valdančią arklius ir 
vilką, iškvietusią dvigalvę gyvatę ir padėjusią jiems atsikratyti Baldera- 
no. Vis dėlto pasakojimai, kas nutiko Balderanui ir jo sėbrams, tikriausiai 
skirsis, priklausomai nuo to, kokį vaidmenį pats pasakojantysis suvaidino 


įvykiuose. 

Aila nerimo ir nekantravo išvykti. Ji nusprendė, jog yra tinkamas 
laikas baigti džiovinti bizonieną - vis bus kuo užsiimti. Įtempusi virves 
tarp į Žemę įbestų medinių kuoliukų ji aplinkui sukūrė dūmingus laužus. 
Mėsą dažniausiai sugadindavo vabzdžiai. Pavyzdžiui, uodus viliojo žalia 
mėsa, joje jie mėgo dėti kiaušinėlius. Dūmai juos nubaidydavo, o dar ir 
suteikdavo mėsai skonio. Aila ėmėsi raikyti bizonieną plonomis, lygiomis 
riekelėmis. Netrukus prisijungė Levela, paskui Jondekamas su Jondalaru. 
Jonaila irgi norėjo padėti, tad Aila parodė dukrai, kaip pjauti mėsą ir pa- 
skyrė virvės atkarpą, kur ji galėtų kabinti savąsias riekeles. Apie vidudienį 
į stovyklą gana susijaudinęs įžygiavo Vilomaras ir abu jo padėjėjai. 

— Pamanėm, gal iš čia būtų neblogai keliauti į pietus palei didelę upę, 
ko! pasieksim Pietų jūrą, - tarė Vilomaras. - Sukorus tokį kelią, būtų ap- 
maudu jos nepamatyti, be to, mums sakė, kad dabar yra kriauklelių mai- 
nymo metas. Pajūrio gyventojai turi daug mažų apskritų kriauklelių ir ilgų 
moliuskų kiaukutų, ir dailių dvigeldžių kriauklių, ir netgi jūrinių sraigių. 
Galėtume jų parsigabenti, o paskui išmainytume penktajame urve. 

— Kąturime tokio, už ką įsigytume kriauklelių? - paklausė Jondalaras. 

— Apie tai ir ketinau su tavimi pasikalbėti. Kaip manai, ar galėtum 
surasti gero titnago ir pagaminti geležčių ir antgalių, tinkamų išmainyti 
į kriaukleles? Ir gal dalį tos mėsos, kurią džiovini, Aila? - pasiūlė Vilo- 
maras. 

— Iš kur sužinojai, kad dabar yra mainų laikas ir apie kriaukleles? — 
paklausė Levela. 

— Ką tik atkeliavo žmogus iš šiaurės. Jūs jį pamatysit. Jis irgi mainyto- 
jas, turi stulbinamų mamuto ilties raižinių, - pasakė Vilomaras. 

— Pažinojau vyrą, raižantį mamuto iltis, - svajingai tarstelėjo Aila. 

Jondalaras sukluso. Jis irgi pažinojo tą raižytoją. Jis buvo tikrai apdo- 
vanotas menininkas ir vyras, dėl kurio Jondalaras vos neprarado Ailos. 
Apie tai pagalvojus, gerklėje atsistojo gumulas. 

— Norėčiau susitikti tą žmogų ir apžiūrėti jo raižinius. Mielai pamaty- 
čiau Pietų jūrą. Esu tikras, sugebėsim pagaminti ką nors mainams. Kaip 
manai, kas dar tiktų? - paklausė jis. 

— Kone viskas, kas gerai padaryta arba naudinga, ypač kas nors neį- 


prasta, - pasakė Vilomaras. 

— Kaip Ailos krepšiai, - pasiūlė Levela. 

— Kodėl mano krepšiai? - nustebo Aila. - Tai paprasčiausi lygūs krep- 
šiai, net nepapuošti. 

— Būtent. Jie atrodo paprasti krepšiai, kol atidžiau neįsižiūri, - pa- 
reiškė Levela. - Jie taip gerai padaryti, labai tvirti ir lygūs, ir pynimas 
neįprastas. Tie, kurie nepraleidžia vandens, ilgai tokie ir lieka, ir laisvesni 
ilgai neplyšta. Bet kas, suprantantis apie krepšius, išsirinktų taviškį vietoj 
puošnesnio, tačiau ne taip gerai padaryto. Netgi išmetimui skirti krepšiai 
yra per geri išmesti. 

Nuo pagyrų Aila išraudo. 

— Tiesiog pinu juos taip, kaip mane išmokė, - atsiliepė ji. - Niekad 
nemaniau, kad jie kažkokie ypatingi. 

Jondalaras nusišypsojo. 

— Pamenu, ruošėmės kraustytis pas mamutojus. Ten turėjo vykti šven- 
tė, kurios metu žmonės keičiasi dovanomis. Tulija su Neze pasiūlė Ailai 
duoti daiktų, kuriuos paskui ji galėtų padovanoti kitiems, bet Aila pa- 
sakė, kad turi daug dovanų, kurias turėdama laiko padirbino, ir norėjo 
grįžti į slėnį jų pasiimti. Tai mes ir nujojome ten. Manau, Tulija ypač nu- 
stebo, kokios dailios ir kruopščiai padarytos tavo dovanos. O Talutui taip 
patiko bizonenos apsiaustas. Daiktai, kuriuos tu dirbini, Aila, yra gražūs. 

Dabar ji jau ryškiai išraudo ir nerado žodžių atsakyti. 

— Jei taip nemanai, tai pasižiūrėk į Jonailą, — išsišiepė Jondalaras. 

— Tai ne aš. Jonailoje taip pat yra daug tavęs, - atkirto Aila. 

- Viliuosi, - neatsiliko Jondalaras. 

— Nėra abejonių, kad Motina pasirinko tavo dvasią sumaišyti su Ai- 
los, - įsiterpė Levela. - Tai maryti Jonailos akyse. Jos lygiai tokios pat 
mėlynos kaip taviškės, o šitoks atspalvis nėra dažnas. 

— Taigi, visi sutinka. Pakeliui namo nukeliausime prie Pietų jūros, — 
įsiterpė Vilomaras. - Manau, turėtum nupinti keletą krepšių, Aila. Gali- 
ma išsimainyti ir druskos, ne tik kriauklelių. 

— Kada eisime susitikti su žmogumi, atgabenusiu raižinių? - paklausė 
Jondekamas. 

— Jei dabar tinkamas laikas nutraukti darbą pietums, galime negaišda- 


mi su juo susipažinti, - tarė Vilomaras. 

— Tik padžiausiu dar kelis gabalėlius, - tarė Levela. 

— Galime pasiimti bizonienos išsikepti sau arba prisidėti prie bendrų 
pietų, - pasiūlė Jondalaras. 

Jondalaras nešė Jonailą, kai visi išėjo su Vilomaru ir patraukė prie 
dengtos zelandonių pastogės. Demorinas kalbėjosi su nepažįstamuoju, 
o Amelana, besilaukianti ir visiškai suprantanti, kokia patraukli atrodo, 
jam šypsojosi. Jis irgi jai šypsojosi. Vyras buvo gana aukštas ir gerai sudė- 
tas, rudaplaukis, mėlynomis akimis, patraukliu draugišku veidu, tačiau 
Ailai dar kažkas atrodė pažįstama. 

— Atsivedžiau kitus iš savo keliautojų būrio, - tarė Vilomaras ir pra- 
dėjo supažindinimą. Kai jis pradėjo sakyti: „Jondalaras iš devintojo Ze- 
landonijos urvo... vyras pažvelgė sutrikęs, o Jondalaras pastatė ant žemės 
Jonailą ir paruošė sujungti rankas. 

— ... ir jo pora Aila iš devintojo Zelandonijos urvo, buvusi mamutojų 
Liūto stovyklos narė, mamuto židinio duktė... 

— Jus aš pažįstu, — pertarė vyras, — tiksliau, žinau apie jus. Esu Konar- 
dis iš losadunojiečių. Judu abu prieš kelerius metus buvote apsistoję pas 
losadunojiečius? 

— Taip, grįždami iš kelionės gyvenome Ladunio urve, - nuoširdžiai 
apsidžiaugęs patvirtino Jondalaras. Nors visi kelionėje paprastai sutinka 
daug žmonių, retai pamato juos antrą kartą, ar bent išvysta tuos, kurie 
pažinotų anksčiau sutiktus žmones. 

— Visi apie jus išgirdome per kitą vasaros susirinkimą. Kiek pamenu, 
su arkliais ir vilku jūs palikote didelį įspūdį, - pasakė Konardis. 

— Taip. Arkliai yra mūsų stovykloje, o Vilkas medžioja, - tarė Aila. 

— O šita maža grožybė tikriausiai yra šeimos pagausėjimas. Ji panaši į 
tave, - pasakė Konardis ilgšiui šviesiaplaukiui gyvomis mėlynomis aki- 
mis. Rodėsi, tarsi jis kalbėtų zelandoniškai truputį pakeisdamas sakinių 
konstrukciją ir truputį kitokiu akcentu, tačiau Aila prisiminė, kad abi 
kalbos labai panašios. Vyras iš tikrųjų kalbėjo zelandoniškai, įmaišyda- 
mas savosios, losadunojiečių, kalbos. 

— Vilomaras sakė, kad atgabenai raižinių, - pastebėjo Jondalaras. 

- Taip. Štai jie, - patvirtino Konardis. 

Vyras nusirišo kapšelį nuo juosmens, praskleidė viršuje ir ant lygios 


plokštelės išpylė keletą mamuto ilties figūrėlių. Aila vieną paėmė. Tai 

buvo mamutas su keliomis įrėžtomis linijomis, kurių paskirtis nebuvo 
aiški, todėl Aila apie tai paklausė. 

— Nežinau, - prisipažino vyras. - Jie visada šitaip raižo. Figūrėlės nėra 
senovinės, bet padarytos taip, kad atrodytų senovinės, ypač raižiniai jau- 
nų žmonių, kurie dar tik mokosi. 

Paskui Aila paėmė ilgą laibą figūrą, o atidžiau įsižiūrėjusi suprato, kad 
tai paukštis, lyg ir žąsis, skrodžianti orą. Ji buvo labai paprasta, tačiau 
pilna gyvybės. Kitas buvo ant užpakalinių letenų stovintis liūtas, bent 
jau galva figūrėlės viršuje buvo liūto, o priekinės letenos panašios į katės, 
tačiau kojos buvo žmogaus. O priekyje, kur turėtų būti ilga liūto papilvė, 
jei jis nestovėtų stačias, buvo aiškiai įrėžtas prailgintas žemyn nukreiptas 
trikampis, gaktos trikampis, su niekuo nesupainiojamas moters simbolis. 
Nors nebuvo moters krūtų, figūrėlė aiškiai vaizdavo moterį-liūtę. 

Paskutinė figūra irgi buvo moters, nors be galvos, tik su išskobta skyle, 
per kurią perverta virvelė. Krūtys buvo didžiulės, gana aukštai. Rankos 
baigėsi tik užuomina į plaštakas su pirštais, šlaunys buvo plačios, sėdme- 
nys dideli, su aštria juos skiriančia linija, besitęsiančia per visą priekį, be- 
sibaigiančia tokia perdėtai didele makštimi, kad moters organas atrodė 
kone išverstas. 

— Manau, šitą figūrėlę išraižė neseniai pagimdžiusi moteris, - pastebė- 
jo Aila. - Tuomet taip jautiesi, tarsi būtum padalyta pusiau. 

— Tikriausiai neklysti, Aila. Krūtys tikrai atrodo kupinos pieno, - pri- 
tarė Pirmoji. 

— Ar siūlai jas mainams? - paklausė Vilomaras. 

— Ne, šitos mano. Nešiojuosi jas sėkmei, bet jei nori vienos ar kelių, 
galiu parūpinti, - pažadėjo Konardis. 

— Tavim dėtas, pasiimčiau jų į mainų kelionę. Neabejoju, figūrėles 
būtų galima gerai išmainyti, - pastebėjo Vilomaras. - Ar tu mainų meis- 
tras, Konardi? - jis pastebėjo, kad vyras neturi mainytojo tatuiruotės. 

— Man patinka keliauti, kartais šį tą išmainau, bet nesu mainų meis- 
tras, — prisipažino Konardis. - Visi mainosi, tačiau mes neišskiriam to 
kaip atskiro užsiėmimo. 

- Jei tau patinka keliauti, gali padaryti, kad išskirtumėt, - pasakė Vi- 


lomaras. — Tai šito mokau savo padėjėjus. Gali būti, jog tai mano pasku- 

tinė tolima mainų kelionė. Esu tokio amžiaus, kai kelionės nebetenka ža- 
vesio. Noriu įsikurti namuose su savo pora, jos vaikais ir vaikaičiais, kaip 
šita daili mažoji, - jis parodė į Jonailą. - Yra mainų meistrų, kurie keliauja 
drauge su savo poromis ir jų vaikais, tačiau mano pora buvo devintojo 
urvo vadė ir negalėjo laisvai keliauti. Visada stengdavausi pargabenti jai 
ką ypatingo. Štai kodėl klausiau, ar tavo figūrėles galima išmainyti. Ta- 
čiau, esu tikras, ką nors rasiu, kai nukeliausim prie Pietų jūros mainyti 
kriauklelių. Gal norėtum eiti kartu su mumis? 

— Kada išeinat? - paklausė Konardis. 

— Netrukus, bet dar turime aplankyti seniausią ir švenčiausią vietą, — 
pasakė Vilomaras. 

— Gerai. Nuostabus urvas, neįprasčiausiai piešiniai, bet jau kelis kar- 
tus juos mačiau. Eisiu pirmas, pasakysiu jiems, kad ateinant, — atsiliepė 


Konardis. 

Įėjimas į urvą buvo gana didelis, bet nesimetriškas, labiau platus nei 
aukštas ir dešinėje pusėje aukštesnis. Kairėje, žemesnėje pusėje, buvo 
išsikišusi atbraila - puiki pastogė nuo lietaus ir akmenų, kurie kartkar- 
tėmis nusirisdavo nuo uolos. Kairiajame tolimajame urvo angos krašte 
buvo susikaupusi piramidės formos krūvelė iš akmenukų, nusiritusių 
nuo uolos viršuje. 

Dėl erdvios angos į urvą gana toli sklido dienos šviesa. Aila pagalvo- 
jo, kad čia būtų nebloga vieta gyventi, tačiau akivaizdu, kad tam urvas 
nebuvo naudojamas. Išskyrus kamputį po atbraila, kur prie miego pas- 
togės buvo kūrenti nedideli lauželiai, matėsi mažai pėdsakų veiksmų, 
kuriais žmonės darė savo gyvenimą patogesnį. Išvydusi atvykėlius, iš 
pastogės išėjo ir juos pasveikino zelandonė. 

- Didžiosios Motinos Žemės vardu, sveikinu tave jos seniausioje 
švenčiausioje vietoje, Pirmoji tarp tų, kurie jai tarnauja, — tarė ji ištiesu- 
si abi rankas. 

— Sveikinu ir tave, seniausios švenčiausios vietos Saugotoja, — atsi- 
liepė Pirmoji. 

Po to prašneko Jonokolas: 

— Esu devynioliktojo Zelandonijos urvo zelandonis, sveikinu tave, 
jos seniausios ir švenčiausios vietos Saugotoja. Girdėjau, kad šventos 
vietos atvaizdai sukrečiami. Aš taip pat esu nupiešęs kelis atvaizdus, ir 
jaučiuosi pagerbtas, kad esu pakviestas apžiūrėti šios šventos vietos, - 
kalbėjo jis. 


Saugotoja nusišypsojo. 

— Tai tu esi atvaizdus piešiantis zelandonis, — tarė ji. - Manau, tave 
nustebins tai, ką pamatysi urve, o gal tu labiau nei kiti įvertinsi meistrys- 
tę. Čia dirbę protėviai buvo labai patyrę. 

— Ar visus atvaizdus paliko protėviai? — pasiteiravo Devynioliktasis. 

Saugotoja Jonokolo balse išgirdo neišsakytą meldimą. Jau anksčiau 
buvo tai girdėjusi iš apsilankiusių dailininkų. Jie norėjo sužinoti, ar bus 
leidžiama pridėti savo piešinį. Moteris žinojo, ką atsakyti. 

— Beveik visus, nors žinau keletą, kurie padaryti gana neseniai. Jei pa- 
jusi, jog gali prilygti anksčiau piešusiesiems, ir būsi pašauktas tai padaryti, 
esi laisvas palikti čia savo ženklą. Niekam netaikome jokių apribojimų, 
Motina pasirenka. Suprasi, ar esi pašauktas, - atsiliepė Saugotoja. Nors 
to teiravosi daugelis, iš tikrųjų tik vienas kitas jautėsi pajėgūs prisidėti 
prie nepaprastų darbų urvo viduje. 

Atėjo Ailos eilė. 

— Didžiosios Visų Motinos vardu, sveikinu tave, seniausios švenčiau- 
sios vietos Saugotoja, — tarė ji ištiesusi rankas. - Aš esu Aila, pirmosios 
tarp tų, kurie tarnauja Didžiajai Motinai Žemei, mokinė. 

„Ji dar nepasiruošusi atiduoti savo vardo“, - tokia buvo pirmoji zelan- 
donės mintis. Paskui ji vis labiau ėmė pastebėti neįprastą jaunos moters 
akcentą ir suprato, jog čia toji, apie kurią tiek daug girdėjo. Daugumai iš 
Saugotojos urvo atrodė, kad visi svečiai kalba zelandoniškai su vadina- 
muoju šiaurietišku akcentu, tačiau šitos moters kalbėsena buvo visiškai 
kitokia. Aila kalbėjo laisvai, akivaizdu, kad puikiai mokėjo kalbą, tačiau 
kai kuriuos garsus tarė taip, kaip zelandonė iki šiol nebuvo girdėjusi. Nėra 
abejonių, ji atkeliavo iš kažkur labai toli. 

Zelandonė atidžiau pažvelgė į jaunąją moterį. „Taip, - pagalvojo, - ji 
patraukli, tačiau turi svetimšališkos išvaizdos, kitokie bruožai, trumpes- 
nis veidas, platesnis tarpuakis. Netgi jos plaukai ne tokie ploni kaip dau- 
gumos Zelandonijos moterų. Jie kažkokie tankesni, ir, nors šviesūs, ats- 
palvis išskirtinis, tamsesnis, gal kaip medaus ar gintaro. Svetimšalė, tačiau 
Pirmosios mokinė. Gana reta, kad svetimšalis taptų mūsų zelandoniu, 
dar mažiau tikėtina - Pirmosios mokiniu. Bet gal suprantama, nes ji yra 
toji, kuri valdo arklius ir vilką. Ir ji sustabdė vyrus, šitiek metų kamavu- 

— Būk pasveikinta šioje seniausioje švenčiausioje vietoje, Pirmosios 
mokine Aila, - tarė zelandonė, spausdama Ailos rankas, - spėju, apžiūrė- 
ti šios vietos tu atkeliavai iš toliau nei kas kitas. 

— Atkeliavau su visais kitais... - pradėjo Aila, paskui, matydama šypse- 
ną moters veide, suprato: jos akcentas. Saugotoja turėjo omenyje jos kil- 
mę: tolimą slėnį, iš kurio ji atkeliavo su Jondalaru, o gal net Ailos namus 
gentyje arba žmones, kuriems ji buvo gimusi. - Tu neklysti, - atsiliepė 
ji, - tačiau Jondalaras, ko gero, nukeliavo gerokai toliau. Jis nupėsčiavo 
visą kelią nuo savo namų iki Didžiosios Motinos Upės pabaigos toli ry- 
tuose ir dar toliau, kur mane rado. Paskui grįžome į Zelandoniją, o da- 
bar - Pašauktosios kelionė. 

Išgirdęs savo vardą, Jondalaras žengė artyn ir šypsojosi klausydamasis, 
kaip Aila vardija jo keliones. Saugotoja nebuvo sena, bet nebuvo ir jau- 
na ar nepatyrusi, kaip tik pakankamai subrendusi, kad turėtų patirties 
ir brandos teikiamos išminties, maždaug tokio amžiaus, kokio būdamos 
moterys Jondalarui patikdavo, kol sutiko Ailą. 

— Sveikinu tave, gerbiamoji seniausios švenčiausios vietos Saugoto- 
ja, — tarė jis, ištiesęs rankas. - Esu Jondalaras iš devintojo Zelandonijos 
urvo, devintojo urvo titnago apdirbėjas. Esu susijungęs su Aila iš devin- 
tojo Zelandonijos urvo, kuri yra Pirmosios mokinė. Buvusios devintojo 
urvo vadės Martonos sūnus ir dabartinio devintojo urvo vado Joharano 
brolis. Gimęs prie Lanzadonijos vado ir įkūrėjo Dalanaro židinio. 

Jis paminėjo svarbius savo vardus ir ryšius. Suprantama, susitikę ze- 
landoniai paprasčiausiai patvirtina, kam jie, visų pirma, priklauso, tačiau 
Jondalarui būtų pernelyg kasdieniška ir nemandagu šitaip trumpai ofi- 
cialiai prisistatyti, ypač zelandonei. 

— Būk čia pasveikintas, Jondalarai iš devintojo Zelandonijos urvo, - 
tarė ji, imdama jo rankas ir žiūrėdama į neįtikėtinai gyvo mėlyno atspal- 
vio akis, kurios, regis, žvelgia į pačią sielos gelmę ir verčia virpėti jos mote- 
riškumą. Ji akimirkai užsimerkė, kad atkurtų vidinę pusiausvyrą. „Nieko 
keista, kad Aila dar nenori atiduoti savo vardo, - pagalvojo Saugotoja. - 
Ji susijungusi su vienu nuostabiausių mano kada sutiktų vyrų. Smalsu, ar 
buvo planuota šiems svečiams iš šiaurės surengti Motinos šventę... Kaip 
negerai, kad mano kaip saugotojos laikas dar nepasibaigė. Jei manęs rei- 


kia čia, negaliu eiti į Motinos šventę“ 

Vilomaras, kuris laukė savo eilės prisistatyti, nulenkęs galvą šypsojosi 
sau. „Gerai, kad Jondalaras beveik nepastebi poveikio, kurį vis dar daro 
moterims, - galvojo jis, - o Aila, kad ir kokia pastabi, tam tarsi visai abejin- 
ga: Jis žinojo, kad, nors ir neskatintinas, pavydas daugumos žmonių širdyje 
susisuka lizdus. 

— Esu vardu Vilomaras, devintojo Zelandonijos urvo mainų meistras, — 
tarė jis, eilei atėjus. — Susijungęs su buvusia devintojo urvo vade Martona, 
kuri yra šio jauno vyro motina. Nors jis gimė ne prie mano židinio, jis čia 
augo, todėl laikau jį savo židinio sūnumi. Lygiai tą patį jaučiu Ailai ir jos 
mažajai Jonailai. 

„Ji ne tik susijungusi, ji turi vaiką, mažą vaiką, - galvojo Saugotoja. — 
Kaip ji gali net galvoti tapti zelandone? Juo labiau - būti pačios galingiau- 
sios pasaulyje zelandonės mokine? Pirmoji joje turi matyti daug galimybių. 
Viduje ji tikriausiai tampoma į visas puses: | 

Šįkart į urvą keliaus tik šie penki svečiai. Likusieji ateis kitą kartą ir ti- 
kriausiai tiek daug nepamatys. Urvams, kurie saugojo šventąją vietą, nepa- 
tiko, kai vienu metu eidavo pernelyg daug žmonių. Greta laužavietės buvo 
sudėti deglai ir lempelės. Tai buvo viena iš Saugotojos pareigų: rinkti juos ir 
paruošti, kad prireikus būtų po ranka. Visi pasiėmė po deglą. Saugotoja pa- 
čiupo papildomų, sudėjo juos į kuprinę, dar įsidėjo kelias lempeles ir nedi- 
deles pūsles su riebalais. Kai visi turėjo ugnies keliui pasišviesti, Saugotoja 
leidosi į urvą. Į prieangį sklido pakankamai dienos šviesos, kad suprastum, 
koks tai didžiulis ir klaidus urvas. Visą erdvę užpildė netvarkingos akmenų 
formacijos. Kadaise prie urvo viršaus prisitvirtinę stalaktitai ir jiems gimi- 
ningi stalagmitai dunksojo sugriuvę, kolonos buvo išvirtusios, tarsi iš po jų 
išmušus pagrindus, kiti dariniai apskritai subyrėję. Dėl to, kaip buvo išsi- 
barstę, dingojosi, jog jie nukrito visai neseniai, tačiau akmenys buvo sustin- 
gę laike, pasidengę plonu permatomu blizgių nuosėdų sluoksniu. 

Vesdama į kairę palei sieną Saugotoja pradėjo niūniuoti. Kiti sekė vora 
po vieną: paskui saugotoją ėjo Pirmoji, paskui Aila, Jonokolas ir Viloma- 
ras, galiausiai - Jondalaras. Jis buvo pakankamai aukštas, kad matytų pro 
kitų galvas, ir manė, jog bus savotiškas užnugario saugotojas, nors nenuma- 
nė, nuo ko gali prireikti saugoti. 

Netgi gerokai giliau vis dar pakankamai šviesos sklido nuo įėjimo ir 


nebuvo visiškai tamsu. Urve tvyrojo gilios sutemos; pamažu akys pripra- 


489 | 


JEAN M. AUEL 


to prie šešėlingos aplinkos. Judant viduje, einant su deglais ir lempomis, 
apšviesto akmens spalva kito nuo visiškai baltų naujų varveklių iki gum- 
buotų pilkų, nuo amžiaus pražilusių strampų. Nuo viršaus krito akmeni- 
nės klostės, išvagotos geltonais, oranžiniais, raudonais ir baltais dryžiais. 
Akis gaudė spindintį krištolą, išryškintą menkos šviesos, žvilgėjo urvo 
pagrindą dengiantis plonytis kalcito sluoksnis. Žmonės matė stebuklin- 
gas skulptūras, kurios kurstė vaizduotę, ir didingas baltas kolonas, švytin- 
čias skaidria paslaptimi. Tai buvo nepaprastai gražus urvas. 

Menkoje šviesoje lankytojai pasiekė tokią vietą, kur erdvė tarsi atsi- 
vėrė. Salės šonai pradingo, o priešais, išskyrus žėrintį baltą diską, regis, 
nusidriekė nesibaigianti tuštuma. Aila suprato, kad įėjo į kitą salę, dar 
didesnę nei prieangis. Nors nuo lubų karojo keisti didingi stalaktitai, ku- 
rie priminė ilgus baltus plaukus, pagrindas buvo neįprastai lygus, kaip 
ramus, tykus ežeras, kurio iš tikrųjų kadaise čia tyvuliuota. Tačiau dabar 
didžiulė salė buvo nubirusi kaukolėmis, kaulais ir dantimis, išduobta se- 
klių įdubų - čia žiemos miegu miegančių urvinių lokių guolių. 

Saugotoja, kuri nepaliaujamai niūniavo, ėmė tai daryti vis garsiau, kol 
balso stiprumas ir jėga tapo garsesni nei Aila, kuri stovėjo greta, įsivaizda- 
vo, kad būtų įmanoma žmogui skleisti, tačiau aido nebuvo girdėti. Garsą 
sugėrė tuščios erdvės galybė akmeninės uolos viduje. Tada giliu, stipriu 


balsu ta, kuri buvo Pirmoji, pradėjo giedoti Motinos giesmę: 


Iš tamsumos, iš pragaišties, iš tyrų 
Su viesulais Didžioji Motina išnyra. 
Ir bunda, nes gyvybės vertę ji išmano, 
Ji sielojas dėl tuštumos, Motina Žemė. 


Motina vieniša. Vienintelė ir tikra. 


Iš savo gimties dulkių ji sukūrė kitą: 
Blyškų spindintį bičiulį, draugą tikrą. 
Jie augo kartu, mokėsi švelniai mylėti, 

Laikui atėjus panoro susilieti. 


Nuolat greta buvo jis. Blyškus spindintis bičiulis. 
Ilgai dalijosi jie dviese savo laime... 

Pirmoji sudvejojusi nutilo. Nebuvo jokio atsako, neatsiliepė joks ai- 
das. Urvas jiems sakė, kad čia ne vieta žmonėms. Ši erdvė priklauso urvi- 
niams lokiams. Aila ėmė svarstyti, ar šioje tuščioje salėje yra kokių atvaiz- 
dų. Saugotoja turėtų žinoti. 

— Zelandone, kuri saugai šitą urvą, - kreipėsi ji oficialiai, — ar salės 
priekyje yra protėvių piešinių? 

— Ne, - atsiliepė moteris. — Šita erdvė neskirta mums piešti. Mes ga- 
lime čia užeiti pavasarį, lygiai taip, kaip jie kartais įeina į mūsų vietas šia- 
me urve, tačiau Motina šią salę atidavė urviniams lokiams žiemos miegu 
miegoti. 

— Tikriausiai todėl žmonės nusprendė čia negyventi, - prabilo Aila. — 
Kai tik pamačiau šitą urvą, pagalvojau, kad čia būtų puiki vieta gyventi, 
ir svarsčiau, kodėl jis tam nepasirinktas. Dabar suprantu. 

Saugotoja nuvedė juos į dešinę. Jie praėjo pro nedidelę angą, vedusią 
į kitą salę, o tolėliau pasirodė didesnė anga. Kaip ir prieangyje, čia buvo 
netvarkingai pribirę stalagmitų ir kalkakmenio luitų. Kelias vedė aplink 
kliūtis į erdvią aukštą salę, kurios apačia buvo raudona. Salėje labiausiai į 
akis krito masyvi suvirtusių akmenų sankaupa ir keliais dideliais raudo- 
nais taškais pažymėtas nuo lubų kabantis akmeninis darinys. Visi priėjo 
prie didelės plokštumos, kone vertikalios sienos, kuri kilo iki viršaus, pa- 
dengtos dideliais raudonais taškais ir įvairiais ženklais. 

— Kaip manot, kaip padaryti šitie taškai? - pasiteiravo Saugotoja. 

— Tikriausiai dideliais odos ar samanų gniutulais arba kuo panašiu, 
spėjo Jonokolas. 

— Manau, tau derėtų atidžiau įsižiūrėti, devynioliktojo urvo zelando- 
ni, - pastebėjo Pirmoji. 

Aila prisiminė, kad donija lankėsi čia anksčiau ir neabejotinai žino- 
jo atsakymą. Vilomaras tikriausiai irgi. Aila nepasisiūlė spėti, tylėjo ir 
Jondalaras. Saugotoja iškėlė delną, atlenkė atgal išskėstus pirštus, o tada 
priglaudė prie taško, Taškas buvo beveik tokio pat dydžio kaip ir delnas. 

Jonokolas įsižiūrėjo į didelius taškus. Jie nebuvo ryškūs, tačiau galėjai 
įžvelgti pirštų apačios įspaudus, kurie kilo nuo kai kurių taškų. 

— Tikrai! - nusistebėjo jis. — Jie tikriausiai padaryti įmerkus delną į 
labai tirštą raudonosios ochros tyrę. Nemanau, kad kada mačiau šitaip 


padarytus taškus! 

Saugotoja šypsojosi stebėdama apstulbusį jaunuolį ir atrodė gana pa- 
tenkinta savimi. Matydama jos šypseną Aila susigaudė, kad salė, kurioje jie 
buvo, yra kiek geriau apšviesta. Apsidairiusi ji suprato, kad jie vėl atsidūrė 
arčiau įėjimo. Iš pat pradžių galėjo tiesiai čia ateiti, užuot vaikščioję aplin- 
kui, per didžiulį urvinių lokių žieminės nakvynės plotą, tačiau Aila buvo 
įsitikinusi, kad Saugotoja turi priežasčių vedžioti juos taip, kaip veda. Gre- 
ta didžiųjų taškų matėsi dar vienas piešinys, kurio Ailai nepavyko išsiaiš- 
kinti. Ji aiškiai matė tik tiesią raudoną liniją su kita skersine viršuje. 

Kelias vedė aplink luitus ir nuobiras salės viduryje, kol keliautojai pri- 
ėjo ant priešingos sienos juodai nupieštą liūto galvą. Tai buvo vienintelis 
čia matomas juodas piešinys. Greta jo matėsi ženklas ir keletas nedidelių 
taškų, tikriausiai padarytų pirštais. Kiek tolėliau ėjo eilė delnų dydžio rau- 
donų taškų. Mintyse, pasitelkusi skaičiavimo žodžius, Aila juos suskaičia- 
vo - trylika. Viršuje, virš galvų, buvo dar viena taškų grupė, tačiau tam, kad 
juos paliktų, žmogus turėjo užsilipti ant kokio darinio padedamas draugų 
ar mokinių. Vadinasi, jie turėjo būti svarbūs piešėjui, nors Aila nepajėgė 
perprasti priežasties. 

Kiek tolėliau pasirodė niša. Akmeninė iškyša visa buvo nusėta dideliais 
raudonais taškais. Nišos viduje, ir ant vienos, ir ant kitos sienos, buvo rau- 
donų taškų, išdėstytų grupėmis, keletas linijų bei kitų ženklų ir trys arklio 
galvos, dvi iš jų nupieštos geltonai. Tarp akmenų luitų ir stalagmitų vidu- 
ryje, priešais nišą, už žemų konkrecijų Saugotoja parodė kirą gana didelę 
plokštumą su raudonais taškais. 

— Ar tarp šitų raudonų taškų yra taip pat iš taškų sudaryta gyvūno gal- 
va? - pasitikslino Jonokolas. 

— Kai kurie žmonės taip mano, - Saugotoja nusišypsojo pastabiam at- 
vaizdus piešiančiam zelandoniui. c 

Aila mėgino įžiūrėti gyvūną, bet matė tik taškus. Vis dėlto pajuto kaž- 
kokį skirtumą. 

— Kaip manai, ar šituos taškus paliko kitas žmogus? Jie atrodo didesni. 

— Manau, tu teisi, - atsakė Saugotoja. - Mums atrodo, kad pirmuosius 
paliko moteris, o šituos — vyras. Čia yra ir daugiau atvaizdų, tačiau tam, 
kad juos pamatytume, mums teks grįžti tuo pačiu keliu, kuriuo atėjom. 

Ji vėl pradėjo niūniuoti vesdama juos į nedidelę salę su konkrecijomis 
viduryje. Čia buvo didelis priekinės elnio, tikriausiai didžiojo elnio jauni- 

klio, dalies piešinys. Ragai nedideli, plaštakos formos, ir nedidelė kupra ant 
nugaros. Saugotoja ėmė niūniuoti vis garsiau. Salė aidėjo, jai atliepė. Prisi- 
jungė Jonokolas: jo melodija švelniai papildė Saugotojos niūniavimą. Aila 
pradėjo čiulbėti kaip paukštis. Tada Pirmoji, užgiedojusi tolesnes Motinos 
giesmės eilutes žemesniu stipriu kontraltu, papildė melodiją sodresne, gi- 


lesne gaida: 


Ilgai dalijosi jie dviese savo laime, 
Paskui nerimt pradėjo Motina savaime. 
Mylėjo spindintį bičiulį ir būt su juo norėjo, 
Bet stigo dar kažko, jos meilėje dar daug slypėjo gėrio. 
Ji buvo Motina. Ji troško duoti. 


Kur paslėptą gyvybės kibirkštį suranda, 
Verpetai siautulingi visiškoj tamsybėj 
Kėsinosi išplėsti jos šilumą ir širdį. 


Motina elgėsi drąsiai. Pavojaus mirtino nepaisė. 


Šaltoj sunaišty ji atvėrė kūrybos šaltinį 
Ir paspruko gausi, prisipildžiusi gyvybės vidinės. 
Ji pilnėjo, kai brendo viduj jos gyvybė, 
Laiminga Motina meiliai dalijosi dosnybe. 
Motina laukiasi. Gyvybe dalijasi. 


Tamsybių tuštuma, bergždžia, nyki dykynė, 
Nekantriai laukia gimsiančios gyvybės. 
Ji Motinos krauju pasotinta įkvepia pliūpsnį oro, 
Tada pažyra akmenys, plyšta, dryksta oda. 
Motina gimdo. Gyvybė suspindo. 


Jos gimdymo vandenys upes ir jūras pripildo, 
Paplūsta žeme ir medžius pagimdo. 
Kiekvienas lašas brangus išaugina lapus ir gėles, 
Žemė skleidžias naujai suvešėjus, žalia. 


Plūsta jos vandenys. Nauja žaliuojanti žemė randasi. 

Pirmoji nutilo tokioje vietoje, kuri atrodė tinkama improvizuotos 
chorinės giesmės pabaigai. Aila taip pat pabaigė užsitęsusią vieversio 
giesmelę, galiausiai sutartinai niūniuoti baigė Saugotoja su Jonokolu. 
Jondalaras su Vilomaru vertinamai paplojo delnais į šlaunis. 

— Buvo nepaprasta, - pagyrė Jondalaras. - Tiesiog žavu. 

— Tikrai. Skambėjo gana gerai, - nenutylėjo ir Vilomaras. - Manau, 
Motina tai įvertins, kaip ir mes. 

Saugotoja vedė juos pro mažą salę, paskui žemyn link kitos nišos. Jau 
nuo įėjimo joje buvo matyti raudonais dažais nupiešta lokio galva. Kai 
žmonės pasilenkė, kad praeitų pro žemą angą, pasirodė daugiau lokio 
piešinio, o paskui iš tamsos išniro ir antra galva. Atsitiesę visi išvydo tre- 
čiojo lokio galvą - lengvą apybrėžą po pirmąja. Sienos forma buvo įgudu- 
siai išnaudota - ji pirmajam lokiui pridėjo iškilumo, ir, nors antrasis lokys 
atrodė užbaigtas, tą įspūdį sudarė tuštuma užpakalinių letenų vietoje. At- 
rodė, tarsi lokys nirtų iš dvasių pasaulio kiaurai sieną. 

— Čia tikrai urviniai lokiai, - pastebėjo Aila. - Jų kaktos forma tokia. 
Tuo metu, kai jie mažyčiai. 

— Esi mačiusi mažų urvinių lokiukų? 

- Taip, pasitaikydavo. Žmonių, tarp kurių aš užaugau, ryšys su urvi- 
niais lokiais ypatingas, - paaiškino Aila. 

Stovėdami nišos gale, ant dešinės sienos jie galėjo matyti dvi raudonai 
iš dalies nupieštas kalnų ožkas. Gyvūnų ragus ir nugarą atstojo natūralūs 
akmens linkiai. 

Grįžę koridoriumi atgal, žmonės vėl užsiropštė iki elnių lygio, o 
paskui palei kairę sieną ėjo tol, kol pasiekė didelę atvirą erdvę. Eidamas 
aplink salę, Jonokolas pažvelgė į nišą, kurioje stūksojo senovinė formacija 
su nedidelio baseinėlio formos viršumi. Paėmęs vandenmaišį, jis šliūkš- 
telėjo ten truputį vandens. Atgal jie grįžo tuo pačiu keliu ir galiausiai 
pasiekė didelę angą, kuri vedė į lokių miego vietas. Netoli urvo įėjimo, 
ant didelės abi sales skiriančios kolonos, priešais kitus piešinius erdvėje, 
pilnoje netvarkingų uolų luitų, buvo maždaug šešių metrų ilgio ir trijų 
metrų pločio plokštuma, padengta dideliais raudonais taškais. Matėsi ir 
kitų žymių bei ženklų, įskaitant tiesią liniją su skersiniu viršuje. 

Saugotoja, eidama palei kairę sieną, vėl juos atvedė į lokių buveines. Ji 


sustojo kaip tik priešais angą. 

- Čia yra daug ko, bet norėjau, kad pamatytumėt tam tikrus daly- 
kus, - tarė zelandonė, žiūrėdama tiesiai į Ailą. - Pirmiausia štai ką, - ji 
iškėlė savo deglą. Ant sienos išryškėjo keletas raudonų žymių, kurios at- 
rodė kaip atsitiktinės linijos. Staiga Ailos vaizduotė užpildė tarpus, ir ji 
pastebėjo raganosio galvą: matė kaktą, dviejų ragų pradžią, akį vaizduo- 
jančią trumpą liniją, snukio pabaigą su nasrų linija, o paskui - krūtinės 
užuomazgą. Piešinys stebino paprastumu. Kartą įžiūrėjęs, žvėries negalė- 
davai nebematyti. 

— Raganosis! - šūktelėjo Aila. 

— Taip, ir jokių kitų šioje salėje nepamatysi, - tarė Saugotoja. 

Urvo pagrindas buvo kieto akmens, kalcito, o kairę sieną užstojo bal- 
tai oranžinės kolonos. Praėjus kolonas, nebebuvo beveik jokių darinių, 
tik prie pat viršaus prilipusios pūpsojo keistos apvalios akmeninės formos 
su rausvomis priemaišomis, pilna pribyrėję visokiausio dydžio atskilusių 
akmenų skeveldrų. Nukritus sunkiam gabalui, liko išmuštas apskritas 
plotas ir atsirado įduba. Prie įėjimo, ant kabančio akmeninio darinio, 
matėsi nedidelis lyg ir mamuto kontūras, apvestas raudonais dažais. 

Už jo, aukštai ant sienos, buvo nupieštas nedidelis raudonas lokys, - 
akivaizdu, kad dėl to dailininkui teko ropštis siena. Žemėliau, ant iš sie- 
nos išsikišusio akmens, puikavosi du mamutai, kuriems buvo išnaudotas 
akmeninės sienos reljefas, o dar toliau matėsi kita iškyša su keistu ženklu. 
Ant priešingos sienos plytėjo ypatinga plokštuma su raudonais piešiniais, 
tarp kurių buvo gerai sudėto lokio priešakys. Kaktos forma ir taip, kaip 
žvėris laikė galvą, rodė, jog tai urvinis lokys. 

— Jonokolai, ar šitas lokys nėra labai panašus į kitą raudoną lokį, kurį 
ką tik matėm? - pasitikslino Aila. 

— "Taip, tikrai. Spėju, juos nupiešė tas pats žmogus, - atsiliepė jis. 

— Nesuprantu kito piešinio. Tarsi būtų sujungti du skirtingi gyvūnai. 
Atrodo lyg su dviem galvomis, kurių viena tarsi išeina iš lokio krūtinės, 
bet viduryje atsiranda liūtas, o priešais lokį - dar viena liūto galva. Visai 
nesuprantu šito piešinio, - skundėsi Aila. 

— Gal jis ir neskirtas suprasti niekam kitam, išskyrus tą, kuris jį nu- 
piešė. Dailininkas pasitelkia vaizduotę ir, gali būti, mėgina papasakoti 
niekam nežinomą istoriją. Nėra man žinomų senolių legendų, kurios tai 


paaiškintų, - atsiliepė Pirmoji. 


495 | 


JEAN M. AUEL 


— Manau, mums pakaktų tik įvertinti patį darbą, - pasiūlė Saugoto- 
ja, - ir leisti protėviams neatskleisti savo paslapčių. 

Aila pritariamai linktelėjo. Iki šiol ji matė pakankamai urvų, kad su- 
prastų, jog ne taip svarbu, kaip užbaigti piešiniai atrodo, o tai, ką me- 
nininkas padaro dirbdamas. Toliau koridoriuje, už antros liūto galvos ir 
įtrūkimo sienoje, buvo juodai nudažyta plokštuma: liūto galva, didelis 
mamutas ir galiausiai, ant besileidžiančio iš viršaus akmeninio darinio, 
figūra: didelis raudonas lokys juodai paryškinta nugara. Tikra paslaptis, 
kaip dailininkas jį nupiešė. Žvėris buvo lengvai matomas iš apačios, ta- 
čiau, kad ir kas jį piešė, turėjo ropštis per daugybę akmens darinių, kad 
pasiektų tą vietą. 

— Ar pastebėjot, kad visi gyvūnai išeina iš salės, išskyrus mamutą, — 
tarė Jonokolas. — Tarsi jie ateitų į šį pasaulį iš dvasių pasaulio. 

Saugotoja sustojo vos išėjusi iš salės ir vėl pradėjo niūniuoti, tačiau 
šįkart melodija buvo panaši į Pirmosios giedamos Motinos giesmės. Visi 
Zelandonijos urvai giedodavo arba deklamuodavo Motinos giesmę. Joje 
buvo pasakojama apie pradžių pradžią, apie žmonių kilmę. Nors visos 
buvo panašios ir pasakojo tą patį, įvairių urvų versijos skyrėsi. Ypač tai 
išryškėdavo giedant. Pirmoji, apdovanota ypatingu balsu, buvo sukūrusi 
savitą giesmės melodiją. 

Tarsi gavusi ženklą, Pirmoji pasistvėrė kitą Motinos giesmės eilutę 
nuo tos vietos, kur baigė anksčiau. Ir Aila, ir Jonokolas susilaikė neprisi- 


jungę ir tik susižavėję klausėsi. 


Gimdydama ji sunkiai, ugningai alsuoja, 
Kad gimtų gyvybė, su skausmu ji kovoja. 
Jos sukrešėjęs kraujas virsta raudona dirvos ochra, 
Tačiau spindintis kūdikis visas kančias atperka. 


Motinos džiaugsmas didis. Berniukas, skaisčiai spindintis. 


Srautus ugningus spjaudė kalnų viršūnės, 
O Motina dosniom krūtim maitino sūnų. 
Stiprus mažėlis taip godžiai žindo, 
Kad Motinos pieno lašai danguje suspindo. 


Užgimė sūnus. Motinos puoselėjamas, brangus. 


Luos 

Jis juokėsi linksmai ir žaidė, augo išmintingas, 
Tamsybes nušvietė, ir džiaugsmo Motinai nestigo. 
Ji gausiai liejo meilę, jis augo ir stiprėjo, 
Berniukas greitai brendo ir sparčiai vyriškėjo. 


Bresta sulig kiekviena diena. Gyvena išmintim sava. 


Motina išplėšė kibirkštį, kad gyvybė nežūtų, 
O tamsybių šalta tustuma ėmė masint jos sūnų. 
Motinos meilės dosnios jaunam nepakako. 
Jaudulio, kelionių, žinių širdis jo alko. 


Tuštuma buvo priešas. Bet sūnus eiti gviešės. 


Jis vogčiomis Motinai miegant išsprūdo, 
Sūkuringą tamsybę tyrinėti panūdo. 
Naujybių paviliotą, sūnų nepatyrusį 
Pragarmė prarijo viesulais atskriejusi. 


Sūnų tamsybė įkalino. Skaistųjį, brangų. 


Skaistusis jaunuolis, pirmiausia pradžiugęs, 
Netrukus pamatė, ko vertos tos ugnys. 
Apgaule patrauktas gailėjosi baisiai, 

Bet vienas tamsybių jėgų neįveiksi. 


Tamsa neatiduos. Kentės dėl neapdairos. 


Vos tik tamnsybė šalta jį ėmė ryti, 
Motina pabudusi ištiesė rankas, kad sulaikytų. 
Kad padėtų nuo blogio vienatinį apsaugot, 
Motina prašo pagalbos blyškų, spindintį draugą. 
Motina laiko tvirtai. Nepaleidžia visai. 


Garsas aidėjo. „Giesmė grįžta atgal nevisiškai tokia pati, - galvojo 
Pirmoji, - bet įdomiai pasikeitusi, tarsi pati sau pritartų“ Pasiekusi 
tą vietą, kuri atrodė tinkama, Pirmoji nutilo. Grupė tylomis keliavo 


toliau. 

Dešinėje urvo pusėje jie priėjo sankaupą stalagmitų pramaišiui su 
nugriuvusiais akmenų luitais. Kitapus stalagmitų ir akmenų luitų kabėjo 
didelis geležtės formos akmeninis darinys. Akmenys žymėjo naują salę, 
kuri pradžioje buvo aukšta, o toliau žemėjo. Nuo viršaus ir sienų karojo 
daug darinių, kitaip nei lokių miego vietose. 

Priėjusi prie kabančio darinio, Saugotoja stuktelėjo deglą į jo kraštą, 
kad jis įsiliepsnotų ryškiau, ir jį iškėlė, kad svečiai pamatytų plokštės pa- 
viršių. Žemiausiai, nusisukęs į kairę, raudonais dažais buvo nupieštas dė- 
mėtasis leopardas! Anksčiau Aila, Jondalaras ir Jonokolas nebuvo matę 
ant šventos vietos sienų nupiešto leopardo. Dėl ilgos uodegos Aila galvo- 
jo, kad tikriausiai tai snieginis leopardas. Pačiame žvėries uodegos gale 
buvo stora kalcito sankaupa, o kitoje pusėje — vienas didelis raudonas 
taškas. Niekas nesuprato, kodėl tas taškas ten padėtas ir net ką reiškia 
leopardas, tačiau abejonių, jog tai būtent tas žvėris, nebuvo. 

To paties negalėjai pasakyti apie viršuje pavaizduotą gyvūną, kuris 
buvo pasisukęs į dešinę. Dėl stambių pečių ir galvos formos iš pradžių 
galėjai palaikyti jį lokiu, tačiau liesas kūnas, ilgos kojos ir dėmės kūno 
priekyje neleido Ailai abejoti, jog tai urvinė hiena. Hienas ji pažinojo, jų 
pečiai tikrai buvo stambūs. Piešto gyvūno galvos forma truputį priminė 
urvinio lokio, tačiau galingas žandikaulis buvo būdingas hienoms, kurios 
dantimis gali sutraiškyti net mamuto kaulus. Dėl to išsivystė ir galingesnė 
jų kaulų struktūra. Be to, jų snukis ilgesnis. Hienų kailis kietas ir šiurkš- 
tus, ypač aplink galvą ir ties pečiais. 

— Ar matot kitą lokį viršuje? —- pasiteiravo Saugotoja. 

Staiga Aila virš hienos pastebėjo dar vieną figūrą. Blyškiose raudonose 
linijose ji sugebėjo įžvelgti į kairę, kitą nei hiena pusę, nusisukusio urvi- 
nio lokio kontūrą. Ji palygino abu piešinius. 

— Nemanau, kad taškuotas žvėris yra lokys, - pasakė ji. - Rodos, tai 
urvinė hiena. 

— Yra taip manančiųjų, tačiau jo galva tokia panaši į lokio, - pastebėjo 
Saugotoja. 

- Šitų žvėrių galvos panašios, - atsiliepė Aila, - tačiau hienos atvaizde 
ilgesnis snukis ir aiškiai nematyti ausų. Stačių plaukų kuokštas viršugal- 
vyje būdingas hienoms. 

Saugotoja nesiginčijo. Žmonės turi teisę galvoti, ką nori, tačiau moki- 
nė pastebėjo ir šį tą įdomaus. Paskui ji parodė dar vieną laukinę katę, kuri 
buvo paslėpta ant siauros plokštės kitapus kabančio akmens, ir paklau- 
sė Ailos, kokios rūšies katė tai galėtų būti. Aila nebuvo tikra; ant kailio 
nesimatė jokių išskirtinių žymių, kūnas lyg pailgintas, kad tilptų į plotą. 
„Tikrai labai panašu į kažkokią katę, o gal žebenkšųį?“ — staiga toptelė- 
jo Ailai. Čia buvo ir kitų gyvūnų, kaip jai sakė, kalnų ožkų, tačiau Aila 
aiškiai jų neįžvelgė. Paskui urvo lankytojai grįžo atgal ir buvo nuvesti į 
kairiąją salės pusę. Pirmiausia čia matėsi daugybė darinių, bet ne piešinių. 

Eidami toliau koridoriumi jie priėjo ilgą sieną, kurią puošė kalkinės 
klostės su raudonais, geltonais ir oranžiniais dryžiais, kurios nesiekė sto- 
rų kūgiškų darinių apačioje. Tos akmeninės klostės atrodė tarsi laike su- 
stingę upeliukai, o tarp jų liko vietos keistiems ženklams nupiešti. 

Vienas buvo savotiškas ilgas stačiakampis su iš šonų išeinančiomis li- 
nijomis. Ailai tai atrodė kaip labai padidintas atvaizdas vieno tų ropojan- 
čių padarų su daugybe kojų, gal vikšro. Plotelyje greta buvo forma tarsi 
su sparnais, kylančiais abipus centro. Tai galėjo būti drugelis, tai yra kita 
vikšro gyvenimo stadija, tačiau jis nebuvo taip kruopščiai atliktas kaip 
kiti piešiniai, todėl Aila nesuprato, kas pavaizduota iš tikrųjų. Svarstė, ar 
paklausti to Saugotojos, bet abejojo, ar toji žinos. Kad ir ką ji pasakytų, 
tik spėliotų. 

Toliau siena buvo nebe taip prašmatniai išpuošta. Saugotoja vėl pra- 
dėjo tyliai niūniuoti. Aidas girdėjosi, bet neryškiai, kol visi nuėjo į salę 
su išsikišusia uola. Čia matėsi raudonų taškų grupės, paskui - frizas su 
penkiais raganosiais. Tame plote buvo daugiau ženklų ir gyvūnų. Vienoje 
vietoje — net septynios panašaus į katę gyvūno, gal liūto, galvos, paskui 
arklys, mamutas ir raganosiai, keletas delnų atspaudų ir taškai, sudarantys 
linijas bei apskritas figūras. Toliau buvo daugiau ženklų ir juoda ragano- 
sio apybraiža. 

Urvo lankytojai priėjo prie dar vienos akmeninės „geležtės“, savo- 
tiškos perskyros, ant kurios buvo daugiau ženklų, dalinė juoda mamuto 
apybrėža su raudonu plaštakos kontūru viduryje ir dar vienu - ant arklio 
šono. Į dešinę nuo jų - dvi raudonų taškų grupės. Kitoje plokštumos su 


plaštakų įspaudais pusėje puikavosi raudonai nupieštas nedidelis lokys. 

Čia taip pat matėsi taurusis elnias ir keletas kitų ženklų, tačiau vyravo lo- 
kio atvaizdas, nupieštas labai panašiai kaip ir kiti anksčiau matyti raudo- 
ni lokiai, tačiau gerokai mažesnis. Plokštuma buvo nedidelės, labai žemos 
salės pradžioje. 

— Nemanau, kad mums reikia ten eiti, — tarė Saugotoja. - Erdvė labai 
nedidelė ir joje beveik nieko nėra, o įėjus teks tūpris arba kūprintis. 

Pirmoji pritarė — ji visai netroško spraustis į ankštą erdvę ir, kiek pri- 
siminė, ten tikrai nebuvo kažin ko pamatyti. Be to, ji žinojo, kas dar jų 
laukia, ir nekantravo tai išvysti. 

Užuot vedusi tiesiai į priekį apžiūrėti mažosios salės, Saugotoja pasu- 
ko į kairę, paskui nuėjo palei dešinę sieną. Kita salė buvo maždaug pu-- 
žemyn, vienur ji buvo aukšta, kitur - žema, daug konkrecijų. Buvo įrody- 
mų, jog čia lankėsi urviniai lokiai - letenų įspaudų, nagų žymių ir kaulų. 
Aila pagalvojo, kad tolumoje mato kažkokį piešinį, bet Saugotoja praėjo 
pro jį. Šita erdvė buvo tarsi prieangis į kažkokią kitą vietą. 

Įėjimas į kitą salę buvo žemas. Jos viduryje žiojėjo smegduobė - be- 
veik trijų metrų skersmens ir bent keturių metrų gylio. 

- Kada ji įgriuvo? — pasiteiravo Jondalaras. Žemė po kojomis atrodė 
pakankamai tvirta, tačiau vyras svarstė, ar ji vėl galėtų sukristi. 

— Nežinau, - atsiliepė Saugotoja, - bet tikrai aišku, kad po protėvių 
apsilankymo. 

— Iš kur tai žinai? - nustebo Jondalaras. 

— Pažiūrėk virš duobės, — tarė ji, rodydama į lygų geležtės formos 
akmens darinį, iš viršaus besileidžiantį virš duobės. 

Visi pakėlė akis. Kadangi šioje salėje daugumos sienų ir pažėmėjusių 
skliautų uoliena buvo padengta minkštu šviesiai rudos molį primenan- 
čios medžiagos sluoksniu - vermikulitu (taip vadinamas dėl chemiškai 
pakitusių sudedamųjų dalių suminkštėjęs akmens paviršius), - atvaizdai 
buvo balti. Piešiniai, savotiški raižiniai, galėjo būti daromi pagaliuku ar 
net pirštu praskiriant rudą paviršiaus molį ir po juo paliekant gryną baltą 
liniją. 

Aila pastebėjo, kad šioje patalpoje daug baltų piešinių, o ant kyšančio 
akmens ji aiškiai įžiūrėjo arklį ir pelėdą su taip pasukta galva, kad buvo 

matyti paukščio nugara ir galvos priekis. Žinoma, pelėdos tai sugeba, ta- 
čiau ji niekada nebuvo mačiusi tokio piešinio; niekada nė viename urve 
nepastebėjo nupieštos pelėdos. 

— Tikrai, protėviai turėjo tai padaryti prieš įgriūvant duobei, nes da- 
bar niekas tos vietos nepasiektų. 

Saugotoja šypsojosi Jondalarui, mėgaudamasi abejone jo balse. Ji pa- 
rodė dar keletą pirštais įrėžtų piešinių didelėje salėje. Moteris nuvedė 
juos aplink smegduobę, į kitą apskritos įdubos pusę, prie kairės sienos. 
Nors čia buvo apstu kabančių stalaktitų bei kylančių stalagmitų kolonų ir 
akmenų piramidžių, praeiti nebuvo sunku, o dauguma raižinių buvo akių 
lygyje. Net iš toli deglų šviesos išryškino daug baltų raižinių, kai kurie 
buvo nugrandyti, kad visas paviršius būtų baltas. Stovėdami salės vidury- 
je žmonės matė mamutus, raganosius, lokius, taurus, bizonus, arklius, ei- 
les lenktų linijų ir vingiuotų pirštų žymių, įbrėžtų virš lokių nagų įbrėžų. 

— Kiek gyvūnų nupiešta šioje salėje? - paklausė Aila. 

— Aš suskaičiavau beveik du kartus po dvidešimt penkis, - tarė Sau- 
gotoja, iškėlusi kairę ranką su visais ties krumpliais sulenktais pirštais, 
paskui išskėtė pirštus ir vėl sugniaužė kumštį. 

Aila prisiminė kitą būdą skaičiuoti pirštais. Skaičiuoti rankomis gali- 
ma sudėtingiau nei paprasčiausiai tariant skaičiavimo žodžius, jei išmanai, 
kaip tai daryti. Dešine ranka skaičiuojama žodžiais ir, pasakius kiekvieną 
žodį, užlenkiamas pirštas. Dešinė ranka rodo, kiek kartų suskaičiuota po 
penkis. Kairė ranka, pakelta atsukus delną su visais užlenktais pirštais, 
reiškia ne penkis, kaip Aila išmoko, kai pati viena mokėsi skaičiuoti ir 
kaip jai kartą, mokydamas skaičiavimo žodžių, aiškino Jondalaras, bet 
dvidešimt penkis. Šito skaičiavimo būdo ji išmoko kaip Zelandonės mo- 
kinė, ir toks būdas ją tiesiog apstulbino. Šitaip skaičiuojant skaičiavimo 
žodžiai tampa kur kas galingesni. 

Staiga jai toptelėjo, kad dideli taškai irgi gali būti būdas naudoti skai- 
čiavimo žodžius. Vienas rankos atspaudas gali reikšti penkis; vienas di- 
delis taškas, padarytas tik delnu, gali reikšti dvidešimt penkis, du bus du 
kartus po dvidešimt penkis, tai yra penkiasdešimt, o tiek daug taškų ant 
sienos vienoje vietoje — labai didelis skaičius, jei supranti, kaip skaityti. 
Tačiau, kaip ir dauguma su zelandoniais susijusių dalykų, šis tikriausiai 


bus dar sudėtingesnis. Visi ženklai turi daugiau nei vieną reikšmę. 

Eidama aplink salę Aila matė dailiai nupieštą arklį, o už jo - du ma- 
mutus, vieną nupieštą ant kito, o jų pilvų linija buvo nubrėžta kaip aukšta 
arka, todėl Aila pagalvojo apie didžiulę arką lauke. Ar ji turėjo priminti 
mamutą? Regis, dauguma gyvūnų šioje salėje buvo mamutai, tačiau ne- 
mažai matėsi ir raganosių; vienas ypač patraukė Ailos dėmesį. Buvo įrėžta 
tik priekinė jo pusė, ir dingojosi, kad jis nyra iš plyšio sienoje, atsiranda 
iš pasaulio už sienos. Taip par čia išryškėjo keletas arklių, taurų ir bizonų, 
tačiau nesimatė jokių kačių ar elnių. Jei beveik visi atvaizdai pirmoje urvo 
dalyje buvo išpiešti raudonais dažais - raudonąja ochra - nuo urvo pa- 
grindo ir sienų, tai šioje dalyje atvaizdai buvo balti, įrėžti pirštais ar kokiu 
kietu daiktu, išskyrus kelis juodus piešinius dešinės sienos gale, įskaitant 
dailų juodą lokį. 

Juodi piešiniai atrodė įdomiai, ir Aila norėjo juos apžiūrėti, tačiau 
Saugotoja nuvedė juos didelės įdubos salės viduryje kaire puse link ki- 
tos urvo dalies. Kairė siena buvo pasislėpusi už didelių akmeninių luitų, 
kuriuos ji vargiai galėjo išskirti deglų šviesoje, todėl prisiminė, kad dera 
stuktelėjus nukratyti susikaupusius deglo degėsius. Šoktelėjus liepsnai 
Aila pamatė, kad netrukus prireiks kito deglo. 

Prisiartinusi prie dar vienos tikrai žemos erdvės, Saugotoja vėl ėmė 
niūniuoti. Čia skliautai buvo taip žemai, kad kažkas anksčiau užsilipo ant 
akmens luitų ir pirštais ant jų nupiešė mamutą. Dešinėje matėsi paskubo- 
mis nupiešta bizono galva, paskui — trys mamutai ir dar keletas piešinių 
ant kabančio akmeninio darinio. Aila įžiūrėjo du didelius šiaurės elnius, 
nupieštus juodai ir šešėliuotus, kad išryškėtų kontūras, o paskui, ne taip 
kruopščiai nupieštą, trečią elnią. Kitoje darinio dalyje vienas į kitą žvelgė 
du mamutai, tačiau pavaizduotojo kairėje matėsi tik priekis. Kitas buvo 
nuspalvintas juodai ir turėjo iltis - vieninteles iltis, kurias ji matė ma- 
mutus turint šiame urve. Dar toliau ant karulio, gana aukštai virš žemės, 
buvo ir kitų piešinių; dar vienas mamutas įrėžtas kairiuoju šonu, didelis 
liūtas, o paskui, keista, avijautis, atpažįstamas iš žemyn užriestų ragų. Aila 
taip įsitraukusi stengėsi įžvelgti gyvūnus kitoje kabančio darinio pusėje, 
kad tik išgirdusi Pirmąją suvokė, jog Saugotoja, Pirmoji ir devyniolikto- 
jo urvo zelandonis vėl dainuoja urvui. Ir šįkart Aila neprisijungė. Ji gali 
mėgdžioti paukščių ir gyvūnų balsus, bet dainuoti nemoka. Tačiau ji su 


pasimėgavimu klausėsi urvu sklindančios giesmės. 

Issiilgtą mylimąjį šiltai pasitikus, 
Sielvartingai išsakė skausmą, ją istikusį. 
Neatsisakė bičiulis narsus kilt į kovą, 
Jos vaiką išgelbėt, įveikti varžovą. 


Išliejo savo sielvartą dėl pragaištingo viesulo. 


Nuvargusiai motinai reikėjo ilsėtis 
Ir savo bičiuliui ji perdavė ietį. 
Jai miegant, jis grūmėsi nuožmioje, 
Begalinėje, pirmapradėje kovoje. 


Jis narsiai kovėsi. Kova ilgai nesiliovė. 


Blyškusis bičiulis kovojo narsiausiai 
Mūsų aršiam dėl gyvybės brangiausios. 
Trumpam užsimerkus budrumas pradingo, 
Tamsybė atsėlinus pavogė spindesį. 


Blyškusis bičiulis nuvargo. Apsiblausė ir sužvarbo. 


Visiškoje tamsybėje Motina pakirdusi šaukė. 
Tamsybė niūriausia šviesų dangų aptraukė. 
Ji šoko kovoti ir greit nugalėjo, 


Bičiuliui nuvyti tamsius šešėlius ji padėjo. 


Blyškus buvo nakties kariūnas. Jis pametė iš akių Motinos sūnų. 


Viesulų įkalintas skaistus, spindintis vaikas 
Žemės nebešildė, laimėjo pragarnė ir klaikas. 
Žalumą ir gėles sniegai su ledais apklojo, 
Ir aršūs, veriantys vėjai siautėti nepaliovė. 


Žemė ištuštėjo. Niekas nebežydėjo. 


Apiplėšta ir išsekusi, sielvartaujanti Motina 
Tiesė rankas į sūnų, troško kovoti. 
Negali pasiduoti, negali nuleist rankų, 
Kad skaisčioji sūnelio šviesa ištvertų. 


Pasiduot negalėjo. Ji už šviesą kovojo. 

Staiga Aila pastebėjo kažką, kas privertė ją sudrebėti. Ją kratė šiur- 
pas, ne baimės, bet atpažinimo. Moteris išvydo urvinio lokio kaukolę, 
vienui vieną uždėtą ant horizontalaus uolos paviršiaus. Ji nežinojo, kaip 
tas akmuo atsidūrė salės viduryje. Greta gulėjo keli mažesni akmenys, ir 
Aila įtarė, kad jie nukrito nuo viršaus, nors nė vienas iš kitų luitų nebuvo 
ketvirtainis ir toks plokščias. Vis dėlto ji žinojo, kaip ant akmens atsirado 
lokio kaukolė. Ją ten padėjo žmogaus ranka! 

Eidama link akmens Alla staiga prisiminė urvinio lokio kaukolę, ku- 
rią surado Krebas, - su kaulu, pervertu per kairę akiduobę. Ta kaukolė 
buvo labai reikšminga urvinio lokio genties šamanui, ir Ailai pasidarė 
smalsu, ar tik šiame urve nesilankė kokie genties žmonės. Urvas tikrai tu- 
rėtų jiems didelę reikšmę, jei jie būtų jame lankęsi. Protėviai, palikę pieši- 
nių šiame urve, tikrai buvo tokie kaip ji žmonės. Gentis nedarė atvaizdų, 
tačiau jie galėjo pajudinti kaukolę. Ir gentis čia buvo tuo pat metu kaip 
senovės dailininkai. Ar jie tikrai galėjo ateiti į šitą urvą? 

Priėjusi arčiau Aila žvelgė į pūpsančią ant plokščio akmens urvinio 
lokio kaukolę su išlindusiais dviem didžiuliais iltiniais dantimis, ir širdyje 
tikėjo, kad ją čia padėję protėviai priklausė genčiai. Jondalaras matė, kaip 
jo pora virpa, ir paėjėjo į salės vidurį. Kai prisiartinęs prie akmens pamatė 
kaukolę, suprato Ailos nerimo priežastį. 

— Ar gerai jautiesi, Aila? - paklausė jis. 

- Šitas urvas turėjo tiek daug reikšti genčiai, — atsiliepė ji. - Negaliu 
susilaikyti negalvojusi, kad jie apie jį žinojo. Jie turi prisiminimus ir gal 
viską tebežino. 

Dabar jau visi susispietė aplink akmenį su kaukole. 

— Kaip matau, radot kaukolę, - tarė Saugotoja. - Ketinau ją jums pa- 
rodyti. 

— Ar čia ateidavo genties žmonės? — paklausė Aila. 

— Genties žmonės? - Saugotoja nesuprasdama papurtė galvą. 

- Tie, kuriuos tu vadini plokščiagalviais. Kitokie žmonės, - paaiškino 
Aila. 

— Keista, kad tu paklausei, - atsakė Saugotoja. - Mes tikrai matome 
čia plokščiagalvių, bet paprastai tik tam tikru metų laiku. Jie gąsdina 


vaikus, tačiau mes elgiamės supratingai, jei galima suprasti gyvulius. Jie 

laikosi atokiau nuo mūsų, ir mes jiems netrukdome, jei viskas, ko jie nori, 
tai įeiti į urvą. 

— Pirmiausia turiu tau pasakyti, kad jie nėra gyvuliai; jie yra žmonės. 
Urvinis lokys yra jų svarbiausias totemas - jie vadina save urvinio lokio 
gentimi, - pasakė Atila. 

— Kaip jie gali save kaip nors vadinti? Jie nemoka kalbėti, - nustebo 
Saugotoja. 

- Jie kalba, tik kitaip nei mes. Jie naudoja keletą žodžių, bet daugiau- 
siai kalba rankomis, - paaiškino Aila. 

— Kaip galima kalbėti rankomis? 

— Rankų judesiais ir savo kūnu, - pasakė Aila. 

- Nesuprantu, - pareiškė Saugotoja. 

— Parodysiu, - tarė Aila, paduodama deglą Jondalarui. - Kai kitą 
kartą pamatysi genties žmogų, norintį įeiti į urvą, galėsi pasakyti šitaip: 
„Sveikinu tave ir sakau tau, kad esi kviečiamas aplankyti šitą urvą, kuris 
yra urvinių lokių namai“, - ji tarė žodžius kartu rodydama gestus. 

— Tie judesiai, tie rankų mostai, ar jie tikrai reiškia tai, ką tu sakei? — 
sunkiai galėjo patikėti Saugotoja. 

— Mokiau devintąjį urvą, mūsų zelandonius ir visus kitus, kurie tik 
norėjo išmokti, - tarė Aila, - kaip parodyti kelis pagrindinius ženklus, 
kad keliaujant sutikus genties žmones pavyktų bent truputį su jais pa- 
bendrauti. Su džiaugsmu parodysiu tau kelis ženklus, tik bus geriau, jei 
palūkėsim, kol išeisim iš urvo ten, kur daugiau šviesos. 

— Norėčiau daugiau pamatyti, bet iš kur tu tiek daug žinai? — teiravosi 
Saugotoja. 

— Gyvenau su jais. Jie mane užaugino. Mano motina ir visi, kurie su ja 
buvo - spėju, mano žmonės, - žuvo per žemės drebėjimą. Likau vienui 
viena. Klajojau viena pati, kol gentis mane rado ir priėmė. Jie rūpinosi 
manimi, mylėjo mane, ir aš juos mylėjau, - papasakojo Aila. 

— Nežinai, kas tavo žmonės? - paklausė Saugotoja. 

— Dabar mano žmonės yra zelandoniečiai. Prieš tai mano žmonės 
buvo mamutojai, mamutų medžiotojai, o dar anksčiau mano žmonės 


buvo gentis, bet aš neatsimenu žmonių, kuriems esu gimusi, - paaiškino 


Aila. 

— Suprantu, - tarė Saugotoja. - Norėčiau sužinoti daugiau, tačiau dar 
reikia daug šito urvo apžiūrėti. 

— Tikrai, - pritarė Pirmoji. Ji susidomėjusi stebėjo, kaip ši zelandonė 
reaguos į Ailos istoriją. - Tęskime. 

Kol Aila galvojo apie lokio kaukolę ant akmens, Saugotoja rodė dau- 
giau piešinių toje urvo dalyje. Eidama Aila pastebėjo dar kelis išpieštus 
plotus bei didelę nugrandytą plokštę su mamutais, keliais arkliais, taurais 
ir kalnų ožka. 

— Turėčiau pasakyti tau, zelandone, kuri esi Pirmoji, - tarė Saugoto- 
ja, - kad paskutinę salę urvo gilumoje gana sudėtinga pasiekti. Reikės 
lipti stačiu taku ir susikūprinti, norint pralįsti pro erdvę žemais skliautais, 
ir nedaug yra ką pamatysi, išskyrus kelis ženklus, geltoną arklį ir kelis ma- 
mutus gale. Galėtum pagalvoti apie tai prieš eidama toliau. 

- Taip, prisimenu, - pasakė Pirmoji. - Šįkart man tos paskutinės salės 
pamatyti nereikia. Judresnius praleisiu į priekį. 

— Aš palauksiu su tavimi, anksčiau viską mačiau, - pareiškė Viloma- 
ras. 

Visi pradėjo eiti palei sieną, kuri anksčiau buvo jiems iš dešinės, o 
dabar iš kairės pusės. Praėję pro plokštę su nugrandytais mamutais, ga- 
liausiai pasiekė juodus piešinius, į kuriuos anksčiau tik dirstelėjo iš tolo. 
Besiartindama prie pirmojo iš atvaizdų Saugotoja vėl pradėjo niūniuoti, 


ir žmonės pajuto, kad urvas atsiliepia. 


Pirmieji atvaizdai, patraukę Ailą, buvo arklių; tai nebuvo pirmi jos pa- 
matyti sienų piešiniai. Nuo tada, kai sužinojo, kad egzistuoja vizualinė raiš- 
ka, Aila matė nemažai puikių tuometės dailės kūrinių. Vis dėlto ji nebuvo 
mačiusi nieko panašaus į arklių piešinį ant dabar priešais ją esančios sienos. 

Šiame drėgname urve sienos paviršius buvo minkštas. Veikiant che- 
minėms ir bakterinėms medžiagoms, kurių nei Aila, nei tuomečiai dai- 
lininkai dar nė nebandė suprasti, paviršinis kalkakmenio sluoksnis suiro 
į „mėnulio pieną, tokią minkštą, kone purią, visiškai baltą masę. Ją nuo 
sienos galėjai nugrandyti bet kuo, netgi ranka. Po ta mase buvo tvirtas 
baltas kalkakmenis, puiki „drobė“ piešti. Ant šių sienų piešę protėviai tai 
žinojo ir mokėjo tuo pasinaudoti. 

Išryškėjo keturios arklio galvos, nupieštos su perspektyva, viena virš 
kitos, tačiau siena už jų buvo visiškai nuvalyta, o tai suteikė menininkui 
galimybę pavaizduoti smulkiausias kiekvieno atskiro gyvūno detales. Bū- 
dingi statūs karčiai, žandikaulių linija, snukių forma, pražioti ar sučiaup- 
ti nasrai, išsiplėtusios šnervės — viskas buvo atvaizduota taip tiksliai, kad 
arkliai atrodė lyg gyvi. 

Aila apsisuko žvalgydamasi ilgšio, su kuriuo buvo susijungusi, kad pa- 
sidalytų šia akimirka. 

- Jondalarai, pažiūrėk į šiuos arklius! Ar kada matei ką panašaus? Jie 
atrodo tarsi gyvi. 

Jis atsistojo už savo moters ir ją apkabino. 

— Esu matęs gražių arklių, nupieštų ant sienos, bet nieko panašaus į 


šitai. Ką tu manai, Jonokolai? 

Šis atsisuko į Pirmąją. 

— Ačiū, kad pasiėmei mane į šią kelionę. Vien dėl šito eiti buvo verta. 
O čia ne tik arkliai. Pažiūrėkite į tuos taurus ar besirungiančius ragano- 
sius. 

— Nemanau, kad jie rungiasi, - pastebėjo Aila. 

— Ne, jie šitaip elgiasi ir prieš dalydamiesi malonumais, - įsiterpė Vi- 
lomaras. Jis pažvelgė į Pirmąją ir pajuto, kad jie išgyvena panašią patirtį. 
Nors jau lankėsi čia anksčiau, žvelgti į atvaizdus Ailos akimis buvo lyg 
matyti juos pirmą kartą. 

Saugotoja negalėjo paslėpti savimi patenkintos šypsenos, tarsi saky- 
tų: „Ar nesakiau?“ Tai buvo geriausia Saugotojos pareigų dalis. Ne pačiai 
matyti tuos piešinius — jau ne kartą juos regėjo, - bet stebėti žmonių 
reakcijas. 

— Ar norėtumėte pamatyti daugiau? 

Aila tik dirstelėjo į ją ir nusišypsojo, tačiau tai buvo gražiausia Sau- 
gotojos kada matyta šypsena. „Ji tikrai gražuolė, - pagalvojo ji. - Galiu 
suprasti, kodėl Jondalarą prie jos traukia. Jei aš būčiau vyras, mane irgi 
trauktų.“ 

Dabar, kai jau įvertino arklius, Aila galėjo neskubėdama apžiūrinėti 
likusius piešinius, o čia buvo daug ką pamatyti. Trys taurai arklių kairėje, 
pramaišiui su nedideliu raganosiu ir elniu, apačioje kovojantys ragano- 
siai ir bizonas. Arklių dešinėje buvo niša, pakankamai didelė įeiti vienam 
žmogui. Viduje matėsi daugiau arklių, lokys, o gal didelė katė, tauras ir 
bizonas su daug kojų. 

- Žiūrėk į tą paniškai bėgantį bizoną, - parodė Aila. - Jis tikrai lekia 
ir sunkiai šnopuoja. O jau liūtai... - pridūrė ji, ir pirmiausia nusišypsojo, 
o paskui garsiai nusijuokė. 

— Kas tau juokinga? - nesuprato Jondalaras. 

— Matai tuodu liūtus? Tupi rujojanti patelė, patinas labai susidomė- 
jęs, o ji ne. Ne su juo ji nori dalytis malonumais, todėl tupi ir neleidžia 
jam prisiartinti. Tai nupiešęs dailininkas buvo labai gabus, jis net per- 
teikė panieką jos snukyje. Nors patinas stengiasi atrodyti didelis ir sti- 
prus — pažiūrėk, kaip apnuogino dantis, — jis supranta, kad pacelė laiko 
jį nepakankamai šauniu, ir truputėlį jos bijo, - paaiškino Aila. - Kaip 
dailininkai tai sugeba? Išgauti tokį tikslų vaizdą? 

— Iš kur tu visa tai žinai? — savo ruožtu stebėjosi Saugotoja. Niekas 
anksčiau nepateikė tokio aiškinimo, tačiau tai, ką išsakė Aila, atrodė vi- 
siškai teisinga. Tikrai rodėsi, kad liūtų tokios išraiškos. 

— Mokydamasi medžioti dažnai juos stebėdavau, - atsiliepė Aila. — 
Tada gyvenau su gentimi, o genties moterys nemedžioja. Jei būčiau 
medžiojusi gyvūnus maistui, vis tiek nebūčiau pajėgusi jų pargabenti ir 
grobis nueitų veltui, todėl nusprendžiau medžioti mėsėdžius, kurie vagia 
mūsų maistą. Vis tiek kilo rimtų bėdų, kai gentis tai išsiaiškino. 

Saugotoja vėl pradėjo niūniuoti, o Jonokolas jai pritarė panašia melo- 
dija. Pirmoji buvo pasiruošusi įsitraukti, kai Aila žengė iš nišos. 

— Man labiausiai patiko liūtai. Manau, šitas nusivylęs liūtas turėtų 
skųstis maždaug šitaip, — ji pradėjo urgzčioti ir galiausiai grėsmingai su- 
riaumojo. Garsas atsimušė nuo urvo akmenų iki pat praėjimo priekyje, o 
paskui grįžo link salės, kurioje stovėjo akmuo su lokio kaukole. 

Saugotoja sukrėsta, nustebusi ir truputį išsigandusi atšoko atgal. 

— Kaip ji tai padarė? 

Negalėdama patikėti tuo, ką patyrė, ji žvelgė į Pirmąją ir Vilomarą. 

Abu tik linktelėjo. 

- Ji mus vis nustebina, - tarė Vilomaras, kai Aila su Jondalaru nuėjo 
toliau. - Jei gerai įsiklausai, riaumojimas nėra toks garsus, kaip atrodo, 
bec vis dėlto garsus. 

Kitapus nišos buvo skydas, išpieštas šiaurės elniais, daugiausiai jų pati- 
nais. Šiaurės elnių ir patelės, vienintelės iš visų elnių, turi ragus, tačiau jie 
labai maži. Šeši elniai ant skydo puikavosi puikiai išsivysčiusiais ragais su 
rudomis atšakomis, dailiai atsilenkusiomis atgal. Taip pat čia buvo arklys, 
bizonas ir tauras. Tik Aila nemanė, kad visus gyvūnus nupiešė tas pats 
dailininkas. Bizonas buvo kažkoks sustingęs, o arklys neatrodė ištobu- 
lintas, ypač palyginti su anksčiau matytaisiais pavydžiais. Šicuos nupiešęs 
žmogus nebuvo toks puikus dailininkas. 

Saugotoja nuėjo prie angos dešinėje, kuri vedė į siaurą koridorių. 
Juo reikėjo eiti vorele po vieną dėl šoninių sienų formos ir iš viršaus 
karančių darinių. Dešinėje pusėje buvo užbaigtas juodų didžiųjų elnių 
piešinys, tų, kurių išskirtinis bruožas yra kupra ant keteros, nedidelė 


galva ir lenktas sprandas. Ailai tapo smalsu, kodėl dailininkas nupiešė 

elnius be ragų, nes jie buvo ryškiausias gyvūnų bruožas ir kupros atsi- 
radimo priežastis. 

Ant tos pačios plokštumos, stačiai į žiūrovą, ėjo raganosio nugaros li- 
nija ir du ragai su dviguba arka, kuri reiškė ausis. Kairėje nuo angos buvo 
matyti dviejų mamutų galvos ir nugaros kontūras. Dar toliau ant kairės 
sienos vėl pasimatė du raganosiai, atsisukę į priešingas puses. Tas, kuris 
žiūrėjo į dešinę, atrodė užbaigtas. Taip pat jis turėjo plačią tamsią juostą 
per nugaros vidurį, kaip ir dauguma šiame urve nupieštų raganosių. Virš 
jo, tas, kuris žiūrėjo į kairę, buvo tik menamas: juoda linija ir mažos dvi- 
gubos ausų arkos. 

Dar įdomesnė Ailai pasirodė eilė ugniakurų išilgai koridoriaus, tikė- 
tina, naudotų išgauti anglims, kuriomis paskui buvo piešiama. Laužų dū- 
mai nujuodino gretimas sienas. Ar tai buvo protėvių laužai, dailininkų, 
sukūrusių neįtikėtinus piešinius ir atvaizdus šiame didingame urve? Dėl 
tų laužų jie atrodė tikroviškesni, labiau panašūs į žmones, o ne kito pasau- 
lio dvasias. Urvas leidosi žemyn, kas žingsnis buvo trys stačios pakopos. 
Koridoriaus viduryje vietoj juodų piešinių atsirado įrėžos, padarytos ran- 
ka. Kaip tik prieš antrą pakopą, visai žemai, ryškėjo trys gaktos trikam- 
piai su makšties plyšiu ties kiekvieno trikampio smaigaliu, du kairėje ir 
vienas dešinėje koridoriaus pusėje. 

Pirmoji pavargo, tačiau žinojo, kad niekada daugiau nebejveiks tokios 
kelionės, o jei ir įveiktų, nepajėgtų apeiti viso urvo. Jonokolas su Jonda- 
laru, vienas iš vienos, kitas iš kitos pusės, padėjo Pirmajai nusileisti pako- 
pomis ir ropštis ten, kur urvas kilo itin stačiai. Aila pastebėjo, kad Pirmoji 
eina neabejodama. Vieną akimirką ji nugirdo moters pastabą, kad dau- 
giau niekada nebematys šio urvo. 

Dėl kelionėje pėstute įveikto kelio ji tapo sveikesnė, tačiau buvo pa- 
kankamai gera gydytoja, kad suprastų, jog nebėra tokia stipri kaip jau- 
nystėje. Ji buvo pasiryžusi apžiūrėti visą šį ypatingąjį urvą paskutinį kartą. 

Paskutinė išpiešta plokštuma šiame koridoriuje buvo kaip tik prieš 
staigų urvo lygio pažemėjimą. Dešinėje pasirodė keturi raganosiai, pu- 
siau piešti, pusiau išraižyti. Vienas jų vos įžiūrimas, du — gana maži, su 
juodomis pilvus juosiančiomis juostomis, turėjo jiems būdingas ausis. 


Paskutinis gerokai didesnis, bet nebaigtas. Didelis kalnų ožys, atpažįs- 

tamas iš ragų, kurie linko atgal kone per visą jo kūno ilgį, buvo juodai 
nupieštas ant kabančio akmeninio darinio ir iš aukštai tarsi žvelgė į visą 
žmonių grupę. Kairėje siena buvo nugrandyta ir paruošta keliems gyvū- 
nams: šešiems baigtiems arba iš dalies nupieštiems arkliams, dviem bi- 
zonams ir dviem didiesiems elniams, vienas iš kurių tebuvo užbaigtas, 
dviem mažiems raganosiams, keletui linijų ir ženklų. 

Priekyje dar laukė didžiausias nusileidimas: keturi metrai nelygios 
terasos, atsiradusios nuo tekančio vandens, ir įduba - didelio lokio iš- 
sikastas guolis. Jonokolas, Jondalaras, Vilomaras ir Aila padėjo Pirma- 
jai nusileisti. Lygiai taip pat sudėtinga bus jai užlipti aukštyn, tačiau visi 
buvo nusiteikę ryžtingai. Kabojo akmeniniai karuliai, šviesūs paviršiai 
atsispindėjo deglų šviesoje, tačiau jie nebuvo papuošti piešiniais. Ant de- 
šinės sienos vis dėlto buvo šiek tiek vaizdinių. 

Saugotoja vėl pradėjo niūniuoti, prisijungė Pirmoji, paskui Jonoko- 
las. Aila laukė. Jie pirmiausia atsisuko į dešinę sieną, tačiau dėl kažkokios 
Ailai nesuprantamos priežasties balsai nuo jos gerai neataidėjo. Vienoje 
plokštumoje buvo pavaizduoti trys juodi raganosiai - vienas užbaigtas 
su juoda juosta per vidurį, kito tik apybrėža, o trečiojo — tik galva, dar 
trys liūtai, lokys, bizono galva ir makštis. Aila nujautė, jog čia pasakojama 
istorija, tikriausiai apie moterį, ir būtų norėjusi ją sužinoti. Jie pasisuko į 
kairę sieną. Dabar urvas atsiliepė į žmonių balsus. 

Iš pirmo žvilgsnio kairė siena atrodė padalyta į tris dalis. Pačioje salės 
pradžioje vienas prie kito matėsi trys į dešinę atsisukę liūtai, pavaizduoti 
su perspektyva pagal nugaros liniją. Didžiausias, tolimiausias, buvo maž- 
daug pustrečio metro ilgio, nupieštas juodai, su matomais kapšeliais, tad 
nebuvo ko abejoti dėl jo lyties. Vidurinysis nupieštas raudona linija, taip 
pat patinas. Tas, kuris arčiausiai, buvo mažiausias, patelė. Įsižiūrėjusi į 
piešinį Aila suabejojo dėl vidurinio liūto. Trečios galvos nebuvo, gal nu- 
garos kontūras pavaizduotas tik dėl perspektyvos ir čia nupiešta tik liūtų 
pora. Linijos, nors ir paprastos, labai išraiškingos. Virš liūtų nugarų sun- 
kiai įžiūrimi buvo trys pirštais išraižyti mamutai. Šioje urvo dalyje vyravo 
liūtai. Į dešinę nuo liūtų išryškėjo raganosis, o dar dešiniau — vėl trys į 
kairę atsisukę liūtai, kurie, atrodė, spokso į kitus liūtus ir raganosius, o tai 


suteikė plokštumai savotiškos pusiausvyros. 

Visi piešiniai šioje sienos dalyje buvo nupiešti tokiame aukštyje, kur 
lengvai pasiektų ant žemės stovintis žmogus, išskyrus vieną mamutą, iš- 
raižytą aukštai ant sienos. Daug piešinių buvo padaryti virš lokių nagų 
žymių, tačiau būta ir nagų Žymių ant piešinių, taigi lokiai čia lankėsi ir 
žmonėms išėjus. 

Koridoriaus kitos dalies viduryje buvo niša. Kairėje nuo jos matėsi iš- 
blukę raudoni liūtai ir taškai, ant kurių viršaus buvo nupiešti juodi liūtai, 
paskui ėjo raganosis su daug ragų, lyg ir aštuoniais, todėl atrodė, kad vie- 
nas prie kito stovi aštuoni raganosiai, o toliau - jų dar daugiau. Į dešinę 
nuo raganosių buvo niša, o jos viduje nupieštas arklys. Virš jo pavaizduo- 
ti du juodi raganosiai ir mamutas. Atrodė, kad gyvūnai nyra iš akmens 
gilumos, arklys žengia iš nišos, o iš plyšio, kito pasaulio, lenda didžiulis 
bizonas, paskui mamutai ir raganosiai. 

Ant sienos nišos dešinėje daugiausiai buvo dviejų rūšių gyvūnų - liū- 
tų ir bizonų. Liūtai medžiojo bizonus. Bizonų banda susispietusi kairėje, 
o liūtai sėlino prie jų iš dešinės, tarsi laukdami ženklo pulti. Plėšrūnai 
buvo dailūs ir nuožmūs, kokie, Aila žinojo, ir turėtų būti. Urvinis liū- 
tas vis dėlto jos totemas. Ailai šita salė buvo pati vaizdingiausia visame 
urve. Čia piešinių buvo tiek daug, ji nepajėgė visko aprėpti, bet norėjo 
kuo daugiau pamatyti. Didysis piešinys baigėsi savotiška briauna, kuri 
suformavo tarsi kitą nišą su užbaigtu juodu raganosiu, nyrančiu iš dvasių 
pasaulio. Kitapus nišos buvo nupieštas bizonas: galva viename plane, ma- 
tyti visas snukis, o kūnas šonu, statmenai. Žvėris atrodė labai išraiškingai. 

Po bizonu vėrėsi trikampė ertmė su dviem liūtų galvomis ir dar vie- 
no į dešinę pasisukusio liūto priekiu. Virš liūto buvo juodas raganosis su 
raudonais dryžiais, rodančiais žaizdas ir kraują, srūvantį iš nasrų. Už jo 
platus kabantis akmeninis darinys rodė, kur urvas pradeda žemėti, kol 
jo skliautai tapo statmeni dešinei sienai. Ant jo vidinio paviršiaus buvo 
nupiešti trys liūtai ir dar vienas iš salės matomas gyvūnas. Prieš pat paže- 
mėjimą beveik stačiai žemyn sviro uolos iškyša, kuri baigėsi suapvalintu 
galu. Visas jos paviršius buvo gausiai išpieštas. 

— Kad visiškai ją suprastum, turi apžiūrėti iš visų pusių, - pasakė Sau- 
gotoja, rodydama Ailai sudėtingą figūrą: viršutinę bizono dalį iš priekio 


ant žmogaus kojų su didele makštimi per vidurį, nuspalvintą juodai su 

vertikaliomis įrėžomis pačioje apačioje. Tai buvo apatinė moters kūno 
dalis su bizono galva viršuje ir liūtas gale, aplink karulį. - Šita karulio 
forma man visada primena vyro varpą. 

— Tikrai, sutinku su tavimi, - pritarė Aila. 

— Čia yra keletas nedidelių salių su įdomiais piešiniais, — tarė Saugo- 
toja. — Jei norit, parodysiu. 

— Prieš mums išeinant norėčiau pamatyti kuo daugiau, - atsiliepė 
Aila. 

— Matyti, kad čia, už vyriško karulio, yra trys liūtai. O už kraujuo- 
jančio raganosio eina nedidelis koridorius, vedantis prie gražaus arklio, - 
kalbėjo Saugotoja, rodydama kelią. - Šitos plokštumos gale yra didelis 
bizonas. Ploto viduryje matyti stambus liūtas ir keletas nedidelių arklių. 
Į tą salę kitapus koridoriaus labai sunku patekti. 

Aila grįžo į salės pradžią, kur atsišliejusi į akmenį ilsėjosi Pirmoji. Kiti 
kelionės draugai laukė netoliese. 

— Na, ką manai, Aila? - pasiteiravo zelandonė. 

- Labai džiaugiuosi, kad mane čia atvedei. Manau, tai pats gražiau- 
sias mano kada matytas urvas. Daugiau nei urvas, tik nežinau tinkamo 
žodžio. Kai gyvenau su gentimi, nežinojau, kad tikrovėje esantį dalyką 
galima padaryti iš kitokios medžiagos arba nupiešti atvaizdą, kuris tą 
dalyką primintų, - Aila apsidairė ieškodama Jondalaro ir nusišypsojo jį 
pamačiusi. Vyras priėjo arčiau ir apkabino moterį. Būtent šito ji troško — 
pasidalyti potyriais su Jondalaru. - Paskui, kai apsigyvenau su mamuto- 
jais ir pamačiau, kokius dalykus Ranekas sugeba išraižyti iš mamuto ilties, 
kiti žmonės - naudodami odą ir karoliukus, o kartais tik lazdele rėždami 
ženklus ant lygių grindų ar žemėje, apstulbau.. 

Ji nutilo ir nudelbė akis į drėgną molingą urvo pagrindą. Visi žmonės 
su mirguliuojančiais deglais buvo susirinkę vienoje vietoje. Šviesa neskli- 
do labai toli ir ant sienų nupiešti gyvūnai atrodė tik užuominos tamsoje, 
kaip švysčiojantys atvaizdai, kuriuos matydavo dauguma žmonių pasau- 
lyje už urvo sienų. 

- Šioje kelionėje ir dar anksčiau matėm kitų piešinių bei atvaizdų, 
kurie irgi buvo gražūs, arba ne tiek gražūs, kiek išskirtiniai. Nežinau, kaip 


žmonės tai sugeba, ir negaliu net mėginti suprasti, kodėl tai daro. Manau, 

jie nori pamaloninti Motiną ir tikriausiai taip turi būti, o gal stengiasi 
papasakoti jos istoriją ar kokius kitus pasakojimus. Gal žmonės tai daro 
paprasčiausiai todėl, kad sugeba. Kaip Jonokolas. Jis sugalvoja ką nors 
nupiešti, todėl nupiešia. Tas pats, kai tu dainuoji, Zelandone. Dauguma 
žmonių moka dainuoti geriau ar blogiau, tačiau niekas nedainuoja kaip 
tu. Kai tu dainuoji, nenoriu nieko kito, tik klausytis. Pasidaro gera viduje. 
Panašiai išgyvenu žvelgdama į šiuos urvų piešinius. Taip jaučiuosi, kai 
Jondalaras žvelgia į mane meilės kupinomis akimis. Dingojasi, kad tas, 
kuris nupiešė šituos piešinius, žvelgia į mane su meile. 

Aila nuleido akis žemyn, nes stengėsi nepravirkti. Paprastai ji gebėda- 
vo susitvardyti, bet šįkart buvo sunku. 

„Dabar suprantu, kodėl ji susijungusi, - galvojo Saugotoja. - Ji bus 
nuostabi zelandonė; jau dabar tokia yra. Tačiau ji tokia nebūtų be šio 
vyro. Galbūt tokia jam Motinos skirta užduotis: Tada ji pradėjo niū- 
niuoti. Prisijungė Jonokolas. Jam dainuojant atrodydavo, kad kitų balsai 
skamba geriau. Tada prisidėjo Vilomaras, dainavo atskirus skiemenis. Jo 
balsas buvo tinkamas ir papildė bendrą melodiją. Tada prisijungė ir Jon- 
dalaras. Jis turėjo gerą balsą, tačiau šiaip nedainuodavo, nebent kartu su 
kitais. Palaikoma tokių puikių balsų, aidinčių akmeniniame, taip gražiai 
papuoštame urve, ta, kuri buvo Pirmoji tarp tų, kurie tarnauja Didžiajai 


Motinai Žemei, sugiedojo baigiamąją Motinos giesmės dalį: 


Ir spindintis draugas vėl niršiai kausis 
Su vagimi už mylimosios įsčių vaisių. 
Kartu jie grūmėsi už sūnų branginamą 
Ir nugalėjo - pasauliui šviesa sugrąžinama. 


Tvarka atkurta. Jis spindesiu švyti. 


Tačiau blyski, ledinė tamsa skaistaus šviesulio geidžia, 
O Motina, apgynusi sūnų, daugiau jo nepaleidžia. 
Priešas iš tamsybių viesulais traukia, klampina, 
Motina sūnaus nepaleidžia, ji pasiduot neketina. 


Tamsa jos nesužeidžia. Bet sūnų ji paleidžia. 

Įveikusios viesulus, iš sumaišties bedugnės 
Gyvai suspindo jos sūnaus skaistumo ugnys. 
Kai Motina nuvargo, tuštuma įsisiūbavo 
Ir dienai baigiantis vėl tamsuma triumfavo. 


Pajuto šilumą sūnaus. Bet pergalės dar neragaus. 


Kentėjo Motina Didžioji sopančia širdim, 
Kad teko vėlei išsiskirti su viltim. 
Pražuvusio vaiko skaudžiai ilgėjosi, 
Todėl viduje vėl gyvybės jėgas ji pasėjo. 


Ji nesitaikstė su neviltim. Su vaiko netektim. 


Atėjus laikui, vandenys jos įsčių 
Želmneniu gyvu bergždžiuos tyruos ištryško. 
Bet gėla netekties suspindo rasomis, 
Virpančiom vaivorykstėm rytais puostomis. 


Įsčių vandenys želmenis brandino. Ašarų ji neslopino. 


Griausmingai į gabalus akmenys skilo, 
Riaumodamos dubos, gelmės prabilo. 
Didžiuliai ir tamsūs vėl atsivėrė urvai. 

Iš Motinos įsčių gimė Žemės vaikai. 
Apleista, vieniša, bet didinga. Motina Žemė gimdo. 


Visi vaikai skirtingi, vieni maži, kiti dideli, 


Kas vaikšto, kas šliaužioja, kas skraido, kas plaukioti gali. 


Visų pavidalai puikūs, kiekvienas užbaigtas dvasia, 
Į save panašius gimdyti gali, jei tokia Motinos valia. 
Motina to trokšta. Žemėje gyvybė noksta. 


Visi žvėrys ir žuvys, ir badangių sparnuočiai 
Nebepaliks Motinos vienos raudoti. 
Ir tarpdami, klestėdami Didžiosios Motinos platybėse 
Ištikimai laikysis vietų tų, kur prasidėjo jų gyvybė. 
Jie nesitrauks nuo Motinos. Nepaliks godotinos. 

Visi jos vaikai ją pripildė džiaugsmo, 
Bet daug jie eikvojo jos gyvybės jėgų. 
Bet jų liko pakankamai dar vienam kūriniui - 
Vaikui, kuris prisimins, kam dėkingas būt turi. 
Vaikas neapvils. Saugos ją ir gins. 


Pirmoji moteris gimė suaugusi, gyva, 

Ir suteikta jai buvo išlikimo dovana. 
Gyvybė yra pirmoji dovana, ir kaip Žemė Motina 
Gyvybės didžiąją vertę moteris budo žinodama. 
Atsirado moteris pirma. Pirmoji iš panašių į ją. 


Antroji dovana yra suvokimo, troškimo 
Ismokt, sužinot, dovana įžvelgimo. 
Moters viduje jau buvo žinių įlieta, 
Kaip gyventi ir kaip kitiems padėti. 
Žinojo pirmoji moteris. Kaip augti ir kaip mokytis. 


Gyvybės jėgos nyko, išseko Motina stipri. 
Gyvybę teikiančią dvasią ji troško perduoti. 
Vaikams tai paliko, davė stiprybės, 

Ir moterį palaimino kurti naują gyvybę. 


Moteris vieniša. Vienintelė gyva. 


Prisiminė Motina savo vienatvę 
Ir mielą bičiulį, jo rūpesčio vertę. 
Iš paskutinės kibirkšties gimdyti vėl pradėjo 
Ir moteriai bičiulį - vyrą sukurti gebėjo. 
Ji vėl dovanoja. Štai vyras gyvuoja. 


Pagimdžiusi vyrą ir moterį Motinos meilė 
Atidavė jiems kaip namus visą žemę. 
Vandenis, sausumą, visus savo kūrinius, 
Kad naudotų, bet saugotų, puoselėtų, ką turi. 


Tai buvo namai gyventi. Ne išnaudoti ir ne pavergti. 

Padovanojusi savo vaikams galimybę išlikti, 
Motina nusprendė juos dar vienu džiaugsmu ištikti. 
Ji įteikė jiems dovaną gėriu dalytis 
Ir susiliejant malonumą Motinos garbei patirti. 


Nuostabi dovana. Motina pagerbiama. 


Motina patenkinta savo kūriniais, 
Moko juos mylėti, jungtis ir viens kito neapleisti. 
Poros susilieti trokšta Motinos valia, 
Jos vaikams duota malonumų dovana. 


Ji kūrė iš lėto. Vaikai mokėsi mylėti. 
Žemės vaikai palaiminti. Motina galį ilsėtis. 


Baigus giedoti, stojo tyla. Visi iki vieno labiau nei bet kada juto Mo- 
tinos ir Motinos giesmės galią. Jie vėl žvelgė į piešinius ir dar geriau įsisą- 
monino gyvūnus, kurie tarsi nėrė iš urvo įtrūkių ir šešėlių, tarsi Motinos 
kuriami ir gimdomi, kviečiami iš kito pasaulio, dvasių pasaulio, didžio- 
sios Motinos anapusybės. 

Tada pasigirdo garsas, nuo kurio pagaugai nubėgo, - tai buvo liūto 
jauniklio kniaukimas. Jis pasikeitė į garsus, kokius skleidžia liūto jauni- 
klis, kai kviečia motiną, paskui pirmuosius jauno patino mėginimus riau- 
moti ir galiausiai urzgesį bei grumėjimą, pasibaigusį galingu suaugusio 
patino, reiškiančio savo teises, riaumojimu. 

— Kaip jai tai pavyksta? — vėl stebėjosi Saugotoja. - Nuskambėjo tarsi 
visi liūto brandos etapai. Iš kur ji tai žino? 

— Ji augino liūtą, juo rūpinosi, kol tas užaugo, ir išmokė jį kartu me- 
džioti, - atsakė Jondalaras. - Ji riaumodavo kartu su juo. 

— Ar ji šitaip tau pasakojo? — su abejonės gaidele balse pasitikslino 
Saugotoja. 

— Na, galima-ir taip pasakyti. Liūtas kartą atėjo jos aplankyti man 
tebesveikstant slėnyje. Žvėris neapsidžiaugė ir mane ten pamatęs, todėl 
puolė. Aila žengė į priekį, jis tik apsisuko vietoje ir sustingo kaip negyvas. 


Tada ji ėmė raičiotis ant žemės ir jį apkabino, o paskui užsiropštė jam ant 

nugaros ir jojo, lygiai taip, kaip joja su Yhaha. Tik nemanau, kad jis būtų 
lėkęs, kur ji nori, ėjo tik ten, kur jis pats norėjo ją nunešti. Vis dėlto liū- 
tas tikrai parnešė ją atgal. Vėliau Aila man viską papasakojo, - paaiškino 
Jondalaras. 

Jo pasakojimas buvo pernelyg tiesmukas, todėl įtikinamas. Saugotoja 
tik papurtė galvą. 

— Manau, visiems derėtų užsidegti naujus deglus, - pasakė ji. - Turėtų 
užtekti po vieną kiekvienam, be to, dar turime lempų. 

- Gal palaukim su deglais, kol grįšime šituo koridoriumi, - pasiūlė 
Vilomaras. 

- Taip, tu teisus, - pritarė Jonokolas. - Ar palaikysi manąjį? - paklau- 
sė jis Saugotojos. 

Jonokolas, Jondalaras, Aila ir Vilomaras perkėlė Pirmąją per giliausius 
slenksčius, o Saugotoja laikė deglus keliui apšviesti. Vieną, kuris beveik 
visiškai sudegė, ji įmėtė į ugniakurą prie sienos. Pasiekę pieštus arklius, 
visi paėmė po naują deglą. Saugotoja užgesino beveik sudegusius ir su- 
sidėjo juos atgal į kuprinę, tada visi patraukė atgal keliu, kuriuo atėjo. 
Niekas daug nekalbėjo, dairėsi į nupieštus ant sienų gyvūnus. Artėdami 
prie įėjimo žmonės vėl pastebėjo, kiek daug šviesos pro angą patenka gi- 
liai į urvą. 

Prie įėjimo Jonokolas sustojo. 

— Ar nuvesi mane atgal, į tą didelį plotą anoje salėje? 

- Žinoma, - atsakė moteris, nė neklaususi, kodėl zelandonis to pano- 
ro. Ji suprato. 

— Norėčiau eiti su tavimi, devynioliktojo urvo zelandoni, - tarė Aila. 

— Džiaugiuosi. Iš aš norėčiau, kad tu eitum. Galėsi palaikyti mano 
deglą, - šyptelėjo jis. 

"Tai ji rado baltąjį urvą, o jis buvo tarp pirmųjų, kurie jį išvydo. Aila su- 
prato, kad jis ketina piešti ant tų nuostabių sienų ir gali prireikti padėjėjų. 
Jų trejetas sugrįžo į antrąją lokių urvo salę, o kiti nuėjo link išėjimo. Sau- 
gotoja vedė juos trumpesniu keliu ir netgi žinojo, kur konkrečiai nuvesti: 
į tą vietą, kur Jonokolas žiūrėjo pirmą kartą atsidūręs šioje urvo dalyje. Jis 
rado atokią nišą ir senovines konkrecijas, kurias pastebėjo anksčiau. 

Pasiėmęs titnago peilį Jonokolas nuėjo prie stalagmito su baseinėlio 


įduba viršuje ir ties jo pagrindu vienu patyrusiu mostu išraižė kaktą, nosį, 

nasrus, žandikaulį ir snukio šoną, paskui dvi griežtesnes linijas - arklio 
karčius ir nugarą. Akimirką į jį žiūrėjo, paskui virš pirmojo išraižė gal- 
vą antro arklio, nusisukusio į kitą pusę. Rėžiant šį, akmuo pasitaikė kiek 
kietesnis, sunkiau pasiduodantis, tad linija nebuvo tokia tiksli. Tada Jo- 
nokolas vienodais atstumais įrėžė atskirus stačių karčių plaukelius. Baigęs 
žengė atgal ir įsižiūrėjo. 

— Norėjau palikti pėdsaką šiame urve, tačiau nebuvau tikras tol, kol 
Pirmoji urvo gilumoje užgiedojo Motinos giesmę, - prisipažino devy- 
nioliktojo Zelandonijos urvo zelandonis. 

— Sakiau, kad rinksis Motina, o tu suprasi. Dabar aš žinau — tai tinka- 
ma, - pasakė Saugotoja. 

— Teisinga pasirinkai, - pritarė Aila. — Tikriausiai atėjo laikas man 
liautis vadinus tave Jonokolu ir pradėti kreiptis „devynioliktojo urvo ze- 
landoni“. 

— Gal aplinkui esant daugiau žmonių, tačiau viliuosi, kad mums likus 
dviese aš tau visada būsiu Jonokolas, o tu man - Aila, - atsiliepė jis. 

— Norėčiau, - tarė Aila, tada atsigręžė į Saugotoją. - Mintyse manau, 
kad tavo vardas - Saugotoja, kaip tos, kuri stebi ir globoja, tačiau, jei ne- 
prieštarauji, norėčiau sužinoti, su kokiu vardu esi gimusi. 

— Mane vadino Dominyka, - atsiliepė moteris. - O apie tave visada 
galvosiu kaip apie Ailą, kad ir kas nutiktų, nors taptum Pirmąja. 

Aila papurtė galvą. 

— "Tai visiškai neįtikėtina, esu svetimšalė su stipriu akcentu. 

— Tai nesvarbu, - patikino Dominyka. - Mes pripažįstame Pirmąjį, 
net jei jo nepažįstame. O tavo akcentas man patinka. Manau, dėl to tu 
išsiskiri, kaip ta, kuri yra pirmoji, turėtų išsiskirti iš kitų. 


Tada moteris išvedė juos iš urvo. 

Visą vakarą Aila galvojo apie nepaprastą urvą — buvo tiek daug ką 
pamatyti, tiek įvertinti, kad ji troško dar kartą jame apsilankyti. Tą va- 
karą žmonės tarėsi, ką daryti su Gajanaru, o ji vis pajusdavo mintimis 


sugrįžtanti į urvą. Atrodė, vyras atsigauna po stiprių sumušimų. Nors visą 

likusį gyvenimą nešios randus, regis, jis nepuoselėjo jokio piktumo juos pa- 
likusiems žmonėms. Atrodė, jis ne tik dėkingas už tai, kad liko gyvas, bet ir 
nori atsidėkoti zelandoniams, kad jį slaugo. 

Jis suprato, ką padarė, net jei visi kiti to nesuvokė. Balderanas už tą patį 
gavo galą. Gajanaras nežinojo, kodėl jo buvo pasigailėta, išskyrus tą tylų pra- 
šymą: kai Balderanas planavo nužudyti svetimšalę, jis tylomis meldė Moti- 
ną, kad jį apsaugotų. Vyras žinojo, kad jie neištrūks, bet nenorėjo mirti. 

- Jis, atrodo, nuoširdžiai trokšta atlyginti, — kalbėjo zelandonė pirmo- 
ji. - Gal dėl to, kad dabar žino, jog gali tekti prisiimti atsakomybę už savo 
veiksmus, tačiau Motina tikriausiai nusprendė jo pasigailėti. 

— Ar kas nors žino, kuriam urvui jis gimė? - paklausė Pirmoji. - Ar jis 
turi giminaičių? 

— Taip, jis turi motiną, - atsiliepė viena iš zelandonių. - Nepažįstu jokių 
kitų jo giminaičių, o motina visai susenusi ir ne ką teatmena. 

— Štai ir atsakymas, — tarė Pirmoji, - jis turi būti parsiųstas į savo urvą 
rūpintis senute motina. 

— O koks čia atlygis? Juk tai jo paties motina? - nustebo kitas zelando- 
nis. 

— Tai nebūtinai bus lengva, jei jos būklė blogės. Urvui palengvės, kai 
bus, kas ją prižiūri, o Gajanaras galės būti naudingas. Nemanau, kad tai jis 
planavo daryti, kol buvo su Balderanu, kai ėmė ką nori nesirūpindamas at- 
lyginti. Jį reikia priversti dirbti, medžioti sau ar bent jau talkinti bendrose 
medžioklėse su urvu ir padėti motinai visur, kur tik jai prireiks. 

— Spėju, vyrui ne visada patinka rūpintis senute motina, - tarė dar vie- 
nas zelandonis, - netgi sava. 

Aila tik pusiau klausėsi, bet esmę suprato ir pagalvojo, kad sumanymas 
geras, o paskui vėl mintimis grįžo prie seniausios švenčiausios vietos. Ga- 
liausiai ji nusprendė, kad po dienos dviejų nueis į tą urvą viena, o gal su 


Vilku. 


"2 


Ankstyvą rytojaus rytą Aila vėl paprašė Levelos pasaugoti Jonailą, pa- 
tikrino, kaip džiūsta mėsa. Ant virvių ji buvo sudėjusi kitą bizonienos dalį 

ir pagalvojo, kad gali būti tinkamas metas patenkinti troškimą dar kartą 
pamatyti seniausią ir švenčiausią vietą. 

— Pasiimsiu Vilką ir grįšiu į urvą. Noriu dar kartą jį apžiūrėti prieš 
išeidama namo. Kas žino, ar kada čia grįšime. 

Ji įsidėjo kelis deglus, porą akmeninių lempelių, taip pat kerpių dag- 
tims ir kelias atkarpas žarnų su riebalais, sudėtų į dvigubą odinį kapšelį. 
Moteris patikrino savo ugnies uždegimo rinkinį: titnagą ir ugnies akme- 
nį, prakurus ir didesnes malkeles. Pripildžiusi vandenmaišį, įsidėjo savo 
puodelį ir dubenėlį Vilkui. Ji paėmė savo vaistų krepšelį su keliais papil- 
domais arbatos maišeliais, nors abejojo, ar urvo viduje virs arbatą, gerą- 
jį peilį, šiltų drabužių urvo gilumoje apsivilkti, tačiau nesivargino dėtis 
kojų apavo. Ji buvo įpratusi keliauti basa, ir jos kojų padai buvo vos ne 
taip pat įdiržę kaip gyvūnų kanopos. 

Sušvilpusi Vilkui, Aila pradėjo taku kilti į urvą. Pasiekusi didžią- 
ją angą, dirstelėjo į kamputį po pastoge. Ugniavietėje nedegė laužas, o 
žvilgtelėjusi į miego pašiūrę pamatė, kad ji tuščia. Šiandien Saugotojos 
čia nebuvo. Paprastai jai pranešdavo, kada žmonės ateis aplankyti seniau- 
sios švenčiausios vietos, o Aila nusprendė ateiti iš anksto nesusitarusi. 

Ugniavietėje ji sukūrė nedidelį laužą ir užsidegė deglą, tada aukštai jį 
iškėlusi pajudėjo pirmyn, davė Vilkui ženklą sekti. Ji vėl įvertino, koks di- 
delis yra tas urvas, pajuto netvarką pirmosiose salėse. Ant grindų dunkso- 
jo išvirtusios kolonos, didžiuliai nukritusių akmenų luitai bei jų nuolau- 
žos. Šviesa įsiskverbė gana giliai į urvą, ir Aila patraukė tuo pačiu keliu, 
kuriuo iš pradžių ėjo su visa grupe, į kairę ir tiesiai pirmyn, į didžiąją salę 
su lokių guoliais. Vilkas nuo jos nesitraukė. 

Ji laikėsi kairės koridoriaus pusės žinodama, kad, išskyrus didelę salę 
dešinėje, kurią ji ketino aplankyti išeidama, nebus daug ko pamatyti, kol 
pasieks urvo pusiaukelę. Ji neplanavo užsibūti urve per ilgai arba stengtis 
viską pamatyti, norėjo apžiūrėti tik tam tikrus dalykus. Ji traukė į salę su 
lokių guoliais ir laikėsi dešinės sienos, kol priėjo kitą salę jos gale, o tada 
pasidairė storo geležtės formos akmens, besileidžiančio iš viršaus. 

Jis ir buvo ten, kur ji prisiminė, nupieštas raudonai, leopardas su ilga 
uodega ir hiena-lokys. „Ar tai hiena, ar lokys? Taip, galva atrodo kaip ur- 


vinio lokio, bet snukis ilgesnis ir kuokštas viršugalvyje kartu su nežymiais 

karčiais atrodo kaip statūs hienos plaukai. Nė vienas iš kitų lokių šiame 
urve neturi tokio laibo, ilgomis kojomis kūno - pažvelk į kitą, viršuje 
nupieštą lokį! Nežinau, ką dailininkas norėjo šiuo piešiniu pasakyti, — 
galvojo ji, — tačiau man atrodo, kad jis piešė hieną, net jei tai vieninte- 
lė hiena, kurią apskritai mačiau nupieštą urve. Juk niekada neregėjau ir 
leopardo. Šioje vietoje nupieštas lokys, hiena ir leopardas, visi stiprūs, 
pavojingi žvėrys. Smalsu, ką apie šį vaizdą paporintų keliaujantis pasa- 
kotojas?“ 

Žiūrinėdama, bet nestoviniuodama Aila praėjo pro kitus atvaizdus: 
tikriausiai vabzdžius, eilę raganosių, liūtų, arklių, mamutų, ženklų, taškų, 
delnų atspaudų; ji nusišypsojo raudonai nupieštam mažam lokiukui, to- 
kiam panašiam į kitus lokius septintajame urve. Aila prisiminė, kad šioje 
vietoje urvo Saugotoja pasuko į kairę, o paskui toliau ėjo palei dešinę sie- 
ną. Kitoje salėje buvo urvinių lokių viešnagės įrodymų, po to takas vedė 
žemyn, į salę gilia įgriuva per vidurį. 

Visi piešiniai, tiksliau, raižiniai buvo balti dėl balto paviršiaus, pa- 
dengto vermikulitu - minkštu šviesrudžiu moliu. Iš visų baltų raižinių 
Aila labiausiai įsidėmėjo iš plyšio sienoje nyrantį raganos; ir stabtelėjo jo 
apžiūrėti. „Kodėl protėviai piešė gyvūnus ant sienų urvų viduje? - svarstė 
ji. - Kodėl Jonokolas panoro išraižyti abu arklius toje salėje greta įėji- 
mo į urvą? Kai jis tai darė, jo mintys neklaidžiojo niekur kitur, kaip visų 
zelandonių, kurie gėrė arbatą šventoje septintojo pietinių Zelandonijos 
žemių urvo vietoje. Jei mintys klaidžiotų, dailininkai tikriausiai nepajėg- 
tų sukurti tokių įsimintinų atvaizdų. Jie privalo galvoti apie tai, ką daro“ 

Arjie piešia sau, ar kitiems parodyti ? Kokiems kitiems? Kitiems savo 
urvo žmonėms ar kitiems zelandoniams? Kai kuriose didesnėse tam tikrų 
urvų salėse gali susirinkti daugiau žmonių, kartais net apeigos vyksta, ta- 
čiau daugybė atvaizdų palikti mažuose urvuose arba labai ankštose dide- 
lių urvų vietose. Jie turėtų būti piešiami sau, dėl savų priežasčių. Ar dai- 
lininkai kažko ieškojo dvasių pasaulyje? Gal savo gyvūno dvasios, kaip 
kad jos totemo liūto, arba dvasinio gyvūno, kuris priartintų juos prie 
Motinos? Kada tik ji bandydavo pasiteirauti Zelandonės, taip ir negau- 
davo patenkinamo atsakymo. Ar tai kažkas, ką, tikimasi, ji turi išsiaiškinti 


pati? 

Vilkas nesitraukė, laikėsi sienos, palei kurią ėjo Aila. Ji nešėsi vienintelę 
šviesą deguto juodumo urve; nors gyvūno pojūčiai suteikė jam daugiau ži- 
nių apie aplinką nei apšvietė Ailos deglas, jis taip pat norėjo matyti, kur esąs. 

Kelyje, kuriuo ji žinojo pasieksianti kitą urvo dalį, gerokai pažemėjo 
skliautai. Ant sienų ir kabančių akmens darinių matėsi daugiau mamutų, 
bizonų ir elnių, vieni baltai išraižyti, kiti - nupiešti juodai. Čia buvo salė 
su urvinio lokio kaukole ant plokščio akmens, ir Aila dar kartą ją apžiū- 
rėjo. Užsibuvo galvodama apie gentį ir apie Krebą, paskui keliavo toliau. 
Regis, šią salę supo pilko molio krantai, kuriais ji užsiropštė, kad pasiektų 
paskutinę salę, tą, kurioje Pirmoji nesilankė. Ji pastebėjo lokių įspaudus 
molyje, kurių nepamatė praėjusį kartą. Dviem aukštais laiptais ji palypėjo 
į kitą salę. 

Aila atsidūrė jos viduryje; skliautai buvo per žemi, kad eitum palei sie- 
nas. Aila nusprendė, kad atėjo laikas užsidegti antrą deglą, tada nušluostė 
pirmojo likučius nuo žemų skliautų, kur stuktelėjo, kad ant trumpo koto 
užgesintų ugnį. Įsitikinusi, kad ugnis užgeso, tai, kas liko iš pirmojo de- 
glo, Aila įsidėjo į kuprinę. Teko kūprintis, kad toliau galėtų eiti gamtos 
sukurtu taku. Ties kabančio darinio pagrindu ji pastebėjo septynis iš eilės 
nedidelius raudonus taškus greta eilės juodų žymių. Galiausiai, už kokių 
dvylikos metrų, vėl buvo galima atsitiesti. 

Čia buvo dar keletas juodų deglų žymių; kiti žmonės akivaizdžiai 
šiame plote juos nuvalė. Gale urvas nuožulniai leidosi prie žemės. Siena 
buvo padengta plona geltona suskilinėjusia suminkštėjusio akmens dan- 
ga - vingiuotos rašto linijos priminė mažyčius kirminėlius. Ant šio nuo- 
žulnaus paviršiaus daugiausiai naudojantis dviem pirštais buvo nubrėžtas 
paprastas arklio kontūras. Dėl nuolaidžios sienos dailininkui buvo labai 
sunku piešti; teko tai daryti atlošus galvą, o ir niekaip negalėtum vienu 
metu aprėpti viso vaizdo, kol piešinys bus baigtas. Jis buvo truputį ne- 
proporcingas, tačiau tai paskutinis urvo piešinys. Aila pastebėjo ir porelę 
mamutų, kurie taip pat buvo apibrėžti ant nuožulnių skliautų. 

Aila pajuto kvapą ir apsidairė, tada suprato, kad Vilkas nusilengvino. 
Nusišypsojo. Nieko nepadarysi. Apsisukus grįžti, staiga švystelėjo mintis, 
ar kur nors nėra kito išėjimo iš urvo, tačiau ji neketino to išėjimo ieškoti. 


Eidama atgal, žengdama arčiau sienos ji juto, kaip kojos klimpsta šaltame, 

minkštame molyje; Vilkas sekė paskui, žengė tuo pačiu minkštu moliu. 
Kai ji išsiropštė iš šios paskutinės salės, siena, prieš tai buvusi dešinėje, 
dabar atsidūrė jos kairėje. Ji praėjo pro akmens plokštę su nugrandytais 
mamutais, tada prisiartino prie plokštumos, kurią labai norėjo dar kartą 
pamatyti, - prie juodai nupieštų arklių. 

Šįkart ji atidžiau apžiūrėjo sieną. Pamatė, kad minkštas rudas sluoks- 
nis nugrandytas nuo didelės sienos dalies, kad atsiskleistų baltas kal- 
kakmenis apačioje, kuriame anksčiau buvo išraižyti raganosis ir mamu- 
tas. Juoda spalva buvo anglies, bet dėl dailininko piešimo būdo vienose 
vietose atrodė juodžiau, kitur šviesiau, todėl arkliai bei kiti gyvūnai pa- 
nėšėjo į gyvus. Nors Ailą traukė arkliai, ne jie vyravo šioje plokštumoje — 
daugiausia buvo taurų. Ir vėl ją privertė nusišypsoti liūtai nišoje. Ta patelė 
visiškai nepaiso jauno patino. Tupi sau ir nejuda. 

Aila lėtai ėjo palei išpieštą sieną, kol pasiekė įėjimą į ilgą koridorių, 
vedusį į paskutinę išpieštą salę, ir aukštai dešinėje pamatė didžiulį elnią. 
Čia buvo ta vieta, kur palei sieną rikiavosi ugniakurai anglims pasiruošti. 
Koridorius pradėjo žemėti. Įveikusi paskutinę staigią pakopą ir atsidūrusi 
paskutinėje salėje, Aila ėmė eiti dar lėčiau. Ji mėgo liūtus, gal dėl to, kad 
šis gyvūnas buvo jos totemas, tačiau šitie buvo tokie tikroviški. Aila išty- 
rinėjo ir paskutinį karulį, tą, kuris buvo toks panašus į vyro varpą. Ant jo 
buvo nupiešta moters makštis ir žmogaus kojos, dalis bizono ir dalis liū- 
to. Ji buvo tikra, kad ir šitoje vietoje kažkas pasakojo istoriją. Galiausiai 
ji apsisuko, patraukė atgal, o pasiekusi salės pradžią sustojo ir apsidairė. 

Aila norėjo išsinešti Pirmosios giesmės prisiminimą. Pati dainuoti ne- 
mokėjo, bet nusišypsojo prisiminusi tai, ką moka. Ji gali suriaumoti, kaip 
ir praėjusį kartą. Kaip dažnai daro liūtai, ji pradėjo urzgesiu, pamažu pe- 
rėjo į riaumojimą. Kai galiausiai suriaumojo, tai buvo labiausiai pavykęs 


jos riaumojimas; netgi Vilkas krūptelėjo. 

Zelandoniečiai ketino iškeliauti anksti ryte, bet pradėjo gimdy- 


ti Amelana, tad, žinoma, viešnios zelandonės negalėjo išeiti. Vakarop 

Amelana pagimdė sveiką berniuką, o po to jos motina patiekė šventinius 
pietus. Šiauriečiai užgaišo iki kitos dienos ryto, o paskui jau neliko noro 
traukti į kelią. 

Keliautojų sudėtis vėl pasikeitė. Nėjo Kimeranas su Beladora ir du jų 
vaikai, namuose pasiliko Amelana, tad į kelią leidosi tik vienuolika žmo- 
nių. Kaip Jonailos žaidimų draugas, liko tik metais jaunesnis Jonlevanas, 
ir ji ilgėjosi draugų. Jondekamui stigo Kimerano, dėdės, kuris buvo la- 
biau brolis. Iki tol jis nesuvokė, kaip puikiai jie supranta vienas kitą, kai 
darbuojasi drauge. Buvo liūdna galvoti, kad gali jo daugiau niekuomet 
nepamatyti. Iš moterų teliko Aila, Levela ir Pirmoji, tad joms tikrai stigo 
Beladoros ir jaunosios Amelanos išdaigų. 

Jie keliavo žemyn palei upę, o kai ši susiliejo su didesne upe, trau- 
kė palei ją į pietus. Didžiulės Pietų jūros platybes jie pamatė dar likus 
visos dienos keliui iki pakrantės, tačiau atsivėrė vaizdas daugiau nei į 
bekraščius vandens tolius. Žmonės matė šiaurės elnių ir didžiųjų elnių 
bandas, mamučių kaimenę kartu su įvairaus amžiaus jaunikliais, daug 
gauruotųjų raganosių. Taip pat jau buvo pradėję burtis draugėn įvairūs 
atrajotojai, tokie kaip taurai ir bizonai: ruošiantis rudeniui, tūkstanti- 
niai jų būriai susirenka kovoti ir poruotis. Arkliai keliavo link žieminių 
ganiavų. Nuo jūros pūtė šaltas vėjas. Pietų jūra buvo šalta, o žvelgdama 
į bekraštes šalto vandens platybes Aila puikiai suvokė, jog netrukus pa- 
sikeis metų laikai. 

Jie rado mainytojus, apie kuriuos pasakojo Konardis, ir patį Konardį. 
Paaiškėjo, kad Ailos krepšiai mainytojus labai domina. Žmonėms, kurie 
keliauja su daiktais, taip, kaip mainų meistrai, yra būtinos puikios koky- 
bės talpyklos. Pirmą vakarą stovykloje Aila praleido pindama krepšius. 
Taip part didelį pasisekimą turėjo Jondalaro titnaginiai antgaliai ir įran- 
kiai. Padėjo ir Vilomaro parirtis bei mainų meistro įgūdžiai. Jis subūrė 
savotišką mainų grupę ir įtraukė į ją Konardį. 

Vilomaras siūlė daiktų derinius, pavyzdžiui, džiovintos mėsos atsar- 
gas ir krepšį joms gabenti. Jis įsigijo daug kriauklelių karoliams ir džiau- 
gėsi turėdamas kelis Ailos krepšius jiems susidėti. Taip pat gavo Ailai 
druskos ir vėrinį Martonai, kurį padarė vienas iš kriauklių rinkėjų, ir dar 


kitų daiktų, apie kuriuos visiems nepasakojo. 

Baigę mainus, šiauriečiai iškeliavo atgal. Judėjo greičiau nei iš pradžių. 
Viena vertus, žinojo kelią, nereikėjo stabčioti ir lankyti išpieštų urvų. Be 
to, juos ginė besikeičiantis oras. Žmonės buvo gerai apsirūpinę maisto 
atsargomis, tad pakeliui nereikėjo dažnai medžioti. Jie dar kartą užsu- 
ko aplankyti Kamoros. Moteris labai nusivylė sužinojusi, kad Kimeranas 
apsigalvojo ir pasiliko su poros žmonėmis. Ji su Jondekamu kalbėjo apie 
Kimeraną taip, lyg jis būtų visiškai pražuvęs, kol Pirmoji priminė, kad jis 
tikrai žadėjo grįžti. 

Pasiekus Didžiąją upę teko laukti, nes dėl audros per ją keltis buvo 
per daug sudėtinga. Keliautojus kamavo nerimas, jie nenorėjo visam se- 
zonui įstrigti kitame upės krante. Galiausiai oras išsigiedrijo ir, nors buvo 
šalta, jie persikėlė per Didžiąją upę. Pasiekę Upę, jie vos begalėjo tverti 
iš nekantros. Teko pėsčiuoti pakrante, nes šįkart nebuvo plaustų, be to, 
reikėtų per daug pastangų jais stumtis aukštyn upe. 

Keliautojai, galų gale pastebėję didelę akmenų pastogę, kurioje glau- 
dėsi devintasis urvas, į ją vos nepasileido bėgte. To neprireikė, nes jų 
laukti buvo pastatyti žvalgai, o vos pastebėjus grįžtančiuosius uždegtas 
signalinis laužas. Kone visi aplinkinių urvų žmonės išėjo pasitikti ir pa- 


sveikinti sugrįžusių keliautojų. 


Aila stačiu taku kopė į uolos viršų. Ji nešėsi malkų nešioklėje, kuri 
kabėjo nuo odos juostelės aplink jos kaktą. Moteris padėjo nešulį greta 
bazalto kolonos, kuri, dingojosi, pavojingu kampu kyšo iš kalkakmenio 
uolos, ir sustojusi apžvelgė atsivėrusį reginį. Kad ir kaip dažnai jį matė 
per pastaruosius metus, kai žymėjo kylančius ir besileidžiančius saulę ir 
mėnulį, platus vaizdas nepaliovė jos jaudinti. Aila stebėjo, kaip apačioje 
iš šiaurės į pietus vinguriuoja srauni Upė. Tamsėjantys debesys apgaubė 
kalvų viršūnes kitapus jos, rytuose, aštrios jų apybraižos išskydo. Rytoj 
prieš aušrą, kai reikės pamatyti, kur kyla saulė, kad būtų galima palyginti 
su praėjusia diena, tikėtina, išsigiedrys. 

Aila atsisuko į kitą pusę. Saulė, akinamai švytinti, jau pradėjo ristis že- 
myn; netrukus ji leisis, ir negausių baltų purių debesų apačios jau dažėsi 
rausvai, žadėdamos didingą reginį. Ailos akys slydo horizontu. Ji kone 
gailėjosi matydama, kad vakarų pusėje giedra. „Nerasiu jokios dingsties 
neateiti čia šįvakar“, - galvojo ji, traukdama atgal į devintąjį urvą. 

Jos namelis po išsikišusia kalkakmenio pastoge buvo šaltas ir tuščias. 
Jondalaras su Jonaila tikriausiai šįvakar išėjo vakarieniauti pas Prolevą, 
o gal Martoną. Aila gundėsi jų ieškoti, tačiau kokia iš to nauda, jeigu vis 
tiek jai greitai teks išeiti. 

Ji susirado prakurų, titnago ir ugnies akmenį, sudėtus greta šal- 
to ugniakuro, ir įkūrė laužą. Kai jis gerai įsiliepsnojo, Aila įdėjo keletą 
virimo akmenų, patikrino vandenmaišį ir apsidžiaugė radusi jį pilną. Į 
medinį dubenėlį ji šliukštelėjo vandens arbatai. Paieškojusi aplink židinį 


moteris rado šaltos sriubos. Kietai supintas krepšys buvo padengtas upės 

moliu, kad būtų dar nepralaidesnis vandeniui — šitaip dauguma moterų 
darė tik kelerius pastaruosius metus. Iš kalnų ožkos rago išdrožtu samčiu 
Aila pasėmė nuo dugno ir pirštais išgriebė kelis gabalėlius šaltos mėsos ir 
kažkokią išmirkusią šaknį, tada patraukė puodą arčiau ugnies ir naudoda- 
masi lenkto medžio žnyplėmis apdėjo karštomis anglimis. 

Įmetusi dar kelias malkas į laužą, ji sukryžiavusi kojas atsisėdo ant že- 
mos pagalvėlės ir laukė, kol įkais akmenys, kad galėtų juos sumetusi užvi- 
rinti vandens arbatai. Užsimerkė. Jautėsi pavargusi. Pastarieji metai Ailai 
buvo ypač sunkūs, nes labai dažnai tekdavo budintis naktimis. Sėdėdama 
ji vos nenugrimzdo į miegą, tačiau pabudo, pajutusi nusvyrant galvą. 

Ji pirštais vandeniu aptaškė virimo akmenis ir stebėjo, kaip lašai 
šnypšdami išnyksta paskleidę garų sruogas, tada lenkto medžio žnyplė- 
mis apdegusiais galais išėmė virimo akmenis iš ugnies ir įmetė į dubenį su 
vandeniu. Vanduo suburbuliavo, į viršų pakilo debesis garų. Aila pridėjo 
kitą akmenį ir, kai vanduo nurimo, įmerkė mažąjį pirštelį, kad patikrintų 
karštį. Vanduo buvo karštas, bet ne toks, kokio reikėjo. Ji įmetė trečią 
akmenį iš laužo ir laukė, kol jis nugrims, tada pasėmė didelį sklidiną puo- 
delį garuojančio vandens ir į jį įmetė kelis žiupsnius džiovintų lapų iš eilės 
dengtų krepšių, sustatytų ant lentynos prie ugniakuro. Tankiai supintą 
puodelį ji atidėjo - palauks, kol arbata bus tinkamo stiprumo. 

Ji patikrino kapšelį, kuris tabalavo nuo gembės, įkištos į atraminį ba- 
slį. Jame buvo dvi mažos didžiojo elnio rago plokštelės ir titnago raiži- 
klis, kurį Aila naudojo žymėms ant plokštelių, išpjautų iš didžiojo elnio 
aštrus, nes nuo naudojimo jo gabalėliai atskyla. Kitas titnago galas buvo 
įstatytas į stirnos rago dalį, suminkštintą verdančiame vandenyje. Džiū- 
dama rankena sukietėjo. Ant vienos rago plokštelės Aila žymėjo saulės ir 
mėnulio laidą, ant kitos raižė grupes ženklų, rodančių dienų skaičių nuo 
vieno pilno mėnulio iki kito — su tarp įrėžų pažymėtais pilnu mėnuliu, 
nesančiu mėnuliu bei į vieną ir į kitą pusę atsigręžusiais pusmėnuliais. 
Kapšelį ji prisirišo prie juosmens juostos. Tada prisisėmė šiltos sriubos į 
medinį dubenėlį ir išgėrė ją iki dugno, lėtai suakramtė mėsos gabalėlius. 

Iš miego patalpos Aila atsinešė kailiu pamuštą apsiaustą su gobtuvu ir 


užsimetė jį ant pečių - naktimis net vasarą buvo šalta, - pasistvėrė puo- 


1508 


IŠPIEŠTŲ URVŲ KRAŠTAS 


delį su karšta arbata ir išėjo iš namelio. Ji vėl pasuko link kylančio tako 
pastogės gale, kaip tik už iškyšos krašto, ir pradėjo kopti svarstydama, kur 
Vilkas. Dažnai jis būdavo vienintelis jos draugas ilgomis naktimis, gulė- 
davo ant žemės prie jos kojų, kai ji sėdėdavo ant uolos viršaus, susisiautusi 
į šiltus drabužius. 

Priėjusi kelio išsišakojimą ji paskubomis gurkštelėjo arbatos, tada pa- 
dėjo puodelį ant žemės ir nusiskubino prie atmatų griovių. Nors maždaug 
kas metai jie būdavo perkeliami į kitą vietą, apskritai likdavo maždaug 
toje pačioje teritorijoje. Aila greitai nusilengvino, vėl parskubėjo prie ke- 
lio, pasiėmė puodelį ir nuėjo kita kelio atšaka, stačiu siauru taku, kuris 
vedė ant uolos viršaus. Netoli keistai pasvirusio akmens, giliai įsitvirtinu- 
sio uolos viršuje, juodavo anglių pilnas laužavietės apskritimas su akme- 
nų žiedu ir keletas glotnių upės akmenų, kurie puikiai tiko kaip virimo 
akmenys. Greta natūralios akmenų atodangos trapiame kalkakmenyje 
prie kolonos buvo išskobta įduba. Į akmenį buvo atremta didelė pertvara, 
suausta iš sausų žolių taip, kad lyjant jų juostomis nutekėtų vanduo. Po ja 
buvo padėta pora dubenėlių, įskaitant virimo dubenėlį, ir odinis kapšelis 
su keliais daikčiukais, tokiais kaip titnago peilis, žolelės arbatai ir truputis 
džiovintos mėsos. Greta gulėjo suvyniotas kailis, o jo viduje - žaliaminės 
odos ryšulėlis su laužo uždegimo medžiagomis, grubi akmeninė lempelė 
su keletu dagčių ir pora deglų. 

Aila padėjo ryšulėlį į šoną: ugnies nedegs, kol nepatekės mėnulis. 
Pasitiesusi kailį moteris įsitaisė įprastoje vietoje, atodanga pasinaudoda- 
ma kaip atkalte, ir atsukusi nugarą į Upę stebėjo horizontą vakaruose, Iš 
besileidžiančios saulės įrėžas, kurias padarė iki šiol, paskui vėl pakėlė akis 
į dangų. 

— Praėjusią naktį saulė leidosi vos vos į kairę nuo to nedidelio paki- 
limo, - tarė ji sau, primerkusi akis, kad neakintų ilgi, ryškūs saulės spin- 
duliai. Žėrinti karšta šviesa slydo už dulkių rūko palei žemę, slopindama 
deginantį žėrinčio raudono disko švytėjimą. Jis buvo tobulai apskritas, 
kaip ir jo naktinis bičiulis per pilnatį. Abu dangaus kūnai buvo visiškai 
apskriti, vieninteliai tikslūs apskritimai Ailos aplinkoje. Esant miglai, 
saulę buvo lengviau įžiūrėti ir pavykdavo tiksliau nustatyti jos leidimosi 

vietą horizonto linijoje. Blėstančioje šviesoje Aila rago plokštelėje įrėžė 
ženklą. 

Tada ji atsisuko į rytus, kitapus Upės. Tamsėjančiame danguje jau ėmė 
rodytis pirmosios žvaigždės. Ji žinojo, kad mėnuo netrukus atskleis savo 
veidą, nors kartais jis pakildavo dar prieš saulėlydį, o kartais visą dieną 
kabėdavo blyškus skaisčiai mėlyname danguje. Aila jau beveik metus ste- 
bėjo mėnulio ir saulės tekėjimą bei laidą. Nors nekentė atsiskyrimo nuo 
Jonailos ir Jondalaro, privalomo stebint dangaus kūnus, ją stulbino įgy- 
jamos žinios. Bet šįvakar ji buvo sunerimusi. Norėjo grįžti į namelį, įsi- 
rangyti į kailius greta Jondalaro ir leistis jo apkabinama, liečiama, troško, 
kad Jondalaras priverstų ją jaustis taip, kaip tik jis sugebėjo. Ji atsistojo 
ir vėl atsisėdo, bandė rasti patogesnę padėtį, mėgino pasiruošti ilgai, vie- 
nišai nakčiai. 

Kad greičiau praeitų laikas ir neužmigtų, ji susitelkusi žemu tonu rit- 
mingai deklamuodavo vieną iš dainų, ilgų pasakojimų ar legendų, kurias 
atgamindavo atmintyje. Nors Aila turėjo puikią atmintį, reikėjo įsimin- 
ti daug informacijos. Ji negebėjo dainuoti ir nebandė giesmių išgiedo- 
ti, kaip dauguma zelandonių. Pirmoji jai pasakė, kad dainuoti nebūtina 
tol, kol žino žodžius ir supranta jų reikšmę. Vilkui, regis, patiko jos balso 
skambesys, kai ji tyliai monotoniškai niūniuodavo, o jis greta snausdavo, 
tačiau šiąnakt net jo greta nebuvo. 

Aila nusprendė prisiminti vieną iš istorijų - pasakojimą apie pradžią, 
kuris jai atrodė ypač sudėtingas. Čia buvo ankstyvų užuominų apie tuos, 
kuriuos zelandoniečiai vadino plokščiagalviais, o ji laikė gentimi, tačiau 
jos mintys vis nuklysdavo kitur. Pasakojime buvo apstu negirdėtų var- 
dų, įvykių, kurie Ailai neturėjo jokios reikšmės, ir sąvokų, kurių ji gerai 
nesuprato, o gal joms nė nepritarė. Ji vis galvojo apie savo prisiminimus, 
savo pačios istoriją, ankstyvąjį gyvenimą gentyje. Gal geriau pereiti prie 
legendų? Jos lengvesnės. Čia dažnai pasakojamos juokingos arba liūdnos 
istorijos, kurios paaiškina arba pavyzdžiais parodo tam tikrus žmonių pa- 
pročius ir elgesį. 

Ji išgirdo tylų šnopavimą ir atsisukusi pamatė taku ateinant Vilką. 
Žvėris, akivaizdžiai laimingas ją išvydęs, šoko ant jos. Aila taip pat nu- 

— Sveikas, Vilke, — tarė ji, šiaušdama storą jo sprando kailį, paskui 
šypsodamasi apkabino jo galvą ir pažvelgė į akis. - Taip džiaugiuosi tave 
matydama. Šiąnakt man trūko draugijos. 

Vilkas lyžtelėjo jai veidą, tada švelniai suėmė dantimis žandikaulį. Kai 
jis ją paleido, ji akimirkai švelniai sukando jo kailiniuotą snukį. 

— Man regis, tu irgi džiaugiesi mane matydamas. Jondalaras su Jonaila 
tikriausiai grįžo ir jau miega. Man lengviau pagalvojus, kad tu ją prižiūri, 
Vilke, kai aš negaliu ten būti. 

Vilkas įsitaisė prie jos kojų; Aila tvirtai susisupo į apklotą ir atsilošusi 
laukė, kol pakils mėnulis, mėgino susitelkti į legendą apie vieną zelan- 
doniečių protėvių, tačiau prisiminė, kaip kelionėje vos neprarado vilko. 
Tąkart sunkiai ir pavojingai kėlėsi per patvinusią upę, ir Vilkas atsiskyrė. 
Ji pamena, kaip jo ieškojo, buvo sušalusi ir sušlapusi, beveik neteko pro- 
to iš baimės, kad jį prarado. Aila vėl pajuto tą kojas pakertančią baimę, 
kai galiausiai aptiko žvėrį ir pamanė, kad jis negyvas. Jausdamasi bejėgė ji 
sukniubo greta leisgyvio numylėtojo keturkojo. Jondalaras juos šitaip ty- 
sančius pakrantėje ir surado. Nors pats buvo suledėjęs ir peršlapęs, viskuo 
pasirūpino: pastatė pastogę, nunešė į ją Ailą ir leisgyvį vilką, surado abu 
arklius ir juos pašėrė. 

Aila mintimis grįžo į dabartį. Juto, kaip trokšta Jondalaro. „Gal skai- 
čiavimo žodžiai.“ — svarstė ji. Pradėjo juos vardyti: „vienas, du, trys, ke- 
turi“ ir prisiminė, kaip pradžiugo Jondalarui pirmą kartą juos paaiškinus. 
Suprasti jai nebuvo sunku, urve buvo daug daiktų, kuriuos galima suskai- 
čiuoti: ji turėjo vieną miego vietą, vieną, du arklius, vieną, du... Jondalaro 
akys tokios mėlynos. 

„Privalau liautis“, - galvojo ji. Aila atsistojo ir nuėjo prie akmens ko- 
lonos, kuri iš pažiūros buvo pasvirusi labai grėsmingu kampu. Vis dėlto 
praėjusią vasarą, kai keli vyrai mėgino ją nustumti, nes manė, kad ji gali 
kelti pavojų, nepajėgė jos nė pajudinti. Šitą akmenį Aila iš apačios pamatė 
vos atvykusi, jo apybraižos taip ryškiai išsiskyrė dangaus fone. Ji miglotai 
atsiminė dar anksčiau regėjusi jį sapne. 

Ištiesusi ranką Aila priglaudė plaštaką prie didžiojo akmens ir staiga 
pasijuto lyg jo traukiama. Vos palietus akmenį pirštai pradėjo dilgsėti. Vėl 


į jį pažvelgus blausioje mėnesienoje dingojosi, lyg akmuo sujudėjo, dar la- 

biau palinko prie krašto ir tarsi švyti. Aila atsitraukė ir įsižiūrėjo į keistąjį 
akmenį. „Tikriausiai tik įsivaizduoju“, - ji užsimerkusi papurtė galvą. Kai 
vėl atsimerkė, akmuo atrodė kaip ir bet kuris kitas akmuo. Ji vėl ištiesusi 
ranką jį palietė. Paviršius buvo paprasto akmens, tačiau ilgiau palaikius 
ranką ant grubaus paviršiaus ėmė dingotis, jog vėl junta ją dilgčiojant. 

— Vilke, manau, būtent šią naktį dangus apsieis be manęs, - pareiškė 
ji. - Pradedu matyti dalykus, kurių nėra. Tik pažiūrėk! Mėnuo jau paki- 
lo, o aš pražiopsojau. Šiąnakt vis tiek nieko gero čia nenuveiksiu. 

Ji nusprendė užsidegti deglą, bet apsigalvojo: negaiš laiko ugniai kur- 
ti, nuo mėnesienos pakankamai šviesu. Ji atsargiai leidosi taku žemyn 
mėnulio ir žvaigždžių apšviestu keliu vilko lydima. Dar kartą atsigręžusi 
žvilgtelėjo į akmenį. „Vis dar atrodo, kad jis švyti, - pagalvojo ji. - Gal 
per ilgai žiūrėjau į saulę? Zelandonė mane įspėjo būti atsargiai. 

Namelyje ją pasitiko tamsa, tačiau buvo galima orientuotis pagal at- 
spindžius didelio bendro laužo, kuris buvo uždegtas anksti vakare ir tebe- 
liepsnojo. Aila tyliai žengė į namelį. Atrodė, visi miega, tik maža lempelė 
skleidė blausią šviesą. Jie dažnai uždegdavo lempelę Jonailai. Visiškoje 
tamsoje mergaitė ilgai neužmigdavo. Kerpinė dagtis, mirkstanti tirpin- 
tuose riebaluose, degė jau senokai. Lempelė dažnai pasitarnaudavo ir Ai- 
lai, kai ji grįždavo namo vėlią naktį. Moteris dirstelėjo už pertvaros, kur 
miegojo Jondalaras. Jonaila vėl buvo įsiropštusi greta jo. Aila nusišypsojo 
ir patraukė link Jonailos miegmaišio, nenorėdama trikdyti savo poros ir 
dukters. Paskui sustojo ir papurčiusi galvą grįžo prie savo guolio. 

- Ar tai tu, Aila? - mieguistas pasiteiravo Jondalaras. - Ar jau rytas? 

— Ne, Jondalarai. Šiąnakt anksti grįžau, - atsiliepė ji ir pakėlusi švie- 
siaplaukę mergytę paguldė į jos vietą. Apkamšiusi pabučiavo dukterį į 
skruostą ir grįžo į guolį, kuriuo dalijosi su Jondalaru. Vyras jau buvo pa- 
kirdęs, rėmėsi ant-alkūnės. 

— Kodėl nusprendei anksti grįžti? 

— Regis, negalėjau susitelkti, - ji jausmingai nusišypsojo, nusirengė ir 
įsirangė greta jo. Miegmaišis tebebuvo įšilęs nuo miegančios dukters. — 
Ar pameni, kartą man sakei, jei kada tavęs geisiu, tereikia padaryti ši- 
taip, — ji ilgai ir meiliai jį pabučiavo. 


Vyras sureagavo greitai. 

— Tai vis dar galioja, — atsakė jis prikimusiu nuo staigiai apėmusio 
geismo balsu. Ir jam naktys buvo ilgos ir vienišos. Jonaila buvo miela ir 
meili, jis ją mylėjo, tačiau tai buvo maža mergytė, jo poros duktė, ne jo 
pora. Ne moteris, žadinanti aistrą ir taip gerai ją patenkinanti. 

Jis siekė jos lyg išbadėjęs, godžiai bučiavo lūpas, kaklą, visą kūną. Ji 
buvo ne mažiau jo išsiilgusi, aistringa, siekė jo kūno tarsi neįtikėtinai iš- 
troškusi. Jondalaras vėl ją pabučiavo. Lėtai liežuviu glamonėjo jos burną, 
paskui kaklą, ranka siekė krūtų, apžiojo spenelį. Aila pajuto, kaip kūnu 
nuvilnija džiaugsmingas virpulys. Jau seniai jiedu neskubėdami mėgavosi 
Motinos malonumo dovana. 

„Jondalaras čiulpė vieną spenelį, paskui kitą, kartu glamonėdamas krū- 
tis. Aila juto, kaip bangos sukyla giliai viduje, toje vietoje, kuri iki skaus- 
mo jo geidė. Vyras uždėjo ranką jai ant pilvo ir pradėjo švelniai glostyti. 
Juto taip mėgstamą švelnumą ir minkštumą, apvalumą, dėl kurio Aila 
atrodė dar moteriškesnė. Ailai dingojosi, kad ji skęsta malonumo jūroje. 
Jondalaro ranka siekė minkšto jos gaktos trikampėlio. Paskui jis pridėjo 
pirštą prie jos plyšelio, pačiame viršuje, ir viduje pradėjo piešti apskriti- 
mus. Kai pasiekė tą vietą, nuo kurios per visą kūną nuvilnijo traukuliai ir 
virpulys, Aila suaimanavo, jos kūnas išsirietė. 

Jondalaras leidosi žemiau, surado įėjimą į jos šiltą, drėgną urvą ir 
įsmuko į jį. Ji išskėtė kojas, kad jam būtų lengviau prieiti. Vyras atsikėlė ir 
įsitaisęs jai tarp kojų, pasislinkęs žemyn jos paragavo. Skonis buvo pažįs- 
tamas - Ailos, kurią jis mylėjo, skonis. Abiem rankom jis plačiai prasklei- 
dė jos žiedlapius ir laižė šiltu liežuviu, tyrinėjo klostes ir plyšį, kol surado 
kietoką gumbelį. Kiekvieną judesį ji juto kaip nuostabų liepsnos švysnį 
viduje. Geismas vis augo. Ji nebesuvokė nieko, išskyrus Jondalaro jude- 
sius ir dėl jo prisilietimų kylančią didžiulio malonumo bangą. 

Jondalaro vyriškumas išbrinko. Vyras vis tankiau alsavo, kiekvienas 
kvėptelėjimas sklido su aimana, kol staiga Aila pasiekė viršūnę. Jis pajuto 
jos šiltą drėgnumą, tada atsitraukė ir įėjo į jos kviečiančias gelmes, niro 
vis giliau. Ji buvo jam pasiruošusi, išsirietė jį priimdama. Varpai slystant į 
šiltą kviečiantį šulinį jis suaimanavo iš malonumo. Atrodė, taip seniai jie 
paskutinįkart dalijosi malonumais. 

Ji priėmė jį visą. Mėgaudamasis apglėbiančia šiluma Jondalaras staiga 


pajuto dėkingumą Motinai, kuri atvedė jį pas Ailą, dėkingumą, kad rado 

šitą moterį. Jau buvo kone pamiršęs, kaip puikiai jiedu vienas kitam tin- 
ka. Jis mėgavosi skęsdamas joje. Ji visiškai jam atsidavė, paniro į pojūčius, 
kuriuos jis sukėlė. Staiga, kone per greitai, jie pajuto užplūstant malonu- 
mą, kuris juos prarijo tarsi išsiveržęs ugnikalnis. 

Malonumo bangai nuslūgus abu ilsėjosi, tačiau jų alkanas geismas 
dar nebuvo visiškai patenkintas. Jie vėl mylėjosi, tingiai, lėtai, mėgavosi 
kiekvienu judesiu, kiekviena glamone, kol nebeatsispyrė antram godžios 
energijos pliūpsniui. 

Įsitaisiusi šiltuose kailiuose greta Jondalaro numigti, Aila pamatė 
blyškų ryto šviesos ruožą, sklindantį pro rūpestingai uždengtą namelio 
angą. Ji buvo ne tik pasitenkinusi - jautėsi nepaprastai pripildyta. 

Ji dirstelėjo į Jondalarą. Jis buvo užsimerkęs, atsipalaidavęs, palaimin- 
gai šypsojosi. Aila užsimerkė. „Kodėl reikėjo taip ilgai laukti?“ - galvojo 
ji. Ji bandė prisiminti, kaip seniai tai buvo. Staiga ji plačiai atsimerkė. Žo- 
lelės! Kada paskutinį kartą ji gėrė žolelių? Dėl to jai nereikėjo jaudintis, 
kol žindė, - žinojo, kad mažai tikėtina, jog tuo metu pastos, tačiau Jonai- 
la jau kelerius metus atjunkyta. Ruošti ypatingąją žolelių arbatą ji buvo 
pratusi, tačiau pastaruoju metu nebuvo tokia rūpestinga. Ji kelis kartus 
žoleles pamiršo, bet buvo įsitikinusi, kad nauja gyvybė be vyro neprasi- 
deda. Kadangi naktis leido ant uolos ir dažnai nesidalijo malonumais su 
Jondalaru, tai nė nesirūpino saugotis nėštumo. 

Mokinio gyvenimas daug reikalavo: reikėjo tam tikrą laiką badauti, 
apriboti miegą ar kitą veiklą, susilaikyti nuo malonumų. Beveik metus 
Aila nemiegojo, naktimis stebėjo dangaus kūnų judėjimą. Tačiau sunkus 
mokymas jau ėjo į pabaigą, naktinio dangaus stebėjimo metai atėjus va- 
saros ilgadieniui pasibaigs. Tada bus svarstoma, ar pripažinti ją užbaigus 
mokymą. Ji jau buvo patyrusi gydytoja, kitaip mokymasis būtų užtrukęs 
daug ilgiau. Žinoma, zelandoniai niekada nenustoja gilinę žinias. 

Paskui bet kuriuo metu ji galės tapti zelandone, nors Aila nelabai su- 
prato, kaip tai įvyks. Ji turi būti „pašaukta“ — tai paslaptingas procesas, 
kurio niekas negali paaiškinti, tačiau visi zelandoniai jį patiria. Apie „pa- 
šaukimą“ paskelbęs mokinys, būsimasis donijas, patiria kitų zelandonių 
išbandymą, o šie atmeta arba priima „pašauktąjį“. Jei mokinys priimamas, 


naujajam zelandoniui randama vieta tarnauti Motinai. Paprastai jis būna 

skiriamas padėti jau esančiam zelandoniui. Jei atmetamas, mokinys ir lie- 
ka mokiniu, jam tik paaiškinama, kad kitą kartą pašaukimą reikėtų su- 
prasti geriau. Kai kurie mokiniai taip niekada ir netampa zelandoniais ir 
tuo džiaugiasi, bet dauguma trokšta būti pašaukti. 

Prieš užmigdama Aila dar paniro į apmąstymus apie malonumus. Ji 
vienintelė buvo įsitikinusi, kad dėl jų moters viduje pradeda augti nauja 
gyvybė. Jei ji laukiasi, tikėtina, kad bus pernelyg užsiėmusi naujagimiu, 
kad galvotų apie pašaukimą. Ką gi, laikas parodys. Kas padaryta, pa- 
daryta; nėra jokios prasmės nerimauti. Nejau blogai sulaukti dar vieno 
vaikelio? „Atvirkščiai, kūdikis yra puiku“, - galvojo Aila. Ji užsimerkė ir 
patenkinta paniro į ramų miegą. 


Vienas iš vaikų pirmasis pastebėjo rūkstant trečiojo urvo signalinį 
laužą ir parodė savo motinai. Ji parodė jį kaimynui, ir abu patraukė link 
Joharano namelio. Pamažu dūmus pamatė vis daugiau žmonių. Miniai 
susirinkus, iš namelio išėjo Proleva su Aila. Jos nustebusios pažvelgė į 
žmones. 

— Dūmai iš Dviejų upių uolos, - pasakė kažkas. 

— Trečiojo signalas, - kone tuo pat metu tarė kitas. 

Joharanas stovėjo už savo poros. Jis nuėjo prie akmeninės atbrailos 
krašto. 

— Jie siunčia bėgūną, - pareiškė jis. 

Vos kvapą atgaunantis bėgūnas ilgai netruko pasirodyti. 

— Svečiai! - sušuko jis. - Iš dvidešimt ketvirtojo pietų Zelandonijos 
urvo, įskaitant jų pirmąją zelandonę. Jie eina į mūsų vasaros susirinkimą, 
bet pakeliui norėjo aplankyti kelis urvus. 

— Žmonės nuėjo ilgą kelią, — pastebėjo Jondalaras. - Jiems reikės vie- 
tos apsistoti. 

— Einu, pasakysiu Pirmajai, - tarė Aila. „Bet aš su visais šiemet nei- 
siu, - galvojo ji traukdama link Zelandonės namelio. Turiu palaukti vasa- 


ros ilgadienio“ Ji dėl to truputį apgailestavo. „Viliuosi, svečiai labai greitai 

iš susirinkimo neišeis, bet, jeigu jie atėjo iš labai toli, gali norėti anksti 
išeiti, kad iki žiemos grįžtų namo. Būtų labai negerai. 

- Aš patikrinsiu didįjį susirinkimų lauką, - pažadėjo Proleva. - Ten 
bus tinkama vieta svečiams apsistoti, tačiau jiems reikės mažų mažiausiai 
vandens ir malkų. Kiek žmonių ateina? 

— Tikriausiai tiek, kiek gyvena mažame urve, - atsakė bėgūnas. 

„Tada galėtų būti trisdešimt arba daugiau“, - pagalvojo Aila, mintyse 

naudodama ypatingus būdus dideliems kiekiams skaičiuoti. Skaičiuo- 

ti pirštais ir plaštakomis, jei supranti, kaip tai daryti, buvo sunkiau nei 
paprasčiausiai vardyti skaičiavimo žodžius. O zelandonių moksle ir dar 
sudėtingiau: pirštai ir plaštakos galėjo reikšti visiškai ką kita, nes visi žen- 
klai turėjo daugiau nei vieną reikšmę. 

Pranešusi Pirmajai, Aila nuėjo paskui Prolevą į kitą urvo atbrailos galą 
malkomis nešina. Kuro laužams paieškos ir rinkimas reikalavo nuolatinio 
dėmesio ir pastangų. Visi, įskaitant vaikus, rinkdavo viską, kas dega: me- 
dieną, krūmų šakas, žoles, sausą žolėdžių gyvūnų mėšlą, visų medžiojamų 
gyvūnų riebalus, įskaitant ir atsitiktinai nugalabytus plėšrūnus. Siekiant 
išgyventi šaltoje aplinkoje, ugnis buvo būtina ir dėl šilumos, ir šviesos, ką 
ir kalbėti apie maisto gamybą — virtą maistą lengviau kramtyti, jis geriau 
virškinamas. Nors dalis riebalų buvo sunaudojama maistui, dažniausiai 
jie buvo deginami dėl šviesos. Saugoti ugnį nebuvo lengva, tačiau be jos 
išėjęs į šaltą pasaulį nebūtų išgyvenęs žmogus, šiltesniame klimate išsivys- 
tęs dvikojis visaėdis gyvūnas. 

— Štai ir tu, Aila! Manau, svečiams duosim vietą prie šaltinio, kuris 
skiria devintąjį urvą nuo Žemupio, bet svarsčiau dėl arklių. Jų vieta taip 
arti tos pievos, kuria naudosis svečiai, kaip manai, ar jų nereikėtų perkel- 
ti? — pasiūlė Proleva. — Svečiai gali sutrikti, jei arkliai gyvens taip arti. 

— Ir aš svarsčiau tą patį, tik ne vien dėl svečių. Arkliams nepatiks, jei 
netoliese bus tiek nepažįstamųjų. Manau, kol kas perkelsiu juos į Miško 
upės slėnį, — tarė Aila. 

- Jiems ten bus puiki vieta, - pritarė Proleva. 

Svečiams atvykus, prisistačius, įsikūrus laikinoje gyvenamojoje vietoje 
ir pavalgius, visi susiskirstė į kelias grupeles. Zelandonių susiėjimas, ku- 


riame dalyvavo Pirmoji su Aila, svečių zelandonė ir jos mokiniai, trečiojo, 

keturioliktojo ir vienuoliktojo urvų zelandoniai bei dar keli donijai, vyko 
susirinkimų vietoje kitoje didžiulės iškyšos pusėje. Laužas buvo užkurtas 
ir anglys sužertos, kad neišblėstų, prieš svečiams išeinant valgyti. Vienas 
iš zelandonių vėl įpūtė anglis, į didelę talpyklą įpylė vandens, į laužą su- 
dėjo virimo akmenis. Žmonės atsinešė asmeninius puodelius, nes tikėjosi 
gauti šviežios karštos arbatos. Aplinkui pasigirdo pašnekesiai. 

Svečiai pasakojo apie savo keliones, visi keitėsi mintimis apie apei- 
gas ir gydymą. Kai Pirmoji užsiminė apie nuo nėštumo saugantį gėrimą, 
kilo didelis susidomėjimas. Aila paaiškino, kokias žoleles vartoti, labai 
smulkmeniškai jas apibūdindama, kad nebūtų sumaišytos su panašiais 
augalais. Ji taip pat truputį papasakojo apie savo ilgą kelionę iš mamutų 
medžiotojų žemės, ir visi suprato, kad ji atvyko iš labai toli. Jos akcentas 
nebuvo toks keistas svečiams, nes jie visi kalbėjo su akcentu, nors patys 
manė, kad taip kalba šiaurės zelandoniečiai. Aila galvojo, kad jų kalbė- 
sena panaši, nors nevisiškai tokia kaip tų žmonių, kuriuos jie susitiko 
Pašauktosios kelionėje, be to, Kimerano pora Beladora panašiai tarė kai 
kuriuos žodžius. 

Vakarui baigiantis svečių zelandonė tarė: 

— Man buvo labai malonu geriau su tavimi susipažinti, Aila. Žodis 
apie tave atsklido net iki mūsų krašto, o aš manau, kad mes — pats ato- 
kiausias iš urvų, kurie vadina save Doni vaikais ir kurie pripažįsta Pirmąją 
tarp tų, kurie tarnauja Motinai, - pabaigė ji, kreipdamasi į storulę. 

— Spėju, tu esi laikoma pirmąją tarp pietinių zelandonių. Aš gyvenu 
per toli. 

— Gal ir esu tokia mūsų nedideliame krašte, tačiau mes vis tiek pripa- 
Žįstame šias žemes kaip savo gimtinę, kilmės kraštą ir tave laikome Pirmą- 
ja. Tai yra mūsų tradicijose, legendose, mokyme. Viena priežasčių, kodėl 
norėjome ateiti, - kad atnaujintume savo ryšius. 

„Ir nuspręstumėte, ar tebenorite juos puoselėti“, - pagalvojo Pirmoji. 
Ji pastebėjo kelių svečių veidų išraiškas, kurios buvo jei ne paniekinamos, 
tai bent jau abejojančios, ir nugirdo tylų pokalbį tikriausiai vietine pietų 
tarme: žmonės abejojo dėl tam tikrų šiaurės zelandonių papročių. Ypač 
viskuo piktinosi vienas jaunesnis vyras. Labai gali būti, jis buvo įsitikinęs, 


kad niekas čia nesupras tos zelandonietiškos tarmės, kuria jis kalba, - 

nedaugelis kitų urvų žmonių ją suprasdavo, - tačiau jaunystėje Pirmoji 
daug keliavo ir dar visai neseniai su Aila priėmė daug svečių iš tolimų 
kraštų. Ji buvo gana patyrusi suprasti kalbas, ypač zelandoniečių tarmes. 
Moteris dirstelėjo į Ailą, kuri, Pirmoji žinojo, turi kone stebuklingų ga- 
bumų kalboms ir net visai negirdėtą kalbą pradeda suprasti kur kas grei- 
čiau nei bet kuris kitas jos pažįstamas žmogus. 

Aila sugavo mokytojos žvilgsnį, žybtelėjimą akyse jaunuolio link ir 
linktelėjo, kone nepastebimai, leisdama jai žinoti, kad taip pat jį suprato. 

— Ir aš džiaugiuosi tave pažinusi, - pridūrė Aila. - Gal kurią dieną jus 
aplankysim. 

— Esate mielai laukiamos jūs abi, - tarė zelandonė, žiūrėdama į Pir- 
mąją. 

Storulė nusišypsojo, bet susimąstė, kiek ilgai ji galės leistis į keliones, 
ypač tolimas, ir abejojo, ar ji bus tarp tų, kurie vėliau lankys atvykėlių 
urvą. 

- Jūs atgabenote tam tikrų naujų minčių, kurias man buvo įdomu su- 
žinoti, ir dėkoju jums už jas, - pasakė storulė. 

— Aš labai džiaugiuosi galėdama sužinoti jūsų gydymo būdus, - pri- 
dūrė Aila. | 

— Aš taip pat daug išmokau. Ypač esu dėkinga už žinią apie būdą at- 
kalbėti Motiną, kad nepalaimintų moters. Yra moterų, kurioms pavo- 
jinga antrą kartą gimdyti dėl sveikatos arba atsižvelgiant į šeimą, - tarė 
zelandonė. 

- Šitą žinią atgabeno Atila, - pastebėjo Pirmoji. 

— Tada šį tą aš norėčiau jai duoti mainais. Ir tau, Pirmoji tarp tų, kurie 
tarnauja Motinai. Turiu mišinį, kuris pasižymi išskirtinėmis savybėmis. 
Paliksiu jums išmėginti, - tarė pietų Dvidešimt ketvirtoji. - Neketinau 
niekam jo dalyti, turiu pasiėmusi tik vieną kapšelį, bet grįžusi į savo urvą 
galėsiu pasiruošti daugiau. 

Ji atvėrė savo kelioninę kuprinę, išėmė specialią vaistų dėžutę ir iš jos 
ištraukė nedidelį kapšelį. 

- Manau, tai jums pasirodys įdomu ir galbūt naudinga. 

Pirmoji parodė, kad moteris atiduotų kapšelį Ailai. 

— Jie labai galingi. Būk atsargi, kai mėginsi, - tarė viešnia, tiesdama 


kapšelį. 

— Ruošiate tai kaip ištrauką ar nuovirą? — paklausė Aila. 

— Priklauso nuo to, ko pageidauji, — atsiliepė moteris. - Paruošimo 
būdas lemia skirtingas arbatos savybes. Vėliau tau parodysiu, ko jame yra, 
nors įtariu, kad iki tol pati išsiaiškinsi. 

Aila negalėjo tverti nepatyrinėjusi, kas tai per mišinys. Ji apžiūrėjo 
maišelį. Jis buvo pagamintas iš minkštos odos ir surištas virvele, Ailos 
manymu, nuvyta iš ilgų arklio uodegos ašutų. Atrišusi kelis įdomius vir- 
velės, įvarstytos per minkšto odinio kapšelio viršuje iškirstas skyles, maz- 
gus, Aila jį praskleidė. 

— Viena sudėtinė dalis aiški, — tarė ji pauosčiusi. - mėtos. Kvapas taip 
pat jai priminė stiprią arbatą, kurios ragavo viešėdama Pietų Zelandoni- 
joje. Aila vėl užrišo kapšelį savais mazgais. 

Moteris šypsojosi. Mėtų kvapas buvo pasitelktas būtent šiam mišiniui 
atpažinti, bet jis buvo kur kas galingesnis nei tos nekaltos žolelės. Viešnia 
vylėsi, jog vis dar bus čia, kai mokinė jį išmėgins. „Tai bus šiaurės zelando- 


nių žinių ir patirties išbandymas“, - galvojo ji. 


Aila nusišypsojo Zelandonei. 

— Gali būti, jog dar vienas pakeliui. 

Jos kalbėjosi apie vaikus, nors tą temą, dingtelėjo Ailai, palietė Pir- 
moji. 

— Galvojau apie tai. Neatrodo, kad tu storėtum kaip aš. Abejoju, ar 
kada sustorėsi, tačiau tam tikrose vietose tarsi papilnėjai. Kiek mėnulio 
laikų praleidai ? 

— Tik vieną. Mano mėnulio laikas turėjo prasidėti prieš kelias dienas. 
Ir nors iš tikrųjų gerai jaučiuosi, kartais rytais truputį pykina, - atsiliepė 
Aila. 

— Jei man reikėtų spėti, sakyčiau, tu turėsi kitą vaikelį. Ar džiaugiesi 
dėl to, Aila? - paklausė Zelandonė. 

— O, taip. Trokštu dar vieno, nors vargiai turiu laiko rūpintis Jonaila. 


Tik džiaugiuosi, kad Jondalaras jai toks geras. 

- Arjam jau sakei? 

— Ne. Manau, dar per anksti. Niekada nežinai - visko pasitaiko. Ži- 
nau, Jondalaras norėtų antro vaikelio prie savo židinio. Nenoriu, kad 
jis apsidžiaugtų tik tam, kad paskui nusiviltų. Gana ilgai vaikelio tenka 
laukti netgi po to, kai nėštumas pradeda matytis - nėra priežasties versti 
Jondalarą laukti dar ilgiau, - Aila galvojo apie tą naktį, kai anksčiau nu- 
sileido nuo uolos ir kaip jiems abiem tąkart buvo gera. Tada ji prisiminė 
pirmą kartą, kai dalijosi malonumais su Jondalaru. Ji tyliai pati sau nusi- 
juokė. 

— Iš ko juokiesi? - nustebo Zelandonė. 

— Galvojau apie tą kartą, kai Jondalaras man pirmą kartą rodė malo- 
numų dovaną. Dar slėnyje. Iki tol nežinojau, jog tai turėtų būti malonu 
arba net kad gali taip būti. Tada mes vos galėjom susikalbėti. Jis mokė 
mane kalbėti zelandoniškai, tačiau jo kalba ir jo papročiai man buvo to- 
kie svetimi. Kaip motina ir turėtų, Iza man paaiškino, kaip genties mo- 
teris pasitelkia tam tikrus signalus padrąsinti vyrą, nors nemanau, kad ji 
galvojo, jog man kada nors to prireiks. 

— Rodžiau signalus Jondalarui, tačiau jam jie nieko nereiškė. Vėliau 
jis vėl rodė man malonumus, nes to norėjo jis, o ne aš. Vis galvojau, kad 
jis niekada nesupras mano signalų. Galiausiai genties moters būdu pa- 
prašiau leidimo su juo pasikalbėti. Atsisėdau priešais jį ir nuleidusi galvą 
laukiau, kol jis man leis kalbėti. Jondalaras nesuprato, ko aš noriu. Ga- 
liausiai tiesiog pabandžiau jam pasakyti. Supratęs mane pagalvojo, kad 
noriu tai daryti iš karto, o mes ką tik buvome baigę dalytis malonumais. 
Jis tarstelėjo, kad nežino, ar sugebės, bet pamėgins. Ir mums pavyko, - 
šypsodamasi iš savo pačios neišmanymo pasakojo Atila. 

Zelandonė irgi nusišypsojo. 

- Jis visada buvo pareigingas jaunuolis, - tarstelėjo ji. 

- Pamilau jį vos pamačiusi, dar net nepažinusi, bet jis buvo toks geras 
man, Zelandone, ypač kai rodė Motinos malonumo dovaną. Kartą jo pa- 
siteiravau, kaip jis gali žinoti apie mane tokius dalykus, kurių nė aš pati 
nenumaniau. Galiausiai jis pripažino, kad šito jį išmokė vyresnė moteris. 
Galiu pasakyti, kad jis buvo didžiai sunerimęs. Juk žinai, jis tikrai mylėjo 
tave, — tarė Aila. - Saviškai tebemyli ir dabar. 

— Aš jį taip pat mylėjau ir saviškai tebemyliu. Tik nemanau, kad jis 
kada mylėjo mane taip, kaip myli tave. 

— Oaš tiek daug naktų praleidau ne su juo. Stebiuosi, kad pastojau. 

— Gal tu klysti dėl tavyje susimaišančių syvų, Aila? Gal nauja gyvybė 
prasideda tada, kai Didžioji Motina pasirenka sumaišyti vyro dvasią su 
tavąja? — kreivai šypsodamasi pastebėjo Zelandonė. 

— Ne. Man regis, aš žinau, kada šitas vaikas buvo pradėtas, - nusišyp- 
sojo Aila. - Vieną naktį parėjau namo anksti. Tiesiog negalėjau susitelkti 
ir pamiršau pasiruošti ypatingosios arbatos. Dabar man pradėjo patikti 
lietus, ypač naktimis. Tokiomis naktimis galiu grįžti namo, nes vis tiek 
nieko nematyti. Džiaugsiuosi, kai šitie stebėjimo metai pasibaigs, - jau- 
noji moteris tyrė savo mokytoją, o paskui uždavė klausimą, kurį norėjo 
užduoti: —- Sakei, kad galvojai apie sąjungą. Kodėl nesijungei? 

— Taip, kartą vos nesusijungiau, bet jis žuvo medžioklėje, per nelai- 
mingą nutikimą. Kai jis žuvo, aš atsidaviau mokymuisi. Niekas daugiau 
neprivertė manęs galvoti apie sąjungą... Išskyrus Jondalarą. Aš tikrai ver- 
tinau jį kaip apie galimą porą - jaunuolis buvo toks ryžtingas. Bet juk ži- 
nai, kad tai uždrausta. Buvau jo Doni moteris, be to, jis buvo toks jaunas. 
Mums tikriausiai būtų tekę išsikraustyti iš devintojo urvo, o tokiu atveju 
sunku susirasti kitą vietą. Jaučiau, jog tai būtų nesąžininga Jondalaro at- 
žvilgiu; jo šeima jam visada buvo svarbi. Jam buvo pakankamai sunku iš- 
eiti gyventi pas Dalanarą, - pasakojo Donija. - Bet ir aš nenorėjau išeiti. 
Ar žinai, kad buvau priimta tarp zelandonių ir pradėjau mokytis dar nė 
netapusi moterimi? Nesų tikra, kada galutinai supratau, kad būti zelan- 
done man kur kas svarbiau negu sąjunga. Ir tebėra. Doni manęs taip ir 
nepalaimino. Bijau, jog būčiau buvusi bevaikė pora. 

- Žinau, kad Antroji turi vaikų, bet nemanau kada mačiusi nėščią ze- 
landonę, - pastebėjo Aila. 

— Kai kurios pastoja, - atsiliepė Zelandonė, - bet pasistengia atsikra- 
tyti kūdikio dažniausiai per kelis pirmus mėnesius, kol dar nesustorėja. 
Kai kurios išnešioja kūdikius, o paskui atiduoda juos auginti kitoms mo- 
terims, dažniausiai bergždžioms, beviltiškai trokštančioms vaikų. Su- 
sijungusios zelandonės paprastai vaikelius pasilieka, tačiau nedaug yra 


susijungusių zelandonių. Vyrams lengviau. Rūpintis vaikais jie palieka 

poroms. Pati žinai, kaip sunku kartais būna. Susijungusios moters, ypač 
kai ji tampa mama, pareigos dažnai susikerta su zelandonės pareigomis. 


— Taip, žinau, — patikino Atila. 


Devintojo urvo žmonės su jauduliu laukė rytojaus. Iš pat ryto jie ke- 
tino išeiti į vasaros susirinkimą. Visi buvo užsiėmę: paskubomis krovė- 
si daiktus, kad spėtų pasiruošti laiku. Aila padėjo Jondalarui su Jonaila 
dėtis daiktus, sprendė, ką palikti, ką paimti ir kaip sudėlioti. Ji norėjo 
daugiau laiko praleisti su savo šeima. Martona irgi buvo kartu. Tai pirmas 
kartas, kai buvusi vadė su urvu neis į vasaros susirinkimą; Martona jau 
nebegalėjo įveikti ilgo kelio. Ji norėjo dalyvauti bent jau kraunantis daik- 
tus, kad nesijaustų visiškai palikta. Aila irgi troško nuvykti į susirinkimą, 
tačiau nerimavo dėl Martonos ir džiaugėsi, kad likusi savo urve galės ja 
pasirūpinti. 

Martonos protas kaip visada buvo aštrus, tačiau sveikata silpo. Be to, 
ją taip surietė artritas, kad kartais ji vos paeidavo ir net sunkiai bedirbo 
savo staklėmis. „Nueisiu vėliau, po vasaros ilgadienio“, - galvojo Atila. 
Martoną ji mylėjo ir kaip draugę, ir kaip motiną. Mėgavosi jos mąslia 
išmintimi ir ne visada švelniu sąmoju. Proga daugiau laiko praleisti su 
Martona - savotiškas atpildas dėl praleisto vasaros susirinkimo. Aila 
apsisprendė: kai Jondalaras su Jonaila grįš, ji ras daugiau progų pabūti 
su savo šeima. „Jeigu nebaigsiu saulės ir mėnulio žymėjimo šiais metais, 
kitais reikės viską iš naujo pradėti. Juk galėsiu išeiti į susirinkimą iš karto 
po vasaros ilgadienio. Pernai iš jo grįžau anksčiau, kad pradėčiau žymė- 
ti, - galvojo ji. 

Sunkiausia žymėti šviesulius buvo žiemą. Pasitaikė tokių audringų 
dienų, kad sunkiai sekėsi įžiūrėti ir saulę, ir mėnulį. Vis dėlto per žie- 
mos trumpadienį bei rudens ir pavasario lygiadienius buvo giedra. Geras 
ženklas. Pastebėti rudens lygiadienį Ailai padėjo Zelandonė. Jos abi ne- 
miegojo ilgiau nei parą ir naudojo ypatingas šventos lempos dagris, kad 


nustatytų, jog nuo saulės pakilimo iki saulės laidos laiko praeina lygiai 

tiek pat, kiek nuo saulės laidos iki patekėjimo. Aila tą patį pakartojo per 
kitą, pavasario, lygiadienį, kurį numatė Zelandonė. Kadangi šaltuoju 
metų laiku svarbiausių momentų pavyko nepražiopsoti, dabar pasiduoti 
Aila nenorėjo. 

— Kartais norėčiau, kad neturėtume arklių ir valkčių, - pasiskundė 
Jondalaras. - Tikrai būtų lengviau, jei reikėtų rūpintis tik tuo, ką galime 
gabentis ant nugarų. Tada neatsirastų tiek draugų ir giminaičių, prašan- 
čių paimti kelis daiktus. Iš tų kelių daiktų nemažas krovinys susidaro. 

- Šiemet tu neturėsi Yhaha, todėl gali sakyti žmonėms, kad yra ma- 
žiau vietos, — patarė Aila. 

— Sakiau. Jie atsako, kad jų daiktai mažai vietos užims, ir neabejoja, 
kad ant dviejų valkčių vietos pakaks, - atsiliepė Jondalaras. 

- Tiesiog pasakyk jiems „ne“, Jondi, - įsiterpė Jonaila. - Šitaip atsa- 
kau visiems, kurie manęs prašo. 

— Puiki mintis, Jonaila, - pastebėjo Martona, - tačiau ar ne tu prašei 
įdėti kelis Setonos daiktus? 

— Bet, močiute, ji mano artima pusseserė, mano geriausia draugė, — 
pasipiktino mergaitė. 

— Visi devintojo urvo žmonės tampa mano geriausiais draugais arba 
mano tokie esą, - tarė Jondalaras. - Nėra lengva pasakyti „ne“. Gal kada 
norėsiu paprašyti žmogaus paslaugos, o jis prisimins, kad atsisakiau pa- 
imti kelis jo daiktus į valkčius. 

— Jei tie daiktai tikrai nėra tokie dideli, kodėl jie negali gabentis jų 
patys? — nenustygo Jonaila. 

— Čia ir esmė. Jie ne visada maži. Paprastai žmonės nori, kad gabentu- 
me gremėzdiškus ir sunkius daiktus, kurių tikriausiai nieku gyvu neimtų, 
jei reikėtų neštis patiems, - paaiškino Jondalaras. 

Kitą rytą Aila raita ant Yhaha dalį kelio palydėjo devintąjį urvą. 

— Kaip manai, kada galėsi prisijungti prie mūsų? - pasiteiravo Jonda- 
laras. 

— Kažkuriuo metu po vasaros ilgadienio, tačiau nesu tikra, - atsiliepė 
Aila. - Truputį nerimauju dėl Martonos. Žiūrėsiu, kaip ji jausis ir kas grįš 
namo jai padėti. Kada, tavo manymu, pareis Vilomaras? 

— Priklausys nuo to, kur žmonės rengs vasaros susirinkimus. Po tavo 


Pašauktosios kelionės jis toli nesidangino, tačiau šiemet suplanavo ilges- 

nę nei paprastai kelionę. Vilomaras sakė norįs aplankyti kuo daugiau 
žmonių — ir tolimus zelandoniečius, ir kitus. Su juo eina keletas žmonių, 
kitus jis ketino paimti iš urvų pakeliui. Tai gali būti paskutinis ilgas jo 
žygis, - paaiškino Jondalaras. 

— Maniau, tą patį jis sakė eidamas į mano Pašauktosios kelionę, - pa- 
stebėjo Atila. 

- Jis taip sako jau kelerius metus. 

— Tikriausiai jis ketina pagaliau įvardyti naują mainų meistrą ir negali 
nuspręsti, kurį iš savo padėjėjų pasirinkti. Jis ketina juos stebėti šioje ke- 
lionėje, - spėjo Jondalaras. 

— Mano galva, galėtų įvardyti abu. 

— Aš pamėginsiu trumpam pareiti, bet būsiu užsiėmęs. Turiu susitarti 
su kitais vyrais, kad galėčiau padidinti mūsų namelį ir Martona su Vilo- 
maru rudenį atsikraustytų pas mus. 

Aila atsisuko į dukterį ir jos apsikabino. 

— Būk gerutė, Jonaila. Klausyk Jondalaro ir padėk Prolevai, - tarė ji. 

— Būsiu, mamyte. Norėčiau, kad eitum su mumis. 

— Ir aš norėčiau eiti, Jonaila. Pasiilgsiu jūsų, - tarė Aila. 

Jiedu su Jondalaru pasibučiavo, ir ji trumpam į jį įsikibo. 

— Ir tavęs pasiilgsiu, Jondalarai. Pasiilgsiu net Lenktynininko ir Šir- 
mės. - Ji atsisveikindama paglostė abu arklius, apkabino jų sprandus. — 
Neabejoju, ir Vilkas, ir Yhaha jūsų pasiilgs. 

Jonaila paglostė Yhaha, pakasė mėgstamas vietas, paskui pasilenkė ir 
stipriai apkabino vilką. Žvėris rangėsi iš malonumo ir lyžtelėjo jai veidą. 

— Gal mes galime pasiimti Vilką, mamyte? Aš labai jo pasiilgsiu, — 
paskutinį kartą pamėgino Jonaila. 

— Tada ašjo pasiilgsiu, Jonaila. Ne, geriau, jeigu jis liks čia. Pamatysi jį 
vėliau šią vasarą, - pažadėjo Aila. 

Jondalaras pakėlė Jonailą ir pasodino ant Širmės. Dabar mergaitė 
skaičiavo šešerius metus ir galėjo pati užlipti ant arklio, jei greta būdavo 
akmuo arba kelmas, tačiau vis dar reikėjo pagalbos lygioje, atviroje vie- 
toje. Jondalaras užšoko ant Lenktynininko, paėmė Širmės pavadėlį, ir jie 
greitai pasivijo kitus. Aila negalėjo sulaikyti ašarų stovėdama su Yhaha ir 
Vilku ir stebėdama tolstančius Jondalarą su Jonaila. 

Galiausiai moteris liuoktelėjo ant gelsvarudės kumelės nugaros. Ji 
pajojėjo link namų, tada sustojo ir atsigręžusi palydėjo akimis nueinan- 
tį devintąjį urvą. Žmonės žengė tolygiu žingsniu, netvarkinga vora. Pa- 
čiame gale Aila matė Jonailą su Jondalaru, raitus ant arklių, traukiančių 
valkčius. 

Vasaros susirinkimas vyks toje pačioje vietoje kaip ir tais metais, kai 
Aila atėjo į devintąjį Zelandonijos urvą. Jai patiko susirinkimo vieta ir ji 
vylėsi, kad Joharanas išrinks tą pačią kaip ir praėjusį kartą vietą devintojo 
urvo stovyklai įkurti, jei niekas jos nebus užėmęs. Joharanas mėgo būti 
įvykių centre, o stovyklos vieta buvo kiek atokiau nuo pagrindinės veiklos, 
bet pastaraisiais metais vadas pradėjo rinktis stovyklavietes arčiau pakraš- 
čio, kad arkliai nebūtų apsupti žmonių. Be to, jam vis labiau patiko, kad 
yra erdvės išsiplėsti. Jei pasirinks senąją stovyklavietę, ten pakaks vietos 
didesniam nei įprastai urvui, taip pat ir arkliams. Be to, Aila užsimerkusi 
galės juos ten įsivaizduoti. Ji dar kurį laiką akimis sekė nueinančius žmo- 


nes, tada atsisuko į Yhaha, davė ženklą Vilkui ir grįžo į devintąjį urvą. 


y 

Aila nežinojo, kaip vieniša didžiojoje pastogėje, kai išeina tiek daug 
žmonių, nors joje apsistoja pasilikę gretimų urvų žmonės. Dauguma na- 
melių buvo uždaryti, pastogė atrodė apleista. Įrankiai ir darbo priemonės 
didžiajame amatų plote buvo išardyti ir išgabenti arba padėti nuošaliau, 
teliko tuščios vietos. Vienas iš nedaugelio likusių įtaisų buvo Martonos 
staklės. 

Aila pakvietė Martoną persikraustyti pas ją. Ji norėjo būti greta, jei 
Jondalaro motinai prireiktų pagalbos, ypač naktį. Moteris greitai sutiko. 
Kadangi ji su Vilomaru jau ketino kraustytis pas juos rudenį, Martonai 
atsirado proga atsirinkti, kuriuos daiktus norės pasilikti, o ką išdalyti ki- 
tiems; į mažesnes patalpas ji negalėjo gabentis visko. Moterys ilgai kalbė- 
josi, ir Martona buvo be galo laiminga sužinojusi, kad Aila vėl laukiasi. 

Dauguma pasilikusiųjų buvo seni arba nepajėgūs keliauti. Tarp jų 


buvo medžiotojas sulaužyta koja, kitas - gyjantis po to, kai medžioklėje 

jį ragu pervėrė staigiai atsisukęs tauras, bei nėščioji, kuri jau tris kartus 
persileido. Jai buvo apskritai liepta gulėti, jei tikisi iki galo išnešioti vaike- 
lį. Su ja liko jos motina ir jos pora. 

— Džiaugiuosi, kad šią vasarą tu būsi čia, — tarė Jeviva, nėščiosios mo- 
tina. - Jeralda paskutinįjį išnešiojo beveik šešis mėnesius, kol atėjo Ma- 
dromanas. Jis liepė jai daug judėti. Manau, Jeralda persileido dėl jo kaltės. 
Tu bent jau išmanai šį tą apie nėštumą - pati turi vaikelį. 

Aila dirstelėjo į Martoną: įdomu, ar ji žinojo apie tai, kaip Madroma- 
nas gydė Jeraldą? Aila apie tai nieko nebuvo girdėjusi. Praėjusiais metais 
jis vėl atsikraustė į devintąjį urvą ir atsigabeno daugumą savo daiktų, tarsi 
ketintų užsibūti; paskui po mėnesio staiga išėjo. Bėgūnas iš kito urvo atė- 
jo kviesti Ailos į pagalbą žmogui su sulaužyta ranka; jos patirtis sustatant 
kaulus buvo plačiai pasklidusi. Aila ten užsibuvo kelias dienas, o kai grį- 
žo, Madromanas jau buvo dingęs. 

— Kiek dabar laiko Jeraldai? - paklausė Aila. 

— Jos mėnulio laikas nepastovus ir ji vis tepa krauju, tad mes nelabai 
kreipėm dėmesį ir nežinom, kada gyvybė prasidėjo. Manau, ji storesnė 
nei buvo tada, kai prarado paskutinį vaikelį, bet gal aš tik noriu, kad taip 
būtų, - atsakė Jeviva. 

— Rytoj ateisiu ir ją apžiūrėsiu. Matysim, ką pavyks išsiaiškinti. Neži- 
nau, ar galėsiu daug pasakyti. Ar Zelandonė ką nors minėjo, kodėl Jeralda 
neteko pirmų trijų kūdikių? — teiravosi Aila. 

— Tepasakė, kad Jeraldos slidi gimda ir vaikai pernelyg lengvai iškren- 
ta. Regis, su paskutiniuoju nieko blogo nebuvo, išskyrus tai, kad gimė 
per anksti. Jis buvo gyvas, kai gimė, ir dar pragyveno dieną dvi, o paskui 
paprasčiausiai liovėsi kvėpuoti, - moteris nusuko veidą į šoną ir nusiš- 
luostė ašarą. 

Jeralda apkabino savo mamą, o paskui jos pora apkabino ją, ir jie aki- 
mirką taip stovėjo. Aila stebėjo nedidelę šeimą, prisimenančią ir kartu 
išgyvenančią savo sielvartą. Ji vylėsi, kad šis nėštumas bus sėkmingesnis. 

Joharanas paskyrė du vyrus medžioti maistą devintajame urve liku- 
siems žmonėms ir apskritai padėti kuo galės; maždaug po mėnesio juos 
pakeis kiti. Taip pat vienas medžiotojas pasisiūlė pasilikti - Jonflaras, dar 


vienos nėščiosios, turinčios bėdų, vyras. Kitiems gana nepasisekė per var- 

žybas, kurias vadas surengė, kad nuspręstų, kas liks urve: vyresnis vyras 
buvo vardu Loriganas, o jaunesnis - Forasonas. Iš pradžių vyrai niurnėjo, 
bet kitais metais tokiose varžybose jiems neteks dalyvauti, todėl jie susi- 
taikė su naujomis savo pareigomis. 

Aila dažnai dėdavosi prie medžiojančių vyrų ir tuo mėgavosi. Kartais 
išjodavo su Yhaha ir Vilku. Ji jau seniai nemedžiojo, bet įgūdžių nepra- 
rado. Forasonas, kuris buvo gana jaunas, iš pradžių abejojo, ar donijos 
mokinė gebės medžioti, ir manė, kad ji tik painiosis po kojomis, ypač 
kai Aila spyrėsi pasiimti Vilką. Loriganas tik šypsojosi. Besibaigiant pir- 
mai medžioklės dienai jaunesnysis vyras buvo sužavėtas moters įgūdžių 
tiek naudojantis iečių mėtykle, tiek svaidykle ir stebėjosi, kaip puikiai jai 
padeda Vilkas. Vyresnysis vyras paaiškino jaunėliui, kad būtent Aila su 
Jondalaru sugalvojo iečių mėtyklę ir atsinešė ją iš kelionės. Forasonas su- 
trikęs tik klausėsi. 

Vis dėlto daugiausiai Aila laikėsi prie didžiosios pastogės. Žmonės pa- 
prastai vakarieniaudavo kartu. Kai visi susiburdavo prie laužo, tuštuma 
po didžiąja iškyša neatrodydavo tokia slegianti. Senukai ir silpnieji džiau- 
gėsi turėdami tikrą jais besirūpinančią gydytoją. Tai suteikė neįprastą 
saugumo jausmą. Kitais kartais stipresniems žmonėms arba medžioto- 
jams būdavo paliekami nurodymai, kaip elgtis ir gydyti. Geriausiu atveju 
vasarą urve likdavo zelandonio mokinys, dažniausiai ne itin patyręs. 

Įsivyravo tam tikras dienos ritmas. Rytais Aila ilgai miegodavo, popietę 
lankydavo žmones, klausydavosi nusiskundimų, duodavo vaistų, dėdavo 
šuteklius ir darydavo ką galėdama, kad ligoniai pasijustų geriau. Tai padė- 
jo greičiau prastumti laiką. Visi suartėjo, pasakojo savo gyvenimo istorijas 
arba iš kitų girdėtus pasakojimus. Aila praktikavosi pasakodama tradici- 
jas ir senolių legendas, kurių buvo išmokusi, prisiminė ir savo ankstyvo- 
jo gyvenimo nutikimus. Ir vienų, ir kitų žmonės mėgo klausytis. Ji vis dar 
kalbėjo su neįprastu akcentu, tačiau zelandoniečiai taip prie jo priprato, 
kad nė nebegirdėjo: jis tiesiog teikė Ailai paslaptingumo ir svetimšališko 
patrauklumo. Jie visiškai priėmė ją kaip saviškę, bet mėgo kitiems pasakoti 
istorijas apie neįprastąją moterį, o susisaistę su Aila ir patys jautėsi ypatingi. 

Sėdint kartu šiltoje vėlyvos popietės saulėje Ailos istorijos buvo ypač 


pageidaujamos. Ji gyveno taip įdomiai; dingojosi, žmonėms niekada ne- 

pabos klausinėti apie gentį, prašyti parodyti dar vieną ar kitą žodį ženklų 
kalba, paaiškinti jo reikšmę. Taip pat jiems patiko klausytis nuo mažumės 
pamėgtų dainų ir istorijų. Dauguma vyresnių žmonių, lygiai kaip ir Aila, 
mokėjo keletą legendų ir greitai pastebėdavo menkiausią pasakotojo ne- 
tikslumą, bet buvo atėjusiųjų iš kitų urvų, o kiekviename urve skambėjo 
savos versijos. Tad kildavo diskusijos, kartais tikri ginčai dėl to, kuri in- 
terpretacija teisingesnė. Aila to nepaisė. Ją domino įvairūs pasakojimų 
variantai, o ginčai tik padėdavo geriau prisiminti istoriją. Buvo ramus, ty- 
kiai bėgantis laikas. Tie, kurie pajėgė, dažnai išeidavo rinkti vaisių, daržo- 
" vių, riešutų ir sėklų, kad pajvairintų savo valgį ir sukauptų atsargų žiemai. 

Kiekvieną vakarą prieš pat saulėlydį Aila ropšdavosi į kalvos viršūnę 
su rago plokštele, ant kurios rėžė žymes. Ji priprato naktimis su Martona 
palikti Vilką, parodžiusi jai, kaip atsiųsti žvėrį, jeigu prireiktų pagalbos. 
Aila stebėjo šviesulį, o saulė vos pastebimai slinkosi. Kiekvieną vakarą ji 
leidosi vos vos dešiniau vakarų horizonte. 

Kol Zelandonė skyrė jai šią užduotį, Aila retai stebėdavo dangaus 
kūnų judėjimą. Ji tik žinojo, kad saulė teka kažkur rytuose ir leidžiasi 
kažkur vakaruose, kad mėnulio fazės keičiasi nuo pilno iki tamsaus ir vėl 
grįžta iki pilno. Kaip ir dauguma žmonių, ji pastebėjo, kad naktinis švie- 
sulys kartais danguje būna matomas dieną. Žmonės nelabai to paisė, nes 
jis būdavo toks blyškus. Pagal dienos mėnulį „blyškia“ netgi buvo pava- 
dinta tam tikra spalva - vos balsvas skaidrus atspalvis, koks išeitų lašelį 
kaolino iš netolimos atodangos ištirpinus rieškučiose vandens. 

Dabar Aila žinojo kur kas daugiau. Štai kodėl ji stebėjo vietą horizon- 
te, kur saulė teka ir leidžiasi, tam tikrų žvaigždynų ir žvaigždžių išsidėsty- 
mą, skirtingus mėnulio tekėjimo ir laidos laikus. Buvo pilnatis. Nors nėra 
reta, kad per žiemos trumpadienį ar vasaros ilgadienį būtų pilnatis, tai ir 
nebuvo itin įprasta. Vienas iš šių įvykių sutapdavo su pilnatimi gal kartą 
per dešimt metų. Kadangi pilnatis visada priešinga saulei, ji kyla tuo pat 
metu, kai leidžiasi saulė. Saulė vasarą būdavo aukštai danguje, tad pilnatis 
visą naktį likdavo jo apačioje. Aila sėdėjo atsigręžusi į pietus ir žvalgėsi į 
kairę ir į dešinę, mėgindama susekti abu dangaus kūnus. 

Pirmąją naktį, kai saulė iš pažiūros leidosi toje pačioje vietoje kaip ir 


praėjusią, Aila nebuvo tikra, ar judėjimą susekė teisingai. „Ar šviesulys 

pakankamai toli į dešinę horizonte? Ar praėjo tinkamas dienų skaičius? 
Ar laikas teisingas?“ — svarstė ji. Ji pastebėjo keletą žvaigždynų ir mėnu- 
lį, tad nusprendė palaukti kitos nakties. Kai saulė vėl leidosi toje pačioje 
vietoje, Aila smarkiai susijaudino, troško, kad šalia būtų Zelandonė ir ji 


galėtų su ja pasidalyti savo atradimu. 


Aila vos galėjo sulaukti, kol kitą rytą pabus Martona, kad pasakytų, 
jog atėjo vasaros ilgadienio metas. Senosios vadės reakcija buvo dvejopa: 
ji džiaugėsi dėl Ailos, bet žinojo, kad netrukus ji išeis į vasaros susirinki- 
mą, ir moteris liks viena. Iš tikrųjų ne viena, juk visi kiti neišeis, tačiau 
Aila buvo tokia nuostabi draugė, kad Martona beveik nepasigedo kitų 
šeimos narių. Moteris netgi pastebėjo, kad silpnumas, dėl kurio ji neišėjo 
į vasaros susirinkimą, atrodo sumažėjęs. Jaunosios gydytojos gebėjimai, 
ypatingos arbatos, karšti šutekliai, masažai ir kiti būdai, regis, viskas pa- 
dėjo. Martona jautėsi daug geriau. Ji Ailos labai pasiilgs. 

Saulė tarsi sustojo, beveik toje pačioje vietoje išliko septynias dienas, 
bet Aila buvo įsitikinusi tik dėl trijų. Lyg ir buvo matyti kažkoks pasis- 
linkimas dvi dienas prieš ilgadienį ir dvi dienas po jo, nors mažesnis nei 
įprastai. Tada ji aiškiai pastebėjo, kad saulė nusileido visiškai kitoje vieto- 
je. Buvo nepaprasta matyti šviesulio krypties pasikeitimą ir suprasti, kad 
saulė tuo pačiu keliu grįš iki žiemos trumpadienio. 

Ji stebėjo praėjusios žiemos trumpadienį kartu su Zelandone ir keliais 
kitais žmonėmis, bet tokio jaudulio nejuto, nors daugumai žmonių šis lai- 
kas visada buvo svarbus. Juk trumpadienis reiškė, kad stiprus žiemos šaltis 
baigsis ir sugrįš vasaros šiluma. Šia proga visada vykdavo visų laukta šventė. 

O šis vasaros ilgadienis buvo labai svarbus Ailai. Ji pati jį pastebėjo ir 
patvirtino savo skaičiavimus, juto didelį laimėjimą ir palengvėjimą. Tai 
taip pat reiškė, kad jos stebėjimo metai baigėsi. Dar kelias dienas šviesu- 
lius stebės ir žymės, bet tik tam, kad pamatytų, ar keičiasi ir kaip keičiasi 


jų nusileidimo vieta. Aila jau galvojo apie kelionę į vasaros susirinkimą. 

Kitą naktį, įsitikinusi, kad saulė tikrai pakeitė kryptį, Aila, būdama 
ant aukštos uolos, niekaip negalėjo nurimti. Ji visą dieną buvo suirzusi ir 
nervinga. Galvojo, kad taip gali būti dėl nėštumo arba dėl palengvėjimo 
žinant, kad nebereiks leisti daug vienišų naktų stebint dangų. Ji bandė 
susikaupti ir pradėjo kartoti Motinos giesmės žodžius, kad nusiramintų. 
Giesmė vis dar buvo Ailos mėgstamiausia, tačiau prisimindama jos eilu- 
tes ji tik dar labiau įsitempė. 

— Kodėl aš tokia nervinga? Įdomu, gal audra artėja? Dėl to kartais 
būnu įsitempusi, - pasakė ji sau. 

„Galbūt reikėtų pakvėpuoti? — pagalvojo ji. - Padėtų atsipalaiduoti. 
Tikriausiai pasidarysiu puodelį arbatos“ 

Ji grįžo atgal į vietą, kur sėdėjo anksčiau, užsikūrė ugnį, pripylė mažą 
virimo krepšį vandens iš vandenmaišio ir pradėjo naršyti žoleles, kurias 
laikė vaistų krepšelyje, pritvirtintame prie juosmens juostos. Ji laikė džio- 
vintus augalus ryšulėliuose, užrištuose įvairių rūšių ir storumo virvėmis 
bei juostelėmis su skirtingu skaičiumi mazgų galuose, kad galėtų maiše- 
lius atskirti, kaip ją mokė Iza. 

Čiuopiant ryšulėlius paprastame odiniame krepšelyje net prie ugnies, 
šviečiant mėnesienai, buvo per tamsu pastebėti skirtumus, todėl ji turė- 
jo atskirti įvairias žoleles ir vaistus pagal kvapą ir formas. Aila prisiminė 
pirmąjį vaistų krepšelį, kurį jai davė Iza. Jis buvo atsparus vandeniui, pa- 
gamintas iš viso ūdros kailio su galva. Aila buvo pasidariusi kelis tokius 
pačius ir vis dar turėjo paskutinį savo darytą. Nors krepšelis susidėvėjo 
ir nudrisko, ji negalėjo jo išmesti. Pagalvojo, jog reikėtų vėl pasidirbinti 
naują. Genties vaistų krepšelis pasižymėjo išskirtine galia. Netgi Zelan- 
donė buvo sužavėta pirmą kartą jį pamačiusi - vien pažvelgusi suprato, 
kad krepšelis ypatingas. 

Aila išsirinko kelis ryšulėlius. Dauguma jos žolelių buvo vaistinės, bet 
kai kurios — tokios kaip mėtos ar ramunėlės - visai švelnios ir nežalingos 
geriant jų arbatą tik savo malonumui, be to, jos gerai ramina skrandį ir 
padeda virškinimui, yra labai skanios. Aila nusprendė paimti mėtų mi- 
šinio su žolelėmis, padedančiomis nusiraminti. Ji užčiuopė ryšulėlį ir jį 
pauostė — čia tikrai buvo mėtos. Pabėrė truputį jų sau ant delno ir įdė- 


jo į verdantį vandenį. Kai žolelės pamirko, Aila įsipylė puodelį arbatos. 

Pirmiausia išgėrė jį visą, kad numalšintų troškulį, tada įsipylė dar ir ėmė 
lėtai gurkšnoti. Žolelės atrodė truputį išsivadėjusios. „Tikriausiai reikėjo 
prisirinkti šviežesnių mėtų“, - pagalvojo Aila. 

Išgėrusi arbatą Aila susikaupė, tada ėmė giliai kvėpuoti, taip, kaip 
buvo mokyta. „Lėtai, giliai, - sakė sau. - Galvok apie skaidrumą, galvok 
apie spalvą, vadinamą skaidria, apie skaidrų upelį, tekantį per apvalius 
akmenis, apie giedrą dangų, be debesėlių, tik nutviekstą saulės, galvok 
apie tuštumą. 

Ji pagavo save spoksančią į mėnulį. Paskutinį kartą, kai į jį žiūrėjo, 
buvo matyti mažiau nei ketvirtis, bet dabar jis naktiniame danguje pūp- 
sojo didelis ir apvalus. Atrodė, kad šviesulys didėja ir užpildo jos regėjimo 
lauką, dingojosi, jis ją traukia. Ji nusuko akis nuo mėnulio ir atsistojo. . 

Aila lėtai ėjo link didelio pasvirusio akmens. „Tas akmuo švyti! Ne, aš 
vėl įsivaizduoju. Tai tik mėnesiena. Tas akmuo kitoks. Gal tiesiog pilna- 
tyje jis švyti labiau?“ 

Aila užsimerkė, atrodė, kad ilgam. Kai atsimerkė, mėnulis vėl patrau- 
kė jos žvilgsnį; didelė pilnatis traukė gilyn į save. Tada ji apsižvalgė. Ji 
dingusios, o kraštovaizdis apačioje atrodė nematytas. Akimirką ji pagal- 
vojo, kad nukris. Jautėsi apsvaigusi. Viskas sukosi. Šviesios spalvos švytin- 
čiu sūkuriu skriejo aplink ją, sukosi vis greičiau. 

Aila staiga atsipeikėjo. Ji vėl stovėjo ant uolos viršūnės, pagavo save su- 
sitelkusią į mėnulį, didžiulį ir vis didėjantį, užpildantį visą erdvę aplinkui. 
Mėnulis ją įtraukė, ir Aila vėl skrido, skriejo kaip su Mamuta. Ji pažvelgė 
žemyn ir išvydo akmenį. Akmuo atgijo, švietė pulsuojančiomis spiralė- 
mis. Ailą traukė link jo, ji jautėsi įkalinta judėjimo, stebėjo, kaip iš žemės 
išnirusios energijos linijos apsiveja aplink didelę, pavojingai pakrypusią 
koloną, tada dingsta šviesos žiede. Sklęsdama virš švytinčio akmens Aila 
negalėjo nuo jo atitraukti akių. 

Jis buvo šviesesnis už mėnulį ir apšvietė aplinkinį kraštovaizdį. Vėjo 
nebuvo, net menkiausio dvelksmo, nevirpėjo joks lapas ar šakelė, bet 
žemė ir oras aplink Ailą buvo gyvi, pilni persipynusių formų ir šešėlių. 
Besikeičiantys, nepatvarūs pavidalai švysčiojo atsitiktiniais judesiais, 


blyškiai spindėjo panašia kaip akmens šviesa. Ailai bežiūrint, judėjimas 

įgavo kryptį ir tikslą. Pavidalai skriejo link jos, vijosi ją! Ji pajuto dilg- 
čiojimą, plaukai pakilo į viršų. Staiga ji pradėjo keberiotis žemyn stačiu 
taku, išsigandusi klupo ir slydo. Pasiekusi iškyšą nubėgo link mėnesienos 
apšviestos verandos. 

Gulėdamas šalia Martonos lovos, kur jam ir buvo liepta likti, Vilkas 
pakėlė galvą ir suinkštė. 

Per akmeninę verandą Aila nubėgo link Žemupio, tada žemyn prie 
Upės ir pasileido taku. Ji jautėsi įgijusi energijos ir bėgo džiaugsmingai, 
nebe vejama, bet stumiama nesuvokiamos jėgos. Ji perbrido upę ties Per- 
kėla ir bėgo toliau, rodės, amžinai. Priartėjo prie aukštos išsikišusios uo- 
los, šimtus kartų matytos, bet kartu visiškai neatpažįstamos. 

Aila priėjo nuožulnų taką ir pradėjo juo kopti. Kiekvienas trūkčiojan- 
tis įkvėpimas drėskė gerklę, bet ji negalėjo sustoti. Tako viršūnėje buvo 
tamsi urvo landa. Ji įlindo į tokią tirštą juodumą, kad kone galėjo ap- 
čiuopti ją rankomis, tada suklupo ant nelygaus pagrindo ir skaudžiai par- 
krito, galva atsitrenkė į akmeninę sieną. 

Kai Aila atsitokėjo, buvo visiškai tamsu; ji tysojo ilgame juodame 
tunelyje, bet kažkaip sugebėjo matyti. Sienos blausiai švytėjo. Blizgėjo 
drėgmė. Kai Aila atsisėdo, skaudėjo galvą, ir akimirką ji viską matė tik 
raudonos spalvos. Atrodė, lyg sienos bėgtų pro šalį, nors ji nejudėjo. Vėl 
sumirgėjo spalvos, tamsa išsisklaidė. Akmeninės sienos švytėjo klaikio- 
mis spalvomis: žaižaruojančia žalia, blizgančia raudona, žvilgančia mėly- 
na, blyškia, švytinčia balta. 

Aila pakilo ir atsistojo prie sienos. Eidama palei ją, juto slidžią, šaltą 
drėgmę, o siena tapo ledo mėlio spalvos. Dabar ji buvo ne urve, o ledyne, 
gilioje įtrūkoje. Dideli lygūs paviršiai atspindėjo greitai besikeičiančias, 
prabėgančias, nepatvarias formas. Virš Ailos dangus buvo sodriai violeti- 
nis, beveik mėlynas. Ryški saulė akino, skaudėjo galvą. Saulė priartėjo ir 
užpildė įtrūką šviesa, bet tai nebebuvo paprasta įtrūka. 

Ji buvo sūkuriuojančioje upėje, jautėsi nešama jos srovės. Pagauti vis 
greitėjančių verpetų ir atgalinių srovių, pro šalį plaukė visokiausi daiktai. 
Ailą pačiupęs sūkurys vis suko ratu, net galva svaigo nuo sukimosi, traukė 
žemyn. Upė užsivėrė virš Ailos, ir viskas pajuodo. 

Aila skriejo gilioje, tuščioje, skausmingai spaudžiančioje tuštumoje. 


Lėkė greičiau, nei galėjo suvokti. Tada greitis sumažėjo, ir Aila pasijuto 

esanti tirštame rūke, kuris spindėjo visa apgaubiančia šviesa. Rūkui iš- 
sisklaidžius atsivėrė keistas kraštovaizdis: vis kartojosi švytinčios žalios, 
spindinčios raudonos ir žvilgančios mėlynos geometrinės formos. Aukš- 
tai į orą kilo nematyti dariniai. Palei žemę driekėsi platūs baltai švytintys 
kaspinai, pilni jais lekiančių, Ailą besivejančių pavidalų. 

Persmelkta baimės, Aila pasąmonės kamputyje pajuto dilgčiojimą. Ji 
pasitraukė atgal, kuo greičiau traukėsi palei sieną. Ją apėmė panika priė- 
jus kelio pabaigą. Parpuolusi ant žemės ji priešais save pastebėjo įdubą. 
Visai nedidelę, į kurią įlįsti galėjo tik šliauždama. Ji nusibrozdino kelius į 
nelygią žemę, bet to nė nepajuto. Landa vis siaurėjo; Aila nebegalėjo lįsti 
giliau. Tada ji vėl greitai nuskubėjo tuštuma. 

Ji ir nejudėjo; judėjo juoduma aplink ją. Tamsa užsivėrė, dusino Ailą, 
skandino, ir ji vėl buvo upėje, nešama srovės. Jautėsi pavargusi, išsekusi; 
upė ją plukdė link jūros, šiltos jūros. Ji pajuto aštrų skausmą giliai viduje 
ir aplinkui pasruvo šilti, sūrūs vandenys. Ji užuodė jų kvapą, juto vandens 
skonį ir pagaliau ramiai plūduriavo drungname skystyje. 

Bet tai nebuvo vanduo, tai buvo purvas. Ji žioptelėjo, kad įkvėptų oro, 
kai bandė iššliaužti iš dumblo; tada siaubūnas, kuris vijosi Ailą, sugriebė 
ją. Ji susirietė, verkė iš skausmo, o siaubūnas ją traiškė. Ji rausėsi per pur- 
vą, bandydama iššliaužti iš gilios duobės, į kurią baisusis gyvis ją įtraukė. 
Aila stengėsi pabėgti. 

Staiga ji išsilaisvino, ropštėsi į medį, sūpavosi ant šakų, sausros ir 
troškulio genama skuodė prie jūros kranto. Ji įbrido, paniro į vandenį ir 
pradėjo pampti, vis didėjo. Galiausiai atsistojo tiesiai, apžvelgė bekraštę 
žolėtą lygumą ir ėmė bristi link jos. 

Tačiau vanduo neleido, traukė ją atgal. Aila kovojo, grūmėsi, kad išsi- 
laisvintų iš varžančio potvynio, paskui išsekusi susmuko. Bangos plakė į 
krantą ir laižė jos kojas, traukė ją atgal. Ji juto tempimą ir skausmą, baisų, 
sukantį, plėšiantį skausmą, kuris grasinosi tarsi jos vidurius ištraukti. Aila 
nebesipriešino ir pajuto iš vidaus kliūstelint šiltą skystį. 

Paropojusi toliau nuo vandens, Aila atsišliejo į uolą, užsimerkė ir iš- 
vydo vešlią stepę, ryškią nuo pavasarinių gėlių. Lėtai ir grakščiai link jos 
liuoktelėjo urvinis liūtas. Ji buvo mažyčiame urve, susigūžusi ankštoje 


ertmėje. Urvas plėtėsi, o ji didėjo kartu su juo, kad užpildytų visą urvo 


554 


IŠPIEŠTŲ URVŲ KRAŠTAS 


erdvę. Sienos kvėpavo, plėtėsi, traukėsi, Aila buvo gimdoje, didžiulės juo- 
dos žemės gimdos gelmėje. Ji čia buvo ne viena. 

Apybrėžos buvo miglotos, skaidrios, bet formos įgavo atpažįstamus 
kontūrus. Gyvūnai, visų rūšių jos kada matyti žvėrys, paukščiai, žuvys bei 
vabzdžiai ir net tokie gyviai, kurių, ji buvo tikra, niekada anksčiau ne- 
regėjo, rikiavosi į eiseną be jokios tvarkos, vienas, rodėsi, įplaukia į kitą, 
virsta vienas kitu. Gyvulys virsdavo paukščiu ar žuvimi, o gal kitokiu 
žvėrimi ar vabzdžiu. Vikšras tapo driežu, paskui paukščiu, kuris išaugo 
į urvinį liūtą. 

Liūtas stovėjo ir laukė Ailos. Jie kartu ėjo koridoriais, tuneliais, praėji- 
mais, sienos įgavo kontūrus, tankėjo ir jiems artėjant virto formomis, ku- 
rios skaidrėjo ir vėl ištirpdavo sienose. Bekrašte, vešlia stepe klajojo banda 
gauruotųjų mamutų, paskui juos pakeitė bizonų banda. 

Aila stebėjo, kaip vienas prie kito artinasi du šiaurės elniai. Jie susilietė 
nosimis, tada patelė parklupo ant kelių, o patinas pasilenkė ir pradėjo ją 
laižyti. Ailą sujaudino švelni scena; paskui jos dėmesį patraukė du arkliai, 
eržilas ir kumelė. Pastaroji rujojo ir judėjo priešais patiną, leidosi pasie- 
kiama, kai jis sumanė ant jos užšokti. 

Ji pasuko į kitą pusę ir nusekė paskui liūtą kitu koridoriumi. Jo gale 
priėjo gana didelę, gimdą primenančią nišą. Girdėjosi tolimas dundesys, 
o priartėjus pasirodė bizonų banda ir užpildė nišą. Jie sustojo pailsėti ir 
papešti žolės. 

Tačiau dundesys nesiliovė; sienos lėtai, nepaliaujamai drebėjo. Kieta 
akmeninė žemė, regis, virpėjo po kojomis, ir tas garsas tapo giliu žemės 
balsu, iš pradžių labai menku, vos juntamu. Paskui garsas vis stiprėjo, ir 
Aila jį atpažino. Tai buvo kalbantys mamutojų būgnai. Tiktai pas mamu- 
tų medžiotojus ji buvo girdėjusi tokius būgnus. 

Instrumentai buvo gaminami iš mamutų kaulų. Iš rago padirbintu 
muštuku labai greitai suduodant tiksliai pažymėtuose plotuose, garso 
aukštis ir tonas skirdavosi taip sudėtingai, kad primindavo balsu tariamus 
žodžius. Mušant išgaunami žodžiai nebuvo tiksliai žmonių vartojami žo- 
džiai, bet vis tiek žodžiai. Jie šiek tiek, neaiškiai, vibravo, todėl atrodė dar 
paslaptingesni ir išraiškingesni. Grojant patyrusiam būgnininkui žodžiai 


tapdavo aiškiai girdimi - žmogus prakalbindavo būgną. 


555 A 


JEAN M. AUEL 


Būgnijamų žodžių ritmas ir pobūdis tapo pažįstami. Tada ji išgirdo 
aukštą fleitos skambesį, o dainuojama kartu su ja buvo švelniu, aukštu 
balsu, labai panašiu į mamutojės Fralijos, kurią Aila pažinojo. Fralija lau- 
kėsi, nėštumas buvo sunkus, ji vos nepersileido. Aila jai padėjo, bet vaike- 
lis vis tiek gimė per anksti. Mergytė išgyveno, augo sveika ir stipri. 

Sėdėdama apskritoje nišoje Aila pajuto, kad veidas šlapias nuo ašarų. 
Ji smarkiai verkė, stipriai sriūbavo, tarsi kentėtų dėl visa niokojančios ne- 
tekties. Būgnų garsas vis stiprėjo, įveikė jos sielvartingą raudą. Ji atpažino 


garsus, išskyrė žodžius: 


Iš tamsumos, iš pragaisties, iš tyrų 
Su viesulais Didžioji Motina išnyra. 
Ir bunda, nes gyvybės vertę ji išmano, 
Ji sielojas dėl tuštumos, Motina Žemė. 


Motina vieniša. Vienintelė ir tikra. 


Tai buvo Motinos giesmė! Giedama taip, kaip Aila dar nebuvo gir- 
dėjusi. Jeigu tik turėtų balsą, būtent taip pati sugiedotų. Skambėjo vienu 
metu sunkiai ir žemiškai lyg būgnai, lengvai ir skardžiai kaip Aeitos, o gili 
apskrita niša ataidėjo sodriu, skardžiu balsu. 

Balsas jos galvą pripildė žodžių; ji juos labiau juto nei girdėjo, ir po- 
veikis buvo labai stiprus. Ji iš anksto numanė kiekvieną eilutę, o pasigirdę 
žodžiai skambėjo lyg išraiškingiau ir prasmingiau. Atrodė, giesmė tęsis 
amžinai, bet Aila ir nenorėjo, kad ji liautųsi. Giesmei artėjant prie pabai- 


gos ji pajuto gilų liūdesį. 


Motina patenkinta savo kūriniais, 
Moko juos mylėti, jungtis ir viens kito neapleisti. 
Poros susilieti trokšta Motinos valia, 
Jos vaikams duota malonumų dovana. 


Ji kūrė is lėto. Vaikai mokėsi mylėti. 
Tačiau tada, kai Aila daugiau išgirsti nebesitikėjo, balsas nenutilo: 

Jos paskutinė dovana - žinia, jog vyras turi savo dalį: 
Jis geismo syvus tur išliet, kad motery prasidėtų vaikelis. 
Motiną pagerbia susiliejusi pora, kūnas ir kūnas, 
Nes gyvybė užmezgaona dalijantis malonumais. 


Žemės vaikai palaiminti. Motina gali ilsėtis. 


Žodžiai nuskambėjo kaip dovana, palaiminimas, malšinantis skaus- 
mą. Motina pasakė, kad ji neklydo; kad ji visą laiką buvo teisi. Aila visada 
žinojo; dabar tai buvo patvirtinta. Ji vėl pravirko, vis dar juto skausmą, ta- 
čiau dabar jis buvo sumišęs su džiaugsmu. Ji verkė iš sielvarto ir iš laimės, 
o žodžiai vis skardeno jos galvoje. 

Aila išgirdo liūto riaumojimą ir stebėjo, kaip jos totemo dvasia apsi- 
suka eiti. Ji pabandė atsistoti, tačiau jautėsi per silpna ir pašaukė žvėrį: 

— Mažyli! Mažyli, neišeik! Kas mane iš čia išves? 

Žvėris liuoktelėjo koridoriumi, paskui sustojo ir pradėjo artintis, bet 
tai jau nebebuvo liūtas. Staiga jis šoko prie jos ir pradėjo laižyti jai veidą. 
Aila sutrikusi papurtė galvą. 

— Vilke? Ar tai tu? Kaip tu čia atsiradai? — tarė ji, apkabindama didįjį 
žvėrį. 

Kol ji sėdėjo apsikabinusi vilką, bizonai nišoje išblėso ir paramsėjo. 
Vaizdai ant sienų taip pat ėmė blaustis. Aila pasiekė sieną, kad atgautų 
pusiausvyrą, paskui čiuopė akmenis, ieškodama kelio iš nišos. Atsisėdusi 
ant žemės užsimerkė, mėgino įveikti svaigulį. Kai praplėšė vokus, nebuvo 
tikra, kad atsimerkė. Buvo visiškai tamsu. Aila pajuto, kaip dilgčiojanti 
baimė ima šliaužti jos nugara. Kaip ji ras kelią laukan? 

"Tada ji išgirdo vilko inkštimą, pajuto jo liežuvį sau ant veido. Aila iš- 
tiesė rankas į žvėrį, ir nerimas apmalšo. Vėl pagraibė akmeninės sienos, iš 
pradžių nieko neapčiuopė, bet paskui petys atsitrenkė į akmenį. Po siena 
buvo ertmė, nepastebima, nes labai arti žemės. Toliau čiuopdama ranka 
Aila palietė kažką kita, ne akmenį. 

Ji greitai atitraukė ranką, paskui, suvokusi, kad pojūtis pažįstamas, 
vėl siekė tos vietos. Urve buvo juodžiau nei naktį, ir ji čiuopdama mėgi- 
no atpažinti, ką liečia. Buvo justi švelnumas, tarsi gerai nugremžta elnio 


oda. Ji ištraukė į odą susuktą ryšulį. Tirdama jį rankomis, atrado virvę ar 

juostelę, išvyniojo ir surado, pro kur įkišti ranką į ertmę. Atrodė, jog tai 
kažkokia kuprinė, minkštas odos krepšys su raišteliu. Viduje buvo tuščias 
vandenmaišis - Aila suprato, jog yra ištroškusi, - kažkas padaryta iš kai- 
lio, tikriausiai apsiaustas, be to, apčiuopė ir užuodė nesuvalgyto maisto 
likučius. 

Aila užrišo maišelį ir užsimetė jį ant peties, tada pasikėlė ir atsistojo 
prie sienos, mėgindama įveikti svaigulio bangą ir pykinimą. Juto, kaip 
iš tarpukojo teka šilta srovė. Vilkui magėjo ją apuostyti, tačiau Aila jau 
seniai buvo jį atpratinusi nuo šito įpročio ir nustūmė jo smalsią nosį. 

— Mums reikia surasti išėjimą, Vilke. Einam namo, — tarė ji, tačiau 
pradėjusi eiti, apgraibomis ieškodama kelio palei drėgną sieną suprato, 
kokia yra silpna ir išsekusi. 

Pagrindas buvo nelygus ir slidus, pilnas atskilusių akmenų, susimai- 
šiusių su lipniu, molingu purvu. Aplinkui kilo stalagmitų kolonos, vie- 
nos liaunos kaip šakelės, kitos storos kaip senovinių medžių kamienai. 
Viršūnės, kai Ailai pasitaikydavo jas apčiuopti, buvo drėgnos, nes nuo 
stalaktitų, akmeninių stalagmitų porininkų, tįstančių nuo viršaus, ne- 
paliaujamai varvėjo kalkingas vanduo. Aila, į vieną jų susitrenkusi galvą, 
do į urvą? 

Vilkas truputį pabėgėdavo į priekį, paskui vėl grįždavo, vienoje vietoje 
apsaugojo ją nuo klaidingo posūkio. Pajutusi, kad žemė po kojomis kyla, 
Aila suprato, kad artinasi prie išėjimo — ji pakankamai dažnai būdavo 
šitame urve ir jį pažinojo. Ropšdamasi sukritusiais akmenimis, ji pajuto 
svaigulio bangą, kuri vėl parklupdė ją ant kelių. Eiti atrodė labai toli, teko 
kelis skartus stabtelėti pailsėti, kol pasiekė nedidelę siaurą angą. Nors 
visas urvas buvo šventas, jį dalijo natūrali akmenų užtvara, atskirdama 
pasaulietiškesnę pradinę dalį nuo vidinės ypač šventos srities. Šita anga 
buvo vienintelis abi dalis jungiantis kelias, būdas patekti į didžiosios Mo- 
tinos anapusybę. 

Prasibrovusi pro angą Aila pajuto, kad oras pamažu šyla, bet ji visa 
buvo suledėjusi ir drebėjo. Už posūkio pasidingojo, kad priekyje mato ką 


švytint, tad skubinosi pirmyn kiek įmanydama. Pasukusi koridoriumi jau 

švytėjimo šokavo vilkas. Pagaliau ją pasveikino iš lauko srūvanti blausi 
šviesa, nors akys taip įprato prie tamsos, kad ji atrodė kone per ryški. Prie- 
kyje pamačiusi angą Aila link jos pasileido kone bėgte. 

Aila išsvirduliavo iš urvo mirksėdama, pavandenijusiomis akimis, 
purvo dryžiais išvagotais skruostais. Vilkas laikėsi prie jos, prisispaudęs 
prie kojų. Kai ji galiausiai pajėgė matyti, nustebo suvokusi, kad saulė 
aukštai danguje, o į ją spokso keletas žmonių. Abu medžiotojai, Loriga- 
nas ir Forasonas, bei Jeviva, nėščiosios mama, iš pradžių laikėsi atokiai, su 
savotiška baiminga pagarba, pasisveikino santūriai, tačiau Ailai suklupus 
ir parkritus ant žemės, suskubo jai padėti. Žmonės ją pasodino. Matant 
rūpesčio kupinus jų veidus, Ailai didžiai palengvėjo. 

— Vandens, - pasakė ji, - trokštu. 

— Duokit jai vandens, - paragino Jeviva. Ji pastebėjo kraują ant Ailos 
kojų ir drabužių, bet nieko nepasakė. 

Loriganas atkimšo savo vandenmaišį ir padavė Ailai. Ji godžiai gėrė, 
nepaisė, kad vanduo nuteka smakru. Niekada Ailai vanduo neatrodė 
toks skanus. Galiausiai ji nusišypsojo, bet vandenmaišio neatidavė. 

— Dėkoju. Jau ketinau laižyti drėgmę nuo sienų. 

— Buvo laikas, kai taip jaučiausi, - nusišypsojo Loriganas. 

— Iš kur sužinojot, kur aš esu? Ir kada išeisiu? — teiravosi Aila. 

— Mačiau, kaip į šitą pusę lekia Vilkas, - tarė Forasonas, linkteldamas 
į žvėries pusę. - Kai pasakiau Martonai, ji spėjo, kad tikriausiai tu čia. Ji 
liepė mums eiti ir tavęs laukti. Sakė, kad tau gali prireikti pagalbos. Nuo 
tada vienas ar kitas vis čia lūkuriuojame. Jeviva su Loriganu kaip tik atėjo 
manęs pakeisti. 

— Esu mačiusi, kaip po Pašaukimo grįžta zelandoniai. Kartais būna 
tokie išsekę, kad nepaeina. Kiti visai negrįžta, - papasakojo Jeviva. — 
Kaip jautiesi? 

— Labai pavargusi, - prisipažino Aila. - Ir vis dar ištroškusi, - ji vėl 
atsigėrė, tada atidavė vandenmaišį Loriganui. Urve rastas krepšys, Ailai 
nuleidus ranką, nuslydo jai nuo peties. Visai buvo pamiršusi, kad jį turi. 
Dabar, šviesoje, ji galėjo įžiūrėti ant jo nupieštus raštus. Aila iškėlė krep- 
šį. - Radau urve. Gal kas žino, kieno jis? Kažkas nugrūdo, kad netrukdy- 


tų, o paskui pamiršo. 

Loriganas su Jeviva susižvalgė, paskui Loriganas pasakė: 

— Mačiau Madromaną vaikštant su tokiu krepšiu. 

— Ar žiūrėjai, kas viduj? - pasiteiravo Jeviva. 

Aila nusišypsojo. 

— Negalėjau pažiūrėti. Neturėjau šviesos. Bet bandžiau apčiuopti, 
atsakė ji. 

— Buvai tamsoje? - negalėdamas patikėti stebėjosi Forasonas. 

— Nesvarbu, - tildė jį Jeviva. - Tai ne tavo reikalas. 

— Norėčiau pažiūrėti, kas krepšyje, — tarė Loriganas ir reikšmingai 
pažvelgė į Jevivą. Aila padavė jam krepšį. Vyras ištraukė kailinį apsiaustą 
ir papurtė, kad parodytų. Kailis buvo susiūtas iš įvairių trikampių ir kva- 
dratėlių, o iš skirtingų gyvūnų skirtingo plauko kailių buvo sudėliotas 
išskirtinis zelandonių mokinio raštas. 

— "Tai tikrai priklauso Madromanui. Mačiau jį dėvintį šitą apsiaustą 
pernai, kai buvo atėjęs pasakyti Jeraldai, kaip elgtis, jei nori išsaugoti vai- 
kelį, - paniekos kupinu balsu pratarė Jeviva. - Ji jau buvo jį išnešiojusi 
beveik šešis mėnesius. Madromanas sakė, kad ji privalanti pamaloninti 
Motiną ir liepė atlikti visokių ritualų. Kai Zelandonė pamatė ją vaikš- 
tinėjančią ratais lauke, liepė tučtuojau eiti namo ir gultis. Zelandonė 
sakė, kad jai reikia ilsėtis, arba per greitai iškratys kūdikį. Donija sakė, 
kad vienintelė Jeraldos kliautis yra slidi gimda, todėl per lengvai vaikelius 
atiduoda. Ji ir tą prarado. Būtų buvęs berniukas, - moteris pažvelgė į Lo- 
riganą. — Ko dar ten yra? 

Vyras ištraukė tuščią vandenmaišį ir nieko nepasakė, tik iškėlė, kad 
visi pamatytų; paskui pažvelgęs į krepšio vidų, kas liko, iškratė ant ap- 
siausto. Iškrito apkramtyti džiovintos mėsos gabalėliai ir kelioninio sau- 
sainio kraštas kartu su nedidele titnago geležte bei ugnies akmeniu. Tarp 
trupinių dar buvo medžio arplaišų ir anglių gabalėlių. 

— Ar prieš visiems išeinant į vasaros susirinkimą Madromanas nesi- 
gyrė, kad buvo pašauktas ir šiais metais pagaliau taps zelandoniu? - pa- 
sitikslino Loriganas. Jis pakėlė vandenmaišį. - Nemanau, kad išlindęs iš 
urvo jis buvo itin ištroškęs. 

— Aila, ar sakei, kad vėliau keliausi į vasaros susirinkimą? - pasiteiravo 


Jeviva. 

— Ketinau keliauti po poros dienų. Gal dabar ilgėliau palauksiu, - tarė 
Aila. - Tačiau taip, ketinu eiti. 

— Manau, turėtum tai pasiimti, — tarė Jeviva, rūpestingai vyniodama 
maisto likučius, atplaišas, ugnies uždegimo rinkinį ir vandenmaišį į ap- 
siaustą, o apsiaustą vėl kišdama į maišą, - ir papasakok Zelandonei, kur 
tai radai. 

— Ar gali paeiti? - pasiteiravo vyresnysis medžiotojas. 

Aila bandė atsistoti, stengėsi nugalėti svaigulį. Akimirkai viskas apte- 
mo, ir ji susmuko. Vilkas suinkštė ir puolė laižyti jai veidą. 

— Pasilik čia, - tarė vyresnis medžiotojas. - Einam, Loriganai. Padary- 
sim neštuvus jai parnešti. 

— Kai pailsėsiu, man regis, galėsiu eiti, — tarė Aila. 

— Ne, nemanau, kad turėtum, — tarė Jeviva ir atsisuko į medžioto- 
jus: - Palauksiu su ja, kol jūs grįšit su neštuvais. 

Aila dėkinga atsirėmė į akmenį. Gal ji ir būtų pajėgusi sukarti visą 
kelią iki devintojo urvo, bet džiaugėsi, kad nereikės to daryti. 

— Gal tu ir teisi, Jeviva. Regis, kartkartėmis apsvaigstu. 

— Nieko keista, - sušnabždėjo Jeviva. Ji pastebėjo šviežias kraujo dė- 
mes ant akmens, kai Aila pamėgino atsistoti. „Tikriausiai ji ten prarado 
kūdikį, - pagalvojo moteris. - Kiek baisiai daug reikia paaukoti, kad tap- 


tum zelandone. Aila nesukčiavo, kaip kad Madromanas. 


— Aila? Aila? Nemiegi? 

Aila atsimerkusi lyg migloje išvydo Martonos veidą, rūpestingas jos 
akis. 

— Kaip jautiesi ? 

Aila pagalvojo. 

- Skauda. Visur, - kimiai sušnibždėjo ji. 

— Viliuosi, tavęs nepažadinau. Girdėjau, kaip kalbi. Tikriausiai sa- 
pnavai. Zelandonė mane įspėjo, kad šitaip gali nutikti. Ji nemanė, kad 


viskas įvyks taip greitai, bet sakė, kad tai įmanoma. Ji prisakė man tavęs 

nestabdyti ir liepė neleisti Vilkui paskui tave sekti. Ji paliko man arbatos, 
kad tau paruoščiau, kai grįši, - moteris laikė rankose garuojantį puodelį, 
bet jį padėjo, kad padėtų Ailai atsisėsti. 

Arbata buvo karšta, bet ne deginanti, ir Aila pasijuto dėkinga, kai 
skystis nutekėjo gerkle. Jautėsi vis dar ištroškusi, bet atsigulė, pernelyg 
pavargo sėdėti. Ėmė aiškėti aplinka — ji buvo savo namelyje, savo mie- 
gmaišyje. Apsidairiusi greta Martonos pamatė Vilką. Jis susirūpinęs su- 
inkštė ir žengė arčiau jos. Aila ištiesė ranką, kad jį paglostytų, o jis palaižė 
jai ranką. 

— Kaip aš čia atsidūriau? — pasiteiravo Aila. - Nelabai ką teprisimenu 
po to, kai išėjau iš urvo. 

— Medžiotojai tave pargabeno neštuvais. Sakė, mėginai eiti, o paskui 
nualpai. Tikriausiai bėgai visą kelią iš savo stebėjimo vietos iki pat Gilio- 
jo Šaltinio Uolos urvo. Buvai kaip nesava, ėjai be ugnies, tuščiomis. Kai 
Forasonas atėjo ir pasakė, kad tu išėjai, o aš negalėjau ten nueiti, jaučiausi 
kaip niekad nenaudinga, - prisipažino Martona. 

— Labai džiaugiuosi, kad dabar tu čia, Martona, - tarė Aila ir vėl už- 
simerkė. 

Kai Aila kitą kartą atsimerkė, tik vilkas budėjo prie jos guolio. Aila 
nusišypsojo, ištiesusi ranką paglostė jam galvą, pakasė pasmakrę. Paskui 
vėl jam šyptelėjo, nustūmė žvėrį ir pabandė atsisėsti. Tada nevalingai su- 
aimanavo iš skausmo; akimirksniu pasirodė Martona. 

— Aila! Kas nutiko? 

— Nežinojau, kad vienu metu gali skaudėti visą kūną, - atsiliepė Aila. 
Martonos veide susirūpinimas buvo toks gilus, kad kone juokingas. Jau- 
noji moteris nusišypsojo. - Nieko, gyvensiu. 

— Tu visa susibraižiusi, pilna mėlynių, bet nemanau, kad kas būtų 
lūžę, - pasakė Martona. 

— Kiek laiko aš čia? 

- Ilgiau nei dieną. Tave atnešė vakar, vėlai popiet. Saulė neseniai buvo 
nusileidusi. 

— Kiek laiko manęs nebuvo? - teiravosi Aila. 

— Nežinau, kada tu nuėjai į urvą, tačiau nuo to laiko, kai dingai, iki 


grįžimo praėjo daugiau nei trys dienos, beveik keturios. 

Aila linktelėjo. 

— Visai neturiu nuovokos, kiek praėjo laiko. Atsimenu ne viską, bet 
kai ką labai aiškiai. Dingojasi, lyg būčiau sapnavusi, bet kažkaip kitaip. 

— Ar tu alkana? Ištroškusi? — klausinėjo Martona. 

— Noriu gerti, - prisipažino Aila ir pajuto visa apimantį sausumą, tarsi 
tik dabar būtų supratusi, kokia yra ištroškusi. - Labai noriu gerti. 

Martona atnešė vandenmaišį ir puodelį. 

— Ar nori atsisėsti, ar tiesiog turėčiau pakelti tau galvą? 

— Verčiau pamėginsiu atsisėsti. 

Aila pasivertė ant šono mėgindama slopinti aimanas, paskui pasirė- 
mė ant alkūnės, nusidrėskė šašą, kuris buvo susiformavęs virš negražaus 
nubrozdinimo, ir atsistūmusi atsisėdo ant miego pakylos krašto. Akimir- 
kai susisuko galva, bet svaigulys praėjo. Labiau stebino skausmas viduje. 
Martona įpylė į puodelį vandens, ir Aila jį suėmė abiem rankom. Išgėrė 
visą vienu ypu, tada ištiesė, kad Martona įpiltų daugiau. Atrodo, prisimi- 
nė, kaip gėrė iš vandenmaišio išlindusi iš urvo. Ji ištuštino ir antrą puode- 
lį, tik truputį lėčiau. 

— Nejaugi nesi alkana? Ničnieko nevalgei, - tarė Martona. 

— Man skauda pilvą, - pasakė Atila. 

— Numanau, kad turėtų, - tarė Martona ir nusigręžė. 

Aila suraukė kaktą. 

— Kodėl man turėtų skaudėti pilvą? 

— Tu kraujuoji, Aila. Tikriausiai jauti skausmus. 

— Kraujuoju? Kaip galiu kraujuoti? Praleidau tris mėnulio laikus, aš 
laukiuosi... O, ne! - pravirko Aila. - Praradau kūdikį, tiesa? 

— Man regis, Aila, praradai. Nesu patyrusi tokiuose dalykuose, bet vi- 
sos moterys žino - negali vienu metu kraujuoti ir lauktis, bent jau ne taip 
gausiai kaip tu. Tu kraujavai, kai išėjai iš urvo, ir nuo to laiko kraujas ne- 
siliauja tekėjęs. Manau, prireiks laiko atgauti jėgas. Man labai gaila, Aila. 
Žinau, kad norėjai šito kūdikio, - tarė Martona. 

— Motina labiau jo norėjo, - sausai, tarsi abejingai sielvarto sukrėsta 
pasakė Aila. Ji atsigulė ir įsmeigė akis į kalkakmenio iškyšos apačią. Nė 


nesuvokė, kada vėl užmigo. 

Pabudusi Aila juto stiprų poreikį nusišlapinti. Akivaizdu, buvo naktis, 
tamsu, bet degė kelios lempos. Apsidairiusi ji pamatė ant pagalvėlių prie 
jos guolio miegančią Martoną. Vilkas gulėjo greta senosios moters, pakė- 
lęs galvą žiūrėjo į Ailą. „Dabar jam reikia rūpintis ir prižiūrėti mus dvi“, — 
pagalvojo Aila. Ji pasirito ant šono, atsisėdo, bet prieš stodamasi pasėdėjo 
ant pakylos krašto. Vis dar jautėsi sustingusi, visą kūną gėlė ir skaudėjo, 
bet buvo lyg ir stipresnė. Aila atsargiai nuleido pėdas ir atsistojo. Vilkas 
taip pat pašoko. Aila davė jam ženklą gultis, o pati žengė žingsnį link 
naktinio krepšio, stovinčio prie įėjimo. 

Norėjo, kad būtų pagalvojusi pasiimti sugeriamųjų įklotų. Ji gana 
smarkiai kraujavo. Kai jau suko link guolio, priėjo Martona, įklotais ne- 
šina. 

— Nenorėjau tavęs žadinti, — tarstelėjo Aila. 

— Tu nepažadinai. Pažadino Vilkas, tačiau reikėjo žadinti. Ar nori 
vandens? Taip pat yra troškinio, jei jau norėtum valgyti, - kalbėjo Mar- 
tona. 

— Vanduo būtų puiku, o gal ir truputis troškinio, - tarė Aila, grįždama 
prie naktinio krepšio pasikeisti įklotų. Judėjimas palengvino skausmą. 

— Kur norėsi valgyti? Guolyje? - paklausė moteris, eidama į virimo 
vietą. Martona taip pat jautėsi sukaustyta, visą kūną gėlė, o miegojimas 
ant pagalvėlių tik paaštrino artritą. 

— Ne, verčiau atsisėsiu prie ugnies, - Aila nuėjo į virimo vietą, įsipylė 
vandens į nedidelį dubenėlį, kurį naudojo kaip praustuvą, tada nusiplovė 
rankas ir nedidele odos atraižėle nusišluostė veidą. Ji neabejojo, kad Mar- 
tona ją apvalė, tačiau baisiausiai troško paplaukioti upėje ir įsitrinti muilo 
šaknimis. „Gal ryte“, - pagalvojo ji. 

Troškinys buvo šaltas, bet skanus. Po pirmo kąsnelio Aila pagalvojo, 
kad sukirs kelis dubenėlius, tačiau pasisotino gana greitai. Martona už- 
plikė abiem arbatos ir įsitaisė su Aila. Kol abi moterys nemiegojo, vilkas 
ištykino į lauką, bet netrukus grįžo. 

— Sakei, Zelandonė tikėjosi, kad man kažkas nutiks? — pasitikslino 
Aila. 

- Iš tikrųjų, nesitikėjo. Tik manė, kad gali taip nutikti. 

— O kąji manė? Nesuprantu, kas atsitiko, — tarė Aila. 

— Manau, Zelandonė tau geriau paaiškins. Norėčiau, kad ji čia 
būtų. Tikriausiai dabar tu zelandonė, buvai, kaip sakoma, „pašaukta“. 
Ar ką nors prisimeni? — teiravosi Martona. 

— Kažką pamenu, o paskui staiga pasirodo visiškai kas kita, lyg ne- 
galėčiau susidėlioti minčių, - suraukė kaktą Aila. 

— Dėl to nesukčiau sau galvos. Palauk, kol turėsi progą pasikalbėti 
su zelandone. Neabejoju, ji sugebės viską paaiškinti ir tau padės. Šiuo 
metu tau tiesiog reikia atgauti jėgas, - pasakė Martona. 

— Tikriausiai tu teisi, - tarė Aila. Jai palengvėjo, kad rado dingstį 
nekalbėti apie tą nutikimą. Ji net nenorėjo galvoti apie tai; prarasti 
vaikelį buvo labai skausminga. Kodėl Motina panoro pasiimti jos dar 
negimusį kūdikėlį ? 

Kelias dienas Aila tik miegojo, paskui pakirdo išbadėjusi, porą die- 
nų valgė tarsi negalėdama pasisotinti. Kai galiausiai išlindo iš namelio 
ir prisijungė prie nedidelio žmonių būrelio, visi žvelgė į ją su nauja, 
netgi baiminga pagarba. Visi žinojo, kad Aila ištvėrė išbandymą, ir 
buvo įsitikinę, jog tai ją pakeitė. Žmonės juto tam tikrą pasididžia- 
vimą, nes buvo pasilikę su Aila, kai tai nutiko, todėl jautėsi savotiški 
įvykių dalyviai. 

— Kaip jautiesi? — paklausė Jeviva. 

— Kur kas geriau, - atsiliepė Aila, - bet alkana! 

— Ateik, sėskis prie mūsų. Čia daug maisto, ir viskas šilta, - pakvie- 
tė Jeviva. 

— Ko gero, prisėsiu. - Ji atsisėdo greta Jeraldos, kol Jeviva krovė jai 
maisto. - O kaip tu jautiesi? 

— Nuobodu! — pareiškė Jeralda. - Pavargau sėdinėti ir gulinėti. 
Norėčiau, kad jau būtų laikas gimti vaikeliui. 

— Manau, tai greitai įvyks. Nepakenktų, jei kartkartėmis pavaikšti- 
nėtum, kad jį padrąsintum. Tereikia palaukti, kol vaikelis bus pasiruo- 
šęs. Taip maniau, kai paskutinį kartą tave apžiūrėjau, - tarė Aila. - Bet 


pagalvojau, dar luktelsiu, nieko nesakysiu, o paskui šitai. Atsiprašau. 

Tą vakarą truputį dvejodama Martona užsiminė: 

— Viliuosi, nieko blogo nepadariau, Aila. 

— Nesuprantu. 

— Zelandonė man sakė, jei tu išeisi, nemėginčiau tavęs stabdyti. Kai 
tą rytą negrįžai, baisiausiai sunerimau, tačiau Vilkui buvo dar blogiau. 
Liepei jam likti sa manimi, tačiau jis vis inkštė ir norėjo eiti. Iš to, kaip jis 
žiūrėjo į mane, supratau, kad jis nori eiti tavęs ieškoti. Nenorėjau, kad jis 
sukliudytų, todėl pririšau jį virve už kaklo, kaip jūs kartais pririšdavot, 
kai norėdavot, kad jis liktų ir netrukdytų. Bet po kelių dienų jis atrodė 
taip apgailėtinai, o aš taip nerimavau, kad jį atrišau. Jis išbėgo. Ar blogai 
padariau, kad jį paleidau? - klausė moteris. 

— Ne, nemanau, Martona, - atsiliepė Aila. - Nežinau, ar buvau dva- 
sių pasaulyje, bet, jei ir buvau, o Vilkas mane rado, vadinasi, jau ėjau 
atgal. Vilkas padėjo man išeiti iš urvo - bent jau leido suprasti, kad einu 
teisinga kryptimi. Ten buvo tamsu, tačiau praėjimas siauras, todėl lai- 
kiausi prie sienos. Tikriausiai ir pati būčiau radusi kelią, tik ilgiau už- 
trukusi. 

— Pirmiausia, nesu tikra, ar derėjo jį pririšti. Nežinau, ar pati galėjau 
priimti šitą sprendimą - suprantu, kad senstu, Aila, kai nebegaliu priim- 
ti sprendimų, - buvusi vadė pasibjaurėjusi savimi papurtė galvą. - Dva- 
sių pasaulio dalykai niekada nebuvo mano stiprioji pusė. Tave čia atnešė 
tokią silpną, tikriausiai Motina pagalvojo, kad tau reikia pagalbininko. 
Gal ji norėjo, kad paleisčiau tą žvėrį ir jis eitų tavęs ieškoti. 

— Nemanau, kad padarei ką blogo. Viskas visada nutinka taip, kaip 
nori ji, - tarė Aila. - Šiuo metu tetrokštu eiti prie upės ir ilgai plaukioti, 
o paskui gerai nusiprausti. Gal Zelandonė paliko truputį losadunojietiš- 
kų valomyjų putų? Tų, kurių išmokiau pasidaryti iš riebalų ir pelenų? Ji 
mėgsta jas naudoti apvalymui, ypač kapų kasėjų rankoms nuplauti. 

— Aš jų turiu, - pasakė Martona. - Man patinka jas naudoti skal- 
biant. Taip pat plaunu jomis dubenėlius, tuos, kuriuos naudoju mėsai ir 


švariems taukams surinkti. Ar putos tinka ir praustis? 

— Losadunojiečiai jas kartais tam naudoja. Jos būna aštrios, nuo jų pa- 
rausta oda. Paprastai aš mieliau naudoju muilo šaknį ar kokius kitus auga- 


lus, bet šiuo metu tiesiog noriu būti švari, - pareiškė Aila. 


— Jeigu tik šalimais būtų Doni gydomųjų vandenų šulinys, — tarė sau 
Aila, su Vilku pašonėje žygiuodama Upės link. - Būtų puiku, tačiau tiks 
ir Upė. 

Išgirdęs jos balsą, vilkas pakėlė galvą. Jis visada laikėsi šalia, jai grįžus 
iš urvo, nė karto nepaleido jos iš akių. 

Leidžiantis taku link maudyklės buvo gera jausti karštą saulę. Aila 
visa išsimuilino, išsitrinko plaukus, tada panėrė į vandenį, kad gerai nu- 
siskalautų putas, o paskui ilgai plaukiojo. Išlipusi ant kranto, ji ilsėjosi ant 
plokščios uolos, šukavosi plaukus, kad saulė juos išdžiovintų. „Kaip gera 
saulėje, - galvojo ji, tada pasitiesė šluostymosi elneną ir atsigulė. - Kada 
pirmą kartą gulėjau ant šitos uolos? Mano pirmąją dieną čia, kai mudu su 
Jondalaru atėjome paplaukioti“ 

Ji galvojo apie Jondalarą, vaizdavosi jį nuogą gulintį šalia. Jo šviesūs 
plaukai ir patamsėjusi barzda... Ne, dabar vasara. Jis švariai nusiskutęs. 
Jo plačioje aukštoje kaktoje pradeda ryškėti linijos dėl įpročio raukytis 
susitelkus ar sunerimus. Jo gyvos mėlynos akys žvelgia į ją su meile ir geis- 
mu - Jonaila paveldėjo šitas akis. Jo tiesi maža nosis, stiprūs žandikauliai 
ir kuplios, jausmingos lūpos. 

Mintimis ji užsibuvo prie jo lūpų, kone jas juto. Jo platūs pečiai, rau- 
meningos rankos, didelės, jautrios plaštakos. Plaštakos, kurios apčiuopu- 
sios titnago gabalą jaučia, kurioje vietoje jis skils, arba glosto jos kūną 
taip išmanančiai, kad žino, kaip ji reaguos. Jo ilgos, stiprios kojos, randas 
slėpsnose po liūto užpuolimo, jo vyriškumas. 

Galvodama apie Jondalarą Aila juto, kaip bunda geismas. Ji norėjo pa- 
matyti savo porą, būti greta jo. Ji jam dar nė nepasakė, kad laukiasi; dabar 
nebėra kūdikio, apie kurį galima būtų kalbėti. Užplūdo sielvarto banga. 
„Norėjau kūdikio, tačiau Motina norėjo jo labiau, - suraukusi kaktą gal- 

vojo Aila. - Ji žinojo, kad noriu kito vaikelio, bet nemanau, kad Motina 
būtų panorusi vaikelio, kurio aš nenorėčiau“ 

Pirmą kartą po išbandymo ji pradėjo galvoti apie Motinos giesmę. 
Nupurtė atpažinimo drebulys, kai ji prisiminė eilutes, tas, kurios atnešė 


naują - žinojimo dovaną. Žinojimą, kad vyrai būtini gyvybei pradėti. 


Jos paskutinė dovana - žinia, jog vyras turi savo dalį: 
Jis geismo syvus tur išliet, kad motery prasidėtų vaikelis. 
Motiną pagerbia susiliejusi pora, kūnas ir kūnas, 
Nes gyvybė užmezgama dalijantis malonumais. 


Žemės vaikai palaiminti. Motina galį ilsėtis. 


Ašjau seniai tai žinau. Dabar ji man pasakė, jog tai tiesa. Kodėl ji įtei- 
kė man šią dovaną? Kad galėčiau pasidalyti, pasakyti kitiems? Štai kodėl 
ji panoro mano vaikelio! Pirmiausia ji man pasakė, įteikė savo paskutinę 
didžiąją dovaną, bet aš turėjau būti verta jos. Gal taip ir turėjo būti. Gal 
Motina turi pasiimti kažką didžiulės vertės, kad suprasčiau, jog privalau 
vertinti dovaną. Dovanos neteikiamos, jeigu neatlyginama kuo nors ver- 
tingu. 

Ar aš buvau pašaukta? Ar dabar esu zelandonė? Dėl to, kad paaukojau 
kūdikį, Didžioji Motina kalbėjo su manimi ir atskleidė paskutines Mo- 
tinos giesmės eilutes, kad galėčiau jomis pasidalyti ir atneščiau šią nuos- 
tabią dovaną jos vaikams. Dabar Jondalaras iš tikrųjų žinos, kad Jonaila 
tiek pat jo kaip ir mano. Ir mes žinosime, kaip pradėti kitą vaikelį, kai jo 
norėsime. Dabar kiekvienas vyras žinos, kad tai daugiau nei dvasia - jis 
pats, jo syvai. Vaikas yra jo dalelė. 

O kas, jei moteris nenori daugiau vaikų? Arba negali turėti, nes yra 
per silpna, per daug išsekusi arba jau turi nemažai vaikų? Tada ji žinos, 
kaip išvengti nėštumo! Dabar moteris supras, kaip neturėti vaikų, jei 
nėra tam pasiruošusi arba to nenori. Jai nereikės prašyti Motinos, gerti 
jokių ypatingų vaistų. Tereiks nesidalyti malonumais, ir daugiau neturės 
vaikų. Moteris nuo šiol pati galės valdyti savo kūną, savo gyvenimą. Tai 
labai galinga žinia. Bet yra ir kita pusė. O kaipgi vyras? 

Kas, jei jis vis dar norės dalytis malonumais? Kas, jeigu jis norės vaikų, 
kurie, jis žinos, kyla iš jo? Arba jeigu vyras nenorės vaikų? 

Aš noriu kito vaikelio ir žinau, kad Jondalaras irgi jo norės. Jis toks 
geras Jonailai ir jaunuoliams, kurie mokosi apdirbti titnagą, savo moki- 
niams. Kaip gaila, kad netekau šio kūdikio. Ašaros susitvenkė akyse pa- 
galvojus apie prarastą vaikelį. Tačiau galiu turėti kitą. Jei tik Jondalaras 
būtų čia, mes galėtume pradėti naują, bet jis vasaros susirinkime. Net 
negaliu jam pasakyti apie tai, jog praradau kūdikį, kai aš čia, o jis vasaros 
susirinkime. Jis jausis blogai, žinau tai. Jis norės pradėti kitą. 

Ko laukiu? Juk nebereikia stebėti dangaus. Nebereikia užsibūti iki vė- 
lumos. Mano mokymas baigtas. Buvau pašaukta. Aš zelandonė. Man rei- 
kia pasakyti kitiems zelandoniams. Motina ne tik mane pašaukė, ji įteikė 
man didelę dovaną. Dovaną visiems. Man reikia eiti, kad galėčiau visiems 
zelandoniečiams papasakoti apie nuostabią naują Motinos dovaną. Galė- 


siu pasakyti ir Jondalarui. Gal mudu pradėsime kitą kūdikį ? 


Aila greitai pakilo nuo uolos, apsivilko švarius drabužius, susirinko 
supurvintus, pasiėmė sausinimosi odą ir skubindamasi taku sušvilpė Vil- 
kui. Eidama akmenine pastoge ji prisiminė pirmąsias maudynes su Jon- 
dalaru, po kurių Marona su draugėmis jai pasiūlė naujų darbužių. 

Nors Aila pakentė kitas tame pokšte dalyvavusias moteris, ji taip ir 
neįveikė pasibjaurėjimo Marona, vengė su ja susitikti. Jausmas buvo abi- 
pusis. Marona irgi nebandė taikytis su moterimi, kurią iš kelionės par- 
sivedė Jondalaras. Ji antrą kartą susijungė tą pačią vasarą kaip ir Aila su 
Jondalaru, o visai neseniai - trečiąkart. Sąjunga vėl, akivaizdu, nepasitei- 
sino; maždaug prieš metus Marona grįžo į devintąjį urvą ir apsistojo su 
savo pussesere. Kad ir kiek kartų buvo susijungusi, vaikų ji nesusilaukė. 

Aila negalėjo pakęsti tos moters ir nesuprato, kodėl ji neišeina jai iš 
galvos. Ji nusipurtė minčių apie Maroną ir susitelkė į Jondalarą. „Taip 
džiaugiuosi, kad galiausiai atsidursiu vasaros susirinkime, - galvojo ji. — 
Josiu Yhaha, ir gana greitai pasieksiu susirinkimo vietą, truksiu ne ilgiau 
nei dieną, jei pakeliui nestabčiosiu“ 

Šiais metais vasaros susirinkimas buvo rengiamas maždaug už trisde- 
šimties kilometrų į šiaurę palei Upę, Ailos mėgstamiausioje susirinkimų 
vietoje. Tai buvo ta pati vieta, kurioje vyko pirmasis jos aplankytas ze- 
landoniečių vasaros susirinkimas, tas, kuriame ji susijungė su Jondalaru. 
Per tokius susirinkimus dėl didelio žmonių skaičiaus ir pernelyg gausaus 
vartojimo būdavo išeikvojami beveik visi aplinkinės teritorijos gamtiniai 
ištekliai, tačiau bėgant laikui motina žemė pagydydavo tą vietą, ji pakan- 


kamai atsinaujindavo ir vėl priglausdavo žmones. 

Jaunoji moteris kupina entuziazmo energingai įlėkė į savo namelį ir 
pradėjo rūšiuoti drabužius bei mantą. Po nosimi ji, kaip įprasta, mono- 
toniškai kažką niūniavo, kai į namelį įėjo Martona. 

— Staiga labai susijaudinai, - pastebėjo vyresnioji moteris. 

— Keliausiu į vasaros susirinkimą. Nebereikia stebėti dangaus. Baigiau 
šitą mokymą. Nėra jokių priežasčių neiti, - išpyškino Aila. 

— Neabejoji, kad esi pakankamai stipri? - Martonos balse pasigirdo 
gailesčio gaidelė. 

— Tu puikiai manimi pasirūpinai. Jaučiuosi gerai, be to, iš tikrųjų no- 
riu pamatyti Jondalarą su Jonaila. 

— Aš irgi jų pasiilgau, tačiau vienai tai ilgas kelias. Pamaniau, galėtum 
palaukti, kol mumis pasirūpinti atkaks kita medžiotojų pamaina. Tada 
galėtum keliauti su Forasonu, - pasiūlė Martona. - Josiu Yhaha. Ilgai 
netruks. Tikriausiai per dieną įveiksiu visą kelią. Daugių daugiausiai per 
dvi, - atsakė Aila. 

— Taip, tikriausiai tu teisi. Pamiršau, kad pasiimsi arklį ir vilką, - tarė 
Martona. 

Aila pastebėjo Martonos nusivylimą ir staiga suprato, kad ir ji norėjo 
eiti į vasaros susirinkimą. Be to, Ailai rūpėjo Martonos sveikata. 

— Kaip pati jautiesi? Nenoriu tavęs palikti, jei negaluoji. 

— Ne, nepasilik dėl manęs, - atsiliepė Martona. - Jaučiuosi kur kas 
geriau. Jei būčiau šitaip gerai jautusis sezono pradžioje, gal ir būčiau ėjusi 
su visu urvu. 

— O gal keliaukime drauge? Galėtume joti Yhaha. Užtruktų kiek il- 
giau, bet vis tiek tik dieną dvi, - pasiūlė Aila. 

— Ne. Man parinka arklys, tačiau nenoriu sėdėti jam ant nugaros, atvi- 
rai kalbant, truputį bijau. Bet tu teisi, tau reikia joti, turi pasakyti Zelan- 
donei, kad buvai pašaukta. Įsivaizduoju, kokia bus staigmena. 

— Netiek daug vasaros beliko. Netrukus visi sugrįš, - tarė Aila, mėgin- 
dama palengvinti išsiskyrimą. 

— Dvejopai jaučiuosi, - tarstelėjo Martona. - Nekantrauju, kad vasa- 
ros susirinkimas pasibaigtų ir devintasis urvas pareitų namo, tačiau ne- 


laukiu žiemos. Spėju, visada taip būna senatvėje. 

Ruošiantis iškeliauti, Ailai reikėjo susirasti Loriganą ir Forasoną. Kur 
rasti Jonklotaną su Jeralda, ji tiksliai žinojo. Kone visi sėdėjo prie bendro 
laužo ir baigė valgyti. 

— Atila, eikš, dėkis prie mūsų, - pakvietė Jeralda, - užkąsk truputį. 
Daug liko maisto, jis dar šiltas. 

— Ko gero, ateisiu. Pastarąsias kelias dienas jaučiuosi tokia alkana, — 
atsiliepė Aila. 

— Galiu suprasti, - pastebėjo Jeviva. - Kaip jautiesi? 

— Kur kas labiau pailsėjusi, - nusišypsojo Aila. - Nusprendžiau ne- 
trukus keliauti į vasaros susirinkimą. Baigiau stebėti dangų. Nėra jokios 
priežasties likti, tik manau, kad prieš išvykstant derėtų dar kartą pame- 
džioti ir dėl pasiliekančiųjų čia, ir kad turėčiau ką nugabenti į vasaros 
susirinkimą. Žvėrių aplink susirinkimo stovyklą tikriausiai nebeliko; tie, 
kurie išgyveno, tos vietos vengia. 

— Juk neiškeliausi, kol negimė mano vaikelis? - išsigando Jeralda. 

— Nebent pagimdysi per kelias artimiausias dienas, - atsakė Aila. — 
Nors norėčiau pabūti ir pažiūrėti, kaip gims šis sveikas ir gražus kūdikis. 
Ar vaikštinėji ? 

— Taip. Bet aš taip norėjau, kad būtum čia ir man padėtum. 

— Tavo motina su tavimi ir keletas kitų apie kūdikius išmanančių mo- 
terų, ką ir kalbėti apie Jonklotaną. Nemanau, kad kils kokių bėdų, Je- 
ralda, - ramino ją Aila. Paskui ji pažvelgė į visus tris medžiotojus. - Ar 
norėtumėte rytoj iš ryto su manimi pamedžioti? 

— Galvojau medžioti po kelių dienų, bet man nesvarbu, - atsakė Lori- 
ganas. - Galiu ir rytoj, ypač jei greit išvyksti. Turiu pripažinti, pripratau 
prie mūsų mažo medžiotojų būrelio, įskaitant Vilką. Manau, mums gerai 
sekasi medžioti. 

— Kuriuo keliu ketini traukti? - paklausė Jonklotanas. 

— Jau senokai nebuvome šiaurėje, - pastebėjo Forasonas. 

— Vengiau tos pusės, nes nežinojau, kaip toli nueina vasaros susirin- 
kimo medžiotojai. Esu tikra, gyvūnų aplink stovyklą jau reta. Štai kodėl 
noriu nugabenti mėsos. Turiu Zelandonės valkčius, jais galėčiau nutemp- 


ti gana nemažą skerdeną, - tarė Aila. 

— Ar tai saugu? - pasitikslino Jeviva. - Ar nepriviliosi plėšrūnų? Gal 
neturėtum keliauti viena? 

Greta įsitaisė Martona, bet nieko nesakė. Ji nemanė, kad kas nors bau- 
gintų Ailą, jei jau ji nusprendė keliauti. 

— Vilkas mane įspės, o dviese mes nuvysime visus keturkojus medžio- 
tojus, - atsakė Aila. 

— Netgi urvinį liūtą? - paklausė Jeralda. - Gal tau derėtų palaukti, kol 
kartu galės eiti medžiotojai? 

Aila suprato, kad moteris ieško dingsties, kad ji pasiliktų ir padėtų 
vaikeliui gimstant. 

— Nejaugi nepameni, kaip medžiojome urvinius liūtus, kurie buvo 
nusprendę įsikurti pernelyg arti trečiojo urvo? Buvo per daug rizikinga 
palikti juos ten. Kiekvienas vaikas arba senukas būtų tapęs jų auka, turė- 
jome priversti žvėris pasitraukti. Kai pribaigėme patiną ir keletą liūčių, 
kiti išėjo. 

— Taip, bet tada buvo visas medžiotojų būrys, o tu vienui viena, - pa- 
stebėjo Jeralda. 

— Ne, su manimi bus Vilkas ir Yhaha. Liūtai seka paskui tuos, kuriuos 
žino esant silpnus. Manau, sumišę mūsų kvapai juos trikdys, o aš po ranka 
laikysiu iečių mėtyklę. Be to, jei iškeliausiu anksti ryte, sugebėsiu dar iki 
sutemų tenai nusigauti, - paaiškino Aila ir atsisuko į medžiotojus. - Ry- 
toj trauksim į pietvakarius. 

Martona klausėsi pokalbio. „Ji būtų gera vadė, - galvojo sau buvusi 
devintojo urvo vadė. - Ji imasi vadovauti nė negalvojusi, tarsi savaime. 


Manau, ji bus stipri zelandonė. 


T, 

Medžiotojai kitą dieną grįžo tempdami du stambius tauriuosius el- 
nius didžiuliais ragais. Iš pradžių Aila norėjo pasiimti Yhaha, kad padėtų 
juos pagabenti, tačiau kiti medžiotojai nė girdėti to nenorėjo. Jie vietoje 
išskrodė žvėris, išėmė vidurius, išmetė žarnas, bet paliko kitus vidaus or- 
ganus, tada sugriebę už ragų pradėjo juos tempti. Jie buvo pratę patys 
pargabenti grobį namo. 

Po dviejų dienų Aila buvo pasiruošusi iškeliauti. Ji viską sukrovė ant 
didžiųjų Zelandonės valkčių, įskaitant elnią, susuktą į pintą žolių demblį, 
kurį padaryti jai padėjo Martona. Nusiteikusi iškeliauti kitą rytą, moteris 
planavo pasiekti vasaros susirinkimo stovyklą iki sutemų net pernelyg ne- 
spausdama Yhaha. Bet atsirado ne visai netikėtas trukdys - vidury nak- 
ties Jeralda pradėjo gimdyti. Aila net apsidžiaugė: visą vasarą prižiūrėjus 
nėščiąją, iš tikrųjų nesinorėjo iškeliauti dabar, kai gimdymas taip arti, tik 
ji nebuvo visiškai tikra, ar moteris gimdys po kelių dienų, ar po mėnesio. 

Šįkart Jeraldą lydėjo sėkmė. Iki vidudienio ji pagimdė mergaitę. Jeral- 
dos pora ir jos motina džiaugėsi ir jaudinosi ne mažiau nei pati gimdyvė. 
Kai Jeralda jau ilsėjosi, Aila pradėjo nerimti. Viskas buvo paruoša; be to, 
žalios mėsos skonis pamažu keičiasi, o palaikius per ilgai atsiranda per- 
nelyg juntamas, bent jau Ailos skoniui, netikęs prieskonis. Ilgai netruktų 
viską susidėti, iškeliauti galėtų dabar pat, tik reikėtų bent vieną naktį na- 
kvoti pakeliui. Aila nusprendė išjoti. 

Atsisveikinusi ir davusi paskutinius nurodymus Jevivai, Jeraldai ir 
Martonai, Aila leidosi į kelią. Ji džiaugėsi viena jodama Yhaha, šalia šuo- 
liavo Vilkas. Regis, abu žvėrys taip pat tuo mėgavosi. Buvo gana šilta. 
Jojimo paklotas ant Yhaha nugaros teikė patogumo ir sugėrė prakaitą — 
ir moters, ir arklio. Aila vilkėjo trumpą tuniką ir strėnas juosiantį sijoną, 
tokį, kokius juodu su Jondalaru juosdavosi keliaudami per vasaros kaitrą. 
Aila prisiminė ilgąją kelionę ir pajuto dar labiau besiilginti savojo ilgšio. 

Dėl judėjimo stokos per pastaruosius kelerius metus Aila pasitaisė, 
bet po sunkaus išbandymo urve vėl suliesėjo. Jos krūtys, papilnėjusios ir 
apsunkusios nuo pieno žindant Jonailą ir nėštumo, vėl buvo normalaus 
dydžio, raumenys nebuvo suglebę. Aila visada buvo tvirta ir gerai sudėta. 
Nors dabar skaičiavo dvidešimt šešerius metus, jos manymu, atrodė be- 
veik taip pat kaip skaičiuodama septyniolika. 

Aila jojo iki saulėlydžio, paskui sustojo ir prie Upės įsikūrė stovyklą. 
Įsitaisiusi viena miegoti nedidelėje palapinėje vėl pradėjo galvoti apie 
Jondalarą. Ji įsirangė į kailius ir užsimerkė, tačiau mintyse vis regėjo aukš- 
tą vyrą jaudinamai mėlynomis akimis, svajojo, kad jis būtų šalia, ją apka- 
bintų, troško jausti jo lūpas prie savųjų. Moteris persivertė, vėl užsimerkė 
ir bandė užmigti. Kad ir kiek vartėsi ir sukinėjosi, niekaip nepavyko. Vil- 
kas pradėjo inkšti. 

- Ir tau neleidžiu užmigti, Vilke? - pasmalsavo Atila. 

Pilkis atsitūpė, iškišo nosį pro plyšį palapinės angoje ir giliai gerklėje 
suurzgęs ėmė rangytis po atvartu, kuris nebuvo tvirtai pririštas prie tri- 
kampio mažos palapinės priekio. Pilkis urzgė vis grėsmingiau. 

— Vilke! Kur eini, Vilke?! 

Aila greitai atrišo atvartą ir išėjo į lauką, paskui grįžo pasiimti mėty- 
klės bei poros strėlių. Mėnulis jau blėso, bet vis dar buvo pakankamai 
šviesu, kad įžiūrėtum aplinkines formas. Aila matė valkčius, paskui pa- 
stebėjo, kad Yhaha nuo jų traukiasi. Net prietemoje, matydama, kaip ku- 
melė juda, Aila galėjo pasakyti, kad ji sunerimusi. Vilkas gūžėsi eidamas 
į valkčių pusę, bet prie jų nesustojo. Tada akimirkai Aila išvydo siluetą, 
apskritą galvą ir dvi ausis su styrančiais plaukų kuokštais. 

— Lūšis! 

Aila gerai prisiminė didelę katę taškuotu gelsvai rusvu kailiu, trum- 
pa stačia uodega ir kuokštuotomis ausimis. Ir ilgomis kojomis, kuriomis 
geba greitai bėgti. Būtent pirmasis susidūrimas su lūšimi ją paskatino 
išmokti svaidykle vieną po kito greitai sviesti du akmenis, kad neliktų 
beginklė po pirmojo metimo. Aila pasitikrino, ar tikrai turi daugiau nei 
vieną ietį, ir užtaisiusi mėtyklę pasiruošė sviesti. 

Tada ji pamatė visą žvėrį, slenkantį link valkčių. 

— Ei! - suspiegė ji, lėkdama link katės. - Nešdinkis iš čia! Ne tavo! 
Dink! Nešdinkis! 

Išgąsdinta lūšis šoko į orą ir nuskuodė. Vilkas pasileido iš paskos, ta- 
čiau palūkėjusi Aila sušvilpė. Žvėris sulėtino, paskui sustojo, o kai ji dar 
kartą sušvilpė, apsisuko ir galiausiai patraukė atgal. 

Aila atsinešė truputį prakurų ir pamėgino įpūsti anglis laužo, kurį 
buvo užkūrusi anksčiau, kad užsikaitintų vandens arbatai, kurios prieš 
eidama miegoti išgėrė su kelioniniais sausainiais alkiui numalšinti. An- 
glys buvo atšalusios, tad Aila pasiėmė ugnies uždegimo rinkinį ir užkūrė 
naują laužą. Kai įsidegė prakurai, paėmusi vieną pagaliuką kaip deglą ji 
aplinkui paieškojo daugiau kuro. Buvo įsikūrusi atviroje lygumoje prie 
upės. Paupyje augo medžių, bet tegalėjai prisirinkti žalios medienos; tie- 
sa, matėsi sausų žolių ir keletas sudžiūvusio gyvulių mėšlo blynų, Ailos 


manymu, taurų ar bizonų. To pakako kuriam laikui pamaitinti nedidelį 

lauželį. Moteris prie laužo pasitiesė miegmaišį ir jame susirangė, Vilkas 
išsitiesė greta. Yhaha nesitraukė nuo Ailos ir nuo ugnies. 

Naktų Aila truputį pasnaudė, tačiau pabusdavo nuo menkiausio garso. 
Ryte nebesivargino kurti laužo, su pirmąja šviesa leidosi į kelią, stabčiojo tik 
tam, kad ji pati, arklys ir vilkas atsigertų upės vandens. Pakeliui suvalgė dar 
vieną kelioninį sausainį ir prieš pusiaudienį pastebėjo rūkstant stovyklos 
laužus. Jodama palei Upę Aila pamojavo keliems pažįstamiems žmonėms, 
bet pirmiausia su visais valkčiais patraukė į tą vietą aukštupyje, kur anksčiau 
buvo įsikūręs devintasis urvas. 

Ji nujojo tiesiai į nedidelį medžių apsuptą slėnį. Pamačiusi paprastą me- 
dinį aptvarą nusišypsojo. Arkliai, vos pajutę jos kvapą, sveikindamiesi su- 
žvengė. Vilkas nubėgo pirmyn pasitrinti nosimis su Lenktynininku, kuris 
buvo jo draugas nuo mažų dienų, ir Širme, kurią jis globojo nuo par gimi- 
mo. Jis juto pareigą ją saugoti kone kaip Jonailą. 

Išskyrus arklius, stovykla atrodė ištuštėjusi. Vilkas pradėjo uostinėtis pa- 
Žįstamoje palapinėje, o kai Aila atsinešė savo miegmaišį, pamatė vilką greta 
Jonailos miego kailių. Jis pakėlė į moterį akis ir nekantriai suinkštė. 

— Nori eiti jos ieškoti, Vilke? Pirmyn, ieškok Jonailos, - tarė ji, duodama 
ženklą, kad jis laisvas bėgti. Žvėris išbėgo iš palapinės, pašniukštinėjo žemę, 
kad tarp kitų išskirtų vieną pažįstamą kvapą, ir nuturseno, vis uostinėdamas 
kelią. Žmonės matė Ailą atjojant, ir, dar jai nespėjus iškrauti mėsos, draugai 
bei giminaičiai ėmė rinktis jos pasveikinti. Joharanas atėjo pirmasis, jam ant 
kulnų lipo Proleva. 

— Aila! Galiausiai tau pavyko, - Joharanas puolė prie jos ir stipriai ap- 
kabino. - Kaip mama? Nė nenumanai, kaip čia jos trūksta. Tiesą sakant, 
judviejų abiejų. 

Paskui ją apkabinio Proleva. 

— Tikrai, kaip jaučiasi Martona? — paklausė ji, duodama Ailai laiko at- 
sakyti. 

— Man regis, geriau. Man išjojant sakė, kad šitaip jausdamasi vasaros pra- 
džioje tikriausiai būtų ėjusi kartu su visais, - atsakė Aila. 

— O kaip Jeralda? - nuskambėjo kitas Prolevos klausimas. 

Aila nusišypsojo. 

— Vakar ji pagimdė mergaitę. Vaikelis atrodo visiškai sveikas - nemanau, 
kad gimė per anksti. Abi jaučiasi gerai. Jiedu su Jonklotanu labai laimingi. 


1 576 


IŠPIEŠTŲ URVŲ KRAŠTAS 


— Atrodo, kažko atgabenai, - mostelėjo link neštuvų Joharanas. 

— Mes su Loriganu, Forasonu ir Jonklotanu nusprendėme pame- 
džioti, — atsakė Aila. - Žolių slėnyje aptikome bandą tauriųjų elnių ir 
nudobėme du patinus. Vieną palikau jiems, turėtų ilgam pakakti. Kitą 
atitempiau valkčiais. Žinau, kad tokiu metu aplink susirinkimo stovyklą 
žvėrių reta, tad prieš išjodama pasirūpinau grobiu. Elniai geri, jau pradėję 
kaupti riebalus žiemai. 

Pasirodė daugiau devintojo urvo žmonių. Joharanas su pora padėjėjų 
pradėjo tuštinti valkčius. 

Pirmasis Jondalaro mokinys Mateganas šlubčiodamas, bet vis dėlto 
atbėgo ir nuoširdžiai ją pasveikino. 

- Žmonės klausinėjo, kada tu ateisi. Zelandonė vis tvirtino, kad bet 
kuriuo metu. Tačiau niekas nesitikėjo, kad atkaksi vidudienį, - kalbėjo 
Mateganas. - Jondalaras buvo tikras, kad nepasirodysi iki vakaro. Jis sakė, 
kad nusprendusi keliauti, tikriausiai josi raita ir kelią įveiksi per dieną. 

- Jis neklydo. Bent jau taip daryti ketinau, tačiau vidury nakties pra- 
dėjo gimdyti Jeralda, o vaikelis atsirado ryte. Pernelyg nekantravau, tad 
nieko nelauksui išjojau popiet ir pernakvojau palapinėje, - paaiškino 
Aila. Paskui apsidairiusi paklausė: - Kur Jondalaras? Kur Jonaila? 

Joharanas su Proleva susižvalgė, paskui greitai nusigręžė. 

— Jonaila su kitomis savo amžiaus mergaitėmis, — atsakė Proleva. — 
Zelandoniai turi joms kažkokią užduotį. Mergaitės dalyvaus ypatingoje 
šventėje, kurią rengia tie, kurie tarnauja. 

— Nežinau, kur Jondalaras, - atsakė Joharanas, o jo kaktoje susimetė 
tokios pažįstamos, kaip brolio, raukšlės. Paskui vadas pažvelgė tolyn už 
Ailos ir nusišypsojo: - Tačiau čia yra kitas žmogus, kuris labai norėjo tave 
pamatyti. 

Aila atsisuko ten, kur žvelgė Joharanas, ir pamatė milžiną raudonais 
plaukais bei susitaršiusia raudona barzda. Ailos akys išsiplėtė. 

— Talutai! Talutai, ar čia tu? - suriko ji, puldama prie galiūno. 

— Ne, Aila, ne Talutas. Aš esu Danugas, tačiau Talutas liepė tave sti- 
priai apkabinti, - atsiliepė jaunuolis, stverdamas ją į didelį, draugišką glė- 
bį. Moteris pasijuto švelniai apgaubta — vyrukas seniai išmoko rūpestin- 


gai valdyti savo ypatingą jėgą, — ir visiškai paskendo jo glėbyje. Danugas 

buvo aukštesnis net už dviejų metrų ūgio Jondalarą. Jo pečiai buvo kone 
dviejų vyrų pečių pločio, o rankos atrodė storumo kaip kito vyro šlaunys. 
Aila nė negalėjo apglėbti rankomis jo galingos krūtinės. Nors Danugo 
juosmuo proporcingai buvo laibesnis, jo raumeningos šlaunys ir blauzdos 
atrodė didžiulės. 

Aila pažinojo vienintelį žmogų, augumu galintį prilygti Danugui: Ta- 
lutą, vyrą, su kuriuo Danugo motina buvo susijungusi, mamutojų Liūto 
stovyklos vadą. O Danugas buvo dar augesnis. 

— Sakiau, kad vieną dieną susiruošiu tavęs aplankyti, - tarė jis, statyda- 
mas moterį ant žemės. - Kaip gyveni, Aila? 

— Oi, Danugai, - atsiliepė ji ašarų sklidinomis akimis, - kaip džiau- 
giuosi tave matydama. Ar seniai tu čia? Kaip čia atsidūrei? Man atrodo, 
tu aukštesnis už Talutą! - ji lengvai pradėjo kalbėti mamutojiškai. Bet, 
nors žodžiai buvo suprantami, klausimai biro ne visai logiška seka. 

— Aš irgi taip manau, tik niekada neišdrįsčiau to pasakyti Talutui. 

Išgirdusi balsą Aila atsisuko ir pamatė kitą jaunuolį. Jis atrodė nema- 
tytas, bet įsižiūrėjusi atidžiau ji pradėjo įžvelgti panašumą su kitu savo pa- 
žįstamu. Jaunuolis priminė Barzeką, nors buvo aukštesnis nei tas kresnas 
vyras, susijungęs su Tulija, didžiąja Liūto stovyklos vade. Ji buvo Taluto 
sesuo ir ūgiu kone jam prilygo. Jaunuolis kažkuo panėšėjo į juos abu. 

— Druvezas? - nustebo Aila. - Ar tu esi Druvezas? 

— Dičkio galiūno su niekuo nesupainiosi, - atsiliepė jaunuolis, šypso- 
damasis Danugui, - bet nemaniau, kad mane atpažinsi. 

— Tu pasikeitei, - patikino Aila jį apkabindama, - tačiau tavyje matau 
ir mamos, ir Barzeko bruožų. Kaip jie laikosi? Kaip gyvena Nezė su Di- 
gija ir visi kiti? — teiravosi Aila, žiūrėdama į vieną ir kitą. - Negaliu jums 
apsakyti, kaip visų pasiilgau. 

- Jie irgi tavęs pasiilgo, - patikino Danugas. - Tačiau su mumis atėjo 
dar vienas žmogus, kuris nekantrauja su tavimi susipažinti. 

Kiek atsitraukęs stovėjo ir droviai šypsojosi garbanotas rudaplaukis 
jaunuolis. Pakviestas dviejų jaunų mamutojų, jis išėjo į priekį. Aila žinojo, 
kad anksčiau jo nėra mačiusi, tačiau kažkas atrodė keistai pažįstama - tik 
ji niekaip negalėjo susivokti kas. 

— Aila iš mamutojų... Spėju, dabar iš zelandoniečių, susipažink su Al- 


danoru iš sarmunojų, - pristatė Danugas. 

— Sarmunojų! - pakartojo Aila. Staiga ji suprato, kas atrodo taip pažįs- 
tama, - jo drabužiai, ypač marškiniai. Jie buvo sukirpti ir papuošti savitu 
būdu tų žmonių, kuriuos jiedu su Jondalaru kelionėje nenoromis aplan- 
kė. Užplūdo prisiminimai. Tai šie žmonės, tiksliau, sarmunojai iš Atarojos 
stovyklos, pagrobė Jondalarą. Aila su Vilku ir arkliai sekė jų pėdsakais, kol 
juos rado. Tačiau ne tada Aila pirmą kartą pamatė šitaip sukirptus marški- 
nius — į tokius marškinius savo raižinius buvo išmainęs Ranekas, mamu- 
tojas, su kuriuo ji vos nesusijungė. 

— Munos vardu, dėkoju tau, Aila, - droviai nusišypsojo jaunuolis. — 
Mamutojė tu ar zelandonietė, bet tarp sarmunojų esi žinoma kaip Saila, 
Vilko žvaigždės motina, atsiųsta sunaikinti blogio jėgos Atarojos. Apie 
tave pasakojama tiek istorijų. Netikėjau, jog tu iš tikrųjų egzistuoji. Ma- 
niau, esi legenda. Kai mūsų stovykloje pasirodė Druvezas su Danugu ir 
pasakė, kad leidosi į kelionę tavęs aplankyti, paprašiau, kad mane paimtų 
kartu. Dabar negaliu patikėti, kad tikrai su tavimi susipažinau! 

Aila nusišypsojo ir papurtė galvą. 

- Nežinojau apie pasakojimus. Žmonės dažnai tiki tuo, kuo nori tikėti. 

„Jis atrodo šaunus jaunuolis“, - pagalvojo ji. 

- Šį tą tau turiu, Aila, - tarė Danugas. - Eime vidun, atiduosiu. 

Moteris nusekė paskui dičkį į nedidelį oda aptrauktą statinį, akivaiz- 
džiai jų kelioninę palapinę, ir stebėjo, kaip jis rausiasi kuprinėje. Galiausiai 
Danugas ištraukė nedidelį kruopščiai suvyniotą ir gerai aprištą ryšulėlį. 

— Ranekas prašė atiduoti tiesiai tau į rankas. 

Aila išvyniojo mažą paketėlį. Jos akys išsiplėtė, ji aiktelėjo iš nuostabos 
žiūrėdama į ant delno gulintį daiktelį. Tai buvo mamuto ilties arkliukas, 
mažutėlis, kad tilptų delne, tačiau taip meistriškai išraižytas, jog atrodė 
kone gyvas. Galva ištiesta pirmyn, tarsi kovojant su vėju. Smulkių lini- 
jų raštas vaizdavo ir stačius karčius, ir gauruotą šiurkštų arklio kailį, bet 
neslėpė žemo stepių arkliuko kresnumo. Raižinys buvo įtrintas geltoną- 
ja ochra: sudžiūvusios žolės spalva sutapo su Ailos arklio plauku, juosvai 
buvo nudažyta kojų apačia ir juosta per nugarą. 

— Oi, Danugai, ji tiesiog nuostabi. Juk tai Yhaha, tiesa? — Aila šypsojo- 
si, tačiau akyse žvilgėjo ašaros. 


— Taip, žinoma. Jis pradėjo raižyti šitą arklį vos tau išėjus. 

— Sunkiausia gyvenime man buvo pasakyti Ranekui, kad išeinu su 
Jondalaru. Kaip jis laikosi, Danugai ? 

— Gerai, Aila. Tą vasarą jis susijungė su Trisija. Juk žinai, ta moterimi, 
kuri turi tikriausiai jo dvasios vaiką. Dabar Trisija turi tris vaikus. Ji karin- 
ga, tačiau jam tinka. Ji pradeda dėl ko tūžti, o Ranekas tik šypsosi. Sako, 
jam patinka jos būdas. Iš tiesų ji negali atsispirti jo šypsenai ir iš tikrųjų 
jį myli. Nors nemanau, kad kada nors Ranekas visiškai pamirš tave. Iš 
pradžių jie dėl to gerokai susikivirčijo. 

Aila susiraukė. 

— Kaip susikivirčijo? 

— Na, Ranekas beveik visada leisdavo Trisijai daryti ką nori. Manau, 
iš pradžių ji pagalvojo, kad jis silpnas, nes taip lengvai pasiduoda. Ji pra- 
dėjo Raneką spausti, tikrindama, kaip toli galės nueiti. Pradėjo reikalauti 
daiktų, norėjo, kad jis gautų viena ar kita. Ranekas iš to tarsi žaidimą pa- 
sidarė. Kad ir kokiu būdu, net nesąžiningai, jis kažkaip sugebėdavo gauti 
viską, ko Trisija prašė, ir įreikdavo su tik jam būdinga šypsena. Juk žinai, 
koks jis. 

— Taip, žinau, - patikino Aila šypsodamasi, bet prisiminimai spaudė 
ašaras. — Jis būdavo toks savimi patenkintas, tarsi kokias varžybas laimė- 
jęs, visas sklidinas pasididžiavimo savo sumanumu. 

— Tada ji pradėjo keisti viską aplink, - pasakojo Danugas. - Raneko 
darbo vietą, jo įrankius, visus ypatingus jo surinktus ir sudėliotus daiktus. 
Jis jai leido. Manau, norėjo pažiūrėti, ką ji darys. Tačiau man pasitaikė 
būti žeminėje tą dieną, kai Trisija nusprendė pajudinti šitą arkliuką. Nie- 
kad nemačiau Raneko tokio įtūžusio. Jis nepakėlė balso, nieko panašaus, 
tik liepė jai padėti jį į vietą. Moteris nustebo. Nemanau, kad iš tikrųjų juo 
patikėjo. Ranekas anksčiau visada jai nusileisdavo. Jis dar kartą liepė jai 
padėti daiktelį ir, kai ji nepakluso, gana niršiai stvėrė ją už riešo ir atėmė. 
Liepė niekada daugiau neliesti šito arkliuko. Pasakė, jei palies, jis sulaužys 
sąjungą ir atlygins už tai. Pasakė, kad ją myli, tačiau vienos jo gyvenimo 
dalelės ji niekada neturės. Jei ji su tuo nesusitaikys, gali išeiti. 

- Trisija verkdama išbėgo iš žeminės, o Ranekas tiesiog padėjo arkliu- 
ką į vietą ir atsisėdęs pradėjo raižyti. Kai ji galiausiai grįžo, buvo naktis. 


Negalėjau negirdėti - jų židinys greta mūsiškio, ir, na, tikriausiai norėjau 

girdėti. Trisija pasakė, kad nori likti su juo. Pasakė, kad jį myli, visada my- 
lėjo ir nori likti su juo net ir tada, jei jis tebemyli tave. Ji pažadėjo nieka- 
da neliesti arkliuko. Ir nelietė. Manau, tuo ji pelnė Raneko pagarbą. Tas 
nutikimas padėjo jai suvokti, ką iš tikrųjų jam jaučia. Ranekas laimingas, 
Aila. Nemanau, kad kada tave užmirš, bet jis laimingas. 

— Ir aš jo niekada nepamiršiu. Vis dar kartais apie jį galvoju. Jei ne- 
būtų Jondalaro, būčiau laiminga su Raneku. Aš jį mylėjau, bet Jondalarą 
myliu labiau. Papasakok man apie Trisijos vaikus, - paprašė Aila. 

— Susimaišius dvasioms, vaikai gimė įdomūs, - ėmė kalbėti Danu- 
gas. — Tiesa, vyriausią berniuką tu matei. Trisija buvo jį atsinešusi į tą 
vasaros susirinkimą. 

— Taip, mačiau. Jis buvo labai šviesus. Ar jis vis dar toks šviesus? 

— Jo oda pati balčiausia iš mano matytų, tik visa šlakuota. Trisija yra 
raudonplaukė ir šviesi, tačiau ne tokia šviesi kaip tas vaikas. Jo akys blyš- 
kiai mėlynos, o plaukai oranžiniai, beveik raudoni, ir susiraitę. Jis negali 
būti saulėje, iš karto nudega, o kai giedra, jam gelia akis. Vis dėlto, išsky- 
rus odos spalvą, jis atrodo visiškai kaip Ranekas. Keista būna juos kartu 
matyti - Raneką ruda oda prie tokio baltaodžio vaiko ir tokius pačius 
veidus. Vaikas turi Raneko humoro jausmą, tik dar geresnį. Jis jau dabar 
priverčia visus juoktis ir mėgsta keliauti. Nustebsiu, jei jis netaps keliau- 
jančiu pasakotoju. Berniukas negali sulaukti, kol pakankamai suaugs, 
kad gyventų vienas. Norėjo eiti sa mumis į kelionę. Jei būtų truputį vy- 
resnis, būtume jį paėmę. Būtų puiki draugija. 

— Mažoji "Trisijos mergaitė yra gražuolė. Jos oda tamsi, tačiau kiek 
šviesesnė nei Raneko. Mergaitės plaukai juodi kaip naktis, tačiau garba- 
nos švelnesnės. Jos akys juodos, rimtos. Ji yra tyki, švelni, trapi, prisiekiu, 
nėra žmogaus, kuris ją matydamas nebūtų pakerėtas. Tokiai gražuolei 
nebus sunku susirasti porą. Kūdikis yra tamsus kaip Ranekas. Nors dar 
sunku pasakyti, man regis, jo bruožai bus panašūs į Trisijos. 

— Atrodo, Trisija puikiai papildė Liūto stovyklą, Danugai. Norėčiau 
pamatyti jos vaikus. Ir aš turiu mažą mergaitę, - tarė Aila ir staiga prisi- 
minė, kad būtų turėjusi dar vieną mažylį, jei ne nutikimas giliame urve. 
„Norėčiau jam pasakyti, kad daugiau nei dvasioms susimaišius atsiranda 


vaikai“, - pagalvojo ji. 

- Žinau, susipažinau su Jonaila. Ji atrodo visai kaip tu, tik akys Jonda- 
laro. Norėčiau ją parsivesti ir su visais supažindinti. Nezė Jonailą pamiltų. 
Aš jau ją įsimylėjau, kaip vaikystėje buvau įsimylėjęs tave, - smagiai nusi- 
juokė Danugas. 

Aila taip nustebo, kad jis prajuko garsiau, ir ji atpažino iš Danugo krū- 
tinės sklindant garsų, griausmingą Taluto juoką. 

- Įsimylėjęs mane? 

— Nekeista, kad nė nepastebėjai. Tave mylėjo ir Ranekas, ir Jondala- 
ras, tad turėjai apie ką galvoti, tačiau aš nepalioviau galvojęs apie tave. 
Svajojau apie tave. Tiesą sakant, tebemyliu tave, Aila. Gal norėtum su 
manimi grįžti į Liūto stovyklą? - vyro veide pražydo plati šypsena, švys- 
telėjo kibirkštėlės akyse, tačiau ir dar kažkas: viltingas ilgesys to, kas nie- 
kuomet neišsipildys. 

Aila akimirkai nusigręžė, paskui pakeitė temą. 

— Papasakok man apie kitus. Kaip gyvena Nezė su Talutu, Lacija ir 
Rugija? 

— Mama gyvena gerai. Sensta, tas tiesa. Talutas plinka, ir dėl to siunta. 
Latija susijungė, turi mergaitę ir vis dar kalba apie arklius. Rugija dairosi 
poros, tiksliau, jauni vyrai dairosi į ją. Ji jau turėjo pirmąjį ritualą, tuo pat 
metu kaip ir Tusija. Tiesa, Digija turi du sūnus. Ji prašė perduoti tau lin- 
kėjimus. Taip ir nesusipažinai su jos broliu Tarnegu? Jo pora turi tris vai- 
kelius. Juk žinai, jie pasistatė kitą žeminę netoliese. Digija su Tarnegu yra 
vadai. Tulija patenkinta, kad kone kasdien gali matyti vaikaičius. Be to, 
ji pasiėmė antrą porą. Anot Barzeko, ji per didelė moteris vienam vyrui. 

— Arašjį pažįstu? - paklausė Aila. 

— Tiesą sakant, taip, - nusišypsojo Danugas. - Tai Vaimezas. 

— Vaimezas! Nori pasakyti, Raneko židinio vyras, titnago apdirbėjas, 
kuriuo Jondalaras taip žavisi? - negalėjo patikėti Aila. 

— Taip, Vaimezas. Jis nustebino visus, manau, netgi Tuliją. O Mamuta 
iškeliavo į kitą pasaulį. Turime naują mamutą, tačiau sunku priprasti prie 
kito žmogaus ketvirtajame židinyje. 

— Apgailestauju tai girdėdama. Mylėjau tą žmogų. Mokausi būti ta, 
kuri tarnauja Motinai, tačiau būtent jis pradėjo mane mokyti. Jau beveik 
baigiau pasiruošimą, — tarė Aila. Ji nenorėjo sakyti nieko daugiau, kol 


nepasikalbėjo su Zelandone. 

— Šitai pasakė Jondalaras. Aš visada maniau, kad tu turėtum tarnauti 
Motinai. Mamuta niekada nebūtų tavęs įdukrinęs, jei nebūtų taip manęs. 
Buvo metas, kai Liūto stovykla galvojo, kad tu galėtum būti jų mamuta, 
senoliui palikus šį pasaulį. Aila, gal čia tu ir zelandonietė, tačiau vis dar esi 
mamutojė, vis dar skaičiuojama tarp Liūto stovyklos žmonių. 

— Džiaugiuosi tai girdėdama. Kad ir kokių vardų ar ryšių įgysiu, širdy- 
je visada būsiu Aila iš mamutojų, - atsiliepė ji. 

— "Tu tikrai įgijai vardų ir kelionėje palikai pėdsakus, - pasakė Danu- 
gas. - Netik sarmunojai pasakoja apie tave istorijas. Esu girdėjęs apie tave 
net iš tų žmonių, kurie niekada tavęs nematė. Tu esi viskas nuo patyrusios 
gydytojos, stulbinamų galių dvasių valdytojos iki pačios Didžiosios Mo- 
tinos Žemės įsikūnijimo, gyva Muta, - spėju, tai yra Doni, atėjusi padėti 
žmonėms. O šviesiaplaukis gražuolis Jondalaras yra tavo mylimasis, kaip 
sakoma: „Blyškus spindintis bičiulis“ Netgi Vilkas yra įsikūnijimas - Vil- 
ko žvaigždės. Pasakojimuose jisai — ir kerštaujantis gaivalas, ir mylintis, 
vaikais besirūpinantis padaras. O arkliai - tai stebuklingi gyvūnai, ku- 
riuos didžioji arklio dvasia leido tau valdyti. Yra vienas Aldanoro žmo- 
nių pasakojimas, kuriame tvirtinama, kad arkliai moka skraidyti. Jie neva 
nunešė tave su Jondalaru atgal į namus kitame pasaulyje. Jau pradėjau 
svarstyti, ar visi tie pasakojimai gali būti apie tuos pačius žmones, tačiau 
pasikalbėjęs su Jondalaru supratau, kad judu patyrėte įdomių nuotykių. 

— Man regis, žmonės mėgsta viską išpūsti, kad pasakojimai būtų įdo- 
mesni, — atsiliepė Aila. - Kas gi įrodys, kad jie klysta, kai žmonės, apie 
kuriuos pasakojama, išeina? Mes paprasčiausiai keliavome į Jondalaro 
namus. Neabejoju, ir judu patyrėte nuotykių. 

— Bet mes nesivedėme poros stebuklingų arklių su vilku. 

— Danugai, puikiausiai žinai, kad nieko stebuklingo tuose gyvūnuose 
nėra. Pats matei, kaip Jondalaras moko Lenktynininką, buvai ten, kai į 
žeminę parnešiau mažą vilkiuką. Jis paprasčiausias vilkas, tik įpratęs prie 
žmonių, nes tarp jų užaugo. 

— O kur tas žvėris? Smalsu, ar jis mane vis dar pamena? - paklausė 
Danugas. 

— Vos čia atsidūrėme, jis išbėgo ieškoti Jonailos, - atsakė Aila. - Regis, 
ji su bendraamžėmis kažką padeda zelandoniams. Bet vis dar nemačiau 


Jondalaro. Gal jis užsiminė, kad eis medžioti? 

— Tik ne man, - prisipažino Danugas, - tačiau mes mažai čia būname. 
Esame arvykėliai, tačiau Jondalaras mus pristatė kaip iš toli atėjusius tavo 
giminaičius, todėl visur esame mielai laukiami. Visi nori klausytis mūsų 
pasakojimų ir klausinėja apie mūsų žmones. Mūsų visų paprašė dalyvau- 
ti pirmuosiuose ritualuose. Netgi manęs, tokio dičkio. Tiesa, klausinėjo 
apie mano patirtį su labai jaunomis moterimis ir, manau, mane išmėgino 
viena ar dvi Doni moterys, - dičkis džiugiai išsiviepė. - Pradžioje Jonda- 
laras mums padėjo susikalbėti, bet paskui pramokome zelandoniškai ir 
dar patys neblogai susišnekame. Žmonės mums nuostabūs, tik vis nori 
dovanoti daiktų, o pati žinai, kaip sunku daug jų gabentis kelionėje. Tiesą 
sakant, atnešiau kai ką, ką tu palikai. Atidaviau Jondalarui. Ar pameni 
mamuto ilties plokštelę, kurią Talutas davė jums išeinant? Tą, kurioje pa- 
vaizduoti kelionės pradžios orientyrai ? 

— Taip, tik teko ją palikti, kad atsirastų daugiau vietos krepšiuose. 

— Ladunis man ją davė, kad tau parneščiau. 

- Jondalaras tikriausiai labai apsidžiaugė. Tą daiktą jis norėjo pasilikti 
kaip gyvenimo Liūto stovykloje atminą. 

- Suprantu. Sarmunojai davė man šį tą, ką tikrai norėsiu pasilikti. Pa- 
rodysiu, - Danugas ištraukė mamuto figūrėlę, padarytą iš labai kietos, 
tačiau keistos medžiagos. - Nežinau, kokios rūšies tai akmuo. Aldanoras 
sako, kad juos gamina žmonės, bet nežinau, ar verta juo tikėti. 

— Sarmunojai tikrai gamina tokį akmenį. Pirmiausia ima skystą molį, 
paskui iš jo lipdo, ką nori, ir degina labai kaitrioje liepsnoje specialioje 
uždaroje erdvėje, panašioje į žemės krosnį, kol jis virsta akmeniu. Mačiau, 
kaip juos daro Trijų Seserų stovyklos Sarmuna. Ji ir atrado, kaip paga- 
minti tokį akmenį, - Aila nutilo, akyse atsirado tolimas žvilgsnis, tarsi ji 
žvelgtų į pačius prisiminimus. - Sarmuna nebuvo bloga, tai Ataroja kurį 
laiką vedė ją blogu keliu. Sarmunojai įdomūs žmonės. 

— Jondalaras man papasakojo, kas judviem ten nutiko. Aldanoras yra 
iš kitos stovyklos. Nakvojome Trijose Seseryse. Pagalvojau, keista, kad 
ten tiek daug moterų, bet jos buvo labai svetingos. Pasikalbėjęs su Jonda- 
laru supratau, kad nebūčiau atėjęs taip toli, jei judu pirmieji nebūtumėte 
ten užsukę. Net sudrebu apie tai pagalvojęs. 

Kažkas patraukė į šalį odinę įėjimo užuolaidą. Danugas su Aila pakėlė 
akis ir pamatė besižvalgantį Dalanarą. 

— Jei būčiau žinojęs, kad nori pasilaikyti ją vien tik sau, būčiau dukart 
pagalvojęs, prieš vesdamasis tave į vasaros susirinkimą, jaunuoli, - griežtai 
pareiškė Dalanaras, paskui nusišypsojo. - Negaliu sakyti, kad tave kaltinu. 
Suprantu, kad seniai jos nematei, bet yra daugybė žmonių, kurie nori pa- 
sikalbėti su šia jauna moterimi. 

— Dalanarai! - sušuko Aila ir atsistojusi išėjo iš mažos palapinės jo ap- 
kabinti. - Ar Danugas bei du jo bičiuliai atėjo su tavimi? Kaip jie tave 
rado? 

- Atsitiktinai — arba taip buvo lemta, priklauso nuo to, ko klausi. Kele- 
tas mūsų buvome išėję medžioti. Netoliese yra upės slėnis, kuris privilioja 
daug klajojančių gyvūnų bandų. Danugas mus pamatė ir parodė, kad no- 
rėtų kartu medžioti. Su džiaugsmu priėmėme į pagalbą tris sveikus jau- 
nuolius. Jau tada galvojau: jeigu kelios medžioklės bus sėkmingos, jeigu 
pakankamai mėsos pasidėsime žiemai ir dar būtų ką pasiimti į kelią, šiais 
metais galėtume eiti į zelandoniečių vasaros susirinkimą. 

— Dėl jų pagalbos viskas pasikeitė. Mes suskaičiavome šešis nudobtus 
bizonus. Tiktai vėliau tą vakarą šitas jaunuolis pradėjo klausinėti apie tave 
bei Jondalarą ir kaip rasti zelandoniečius, - paaiškino Dalanaras, rodyda- 
mas į raudonplaukį dičkį, kaip tik nyrantį iš palapinės. 

— Kalba kėlė problemų. Vienintelis dalykas, kurį Danugas gebėjo pasa- 
kyti, buvo „Jondalaras iš devintojo Zelandonijos urvo“. Mėginau jam pa- 
aiškinti, kad Jondalaras yra mano židinio sūnus, bet man nekaip sekėsi, — 
pasakojo vyresnysis vyras. - Tada iš titnago kasyklų parėjo Ekauzaras, ir 
Danugas pradėjo su juo kalbėti ženklų kalba. Atrvykėlis nustebo sužinojęs, 
kad Ekauzaras moka kalbėti, tačiau daug labiau sutriko Ekauzaras pama- 
tęs, kad Danugas su Druvezu kalba jam ženklais. Kai Ekauzaras paklausė, 
kur jie to išmoko, jis papasakojo apie savo brolį, berniuką, kurį, pasak jo, 
įvaikino jo motina, tą, kuris mirė. Jis pasakė, kad tai tu visus išmokei žen- 
klų kalbos, kad tas vaikas galėtų kalbėti ir būtų suprastas, Aila. 

— Štai kaip iš pradžių galėjome susikalbėti. Danugas su Druvezu kal- 
bėjo su Ekauzaru ženklais, o jis vertė. Tada aš apsisprendžiau ir pasakiau 
Danugui, kad eisim į zelandoniečių vasaros susirinkimą ir juos pasiimsime 
drauge. Kaip tik kitą dieną su savo būreliu pasirodė Vilomaras. Stulbina, 


kaip jis moka bendrauti su žmonėmis net nemokėdamas jų kalbos. 

— Ar Vilomaras irgi čia? - paklausė Aila. 

— Taip, aš irgi čia. 

Aila atsisuko ir džiugiai nusišypsojo pamačiusi senąjį mainų meistrą. 
Jie šiltai ir jausmingai apsikabino. 

— Ar tu irgi atėjai su lanzadoniečiais? 

— Ne, mes atėjom ne kartu. Mums dar reikėjo šen bei ten užsukti, kad 
užbaigtume savo kelionę. Atkakome čia prieš kelias dienas. Kaip tik keti- 
nau eiti į devintąjį urvą. 

- Iš tikrųjų, šiemet mes atėjome anksčiau, — tarė Dalanaras. - Žino- 
jau, kur tikriausiai devintasis urvas įkurs stovyklą, todėl mes gyvename 
greta. 

— Aš buvau tarp žmonių, kurie pamatė ateinant devintąjį urvą, - pa- 
sigyrė Danugas. - Kai iš toli pamačiau arklius, supratau, kad tai turi būti 
tavo žmonės, Aila. Tikrai nusivyliau sužinojęs, kad tu neatėjai kartu, bet 
apsidžiaugiau pamatęs Jondalarą. Jis bent jau mokėjo kalbėti mamuto- 
jiškai. Iš karto atpažinau, kad Jonaila yra tavo dukra, ypač kai pamačiau 
ją sėdinčią raitą ant to pilko arklio. Jei nebūtum atėjusi, ketinau eiti į de- 
vintąjį urvą ir tave nustebinti, tačiau tu čia pasirodei ir nustebinai mus, — 
prisipažino Danugas. 

— Tai tu esi staigmena, Danugai, maloni staigmena. Ir, žinai, tu vis 
dar gali aplankyti devintąjį urvą, - tarė Aila, tada atsisuko į Dalanarą. — 
Džiaugiuosi, kad nusprendei ateiti su lanzadoniečiais. Ar Jerika su tavi- 
mi? Martona nusivils visų jūsų nepamačiusi. 

— Labai apgailestavau išgirdęs, kad ji neateis. Jerika irgi labai norėjo ją 
susitikti. Nuostabu, kokios geros draugės jiedvi tapo. Kaip jaučiasi Mar- 
tona? 

— Nevisiškai gerai, - papurtė galvą Aila. - Ji skundžiasi sąnarių skaus- 
mais, tačiau liga rimtesnė. Jai skauda krūtinę, o daugiau padirbėjus darosi 
sunku kvėpuoti. Visą laiką galvojau eiti į vasaros susirinkimą, bet nesino- 
rėjo jos palikti. Nors man išeinant ji tikrai atrodė geriau. 

— Ar tikrai manai, kad jai pagerėjo? - paklausė Vilomaras. Jo žvilgsnis 
buvo rimtas. 

— Sakė, jei būtų anksčiau taip gerai jautusis, gal būtų ėjusi su devin- 


tuoju urvu, bet aš nemanau, kad ji būtų įveikusi visą kelią. 

— Galima buvo ją nešti, - pastebėjo Dalanaras. - Prieš mirtį dukart 
nešiau Hokamaną ant pečių iki pat Didžiųjų Vandenų vakaruose, - Da- 
lanaras atsisuko į Danugą. - Hokamanas buvo Jerikos motinos pora. Jis 
atėjo nuo pat Bekraštės jūros rytuose. Jo ašaros susimaišė su Didžiųjų 
Vandenų sūrymu, tačiau tai buvo džiaugsmo ašaros. Toks buvo didžiau- 
sias Hokamano noras: nueiti tiek, kiek tęsiasi žemė, toliau už visus kitus. 
Negirdėjau, kad kas būtų toliau nukeliavęs. 

— Mes prisiminėme šį pasakojimą, Dalanarai, ir norėjome ją nešti, 
atsiliepė Aila, - tačiau Martona nenorėjo keliauti Jondalarui ant pečių. 
Man regis, manė, jog bus nepakankamai oru. Taip pat ji nepanoro joti 
ant Yhaha. Jai patinka arkliai, tačiau joti bijo, — Aila pastebėjo jau iš- 
krautus valkčius, paprastą įrenginį iš baslių ir skersinių. - Galvoju... Kaip 
manai, ji sutiktų keliauti valkčiuose, Vilomarai ? 

— Jei jau apie tai kalbam, keletas žmonių pasikeisdami galėtų gabenti 
ją neštuvuose, - pasiūlė Dalanaras. - Keturi žmonės skirtinguose kam- 
puose - būtų nesunku, Martona lengva. 

- Ji sėdėtų tiesiai, nereikėtų žiūrėti atgal. Gundausi siūlyti Jondalarui 
grįžti ir ją paimti, tačiau jo dar nemačiau. Ar jis buvo su tavimi, Dalana- 
rai? — paklausė Aila. 

— Ne, nemačiau jo visą dieną. Jis gali būti bet kur. Juk žinai, kaip su- 
sirinkimuose būna, - atsiliepė Dalanaras. - Ir Bokovano visą dieną ne- 
mačiau. 

— Bokovano:? Ir Joplaja: su Ekauzaru atėjo? Juk po sumaišties, kuri kilo 
jam jungiantis su Joplaja, Ekauzaras sakė kaip gyvas daugiau čia neisiąs, - 
tarė Aila. 

— Teko ilgai įkalbinėti. Mudu su Jerika manėme, kad jis turėtų eiti dėl 
Bokovano. Berniukui vieną dieną reikės surasti porą, o lanzadoniečių dar 
nėra pakankamai. Visi vaikai auga kaip broliai ir seserys. Pati žinai, kaip 
būna, kai vaikai užauga drauge. Paprastai jie negalvoja vienas apie kitą 
kaip apie galimą porą. Sakiau Ekauzarui, kad prieštaravo tik keli žmonės, 
bet jo neįtikinau. Tiktai tada, kai pasirodė šitas diėkis mamutojas su savo 
pusbroliu ir draugu, jis apsigalvojo ir nusprendė eiti. Jie labiausiai jam 
padėjo. 

— Ką jie padarė? 


587 J 


JEAN M. AUEL 


— Nieko nepadarė. Žinai, kaip nejaukiai žmonės jaučiasi greta Ekau- 
zaro, kai pirmą kartą jį pamato — tik tu buvai išimtis, — atsiliepė Dalana- 
ras. - Manau, todėl jis visada puoselėjo tau ypatingus jausmus. Danugas 
irgi niekaip jo neišskyrė, tiesiog iš karto ėmė kalbėti su juo ženklais. Ir 
jaunasis sarmunojas neatrodė baisiai sunerimęs dėl Ekauzaro. Akivaizdu, 
į maišytų dvasių žmones jie žiūri tikrai ne taip priešiškai kaip zelando- 
niečiai. 

— Manau, tai tiesa, — atsiliepė Aila. - Tokių žmonių tarp sarmunojų 
pasitaiko dažniau, todėl jie atrodo priimtinesni. Aišku, ne visada, ypač 
jei genties bruožai tokie ryškūs kaip Ekauzaro. Jam netgi tarp sarmunojų 
galėtų kilti sunkumų. 

— Tik ne bendraujant su Aldanoru. Tie trys jauni žmonės jį priėmė 
taip pat lengvai kaip bet kurį kitą. Jie niekaip jo neišskyrė, nesistengė būti 
jam ypač malonūs. Jie elgėsi su juo kaip ir su bet kuriuo kitu jaunuoliu. 
Manau, tai padėjo Ekauzarui suvokti, kad ne visi jo nekenčia arba yra jam 
priešiški. Jis gali turėti draugų, taip pat ir Bokovanas. Tiesa, kur ta jauna 
pora, kuri susijungė tais pačias metais kaip ir jūs? Jondekamas su Levela. 
Jie kone įsivaikino Bokovaną. Jis visą laiką ten, žaidžia su jų mažyliais ir 
visais kitais vaikais, kurie, regis, nuolat laksto aplink jų stovyklą. Kartais 
svarstau, kaip jie susitvarko, kai visą laiką aplinkui tiek daug vaikų. 

— Levelos kantrybė begalinė, - atsakė Aila. - Man regis, jai tai patin- 
ka, - ji atsisuko į Danugą. - Juk eisi sa mumis į devintąjį urvą, tiesa? Mes 
dar nė nepradėjome kalbėti apie tai, ką visi Liūto stovykloje veikia. 

— Norėtume peržiemoti su jumis. Galvoju nueiti iki pat Didžiųjų 
Vandenų. Be to, nemanau, kad būtų koks būdas iki pavasario iškrapštyti 
iš čia Aldanorą, o gal ir tada nepavyks, - pasakė Danugas, šypsodamasis 
savo draugui. 

Aila klausiamai jį nužvelgė. 

— Kodėl ne? 

— Kai pamatysi jį šalia Jondalaro sesers, suprasi. 

— Folaros? 

— Taip, Folaros. Jam visiškai dėl jos pasimaišė protas. Aldanoras dėl 
jos neteko galvos ir, manau, jausmas abipusis. Bent jau atrodo, kad ji ti- 


krai mielai leidžia laiką su juo. Daug laiko. 

Nors Danugas kalbėjo mamutojiškai, jis šypsojosi. Kalbos buvo pana- 
šios, kelionėje Aldanoras pramoko mamutojų kalbos, be to, merginos var- 
das visomis kalbomis skambėjo taip par. Aila matė, kaip jaunuolis išrausta. 
Ji pakėlė antakius, paskui nusišypsojo. 

Aukšta, grakšti mergina, kokia Folara tapo, visur patraukdavo dėmesį. 
Ji pasižymėjo įgimta motinos elegancija ir lengvu Vilomaro žavesiu. Kaip 
Jondalaras pranašavo, Folara buvo gražuolė. Jos grožis nebuvo visiškai to- 
bulas, kaip Jondalaro. Folaros burna buvo truputį per plati, akys vos per toli 
viena nuo kitos, šviesiai rudi plaukai plonučiai, tačiau tos menkos smul- 
kmenos darė ją dar prieinamesnę ir patrauklesnę. 

Folarai nestigo gerbėjų, tačiau nė vienas neatitiko jos svajų, neišpildė 
neišsakytų lūkesčių. Merginos susidomėjimo stoka renkantis porą motiną 
vedė į neviltį; Martona troško pamatyti dukters vaikus — savo tikrus vaikai- 
čius. Praleidusi tiek daug laiko su Martona, Aila ėmė vis geriau ją suprasti 
ir suvokė, kad Folaros dėmesys jaunajam sarmunojui Martoną nudžiugins. 
Didžiausias klausimas - ar Aldanoras nuspręs pasilikti su zelandoniečiais, 
ar Folara išeis su juo pas sarmunojus? „Čia labai trūksta Martonos“, - gal- 
vojo Aila. 

— Vilomarai, ar tu irgi pastebėjai Folaros susidomėjimą jaunuoju sarmu- 
nojumi? — paklausė Aila šypsodamasi droviai išraudusiam svečiui. 

— Dabar, kai apie tai prakalbai, manau, jie kartu praleidžia daug laiko. 

— Pažįsti Martoną, Vilomarai. Supranti, kad ji norėtų būti čia, jei Folara 
rimtai susidomės jaunuoliu, ypač tokiu, kuris gali paprašyti ją kartu išeiti į 
jo namus. Neabejoju, jei tik galėtų, ji atkaktų į vasaros susirinkimą. 

— Tu teisi, Aila, tačiau ar ji pakankamai stipri ? 

— Užsiminei apie neštuvus, Dalanarai. Kaip manai, kiek truktų keliems 
stipriems jaunuoliams subėgioti į devintąjį urvą ir atnešti Martoną? 

— Geriems bėgūnams - ne daugiau nei kelias dienas, gal dukart ilgiau — 
ją čia atnešti, ir dar kiek užtruks jai pasiruošti. Ar tikrai manai, kad ji pakan- 
kamai sveika? - nerimavo Dalanaras. 

— Ar Jerika būtų pakankamai sveika, jei tai būtų Joplaja? - paklausė Aila. 

Dalanaras supratingai linktelėjo. 

— Kai išėjau, Martona atrodė sveikesnė. Jai nereikės didelių pastangų. 


Čia, kur tiek daug žmonių galės jai padėti, ji jausis nė kiek ne prasčiau nei 

devintajame urve. Martonai patinka arkliai, ji mėgsta juos stebėti ir glos- 
tyti. Tikriausiai, susiklosčius tokioms aplinkybėms, ji sėstų ir į valkčius, 
bet manau, kad kur kas patogiau jausis sėdėdama neštuvuose ir pakeliui 
galėdama kalbėtis su žmonėmis. Paprašyčiau Jondalaro, bet jo niekur ne- 
matyti. Ar jūs su Dalanaru, gal dar Joharanas, galėtumėte tuo pasirūpinti, 
Vilomarai ? 

— Manau, galėtume, Aila. Tikriausiai tu teisi. Martonai reikia čia būti, 
jei Folara rimtai galvoja apie jungtuves, ypač su svetimšaliu. 

— Mama! Mama! Tu atėjai! Pagaliau tu atėjai, - įsiterpė jaunas balse- 
lis. Aila apsidžiaugė jį išgirdusi. Moteris atsisuko ir nušvitusiomis akimis 
ištiesė rankas atbėgančiai mažai mergaitei, greta kurios liuoksėjo laimin- 
gas Vilkas. Dukra tiesiog įskrido Ailai į glėbį. 

— Kaip aš tavęs pasiilgau, — tarė Aila, stipriau ją glausdama, tada tru- 
putį atsitraukė, kad įsižiūrėtų, ir vėl apkabino. - Negaliu patikėti, kaip tu 
paaugai, Jonaila! - tarė ji ir galiausiai paleido dukrelę. 

Zelandonė atlydėjo vaiką, tik lėtesniu žingsniu. Artindamasi ji šiltai 
šypsojosi Ailai. Kai jos sveikindamosi apsikabino, ji paklausė: 

— Baigei stebėjimą? 

- Taip, ir tuo džiaugiuosi. Vis dėlto buvo nepaprastai įdomu stebė- 
ti, kaip saulė sustoja ir pasuka atgal, ir pačiai tai pažymėti. Vienintelė 
bėda - šalia nebuvo žmogaus, kuris suprastų, ką išgyvenau. Vis galvojau 
apie tave, — prisipažino Atila. 

Zelandonė atidžiai stebėjo jaunąją moterį. Aila buvo pasikeitusi. Ze- 
landonė bandė suprasti, kas yra kitaip. Aila sulyso - ar ji sirgo? Nėštumas 
jau turėjo matytis, tačiau jos liemuo lieknesnis ir krūtys mažesnės. „O, 
Doni, - pagalvojo ji. - Ji jau nebesilaukia. Tikriausiai persileido. 

Tačiau buvo pastebima dar kažkas: kitoks, užtikrintas elgesys, nelai- 
mės priėmimas, savimi pasitikinti laikysena. Ji žino, kas ji yra, o ji yra 
zelandonė! Ji buvo pašaukta! Tikriausiai tada ir prarado kūdikį. 

— Mums reikės pasikalbėti, tiesa, Aila? — tarė zelandonė, kuri buvo 
Pirmoji, pabrėždama jos vardą. Jaunąją moterį žmonės galėjo vadinti 
„Aila“, tačiau ji jau nebebuvo Aila. 

— Taip, - atsiliepė ji. Nereikėjo nieko daugiau sakyti. Ji žinojo, kad 


toji, kuri buvo Pirmoji tarp tų, kurie tarnauja Motinai, viską supranta. 

— Delsti nereikėtų. 
- Taip, nereikėtų. 
- Tiesa, Aila, aš apgailestauju. Žinojau, kad nori kūdikio, - tyliai tarė 


ji. Ailai nespėjus atsakyti, aplinkui prisirinko daugiau žmonių. 

Kone visi artimi draugai ir giminaičiai atėjo į stovyklą jos pasveikinti. 
Dingojosi, visi čia, išskyrus Jondalarą, ir atrodė, kad niekas nenumano, 
kur jis. Paprastai, kai žmogus vienas pats arba keliese palikdavo susirin- 
kimo stovyklą, kam nors pasisakydavo, kur eina. Aila gal būtų pradėjusi 
nerimauti, tačiau visi kiti atrodė ramūs. Dauguma pasiliko pavalgyti ar 
užkąsti. Jie vardijo įvykius, pasakojo apie žmones, kurie susijungė, minė- 
jo, kas susilaukė dar vieno vaikelio, o kas laukiasi, kas nusprendė perkirsti 
mazgą ar priimti dar vieną porą - draugiškai liežuvavo. 

Po pietų žmonės ėmė skirstytis prie savo darbų. Aila sutvarkė savo 
miegmaišį ir kitą atsigabentą mantą. Ji džiaugėsi, kad anksčiau nuvedė 
Yhaha į pievą giraitėje, į aptvarą, kuris atitvėrė arklius labiau ne tam, kad 
juos sulaikytų, bet apsaugotų žmones. Normaliomis aplinkybėmis gy- 
vuliai pievoje yra lengvas grobis. Nors visi žinojo apie arklius, kuriuos 
atsivedė devintasis urvas, vien tam, kad neliktų abejonių, jog būtent šie 
yra tie ypatingi arkliai, plotas buvo aiškiai aptvertas. Jondalaras su Jonaila 
dažnai nusivesdavo arklius į vešlias stepes pajodinėti ar tiesiog leisdavo 
pasiganyti, tačiau ne aptvare jie niekada nebūdavo vieni. 

Jonaila su Zelandone ir Vilku išėjo į zelandonių namelį toliau ruoštis 
tam ypatingam planuojamam vakarui. Aila nusprendė po ilgo jojimo per 
dulkes gerai pasirūpinti Yhaha ir patraukė į arklių pievą su minkštomis 
odos skiautėmis ir karšulio šepečiu. Ji truputį pašukavo ir Širmę su Lenk- 
tynininku, pakasė juos ir pakalbino. 

Pažvelgusi į nedidelį upelį, kuris sruvo palei vešlaus slėnio kraštą ir 
įtekėjo į Upę, Aila prisiminė pirmąjį susirinkimą šioje vietoje. Kiek to- 
liau prieš srovę, prisiminė Aila, yra įduba, puikiai tinkama paplaukioti. 


Nedaug kas tą vietą žino, nes ji per toli nuo pagrindinės susirinkimo 

stovyklos, kad būtų patogi bendrai naudoti. Praėjusį kartą ji dar gerai 
nepažinojo ją priėmusių žmonių, tad jiedu su Jondalaru ten eidavo, kai 
norėdavo atsitraukti nuo minios ir kurį laiką pabūti kartu. 

„Kaip dabar būtų gera paplaukioti, - pagalvojo Aila. - Upė drumz- 
lina nuo dažno naudojimo“ Ji pradėjo eiti prieš srovę link mažo upeliu- 
ko vingio, kur jis palei išorinį kraštą pragraužė gilesnę vagą, o vidiniame 
linkyje liko vešli žolės juosta su nedideliu akmenuotu paplūdimiu. Aila 
šypsojosi galvodama apie Jondalarą ir apie tai, ką jie mėgo veikti prie to 
upelio. Ji daug galvojo apie jį, prisiminė, kaip jis priverčia ją jaustis. Mo- 
teris kaito nuo įsivaizduojamų prisilietimų ir netgi pajuto drėgmę tarp 
kojų. „Argi nebūtų smagu pradėti dar vieną vaikelį?“ - pagalvojo ji. 

Artėdama prie plaukiojimo įdubos ji išgirdo kažką taškantis, paskui 
balsus ir vos nepasuko atgal. „Regis, dar kažkas surado šią vietą, - pa- 
galvojo ji, - nenorėčiau trukdyti kitai porai, ieškančiai galimybės pabūti 
dviese. Bet gal čia ne pora? Gal žmonės tiesiog atėjo paplaukioti?“ Eida- 
ma artyn ji išgirdo moters, o paskui vyro balsą. Žodžių išskirti nesugebė- 
jo, bet kažkas vyro balsę jai sukėlė nerimą. 

Ji judėjo kuo tyliau, kaip tada, kai su svaidykle sėlindavo prie žvėries. 
Girdėjo pašnekesį, o paskui nuoširdų juoką. Ji pažino tą juoką, nors pas- 
taruoju metu nedažnai jį girdėjo. Tas juokas apskritai skambėdavo retai. 
Tada Aila išgirdo moters balsą ir jį atpažino. Pajutusi ypatingą gramz- 
dinantį jaudulį skrandžio duobutėje, ji pažvelgė pro krūmus, kurie žėlė 


aplink nedidelį paplūdimį. 


Ailai žvelgiant pro krūmų uždangą Jondalaras su Marona kaip tik lipo 
iš vandens. Perverta skausmo Aila stebėjo, kaip Marona atsisuka į Jonda- 
larą, jį apkabina ir nuogu kūnu spaudžiasi prie jo, stiebiasi ant pirštų galų 
jo pabučiuoti. Jondalaras pasilenkia, ir jų lūpos susitinka. Persigandusi ir 
apstulbusi Aila stebėjo, kaip Jondalaro ranka pradeda glamonėti Maro- 
nos kūną. Kiek kartų ji juto šitas išmanančias rankas! 

Aila norėjo pabėgti, bet negalėjo pajudėti. Pora žengė kelis žingsnius 
į priekį, link minkšto odinio patiesalo ant žolės tiesiai priešais Ailą. Ji 
pastebėjo, kad Jondalaras ne itin susijaudinęs. Bet niekas jo nematė nuo 
tada, kai ji atvyko, jis prašapo visai dienai, ir buvo akivaizdu, kad Jon- 
dalaras su Marona bent vieną kartą jau naudojosi šiuo odiniu patiesalu. 
Marona vėl prisispaudė prie Jondalaro, stipriai ir geismingai jį pabučiavo, 
o paskui suklupo ant žemės priešais jį. Tingiai, išmanančiai nusijuokusi 
Marona apžiojo suglebusią vyro varpą, o jis stovėjo ir žiūrėjo žemyn. 

Aila matė, kaip jo geismas stiprėja, stebėjo didžiulio malonumo iš- 
raišką veide. Ji nebuvo mačiusi jo veido, kai pati taip darydavo, - ar šitaip 
jis atrodydavo? Maronai ritmingai judant, jo brinkstanti varpa pamažu 
stūmė ją atgal. 

Ailai buvo tikra kančia matyti Jondalarą su Marona. Ji vos galėjo kvė- 
puoti, pilve susimezgė gumulas, galvoje tvinksėjo. Aila niekada nebuvo 
patyrusi nieko panašaus. „Ar šitaip kankina pavydas? Ar šitaip Jonda- 
laras jautėsi, kai aš eidavau į Raneko guolį? - galvojo ji. - Kodėl jis man 
nepapasakojo? Tada nežinojau, niekad nebuvau jutusi pavydo, o Jonda- 
laras man nieko nesakė. Teištarė, kad turiu teisę rinktis, su kuo būti. Tai 


reiškia, jog jis taip pat turi teisę būti su Marona!“ 

Jos akys prisipildė ašarų, ji negalėjo to ištverti, turėjo dingti. Aila ap- 
sisuko ir pradėjo aklai bėgti per giraitę, bet koja užkliuvo už išsikišusios 
šaknies, ir ji griuvo ant Žemės. 

— Kas čia? Kas ten vyksta? — išgirdo šūktelint Jondalarą. Ji šiaip taip 
atsistojo ir jau buvo bebėganti, kai Jondalaras praskleidė krūmus. - Aila? 
Aila! - pratarė jis sukrėstas ir nustebęs. - Ką tu čia darai? 

Aila atsisuko. 

— Neketinau trukdyti, - atsakė ji, mėgindama tvardytis, - tu turi teisę 
poruotis su kuo tik nori, Jondalarai. Netgi su Marona. 

Marona taip pat prasibrovė pro krūmus ir atsistojo greta Jondalaro, 
visu kūnu prisišliejo prie jo. 

— Teisingai, Aila, - tarė ji, pergalingai nusijuokusi. - Jis gali poruotis 
su kuo tik nori. O ko tikėjaisi iš vyro, kurio pora visada užsiėmusi? Mes 
dažnai dalijomės malonumais, ne tik šią vasarą. Kodėl, tavo manymu, 
persikrausčiau į devintąjį urvą? Jis nenorėjo, kad tu sužinotum, tačiau 
dabar, kai išsiaiškinai, galiu kuo puikiausiai pasakyti visą tiesą, — ji vėl 
nusijuokė, o paskui pikdžiugiškai vyptelėjusi tarė: - Gal tu ir pavogei jį iš 
manęs, tačiau nesugebėjai sau pasilikti. 

— Nevogiau jo iš tavęs, Marona. Net nežinojau apie tave, kol čia atė- 
jau. Jondalaras pasirinko mane laisva valia. Jei nori, dabar jis gali rinktis 
tave, tik pasakyk, ar tu tikrai jį myli? Ar tik norėjai pridaryti rūpesčių? — 
atkirto Aila ir kuo oriau apsisukusi nuskubėjo šalin. 

Jondalaras nustūmė į jį įsikibusią moterį ir keliais žingsniais pasivijo 
Ailą. 

— Aila, meldžiu, palauk! Leisk man paaiškinti! - šūktelėjo jis. 

— O kąaiškinti? Marona teisi. Kaip galėjau tikėtis ko kito? Buvai įpu- 
sėjęs, Jondalarai. Grįžk ir pabaik, - atkirto ji nueidama. - Esu tikra, Ma- 
rona sugebės tave vėl prikelti. Ji tvirtai tave veda. 

— Nenorėčiau Maronos, jei galėčiau turėti tave, Aila, - tarė Jondala- 
ras, staiga išsigandęs, kad gali prarasti savo porą. 

Marona nustebusi į jį pažvelgė. Suprato, jog nieko jam nereiškia. Nie- 
kada nieko jam nereiškė. Ji buvo lengvai prieinama, tad jis rado patogų 
būdą patenkinti savo poreikius. Marona juos abu piktai nudelbė, tačiau 


Jondalaras to nepastebėjo. 

Jis buvo susitelkęs į Ailą. Tetroško, kad nebūtų atsiliepęs į Maronos 
kvietimą, taip paprastai ja pasinaudojęs. Nenuleisdamas akių nuo Ailos, 
mėgindamas sugalvoti, ką pasakyti, kaip pasiaiškinti, ilgšis nė nepastebė- 
jo, kaip moteris, su kuria visai neseniai dalijosi malonumais, susigriebė 
drabužius ir įtūžusi prašvilpė pro šalį. Tačiau Aila pastebėjo. 

Jondalaras buvo jau suaugęs vyras, kai iš Dalanaro urvo grįžo į devin- 
tąjį, ir visada galėjo rinktis iš daugelio moterų, tačiau niekada nė vienos 
nemylėjo. Niekas neprilygo jo pirmosios meilės galiai, o prisiminimus 
apie visa užvaldančias emocijas dar stiprino bjaurus skandalas ir nema- 
lonė, kurią jis užtraukė ir Zolenai, ir sau. Ji buvo jo Doni moteris, jo mo- 
kytoja ir vadovė. Zolena privalėjo Jondalarui išaiškinti, kaip vyras turėtų 
elgtis su moterimi, tačiau jam nederėjo jos įsimylėti. Ji neturėjo to leisti. 

Galiausiai Jondalaras patikėjo, kad niekada nebepamils kitos moters. 
Jis padarė išvadą, kad tokią Motinos bausmę užsitraukė dėl nederamo el- 
gesio jaunystėje - jis amžinai bus nepajėgus pamilti. Šitaip manė, kol pa- 
žino Ailą. Bet reikėjo keliauti visus metus, į visiškai svetimą, kitokį kraštą, 
kad ją susirastų. Jis mylėjo Ailą labiau už gyvenimą. Meilė jį užvaldė. Jis 
viską dėl jos padarytų, bet kur dėl jos nueitų, atiduotų už ją gyvybę. Vie- 
nintelis kitas žmogus, kuriam jis puoselėjo tokius pat stiprius, tik visiškai 
kitokios prigimties jausmus, buvo Jonaila. 

— Turėtum jaustis dėkingas, kad ji yra čia ir gali patenkinti tavo porei- 
kius, Jondalarai, - Aila buvo labai įskaudinta, bet stengėsi tai nuslėpti. — 
Dabar būsiu netgi dar labiau užsiėmusi. Buvau pašaukta. Elgsiuosi taip, 
kaip nori Motina. Būsiu Didžiosios Motinos Žemės vaikas. Aš zelando- 
nė. 

— Tu buvai pašaukta? Aila, kada? - Jondalaras paklaiko, jo balsas buvo 
sklidinas nerimo. Jis buvo matęs zelandonius, grįžtančius po pirmojo pa- 
šaukimo, matė ir tuos, kurie negrįžo, kuriuos surado vėliau. - Turėjau ten 
būti, būčiau tau padėjęs. 

— Ne, Jondalarai. Tu nebūtum man padėjęs. Niekas negali padėti. Tai 
turi padaryti pats. Aš likau gyva, ir Motina įteikė man didelę dovaną, 
tačiau turėjau duoti auką. Ji panoro mūsų kūdikio, Jondalarai. Praradau 
jį urve, - oriai, kiek tik pajėgė tokia išlikti, papasakojo Aila. 

— Mūsų kūdikio? Kokio kūdikio? Jonaila buvo su manimi. 

— To kūdikio, kuris buvo pradėtas, kai vieną naktį anksčiau nusileidau 
nuo uolos. Spėju, man pasisekė, kad tą naktį dar nebuvai su Marona, nes 
būčiau neturėjusi kūdikio paaukoti, — su kartėliu tarė Aila. 

— Kai buvai pašaukta, tu laukeisi? O, Didžioji Motina! - Jondalarą 
apėmė panika. Jis nenorėjo, kad Aila dabar nueitų. Ką pasakyti, kad ji 
pasiliktų, kad ji nesiliautų kalbėjusi? - Aila, Aila, aš žinau, tu manai, kad 
šitaip prasideda nauja gyvybė, bet tu negali būti tuo tikra. 

- Taip, Jondalarai, galiu. Didžioji Motina man pasakė. Šitokią dovaną 
gavau mainais į savo kūdikio gyvybę, - ji kalbėjo su tokiu įsimenamu, 
skausmingu tikrumu, kad neliko abejonių. - Pamaniau, galime pradėti 
kitą, bet matau, kad man tu nebeturi laiko, - jis taip ir liko stovėti, buvo 
visiškai priblokštas, o Aila nuėjo. 

— O, Doni, Didžioji Motina, ką aš padariau? - kančios apimtas suriko 
Jondalaras. - Priverčiau ją liautis mane mylėjus. O, kodėl ji turėjo mus 
pamatyti? 

Jis bėgo paskui Ailą visiškai nuogas. Paskui, kai ji nusiskubino, jis 
puolė ant kelių ir sekė ją akimis. „Tik pažiūrėk, - galvojo jis, - ji tokia 
sulysusi! Tikriausiai jai buvo labai sunku. Kai kurie mokiniai miršta. Kas, 
jei Aila būtų žuvusi? Manęs net nebuvo ten, kad jai padėčiau. Kodėl ne- 
pasilikau su ja? Juk žinojau, kad ji beveik pasiruošusi, kad mokymas kone 
baigtas, bet norėjau keliauti į vasaros susirinkimą. Nepagalvojau, kas jai 
gali nutikti. Galvojau tik apie save: 

Kai Aila dingo iš akių, jis palinko pirmyn, užsimerkė ir įkniaubė veidą 
į delnus, tarsi mėgindamas nematyti to, ką padarė. 

— Kodėl buvau su Marona? - garsiai aimanavo Jondalaras. - Po Ra- 
neko, kai išvykome iš mamutojų, Aila niekada nesiporavo su niekuo kitu, 
tik su manimi. Netgi apeigose ir šventėse Motinai pagerbti, kai beveik 
visi rinkdavosi kitus žmones dalytis malonumais, ji nesirinkdavo nieko 
kito, tik mane. Apie tai kalbos sklido. Kiek vyrų pavydžiai žvelgė į mane 
galvodami, kokį malonumą aš jai suteikiu, jeigu ji niekada nesirenka nie- 
ko kito. 

— Kodėl Aila mus pamatė? Tikrai nesitikėjau, kad ji atkeliaus būtent 
dabar. Maniau, ji jos visą dieną ir atsiras čia vakare. Tikėjausi, kad saugu 


ateiti čia, kai jos nėra. Nenorėjau sukelti Ailai skausmo. Ji pakankamai 

prisikentėjo. O dabar prarado kūdikį. Net nežinojau, kad ji vėl laukiasi, 
o dabar jį prarado. 

— Ar jis tikrai buvo pradėtas tą naktį? Tokia neįtikėtina naktis. Vos 
galėjau patikėti, kai ji įsiropštė į guolį ir mane pažadino. Ar kada nors 
vėl bus taip pat? Ji sakė, kad Motina panoro mūsų vaikelio. Ar tai buvo 
mūsų vaikelis? Mainais Doni įteikė jai dovaną. Ailai buvo duota Motinos 
dovana? Ailai Motina pasakė, kad tai mūsų kūdikis, mano ir jos? Ar Aila 
neteko mano kūdikio? - Jondalaro kaktoje susimetė raukšlės. 

— Kodėl ji čia atėjo? Sakė, kad nori pradėti kitą kūdikį. Ar ji manęs 
ieškojo? Kai praėjusį kartą vasaros susirinkimas vyko šioje vietoje, mes 
vis ateidavome čia paplaukioti. Turėjau apie tai pagalvoti. Nereikėjo čia 
vestis Maronos. Ypač Maronos. Žinojau, kaip Aila jaustųsi, jei sužinotų, 
štai kodėl liepiau Maronai prižadėti niekada apie tai nepasakyti Ailai. 

- Kodėl ji turėjo mus pamatyti? - tuščioje girioje meldė jis. - Nejaugi 
taip įpratau, kad ji niekada nesirinks nieko kito, kad jau pamiršau, koks 
tai jausmas? — jis prisiminė išgyventą kartų skausmą ir netektį tada, kai 
Aila pasirinko Raneką. - Suprantu, kaip ji pasijuto pamačiusi mane su 
Marona. Lygiai taip pat, kaip jaučiausi aš, kai Ranekas liepė jai eiti į jo 
miego vietą, ir ji nuėjo. Bet tada ji nežinojo. Ji manė, jog privalo eiti su 
juo. Kaip aš pasijusčiau, jei ji dabar pasirinktų ką nors kitą? Tada jos šali- 
nausi, nes buvau toks sužeistas, bet ji vis tiek mane mylėjo. Netgi pasiža- 
dėjusi Ranekui siuvo man jungtuvių tuniką. 

Pagalvojus, kad Ailą praras, Jondalarą užliejo ta pati gelianti kančia 
kaip ir tada, kai manė, kad neteks jos dėl Raneko. Tiktai šįkart buvo blo- 
giau. Šįkart pats ją įskaudino. 

Aila aklai bėgo į priekį pro ašaras nieko nematydama, tačiau ašaros 
negalėjo nuplauti jos sielvarto. Juk vien apie Jondalarą galvojo likusi de- 
vintajame urve stebėti šviesulių, svajojo apie jį kiaurą naktį pakeliui į va- 
saros susirinkimą, ilgesingai jo troško ir skubinosi kuo greičiau pasiekti 


vasaros susirinkimą, kad tik galėtų būti kartu. Dabar Aila negalėjo grįžti 

į devintojo urvo stovyklą ir pažvelgti žmonėms į akis. Jai reikėjo pabūti 
vienai. Moteris sustojo prie arklių aptvaro, išsivedė Yhaha, užmetė jai ant 
nugaros jojimo apklotą, užsiropštė pati ir išginė kumelę į atvirą pievą. 

Yhaha vis dar buvo pavargusi po kelionės, bet atsiliepė į moters ragini- 
mą ir šuoliais pasileido per lygumą. Ailai niekaip nėjo iš galvos Jondalaro 
su Marona vaizdas; ji negalėjo galvoti apie nieką kita ir netrukus pamiršo 
kreipti arklį, pavargusi sėdėjo ant jo. Pajutusi, kad moteris liovėsi aktyviai 
ją kreipti, kumelė žingine patraukė atgal į stovyklą, šen ten stabteldama 
papešti žolės. Temo, greitai vėso, tačiau Aila tejuto gilų maudžiantį šaltį 
viduje. Kad raitelė vėl pradeda vadovauti, kumelė pajuto tik tada, kai pa- 
siekė aptvarą ir pamatė keletą žmonių. 

— Aila, žmonės klausinėjo, kur tu, - tarė Proleva. - Jonaila tavęs čia 
ieškojo. Kai negrįžai, pavalgiusi ji nuėjo pas Levelą pažaisti su Bokovanu. 

— Aš jodinėjau, - atsiliepė Aila. 

— Galiausiai pasirodė Jondalaras, - tarė Joharanas. - Jis atgoglino į 
stovyklą visai neseniai. Pasakiau, kad tu jo ieškojai, bet jis tik kažką nesu- 
prantamo sumurmėjo. 

Einant į stovyklą, Ailos akys blizgėjo. Ji praėjo pro Zelandonę jos ne- 
pasveikinusi, lyg jos nė nematydama. 

Pirmoji aštriai ją nudelbė. Suprato, kad kažkas negerai. 

— Atila, kai atvykai, beveik tavęs nemačiau, - tarė donija stebėdamasi, 
kad tenka prabilti pirmai. 

— Ko gero, - atsiliepė Aila. 

Zelandonei tapo aišku, kad Ailos mintys kažkur kitur. Jondalaro nesu- 
prantamą niurnėjimą ji perprato, nors žodžių ir neišskyrė. Vyro veiksmai 
buvo pakankamai iškalbingi. Taip pat ji pastebėjo, kaip visa susitaršiusi 
iš mažos giraitės išniro Marona - ji nėjo įprastu devintojo urvo žmonių 
taku. Ji atėjo į stovyklą iš kitos pusės, nudrožė tiesiai į palapinę ir pradėjo 
krautis daiktus. Pasakė Prolevai, kad draugai iš penktojo urvo pakvietė 
apsistoti pas juos. | 

Zelandonė seniai žinojo, kad Jondalaras smaginasi su Marona. Iš pra- 
džių ji manė, kad tai niekam nepakenks. Pirmoji žinojo tikruosius Jonda- 
laro jausmus Ailai ir manė, kad Marona yra tik laikina užgaida, atnešianti 


palengvėjimą, kai Aila reikalinga kitur ir neturi laiko dalytis malonumais. 

Tačiau ji neįvertino nei Maroną apsėdusio troškimo susigrąžinti Jondala- 
rą ir atkeršyti Ailai, nei Maronos gebėjimo įsipiršti Jondalarui. Maronos 
ir Jondalaro fizinis potraukis visada buvo stiprus. Netgi praeityje tai buvo 
pirminis jų santykių aspektas. Kartais, įtarė Zelandonė, tai būdavo vie- 
nintelis juos siejęs dalykas. 

Donija spėjo, kad Aila nevisiškai pasveiko po išbandymo urve. Nu- 
kritęs svoris ir tamsūs ratilai po akimis būtų ją išdavę, jeigu ji ir nebūtų 
įžvelgusi to Ailos akyse. Zelandonė buvo mačiusi pernelyg daug po pa- 
šaukimo grįžtančių — išnyrančių iš urvo ar parsvirduliuojančių po klajo- 
nių stepėse - mokinių, tad žinojo, kokie pavojingi būna išbandymai. Ji ir 
pati vos liko gyva. Kadangi Aila tuo pat metu dar ir kūdikio neteko, tikė- 
tina, ji sielvartavo, jautėsi prislėgta. Panašiai dauguma moterų jaučiasi po 
gimdymo. Po persileidimo apima dar stipresnis sielvartas. 

Tačiau Ailos akyse šiuo metu Zelandonė įžvelgė ne tik urve išgyventą 
kančią. Ji matė skausmą, aštrų krečiantį pavydo skausmą su visais susiju- 
siais jausmais: patirta išdavyste, pykčiu, abejone ir baime. Aila per daug jį 
myli, suprato moteris, kadaise vadinta Zolena. Kelerius pastaruosius me- 
tus ji dažnai svarstydavo, kaip taip stipriai mylinti moteris gali būti ir ze- 
landonė, tačiau Ailos dovanos buvo išskirtinės. Kad ir kaip ji mylėtų vyrą, 
jų negalėjai nepaisyti. O Jondalaro jausmas Ailai buvo dar stipresnis. 

Tačiau, nors ir mylėjo Ailą, Jondalaras buvo vyras su stipriais geismais. 
Jam per sunku jų nepaisyti, ypač nesant jokių apribojimų. Todėl moteris, 
pažįstanti jį taip artimai kaip Marona, pasinaudodama visais savo privalu- 
mais nesunkiai galėjo jį padrąsinti atsiduoti aistrai. Buvo pernelyg lengva 
įprasti vaikščioti pas Maroną, užuot trukdžius nuolat užsiėmusią Ailą. 

Zelandonė žinojo, kad Jondalaras apie užsitęsusį ryšį su Marona nie- 
ko neužsiminė Ailai. Kiti žmonės, kuriems ta pora rūpėjo, taip pat ins- 
tinktyviai stengėsi jį pridengti. Visi tikėjosi, kad Aila neišsiaiškins, tačiau 
donija suprato - jeigu Jondalaras nesiliaus dalijęsis malonumais su Maro- 
na, viskas iškils aikštėn. Jis irgi turėjo tai suvokti. 

Kad ir kaip gerai suprato zelandoniečių papročius ir, regis, prie jų pri- 
sitaikė, Aila buvo gimusi ne jiems. Jų papročiai jai nebuvo įgimti. Zelan- 
donė beveik norėjo, kad vasaros susirinkimas pasibaigtų. Ji troško pabūti 


su Aila, pasirūpinti ja, tačiau vasaros susirinkimo pabaiga būdavo baisiai 

įtempta tai, kuri buvo Pirmoji. Ji stebėjo jaunąjį moterį stengdamasi su- 
prasti jos jausmus išsiaiškinus Jondalaro ir Maronos ryšį. Kokį poveikį tai 
turės? 

Prolevai paraginus, Aila paėmė lėkštę, tačiau tik stumdė maistą peiliu. 
Paskui viską išmetė, o lėkštę išplovė ir padavė Prolevai. 

— Norėčiau, kad grįžtų Jonaila. Gal žinai, kiek ji užtruks? - paklausė 
Aila. - Apgailestauju, kad čia nebuvau, kai ji parėjo. 

— Gali nueiti pas Levelą ir ją pasiimti, - pasiūlė Proleva. - Levela apsi- 
džiaugs tave išvydusi. Nemačiau, kur nuėjo Jondalaras. Gal jis irgi tenai? 

— Aš tikrai pavargusi, - pasiskundė Aila. - Nemanau, kad būsiu pa- 
kankamai gera draugija. Eisiu anksti atsigulti. Gal atsiųsi man Jonailą, 
kai ji pareis? 

— Ar gerai jautiesi, Aila? - paklausė Proleva, kuriai buvo sunku patikė- 
ti, kad Aila paprasčiausiai atsiguls. Ji visą dieną ieškojo Jondalaro, o dabar 
nenucis nė tų kelių žingsnelių, kad jį surastų? 

— Gerai. Aš tiesiog pavargusi, - pakartojo Aila, eidama į vieną iš aps- 
kritų namelių, kurie juosė centrinį ugniakurą. 

Nuo lietaus saugančią sieną sudarančios tvirtos vertikalios pertvaros, 
pagamintos iš perpintų švendrų lapų, buvo iš išorės pritvirtintos prie ratu 
į žemę susmeigtų baslių. Kitos, vidinės sienos pertvaros, pintos iš suplotų 
vikšrių stiebų, buvo pririštos prie tų pačių stulpų iš vidaus. Tarp pertvarų 
likęs oro tarpelis tarnavo kaip izoliacinis tarpas, todėl namelyje karštomis 
dienomis buvo vėsiau, o šaltomis naktimis, viduje susikūrus laužą, šilčiau. 
Tankiai supintų nendrių stogas žemėjo nuo centrinio stulpo, paremto 
ratu tarpusavyje surištų laibų alksnių baslių. Dūmai išeidavo pro angą 
stogo viduryje. Dėl tokios konstrukcijos atsirasdavo gana nemaža uždara 
erdvė, kuri galėjo būti palikta atvira arba nešiojamosiomis vidinėmis per- 
tvaromis padalyta į mažesnius plotus. Miegmaišiai aplink centrinį ugnia- 
kurą buvo patiesti ant čiužinių, pintų iš vikšrių, aukštų nendrių, švendrų 
lapų ir žolių. Aila pusiau nusirengė ir susirangė miegmaišyje, tačiau mie- 
gas nė iš tolo neėmė. Vos užmerkusi akis matė tą patį vaizdą - Jondalarą 
su Marona, o protas vis stengėsi išsiaiškinti, kodėl taip nutiko. 

Aila žinojo, kad zelandoniečiai nepateisina pavydo, bet ji nenumanė, 


kad veiksmai, tikslingai skirti jam išprovokuoti, yra dar labiau nepriim- 

tini. Žmonės pripažino, kad pavydas egzistuoja, ir puikiai suprato jo 
priežastį, bei, dar svarbiau, dažnai labai pražūtingą jo poveikį. Atšiau- 
riuose kraštuose, ilgam sukaustomuose stingdančios ledyninės žiemos, 
išgyvenimas priklausė nuo visų žmonių bendradarbiavimo ir savitarpio 
pagalbos. Bendruomenių papročiai buvo įteisinę nerašytus apribojimus 
elgesio, kuris galėtų pakenkti būtinam geranoriškumui, be kurio nebūtų 
supratingumo ar kiltų susipriešinimas. 

Gyvenant tokiomis nepalankiomis sąlygomis labiausiai pažeidžia- 
mi buvo vaikai. Daug jų mirdavo vaikystėje. Nors bendruomenė iš es- 
mės laikyta būtina jų gerovei, svarbiausia buvo laikoma mylinti šeima. 
Dažniausiai šeimos prasidėdavo nuo moters ir vyro, bet galėjo būti įvai- 
riausiais būdais išplečiamos, ir ne tik įskaičiuojant senelius, tetas, dėdes, 
pusbrolius ir pusseseres. Tol, kol buvo priimtina visiems susijusiems su 
konkrečia situacija žmonėms, moteris galėjo pasirinkti daugiau nei vieną 
vyrą, vyras — dvi ar daugiau moterų arba net susijungdavo bendros poros. 
Vienintelis draudžiamas dalykas buvo artimų šeimos narių sąjunga. Pa- 
vyzdžiui, negalėjo jungtis broliai ir seserys arba tie, kurie buvo laikomi ar- 
timais pusbroliais ir pusseserėmis. Buvo ir kitokių labai nepriimtinų, nors 
aiškiai neuždraustų, santykių, pavyzdžiui, jaunuolio ir jo Doni moters. 

Atsiradus šeimai, susiformavo papročiai ir būdai, skatinantys jos iš- 
silaikymą. Pavydas nėra palankus ilgalaikiams ryšiams, todėl taikytos vi- 
sokiausios priemonės jo kenksmingam poveikiui susilpninti. Aistringas 
potraukis dažnai galėjo būti numalšinamas per visuotinai pateisinamas 
Motinos šventes. Į atsitiktinius santykius už šeimos ribų paprastai žiūrėta 
pro pirštus, jeigu tokie ryšiai ne itin badydavo akis. 

Poros patrauklumui išblėsus arba užsimezgus stipresniems jausmams, 
geriau buvo kitam žmogui įsilieti į šeimą nei jai suskilti. Jei nepadėdavo 
niekas, tik mazgo perkirtimas, visada vienam ar keletui susijusių žmonių 
būdavo skiriama sumokėti savotiškas netesybas, kurios dar galėjo atgrasy- 
ti nuo mazgo perkirtimo, ypač jei šeimoje būdavo vaikų. 

Netesybos galėjo susidėti iš pagalbos ir paramos šeimai tam tikrą lai- 
kotarpį, kartais kartu su apribojimu tuo metu užmegzti naują ryšį. Arba 
galėjo būti sumokama viskas iš karto, ypač jei vienas ar daugiau žmonių 


norėdavo išsikraustyti. Griežtų taisyklių nebuvo. Kiekviena padėtis buvo 

aptariama atskirai, remiantis įsigalėjusiais papročiais ir dalyvaujant dau- 
geliui žmonių, paprastai tiesiogiai nesusijusiems su besiskiriančia pora 
ir visuotinai pripažintiems išmintingais, sąžiningais ir mokančiais vado- 
vauti. 

Jei, pavyzdžiui, vyras norėdavo perkirsti mazgą su savo pora ir palikti 
šeimą tam, kad susijungtų su kita moterimi, būdavo skiriamas laukimo 
laikotarpis, kurio trukmę lemdavo keletas veiksnių, vienas iš kurių, pa- 
vyzdžiui, galėjo būti tos kitos moters nėštumas. O per laukimo laikotarpį 
žmonės būdavo visaip skatinami išsaugoti šeimą, užuot nutraukus ryšį. 
Jei naujajai moteriai būdavo jaučiama per daug priešiškumo, kad ji norė- 
tų įsilieti į šeimą arba būtų į ją priimta, vyras galėjo nutraukti esamą ryšį, 
bet privalėjo nustatytą laiką remti buvusią šeimą. Arba iškart galėjo būti 
atiduodamas tam tikras kiekis saugomų maisto atsargų, įrankių, rykų 
arba bet ko kito, ką galima išmainyti. 

Moteris taip pat galėjo išeiti. Jei ji turėjo vaikų ir gyveno poros urve, 
ji galėdavo grįžti į urvą, kuriame buvo gimusi, arba persikraustyti į kito 
vyro urvą. Jei keletas ar visi vaikai likdavo su pora arba moteris palikda- 
vo sergantį ar neįgalų vyrą, netesybas tekdavo mokėti moteriai. Jei šeima 
gyveno jos gimtajame urve, ji galėjo prašyti urvo, kad lieptų nepageidau- 
jamam vyrui išeiti - tada vyro motinos urvo buvo prašoma jį priimti. Pa- 
prastai tam turėdavo būti priežastis - jei vyras būdavo žiaurus moteriai 
ar jos vaikiams, tinginys arba tinkamai neaprūpindavo šeimos, nors tai 
galėjo ir nebūti tikroji ryšio nutraukimo priežastis. Gal vyras neskirdavo 
pakankamai dėmesio moteriai arba ji susidomėdavo kitu, o gal papras- 
čiausiai jai tapdavo nebeįdomu gyventi su tuo vyru. 

Kartais žmogus pasisakydavo, kad nebenori gyventi kartu su savo 
pora. Urvas pirmiausia rūpinosi vaikais, siekė, kad jie būtų aprūpinti; jei 
vaikai užaugę, praktiškai bet koks žmonių susitarimas būdavo priimtinas. 
Jei apskritai nebūdavo vaikų ir jokių kitų sunkinančių aplinkybių, tokių 
kaip šeimos nario liga, mazgas galėjo būti perkirstas - santykiai nutrauk- 
ti - gana lengvai tiek iš vyro, tiek iš moters pusės. Paprastai užtekdavo ne 
daugiau nei perpjauti simboliškai sumegztą virvę ir išsikraustyti iš urvo. 

Ber kurioje iš tų situacijų pavydas galėjo būti labiausiai santykius ar- 


dantis veiksnys, bet jokiu būdu nepateisinamas. Prireikus įsikišdavo ur- 

vas. Žmonės tol, kol nesiginčijo, nekėlė problemų tarp urvų arba nesuar- 
dydavo kitų santykių, galėjo tartis kaip panorėję. 

Žinoma, netesybų neišvengtum paprasčiausiai susikrovęs daiktus ir 
iškeliavęs. Kiti urvai anksčiau ar vėliau sužinotų apie nutrauktą ryšį ir 
nedvejodami imtų spausti nuo pareigos pasprukti bandžiusį žmogų. Nei 
vyro, nei moters niekas neišvarytų, tačiau ir nepriimtų išskėstomis ran- 
komis. Kad išvengtų bausmės, žmogus turėtų apsigyventi vienas arba iš- 
sikraustyti kur nors toli, o dauguma žmonių nenorėjo gyventi vieni arba 
su nepažįstamaisiais. 

Dalanaras, skirdamasis su savo pora, ypač troško kuo greičiau sumo- 
kėti netesybas, tad taip ir padarė. Jis neturėjo kitos moters ir iš tikrųjų 
mylėjo Martoną; jis paprasčiausiai nebegalėjo būti su ja, kai tiek daug 
jos dėmesio ir laiko atitekdavo urvo poreikiams. Dalanaras išmainė savo 
daiktus ir atlygino Martonai. Jis norėjo išeiti iš urvo, nes nebematė ben- 
dro gyvenimo su Martona ateities. Neketino keliauti toli, sustojo kalnų 


rytuose papėdėje, kur aptiko titnago klodus. Ten ir pasiliko. 


Aila vis dar nemiegojo, kai į palapinę įėjo Jonaila su Vilku. Moteris 
atsikėlė, padėjo dukrai pasiruošti miegui. Sulaukęs Ailos dėmesio, vilkas 
irgi nuėjo į savo vietą. Aila pasveikino kitus žmones, atėjusius į didelį 
tvirtą laikiną pastatą, skirtą miegoti arba pasislėpti nuo smarkaus lietaus. 

— Kur buvai, mamyte? - paklausė Jonaila. - Kai grįžau su Zelandone, 
tavęs nebuvo. 

— Buvau jodinėti su Yhaha, - paaiškino Aila. Mažai mergaitei, kuri 
visų labiausiai mėgo jodinėti, tokio paaiškinimo pakako. 

— Ar rytoj galėsim mudvi išjoti? Jau seniai bejodinėjau su Širme. 

— Ar labai seniai? — nusišypsojo Aila. 

- Šitiek dienų, - Jonaila iškėlė du vienos ir tris kitos rankos pirštukus. 
Ji dar nevisiškai perprato skaičiavimą, nesusiedavo skaičių numerių skai- 
čiuodama dienas. 


Aila nusišypsojo. 

— Ar gali pasakyti skaičiavimo žodžiu, kiek tai yra? — ji lietė po vieną 
visus dukters pirštus. 

— Vienas, du, keturi... - pradėjo Jonaila. 

— Ne, trys, paskui keturi. 

— Trys, keturi, penki! - baigė Jonaila. 

— Labai gerai! - pagyrė Aila. - Taip, manau, rytoj galėsime pajodinėti. 

Vaikai nebuvo mokomi kažkur atskirai — jie nuolat būdavo kartu su 
suaugusiaisiais ir juos stebėdami mokydavosi įvairių užsiėmimų. Kai mažas 
vaikas norėdavo ką nors išmėginti, rūpestingas suaugusysis paprastai jam 
duodavo įrankį ir parodydavo, kaip juo naudotis. Kartais mažieji patys su- 
sirasdavo įrankių ir imdavo mėgdžioti suaugusiuosius. Jei vaikas iš tikrųjų 
turėdavo polinkį ar troškimą dirbti kokį darbą, gaudavo vaikiškus įrankius, 
bet tai nebuvo žaislai, o mažesni, visiškai pritaikomi įrankiai. 

Vienintelė išimtis buvo lėlės: vaikystėje ir berniukai, ir mergaitės žais- 
davo įvairiausio dydžio žaisliniais žmogeliukais. Be to, tikrais kūdikiais 
dažnai irgi rūpindavosi už jį vos vyresni broliai ir seserys, paprastai budriai 
prižiūrint suaugusiesiems. 

Bendrose veiklose visada dalyvaudavo ir vaikai. Per įvairias šventes jie 
kartu su visu urvu dainuodavo ir šokdavo, o tie, kuriems sekdavosi itin ge- 
rai, sulaukdavo ir atskiro padrąsinimo. Sudėtingesnes sąvokas, pavyzdžiui, 
skaičiavimo žodžius, mažieji dažniausiai nugirsdavo atsitiktinai, per pasa- 
kojimus, žaidimus ir pokalbius, nors kartais zelandoniai surinkdavo būrelį 
vaikų ir aiškindavo jiems konkrečius terminus ar mokydavo kokios veiklos. 

— Dažniausiai aš jodinėju su Jondžiu, - tarė Jonaila. - Ar jis irgi galės 
eiti? 

Aila akimirką dvejojo. 

— Tikriausiai, jei norės. 

— O kur Jondis? - staiga nustebo Jonaila ir apsidairė suvokusi, kad jo 
čia nėra. 

— Nežinau, - atsakė Aila. 

- Anksčiau, kai aš eidavau miegoti, jis visada čia būdavo. Džiaugiuosi, 
kad tu čia, mamyte, bet man labiau patinka, kai jūs abu kartu, - pasakė 
Jonaila. 

Sakinys perskrodė Ailos protą. „Taip, man irgi, bet jis nori būti su Ma- 


« 

Kitą rytą prabudusiai Ailai prireikė kelių minučių susivokti, kur ji. 
Statinio vidus buvo pažįstamas; ji dažnai panašiuose miegodavo. Tada 
viską prisiminė. Ji yra vasaros susirinkime. Aila dirstelėjo į vietą, kur mie- 
godavo duktė. Jonaila jau buvo išėjusi. Mergaitė pabusdavo anksti, ne- 
gaišdama keldavosi ir lipdavo iš miegmaišio. Aila nusišypsojo ir nusisuko 
į Jondalaro vietą. Jo šalia nebuvo ir akivaizdžiai nebūta visą naktį. Staiga 
Ailą triuškinamai užgriuvo tikrovė. Pagalvojus, kur jis gali būti, į akis su- 
plūdo karštos, geliančios ašaros. 

Aila perprato daugumą ją priėmusių žmonių papročių, klausėsi pasa- 
kojimų ir legendų, padėjusių juos suprasti, tačiau ji gimė ne zelandonie- 
čiams ir jiems įprastas elgesys jai nebuvo jaugęs į kraują. Bendrą nuostatą 
apie pavydą Aila labiausiai žinojo iš pasakojimų apie Jondalaro jaunystės 
nesusivaldymą. Todėl ji juto, jog privalo tvardyti savo emocijas. 

Apsilankymas urve ją taip nukamavo ir fiziškai, ir dvasiškai, kad ir da- 
bar ji aiškiai nemąstė. Aila bijojo kreiptis į ką nors pagalbos, nerimavo, 
kad paaiškės, jog, kaip ir Jondalaras, ji nesugeba tvardytis. Ji jautėsi to- 
kia suniokota, kad nevalingai troško savo porai suduoti, priversti jį jausti 
skausmą. Pačiai skaudėjo, ir ji norėjo atkeršyti jam, priversti jį gailėtis. Ji 
netgi svarstė grįžti atgal į urvą ir melsti Motinos ją pasiimti vien tam, kad 
Jondalaras gailėtųsi. 

Aila sulaikė ašaras. „Neverksiu, - pagalvojo ji. Dar gyvendama gency- 
je ji išmoko suvaldyti ašaras. - Niekas nesužinos, kaip jaučiuosi, elgsiuosi 
taip, lyg nieko nebūtų įvykę. Lankysiu bičiulius, dalyvausiu veikloje, susi- 
tiksiu su kitais zelandonių mokiniais. Darysiu viską, ką turėčiau daryti“ 

Aila gulėjo atsimerkusi, kaupė drąsą keltis ir susigrumti su diena. „Iu- 
rėsiu pasikalbėti su Zelandone ir jai papasakoti, ką patyriau urve. Nebus 
lengva ką nors nuo jos nuslėpti. Ji visada žino. Bet šito negaliu leisti jai 
žinoti. Nenoriu jai pasakyti, kad suprantu, koks yra pavydo jausmas: 

Visi, kurie kartu gyveno namelyje, suprato, kad tarp Ailos ir Jonda- 
laro kažkas įvyko. Dauguma apytikriai numanė kas. Kad ir kaip jis sten- 


gėsi būti atsargus, visi žinojo apie jį ir Maroną - Marona su džiaugsmu 

santykius viešino. Žmonės apsidžiaugė pamatę, kad atvyko Alla, tikėjosi, 
kad tos poros santykiai grįš į senąsias vėžes. Tačiau, kai Aila visai popietei 
prašapo, susitaršiusi Marona partykino kitu keliu ir susikrovusi daiktus 
išėjo, o Jondalaras grįžo įtartinai suirzęs ir naktį neparėjo nakvoti, nebu- 
vo sunku numanyti įvykių raidą. 

Kai Aila galiausiai atsikėlė, lauke prie laužo sėdėjo ir pusryčiavo kele- 
tas žmonių. Buvo labai ankstus rytas. Aila prisėdo kartu. 

— Proleva, gal žinai, kur Jonaila? Pažadėjau, kad šiandien eisim pajo- 
dinėti, bet pirma turiu pasikalbėti su Zelandone. 

Proleva įdėmiai į ją žiūrėjo. Šiandien ji kur kas geriau valdosi; kitas 
galėtų ir nesuprasti, kad kažkas negerai, tačiau Proleva Ailą pažinojo ge- 
riau nei dauguma. 

- Jonaila vėl nuėjo pas Levelą. Ji ten daug laiko praleidžia, ir Levelai 
tai patinka. Nuo pat gimimo pas mano mažąją sesutę sugužėdavo visos 
stovyklos vaikai, - tarė Proleva. - Zelandonė tikrai prašė perduoti, kad 
nori tave pamatyti. Nueik pas ją, kai tik galėsi. Sakė, ji bus laisva visą rytą. 

— Pavalgysiu ir nueisiu, bet, manau, pakeliui sustosiu pasisveikinti su 
Jondekamu ir Levela, - tarė Aila. 


— Jie apsidžiaugs, - patikino Proleva. 


Artėdama prie stovyklos Aila girdėjo, kaip vis garsiau ginčijasi vaikai. 

— Nair kas, kad tu laimėjai, man nerūpi, - rėkė Jonaila truputį aukš- 
tesniam už ją berniukui. — Gali laimėti viską, ką nori, gali viską pasiimti, 
tačiau tu negali turėti kūdikio, Bokovanai. Kai užaugsiu, aš turėsiu daug 
vaikų, o tu neturėsi nė vieno, štai taip! 

Jonaila stovėjo priešais berniuką, ir, nepaisant jo augumo, atrodė jį 
įveikusi. Vilkas spaudėsi prie žemės suglaudęs ausis, akivaizdžiai buvo su- 
trikęs. Jis nežinojo, kurį ginti. Nors berniukas buvo aukštesnis, bet už Jo- 
nailą jaunesnis, atrodė ne ką vyresnis nei kūdikis, toks peraugęs kūdikis. 
Jo raumeningos trumpos kojos buvo išlinkusios, kūnas neproporcingai 
ilgas, o plačią krūtinę dar pabrėžė atsikišęs vaikiškas pilvukas. Pamatęs 
Ailą vilkas pribėgo prie jos, ir ji apkabino žvėrį, kad nuramintų. 

Aila pastebėjo, kad Bokovano pečiai jau dabar gerokai platesni nei jos 
dukters. Didelė nosis stirksojo veide, kuris atsikišęs, nusklembtu smakru, 
dar labiau ją pabrėžė. Nors berniuko kakta buvo tiesi ir nenuožulni, virš 
akių jis turėjo būdingus antakių gūbrius - ne didžiulius, bet ryškius. 

Ailai nekilo klausimų, kad jame matyti genties palikimas, įskaitant 
tamsias vaiskias akis, tačiau jų forma buvo ne kaip genties. Kaip ir moti- 
na, jis turėjo neryškias epikanto klostes, todėl berniuko akys atrodė įky- 
pos, o tą akimirką buvo dar ir sklidinos ašarų. Ailos manymu, Bokovanas 
savotiškai dailus vaikas, nors nedaugelis jai pritarė. 

Berniukas pribėgo prie Dalanaro. 

— Dajanarai, - verkė jis, - Jonaija sako, kat aš negajėsiu tujėti vaikų. 
Pasakyk, kat tai netiesa. 

Dalanaras pakėlė berniuką ir pasisodino ant kelių. 

— Bijau, tai tiesa, Bokovanai, - tarė Dalanaras. - Berniukai negimdo 
vaikų. Tiktai suaugusios mergaitės gali turėti vaikų. Bet vieną dieną tu 
susijungsi su moterimi ir padėsi rūpintis jos vaikais. 

— Ber aš ijgi nojiu kūdikio, - pareiškė Bokovanas ir vėl prapliupo rau- 
doti. 

- Jonaila! Žiauru taip kalbėti, - papriekaištavo Aila. — Ateik čia ir 
pasakyk Bokovanui, kad gailiesi. Negražu šitaip jį pravirkdyti. 

Mergaitė iš tikrųjų gailėjosi. Ji nenorėjo nuliūdinti berniuko. 

— Atsiprašau, Bokovanai, — tarė Jonaila. 

Aila vos nepasakė, kad užaugęs jis padės atsirasti kūdikiams, bet ap- 
sigalvojo. Ji dar nė su Zelandone nesikalbėjo, o Bokovanas vis tiek nesu- 
prastų, bet ji labai užjautė berniuką. Aila atsiklaupė priešais jį. 

— Sveikas, Bokovanai. Aš esu Aila ir norėjau su tavimi susipažinti. 
"Tavo mama ir Ekauzaras yra mano draugai. 

— Ar gali pasakyti: „Labas, Aila“, Bokovanai? 

— Lavas, Aija, - tarė berniukas ir vėl įkniaubė veidą Dalanarui į petį. 

— Ar galiu jį paimti, Dalanarai ? 

— Nesu tikras, ar jis leisis. Jis labai drovus ir nepratęs prie žmonių, — 
atsiliepė Dalanaras. 

Aila ištiesė berniukui rankas. Jis žiūrėjo į moterį ir rimtai svarstė. Jo 


vaiskios, įkypos akys buvo gilios ir jose, Aila juto, slypėjo dar kažkas. Ga- 

liausiai jis ištiesė rankutes, ir moteris paėmė jį iš Dalanaro rankų. Jis buvo 
sunkus. Aila nustebo pajutusi svorį. 

— Kai užaugsi, būsi labai tvirtas vyras, Bokovanai: Ar žinai? — Aila 
priglaudė berniuką prie savęs. 

— Tikrai stebiuosi, kad jis nuėjo pas tave, - pastebėjo Dalanaras. - Jis 
niekada šitaip nesielgia su nepažįstamaisiais. 

— Kiek jam metų? - pasiteiravo Aila. 

— Jis skaičiuoja tik trejus praėjusius metus, tačiau yra didelis pagal 
amžių. Tai gali būti neparanku, ypač berniukui. Žmonės galvoja, kad jis 
vyresnis, nei yra iš tiesų. Vaikystėje ir aš buvau aukštas ne pagal amžių. Ir 
Jondalaras, - papasakojo Dalanaras. 

„Kodėl taip skauda vien išgirdus Jondalaro vardą? - galvojo Aila. — 
Reikia mokytis nuoskaudą įveikti. Šiaip ar taip, ruošiuosi tapti zelando- 
ne, turiu susitvardyti: Ji buvo mokoma visokiais būdais kontroliuoti savo 
mintis - kodėl dabar negali susivaldyti ? 

Laikydama berniuką, Aila pasveikino Levelą su Jondekamu. | 

— Kiek suprantu, Jonaila gana dažnai čia būna. Regis, ji mieliau bėga 
pas jus nei leidžia laiką kokioje kitoje vietoje. Ačiū, kad ją prižiūri. 

— Mes džiaugiamės, kad ji ateina, - atsiliepė Levela. - Ji gera mano 
mergaičių draugė. Malonu, kad galiausiai atėjai. Vasara jau įsibėgėjo, ne- 
žinojau, ar šiemet apskritai čia pasirodysi. 

— Ketinau ateiti anksčiau, bet viskas taip susiklostė, kad negalėjau iš- 
eiti iš savo urvo, - atsiliepė Aila. 

— Kaip Martona? Visiems jos trūksta, — pastebėjo Levela. 

- Regis, jaučiasi geriau... Prisiminiau... - ji pažvelgė į Dalanarą. 

Jis prakalbo dar jai nepaklausus. 

— Joharanas vakar po pietų išsiuntė keletą žmonių. Jei Martona bus 
nusiteikusi, pasirodys čia po kelių dienų, - vyras pamatė klausiamą iš- 
raišką Levelos veide. - Jei Martona leisis, vyrai atgabens ją neštuvais. Tai 
Ailos sumanymas. Folara ir jaunasis Aldanoras, regis, daug laiko leidžia 
kartu. Aila pagalvojo, kad Martona tikriausiai norės būti čia, jei jų santy- 
kiai taps rimti. Žinau, kaip jaustųsi Jerika, jei tai būtų Joplaja, - Levela su 
Jondekamu šypsodamiesi linksėjo galvomis. - Ar jau mateisi su Jerika ir 


Joplaja, Aila? - paklausė Dalanaras. 

— Ne, dar ne, bet dabar einu susitikti su Zelandone. Paskui pažadėjau 
Jonailai kartu pajodinėti. 
— Ar norėtum šiandien ateiti į lanzadoniečių stovyklą vakarienės? — 
pakvietė Dalanaras. 
Aila nusišypsojo. 
— Norėčiau, - tarė ji. 
— Gal ir Jondalaras galėtų ateiti? Ar žinai, kur jis? - Dalanaras su ne- 
rimu stebėjo, kaip Ailos šypsena blėsta. 
„— Ne, nežinau, - atsakė ji. 
— Na, vasaros susirinkime visada tiek visko vyksta, - tarė Dalanaras, 
imdamas jai iš rankų Bokovaną. 


„Taip, tikrai“, - pagalvojo Aila, eidama susitikti su zelandoniais. 


— Tikrai nemaniau, kad žmogus gali būti toks kvailas ir tikėtis apgauti 
zelandonius, - tarė storulė. Jiedvi su Aila kartu sėdėjo didžiajame name, 
kuriuo įvairiais tikslais naudojosi zelandoniai. - Ačiū, kad atgabenai 
man tuos daiktus, - ji patylėjo. - Ar žinojai, kad būtent Madromanas 
mudviem su Jondalaru pridarė rūpesčių? Kai jaunystėje buvau jo Doni 
moteris? 

— Jondalaras man pasakojo. Ar ne todėl jam stinga priekinių datų? 
Nes Jondalaras jam smogė? - pasitikslino Atila. 

— Jis ne šiaip jam smogė. Buvo baisu. Jis tapo toks nuožmus, reikėjo 
kelių vyrų, kad jį suvaldytų, o tada buvo dar visai vaikas. Tai pagrindi- 
nė priežastis, kodėl Jondalaras iškeliavo pas savo židinio vyrą. Dabar jis 
išmoko susivaldyti, o tada jo jausmai, pyktis ir įtūžis buvo labai stiprūs. 
Nemanau, kad jis kada suprato, ką padarė Madromanui. Atrodė, tarsi kas 
kitas būtų įsiskverbęs jo vidun, o jo elaną išleidęs laukan; jis elgėsi lyg 
apsėstas. 

Moteris, kadaise žinota kaip Zolena, užsimerkė, giliai įkvėpė ir apim- 
ta prisiminimų papurtė galvą. Aila nežinojo, ką sakyti, bet pasakojimas 
ją sutrikdė. Ji buvo patyrusi Jondalaro pavydą, matė jį nusiminusį, bet 
niekada neregėjo tokio pikto. 

— Tikriausiai į gera, kad kažkas pranešė zelandoniams apie tai, kas 
vyksta. Aš nebūčiau laiku sustojusi, - tarė Pirmoji. - Tačiau Madroma- 
nas taip elgėsi ne dėl to, kad tai buvo teisinga. Jis slapčia mus stebėjo ir 
taip pasielgė iš pavydo. Bet tu gali suprasti, kodėl aš pradėjau svarstyti, ar 


asmeniniai jausmai netrukdo mano sprendimui. 

— Netikiu, kad taip pasielgtum, - tarė Aila. 

— Tikiuosi, neprireiks taip elgtis. Jau kurį laiką abejoju Madromanu. 
Manau, jam stinga... kažko... kažkokios savybės, kuri būtina tarnaujant 
Motinai. Jam buvo leista mokytis, kol dar nebuvau Pirmąja. Kai klausi- 
nėjau jo apie pašaukimą, jaučiau, kad pasakojimas kažkoks netikras, iš- 
galvotas. Keletas kirų zelandonių irgi taip manė, tačiau buvo norėjusiųjų 
jam suteikti visas privilegijas. Jis taip ilgai buvo mokinys, nuo pat pra- 
džių troško tapti zelandoniu. Štai kodėl jaučiau, kad geriau pirmiausia 
neoficialiai paklausinėti; jis dar nepatyrė galutinio išbandymo. Šitie tavo 
atnešti daiktai gali padėti išsiaiškinti tiesą. Čia viskas, ko norėjau. Gal 
Madromanas kuo puikiausiai viską paaiškins? Jei taip, tada jis iš tikrųjų 
bus pripažintas zelandoniu. Bet jeigu jis pamelavo apie savo pašaukimą, 
mums reikia tai žinoti. 

— Kas įvyks, jeigu jo žodžiai nebus tiesa? 

— Nedaug ką galime padaryti, tik uždrausti Madromanui naudotis vi- 
somis žiniomis, kurias jis įgijo kaip mokinys, ir pranešti jo urvui. Jis bus 
sugėdintas, o tai didelė bausmė. Jokių kitų nuobaudų nėra. Jis iš tikrųjų 
niekam nepakenkė, nieko neįskaudino, tik melavo. Gal melas turėtų būti 
baustinas, bet bijau, kad tada bausti reikėtų visus iki vieno, - atsakė Ze- 
landonė. 

— Genties žmonės nemeluoja. Jie negali meluoti. Bendraudami savu 
būdu visi supranta, kada meluojama, todėl jie ir to neišmoksta, - papa- 
sakojo Aila. 

- Jau esi tai sakiusi. Kartais norėčiau, kad tai galiotų ir mums, - tarė 
donija. — Tai viena iš priežasčių, kodėl mokiniai nedalyvauja įšventinant 
naują zelandonį. Nedažnai taip nutinka, bet kartkartėmis vienas kitas pa- 
bando prasmukti. Niekada nepasiseka. Mes turime būdų tai išsiaiškinti. 

Kol jos kalbėjosi, į pastogę atėjo kelios zelandonės, įskaitant viešnias 
iš pietų, kurios vis dar viešėjo vasaros stovykloje. Joms abiem viskas buvo 
įdomu, stulbino urvų panašumai ir skirtumai, kuriuos sukūrė atstumas. 
Kol visi susirinko, zelandoniai kasdieniškai šnekučiavosi, paskui storulė 
atsistojo, nuėjo prie angos ir pakalbėjo su keliais naujai įvesdintais zelan- 
doniais, kurie saugojo vasaros namelį, kad niekas neprieitų per arti ir ko 
nenugirstų. Aila apsidairė didžiajame vasaros būste. 

Vertikalių pertvarų su dvigubomis sienelėmis konstrukcija buvo pa- 
naši į miego namelių, tik didesnė. Kilnojamosios vidaus pertvaros buvo 
sukrautos prie išorinių sienų, tarp pakeltų miego vietų, kurios juosė vie- 
ną didelę erdvę. Dauguma kilimėlių, dengusių žemę, buvo nupinti įdo- 
miais gražiais raštais, o įvairūs paklotai, pagalvėlės ir kėdės buvo išmėtyti 
aplink keletą žemų įvairių dydžių stalų. Ant daugumos jų buvo pasta- 
tytos paprastos riebalų lempelės, dažniausiai padarytos iš kalkakmenio 
arba smiltainio, kurios dieną naktį švietė belangio namelio viduje. 

Zelandonė nuleido įėjimo uždangalą ir tvirtai jį užrišo, tada grįžusi 
atsisėdo ant aukštesnės kėdės susirinkusiųjų viduryje. 

— Kadangi vasara gerokai įsibėgėjo, o tavo pašaukimas buvo gana neti- 
kėtas, manau, rinktis derėtų tau, Aila. Ar pirmiausia nori būti neoficialiai 
paklausinėta? Šitaip lengviau pradėti, apsiprastum su įvykių eiga. Ar nori 
pilno, oficialaus išbandymo? - paklausė ta, kuri buvo Pirmoji tarp tų, ku- 
rie tarnauja Motinai. 

Aila užsimerkė ir nulenkė galvą. 

- Jei neoficialiai apie tai kalbėsim, paskui vis tiek turėsiu tai dar kartą 
pereiti? — pasitikslino ji. 

— Taip, žinoma. 

Aila pagalvojo apie prarastą kūdikį ir pajuto sielvarto dūrį. Iš tikrųjų, 
ji visai nenorėjo apie tai kalbėti. 

— Buvo... sunku, — tarė ji. - Nenoriu dar kartą to patirti. Manau, esu 
pašaukta. Jei ne, noriu žinoti tiek pat kiek kiti. Gal galima viską pradėti ? 

Laužas degė ugniavietėje, kuri buvo ne pačiame patalpos viduryje, o 
kiek atitraukta į gana didelės apskritos erdvės šoną, tačiau dūmai vis tiek 
rado kelią išeiti pro angą pačiame stogo viduryje. Vandenmaišyje, kuris 
buvo ištemptas ant rėmo tiesiai virš ugnies, garavo vanduo. Talpykla ne- 
buvo visiškai nepralaidi vandeniui. Iš dalies išdirbta didelio gyvulio oda 
drėko tiek, kad neužsidegtų. Virimo oda jau buvo naudota, jos išorė pa- 
tamsėjusi, apačia susitraukusi ir išsiklaipiusi dėl to, kad suvirė nuo ver- 
dančio vandens viduje ir ugnies išorėje. Vis dėlto tai buvo patogus indas 
laikyti skystį lėtai virinamą virš židinyje rusenančių karštų anglių. 

Ta, kuri buvo Pirmoji, iš pinto dubens paėmė žiupsnį kažkokių žalios 


spalvos džiovintų augalų ir įmetė į verdantį vandenį, paskui mestelėjo dar 


lai 


IŠPIEŠTŲ URVŲ KRAŠTAS 


tris žiupsnius. Gana stiprus kvapas, kurį garuodamas skleidė skystis, Ai- 
lai pasirodė pažįstamas. Tai buvo durnaropės. Jas naudojo ne tik genties 
gydytoja Iza, kuri rūpinosi Aila ir ją mokė; jas pasitelkdavo ir šamanas 
ypatingose genties vyrų apeigose. Aila labai gerai žinojo jų poveikį, be to, 
aplinkui jų auga ne itin gausiai. Vadinasi, žolių buvo atgabenta iš toli, jos 
yra retos ir vertingos. 

— Kaip jos vadinasi zelandoniškai? - pasiteiravo Aila, rodydama į sau- 
sas žoleles. 

— Jos neturi zelandoniško pavadinimo, o kita kalba pavadinimą sunku 
ištarti, — atsiliepė Pirmoji. - Paprasčiausiai vadiname tai pietryčių arbata. 

— Kurjų gavai? 

— Iš pas mus viešinčios dvidešimt ketvirtojo pietų urvo donijos, tos 
pačios, kuri davė tau žolelių mums kartu išbandyti. Ji gyvena netoli kitų 
žmonių teritorijos ribų ir dažniau bendrauja su savo kaimynais nei su 
mumis. Jie netgi keičiasi poromis. Stebiuosi, kad dar nesugalvojo jung- 
tis. Vis dėlto pietiečiai yra baisiausiai nepriklausomi ir didžiuojasi savo 
zelandonietišku paveldu. Net nežinau, kaip šitie augalai atrodo, ar čia jų 
daugiau nei vienas, - paaiškino Pirmoji. 

Aila nusišypsojo. 

— Aš žinau. Tai vienas pirmųjų augalų, apie kurį mane mokė Iza. Gir- 
dėjau kelis jo pavadinimus: durnaropė, dvokialapė; išvertus mamutojišką 
pavadinimą, būtų „dygliuotas obuolys“. Tai aukštas, gana grubus, dide- 
liais stipriai kvepiančiais lapais augalas. Jis žydi dideliais baltais, kartais 
purpuriniais platėjančio vamzdelio formos žiedais ir veda apskritus dy- 
gliuotus vaisius. Visos jo dalys naudingos, įskaitant šaknis. Neteisingai 
jas naudojant, žmonės ima elgtis keistai, ir, žinoma, šis augalas gali būti 
mirtinai nuodingas. 

Visi susirinkę zelandoniai staiga labai susidomėjo, ypač svečiai. Jie 
nustebo, kad jauna moteris, su kuria pasitaikė susipažinti kiek anksčiau 
vasarą, tiek daug žino. 

— Ar matei jų augant kur nors netoliese? — pasiteiravo vienuoliktojo 
zelandonis. 

— Ne, nemačiau, - atsakė Aila, - bet ieškojau. Ateidama šiek tiek jų 
atsinešiau, bet atsargos baigėsi, norėjau pasirūpinti jų ateičiai. Augalas 


labai naudingas. 

— Kaip tu jį naudoji? — spaudė viešnia zelandonė. 

— Arskirtingos augalo dalys skirtingai naudojamos, ar skirtingais tiks- 
lais? — paklausė trečiojo urvo zelandonis. 

— Manau, kol kas turėtume atidėti šituos klausimus, - įsiterpė Pirmo- 
ji. - Čia mes susirinkome kitu tikslu. 

Visi nurimo, o tie, kurie taip nekantriai kamantinėjo, atrodė truputį 
sutrikę. Pirmoji pasėmė pilną puodelį garuojančio gėrimo ir padėjo aušti. 
Likutis buvo padalytas kitiems - visi gavo tik po mažiausią gurkšnelį. Kai 
gėrimas pakankamai atvėso, donija padavė puodelį Ailai. 

- Šitas išmėginimas galėtų būti atliekamas ir be gėrimo, nugrimztant 
į apmąstymus, tačiau truktų ilgiau. Arbata padeda atsipalaiduoti ir tinka- 
mai nuteikti mintis, - paaiškino Zelandonė. 

Aila išgėrė visą puodelį drungnos, gana bjauraus skonio arbatos, kartu 
su kitais zelandoniais įsitaisė palankiausia mąstyti poza ir laukė. Iš pra- 
džių ji labai susidomėjusi, sąmoningai stebėjo, kaip gėrimas ją veikia, 
galvojo, kokie pojūčiai skrandyje, kaip paveiktas kvėpavimas, buvo įdo- 
mu, ar pajus, kaip atsipalaiduoja kojų ir rankų raumenys. Tačiau povei- 
kis buvo švelnus ir menkai juntamas. Aila nė nepajuto, kaip mintys ėmė 
klajoti, ir ji pradėjo galvoti apie kažką visiškai nesusijusio su situacija. Ji 
beveik nustebo - jei tokios būsenos galėjo jausti nuostabą, - suvokusi, 
kad Pirmoji su ja kalba žemu, tyliu balsu. 

— Ar tave ima miegas, Aila? Gerai. Atsipalaiduok, leisk sau jaustis 
mieguistai. Labai mieguistai. Ištuštink savo protą ir ilsėkis. Negalvok 
apie nieką, išskyrus mano balsą, - monotoniškai tęsė Pirmoji. - Pasakyk 
man, Aila, kur tu buvai ir kada nusprendei eiti į urvą? 

— Buvau ant uolos viršaus, - pradėjo Aila ir staiga nutilo. 

— Kalbėk, Aila, tu buvai ant uolos viršaus. Ką teh darei? Neskubėk. 
Visą istoriją papasakok savais žodžiais. Nėra kur skubėti. 

- Ilgadienis jau buvo pažymėtas; saulė apsisuko, kad vėl grįžtų į žie- 
mą, bet pagalvojau, kad dar kelias dienas žymėsiu.. Buvo gana vėlu, jau- 
čiausi pavargusi, nusprendžiau įkurti laužą, išsivirti arbatos. Paieškojau 
savo vaistų krepšelyje mėtų. Buvo tamsu, čiuopiau mazgus, kad rasčiau 
tinkamą kapšelį. Galiausiai jį radau pagal stiprų mėtų kvapą. Kol arbata 


aušo, nusprendžiau prisiminti Motinos giesmę. 

Aila pradėjo deklamuoti: 


Iš tamsumos, iš pragaišties, iš tyrų 
Su viesulais Didžioji Motina išnyra. 
Ir bunda, nes gyvybės vertę ji išmano, 
Ji sielojas dėl tuštumos, Motina Žemė. 


Motina vieniša. Vienintelė ir tikra. 


— Tai mano mėgstamiausia giesmė, todėl ją kartojau gerdama arba- 


tą, - pasakojo Aila ir padeklamavo dar kelias eilutes: 


Iš savo gimties dulkių ji sukūrė kitą: 
Blyškų spindintį bičiulį, draugą tikrą. 
Jie augo kartu, mokėsi švelniai mylėti, 

Laikui atėjus panoro susilieti. 


Nuolat greta buvo jis. Blyškus spindintis bičiulis. 


Ilgai dalijosi jie dviese savo laime, 
Paskui nerimt pradėjo Motina savaime. 
Mylėjo spindintį bičiulį ir būt su juo norėjo, 
Bet stigo dar kažko, jos meilėje dar daug slypėjo gėrio. 
Ji buvo Motina. Ji troško duoti. 


Ji neria tusštumon, į pragarmę ir tamsą, 
Kur paslėptą gyvybės kibirkštį suranda. 
Verpetai siautulingi visiškoj tamsybėj 
Kėsinosi išplėšti jos šilumą ir širdį. 


Motina elgėsi drąsiai. Pavojaus mirtino nepaisė. 


Šaltoj sumaišty ji atvėrė kūrybos šaltinį 
Ir paspruko gausi, prisipildžiusi gyvybės vidinės. 
Ji pilnėjo, kai brendo viduj jos gyvybė, 
Laiminga Motina meiliai dalijosi dosnybe. 


Motina laukiasi. Gyvybe dalijasi. 

Viskas jos galvoje stojo taip aiškiai, tarsi ji vėl būtų urve. 

- Aš irgi laukiausi, dalijausi savo gyvybe su manyje augančia gyvybe. 
Jaučiausi labai artima Motinai, - ji svajingai nusišypsojo. 

Keletas zelandonių susižvalgė nustebę, paskui įbedė akis į Pirmąją. 
Storulė linktelėjo patvirtindama žinojusi, kad Aila laukėsi. 

— Kas tada nutiko, Aila? Kas nutiko ant tos uolos? 

— Mėnuo buvo toks didelis, toks ryškus. Jis užpildė visą dangų. Pasiju- 
tau traukiama prie jo, tempiama tiesiog į jį, - tęsė Aila. Ji pasakojo, kaip 
pakilo nuo žemės, kaip uolos stulpas švytėjo, kaip išsigandusi nubėgo į 
devintąjį urvą, paskui patraukė link Žemupio ir link Upės. Prisiminė, 
kaip ilgai ėjo palei srovę, kuri buvo panaši į Upę, bet nevisiškai tokia pati. 
Buvo naktis, tačiau šviesi lyg diena, nes danguje spingsojo didžiulis ryš- 
kus mėnulis. 

— Maniau, kad spindintis Motinos mylimasis, jos bičiulis Lumis, pa- 
deda man rasti kelią, - pasakojo Aila. - Galiausiai atėjau į tą vietą prie 
šventojo šaltinio. Mačiau taką į urvą, švytintį mėnesienoje. Supratau, kad 
spindintis Motinos bičiulis man rodo, kuriuo keliu eiti. Pradėjau kopti, 
bet kelias buvo toks ilgas. Ėmiau svarstyti, ar tikrai teisingai einu, ir staiga 
atsidūriau ten, pamačiau tamsią urvo angą, bet bijojau eiti vidun. Tada iš- 
girdau: „Ji neria tuštumon, į pragarmę ir tamsą“ ir supratau, kad privalau 
būti drąsi kaip Motina ir taip pat įveikti tamsą. 

Aila išdėstė savo istoriją, ir visi susirinkę zelandoniai liko visiškai pa- 
kerėti. Kai tik ji nutildavo ar per ilgai dvejodavo, Zelandonė žemu, guo- 


džiančiu, neskubriu balsu padrąsindavo ją tęsti. 

— Aila! Išgerk! - balsas buvo Zelandonės, bet skambėjo kažkur labai 
toli. - Aila! Sėskis ir išgerk. Aila! 

Žadinama Aila atsimerkė. Pirmoji prie jos lūpų laikė puodelį. Aila 
gurkštelėjo. Tada suprato, kad yra ištroškusi, ir atsigėrė daugiau. Migla 
pradėjo sklaidytis. Atsisėdusi ji suvokė, jog aplinkui tyliai kalbamasi, ta- 


čiau su paslėptu jauduliu. 

— Kaip jautiesi, Aila? — teiravosi Pirmoji. 

— Truputį skauda galvą ir vis dar jaučiuosi ištroškusi, - prisipažino 
Aila. 

— Nuo šitos arbatos pasijusi geriau, — tarė devintojo urvo donija. — 
Gurkštelk dar truputį. 

Aila vėl atsigėrė. 

— Manau, turiu nusišlapinti, — tarė ji šypsodamasi. 

— Už tos pertvaros yra naktinis krepšys, - parodė Zelandonė. 

Aila atsistojo ir pajuto svaigulį, bet jis praėjo. 

— Manau, turime leisti jai nurimti, - išgirdo Aila sakant tą, kuri buvo 
Pirmoji. - Ji patyrė didelį dalyką, bet manau, kad vis dar yra abejonių, 
kad ji bus kita Pirmoji. 

— Tikriausiai tu teisi, - ji išgirdo kitą balsą. Aila girdėjo daugiau zelan- 
donių kalbant tarpusavyje, bet nesiklausė. Ką jie turėjo omeny? Ji nebuvo 
tikra, kad jai patiko, kai išgirdo juos kalbant apie kitą Pirmąją. 

Kai ji grįžo, devintojo urvo zelandonė paklausė: 

— Ar prisimeni viską, ką mums pasakojai? 

Aila užsimerkė ir susitelkusi suraukė kaktą. 

— Manau, taip, - galiausiai pratarė ji. 

— Norėtume užduoti tau kelis klausimus. Ar jautiesi pakankamai sti- 
pri, kad atsakytum, ar norėtum ilgėliau pailsėti ? 

— Man regis, aš pabudau ir nesijaučiu pavargusi. Tik dar norėčiau at- 
sigerti. Burna džiūsta, - tarė Aila. 

Viena iš zelandonių įpylė jai arbatos. 

— Mūsų klausimai turėtų tau padėti įvertinti tavo pačios patirtį, - tarė 
donija. - Niekas kitas iš tikrųjų to negali. - Aila linktelėjo. - Ar Žinai, 
kiek laiko praleidai urve? - pasiteiravo Pirmoji. 

— Martona sakė, beveik keturias dienas, - atsakė Aila. - Kai išjo išlin- 
dau, nedaug ką teatsiminiau. Ten buvo keletas žmonių, jie manęs laukė. 
Parnešė mane neštuvuose, o kitų kelių dienų neatmenu. 

— Kaip manai, ar sugebėsi mums paaiškinti kai kuriuos dalykus? 

— Pamėginsiu. 

— Ledo sienos, apie kurias užsiminei: jei teisingai prisimenu, esi kartą 


mums pasakojusi, kad keliaudama per ledyną buvai įkritusi į įtrūką lede. 

Lyg įvykus stebuklui nusileidai ant atbrailos, ir Jondalaras tave ištraukė. 
Ar taip? - teiravosi Pirmoji. 

— Taip. Jondalaras įmetė man virvę, liepė apsivynioti aplink juosmenį, 
o kitą galą pritvirtino prie arklio. Lenktynininkas mane ištraukė, - pa- 
tikslino Aila. 

— Nedaugelis į ledo plyšį įkritusių žmonių išsigelbėja. Tada buvai la- 
bai arti mirties. Nėra neįprasta šaukiamiems mokiniams vėl patirti tuos 
laikus, kai buvo atsidūrę netoli dvasių pasaulio. Ar sakytum, kad toks ga- 
limas ledo sienų paaiškinimas? — pasiteiravo Pirmoji. 

— Taip, - nesiginčijo Aila ir pažvelgė į storulę. - Apie tai anksčiau ne- 
pagalvojau, tačiau tai paaiškintų dar kelis dalykus. Aš vos nežuvau pakeliui 
į susirinkimo vietą kirsdama patvinusią upę, ir esu tikra, jog mačiau Ata- 
rojos veidą. Ji tikrai būtų mane nužudžiusi, jei Vilkas nebūtų išgelbėjęs. 

— Esu tikra, dėl to kilo tam tikri vaizdiniai. Nors nesu girdėjusi viso 
pasakojimo apie tavo kelionę, akivaizdu, kad dauguma žmonių jį girdė- 
jo, — tarė viešnia zelandonė. - Tačiau kas ta juodoji tuštuma? Ar tai nuo- 
roda į Motinos giesmę, ar ji turi kokią kitą reikšmę? Aš kone persigandau. 

Nuskambėjus šiai pastabai, pasigirdo tylus kikenimas, bet vienas kitas 
zelandonis pritariami linktelėjo. 

- Šilta jūra ir padarai, besirangantys purve, kiti - medžiuose... Visa tai 
labai keista, — pridūrė vienas zelandonis. - Ką ir kalbėti apie mamutus ir 
šiaurės elnius, bizonus ir arklius. 

— Prašau užduoti po vieną klausimą vienu metu, - perspėjo Pirmoji. — 
Mes daug ką norėtume sužinoti, tačiau nėra kur skubėti. Ar gali kaip nors 
paaiškinti tuos dalykus, Aila? 

— Man nereikia aiškinti, žinau, kas tai, - atsakė Aila. - Tik jų nesu- 
prantu. 

— Gerai, ir kas gi tai? — pasiteiravo trečiojo urvo zelandonis. 

— Manau, dauguma žino, kad, kai gyvenau gentyje, moteris, kuri buvo 
man kaip motina, gydytoja, išmokė mane visko, ką išmanau apie gydymą. 
Taip pat ji turėjo dukterį. Mes visos gyvenome prie jos brolio, kuris buvo 
vardu Krebas, židinio. Dauguma žmonių Krebą pažinojo kaip Šamaną. 
Šamanai yra žmonės, kurie pažįsta dvasių pasaulį, o Šamanas tarsi pirma- 
sis, pats galingiausias iš visų šamanų. 

— Tada jis tarsi zelandonis, - pastebėjo viena iš viešnių zelandonių. 

— Tam tikra prasme. Jis nebuvo gydytojas. Gydo moterys gydytojos, 
tai jos pažįsta augalus, žino gydymo būdus, tačiau šamanas kviečia į pa- 
galbą kitą pasaulį, kad padėtų ligoniui, - paaiškino Aila. 

- Šios dvi dalys yra atskirtos? Visada maniau, kad jos neatskiriamos, — 
pasakė Ailai nepažįstama moteris. 

— Taip pat jūs tikriausiai nustebsite išgirdę, kad tik vyrams leidžiama 
bendrauti su dvasių pasauliu, būti šamanais, ir tik moterys būdavo gydy- 
tojos, - kalbėjo Aila. 

- Stulbinama. 

— Nežinau, kaip kiti, tačiau Šamanas turėjo ypatingą gebėjimą. Kai 
lankydavo dvasių pasaulį, jis galėdavo grįžti iki pačios pradžios ir kitiems 
parodyti kelią. Kartą jis ir mane pasiėmė, nors netyčia, ir manau, labai 
gailėjosi, kad taip atsitiko. Po to jis pasikeitė, tarsi kažko neteko. Troškau, 
kad to nebūtų atsitikę. 

— Kaip tai nutiko? - paklausė Pirmoji. 

— Jie naudoja tam tikras šaknis, bet tik ypatingose šamanų apeigose, 
tik per genčių sambūrį. Jos turi būti paruoštos ypatingu būdu, ir tik gy- 
dytojos Izos linijos moterys žinojo, kaip tai daryti. 

— Nori pasakyti, jie irgi rengia vasaros susirinkimus? — nustebo vie- 
nuoliktojo urvo zelandonis. 

— Ne kiekvieną vasarą, o tik kartą per septynerius metus. Kai atėjo 
genčių sambūrio laikas, Iza sirgo. Ji nebūtų išrvėrusi kelionės. O jos dukra 
dar nebuvo pasiekusi moterystės. Šaknį turėjo ruošti moteris, ne mergai- 
tė. Nors aš neturėjau genties prisiminimų, Iza mokė mane būti gydytoja. 
Buvo nuspręsta, kad aš būsiu ta, kuri paruoš šaknį šamanams. Iza paaiški- 
no, kaip turėčiau kramtyti šaknį, o paskui tyrę išspjauti į specialų dube- 
nėlį. Ji įspėjo mane, kol kramtysiu, šiukštu nenuryti sulčių. Kai nuėjome 
į genčių sambūrį, šamanai nenorėjo leisti man ruošti gėrimo, nes aš buvau 
gimusi ne genčiai, o kitiems. Pagaliau, paskutinę minutę, Krebas atėjo ir 
liepė man ruoštis. 

— Atlikau apeigas, bet sekėsi sunkiai: galiausiai nurijau lašelį, o ir 
to skysčio padariau truputį per daug. Iza buvo sakiusi, kad gėrimas per 


brangus, jog būtų galima jį švaistyti, o tuo metu aiškiai jau nemąsčiau. 

Išgėriau, kas liko dubenėlyje, kad nebūtų iššvaistyta, visai nenorėdama 
nuėjau į gretimą urvą ir giliai jo gelmėje radau šamanus. Jokia moteris 
nebūtų galėjusi dalyvauti vyrų apeigose, tačiau aš ten buvau, ir taip pat 
buvau išgėrusi gėrimo. 

— Negaliu tiksliai paaiškinti, kas paskui atsitiko, bet Krebas kažkaip 
suprato, kad ten esu. Kritau į gilią juodą tuštumą. Maniau, amžiams pra- 
žuvau, bet Krebas atėjo ir mane ištraukė. Esu tikra, jis išgelbėjo man gy- 
vybę. Genties žmonių protai pasižymi ypatinga savybe, kurios neturime 
mes, taip pat kaip mes turime savybių, kurios jiems nežinomos. Jie turi 
prisiminimus. Jie prisimena tai, ką žinojo jų protėviai. Jiems iš tikrųjų 
nereikia, kaip mums, mokytis to, ką privalo žinoti. Jiems pakanka „rei- 
kėti sužinoti“, arba kad jiems būtų „priminta prisiminti“. Bet jiems daug 
sunkiau išmokti ko nors naujo. 

- Jų prisiminimai siekia tolimą praeitį. Tam tikromis aplinkybėmis jie 
gali grįžti iki savo šaknų, į tokius senus laikus, kai nebuvo žmonių ir žemė 
buvo kitokia. Gal atgal į tuos laikus, kai Didžioji Motina Žemė pagim- 
dė savo sūnų ir žemė pirmą kartą sužaliavo nuo jos gimdymo vandenų. 
Krebas turėjo dovaną kreipti kitus šamanus ir nusivesti juos atgal į tuos 
laikus. Išgelbėjęs iš tuštumos, jis pasiėmė ir mane kartu su kitais šamanais 
į prisiminimus. Jei nueini pakankamai toli, mūsų visų prisiminimai tie 
patys. Krebas padėjo man rasti mane. Aš dalijausi viena patirtimi su jais. 

— Prisiminimuose, kai žemė kitokia, taip seniai, kad sunku įsivaizduo- 
ti, buvusieji prieš žmones gyveno vandenynų gelmėse. Kai vanduo išdžiū- 
vo, jie klajojo purve, keitėsi ir mokėsi gyventi sausumoje. Paskui jie dar 
daug kartų pakeitė savo pavidalą ir, padedant Krebui, aš galėjau kartu su 
jais keliauti. Aš jaučiausi visiškai kitaip nei jie, bet vis dėlto galėjau ten 
būti. Mačiau devintąjį Zelandonijos urvą tada, kai jame dar negyveno 
žmonės; vos atvykusi, atpažinau jį iš krintančio akmens. Tada atsidūriau 
tokioje vietoje, kur Krebas negalėjo eiti. Jis sulaikė kitus šamanus, kad jie 
nežinotų, jog aš ten esu, o paskui liepė man išeiti, nešdintis iš urvo, kol jie 
manęs nerado. Jis taip jiems ir nepasakė, kad buvau su jais. Jei jie būtų suži- 
noję, mane iš karto būtų nužudę. Tik Krebas po to nebebuvo koks buvęs. 

Ailai baigus pasakoti, tvyrojo tyla. Tylą nutraukė zelandonė, kuri 


buvo Pirmoji. 

- Mūsų istorijose ir legendose Didžioji Motina Žemė pagimdo visą 
gyvybę, o paskui tuos, kurie tokie taip mes, kad ją prisimintume. Kas pa- 
sakys, kaip Doni mus kūrė? Koks kūdikis prisimena savo gyvenimą gim- 
doje? Prieš gimdami, kūdikiai kvėpuoja vandenyje ir vos gimę sunkiai 
pirmą kartą įkvepia. Visi esate matę ir tyrinėję žmogišką gyvybę prieš jai 
visiškai susiformuojant, per anksti išstumtą iš įsčių. Iš pradžių kūdikis 
tikrai primena žuvį, o paskui gyvūnėlius. Gali būti, kad Aila prisiminė 
savo pačios gyvenimą gimdoje iki gimimo. Ailos pasakojimas apie jos 
ankstyvą patirtį su tais, kuriuos ji vadina gentimi, nepaneigia legendų 
ar Motinos giesmės. Atvirkščiai, jas papildo ir paaiškina. Tačiau negaliu 
patikėti, jog tie, kuriuos mes taip ilgai vadinome gyvuliais, tiek daug ži- 
nantys apie Motiną ir turintys tokių žinių savo prisiminimuose, gali jos 
nepažinti. 

Zelandoniams palengvėjo. Tai, kas iš pirmo žvilgsnio atrodė neįtiki- 
ma, Aila pasakojo taip tvirtai įsitikinusi, jog visų nuomonės galėjo išsi- 
skirti. Tačiau Pirmosios paaiškinimas viską sujungė ir sutvirtino zelando- 
nių įsitikinimus. Galbūt dera pripažinti, kad vadinamieji plokščiagalviai 
yra savotiškai protingi, bet akivaizdu, kad tų žmonių įsitikinimai visiškai 
kitokie. Plokščiagalviai nepripažįsta Didžiosios Motinos Žemės 

— Tai ta šaknis nukelia į juodąją tuštumą ir prie keistų padarų, - tarė 
penktojo urvo zelandonis. 

— Tai galinga šaknis. Kai išėjau iš genties, truputį jos pasiėmiau. Ne- 
ketinau to daryti, tiesiog jos buvo mano vaistų krepšelyje. Tapusi ma- 
mutoje, papasakojau Mamutai apie šaknį ir patirtį su Krebu urve. Jau- 
nystėje Mamuta keliaudamas susižeidė, ir genties gydytoja jį išgydė. Jis 
kurį laiką gyveno gentyje, išmoko jų papročių ir dalyvavo bent vienose 
apeigose kartu su genties šamanais. Mamuta norėjo, kad mudu kartu iš- 
bandytume šaknį. Tikriausiai manė, jei jau Krebas galėjo valdyti tai, kas 
vyksta, tai ir jis galės, bet tarp genties ir kitų yra skirtumų. Su Mamuta 
mes nenusileidome į praeities prisiminimus, ėjome kažkur kitur. Neži- 
nau, kur - buvo labai keista ir baugu. Mes keliavome tuštuma ir vos joje 
nepasilikome, bet... kažkas... taip stipriai norėjo, jog mes grįžtume, kad 
tas troškimas viską įveikė. 


Aila pažvelgė žemyn, į savo delnus. 

— Jo meilė buvo tokia stipri... tada, - sušnabždėjo ji sau po nosimi. 
Tiktai Zelandonė pastebėjo skausmą Ailos akyse, kai ji pakėlė galvą. — 
Mamuta sakė, kad niekada daugiau nevartos tos šaknies. Jis sakė bijąs 
pasiklysti toje tuštumoje ir niekada iš jos negrįžti, niekada nerasti kito 
pasaulio. Mamuta prigrasė, kad jei kada sugalvočiau naudoti tą šaknį, pir- 
miausia įsitikinti, jog turiu stiprią apsaugą, kitaip galiu negrįžti. 

— Tu vis dar turi tų šaknų? - greitai paklausė Pirmoji. 

— Taip. Radau tų augalų kalnuose netoli šaramudojų gyvenvietės, bet 
nuo tada jų nemačiau. Nemanau, kad jos auga šiame regione, — atsakė 
Aila. 

— Ta šaknis, kurią tu turi, ar ji vis dar tinkama? Nuo tavo kelionės 
praėjo daug laiko, - mygo storulė. 

— Tinkamai išdžiovinus ir laikant tamsoje, Iza sakė, šaknis darosi vis 
stipresnė, — atsakė Aila. Ta, kuri buvo Pirmoji, linktelėjo, labiau sau nei 
kitiems. 

— Man pasirodė, kad tu jutai gimdymo skausmus, — tarė viena zelan- 
donė. - Ar kada vos nenumirei gimdydama? 

Aila buvo pasakojusi Pirmajai apie siaubingą patirtį gimdant pirmąjį 
vaikelį, maišytų dvasių sūnų. Storulė irgi galvojo, kad Aila dėl to patyrė 
gimdymo išbandymą urve, tačiau nemanė, jog būtina apie tai pasakoti 
visiems. 

— Manau, pats svarbiausias klausimas yra tas, kurio mes visi vengia- 
me, - pertraukė Pirmoji. - Motinos giesmė yra seniausia iš senolių legen- 
dų. Skirtingi urvai, skirtingos tradicijos dažnai turi smulkių pakeitimų, 
tačiau reikšmė visada ta pati. Ar padeklamuosi ją mums, Aila? Ne visą 
giesmę, bet paskutinę jos dalį ? 

Aila linktelėjo, užsimerkė ir pagalvojusi, nuo kurios vietos pradėti, 


ėmė berti žodžius: 


Griausmingai į gabalus akmenys skilo, 
Riaumodamos dubos, gelmės prabilo. 
Didžiuliai ir tamsūs vėl atsivėrė urvai. 
Iš Motinos įsčių gimė Žemės vaikai. 


Apleista, vieniša, bet didinga. Motina Žemė gimdo. 

Visi vaikai skirtingi, vieni maži, kiti dideli, 
Kas vaikšto, kas šliaužioja, kas skraido, kas plaukioti gali. 
Visų pavidalai puikūs, kiekvienas užbaigtas dvasia, 
Į save panašius gimdyti gali, jei tokia Motinos valia. 


Motina to trokšta. Žemėje gyvybė noksta. 


Visi žvėrys ir žuvys, ir badangių sparnuočiai 
Nebepaliks Motinos vienos raudoti. 
Ir tarpdami, klestėdami Didžiosios Motinos platybėse 
Istikimai laikysis vietų tų, kur prasidėjo jų gyvybė. 
Jie nesitrauks nuo Motinos. Nepaliks godotinos. 


Aila pradėjo gana droviai, tačiau jos balsas darėsi vis galingesnis, de- 


klamavimas įtikinamesnis: 


Visi jos vaikai ją pripildė džiaugsmu, 

Bet daug jie eikvojo jos gyvybės jėgų. 
Bet jų liko pakankamai dar vienam kūriniui — 
Vaikui, kuris prisimins, kam dėkingas būt turi. 


Vaikas neapvils. Saugos ją ir gins. 


Pirmoji moteris gimė suaugusi, gyva, 
Ir suteikta jai buvo išlikimo dovana. 
Gyvybė yra pirmoji dovana, ir kaip Žemė Motina 
Gyvybės didžiąją vertę moteris budo žinodama. 


Atsirado moteris pirma. Pirmoji iš panašių į ją. 


Antroji dovana yra suvokimo, troškimo 
Išmokt, sužinot, dovana įžvelgimo. 
Moters viduje jau buvo žinių įlieta, 
Kaip gyventi ir kaip kitiems padėti. 
Žinojo pirmoji moteris. Kaip augti ir kaip mokytis. 

Gyvybės jėgos nyko, išseko Motina stipri. 
Gyvybę teikiančią dvasią ji troško perduoti. 
Vaikams tai paliko, davė stiprybės, 

Ir moterį palaimino kurti naują gyvybę. 


Moteris vieniša. Vienintelė gyva. 


Prisiminė Motina savo vienatvę 
Ir mielą bičiulį, jo rūpesčio vertę. 
Iš paskutinės kibirkšties gimdyti vėl pradėjo 
Ir moteriai bičiulį - vyrą sukurti gebėjo. 
Ji vėl dovanoja. Štai vyras gyvuoja. 


Aila taip laisvai kalbėjo zelandoniškai, kad dauguma žmonių jau be- 
veik nepastebėdavo jos akcento. Jie priprato prie to, kaip ji taria tam ti- 
krus žodžius ir garsus. Tai atrodė normalu. Tačiau jai kartojant žinomas 
eilutes, jos kalba pridėjo ypatingo egzotiškumo, paslapties prisilietimo, 


atrodė, kad eilės kyla iš kažkokios kitos vietos, nežemiškos buveinės. 


Pagimdžiusi vyrą ir moterį Motinos meilė 
Atidavė jiems kaip namus visą žemę. 
Vandenis, sausumą, visus savo kūrinius, 

Kad naudotų, bet saugotų, puoselėtų, ką turi. 
Tai buvo namai gyventi. Ne išnaudoti ir ne pavergti. 


Padovanojusi savo vaikams galimybę išlikti, 
Motina nusprendė juos dar vienu džiaugsmu ištikti. 
Ji įteikė jiems dovaną gėriu dalytis 
Ir susiliejant malonumą Motinos garbei patirti. 


Nuostabi dovana. Motina pagerbiama. 


Motina patenkinta savo kūriniais, 
Moko juos mylėti, jungtis ir viens kito neapleisti. 
Poros susilieti trokšta Motinos valia, 
Jos vaikams duota malonumų dovana. 


Ji kūrė iš lėto. Vaikai mokėsi mylėti. 


Isa 

Šioje vietoje giesmė paprastai pasibaigdavo. Prieš tęsdama Aila aki- 
mirką sudvejojo. Tada atsikvėpė ir padeklamavo eilutes, kurios skardžiu, 


dundančiu aidu pripildė jos galvą giliame urve: 


Jos paskutinė dovana - žinia, jog vyras turi savo dalį: 
Jis geismo syvus tur išliet, kad motery prasidėtų vaikelis. 
Motiną pagerbia susiliejusi pora, kūnas ir kūnas, 
Nes gyvybė užmezgama dalijantis malonumais. 
Žemės vaikai palaiminti. Motina gali ilsėtis. 


Kai ji baigė, stojo nejauki tyla. Nė vienas iš galingųjų vyrų ir moterų 
nežinojo, ką pasakyti. Galiausiai prabilo keturioliktojo urvo zelandonė: 

— Nesu girdėjusi tokių eilučių. 

— Ir aš ne, - atsiliepė Pirmoji. - Klausimas: ką jos reiškia? 

— O ką, tavo manymu, jos reiškia? — klausė Keturioliktoji. 

— Manau, tai reiškia, kad moteris viena nesukuria naujos gyvybės, - 
atsakė Pirmoji. 

— Ne, žinoma, ne. Visiems žinoma, kad vyro dvasia turi susimaišyti su 
moters dvasia, kad nauja gyvybė užsimegztų, - užginčijo Vienuoliktasis. 

Tada prabilo Aila: 

— Čia kalbama ne apie dvasią. Sakoma — moteris pastoja, kai dalijasi 
malonumais, — kalbėjo ji. - Tai ne tik vyro dvasia. Nauja gyvybė nepra- 
sidės, jei vyras neišlies savo syvų. Vaikelis yra lygiai tiek pat vyro kaip ir 
moters, jo kūno vaikas kaip ir jos kūno. Susijungiant vyrui ir moteriai 
pradedama gyvybė. 

— Sakai, kad poruojamasi ne vien dėl malonumo? - negalėjo patikėti 
Trečiasis. 

— Nereikia abejoti, kad poravimasis yra malonumas, - piktdžiugiškai 
šypsodamasi atsiliepė Pirmoji. - Manau, tai reiškia, kad Doni dovana yra 
daugiau nei malonumas. Tai dar viena gyvybės dovana. Tikriausiai tai ir 
norima pasakyti tomis eilutėmis. Didžioji Motina sukūrė vyrą ne vien 
tam, kad su moterimi dalytųsi malonumais ir aprūpintų ją su vaikais. 
Moteris yra Doni palaiminta dėl to, kad pagimdo naują gyvybę, tačiau 
taip pat yra palaimintas ir vyras. Be jo nauja gyvybė negali prasidėti. Be 
vyro ir be malonumų visa gyvybė pasibaigtų. 

Pratrūko susijaudinusių balsų choras. 

- Žinoma, turi būti kitų paaiškinimų, - tarė viena zelandonė. - Tuo 
pernelyg, pernelyg sunku patikėti. 

— Tai paaiškinkite man kitaip, - atkirto Pirmoji. - Girdėjai žodžius. 
Koks tavo aiškinimas? 

Zelandonė sudvejojo, patylėjo. 

— Man reikia laiko pagalvoti. Reikia laiko apmąstymams, tyrinėjimui. 

— Galit galvoti apie tai dieną, galit galvoti metus arba tiek, kiek norite 
metų. Aiškinimas nepasikeis. Ailai kartu su pašaukimu buvo duota dova- 
na. Ji buvo pasirinkta atnešti šią naują motinos dovaną - žinojimo apie 
gyvybę dovaną, - tarė ta, kuri buvo Pirmoji. 

Vel kilo šurmulys. 

— Tačiau dovanomis visada keičiamasi. Niekas negauna dovanos be 
įsipareigojimo atiduoti mainais tokios pačios vertės dalyką, - tarė antro- 
jo urvo zelandonis. Jis prabilo pirmą kartą. - Kokią lygios vertės dovaną 
Aila galėjo mainais atiduoti Motinai? 

Tyloje visi įsmeigė akis į Ailą. - Aš atidaviau savo kūdikį, - atsiliepė 
ji, širdyje žinodama, kad prarastasis vaikelis buvo pradėtas Jondalaro, kad 
tai buvo jos ir Jondalaro kūdikis. „Ar kada atsiras dar vienas kūdikis, kuris 
irgi bus Jondalaro?“ - svarstė ji. - Motina buvo labai pagerbta, kai tas 
kūdikis buvo pradėtas. Labai norėjau to vaikelio, labiau, negu galiu apsa- 
kyti. Netgi dabar man gelia dėl tos netekties paliktos tuštumos. Gal vieną 
dieną pagimdysiu kitą kūdikį, bet niekada neturėsiu to kūdikio. 

Aila stengėsi nepravirkti. 

— Nežinau, kaip Motina vertina tas dovanas, kurias duoda savo vai- 
kams, tačiau aš neturiu nieko vertingesnio nei mano vaikai. Nežinau, ko- 
dėl ji norėjo mano vaikelio, bet Didžioji Motina pripildė mano mintis 
savo dovanos žodžiais, kai vaikelis jau buvo prarastas, - ašaros žvilgėjo Ai- 
los akyse, kad ir kaip ji stengėsi valdytis. Ji nuleido galvą ir tyliai pasakė: — 
Norėčiau, kad būtų galima grąžinti Motinos dovaną ir atgauti vaikelį. 

Keletas susirinkusiųjų aiktelėjo. Niekas negauna Motinos dovanų 
lengvai, bet ir atvirai netrokšta jų grąžinti. Motina gali baisiai įsižeisti, 
kas žino, ką tada padarytų. 


— Ar tu neabejotinai laukeisi? - paklausė Vienuoliktasis. 

— Praleidau tris mėnulio laikus, buvo visų kitų požymių. Taip, tuo ne- 
abejoju, - atsiliepė Aila. 

— Ir aš neabejoju, — įsiterpė Pirmoji. - Dar prieš išeidama į vasaros 
susirinkimą žinojau, kad Aila laukiasi. 

— Tada ji tikriausiai persileido. Todėl ir buvo tie gimdymo skausmai, 
kuriuos jutau esant jos pasakojime, - pastebėjo viešnia zelandonė. 

— Manau, akivaizdu, kad ji neteko kūdikio. Persileido urve ir buvo 
pavojingai arti mirties, - tarė Pirmoji. - Gal dėl to Motina panoro jos 
vaikelio? Auka buvo būtina. Ji pakankamai ją priartino prie kito pasau- 
lio, kad Motina galėtų jai kalbėti, atskleistų žinojimo dovaną. 

— Apgailestauju, — tarė antrojo urvo zelandonis. - Kūdikio netektį 
labai sunku ištverti. 

Jis pasakė tai taip nuoširdžiai, kad Aila net nustebo. 

— Jei nėra prieštaraujančiųjų, manau, laikas apeigoms, — tarė ta, kuri 
buvo Pirmoji. - Ar tu pasiruošusi, Aila? 

Jaunoji moteris su išgąsčiu suraukė kaktą ir apsidairė. Pasiruošusi 
kam? Viskas vyko taip greitai. Donija matė jos nerimą. 

— Sakei, kad nori viso oficialaus išbandymo. Suprantama taip: jeigu 
zelandoniai lieka patenkinti, viskas pasikeičia. Nebebūsi mokinė. Iš čia 
išeisi zelandonė, - paaiškino Pirmoji. 

— Turi omeny, dabar pat tapsiu zelandone? - nepatikėjo Aila. 

— Pirmuosius priėmimo į zelandonius ženklus gausi dabar pat, - tarė 


Pirmoji, imdama aštrų titnago peilį. 


— Vyks viešos apeigos, kuriose tu būsi pristatyta žmonėms kaip ze- 
landonė, tačiau įrėžiant priėmimo žymes dalyvauja tik zelandoniai. Kai 
kylant rangui žymių pridedama, taip pat tai atliekama dalyvaujant tik 
zelandoniams ir mokiniams, niekada viešai, - paaiškino zelandonė, kuri 
buvo Pirmoji. Storulė elgėsi prideramai oriai ir valdingai, atsižvelgdama į 
savo padėtį. Ji paklausė: - Ar tu pasiruošusi? 

Aila nurijo seiles ir suraukė kaktą. 

— Taip, - atsakė ji ir vylėsi, kad tai būtų tiesa. 

Pirmoji apžvelgė susirinkusiuosius, kad įsitikintų, jog visi dėmesingai 
stebi. Tada pradėjo: | 

- Ši moteris yra visiškai pasirengusi vykdyti visas zelandonės pareigas, 
jos žinias patikrino ta, kuri yra Pirmoji tarp tų, kurie tarnauja. 

Buvo matyti linkčiojimai, pasigirdo pritarimo murmesiai. 

— Ji buvo pašaukta ir išmėginta. Ar tarp mūsų yra abejojančiųjų jos 
pašaukimu? - paklausė Zelandonė. 

Prieštaravimų nebuvo. Nebuvo jokių abejonių. 

— Ar visi sutinka priimti šią moterį kaip zelandonę į zelandonių gre- 
tas? 

— Sutinkame! - sutartinai atsiliepė susirinkusieji. 

Aila stebėjo, kaip antrojo urvo zelandonis išeina į priekį su dubenėliu, 
kuriame buvo kažkas tamsaus. Aila žinojo, kas ten, - dalis jos proto ne tik 
dalyvavo susirinkime, bet ir atidžiai stebėjo aplinką: tai ypatingo medžio, 
šermukšnio, žievė, sudeginta apeiginiame lauže ir persijota vėjyje, kad lik- 


tų smulkiausi pilkšvi milteliai. Šermukšnių milteliai pasižymėjo sutrau- 

kiamuoju, priešuždegiminiu poveikiu. Tada Ailai nepažįstama atokaus 
urvo zelandonė atnešė garuojančio rausvo skysčio: praėjusio rudens džio- 
vintos šermukšnių uogos ilgai verdamos, kad nugaruotų, paskui nukošia- 
mos. Aila žinojo, kad rūgščios šermukšnių sultys vartojamos gydymui. 

Zelandonė, kuri buvo Pirmoji, paėmė dubenėlį minkšto, balto, iš da- 
lies sustingusio gryno lajaus, kuris buvo išgautas verdančiame vandenyje 
lydant taurų taukus, ir truputį jo įdėjo į šermukšnių pelenus, kliūstelėjo 
garuojančių raudonų šermukšnių sulčių, viską išmaišė nedidele raižyta 
medine mentele, pridėjo daugiau riebalų ir skysčio. Tada ji atsisuko į jau- 
nąją moterį ir paėmė aštrų titnago peilį. 

- Ženklas, kurį tu gausi, negali būti pašalintas. Jis visiems liudys, kad 
tu pripažįsti ir prisiimi zelandonės pareigas. Ar esi pasiruošusi prisiimti 
šią atsakomybę ? 

Aila giliai įkvėpė ir stebėjo, kaip Pirmoji su peiliu rankoje eina artyn. 
Ji žinojo, kas laukia, pajuto baimės tvinksnį, sunkiai nurijo seiles ir už- 
simerkė. Aila suprato, kad skaudės, tačiau ne šito baiminosi. Kartą ap- 
sisprendus, nebėra kelio atgal. Dabar paskutinė galimybė persigalvoti. 

Staiga ji prisiminė, kaip lindėjo negiliame urve, mėgindama įsisprausti 
į akmens sieną už nugaros. Matė aštrius lenktus nagus ir didžiulę urvinio 
liūto leteną, siekiančią pro urvo angą, paskui suriko iš skausmo, kai keturi 
lygiagretūs dryžiai išvagojo jos šlaunį. Nusirangiusi toliau, mergaitė rado 
dar mažesnę angą ir arčiau prisitraukė kojas, toliau nuo nagų. 

Prisiminimas apie tai, kaip ją pasirinko ir pažymėjo urvinio liūto to- 
temas, niekada anksčiau nebuvo užplūdęs taip aiškiai ir ryškiai. Instink- 
tyviai ji siekė kairės šlaunies ir apčiuopė kitokią odos faktūrą — keturis 
lygiagrečius randus. Jie buvo pripažinti kaip genties totemo ženklai, kai 
ji buvo priimta į Bruno gentį, nors tradiciškai urvinio liūto totemas pasi- 
renka vyrus, ne moteris. 

Kiek žymių per visą gyvenimą buvo palikta jos kūne? Be keturių ją 
saugančio totemo dvasios randų, šamanas peiliu įrėžė juostą jos gerklės 
apačioje, kad nulašėtų kraujo, kai ji tapo moterimi, kuri medžioja. Jai 
buvo duotas genties medžioklės talismanas - raudonai išteptas mamuto 
ilties ovalas, kaip įrodymas, kad Aila, nors ir moteris, yra priimama tarp 


genties medžiotojų, bet jai leidžiama naudoti tik svaidyklę. 

Ji jau nebesinešiojo šio talismano nei amuleto su visais kitais ženklais, 
nors tą akimirką troško juos turėti. Jie buvo paslėpti už raižytos Doni fi- 
gūrėlės nišoje, išskobtoje kalkakmenio sienoje jos namelyje devintajame 
urve. Tačiau randelis liko. 

Aila palietė nedidelę žymę, tada siekė rando ant rankos. Talutas įrėžė 
tą žymę ir kruvinu peiliu pažymėjo akmeninę plokštelę, kuri kabėjo prie 
jo įspūdingo vėrinio iš gintaro ir urvinio liūto iltinių dantų bei nagų, kad 
parodytų, jog ji priimta Liūto stovyklos, įdukrinta mamutojų. 

Ji niekada to neprašydavo. Ji visada būdavo pasirenkama, o nuo kie- 
kvieno priėmimo likdavo žymė, randas, kurį ji visą laiką nešios. Tokia jos 
auka. Dabar ji vėl pasirenkama. Vis dar gali atsitraukti. Jei neatsisakys 
dabar, įsipareigos visam gyvenimui. Protą perskrodė mintis, kad randai 
visada primins, jog tapus pasirinktam lieka pasekmės, atsakomybė, kuri 
ateina su pripažinimu. 

Ji pažvelgė Pirmajai į akis. 

— Sutinku, aš būsiu zelandonė, — tarė Aila stengdamasi, kad žodžiai 
skambėtų tvirtai. 

Aila užsimerkė, pajuto, kaip kažkas atsistojo už jos kėdės. Švelnios, 
bet tvirtos rankos patraukė ją atgal, kad patogiai atsiremtų į minkštą mo- 
ters kūną, tada suėmė jos galvą ir pasuko taip, kad atsidengtų dešinė kak- 
tos pusė. Aila pajuto, kaip kakta plaunama kažkuo švelniu bei minkštu 
ir atpažino vilkdalgių šaknų kvapą - jas pati dažnai naudojo žaizdoms 
valyti. Viduje sukirbėjo nerimas. 

— Oi! Ach! - nevalingai suriko ji pajutusi greitą pjūvį aštria geležte. 
Paskui, Zelandonei rėžiant antrą ir trečią kartą, Aila įstengė susivaldyti. 
Pjūvių vieta vėl buvo patepta tirpalu, nusausinta ir įtrinta kita medžiaga. 
Šįkart baisiai gėlė, lyg degino odą, bet viskas truko neilgai. Kažkuri ge- 
liančio tepalo sudedamoji dalis numaldė skausmą. 

— Jau gali atsimerkti, Aila. Viskas baigta, - tarė storulė. 

Aila atsimerkusi pamatė blausų, nepažįstamą atvaizdą. Prireikė aki- 
mirkos suprasti, ką mato: kažkas laikė veidrodį ir uždegtą lempą taip, kad 
ji galėtų matyti save riebalais įtrintame, smėliu nugludintame, nujuodin- 
tame medyje. Aila retai naudojo veidrodį, savo namelyje jo net neturėjo, 
ir visada nustebdavo pamačiusi savo veidą. Tada jos žvilgsnį prikaustė 


ženklai ant kaktos. 

Tiesiai priešais dešinį smilkinį buvo trumputė horizontali linija su dviem 
vertikaliomis, maždaug vienodomis, kylančiomis iš abiejų galų, tarsi kva- 
dratas be viršutinės linijos arba atvira dėžė. Visos trys linijos buvo juodos, 
aplink kraštus tebesiskverbė kraujo lašeliai. Jos taip krito į akis, kad, dingo- 
josi, užgožia visa kita. Aila abejojo, ar jai patinka šitaip sudarkytas veidas. 
Tačiau dabar jau nieko nepadarysi. Viskas baigta. Ji visą gyvenimą nešios ant 
veido šitas juodas žymes. 

Ji pakėlė ranką norėdama jas paliesti, tačiau Pirmoji ją sustabdė. 

— Būtų geriau kol kas jų neliesti, - pasakė ji. - Kraujuoti beveik nustojo, 
bet žaizdos dar šviežios. 

Aila apžvelgė susirinkusius zelandonius. Jie visi ant kaktų turėjo įvairių 
žymių, vienų buvo sudėtingesnės nei kitų, dauguma ketvirtainės, bet matėsi 
ir kitokių formų, ne viena spalvota. Pirmosios ženklai buvo patys puošniau- 
si. Aila žinojo, kad jie reiškia zelandonio statusą, padėtį, priklausymą zelan- 
doniams. Dar ji pastebėjo, kad juodos linijos vėliau, sugijusios, išblunka ir 
pamelsvėja. 

Aila apsidžiaugė, kai žmonės nunešė veidrodį. Ji nemėgo žiūrėti į save. 
Buvo nejauku galvoti, kad tas neatpažįstamas, blausiai matomas veidas pri- 
klauso jai. Jai labiau patiko matyti save atsispindint kitų veiduose, pavyz- 
džiui, dukros laimėje pamačius mamą. Buvo malonu įžiūrėti save išraiškoje 
ir elgesyje mylimų žmonių, pavyzdžiui, Martonos, Prolevos, Joharano ir 
Dalanaro. O meilės žvilgsnis Jondalaro akyse, kai jis pamato... Jau nebe... 
Kai paskutinį kartą ją išvydo, persigando. Jo žvilgsnyje buvo sukrėtimas ir 
neviltis, ne meilė. 

Aila užsimerkė, kad nuslopintų kylančias ašaras, ir mėgino suvaldyti savo 
netektį, nusivylimą ir skausmą. Kai vėl atsimerkė ir pakėlė akis, visi zelan- 
doniai stovėjo priešais, įskaitant du naujokus, moterį ir vyrą, kurie anksčiau 
buvo lauke ir saugojo namelį. Visi šiltai, lyg ko laukdami, sveikinamai šypso- 
josi. Ta, kuri buvo Pirmoji, prabilo: 

— Toli nukeliavai, priklausei daugybei žmonių, tačiau kojos tave visada 
kreipė taku, kurį tau išrinko Didžioji Motina Žemė. Tau buvo lemta anks- 
tyvoje vaikystėje netekti savo žmonių, tada būti priimtai žmonių, kuriuos tu 
vadini gentimi, gydytojos ir vyro, kuris keliauja į dvasių pasaulį. Kai tave prie 
mamutų židinio, kuris pagerbia Motiną, įdukrino mamutojų Mamutra, tave 


pradėjo vesti toji, kuri visus pagimdė. Tavo lemtis visada buvo jai tarnauti. 

- Aila iš devintojo Zelandonijos urvo, susijungusi su Jondalaru iš devin- 
tojo urvo, Martonos, buvusios devintojo Zelandonijos urvo vadės, sūnu- 
mi; Doni palaimintos Jonailos iš devintojo Zelandonijos urvo, kuri gimė 
prie Jondalaro židinio, motina; Aila iš mamutojų, mamutus medžiojančių 
žmonių toli rytuose, Liūto stovyklos nare, mamutų židinio, mamutojų ze- 
landonių, dukra; Aila, pasirinkta urvinio liūto dvasios ir saugoma urvinio 
lokio dvasios, tu turi daug vardų ir ryšių. Daugiau jie tau nereikalingi. Tavo 
naujasis vardas reikš juos visus drauge ir dar daugiau. Tavo vardas yra viena 
su visais jos kūriniais. Tavo vardas yra Zelandonė. 

— Tavo vardas tave suvienija su visais jos kūriniais. Sveika, Zelandone! — 
choru pasakė susirinkusieji. 

- Eikš, dėkis prie mūsų Motinos giesmėje, devintojo urvo zelandone, - 
tarė ta, kuri buvo Pirmoji, ir visa grupė pradėjo sutartinai deklamuoti: 


Iš tamsumos, iš pragaisties, iš tyrų 


Su viesulais Didžioji Motina išnyra... 


Kai pasiekė eilutes, kurios visada buvo paskutinės, tiktai ta, kuri buvo 


Pirmoji, tęsė savo gražiu sodriu alsu: 


Motina patenkinta savo kūriniais, 
Moko juos mylėti, jungtis ir viens kito neapleisti. 
Poros susilieti trokšta Motinos valia, 
Jos vaikams duota malonumų dovana. 


Ji kūrė iš lėto. Vaikai mokėsi mylėti. 


Grupė pakartojo paskutinę eilutę, tada visi laukiamai sužiuro į Ailą. 
Jai prireikė akimirkos susiprasti. Tada stipriu balsu su akcentu Aila ne 


sudainavo, o padeklamavo: 


Jos paskutinė dovana - žinia, jog vyras turi savo dalį: 
Jis geismo syvus tur išliet, kad motery prasidėtų vaikelis. 
Motiną pagerbia susiliejusi pora, kūnas ir kūnas, 
Nes gyvybė užmezgama dalijantis malonumais. 


Žemės vaikai palaiminti. Motina gali ilsėtis. 

Susirinkusieji baigė paskutinę eilutę ir kurį laiką stovėjo tylėdami, 
paskui išsiskirstė ir atsipalaidavo. Buvo atneštas didelis indas arbatos, 
žmonės iš kapšelių ir kišenių traukė savo puodelius. 

— Dabar kyla klausimas, kaip pasakyti kitiems zelandoniečiams apie 
paskutinę dovaną? - kasdieniškai įsitaisiusi ant kėdės tarė ta, kuri buvo 
Pirmoji. 

Klausimas sukėlė tikrą audrą: 

— Pasakykim?! Negalime jiems pasakyti! Jiems tai bus per sunku su- 
prasti. Pagalvokit, kaip visi nusimins. 

Pirmoji laukė, kol triukšmas nurimo, paskui nuožmiai apžvelgė susi- 
rinkusius zelandonius. 

— Nejau manot, kad Doni leido tai sužinoti tam, kad nuslėptumėte 
nuo jos vaikų? Manor, kad Aila tas kančias patyrė arba jai reikėjo paau- 
koti kūdikį tik tam, kad zelandoniai turėtų dėl ko ginčytis? Zelandoniai 
yra tie, kurie tarnauja Motinai. Ne mums spręsti, turi ar neturi tai žinoti 
jos vaikai. Mūsų užduotis - nuspręsti, kaip jiems pasakyti. 

Stojo gniuždanti tyla; tada prabilo keturioliktojo urvo zelandonė: 

— Reikės laiko suruošti atitinkamas apeigas. Gal derėtų palaukti iki 
kitų metų? Vasara beveik pasibaigė. Visi netrukus skirstysis. 

— Taip, - skubiai pritarė trečiojo urvo zelandonis. - Gal geriausia 
būtų leisti kiekvienam zelandoniui pasakyti savo urve, saviškai, kai jis tu- 
rės pakankamai laiko apie tai pagalvoti. 

— Apeigos vyks po trijų dienų ir Aila jiems pasakys, - aiškiai ir nedvi- 
prasmiškai ištarė Pirmoji. — Ailai buvo duota dovana. Tai jos užduotis, 
jos pareiga pasakyti kitiems. Ji buvo pašaukta šią vasarą ir dėl tos priežas- 
ties atsiųsta į šį vasaros susirinkimą, - Pirmoji delbė žvilgsniu kitus zelan- 
donius, paskui jos išraiška sušvelnėjo ir ji pradėjo tarsi įtikinėti: - Argi ne 
geriau būtų dabar viską padaryti? Sezonas artėja į pabaigą, nebus laiko 
kelti neramumų prieš išeinant... Galite neabejoti, sunkumų kils, tačiau 
turėsime visą žiemą, kad mūsų urvai priprastų prie šios minties. Iki kitos 
vasaros nebeturėtų būti priežasčių dėl šios dovanos nerimauti. 

Pirmoji troško ir pati iš tikrųjų tuo tikėti. Kitaip nei kiti zelandoniai, 
Pirmoji galvojo apie vyro indėlį kuriant naują gyvybę jau ne vienus me- 
tus, dar prieš pokalbį su Aila. Faktas, kad Aila priėjo panašių išvadų pati, 

buvo viena priežasčių, kodėl moteris norėjo, kad ji taptų zelandone. Jos 
pastebėjimai buvo pernelyg įžvalgūs, jos nevaržė zelandoniečių įsitikini- 
mai, gauti dar su motinos pienu. 

Štai kodėl Zelandonė, vos išgirdusi Ailą pasakojant apie savo patirtį 
urve, nusprendė, kad tai turi tapti žmonėms žinoma nedelsiant, kai visi 
dar kartu. Ir kol kiti zelandoniai tebėra apstulbę. Ji būtų surengusi apei- 
gas kitą dieną, jei būtų maniusi, kad įmanoma suspėti joms pasiruošti. 

Kaip dažnai darydavo, prisidengusi poreikiu pailsėti ir pamąstyti ir 
tarsi nekreipdama dėmesio į aplinką, moteris laukė ir stebėjo, kaip kiti 
zelandoniai pradeda kurti planus. Iš pradžių bandymai buvo nedrąsūs. 

Ji išgirdo Vienuoliktąjį sakant: - 

— Gal neblogai būtų pakartoti Ailos patirtį ? 

— Nereikia rodyti visų potyrių, tik pačius svarbiausius, - tarė Dvide- 
šimt Trečiasis. 

— Jei būtų pakankamai didelis urvas, kuriame visi sutilptų... - įsisvajo- 
jo antrojo urvo zelandonis. 

— Galime leisti, kad nakties tamsa atstotų urvo sienas, - įsiterpė Penk- 
tasis. - Jei teliepsnotų vienas laužas, jis padėtų sutelkti visų dėmesį. 

„Gerai, - mintijo Pirmoji, klausydamasi donijų kalbų. - Jie pradėjo 
galvoti, kaip surengti šventę, užuot svarstę, kaip jai sutrukdyti: 

— Motinos giesmei praverstų būgnai. 

— Ir giedojimas. 

— Devintoji negieda. 

— Jos balsas toks išskirtinis, kad tai nesvarbu. 

— Mes galime giedoti. Be žodžių, tik garsus. 

- Jei sulėtinsime būgnų ritmą, Motinos giesmė turės didesnį poveikį, 
ypač pabaigoje, kai ji tars paskutines eilutes. 

Aila atrodė sutrikusi dėl tokio dėmesio, matė, kad vis daugiau pasiūly- 
mų teikiama dėl jos vaidmens, tačiau netrukus net ji, regis, ėmė įsitraukti 
į šventės planavimą. 

— Svečiai iš mamutojų, abu jaunuoliai, Danugas ir Druvezas, iš tikrųjų 
moka groti būgnais taip, kad atrodo, jog jie kalba. Tai nepaprasta ir labai 
paslaptinga. Manau, jie galėtų būgnais pasakyti paskutinę eilutę, jeigu tik 


juos atsigabeno. 

— Pirmiausia norėčiau jų pasiklausyti, - pareiškė Keturioliktoji. 

- Žinoma, - nesiginčijo Aila. 

Aila neįtikėtinai išmintingai elgėsi sa žmonėmis ir buvo nuovokesnė, 
žinojo daugiau nei kiti numanė. Zelandonės, kuri buvo Pirmoji, takti- 
ka, kaip priversti zelandonius rengtis apeigoms, neprasprūdo pro jos 
akis. Kartais nesąmoningai, o kartais specialiai ji stebėdavo, kaip Pirmo- 
ji kreipia kitų elgesį pagal savo valią. Moteris buvo greita spustelti savo 
pirmumu, žinojo, kada šėlti, kada grasinti, kada įtikinėti ar meilikauti, 
kritikuoti ar girti, o zelandoniai nebuvo lengvai vedami. Kaip grupė jie 
buvo sumanesni, suktesni, dažnai ciniški ir apskritai kur kas protinges- 
ni už daugumą. Aila prisiminė Jondalarą kartą klausus, kada zelandonė 
tampa Pirmąja. Netgi tada ji tiksliai žinojo, kiek pasakyti, o kiek nutylėti. 

Zelandonė atsipalaidavo. Kiti įsitraukė į jos sumanymą. Dabar tikslo 
link bus einama savaime. Dažniausiai tokiais atvejais jai reikėdavo sulai- 
kyti žmones pernelyg neįsijaučiant pačiai. Šį kartą ji ketino leisti jiems 
reikštis, kiek patinka. Kuo vaizdingiau viskas bus, tuo geriau. „Jei leisiu 
jiems suplanuoti pakankamai dideles ir prašmatnias apeigas, iki šventės 
pabaigos jie neturės laiko galvoti apie nieką kitą“, - pagalvojo ji. 

Kai bendras apeigų pobūdis pradėjo įgauti apybraižas ir daugumai ze- 
landonių teko konkretus vaidmuo, zelandonė, kuri buvo Pirmoji, sviedė 
jiems dar vieną staigmeną. 

Atsistojusi įsipilti arbatos, ji tarsi atsitiktinai tarstelėjo: 

— Įsivaizduoju, kelios dienos po ceremonijos turėsime surengti stovy- 
klos susirinkimą, kad atsakytume į iškilusius klausimus. Arba galime kuo 
puikiausiai viską iš karto išspręsti. Tai yra paskelbti apie ryšį tarp vyro ir 
jo vaikų ir pasakyti, kad nuo dabar berniukams vardus duos vyrai. 

Zelandonius akimirksniu suėmė siaubas. Dauguma nė neturėjo laiko 
pagalvoti apie tai, kokius pokyčius naujoji žinia įneš. 

— Tačiau vardus vaikams visada duodavo motina! - tarė kažkuris iš jų. 

Zelandonė pajuto kelis aštrius žvilgsnius. Štai ko ji bijojo. Kai kurie jų 
pradėjo galvoti. Nėra išmintinga neįvertinti zelandonių. 

— Kaip vyrai susivoks, kad jie yra būtini, jei neskirsime jiems jokio vai- 
dmens? - paklausė Pirmoji. — Iš tikrųjų tai nieko nekeičia. Poravimasis 


vis dar bus malonumas. Vyrai nepradės gimdyti, vyrų vis dar reikės, kad 

aprūpintų moteris, kurias atsiveda prie savo židinio, ir jų vaikus, ypač kol 
jos su mažais vaikais triūsia tik namuose. Duoti vardą berniukui - didelio 
čia daikto. Moterys vis dar duos vardus mergaitėms, - įkalbinėjo Pirmoji. 

— Gentyje visiems vaikams vardus duodavo šamanas, - užsiminė Atila. 
Visi nutilo ir pažvelgė į ją. - Man buvo labai malonu pačiai suteikti vardą 
savo dukteriai. Labai nerimavau, bet buvo gera ir jaučiausi esanti svarbi. 

— Manau, kad panašiai jausis ir vyrai, - tarė Pirmoji, dėkinga už neti- 
kėtą paramą. 

Pasigirdo pritarimo murmesys, vienas kitas linktelėjo. Daugiau prieš- 
taravimų nebuvo, bent jau kol kas. 

— O kaip įvardyti ryšį? Ar jau turite jam vardą? — su įtarimo gaidele 
balse pasiteiravo dvidešimt devintojo urvo zelandonė. 

— Teks pamąstyti ir palaukti, kol ateis į galvą tinkama mintis, kaip 
vaikai turėtų vadinti vyrą, kuris dalyvavo duodant jiems gyvybę, kad iš- 
skirtų jį iš kitų vyrų. Gal visiems derėtų apie tai pagalvoti? — pasiūlė ta, 
kuri buvo Pirmoji. 

Ji juto, jog turi zelandonius spausti dabar, kol visi tebėra susijaudinę 
ir neturi to pranašumo, kurį turi ji, kol jie dar nepradėjo galvoti apie ga- 
limas pasekmes, nesiėmė iš tikrųjų prieštarauti ir nekelia abejonių, kurių 
nenumaldysi tūžmingu pasisakymu. Pirmoji neabejojo: naujoji Žinios 
apie gyvybę dovana turės didesnių pasekmių, nei ji kol kas gali įsivaiz- 
duoti. Tai viską pakeis, ir ji nebuvo tikra, kad jai patinka kai kurie labai 
tikėtini pokyčiai. 

Zelandonė, kuri buvo Pirmoji, buvo įgudusi ir labai išmintinga stebė- 
toja. Ji niekada neturėjo savo vaikų, tačiau jos atveju tai buvo privalumas; 
ji neišsiblaškydavo, kaip neišvengiamai būna turint vaikų. Tačiau ji daly- 
vavo kaip pribuvėja daugiau gimdymų nei galėtų suskaičiuoti ir padėjo 
daugybei persileidusių moterų. Dėl to Pirmosios žinios apie negimusio 
vaisiaus vystymosi etapus buvo gilesnės nei pačių motinų. Donijai taip 
pat padėdavo moterims nutraukti nėštumą. 

Patys sudėtingiausi kūdikio gyvenime būna pirmieji dveji metai, tada 
miršta daug vaikų. Netgi padedant poroms, vyresniems tėvams ar kitiems 
išplėstinių šeimų nariams, dauguma motinų nepajėgtų maitinti naujagi- 


mių ir kartu pasirūpinti kitais mažais vaikais. Nors vaikelio maitinimas 

krūtimi dažniausiai apsaugodavo moterį nuo per ankstyvo kitos gyvybės 
prasidėjimo, pasitaikydavo atvejų, kai tekdavo nutraukti netikėtą nėštu- 
mą dėl jau esamų mažylių. 

Būdavo ir kitų priežasčių nutraukti nėštumą: jei moteris sunkiai sirg- 
davo, turėjo beveik suaugusių vaikų ir buvo per sena gimdyti arba ištvė- 
rusi vieną ar daugiau sunkių gimdymų, per kuriuos vos nemirė. Dar vie- 
nas toks nėštumas galėtų atimti motiną iš kitų vaikų. Vaikų mirtingumas 
būtų žymiai didesnis, jei žmonės patys nevykdytų tokios atrankos. 

Nors nėštumo priežastis nebuvo visiškai aiški, moterys gana greitai 
suprasdavo, kad laukiasi. Kažkada, ankstesniais laikais, viena ar kelios 
moterys atrado būdų suprasti, kad viduje auga kūdikis, kol tai dar netam- 
pa akivaizdu. Gal moterys pastebėjo, kad būna ilgesnis tarpas be krauja- 
vimo, ir pagalvojo, kad tai gali būti nėštumo požymis, o gal jau gimdžiu- 
siosios ėmė atpažinti tam tikrus pojūčius. Žinios buvo perduodamos iš 
kartos į kartą, kol visos moterys apie tai sužinodavo prieš įvesdinamos į 
suaugusiųjų gyvenimą. 

Iš pradžių, suvokusios, kad nešioja vaikelį, moterys bandė prisiminti 
savo veiksmus ir mėgino nuspėti, kas lėmė nėštumą. Ar tam tikras mais- 
tas? Ypatingas vandens telkinys, kuriame išsimaudė? Konkretus vyras, su 
kuriuo turėjo ryšių? Tam tikra upės, kurią kirto? Nepaprastas medis, ku- 
rio pavėsyje miegojo? 

Jei moteris norėdavo vaikelio, ji galėjo kartoti vieną ar kelis tuos veiks- 
mus, galbūt netgi paversti juos ritualu. Tačiau būtų supratusi, kad gali tai 
daryti daugybę kartų ir vis tiek nepastoti. Tada moterys ėmė svarstyti, ar 
reikalingas koks veiksmų derinys, gal svarbu tvarka, kuria jie atliekami, 
paros laikas, ciklas, sezonas, metai? Gal tereikia stipriai trokšti kūdikio, 
o gal turėtų jo norėti keli žmonės? Gal yra kokių nežinomų medžiagų, 
sklindančių iš uolų? O gal viską lemia kito pasaulio dvasios arba Didžioji 
Motina, Pirmoji Motina? 

Tuometėse bendruomenėse vyravo daugybė iš pirmo žvilgsnio logiš- 
kų, nors kartais niekuo nepagrįstų, tačiau į kylančius klausimus atsakan- 
čių paaiškinimų. Jų neįveiksi vien moterų pastebėjimais. Lengviau tuos 
paaiškinimus priimti, ypač jei jais tiki visi kiti žmonės. 

Tačiau visada atsiranda pakankamai pastabus žmogus, kuris ima su- 


vokti sąsajas ir daro tiesai artimas išvadas. Dėl unikalaus aplinkybių išsi- 

dėstymo Aila priėjo tokių išvadų, nors jai teko įveikti stiprią paskatą tikė- 
ti tuo, kuo tiki kiti, užuot kliovusis savais stebėjimais ir priežastingumo 
apmąstymais. 

Dar net nesikalbėjusi su Aila ta, kuri buvo Pirmoji, įtarė tikrąją pasto- 
jimo priežastį. Ailos įsitikinimas ir paaiškinimas buvo paskutinis krisle- 
lis žinių, kurių jai trūko, kad įsitikintų, jog mąsto teisingai. Pirmoji jau 
senokai juto, kad žmonės, ypač moterys, turėtų žinoti, kaip pradedama 
nauja gyvybė. 

Žinios yra galingos. Jei moteris žinotų, dėl ko joje pradeda augti vai- 
kelis, galėtų valdyti ir savo gyvenimą. Jei netrokšta to kūdikio ar netin- 
kamas laikas jį turėti, nėra pakankamai sveika arba jau turi daug vaikų, 
užuot nuolankiai gimdžiusi, ji galėtų pasielgti kitaip. Jei kažkaip pasto- 
jama dėl ryšių su vyru, o ne dėl išorinio ir niekaip moteriai nepavaldaus 
poveikio, ji gali nuspręsti neturėti vaikelio, jei nesidalys malonumais su 
vyru. Žinoma, moteriai nebūtinai bus lengva šitaip pasirinkti, ir zelando- 
nė nenumanė, kaip į tai reaguotų vyrai. 

Nors, tikėtina, bus nenumanomų pasekmių, buvo dar viena priežastis, 
kodėl Pirmoji norėjo, kad žmonės sužinotų, jog vaikai yra vyro ir moters 
sąjungos vaisius. Pagrindinė priežastis — nes tai yra tiesa. Ir žmonėms ją 
taip pat reikia žinoti. Vyrai pernelyg ilgai buvo laikomi atsitiktiniais nau- 
jos gyvybės užsimezgimo proceso dalyviais. Teisinga, kad vyrai sužinotų, 
jog jie yra būtini gyvybei sukurti. 

Be to, Zelandonė tikėjo, kad žmonės tam pasiruošę, pernelyg pasi- 
ruošę. Aila jau papasakojo Jondalarui apie savo atradimą, ir jis beveik tuo 
įtikėjo. Dar daugiau, Jondalaras trokšta tuo tikėti. Laikas tinkamas. Jei 
Zelandonė tai atspėjo ir jei Aila sugebėjo tai išsiaiškinti pati, gali suprasti 
ir kiti žmonės. Pirmoji vylėsi, kad šios tiesos atskleidimo pasekmės nebus 
pernelyg pražūtingos, tačiau, jei zelandoniai žmonėms nepasakys dabar, 
vis tiek ilgai netrukus viskas paaiškės. 

Vos išgirdusi Ailą deklamuojant naują Motinos giesmės posmą, 
Zelandonė suprato, kad tiesą privalu atskleisti dabar. Tačiau tam, kad 
žmonės ją tinkamai suvoktų, ji negali būti paskelbta kasdieniškai arba 
dalimis. Reikia dramatiško poveikio. Ta, kuri buvo Pirmoji, buvo pakan- 


kamai protinga, kad suprastų, jog dauguma to, kas nutinka mokiniams 

pašaukimo tarnauti Motinai eigoje, yra jų proto išdavos. Dauguma vy- 
resniųjų zelandonių gana ciniškai vertino visą žinių atskleidimo procesą, 
tačiau visada būdavo netikėtų įvykių, kuriuos sukeldavo nežinomos ar 
nematomos jėgos. 

Būtent tie dalykai atskleisdavo tikrąjį pašaukimą. Aila pasakojant apie 
savo patirtį urve, Pirmajai dingojosi, kad nebuvo girdėjusi tikresnio pa- 
šaukimo. Ypač tai lėmė paskutinis Motinos giesmės posmas. Nors Ailos 
gabumai kalboms ir gebėjimas įsiminti buvo nepaprasti, ji tapo patyrusia, 
žmones patraukiančia istorijų pasakotoja, bet jai niekada anksčiau ne- 
pasireiškė gebėjimas eiliuoti. Maža to, Aila paminėjo, jog posmą ji tarsi 
išgirdo, jis „pripildė“ jos mintis. Jei ji sugebės įtikinamai paaiškinti tai 
žmonėms, jie ja neabejos. 

Kai Pirmajai ėmė atrodyti, kad viskas jau įsibėgėjo ir įvykių tėkmės 
nesustabdysi, ji tarė: 

- Jau vėlu. Susirinkimas užsitęsė. Manau, dabar derėtų skirstytis ir su- 


sitikti rytojaus rytą. 


— Pažadėjau Jonailai, kad šiandien su ja pajodinėsiu, - teisinosi Aila, - 
bet susirinkimas taip ilgai užtruko. 

„Nieko keisto“, - pagalvojo Proleva, delbdama juodas žymes ant Ai- 
los kaktos, bet susilaikė nieko nepasakiusi. 

— Jondalaras nugirdo, kaip mudvi kalbėjomės apie jūsų pasijodinėji- 
mą ir spėliojome, kur tu taip ilgai užtrukai. Dalanaras bandė jai paaiškin- 
ti, kad tu labai svarbiame susirinkime ir niekas nežino, kiek ilgai jis truks. 
Tada Jondalaras pasiūlė Jonailai pajodinėti. 

— Labai džiaugiuosi, - tarė Aila. - Man taip nesmagu ją nuvilti. Ar jie 
ilgam išjojo? 

— Visai popietei. Manau, tuoj turėtų grįžti, - tarė Proleva. - Dar Da- 
lanaras prašė priminti, kad lanzadoniečiai laukia tavęs šįvakar vakarienės. 

— Teisingai! Jis pakvietė mane, kai užsukau pas juos pakeliui į susi- 


rinkimą. Manau, persirengsiu ir truputį pailsėsiu. Sunku patikėti, kad 

paprasčiausias sėdėjimas susirinkime gali šitaip nuvarginti. Ar atsiųsi Jo- 
nailą pas mane, kai ji pasirodys? 

- Žinoma, atsiųsiu, - pažadėjo Proleva. „Tai buvo kur kas daugiau 
nei paprastas susirinkimas, esu tikra“, - pagalvojo ji. - Ar norėtum ko 
užkąsti? O gal arbatos? 

— Taip, tikriausiai norėčiau, Proleva, bet pirmiausia reikia apsišvarin- 
ti, būtų gerai paplaukioti... Bet tikriausiai turėčiau luktelci, gal geriau ei- 
siu aplankyti Yhaha. 

- Jie pasiėmė ir kumelę. Jondalaras sakė, kad ji norėjo eiti su kitais 
arkliais, ir užsiminė, kad pasilakstymas jai nepakenks. 

— Teisingai. Yhaha tikriausiai irgi pasiilgo savo vaikų. 

Proleva stebėjo, kaip Aila eina link miego namelio. „Ji tikrai atrodo 
pavargusi, - galvojo moteris. - Nieko keista. Tik pažiūrėk, ką jai teko 
išgyventi. Persileido, o dabar tapo mūsų naująja zelandone... Yra pašauk- 
ta... Kad ir ką tai reikštų. 

Proleva buvo mačiusi, kokios būna pasekmės žmogui pernelyg priar- 
tėjus prie dvasių pasaulio. Visi tai žinojo. Pavyzdžiui, kaskart kam nors 
rimtai susižeidus arba nepaaiškinamai smarkiai susirgus, ji žinodavo, kad 
žmogus atsidūrė prie pat kito pasaulio. Mintis, kad žmogus gali tikslingai 
ieškoti kontakto su tuo pasauliu, kad galėtų tarnauti Motinai, buvo jai 
beveik nesuprantama. Proleva pajuto lengvą virpulį. Ji buvo dėkinga, kad 
niekad neteko išgyventi tokios slogios patirties. Nors žinojo, kad vieną 
dieną visiems teks persikelti į tą bauginančią vietą, ji neturėjo jokio troš- 
kimo papildyti zelandonių eiles. 

„Be to, tarp Ailos ir Jondalaro kilo nesutarimų, - galvojo Proleva. — 
Jis jos vengia. Stebėjau, kaip ją pamatęs jis iš karto suko į kitą pusę. Nea- 
bejoju, žinau, kokia jo bėda. Jam gėda. Ji užklupo jį su Marona, o dabar jis 
nenori Ailai į akis pažiūrėti. Netinkamas metas jam vengti Ailos, jai šiuo 
metu reikia visų paramos, o ypač jo: 

„Jei jis nenorėjo, kad Aila sužinotų apie Maroną, jam nereikėjo vėl 
su ja susidėti, nors jį ir viliojo visokiais būdais. Jondalaras žinojo, kaip 
jausis Aila. Galėjo susirasti kokią kitą, jei jau būtinai reikėjo. Juk jis ga- 
lėjo išsirinkti kone bet kurią stovyklos moterį, ir Marona būtų gavusi ko 
nusipelnė. Juk tai taip akivaizdu, rodos, net Jondalaras turėjo perprasti 


Maronos ketinimus“ 

Kad ir kaip Proleva jį mylėjo, kartais jos poros jaunesnysis broliukas 


ją supykdydavo. 


— Mama, mama! Pagaliau grįžai. Proleva sakė, kad tu čia. Žadėjai, kad 
šiandien pajodinėsim, aš laukiau laukiau, - skundėsi Jonaila. Vilkas, ku- 
ris įšoko paskui ją, buvo toks pat susijaudinęs ir stengėsi pelnyti Ailos 
dėmesio. 

Ji stipriai apkabino mergaitę, tada griebė didžiulio plėšrūno galvą ir 
norėjo pasitrinti į jo snukį savo veidu, bet vis dar gėlė įpjovas, todėl tie- 
siog jį apkabino. Vilkas pradėjo uostinėti pjūvius ant Ailos veido, tačiau 
ji nustūmė jį. Tada žvėris pašniukštinėjo savo dubenėlio, rado Prolevos 
paliktą kaulą ir su juo pasitraukė į poilsio kampelį. 

— Atsiprašau, Jonaila, - tarė Aila. - Nežinojau, kad zelandonių susi- 
rinkimas taip ilgai truks. Pažadu, kad pajodinėsim kitą dieną, bet tikriau- 
siai ne rytoj. 

— Viskas gerai, mamyte. Zelandoniai labai užsiėmę. Jie visą dieną lei- 
džia mokydami mus dainų, šokių ir visokių dalykų, rodo, kur atsistoti, 
kokius žingsnelius žengti. Vis tiek jodinėjau. Jondis mane pasiėmė. 

- Proleva sakė. Džiaugiuosi. Žinau, kaip norėjai išjoti, - pasakė Aila. 

— Ar čia skauda, mamyte? - paklausė mergaitė, rodydama į Ailos kak- 
tą. 

Aila truputį sutriko, kad dukra pastebėjo žymes. 

— Ne, dabar jau ne. Iš pradžių skaudėjo, bet nebaisiai. Tas ženklas turi 
ypatingą reikšmę... 

— Aš žinau, ką tai reiškia, - tarė mergaitė. - Tai reiškia, kad dabar tu 
zelandonė. 

— Teisingai, Jonaila. 

— Jondis man sakė, kad gavusi zelandonės ženklą tu taip ilgam ne- 
dingsi. Ar tai tiesa, mamyte? 

Aila nesuvokė, kaip smarkiai dukrai jos stinga, ir ją užplūdo dėkingu- 
mas Jondalarui, kad rūpinosi Jonaila ir viską jai paaiškino. Ji apkabino 


mažąją. 

— Taip, tiesa. Vis dar turėsiu kartais išvykti, bet jau rečiau. 

„Gal ir Jondalaras manęs pasiilgo, bet kodėl turėjo susidėti su Maro- 
na? Jis sakė, kad mane myli, netgi po to, kai šitaip jį užklupau, bet, jeigu 
taip, kodėl dabar manęs šalinasi ?“ 

— Kodėl verki, mamyte? - kalbėjo mergaitė. - Ar tikrai žymės neskau- 
da? Atrodo kaip žaizda. 

— Labai džiaugiuosi tave matydama, Jonaila, - Aila paleido dukrą, bet 
šypsojosi jai pro ašaras. — Vos nepamiršau tau pasakyti. Šįvakar eisim ap- 
lankyti lanzadoniečių ir vakarieniausime jų stovykloje. 

— Su Dalanaru ir Bokovanu? 

— Taip, ir Ekauzaru, Joplaja, Jerika, su visais. 

— Ar Jondis eis? 

— Nežinau, bet nemanau, kad prisijungs prie mūsų. Jis turi kitų rei- 
kalų, - staiga Aila nusisuko ir, pamačiusi Jonailos drabužių krepšį, nuėjo 
prie jo. Nenorėjo, kad dukra vėl matytų ją verkiančią. - Kai sutems, bus 
šalta. Ar nenorėtum apsivilkti ko šiltesnio? 

— Ar galiu apsivilkti naują tuniką, kurią man pasiuvo Folara? 


— Puikiai sumanei, Jonaila. 


Vos žvilgtelėjusi Aila pamanė, kad tai Jondalaras su nešuliu eina link 
jos gerai išmintu taku, vinguriuojančiu tarp draugiškų urvų stovyklų. Ji 
pajuto, kaip pilve susimezga mazgas. Vyro ūgis, kūno sudėjimas, eisena 
buvo tokie pažįstami. Vis dėlto žingsniavo Bokovanu nešinas Dalanaras. 
Vos priėjęs prie Ailos, jis pastebėjo juodą žymę jai ant kaktos. Aila išvy- 
do nuostabą Dalanaro žvilgsnyje, paskui pastangas nežiūrėti jai į kaktą ir 
prisiminė žymes. Ji jų nematė ir beveik visai jas pamiršo. 

„Ar todėl Jondalaras taip keistai elgiasi >“ — svarstė Dalanaras. Pakvie- 
tęs Jondalarą ateiti vakarienės pas lanzadoniečius kartu su Aila ir Jonaila, 
Dalanaras nustebo matydamas, kaip Jondalaras dvejoja, o paskui atsisa- 
ko. Jis tvirtino, jog jau yra pasižadėjęs eiti kitur, bet atrodė nusiminęs ir 
sutrikęs. Tarsi ieškotų dingsčių išvengti susitikimo. Jis prisiminė savas 
priežastis, privertusias palikti mylimą moterį. „Nemanau, kad Jonda- 
larui rūpi, kad ji zelandonė, - svarstė vyras. - Dingojosi, jis visada taip 
didžiuojasi jos kaip gydytojos išmanymu, yra patenkintas dirbdamas su 
titnagu ir mokydamas kitus“ 

— Gal aš galiu tave panešti, Bokovanai, kad Dalanaras pailsėtų? - pa- 
siūlė Aila ir šypsodamasi ištiesė rankas į berniuką. Vaikas sudvejojo, o 
paskui ištiesė jai rankutes. Paėmusi jį Aila prisiminė, koks jis sunkus. Aila, 
Bokovanu nešina, ėjo greta Dalanaro, kuris laikė už rankos Jonailą; visi 
traukė į stovyklą lydimi Vilko. 

Dabar žvėris jau visai patenkintas laigydavo po pilną žmonių stovyklą 
ir niekas ypač dėl jo nesirūpino. Tik Aila pastebėjo, kad zelandoniečiams 
itin patinka reakcija svečių ar nepažįstamųjų, pirmąkart išvydusių vilką, 
laisvai vaikštinėjantį tarp žmonių. 


643 4 


JEAN M. AUEL 


Atvykusiųjų pasveikinti išėjo Joplaja ir Jerika. Aila pastebėjo nuosta- 
bos žvilgsį ir ne itin sėkmingas pastangas nekreipti dėmesio į žymę jos 
kaktoje. Nors gražuolę tamsiaplaukę, kurią Jondalaras vadino pussesere, 
vis dar gaubė liūdesio aura, Aila matė, kaip jos gyvas žalias akis nutvieskia 
šiltas meilės šypsnys tiesiant rankas į sūnų. Joplaja atrodė labiau atsipalai- 
davusi, pasikliaujanti savo gyvenimu ir nuoširdžiai džiaugėsi matydama 
Ailą. 

Jerika taip pat šiltai ją pasveikino. 

— Leisk, aš paimsiu Bokovaną, - pasiūlė ji, imdama vaiką iš moters 
rankų. — Padariau jam valgyti. Judvi su Aila pasišnekučiuokite. 

Aila dar užkalbino berniuką. 

— Labai džiaugiuosi susipažinusi su tavimi, Bokovanai. Ar ateisi ma- 
nęs aplankyti? Aš iš devintojo urvo. Ar žinai, kur jis yra? 

Vaikas kurį laiką spoksojo į ją, paskui labai rimtai atsakė: 

— Teip. 

Aila negalėjo nepastebėti panašumų ir skirtumų tarp Jerikos, Joplajos 
ir Bokovano. Vyresnioji moteris buvo žema ir kresna, staigių, energin- 
gų judesių. Jos plaukai, kadaise tamsūs kaip nakties dangus, jau žvilgėjo 
pilkšvais žilais ruožais. Veidas, apskritas, plokščias, su aukštais skruosti- 
kauliais, buvo labiau susiraukšlėjęs, tačiau įkypos juodos akys vis dar ži- 
bėjo žavesiu ir išmintimi. 

Aila prisiminė Hokamaną, vyrą, kuris buvo susijungęs su Jerikos mo- 
tina. Jis buvo keliautojas, ir jo pora pasirinko visur eiti kartu su juo. Je- 
rika gimė kelionėje. Aila prisiminė, su kokiu pasididžiavimu Dalanaras 
svečiui sarmunojui pasakojo apie ilgą Hokamano kelionę nuo Bekraštės 
jūros rytuose iki pat Didžiųjų Vandenų vakaruose. Ailai toptelėjo, kad 
ši išskirtinė istorija tikriausiai bus pasakojama ir perpasakojama, kaskart 
vis pagražinant, kol taps legenda ar mitu, mažai panėšėjančiu į pradinę 
istoriją. 

Dalanaras sutiko Jeriką jau apsigyvenęs titnago kasykloje. Kai pasiro- 
dė keliautojas Hokamanas su dukra, aplink Dalanarą ir jo titnago kasy- 
klą jau buvo susibūrusi saujelė žmonių - kūrėsi urvo branduolys, vėliau 
pavadintas Lanzadonija. Jerikos motina buvo mirusi prieš kelerius me- 


tus. Atvykėliai atrodė taip neįprastai, jog buvo akivaizdu, kad atkeliavo 

iš labai toli. Dalanaras niekada nebuvo matęs panašios į Jeriką moters. 
Ji buvo mažutė, palyginti su dauguma moterų, tačiau protinga ir tvirto 
būdo. Keistos išvaizdos moteris iš pat pradžių Dalanarą patraukė, o pas- 
kui ir visiškai pakerėjo. Jam reikėjo ko nors neįprasto, kad galiausiai įveik- 
tų stiprią meilę Martonai. 

Joplaja gimė prie Dalanaro židinio. Aila dabar žinojo, kad tai, kuo ji 
taip ilgai buvo įsitikinusi, yra tiesa; Joplaja lygiai tiek pat Dalanaro vaikas 
kaip ir Jerikos. Jondalaras atėjo gyventi į Lanzadoniją būdamas paauglys, 
kaip ir Joplaja. Jie nebuvo nuo vaikystės auginami kaip brolis ir sesuo, tad 
Joplaja beviltiškai įsimylėjo Jondalarą, nors jis ir buvo artimas pusbrolis, 
vyras, su kuriuo nevalia jungtis. 

Joplaja yra tokia pat jo sesuo kaip ir Folara, galvojo Aila, mėgindama 
išsiaiškinti, ką naujasis ryšys reiškia. Jondalaras su Folara yra Martonos 
vaikai, o Jondalaras ir Joplaja - Dalanaro vaikai. 

Jondalaras buvo jaunesnė Dalanaro kopija, o Joplajos veide vyravo 
motinos bruožai, tik ji buvo aukšta kaip Dalanaras. Joplajos plaukai buvo 
tamsūs, bet su šviesesnėmis sruogomis, ne tokie lygūs ir žvilgantys kaip 
motinos. Jos veido kontūrai buvo tokie kaip Dalanaro žmonių, tik su 
aukštais kaip motinos skruostikauliais. Tačiau labiausiai stulbino Jopla- 
jos akys. Nei juodos kaip motinos, nei gyvai mėlynos kaip Dalanaro — 
ir Jondalaro, - Joplajos akys buvo gyvos, žalios su riešutiniu atspalviu, 
tačiau su epikanto klostėmis kaip motinos, tik ne tokiomis ryškiomis. 
Jerika akivaizdžiai buvo svetimšalė, o Joplaja atrodė dar egzotiškesnė nei 
jos motina. 

Joplaja nusprendė susijungti su Ekauzaru, nes žinojo, kad niekada ne- 
susijungs su mylimu vyru. Kadaise ji pasakojo Ailai Ekauzarą pasirinku- 
si žinodama, jog niekada neras kito ją labiau mylinčio vyro. Ji neklydo. 
Ekauzaras buvo maišytų dvasių, nes jo motina - genties moteris. Daugu- 
mai žmonių jis atrodė toks bjaurus, kaip kad Joplaja graži. Tik ne Ailai — 
ji buvo tikra, jog į Ekauzarą bus panašus jos pačios užaugęs sūnus Durkas. 

Bokovanas pasižymėjo visais neįprastos kilmės bruožais. Fizinė iš 
Ekauzaro paveldėta genties jėga kartu su motinos ir Dalanaro ūgiu jau 
buvo akivaizdūs. Jo akys buvo tik vos vos įkypos ir tamsios, kone tokios 


tamsios kaip Jerikos, tačiau nevisiškai juodos. Šviesesnis atspalvis ir atsi- 

spindinčios kibirkštėlės suteikė joms gyvumo, kurio šiaip nebūna tokio- 
se tamsiose akyse. Berniuko akys neatrodė tik šiaip neįprastos, tokioms 
akims buvo neįmanoma atsispirti. Bokovanui Aila puoselėjo ypatingus 
jausmus ir svajojo, kad lanzadoniečiai gyventų arčiau devintojo urvo. Ji 
būtų norėjusi stebėti, kaip Bokovanas auga. 

Berniukas buvo tik vos mažesnis nei Ailos sūnus, kai paskutinį kartą 
jį matė. Jis taip stipriai, iki skausmo, priminė Durką. Aila svarstė, kokį 
protą jis paveldėjo. Ar jis turės genties prisiminimų kartu su gebėjimu 
kurti meną ir kalbėti žodžiais? Kaip Dalanaro ir Jerikos žmonės? Ji daž- 
nai panašiai galvodavo apie savo sūnų. 

- Bokovanas labai ypatingas vaikas, Joplają, — tarė Aila. - Kai truputį 
paūgės, norėčiau, kad atsiųstum jį pagyventi pas mane į devintąjį urvą. 

— Kodėl? - nustebo Joplaja. 

— Iš dalies dėl to, kad jis gali turėti tam tikrų ypatingų bruožų, kurie 
žmones atveda į zelandonių gretas, ir tu gal norėsi apie tai žinoti. Tačiau 
labiausiai dėl to, kad trokštu jį geriau pažinti, - prisipažino Aila. 

Joplaja nusišypsojo, paskui parylėjo. 

— Ar tu sutiktum atsiųsti Jonailą pas mane į Lanzadoniją trumpai pa- 
gyventi? 

— Niekada apie tai negalvojau, - tarė Aila, - bet gal nebloga mintis... 
Po kelerių metų, jei ji norės, galėsiu atsiųsti. Kam tau Jonaila? 

— Niekada neturėsiu mergaitės. Niekada neturėsiu daugiau vaikų. 
Man buvo per sunku gimdyti Bokovaną, - pasakė Joplaja. 

Aila prisiminė sunkumus gimdant Durką, tą, kuris gimė gentyje. Ji 
buvo girdėjusi apie Joplajos sunkumus. 

— Ar tu tuo tikra, Joplaja? Vienas sunkus gimdymas nereiškia, kad ir 
kiti tikrai tokie bus. 

— Mūsų donijos manymu, neturėčiau mėginti, ji bijo, kad galiu mirti. 
Gimdydama Bokovaną buvau labai arti mirties. Aš geriu vaistus, kurių 
tu davei zelandonei, o motina rūpinasi, kad jų nepamirščiau. Darau tai, 
kad ją pamaloninčiau, bet, jei ir negerčiau, tikriausiai niekas nepasikeis- 
tų. Nemanau, kad galiu dar kartą pastoti. Vis dėlto jau kurį laiką vaistų 
nebegeriu. Norėjau kito vaiko, bet Doni pasirinko manęs nepalaiminti, - 


papasakojo Joplaja. 

Aila nenorėjo smalsauti, tačiau juto turinti kai ko pasiteirauti: 

— Ar dažnai tu pagerbi Motiną? Tai svarbu. Jei nori, kad Motina tave 
palaimintų, reikia, kad tinkamai ją pagerbtum. 

Joplaja nusišypsojo. 

— Ekauzaras yra švelnus ir mylintis vyras. Jis gal ir ne tas, kurio aš trokš- 
tu, Aila... — ji nutilo ir trumputę akimirką gražuolės veidą aptemdė siel- 
vartas. Aila palygino jį su saviškiu, kilusiu dėl visiškai kitų priežasčių. — 
Neklydau sakydama, kad niekas nemylės manęs labiau nei Ekauzaras, ir 
aš iš tikrųjų vis labiau jį myliu. Iš pradžių jis vargiai prisiversdavo mane 
paliesti baimindamasis, kad kaip nors sužeis. Dar manau, kad jis negalėjo 
patikėti, jog turi tokią teisę. Tai jau praeitis, nors Ekauzaras kartais būna 
toks dėkingas, jog aš jį net erzinu. Jis netgi mokosi juoktis iš savęs. Ma- 
nau, Doni yra tinkamai pagerbiama. 

Aila trumpai pagalvojo. Įmanoma, kad bėda ne Joplajos, o Ekauzaro. 
Juk jis pusiau genties. Gali būti, kad genties vyrui arba net pusiau genties 
vyrui gali būti sunkiau turėti vaikų su viena iš kitų. Vienas vaikas gali būti 
tiesiog laimingas atsitiktinumas, nors yra vadinančių jį „šlykštyne“, o ne 
laime. Aila nenumanė, kaip dažnai genties žmonės iš tikrųjų poruojasi su 
kitais ir kiek atžalų išgyvena arba joms leidžiama gyventi. 

Visi kalbėjo apie maišytų dvasių žmones, tačiau Aila nedaug jų pa- 
žinojo. Ji ėmė mintyse juos vardyti: jos sūnus Durkas ir Ura iš genties 
sambūrio. Raidagas iš mamutojų Liūto stovyklos. Tikriausiai Ataroja ir 
kiti sarmunojai paveldėjo genties bruožų. Ekauzaras buvo pusiau genties 
ir, žinoma, maišytas buvo Bokovanas. Labai tikėtina, jog pusiau genties 
buvo Brukevalio motina, dėl to jo tokia genčiai artima išvaizda. 

Aila jau ketino klausti, kaip Motina pagerbiama per lanzadonie- 
čių apeigas ir šventes. Jie vis dar buvo nedidelė grupė, nors Aila girdėjo 
svarstymų apie tai, kur ateityje įkurti antrą uvą. Tada jai toptelėjo, jog 
pirmiausia derėtų apie tai kalbėtis su jų zelandone. Šiaip ar taip, ji buvo 
viena iš zelandonių ir tokius dalykus turėtų aptarinėti su kita zelandone. 
„Gal pirmiausia pasitarti su donija? Tikriausiai ji jau yra svarsčiusi tuos 
dalykus“, - pagalvojo Aila. 

Stovykloje pasirodė Ekauzaras, ir pokalbio tema pasikeitė. Aila džiau- 


gėsi proga liautis stengusis būti zelandone ir likti tiesiog bičiule. Vyras jai 

plačiai nusišypsojo, o Ailą vis dar bauginio šita išraiška genties bruožų 
turinčiame veide. Gentyje, kurioje ji augo, apnuoginti dantys turėjo vi- 
siškai kitokią prasmę. 

— Aila! Kaip gera tave matyti! - džiaugėsi Ekauzaras, kai jie apsikabi- 
no. Jis taip pat pastebėjo šviežią žymę ant jos kaktos. Nors vyras suprato, 
ką ji reiškia, simbolis veikė jį visiškai kitaip nei Dalanaro žmones. Jis ži- 
nojo, kad Aila mokosi, ir tikėjosi, kad vieną dieną ji taps zelandone. Gal 
jis būtų ką nors pasakęs, tačiau per gyvenimą sulaukė tiek pastabų dėl 
savo išvaizdos, kad visiškai nenorėjo nieko sakyti apie tai, kaip atrodo 
kitas žmogus. 

— O štai ir Vilkas, — tarė jis, vis dar šiek tiek baimindamasis, kai žvė- 
ris pradėjo jį uostinėti. Lanzadoniečiai nebuvo visai ramūs prie Vilko. 
Nors Ekauzaras gerai jį prisiminė, reikėjo laiko priprasti prie laisvai tarp 
žmonių šmirinėjančio žvėries. - Išgirdau, kad Vilkas čia, tai ir supratau, 
kad tu pasirodei. Bijojau, kad nepasimatysim, nors sukorėm tokį kelią. 
Keletas mūsų net svarstėme prieš išeinant keliauti į devintąjį urvą tavęs 
aplankyti. Tavo mamutojai giminaičiai ir jų bičiulis sarmunojas tvirtai 
buvo apsisprendę eiti, tad kartu su jais norėjo traukti ir keli lanzadonie- 
čiai, - papasakojo Ekauzaras. 

Aila pagalvojo, kad vyras atrodo kur kas labiau pasitikintis savimi ir at- 
sipalaidavęs. Ji buvo tikra: Dalanaras neklydo sakydamas, kad Ekauzarui 
labai padėjo tai, jog Danugas su Druvezu ir - kuo jis ten vardu - Aldano- 
ras taip lengvai jį priėmė. Ji neabejojo, kad ir Jondalaras nuoširdžiai jį pa- 
sveikino, taip pat kiti jo giminaičiai ir keletas artimų draugų. Jondalaras 
pasistengė, kad Ekauzaras pasijustų laukiamas. „Tačiau man jis nepasakė 
nė vieno sveikinimo žodžio. Vienintelį kartą mačiau jį - mažoje giraitėje, 
nuogą, su Marona', - galvojo Aila. Ji turėjo nusigręžti, kad įveiktų staigią 
įtampą gerklėje ir nuvytų besikaupiančias ašaras, kurios pastaruoju metu 
užplūsdavo vis dažniau. Ji pasiteisino, jog kažkas įkrito į akį. 

— Vien dėl to, kad aš atėjau į vasaros susirinkimą, nereiškia, kad jūs ne- 
galite apsilankyti devintajame urve, - po akimirkos tarė Aila. - Nelabai 
toli nuo čia, o kad jau esate taip arti, galite į jį užsukti. Manau, Dalanarui 
su Joplaja būtų įdomu pažiūrėti, kaip Jondalaras įsikūrė vietą, skirtą mo- 
kyti titnago apdirbimo. Dabar mokinių turi net šešis, - tarė Aila beveik 

normaliu balsu. Šiaip ar taip, vis tiek neišsisuks su Dalanaru ir Joplaja 
nekalbėjusi apie Jondalarą. - Mielai truputį dažniau matyčiau Bokovaną 
ir, žinoma, jūs visus. 

— Man regis, tas mažius visiškai apžavėjo Ailą, - tarė Dalanaras. Visi 
palankiai nusišypsojo. 

— Užaugęs jis bus didelis vyras, - tarė Ekauzaras. - Noriu jį išmokyti 
šauniu medžiotoju. 

Aila plačiai nusišypsojo. Akimirką ji įsivaizdavo, kad Ekauzaras — 
genties vyras, besididžiuojantis savo židinio sūnumi. 

— Gali pasirodyti, kad jis bus ne paprasčiausias dičkis, Ekauzarai. Ma- 
nau, šitas vaikas labai ypatingas. 

— Kur Jondalaras? — pasiteiravo Ekauzaras. - Argi jis neturėjo ateiti 
su mumis vakarieniauti ? 

— Mačiau jį šiandien po vidudienio, kai ruošėsi išjoti su Jonaila ir ar- 
kliais. Sakė, kad negali, - nusivylęs pranešė Dalanaras. 

— Tai aš turėjau jodinėti su Jonaila, tačiau zelandonių susirinkimas 
užtruko ilgiau nei tikėjausi, - pasiteisino Aila. 

Visi įsmeigė akis į jos kaktą. 

— Arjis sakė, kodėl neateis? - pasitikslino Ekauzaras. 

— Nežinau, minėjo kažkokius kitus planus ir pažadus, duotus dar 
prieš Ailai pasirodant. 

Aila pajuto gumulą pilve. „Galiu įsivaizduoti, kokius pažadus“, - pa- 
galvojo ji. 


Ad 
* 


Jau buvo beveik tamsu, kai Aila užsispyrė eiti į savo palapinę. Ekauza- 
ras lydėjo ją su Jonaila ir Vilku, deglu nešinas. | 

— Atrodai laimingas, Ekauzarai, - tarstelėjo Aila. 

— Ir toks esu, nors kartais vis dar sunku patikėti, kad Joplaja yra mano 
pora. Kartais pabundu naktimis ir tiesiog žiūriu į ją laužo šviesoje. Ji tokia 
graži, tokia nuostabi. Maloni ir supratinga. Jaučiuosi laimingas, kartais 


galvoju, kuo jos nusipelniau. 

- Žinok, ji irgi laiminga. Norėčiau, kad gyventume arčiau vieni kitų. 

— Kad dažniau matytum Bokovaną? - tarė Ekauzaras. Aila matė, kaip 
šypsantis žvilga jo dantys. 

— Tiesa, norėčiau dažniau matyti Bokovaną ir tave su Joplaja, ir visus 
kitus, — atsiliepė Aila. 

— O gal pasvarstyk grįžti sa mumis ir pagyventi per žiemą? - pasiūlė 
Ekauzaras. - Juk žinai, Dalanaras sako, kad judu su Jondalaru visada lau- 
kiami. 

Aila susiraukė ir įsižiūrėjo į tamsą. „Taip, žinoma, Jondalaras“, - pa- 
galvojo ji. 

— Nemanau, kad Jondalaras norės palikti savo mokinius. Jis jiems pa- 
sižadėjo, o žiema yra geriausias laikas dirbti ir mokytis, - atsiliepė ji. 

Ekauzaras kelis žingsnius ėjo tylomis. 

— Spėju, nenorėtum palikti Jondalaro visai žiemai ir paviešėti vie- 
na pati, su Jonaila ir savo gyvūnais? - paklausė jis. - Kad ir kaip ji myli 
Bokovaną, žinau, kad Joplajai būtų smagu netoliese matyti tą mergaitę. 
Joplaja su Bokovanu daug laiko kartu prabuvo Levelos stovykloje ir ją 
pažino. 

— Aš... Nežinau. Niekada apie tai negalvojau. Buvau tokia užsiėmusi 
zelandonių mokymu, - atsiliepė ji, tada apsidairė dukters, kuri žirgliojo 
atsilikusi. „Tikriausiai pamatė ką prie tako, kas ją atitraukė“, - pagalvojo 
Aila. 

— Mes neprieštarautume turėti dar vieną doniją, - tarė Ekauzaras. 

Aila nusišypsojo, tada sustojo. 

— Jonaila, kodėl taip atsilikai ? 

— Pavargau, mamyte, - pasiskundė mergaitė. - Panešk mane. 

Aila sustojo ir pakėlusi dukterį atrėmė ją į šlaunį. Gera buvo jausti, 
kaip mažos rankutės apkabina kaklą. Ji pasiilgo Jonailos ir dar tvirčiau ją 
prispaudė prie savęs. 

Kurį laiką visi ėjo tylomis ir staiga išgirdo aštrius balsus. Už gana tan- 
kaus krūmų guoto buvo matyti stovyklos laužų šviesos. Tai nėra nuolatinė 
urvo vieta, suprato Aila, priėjusi arčiau. Pro krūmų uždangą ji pastebėjo 
prie laužo sėdint keletą vyrų. Jie lošė ir kažką maukė iš nedidelių van- 


denmaišių, pagamintų iš nedidukų, vandens nepraleidžiančių smulkių 

gyvūnėlių skrandžių. Aila pažinojo daugelį sėdėjusiųjų, keletas jų buvo iš 
devintojo, tačiau dauguma - iš kitų urvų. 

Čia buvo ir Laramaras, vyras, garsėjantis gebėjimu gaminti stiprų 
svaigųjį gėrimą — barmą — beveik iš visko, kas rūgsta. Neragavusiesiems 
subtilaus skonio Martonos vyno jo gaminamas gėrimas atrodė neblogas. 
Laramaras paprastai neužsiėmė niekuo kitu ir ištobulino tai, ką laikė savo 
amatu, virė barmą dideliais kiekiais. Daugelis žmonių nuolat jos gėrė per 
daug, kildavo problemų. Dar tas vyras garsėjo visu židiniu neprižiūrimų 
vaikų ir nevalyva pora Tremeda, irgi įjunkusia į jo barmą. Aila ir kiti de- 
vintojo urvo gyventojai labiau rūpinosi vaikais nei patys Laramaras su 
Iremeda. 

Dabar jų vyriausioji mergaitė Lanoga buvo susijungusi su Lanidaru 
ir turėjo savo vaiką, tačiau jaunoji pora įsivaikino visus savo jaunesnius 
brolius ir seseris. Jos vyresnysis brolis Bologanas taip pat su jais gyveno ir 
padėjo aprūpinti vaikus, kartu su Jondalaru ir dar keliais žmonėmis pa- 
statė jaunajai porai naują namelį. Lanogos motina Tremeda bei Larama- 
ras kada panorėję pas juos pagyvendavo ir abudu elgėsi taip, tarsi namelis 
būtų jų. 

Aila ant vieno greta Laramaro sėdinčio vyro kaktos pastebėjo išskir- 
tinius zelandonio ženklus, jam nusišypsojus pamatė burnoje žiojint ply- 
šį - stigo priekinių dantų. Tai buvo Madromanas. Ar jis jau priimtas į 
zelandonius ir pažymėtas? Aila taip nemanė. Tikriausiai jis pats nusipiešė 
ženklus laikinais dažais, kuriais žmonės puošdavo savo veidus ypatingo- 
mis progomis. Vis dėlto Aila nebuvo mačiusi, kad kas nors puoštųsi ze- 
landonio ženklais. 

Aila prisiminė kuprinę, kurią rado urve ir nunešė Pirmajai. Nors Ma- 
dromanas visada šypsodavosi ir stengėsi įtraukti Ailą į pokalbį, greta jo 
ji jausdavosi nejaukiai. Jis ją keistai trikdė. Aila pagalvojo apie tai, kaip 
atrodo prieš plauką glostomas arklio kailis; Madromanas tarsi glostė ją 
netinkamai. 

Aila matydavo daug jaunų garsiai kalbančių ir besijuokiančių vyrų, 
bec čia sėdėjo kitokie, įvairaus amžiaus vyrai. Iš tų, kuriuos atpažino, nė 
vienas nebuvo itin naudingas savo urvui. Kai kurie elgdavosi ne itin pro- 


tingai arba lengvai pasiduodavo kitų įtakai. Vienas jų didumą laiko leis- 

davo gerdamas Laramaro barmą ir naktimis vos parsvirduliuodavo namo. 
Neretai jį žmonės rasdavo kokioje nuošalioje vietoje be sąmonės, dvo- 
kiantį gėralu ir vėmalais. Kitas buvo pagarsėjęs žiaurumu, ypač savo porai 
ir vaikams. Zelandoniai jau aptarinėjo galimus būdus įsikišti, tereikėjo, 
kad jo pora paprašytų pagalbos. 

Tada, kone pasislėpusį šešėliuose, ji pastebėjo Brukevalį, sėdintį kaž- 
kaip nuošaliau, vieną patį, atsirėmusį į aukštą, grubiai nusmailintą kelmą, 
geriantį iš vieno iš vandenmaišių. Jo būdas vis dar nedavė Ailai ramybės, 
tačiau jis buvo Jondalaro pusbrolis ir visada jai malonus. Ailai buvo ne- 
smagu jį matyti tokioje netikusioje draugijoje. 

Moteris jau ruošėsi sukti į šalį, kai išgirdo tyliai gerklėje urzgiant vil- 
ką. Iš už nugaros pasigirdo garsus balsas: 

— Nagi, pažiūrėkit, ką mes čia turime. Gyvūnų mylėtoja ir porelė gy- 
vulių. 

Ji nustebusi apsisuko. „Porelė gyvulių, - galvojo ji, - bet aš turiu tik 
vilką..“ Reikėjo akimirkos suprasti, jog tas žmogus Ekauzarą pavadino 
gyvuliu. Aila pajuto sukylant pyktį. 

— Vienintelis čia esantis gyvulys yra vilkas... Ar tu turėjai omeny 
save? — atrėžė ji. 

Pasigirdo grubus išgirdusiųjų pastabą kikenimas, ir Aila pamatė, kaip 
vyras susiraukia. 

— Nesakiau, kad aš esu gyvulys, - atsiliepė jis. 

— Puiku. Tavo vietoje nedėčiau savęs į vieną su vilku. Tu jam nepri- 
lygsti, — atsiliepė Aila. 

Keletas kitų vyrų prasibrovė pro krūmų uždangą, kad matytų, kas 
vyksta. Jie išvydo Ailą, ant šlaunies laikančią dukterį, vieną koją pastačiu- 
sią priešais vilką, kad jį sulaikytų, ir deglą iškėlusį Ekauzarą. 

- Ji prisėlinusi mus stebėjo, — ėmė teisintis vyras. 

- Ėjau pagrindiniu taku ir sustojau pažiūrėti, kas kelia tokį triukš- 
mą, - atkirto Aila. 

- Kasji tokia? Ir kodėl taip juokingai kalba? - paklausė Ailai nepažįs- 
tamas vyras, o paskui nustebęs pridūrė: - Čia vilkas! 

Aila visai pamiršo savo akcentą, į jį nebekreipdavo dėmesio ir daugu- 


ma ją pažinojusių žmonių, tačiau kartais koks nepažįstamasis jai tai pri- 

mindavo. Iš vyro marškinių rašto ir nešiojamo vėrinio Aila spėjo, kad jis 
yra iš urvo, gyvenančio prie kitos upės į šiaurę, grupės, kuri retai lankosi 
jų vasaros susirinkimuose. 

- Ji yra Aila iš devintojo urvo, ta, kurią parsivedė Jondalaras, - paaiš- 
kino Madromanas. 

- Ir ji yra zelandonė, kuri geba valdyti gyvūnus, - pridūrė kitas vyras. 
Aila pagalvojo, kad jis iš kaimyninio, keturioliktojo urvo. 

- Ji ne zelandonė, - globėjiškai tarstelėjo Madromanas. - Ji mokinė, 
vis dar mokosi. 

„Jis akivaizdžiai nematė mano naujos tatuiruotės“, - pagalvojo Aila. 

— Ber kai atėjo, ji jau galėjo valdyti tą vilką ir porelę arklių, - pasakojo 
vyras iš keturioliktojo urvo. 

— Sakiau, kad ji gyvulių mylėtoja, - su pašaipa pakartojo pirmasis vy- 
ras, aiškiai žiūrėdamas į Ekauzarą. 

Ekauzaras atsakė žvilgsniu ir ginamai pajudėjo prie Ailos. Vyrų buvo 
daug, visi apsvaigę nuo Laramaro barmos. O svaigalai išlaisvina tai, kas 
žmoguje blogiausia. 

— Kalbi apie tuos arklius iš urvo, kuris įsikūręs aukštupyje? — pasitiks- 
lino nepažįstamasis. - Tai pirmoji vieta, kur nuėjau čia atsidūręs. Tai ji 
juos valdo? Maniau, tai vyras ir mergaitė. 

— Širmė yra mano arklys, — tarė Jonaila. 

- Jie iš to paries židinio, - tarė Brukevalis, žengdamas į laužo šviesą. 

Aila nuo Brukevalio nukreipė žvilgsnį į Ekauzarą ir akimirksniu pa- 
stebėjo jų panašumą. Brukevalis aiškiai priminė Ekauzarą, nors nė vienas 
nebuvo visiškai genties žmogus. 

— Mano galva, turėtumėt leisti Ailai eiti savo keliu, - kalbėjo Bruke- 
valis. - Ateityje būtų išmintingiau barmą gerti toliau nuo pagrindinio 
tako. 

— Taip, puikus pasiūlymas, - staiga pasigirdo dar vienas balsas. Į Ekau- 
zaro deglo skleidžiamą šviesą žengė Joharanas ir jį lydintys vyrai. Keletas 
jų turėjo neuždegtų deglų, kuriuos tučtuojau užsidegė nuo Ekauzaro, kad 
matytųsi, kad būrelis nemenkas. - Išgirdome jus ir atėjome pažiūrėti, kas 
vyksta. Yra daugybė vietų išgertuvėms surengti, Laramarai. Nemanau, 


kad tavo vyrai būtinai turėtų kvaršinti galvas žmonėms, kurie tarp stovy- 

klų vaikšto pagrindiniais takais. Gal jau dabar vertėtų jums nešdintis kur 
kitur? Visai nenorime, kad ryte ant jūsų sukluptų vaikai. 

— Jis negali liepti mums iš čia eiti, - kažkas vograudamas papriešta- 
ravo. 

— Teisingai, jis negali liepti, kur mums eiti, — pritarė vyras, pirmasis 
pastebėjęs Ailą. 

— Viskas gerai, - atsiliepė Laramaras, paėmė keletą nedidelių gėrimo 
krepšių, kurie dar buvo neatkimšti, ir sudėjo juos į kuprinę. - Aš geriau 
surasiu vietą, kur mums niekas netrukdys. 

Brukevalis puolė jam padėti. Jis pakėlė akis į Ailą ir sugavo jos žvilgs- 
nį. Moteris jam nusišypsojo dėkinga už tai, kad stojo į jos pusę. Jis atsakė 
šypsena ir ilgesinga mina, kuri Ailą sutrikdė, paskui susiraukė ir nusigrę- 
žė. Moteris ant žemės nuleido Jonailą ir atsitūpė pristabdyti vilko, kol 
vyrai nueis. 

— Vis tiek ketinau eiti į lanzadoniečių stovyklą persimesti žodžiu su 
Dalanaru, Ekauzarai, - tarė Joharanas. - Gal eikim kartu? Aila pareis su 
Solabanu ir kitais. 

Ailai pasidarė smalsu, ką tokio svarbaus su Dalanaru turi aptarti Jo- 
haranas, kad negali palaukti iki ryto. Tamsoje niekas niekur nevaikšto. 
Tada ji pastebėjo, kaip keletas vyrų, sėdėjusių prie laužo, išlenda iš už 
krūmų ir patraukia paskui savo sėbrus, sukiodamiesi link su palyda nu- 
einančių Ekauzaro ir Joharano. Ji susirūpinusi susiraukė. Kažkas buvo 


negerai. 


— Niekada nemačiau tokio bruzdesio tarp zelandonių, - pastebėjo 
Joharanas. - Ar girdėjai ką nors apie tas ypatingas apeigas, kurias, kaip 
kalbama, jie planuoja? Aila turi žymę, bet jie to dar nepaskelbė. Paprastai 
pasako iš karto. Ar ji tau ką nors sakė? 

- Ji taip užsiėmusi su zelandoniais, nelabai ją ir tematau, — atsiliepė 
Jondalaras, tik tai nebuvo visiška tiesa. Jis tikrai retai ją matė, bet ne dėl 


Ailos užimtumo. Tai jis buvo tas, kuris jos šalinosi, ir brolis tai žinojo. 

— Na, atrodo, ruošiama tikrai kažkas didingo. Zelandonė daug laiko 
praleidžia kalbėdamasi su Proleva. Ji man papasakojo, kad zelandoniai 
nori didžiulės, ypatingos puotos. Jie netgi tarėsi su Laramaru dėl barmos. 
Mes ruošiamės į medžioklę, išeisim dienai ar dviem. Gal nori dėtis prie 
mūsų? - pasiūlė Joharanas. 

— "Taip, - atsakė Jondalaras kone per greitai, tad brolis klausiamai į jį 
pažvelgė. - Su džiaugsmu. 

Jei būtų geriau pagalvojęs, gal Jondalaras būtų prisiminęs, ką Aila jam 
pasakė išvydusi jį su Marona, tačiau šiuo metu jis galėjo galvoti tik apie 
tai, jog Aila juos matė. Tokiomis aplinkybėmis jis tiesiog negalėjo prisi- 
versti lyg nieko nebūtų įvykę įropoti į miego kailius greta jos. Jondalaras 
net nežinojo, ar jį priimtų. Jis buvo tikras, kad ją prarado, tačiau bijojo tai 
išgirsti iš pačios Ailos lūpų. 

Jondalaras manė, jog tinkamai numaldė Prolevos smalsumą negrįžęs 
į stovyklą tą vakarą; jis miegojo prie arklių aptvaro, ant žemės pasitiesęs 
jojimo apklotus ir kailį, kurį prie baseinėlio naudojo su Marona. Drauge 
Jondalaras suprato, kad negali ilgai laikytis nuošaly nesukeldamas visos 
stovyklos smalsumo. Medžioklės išvyka išspręstų problemą dienai ar 
dviem. Jis nenorėjo galvoti, kas bus toliau. 

Nors Aila stengėsi elgtis įprastai ir Jondalaras manė, jog ji nė nepaste- 
bi, kad jis jos vengia, iš tikrųjų visa stovykla numanė, kad tarp poros 
kažkas įvyko, ir dauguma įspėjo kas. Jondalaro „slapti“ pasimatymai su 
Marona nė iš tolo nebuvo tokie slapti, kaip kad jis galvojo. Daugumos 
žmonių manymu, jis elgėsi tinkamai, atsargiai, ir jie nekreipė dėmesio į tą 
nuotykį. Tačiau žinia, kad be galo vienas kitą mylintys žmonės nuo Ailos 
atvykimo net nemiega vienuose pataluose, nors Marona persikraustė į 
kitą stovyklą, greitai pasklido. 

Tokio pobūdžio gandais žmonės mėgo spekuliuoti. Tai, kad Aila buvo 
pažymėta zelandone iš karto to nepaskelbiant, ir pasiruošimas didelėms 
apeigoms tik pakurstė kalbas. Žmonės spėliojo, kad įvykis kažkaip su- 
sijęs su naujausia zelandone, tačiau niekas, regis, nieko tikrai nežinojo. 
Paprastai vienas ar kitas zelandonis smalsiam klausinėtojui ką nors prasi- 
tardavo, tačiau šįkart visi tylėjo lyg vandens į burnas prisisėmę. Žmonės 
kalbėjo, kad nė mokiniai nežino didžiosios šventės priežasties, nors jie 


stengėsi elgtis taip, lyg ją žinotų. 

Jondalaras nelabai domėjosi ruošiama švente. O paskui Joharano 
kvietimas dėtis prie medžiotojų būrio tapo dingstimi trumpam prading- 
ti. Jis kelis kartus matė Maroną. Išgirdusi gandus apie Ailos ir Jondalaro 
nesutarimą, moteris pasistengė susitikti su Jondalaru, tačiau jis ja nebesi- 
domėjo, buvo šaltai mandagus. Beje, ne vienintelė Marona norėjo išsiaiš- 
kinti, kiek rimti poros pykčiai. Brukevalis taip pat atėjo į devintojo urvo 
stovyklą. 

Nors ir atkeliavo į vasaros susirinkimą su devintuoju urvu, Brukeva- 
lis seniausiai persikraustė nakvoti į vasarinius vyrų namelius - vasaros 
susirinkimo stovyklos pakraščiuose stovinčius būstus, vadinamus tiesiog 
Nuošaliu. Kai kuriuose miegojo jauni vyrai, neseniai pakylėti iki vyrys- 
tės, kituose — kiek vyresni dar nesusijungę arba perkirtę mazgą vyrai bei 
tie, kurie tiesiog norėdavo čia būti. Brukevalis niekada nebuvo susijun- 
gęs. Jį kamavo slapta baimė būti atstumtam, todėl jokiai moteriai to ne- 
siūlė. Be to, neatrodė, kad nors viena iš moterų juo domėtųsi. Kadangi 
jis neturėjo savo šeimos ar vaikų, pagrindinėje stovykloje ir netgi dažniau 
naudojamose devintojo urvo teritorijose jautėsi tarsi ne savo vietoje. Me- 
tams bėgant vis daugiau jo amžiaus vyrų susijungė, tad Brukevalis vengė 
įprastų veiklų ir pažįstamų žmonių, dažniausiai laiką leisdavo su dyki- 
nėtojais, kurie glaudėsi prie Laramaro, kad gautų pasivaišinti jo barma. 
Neretai Brukevalis jos padaugindavo ir panirdavo į svaigalų teikiamą už- 
simiršimą. 

Vasaros susirinkime Brukevalis pagyveno keliose vyrų palapinėse ir 
galiausiai apsistojo toje, kurioje glaudėsi daugiausiai jo pažįstamų vyrų 
iš devintojo urvo. Jie mėgavosi lengvai prieinama Laramaro barma. La- 
ramaras ir pats čia dažniausiai nakvodavo, užuot grįžęs į savo poros ir 
jos vaikų palapinę. Vaikai pastaruoju metu ne itin maloniai jį sutikdavo, 
ypač nuo tada, kai Lanoga susijungė su tuo vaikiu luoša ranka. Laramaro 
manymu, mergaitė užaugo pakankamai daili ir galėjo gauti geresnę porą, 
nors jis girdėjo, kad jaunuolis geba medžioti. Madromanas taip pat daž- 
nai pasirinkdavo tą vyrų palapinę vietoj didelės globėjiškų zelandonių 
buveinės, kur jis buvo tik mokinys, nors visiems skelbėsi buvęs pašauktas. 

Brukevaliui ne itin patiko vyrai, su kuriais jis pasirinko gyventi: nieko 


verta šutvė, nedaug ką galinti pasiūlyti ir dar mažiau gerbtina. Jis suvokė, 

kad yra protingesnis ir pajėgesnis už daugumą iš jų. Brukevalis buvo gi- 
miningas šeimoms, kurių dažnas narys tapdavo vadu, jis užaugo su atsa- 
kingais, protingais ir dažnai apdovanotais žmonėmis. Vyrai, su kuriais jis 
glaudėsi viename Nuošalio namelyje, iš esmės buvo tinginiai, silpnavaliai 
arba lėtapėdžiai, nepasižymintys dosnia širdimi ar kitokiomis vertingo- 
mis savybėmis. 

Dėl to, stengdamiesi pakylėti savo savivertę ir išlieti nusivylimą, jie 
maitino vienas kito tuštybę ir tuščiagarbiškumą su pagyrūniška panie- 
ka kalbėdami apie tuos, už kuriuos jautėsi viršesni: apie tuos purvinus, |, 
kvailus gyvulius, kuriuos vadino „plokščiagalviais“. Jie sakė vienas kitam: 
nors jie ne žmonės, gali būti gudrūs. Nors plokščiagalviai vargiai pana- 
šūs į tikrus žmones, kartais jie būna pakankamai protingi, kad sutrikdytų 
dvasias, dėl kurių moteris pastoja. Tada ji pagimdo šlykštynę, ir tai nepa- 
kenčiama. Dėl savų priežasčių Brukevalis turėjo šį tą bendra su vyrais, su 
kuriais dalijosi miego erdve: tai buvo gili, nuolatinė neapykanta plokš- 
čiagalviams. 

Kai kurie tų vyrų buvo grubūs peštukai. Iš pradžių vienas kitas bandė 
Brukevalį erzinti dėl plokščiagalvės motinos, bet, kai jis kelis kartus pa- 
rodė savo nevaldomą pyktį ir galingą jėgą, niekas daugiau nedrįso prie jo 
lįsti, dauguma ėmė elgtis su juo pagarbiau nei su kitais, gyvenančiais tame 
pačiame namelyje. Be to, jis tikrai turėjo įtakos urvų vadams, nes daugu- 
mą jų pažinojo, tad užtarė vieną ar kitą vyrą, įsivėlusius į nemalonumus. 
Vyrai pradėjo į jį žvelgti kaip į savotišką vadą, taip pat elgėsi ir kai kurie 
urvai. Žmonės juto, kad Brukevalis turi savotiškos žabojančios įtakos, 
tad, vasarai įsibėgėjus, jei kuris iš Nuošaly gyvenančių vyrų imdavo kelti 
per daug rūpesčių, žmonės eidavo tiesiai pas Brukevalį. 

Kai jis pasirodė pagrindinėje devintojo urvo stovykloje neva norė- 
damas papietauti ir aplankyti urvo žmones, kilo spėlionių. Aila tądien 
išėjo anksti, buvo giliai įsitraukusi į zelandonių veiklą, o pakeliui nuve- 
dė Jonailą pas Levelą. Tiesą sakant, nebuvo daugumos moterų. Proleva 
kaip visada surinko visas moteris, kurias tik galėjo rasti, paskirstė darbus 
vienoms, užduotis kitoms ir pradėjo ruoštis didžiajai puotai, kurioje bus 
maitinamas visas vasaros susirinkimas. Stovykloje liko tik tos moterys, 


kurios ruošėsi eiti į medžioklę. 

Medžiotojams, kurie rinkosi devintojo urvo stovykloje, Proleva buvo 
palikusi maisto pietums. Vėliau medžiotojai patys savimi pasirūpins. 
Dauguma kartu su visa manta, palapinėmis ir miegmaišiais buvo įsidėję 
džiovinto kelioninio maisto, nors iš tikrųjų tikėjosi valgyti, kas šviežiai 
sumedžiota ar susirinkta. 

Kad jau Brukevalis atsidūrė devintojo urvo stovykloje ir buvo žino- 
mas kaip labai šaunus medžiotojas, Joharanas pakvietė medžioti ir jį. 
Vyras dvejojo vos akimirką. Jis nuolat svarstė, kas nutiko tarp Ailos su 
Jondalaru, tad pagalvojo, kad medžioklėje pavyks tai išsiaiškinti. 

Brukevalis niekada nepamiršo, kaip Aila stojo prieš visus apgaule Ma- 
ronos aprengta sutiktuvių šventei visiškai netinkamu apdaru. O dabar 
visos moterys vilki panašius drabužius, pastebėjo jis. Jis prisiminė, kokia 
miela ji jam buvo pirmą kartą susitikus, kaip šypsojosi, tarsi jį pažinotų, 
visiškai nedvejodama, be jokio susilaikymo, kurį rodydavo kitos moterys. 
Brukevalis svajodavo apie Ailą, vilkinčią tuo gražiu neįprastu jungtuvių 
apdaru, dažnai regėdavo, kaip pats jį nurengia. Net ne vieniems metams 
prabėgus vis dar įsivaizduodavo save vietoj Jondalaro gulintį greta jos 
minkštuose kailiuose. 

Aila visada liko jam maloni, bet jau pirmąjį pažinties vakarą staiga 
tarsi atitolo. Metams bėgant, Brukevalis vis labiau užsisklendė, tačiau 
daug žinojo apie Ailos ir Jondalaro bendrą gyvenimą, netgi intymiausias 
smulkmenas. Be kitų dalykų, jam pro akis neprasprūdo, kad Jondalaras 
jau kurį laiką poruojasi su Marona - ir reikėjo iš visų žmonių ją išsirinkti! 
Taip pat žinojo, kad Aila niekada nebuvo susijungusi su niekuo kitu, net 
per Motinos šventes, ir kad ji nenumano apie Jondalarą su Marona. 

Brukevalis grįžo į Nuošalį medžioklės mantos, o kol parėjo į devin- 
tojo urvo stovyklą, jau iš tikrųjų pasijuto belaukiąs medžioklės. Juk nė 
vienoje nedalyvavo nuo tada, kai apsigyveno su vyrais, su kuriais dabar 
dalijosi miego plotą. Paprastai dauguma medžioklės vadų nesivargina 
kviesti vyrų iš Nuošalio jungtis į būrį, o savo medžiokles jie ruošia retai, 
išskyrus Brukevalį, kuris per tuos metus dažnai išeidavo vienas ir pakan- 
kamai susimedžiodavo ar prisirinkdavo maisto. 

Kiti vyrai išprašydavo ko pavalgyti tai viename, tai kitame urve, daž- 


nai grįždavo į savo urvų stovyklas. Madromanas neturėjo rūpesčių dėl 

maisto. Dažniausiai jis valgydavo su zelandoniais, kuriuos pagal papro- 
čius gana gerai aprūpindavo kiti urvai, paprastai mainais už bendras 
paslaugas bei konkrečius patarnavimus. Laramaras taip pat turėjo savų 
išteklių — jis mainė barmą, ir netrūko norinčiųjų jos įsigyti. 

Nebuvo neįprasta, kad jaunesni vyrai, apsistojantys Nuošalio na- 
meliuose, gautų maisto arba pavalgytų vienoje ar kitoje stovykloje, tik 
dažniausiai jie mėgindavo kaip nors atsilyginti, pavyzdžiui, medžioda- 
mi, jungdamiesi prie bendrų darbų ar rinkdami maistą. Pasitaikydavo, 
kad neseniai vyrystės sulaukę jaunuoliai sukeldavo problemų. Žmonės, 
ypač vyresni vyrai, prisimindavo savo jaunystę, priskirdavo tokį elgesį 
„pakylėtai nuotaikai“ ir jį pakęsdavo. Jei vis dėlto jaunuoliai keldavo per 
daug rūpesčių, sulaukdavo urvų vadų apsilankymo. Šie turėjo galios skir- 
ti bausmes, įskaitant, blogiausiu atveju, išvarymą iš vasaros susirinkimo 
stovyklos. 

Visi žinojo, kad vyrai iš Brukevalio namelio - taip žmonės ėmė va- 
dinti tą vietą — nėra jauni, tačiau juos retai būdavo galima išvysti ten, 
kur virdavo darbas. Vis dėlto vasaros susirinkimuose nestigdavo maisto 
ir nė vienas, pasirodęs atėjus laikui valgyti, nebūdavo išvaromas, kad ir 
kaip nelaukiamas būtų. To namelio vyrai buvo pakankamai sumanūs ir 
pernelyg dažnai nepasirodydavo toje pačioje stovykloje, nebent sužino- 
davo apie gausias puotas, kaip tada, kai viena ar daugiau stovyklų reng- 
davo didelius bendrus valgymus. Tačiau dėl garsių pasibuvimų, kartais 
niršių muštynių, tingumo, aplaidumo ir nenoro prisidėti prie bendros 
gerovės Brukevalio vyrų grupė daugelio žmonių buvo nemėgstama. 

Vis dėlto šis namelis buvo vienintelė vieta, kur Brukevalis galėjo 
savo slaptą kaltę ir skausmą skandinti Laramaro barmoje. Apsvaigęs, 
nevaldydamas proto jis būdavo laisvas galvoti apie Ailą ką panorėjęs. | 
Jis prisimindavo, kaip ji atrodė, kai drąsiai atsigręžė į besijuokiančią 
devintojo urvo minią, galvodavo apie ją besišypsančią savo nuostabia 
šypsena, linksmą ir truputį apgirtusią Airtuojančią su juo, besišneku- 
čiuojančią su juo tarsi jis būtų įprastas vyras, netgi žavus ir dailus, o 
ne bjaurus mažiukas. Žmonės vadina jį plokščiagalviu, bet tai netiesa, 
netiesa. „Aš ne plokščiagalvis, - galvojo jis. - Viskas tik dėl to, kad aš 


žemas ir bjaurus: 

Pasislėpęs tamsoje, primaukęs stipraus gėrimo jis svajojo apie Ailą su 
įspūdinga, egzotiška tunika, su auksiniais veidą gaubiančiais plaukais ir 
gintaro papuošalu, besiilsinčiu tarp aukštų, stangrių apnuogintų krūtų. 
Jis svajojo apie tai, kaip lyti tas krūtis, liečia spenelius, apžioja juos lūpo- 
mis. Vien nuo tokių minčių jam prasidėdavo erekcija ir, užplūdus geis- 
mui, jam pakakdavo vos vos paliesti save, kad syvai ištrykštų. 

Tada jis įropodavo į tuščią miegmaišį ir svajodavo, kad tai jis sto- 
vi priešais zelandonę su Aila prie šono, ne jo pusbrolis, ilgšis geltonais 
plaukais ir gyvomis mėlynomis akimis, ne tas tobulas vyras, kurio trokšta 
visos moterys. Tačiau Brukevalis žinojo, kad Jondalaras visai nėra toks 
tobulas: jis poravosi su Marona ir slėpė tai nuo Ailos, tikėjosi, kad ir kiti 
nieko nepastebės. Jis irgi turi gėdingų paslapčių, o dabar Aila miega vie- 
na. Jondalaras nakvoja lauke prie arklių, susisukęs į jojimo paklotus. Ar 
Aila liovėsi mylėjusi Jondalarą? Ar ji sužinojo apie Maroną ir vengia to 
vyro, kuris įkūnijo viską, kuo Brukevalis svajojo būti? Vyro, kuris buvo 
susijungęs su moterimi, kurią Brukevalis mylėjo labiau nei patį gyveni- 
mą? Ar jai reikia kito, kuris mylėtų ją dabar? 

Brukevalis suprato, kaip mažai tikėtina, jog Aila pasirinks jį net jei ne- 
bemyli Jondalaro, tačiau ji vėl jam nusišypsojo ir neatrodė tokia tolima. 
O atvykus Dalanarui su lanzadoniečiais jam buvo priminta, kad kartais 
gražios moterys renkasi bjaurius vyrus. Jis nebuvo plokščiagalvis ir vengė 
galvoti, kad yra nors kiek į juos panašus, tačiau žinojo, kad Ekauzaras, tas 
bjaurus šlykštynė, kuris gimė maišytų dvasių, kurio motina yra plokščia- 
galvė, yra susijungęs su Dalanaro antros poros dukra, ta, kurią dauguma 
žmonių laiko tokia nepaprasta gražuole. Todėl viskas įmanoma. Jis sten- 
gėsi pernelyg nepuoselėti vilčių, ir, jei Ailai kada reikės žmogaus, kuris 
niekada nesiporuos su niekuo kitu, niekada, kol gyvas, kuris niekada ne- 


mylės nieko kito, jis galės būti tas vyras. 


— Mama! Mama! Tona atėjo! Močiutė pagaliau pasirodė! - šaukė Jo- 
naila, įbėgusi į namelį pranešti naujienos, o tada vėl strimgalviais puolė 
laukan. Vilkas lėkė jai įkandin. 

Aila ėmė mintyti, kiek dienų praėjo nuo tada, kai ji paprašė, kad kas 
nors nueitų į devintąjį urvą ir atneštų Martoną. Liesdama pirštais šlaunį 
ji apmąstė kiekvieną dieną, o pavyko suskaičiuoti tik keturias. Martona 
tikriausiai nekantravo keliauti, kaip Aila ir nujautė, tereikėjo sugalvoti 
būdą jai čia atgabenti. Aila žengė iš namelio kaip tik tuo metu, kai keturi 
jauni maždaug vienodo ūgio vyrai neštuvus su Martona nuleido ant že- 
mės. Du iš jų buvo Jondalaro mokiniai; kiti du - jų bičiuliai, atsitiktinai 
sukiojęsi šalia, kai ieškota neštuvų nešikų. 

Aila dirstelėjo į įtaisą, kuriame Martona buvo atgabenta į vasaros susi- 
rinkimą. Jį sudarė du lygiagretūs tiesių jaunų alksnių kamienai su stipria 
virve įstrižai rombo raštu išpintu tarpu. Virvėse tarp ilgųjų, tarpais buvo 
įpinti trumpesni kotai, kad suteiktų stabilumo. Aila buvo tikra, kad juos 
gaminant savo ranką pridėjo patyrusi audėja Martona. Moteris sėdėjo 
ant poros pagalvėlių neštuvų gale, ir Aila ištiesė ranką, norėdama padėti 
jai atsistoti. Martona padėkojo jauniems vyrams ir keletui kitų, kurie da- 
lijosi darbu nešdami buvusią devintojo urvo vadę. 

Praėjusią naktį jie praleido mažame penktojo urvo slėnyje kartu su 
keliais į vasaros susirinkimą neišėjusiais penktojo urvo žmonėmis ir vie- 
nu jų zelandonio mokiniu. Visi labai susidomėjo Martonos gabenimo 
būdu. Žmonės pradėjo svarstyti, ar pavyktų rasti jaunuolių, kurie ir juos 


nugabentų į vasaros susirinkimą. Dauguma būtų norėję jame apsilankyti, 

jautėsi palikti, kai negalėjo iškeliauti, nes savomis kojomis neįveiktų ilgų 
nuotolių. 

Kai Jondalaro mokiniai įnešė neštuvus į namelį, Ailai toptelėjo, kad 
jaunuolių paslaugų vis dar gali prireikti. 

— Hartalanai, ar judu su Zakadaliu bei dar keletu vyrukų prireikus 
nenorėtumėt panešioti Martonos po stovyklą? Nueiti nuo čia iki zelan- 
donių namelio ar kitų stovyklų jai gali būti per sunku, - tarė Aila. 

— Tik pasakyk, kada tau mūsų reikės, - atsiliepė Hartalanas. - Gal 
būtų geriau, jei praneštum iš anksto, bet bent vienas iš mūsų kur nors 
netoliese sukiosimės visą laiką. Dar šnektelsiu su kitais ir pažiūrėsiu, 
gal pavyks susitarti, kad čia visada būtų žmonių, prireikus pasiruošusių 
padėti. 

— Labai malonu, Hartalanai, - pasakė Martona. Ji išgirdo Ailos pra- 
šymą, - bet nenoriu atitraukti jūsų nuo užsiėmimų. 

- Jau nelabai daug kas ir liko nuveikti, - atsakė Hartalanas. - Keletas 
žmonių ruošiasi eiti medžioti, lankyti giminaičių arba netrukus trauks 
namo. Dauguma apeigų ir puotų jau įvyko, išskyrus vėlyvąsias jungtuves 
ir kažkokį didelį įvykį, kuriam ruošiasi zelandoniai. Be to, pastaruoju 
metu niekam nepavyksta rasti Jondalaro, tačiau jis vis tiek daugiausiai 
moko žiemą. Smagu tave nešioti, Martona, - nusišypsojo Hartalanas. 
Nepatikėsi, kiek dėmesio sulaukėme vien įžengę į stovyklą su tavimi. 

— Na, regis, aš žmonėms suteikiau daug džiaugsmo, - irgi nusišypso- 
jo Martona. - Taigi, jei neprieštaraujat, kartkartėmis paprašysiu pagal- 
bos. Pasakysiu tiesiai — jau kur kas geriau įveikiu nedidelį kelią, tačiau 
toli negaliu eiti be lazdos ir labai nemėgstu kitus gaišinti. 

Staiga į namelį įskriejo Folara. 

— Mama! Tu čia! Kažkas ką tik man pasakė, kad atėjai į vasaros susi- 
rinkimą. Net nežinojau, kad tu atkeliausi, - jos sveikindamosi apsikabi- 
no ir susilietė skruostais. 

— Gali padėkoti Ailai. Ji išgirdo, kad galbūt susiradai žmogų, kuris ti- 
krai tau rūpi, ir paprašė jaunuolių mane atgabenti. Jaunai moteriai reikia 
mamos, jeigu teks rimtai apsispręsti, - pasakė Martona. 

- Ji teisi, — atsiliepė Folara, o jos šypsena taip švietė, kad Martona 


suprato, jog svarstymai buvo teisingi. - Bet kaip tu čia atsidūrei? 

- Tai irgi Ailos sumanymas. Ji pasakė Dalanarui su Joharanu, kad nėra 
jokios priežasties, kodėl manęs negalėtų atgabenti ant pečių keturi sti- 
prūs vyrai, todėl keletas jų atėjo ir mane išsinešė. Aila norėjo, kad keliau- 
čiau kartu su ja ant Yhaha nugaros. Tikriausiai derėjo taip padaryti. Bet, 
kad ir kaip mėgstu arklius, joti raita bijau. Neišmanau, kaip juos valdyti. 
Jaunus vyrus sužiūrėti lengviau. Tiesiog pasakai jiems, ko nori ir kada su- 
stoti, - paaiškino Martona. 

Folara apkabino brolio porą. 

— Ačiū tau, Aila. Tik moteris ir gali tai suprasti. Tikrai norėjau, kad 
mama būtų čia, bet nežinojau, ar ji pakankamai gerai jaučiasi, ar pajėgtų 
ateiti. — Ji atsisuko į Martoną. - Kaip jautiesi? 

— Pasilikusi devintajame urve Aila labai gerai manimi pasirūpino, da- 
bar jaučiuosi kur kas geriau nei praėjusį pavasarį, - atsiliepė Martona. - Ji 
tikrai labai gera gydytoja, o jei įsižiūrėsi atidžiau, pamatysi, kad dabar ji 
jau zelandonė. | 

„Martona pastebėjo žymę mano kaktoje“, - suprato Aila. Žaizdos jau 
nebeskaudėjo, tik kartais nudiegdavo, todėl pati Aila ją beveik užmiršo, 
nebent kas užsimindavo arba imdavo spoksoti. 

- Žinau, mama, - tarė Folara. — Visi žino, nors tai dar nepaskelbta. 
Kaip ir visi zelandoniai, pastaruoju metu ji tokia užsiėmusi. Jie planuoja 
kažkokias apeigas, tik nežinau, ar jos bus prieš, ar po antrųjų jungtuvių. 

— Prieš, — atsiliepė Aila. - Turėsi laiko pasikalbėti sa mama ir viską 
aptarti. 

— Taigi tu rimtai nusiteikusi, - tarė Martona. Ji nutilo ir akimirką gal- 
vojo tylėdama, tada pasakė: - Taigi, kur tas jaunuolis? Norėčiau su juo 
susipažinti. 

- Jis laukia lauke, - pasakė Folara. - Pakviesiu. 

— Gal geriau aš išeisiu su juo susipažinti, - tarė Martona. 

Belangiame vasaros namelyje buvo tamsu, tikrai įėjimo angą dengian- 
ti užuolaida dieną būdavo atitraukiama ir surišama, o dūmų anga stogo 
viduryje dažnai likdavo atvira per dieną, jeigu oras pasitaikydavo geras. 
Martona matė jau prasčiau, bet norėjo kuo geriau įsižiūrėti į jaunuolį. 

Kai visos trys moterys išėjo pro angą, Martona pamatė tris nepažįsta- 

nais plaukais. Kai Folara pirmiausia priėjo prie jo, Martona giliai įkvėpė. 
Ji vylėsi, kad ne jis bus dukros pasirinktasis. Dičkiui nieko netrūko, bet 
koją kišo, nors ir nebūtų nieko lėmęs, Martonos grožio suvokimas. Tie- 
siog ji visada vylėsi, kad vyras, kurį Folara išsiriks, puikiai jai derės ir jie 
papildys vienas kitą, o greta tokio dičkio jos aukšta ir daili dukra atrodytų 
mažutė. Folara pradėjo supažindinimą. 

— Danugas ir Druvezas iš mamutojų yra Ailos giminaičiai. Jie suko- 
rė šitokį kelią jos aplankyti. Pakeliui jie susipažino su dar vienu vyru ir 
pakvietė jį keliauti kartu. Mama, prašau pasveikinti Aldanorą iš sarmu- 
nojų. 

Aila stebėjo, kaip jaunas dailios sarmunojiškos išvaizdos vyras žengia 
į priekį. 

— Aldanorai, tai mano mama Martona, buvusi devintojo Zelandoni- 
jos urvo vadė, susijungusi su mainų meistru Vilomaru.... 

Martona su palengvėjimu atsiduso, kai Folara ėmė ją oficialiai prista- 
tinėti Aldanorui, o ne jaunam raudonplaukiui milžinui, ir vardyti keistus 
jaunuolio vardus ir ryšius. 

- Didžiosios Motinos Žemės vardu, sveikinu tave, Aldanorai iš sar- 
munojų, — tarė Martona. 

- Munos, Didžiosios Motinos Žemės, jos sūnaus Lumio, šilumos 
ir šviesos nešėjo, ir jos poros Balo, dangaus sergėtojo, vardu, sveikinu 
tave, - tarė Aldanoras Martonai, sudėjęs ties alkūnėmis sulenktas rankas, 
delnais atsuktas į moterį, paskui prisiminęs greitai pakeitė pozą ir ištiesė 
rankas delnais į viršų, kaip sveikinasi zelandoniečiai. 

Ir Martona, ir Aila suprato, kad jis mokėsi sarmunojišką sveikinimą 
pasakyti zelandoniškai, ir abiem tai paliko įspūdį. Martonai tai daug gero 
sakė apie jauną vyrą, kuris nesibodi stengtis, ir ji tikrai turėjo pripažinti, 
kad jaunuolis dailus. Ji suprato dukros potraukį ir kol kas buvo patenkin- 
ta jos pasirinkimu. 

Aila pirmąkart išgirdo oficialų sarmunojų pasveikinimą; nei ji, nei 
Jondalaras niekada nebuvo oficialiai sutikti sarmunojų stovykloje. Jon- 
dalarą į nelaisvę paėmė Atarojos moterys-vilkės ir laikė įkalintą kartu su 
savo vyrais ir berniukais. Aila su arkliais ir vilku atsekė pėdsakais į jų sto- 

Po oficialaus supažindinimo Martona su Aldanoru pradėjo šneku- 
čiuotis, tačiau Aila suprato - kad ir kokia žavi, buvusi vadė užduoda tiks- 
lius klausimus, kad kuo daugiau sužinotų apie nepažįstamąjį, su kuriuo 
ketina jungtis jos duktė. Aldanoras paaiškino, kad su Danugu ir Druvezu 
susipažino tada, kai jie trumpam apsistojo pas jo žmones. Sužinojęs, kas 
įvyko Atarojos stovykloje, Aldanoras džiaugėsi, kad jai nepriklauso ir gy- 
vena toliau į šiaurę. 

Aila su Jondalaru sarmunojams tapo mitinėmis būtybėmis. Buvo se- 
kamos legendos apie gražuolę Sailą, Motinos įsikūnijimą, gyvą Muną, 
skaisčią kaip saulėta diena, ir jos porą, aukštą šviesiaplaukį Selandoną, 
kurie nužengė į žemę išgelbėti pietinės stovyklos vyrų. Pasakota, kad Se- 
landono akys - ledynų gelmės mėlynumo, mėlynesnės negu dangus, švie- 
siaplaukis toks dailus, koks gali būti dailus tik spindintis mėnuo, jei at- 
eitų į žemę ir įgytų žmogaus kūną. Po to, kai nuožmusis Motinos vilkas, 
Vilko žvaigždės įsikūnijimas, nužudė piktąją Ataroją, Saila su Selandonu 
stebuklingais arkliais vėl pakilo į dangų. 

Aldanorui patiko tie pasakojimai, ypač išmonė, kad ateiviai iš dan- 
gaus gali valdyti arklius ir vilkus. Jis manė, kad legendą atnešė keliaujantis 
pasakotojas, kuris tik nežemiško įkvėpimo pagautas galėjo sugalvoti to- 
kius negirdėtus dalykus. Kai pusbroliai mamutojai pradėjo tvirtinti, kad 
abi legendinės figūros yra jų giminaičiai ir kad jie keliauja jų aplankyti, 
vaikinas negalėjo tuo patikėti. Jaunuoliai gerai sutarė, tad, pusbroliams 
pakvietus, jis nusprendė kartu leistis į kelionę aplankyti mamutojų gimi- 
naičių Zelandonijoje ir savo akimis įsitikinti, kad tai, kas pasakojama, arti 
tiesos. Keliaudami į vakarus jaunuoliai girdėjo vis daugiau keistybių ir 
apie stebuklingąją raitelių porą, ir apie jų „nuožmųjį“ vilką, kuris taikiai 
žaidė su mažais vaikais. 

Atvykęs į zelandoniečių vasaros susirinkimą Aldanoras iš Jondalaro 
išgirdo tikrąjį pasakojimą apie Ataroją bei jos stovyklos žmones. Jaunuo- 
lis apstulbo, kad girdėti nutikimai yra tikroviški. Moteris, vardu Atila, 
iš tikrųjų egzistuoja, gyvena su zelandoniečiais ir savo pora Jondalaru, 
aukštu šviesiaplaukiu stulbinamai mėlynomis akimis ir, nors truputį vy- 
resniu, vis dar labai dailiu vyru. Visi kalbėjo, kad Aila irgi tikra gražuolė. 
Jaunasis sarmunojas nekantravo grįžti namo vien tik tam, kad papasako- 

Vis dėlto jis apsigalvojo — vis tiek niekas netikėtų, kaip ir jis pats ne- 
tikėdavo kam nors tvirtinant, jog pasakoja gryną tiesą. Tegu pasakojimas 
apie Sailą su Selandonu ir liks stebukline legenda, kurios paslaptinga tiesa 
padeda išaiškinti nežinomus dalykus, - mitu. Be to, jo širdį pavergė, Jon- 
dalaro sesuo — irgi tikra gražuolė. 

Martonai kalbantis su svečiu, aplinkui susibūrę žmonės klausėsi Al- 
danoro pasakojimo. 

— Kodėl pora pasakojime vadinami „Saila ir Selandonu“, o ne „Aila ir 
Jondalaru“? 

— Manau, aš galiu tau atsakyti, - tarė Aila. - „S“ skirta pagarbai pa- 
rodyti. „Sarmunojai“ reiškia „pagerbti žmonės“, arba „ypatingieji“. Var- 
tojamas prieš žmogaus vardą, garsas „S“ reiškia, jog tas žmogus didžiai 
geriamas. 

— Kodėl mes nesivadiname „ypatingaisiais“? - nustebo Jonaila. 

— Manau, mes irgi tokie esame. Tikriausiais vardas „ypatingieji“ tėra 
kitas būdas pasakyti „žemės vaikai“, kaip mes save vadiname, — atsakė 
Martona. - Gal mes kilę iš tų pačių žmonių, iš tų pačių šaknų? Įdomu, 
kad iš krašto pavadinimo - Zelandonija - taip lengva padaryti pagarbų 
kreipinį į žmogų. 

— Įkalintas aptvare, - toliau pasakojo Aila, - Jondalaras pradėjo 
rodyti vyrams ir berniukams, kaip daryti įvairius daiktus, pavyzdžiui, 
įrankius. Tai jis sugalvojo būdą visiems išsilaisvinti. Kelionėse, kai susi- 
tikdavome žmonių, jis dažnai sakydavo esąs Jondalaras iš Zelandonijos. 
Vienas berniukas pagalvojo, kad Zelandonija yra Jondalaro vardas, ir 
pradėjo jį vadinti Selandonu, taip suteikdamas jam pagarbos garsą, nes 
labai Jondalarą vertino ir gerbė. Manau, jis nuoširdžiai manė, kad būtent 
tai vardas ir reiškia: garbingasis Jondalaras. Legendoje sarmunojai ir man 
suteikia garbės. 

Martona atrodė patenkinta. Ji atsisuko į Ailą. 

— Elgiuosi netinkamai. Atsiprašau. Prašau pristatyti mane savo gimi- 
naičiams. 

- Čia Danugas iš mamutojų, sūnus Nezės, kuri yra susijungusi su Liū- 
to stovyklos vadu Talutu, o čia jo pusbrolis Druvezas, Taluto sesers Tu- 


lijos, mamutojų Liūto stovyklos vadės, sūnus, - pradėjo Aila. - Danugo 

motina Nezė padovanojo man jungtuvių apdarą. Pameni, sakiau, kad ji 
ketino mane įdukrinti, bet visus nustebindamas mane įdukrino Mamuta. 

Aila prisiminė, kad Martonai didelį įspūdį padarė jos vestuvinis ap- 
daras. Taip pat ji žinojo, kad, kaip motina jaunos moters, kuri netrukus 
susijungs, ji norėtų žinoti jaunų vyrų statusą, nes tikėtina, jog jie irgi da- 
lyvaus jungtuvių apeigose. 

- Žinau, kad kiti jus čia jau pasveikino, - tarė Martona, - bet ir aš no- 
riu pridėti savo sveikinimus. Suprantu, kaip jūsų žmonės pasiilgo Ailos. Ji 
būtų labai reikalinga bet kuriame urve, bet, jei tai nors kiek atlygintų jūsų 
pastangas, perduokit jiems, kad mes be galo ją vertiname. Ji yra labai svar- 
bi mūsų urvo narė. Nors dalis jos širdies visada priklausys mamutojams, ji 
labai atsidavusi zelandonietė. 

— Dėkoju, - tarė Danugas. Kaip vado poros sūnus jis suprato, jog įvy- 
ko apsikeitimas informacija apie statusą, ir jis buvo pripažintas. - Mums 
visiems jos trūksta. Mano mama labai apgailestavo, kai Aila išėjo. Ji buvo 
jai kaip duktė, tačiau Nezė suprato, kad Ailos širdis priklauso Jondalarui. 
Nezė labai apsidžiaugs sužinojusi, kad Aila buvo šiltai sutikta zelando- 
niečių, kad jos ypatingos savybės taip gerai priimtos. 

Nors ir netobulai kalbėjo zelandoniškai, jaunuolis akivaizdžiai buvo 
iškalbingas ir žinojo, kaip perduoti savo šeimos statusą tarp mamutojų. 
Niekas geriau už Martoną nesuprato užimamos padėties vertės ir svar- 
bos. Aila irgi suvokė statuso sąvoką. Tai buvo svaru netgi gentyje, be to, 
ji mokėsi to, kaip suteikiama, rikiuojama ir dovanojama žmogaus svarba 
Zelandonijoje. Vis dėlto ji niekada neturės intuityvaus supratimo, bū- 
dingo tokiems žmonėms kaip Martona - tiems, kurie gimė aukščiausios 
padėties žmonėms. 

Visuomenėje, kurioje nebuvo pinigų, statusas reiškė daugiau nei vien 
prestižą, tai buvo gerovės forma. Žmonės nekantravo pasitarnauti aukš- 
tos padėties žmonėms, nes už paslaugas visada reikia kaip nors atlyginti. 
Skolingas lieki, jei paprašai ką nors nuveikti, padaryti ar kur nueiti, ir tiki- 
masi, kad atlyginsi panašios vertės paslauga. Niekas iš tikrųjų nenorėdavo 
likti įsiskolinęs, bet visi buvo vieni kitiems skolingi, o kai tau skolingas 
tas, kurio statusas aukštas, tavasis taip pat padidėja. 

Vertinant statusą, į daug ką derėjo atsižvelgti, štai kodėl žmonės var- 

Nepaisant prastesnės galutinio produkto kokybės, jei žmogus sutelkdavo 
visas pastangas, skola laikyta atlyginta, nors žmogaus statusas nepasikeis- 
davo. Į amžių taip pat buvo atsižvelgiama - vaikai iki tam tikro amžiaus 
niekam nelieka skolingi, o rūpinantis vaikais, netgi savaisiais, mokama 
skola bendruomenei, nes vaikai reiškia jos tęstinumą. 

Sulaukus garbaus amžiaus, tam tikrų paslaugų galima prašyti neįgy- 
jant skolos ir neprarandant statuso. Kai žmogus netenka galimybės prisi- 
dėti, jis ne tiek praranda rangą, kiek pakeičia padėtį. Patyrę ir išmintingi 
senoliai išlaiko statusą, bet tas, kuris netenka nuovokos, savo padėtį išlai- 
ko tik nominaliai. Žmogus vis dar gerbiamas už jo praeities indėlį, bet jo 
patarimų nebepaisoma. 

Sistema buvo sudėtinga, tačiau visi išmokdavo jos niuansų taip, kaip 
išmokdavo kalbėti. Kol sulaukdavo atsakomybės amžiaus, dauguma žmo- 
nių suprasdavo subtiliausius statuso skirtumus. Bet kuriuo metu žmogus 
tiksliai žinodavo, kiek jis skolingas ir kiek kiti skolingi jam, suvokdavo 
skolų prigimtį ir savo statusą bendruomenėje. 

Martona taip pat pasikalbėjo su Druvezu, kurio padėtis prilygo pus- 
brolio, nes jis buvo Tulijos, Taluto sesers ir Liūto stovyklos vadės, sūnus. 
Druvezas tiesiog buvo tylesnis. Vien dėl ūgio Danugas buvo pastebimes- 
nis, ir, nors iš pradžių drovėjosi, išmoko būti malonus. Šilta šypsena ir 
lengvas pokalbis numaldydavo bet kokią baimę, kurią galėjo sukelti jo 
ūgis. 

Galiausiai Martona atsisuko į Ailą. 

— Kurgi tas mano sūnus, taip pagerbtas Aldanoro žmonių? 

Aila nusisuko. 

— Nežinau, - atsakė ji, mėgindama suvaldyti staigų jausmų antplūdį. 
Paskui pridūrė: - Buvau užsiėmusi su zelandoniais. 

Martona akimirksniu suprato, kad kažkas labai blogai. Aila taip troš- 
ko pamatyti Jondalarą, o dabar nė nežino, kur jis. 

— Mačiau, kaip šįryt Jondis nuėjo žemyn palei Upę, - įsiterpė Jonai- 
la, - bet nežinau, kur jis miegojo. Kažkodėl jis sa mumis nebemiega. Man 
labiau patiko, kai jis būdavo su mumis. 

Aila visa išraudo, bet nieko nepasakė, ir Martona įsitikino, kad bėda 

— Folara, gal judvi su Martona pasaugotumėte Jonailą arba nuvestu- 
mėte ją pas Levelą, jei eisite į pagrindinę stovyklą? Ir pasiimtumėte Vil- 
ką? Man reikia pasikalbėti sa Danugu ir Druvezu, paskui tikriausiai kar- 
tu nueisim į zelandonių namelį, - tarė Aila. 

— Taip, žinoma, - sutiko Folara. 

Aila apkabino dukterį, tarstelėjo: „Pasimatysim vakare“, ir nuėjusi 
prie dviejų vyrų pradėjo kalbėtis mamutojiškai. 

— Prisiminiau kalbančius būgnus ir užsiminiau apie tai Pirmajai. Ar 
kuris iš jūsų, o gal jūs abu, mokate priversti būgnus kalbėti? — paklausė 
Aila. 

— Taip, - nedaugžodžiavo Danugas. - Abu mokame, bet būgnų netu- 
rime. Jie nėra būtina kelionės manta. 

- Kiek užtruktų porą tokių būgnų padaryti? Esu tikra, jei reikia, žmo- 
nės jums padėtų. Beje, ar norėtumėte jais mušti per apeigas? Tai būtų 
šventės dalis, - paaiškino Aila. 

Vyrai susižvalgė ir gūžtelėjo pečiais. 

— Jei rastume medžiagų, pagaminti ilgai netruktų, gal dieną ar dvi. 
Tereikia žaliaminę odą užtempti ant apskrito rėmo ir itin tvirtai įtempti, 
kad būgnas tinkamai skambėtų. Rėmas turi būti tvirtas, kitaip sulūš odai 
traukiantis, ypač jei kaitinsim, kad ji trauktųsi greičiau, - paaiškino Dru- 
vezas. - Būgnai maži, labai greitai barbenama pirštais. 

— Mačiau, kad kai kurie groja lazdelėmis, bet mes išmokome pirš- 
tais, - pridūrė Danugas. 

— Ar norėsite pagroti per apeigas? - pasitikslino Aila. 

- Žinoma, - vienu balsu atsakė jaunuoliai. 

— Tada eime su manimi, - tarė ji-ir patraukė į pagrindinę stovyklą. 

Pakeliui į didžiąją zelandonių palapinę Aila pastebėjo, kad daug žmo- 
nių stabčioja ir spokso į juos. Nors itin dažnai visus domindavo Aila, 
šįkart ne ji buvo žiopsojimo priežastis. Danugas. Žinoma, nemandagu, 
tačiau tam tikra prasme Aila negalėjo žmonių kaltinti - jis tikrai buvo 
sukrečianti figūra. Apskritai Zelandonijos vyrai yra aukštaūgiai ir gerai 
sudėti - Jondalaras buvo dviejų metrų ūgio, bet Danugas stūksojo visa 
galva virš kitų, buvo sudėtas proporcingai savo ūgiui. Jei matytum jį vie- 

būryje jo augumas labai išryškėdavo. Aila prisiminė, kaip pirmą kartą pa- 
matė Talutą - Danugo židinio vyrą, vienintelį jos matytą tokio didumo 
žmogų. Ir ji tada tikriausiai spoksojo, dar ir todėl, kad, be Jondalaro, Ta- 
lutas buvo pirmas jos rūšies žmogus, pamatytas nuo vaikystės. Gal tada ji 
žiūrėjo išpūtusi akis būtent dėl to? 

Jiems pasiekus didįjį namelį stovyklos viduryje, prie Ailos priėjo dvi 
jaunos mokinės. 

— Norėjau įsitikinti, ar turime visas medžiagas tam ypatingam apeigų 
gėrimui, apie kurį mums pasakojai, — tarė viena iš jų. - Sakei, reikės rau- 
gintos beržų sulos, vaisių sulčių, paskanintų kvapiaisiais lipikais, ir kaž- 
kokių žolelių, teisingai ? 

— Taip, tam tikrų žolelių - kiečių, - tarė Aila, - tiksliau, pelynų. 

— Nemanau, kad žinau tokį gėrimą, - tarė Druvezas. 

— Ar pakeliui buvote užsukę aplankyti losadunojiečių? - paklausė 
Aila. - Tiksliau, ar dalyvavot jų Motinos šventėje? 

— Buvome užsukę, bet ilgai neviešėjome, - atsakė Druvezas, - ir, deja, 
tuo metu Motinos šventė nevyko. 

— Šitą gėrimą gaminti mane išmokė Losadunos pora Solandija. Para- 
gavus atrodo malonus, lengvas gėrimėlis, o iš tikrųjų tai stiprus, galingas 
mišinys, specialiai ruošiamas sukelti įkvėpimą ir skatinti šiltą tarpusavio 
bendravimą, kurio reikia per šventes Motinai pagerbti, - paaiškino Aila. 
Atsisukusi į mokines, ji pridūrė: - Kai pagaminsit, paragausiu ir pasaky- 
siu, jei ko nors trūks. 

Nusisukusios eiti, abi jaunos moterys viena kitai rankomis parodė 
gestus ir atsigręžė į Danugą. Pastaruosius kelerius metus, ypač vasaros 
susirinkimuose, Aila visus zelandonius mokė pagrindinių genties kalbos 
ženklų. Ji galvojo, kad tai padės donijams bendrauti, bet jau minimaliai, 
jei pasitaikys keliaujant sutikti genties žmonių. Vieni šią kalbą perprato 
geriau už kitus. Bet dauguma, regis, smaginosi naudodami tylų, slaptą 
būdą kalbėtis kitiems nesuprantant. Tik jaunosios mokinės nežinojo, 
kad Aila seniai, dar gyvendama su mamutojais, išmokė genties ženklų 
kalbos ir Druvezą su Danugu. 

Staiga Danugas pažvelgė į vieną jauną moterį ir nusišypsojo. 

— Gal norėsi sužinoti per Motinos šventę, — tarė jis, atsisuko į Druvezą 


ir abu nusijuokė. 

Mokinės išraudo; tada toji, kuri pirma rodė ženklus, nusišypsojo Da- 
nugui ir gundomai pažvelgė: 

— Gal ir norėčiau, - atsakė ji. - Nežinojau, kad supranti ženklus. 

— Nejaugi manai, kad galima ilgai gyventi greta Ailos ir jų neišmok- 
ti? — atsiliepė Danugas. - Juk mano brolis, berniukas, kurį įsūnijo mano 
mama, buvo pusiau genties ir negalėjo kalbėti. Aila mus visus išmokė 
ženklų kalbos. Pamenu tą dieną, kai Raidagas pirmą kartą parodė ženklą 


„motina“. Mama apsiverkė. 


Žmonės anksti pradėjo šmirinėti po apeigų aikštę. Ore sklandė jau- 
dulys. Ceremonijai ruoštasi dienų dienas, todėl tvyrojo neįtikėtinas lau- 
kimas. Turėjo įvykti kažkas ypatingo, visiškai išskirtinio. Tai suprato visi, 
tik nežinojo, kas bus. Intriga pasiekė viršūnę, kai saulė pradėjo leistis. Dar 
niekada zelandoniečiai vasaros susirinkime netroško, kad saulė greičiau 
nusileistų. Jie tiesiog norėjo, kad ji dingtų iš dangaus. 

Galiausiai, kai saulė pakibo žemai ties horizontu ir sutemo tiek, kad 
prireikė laužo šviesos, žmonės pradėjo rimti laukdami, kol bus uždegti 
apeigų laužai. Vasaros susirinkimo teritorijos viduryje buvo natūralus 
amfiteatras, pakankamai didelis, kad tilptų visa dviejų tūkstančių žmo- 
nių minia. Į dešinę nuo vasaros susirinkimo stovyklos kalkakmenio kal- 
vos sudarė didelio išskobto seklaus dubens formos įdubą, atvirą priekyje. 
Nusklembti šlaitai papėdėje perėjo į nedidelį, sąlyginai lygų lauką, kuris 
per tuos daugybę metų, kai ši vieta naudojama susirinkimams, dar buvo 
išlygintas akmenimis ir plūkta žeme. 

Medžių giraitėje ant dantytos kalvos viršūnės tryško šaltinis, kuris 
pripildė baseinėlį, o paskui liejosi žemyn dubens formos šlaitu, keliavo 
dugno viduriu ir pamažu platėjo į didesnį stovyklos upeliuką. Tas upe- 
liukas buvo toks mažas, ypač vasaros pabaigoje, kad žmonės nesunkiai jį 
peržengdavo, tačiau skaidrus, vėsus baseinas viršuje tiekė geriamąjį van- 
denį. Žolėti kalvų šlaitai kilo pamažu, netolygiai. Bėgant metams, žmo- 


nės vienur žemes nukasė, kitur jų pripylė, kol ant šlaitų atsirado nedidelės 

plokštumos - patogios vietos įsitaisyti šeimoms ar net visam urvui, vėrėsi 
geras vaizdas į atvirą erdvę apačioje. 

Žmonės sėdosi ant žolės arba tiesėsi ant žemės pintus demblius, kimš- 
tas pagalvėles ar kailius. Buvo uždegtos ugnys, daugiausiai į žemę įbesti 
deglai, keletas nedidelių laužo duobių juosė sceną primenantį plotą apa- 
čioje, vienas didelis laužas buvo užkurtas priekyje, keletas jų suliepsnojo 
tarp žiūrovų. Netrukus, dar žmonėms besišnekučiuojant, pasigirdo tyli 
jaunų balsų daina. Žmonės pradėjo tildyti vieni kitus. Tada į centrinį 
plotą atžygiavo beveik visi stovyklos vaikai, traukdami ricmingą dainą su 
skaičiavimo žodžiais. Visi nuščiuvo ir šypsodamiesi žvelgė į savo atžalas. 

Pradėta nuo vaikų dainavimo dėl dviejų priežasčių: pirmiausia, de- 
rėjo parodyti vyresniesiems, ko vaikai išmoko iš zelandonių. Antra, visi 
supranta, kad Motinos šventė prasidės kartu su puota ir bendromis links- 
mybėmis. Kai baigsis pasirodymas, vaikai bus nuvesti į vieną iš stovyklų 
susirinkimo pakraštyje, kur žais ir patys puotaus atskirai nuo suaugusių- 
jų. Juos prižiūrės keletas zelandonių ir keli vyresni vyrai ir moterys: jau- 
nos motinos, kurios dar nebuvo pasiruošusios dalyvauti šventėje, mote- 
rys, kurioms ką tik prasidėjo mėnulio laikas, arba tie, kurie šįkart nebuvo 
nusiteikę pagerbti Motiną. 

Nors dauguma žmonių laukdavo Motinos švenčių, niekas nebu- 
vo verčiamas jose dalyvauti. Šventės dalyviams buvo lengviau atsipa- 
laiduoti žinant, kad visą vakarą nereikės rūpintis vaikais. Mažiesiems 
nebuvo draudžiama į jas eiti, ir vyresnėliai tikrai jose pasirodydavo, 
smalsiai stebėdavo besikalbančius, juokaujančius, valgančius, gerian- 
čius, šokančius ir besiporuojančius suaugusiuosius. Žmonės gyveno 
ankštuose nameliuose, tad vaikai nuolat matė visą suaugusiųjų veiklą 
nuo gimimo iki mirties. Niekas nesivargino jų vyti į šoną, viskas buvo 
gyvenimo dalis. 

Kai vaikai baigė dainuoti, dauguma jų buvo nuvesti tarp žiūrovų. Pas- 
kui du vyrai, apsirengę kaip bizonų patinai, su sunkiomis raguotomis jų 
galvomis, iš priešingų pusių pasileido vienas į kitą ir prasilenkė vos ne- 
susidūrę. Tai prikaustė visų dėmesį. Tada keletas žmonių, įskaitant vai- 
kus, apsirengę taurų kailiais, su ragais, pradėjo maklinėti po aikštę kaip 
banda. Dalis kailių buvo medžioklės drabužiai, kiti pasiūti būtent šiai 

progai. Urgzdamas pasirodė liūtas su visu kailiu ir uodega, puolė taurus 
ir suriaumojo taip tikroviškai, kad kai kurie žmonės krūptelėjo. 

- Čia Aila, - Aldanorui į ausį sušnabždėjo Folara. - Niekas nemoka 
riaumoti taip puikiai kaip ji. 

Banda pasklido, šokinėjo per daiktus, vos neįlėkė į žmones. Liūtas 
juos vaikėsi. Tada atėjo penki elnių kailiais apsirengę žmonės, prie gal- 
vų laikantys ragus. Jie pavaizdavo, kaip žvėrys, tarsi nuo kažko bėgdami, 
šoka į upę ir ja plaukia. Paskui pasirodė arkliai, o vienas sužvengė taip 
tikroviškai, kad sulaukė atsako iš tolumos. 

- Čia irgi Aila, - greta sėdinčiam vyrui pranešė Folara. 

- Ji puiki, — atsiliepė šis. 

— Ji sakėsi išmokusi mėgdžioti gyvūnus anksčiau nei kalbėti zelando- 
niškai. 

Žmonės mėgdžiojo ir vaizdavo gyvūnus, rodydami kažkokį įvykį ar 
istoriją. Pasirodė ir keliaujančių pasakotojų grupė - pasitelkę savo gebė- 
jimus, jie itin patyrusiai ir tikroviškai vaidino įvairius padarus. Galiausiai 
žvėrys ėmė burtis į krūvą. Kai visi susirinko, įžengė neįprastas gyvūnas. 
Jis ėjo keturiomis kojomis ir turėjo kanopas, tačiau buvo apklotas keistu 
dėmėtu kailiu, kuris šonuose karojo beveik iki žemės ir iš dalies dengė 
jo galvą, prie kurios buvo pritvirtintos dvi tiesios lazdos, vaizduojančios 
kažkokius ragus. 

— Kas čia? - nustebo Aldanoras. 

- Žinoma, tai stebuklingas gyvūnas, - atsakė Folara, - bet iš tikrųjų 
Ailos Yhaha, kuri yra zelandonė. Pirmoji sako, kad visi arkliai ir vilkas yra 
zelandoniai. Štai kodėl jie pasirinko būti su ja. 

Keistasis žvėris zelandonis išvedė visus kitus gyvūnus, paskui keletas 
zelandonių ir pasakotojų grįžo įprastai apsirengę ir pradėjo groti Aleito- 
mis bei būgnais. Kiti pradėjo dainuoti įvairias senolių legendas, pasakojo 
istorijas, kurias žmonės žinojo ir labai mėgo. 

Zelandoniai pasiruošė puikiai. Jie panaudojo visus žinomus triukus, 
kad prikaustytų ir išlaikytų didelės minios dėmesį. Kai Aila zelandonių 
raštais išpieštu veidu, išskyrus plotą aplink naująją tatuiruotę, kuris buvo 
paliktas švarus, kad išryškėtų nuolatinė priklausymo zelandoniams žymė, 
žengė priešais grupę, visi du tūkstančiai žmonių sulaikė kvapą, buvo pasi- 
ruošę įsiklausyti į kiekvieną jos žodį. 

Vėl sudundėjo būgnai, aukšti fleitų garsai pynėsi su lėtais, negailes- 
tingais bosais, kai kurie tonai sklido net žemiau girdimumo ribos, tačiau 
buvo justi giliai kauluose: dunnn, dun, dunnn. Moduliacija pasikeitė, 
o paskui ritmas ėmė sutapti su metru tokių pažįstamų eilučių, kad žmo- 


nės prisijungė dainuodami ar deklamuodami Motinos giesmės pradžią: 


Iš tamsumos, iš pragaisties, iš tyrų 
Su viesulais Didžioji Motina išnyra. 
Ir bunda, nes gyvybės vertę ji išmano, 
Ji sielojas dėl tuštumos, Motina Žemė. 


Motina vieniša. Vienintelė ir tikra. 


Įsitraukė Pirmoji su savo įspūdingu, sodriu balsu. Motinos giesmę 
dainuojančius ir deklamuojančius balsus papildė Aeitos ir būgnai. Įpu- 
sėjus giesmei žmonės ėmė pastebėti, kad Pirmosios balsas toks išskirtinai 
sodrus ir retas, jog patys liovėsi dainavę, tik klausėsi. Sugiedojusi paskuti- 
nę eilutę Pirmoji nutilo, liko tik būgnus mušantys Ailos giminaičiai. 

Tačiau žmonėms atrodė, kad girdi žodžius. Jie neabejojo, kad tie žo- 
džiai tariami su kažkokiu keistu, klaikiu virpesiu. Iš pradžių klausytojai 
nesuprato, ką girdi. Du jauni mamutojai stovėjo priešais minią su savo 
mažais būgneliais ir keistu trūksmingu ritmu mušė paskutines Motinos 
giesmės eilutes — atrodė, tarsi būgnai drebančiais balsais tartų žodžius, 
lyg kas dainuotų be galo greitai kaitaliodamas kvėpavimą, tik čia niekas 
nekvėpavo, tai buvo būgnai! Būgnai tarė žodžius! 


Movo tinnna paaaatenkiiiintaaaa saaaavoooo kūriiiiniaiiiis... 


Tvyrojo mirtina tyla, visi įsitempę klausėsi būgnų kalbos. Aila, gal- 
vodama apie išmoktą būdą „mesti“ balsą į priekį, kad aiškiai girdėtų net 
toliausiai sėdintieji, dar pažemino savo įprastą žemą balsą ir garsiau, sti- 
priau prabilo į tylią tamsumą, dabar apšviestą tik vieno laužo. Vienintelis 
garsas, kurį susirinkusieji girdėjo, dingojosi, sklido iš oro kartu su būgnų 
dundesiu — tai Aila viena tarė paskutines Motinos giesmės eilutes, karto- 


jo būgnų mušamus žodžius: 

Motina patenkinta savo kūriniais, 
Moko juos mylėti, jungtis ir viens kito neapleisti. 
Poros susilieti trokšta Motinos valia, 
Jos vaikams duota malonumų dovana. 
Ji kūrė iš lėto. Vaikai mokėsi mylėti. 


Būgnai nepastebimai sulėtino. Visi žinojo, jog tai pabaiga. Liko viena 
eilutė, tačiau kažkodėl visi delsė, nežinia ko laukė. Žmonės jaudinosi, kilo 
įtampa. Pasiekę eilutės pabaigą, būgnai nenutilo, toliau tarė nežinomus 
žodžius: 


Joo00s paaaaskuuuuutiiiiinėčėėė doooovaaaanaaaa... 


Žmonės atidžiai klausėsi, tačiau vis dar nebuvo tikri tuo, ką girdi. 


Tada atsistojo Aila ir viena lėtai, pabrėžtinai pakartojo eilutes: 


Jos paskutinė dovana - žinia, jog vyras turi savo dalį: 
Jis geismo syvus tur išliet, kad motery prasidėtų vaikelis. 
Motiną pagerbia susiliejusi pora, kūnas ir kūnas, 
Nes gyvybė užmezgama dalijantis malonumais. 


Žemės vaikai palaiminti. Motina galį ilsėtis. 


To neturėjo būti. Tai buvo nauja! Šitos dalies niekas anksčiau nebuvo 
girdėjęs. Ką ji reiškia? Žmonės sunerimo. Kiek kas žinojo ar galėjo prisi- 
minti, Motinos giesmė visada buvo tokia pati, išskyrus nežymius pakeiti- 
mus. Kodėl dabar kitaip? Žodžių reikšmė dar neprasiskverbė į klausytojų 
protus. Pakankamai trikdė tai, kad buvo pridėtos naujos eilutės, ir Moti- 
nos giesmė pasikeitė. 

Staiga buvo užgesintas paskutinis laužas. Pasidarė taip tamsu, kad nė 
vienas nė sujudėti nedrįso. 

— Ką tai reiškia? — šūktelėjo kažkas. 

— Tikrai, ką tai reiškia? - nuskambėjo kitas klausimas. 

Tik Jondalaras neklausė. Jis suprato. „Vadinasi, tai tiesa, - galvojo jis. — 


Viskas, ką Aila sako, visada taip ir būna: Nors vyras turėjo laiko apie viską 

pagalvoti, netgi jo protas kovėsi su išvadomis. Aila nuolat jam sakydavo, 
kad Jonaila yra jo duktė, jo tikra duktė, jo kūnas, ne tik jo dvasia. Ji buvo 
pradėta dėl jo veiksmų. Ne dėl kažkokios paslaptingos dvasios, kurios ne- 
gali matyti, Motinos kažkokiu neaiškiu būdu sumaišytos Ailos viduje su 
jo dvasia. Tai jis. Jiedu su Aila. Jis atidavė Ailai savo vyriškumo, savo var- 
pos syvus, ir jie kažkaip susimaišę su kažkuo Ailos viduje pradėjo gyvybę. 

Ne kaskart. Jis daug kartų palikdavo jos viduje savo syvų. Gal reikėjo 
daug syvų? Aila visada sakė, kad tiksliai nežino, kaip viskas vyksta, tik 
tiek, kad dėl vyro ir moters buvimo kartu prasideda gyvybė. Motina pa- 
dovanojo savo vaikams malonumų dovaną, kad būtų pradėta gyvybė. 
Argi naujo gyvenimo pradėjimas neturi būti malonumas? Ar todėl troš- 
kimas išlieti syvus moters viduje toks stiprus? Todėl, jog Motina norėjo, 
kad vaikai kurtų savo vaikus? 

Jam dingojosi, tarsi kūnas būtų naujai viską supratęs, kažkokiu būdu 
atgijęs. Vyrai yra būtini. Jis yra būtinas! Be jo pasaulyje nebūtų Jonailos. 
O jei būtų koks kitas vyras, tai nebūtų Jonaila. Ji buvo tai, kas yra, dėl jų 
abiejų, Ailos ir jo. Be vyro nebūtų naujos gyvybės. 

Pakraščiuose suliepsnojo deglai. Žmonės pradėjo stotis, vaikštinė- 
ti. Keliose skirtingose vietose buvo atidengtas ir patiektas maistas. Kie- 
kvienas urvas arba susijusių urvų grupė turėjo savo valgymo vietą, kad 
niekam nereikėtų pernelyg ilgai laukti. Išskyrus vaikus, dauguma žmonių 
kone visą dieną buvo nevalgę - vieni tam neturėjo laiko, kiti laukė puo- 
tos. Nors nebuvo privaloma, bet prieš pagrindinį valgymą švenčių dieno- 
mis žmonės užkandžiaudavo taupiai. 

Eidami link maisto žmonės kalbėjosi, uždavinėjo vienas kitam klausi- 
mus, vis dar jautėsi sutrikę. 

— Einam, Jondalarai, - pakvietė Joharanas. Jondalaras negirdėjo, buvo 
taip paskendęs savo mintyse, kad jam minia aplinkui neegzistavo. 

— Jondalarai! --vėl šūktelėjo Joharanas ir papurtė brolį už peties. 

— Ką? - pakėlė galvą Jondalaras. 

— Einam, jau galime pavalgyti. 

— O, - atsiliepė Jondalaras; jo mintys vis dar skriejo sūkuriais. 

— Kaip manai, ką visa tai reiškia? - paklausė Joharanas jiems pradėjus 


eiti. 

— Ar matei, kur nuėjo Aila? - paklausė Jondalaras, vis dar abejingas 
viskam, išskyrus savo mintis. 

— Jos nemačiau, bet numanau, kad netrukus ji ateis. Puikios apeigos. 
Reikėjo daug laiko joms suplanuoti ir pasiruošti. Netgi zelandoniams 
kartkartėmis reikia pailsėti ir užvalgyti, - atsiliepė Joharanas. Jie paėjėjo 
kelis žingsnius. - Kaip manai, ką tai reiškia, Jondalarai? Tas paskutinis 
Motinos giesmės posmas? 

Jondalaras galiausiai atsisuko į brolį. 

— Reiškia tiksliai tai, ką ji pasakė: „Vyras turi savo dalį Ne tik moteris 
yra palaiminta. Nauja gyvybė neprasideda be vyro. 

Joharanas susiraukė, kaktoje išryškėjo tokios pačios kaip brolio raukš- 
lės. 

— Tu tikrai taip manai? 

Jondalaras nusišypsojo. 

— Aš žinau. 

Kai jie priėjo prie ploto, kur susirinko puotauti devintasis urvas, buvo 
patiekta įvairių svaigiųjų gėrimų. Kažkas Jondalarui su Joharanu į rankas 
įdavė vandeniui nepralaidžius pintus puodelius. Vyrai paragavo, bet puo- 
deliuose buvo ne tai, ko jie tikėjosi. 

— Kas čia? - nustebo Joharanas. - Maniau, bus Laramaro barma. Ska- 
nu, bet labai jau silpna. 

Jondalarui gėrimas pasirodė pažįstamas ir jis vėl paragavo. „Kur jau esu 
tai gėręs?“ — ėmė svarstyti jis. 

— O! Losadunojiečiai! 

— Ką? - nesuprato Joharanas. 

- Šitą gėrimą per Motinos šventes geria losadunojiečiai. Paragavus at- 
rodo silpnas, tačiau nepersistenk, - įspėjo Jondalaras. - Jis galingas. Veikia 
paslapčia. Tikriausiai Aila jo paruošė. Ar nematei, kur ji nuėjo po apeigų? 

— Man regis, mačiau ją anksčiau išeinančią iš apeigų palapinės. Ji buvo 
apsirengusi įprastai, - atsakė Joharanas. 

— Nematei, kur ji patraukė? 

- Štai kur ji. Štai ten, kur pilsto šitą naują gėrimą. 

Jondalaras patraukė link nemenkos grupės žmonių, kurie maklinėjo 
aplink didelę medinę dėžę į ją vis pamerkdami gėrimo puodelius. Jis pa- 

matė Ailą, stovinčią prie Laramaro. Ji padavė jam pilną puodelį. Jis kažką 
pasakė, ji nusijuokė ir jam nusišypsojo. 

Laramaras tarsi nustebo, paskui pats išsiviepė. „Gal ji vis dėlto nėra to- 
kia bloga, - pagalvojo jis. - Anksčiau visada būdavo tokia nedrauginga, 
vargiai žodį pasakydavo. Tačiau dabar ji zelandonė. Jos turi pagerbti Mo- 
tiną per šventes. Šita šventė gali būti įdomi“ Staiga pasirodė Jondalaras. 
Laramaras nusivylęs susiraukė. 

— Aila, — tarė Jondalaras, - man reikia su tavimi pasikalbėti. Eikim 
kur nors iš čia. 

Jis paėmė ją už rankos ir pabandė nuvesti į ne tokią sausakimšą vietą. 

— Ar yra kokia priežastis, kodėl negalime kalbėti tiesiog čia? Neabejo- 
ju, sugebėsiu tave išgirsti. Staiga neapkurtau, - ištraukė ranką Aila. 

— Noriu pasikalbėti su tavimi viena. 

— Turėjai daugybę progų kalbėtis su manimi anksčiau, bet nepasivar- 

"ginai. Kodėl dabar staiga tapo taip svarbu? Čia Motinos šventė. Ketinu 
likti ir pasilinksminti, — tarė ji ir tikrai kviečiamai nusišypsojo Laramarui. 

Jondalaras pamiršo. Susijaudinęs dėl naujosios žinios užsimiršo. Stai- 
ga viskas sugrįžo. Ji užklupo jį su Marona. Teisybė, nuo tada jis su ja ne- 
sikalbėjo. Aila matė, kaip jis išblykšta. Vyras susvirduliavo, tarsi kas jam 
būtų trenkęs, ir nugoglino šalin. Jis atrodė toks priblokštas ir sutrikęs, 
kad ji vos nepašaukė jo grįžti, bet prikando liežuvį. 

Jondalaras ėjo apsvaigęs, paskendęs savo mintyse. Kažkas jam į rankas 
įspraudė gėrimo puodelį. Jis išmaukė negalvodamas. Kažkas pripylė dar. 
„Ji teisi, - galvojo jis. Jis turėjo apsčiai laiko su ja kalbėtis, mėginti pasi- 
aiškinti. Kodėl to nepadarė? Juk ji atkeliavo pas jį, o rado jį su Marona. 
Kodėl jis jos nesusirado? Todėl, kad gėdijosi ir bijojo, kad ją prarado. Ką 
jis sau galvojo? Jis mėgino paslaptyje išlaikyti santykius su Marona. Juk 
turėjo tiesiog jai pasakyti. Iš tiesų, tai visai nereikėjo susidėti su Marona. 
Kodėl ji pasirodė tokia patraukli? Kodėl jis tada taip stipriai jos geidė? 
Vien dėl to, kad ji buvo prieinama? Dabar ji net nedomina jo. 

Aila sakė, kad prarado kūdikį. Jo kūdikį! 

- Tas kūdikis buvo mano, - garsiai ištarė jis. - Jis buvo mano! 

Keletas netoliese buvusių žmonių įsmeigė į jį akis ir susižvalgę tarpu- 

Tas vaikas, kurio ji neteko, buvo jo. Aila buvo pašaukta. Jis kažką gir- 
dėjo apie siaubingą jos patirtą išbandymą. Tada jis norėjo eiti pas ją, pa- 
guosti. Kodėl nenuėjo? Kodėl iš paskutiniųjų stengėsi jos vengti? Dabar 
Aila nebenori su juo kalbėtis. Ar jis gali ją kaltinti? Jis turėtų suprasti, 
jeigu ji apskritai daugiau nenorės jo matyti. 

Kas, jeigu ji tikrai jo išsižadės? Jei niekada nebenorės jo matyti? Ir 
nebesidalys su juo malonumais? Tada jam toptelėjo: jei Aila atsisakys 
dalytis su juo malonumais, jis niekada negalės su ja pradėti kūdikio. Jis 
niekada neturės kito vaiko su Aila. 

Staiga Jondalaras panūdo nieko nežinoti. Jei dvasia pradeda gyvybę, 
tai niekaip nesusiję su žmonių veiksmais. Jei gyvybės pradžiai reikalingi 
vyro syvai, o Aila jo nenorės, jis daugiau nebeturės vaikų. Jondalaras ne- 
suvokė, kad gali turėti vaikų su kita moterimi. Juk jis mylėjo Ailą. Ji buvo 
jo pora. Taijos vaikus jis pasižadėjo aprūpinti. Jie bus jo židinio vaikai. Jis 
nenorėjo kitos moters. 

Jondalaras svirduliavo su puodeliu rankoje. Jis buvo toks pat kaip ir 
kiti šventės dalyviai, svyrinėjantys pirmyn ir atgal ten, kur kvepėjo mais- 
tas ir gėrimai. Į jį atsitrenkė besijuokiančių žmonių būrelis. Jie turėjo ką 
tik pripildytą vandenmaišį kažkokio stipraus gėrimo. 

- Leisk, įpilsiu dar, nevalia vaikščioti su tuščiu puodeliu per Motinos 
šventę, — tarė vienas iš jų. 

Niekad anksčiau nebuvo tokios šventės. Maisto buvo daugiau, nei 
žmonės galėjo suvalgyti, daugiau svaigalų ir vyno bei kitokių gėrimų nei 
įmanoma išgerti. Buvo netgi lapų rūkyti, tam tikrų grybų ir kitų ypa- 
tingų dalykų užvalgyti, niekas nebuvo uždrausta. Keletas žmonių buvo 
išrinkti iš daugumos arba pasisiūlė susilaikyti nuo šventimo ir pasirūpin- 
ti, kad stovykloje liktų saugu, padėti tiems, kurie neišvengiamai susižeis, 
numaldyti tuos, kurie taps nevaldomi. Bent jau nereikėjo jaudintis, kad 
šlitinėjantys girtuokliai pargriaus vaikus — visi mažieji buvo suburti sto- 
vykloje vasaros susirinkimo pakraštyje, juos prižiūrėjo donijai su talki- 
ninkais. 

Jondalaras nepaisė, kad eidamas laisto gėrimą iš neseniai pripildyto 
puodelio. Jis vėl gurkštelėjo. Buvo nevalgęs, tad gausiai siūlomi svaigalai 

mintyse, atsiskyrė nuo visko. Jis girdėjo šokių muziką, ir kojos pačios 
nuvedė į tą pusę. Tik miglotai Jondalaras matė šokėjus, ratu judančius 
mirguliuojančioje šviesoje. 

Tada pro šalį šokio žingsniu praplaukė moteris. Jondalarui prašviesėjo 
akyse, ir jis susitelkė į ją. Tai buvo Atila. Jis stebėjo, kaip ji šoka su keliais 
vyrais ir girtai juokiasi. Nelygiai svirduliuodama ji išėjo iš rato, paskui ją 
nusekė trys vyrai, graibstė ją rankomis, plėšė drabužius: Neišlaikiusi pu- 
siausvyros, ji krito ant žemės kartu su tais vyrais. Vienas iš jų užsiropštė 
ant jos, grubiai praskyrė jos kojas ir smeigė į ją savo išbrinkusią varpą. 
Jondalaras jį atpažino. Tai buvo Laramaras! 

Reginio priblokštas, negalėdamas pajudėti, Jondalaras stebėjo, kaip 
vyras juda pirmyn ir atgal. Laramaras. Purvinas girtuoklis, tinginys, slun- 
kius Laramaras! Aila su juo net nekalbėdavo, tačiau čia ji buvo su La- 
ramaru. Aila nebūtų leidusi jam ją myluoti, dalytis su ja malonumais. Ji 
nebūtų jam leidusi pradėti kūdikį. 

— Kas, jei Laramaras joje pradėjo kūdikį?! 

Kraujas suplūdo Jondalarui į galvą. Viskas, ką jis matė raudoname 
rūke, buvo Laramaras, apsižergęs Ailą, jo porą, šokinėjantis pirmyn ir at- 
gal. Staiga įtūžio apakintas Jondalaras suriaumojo: 

- Jis pradeda mano kūdikį! 

Ilgšis trimis žingsniais įveikė juos skyrusį atstumą, atitraukė Laramarą 
nuo Ailos, apsuko ir smogė jam kumščiu į veidą. Laramaras susmuko be 
sąmonės. Jis nesuvokė, kas atsitiko, nematė, kas jam smogė. 

Jondalaras šoko ant gulinčiojo. Sužvėrėjęs, įtūžęs iš pavydo jis mušė 
Laramarą, kumščiavo ir daužė, niekaip negalėjo liautis. Iki spiegimo 
įtemptu, nevilties kupinu balsu Jondalaras rėkė: 

— Jis pradėjo mano kūdikį! Jis pradėjo mano kūdikį! - nepaliovė kar- 
toti jis. - Jis pradėjo mano kūdikį! 

Keli vyrai bandė jį nutempti, bet jis juos tiesiog nusipurtė. Jo jėga 
buvo kone nežemiška. Dar keletas bandė jį atplėšti, bet Jondalaras pašė- 
lo; niekas negalėjo jo suvaldyti. 

Tada, kai jis atsitraukė tam, kad dar kartą smogtų kumščiu į kruvi- 
ną mėsos košę, kuri kažkada buvo veidas, jo riešą griebė didžiulė ranka. 


Jondalaras kovojo, bet pasijuto traukiamas nuo be sąmonės ant žemės 

išsidriekusio leisgyvio vyro. Jis kovojo, norėdamas išsilaisvinti iš milžiniš- 
kų, galingų, varžančių letenų, bet nepajėgė. 

Kol Danugas jį laikė, Zelandonė šaukė: 

— Jondalarai, Jondalarai, liaukis! Tu jį užmuši! 

Jis miglotai pažino balsą moters, kadaise vadintos Zolena, ir prisimi- 
nė dėl jos sumušęs jaunuolį; tada jo sąmonė aptemo. Kol keletas zelando- 
nių skubėjo padėti Laramarui, raudonplaukis milžinas pakėlė Jondalarą 
ant rankų ir nunešė kaip kūdikį. 


Zelandonė padavė Ailai vieną iš tankiai supintų nendrinių puodelių, 
specialiai pagamintų šventei, kone sklidiną karštos raminamosios žole- 
lių arbatos. Kitą puodelį ji padėjo ant žemo stalelio, tada atsisėdo ant 
didelės kėdės greta Ailos. Jos buvo vienos zelandonių namelyje, išskyrus 
vyrą minkštomis gydančius šuteklius prilaikančiomis odomis apvyniotu 
veidu, be sąmonės gulintį ant miego pakylos greta. Kelios lempos skleidė 
švelnų švytėjimą aplink sužeistąjį, o dar dvi stovėjo ant žemo stalelio su 
arbata. 

— Niekada jo tokio nemačiau, - tarė Aila. - Kodėl jis taip elgėsi, ze- 
landone:? 

— Nes tu buvai su Laramaru. 

— Juk tai Motinos šventė. Dabar aš zelandonė. Turėčiau dalytis Moti- 
nos dovana šventėse Motinai pagerbti, tiesa? — klausė Aila. 

— Visi turi pagerbti Motiną jos šventėse, ir tu visada pagerbdavai, bet 
niekada anksčiau su niekuo kitu to nedarei, išskyrus Jondalarą, - atsilie- 
pė storulė. 

— Koks skirtumas, kad niekada anksčiau nesirinkau nieko kito? Tarp 
kitko, jis poravosi su Marona, - tarė Aila. 

Pirmoji pajuto gynybos gaidelę jos balse. 

— Taip, bet, kai jis tai darė, tu buvai neprieinama. Pati žinai, vyrai daž- 
nai dalijasi Motinos malonumo dovana su kitomis moterimis, kai jų po- 
ros lengvai neprieinamos, tiesa? - paklausė ta, kuri buvo Pirmoji. 

— Taip, žinoma, — Aila greitai nudelbė akis, paskui gurkštelėjo arba- 

— Ar tau kelia nerimą mintis, kad Jondalaras renkasi kitą moterį, Aila? 

— Na, jis niekada nesirinko jokios kitos. Tiek, kiek aš jį pažįstu, — tarė 
Aila, žvelgdama į vyresniąją moterį rūpesčio pritemdytu žvilgsniu. - Kaip 
menkai jį pažįstu. Negaliu patikėti tuo, ką jis padarė. Būčiau nepatikėjusi, 
jei nebūčiau ten buvusi. Iš pradžių jis slampinėja aplinkui su Marona, o aš 
sužinau, kad jis jau seniai taip... tada jis... kodėl Marona? 

— Kaip jaustumeis, jei tai būtų kuri kita? 

Aila nudelbė akis. 

— Nežinau, - ji vėl pažvelgė į Zelandonę. - Kodėl jis neatėjo pas 
mane, jei norėjo patenkinti savo poreikius? Aš niekada jam neatsakyda- 
vau, niekada. 

— Gal todėl ir neatėjo? Galjis žinojo, kad esi pavargusi ar giliai įsitrau- 
kus į mokymą, ir nenorėjo tau bruktis žinodamas, kad tu jam neatsaky- 
si, - tarė Zelandonė. - Be to, kartais tau reikėdavo pamiršti tam tikrus 
dalykus tam tikram laikui: malonumus, maistą, net vandenį. 

— Bet kodėl Marona? Jei tai būtų buvusi bet kuri kita moteris, manau, 
būčiau supratusi. Gal man tai nebūtų patikę, bet būčiau supratusi. Kodėl 
šita moteris? 

— Gal todėl, kad ji pasisiūlė? 

Aila atrodė tokia sutrikusi, kad Zelandonė aiškino toliau: 

— Visi žinojo, kad nei tu, nei Jondalaras niekada nesirenkate nieko 
kito, Aila, netgi per Motinos šventes. Prieš kelionę Jondalaras visada bū- 
davo moterims prieinamas. Jo geismas toks stiprus, vienos moters jam 
retai pakakdavo. Atrodė, tarsi jis niekada nepasisotintų. Kol grįžo su ta- 
vimi. Netrukus moterys liovėsi bandyti patraukti jo dėmesį. Jei nesi priei- 
namas, niekas nesisiūlo. Daugumai moterų nepatinka būti atstumtoms. 
Bet Maronai tai nerūpėjo. Jai buvo taip nesunku gauti bet kurį norimą 
vyrą, kad atsisakymas tapdavo tik iššūkiu. Manau, Jondalaras tapo ypa- 
tingu siekiu. 

— Negaliu patikėti, kaip menkai jį pažįstu, — Aila papurtė galvą ir dar 
gurkštelėjo arbatos. - Zelandone, jis vos neužmušė Laramaro. Jo veidas 
niekada nebebus toks kaip buvo. Jei Danugo ten nebūtų buvę, nesu tikra, 
ar Laramaras vis dar būtų gyvas. Niekas kitas nepajėgė jo sustabdyti. 

— Tai buvo vienas iš dalykų, kurie, aš baiminausi, nutiks, kai pasaky- 

kad viskas taip susiklostys, ir taip greitai. Žinojau, kad bus problemų, kai 
pasakysim žmonėms, tik tikėjausi, turėsime daugiau laiko jas išspręsti. 

— Nesuprantu, - vėl susiraukė Aila. - Galvojau, vyrai apsidžiaugs ži- 
nodami, kad jie būtini naujai gyvybei pradėti, tokie pat būtini kaip mo- 
terys, ir dėl tos priežasties Motina juos sukūrė. 

— Galjie ir džiaugiasi. Bet, kai supras prasmę, vyrai gali panorėti užsi- 
tikrinti, kad židinio vaikai būtų daugiau nei jų porų vaikai. Jie norės, kad 
vaikai, kuriuos jie aprūpina, kiltų iš jų. 

— Kodėl tai turi rūpėti? Niekada anksčiau tai nebuvo svarbu. Vyrai vi- 
sada aprūpindavo savo poros vaikus. Dauguma vyrų būna patenkinti, kai 
pora prie jo židinio atsiveda vaikų, kodėl staiga jie gali panorėti aprūpinti 
tik saviškius? — stebėjosi Aila. 

— Tai gali tapti garbės reikalu. Jie ims savintis savo poras ir savo vai- 
kus, - paaiškino Pirmoji. 

Aila atsigėrė ir kurį laiką mąstė suraukusi kaktą. 

— O kaip iš tikrųjų žinoti? Juk gimdo moteris. Vienintelis dalykas, 
kurį neabejotinai gali žinoti vyras - kad vaikas yra jo poros kūdikis. 

— Vienintelė galimybė vyrui tai žinoti yra tada, kai moteris dalijasi 
malonumais tik su juo, - tarė zelandonė. - Kaip tu, Aila. 

Ailos raukšlės pagilėjo. 

— O Motinos šventės? Dauguma moterų jų laukia. Jos nori pagerbti 
Motiną, dalytis jos malonumų dovana daugiau nei su vienu vyru. 

— Taip, dauguma moterų ir vyrų to trokšta. Tai gyvenimui suteikia 
jaudulio ir įdomumo. Taip pat dauguma moterų nori, kad poros padėtų 
rūpintis vaikais, - tarė Zelandonė. 

— Yra moterų, kurios neturi porų. Joms padeda jų motinos, tetos ir 
broliai, ypač rūpintis naujagimiais. Netgi urvas gelbsti. Vaikais visada turi 
būti pasirūpinta, - pabrėžė Aila. 

— Tiesa, tačiau viskas gali pasikeisti. Praeityje buvo keli sunkūs metai, 
kai sumažėjo žvėrių ir ne taip gausiai užaugo maistui tinkamų augalų. 
Stojus nepritekliui ne visi žmonės nori dalytis. Jei teturi pakankamai 
maisto vienam vaikui, kuriam atiduosi? 

— Aš atiduočiau savo maistą bet kuriam vaikui, - pasakė Aila. 

— Kurį laiką — taip. Dauguma žmonių atiduotų. Bet kiek ilgai? Jei 

- Jondalar... - pradėjo Aila, tada nutilo ir prispaudė ranką prie lūpų. 

— Taip. 

— Bet padėtų ir Martona, ir Vilomaras, net Folara. Visas devintasis 
urvas padėtų, - paskubėjo Aila. 

— Tiesa, padėtų ir Martona, ir Vilomaras, kol pajėgtų, bet žinai, kad 
Martona serga, o Vilomaras neina jaunyn. Folara vėlyvosiose jungtuvėse 
susijungs su Aldanoru. Kai ji turės savo kūdikį, kurį pirmą maitins? 

— Niekada nebūna taip blogai, Zelandone. Kartais pavasarį pritrūksta 
maisto, bet visada gali rasti ko valgyti, - nerimo Atila. 

— Viliuosi, visada taip ir bus, bet moteris paprastai jaučiasi saugesnė, 
jei turi porą, kuri jai padeda. 

— Kartais moterys dalijasi židiniu ir padeda viena kitai prižiūrėti vai- 
kus, — tarė Aila. Ji galvojo apie Aldanoro žmones sarmunojus ir Ataroją, 
kuri mėgino atsikratyti visų vyrų. 

— Ir jos gali tapti pora tarpusavyje. Visada gerai šalia turėti tą, kuris 
gali padėti, pasirūpinti, bet dauguma moterų renkasi vyrus. Šitokius Mo- 
tina mus sukūrė ir tu, Aila, pasakei, kodėl taip įvyko. 

Aila dirstelėjo į Laramarą. 

— Jei tu žinojai, kad viskas pasikeis, Zelandone, kodėl leidai tam nu- 
tikti? Tu Pirmoji. Tu galėjai tai sustabdyti, - stebėjosi Aila. 

— Gal ir galėjau kuriam laikui. Bet Motina nebūtų tau pasakiusi, jei 
nebūtų norėjusi, kad jos vaikai žinotų. O kai ji nusprendžia, tai neišven- 
giama. Negali išlaikyti paslapties. Kai tiesa paruošta perduoti kitiems, ga- 
lima ją atidėti, bet neįmanoma sulaikyti, - atsakė Zelandonė. 

Aila užsimerkė, kažką galvojo. Galiausiai atsimerkusi pratarė: 

— Jondalaras buvo toks... piktas. Toks žiaurus. 

Sukilo ašaros. 

- Žiaurumas visada yra. Daugumos vyrų. Žinau, ką Jondalaras padarė 
Madromanui, o tada buvo ne vyresnis nei berniukas. Jis tik išmoko susi- 
valdyti. 

— Bet Jondalaras negalėjo liautis jo daužęs. Jis vos neužmušė Larama- 
ro. Kodėl? 

— Nes tu pasirinkai Laramarą, Aila. Visi girdėjo Jondalarą rėkiant: 
„Jis pradeda mano kūdikį“ Gali būti tikra: nė vienas vyras nepamirš šitų 

Aila nuleido galvą ir pravirko tyliai kūkčiodama. Galiausiai jai ištrū- 
ko: 

— Todėl, kad Jondalaras pasirinko Maroną. - Ašaros, kurias ji taip il- 
gai laikė, staiga pasruvo ir nebuvo kaip jų sustabdyti. - Oi, Zelandone, 
nežinojau, kas yra pavydas, iki tos akimirkos, kai pamačiau juos kartu. Ką 
tik praradau kūdikį, galvojau apie Jondalarą ir laukiau, kol jį pamatysiu ir 
gal pradėsiu su juo kitą kūdikį. Taip skaudėjo matant jį su Marona ir taip 
supykau, norėjau, kad jam irgi skaudėtų, - Zelandonė susirado minkštos 
tvarstomosios medžiagos ir padavė Ailai nusišluostyti akis ir nosį. 

— Ojis su manimi po to nesikalbėjo. Nepasakė, kad apgailestauja dėl 
prarasto kūdikio. Neapkabino, nepaguodė. Jis net nepalietė manęs, nė 
karto, nė žodžio man nepratarė. Dar labiau skaudino, kad jis sa manimi 
nekalba. Jondalaras net nesuteikė man progos supykti. Pasakyti jam, kaip 
jaučiuosi, net nebuvau tikra, ar jis mane vis dar myli, - Aila išsišnypštė 
nosį, nusišluostė ašaras ir kalbėjo toliau: 

— Kai Jondalaras pamatė mane šventėje ir galiausiai priėjo pasakyti, 
kad nori su manimi pasikalbėti, Laramaras kaip tik buvo netoliese. Ži- 
nojau, kaip Jondalaras negerbia Laramaro. Nėra žmogaus, kurio jis ne- 
mėgtų labiau. Jondalaras mano, kad Laramaras ne tik blogai elgiasi su 
savo pora ir jos vaikais — dėl jo įtakos ir kiti vyrai taip elgiasi. Žinojau, 
kad Jondalaras supyks, jei vietoj jo pasirinksiu Laramarą. Žinojau, kad tai 
jį įskaudins. Bet nenumaniau, kad jis taps toks žiaurus ir norės Laramarą 
pribaigti. Nė nepagalvojau apie tai. 

Zelandonė apkabino Ailą ir laikė, kol toji verkė. 

— Panašiai aš ir maniau, - tarė Pirmoji, glostydama Ailai nugarą. 

„Turėjau būti atidesnė, - galvojo Zelandonė. - Žinojau, kad ji nese- 
niai persileido, ir tai visada liūdesio šaltinis, mačiau, kad Jondalarui irgi 
nesiseka įveikti iškilusios problemos. Jis niekada nesusitvarko tokiose si- 
tuacijose, tačiau Aila, regis, susidorodavo. Žinojau, kad ji nusiminė dėl 
Jondalaro. Tik nesupratau, kaip smarkiai. Turėjau ją paguosti, bet sunku 
prie jos prieiti. Stebiuosi, kad ji buvo pašaukta. Nemaniau, kad ji visiškai 
pasiruošusi, bet vos ją pamačiusi supratau, kas nutiko. 

„Maniau, kad jai sunku, ypač po persileidimo, tačiau ji visada buvo 


tokia stipri. Tik pasikalbėjusi su Martona supratau, kaip viskas rimta. 

Tada, kai ji papasakojo apie savo pašaukimą prieš visus zelandonius, - 
tai irgi mane nustebino, - žinojau, kad tučtuojau reikia ko nors imtis. 
Turėjau pirma su ja pasikalbėti, tada būčiau žinojusi, ko tikėtis. Būčiau 
turėjusi laiko pagalvoti apie pasekmes. Tuose vasaros susirinkimuose tiek 
visko vyksta. Tai ne pasiteisinimas, turėjau būti šalia ir Ailai padėti. Padė- 
ti jiems abiem. Nepadėjau. Turiu prisiimti didžiąją atsakomybės dalį dėl 
šito nelemto nutikimo. 

Atsišliejusi į minkštą storulės petį, sriūbaudama gailiausiomis ašaro- 
mis, kurias taip ilgai laikė savyje, Aila vis galvojo apie Zelandonės už- 
duotą klausimą. „Kodėl aš pasirinkau Laramarą? Kodėl pasirinkau patį 
blogiausią viso urvo vyrą, tikriausiai labiausiai netikusį viso vasaros susi- 
rinkimo vyrą?“ 

„Koks baisus šitas vasaros susirinkimas. Užuot šitaip skubėjusi, geriau 
jau apskritai nebūčiau jame pasirodžiusi, - kalbėjo ji sau. - Tada nebū- 
čiau užklupusi jų drauge. Kas nors būtų man papasakojęs. Nebūtų patikę, 
bet nors kaskart užsimerkus jų vaizdas nestovėtų akyse“ 

„Gal tai vertė mane pasirinkti Laramarą, gal dėl to norėjau, kad Jon- 
dalarui skaudėtų? Troškau, kad jis jaustųsi taip, kaip jaučiuosi aš. Kas 
mane vertė taip elgtis? Norėjau smogti atgal, skaudinti, žeisti? Ar tai ver- 
ta zelandonės? Jei aš taip myliu, kodėl noriu jį skaudinti? Nes pavydžiu. 
Dabar suprantu, kodėl zelandoniečiai trokšta pavydo išvengti“ 

„Pavydas yra baisus dalykas, - kalbėjo sau Aila. - Neturėjau teisės 
jaustis tokia įskaudinta. Jondalaras nepadarė nieko bloga. Jis gali rink- 
tis Maroną. Jis nenutraukė ryšio; jis vis dar prisidėjo prie židinio, padėjo 
aprūpinti Jonailą ir mane. Jis visada padarydavo daugiau, nei privalo. Jo- 
naila Jondalaras tikriausiai rūpinosi labiau už mane. Žinau, kaip blogai 
jis jautėsi jaunystėje sumušęs Madromaną. Jis nekentė savęs už tai. Dabar 
Jondalaras tikriausiai irgi jaučiasi baisiai. Kas jam bus? Kaip devintasis 
urvas su juo pasielgs? Arba zelandoniai, arba visi zelandoniečiai kokią 
bausmę jam skirs už tai, kad vos neužmušė Laramaro?“ 

Galiausiai Aila atsilošė, nusišluostė akis ir nosį, paėmė arbatos. Ze- 
landonė vylėsi, kad verksmas išėjo jai į naudą, bet Ailos mintys virte virė. 
„Dėl visko aš kalta, - galvojo ji. Sėdint ir siurbčiojant šaltą arbatą nejučia 


vėl pradėjo kauptis ašaros. - Laramaras taip baisiai sužalotas, niekada ne- 

bebus kaip buvęs, ir dėl visko aš kalta. Jis nebūtų nukentėjęs, jei aš nebū- 
čiau jo padrąsinusi, viliojusi jo, leidusi jam manyti, kad jo noriu: 

Teko prisiversti dalytis su juo malonumų dovana. Ailai buvo koktu 
jausti jo purvinus, prakaituotus delnus. Oda traukėsi, niežėjo, Aila jautėsi 
purvina ir niekaip negalėjo apsišvarinti. Ji prausėsi, šveitėsi kone iki rau- 
donumo, pylėsi vandeniu. Net žinodama, jog tai pavojinga, gėrė amalų 
lapų arbatos ir kitų vėmulį bei skausmingus spazmus sukeliančių žolelių, 
kad atsikratytų bet kokių sueities pasekmių. Bet, kad ir ką darė, nepajėgė 
pašalinti Laramaro prisilietimo pojūčio. 

Kodėl ji taip elgėsi? Žeidė Jondalarą? Tai ji nerado jam laiko. Tai ji 
neidavo miegoti kiaurą naktį, o būdravimo valandas leido mokydamasi 
dainų ir pasakojimų, simbolių ir skaičiavimo žodžių. Jei taip labai jį my- 
lėjo, kodėl nerado laiko ir jam? 

Ar todėl, kad mėgavosi mokymusi? Ailai tikrai patiko mokytis visų 
dalykų, kuriuos privalėjo žinoti būdama zelandonė. Visų žinių, kurios 
turėjo būti atskleistos, visko, kas buvo paslėpta nuo kitų žmonių. Simbo- 
lių, turinčių slaptų reikšmių, simbolių, kuriuos galima išraižyti akmenyje, 
nupiešti ant audinio, įpinti į kilimą. Ji žinojo, ką tai reiškia. Visi zelan- 
doniai žinojo. Ji galėjo nusiųsti akmenį su simboliu kitam zelandoniui, 
o jį nešantis žmogus apskritai neturėtų supratimo, kad simbolis ką nors 
reiškia, tačiau kitas zelandonis suprastų. 

Ailai patiko visos apeigos. Ji prisiminė, kaip ją sujaudino, kokį įspūdį 
paliko pirmosios, vien zelandonių atliekamos apeigos giliame urve. Da- 
bar ji žinojo, kaip jas padaryti įspūdingas. Ji išmoko visų triukų, nors tai 
buvo ne vien triukai. Kai kas buvo tikra, bauginamai tikra. Aila žinojo, 
kad kai kurie zelandoniai, ypač senesni, nebetiki stebuklais. Jie darė tai 
tiek daug kartų, kad priprato prie savo pačių kuriamų dalykų. „Visi gali 
tai padaryti“, - sakė jie. Gal ir visi gali, bet tik ne be mokymo. Tam reikia 
pagalbos ar stebuklingų vaistų. Ką reiškia skrieti be vėjo, kūną palikus su 
zelandoniais, arba judėti urvu paskui pasiklydusį elaną! Tai ne visi gali, 
arba kas tai darytų tik iš įpročio ar pareigos? 

Aila staiga prisiminė, kaip per įšventinimą nugirdo tą, kuri buvo Pir- 
moji, sakant, kad vieną dieną ji bus Pirmoji. Tuo metu Aila tų žodžių 


nepaisė; ji negalėjo įsivaizduoti savęs Pirmąja dar ir dėl to, kad turi porą 

ir vaiką. Kaip gali žmogus būti pirmuoju turėdamas porą ir vaiką? Tik 
keletas zelandonių turi šeimas. 

Aila visada, nuo mažumės, troško turėti porą ir vaikų, savo šeimą. Iza 
jai sakė, kad ji niekada neturės vaikų -— urvinio liūto totemas pernelyg 
stiprus, tačiau Aila juos nustebino - pagimdė sūnų. Braudas būtų neapsi- 
kentęs, jei sužinotų, kad ją prievartaudamas padovanojo jai tai, ko ji visų 
labiausiai troško. Tačiau tada nebuvo malonumo dovanos. Braudas ją rin- 
kosi iš neapykantos. Jis prievartavo ją tik norėdamas įrodyti, jog gali jai 
daryti ką panorėjęs, ir dar dėl to, kad žinojo, kaip ji to nekenčia. 

Dabar ji pati sau tai padarė: prisivertė pasirinkti vyrą, kurio nekenčia, 
kad įskaudintų vyrą, kurį myli. Štai ką ji padarė Jondalarui dėl savo pavy- 
do. Tai jos kaltė, kad jis vos nenudobė to vyro. Ji nenusipelno šeimos. Net 
būdama mokinė ji nesugebėjo pasirūpinti šeima. Tai bus kur kas sunkiau 
esant visaverte zelandone. Jondalarui bus geriau be jos. Tikriausiai ji tu- 
rėtų jį paleisti, kad jis pasirinktų kitą porą. 

Bet kaip ji ištvers nesusijungusi su Jondalaru? Kaip be jo gyvens? 
Mintys atnešė naują ašarų pliūpsnį, o tai nustebino Zelandonę. Atrodė, 
tarsi Aila nori visą save išverkti. „Kaip gyvensiu be Jondalaro? - galvojo 
Aila. - Bet kaip Jondalarui dabar gyventi su manimi? Nesu jo verta, pri- 
verčiau jį kone žudyti dėl to, kad jam reikėjo patenkinti savo poreikius. 
Poreikius, kurių aš akivaizdžiai nepatenkinau. Netgi genties moterys tai 
darydavo bet kada, kai vyras įsigeisdavo. Jondalaras vertas geresnės mo- 
ters. 

„O kaip Jonaila? Ji yra Jondalaro duktė. Jis taip stipriai ją myli. Jon- 
dalaras augino ją labiau nei aš. Jonaila nusipelno geresnės motinos. Jei aš 
perkirsiu mazgą, jis galės susirasti kitą porą. Jis vis dar pats gražiausias... 
Ne, pats dailiausias vyras iš visų urvų. Visi taip mano. Jam nebus sunku 
rasti kitą moterį, net ir jaunesnę. Aš jau sena. Jaunesnė moteris galės su 
juo turėti vaikų. Jis gali netgi pasirinkti... Maroną... Jei norės: 

Skaudėjo vien apie tai pagalvojus, bet Aila juto poreikį nubausti save 
ir negalėjo sugalvoti nieko didesniam skausmui sukelti. 

„Taip ir padarysiu. Nutrauksiu ryšį, atiduosiu Jonailą Jondalarui ir lei- 
siu jam susirasti kitą moterį, su kuria turėtų šeimą. Kai grįšiu į devintąjį 


urvą, neisiu į savo namus. Persikraustysiu pas Zelandonę arba pasistaty- 

siu kitą namelį, arba išsikraustysiu ir būsiu kito urvo zelandonė... Jei kuris 
kitas urvas mane priims. Gal aš tiesiog turėsiu išeiti, susirasti kokį slėnį ir 
gyventi viena. 

Zelandonė stebėjo emocijų žaidimą Ailos veide, tačiau visų išskaityti 
nepajėgė. „Šioje moteryje visada yra kažkas slėpiningo, - galvojo Zelan- 
donė. - Bet abejonių nėra. Vieną dieną ji bus Pirmoji“ Zelandonė nieka- 
da nepamirš tos dienos Martonos namelyje, kai Aila, jauna ir nesimokiu- 
si, vis dėlto įveikė galingą Pirmosios protą. Zelandonę tai sukrėtė labiau, 
nei ji norėjo pripažinti. 

— Jei jautiesi geriau, turėtume eiti, Aila... Devintojo urvo zelandone. 
Neturime vėluoti į susirinkimą. Žmonėms kilo daug klausimų, ypač po 
to, kas įvyko tarp Laramaro ir Jondalaro, - tarė ta, kuri buvo Pirmoji tarp 


tų, kurie tarnauja Didžiajai Motinai Žemei. 


- Einam, Jondalarai. Mums reikia būti susirinkime. Yra keletas klausi- 
mų, kuriuos aš noriu užduoti, - kalbėjo Joharanas. 

— "Tu eik. Aš ateisiu vėliau, — atsiliepė Jondalaras, vos kilstelėjęs galvą 
nuo miegmaišio, ant kurio sėdėjo. 

— Ne, bijau, kad ne, Jondalarai. Man liepta pasirūpinti, kad ateitum 
kartu su manimi, - pareiškė Joharanas. 

— Kas liepė? 

— Zelandonė su Martona. O kas dar gali liepti? 

- Ojeigu nenoriu eiti į tą susirinkimą? - mėgino laimę Jondalaras. Jis 
jautėsi taip apgailėtinai, kad net nenorėjo pajudėti. 

— Tada tikriausiai turėsiu prašyti galingąjį bičiulį mamutoją, kad tave 
ten nuneštų, kaip atnešė čia, — atsiliepė brolis, niūriai šypsodamasis Da- 
nugui. Jie buvo pastogėje, kurioje gyveno Druvezas, Danugas, Aldanoras 
ir keletas kitų vyrų. Kadangi čia gyveno tik vyrai, ji buvo vadinama „Nuo- 
šaliu“, nors stovėjo ne su kitais nameliais stovyklos pakraštyje, o labai 
netoli devintojo urvo nuolatinių buveinių. - Nuo tada tu vos pajudėjai. 


Nori to ar ne, Jondalarai, turėsi stoti prieš žmones. Tai atviras susirinki- 

mas. Niekas neaptarinės tavo padėties. Tai bus vėliau, kai paaiškės, kaip 
sveiksta Laramaras. 

— Jį reikėtų truputį apvalyti, - pastebėjo Solabanas. - Drabužiai vis 
dar kruvini. 

— Manau, tu teisus, — tarė Joharanas ir pažvelgė į Jondalarą. - Ar keti- 
ni pats nusiprausti, ar kas nors turės tave panardinti į vandenį? 

— Man nerūpi. Jei nori mane nardinti, pirmyn, - atkirto Jondalaras. 

— Jondalarai, pasiimk švarią tuniką ir eime prie upės, - paliepė Da- 
nugas mamutojiškai. Šitaip jis leido Jondalarui suprasti, kad yra būdas 
pasikalbėti asmeniškai, jei nori, kad kiti nesuprastų. Be to, pats Danugas 
su pasimėgavimu prabilo savo kalba, užuot laužęs liežuvį zelandoniškai. 

— Puiku, - giliai atsiduso Jondalaras ir prisivertė atsistoti. - Jau nebe- 
svarbu. 

Jam tikrai buvo nesvarbu, kas jo laukia. Jondalaras manė, jog prarado 
viską, kas vertinga: šeimą, įskaitant Jonailą, draugų pagarbą, savo žmo- 
nes, o visų labiausiai - Ailos meilę. Ir kad jis nusipelnė jos netekti. 

Danugas stebėjo, kaip Jondalaras gūrina link Upės viskam abejingas. 
Jaunasis mamutojas jau buvo matęs į panašią bėdą patekusius Ailą su Jon- 
dalaru. Danugas taip toli ėjo jų aplankyti, jie labai jam rūpėjo, jis be galo 
juos mylėjo ir kuo puikiausiai žinojo, kad jie myli vienas kitą labiau nei 
bet kurie kiti du žmonės pasaulyje. Danugas troško, kad būtų koks būdas 
Ailai su Jondalaru pasakyti, ką jis ir visi kiti aplinkui žino, tik žodžiai čia 
nepadės. Jie patys turi susivokti. O dabar kalba sukosi ne tik apie juos. 
Jondalaras smarkiai sužalojo kitą žmogų. Nors Danugas gerai nežinojo 


zelandoniečių papročių, suprato, kad be pasekmių šis įvykis nepraeis. 


Zelandonė patraukė užuolaidą, nustūmė į šoną pertvarą ir žvilgtelėjo 
pro slaptą įėjimą zelandonių namelio gale, tiesiai priešais bendrą angą. Ji 
nužiūrinėjo susirinkimų plotą kalvos šlaite, kuris vėrėsi į stovyklą. Žmo- 
nės rinkosi visą rytą, pieva buvo beveik pilna. 

Pirmoji neklydo. Apeigų ir naujųjų Motinos giesmės eilučių prasmę 


žmonės ėmė suprasti, tačiau jiems kilo klausimų. Buvo neramu galvoti 

apie galimus pokyčius, ypač po Jondalaro poelgio. Zelandonė dar kartą 
apsidairė, kad įsitikintų, jog pasirodė reikalingi žmonės, kiek luktelėjo, 
kad leistų įsitaisyti paskutiniams atklydėliams. Galiausiai ji davė ženklą 
jaunai zelandonei, kuri perdavė ženklą kitiems, ir, kai viskas buvo paruoš- 
ta, Zelandonė žengė į lauką. 

Zelandonė, kuri buvo Pirmoji, atrodė įspūdingai, o jos didingas sto- 
tas — ir ūgis, ir svoris — tai tik pabrėžė. Ji taip pat buvo įvaldžiusi daug 
būdų, kaip sutelkti susirinkusiųjų dėmesį į tuos dalykus, kuriuos ji norėjo 
pabrėžti. Ji panaudodavo visus savo įgūdžius, ir intuityvius, ir išmoktus, 
kad perduotų pasitikėjimą ir tikrumą dideliam būriui žmonių, taip ati- 
džiai ją stebėjusių. 

Žinodama, kaip žmonės mėgsta kalbėti, ji pranešė, kad, susirinkus ši- 
tokiai daugybei, bus lengviau palaikyti tvarką, jei klausimus uždavinės 
urvų vadai arba tik vienas kurios nors šeimos narys. Vis dėlto, jei kas pa- 
jus stiprų poreikį pasisakyti, turėtų tai padaryti. | 

Joharanas teiravosi pirmas, tačiau jis palietė temą, kuri rūpėjo visiems. 

— Tos naujos eilutės: noriu būti tikras, kad teisingai supratau. Ar tai 
reiškia, kad Jaradalas su Setona yra ir mano vaikai, ne tik Prolevos? 

— Taip, teisingai, - atsakė zelandonė, kuri buvo Pirmoji. - Jaradalas 
yra tavo sūnus, o Setona yra tavo duktė, Joharanai, nė kiek ne mažiau nei 
jie yra Prolevos sūnus ir duktė. 

- Ir per Didžiosios Motinos Žemės malonumo dovaną moters viduje 
prasideda gyvybė? - pasitikslino Bramevalis, keturioliktojo urvo vadas. 

— Doni dovana mums duota ne tik dėl malonumo. Tai taip pat yra 
gyvybės dovana. 

— Bet malonumais dalijamasi dažnai. Moterys ne taip dažnai pasto- 
ja, - neištvėrė dar vienas vyras. 

- Vis dar sprendžia Didžioji Motina Žemė. Doni atskleidžia ne visas 
savo žinias, neišaiškina visų savo pasirinkimų. Vis dar ji sprendžia, kada 
moteris bus palaiminta nauja gyvybe, - paaiškino Pirmoji. 

— Tada koks skirtumas tarp vyro dvasios ir jo varpos syvų pradedant 
kūdikį? - nenustygo Bramevalis. 

— Labai aiškus. Jei moteris niekada nesidalys malonumais su vyru, 


ji niekada neturės vaikų. Ji negali tiesiog viltis, kad vieną dieną Motina 

pasirinks kokio vyro dvasią ir duos jai kūdikį. Moteris privalo pagerbti 
Motiną dalydamasi malonumais. Vyras turi išlieti savo syvus joje, kad jie 
susimaišytų su moters syvais, - paaiškino storulė. 

— Yra moterų, kurios niekada nepastoja, - pastebėjo devynioliktojo 
urvo vadas Tormadenas. 

— Taip, tiesa. Neturiu vaikų. Nors dažnai pagerbdavau Motiną, taip 
niekada ir nepastojau. Nežinau, kodėl taip nutiko, - patvirtino Pirmo- 
ji. - Gal todėl, kad Motina išsirinko mane kitu tikslu. Suprantu, kad man 
būtų labai sudėtinga tarnauti Motinai taip, kaip tarnauju, ir turėti porą 
bei vaikų. Nesakau, kad zelandoniai neturėtų susilaukti vaikų. Yra zelan- 
donių, kurie turi šeimas ir puikiai tarnauja Motinai. Tiesa, zelandoniui 
vyrui lengviau rasti porą ir auginti savo židinio vaikus negu moteriai. Vy- 
rui nereikia nešioti ir gimdyti arba žindyti. Yra moterų, kurios pajėgia ir 
viena, ir kita, ypač jei jų pašaukimas stiprus, tačiau jų poros ir šeimos turi 
būti labai mylintys ir nusiteikę joms padėti. 

Zelandonė pastebėjo, kad keletas žmonių žvilgčioja į Jondalarą, kuris 
sėdėjo su mamutojais svečiais kiek aukštėliau devintojo urvo, o ne su mo- 
terimi, su kuria buvo susijungęs. Aila su Jonaila ant kelių ir Vilku sėdėjo 
greta Martonos tarp žiūrovų priekyje. Ji buvo arti devintojo urvo ir netoli 
zelandonių. Dauguma žmonių buvo įsitikinę, kad dėl gydymo įgūdžių ir 
gebėjimo valdyti žvėris net prieš tampant mokine jos pašaukimas buvo 
stiprus, o iki šios vasaros, kol prasidėjo rūpesčiai, visi žinojo, koks my- 
lintis buvo Jondalaras. Dauguma manė, kad Marona yra visų problemų 
šaltinis - ji sėdėjo su savo pussesere Vilope ir keliais bičiuliais iš penktojo 
urvo. Bet dabar viskas gerokai paaštrėjo. Nors pasklido žinia, kad Lara- 
maras atgavo sąmonę, jis vis dar sveiko zelandonių namelyje, ir tiktai jie 
žinojo, kaip baisiai jis sužalotas. 

— Mano pora per Motinos šventes dalijosi malonumais ne tik su ma- 
nimi, bet ir su kitais vyrais, - tarė vienas vyras. 

„Klausimai tampa keblesni“, - pagalvojo Zelandonė. 

— Šventės ir apeigos rengiamos dėl dvasinių dalykų. Dalytis malonu- 
mais — šventas veiksmas. Tai pagerbia Didžiąją Motiną Žemę. Jei tuo 
metu pradedamas vaikas, toks buvo jos troškimas. Jis turėtų būti laikomas 


malonės vaiku. Prisiminkite, vis dar Doni renkasi, kada moteris pastoja. 

Iš žiūrovų pasigirdo padrikos, vos girdimos pastabos. 

Atsistojo vienuoliktojo urvo vadė Karėja. 

— Viladanas prašė už jį paklausti, tik manau, kad jis pats turėtų tei- 
rautis. 

- Jei tu taip manai, tada tikrai tegu pats klausia, - padrąsino Zelan- 
donė. 

— Mano pora vasarą po jungtuvių buvo Doni moteris, - pradėjo vy- 
ras. - Ji vis nepastojo ir sumanė pasiaukoti pagerbdama Motiną, kad pa- 
skatintų ją pradėti vaikelį. Regis, sumanymas pasiteisino. Ji tikrai pagim- 
dė vaiką, o paskui dar tris. Bet dabar svarstau, ar kuris tų vaikų yra mano? 

„Šitai reikia išspręsti labai subtiliai“, - pagalvojo zelandonė. 

— Visi vaikai, gimę jūsų porai, yra jūsų vaikai, - atsakė ji. 

— Bet kaip sužinoti, ar juos pradėjau aš, ar koks kitas vyras? 

— Pasakyk man, Viladanai, kiek metų pirmajam tavo židinio vaikui? 

- Jis gali suskaičiuoti dvylika metų, jau beveik vyras, - vyro balse buvo 
girdėti pasididžiavimas. | 

— Ar džiaugeisi, kai tavo pora pastojo, kai gimė vaikas? 

— Taip, mes norėjome vaikų prie mūsų židinio. 

— Vadinasi, tu jį myli. 

- Žinoma, kad jį myliu. 

- Ar jį labiau mylėtum, jei iš tikrųjų žinotum, kad jis pradėtas iš tavo 
syvų? 

Vyras dirstelėjo į berniuką. 

— Ne, žinoma, ne, - atsakė jis suraukęs kaktą. 

— Jei žinotum, kad kiti tavo vaikai pradėti iš tavo syvų, ar juos mylė- 
tum labiau? 

Vyras patylėjo, galvodamas apie tai, ką suprato. 

— Ne, aš nemylėčiau jų labiau. 

— Tada koks skirtumas, ar juos pradėję syvai yra tavo, ar kieno kito? — 
Zelandonė pastebėjo, kad vyro raukšlės gilėja. Ji nusprendė tęsti: - Aš 
taip niekada ir nepastojau. Niekada nepagimdžiau, nors buvo laikas, kai 
norėjau kūdikio labiau, nei galit numanyti. Dabar esu patenkinta. Žinau, 
kad Motina išrinko tai, kas man geriausia. Bet įmanoma, Viladanai, kad 


tu gimei toks kaip aš. Gal dėl kažkokių tik Doni žinomų priežasčių tavo 

syvai tavo poroje negalėjo pradėti vaiko. Tačiau Didžioji Motina Žemė ir 
jos išmintis davė tavo porai ir tau taip norėtų vaikų. Jei ne tu juos pradė- 
jai, ar norėtum juos atiduoti, jei sužinotum juos pradėjusio vyro vardą? 

— Ne. Aš rūpinsiuosi jais, kol jie bus gyvi, - atsakė Viladanas. 

- Štai kas svarbiausia. Tu jais rūpiniesi, juos myli, jie yra tavo židinio 
vaikai. Vadinasi, jie yra tavo vaikai, Viladanai. 

— Taip, jie yra mano židinio vaikai, tačiau sakei, „jei ne aš juos pradė- 
jau“. Kaip manai, jie gali būti pradėti iš mano syvų? - viltingai paklausė 
Viladanas. 

— Kuo puikiausiai gali būti, kad pagerbimas, kurį tavo pora suteikė 
Motinai, buvo priimtas kaip pakankama auka ir ji leido tavo syvams pra- 
dėti visus vaikus. Tiksliai to nežinosime, bet, jei nemylėtum tų vaikų la- 
biau, nei myli dabar, Viladanai, ar tai svarbu? 

— Tikriausiai nesvarbu. 

— Jie gali būti pradėti iš tavo syvų arba ne, - kalbėjo Zelandonė, - 
tačiau jie visada bus daugiau nei tavo židinio vaikai. Jie yra tavo vaikai. 

— Ar kada nors iš tikrųjų sužinosim? 

— Nežinau, ar kada sužinosim. Su moterimis viskas akivaizdu. Mote- 
ris arba laukiasi, arba ne. Kalbant apie vyrus, vyro vaikai visada yra jo po- 
ros vaikai. Šitaip visada buvo. Niekas nepasikeitė. Nė vienas vyras negali 
būti tikras, kad pradėjo savo židinio vaikus. 

— Jondalaras gali, - pasigirdo balsas iš klausytojų. Visi nutilę įsmei- 
gė akis į kalbantįjį. Tai buvo Jalodanas, jaunas vyras iš trečiojo urvo. Jis 
sėdėjo su Folaros drauge Galėja, su kuria susijungė prieš dvejus metus. 
Jaunuolis staiga išraudo nuo tokio tik jam skirto dėmesio, įskaitant aštrų 
Zelandonės žvilgsnį. 

— Na, jis gali, - pradėjo gintis jaunuolis. - Visi žino, kad Aila niekada 
nesirinko nieko kito, tik jį - iki vakar vakaro. Jei vaikai pradedami iš vyro 
varpos syvų, o Aila niekada nesidalijo malonumais su niekuo kitu, išsky- 
rus Jondalarą, tada jo židinio vaikas turi būti jo, turi būti prasidėjęs iš jo 
syvų. Juk dėl to jis vakar mušėsi, tiesa? Sulig kiekvienu smūgiu Laramarui 
Jondalaras vis rėkė: „Jis pradeda mano kūdikį!“ 

Dabar visas dėmesys nukrypo į Jondalarą, ir jis rangėsi varstomas 
daugybės akių. Keletas dirstelėjo į Ailą, tačiau ji sėdėjo sustingusi ir tyli, 
nuleidusi akis. 

Staiga atsistojo Joharanas. 

— Jondalaras savęs nevaldė. Jis per daug išgėrė, paskandino savo sme- 
genis, — tarė jis su perdėtu sarkazmu. 

Pasirodė šypsenos ir vypsniai. 

- Lažinuosi, kai saulė patekėjo, jam plyšo galva, - šūktelėjo kitas jau- 
nuolis su susižavėjimo gaidele balse, tarsi nuožmus Jondalaro elgesys jam 
atrodytų girtinas. 

— Kadangi ir Jondalaras, ir Laramaras yra iš devintojo urvo, šitas klau- 
simas bus svarstomas devintajame urve. Čia ne vieta aptarinėti Jondalaro 
veiksmus, - pareiškė Joharanas, mėgindamas užgniaužti visą reikalą. Jis 
girdėjo susižavėjimą kai kurių jaunų vyrų balsuose, ir mažiausiai norėjo, 
kad žmonės pradėtų remti tokį netinkamą elgesį. 

— Negana pasakyti, Jemoralai, - pridūrė Zelandonė, - kad Jondala- 
ras iškentė pagirių galvos skausmus. Gali būti tikras, jam teks brangiai 
sumokėti. 

Buvo sunku pažinti visus susirinkusiuosius, nors Pirmoji stengėsi. Jų 
drabužiai visada suteikdavo užuominų, taip pat karoliai, diržai ir kiti dė- 
vimi papuošalai. Tai buvo jaunas vyras iš penktojo urvo, giminingas jų 
zelandoniui. Visi penktojo urvo žmonės buvo linkę pasipuikuoti, nešiojo 
daugiau karolių, nes garsėjo kaip jų gamintojai ir mainytojai. Be to, jau- 
nuolis sėdėjo artėliau, todėl Zelandonė jį matė pakankamai aiškiai, kad 
atpažintų. 

— Manau, kad suprantu, kaip jis jaučiasi, - nenustygo Jemoralas. - O 
kas, jei noriu, kad mano poros vaikai kiltų tik iš manęs? 

— Taip, - prabilo dar vienas vyras, - o kaip tada? 

Prisidėjo dar vienas balsas: 

— Kas, jei noriu, kad mano židinio vaikai būtų mano? 

Zelandonė palaukė, kol šurmulys nurims. Nužvelgusi žmones supra- 
to, kad daugumą pastabų išsakė penktojo urvo žmonės. Tada ji visą jų 
grupę nudelbė griežtu žvilgsniu. 

— Nori, kad tavo židinio vaikai būtų tavo, Jemoralai, - tarė ji, žvelg- 
dama tiesiai į jaunuolį, kuris uždavė klausimą. - Nori pasakyti, kaip tavo 
drabužiai, tavo įrankiai, tavo karoliai. Nori juos savintis? 


— Nnnne, ne tai turėjau omeny, - staiga sumikčiojo jaunuolis. 

— Džiaugiuosi tai girdėdama, nes vaikų negalima savintis. Jie negali 
būti tavo arba tavo poros. Niekas negali jų savintis. Vaikai mums duoti, 
kad juos mylėtume ir rūpintumės, mokytume, kaip Motina mus moko. 
Jūs galite tai daryti, jei vaikai kyla iš jūsų syvų ar iš kieno kito. Mes visi 
esame Didžiosios Motinos Žemės vaikai. Mes iš jos mokomės. Prisimin- 


kite Motinos giesmę: 


Pagimdžiusi vyrą ir moterį Motinos meilė 
Atidavė jiems kaip namus visą žemę. 
Vandenis, sausumą, visus savo kūrinius, 
Kad naudotų, bet saugotų, puoselėtų, ką turi. 


Tai buvo namai gyventi. Ne išnaudoti ir ne pavergti. 
Įsitraukė keletas zelandonių ir visi tęsė: 


Padovanojusi savo vaikams galimybę išlikti, 
Motina nusprendė juos dar vienu džiaugsmu ištikti. 
Ji įteikė jiems dovaną gėriu dalytis 
Ir susiliejant malonumą Motinos garbei patirti. 


Nuostabi dovana. Motina pagerbiama. 


— Ji mus aprūpina, rūpinasi mumis ir moko, o mainais už jos dovanas 
mes ją pagerbiame, - tęsė ta, kuri buvo Pirmoji. - Doni gyvybės žinios 
dovana duota mums ne tam, kad galėtume savintis prie mūsų židinio 
gimusius vaikus, tvirtinti, kad jie mūsų, - Pirmoji žiūrėjo tiesiai į kal- 
bėjusius jaunuolius. — Ji buvo duota tam, kad mes žinotume, jog ne tik 
moterys yra Doni palaimintos. Vyrai turi nemenkesnį tikslą nei moterys. 
Jie ne tik tam, kad aprūpintų ir padėtų; vyrai yra būtini. Be vyrų nebūtų 
vaikų. Argi to nepakanka? Ar jūsų vaikai privalo būti jūsų? Ar turite juos 
savintis? 

Jaunuoliai bukai susižvalgė, ir Zelandonė nebuvo tikra, jog jie gerai ją 
suprato. Tada prabilo jauna moteris. 

“ —- Okaip anksčiau? Mes žinome savo motinas ir močiutes. Aš esu savo 


motinos duktė, o kaip vyrai? 

Jaunos moters Zelandonė iš karto nepažino, tačiau skvarbus jos pro- 
tas automatiškai mėgino nustatyti jos kilmę. Ji sėdi su dvidešimt trečiuo- 
ju urvu, o tunikos kirpimas ir raštai bei vėriniai patvirtina, kad ji yra to 
urvo narė, ne kito urvo moteris, prisėdusi su draugais. Nors dėvimas ap- 
daras rodė, kad ji moteris, o ne mergaitė, ji akivaizdžiai buvo visai jauna. 
Tikriausiai ką tik patyrė pirmuosius ritualus. Tai, kad šitokia jauna pra- 
kalbo didelėje minioje, rodė, kad ji arba impulsyvi akiplėša, arba drąsi 
ir įpratusi būti tarp žmonių, kurie išsako savo nuomonę, o tai reikštų 
polinkį vadovauti. Dvidešimt trečiojo urvo vadė buvo moteris, vardu 
Dinara. Zelandonė prisiminė, kad vyriausioji Dinaros dukra buvo tarp 
mergaičių, kurios šiemet patyrė pirmąjį ritualą, ir pastebėjo, kad Dinara 
palankiai šypsosi. Tada ji prisiminė jaunosios moters vardą. 

— Niekas nepasikeitė, Diresa, - atsiliepė Pirmoji. - Vaikai visada buvo 
vyro ir moters sąjungos vaisius. Vien dėl to, kad anksčiau to nežinojo- 
me, nereiškia, kad buvo kitaip. Doni pasirinko pasakyti mums dabar. Ti- 
kriausiai ji pajuto, kad mes pasiruošę šitai žiniai. Ar žinai, kas buvo tavo 
motinos pora, kai gimei? 

— Taip, visi žino, kas jos pora. Tai Jonkoranas, - atsakė Diresa. 

— Tada Jonkoranas yra tavo tėvas, — tarė zelandonė. Ji laukė tinka- 
mos progos pasakyti pasirinktą žodį. - „Tėvas“ bus žodis, kuriuo vadinsis 
vyras, turintis vaikų. Vyras būtinas, kad prasidėtų gyvybė. Jis nenešioja 
vaiko savo viduje, negimdo ir nežindo, tačiau vyras gali mylėti vaiką ne 
mažiau nei motina. Jei sakome, kad moterys yra Doni palaimintos, gali- 
me sakyti, kad tėvai yra Doni pagirti*. 

Iš karto kilo triukšmas. Aila girdėjo, kaip susirinkusieji kelis kartus 
pakartojo naują žodį, tarsi jį mėgintų, stengtųsi prie jo priprasti. Zelan- 
donė laukė, kol triukšmas nurims. 

- Tu, Diresa, esi savo motinos Dinaros duktė, taip pat esi savo tėvo 
Jonkorano duktė. "Tavo motina turi sūnų ir dukterų, ir tavo tėvas turi 
sūnų ir dukterų. Tie vaikai gali vadinti Jonkoraną „tėvu“ lygiai kaip juos 


pagimdžiusią moterį vaikai gali vadinti „motina“. 


* Autorės pateikiama žodžio „tėvas“ interpretacija į lietuvių kalbą neišverčiama. 
Tai yra anglų kalbos žodžio >20£be7 (motina) galūnės -:ber ir žodžio far, kuris reiš- 
kia „tolimas“, junginys, nes „tėvas“ yra „tolima motina“ - /2(7)-:ber. ( Vert. past.) 

— O kas, jei vyras, kuris poravosi su mano motina ir mane pradėjo, 
nėra jos pora? — paklausė Jemoralas, jaunuolis iš penktojo urvo. 

— Vyras, kuris yra susijungęs su tavo motina, tas, kuris yra tavo židinio 
vyras, yra tavo tėvas, - nedvejodama atrėžė Zelandonė. 

— Bet, jei jis manęs nepradėjo, kaip jis gali būti mano tėvas? - nenu- 
rimo Jemoralas. 

„Šitas jaunuolis nori pridaryti rūpesčių“, - pagalvojo ta, kuri buvo 
Pirmoji. 

— Tu nežinai, kas galėjo tave pradėti, bet žinai, kuris vyras gyvena su 
tavimi.ir tavo motina. Labiausiai tikėtina, jog jis ir pradėjo tave. Jeigu dėl 
jokio kito nesi tikras, jo gali ir nebūti, tad nėra prasmės įvardyti ryšius, 
kurie neegzistuoja. Tavo motinos pora yra tas, kuris pasižadėjo tave aprū- 
pinti. Tai jis tavimi rūpinasi, tave myli, padėjo tave auginti. Ne vien po- 
ravimasis, bet ir rūpinimasis paverčia vyrą tavo tėvu. Jei vyras, su kuriuo 
tavo motina buvo susijungusi, mirtų, ir jei ji susijungtų su kitu vyru, kuris 
tave mylėtų ir tavimi rūpintųsi, ar tu mylėtum jį mažiau? 

— Tačiau kuris jų yra tikrasis tėvas? 

— Vyrą, kuris tave aprūpina, visada gali vadinti tėvu. Kai oficialiai pri- 
sistatydamas minėsi savo vardus ir ryšius, „tėvu“ įvardysi vyrą, kuris buvo 
susijungęs su tavo motina tau gimstant, vyrą, kurį tu vadini savo židinio 
vyru. Jei tas, kuris aprūpina jus dabar, yra ne tas pats, prie kurio židinio 
gimei, vadinsi jį „patėviu“, kad prireikus būtų aiškus skirtumas, - paaiški- 
no zelandonė. Dabar ji džiaugėsi, kad vieną bemiegę naktį praleido gal- 
vodama apie visus tuos giminystės ryšius, kuriuos ši nauja žinia išryškins. 

Ta, kuri buvo Pirmoji, norėjo padaryti dar vieną pranešimą. 

— Dabar tinkamas laikas iškelti dar vieną svarstytiną klausimą. Zelan- 
doniai jaučia, jog vyrus reikia įtraukti į apeigas ir papročius, susietus su 
naujo kūdikio pasveikinimu, kad jie giliau suprastų savo svarbą kuriant 
naują gyvybę. Todėl nuo šiol vyrai suteiks vardus prie jų židinio gimu- 
siems berniukams; moterys, žinoma, ir toliau suteiks vardus mergaitėms. 

Šis pareiškimas buvo priimtas su dvejopais jausmais. Vyrai atrodė nu- 
stebę, bet keletas jų šypsojosi. Tačiau iš kai kurių moterų išraiškų Pirmoji 
matė, kad jos nenori atiduoti savo teisės suteikti vaikams vardus. Tik nie- 
kas nenorėjo iš to pūsti burbulo. Nors visi tylėjo, Zelandonė suprato, kad 


klausimų dar iškils. Bus bėdų, neabejojo ji. 

— O kaip su vaikais, kurie gims nesusijungusiai moteriai? — pasiteira- 
vo visai jaunutė moteris, jau laikanti glėbyje kūdikį. 

„Antrasis urvas, - pagalvojo Zelandonė, žiūrėdama į jos drabužius ir 
papuošalus. - Ar gali šitas kūdikis būti praėjusios vasaros pirmojo malo- 
numo ritualo vaisius?“ 

— Moterys, kurios pagimdo prieš susijungdamos, yra palaimintos, 
kaip ir tos moterys, kuriose jungtuvių metu jau būna užsimezgusi gy- 
vybė. Moteris, kuri yra palaiminta kūdikiu, rodo, kad ji gali išnešioti ir 
pagimdyti sveiką vaikelį. Paprastai ji būna ta, kuri palaiminama ir kitą 
kartą. Kol ji susijungia, jos vaikus aprūpina jos šeima arba jos urvas, ir jų 
tėvas yra Lumis, Doni, Didžiosios Motinos Žemės, pora. 

Ji nusišypsojo jaunajai moteriai. 

— Niekas iš tikrųjų nepasikeitė, Šaleda, - staiga jai atėjo į galvą mer- 
ginos vardas. - Urvas visada aprūpina moteris su vaikais, kurios neturi 
poros, nesvarbu, ar pora jau iškeliavęs į kitą pasaulį, ar dar nepasirink- 
tas. Dauguma vyrų labai trokšta jaunų moterų su kūdikiais. Paprastai 
jos greitai susijungia, nes iš karto atneša kūdikį prie vyro židinio, vaiką, 
kuriam Doni yra palanki. Vyras, su kuriuo ji susijungia, žinoma, tampa 
vaiko tėvu, - aiškino storulė ir stebėjo, kaip moteris, vos vyresnė nei mer- 
gaitė, droviai dirsčioja į jauną vyrą iš trečiojo urvo, kuris spokso į ją atvirai 
dievindamas. 

— O kaip tas vyras, kuris iš tikrųjų yra tėvas? — pasigirdo jau pažįsta- 
mas jaunuolio iš penktojo urvo balsas. Jis uždavinėjo tiek daug klausi- 
mų. — Argi tėvas yra ne tas vyras, kurio syvai iš tikrųjų pradėjo vaikelį ? 

Zelandonė pastebėjo, kad jis dirsčioja į tą pačią jauną moterį su kū- 
dikiu. O ji žiūrėjo į kitą vyrą. „Aha... dabar suprantu, - pagalvojo Doni- 
ja. - Gal ne per pirmąjį ritualą, bet per pirmąją aistrą“ Ji truputį nustebo, 
kaip lengvai žmonės priėmė žinią, kad vaikų gimimą lemia vyro ir moters 
poravimasis. Viskas, regis, taip logiškai susidėliojo. 

Aila taip pat stebėjo jaunuolį iš penktojo urvo, matė ir žvilgsnius tarp 
jaunosios moters ir kito vyruko. „Ar Jemoralas galvoja, kad jis pradėjo 
tą kūdikį? Ar jis gali būti pavydus?“ - svarstė ji. Aila suvokė, kad dabar 
daugiau išmano ne tik apie patį pavydą, bet ir suvokia su juo susijusius 


stiprius jausmus. „Nenumaniau, kad ši Didžiosios Motinos Žemės žinios 


1500 


IŠPIEŠTŲ URVŲ KRAŠTAS 


dovana bus taip sudėtingai priimta. Visai nebesu tikra, jog tai tokia jau 
nuostabi dovana, — tarė ji sau. 

— Jei moteris su vaiku niekada nebuvo susijungusi, tada vyras, su ku- 
riuo ji jungiasi, tas, kuris pažada ją aprūpinti ir rūpintis vaikais, tampa 
jos kūdikio tėvu. Žinoma, jei moteris pasirinks susijungti daugiau nei 
su vienu vyru, jie lygiomis teisėmis dalysis tėvyste, - kalbėjo Zelandonė, 
mėgindama parodyti visus galimus pasirinkimus. 

— Bet moteris neprivalo jungtis su tuo, su kuriuo nenori, tiesa? - pa- 
klausė jaunoji moteris. 

Pirmoji pastebėjo, kad penktojo urvo zelandonis kopia kalva link tos 
vietos, kur sėdėjo jo urvas. 

— Taip. Taip visada buvo ir niekas nepasikeitė. 

Ji pastebėjo, kad donijas atsisėdo greta jaunuolio, kuris turėjo tiek 
daug klausimų, ir nusisuko į kitą susirinkusiųjų pusę. 

— O kaip vadinsis mano tėvo tėvas? - paklausė žmogus iš vienuolik- 
tojo urvo. 

Zelandonė su palengvėjimu atsiduso. Lengvas klausimas. 

— Motinos motina yra močiutė. Motinos tėvas yra tėvukas. Tėvo 
mama taip pat yra močiutė, bet, kad jas atskirtume, bus vadinama senele. 
O tėčio tėvas bus vadinamas seneliu. Kai minėsit savo ryšius, jūsų moti- 
nos motina bus įvardijama kaip močiutė, o jūsų motinos tėvas bus įvardi- 
jamas kaip tėvukas, nes visada tiksliai žinote, kas yra jūsų motina. 

— O kas, jeigu nežinai, kieno syvai pradėjo tavo motiną? - paklausė 
penktojo urvo vadas. - Arba, jeigu jie vaikšto kitame pasaulyje, kaip įvar- 
dyti ryšius? 

— Jeigu žinai vyrą, kuris buvo susijungęs su tavo motinos motina, jis 
bus tavo tėvukas, ta pati tiesa galioja ir kalbant apie tėvą. Nors jau vaikšto 
kitame pasaulyje, tavo tėvą pradėjo vyras, kuris poravosi su jo motina, 
lygiai taip kaip tavo motiną pradėjo vyras, kuris atidavė savo varpos syvus 
jos motinai, - rūpestingai aiškino Zelandonė. 

— Ne! Ne!!! - pasigirdo riksmas iš klausytojų. - Netiesa! Ir vėl ji taip 
pasielgė. Ji mane išdavė, vos pradėjau ja pasitikėti. 

Visi atsisuko. Tolimajame gausiai susirinkusių devintojo urvo žmonių 


pakraštyje stovėjo vyras: 

— Tai melas! Viskas yra melas! Ta moteris mėgina jus apgauti. Motina 
niekada nebūtų jai to pasakiusi, - rėkė jis, rodydamas į Ailą. - Ji melagė, 
ji blogis. 

Prisidengusi akis Aila atsistojo ir pamatė Brukevalį. „Brukevalis? Ko- 
dėl jis šitaip ant manęs rėkia? Nesuprantu, - galvojo ji. - Ką aš jam pa- 
dariau?“ 

— Aš gimiau iš dvasios vyro, kurį Didžioji Motina pasirinko sujungti 
su mano motinos dvasia, - spiegė Brukevalis. - Mano motina prasidė- 
jo iš dvasios vyro, kurį Doni pasirinko sujungti su jos motinos dvasia. Ji 
neprasidėjo iš gyvulio varpos! Nė iš jokio organo syvų. Aš žmogus! Aš 
ne plokščiagalvis! Aš ne plokščiagalvis! — jo balsas neišlaikė spiegimo, 


užlūžo su paskutiniais žodžiais ir virto nesulaikomu verksmu. 


Brukevalis staiga pasileido kalva žemyn, paskui per nedidelį lauką ir 
vis bėgo, kol stovykla liko jam už nugaros. Jis nesigręžiojo atgal. Keletas 
vyrų, daugiausiai iš devintojo urvo, nubėgo paskui jį, tarp jų Joharanas su 
Jondalaru. Vyrai vylėsi, kad, kai Brukevalis pavargs, pavyks su juo pasi- 
kalbėti, jį numaldyti ir parvesti atgal. Tačiau Brukevalis lėkė taip, tarsi jį 
vytųsi negyvėlio dvasia, - buvo paveldėjęs genties vyro, savo tėvuko, jėgą 
ir ištvermę. Nors iš pradžių atstumas mažėjo ir atrodė, kad vyrai Bruke- 
valį pasivys, jie neturėjo jo ištvermės ir ėmė atsilikti. 

Galiausiai jie sustojo, susilenkę gaudė kvapą, kai kurie parkrito ir rai- 
čiojosi ant žemės, visiems kankinamai gėlė šonus ir plėšė gerkles. 

— Reikėjo pasiimti Lenktynininką, - vos prakalbėdamas gokčiojo 
Jondalaras. - Arklio jis neaplenks. 

Kai vyrai pagaliau parkėblino atgal, susirinkimas buvo iširęs. Žmonės 
stoviniavo, vaikštinėjo, kalbėjosi. Zelandonė nenorėjo, kad viskas šitaip 
pasibaigtų, ir paskelbė pertrauką, kol vyrai grįš, vylėsi, kad jie parsives 
ir Brukevalį. Išvydusi juos pareinančius ji nusprendė susirinkimą greitai 
užbaigti. 

— Negerai, kad Brukevalis iš devintojo urvo šitaip jaučiasi. Jo jautru- 
mas dėl kilmės visiems žinomas. Niekas iš tikrųjų nežino, kas nutiko jo 
močiutei. Aišku tik tai, kad kurį laiką ji buvo dingusi. Galiausiai parsi- 
rado ir kiek vėliau pagimdė Brukevalio motiną. Kiekvienas šitaip ilgam 
pražuvęs žmogus dėl jam tekusio išmėginimo pasikeičia, tad Brukevalio 
močiutė grįžo ne viso proto. Ji buvo apimta baimės. Niekas negalėjo pa- 


tikėti tuo, ką ji pasakojo, arba net nesuprato jos žodžių. 

— Jos duktė fiziškai nebuvo stipri, tikriausiai dėl motinai tekusio išban- 
dymo. Nėštumas ir gimdymas buvo labai sunkūs, ir ji mirė gimdydama 
sūnų. Tikėtina, kad Brukevalio stote ir išvaizdoje įsispaudė sunkus moti- 
nos nėštumas. Laimė, kad jis užaugo stiprus ir sveikas. Manau, Brukevalis 
visiškai teisus sakydamas, kad jis žmogus. Jis yra Zelandonijos žmogus iš 
devintojo urvo, puikus vyras, galintis daug pasiūlyti. Neabejoju, kad viską 
apgalvojęs jis nuspręs grįžti pas mus. Žinau, kad devintasis urvas jį malo- 
niai sutiks, - pasakė ta, kuri buvo Pirmoji, o paskui kalbėjo toliau: 

— Manau, metas baigti šį susirinkimą. Turime daug ką apgalvoti. Čia 
išgirstas žinias visi galėsite aptarti su savo zelandoniais. - Kai žmonės 
pradėjo stotis, Pirmoji davė ženklą penktojo urvo vadui. - Ar penktasis 
urvas pasiliktų kiek ilgiau? Prašau susirinkti čia, arčiau namelio, — pa- 
kvietė ji. - Turiu skubiai su jumis kai ką aptarti. „Galiu kuo puikiausiai 
užbaigti ir šitą nemalonų reikalą, kad jau taip“, - pagalvojo ji. Susirin- 
kimas susiklostė visiškai kitaip, nei Pirmoji tikėjosi. Jondalaro muštynės 
praėjusį vakarą nuo pat pradžių viską pakreipė prasta linkme, o staigus 
Brukevalio pabėgimas galiausiai sukėlė žmonėms nerimą. 

— Apgailestauju, kad turiu tai padaryti, - tarė Pirmoji grupei įvairaus 
amžiaus žmonių, kurie sudarė penktąjį urvą. Tarp jų buvo ir Madroma- 
nas, ir jų zelandonis. Ji pakėlė kuprinę, kuri gulėjo ant stalo prie namelio, 
ir atsisuko į mokinį. - Ar ją atpažįsti, Madromanai? - pasiteiravo ji. 

Jis pažvelgė, paskui išbalo ir apsidairė, buvo susigūžęs ir išsigandęs. 

- Ji tavo, tiesa? Ant jos yra tavo ženklai. 

Keletas žmonių linkčiojo galvomis. Visi žinojo, kad kuprinė Madro- 
mano. Ji buvo gana išskirtinė. Visi matė vyrą ją nešiojantis. 

— Iš kur tu ją gavai? - pasiteiravo Madromanas. 

- Aila rado ją paslėptą giliai Šaltinio uoloje. Po to, kai tu buvai „pa- 
šauktas“ ten eiti, - su giliu sarkazmu pasakė Zelandonė. 

— Turėjau atspėti, kad tai ji, - saumurmėjo Madromanas. 

— Aila nieko neieškojo. Sėdėjo prie didelės apskritos nišos urvo gale ir 
atsitiktinai ją apčiuopė slaptavietėje sienos apačioje. Pamanė, kad kažkas 
ją pamiršo, ir norėjo grąžinti, - paaiškino Zelandonė. 

— Kodėl ji pagalvojo, kad kas nors kuprinę pamiršo, jeigu ji buvo pa- 


slėpta? — tarė Madromanas. Nebuvo prasmės daugiau apsimetinėti. 

— Todėl, kad ji blaiviai nemąstė. Ji ką tik buvo praradusi kūdikį ir vos 
nemirė tame urve, - atsakė Pirmoji. 

— Kaip tai susiję su Madromanu? - nesuprato vadas. 

— Madromanas jau seniai yra mokinys. Jis norėjo būti priimtas į zelan- 
donių gretas ir pavargo laukti pašaukimo, - Zelandonė ant stalo išvertė 
kuprinės turinį. Iškrito maisto likučių, vandenmaišis, lempa, ugnies už- 
degimo rinkinys ir apsiaustas. - Jis paslėpė tai urve, tada apsimetė, kad 
pajuto pašaukimą. Išbuvo urve daugiau nei dvi dienas gausiai apsirūpinęs 
maistu, vandeniu, šviesa ir netgi apdangalu dėl šilumos. Viską paslėpė, 
paskui išėjo apsimestinai apsvaigęs bei sutrikęs, tvirtino, kad yra pasiruo- 
šęs tapti zelandoniu. 

— Nori pasakyti, jis melavo apie pašaukimą? - pasitikslino vadas. 

— Taip. 

- Jei ne ji, niekada nebūtumėte sužinoję, - išspjovė Madromanas. 

— Klysti, Madromanai. Mes žinojome. Tai tik patvirtinimas. Kas lei- 
džia tau manyti, kad gali apkvailinti zelandonius? Mes visi tai perėjome. 
Nejaugi manai, kad nežinome, kaip viskas vyksta iš tikrųjų? — kalbėjo 
Zelandonė. 

— Kodėl anksčiau nieko nesakei ? 

— Bandėme suteikti tau visokiausių progų. Kai kurie galvojo arba vy- 
lėsi, kad taip pasielgei netikslingai. Jie norėjo įsitikinti, kad tu apsirikai 
dėl stipraus troškimo tapti tuo, kuris tarnauja, kol Aila šitai atnešė. Tu 
vis tiek nebūtum tapęs zelandoniu, bet galėjai likti mokiniu, Madroma- 
nai. Dabar ir tai nebeįmanoma. Didžioji Motina Žemė nenori, kad jai 
tarnautų melagiai ir apgavikai, - didžioji moteris kalbėjo tonu, neleidu- 
siu suabejoti jos sprendimu. - Kemordanai, penktojo Zelandonijos urvo 
vade, - toliau kalbėjo Pirmoji, - ar tu ir tavo urvas būsite liudininkai? 

— Būsime, - atsiliepė vyras. 

— Būsime, - vienu balsu tarė urvas. 

— Madromanai iš penktojo Zelandonijos urvo, buvęs mokiny, - mo- 
notoniškai kalbėjo Zelandonė, - tu niekada negalėsi prisistatyti kaip ze- 
landonis arba mokinys. Tu niekada negalėsi gydyti ligų, siūlyti patarimų 
Motinos vardu ar kitais būdais prisiimti zelandonio pareigų. Ar supratai? 

— O ką man dabar daryti? Tai viskas, ko aš mokiausi. Nemoku nieko 


daugiau, tik būti mokiniu, - gynėsi Madromanas. 

— Grąžinsi viską, ką gavai iš zelandonių, ir galėsi grįžti į savo urvą. 
Tada pagalvosi, ko mokytis, Madromanai. Būk dėkingas, kad neskyriau 
baudos ir nepaskelbiau visai stovyklai. 

— Vis tiek visi sužinos, - atrėžė Madromanas, o paskui pakėlė balsą: — 
Tu niekada nebūtum leidusi man tapti zelandoniu. Visada manęs neken- 
tei. Tu ir Jondalaras, ir tavo numylėtinė Aila, plokščiagalvio patelė. Tu 
būtum mane nuo pat pradžių išvariusi... Zolena... 

Visas penktasis urvas aiktelėjo. Nė vienas iš jų nebūtų drįsęs šitaip 
nepagarbiai kalbėti su ta, kuri buvo Pirmoji, ir pavadinti ją buvusiu var- 
du. Dauguma būtų bijoję. Netgi Madromanas nutilo per pusę žodžio, 
kai pamatė Pirmosios veido išraišką. Be kita ko, ji buvo didžiai galinga 
moteris. 

Jis apsisuko ant kulnų ir, nevisiškai tikras, ko griebtis, nušliumpino 
link namelio, kuriame kartais glaudėsi su Laramaru, Brukevaliu ir kitais 
vyrais. Viduje buvo tuščia. Dauguma stovyklų po ilgo susirinkimo išėjo 
pavalgyti. Staiga Madromanui toptelėjo, kad nei Laramaras, nei Bruke- 
valis apskritai negrįš. Laramaras ilgai sveiks. Kas žino, ką darys Brukeva- 
lis. Madromanas iš Laramaro kuprinės išsitraukė nedidelį vandenmaišį su 
barma. Atsisėdęs ant miegmaišio keliais gurkšniais ištuštino beveik visą, 
paskui pasiėmė kitą talpyklą. Laramaras vis tiek nesužinos, pagalvojo jis. 

„Kalras gagris, kuris išmušė man dantis“, - Madromanas liežuviu ap- 
čiuopė kiaurymę burnoje. Jis išmoko be išmuštų dantų apsieiti ir apie juos 
nebegalvojo, nors, kai buvo jaunesnis, jautėsi įskaudintas, kad moterys 
dėl to nekreipė į jį dėmesio. Nuo tada Madromanas žinojo, kad moterys 
juo susidomi sužinojusios, kad jis priklauso zelandoniams, nors tėra mo- 
kinys. Nė viena tų moterų dabar jo nenorės. Jis išraudo pagalvojęs apie 
savo gėdą ir atidarė kitą barmos pilną vandenmaišį. 

„Kodėl Jondalaras grįžo? — kalbėjo jis sau. - Jei jis nebūtų grįžęs iš 
savo kelionės ir parsivedęs čia tos svetimšalės, ji nebūtų radusi kuprinės. 
Tada zelandoniai nebūtų nieko sužinoję. Man nesvarbu, ką ta stora karvė 
kalba. Dabar tikrai nenoriu grįžti į penktąjį urvą, nenoriu mokytis jokio 
amato. Kodėl turėčiau? Aš toks pat geras zelandonis kaip bet kuris iš jų, ir 
abejoju, ar jie irgi visi buvo pašaukti. Neabejoju, ne vienas apsimetė. Kas 


apskritai tas pašaukimas? Tikriausiai visi apsimeta. Netgi ta plokščiagal- 

vio patelė. Na ir kas, kad ji prarado kūdikį? Moterys nuolat persileidžia. 
Kas čia ypatingo?“ 

Jis dar išgėrė, pažvelgė į Brukevalio vietą ir atsistojęs priėjo arčiau. Visi 
daiktai buvo čia, kaip visada tvarkingai sudėti. „Jis net nepasiėmė savo 
mantos, - galvojo Madromanas. - Šiąnakt miegos šaltyje be miegmaišio. 
Įdomu, gal pavyktų jį rasti? Gal jis būtų dėkingas, jei atneščiau jam daik- 
tus?“ Madromanas grįžo prie savo vietos ir pažvelgė į visokius reikmenis, 
kuriuos įgijo kaip mokinys. 

„Ta storulė nori, kad viską atiduočiau. Nė neketinu! Susikrausiu viską 
ir išeisiu, — jis stabtelėjo, dar kartą pažvelgė į Brukevalio miego vietą. — 
Jei pavyktų jį surasti, gal kartu galėtume eiti į kelionę ar kur kitur, su- 
sirastume kitų žmonių. Galėčiau jiems pasakyti, kad esu zelandonis; jie 
nesužinotų tiesos. 

„Taip ir padarysiu. Sukrausiu Brukevalio mantą ir eisiu jo ieškoti. Ži- 
nau kelias vietas, kur jis gali būti. Jis bus tas, su kuriuo pasiliksiu, nes jis 
geresnis medžiotojas už mane. Taip seniai nemedžiojau. Gal paimsiu ir 
kelis Laramaro daiktus? Jis jų nepasiges. Niekada nesužinos, kas paėmė. 
Bet kas galėjo užeiti į namelį. Visi žino, kad jis negrįš. 

„Jondalaras kaltas. Pirmiausia jis vos neužmušė manęs. Paskui vos ne- 
pribaigė Laramaro. Jis išsisuks, kaip ir aną kartą išsisuko. Nekenčiu Jon- 
dalaro, visada jo nekenčiau. Reikėtų jį gerai prikulti. Sumaitoti jo dailų 
veidelį. Pažiūrėčiau, kaip jam tai patiktų. Ir Ailai norėčiau kelis kartus 
smogti, žinau kelis vyrus, kurie mielai ją palaikytų. Duočiau jai dar šį 
tą, savo syvų užtaisą, — galvojo jis, piktavališkai išsišiepęs. - Tada ji ne- 
vaikščiotų tokia pasipūtusi. Ji niekada nesidalijo malonumais su niekuo 
kitu, net per Motinos šventes. Mano, kad yra tokia tobula. Rado mano 
kuprinę ir atitempė zelandoniams. Jei ne ji, man nereikėtų išeiti. Būčiau 
zelandonis. Nekenčiu tos moters: 

Madromanas išgėrė antrą vandenmaišį barmos, pasigriebė dar kelis 
ir apsidairė galvodamas, ką dar paėmus. Susirado atsarginius drabužius, 
dėvėtus, bet dar gerus. Pasimatavo; jie buvo jam beveik tinkamo dydžio. 
Juos ir pasiėmė. Zelandonio drabužiai buvo puošnūs ir išskirtiniai, bet ne 
itin tinkami ilgoms kelionėms. Iš miegmaišio nieko gero, jis jau senas, lai- 


kas išmesti. Gerasis Laramaro miegmaišis liko jo poros palapinėje, bet čia 

buvo keletas kitų labai gražių daiktų, įskaitant gerą kailinę antklodę. Pas- 
kui Madromanas rado tikrą lobį - naujus žieminius drabužius, kuriuos 
Laramaras buvo neseniai išmainęs. Barma turėjo paklausą, ir jis visada 
galėjo išmainyti ją į gerus daiktus. 

Paskui Madromanas nuėjo į Brukevalio vietą ir viską sutempė pas 
save. Jis apsirengė praktiškesniais Laramaro drabužiais. Argi svarbu, kad 
jie pažymėti ne penktojo, o devintojo urvo puošmenomis? Jis neketina 
apsistoti nė viename iš tų urvų. Vyras susirinko ir Laramaro, ir Bruke- 
valio maistą, paskui ėmė raustis po visų kitų vyrų mantą. Irgi pasiėmė 
maisto bei kelis kitus daiktus. Rado gerą, puikiomis kriaunomis peilį, 
nedidelį akmeninį kirvuką ir naują porą kumštinių, kurias kažkuris vy- 
ras buvo išsimainęs. Savų jis neturėjo, o žiema artinosi. „Kas žino, kur aš 
tada būsiu“, - galvojo jis. Teko kelis kartus viską perkrauti, šį tą palikti. 
Madromanas nekantravo išeiti. 

Iškišęs galvą iš namelio, jis apsidairė. Stovyklavietėje knibždėjo žmo- 
nių, bet netoliese nieko nebuvo macyti. Jis ant pečių užsimetė sunkią ku- 
prinę ir greitai išėjo. Planavo žingsniuoti į šiaurę, į tą pusę, kur matė skuo- 
džiant Brukevalį. Jau beveik peržengė vasaros susirinkimo stovyklavietės 
ribą, buvo visai netoli devintojo urvo stovyklos, kai iš namelio išėjo Aila. 
Ji atrodė išsiblaškiusi, kažko susirūpinusi, tačiau pakėlė galvą ir jį pamatė. 


Jis pervėrė ją grynos neapykantos kupinu žvilgsniu ir nė nestabtelėjo. 


Devintojo urvo stovykla atrodė ištuštėjusi. Visi buvo išėję į lanzado- 
niečių stovyklą bendrų pietų, kuriems jau seniai ruoštasi. Aila pasakė ne- 
santi alkana ir pažadėjo ateiti vėliau. Ji sėdėjo ant savo miegmaišio name- 
lyje, nusivylusi galvojo apie Brukevalį ir jo išpuolį susirinkime. Svarstė, 
ar ką nors galėjo padaryti. Ji nemanė, kad Zelandonė numatė galimą jo 
reakciją, o Ailai nė netoptelėjo tai apsvarstyti, nors dabar buvo tikra, kad 
privalėjo tai padaryti. Ji žinojo, koks jis jautrus užuominoms, kad gali 
menkiausiu būdu būti susijęs su plokščiagalviais. 

„Jis vadino juos gyvuliais, - galvojo ji, - bet jie tokie nėra! Kodėl kai 


kurie žmonės visada taip sako?“ Ji svarstė, ar Brukevalis vis dar taip jaus- 

tųsi, jei geriau juos pažinotų. Tikriausiai nebūtų jokio skirtumo. Daug 
zelandoniečių taip jaučiasi. 

Pirmoji visiems priminė, kad Brukevalio močiutė parsirado namo 
lyg nesava ir besilaukianti. „Visi kalba, kad ji buvo su gentimi, - galvojo 
Aila, - ir jie teisūs. Akivaizdu, kad Brukevalis turi genties kraujo. Vadina- 
si, jo močiutė turėjo pastoti, kol gyveno su jais. Kuris nors genties vyras 
joje išliejo savo syvus: 

Staiga Ailai toptelėjo mintis, kurios ji nebuvo svarsčiusi, „Ar kuris 
nors genties vyras ją nuolat prievartavo, kaip mane prievartavo Braudas? 
Paklaikdavau, kai Braudas man tai darydavo, bet nemaniau, kad jie gyvu- 
liai. Aš užaugau su jais, juos mylėjau. Ne Braudą, jo nekenčiau, net kol dar 
manęs neprievartavo, tačiau daugumą jų mylėjau“ 

Pirmą kartą klausydama pasakojimo apie Brukevalio močiutę Aila 
apie tokią galimybę visai nepagalvojo, tačiau taip galėjo būti. „Gal gen- 
ties vyras ją niekšiškai išprievartavo, kaip Braudas mane, arba manė, kad 
daro paslaugą kaip antrą porą priimdamas ją į gentį, o moteris nieko ne- 
suvokė, - galvojo Aila. - Ji negalėjo su jais kalbėtis, jų suprasti. Jai jie 
tebuvo gyvuliai. Brukevalio močiutė tikriausiai nekentė jų dar labiau nei 
aš Braudo“ 

„Kad ir kaip norėjau kūdikio, kai Iza man pasakė, kad laukiuosi, buvo 
sunku. Nešiodama Durką beveik visą laiką sirgau, vos nemiriau jį gimdy- 
dama. Genties moterims tokių bėdų nekyla, tačiau Durko galvutė buvo 
kur kas didesnė ir kietesnė nei Jonailos“ Per pastaruosius kelerius metus 
Aila matė pakankamai besilaukiančių moterų ir suprato, kad jos nėštu- 
mas ir Jonailos gimdymas buvo kur kas būdingesni kitų moterims nei 
Durko gimdymas. - Nenumanau, kaip apskritai jį išstūmiau, - galvojo ji, 
purtydama galvą. - Kitų galvos mažesnės, kaulai plonesni ir lankstesni. 
Mūsų kojos ir rankos ilgesnės, tačiau kaulai taip pat smulkesni, - kalbėjo 
sau Aila, žiūrėdama į savo galūnes. — Visi kitų kaulai yra smulkesni: 

„Ar Brukevalio močiutė, kol laukėsi, sirgo? Ar ji gimdė sunkiai, kaip 
ir aš? Ar ne šitaip jai buvo, ar dėl to ji mirė? Nes jai buvo sunku? Net 
Joplaja vos nemirė gimdydama Bokovaną, o Ekauzaras tik pusiau genties. 
Ar maišytų dvasių vaikus, vaikus, kurie yra genties ir kitų, kitų moterims 
visada gimdyti sunku?“ 

Staiga Ailai šovė nauja mintis: „Gal tie vaikai iš pradžių dėl to ir buvo 
vadinami šlykštynėmis? Kad jų motinos dažnai mirdavo? Yra skirtumų 
tarp genties ir kitų. Gal nepakankamai, kad užkirstum kelią vaikeliui 
prasidėti, bet užtektinai, kad motinai būtų sunku, jei ji iš kitų ir sukurta 
gimdyti vaikus mažesnėmis galvomis. Neturėtų būti taip sunku genties 
moterims. Jos pratusios prie vaikų didelėmis, ilgomis, kietomis galvomis 
ir sunkiais antakių gūbriais. Tikriausiai joms lengviau pagimdyti maišytą 
kūdikį. 

„Vis dėlto nemanau, kad kūdikiams atsiliepia, ar motina iš genties, ar 
iš kitų. Durkas stiprus ir sveikas, nors man buvo sunku, toks pat Ekau- 
zaras, O jo motina - genties. Bokovanas yra sveikas, bet čia jau kas kita. 
Ekauzaras, jo tėvas, yra maišytas, todėl Bokovanas yra kaip Brukevalis, 
bet vis tiek Joplaja vos nemirė“ Aila suvokė, kad lengvai vartoja žodį „tė- 
vas“. Tai buvo taip logiška, ji jau seniai suvokė tą ryšį. 

„Tačiau Raidagas buvo silpnas, o jo motina - iš genties. Ji mirė pagim- 
džiusi, tačiau Nezė neužsiminė, kad būtų gimdžiusi sunkiai. Nemanau, 
kad todėl ji mirė. Tikriausiai ji buvo genties atstumta ir nenorėjo gyven- 
ti, be to, manė, jog vaikelis išsigimęs. Brukevalio motina maišytų syvų, 
o jos motina iš kitų. Ji buvo silpna, tokia silpna, kad mirė gimdydama 
Brukevalį. Nori jis tai pripažinti ar ne, Brukevalis supranta, kas nutiko 
jo močiutei. Štai kodėl jis taip greitai perprato gyvybės dovanos prasmę. 
Įdomu, ar jis kada svarstė, kad jo motina galėjo būti silpnos sveikatos dėl 
maišytų dvasių?“ 

„Spėju, neturėčiau kaltinti Brukevalio, kad nekenčia genties. Jis ne- 
pažino motinos, kuri jį mylėtų ir paguostų, kai žmonės jį pravardžiuo- 
davo dėl kitokios išvaizdos. Durkui irgi buvo sunku. Jis gerokai skyrėsi 
nuo genties, jie manė, jog jis išsigimęs. Kai kurie iš jų nenorėjo leisti jam 
gyventi, tačiau jis bent jau turi jį mylinčius žmones. Turėjau būti atides- 
nė Brukevalio jausmams. Aš visada tokia įsitikinusi, kad esu teisi. Visada 
kaltinau žmones, kad vadina gentį plokščiagalviais ir gyvuliais. Žinau, 
kad jie ne tokie, tačiau dauguma žmonių jų nepažįsta taip kaip aš. Tai aš 
kalta, kad Brukevalis pabėgo. Nekaltinu jo, kad manęs nekenčia“ 

Aila atsistojo; nebenorėjo ilgiau sėdėti viena. Belangiame namelyje 


buvo tamsu ir niūru, o nuo vos mirguliuojančios lempos atrodė tik dar 

tamsiau. Aila norėjo išeiti į lauką, ko nors imtis, ne vien galvoti apie savo 
nesėkmes. Žengusi iš namelio ji apsidairė ir nustebo pamačiusi atlekiantį 
Madromaną. Ją pamatęs, jis taip piktavališkai pažvelgė, kad Ailai nugar- 
kauliu nubėgo ledinės adatėlės, ant sprando pasišiaušė plaukeliai, ji su- 
drebėjo nuo šalčio ir pajuto grėsmę. 

Aila žiūrėjo į pro šalį skubantį vyrą. „Kažkas kitaip, — tarė ji sau. Tada 
pastebėjo, kad jis nevilki mokinio drabužių, bet jo apranga atrodė keis- 
tai pažįstama. Ji suraukė kaktą ir tada suprato. - Juk tai devintojo urvo 
raštai! Bet Madromanas iš penktojo urvo. Kodėl jis vilki devintojo urvo 
drabužius? Kur jis taip skubinasi?“ 
neapykantos! Kodėl jis manęs šitaip nekenčia? Ir kodėl nebevilki moki- 
nio... - staiga ji suprato. - Zelandonė tikriausiai jam pasakė, kad jis nebe- 
gali būti mokinys. Ar jis kaltina mane? Bet juk pats melavo. Kodėl turėtų 
mane kaltinti? Juk negali būti, kad dėl Jondalaro? Kažkada jis sumušė 
Madromaną - išmušė jam dantis, bet tai buvo dėl Zelandonės, ne dėl 
manęs. Ar gali jis manęs nekęsti dėl to, kad urve radau jo odinę kuprinę? 
Galjis mane kaltina dėl to, kad niekada netaps zelandoniu, o aš ja tapau?“ 

„Du vyrai manęs nekenčia: Madromanas ir Brukevalis, - galvojo 
Aila. - Trys, jei skaičiuotum Laramarą; jis tikriausiai turėtų manęs nekęs- 
ti. Galiausiai pabudęs jis pareiškė, kad, kai pasijus geriau, kai galės išeiti 
iš zelandonių namelio, nieku gyvu negrįš į devintąjį urvą. Džiaugiuosi, 
kad penktasis urvas su malonumu sutiko jį priimti. Nekaltinsiu jo, jei jis 
nebenorės manęs matyti. Aš nusipelniau jo neapykantos. Tai mano kaltė, 
kad Jondalaras jį taip baisiai sužalojo. Jondalaras tikriausiai manęs irgi 
nekenčia“ Aila jautėsi taip niūriai, kad pradėjo galvoti, jog visi žmonės 
jai priešiški. 

Ji paspartino žingsnį negalvodama, kur eina. Pakėlė galvą tik išgirdu- 
si tylų žvengimą ir susigaudė, kad atėjo prie arklių aptvaro. Pastarąsias 
kelias dienas ji buvo tokia užsiėmusi, kad vargiai bematė arklius, tad iš- 
girdus tamsiai gelsvos kumelės žvengimą nuo besitelkiančių ašarų sugėlė 
akis. Aila persiropštė per tvorą ir apkabino tvirtą senos bičiulės sprandą. 

— O, Yhaha! Kaip džiaugiuosi tave matydama, - tarė ji keista kalba, 


kuria visada bendraudavo su kumele; kalba, kurią seniai išgalvojo slėnyje 

dar prieš pasirodant Jondalarui ir išmokant ją kalbėti zelandoniškai. — 
Bent tau vis dar rūpiu, - kalbėjo ji, srūvant ašaroms. — Tu tikriausiai irgi 
turėtum manęs nekęsti, juk šitaip ilgai į tave nekreipiau dėmesio. Bet taip 
džiaugiuosi, kad yra kitaip. Tu visada liksi mano bičiulė, Yhaha, - Aila 
ištarė vardą taip, kaip buvo išmokusi mėgdžiodama kumelę - stebėtinai 
panašiai pakartojo arklio žvengimą. - Kai nieko daugiau neturėjau, bu- 
vai tu. Gal turėtume išeiti? Galėtume susirasti slėnį ir gyventume, kaip 
gyvenome anksčiau. 

Ailai sriūbaujant į pelėką Yhaha kailį priėjo jauna širma kumelaitė ir 
bėras eržilas. Širmė stengėsi pakišti snukį po Ailos delnu, o Lenktyninin- 
kas kumšnojo galva jai į nugarą. Tada jis prisišliejo prie jos, kaip anksčiau 
dažnai darydavo - suspaudė moterį tarp savęs ir Yhaha. Aila apkabino, 
paglostė ir pakasė juos visus, tada susirado sausą karšulį, kurį naudodavo 
kaip šepetį, ir pradėjo šiūruoti Yhaha kailį. 

Aila visada nurimdavo ir atsipalaiduodavo rūpindamasi arkliais, tad, 
kol baigė šukuoti Yhaha ir ėmėsi nekantraujančio Lenktynininko, kuris 
vis baksnojo ją reikalaudamas dėmesio, ašaros nudžiūvo ir ji pasijuto ge- 
riau. Moteris jau valė Širmės kailį, kai jos ieškodami atėjo Ekauzaras su 
Joharanu. 

— Visi spėliojo, kur tu, Aila, - nusišypsojo Ekauzaras, matydamas ją 
stovinčią tarp trijų arklių. Jis vis dar apstulbdavo regėdamas ją su gyvū- 
nais. | 

— Pastaruoju metu arkliams mažai dėmesio teskyriau, jų kailius reikia 
gerai išvalyti. Jie jau pradėjo storėti prieš žiemą, - tarė Aila. 

— Proleva stengiasi, kad tavo valgis neatšaltų, bet sakė, kad jau prade- 
da džiūti, - pasakė Joharanas. - Manau, turėtum eiti pavalgyti. 

— Jau beveik baigiau. Iššukavau Yhaha su Lenktynininku, teliko Šir- 
mę pabaigti. Paskui turėsiu nusiplauti rankas, - moteris ištiesė jiems del- 
nus, pajuodusius nuo arklių prakaito ir purvo. 

— Mes palauksim, - tarstelėjo Joharanas. Jam buvo griežtai prisakyta 
be Ailos negrįžti. 

Kai Aila pasirodė stovykloje, žmonės jau buvo papietavę ir skirstė- 
si iš lanzadoniečių stovyklos įvairiai popiečio veiklai. Aila nusiminė, 
kad Jondalaro nebuvo didžiojoje puotoje, bet niekas negalėjo išvilioti 

jo iš Nuošalio, nebent per prievartą būtų ištempę. Aila galiausiai ap- 
sidžiaugė, kad atėjo. Paėmusi lėkštę, kuri jai buvo su kaupu prikrauta 
maisto, Aila buvo patenkinta turėdama daugiau laiko pasikalbėti su 
Danugu ir Druvezu, kiek geriau pažinti Aldanorą. Folara su Aldano- 
ru ketino susijungti vėlyvosiose jungtuvėse pačioje vasaros susirinki- 
mo pabaigoje, jaunuolis, dideliam Martonos džiaugsmui, ketino tapti 
zelandoniečiu ir devintojo urvo nariu. Danugas su Druvezu pažadėjo 
grįždami į savo urvą užsukti į jo stovyklą ir apie pranešti naujieną, 
tačiau tai bus tik kitą vasarą. Jie žiemos su zelandoniečiais, be to, Vi- 
lomaras pažadėjo juos ir keletą kitų nuvesti prie Didžiųjų Vandenų 
vakaruose. 

— Aila, ar paėjėsi su manimi iki zelandonių namelio? - pakvietė Pir- 
moji. - Norėčiau su tavimi aptarti keletą klausimų. 

— Taip, žinoma, Zelandone, - atsiliepė Aila, - tik pirma pasikalbėsiu 
su Jonaila. 

Ji rado dukterį su Martona ir, kaip visada, su Vilku. 

— Ar žinojai, kad Tona yra mano senelė, o ne močiutė? - paklausė 
Jonaila Ailai atėjus. 

— Taip, žinau, - atsiliepė ji. - Ar džiaugiesi tai žinodama? 

Ji paglostė žvėrį, kuris džiūgavo ją matydamas. Nuo pat įsikūrimo 
stovykloje Vilkas nepaleido Jonailos iš akių, tarsi mėgindamas atsigriebti 
už ilgą išsiskyrimą, bet, regis, visada netverdavo džiaugsmu pamatęs Ailą, 
nekantriai laukdavo jos glamonių. Vilkas visiškai ramus būdavo tik moti- 
nai ir dukrai esant kartu, paprastai naktimis. 

— Nors visada tokia jaučiausi, smagu būti pripažintai savo sūnaus vai- 
kų senele, - tarė Martona. - Ir nors seniai laikau tave savo dukra, Aila, 
malonu žinoti, kad Folara susirado priimtiną vyrą jungtuvėms ir galės 
man padovanoti vaikaičių man dar neišėjus į kitą pasaulį. 

Ji paėmė Ailą už rankos ir pažvelgė į ją. 

— Noriu dar kartą tau padėkoti, kad paprašei tų vyrų mane čia atga- 
benti. 

Nusišypsojusi Hartalanui ir keletui kitų jaunuolių, kurie neštuvuose 
atgabeno ją į vasaros susirinkimą, o paskui nuolat sukiojosi stovykloje, ji 


kalbėjo toliau: 

— Esu tikra, visi labai susirūpinę mano sveikata ir gerove, bet reikia 
moters, kad suprastų, jog motina turi būti greta dukters, kai toji galvoja 
apie sąjungą. 

— Visi labai apsidžiaugė sužinoję, kad tu jautiesi pakankamai gerai ir 
gali ateiti. Tavęs labai trūko, Martona, - pasakė Atila. 

Martona vengė Jondalaro ir Ailos nutolimo temos ir galimos to prie- 
žasties. Ji didžiai nusiminė, kad jos sūnus dar kartą nesusivaldė ir stipriai 
sužalojo kitą žmogų. Martona labai nerimavo ir dėl Ailos - ji gana gerai 
pažinojo jaunąją moterį ir suprato, kokia ji sunerimusi, nors, nepaisant 
sielvarto, valdėsi gana gerai. 

— Zelandonė manęs paprašė kartu paėjėti iki zelandonių namelio, - 
tarė Aila. - Sakė norinti šį tą aptarti. Ar parsivesi Jonailą kartu, Marto- 
na? 

— Su džiaugsmu. Pasiilgau mažosios, nors vilkas tikriausiai geriau ją 
saugo nei aš. 

— Ar grįši šiąnakt su manimi miegoti, mamyte? - sunerimusi paklau- 
sė Jonaila. 

- Žinoma, tik trumpai pasišnekėsiu su Zelandone, - atsakė Aila. 

— Ar Jondis šiąnakt su mumis miegos? 

— Nežinau, Jonaila. Jis tikriausiai užsiėmęs. 

— Kodėl jis visada toks užsiėmęs su vyrais Nuošalio namelyje, kad 
negali miegoti su mumis? - klausinėjo vaikas. 

— Kartais vyrai būna tiesiog labai užsiėmę, - atsiliepė Martona paste- 
bėjusi, kad Ailai sunku atsakyti į dukters klausimus. - Eik su Zelandone, 
Aila, pasimatysime vėliau. Ką gi, Jonaila, turime nueiti ir visiems pa- 
dėkoti už nuostabią puotą; paskui, jei norėsi, galėsi sa manimi keliauti 
neštuvais. 

— Tikrai galėsiu? - nustebo Jonaila. Mergaitę itin žavėjo tai, kad gre- 
ta Martonos nuolat sukiojasi keletas jaunų vyrų, pasiruošusių ją nuga- 
benti kur tik prireiks. 

Kartu su Aila eidama link zelandonių namelio, aptarinėdama susi- 
rinkimą ir ką būtų galima padaryti, kad žmonės palankiau priimtų po- 
kyčius, kuriuos atnešė žinojimo dovana, Zelandonė pagalvojo, kad Aila 


atrodo paniurusi, nors paprastai gana gerai tai slėpdavo. 

Namelyje Zelandonė pradėjo kaitinti vandenį arbatai. Abi mote- 
rys pamatė, kad Laramaras jau paliko zelandonių namelį ir tikriau- 
siai persikėlė į penktojo urvo stovyklą. Kai arbata buvo paruošta, 
Zelandonė palydėjo Ailą į ramią vietelę, kur stovėjo keletas kėdžių ir 
žemas stalelis. Ji svarstė Ailą pakalbinti apie tai, kas ją trikdo, bet per- 
sigalvojo. Pirmoji manė, jog puikiai nutuokia, kas neduoda ramybės 
jaunajai zelandonei, nors negirdėjo Jonailos klausimo apie Jondalarą 
ir nežinojo, jog jis dar labiau prislėgė Ailą. Donija nusprendė pasi- 
kalbėti apie ką nors kita, kad nukreiptų Ailos mintis nuo nerimo ir 
rūpesčių. 

— Nesu tikra, ar nugirdau tave teisingai, Aila... Turėčiau sakyti 
„devintojo urvo zelandone“. Man regis, sakei, kad tebeturi tų šaknų, 
kurias tavo genties zelandonis - kaip jį vadini, šamanu? - naudojo 
ypatingose apeigose. Ar taip? - šaknimis Pirmoji susidomėjo vos Ai- 
lai apie jas užsiminus. — Ar jos tikrai vis dar geros po daugelio metų? 

— Šiose apylinkėse gentis vadina juos „kerėtojais“, bet mes visa- 
da sakydavome „šamanas“. Taip, vis dar turiu tų šaknų ir neabejoju, 
kad jos geros. Laikui bėgant jos tik stiprėja, jei tinkamai saugomos. 
Žinau, kad Iza dažnai jas laikydavo visus septynerius metus tarp sam- 
būrių, o kartais ir ilgiau, - atsakė Aila. 

— Tai, ką apie jas pasakojai, mane sudomino. Nors suprantu, kad 
gali būti pavojinga, gal šiek tiek jų išbandykime:? 

— Nežinau, - atsiliepė Aila. - Šaknys pavojingos. Nesu tikra, ar 
žinau, kas yra „šiek tiek“, temoku vieną jų paruošimo būdą, - Aila 
sunerimo išgirdusi tokį Zelandonės siūlymą. 

— Jei manai, kad nedera bandyti, tiek to, - Zelandonė nenorėjo 
labiau jos liūdinti. Ji gurkštelėjo arbatos ir leido sau kelias minutes 
pagalvoti. - Ar vis dar turi krepšelį su žolelių mišiniu, kurį ketinome 
išbandyti drauge? Tą, kurį gavai iš viešnių zelandonių, atkeliavusių iš 
labai tolimo urvo? 

— Taip, tuoj atnešiu, — tarė Aila ir atsistojo paimti vaistinių žole- 
lių krepšio, kurį laikė ypatingoje jai skirtoje vietoje zelandonių na- 
melyje. Tai buvo zelandonės vaistų krepšys, visai nepanašus į genties 


gydytojos krepšelį. 

Prieš kelerius metus Aila genties būdu iš viso ūdros kailio pasisiuvo 
naują krepšelį, tik jis liko devintojo urvo stovyklos namelyje. Genties 
gydytojos vaistų krepšelis buvo išskirtinis, su niekuo nesupainiojamas. 
Tas krepšys, kurį Aila laikė zelandonių namelyje, buvo panašus į tokius, 
kokius turėjo visi donijai - paprasta žaliaminės odos talpyklė, kiek ma- 
žesnė, bet kone tokia, kokioje nešiojama mėsa. Tik puošmenos toli gražu 
neatrodė paprastos. Kiekvienas vaistų krepšys buvo unikalus, sukurtas ir 
pasiūtas konkrečiam gydytojui, turėjo ir visus reikalingus elementus, ir 
tuos, kuriuos pasirinkdavo pats krepšelio nešiotojas. 

Aila saviškį atsinešė prie stalelio, kur jos laukdama gurkšnojo arbatą 
zelandonė. Jaunoji moteris pravėrė odinį krepšelį ir susiraukusi ėmė čiu- 
pinėtis jo viduje. Galiausiai ji išvertė krepšio turinį ant mažo stalelio ir 
pamatė ieškomą kapšelį; jis tebuvo puspilnis. 

— Atrodo taip, lyg jau būtum išbandžiusi mišinį, - pastebėjo Zelan- 
donė. 

— Nesuprantu, - tarė Aila. - Neprisimenu, kad būčiau jį atrišusi, - ji 
pravėrė kapšelį, išbėrė šiek tiek žolelių į delną ir pauostė. - Kvepia mėto- 
mis. 

— Jei teisingai pamenu, žoleles davusi zelandonė minėjo, kad mėtų 
įdėta mišiniui atpažinti. Mėtų tokiuose kapšeliuose ji nelaiko, saugo jas 
didesnėse pintinėse, todėl, jei žolelės mažame maišelyje ir kvepia mėto- 
mis, ji žino, jog tai būtent tas mišinys, - paaiškino zelandonė. 

Aila atsilošė ir suraukusi kaktą pažvelgė į lubas, tarsi mėgindama kaž- 
ką prisiminti. Staiga atsisėdo tiesiai. 

— Man regis, gėriau jų tą naktį, kai stebėjau saulėtekius ir saulėlydžius. 
Tą naktį, kai buvau pašaukta. Maniau, jog tai mėtų arbata, - staiga ji stvė- 
rėsi ranka už burnos. - O, Didžioji Motina! Zelandone, gal aš visai nebu- 
vau pašaukta? Gal viską sukėlė šitas mišinys?! — persigando Atila. 

Zelandonė palinko pirmyn, paglostė Ailos ranką ir nusišypsojo. 

— Viskas gerai, Aila. Tau nereikia dėl to rūpintis. Tu buvai pašauk- 
ta. Esi devintojo urvo zelandonė. Dauguma zelandonių naudoja pa- 
našias žoleles ir jų mišinius ieškodami dvasių pasaulio. Jų arbatos išgė- 
ręs žmogus gali atsidurti kitoje vietoje, bet, tik jei esi pasiruošusi, būsi 
pašaukra. Nėra ko abejoti, kad tavo patirtis buvo tikrasis pašaukimas, 


le 


IŠPIEŠTŲ URVŲ KRAŠTAS 


nors turiu pripažinti, nesitikėjau, kad tai nutiks taip greitai. Gal šitas 
mišinys paspartino tavo pašaukimą, tačiau dėl to jis netampa mažiau 
reikšmingas. 

— Ar žinai, ko jame buvo? - paklausė Aila. 

- Žinau, bet nenumanau, kiek ko įdėta. Nors mums ir patinka dalytis 
savo žiniomis, dauguma zelandonių pasilieka keletą paslapčių, - nusišyp- 
sojo ta, kuri buvo Pirmoji. - Kodėl klausi? 

— Neabejoju, jis turėjo būti labai stiprus, - tarė Aila, paskui pažvelgė į 
rankose laikomą arbatos puodelį. - Svarstau, ar nebuvo kokių žolių, galė- 
jusių sukelti man persileidimą. 

— Aila, nekaltink savęs, - Zelandonė palinko pirmyn ir paėmė ją už 
rankos. - Žinau, kaip skaudu netekti vaikelio, tačiau to nesuvaldysi. To- 
kios aukos Motina iš tavęs pareikalavo. Gal tam, kad kuo labiau priartin- 
tų tave prie kito pasaulio ir galėtų perduoti žinią? Gal tame mišinyje ir 
buvo kažko, kas sukėlė persileidimą, bet turbūt nebuvo kito būdo tave 
pašaukti. Tikriausiai Motina lėmė, kad paimtum šį kapšelį ir viskas nu- 
tiktų pagal jos valią. 

— Niekada nedarau šitokių klaidų su vaistais. Buvau neatidi. Tokia ne- 
atidi, kad netekau kūdikio, - kalbėjo Aila, tarsi nė negirdėjusi Pirmosios. 

— Kadangi tu nedarai tokių klaidų, dar rimtesnė dingtis tikėti, kad 
tokia jos valia. Kai Motina ką nors pašaukia jai tarnauti, tai visada neti- 
kėta, o jei žmogus pirmą kartą leidžiasi į dvasių pasaulį vienas, atsiduria 
pavojuje. Daugelis taip ir nesuranda kelio atgal. Kiti kažką palieka, kaip 
tu palikai. Nors leisiesi ten daug kartų, niekada nežinosi, ar berasi kelią 
atgal. 

Aila tyliai kūkčiojo, ant skruostų žvilgėjo ašaros. 

— Gerai, kad verki. Per ilgai laikei skausmą viduje, tau reikia gedėti 
šito kūdikio, — tarė donija. Ji atsistojo, paėmė abu puodelius ir nuėjo į 
palapinės galą, kur buvo sudėtos tvarstomosios odos. Grįžusi įsipylė dar 
arbatos. - Štai, - pasakė ji, duodama Ailai minkštą gyvūno kailiuką ir ant 
stalo statydama puodelį. 

Aila nusišluostė akis ir nosį, giliai įkvėpė, kad nurimtų, stengdamasi 
susivaldyti gurkštelėjo drungnos arbatos. Ne tik dėl prarasto kūdikio ji 


liejo ašaras, nors netektis jas sužadino. Atrodė, ji nieko nesugeba padaryti 

tinkamai. Jondalaras liovėsi ją mylėjęs, žmonės jos nekenčia, ir dar buvo 
tokia nerūpestinga, kad neteko kūdikio. Ji girdėjo Zelandonės žodžius, 
bet gerai jų nesuprato, ir jie vis tiek nepakeitė jos savijautos. 

— Gal dabar supranti, kodėl taip susidomėjau šaknimis, apie kurias 
pasakojai, - tarė Pirmoji Ailai pasijutus geriau. - Jei patirtį galima ati- 
džiai stebėti ir valdyti, įgytume dar vieną naudingą priemonę prireikus 
pasiekti dvasių pasaulį, kaip kad padeda šis mišinys ir kai kurios kitos 
žolelės. 

Iš pradžių Aila nesiklausė. Kai pagaliau Zelandonės žodžiai ją pa- 
siekė, ji prisiminė nenorėjusi dar kada bandyti tų šaknų. Nors šamanas 
gebėjo valdyti galingos medžiagos poveikį, ji buvo tikra, jog pati to 
niekada nepajėgs. Aila buvo įsitikinusi, kad tik genties protas su jo uni- 
kaliomis ypatybėmis ir genties prisiminimais gali jį valdyti. Ji nemanė, 
kad žmogus, gimęs kitiems, pajėgtų įveikti juodąją tuštumą, kad ir kaip 
gerai būtų saugomas. 

Aila suprato, kad Pirmoji pakerėta. Mamuta taip pat susidomėjo 
ypatingaisiais augalais, naudojamais tik genties šamanų, bet po ben- 
dros pavojingos patirties pasakė daugiau niekada jų nevartosiąs ir Ailą 
perspėjo to nedaryti. Senolis prisipažino bijojęs prarasti savo dvasią 
toje paralyžiuojančioje juodoje tuštumoje. Ailos bauginanti kelionė į 
grėsmingą nežinomą vietą pasikartojo gilioje Šaltinio uolos gelmėje, 
teko apie tai pasakoti ir per įšventinimą. Prisiminimai atgijo. Bet Aila 
suprato, kad net slogiausi prisiminimai tėra blausus tikro išgyvenimo 
šešėlis. 

Būdama dabartinės proto būsenos, apimta nevilties ji nemąstė aiš- 
kiai. Ailai reikėjo laiko atgauti pusiausvyrą, tačiau įvykiai ją užgriuvo 
per greitai. Išbandymas urve, kai buvo pašaukta, ir persileidimas susil- 
pninoją fiziškai ir emociškai. Skausmas ir pavydas, nusivylimas išvydus 
Jondalarą su kita moterimi tik sustiprino urve įgytą patirtį ir netektį. 
Ji laukė išmanančių jo rankų prisilietimų, jo kūno artumo, taip troško 
pradėti kitą kūdikį, ilgėjosi gydančios jo meilės paguodos. 

Tačiau Jondalarą ji aptiko su kita moterimi, ir ne bet kuo, o ta, kuri 
piktavališkai ir išmoningai jau anksčiau stengėsi Ailą įskaudinti. Nor- 


maliomis aplinkybėmis gal ji būtų sugebėjusi ramiai pažvelgti į tokį 

poros poelgį. Tikriausiai nebūtų apsidžiaugusi: jie buvo pernelyg arti- 
mi, tačiau papročius Aila suprato. Jie nedaug kuo skyrėsi nuo genties 
žmonių, kur vyras galėjo pasirinkti bet kurią moterį. 

Aila žinojo, kad gyvendamas pas mamutojus Jondalaras jos pavydėjo 
Ranekui, nors iš pradžių nesuprato, kodėl jis vos valdosi, kodėl jo reakcija 
tokia žiauri. Juk Ranekas liepė Ailai eiti su juo, o moteris, užaugusi genty- 
je, dar nežinojo, jog gyvendama tarp kitų turi teisę pasakyti „ne“. 

Kai galiausiai Aila su Jondalaru susitaikė ir drauge iškeliavo, ji nu- 
sprendė niekada daugiau nesuteikti jam dingsties pavydėti. Ir niekada 
nesirinkti kito vyro, netgi jei tai priimtina. Aila spėjo, kad ir Jondalaras 
nesirinko jokios kitos moters. Bent jau tikrai nedarė to atvirai, kaip kiti 
vyrai. Savo akimis pamačiusi, kad vis dėlto Jondalaras slapčia ir jau seniai 
smaginasi būtent Marona, Aila pasijuto išduota. 

Tačiau Jondalaras nenorėjo jos išduoti. Jis troško ją apsaugoti, stengė- 
si, kad ji nesužinotų apie ryšį su Marona ir neliktų įskaudinta. Jis žinojo, 
kad ji niekada nesirinko kito vyro ir tam tikra prasme net suprato tokio 
apsisprendimo priežastį. Nors iš visų jėgų stengtųsi valdytis, žinojo, kad 
pavydėtų, jeigu ji būtų pasirinkusi ką nors kitą. Jondalaras nenorėjo skau- 
dinti savo moters, todėl netvėrė savyje aptiktas su Marona. Jis nežinojo, 
kaip elgtis. 

Jondalaras buvo dviejų metrų ūgio, puikiai sudėtas, neįtikėtinai dailus 
vyras, pasižymintis ypatingu žavesiu, kurį dar stiprino gyva, ryški jo akių 
spalva. Anksti pasireiškė jo protas ir sumanumas, įgimtas rankų miklu- 
mas ir polinkis apdirbti titnagą. Jaunuolis buvo raginamas savo talentus 
išbandyti daugelyje sričių, kol pagaliau pajuto potraukį dirbti su titnagu 
ir gaminti įrankius. Ir Jondalaro jausmai buvo stipresni nei daugumos, ge- 
rokai per intensyvūs. Jo motina ir kiti juo rūpinęsi žmonės stengėsi ber- 
niuką išmokyti juos suvaldyti. Netgi vaikystėje jis troško per daug, mylėjo 
ir jautė per stipriai; jį persmelkdavo užuojauta, jis alpo iš geismo, tūžo 
iš neapykantos arba liepsnojo meile. Jam buvo duota pernelyg, pernelyg 
daug dovanų, ir tik nedaugelis suprato, kokia tai našta. | 

Tapęs jaunu vyru, Jondalaras buvo mokomas pamaloninti moteris. Jo 
kultūrinėje aplinkoje tokia praktika buvo įprasta. Šito mokėsi visi jauni 


vyrai. Jondalaras taip įgudo iš dalies dėl to, kad turėjo itin gerą moky- 

toją, iš dalies dėl savo natūralių polinkių - nuo jaunumės jam paciko 
teikti malonumą moterims. Tik jam niekada nereikėjo mokytis, kaip jas 
sudominti. 

Kitaip nei daugumai vyrų, jam neprireikė stengtis patraukti moterų 
dėmesį - ir šiaip lengvai pastebimas, kartais jis norėdavo pasislėpti. Jam 
nereikėdavo galvoti, kaip susipažinti su moterimis, jos pačios puldavo 
jam ant kaklo. Jondalaras neviliodavo jų į patalus - jos negalėjo juo pa- 
sisotinti. Niekas jam neaiškino, kaip reikėtų susigyventi su netektimi, 
susidoroti su moters pykčiu ar savo kvailomis klaidomis. Žmonės įsivaiz- 
davo, kad šitaip akivaizdžiai apdovanotas vyras savaime tai sugeba. 

Kai nutikdavo kas nelemto, Jondalaras atsitraukdavo, mėgindavo su- 
valdyti savo jausmus ir vildavosi, kad viskas kaip nors išsispręs. Jis ma- 
nydavo, kad jam bus atleista, į jo klaidas pro pirštus pažiūrėta. Paprastai 
taip ir nutikdavo. Todėl jis nežinojo, ko griebtis, kai Aila užklupo jį su 
Marona. Aila irgi nelabai išmanė, kaip elgtis tokiose situacijose. 

Nuo penkerių metų kitų mergaitė Aila stengėsi pritapti gentyje, būti 
„priimtina“, kad jos neišvarytų. Kadangi gentainius trikdė Ailos ašaros, 
ji išmoko neverkti. Genties žmonėms nederėjo rodyti pykčio, skausmo 
nei kitų stiprių jausmų, todėl Aila pajėgė nuslėpti savuosius. Norėdama 
būti gera genties moteris, ji uoliai mokėsi ir stengėsi elgtis taip, kaip buvo 
tikimasi. Taip pat pritapti ji norėjo ir Zelandonijoje. 

Dabar Aila buvo sutrikusi. Rodos, taip ir neišmoko būti gera zelando- 
niečių moterimi. Žmonės ja nusivylė, kai kurie net nekenčia. Jondalaras 
nebemyli, jos nepaiso. Ji pabandė atkreipti į save dėmesį, o Jondalaras vi- 
siškai netikėtai žiauriai užpuolė Laramarą. Aila buvo įsitikinusi, jog tai 
tik jos kaltė. Ji buvo patyrusi Jondalaro užuojautą, meilę, stebėjo, kaip 
jis suvaldo stiprius jausmus jiems gyvenant su mamutojais. Manė, kad jį 
pažįsta. Dabar ji buvo įsitikinusi priešingai. Aila mėgino valios pastan- 
gomis išlaikyti išorinę ramybę, bet pavargo kiauras naktis gulėti be mie- 
go, kamuojama nerimo, skausmo ir pykčio. Jai žūtbūtinai reikėjo ramios 
aplinkos ir poilsio. 

Gal Zelandonė truputį per daug domėjosi genties šaknimis? Gal derė- 
jo būti pastabesnei? Ber Aila visada buvo išskirtinė. Dėl skirtingos kilmės 
pernelyg nesutapo abiejų moterų požiūriai į daugelį dalykų. Vos Zelan- 

donė pagalvodavo, kad iš tikrųjų supranta Ailą, paaiškėdavo, jog jos prie- 
laidos visiškai klaidingos. 

— Tikrai nenoriu sureikšminti šio su šaknimis atliekamo ritualo. Aila, 
jei truputį papasakotum apie gėrimo ruošimą, gal pavyktų išbandyti ne- 
didelį šaknų kiekį. Tik tam, kad išsiaiškintume, ar jos vertingos. Žinoma, 
tai būtų skirta tik zelandoniams. Ką manai? - nerimo Zelandonė. 

Ailą buvo apėmęs toks nerimas, kad net bauginama juodoji tuštuma 
atrodė kaip rami vietelė, kurioje galima pasislėpti nuo aplinkui šėlstan- 
čios audros. O jei ir negrįš, kam tai rūpės? Jondalaras jos nebemyli. Ji 
pasiilgs dukters - Aila pajuto, kaip sunkus mazgas susimezgė pilve, pas- 
kui pagalvojo, kad Jonailai tikriausiai bus geriau be jos. Vaikas pasiilgo 
Jondalaro. Jei jos nebus, jis grįš ir vėl ją augins. Be to, Jonailą myli tiek 
daug žmonių, ja bus gerai pasirūpinta. 

— Nėra labai sudėtinga, Zelandone, - tarė Aila. - Šaknys sukramto- 
mos į košelę ir išspjaunamos į dubenį su vandeniu. Tačiau jas kramtyti- 
sunku ir trunka ilgai, o kramtantysis neturėtų nuryti sulčių. Gali būti, 
kad pagrindinė sudedamoji dalis - sultys, kurios susikaupia burnoje, - 
tarė Aila. 

- Ir viskas? Man dingojasi, jei imtum tik žiupsnelį šaknų, kaip mėgi- 
nant naujus augalus, nebūtų itin pavojinga, - pasakė Zelandonė. 

— Yra tam tikrų genties apeigų. Gydytoja, kuri ruošia šaknis šama- 
nams, turi apsivalyti: išsimaudyti upėje su muilo šaknimis. Ji neturėtų 
nieko vilkėti. Iza man paaiškino kodėl: kad būtų nesusitepusi ir atvi- 
ra, kad nebūtų nieko paslėpta, kad ji niekaip negalėtų suteršti šamanų, 
šventų vyrų. Šamanas Krebas išdažė mano kūną juodomis ir raudonomis 
spalvomis, nupiešė ratus aplink moteriškas kūno dalis, man regis, kad jas 
išskirtų, — tarė Aila. - Genčiai ta ceremonija labai šventa. 

— Galime pasinaudoti naujuoju urvu, kurį tu suradai. Tai labai šventa, 
uždara erdvė. Ji bus tinkamai panaudota, - tarė Pirmoji. - Ką dar reikia 
žinoti? 

— Nieko. Tiesa, kai vartojau šaknį su Mamuta, jis pasirūpino, kad Liū- 
to stovyklos žmonės be perstojo niūniuotų, kad turėtume, į ką įsikibti, 
kad kas laikytų mus pririštus prie šio pasaulio ir padėtų surasti kelią at- 
gal, - Aila sudvejojo, nudelbė akis į tuščią puodelį rankose ir tyliai pri- 

dėjo: - Nesu tikra, bet Mamuta sakė, kad tikriausiai Jondalaras padėjo 
mums grįžti. 

— Pasirūpinsime, kad visi zelandoniai būtų čia. Jiems puikiai sekasi 
giedoti. Ar svarbu, kas giedama? — teiravosi Pirmoji. 

— Nemanau. Tiesiog kas nors pažįstamo, - tarė Aila. 

— Kada galime tai padaryti? - jaudulio apimta paklausė Zelandonė. 

— Kada tik panorėsi. 

— Rytoj ryte? Kai tik viską paruoši? 

Aila truktelėjo pečiais, tarsi jai nė kiek nerūpėtų. Tą akimirką taip ir 
buvo. 


— Laikas tinkamas kaip ir bet kuris kitas, - pasakė ji. 


Jondalaras skendėjo tokiame pat nerime ir neviltyje kaip Aila. Po 
didžiųjų apeigų, per kurias visiems buvo pranešta apie tai, kam sukurti 
vyrai, jis stengėsi kuo labiau vengti žmonių. Vyras miglotai prisiminė to 
vakaro nuotrupas. Žinojo vis smūgiavęs Laramarui į veidą, negalėjo iš at- 
minties ištrinti vaizdo, kaip tas vyras juda virš Ailos. Kitą dieną pabudus 
galva tvinksėjo, jis vis dar jautėsi apsvaigęs, pykino. Jondalaras neprisimi- 
nė, kada pastarąjį kartą jį kamavo tokios pagirios, svarstė, ar tik nebuvo 
ko pridėta į gėrimus. 

Greta buvo Danugas. Jondalaras suprato, kad turėtų būti jam dėkin- 
gas, tik nežinojo, už ką. Jis visko klausinėjo Danugo, mėgindamas už- 
pildyti atminties spragas. Sužinojęs, ką padarė, Jondalaras pamažu viską 
prisiminė. Pasibaisėjo savimi, buvo kupinas apgailestavimo ir gėdos. Jis 
tikrai nemėgo Laramaro, tačiau tas vyras niekada nebuvo su juo pasielgęs 
taip baisiai, kaip dabar pasielgė Jondalaras. Jis taip neapkentė savęs, kad 
negalėjo apie nieką kitą galvoti. Buvo tikras, kad visi jo nekenčia, neabe- 
jojo, kad Atila tikriausiai jo nebemyli. Kaip galima mylėti tokį smerktiną 
padarą? 

Viena jo dalis norėjo viską palikti ir išeiti kuo toliau, tačiau kažkas jį 
sulaikė. Jondalaras sakė sau, kad turi stoti prieš zelandonius, bent jau su- 
žinoti, kokia bus bausmė, ir kaip nors atlyginti žalą. Vis dėlto Jondalaras 
negalėjo išeiti. Giliai širdyje jis nemanė, kad galėtų taip paprastai palikti 
Ailą su Jonaila. Jis negalėjo nė pagalvoti apie tai, kad jų nebemacys. 

Netekęs pusiausvyros, kankinamas skausmo, kaltės ir nevilties, Jon- 


dalaras negalėjo sugalvoti, ko griebtis, kad gyvenimas grįžtų į vėžes. Kas- 

kart, kai pamatydavo kokį žmogų, neabejodavo, kad tas žiūri į jį su pa- 
nieka ir pasišlykštėjimu, kuriuos pats sau juto. Buvo dar viena Jondalaro 
savigraužos priežastis: kas naktį, kai užsimerkdavo ir mėgindavo užmigti, 
matydavo Laramarą ant Ailos ir pajusdavo tokį patį įtūžį ir nusivylimą. 
Kad ir kaip niekingai pasielgė, kad ir kaip gėdijosi, vis tiek giliai širdyje jis 
žinojo, kad tokiomis pat aplinkybėmis pasielgtų taip pat. 

Jondalaro mintys nuolat sukosi apie tai. Jis sunkiai galėjo galvoti apie 
ką kita. Tai buvo nepaliaujamas niežulys, tarsi vis luprum šašą ir niekaip 
neleistum žaizdai užgyti, kol galiausiai ji supūliuotų. Jis kiek įmanydamas 
šalinosi žmonių, ilgai vaikščiodavo, paprastai Upės pakrante, dažniausiai 
kildavo į aukštupį. Kaskart išėjęs nueidavo vis toliau, tačiau visada pasiek- 
davo tašką, kai apsisukdavo ir grįždavo į stovyklą. Kartais jis pasiimdavo 
Lenktynininką ir, užuot ėjęs upės pakrante, jodavo atviru lauku. Jondala- 
ras stengėsi nesėsti ant arklio pernelyg dažnai, nes kildavo pagunda išjoti 


ir nebegrįžti, tačiau tą dieną jis norėjo atsidurti kuo toliau nuo stovyklos. 


Vos atsibudusi Aila atsikėlė ir nuėjo prie Upės. Miegojo prastai; iš pra- 
džių buvo pernelyg dygi ir nerami, kad užmigtų, paskui žadino sapnai, 
kurių negalėjo gerai prisiminti; po jų liko nerimas. Ji galvojo apie tai, ką 
reikia padaryti, kad genties apeigas atliktų kuo tiksliau. Ieškodama muilo 
šaknų kartu žvalgėsi titnago gniutulo ar bent pakankamo dydžio atska- 
los, nes norėjo genties būdu pasidaryti pjovimo įrankį, kuriuo galėtų at- 
rėžti odos skiautę ir pasidirbinti genties amuletą. 

Priėjusi nedidelio upeliuko žiotis, Aila nužingsniavo palei jį. Teko 
kiek paėjėti prieš srovę, kol giraitėje už devintojo urvo stovyklos rado ke- 
lis muilo šaknų augalus. Vasara jau ėjo į pabaigą ir dauguma augalų buvo 
išrauti, be to, augalas, kurį ji rado, nebuvo toks par, kokį apeigoms nau- 
dojo gentis. Aila norėjo, kad viskas būtų atlikta tinkamai. Tiesa, ji buvo 
moteris, todėl šis ritualas niekada neprilygs genties apeigoms. Gentyje 
šaknis vartojo tik vyrai. Moters darbas buvo ją paruošti. Kai pasilenkė 
išrauti muilo šaknų, jai pasidingojo, kad pastebėjo giraitėje palei mažą 

upeliuką švystelint Jondalarą, bet atsistojusi jo nebematė. Aila nuspren- 


dė, kad jai tik pasivaideno. 


Eržilas apsidžiaugė pamatęs Jondalarą. Kiti arkliai irgi sujudo, bet 
vyras nenorėjo jų vestis artu. Jis buvo nusiteikęs ilgai joti vienas. Pasie- 
kęs atvirą lygumą, Jondalaras paragino eržilą šuoliais. Lenktynininkas, 
regis, patenkintas lėkė lauku, o Jondalaras beveik nekreipė dėmesio, kur 
joja. Staiga jis buvo išsviestas iš savo niūrių apmąstymų, nes išgirdo garsų, 
kovingą žvengimą, kanopų bilsmą ir pajuto, kaip jo arklys stojasi piestu. 
Jie atsidūrė laukinių arklių kaimenės viduryje. Tiktai dėl jodinėjimo įgū- 
džių ir greitos reakcijos Jondalaras išsilaikė Lenktynininkui ant nugaros. 
Jis palinko pirmyn, įsikirto ranka į stačius laukinio stepių arklio karčius, 
stengėsi jį nuraminti ir suvaldyti. Lenktynininkas buvo sveikas eržilas pa- 
čiame jėgų žydėjime. Lenktynininkas, nors niekada su laukiniais eržilais 
nesisukiojo netoli kumelių ir jauniklių kaimenės, kurią budriai stebi savo 
kaimenę pasiruošęs ginti pagrindinis eržilas, nors augdamas nesikovė su 
kitais jaunais eržiliukais, instinktyviai buvo nusiteikęs mesti iššūkį kai- 
menės eržilui. 

Pirmiausia Jondalarui šovė mintis ginti savo eržilą kuo toliau nuo kai- 
menės, tačiau tesugebėjo jį apsukti ir pajudėti link stovyklos. Kai Lenkty- 
nininkas pagaliau nurimo ir tolygia risčia traukė atgal, Jondalaras pradė- 
jo svarstyti, ar sąžininga laikyti stiprų, energingą eržilą atskirai nuo kitų 
arklių. Pirmą kartą jis rimtai pagalvojo, kad derėtų jį paleisti į laisvę, bet 
dar nebuvo pasiruošęs arklio atsisakyti. 

Jodamas atgal Jondalaras vėl paskendo apmąstymuose, prisiminė di- 
džiojo susirinkimo dieną, kai stebėjo Ailą, tarsi sustingusią, kol Brukeva- 
lis ją įžeidė. Jis taip troško ją paguosti, priversti Brukevalį sustoti, pasakyti 
jam, kad klysta. Jondalaras puikiai suprato, ką kalbėjo Zelandonė; beveik 
viską bėgant metams jau buvo girdėjęs iš Ailos, todėl jautėsi pasiruošęs 
priimti tą žinią. Nauja jam tebuvo vaiko ir jo židinio vyro ryšiui suteik- 


tas pavadinimas - tėvas. Jis galvojo apie paskutinius Zelandonės žodžius, 

kad vyrai duos vardus berniukams - tėvas suteiks vardą sūnui. Jis pakar- 
tojo sau: „Ievas: Jis buvo tėvas. Jonailos tėvas. 

Jis netinkamas būti Jonailos tėvu! Jai turėtų būti gėda vadinti jį tėvu. 
Jis kumščiais vos neužmušė žmogaus. Jei ne Danugas, būtų užmušęs. Aila 
vienui viena neteko kūdikio giliuose Šaltinių uolos urvo koridoriuose, 
o jo ten nebuvo. Kas, jei prarastas kūdikis buvo berniukas? Jei ji nebūtų 
jo praradusi ir būtų gimęs sūnus, ar Jondalaras suteiktų jam vardą? Koks 
jausmas apima renkant vaikui vardą? 

Argi tai svarbu? Jis niekada negalės duoti vardo vaikui, nes jų daugiau 
nebeturės. Jis neteko savo poros; turės palikti savo židinį. Susirinkimui 
pasibaigus, jis vengė visuotinių kalbų ir parskubėjo į Nuošalį, kad nerei- 
kėtų maryti Ailos ar Jonailos. 

Jis vis dar jautėsi prislėgtas, kai kiti Nuošalio gyventojai kitą dieną išsi- 
ruošė į lanzadoniečių stovyklą, į didžiąją puotą. Ir vienas likęs Jondalaras, 
regis, negalėjo susilaikyti negalvojęs apie visas savo blogybes. Galiausiai 
jis nebepajėgė ištverti namelyje kankinamas tų pačių minčių, save kaltin- 
damas, keikdamas ir bausdamas. Jis atsistojo ir patraukė prie Upės, buvo 
nusiteikęs ilgai negrįžti. Po netikėto susidūrimo su laukiniu eržilu Lenk- 
tynininkas atrodė pernelyg susijaudinęs, tad Jondalaras nusprendė eiti 
pėsčias. Vyras drožė prieš srovę ir nustebo, kai jį pasivijo Vilkas. Jonda- 
laras apsidžiaugė pamatęs plėšrūną, sustojo jo pasveikinti. Suėmęs didelę 
galvą už gaurų, kurie prieš žiemą jau buvo tankesni ir vešlesni, pakalbino 
Vilką: 

— Vilke, koks galas tave čia atnešė? Ar tu irgi pavargai nuo viso triukš- 
mo ir bruzdesio? Ką gi, esi kviečiamas eiti su manimi, - linksmai pasakė 
vyras. Žvėris atsiliepė žemu draugišku urzgesiu. 

Vilkas nesitraukė nuo Jonailos arba būdavo su Aila, pačia svarbiausia 
jo gyvenime nuo tos dienos, kai ji ištraukė jį, išsigandusį keturių savaičių 
mažylį, iš šaltos irštvos. Pastaruoju metu jis visai mažai būdavo su tre- 
čiu žmogumi, kurį laikė pagrindiniu savo gaujos nariu. Gerai pasisotinęs 
puotoje, grįždamas į devintojo urvo stovyklą Vilkas pastebėjo Jondalarą 
einantį link Upės ir, pralenkęs Jonailą, nuturseno jam iš paskos, tik dar 
atsisuko į mergaitę ir suinkštė. 


- Pirmyn, Vilke, - paragino ji. - Bėk pas Jondalarą. 

Ji juto stiprų vyro sielvartą, matė, kad mama irgi labai liūdna, nors ir 
stengiasi to neparodyti. Jonaila tiksliai nežinojo, kas nutiko, bet supra- 
to, kad kažkas siaubingai blogai. Dėl to pilve jai vis susisukdavo kietas 
baimės gniutulas. Labiau už viską Jonaila troško, kad jos šeima vėl būtų 
kartu, įskaitant Toną su Vimu ir Vilką, ir arklius. „Gal Jondžiui reikia 


pamatyti tave, Vilke, ir pabūti su tavimi“, - pamanė Jonaila. 

Aila galvojo apie Jondalarą. Tiksliau, ruošdamasi rituališkai apsiplauti 
baseinėlyje mažojoje upelėje, prisiminė savo porą. Apsivalymo apeigoms 
reikėjo tylios, uždaros ir nuošalios vietos, bet kaip eiti į tą pamėgtą vie- 
telę, kai joje aptiko Jondalarą su Marona? Ji žinojo, kad tose apylinkėse 
yra titnago. Jondalaras jo rado, tačiau Aila niekur to akmens nematė ir 
neturėjo laiko ieškoti ilgiau. Ji žinojo, kad Jondalaras visada turi pasidėjęs 
kelis gerus titnago gabalus, tačiau nenorėjo jo prašyti. Šiomis dienomis 
jis su ja nekalbėjo. Taigi teks viską padaryti zelandoniečių peiliu ir yla: 
atrėžti odos, pradurti skyles pakraščiuose virvelei, net jei bus dar kartą 
nukrypta nuo genties papročio. 

Aila susirado plokščią akmenį, atsinešė jį arčiau vandens ir kitu ap- 
valiu akmeniu sutrynė putojančias saponino turinčias muilo šaknis su 
šlakeliu vandens. Tada įbrido į ramų užutėkį palei upės vingį ir pradė- 
jo teptis kūną lipniomis putomis. Brendant toliau nuo kranto, dugnas 
greitai gilėjo. Ji visa paniro į vandenį, šiek tiek paplaukė ir grįžo į krantą 
išsitrinkti plaukų. Maudydamasi baseinėlyje Aila galvojo apie gentį. 

Ji prisiminė ramią ir taikią vaikystę Bruno gentyje, kai Iza ir Krebas ją 
mylėjo bei ja rūpinosi. Kiekvienas nuo gimimo numanė, ko iš jo tikimasi, 
nebuvo vietos jokiems nukrypimams. Vaidmenys buvo aiškiai paskirsty- 
ti. Visi žinojo, kam tinka, kokio rango yra, pažino savo darbą ir savo vie- 
tą. Gyvenimas buvo stabilus ir saugus. Jiems nereikėjo jaudintis dėl naujų, 
viską keičiančių žinių. 

Kodėl ji turi būti ta, kuri atneša tokius didžiulius pokyčius? Žvelgiant 
atgal, jos gyvenimas gentyje atrodė toks užtikrintas. Aila svarstė, kodėl 

nuolat taip smarkiai kovoja su apribojimais. Ar ją traukė ramus genties 
gyvenimas? Griežtai sureguliuotame gyvenime buvo patogiai saugu. 

Vis dėlto ji džiaugėsi, kad išmoko medžioti, nors tai ir prieštaravo 
genties tradicijoms. Ji buvo moteris, o genties moterys nemedžioja. Aila 
vos nežuvo gentainiams sužinojus apie sulaužytą draudimą. Tada Brunas 
mėnesiui ją prakeikė ir ištrėmė iš genties. Buvo žiemos pradžia. Niekas 
nesitikėjo, jog ji išgyvens. Tik medžioklės įgūdžiai, dėl kurių ji buvo pra- 
keikta, išgelbėjo jai gyvybę. „Gal turėjau mirti?“ — svarstė Aila. 

Ji vėl nepakluso genties papročiams, kai pabėgo su Durku, bet juk ne- 
galėjo jiems leisti naujagimį jos sūnų atiduoti gamtos gaivalams ir plėšrū- 
nams vien dėl to, kad, jų manymu, jis yra apsigimęs. Brunas jų pasigailė- 
jo, nors Braudas tam prieštaravo. Tas vyras nepalengvino jai gyvenimo. 
Tapęs vadu Braudas be jokios priežasties ją amžiams prakeikė. Tą kartą 
ji buvo priversta galutinai išeiti iš genties. Ir tuomet ją išgelbėjo medžio- 
klė - kitaip ji nebūtų išgyvenusi slėnyje. Dabar ji jau žinojo, jog prireikus 
galėtų gyventi viena. 

Grįždama į stovyklą Aila vis galvojo apie gentį ir kaip tinkamai acdlikti 
su šaknimis susijusias apeigas. Ji pamatė su Martona ir Proleva sėdinčią 
Jonailą. Moterys ją sveikindamos pamojavo. 

— Ateik ko nors užvalgyk, - pakvietė Proleva. Vilkas, pavargęs keliau- 
ti su liūdnu vyru, kuris nedarė nieko daugiau, tik pluošė pirmyn, grįžo ir 
liko su Jonaila. Jis prie laužavietės graužė kaulą ir pakėlė galvą Ailai priė- 
jus prie moterų. Ji apkabino dukterį, po to pažvelgė į ją su keistu liūdesiu 
ir vėl apkabino, kone per stipriai. 

— Tavo plaukai šlapi, mamyte, - rangydamasi bandė išsilaisvinti Jo- 
naila. 

— Ką tik išsitrinkau, - atsiliepė Aila, glostydama didžiulį vilką, kuris 
atėjo jos pasveikinti. Ji suėmė gražią jo galvą delnais, pažvelgė jam į akis 
ir karštai apkabino. Kai ji atsistojo, Vilkas viltingai į ją pažvelgė. Aila pa- 
tapšnojo sau per pečius. Žvėris pašoko, atsirėmė į ją letenomis, palaižė jos 
veidą ir kaklą, tada švelniai dantimis suėmė jos žandikaulį ir taip laikė. 
Paskui moteris atsakė. tokiu pačiu vilko gaujos nario veiksmu - akimirkai 
sukando jo snukį. Ji jau seniai nebuvo to dariusi, tad Vilkas atrodė labai 


patenkintas. 

Kai vilkas nusileido ant žemės, Proleva iškvėpė - buvo sulaikiusi kva- 
pą. Kad ir kiek kartų tai matė, būtent šis vilkiško elgesio pasireiškimas 
nuolat ją sutrikdydavo. Matydama, kaip Aila atveria savo kaklą didžiu- 
lio vilko dantims, ji visada susinervindavo. Proleva labai aiškiai suprato, 
kad draugiškas, puikiai besielgiantis gyvūnas yra galingas vilkas, galintis 
lengvai nugalabyti bet kurį iš žmonių, tarp kurių taip laisvai vaikštinėja. 

Atgavusi kvapą ir susitvardžiusi Proleva pratarė: 

- Įsidėk ko nors, Aila. Čia visko pakanka. Šįryt buvo lengva gaminti. 
Daug maisto liko po vakarykštės puotos. Džiaugiuosi, kad nusprendėme 
gaminti kartu su lanzadoniečiais. Man patinka dirbti su Joplaja bei Jerika 
ir keliomis kitomis jų moterimis. Atrodo, tarsi dabar geriau jas pažino- 
čiau. 

Aila pajuto apgailestavimo dūrį. Ji troško, kad nebūtų tokia užsiėmusi 
su zelandoniais; ji būtų norėjusi prisidėti prie ruošos. Bendras darbas — 
puikus būdas geriau pažinti žmones. Užsisklendimas su savo problemo- 
mis nepadeda. „Turėjau nueiti ten anksčiau“, - galvojo ji, imdama vieną 
iš atsarginių puodelių, padėtų tiems, kurie bus pamiršę savąjį, ir iš didelės 
medinės dėžės pasisėmė ramunėlių arbatos. Rytas visada prasidėdavo ar- 
bara. 

— Tauriena ypač skani ir sultinga, Aila. Gyvuliai jau pradėjo kaupti 
žieminius riebalus. Proleva ją ką tik pašildė, - ragino Martona pamačiusi, 
kad Aila nesideda maisto. — Įsidėk sau, - parodė ji į krūvą visokio dy- 
džio medžio, kaulo ir mamutų ilčių plokštelių, paprastai naudojamų kaip 
lėkštės. 

Kai žmonės malkoms versdavo arba lauždavo medžius, dažnai atskil- 
davo didelės jų skeveldros, kurias aptvarkius ir nugludinus buvo galima 
panaudoti kaip lėkštes ir indus. Taip pat šiuo tikslu buvo formuojami 
elnių, bizonų ir taurų petikauliai bei dubens kaulai. Panašiai kaip titnagą, 
žmonės skaldydavo mamutų iltis, todėl kartais didesnes skeveldras nau- 
dodavo kaip lėkštes. 

Mamuto iltis netgi galėjo būti iš anksto formuojama. Pirmiausia rėž- 
tuku ar kaltu įpjaunamas apskritas griovelis. Tada tinkamu kampu į tą 
griovelį įstačius kietą ragą nusmailintu galiuku, truputį pasipraktikavus 
ir kliaujantis sėkme, stuktelėjus akmens kūju į ragą, atskildavo iš anks- 

to numatytos formos mamuto ilties skeveldra. Tačiau tiek daug dirbama 
paprastai būdavo tik su daiktais, skirtais atiduoti kaip dovanos ar nau- 
dojamiems kitais ypatingais tikslais. Tokios suformuotos mamuto ilties 
plokštelės suapvalintu išoriniu paviršiumi galėjo būti naudojamos ne 
vien kaip lėkštės — ant jų buvo galima netgi atvaizdus raižyti. 

— Dėkoju, Martona, bet atėjau tik pasiimti kelių daiktų ir eisiu pas 
Zelandonę, - tarė Aila. Staiga ji sustojo ir pritūpė ant kulnų prieš vyres- 
niąją moterį, kuri sėdėjo ant nedidelės kėdutės, nupintos iš nendrių ir 
švendrų lapų bei lanksčių vytelių. - Tikrai noriu tau padėkoti, kad buvai 
man maloni nuo pat pirmos dienos. Neprisimenu savo motinos, tik Izą, 
genties moterį, kuri užaugino mane, bet tikiuosi, kad mano tikroji moti- 
na buvo panaši į tave. 

— Laikau tave savo dukra, Aila, - susijaudinusi atsiliepė Martona. — 
Mano sūnui pasisekė, kad sutiko tave. - Paskui, papurčiusi galvą, Marto- 
na pridūrė: - Kartais norėčiau, kad jis būtų panašesnis į tave. 

Aila apkabino Martoną ir atsisuko į Prolevą. 

— Ačiū tau, Proleva. Buvai tokia gera draugė. Labiau nei galiu apsakyti 
vertinu tavo rūpestį Jonaila ir tuomet, kai turėjau pasilikti devintajame 
urve, ir kai buvau užsiėmusi čia. - Ji apkabino ir Prolevą. - Norėčiau, kad 
čia būtų Folara, bet žinau, jog ji užsiėmusi, ruošiasi jungtuvėms. Manau, 
Aldanoras yra geras vyras. Taip džiaugiuosi dėl jos. Dabar turiu eiti, — 
tarė ji staiga, vėl apkabino dukterį ir nuskubėjo į namelį mėgindama su- 
laikyti ašaras. 

— Kas jai nutiko? — nusistebėjo Proleva. 

— Nenumanau, bet skambėjo lyg atsisveikinimas, - tarė Martona. 

— Ar mama kur nors iškeliauja, Tona? - paklausė Jonaila. 


— Nemanau. Bent jau man niekas nieko nesakė. 


Aila ruošdamasi užsibuvo vasaros namelyje. Pirmiausia iš tauriojo el- 
nio papilvės odos, kurią buvo atsinešusi į vasaros susirinkimą, ji išpjovė 
nelygų skritulį. Išvakarėse ji rado tą odą sulankstytą ant savo miegmaišio. 
Kai paklausė Jonailos, kas ją išdirbo, išgirdo atsakymą: „Visi“ 

Įvairaus storio virvės, siūlai ir sruogos iš tvirtų sausgyslių ar auga- 
lų plaušų bei odos dirželiai nuolat praversdavo, o jų pasidaryti nebuvo 
sunku. Žmonės, šnekučiuodamiesi ar klausydamiesi pasakojimų, kartais 
nejučia imdavo kurpti kokius visiems naudingus daiktus iš anksčiau su- 
sirinktų medžiagų, tad prireikus visada kur nors kabodavo virvelių. Aila 
paėmė kelias odos juosteles ir ilgą, ploną, lanksčią virvę nuo kaiščių, 
įbestų į baslius prie įėjimo. Išpjovusi skritulį, likusią odą Aila sulankstė, 
o susuktą virvę padėjo ant odos. Pamatavusi, kokio ilgio odos juostelės 
reikia aplink kaklą, Aila atpjovė ją truputį ilgesnę, tada pervėrė juostelę 
per skylutes, kurias išbadė palei odos skritulio kraštą. 

Pastaruoju metu Aila retai nešiojo genties amuletą, net naujesnįjį. 
Dauguma zelandoniečių puošėsi vėriniais. Buvo sunku vienu metu ne- 
šioti vėrinį ir pūpsantį odos kapšelį. Amuletą Aila laikė vaistų krepšelyje, 
kuris visada būdavo pririštas prie jos juosmens juostos. Tai nebuvo gen- 
ties vaistų krepšelis; Aila vis ruošėsi pasidaryti kitą tokį, tik pristigdavo 
laiko. Atlaisvinusi virvelę, kuria vaistų krepšelis buvo užrištas, ji panaršė 
viduje ir išsitraukė mažutį papuoštą kapšelį - savo amuletą, pilną įvairios 
formos daiktų. Atrišusi mazgus, ji daiktelius išpylė ant delno. Tai buvo 
jos totemo ženklai, reiškiantys svarbius jos gyvenimo etapus. Daugumą 
jų Ailai atsiuntė didžiojo urvinio liūto dvasia jai priėmus svarbius spren- 
dimus kaip ženklą, kad apsispręsta teisingai. Bet ne visi daikteliai buvo 
totemo siųsti. 

Pirmasis daiktas - raudonosios ochros gabalėlis - buvo visiškai nuglu- 
dintas nuo ilgo nešiojimo. Jį Ailai davė Iza kaip priėmimo į gentį ženklą. 
Aila įdėjo jį į naująjį amuletą. Juodo mangano dioksido gabalėlis jai buvo 
duotas tapus genties gydytoja. Jis irgi atrodė visai nusidėvėjęs vien nuo 
ilgo nešiojimo mažame kapšelyje, nuo trinties su kitais daiktais. Juoda 
ir raudona medžiagos, dažnai naudojamos dažams, savo nuosėdų paliko 
ant kitų amuleto daiktų. Kai kuriuos pakako tik nušluostyti, pavyzdžiui, 
suakmenėjusį moliusko kiaukutą - totemo ženklą, kad, nepaisant lyties, 
apsisprendimas medžioti buvo tinkamas. 

„Jis tikriausiai jau tada žinojo, kad man reikės medžioti, kad išgyven- 
čiau, - galvojo ji. - Mano urvinio liūto dvasia netgi liepė Brunui leisti 


man medžioti, nors tik svaidykle“ Mamuto ilties plokštelė - medžioklės 

talismanas, gautas Ailai tapus Medžiojančia moterimi, raudonąja ochra 
nusidažė nenuvalomai. 

Ji paėmė gabalėlį geležies pirito ir patrynė jį į savo tuniką. Tai buvo 
jos mėgstamiausias ženklas. Tai jis pasakė, kad ji neklydo pabėgdama su 
Durku. Jei ji nebūtų pabėgusi, jis būtų atiduotas Motinai, ir niekas jo nė 
neprisimintų, nes vaikas laikytas išsigimusiu. Kai Aila su kūdikiu pasislė- 
pė žinodama, kad taip pat gali mirti, tai privertė Bruną su Krebu gerokai 
pagalvoti ir priimti ją atgal į gentį. 

Spalvotos dulkės buvo prikibusios prie skaidraus kvarco kristalo, bet jo 
nenudažė. Šis ženklas Ailai pasakė, kad ji elgiasi teisingai liovusis ieškoti 
savo žmonių ir kuriam laikui apsistojusi Arklių slėnyje. Ji visada sunerim- 
davo pamačiusi juodą mangano rūdą. Vėl paėmusi gabalėlį Aila palaikė jį 
sugniaužtame delne. Jame slypėjo visų genties žmonių dvasios. Aila iškeitė 
jį į savo dvasios gabalėlį, kad, jai išgelbėjus kam nors gyvybę, žmogus ne- 
liktų jai įsipareigojęs, nes ji jau turi kiekvieno iš jų dvasios dalelę. 

Izai mirus šamanas Krebas prieš laidotuves paėmė jos gydytojos 
akmenį, kad ji visos genties nenusivestų su savimi į dvasių pasaulį, bet 
niekas nepaėmė Ailos akmens, kai Braudas ją mirtinai prakeikė. Guvas 
dar visai neseniai buvo šamanas. Visi liko stipriai sukrėsti, kai Braudas ją 
prakeikė. Niekas neprisiminė, kad reikia iš jos atsiimti akmenį, o Aila pa- 
miršo jį grąžinti. Kas nutiks genčiai, jei ji tebeturės akmenį, kai iškeliaus 
į kitą pasaulį? 

Ji susidėjo visus totemo ženklus į naują kapšelį ir žinojo, kad nuo da- 
bar jame juos laikys. Atrodė teisinga, kad genties totemo ženklai liks gen- 
ties amuleto kapšelyje. Stipriau užveržusi virvelę Aila pagalvojo - dažnai 
apie tai galvodavo, - kodėl totemas nedavė jai ženklo, kai ji nusprendė 
palikti mamutojus ir išeiti su Jondalaru? Ar ji jau buvo tapusi Motinos 
vaiku? Ar Motina pasakė totemui, kad Ailai nebereikia ženklų? Ar jau 
buvo duotas subtilesnis ženklas, kurio ji neatpažino? Ar - šovė nauja, 
baugesnė mintis — ji priėmė klaidingą sprendimą? Aila pajuto šaltą vir- 
pulį. Pirmą kartą po ilgo laiko ji suspaudė amuletą ir mintimis paprašė 
didžiojo urvinio liūto dvasios apsaugos. 

Išeidama iš laikino namelio Aila nešėsi sulankstytą elneną, nuo daik- 
tų pūpsančią odos kuprinę ir genties vaistų krepšelį. Prie stovyklos laužo 

sėdėjo keletas žmonių. Aila pamojavo jiems nueidama, tačiau tai nebuvo 
įprastas kviečiamasis judesys, reiškiantis „grįžkite“, kai delnas atsuktas į 
mojantįjį, į save. Taip mojama trumpam išsiskiriant, pabrėžiant, kad ne- 
trukus visi vėl susitiks. Aila pakėlė ranką nusukusi delną ir pamojavo. Pa- 
mačiusi šitą gestą Martona susiraukė. 

Patraukusi prieš srovę palei mažąjį upeliuką, trumpesniu keliu į urvą, 
kurį rado prieš kelerius metus, Aila pradėjo svarstyti, ar turėtų atlikti šias 
apeigas. Taip, Zelandonė nusiviltų, taip pat ir kiti zelandoniai, kurie pa- 
siruošė padėti, tačiau viskas gerokai pavojingiau, nei jie mano. Praėjusį 
vakarą Aila buvo tokia prislėgta, jog jai nė nerūpėjo, ar pasiklys juodoje 
tuštumoje, todėl sutiko atlikti apeigas. Tačiau šįryt, ypač po maudynių 
upėje, ji jautėsi geriau. Pamačiusi Jonailą su Vilku, šnektelėjusi su Proleva 
bei Martona, Aila nebebuvo tokia tikra, kad yra pasiruošusi susitikti su 
bauginančia juoda tuštuma. Gal derėtų pasakyti Zelandonei, jog persi- 
galvojo? 

Ruošdamasi ji negalvojo apie gresiančius pavojus, bet pasijuto nesma- 
giai, kai nepavyko visų ritualų įvykdyti tinkamai. Tai buvo labai svarbi 
genties apeigų dalis, kitaip nei Zelandonijoje, kur visi lengvai nukryp- 
davo nuo įprastų veiksmų. Netgi Motinos giesmės žodžiai skirtinguose 
urvuose skambėjo kiek kitaip. Tiesa, tai tapdavo dažna zelandonių ginčų 
tema, nes giesmė buvo pati svarbiausia iš visų senolių legendų. 

Jei tokia legenda būtų šventa genties apeigų dalis, ji būtų įsiminta ir 
deklamuojama tiksliai taip pat kiekvieną kartą, ypač nuolat tarpusavyje 
bendraujančių genčių. Netgi gentys iš pačių atokiausių vietovių turėtų la- 
bai artimą giesmės versiją. Štai kodėl Aila sugebėjo bendrauti šventa gen- 
ties ženklų kalba su netoli Zelandonijos gyvenančiomis gentimis, nors 
jos gyveno už metų kelionės nuo vietos, kur Aila užaugo. Būta menkų 
skirtumų, tačiau ženklų kalba buvo stulbinamai panaši. 

Kadangi apeigoms bus naudojamos galingos šaknys, paruoštos gen- 
ties būdu, Aila juto, kad derėtų kiek įmanoma laikytis genties tradicijų. 
Ji tikėjo, jog tai vienintelis būdas bent kiek suvaldyti šaknų poveikį, bet 
pamažu ją apėmė abejonės. 

Moteris ėjo per medžiais apaugusį plotą paskendusi mintyse, kol vos 
neatsitrenkė į iš už medžio beišeinantį žmogų. Ji krūptelėjo pasijutusi be- 

veik Jondalaro glėbyje. Jis irgi nustebo ir visiškai nesumojo, kaip elgtis. 
Pirmiausia kilo mintis užbaigti tai, kas įvyko atsitiktinai, ir Ailą apkabin- 
ti - jau seniai to troško, bet išvydęs sutrikusį jos veidą Jondalaras atšoko. 
Kažkodėl nusprendė, kad sutrikimas reiškia pasibjaurėjimą, nenorą būti 
jo liečiamai. Aila suprato jo greitą atsitraukimą kaip nenorą būti greta. 

Jie ilgai žiūrėjo vienas į kitą. Nuo tada, kai Aila užklupo jį su Marona, 
jie dar nebuvo taip arti vienas kito. Širdyje kiekvienas troško tą akimirką 
prailginti, peržengti emocinę ribą, kuri, regis, juos skyrė. Tačiau juos iš- 
blaškė šalimais taku prabėgęs vaikas. Abu akimirkai nusigręžė, o paskui 
jau nesugebėjo pažvelgti vienas kitam į akis. 

— Atsiprašau, — tarstelėjo Jondalaras, trokšdamas ją apkabinti, bet 
bijodamas būti atstumtas. Jis visiškai sutriko ir staigiai apsidairė tarsi į 
spąstus įkliuvęs žvėris. 

— Nieko tokio, - atsakė Aila ir nudelbė akis, kad paslėptų ašaras, ku- 
rios pastarosiomis dienomis taip greitai priplūsdavo į akis. Ji nenorėjo, 
kad Jondalaras pamatytų, kaip apgailėtinai ji pasijuto pagalvojusi, jog jis 
negali nė ištverti greta, nori kuo greičiau nueiti šalin. Nė nepakėlusi gal- 
vos ji vėl pradėjo eiti, skubinosi, kol ašarų sklidinos akys jos dar neišdavė. 
Jondalaras pats kovojo su ašaromis stebėdamas, kaip ji beveik bėgre pa- 
sileidžia taku. 

Aila vos įžiūrimu keliuku traukė link naujojo urvo. Nors tikriausiai 
jau visi gausios zelandoniečių šeimos nariai nors kartą lankėsi tame urve, 
dar nesusiklostė jo naudojimo tradicijos. Beveik nepaliestas, be galo gra- 
žus ir labai neįprastas urvas su kone baltomis akmeninėmis sienomis 
buvo laikomas labai šventa vieta. Zelandoniai ir urvų vadai vis dar aiški- 
nosi, kokiu metu ir kokioms apeigoms jį tiktų naudoti. 

Besiartindama prie nedidelės kalvos, kurioje slypėjo urvas, papė- 
dės, Aila pastebėjo, kad dingo aplinkiniai krūmai ir išvirtęs medis, ku- 
rio aukštyn styrančios šaknys iš pradžių rodė angą į požemines erdves. 
Žemė ir akmenys aplink urvo angą taip pat buvo pašalinti, tad anga 
praplatėjo. 

Aila, nors ir nelaukė pavojingų apeigų, džiaugėsi vėl pamatysianti 
urvą. Abejonės nebekamavo. Jos neviltis prilygo juodajai tuštumai, su 


kuria ji ruošėsi susigrumti. Kas liūdės, jei ji ten pasiklys? Negali būti blo- 

giau, nei yra dabar. Aila stengėsi atgauti savitvardą, bet dabar jautėsi tokia 
silpna. Nuo pat ryto vos sulaikė ašaras. 

Iš odinio krepšio ji išsitraukė negilų akmeninį dubenėlį ir kailių ryšu- 
lį. Jame buvo nedidukas, stipriai užrištas vandens beveik nepraleidžiantis 
riebalų kapšelis, dar suvyniotas į kailio skiautę, kad prasisunkę riebalai 
nesugadintų kitų daiktų. Aila susirado kerpinių dagčių, į dubenėlį įpylė 
truputį taukų, kelioms minutėms įmerkė dagtį. Tada ją ištraukė ir atrėmė 
į dubens formos lempelės kraštą. Jau ruošėsi pasinaudoti ugnies akmeniu 
jai uždegti, kai pamatė taku ateinant dar du zelandonius. 

Aila sutelkė jėgas ir susitvardė. Ji vis dar buvo naujokė jų gretose ir 
norėjo likti gerbiama. Visi pasisveikino, trumpai pasišnekučiavo; pas- 
kui vienas palaikė lempą stebėdamas, kaip Aila ant žemės naudodamasi 
ugnies akmeniu užkuria nedidelį lauželį. Kai lempa įsidegė, moteris už- 
pylė laužą žeme ir visi trys nuėjo į urvą. 

Visiškoje tamsoje skendinčio urvo temperatūra buvo beveik visiems 
urvams būdingų maždaug dvylikos laipsnių. Žmonės mažai kalbėjosi, 
molinga žeme skynėsi kelią pro nukritusius akmenis, pasišviesdami kelią 
vienintele lempa. Kol pasiekė didžiąją salę, akys priprato prie tamsos, ir 
daugybė akmeninių lempelių, rodėsi, švietė kone per ryškiai. Dauguma 
zelandonių jau buvo susirinkę ir laukė Ailos. 

— Štai ir tu, devintojo urvo zelandone, - pasisveikino Pirmoji. - Ar 
paruošei viską, kas, tavo manymu, būtina? 

— Ne visai, - atsiliepė Aila. - Dar turiu persirengti. Per genties apei- 
gas, kai gaminsiu gėrimą, turėčiau būti nuoga, išskyrus amuletą ir spalvo- 
tus piešinius ant kūno, nupieštus šamano. Tačiau urve pernelyg šalta ilgai 
išbūti nuogai, be to, gėrimą vartojantys šamanai vilki drabužius, todėl ir 
aš juos vilkėsiu. Kadangi manau, jog svarbu kuo mažiau nukrypti nuo 
genties apeigų, nusprendžiau apsivilkti apsiautalą taip, kaip jį dėvi gen- 
ties moterys. Toremo simboliams pasidariau amuletą, o kad parodyčiau, 
jog esu gydytoja, turėsiu savo vaistų krepšelį. Nors svarbesni daiktai yra 
mano amulete, krepšelis leis genties dvasioms mane atpažinti ne tik kaip 
genties moterį, bet ir kaip gydytoją. 

Susidomėjusių zelandonių stebima Aila nusirengė ir pradėjo siaustis 
minkštą lanksčią elnio odą, kurią apsirišo ilga virve taip, kad susidarytų 

kišenės ir klostės daiktams susidėti. Aila apmąstė viską, ką darė kitaip nei 
gentyje. Pirmiausia ruošė gėrimą sau, o ne šamanams. Ji nebuvo šamanė — 
nė viena genties moteris negali būti šamanė, ir nežinojo, kokius ritualus 
vyrai atlieka ruošdamiesi ceremonijai, tačiau ji buvo zelandonė ir vylėsi, 
kad viską supras pasiekusi dvasių pasaulį. 

Iš vaistų krepšelio ji išsiėmė nedidelį kapšelį. Lempos švietė pakan- 
kamai ryškiai, tad matėsi, jog jis tamsiai raudonos ochros, genčiai pačios 
švenčiausios, spalvos. Paskui iš odinės kuprinės Aila ištraukė medinį du- 
benėlį. Indelį genties būdu ji padarė seniau, kad parodytų Martonai, kuri 
įvertino ir jo paprastumą, ir Ailos meistriškumą. Aila ketino moteriai jį 
padovanoti, o dabar džiaugėsi, kad tebeturi. Tai nebuvo specialus dube- 
nėlis, Izos protėvių per kartų kartas naudotas tik šioms šaknims, tačiau 
bent jau medinis, pagamintas daug jėgų ir kruopštumo reikalaujančiu 
genties būdu. 

— Man reikės vandens, - tarstelėjo Aila, atrišdama raudonojo kapšelio 
mazgus. Ji išpylė šaknis sau į delną. 

— Ar galiu pažiūrėti? - paprašė Zelandonė. 

Aila ištiesė delną, bet šaknys niekuo nebuvo ypatingos — paprastos 
džiovintos šaknys. 

— Nežinau, kiek jų naudoti, - tarė Aila, imdama du mažus gabalėlius. 
Vylėsi, jog tiek pakaks. - Anksčiau esu tai dariusi tik du kartus ir neturiu 
Izos prisiminimų. 

Nedaugelis iš susirinkusių zelandonių buvo girdėję ją pasakojant apie 
genties prisiminimus. Dauguma nenumanė, ką tai reiškia. Aila bandė pa- 
aiškinti zelandonei, kuri buvo Pirmoji, bet ir pati tiksliai nežinojo, kas 
yra tie prisiminimai, tad sunkiai sekėsi aiškinti ir kitiems zelandoniams. 

Kažkas į medinį dubenėlį įpylė vandens, ir Aila truputį jo atsigėrė, 
kad sudrėkintų burną. Ji prisiminė, kokios sausos buvo šaknys ir kaip 
sunku jas kramtyti. 

— Aš pasiruošusi, — tarė ji ir, kol nepersigalvojo, įsidėjusi šaknis į burną 
ėmė kramtyti. 

Ilgai truko, kol jos suminkštėjo pakankamai, kad galėtum perkąsti. 
Nors Aila stengėsi nenuryti seilių, tai buvo sudėtinga. Ji galvojo sau: 


„Kadangi aš gersiu sultis, gal tai nesvarbu: Ji kramtė ir kramtė. Atrodė, 

tai truks amžinai, tačiau galiausiai burnoje susidarė drėgna tyrė; ją Aila 
išspjovė į dubenėlį. Išmaišiusi viską pirštu ji stebėjo, kaip skystis tampa 
pieno baltumo. 

Zelandonė žiūrėjo jai per petį. 

— Tai šitaip reikia daryti? — atrodė, iš kvapo ji bando nustatyti, kokios 
tai šaknys. 

— Taip, - patikino Aila. Dar burnoje juto jų skonį. - Ar norėtum 
pauostyti 2 | 

— Kvapas senovinis, - tarė moteris, - kaip giliame, šaltame, drėgname 
miške, pilname samanų ir grybų. Ar galiu paragauti? 

Aila ketino prieštarauti. Gėrimas toks šventas genčiai, Iza netgi ne- 
galėjo jo pagaminti, kad visą procesą parodytų Ailai. Akimirką Aila išsi- 
gando Zelandonės prašymo, bet greitai suvokė, jog visas šitas bandymas 
taip toli nuo to, ką darytų gentis, kad vargu ar kas pasikeis, jei Zelandonė 
išgers šlakelį. Aila pakėlė dubenėlį prie moters lūpų ir pastebėjusi, kad ji 
išgėrė kur kas daugiau nei gurkšnelį, skubiai jį atitraukė. 

"Tada ji pakėlė dubenėlį sau prie lūpų, greitai išgėrė iki dugno ir žvilg- 
telėjusi į jį įsitikino, jog nė lašo neliko dar kam nors paragauti. Šitaip ir 
pati pateko į bėdą pirmąjį kartą: Iza jai pasakė, kad neturėtų likti nė lašo, 
tačiau Aila gėrimo pagamino per daug. Vos paragavęs šamanas suprato, 
kad jis per stiprus, todėl nurodė, kiek kuriam vyrui išgerti, ir truputį pa- 
liko dubenėlio dugne. Likučius vėliau ir surado Aila. Ji jau buvo netyčia 
nurijusi seilių kramtydama šaknį, vėliau gėrė ypatingosios arbatos per 
moterų apeigas, tad jautėsi kiek apsvaigusi. Tąsyk ji viską išgėrė iki du- 
gno, kad nieko neliktų. Šįkart ji norėjo užsitikrinti, kad niekas atsitikti- 
nai nesusigundytų to gėrimo paragauti. 

— Kada turėtume pradėti niūniuoti? - paklausė Pirmoji. 

Aila beveik buvo tai pamiršusi. 

— Tikriausiai jau turėjote pradėti, — atsakė ji, o liežuvis jau lengvai 
pynėsi. 

Pirmoji taip pat juto gana didelio gurkšnio poveikį, sunkiai valdyda- 
masi davė zelandoniams ženklą giedoti. „Galinga šaknis, - pagalvojo ji, — 
o aš išgėriau tik gurkšnį. Ką dabar turėtų jausti Aila?“ 

Pažįstamas senovinis skonis sugrąžino pojūčius, kurių Aila niekad ne- 


pamirš, nugramzdino į prisiminimus apie tuos kartus, kai ragavo gėrimo, 

ir apie labai tolimą praeitį. Ji juto gilaus miško tamsą ir vėsą, tarsi būtų 
jų apgaubta. Medžiai atrodė tokie išlakūs, kad buvo sunku rasti kelią ro- 
pščiantis stačiu kalno šlaitu arkliu vedinai. Kerpės, drėgnos ir minkštos, 
pilkšvai žalios, sidabriškos, nukarusios nuo šakų, samanos, užklojusios 
žemę, akmenis bei nuvirtusių medžių rąstus ištisiniu persipynusių atspal- 
vių kilimu — nuo ryškios iki tamsiai pilkšvos pušų žalumos bei sodraus 
rusvo žemės atspalvio turinčio žalumo su visais įmanomais jo atspalviais. 

Aila užuodė visokių dydžių ir formų grybus: trapius baltus sparnelius, 
kylančius iš po nuvirtusių medžių, storas sumedėjusias kerpes, prisitvir- 
tinusias prie senų kelmų, dideles, tankias, kempines primenančias rudas 
kepurėles ir mažučius šungrybius plonyčiais laibais koteliais. Čia buvo ir 
medaus spalvos tankių kupstelių, apvalainų rutuliukų, spindinčių raudo- 
nų viršūnėlių baltais taškeliais, aukštų lygių kepurių, kurios tirpo juodais 
lašais, vaiduokliškai baltų tikros mirties kepurėlių ir daugybė kitų. Ji pa- 
žino juos visus, ragavo, juto. 

Didžiulėje begalinės upės deltoje, nešama rudo dumblino vandens 
srovės, laužančios storus aukštų nendrių ir švendrų guotus, užliejančios 
plaukiojančias salas su medžiais ir jais besikeberiojančiais vilkais, Aila su- 
kosi mažame oda trauktame laivelyje, vis pakildavo ir nuplaukdavo ant 
oro pagalvėlės. 

Aila nežinojo, kad jos keliai sulinko, ji suglebo ir parkrito ant žemės. 
Keli zelandoniai ją pakėlė ir nunešė į poilsio vietą, kurią sugalvojo ir jai 
šiame urve įrengė Zelandonė. Pasiekusi savo stiprią pintą kėdę su pagal- 
vėle, Pirmoji irgi troško turėti savo guolį. Ji stengėsi išlikti budri ir stebėti 
Ailą, bet juto, kaip pasąmonėje ima plisti tamsus nerimas. 

Aila jautėsi taiki, rami, grimzdo į minkštą rūką, kuris traukė ją vis 
giliau, kol visą ją apgaubė. Migla sutirštėjo, apsiblausė regėjimas; migla 
virto sunkiu, drėgnu debesiu. Aila juto, kaip debesis ją praryja. Ji duso, 
stengėsi įkvėpti oro, gokčiojo, paskui pajuto, kad debesis pradeda judėti. 

Ji vis greičiau lėkė įkalinta dusinančiame debesyje, taip skubančiame, 
kad jai užėmė kvapą, visai neliko oro. Debesis sukosi aplink ją, spaudė, 
mygo iš visų pusių, traukėsi ir plėtėsi lyg gyvas. Jis nešė ją, kol Aila pradė- 
jo kristi į gilią, juodą, tuščią erdvę, tokią tamsią, beprasmę ir bauginančią 


kaip urvo gelmė. 

Būtų mažiau baisu, jei ji paprasčiausiai būtų įmigusi, praradusi sąmo- 
nę, kaip atrodė tiems, kurie ją stebėjo, tačiau taip nebuvo. Ji negalėjo pa- 
judėti, iš tikrųjų nė netroško, bet kai sutelkusi valią pamėgino, nepajėgė 
nė piršto pajudinti. Ji nejuto nei pirštų, nei jokios kitos savo kūno dalies. 
Aila negalėjo atsimerkti, pasukti galvos; ji buvo bejėgė, bet viską girdėjo. 
Kažkur giliai sąmonėje ji nemiegojo. Tarsi iš labai toli ir vis dėlto labai 
aiškiai ji girdėjo giedant zelandonius, sklido tylūs balsai iš kampo, nors 
ką žmonės kalbėjo, ji neišskyrė; ji girdėjo net savo širdį plakant. 

Kiekvienas zelandonis pasirinkdavo tokį balso aukštį ir toną, kad 
būtų lengva jį išlaikyti. Kad giesmė nenutrūktų, pirmiausia savu tonu, 
nesvarbu, harmoningai ar ne, pradėdavo giedoti keletas zelandonių. Dar 
pirmiesiems nepristigus kvapo atsitiktiniais intervalais įsitraukdavo kitas, 
paskui antras, trečias. Pynėsi melodija, kuri galėjo tęstis iki begalybės, jei 
būtų pakankamai žmonių pakeisti tuos, kurie trumpam nutilo pailsėti. 

Ailą tas garsas guodė, tačiau blėso fone, o ji stebėjo scenas, kurias vie- 
na tematė pro užmerktus vokus: vizijas tarsi ryškius sapnus, gyvas ir su- 
prantamas. Dingojosi, lyg ji sapnuotų plačiai atsimerkusi. Iš pradžių ji vis 
greičiau lėkė juodoje erdvėje. Ji tai suprato, nors juoduma niekaip nesi- 
keitė. Buvo persigandusi ir viena. Geliamai viena. Jokių pojūčių, skonio, 
kvapo, garso, vaizdo, prisilietimo, tarsi nieko niekada nebuvo ir nebus, 
tik jos sąmoningas, klykiantis protas. Praėjo amžinybė, kol labai toli, vos 
išskiriama, blyškiai švystelėjo liepsnelė. Aila sukaupusi paskutines jėgas 
pajudėjo link jos. Kad ir koks menkas, žiburėlis tamsoje žadino viltį. Vis 
greičiau Ailą stūmė jos troškimas, šviesa plėtėsi, tapo beformė, vos įžvel- 
giama, neryški. Akimirką Aila svarstė, ar jos pasąmonėje atsirastų kitokių 
tokiai būsenai tinkamų vaizdų. Neaiški šviesa sutirštėjo į debesį, param- 
sėjo ir nusidažė nematytomis spalvomis, kurioms nėra pavadinimų. 

Aila grimzdo į debesį, vis greičiau krito pro jį ir staiga atsidūrė apa- 
čioje. Po ja atsivėrė keistai pažįstamas kraštovaizdis, pilnas pasikartojan- 
čių geometrinių formų, ketvirtainių ir aštrių kampų, ryškių, švytinčių, 
kupinų šviesos, pasikartojančių, kylančių. Jai pažįstamame natūraliame 
pasaulyje tokių tiesių, aštrių formų nebuvo. Šioje keistoje vietoje žeme 
kažkur į tolį tarsi sruvo balti kaspinai, o palei juos bėgo kažkokie nema- 
tyti gyvūnai. 

Iš arčiau ji matė žmones, minias žmonių, kintančių, besirangančių, 
ir visi pirštais rodė į ją: „Iu, tu, tu“, - progiesmiu kartojo jie. Ji išvydo 
vienišą fAigūrą. Tai buvo vyras, maišytų dvasių vyras. Iš arčiau jis atrodė 
lyg pažįstamas, lyg svetimas. Iš pradžių ji pagalvojo, kad tai Ekauzaras, 
bet paskui pasirodė, jog tai Brukevalis, o žmonės vis sakė: „Iu, tu, tu tai 
padarei, tu atnešei žinią, tu: 

— Ne, - mintyse spiegė ji. - Tai Motina. Ji davė man žinią. Kur Mo- 
tina? 

— Motinos nebėra. Liko tik sūnus, - sakė žmonės. - Tu tai padarei. 

Ji dirstelėjo į vyrą ir staiga suprato, kas jis toks, nors veidas buvo šešė- 
lyje ir ji negalėjo aiškiai jo matyti. 

— Negalėjau nieko pakeisti, buvau prakeikta. Turėjau palikti sūnų. 
Braudas mane privertė, - rėkė ji be garso. 

— Motinos nebėra. Lieka tiktai sūnus. 

Mintyse Aila suraukė kaktą. Ką tai reiškia? Staiga pasaulis apačioje 
tapo kitų matmenų, bet vis dar grėsmingas, anapusiškas. Dingo žmonės 
ir keistos geometrinės formos. Dabar tai buvo tuščia, bergždžia, vėjo tar- 
šoma stepė. Pasirodė du vyrai, broliai, kurių niekas nelaikytų broliais. 
Vienas buvo aukštas šviesiaplaukis kaip Jondalaras, o kitas, vyresnis, Aila 
žinojo, yra Durkas, nors jo veidas vis dar buvo šešėlyje. Broliai artėjo 
vienas prie kito iš skirtingų pusių, ir ji pajuto didžiulį nerimą, tarsi kas 
baisaus turėtų atsitikti, kažkas, kam ji turi užkirsti kelią. Siaubo perimta 
ji suprato, kad vienas jos sūnų nužudys kitą. Tarsi smogti pakėlę rankas 
vyrai vis artinosi. Ji visaip stengėsi juos pasiekti. 

Staiga atsirado ir ją sulaikė Mamuta. 

— Nėra taip, kaip galvoji, tai tik simbolis, žinia, - tarė jis. - Stebėk ir 
lauk. 

Vėjo gairinamoje stepėje pasirodė trečias vyras. Tai buvo Braudas, žiū- 
rintis į ją grynos neapykantos kupinu žvilgsniu. Pirmieji pasirodę vyrai 
susitiko, paskui abu atsisuko į Braudą. 

— Prakeik jį, prakeik jį, prakeik jį mirtimi, - mostelėjo Durkas. 

— Jis tavo tėvas, Durkai, - tyliai nuogąstaudama galvojo Aila. - Tu 
neturėtum būti tas, kuris jį prakeiks. 

- Jis jau prakeiktas, - pasakė kitas sūnus. - Tu tai padarei, tu pasilikai 
juodąjį akmenį. Jie visi prakeikti. 

— Ne! Ne! - rėkė Aila. — Aš jį atiduosiu. Vis dar galiu jį atiduoti. 

— Tu nieko negali padaryti, Aila, tokia tavo lemtis, - tarė Mamuta. 

Kai ji atsisuko į Mamutą, šalia jo stovėjo Krebas. 

— "Tu davei mums Durką, - atsiduso senasis šamanas. — Tai taip pat 
tavo lemtis. Durkas yra ir kitų, ir genties. Gentis yra pasmerkta, jos dau- 
giau nebebus, toliau eis tik tavo rūšis ir tokie kaip Durkas, maišytų dvasių 
vaikai. Jų nedaug, bet pakankamai. Nebebus taip pat; jis taps kaip kiti; 
bet šis tas lieka. Durkas yra genties sūnus, Aila. Jis yra vienintelis genties 
sūnus. 

Aila išgirdo verkiant moterį, o kai į ją pažvelgė, vaizdas vėl buvo pasi- 
keitęs. Tamsu. Jie giliame urve. Tada buvo uždegtos lempelės ir ji pamatė 
moterį, glėbyje laikančią vyrą. Vyras buvo aukštas šviesiaplaukis sūnus, o 
kai moteris pakėlė galvą, savo nuostabai Aila atpažino save. Vaizdas ne- 
buvo ryškus, tarsi matytų save veidrodyje. Atėjo kitas vyras ir pažvelgė į 
juos. Aila pakėlė galvą ir pamatė Jondalarą. 

— Kur mano sūnus? - paklausė vyras. - Kur mano sūnus? 

— Atidaviau jį Motinai, - verkė Aila iš atspindžio. - Jo norėjo Didžioji 
Motina Žemė. Ji galinga. Ji paėmė jį iš manęs. 

Staiga Aila išgirdo minią ir pamatė keistas geometrinės formas. 

— Motina žemė silpsta, - skandavo balsai. - Vaikai jos nepaiso. Kai jie 
jos nebepagerbs, ji bus išniekinta. 

— Ne, - aimanavo Aila iš atspindžio. - Kas mus maitins? Kas mumis 
rūpinsis? Kas mus aprūpins, jei mes jos negerbsim? 

— Motinos nebėra. Lieka tik sūnus. Motinos vaikai jau nebe vaikai. Jie 
paliko Motiną. Jie turi žinojimą; jie subrendo. Ji žinojo, jog vieną dieną 
taip bus. 

Moteris tebeverkė, bet tai nebebuvo Aila. Verkė Motina, praradusi 
savo vaikus. 

Aila pasijuto traukiama iš urvo. Ji irgi verkė. Balsai išblėso, tarsi būtų 
skanduojama kažkur labai toli. Ji vėl judėjo, aukštai virš bekraštės vešlios 
lygumos, pilnos didžiulių gyvūnų bandų. Panikos apimti bėgo taurai, ar- 
kliai šuoliavo, kad nuo jų neatsiliktų. Lėkė bizonai ir elniai, ir kalnų ož- 
kos. Iš arčiau Aila galėjo įžiūrėti atskirus gyvūnus, tuos, kuriuos matė, kai 


buvo pašaukta būti zelandone, ir medžioklės drabužius, kuriuos zelando- 


741 k 


JEAN M. AUEL 


niai vilkėjo per apeigas, kai suteikė vaikams naują Motinos žinojimo do- 
vaną, kai ji deklamavo paskutines, baigiamąsias Motinos giesmės eilutes. 

Du bizonų patinai pralėkė vienas pro kitą, stambūs taurai bėgo vienas 
į kitą, didžiulės jų patelės kone skriejo oru, dar viena veršiavosi, arklys 
urvo koridoriaus gale krito nuo uolos, daugybė arklių, daugiausia spal- 
votų, rudų, raudonų ir juodų, ir Yhaha su dėmėtu kailiu ant nugaros ir 


dviem tiesiais tarsi pagaliai ragais. 


Zelandonė slaptoje Ailos vidinėje kelionėje nedalyvavo, tačiau ji 
kažką juto ir tarsi buvo traukiama į tą pusę. Gal, jei būtų išgėrusi dau- 
giau, kartu su Aila klaidžiotų paslaptingame, šaknų gėrimo sukurtame 
kraštovaizdyje. O dabar teliko kovoti su savo kūnu, kuris nesileido val- 
domas. 

Zelandoniai nelabai numanė, kas vyksta. Aila atrodė be sąmonės, o 
Pirmoji vos laikėsi, buvo gerokai apsvaigusi, sėdėjo susmukusi, o akys 
blizgėjo taip, tarsi stebeilytų į kokią neregimą tolybę. Ji staiga atsisto- 
davo ir imdavo kalbėti ne visai suprantamus dalykus. Neatrodė, kad ji 
valdytų padėtį, kas jau savaime buvo neįprasta, tačiau ji aiškiai nevaldė 
ir savęs, O tai visus vertė nervintis. Ją pažinojusieji geriau buvo beveik 
apimti panikos, tačiau nenorėjo savo nerimo perduoti kitiems zelan- 
doniams. 

Pirmoji atsimerkusi pasipurtė. 

— Šalta, šalta, - sakė ji, paskui vėl susmuko, akys sublizgo. Kitą kar- 
tą ji vėl truktelėjusi atsisėdo ir sušuko: —- Uždenkit kailiais, uždenkit 
Ailą!.. Šalta... Šitaip šalta. Karšta... — ir vėl nutilo. 

Zelandoniai buvo atsinešę šiltų apklotų, nes urve buvo šalta. Jie jau 
buvo užkloję Ailą, bet Vienuoliktoji nusprendė, kad to per maža. Atsi- 
tiktinai palietusi jaunąją moterį ji nustėro: 

- Ji šalta. Ledinė, kone kaip mirusi, - tarė ji. 

— Ar ji kvėpuoja? - pasiteiravo Trečiasis. 

Vienuoliktoji pasilenkė ir atidžiai pažvelgusi pastebėjo pamažu ju- 


dant Ailos krūtinę, pajuto lengvą vėjo dvelksmą iš vos pravertų jos lūpų. 

— Taip, ji kvėpuoja, bet silpnai. 

— Kaip manai, gal vertėtų išvirti karštos arbatos? - pasiūlė Penktasis. 

— Taip, tikrai, joms abiem, - pritarė Trečioji. 

— Suteikiančios jėgų ar raminamosios? - pasitikslino Penktasis. 

— Nežinau. Bet kuri arbata po to šaknų gėrimo gali netikėtai suveik- 
ti, — tarė Trečioji. 

— Pamėginkim paklausti Pirmosios. Ji turėtų nuspręsti, - pasiūlė Vie- 
nuoliktoji. 

Trys zelandoniai apsupo storulę, kuri susmukusi sėdėjo ant kėdės. 
Trečioji uždėjo ranką Pirmajai ant peties ir nesmarkiai, o paskui kiek 
smarkiau spustelėjo. Zelandonė krūptelėjusi atsimerkė. 

— Ar nori karštos arbatos?- paklausė Trečioji. 

— Taip! Taip! - garsiai atsiliepė Pirmoji, tarsi šūkaujant būtų lengviau 
išlikti budriai. 

— Ailai irgi? 

— Taip. Karštos! 

— Kad suteiktų jėgų ar kad ramintų? - irgi garsiai pasiteiravo Vienuo- 
liktoji. Priėjo keturioliktojo urvo zelandonė, žvelgė neramiai suraukusi 
kaktą. 

— Suteik... Ne! - Pirmoji nutilo ir stengėsi susitelkti. - Vandens! Tik 
karšto vandens! - tarė ji ir vėl pasipurtė, lyg mėgindama pabusti. - Padė- 
kit man atsistoti! 

— Ar tu tikrai nori stotis? - paklausė Trečioji. - O jeigu pargriūsi? 

— Padėkit man atsistoti. Reikia likti budriai. Ailai reikia... pagalbos, — 
ji vėl pradėjo smukti, bet niršiai pasipurtė. - Padėkit man stovėti. Duoki- 
te karšto vandens, ne arbatos. 

"Trečioji, Vienuoliktoji ir Keturioliktoji susispietė aplink apkūnią 
moterį, kuri buvo Pirmoji tarp tų, kurie tarnauja Motinai, ir sutelkusios 
pastangas pastatė ją ant kojų. Zelandonė svyravo lyg apgirtusi, sunkiai rė- 
mėsi į tris zelandones ir vis purtė galvą. Galiausiai užsimerkė, ir jos veide 
atsirado gilaus susitelkimo išraiška. Kai vėl atsimerkė, net griežė dantimis 
telkdama jėgas, bet liovėsi svyruoti. 

— Aila pavojuje, - tarė ji. - Tai mano kaltė. Turėjau suprasti, - jai vis 


dar buvo sunku susikaupti, blaiviai mąstyti, bet stovėjimas ir judėjimas 

padėjo įveikti šią būseną. Karštas vanduo bent jau sušildė. Ji juto šaltį, 
gilų, kaulus stingdantį šaltį, ir suprato, jog jis kyla ne dėl urvo aplinkos. - 
Per šalta. Judinkit ją, reikia ugnies. Šildykit. 

— Nori, kad išneštume Ailą iš urvo? - pasitikslino Keturioliktoji. 

— Taip. Per šalta. 

— Ar turėtume ją pabudinti? - paklausė Vienuoliktoji. 

— Nemanau, kad pavyks, bet pamėginkit, - atsakė Pirmoji. 

Pirmiausia jie ėmė švelniai, paskui gerokai šiurkščiau ją purtyti. Aila 
nejudėjo. Jie bandė ją kalbinti, paskui šaukė, bet niekaip negalėjo jos pri- 
žadinti. 

Trečiojo urvo zelandonė paklausė Pirmosios: 

— Ar turėtume toliau giedoti? 

— Taip! Giedokit! Nesiliaukit! Tik tai ji ir teturi! - sušuko zelandonė, 
kuri buvo Pirmoji. 

Aukščiausio rango Zelandonė davė kelis nurodymus. Staiga žmonės 
subruzdo, vieni išpuolė į lauką ir nubėgo į zelandonių namelį, kiti kurstė 
laužą vandeniui kaitinti, treti atgabeno neštuvus jaunajai moteriai iš urvo 
išnešti. Likusieji ėmė aistringai giedoti. 

Netoli zelandonių namelio stoviniavo keletas žmonių. Vėliau tą die- 
ną buvo suplanuotas porų, besiruošiančių sumegzti mazgą per vėlyvąsias 
jungtuves, susirinkimas, tad kai kurie jau pradėjo rinktis. Tarp jų buvo ir 
Folara su Aldanoru. Kai keletas zelandonių paskubomis pasileido link 
namelio, Folara su Aldanoru neramiai susižvalgė. 

— Kas nutiko? Kodėl visi taip skuba? - paklausė Folara. 

— Tai naujoji zelandonė, - atsakė jaunas vyras, vienas naujausių mo- 
kinių. 

— Nori pasakyti, Aila? Devintojo zelandonė? - pasitikslino Folara. 

— Taip. Ji paruošė ypatingą gėrimą iš kažkokių šaknų. Pirmoji liepė 
mums ją išgabenti iš urvo, nes ten per šalta. Ji nepabunda, - papasakojo 
mokinys. 

Jie išgirdo bruzdesį ir atsisuko pažiūrėti į tą pusę. Keletas stiprių jaunų 
donijų padėjo Pirmajai išsigauti iš urvo. Storulei buvo sunku išlaikyti pu- 
siausvyrą, ji klupinėjo, nejuto žemės po kojomis. Folara niekada nematė 


Zelandonės taip besielgiančios. Ją perliejo baimės banga. Ta, kuri buvo 

Pirmoji, visada atrodydavo visiškai užtikrinta tuo, ką daro, tokia tvirta. 
Netgi būdama stambi judėjo itin grakščiai. Jaunajai moteriai pakankamai 
sunku buvo matyti silpstančią savo motiną, todėl ji persigando išvydusi 
tą, kuri, Foralos akimis, visada buvo nepajudinama jėga, stiprybės ir sau- 
gumo tvirtovė, staiga tapusią šitokia bejėge. 

Maždaug tuo metu, kai Pirmoji pasiekė namelį, iš naujojo urvo išėjo 
dar viena zelandonių grupė, nešina kailiais apkrautais neštuvais. Eisenai 
artėjant Folara su Aldanoru išgirdo išskirtinius zelandonių giesmės gar- 
sus. Neštuvams slenkant pro šalį, Folara pamatė jauną moterį, savo brolio 
porą, kurią taip mylėjo. Ailos veidas buvo baltas kaip kreida, ji vos kvėpa- 
vo ir atrodė visiškai sustingusi. 

Aldanoras pamatė Folaros išgąstį. 

— Turim pakviesti mamą ir Prolevą su Joharanu, - tarė ji. — Ir Jonda- 


larą. 

Nors buvo trikdomai sunku, ėjimas nuo urvo iki namelio išblaivė 
Zelandonės galvą. Ji dėkinga susmuko ant savo didelės patogios kėdės ir 
džiaugėsi puodeliu karšto vandens. Net aiškiai mąstydama ji nedrįso siū- 
lyti žolelių ar gydymo, kad panaikintų šaknų poveikį, baiminosi galimos 
reakcijos. Dabar, kai galvoje buvo šviesiau, nors kūnas tebejuto galingų 
šaknų poveikį, ji nusprendė pati išbandyti kokią nors arbatą. Į vandens 
puodelį ji pridėjo jėgų suteikiančių žolelių ir lėtai gurkšnojo laukdama 
poveikio. Nežinia, ar žolelės padėjo, bet, regis, nepablogino padėties. 

Ji atsistojo ir kitų padedama nuėjo prie guolio, kurį neseniai apleido 
Laramaras. Čia zelandoniai dabar buvo paguldę Ailą. 

— Ar bandėt jai duoti karšto vandens? — paklausė ji. 

— Nesugebėjom pražiodyti, - atsiliepė jaunas mokinys. 

Pirmoji pabandė praverti Ailos burną, bet jos žandikauliai buvo taip 
tvirtai sukąsti, tarsi ji iš visų jėgų kažkam priešintųsi. Donija atitraukė ap- 
klotus ir pastebėjo, kad visas moters kūnas sustingęs. Aila buvo šalta kaip 


ledas ir lipni nuo šalto prakaito, nepaisant visų ant jos sukrautų kailių. 

— Įpilkit karšto vandens į didelį dubenį, - liepė Pirmoji jaunuoliui. 
Keletas stovėjusiųjų netoliese nuskubėjo jam padėti. 

Pražiodyti jaunosios moters Pirmoji nesugebėjo. Jei jau negali nė la- 
šelio šilumos įlieti į jos vidų, pamėgins sušildyti iš išorės. Paėmusi kelias 
skiautes tvarstomosios medžiagos - ir minkštų odų, ir audinių, kurie vis 
dar gulėjo prie guolio, Pirmoji pamirkė juos garuojančio vandens dube- 
nyje, rūpestingai išgręžė ir karštą šuteklį uždėjo Ailai ant rankos. Kol dėjo 
antrą ant kitos rankos, pirmasis jau buvo atšalęs. 

— Pasistenkit, kad netrūktų karšto vandens, - paliepė Pirmoji. 

Ji atrišo virvę, kuria buvo apvyniotas Ailos apsiautalas. Su keliais ze- 
landoniais ją pakėlė ir nuvyniojo virvę drauge stebėdamasi, kaip meis- 
triškai ir išradingai ji laiko ant kūno elneną. Aila nebuvo visiškai nuo- 
ga - ji dėvėjo juosteles, kurios tarp kojų prilaikė sugeriamąjį odos įklotą, 
prikimštą švendrų pūkų. 

„Arba jos mėnulio laikas, arba ji vis dar kraujuoja po persileidimo, — 
pagalvojo zelandonė. - Tikriausiai tai reiškia, kad Laramaras nepradėjo 
joje naujos gyvybės“ Donija patikrino, ar įkloto nereikia pakeisti, bet pa- 
sirodė, kad kraujavimas eina į pabaigą. Įklotas buvo vos suteptas, ir mo- 
teris jo nejudino. 

Paskui, padedama kelių zelandonių, ji pradėjo kloti karštas drėgnas 
sugeriamąsias odas ant Ailos, taip mėgindama išginti tą gilų šaltį, sukaus- 
čiusį jaunąją moterį. Zelandonė, kuri pati šitaip sužvarbo paragavusi vos 
šlakelį šaknų gėrimo, nutuokė, koks šaltis stingdo jaunąją moterį. Galiau- 
siai, po daugybės šuteklių, sustingęs Ailos kūnas, regis, kiek atsipalaida- 
vo; bent jau jos žandikauliai nebebuvo taip sukąsti. Zelandonė vylėsi, kad 
tai geras ženklas, tačiau nebuvo kaip tuo įsitikinti. Ji pati uždengė Ailą 
šiltais kailiais. Tik tiek dabar ir galėjo padaryti. 

Buvo atnešta didelė, tvirta kėdė. Ta, kuri buvo Pirmoji, atsisėdo prie 
naujausios zelandonės ir pradėjo neramų budėjimą. Tik dabar ji išgirdo 
giesmę, nors zelandoniai giedojo nesustodami - vieni prisijungdavo, kiti 
pavargę nutildavo. 

Gal reikėtų įtraukti daugiau žmonių, jei šitas laukimas pernelyg užsi- 
tęs? Zelandonė nenorėjo galvoti, kuo viskas gali baigtis, įsitvėrusi laikėsi 


minties, kad Aila pamažu pabus ir viskas bus gerai. Bet kokias kitas baig- 

tis buvo pernelyg skausminga svarstyti. „Jei nebūčiau šitaip smalsavusi 
dėl tų šaknų, jei aš būčiau pastabesnė, - mintijo Pirmoji. - Aila tikrai 
atėjo nusiminusi ir liūdna, tačiau visi zelandoniai buvo susirinkę ir ne- 
kantraudami laukė nematytų apeigų naujajame urve. 

Juk ji stebėjo, kaip Aila ilgai kramto šaknis ir galiausiai išspjauna 
jas į dubenėlį su vandeniu, o tada nusprendė išmėginti jas pati. 

Tai buvo pirmasis įspėjimas. Poveikis, kurį ji pajuto nuo to vieno 
gurkšnio, buvo kur kas stipresnis, nei tikėjosi. Nors buvo kelios tikrai 
blogos akimirkos, dabar Pirmoji džiaugėsi patyrusi šaknų poveikį. Tai 
leido suprasti, ką išgyvena Aila. Kas būtų pagalvojęs, kad taip nekal- 
tai atrodančios džiovintos šaknys yra tokios galingos? Kokių auga- 
lų tos šaknys? Ar tie augalai auga netoliese? Akivaizdu, kad jos turi 
ypatingų savybių, galinčių praversti tam tikrais atvejais, bet reikėtų 
toliau bandyti, kad poveikį būtų galima suvaldyti. Šitos šaknys labai 
pavojingos. 

Pirmajai vos spėjus apmąstymų poza įsitaisyti prie Ailos guolio, 
viena zelandonė pranešė, kad atėjo ir prašosi įleidžiamos Martona, 
Proleva bei Folara. 

- Žinoma, jos gali įeiti, - tarė Pirmoji. - Tai gali padėti, o mums 
reikia pagalbos. 

"Trys į vidų sugužėjusios moterys pastebėjo, kad keli zelandoniai 
gieda prie Ailos. Zelandonė sėdėjo šalia. 

— Kas atsitiko Ailai? - pasiteiravo Martona, matydama ją tysant 
nejudrią, mirtinai išblyškusią. 

— Norėčiau žinoti, - atsiliepė Zelandonė. - Bijau, kad labiausiai 
kalta aš. Pastaruosius kelerius metus Aila vis užsimindavo apie šaknis, 
kurias naudoja... šamanai, man regis, taip ji juos vadina, norėdami 
patekti į dvasių pasaulį, bet tik per ypatingas apeigas, bent jau taip 
supratau. Iš to, kaip ji kalbėjo apie tas šaknis, neabejojau, kad yra jų 
vartojusi, tačiau ji visada buvo labai paslaptinga. Tik sakė, kad po- 
veikis galingas. Žinoma, susidomėjau. Viskas, kas zelandoniams gali 
padėti bendrauti su kitu pasauliu, visada domina. 

Buvo atneštos trys kėdės ir puodeliai ramunėlių arbatos. Mote- 


rims susėdus Pirmoji pasakojo toliau: 

— Visai neseniai sužinojau, kad Aila tebeturi truputį tų šaknų ir yra 
įsitikinusi, jog jos vis dar veiksmingos. Atvirai kalbant, tuo abejojau. 
Dauguma žolelių ir vaistų bėgant laikui praranda stiprumą. Aila tvirtino, 
kad, tinkamai saugomos, jos tampa tik stipresnės. Pagalvojau, jos padėtų 
jai išsklaidyti neramias mintis. Žinau, kad ji nerimauja dėl Jondalaro ir 
to nelemto šventinės nakties nutikimo, ypač po persileidimo, kai ji buvo 
pašaukta... 

— Nė nenumanai, kaip jai buvo sunku, Zelandone, - įsiterpė Marto- 
na. - Žinau, niekada nėra lengva būti pašauktai — spėju, tai pašaukimo 
dalis, - bet buvo akimirkų, kai maniau, kad ją prarasim. Ji taip stipriai 
kraujavo, bijojau, kad su krauju visa gyvybė ištekės. Norėjau siųsti bėgūną 
pas tave. Jei Ailai nebūtų pagerėję, būčiau tave kvietusi, tik nesu tikra, ar 
būtum suspėjusi pasirodyti laiku. 

Zelandonė linktelėjo. 

— Tikriausiai neturėjai jai leisti taip greitai keliauti į vasaros susirinki- 
mą, - tarstelėjo ji. 

— Nebuvo kaip ją sulaikyti. Žinai, kokia ji būna, kai apsisprendžia, - 
atsiliepė Martona. Zelandonė pritariamai linktelėjo. - Ji negalėjo sulauk- 
ti, kol pamatys Jondalarą ir Jonailą. Praradusi vaikelį, ji ypač norėjo pama- 
tyti dukrą ir, manau, troško pradėti kitą kūdikį. Neabejoju, ji žinojo, kaip 
tai padaryti. Manau, iš dalies dėl to ji taip nekantravo išvysti Jondalarą. 

— Na, ir pamatė, - įsikišo Proleva. - Su Marona. 

— Kartais nesuprantu Jondžio, - tarstelėjo Folara. - Iš visų moterų, 
kodėl išsirinko būtent ją? 

- Galbūr dėl to, kad ji nepaliko jo ramybėje, - atsiliepė Proleva. - Jon- 
dalaro poreikiai visada buvo stiprūs. Marona mokėjo juos palengvinti. 

— O paskui? Kodėl jis taip pasielgė, kai Aila nusprendė, jog atėjo jos 
eilė pasismaginti? — tarė Folara. - Juk Motinos šventėje Aila turėjo teisę 
pasirinkti bet kurį vyrą. 

— Turėjo ar ne, Aila taip elgėsi ne norėdama pagerbti Motiną, — at- 
siliepė Zelandonė, - o iš skausmo ir pykčio; štai kodėl pasirinko Lara- 
marą. Ji nenorėjo to vyro, troško grįžti pas Jondalarą. Ne šitaip Motina 
pagerbiama, ir ji tai žinojo. Nė vienas iš jų ne be kaltės, bet manau, abudu 


stengiasi visą kaltę prisiimti sau, ir tai nepadeda. 

— Kad ir kas prisiims kaltę, Jondalarui vis tiek dar teks atlikti didelę 
bausmę, - pastebėjo Martona. 

— Negaliu kaltinti Laramaro, kad nenori grįžti į devintąjį urvą, ir 
džiaugiuosi, kad penktasis jį priėmė. Bet jo pora nenori kraustytis, - pa- 
pasakojo Proleva. - Ji sako, kad jos namai yra devintasis urvas. Ji tikrai 
turi gerą vietą, bet, jeigu liks be poros, kas pasirūpins visomis jos atžalo- 
mis? 

— Arba duos jai barmos, kurią ji kasdien liuobia, - pridūrė Folara. 

- Šitai gali paskatinti ją persikraustyti į penktąjį urvą, - tarstelėjo 
Zelandonė. 

— Nebent tėvo.darbą perims jos vyriausiasis sūnus, - pasakė Prole- 
va. - Jis jau kelerius metus mokėsi gaminti barmą. Kai kurie sako, kad 
jo gėrimas net geresnis nei Laramaro, o mūsiškėje Upės atkarpoje irgi 
nestinga svaigintis norinčių Žmonių. 

— Na, tik nepapasakok širo Bologanui, - tarstelėjo Martona. 

— Argi tai svarbu? Jei mes apie tai kalbamės, ta mintis bet kam gali 
šauti į galvą, - pasiteisino Proleva. 

Zelandonė pastebėjo, kad prie giedančiųjų prisijungė du nauji žmo- 
nės, o vienas pasitraukė. Ji pritariamai jiems linktelėjo ir dirstelėjo į Ailą. 
Ar jos oda neatrodo papilkėjusi? Ji nesujudėjo, bet kažkaip tarsi giliau 
nugrimzdo į patalus. Donijai tai kėlė vis didesnį nerimą. Ji kalbėjo toliau: 

— Sakiau, kad norėjau pamėginti padėti Ailai išvalyti protą nuo jos 
problemų, prakalbinti ją apie kitus dalykus, kurie paprastai ją labai do- 
mindavo. Štai kodėl paklausiau apie genties šaknį. Tačiau ir aš nesu be 
kaltės. Pernelyg norėjau apie tai sužinoti. Turėjau daugiau dėmesio skirti 
Ailai, pastebėti, kokia ji iš tikrųjų nusiminusi. Reikėjo patikėti jos žo- 
džiais apie genties šaknies galią. Pati išgėriau vos vieną gurkšnelį ir tu- 
rėjau stengtis išlaikyti blaivų protą. Tos šaknys kur kas galingesnės, nei 
numaniau, - kalbėjo Zelandonė. 

— Bijau, kad Aila pasiklydusi kažkur dvasių pasaulyje. Viena, ką ti- 
krai prisimenu ją sakius - kad giedojimas palaiko jos ryšį su šituo pasau- 
liu, ir pati jaučiau, kaip jis traukia, kai pasiklydau vos po vieno gurkšnio. 
Būsiu jums atvira: nežinau, kuo dar jai padėti, išskyrus šildyti ir giedoti 


viliantis, kad netrukus šaknų poveikis praeis. 

— Genties šaknis. Aila pasakojo man apie tai, - prisiminė Martona. - 
Tas, kurį ji vadina Mamuta, sakė, kad pats niekuomet nebandysiantis tos 
šaknies dar kartą, mat bijojo amžiams pasiklysti. Jis sakė Ailai, kad šaknis 
per daug galinga, ir įspėjo ją niekada jos nenaudoti. 

Pirmoji susiraukė. 

— Kodėl ji man nepasakė, kad Mamuta patarė nebenaudoti tos ša- 
knies? Jis buvo tas, kuris tarnauja, jis žinojo. Aila iš pat pradžių nelabai 
norėjo tai daryti, bet taip ir nepasakė kodėl. O paskui atrodė, kad nuo- 
širdžiausiai to nori, netgi atliko genties apeigas. Ji nesakė, kad Mamuta ją 
įspėjo, — visai nusiminė Zelandonė. 

Pirmoji atsistojo ir vėl apžiūrėjo Ailą. Ji vis dar buvo šalta ir lipni, vos 
pastebimai kvėpavo. Jeigu donija tik dabar būtų Ailą pamačiusi ir palie- 
tusi, būtų palaikiųsi ją mirusia. Ji pakėlė jos akių vokus - vyzdžiai vos 
sureagavo į šviesą. Zelandonė vylėsi, kad viskas, ko reikia, — tai laikas, ir 
galingojo gėrimo poveikis praeis. Dabar ji pradėjo galvoti apie tai, ar kas 
pajėgs ištraukti ją iš tokios būsenos. 

Ji apsidairiusi pamojo vienai mokinei. 

— Švelniai ją patrink. Pasistenk, kad oda atgautų tinkamą spalvą, ir 
pamėginkim jai sugirdyti nors gurkšnelį karštos arbatos, ko nors sutei- 
kiančio jėgų, - o paskui garsiau, kad visi girdėtų, pridūrė: - Ar kas nors 
žino, kur Jondalaras? 

— Pastaruoju metu jis ilgam išeina pasivaikščioti, dažniausiai palei 
Upę, - atsiliepė Martona. 

— Anksčiau mačiau, kaip jis kone nubėgo į tą pusę, - tarė mokinys. 

Zelandonė atsistojusi suplojo rankomis, kad atkreiptų visų dėmesį. 

— Ailos dvasia pasiklydo tuštumoje ir negali rasti kelio atgal. Gali būti, 
kad ji neranda ir kelio pas Motiną. Turime surasti Jondalarą. Jei Jondala- 
ro čia nebus, ji niekada neras kelio atgal; jai net nepakaks valios mėginti. 
Apeikit visą stovyklą, išnaršykit visas palapines, tegu visi jo ieško. Ieško- 
kit giraitėse, aukštyn ir žemyn palei Upę. Jei reikia, ieškokit ir Upėje, tik 
atveskit jį čia, ir greitai, - Zelandonė buvo neįtikėtinai susijaudinusi ir 
nusiminusi. 

Visi, išskyrus tuos, kurie turėjo giedoti, išsiskubino iš namelio ir pasi- 


leido į visas puses. Kai visi išėjo, ta, kuri buvo Pirmoji, vėl apžiūrėjo Ailą. 

Ji vis dar buvo šalta, oda papilkėjo. „Ji pasiduoda, - pagalvojo Donija. — 


Nemanau, kad ji nori gyventi. Jondalaras gali ateiti per vėlai. 


Vienas mokinys įlėkė į Nuošalio namelį, kuriame glaudėsi Jondalaras 
ir abu svečiai mamutojai. Namelyje dar buvo Dalanaras su Vilomaru. Jie 
irgi atėjo ieškoti Jondalaro. Jaunasis zelandonių mokinys aukštąjį rau- 
donplaukį buvo matęs tik iš toli ir nesuvokė, koks iš tikrųjų jis milžiniš- 
kas. Vyrukas pasijuto apstulbęs. 

— Gal žinot, kur Jondalaras? - pasiteiravo jis. 

— Ne, nemačiau jo nuo ankstyvo ryto, - atsiliepė Danugas. - Kas nu- 
tiko? 

— Naujoji zelandonė išgėrė kažkokio gėrimo, pagaminto iš šaknų, 
dabar jos dvasia kažkokioje tamsioje tuštumoje. Pirmoji liepė surasti 
Jondalarą ir kuo greičiau jį atvesti, kitaip ji mirs, o jos dvasia liks am- 
žiams pasiklydusi, — išbėrė jis vienu ypu. Galiausiai atsikvėpė ir kalbėjo 
toliau: - Mums liepė naršyti visur ir visų prašyti, kad padėtų jo ieškoti. 

— Ar tai gali būti ta pati šaknis, kurią ji vartojo su Mamuta? - susirū- 
pinęs į Druvezą pažvelgė Danugas. 

— Kokia tai šaknis? - paklausė Dalanaras, greitai pastebėjęs jų nerimą. 

- Aila turėjo kažkokių šaknų, kurių atsigabeno iš genties žmonių, — 
paaiškino Danugas. - Akivaizdu, ją naudoja tie, kurie kalbasi su dvasių 
pasauliu. Mamuta norėjo ją išbandyti, tad Aila paruošė tą šaknį taip, kaip 
buvo išmokyta. Tiksliai nežinau, kas atsitiko, tik niekas negalėjo jų paža- 
dinti. Visi buvo sunerimę, turėjome be perstojo giedoti. Galiausiai atėjo 
Jondalaras ir ėmė maldauti Ailą grįžti, vis kartojo, kaip stipriai ją myli. 
"Tuo metu jie turėjo rūpesčių, panašiai kaip kad turi dabar. Nesuprantu, 
kaip du žmonės, kurie taip stipriai vienas kitą myli, gali būti tokie akli 
vienas kito jausmams. 

- Jondalaras visada turi sunkumų dėl moterų. Nežinau, jis kvailas ar 
išdidus, - Vilomaras papurtė galvą. — Kai jis parsivedė Ailą namo, pa- 


maniau, kad viskas pasibaigė. Viskas būna gerai, jei moteris jam ne ypač 

rūpi, bet jeigu jau jis myli, regis, praranda nuovoką ir nežino, ką daryti. 
Bet tai nesvarbu. Kas įvyko toliau? 

— Jondalaras vis kalbėjo, kaip labai ją myli, ir meldė sugrįžti. Galiau- 
siai ji pabudo, taip pat ir Mamuta. Jis vėliau mums pasakojo, kad būtų 
pasiklydęs kažkokioje juodoje tuštumoje, jei tokia stipri Jondalaro meilė 
nebūtų radusi kelio pas Ailą; jis parvedė ją atgal, taip pat ir Mamutą. Ma- 
muta sakė, kad šaknys per stiprios, neįmanoma jų suvaldyti ir geriau nie- 
kada jų nebandyri. Jis bijojo, kad jo dvasia amžiams pasiklys toje baisioje 
vietoje, ir Ailą dėl to įspėjo, - Danugas pajuto, kaip iš veido išteka krau- 
jas. — Ji vėl tai padarė, - tai taręs, jis išbėgo iš namelio, o paskui blaškėsi 
nežinodamas, į kurią pusę lėkti. Galiausiai jam šovė mintis, ir jis pasileido 
link devintojo urvo stovyklos. 

Keletas žmonių vaikštinėjo aplink didįjį virimo židinį, ir Danugui 
palengvėjo pamačius Jonailą. Ji verkė, ir Vilkas inkšdamas stengėsi nulai- 
žyti ašaras jai nuo veido. Martona su Folara taip pat mėgino ją guosti. Jos 
pasisveikino su milžinu mamutoju, kuris pritūpė priešais mažą mergaitę. 

— Kaip laikaisi, Jonaila? - paklausė jis. 

— Noriu mamytės, Danugai, — tarė ji ir vėl pravirko. - Mano mamytė 
serga. Ji neprabunda. 

- Žinau. Ir, man regis, žinau, kaip jai padėti, - tarė Danugas. 

— Kaip? - mergaitė į jį pakėlė išplėstas akis. 

— Ji jau kartą šitaip sirgo, kai gyveno su mumis Liūto stovykloje. Ma- 
nau, Jondalaras gali ją pažadinti. Jis ir tą kartą ją pažadino. Ar žinai, kur 
Jondalaras, Jonaila? 

Mergaitė papurtė galvą. 

— Jau nebematau jo dažnai. Jondis išeina, kartais visai dienai. 

— Ar žinai, kur jis eina? 

- Dažniausiai palei Upę aukštyn. 

— Ar kartais jis ima kartu Vilką? 

— Taip. Bet ne šiandien. 

— Kaip manai, ar Vilkui pavyks jį rasti, jei tu liepsi? 

Jonaila pažvelgė į Vilką ir vėl į Danugą. 

- Tikriausiai pavyks, - tarė ji ir droviai nusišypsojusi pridūrė: - Taip, 


manau, jis sugebės. 

- Jei liepsi Vilkui surasti Jondalarą, aš seksiu iš paskos. Pasakysiu, kad 
Jondalaras grįžtų ir pažadintų tavo mamytę, - pažadėjo Danugas. 

— Mamytė su Jondžiu dabar nesikalba. Tikriausiai jis nenorės, - ne- 
ramiai suraukė kaktą Jonaila. Danugui dingtelėjo, kad ji atrodo lygiai 
kaip Jondalaras, kai šitaip susimąsto. 

— Nesijaudink dėl to, Jonaila. Jondalaras labai myli tavo mamytę, ir 
jinai jį myli. Kai sužinos, kad ji pateko į bėdą, bėgs čia kuo greičiau. Aš 
žinau, - patikino Danugas. 

- Jei jis ją myli, kodėl nesikalba, Danugai? 

— Todėl, kad net jei ką nors myli, ne visada tą žmogų supranti. Kar- 
tais net savęs nesupranti. Ar liepsi Vilkui ieškoti Jondalaro? 

— Vilke, ateik čia, - pakvietė mergaitė. Ji atsistojo, didelę žvėries gal- 
vą suėmė mažais delniukais visai kaip darytų jos motina. Ji atrodė tokia 
panaši į mažą Ailą, kad Danugas turėjo slėpti šypseną. Ir ne jis vienas 
taip jautėsi. - Mamytė serga. Jondalaras turi ateiti ir jai padėti, Vilke. Tu 
turi jį surasti. 

Ji atitraukė rankas ir parodė link Upės. 

- Ieškok Jondalaro, Vilke. Eik ieškoti Jondalaro, - šūktelėjo ji. 

Ne pirmą kartą Vilkas girdėjo šitą paliepimą. Vilkas su Aila jau turė- 
jo sekti Jondalaro pėdsakais, kai jį buvo pagrobusios Atarojos medžio- 
tojos. Žvėris nekantraudamas lyžtelėjo Jonailos veiduką ir nubėgo link 
upės. 

Paskui dar kartą atsisuko ir ėmė bėgti atgal, tačiau mergaitė vėl pa- 
kartojo: „Pirmyn, Vilke! Ieškok Jondalaro!“ Jis dar kartą atsigręžė, kai 
jam iš paskos pasileido Danugas, o paskui nurisnojo greitu žingsniu, 


uostinėdamas žemę. 


Jondalaras vos galėjo sulaukti, kol po susitikimo su Aila išeis iš sto- 
vyklos teritorijos. Priėjęs Upę ir pradėjęs žingsniuoti aukštyn, negalėjo 
liautis apie ją galvojęs. Juk beveik tai padarė, kone apkabino ją. Juk no- 
rėjo. Kodėl neapkabino? Ką ji būtų dariusi, jei būtų ją priglaudęs prie 

savęs? Ar būtų supykusi? Jį atstūmusi? Ar ne? Ji atrodė tokia nustebusi, 
tokia sukrėsta, tačiau ar jis ne lygiai tiek pat nustebo ją pamatęs? 

Kodėl neapkabino? Kas blogiausio galėjo nutikti? Jei ji būtų supykusi 
ir jį nustūmusi, ar būtų blogiau nei dabar yra? Jis bent jau žinotų, kad 
Aila jo nenori. „Tu nenori žinoti, tiesa? Tačiau toliau taip tęstis nebegali. 
Ar ne su ašaromis akyse ji nubėgo? Ar tik įsivaizdavau? Kodėl ji vos ne- 
pravirko? Nes yra nusiminusi. Tačiau dėl ko ji tokia nusiminusi? Vien dėl 
to, kad mane pamatė? Šventės vakarą Aila sakė man, kaip jaučiasi. Juk 
parodė tai, argi ne? Tu jai daugiau neberūpi, bet kodėl ji verkė?“ 

Paprastai, kai eidavo palei Upę, Jondalaras nuspręsdavo sukti atgal 
vidudienį, saulei pasiekus zenitą. Tačiau šią dieną jis buvo taip paniręs 
apmąstymuose, vis suko mintyse menkiausias smulkmenas, kokias tik 
galėjo atsiminti, arba detales, kurias manė pastebėjęs, kad nė nejuto slen- 
kančio laiko ir nestebėjo saulės padėties danguje. 

Danugas, ilgais žingsniais pluošęs paskui vilką, jau pradėjo abejoti, ar 
žvėris lekia teisingu keliu. Ar galėjo Jondalaras taip toli nueiti? Buvo ge- 
rokai po vidudienio, kai Danugas trumpam sustojo atsigerti. Jis atsitiesė 
ir stovėdamas ant upės kranto gana toli, tiesiai žiūrint palei upės vingį, 
lyg ir pamatė kažką einant. Jis prisidengė akis, tačiau nebegalėjo įžiūrėti 
toliau upės vingio. Kol jis stovėjo, Vilkas puolė į priekį ir dingo iš akių. 
Danugas vylėsi, kad sugebės jį pasivyti, ir vėl pradėjo bėgti, vis didinda- 


mas tempą. 


Galiausiai iš gilių minčių Jondalarą pabudino judėjimas krūmuose 
prie vandens. Jis vėl pamatė kažką judant. Vilkas. „Įdomu, ar jis mane 
seka?“ — tarė jis sau, traukdamas iečių mėtyklę, bet nebuvo pasiėmęs ie- 
čių. Akimis paieškojo ant žemės ginklo, kokios šakos ar numesto rago, 
gal tinkamo akmens, kad galėtų apsiginti, tačiau kai didžiulis žvėris ga- 
liausiai ištrūko pro krūmų užtvarą, jis tespėjo rankomis užsidengti veidą 
ir buvo parblokštas ant žemės. 

Tačiau žvėris jam nekando, jis jį laižė. Tada Jondalaras pamatė juokin- 


gu kampu užlinkusią ausį. Čia ne laukinis vilkas, suvokė jis. 

— Vilke? Ar tai tu? Ką tu čia veiki? — Jondalaras atsisėdo ir bandė 
nustumti pernelyg susijaudinusį, aplinkui straksintį žvėrį. Taip kurį laiką 
ir sėdėjo, glostydamas vilką ir kasydamas jam paausius, mėgindamas jį 
nuraminti. - Kodėl tu ne su Jonaila arba Aila? Kodėl atsekei mane visą 
kelią? - kalbėjo Jondalaras ir pajuto, kaip ima kirbėti nerimas. 

Kai atsistojęs jis vėl norėjo eiti savo keliu, žvėris nervingai šoko prie- 
šais, tada vėl liuoktelėjo į tą pusę, iš kurios atbėgo. 

— Tu nori grįžti, Vilke? Ką gi, pirmyn. Tu gali grįžti, - bet, Jondalarui 
žengus pirmyn, Vilkas vėl šoko priešais. - Kas yra, Vilke? - Jondalaras 
pakėlė akis į dangų ir tik dabar pastebėjo, kad saulė jau gerokai perkopė 
zenitą. - Nori, kad grįžčiau kartu su tavimi? 

— Taip, jis šito nori, Jondalarai, - tarė Danugas. 

— Danugai, ką tu čia darai? - nustebo Jondalaras. 

— Tavęs ieškau. 

- Ieškai manęs? Kodėl? 

— Dėl Ailos, Jondalarai. Turi tučtuojau grįžti. 

- Aila? Kas nutiko, Danugai? 

- Prisimeni tą šaknį? Tą, iš kurios ji pagamino sulčių sau ir Mamutai? 
Aila vėl tai padarė, kad parodytų Zelandonei, tačiau šįsyk viską išgėrė 
pati. Niekas negali jos pabudinti. Net Jonaila. Donija sako, turi tuojau 
pat ateiti, arba Aila mirs ir jos dvasia liks amžiams pasiklydusi, - papasa- 
kojo Danugas. 

Jondalaras išbalo. 

— Ne! Tik ne ta šaknis! O Didžioji Motina, neleisk jai mirti. Meldžiu, 
neleisk jai mirti, - kalbėjo jis ir bėgte pasileido keliu, kuriuo buvo atėjęs. 

Jondalaras išėjo iš stovyklos visokių minčių kamuojamas, tačiau tik 
vieno tikslo genamas bėgo atgal. Jis lėkė palei upės krantą laužydamas 
krūmus, kurie draskė jo nuogas kojas, rankas ir veidą. Jondalaras nieko 
nepaisė, bėgo, kol pristigo kvapo, gerklę degte degino, kol pajuto skaus- 
mą šone, lyg kas įkaitintu peiliu durtų, kol kojos pradėjo pintis ir gelti, 
bet širdies skausmas buvo stipresnis. Jis netgi aplenkė Danugą, tik Vilkas 
su juo spėjo. 

Jondalaras negalėjo patikėti, kaip toli buvo nuėjęs ir, kur kas blogiau, 
kaip ilgai trunka grįžti. Du ar tris kartus jam teko sulėtinti žingsnį, kad 

atgautų kvapą, bet taip ir nesustojo, lėkė dar greičiau. Pagaliau, artėjant 
prie stovyklos, krūmai praretėjo. 

— Kurji? - paklausė jis pirmo sutikto žmogaus. 

- Zelandonių namelyje, - nuskambėjo atsakymas. 

Visas vasaros susirinkimas jo ieškojo, jo laukė, tad jam bėgant link 
namelio keletas žmonių ėmė džiūgauti. Jis to negirdėjo ir nesustojo, kol 
prasibrovęs pro įėjimo uždangalą pamatė ant miego pakylos gulinčią, 
lempelių apsuptą savo porą. O tada dusdamas tepajėgė išrėkti jos vardą: 

— Aila! 


Jondalaras vos galėjo kvėpuoti, ir kaskart įkvėpus skausmas perrėždavo 
gerklę. Prakaitas nuo jo tiesiog lašėjo. Jis dvilinkas sulinko nuo skausmo 
šone. Kojos taip tirtėjo, kad vos pavyko nueiti prie patalo namelio gale. Vil- 
kas prisispaudė prie jo ir iškoręs liežuvį sunkiai švokštė. 

- Štai, Jondalarai, sėskis, - pasiūlė Zelandonė, stodamasi ir užleisdama 
jam savo kėdę. Ji matė jo begalinę įtampą ir suprato, kad vyrui teko atbėgti 
iš labai toli. - Duokit jam vandens, - pasakė arčiausiai stovėjusiam moki- 
niui. - Įpilkit ir Vilkui. 

Eidamas prie Ailos Jondalaras matė, kad jos oda pilko atspalvio, lyg ne- 
gyvo Žmogaus. 

- Aila, Aila, kodėl tu vėl tai padarei? - sugergždė jis, vos galėdamas pra- 
kalbėti. - Juk praėjusį kartą vos nenumirei. 

Jondalaras nė negalvodamas ištuštino puodelį vandens, nelabai ir supra- 
to, kad jam buvo kažko duota. Tada įsiropštė į Ailos guolį, nustūmė apklo- 
tus ir ją pakėlė. Baisėdamasis, kokia Aila ledinė, suspaudė ją glėbyje. 

- Ji tokia šalta, - kūkčiojo jis nė nejusdamas, kad ašaros srūva skruostais. 

Vilkas žiūrėjo į du žmones guolyje, pakėlė snukį į viršų ir užkaukė ilgą 
vilkišką dainą, nuo kurios kūnu pagaugai nuėjo visiems zelandoniams na- 
melyje ir žmonėms, susirinkusiems lauke. Kauksmas apstulbino giesmi- 
ninkus, jie prarado ritmą ir akimirkai nutilo. Tiktai tada Jondalaras išgirdo 
zelandonių giedojimą. Vilkas padėjo priekines letenas ant pakylos ir inkštė, 
prašydamas Ailos dėmesio. 

— Aila, Aila, prašau, grįžk pas mane, - meldė Jondalaras. - Tu negali 


mirti. Kas padovanos man sūnų? Oi, Aila, ką aš kalbu. Man nerūpi, ar 

padovanosi man sūnų. Tik tavęs aš trokštu. Myliu tave. Man net nerū- 
-pi, jei niekada su manimi nesikalbėsi, kad tik galėčiau kartkartėmis į 
tave pasižiūrėti. Meldžiu, grįžk pas mane. O Didžioji Motina, parsiųsk 
ją atgal, meldžiu, grąžink ją. Padarysiu viską, ko nori, tik neatimk jos iš 
manęs. 

Zelandonė stebėjo aukštą dailų vyrą iki kraujo subraižytu veidu, ran- 
komis ir kojomis, sėdintį guolyje su moterimi beveik be gyvybės ženklų. 
Jis laikė ją kaip kūdikį, sūpavosi pirmyn ir atgal, o skruostais ritosi aša- 
ros meldžiant, kad ji sugrįžtų. Zelandonė nebuvo mačiusi jo verkiančio 
nuo vaikystės. Jondalaras niekada neverkė, iš paskutiniųjų valdydavo 
savo emocijas, laikė jas sau. Nedaug žmonių jį tikrai artimai pažinojo, gal 
tik šeimos nariai ir ji, Zelandonė. Net pasiekęs vyrystę jis išliko nuo kitų 
žmonių kiek nutolęs. 

Kai Jondalaras grįžo pagyvenęs pas Dalanarą, ji dažnai svarstydavo, ar 
dar kada gyvenime jis pamils moterį, ir dėl to kaltino save. Ji žinojo, kad 
ir tada jis ją tebemylėjo, ir ji ne kartą gundėsi atsisakyti zelandonės pašau- 
kimo ir susijungti su juo. Bėgant laikui ji niekaip nepastojo, tad suprato, 
kad pasirinko teisingai. Ji buvo tikra, kad vieną dieną jis susijungs, nors 
abejojo, ar pajėgs save visiškai atiduoti kokiai vienai moteriai. Jondalarui 
reikėjo vaikų. Vaikai mylimi besąlygiškai, o Jondalaras tokią meilę dova- 
noti galėjo. 

Zelandonė nuoširdžiai apsidžiaugė, kai iš savo kelionės Jondalaras 
grįžo su moterimi, kurią akivaizdžiai mylėjo, moterimi, verta jo meilės. 
Tačiau iki šiol ji nesuvokė, kaip stipriai jis ją myli. Zelandonė pajuto sil- 
pną kaltės dūrį. Gal ir nederėjo Ailos taip spausti tapti zelandone? Gal 
geriau būtų buvę juos palikti vienus du? Bet, be kita ko, tai Motinos pa- 
sirinkimas. 

— Ji tokia šalta. Kodėl ji tokia šalta? - kalbėjo Jondalaras. Jis paguldė 
Ailą, pats išsitiesė šalia ir apsiklojo kailiais. Vilkas įšoko į guolį kartu, pri- 
ropojo prie Ailos iš kitos pusės. Jondalaro šiluma greitai pripildė erdvę, o 
vilko kūno karštis padėjo ją išlaikyti. Vyras ilgai ją šitaip glaudė, bučiavo 
jos išblyškusį, sustingusį veidą, kalbėjo su ja, meldė, maldavo Motinos už 
ją, kol galiausiai jo balsas, ašaros, jo ir Vilko kūnų šiluma prasiskverbė į 


šalčiausias Ailos gelmes. 

Aila tyliai verkė. 

— Tu tai padarei! Tu tai padarei! - skandavo kaltinimą susirinkę žmo- 
nės. Ten stovėjo tik Jondalaras. Greta ji girdėjo vilko kauksmą. 

— Atsiprašau, Jondalarai, - verkė ji, - atsiprašau, kad tave įskaudinau. 

Jondalaras ištiesė į ją rankas. 

— Aila, - ištarė jis. - Padovanok man sūnų, aš tave myliu. 

Aila pradėjo artintis prie Jondalaro, stovinčio greta vilko, ir ėjo tarp jų. 
Staiga ji pajuto kažkokį traukimą. Ji pradėjo judėti, vis greičiau, gerokai 
greičiau nei anksčiau, nors jautėsi įklimpusi vienoje vietoje. Paslaptingi 
svetimi debesys pasirodė ir dingo akimirksniu, kuris, regėjosi, truko am- 
žinybę. Užgriuvo gili juoda tuštuma, ją prarijo nežemiška, begalinė juoda 
kiaurymė. Aila krito pro rūką ir vieną akimirką išvydo save su Jondalaru 
pataluose, apsuptus lempelių. Paskui ji atsidūrė kietame, lipniame kiau- 
te. Stengėsi pajudėti, bet buvo tokia sustingusi, tokia sušalusi. Galiausiai 
jos akių vokai krustelėjo. Atsimerkusi ji pažvelgė į ašarų išvagotą mylimo 
vyro veidą, o po akimirkos pajuto šiltą, drėgną Vilko liežuvį. 

— Aila, Aila! Tu grįžai! Zelandone! Ji pabudo! O Doni, Didžioji Mo- 
tina, dėkoju tau, dėkoju tau, kad ją man atidavei, - sukūkčiojo Jondala- 
ras. Jis laikė ją apkabinęs, verkė iš meilės ir iš palengvėjimo, bijodamas 
suspausti ją per stipriai, kad nesužeistų, bet ir nepaleido. Ir Aila nenorėjo, 
kad jis ją paleistų. 

Galiausiai Jondalaras atlaisvino savo glėbį ir leido donijai apžiūrėti 
Ailą. 

— Dabar nulipk, Vilke, - tarė Jondalaras, stumdamas žvėrį prie kraš- 
to. - Tujai padėjai, dabar leisk Zelandonei ją apžiūrėti. 

Vilkas nušoko nuo pakylos, bet atsitūpė ant grindų ir nenuleido nuo 
Ailos akių. 

Pirmoji tarp tų, kurie tarnauja, pasilenkė virš Ailos ir pamatė atmerk- 
tas pilkai mėlynas akis bei vangią šypseną. Apstulbusi ji papurtė galvą. 

— Netikėjau, jog tai įmanoma. Buvau tikra, kad ji išėjo, amžiams pa- 


siklydo kokioje tamsioje vietoje, iš kurios negrįžtama, kur net aš nepa- 

jėgčiau patekti, kad nuvesčiau ją pas Motiną. Bijojau, kad giedojimas be- 
prasmis, kad nieko negalima padaryti jai išgelbėti. Abejojau, ar kaip nors 
pavyks ją sugrąžinti, nepadės nei mano pačios stipriausios viltys, nei gi- 
liausi visų zelandoniečių troškimai, nei tavo meilė, Jondalarai. Visi zelan- 
doniai kartu nesugebėjo padaryti to, ką tu padarei. Beveik noriu patikėti, 
kad tu galėtum ją prikelti iš pačios giliausios Doni anapusybės. Visada 
sakiau, kad Didžioji Motina Žemė niekada neatsakys į jokį tavo prašymą. 
Manau, Ailos grįžimas tai įrodo. 

Žinia kaip gaisras išplito stovyklavietėje. Jondalaras ją parvedė. Jon- 
dalaras padarė tai, ko zelandoniai nesugebėjo. Vasaros susirinkime nebu- 
vo moters, giliai širdyje netroškusios irgi būti šitaip mylima, arba vyro, 
kuris nebūtų svajojęs pažinoti moterį, galinčią šitaip stipriai pamilti. Jau 
pradėjo sklisti pasakojimai, kurie metų metus bus pasakojami prie židi- 
nių ir stovyklų laužų: apie Jondalaro meilę, tokią stiprią, kad išplėšė Ailą 
iš mirties. 

Jondalaras galvojo apie Zelandonės pastabą. Jis jau buvo girdėjęs taip 
kalbant, tačiau sunkiai suprato, ką tai reiškia. Jis visada jautėsi nejaukiai, 
kai jam kas pasakydavo, kad jis Motinos numylėtinis ir gali jos visko pra- 
šyti, ji išpildys prašymą. Taip pat jis buvo įspėtas rūpestingai apgalvoti, ko 


prašo, nes gali tai ir gauti, tik šis perspėjimas jam nebuvo visiškai aiškus. 


Pirmąsias kelias dienas Aila buvo visiškai išsekusi, vos galėjo pajudėti, 
ir tokia silpna, kad kartais donija svarstė, ar ji apskritai kada atsigaus. Aila 
daug miegojo, o kartais gulėjo taip ramiai, kad buvo sunku pasakyti, ar 
tebekvėpuoja, tačiau miegas ne visada teikė poilsį. Kartais ji panirdavo 
į kliedesius, blaškėsi ir sukiojosi, garsiai kalbėjo, tačiau kaskart, kai Aila 
atsimerkdavo, šalia būdavo Jondalaras. Nuo tada, kai ji pabudo, jis nuo 
jos nesitraukė, tik būtinybei prispyrus. Jis miegojo savo miegmaišyje, kurį 
buvo pasitiesęs ant žemės greta jos guolio. 

Kai Aila pradėdavo drebėti, Zelandonė svarstė, ar Jondalaras nėra 


vienintelė priežastis, sulaikanti ją gyvųjų pasaulyje. Iš tikrųjų taip ir 

buvo. Dar padėjo Ailai būdingas troškimas gyventi bei ilgi medžioklės 
ir fizinės veiklos metai, kurie sustiprino moters kūną. Aila atsigaudavo 
po labiausiai triuškinančių patirčių, išlikdavo net atsidūrusi prie mirties 
slenksčio. 

Vilkas taip pat daugiausia laiko likdavo prie jos ir, regis, nujautė, kada 
ji pabus. Kadangi Jondalaras neleido jam šokti į guolį ir dėti nešvarių le- 
tenų ant patalo, Vilkas suprato, jog labai patogu padėjus galvą ant miego 
pakylos stebėti Ailą. Jondalaras ir Zelandonė iš žvėries veiksmų ėmė nu- 
spėti, kada Aila pramerks akis. 

Jonaila taip džiaugėsi, kad motina pabudo ir kad Jondis su mamyte 
vėl kartu, jog dažnai ateidavo į zelandonių namelį su jais pabūti, nors čia 
nemiegojo. Jei Aila nemiegodavo, mergaitė kartais užtrukdavo, sėdėdavo 
Jondalarui ant kelių arba gulėdavo šalia mamos, o kartais su ja ir nusnūs- 
davo. Kitais kartais ji įbėgdavo minutėlei, tarsi tik įsitikinti, jog viskas 
gerai. Pakankamai sustiprėjusi Aila paprastai išsiųsdavo Vilką su Jonaila, 
nors iš pradžių gyvūnas plėšėsi tarp jų - norėjo ir pasilikti su moterimi, 
ir bėgti su vaiku. 

Donija taip pat nuolat buvo šalia. Pirmoji kaltino save, kad nekreipė 
pakankamai dėmesio į jaunosios moters būklę nuo tada, kai ji atvyko į 
vasaros susirinkimą. Tačiau vasaros susirinkimuose visiems reikalams rei- 
kia tiek daug Pirmosios laiko ir dėmesio, o Ailą jai visada būdavo sunku 
suprasti. Ji retai kalbėjo apie save arba savo bėdas, pernelyg gerai slėpė 
jausmus. Buvo lengva nepastebėti jos nerimo požymių. 

Aila iš patalo nusišypsojo susitaršiusiam raudonplaukiui barzdoram 
milžinui, kuris žvelgė žemyn į ją. Nors dar nevisiškai atsigavusi, ji nese- 
niai sugrįžo į devintojo urvo stovyklą. Anksčiau, kai Jondalaras jai prane- 
šė, kad nori aplankyti Danugas, ji nemiegojo, tačiau akimirkai užsnūdo, 
kol išgirdo švelniai tariant savo vardą. Šalia sėdėjo ir ją už rankos laikė 
Jondalaras, o jam ant kelių sėdėjo Jonaila. Vilkas plakė uodega į grindis 
prie guolio sveikindamas jaunąjį mamutoją. 

— Esu įpareigotas perduoti tau, Jonaila, kad Bokovanas ir dar keletas 
vaikų renkasi pažaisti ir pavalgyti prie Levelos židinio. Ir Vilkui ji atidėjo 
kaulelių, - pasakė Danugas. 

— Gal tu bėk, Jonaila, ir Vilką pasiimk, - sėsdamasi pasiūlė Aila. - Jie 
apsidžiaugs tave pamatę, o ir vasaros susirinkimas netrukus pasibaigs. Kai 
grįšim namo, tikriausiai nepamatysi jų iki kitos vasaros. 

— Gerai, mamyte. Vis tiek išalkau, tikriausiai ir Vilkas nori ėsti, - mer- 
gytė apkabino tėvą, paskui motiną ir patraukė link palapinės angos. Vil- 
kas sekė jai įkandin. Prieš išeidamas iš namelio jis dar suinkštė Ailai, o 
paskui nubėgo paskui Jonailą. 

- Sėskis, Danugai, - mostelėjo į kėdę Aila, paskui apsidairė: - O kur 
Druvezas? 

Danugas atsisėdo greta Ailos. 

- Aldanorui reikėjo draugo, kuris nebūtų giminaitis. Kažkas susiję su 
būsimomis jungtuvėmis. Druvezas sutiko juo pabūti, nes aš turėsiu daly- 
vauti kaip priimtas giminaitis, - paaiškino Danugas. 

Jondalaras supratingai linktelėjo. 

— Sudėtinga išmokti visiškai naujų papročių. Pamenu, kaip buvo, kai 
Tonolanas nusprendė jungtis su Jetamija. Kadangi buvau jo brolis, irgi 
tapau šaramudojų giminaičiu, o kaip vienintelis jo giminaitis turėjau da- 
lyvauti apeigose. 

Nors Jondalaras jau kur kas lengviau galėjo kalbėti apie prarastą brolį, 
Aila pastebėjo apgailestavimo išraišką jo veide. Ji žinojo, kad Jondalarą 
visada slėgs didis liūdesys. 

Jondalaras pasislinko arčiau Ailos ir ją apkabino. Danugas nusišypso- 
jo jiems abiem. 

— Pirmiausia turiu jums abiem šį tą pasakyti, - apsimestinai rūsčiai 
tarė jis. - Kada judu išsiaiškinsit, ką myli? Turite liautis kėlę problemas 
vienas kitam. Atidžiai manęs klausykit: Aila myli Jondalarą ir jokį kitą 
vyrą; Jondalaras myli Ailą ir jokią kitą moterį. Kaip manot, ar sugebėsit 
tai prisiminti? Nė vienam iš jūsų niekada nebuvo ir niekada nebus kito 
žmogaus. Noriu nustatyti taisyklę, kurios turėsit laikytis visą likusį gy- 
venimą; man nerūpi, jei visi kiti poruojasi su kuo tik panorėję, jūs galite 
poruotis tik vienas su kitu. Jei kada išgirsiu kitaip, grįšiu ir judu abu suri- 
šiu. Ar supratot? 

— Taip, Danugai, - vienu balsu atsiliepė Aila su Jondalaru. Ji linksmai 


atsisuko į Jondalarą, kuris šypsojosi jai, tada abu nusišypsojo Danugui. 

— Pasakysiu tau paslaptį. Vos galėsim, kartu pradėsim kūdikį, - pa- 
sakė Aila. | 

— Tik ne dabar, - tarė Jondalaras. - Kol Zelandonė pasakys, kad tu 
pakankamai sveika. Bet, moterie, palauk, kol pasveiksi. 

— Nesu tikras, kuri dovana geresnė, - plačiai šypsodamasis tarė Da- 
nugas, - malonumo dovana ar žinojimo dovana. Manau, kad Motina 
mus labai myli, jei nauja gyvybė pradedama su tokiu malonumu! 

— Manau, tu teisus, — pritarė Jondalaras. 

— Mėginau išversti zelandoniečių Motinos giesmę į mamutojų kal- 
bą, kad galėčiau visiems ją persakyti, o grįžęs pradėsiu dairytis poros — 
norėčiau pradėti sūnų, - pasakė Danugas. 

— O kuo tau netinka dukra? - nustebo Aila. 

— Dukra man kuo puikiausiai tinka, tik kad jai vardo negalėsiu su- 
teikti. Noriu sūnaus, kad galėčiau duoti jam vardą. Niekada nesu kaip 
nors pavadinęs kūdikio, - paaiškino Danugas. 

— Anksčiau neturėjai vaiko, kuriam būtum galėjęs duoti vardą, - 
nusijuokė Aila. 

— Na, tai tiesa, - tarė Danugas, truputį nusiminęs. - Bent jau tokio, 
apie kurį žinočiau. Bet jūs žinot, ką turiu omenį. Anksčiau neturėjau 
progos tai padaryti. 

— Suprantu, kaip jis jaučiasi. Man nesvarbu, ar mes turėsim dar vie- 
ną mergaitę, ar berniuką, bet smalsu, koks jausmas duoti sūnui var- 
dą, - prisipažino Jondalaras. - Bet, Danugai, o kas bus, jei mamutojai 
nepritars sumanymui, kad vyrai suteikia vardus berniukams? 

— Aš pasistengsiu, kad moteris, su kuria nuspręsiu susijungti, tam 
pritartų, — pareiškė Danugas. 

— Tiesa, - atsiliepė Aila, - bet kam tau grįžti ieškoti poros, Danu- 
gai? Kodėl nelieki čia, kaip Aldanoras? Neabejoju, rasi zelandonietę, 
kuri su malonumu jungsis su tavimi. 

— Zelandoniečių moterys tikrai gražios, bet tam tikra prasme aš 
kaip Jondalaras. Kelionė jaudinanti, bet man reikia grįžti pas savo 
žmones ir ten įsikurti. Be to, tėra vienintelė moteris, dėl kurios aš čia 
pasilikčiau, Aila, - tarė Danugas ir mirktelėjo Jondalarui, - bet ji jau 


pasižadėjusi. 

Jondalaras sukikeno, tačiau žvilgsnis Danugo akyse ir jo balso tonas 
vertė Ailą dvejoti, ar jo linksmas pareiškimas tikrai buvo pasakytas tik 
juokais. 

— Aš džiaugiuosi, kad ji panoro grįžti su manimi, — tarė Jondalaras. 
Nuo Jondalaro gyvų mėlynų akių žvilgsnio jai visada dilgčiojo pačiose 
slapčiausiose kūno kertelėse. - Danugas teisus. Doni privalo tikrai mus 
mylėti, jei leidžia pradėti vaikus su tokiu malonumu. 

— Moteriai tai ne visada malonumas, Jondalarai. Gimdymas gali būti 
labai skausmingas, - pastebėjo Atila. 

- Bet, man regis, sakei, jog gimdyti Jonailą buvo lengva, Aila, - tarė 
Jondalaras, o jo kaktoje susimetė pažįstamos raukšlės. 

— Netgi lengviausias gimdymas yra skausmingas, Jondalarai. Tiesiog 
nebuvo taip blogai, kaip tikėjausi, - paaiškino Aila. 

— Nenoriu kelti tau skausmo, - Jondalaras atsisuko į savo porą. - Ar 
tu tikra, kad turėtume pradėti dar vieną vaiką? - staiga jis prisiminė, kad 
"Tonolano pora mirė gimdydama. 

— Nekvailiok, Jondalarai, žinoma, mes turėsime dar vieną kūdikį. Aš 
irgi jo noriu, juk žinai. Ne tik tu. Ir nėra taip blogai. Bet, jeigu tu nenori 
pradėti vaikelio, gal galiu susirasti vyrą, kuris to norės? — šypsodamasi 
ėmė erzinti Aila. 

— Oi, ne, negali, - apkabino ją per pečius Jondalaras. - Danugas ką tik 
prisakė, kad negali poruotis su niekuo, išskyrus mane, prisimeni ? 

— Niekada nenorėjau poruotis su niekuo kitu, išskyrus tave, Jondala- 
rai. Tu mane išmokei Motinos malonumo dovanos. Nė vienas negalėtų 
man duoti daugiau, gal dėl to, kad labai tave myliu, - pasakė Aila. 

Jondalaras nusisuko, kad paslėptų į akis suplūdusias ašaras; Danugas 
labai rimtai pažvelgė į Ailą. 

— Niekada nesakiau tau, kaip atsiprašau dėl Maronos. Aš iš tikrųjų 
jos ne ypač norėjau. Tiesiog buvo labai lengva. Nenorėjau tau sakyti, nes 
bijojau įskaudinti. Kai tu aptikai mus kartu, vis galvojau, kad turi manęs 
nekęsti. Noriu, kad žinotum: aš myliu tik tave. 

- Žinau, kad myli mane, Jondalarai, - tarė Aila. - Visi šitame vasaros 


susirinkime žino, kad tu myli mane. Nebūčiau čia, jei manęs nemylėtum. 

Nepaisant to, ką sakė Danugas, jei tau kada reikės, gali poruotis su kuo 
panorėjęs, Jondalarai. Netgi Maronai nebejuntu neapykantos. Nekaltinu 
jos, kad tavęs troško. Kas tavęs nenorėtų? Ne iš dalijimosi malonumo do- 
vana gimsta meilė. Iš to atsiranda vaikai, bet ne meilė. Mylint malonumas 
didesnis, bet, jei ką nors myli, koks skirtumas, jei kartą kitą poruojiesi su 
kuo kitu? Poravimasis tetrunka kelias akimirkas. Kaip tai gali būti svar- 
biau nei visą gyvenimą trunkanti meilė? Netgi gentyje būdavo poruo- 
jamasi tik tam, kad vyrai patenkintų savo poreikius. Juk nemanai, kad 
nutraukčiau mūsų ryšį tik dėl to, kad poravaisi su kita moterimi? 

Danugas nusijuokė. 

- Jei tai būtų priežastis, visi turėtų nutraukti ryšius. Žmonės laukia 
šventės Motinai pagerbti, kad kartkartėmis pasidalytų malonumais su 
kuo kitu. Girdėjau pasakojant, kad Talutas per šventę vis dar gali poruo- 
tis su šešiomis moterimis iš eilės. Mama visada sakydavo, jog tai suteikia 
jai progą įsitikinti, kad jos vyras neprilygstamas. Kaip visada. 

— Talutas yra šaunesnis už mane, - tarė Jondalaras. - Jau nebesu toks 
ištvermingas. Ir, atvirai kalbant, to netrokštu. 

— Tikriausiai tai tik kalbos, - tarė Danugas. - Nemanau, kad kada 
būčiau jį matęs su kita moterimi, tik su mama. Jis praleidžia daug laiko su 
kitais vadais, o ji susirinkimuose daugiausia lanko giminaičius ir draugus. 
Manau, daugumai žmonių tiesiog patinka pasakoti istorijas. 

Pokalbis nutrūko, stojo pauzė, ir visi jauni žmonės susižvalgė. Tada 
prabilo Danugas: 

— Aš nenutraukčiau ryšio, bet, kalbant atvirai, man tikrai labiau pa- 
tiktų, jei moteris, su kuria susijungsiu, nesidalytų malonumais su niekuo 
kitu, išskyrus mane. 

— O kaip per šventes Didžiajai Motinai Žemei pagerbti? - paklausė 
Jondalaras. 

— Suprantu, kad visi turėtume pagerbti Motiną per šventes, bet kaip 
sužinočiau, kad vaikai, kuriuos mano pora pagimdo prie mano židinio, 
yra mano, jei ji dalysis malonumais su kitais vyrais? - paklausė Danugas. 

Aila pažvelgė į abu vyrus ir prisiminė Pirmosios žodžius: 

- Jei vyras dabar myli vaikus, kuriuos prie jo židinio pagimdo moteris, 


kodėl tai turėtų pakeisti žinojimas, kas juos pradėjo? 

— Galir neturėtų, bet vis tiek norėčiau, kad jie būtų mano, - užginčijo 
Danugas. 

— Ar dėl to, kad tu pradėjai vaiką, jis tampa tavo? Ar tu saviniesi jį 
kaip nuosavybę? - klausė Aila. - Nejaugi nemylėtum vaiko, kurio nesi- 
savini, Danugai? 

— Sakau „mano“ ne nuosavybės, bet ta prasme, kad tas vaikas iš ma- 
nęs kilęs, - mėgino paaiškinti Danugas. - Tikriausiai mylėčiau visus savo 
židinio vaikus, tuos, kurie kilo ne iš manęs, ir netgi tikriausiai tuos, kurie 
kilo ne iš mano poros. Mylėjau Raidagą kaip brolį, labiau nei brolį, o jis 
buvo ne Taluto ar Nezės. Bet aš norėčiau žinoti, ar savo židinio vaiką 
pradėjau aš. Moteriai nereikia nerimauti, ji visada žino. 

— Aš suprantu, kaip jaučiasi Danugas, Aila. Esu laimingas žinodamas, 
kad Jonaila kilo iš manęs. Ir visi tai žino, nes tu niekada nesirinkai jokio 
kito vyro, tik mane. Per šventes mes visada pagerbdavome Motiną, bet 
visada rinkdavomės tik vienas kitą. 

— Svarstau, ar jūs taip nekantrautumėte turėti savo vaikų, jei kartu su 
savo pora tektų iškęsti skausmą, - tarstelėjo Aila. - Yra moterų, kurios 
džiaugtųsi, jei joms niekada nebūtų tekę gimdyti. Nedaug tokių, bet yra. 

Vyrai susižvalgė, bet nė vienas nežiūrėjo į Ailą. Jautėsi kiek sutrikę gir- 
dėdami garsiai išsakant mintis, kurios, regis, prieštaravo jų įsitikinimams 
ir papročiams. 

— Beje, ar girdėjote, kad Marona ketina vėl susijungti? - pakeitė temą 
Danugas. 

— Tikrai? — nustebo Jondalaras. - Nežinojau. Kada? 

— Po kelių dienų, per vėlyvąsias jungtuves, kai jungsis ir Folara su Al- 
danoru, - įeidama atsakė Proleva. Ją lydėjo Joharanas. 

- Šitaip ir Aldanoras man sakė, - pritarė Danugas. Pasisveikinusios 
moterys apsikabino, o devintojo urvo vadas pasilenkęs prisilietė prie Ai- 
los skruostu. Arčiau patalo buvo pritrauktos žemos kėdės. 

— Su kuo ji jungiasi? — kai visi susėdo, Aila griebė nutrūkusio pokal- 
bio giją. 

— Su kažkokiu Laramaro draugu, kuris buvo apsistojęs su jo šutve 
tame Nuošalio namelyje, kuriame dabar niekas nebegyvena, - papasako- 


jo Proleva. - Jis atėjūnas, bet, kiek supratau, zelandonietis. 

- Jis yra iš grupės urvų, kurie gyvena palei Didžiąją upę į vakarus nuo 
čia. Girdėjau, kad jis atėjo į vasaros susirinkimą kažkam perduoti žinią ir 
nusprendė pasilikti. Nežinau, ar jie anksčiau buvo pažįstami, bet jis pui- 
kiai sutarė su Laramaru ir jo draugeliais, - papasakojo Joharanas. 

— Man regis, aš jį pažįstu, - tarė Jondalaras. 

— Palikę namelį, jie apsistojo penktojo urvo stovykloje, o Marona irgi 
ten būna. Ten jie ir susipažino, - paaiškino Proleva. 

— Nemaniau, kad Marona dar norės jungtis, ir jis atrodo gana jaunas. 
Smalsu, kodėl jį pasirinko? - klausė Jondalaras. 

— Gal ji neturėjo didelio pasirinkimo, - tarė Proleva. 

— Bet visi kalba, kokia ji graži ir gali turėti bet kurį vyrą, - papriešta- 
ravo Atila. 

— Nakčiai, bet ne jungtuvėms, - atsakė Danugas. - Girdėjau žmonių 
kalbas. Vyrai, su kuriais ji buvo susijungusi, ne itin palankiai apie ją atsi- 
liepia. 

- Beto, ji niekada neturėjo vaikų, - pastebėjo Proleva. - Žmonės kal- 
ba, kad ji negali jų turėti. Dėl to kai kuriems vyrams ji gali būti mažiau 
patraukli. Tik, spėju, tai nesvarbu jos išrinktajam. Ji iškeliauja į jo urvą. 

— Man regis, aš jį sutikau, — tarė Aila, - kai vieną vakarą ėjau iš lan- 
zadoniečių stovyklos su Ekauzaru. Negaliu pasakyti, kad jis man labai 
patiko. Kodėl jie išsikraustė iš Nuošalio namelio? 

— Visi išsikraustė po to, kai dingo jų asmeniniai daiktai, - tarė Joha- 
ranas. 

— Kažką apie tai girdėjau, bet tuo metu pernelyg nepaisiau, - paste- 
bėjo Jondalaras. 

— Kažkas paėmė daiktus? — nustebo Aila. 

— Paimti beveik visų time namelyje gyvenusių vyrų daiktai, - paaiš- 
kino Joharanas. 

— Kodėl kažkas taip pasielgė? - stebėjosi Aila. 

— Nežinau. Laramaras gerokai nusiminė netekęs naujų žieminių dra- 
bužių, kuriuos visai neseniai buvo išsimainęs, ką ir kalbėti apie jo kuprinę 
ir beveik visus svaigalus. Kitas pasigedo naujų kumštinių, kažkas prarado 
gerą peilį, dingo beveik visas maistas, - papasakojo Joharanas. 


- Arjau aišku, kas tai padarė? — pasiteiravo Jondalaras. 

— Dingo du žmonės —- Brukevalis ir Madromanas, - atsiliepė Joha- 
ranas. — Brukevalis išėjo tuščiomis rankomis, kiek visi žino. Kiti vyrai, 
gyvenę namelyje, tvirtino, kad jam išėjus dauguma jo daiktų tebebuvo 
likę, o vėliau beveik viskas dingo, taip pat ir Madromanas. 

— Girdėjau Zelandonę kažkam sakius, kad Madromanas negrąžino 
šventų daiktų, kuriuos gavo būdamas mokinys, - pasakė Proleva. 

— Aš mačiau Madromaną išeinant! — staiga prisiminė Aila. 

— Kada? - pasitikslino Joharanas. 

— "Tai buvo tą dieną, kai devintasis urvas valgė bendrus pietus su lan- 
zadoniečiais. Buvau stovykloje vienui viena ir kaip tik ėjau iš namelio. 
Jis nudelbė mane tokiu neapykantos kupinu žvilgsniu, kad iš tikrųjų 
išsigandau, tačiau jis labai skubėjo. Prisimenu, galvojau, kad jis atrodo 
kažkaip keistai. Paskui prisiminiau, kad tikriausiai nebuvau jo mačiusi 
be mokinio tunikos, o tąkart jis vilkėjo įprastus drabužius, tik pagal- 
vojau, kad keista, jog apdaras išpuoštas devintojo, o ne penktojo urvo 
simboliais. 

— Tai štai kur išėjo nauji Laramaro drabužiai, - pastebėjo Joharanas. - 
Svarsčiau, ar tai gali būti jis. 

— Manai, Madromanas juos pasiėmė? - paklausė Aila. 

— Taip, ir visus kitus dingusius daiktus. 

— Manau, tu teisus, Joharanai, - pritarė Jondalaras. 

— Spėju, jis nenorėjo nieko sutikti po to, kai buvo atstumtas zelando- 
nių, bent jau vengė pažįstamų žmonių, - pastebėjo Danugas. 

— Įdomu, kur jis nuėjo? - smalsavo Proleva. 

— Tikriausiai jis mėgins rasti kitus žmones ir su jais apsigyventi, - spė- 
jo Joharanas. - Štai kodėl susirinko daiktus. Žinojo, kad artinasi žiema, ir 
nenumanė, kur teks apsistoti. 

— Kąjjis darys, kad svetimas urvas jį priimtų? Jis neturi jokių įgūdžių, 
niekada nebuvo geras medžiotojas. Girdėjau, po to, kai prisidėjo prie ze- 
landonių, jis nė karto nėjo medžioti, netgi kaip pagalbininkas, - paste- 
bėjo Jondalaras. 

- Visi gali varyti žvėris. Net vaikams patinka brazdintis po krūmus ir 
triukšmauti, kad išbaidytų triušius ar kitus gyvūnus, o paskui ginti juos 


link medžiotojų, - pasakė Proleva. 

- Madromanas turi įgūdžių. Štai kodėl jis negrąžino šventų daiktų, 
kuriuos gavo iš zelandonių, - tarė Joharanas. - Štai ką jis darys. Jis bus 
zelandonis. 

- Ber jis ne zelandonis! - sušuko Aila. - Jis melavo apie pašaukimą. 

— Bet svetimi žmonės to nežinos, - tarė Danugas. 

- Jis tiek metų sukiojosi tarp zelandonių. Mokės, kaip tokiu apsimes- 
ti. Jis vėl sumeluos, - pastebėjo Proleva. 

— Manai, kad jis tikrai taip padarys? - tokia galimybe pasibaisėjo Aila. 

— Turėtum pasakyti Zelandonei, kad matei jį išeinantį, Aila, - patarė 
Proleva. 

— Ir kiti vadai turėtų žinoti, - tarė Joharanas. - Gal galėtume tai pa- 
viešinti prieš mūsų rytojaus susirinkimą, Jondalarai? Bent jau bus žmo- 
nėms proga kalbėti apie ką kitą, ne tik apie tave. 

Aila išplėtė akis. 


— Taip greitai? - nustebo ji. - Proleva, aš ketinu ten eiti. 


Laramaras sėdėjo aikštelėje priešais nuožulnius didelio natūralaus 
amfiteatro šlaitus. Nors jo veidas vis dar buvo patinęs, atrodė, kad jis 
atsigavo, teliko randai ir suknežinta nosis, kuri niekada neatsicies. Jį su- 
žalojęs vyras stovėjo priešais. Jondalaras stengėsi nemirksėti ryškioje po- 
piečio saulėje žiūrėdamas į veidą vyrui, kurį taip baisiai sumušė. Dabar 
Laramaro neatpažintų ir gerai jį pažinoję žmonės. Iš pradžių kalbėta, kad 
Laramaras gali netekti vienos akies, ir Jondalaras buvo dėkingas, kad taip 
nenutiko. 

Tariamai tai buvo devintojo ir penktojo urvų susitikimas su zelando- 
niais kaip tarpininkais, bet kadangi laisvai galėjo ateiti visi susidomėju- 
sieji situacija, smalsavo ir „parodė susidomėjimą“ kone visas vasaros su- 
sirinkimas. Nors devintasis urvas mieliau būtų atidėjęs šią akistatą, kol 
vasarinis zelandoniečių susirinkimas pasibaigs, penktasis urvas primyg- 
tinai jos reikalavo. Kadangi jo buvo paprašyta priimti Laramarą, žmonės 
norėjo žinoti, ko jie ir Laramaras gali tikėtis kaip atlygio iš Jondalaro ir 


devintojo urvo. 

Pirmą kartą po nelemto nutikimo Laramaras su Jondalaru susitiko 
prieš pat viešą susirinkimą zelandonių namelyje kartu su Joharanu, penk- 
tojo urvo vadu Kemordanu, abiejų urvų zelandoniais ir keletu kitų vadų 
bei zelandonių. Jie žinojo, kad Martona nėra stipri, todėl jai buvo leista 
susirinkime nedalyvauti, ypač dėl to, kad Laramaro motinos jau nebu- 
vo tarp gyvųjų, tačiau buvusi devintojo urvo vadė to nepaisė. Jondalaras 
buvo jos sūnus, ir ji ketino ten eiti. Abiejų vyrų poros nedalyvavo pir- 
mame susirinkime, nes jos būtų viską apsunkinusios. Aila todėl, kad ne- 
lemtame nutikime vaidino svarbų vaidmenį, o Laramaro pora todėl, kad 
nenorėjo kraustytis į penktąjį urvą, - tai buvo dar vienas klausimas, kurį 
reikėjo išspręsti. 

Jondalaras negaišdamas prisipažino, kad labai apgailestauja dėl savo 
veiksmų, tačiau Laramaras tejuto panieką aukštam, dailiam devintojo 
urvo vado broliui. Pirmą kartą Laramaras buvo viršesnis — jis buvo tei- 
susis ir nepadarė nieko bloga, todėl neketino nė per nago juodymą nu- 
sileisti. 

Kai susirinkimo dalyviai išėjo iš zelandonių namelio, tarp žiūrovų 
nuvilnijo lengvas šurmulys, nes buvo paskleista naujiena, jog Aila matė 
Madromaną išeinantį iš stovyklos su, labai tikėtina, iš Laramaro pavog- 
tais drabužiais. Žmonės laidė įvairias pastabas, spėliojo ir aptarinėjo Jon- 
dalaro ir Pirmosios praeities istoriją, Madromano išmetimą iš zelandonių 
ir Ailos vaidmenį tame bei kodėl ji vienintelė matė jį išeinantį. Žmonės 
sėdosi ant žemės kupini lūkesčių. Nedažnai jiems pasitaikydavo proga 
stebėti tokią rimtą dramą. Visa vasara buvo tokia jaudinanti, tad daugybę 
ilgų, lėtai slenkančių žiemos dienų praturtins pasakojimai ir prisimini- 
mai apie ją. 

— Šiandien turime išspręsti kelis rimtus klausimus, - pradėjo Pirmo- 
ji. - Problemų kilo ne su dvasių pasauliu, o tarp Motinos vaikų. Prašome, 
kad Doni stebėtų mūsų derybas, padėtų išsakyti tiesą, aiškiai mąstyti ir 
priimti teisingus sprendimus. 

Ji paėmė mažą raižytą skulptūrėlę ir ją pakėlė. Tai buvo apkūnios mo- 
ters figūrėlė su smailėjančiomis kojomis ir pėdų užuomina. Nors žmo- 
nės aiškiai nematė daikto, kurį zelandonė laikė rankose, visi žinojo, kad 


tai Doni - vieta visa esančiai Didžiosios Motinos Žemės dvasiai ar bent 


21 k 


JEAN M. AUEL 


esminei jos prigimties daliai apsigyventi. Aikštelėje, kur stovėjo Zelan- 
donė, buvo sukrauta smailėjanti akmenų kolona plačiu pagrindu, o jos 
viršuje buvo pripilta rupaus smėlio. 

Ryžtingu mostu ta, kuri buvo Pirmoji tarp tų, kurie tarnauja, įstatė 
Doni pėdas į žvirgždą — atrėmė ją į žemę, kad visi matytų. Pagrindinė 
Motinos skulptūrėlės paskirtis šiuo atveju buvo apsaugoti nuo sąmonin- 
go melo, o jos poveikis buvo stiprus. Kai Motinos dvasia išraiškingai pa- 
žadinama stebėti, visi žino: bet kokie melai bus jos pamatyti ir paviešinti. 
Gal kam nors gali pavykti pameluoti ir išsisukti kuriam laikui, bet pama- 
žu tiesa išaiškės ir atneš kur kas blogesnių pasekmių. Atrodė, šiandien 
nėra pagrindo melagystėms, bet Doni galėjo apsaugoti ir nuo troškimo 
pagražinti tikrovę. 

— Tad pradėkim, - paragino Pirmoji. - Yra daug liudytojų, todėl ne- 
manau, kad reikia smulkiai aptarinėti aplinkybes. Per pastarąją šventę 
Motinai pagerbti Jondalaras rado savo porą Ailą dalijantis Motinos ma- 
lonumų dovana su Laramaru. Ir Aila, ir Laramaras poravosi abiejų sutiki- 
mu. Nebuvo prievartos, nebuvo spaudimo. Ar taip, Aila? 

Aila nesitikėjo, kad taip greitai ir staiga reikės atlaikyti visų susirinku- 
sių žmonių dėmesį. Klausimas užklupo ją netikėtai. Ji nebūtų mokėjusi 
pameluoti, net jei būtų to norėjusi. 

— Taip, Zelandone, tai tiesa. 

— Ar tai tiesa, Laramarai ? 

— Taip, ji labai norėjo. Ji ėjo paskui mane, - pareiškė jis. 

Pirmoji įveikė norą perspėti vyrą dėl savo kalbos pagražinimo, tačiau 
tęsė toliau: 

— O kas tada nutiko? - ji dar sprendė, ar klausti Ailos, ar Jondalaro, 
tačiau išsišoko Laramaras. 

— Pati matai, kas atsitiko. Teprisimenu, kaip Jondalaras smogė man į 
veidą, - pareiškė jis. 

— Jondalarai ? 

Ilgšis nuleido galvą ir nurijo seiles. 

- Štai kaip buvo: pamačiau jį su Aila, nutempiau nuo jos ir pradėjau 
daužyti. Žinojau, kad tai blogai. Neturiu kuo pasiteisinti, - tarė Jondala- 


ras, širdyje žinodamas, kad vėl taip pat pasielgtų. 

— Ar žinai, kodėl jam smogei, Jondalarai? - paklausė Pirmoji. 

— Pavydėjau, - suniurnėjo jis. 

— Pavydėjai, ar taip sakei? 

— Taip, Zelandone. 

— Jei norėjai išreikšti savo pavydą, Jondalarai, ar nebūtų pakakę pa- 
prasčiausiai nutempti jį šalin? Ar būtinai reikėjo jam smogti ? 

— Negalėjau susivaldyti. O kai pradėjau... - Jondalaras papurtė galvą. 

— Kai jis pradėjo, niekas nepajėgė jo sustabdyti, jis netgi man smo- 
gė! - įsiterpė penktojo urvo vadas. - Jis buvo tarsi apsėstas, tam tikra pra- 
sme pamišęs. Nežinau, ką būtume darę, jei tas didelis mamutojas nebūtų 
jo sulaikęs. 

— Tai štai kodėl jis toks pasiruošęs priimti Laramarą, - Prolevai su- 
šnabždėjo Folara, bet ją lengvai išgirdo sėdėjusieji aplink. — Jis pyksta, 
kad negalėjo sulaikyti Jondžio ir gavo smūgį. 

— Jis taip pat mėgsta Laramaro barmą, bet sužinos, kad Laramaras 
nėra spindintis gintaro gabalėlis, - atsakė Proleva. - Jis tikrai ne pirmas 
iš tų, kuriuos prašyčiau apsigyventi mano urve, - ji vėl nukreipė dėmesį į 
įvykius aikštelėje. 

- Štai todėl, - tarė Zelandonė, - mes stengiamės išmokti nejausti pa- 
vydo. Jis gali tapti nevaldomas. Ar supranti šitai, Jondalarai ? 

- Taip, suprantu. Buvau tikras kvailys ir labai apgailestauju. Padarysiu 
viską, ką liepsit, kad atlyginčiau. Noriu atlyginti žalą. 

— Jis negali už tai atlyginti, - atrėžė Laramaras. - Jis negali sutaisyti 
mano veido, taip kaip ir negalėjo dantų Madromanui atgal įstatyti. 

Pirmoji apmaudžiai nudelbė Laramarą. „Tai niekaip nesusiję, - galvo- 
jo ji. - Nebūtina šito priminti. Jis neturi nė menkiausio supratimo, kaip 
toje situacijoje Jondalaras buvo provokuojamas“, - tačiau savo mintis ji 
pasilaikė sau. 

— Bet atlygis buvo atiduotas, - garsiai pareiškė Martona. 

— Tikiuosi, kad ir vėl bus atlyginta, - riktelėjo Laramaras. 

— Ko tutikiesi? - paklausė Pirmoji. - Kokio atitaisymo prašai? Ko tu 
nori, Laramarai ? 

— Aš noriu smogti į jo dailų veidelį, - atsakė Laramaras. 


Žiūrovai aiktelėjo. 


r 
773 „A 


JEAN M. AUEL 


— Be abejonės, tavo noras suprantamas, tačiau taip atlyginti neleidžia 
Motina. Ar turi kokių kitų minčių? Kokio dar atlygio norėtum? - teira- 
vosi donija. 

Atsistojo Laramaro pora. 

— Jondalaras vis didina savo namą. Kodėl nepaprašai, kad pastatytų 
didelį naują namą tavo šeimai, Laramarai? — šūktelėjo ji. 

— Visai nebloga galimybė, Tremeda. Kur norėtum, kad namas būtų 
pastatytas: devintajame urve ar penktajame, Laramarai ? 

— Man tai joks atlyginimas, - atkirto Laramaras. - Ko man rūpintis, 
kokiame name ji gyvens? Vis tiek pavers jį mėšlo krūva. 

— "Tau nerūpi, kur gyvena tavo vaikai, Laramarai? — pasitikslino Pir- 
moji. 

— Mano vaikai? Jie ne mano... Jei tai, ką jūs sakėt, yra tiesa. Jei jie 
pradedami poruojantis, nepradėjau nė vieno iš jų, nebent... gal pirmąjį ? 
Nesiporavau ir dar mažiau patyriau malonumų su Tremeda metų metus. 
Patikėkit manim, joks ji ne malonumas. Nežinau, iš kur tie vaikai atsiran- 
da, gal per Motinos šventes - duokit žmogui pakankamai barmos, ir net 
tokia ima dailiai atrodyti. Kad ir kas juos pradėjo, tikrai ne aš. Vienintelis 
dalykas, kam šita moteris tinka, tai lakti mano barmą, - tyčiojosi Lara- 
maras. 

— Laramarai, jie vis tiek tavo židinio vaikai. Tu atsakingas, kad jie būtų 
aprūpinti, — tarė ta, kuri buvo Pirmoji. - Negali paprasčiausiai nuspręsti, 
kad jų nenori. 

— Kodėl? Aš jų nenoriu, jie niekada man nieko nereiškė. Ji jais net 
nesirūpina. Kodėl aš turėčiau tai daryti? 

Penktojo urvo vadas, kaip ir visi kiti žmonės pasibaisėjęs klausėsi, kaip 
Laramaras šiurkščiai atstumia savo židinio vaikus. Proleva sušnabždėjo: 

— Sakiau, kad jis ne gintaro gabalėlis. 

— Tada kas, tavo manymu, rūpinsis tavo židinio vaikais, Laramarai? — 
paklausė Zelandonė. 

Vyras atsistojo ir susiraukė. 

— Kas man rūpi, nors ir Jondalaras. Jis vis tiek negali man duoti nie- 
ko, ko noriu. Jis negali sugrąžinti man veido, o aš negaliu pasitenkinti 


smogdamas jam atgal. Jam taip maga viskuo rūpintis, visaip atlyginti, tai 

tegu rūpinasi ta tingia, plačiagerkle, sukta nevala ir jos vada, - išrėžė La- 
ramaras. 

— Galjis ir daug skolingas, Laramarai, tačiau per daug prašyti iš žmo- 
gaus, kuris turi savo šeimą, kad imtųsi atsakomybės ir už tokio dydžio 
tavo židinį, - įsiterpė Joharanas. 

— Nieko tokio, Joharanai. Aš sutinku, - atsiliepė Jondalaras. - Jeigu 
to jis nori, sutinku. Jei jis neketina imtis atsakomybės už savo židinį, kaž- 
kas kitas turi tai daryti. Reikia, kad tais vaikais būtų rūpinamasi. 

— Ar nemanai, kad pirmiausia apie tai turi pasikalbėti su Aila? — iš 
žiūrovų paklausė Proleva. - Tiek daug atsakomybės nuskurdins jos šei- 
mą. „Jie jau dabar daugiau rūpinasi ta šeima negu Laramaras su Treme- 
da“, - galvojo moteris, bet garsiai to nepasakė. 

— Ne, Proleva. Jis teisus, - atsiliepė Aila. - Aš irgi esu atsakinga už 
tai, ką Jondalaras padarė Laramarui. Nesuvokiau, kur viskas nuves, tačiau 
aš ne mažiau kalta. Jei atsakomybės už jo šeimą prisiėmimas patenkins 
Laramarą, mes tai padarysim. 

— Ką gi, Laramarai, ar šito tu nori? - pasitikslino Pirmoji. 

— Taip, jei dabar jūs visi nuo manęs atšoksit, kodėl ne? - nusijuokė 
Laramaras. - Sveikas atvykęs pas Tremedą, Jondalarai. 

— O kaip tu, Tremeda? Ar tau tinka? - paklausė Zelandonė. 

— Ar jis pastatys man naują namą, tokį, kaip stato jai? —- paklausė ji, 
rodydama į Ailą. 

- Taip, pasirūpinsiu, kad turėtum naują namą, - atsakė Jondalaras. — 
Kur nori, kad jį pastatyčiau, devintajame urve ar penktajame? 

— Na, jei aš būsiu tavo antra moteris, Jondalarai, - atsiliepė ji meili- 
kaujamai, - kuo puikiausiai galiu pasilikti devintajame. Šiaip ar taip, čia 
mano namai. 

— Paklausyk manęs, Tremeda, - tarė Jondalaras, žiūrėdamas tiesiai į 
ją. - Neimu tavęs kaip antros moters. Pasakiau, kad prisiimsiu atsakomy- 
bę aprūpinti tave ir tavo vaikus. Pasakiau, kad pastatysiu tau namelį. To- 
kie mano įsipareigojimai tau. Aš tai darau, kad atlyginčiau žalą, padarytą 
tavo porai. Nieku gyvu, nė iš tolo tu nesi man antra moteris, Tremeda! 
Ar šitai supranti? 


Laramaras nusijuokė. 

— Nesakyk, kad tavęs neįspėjau, Jondalarai. Sakiau tau, kad ji sukta 
kalė. Ji išnaudos tave kiek tik pajėgs, - jis vėl nusijuokė. - Žinai, gal tai ne 
taip jau ir blogai. Vis dėlto patirsiu šiokį tokį pasitenkinimą matydamas, 


kaip tu su ja kamuojiesi. 


— Ar tu tikrai nori eiti ten paplaukioti, Aila? — pasitikslino Jondalaras. 

— Tai buvo mūsų vieta, kol nusivedei ten Maroną, ir vis dar pati ge- 
riausia vieta maudytis, ypač dabar, kai Upė pasroviui tokia sudrumsta ir 
purvina. Nuo atvykimo neturėjau progos paplaukioti, o netrukus išvyk- 
sim, - atsakė Aila. 

— Bet ar tu tikrai jau pakankamai stipri? 

— Taip, esu tuo tikra, nesijaudink. Ketinu didumą laiko praleisti ty- 
sodama ant kranto saulėje. Dabar, kai galiausiai Zelandonė patvirtino, 
kad esu gana sveika, tenoriu ištrūkti iš šio namelio ir nors trumpai pabūti 
toliau nuo žmonių vien su tavimi, - tarė Aila. - Ketinu netrukus sėsti ant 
Yhaha ir kur nors joti. Žinau, kad ji nerimauja, bet jaučiuosi gerai. Man 
tik reikia išeiti į lauką ir pajudėti. 

Zelandonė kaltino save, kad nekreipė į Ailą pakankamai dėmesio ir 
buvo - kas jai nebūdinga - pernelyg neatsargi. Ji jautėsi atsakinga už tai, 
kad urvas vos neprarado jaunos moters, ir neketino leisti, kad tai pasi- 
kartotų. Jondalaras visiškai jai pritarė, ir Aila kurį laiką mėgavosi šitokiu 
neįprastu dėmesiu, tačiau grįžtant jėgoms beatodairiškas rūpinimasis 
pradėjo įkyrėti. Aila mėgino įtikinti doniją, kad yra visiškai pailsėjusi ir 
pakankamai stipri, vėl gali jodinėti ir plaukioti, tačiau tik tada, kai Pirma- 
jai prireikė pašalinti iš kelio Vilką, ji galiausiai sutiko. 

Jonaila su kitais jos amžiaus vaikais su zelandoniais vėl pradėjo ruoš- 
tis nedideliam pasirodymui atsisveikinimo apeigose, skirtose vasaros su- 
sirinkimo uždarymui. Vilkas blaškė dėmesį, kai visi vaikai susirinkdavo 
draugėn, tad jiems būdavo sunku susitelkti. Jonailai buvo ypač sudėtinga 
kartu jį valdyti ir mokytis to, ką privalėjo išmokti. Zelandonė pasiskundė 
Ailai, kad Vilkas, žinoma, visų laukiamas, bet gal ji galėtų pasilaikyti žvė- 

rį prie savęs. Tiek tereikėjo, kad Aila įtikintų zelandonę, jog gali išsivesti 
Vilką ir arklius iš stovyklos. 

Kitą rytą Aila nekantravo išeiti kuo anksčiau, kol Zelandonė neper- 
sigalvojo. Jondalaras dar prieš pusryčius pagirdė ir iššukavo arklius, Yha- 
ha ir Lenktynininkui užrišo jojimo paklotus, Lenktynininkui su Širme 
pritvirtino pavadžius. Rodėsi, ir gyvuliai nekantravo leistis į kelią. Nors 
Širme joti neketino, Aila nenorėjo palikti jaunosios kumelaitės vienos. Ji 
neabejojo, Širmė palikta jausis vieniša; arkliai mėgsta draugiją, ypač saviš- 
kių, be to, ir Širmei reikia pajudėti. 

Vilkas viltingai žiūrėjo, kaip Jondalaras paėmė porą nešulių krepšių, 
pagamintų taip, kad būtų galima pakabinti skersai arklio nugaros. Krep- 
šiai buvo pilni įvairiausių rykų ir paslaptingų ryšulių, suvyniotų į blyškiai 
rudos medžiagos skiautes, nuaustas iš linų pluošto. Jas Aila išaudė kaip 
bandomuosius pavyzdžius, kad greičiau praeitų laikas sveikstant. Marto- 
na pasirūpino, kad būtų padarytos nedidelės staklės ir išmokė Ailą austi. 

Vienas krepšys buvo uždengtas oda, kad būtų ką patiesti ant žemės, o 
kitas - minkštomis gelsvomis šluostymosi odomis, padovanotomis šara- 
mudojų. 

Kai išeidamas iš namelio vyras davė ženklą, kad gali eiti su jais, Vilkas 
šoko į priekį. Netoli arklių aptvaro Aila sustojo nuo raudonuojančio krū- 
mo nusiraškyti kelių sunokusių uogų. Ji nubraukė apskritą, miltingą mė- 
lyną vaisių į tuniką, pastebėjo tamsesnę jo odelę, tada susikišo jį į burną 
ir patenkinta nusišypsojo skanaudama saldų, sultingą minkštimą. Po to 
užlipo ant kelmo, kad užsėstų ant Yhaha. Aila jautėsi gerai vien būdama 
lauke, žinojo, kad greitai nereiks grįžti į namelį. Jau buvo tikra, jog pažįsta 
kiekvieną plyšelį, kiekvieną įpjovą ant visų dažytų ar raižytų tvirtų me- 
dinių stulpų, kurie remia jos namelio stogą, kiekvieną suodžių brūkšnį, 
juodinantį dūmų angos kraštus. Ji norėjo žiūrėti į dangų ir medžius, į 
priešais plytintį kraštovaizdį be namelių. 

Vos pajudėjus, Lenktynininkas buvo neįprastai nirtus ir dirglus. Jis 
perdavė savo nirtumą ir abiem kumelėms, tad jas buvo sunkiau valdy- 
ti. Visiems išjojus už medžiais apaugusios teritorijos, Aila nuėmė pavadį 
nuo Širmės, kad ji galėtų eiti savo ritmu. Tyliu susitarimu Aila su Jonda- 


laru paragino arklius šuoliais, leido jiems lėkti visu greičiu. Netrukus gy- 

vuliai išeikvojo energijos perteklių ir sulėtino žingsnį, bet Aila nenurimo, 
buvo pernelyg susijaudinusi. Ji visada mėgo greitį, o po ilgos pertraukos 
jojimas ypač džiugino. 

Paskui jie lėtesniu tempu jojo per kraštą, formuojamą gilaus aukštų 
kalvų, kalkakmenio uolų ir upės išpjautų slėnių reljefo. Nors vidudie- 
nio saulė vis dar buvo karšta, metų laikas keitėsi. Rytai dažnai buvo šalti 
ir žvarbūs, o vakarai apniukę ir lietingi. Medžiai vasaros žalumą keitė į 
rudenio gelsvumą, šen ten rodėsi ir raudonos spalvos. Žolė atvirose ly- 
gumose iš gilios auksinės ir sodriai rudos virto blyškia geltona ir pilka, 
gelsvai ruda, ir stovės laukuose beveik visą žiemą, tačiau kai kurių krūmų 
lapai įgavo raudoną atspalvį. Pavieniai augalai ar žolių guotai, staiga pa- 
sirodantys palei kelią, švietė kaip ryškios spalvotos dėmės. Jos džiugino 
Ailą, tačiau jai kvapą užėmė pamačius pietinį medžiais apaugusį kalvos 
šlaitą. Iš toli spalvingi medžiai ir krūmai atrodė kaip įspūdinga didžiulė 
ryškių gėlių puokštė. Vaizdas tiesiog svaigino. 

Širmė visai patenkinta risnojo iš paskos be raitelio, stabreldama šen 
ten pasiganyti, o Vilkas kaišiojo nosį į urvelius, po krūmais, į aukštų žolių 
lopus, sekdamas savu žmogui neužuodžiamų kvapų ir paslaptingų garsų 
taku. Jie jojo plačiu ratu, kuris nuo Upės aukštupio pamažu kreipė atgal 
į susirinkimo stovyklavietę. Bet jie negrįžo į stovyklą. Aila su Jondalaru 
kirto skersai mažesnįjį vandentakį, kuris vingiavo per giraites į šiaurę nuo 
devintojo urvo stovyklos, ir maždaug tuo metu, kai saulė pasiekė zenitą, 
atsidūrė prie gilios plaukioti tinkamos vietos aštriame mažesniosios upės 
linkyje. Medžiai teikė išsklaidytą šešėlį atokiam paplūdimiui su smėlingu 
žvirgždu. 

Saulė maloniai šildė, kai Aila perkėlė koją ir nuslydo nuo Yhaha. Ji at- 
segė nešulių krepšius, nurišo jojimo paklotą, o kol Jondalaras tiesė didįjį 
kailį, išsitraukė pintą odos juostelių maišą ir iš delno pašėrė pelėką kume- 
lę grūdų mišiniu, daugiausiai avižomis. Paskui ją jausmingai paglostė ir 
pakasė. Sušėrusi dar kelias saujas Yhaha, Aila pamaitino ir Širmę, kuri jau 
kumšnojo, prašydama dėmesio. 

Jondalaras pašėrė ir paglostė Lenktynininką. Eržilas vis dar buvo su- 
irzęs, nors maistas ir žmogaus glamonės jį ramino. Vis dėlto Jondalaras 


nebuvo nusiteikęs eiti paskui, jei gyvulys nuspręs paklajoti. Ilga virve, pri- 

rišta prie apynasrio, jis pririšo arklį prie žemo medelio ir staiga prisiminė, 
kad buvo svarstęs leisti eržilui gyventi su kitais arkliais atvirose lygumose. 
Susimąstė, ar iš tikrųjų turėtų taip pasielgti, bet suprato, kad dar nėra 
pasiruošęs atsisakyti savo paties užauginto gyvūno draugijos. 

Vilkas, kuris vaikėsi savų kvapų, staiga pasirodė iš už krūmų uždan- 
gos. Aila turėjo jam kaulą su mėsa, bet prieš ištraukdama jį iš pintinės 
nusprendė ir vilkui skirti šiek tiek dėmesio. Ji pliaukštelėjo sau per pečius 
ir apkabino save, kad išlaikytų didžiulio vilko svorį, kai jis pašokęs prie- 
kinėmis letenomis atsirėmė jai į pečius. Žvėris palaižė jos kaklą, paskui 
švelniai dantimis suėmė žandikaulį. Aila atsakė panašiu gestu, tada davė 
ženklą Vilkui nusileisti ir atsiklaupusi priešais suėmė jo galvą rankomis. 
Moteris kasė jam paausius, šiaušė prieš žiemą sutankėjusį sprando kailį, 
paskui atsisėdo ant žemės ir žvėrį apkabino. Ji žinojo, kad Vilkas, kaip ir 
Jondalaras, gerokai prisidėjo jai sveikstant po grėsmingos kelionės į dva- 
sių pasaulį. 

Kad ir kaip dažnai tai matė, ilgšis vis dar apstulbdavo stebėdamas 
Ailos elgesį su Vilku. Kartkartėmis vyras sau primindavo, kad vilkas yra 
medžiojantis, žudantis žvėris. Kiti jo rūšies žvėrys sėlina, žudo ir ėda net 
didesnius už save gyvūnus. Vilkas lygiai taip pat lengvai galėjo perkąsti 
Ailai gerklę kaip ir švelniai ją glamonėti dantimis. Tačiau vyras visiškai 
patikėjo šiam gyvūnui savo moterį ir vaiką. Jis matė, kokią meilę joms 
abiem vilkas jaučia ir, nors negalėjo įsivaizduoti, kaip tai įmanoma, iš es- 
mės jį suprato. Jis tvirtai tikėjo, kad Vilko jausmai jam labai panašūs į jo 
jausmus Vilkui. Žvėris patikėjo jam moterį ir vaiką, kuriuos mylėjo, bet 
Jondalaras neabejojo: jei Vilkui kada pasidingotų, kad koks žmogus gali 
kelti grėsmę bent vienai iš jų, nedvejodamas jį sustabdytų bet kokiu įma- 
nomu būdu, netgi pribaigtų. Jondalaras būtų daręs tą patį. 

Jondalaras mėgavosi stebėdamas Ailą su Vilku. Tačiau jis džiaugdavo- 
si ją stebėdamas, kad ir ką ji darytų, ypač dabar, kai ji buvo beveik tokia 
kaip anksčiau ir jie vėl buvo kartu. Jis nenorėjo jos palikti išeidamas su 
devintuoju urvu į vasaros susirinkimą ir siaubingai jos ilgėjosi, nepaisant 
nuotykio su Marona. Jondalaras buvo kone tikras, jog prarado Ailą: iš 
pradžių dėl jo kaltės, o paskui jai pavartojus tų nelemtų šaknų. Dabar jis 
sunkiai galėjo patikėti, kad jie vėl kartu. Jondalaras taip rūpestingai įti- 

kinėjo save, jog Aila amžiams prarasta, kad nepaliovė į ją žiūrėti, šypsotis 
jai, stebėti jos atsakomąją šypseną, kol įsitikino, jog ji vis dar jo pora, jo 
moteris, kad jie jojo arkliais, eis paplaukioti, bus kartu tarsi nieko nebūtų 
nutikę. 

Jondalaras prisiminė jų su Aila ilgą kelionę, nuotykius ir pakeliui su- 
tiktus žmones. Tai buvo mamutojai, Ailą įdukrinę mamutų medžiotojai, 
ir šaramudojai, tarp kurių savo porą rado jo brolis Tonolanas, nors myli- 
mosios mirtis pražudė jo dvasią. Tolija ir Markenas, kaip ir visi kiti, no- 
rėjo, kad jie su Aila pasiliktų, ypač po to, kai ji, pasitelkusi savo kaip gy- 
dytojos žinias, ištiesino blogai sugijusią Rošarijos ranką. Jie netgi susitiko 
Jeraną, hadumajų, žmonių, kuriuos jis su Tonolanu aplankė, medžiotoją. 
Ir, žinoma, sarmunojai, kurių medžiotojos moterys-vilkės jį pagrobė, o 
jų vadė Ataroja mėgino nužudyti Ailą, kol Vilkas ją sustabdė vieninteliu 
jam prieinamu būdu - ją nužudydamas. Ir losadunojiečiai... 

Staiga jis prisiminė savo viešnagę pas losadunojiečius ilgoje kelionė- 
je iš mamutų medžiotojų žemės. Losadunojiečiai gyvena kitoje apledė- 
jusios aukštikalnės pusėje, rytuose, ten, kur prasideda Didžioji Motina 
Upė. Jie yra žinomiausi zelandoniečių kaimynai, vieni pas kitus dažnai 
užsuka paviešėti, nors kirsti ledyną nėra paprasta. Losadunojiečių kalba 
gana panaši į zelandoniečių. Jondalaras galėjo suprasti beveik viską, ką tie 
žmonės kalbėjo, o Aila, turinti kalbų dovaną, greitai su jais susikalbėjo 
geriau nei Jondalaras. 

Jų viešnagės metu vyko Motinos šventė. Prieš pat jos pradžią Jondala- 
ras su Losaduna atliko tam tikras apeigas. Jondalaras paprašė Didžiosios 
Motinos Žemės vaiko, gimsiančio Ailai prie jo židinio, gimsiančio iš jo 
dvasios, arba iš jo syvų, kaip visada sakydavo Aila. Jis taip pat pateikė 
ypatingą prašymą. Jondalaras prašė: jei Aila lauktųsi jo dvasios vaiko, kad 
jam būtų duotas tikras žinojimas, jog tai kyla iš jo. Jondalarui žmonės 
dažnai sakydavo, kad jis Motinos mylimas, toks mylimas, kad jokia mo- 
teris jam negali nieko atsakyti, netgi pati Doni. 

Jis buvo visiškai įsitikinęs: kai Aila pasiklydo tuštumoje vėl pavarto- 
jusi pavojingosios šaknies, Didžioji Motina išpildė jo aistringą prašymą: 
ji davė jam tai, ko jis troško, ko ilgėjosi, ko prašė, ir mintyse jis vėl karštai 


jai padėkojo. Staiga Jondalaras suprato, kad Motina taip pat įvykdė jo 

prašymą, kurį jis išsakė per ypatingas apeigas su Losaduna. Jis žino, kad 
Jonaila yra jo vaikas, jo syvų vaikas, ir tuo džiaugėsi. 

Jondalaras buvo tikras, kad visi Ailai gimę vaikai bus jo dvasios, jo 
esmės, dėl to, kas ji yra, nes ji myli tiktai jį. Jam buvo malonu tai žinoti. 
Ir jis žinojo, kad mylės tik ją, kad ir kas nutiktų. Tačiau naujoji žinojimo 
dovana, suprato jis, daug ką pakeis, ir jis negalėjo susilaikyti nespėliojęs, 
kaip tai įvyks. 

Ir ne jis vienas spėliojo. Visi apie tai galvojo, o ypač - vienas žmogus. 
Moteris, kuri buvo Pirmoji tarp tų, kurie tarnauja Didžiajai Motinai Že- 
mei, tyliai sėdėjo zelandonių namelyje galvodama apie naująją žinojimo 


dovaną ir suprato, kad ji pakeis pasaulį. 

evintojo urvo gyventojai geranoriški, bet ne be trūkumų. Gyvendama 
su neandertaliečiais ir kitų kultūrų žmonėmis Aila užaugo jautri 
asmenybė, bet jai dar daug ko teks išmokti. Juolab kad vyriausioji 
Žynė pasirenka ją savo įpėdine. Jaunai moteriai, visai kaip ir šiandien, tenka | 
sunki užduotis derinti šeimą ir darbą. Kad ir su kokiais iššūkiais susiduria, Aila : 
suranda išradingų būdų palengvinti savo ir genties žmonių gyvenimą. Ji kaip 
medžiotoja ir gydytoja igyja vis daugiau įgūdžių bei žinių, tačiau vis dažniau 
turi rinktis tarp motinos ir Jondalaro partnerės pareigų. Gelbėja tik tai, kad kol 
ji semiasi žynių išminties, prie baltapūkės dukrelės auginimo mielai prisijungia 
visas klanas. Daug išmėginimų patyrusi moteris tampa genties galva ir 
atskleidžia vieną didžiausių gyvenimo slėpinių. 


“ Išpieštų urvų kraštas - tai šeštoji ir paskutinė Jean M. Auel didingos epopėjos 
1 apie gyvenimą baigiantis paskutiniam ledynmečiui, kai Zeme dalijosi 
“ neandertaliečiai ir kromanjoniečiai, dalis. Jean Marie Auel (g. 1936) - 
1 Amerikoje gimusi rašytoja, kuri pakerėjo pasaulį Žemės vaikų serija. Kad 

 atvertų langą į pirmykščių žmonių pasaulį, J. Auel išstudijavo visą įmanomą 
A 1 "archeologinę medžiagą, dalyvavo išlikimo kursuose, mokėsi primityviųjų + 
“amatų, gydymo vaistažolėmis. Rezultatas — šešios knygos, pelniusios 

